
AN  SOISGEUL 

A  REIR 


M  H  A  T  A. 


CAIB.  I. 

1  Sinnsearachd,  18  gineamhuinn,  21  hreith, 
23  agus  nùneachadh  ainm  Chriosd. 

LEABHAR   ginealaich  losa 
Crìosd,  mliic  Dhaibhidli, 
mliic  Abrahaim. 

2  Ghin  Abraham  Isaac,  agus 
ghin  Isaac  lacob,  agus  ghin  lacob 
ludas  agus  a  bhràithrean. 

3  Agus  ghin  ludas  Phares  agus 
Sara  o  Thamar,  agus  ghin  Phares 
Esrom,  agus  ghin  Esrom  Aram. 

4  Agus  ghin  Aram  Aminadab, 
agus  ghin  Aminadab  Xaason, 
agus  ghin  Naason  Salmon. 

5  Agus  ghin  Salmon  Boos  o 
Rachab,  agus  ghin  Boos  Obed  o 
Rut,  agus  ghin  Obed  lese. 

6  Agus  ghin  lese  Daibhidli  an 
rìgh,  agus  ghin  Daibhidh  an  rìgh 
Solomon  o  'n  mhnaoi  a  hha  aig 
Urias. 

7  Agus  ghin  Solomon  Roboam, 
agus  ghin  Roboam  Abia,  agus 
ghin  Abia  Asa. 

8  Agus  ghin  Asa  losaphat,  agus 
ghin  losaphat  loram,  agus  ghin 
loram  Osias. 

9  Agus  ghin  Osias  loatam,  agus 
ghin  loatam  Achas,  agus  ghin 
Achas  Esecias. 

10  Agus  ghin  Esecias  Manases, 
agus  ghin  Manases  Amon,  agus 
ghin  Amon  losias. 

11  Agus  ghin  losias  lechonias 
agus  a  bhràithre,  mu  àm  an 
giùlain  do  Bhabilon. 

12  Agus  an  dèigh  an  toirt  do 
Bhabilon,  ghin  lechonias  Sala- 
tiel,  agus  ghin  Salatiel  Serobabel. 

13  Agus  ghin  Serobabel  Abiud, 
agus  ghin  Abiud  Eliacim,  agus 
ghin  Eliacim  Asor. 

14  Agus  ghin  Asor  Sadoc,  agus 
ghin  Sadoc  Achim,  agus  ghin 
Achim  Eliud. 

15  Agus  ghin  Eliud  Eleasar, 
agus  ghin  Eleasar  Matan,  agus 
ghin  ]Matan  lacob. 

16  Agus  ghin  lacob  loseph  fear 
^Nlhuire,  o  'n  d'  rugadli  losa,  d"  an 
goirear  Crìosd. 

17  Uime  sin  na  h-uile  ghineal- 
aich  o  Abraham  gu  Daibhidh, 
is  ceithir  ginealaich  deug  iad ; 
agus  o  Dhaibhidli  gu  bruid  Bha- 
biloin,  ceithir  ginealaich  deug ; 
agus  o  bhruid  Bhabiloin  gu 
Crìosd,  ceithir  ginealaich  deug. 

18  Agus  mar  so  bha  breith 
losa  Crìosd :  oir  an  dèigh  do 
cheangal-pòsaidh  bhi  air  a  dlièa- 
namh  eadar  a  mhàthair  ^luire 
agus  loseph,  roimh  dlioibh  teachd 
cuideachd,  fhuaradli  torrach  i 
o  'n  Spiorad  Naomh. 

19  Acli  air  bhi  do  loseph  a  fear 
na  dhuine  cotliromach,  agus  gun 

toil  aige  ball-sampuill  a  dhèan- 
amh  dh'  i,  bu  mhiann  leis  a  cur 
uaith  os  losal.^ 

20  Ach  ag  smuaineachadh  nan 
nithe  sin  dha,  feuch,  dh'fhoill- 
sich  aingeal  an  Tighearn  e  fèin 
da  ann  am  bruadar,  ag  ràdh,  A 
loseph,  a  mhic  Dhaibhidh,  na 
biodh  eagal  ort  do  bhean  Muire 
a  ghabhail  a  d'  ionnsuidh :  oir  an 
ni  a  ta  air  a  ghineamhuin  innte, 
is  ann  o'n  Spiorad  Naomh  e. 

21  Agus  beiridh  i  mac,  agus 
bheir  thu  losa  mar  ainm  air ; 
oir  saoraidh^  e  a  shluaghfèino'm 
peacaibh. 

22  (Agus  rinneadh  so  uile 
chum  gu  coimhliontadh  an  ni  a 
thubhairt  an  Tighearna  leis  an 
fhàidh,  ag  ràdh, 

23  Feuch,  bithidh  maighdean 
torrach,  agus  beiridh  i  mac,  agus 
bheir  iad  Emanuel  mar  ainm 
air,  is  ionnan  sin  r'  a  ràdh,  air 
eadar-theangachadh,  Dia  maille 
ruinn.) 

24  Agus  air  mosgladh  do  loseph 
as  a  chodal,  rinn  e  mar  a  dh'iarr 
aingeal  an  Tighearn  air,  agus 
ghabh  e  d'  a  ionnsuidh  a  bhean  : 

25  Agus  cha  d'  aithnich  e  i  gus 
an  d'  rug  i  a  ceud-ghin  mic ; 
agus  thug  e  losa  mar  ainm  air. 

CAIB.  II. 

1  Thiig  na  druìdhean  urrani  do  Chrìosd: 
14  Theìch  loseph  leis  do'n  Eiphit,  16  agus 
mharhh  Herod  na  leanabana. 

AGUS  an  uair  a  rugadh  losa 
ann  am  Betlehem  ludea, 
ann  an  làithibh  Heroid  an  rigli, 
feuch,  thàinig  druidhean^  o  'n 
àird  an  ear  gu  lerusalem, 

'  an  uaignidheas.        '  slànuichidh. 
'  daoine  glice. 

2  Ag  ràdh,  C'àit  am  bheil  rìgh 
sin  nan  ludhach  a  ta  air  a 
bhreith?  oir  chunnaic  sinne  a 
reult  san  àird  an  ear,  agus  a  ta 
sinn  air  teachd  a  thabhairt  aor- 
aidh*  dha. 

3  An  uair  a  chual  Herod  an 
rìgh  sin,  bha  e  fo  thrioblaid^, 
agus  lerusalem  uile  maille  ris. 

4  Agus  air  cruinneachadh  nan 
àrd-shagart  uile  dha,  agus 
sgrìobhaichean  an  t-sluaigh,  dh'- 
fheòraich  e  dhiubh  c'àit  an 
robh  Crìosd  gu  bhi  air  a  bhreith. 

5  Agus  thubhairt  iad  ris,  Ann 
am  Betlehem  ludea :  oir  mar  so 
sgrìobhadh  leis  an  fhàidh, 

6  Agus  thusa  Bhetlehem  an 
tìr  ludah,  cha  tu  idir  a  's  lugha 
am  measg  cheannard^  luda :  oir 
asadsa  thig  Uachdaran  a  stiùras 
mo  shhiagh  IsraeL 

7  An  sin,  air  do  Herod  na 
druidhean  a  ghairm  os  ìosal  d'  a 
ionnsuidh,  gheur-fhiosraich  e 
dhiubh  cia  an  t-àm  an  d'fhoill- 
sicheadh  an  reult. 

8  Agus  chuir  e  iad  gu  Betle- 
hem,  agus  thubhairt  e,  Imichibh, 
agus  iarraibh  gu  dìchiollach  an 
naoidhean;  agus  an  dèigh  dhuibh 
'fhaotainn'',  innsibh  dhomhsa  e, 
chum  gu  racham-sa  fèin,  agus 
gu  dèanam  aoradh  dlia. 

9  Agus  an  uair  a  chual  iad  an 
rìgh,  dh'imich  iad ;  agus,  feuch, 
chaidh  an  reult  a  chunnaic  iad 
san  àird  an  ear  rompa,  gus  an 
d'thàinig  i  agus  gu  'n  do  stad  i 
os  ceann  an  ionaid  an  robh  an 
naoidhean. 

10  Agus  an  uair  a  chunnaic 

onoir.  *  air  a  hhuaireadh. 

^  phrionnsadh.      ^  fhaghail. 

iad  an  reult,  rinn  iad  gàirdeach- 
as  le  h-aoiblineas  ro  mhòr. 

11  Agus  air  dol  a  steach  dlioibh 
do"n  tigh,  fliuair  iad  an  naoidh- 
ean  maille  ^  r'  a  mhàthair  Muire, 
agus  thuit  iad  sios,  agus  rinn  iad 
aoradli  dha :  agus  air  fosgladli 
an  ionmhas  dhoibh,  thug  iad  dha 
tiodlilacan ;  òr,  agus  tùis,  agus 
mirr. 

12  Agus  air  faotainn  rabhaidli 
0  Dhia  ann  am  bruadar,  gun  iad 
a  philltinn  a  dh'ionnsuidli  He- 
roid,  chaidh  iad  d'an  dùthaich 
fèin  air  slighe  eile. 

13  Agus  an  uair  a  dhlmich 
iad  air  an  ais,  feuch,  nochdadh 
aingeal  an  Tighearna  do  loseph 
ann  am  bruadar,  ag  ràdh,  Eirich, 
agus  gabh  an  ndoidhean  agus  a 
mhàthair,  agus  teich  do'n  Eiphit, 
agus  bì  an  sin  gus  an  labhair 
mise  riut:  oir  iarraidli  Herod 
an  naoidhean  g'  a  mhilleadli. 

14  Agus  dh'èirich  e,  agus  ghabh 
e  d'  a  ionnsuidh  an  naoidhean 
agus  a  mhàtliair  san  oidhche, 
agus  dh'imich  e  do'n  Eiphit : 

15  Agus  bha  e  an  sin  gu  bàs 
Heroid :  a  chum  gu  coimhliont- 
adh  an  ni  a  labhair  an  Tighearna 
leis  an  fhàidh,  ag  ràdli,  A  mach 
as  an  Eiphit  ghoir  mi  mo  IMliac. 

16  An  sin  an  uair  a  chunnaic 
Herod  gu'n  d'rinn  na  druidhean 
fanoid  air  las  e  le  feirg  ro-mhòir, 
agus  chuir  e  luchd-millidh  uaith, 
agus  mharbh  e  na  bha  do  lean- 
abaibh  mac  am  Betlehem,  agus 
'na  crìochaibh  uile,  o  aois  dlià 
bhliadhna  agus  fuidh,  a  rèir  na 
h-aimsir  a  dh'fliòghluim  e  gu 
dìchiollach  o  na  druidhibh. 

'  am  fachair. 

17  An  sin  choimhlionadli  an  ni 
a  labhradli  le  leremias  am  fàidh, 
ag  ràdh, 

18  Chualas  guth  ann  an  Ra- 
ma,  caoidh,  agus  gul,  agus  bròn 
ro  mhòr,  Rachel  a'  caoineadh  a 
cloinne,  agus  cha  b'  àill  leatha 
sòlas  a  ghabhail,  a  chionn  nach 
'eil  iad  beò. 

19  Ach  an  uair  a  dh'eug  He- 
rod,  feuch,  nochdadh  aingeal  an 
Tighearn  ann  am  bruadar  do 
loseph  san  Eiphit, 

20  Ag  ràdh,  Eirich,  agus  gabh 
an  naoidhean  agus  a  mhàthair, 
agus  imich  gu  talamh  Israeil : 
oir  fhuair  an  dream  a  bha  'g 
iarraidh  anama  an  leinibh  bàs. 

21  Agus  dh'èirich  esan,  agus 
ghabh  e  an  leanabh  agus  a  mhà- 
thair  d'  a  ionnsuidh,  agus  thàinig 
e  gu  talamh  Israeil. 

22  Ach  an  uair  a  chual  e  gu  'n 
robh  Archelaus  'na  rìgh  an  tìr 
ludea  an  àit  Heroid  'athar,  bha 
eagal  air  dol  an  sin :  ach,  air 
faotainn  da  rabhaidh  o  Dhia  ann 
am  bruadar,  thionndaidh  e  gu 
crìochaibh  Ghalile : 

23  Agus  thàinig  e  agus  ghabh 
e  còmhnuidh  ann  am  baile  d'  an 
goirear  Nasaret,  a  chum  gu 
coimhliontadh  an  ni  a  labhradh 
leis  na  fàidhibh,  Gu  goirear  Na- 
sarach  dheth. 

CAIB.  m. 

1  Teoffasg.,  dreuchd,  agns  caifhcamh-heatha 
Eoin  Bhaiste.  7  Thug  e  achmhasun  do  na 
Phàirisich.  13  Bhaist  e  Crìosd  ann  an 
uisge  lordain. 

AGUS  anns  na  làithibh  sin 
thàinig  Eoin  Baiste,  a'  sear- 
monachadh  am  fàsach  ludea, 

^  gu  'n  do  mheall  na  druidhean  e. 

2  Agus  ag  ràdh,  Gabhaibli  aith- 
reachas :  oir  a  ta  rìoghachd 
nèimh  am  fogus, 

3  Oir  is  e  so  an  tì  ud  mu'n  do 
labhair  Esaias  am  fàidh,  ag  ràdh, 
Guth  an  tì  a  ghlaodhas  anns  an 
fhàsach,  Ulkiichibh  slighe  an 
Tighearna,  dèanaibh  a  cheum- 
anna  dìreach. 

4  Agus  bha  a  chulaidh  aig 
Eoin  do  fhionna  chàmhal,  agus 
crios  leathair  aige  timchioll  a 
leasraidh ;  agus  is  e  bu  bhiadh 
dha  locuist  agus  mil  fhiadhaich. 

5  Chaidh  lerusalem  a  mach 
d'a  ionnsuidh  an  sin  agus  ludea 
uile,  agus  luchd-àiteachaidh  na 
dùthcha  timcliioll  lordain  uile. 

6  Agus  bhaisteadh  iad  leis-san 
ann  an  lordan,  ag  aideachadh^ 
a"^i  peacanna. 

7  Ach  an  uair  a  chunnaic  e 
mòran  do  na  Phàirisich,  agus  do 
na  Sadusaich  a'  teachd  a  clium  a 
bhaistidh-san,  thubhairt  e  riu,  A 
shìoì  nan  nathraiche  nimhe,  cò 
a  thug  rabhadh  dhuibh-sa  teich- 
eadh  o  'n  f heirg  a  ta  ri  teachd  ? 

8  Air  an  aobhar  sin  thugaibh 
a  mach  toradh  iomchuidh  do'n 
aithreachas. 

9  Agus  na  smuainichibh  a  ràdh 
annaibh  fèin,  A  ta  Abraham  'na 
athair  againn :  oir  a  ta  mi  ag 
ràdh  ribh,  gur  comasach  Dia  air 
clann  a  thogail  suas  a  dh'Abra- 
ham  do  na  clochaibh  sin. 

10  Agus  a  nis  a  ta  an  tuadh 
air  a  cur  ri  freumh  nan  crann  : 
air  an  aobhar  sin,  ge  b'  e  crann 
nach  toir  a  mach  toradh  maith, 
gearrar  e,agus  tilgear  san  teine  e. 

11  Gu  deimhin  a  ta  mise  'gur 

'  aidmhriì. 

baisteadh  le  h-uisge  chum  aith- 
reachais ;  ach  an  Tì  a  thig  a'm' 
dhèigh,  is  cumhachdaiche  e  na 
mi,  agus  cha'n  airidh  mise  air  a 
bhrògan  a  ghiùlan :  baistidh  esan 
sibh  leis  an  Spiorad  Naomh, 
agus  le  teine : 

12  Aig  am  bheil  a  ghuit  'na 
làimh,  agus  glanaidh  e  gu  ro 
bhaileach  'ùrlar-bualaidh,  agus 
cruinnichidh  e  a  chruithneachd 
d'a  thigh-tasgaidh  ^ ;  ach  loisgidh 
e  am  moll  le  teine  nach  feudar 
a  mhùchadh. 

13  An  sin  thàinig  losa  o  Gha- 
lile  gu  lordan  a  dh'ionnsuidh 
Eoin,  chum  gu'm  biodh  e  air  a 
bhaisteadh  leis. 

14  Ach  bhac  Eoin  e,  ag  ràdh, 
A  ta  feum  agamsa  bhi  air  mo 
bhaisteadh  leatsa,  agus  am  bheil 
thusa  a'teachd  a  m'ionnsuidh-sa  ? 

15  Agus  fhreagair  losa  agus 
thubhairt  e  ris,  Leig  dd'n  chùis 
a  bhi  mar  so  a  nis :  oir  mar  so 
is  iomchuidh  dhuinn  gach  uile 
fhìreantachd  a  choimhlionadh. 
An  sin  dh'fhulaing  e  dha. 

16  Agus  an  uair  a  bhaisteadh 
losa,  chaidh  e  air  ball  suas  as 
an  uisge  ;  agus,  feuch,  dh'fhos- 
gladh  nèamh  dha,  agus  chunnaic 
e  Spiorad  Dè  a'  tuirling^  mar 
choluman,  agus  a'  teachd  air-san : 

17  Agus,  feuch,  guth  o  nèamh, 
ag  ràdh,  Is  e  so  mo  Mhac  gràdh- 
ach,  anns  am  bheil  mo  mhòr- 
thlachd. 

CAIB.  IV. 

1  Bhuair  an  dìabhul  Crìosd.  17  An  deigh 
do  losa  huadhachadh  air,  thbisich  e  air 
searmonachadh.  24  Shlànuich  e  sluagh  a 
bha  euslan. 

*  thaisg-thigh.         ^  tenchd  a  nuas. 


MATA,  IV. 


AN  sin  threòraiclieadh  losa 
leis  an  Spiorad  do  'n  fhàs- 
ach,  chum  gu'm  biodh  e  air  a 
bhuaireadh  leis  an  diabhul. 

2  Agus  an  uair  a  thraisg  e  dà 
fhichead  là  agus  dà  fhichead 
oidhche,  an  dèigh  sin  bha  ocras 
air. 

3  Agus  air  teachd  do'n  bhuair- 
eadair  d'  a  ionnsuidh  thubhairt 
e,  Ma  's  tu  Mac  Dhè,  thoir  àithne 
do  na  clochaibh  so  a  bhi  'nan 
aran. 

4  Ach  fhreagair  esan  agus 
thubhairt  e,  A  ta  e  sgrìobhta, 
Cha' n  ann  le  h-aran  a  mhàin  a 
bheathaichear  duine,  ach  leis 
gach  uile  fhocal  a  thig  o  bheul 
Dè. 

5  An  sin  thug  an  diabhul  e 
do  'n  bhaile  naomh,  agus  chuir  e 
air  binnein  an  teampuill  e. 

6  Agus  thubhairt  e  ris,  Ma's 
tu  Mac  Dhè,  tilg  thu  fèin  sìos : 
oir  a  ta  e  sgrìobhta,  gu  toir  e 
àithne  d'  a  ainglibh  mu  d'  thim- 
chioll,  agus  togaidh  iad  suas  thu 
'nan  làmhaibh,  chum  nach  buail 
thu,  uair  air  bith,  do  chos  air 
cloich. 

7  Thubhairt  losa  ris  a  ris,  A 
ta  e  sgrìobhta,  Cha  bhuair^  tliu 
an  Tighearna  do  Dhia. 

8  Thug  an  diabhul  e  a  rìs  chum 
beinne  ro  àird,  agus  nochd  e 
dha  uile  rìoghachdan  an  do- 
mhain,  agus  an  glòir ; 

9  Agus  thubhairt  e  ris,  lad  so 
j    uile  bheir  mise  dhuit,  ma  thuit- 

eas  tu  sios  agus  ma  m  thu  aor- 
adh  dhomhsa. 

10  An  sin  thubhairt  losa  ris, 
Imich  uam,  a  Shàtain  :  oir  a  ta 

'  dearbh, 

e  sgrìobhta,  Bheir  tliu  aoradh 
do'n  Tighearna  do  Dhia,  agus 
dhasan  'na  aonar  nì  thu  seirbhis. 

11  An  sin  dh'fhàg  an  diabhul 
e ;  agus,  feuch,  thàinig  aingil 
agus  fhritheil  iad  da. 

12  Ach  an  uair  a  chual  losa 
gu'n  do  chuireadh  Eoin  an  làimh, 
dh'imich  e  do  Ghalile. 

13  Agus  air  fàgail  Nasaret  da, 
thàinig  e  agus  ghabh'-  e  còmh- 
nuidh  ann  an  Capernaum,  a  ta 
ri  taobli^  na  fairge,  ann  an  leth- 
iomall  Shabuloin  agus  Neph- 
talim  : 

14  A  chum  gu  'n  coimhliontadh 
an  ni  a  labhradh  le  Esaias  am 
fàidh,  ag  ràdh, 

15  Talamh  Shabuloin,  agus 
talamh  Nephtalim,  slighe  na 
fairge  air  an  taobh  thall  do  lor- 
dan*,  Galile  nan  Cinneach  :  ' 

16  Am  pobull  a  bha  'nan  suidhe 
an  dorchadas,  chunnaic  iad  solus 
mòr ;  agus  a  ta  solus  air  èirigh 
do  na  daoinibh  a  bha'nan  suidhe 
an  tìr  agus  an  sgàil  a'  bhàis. 

17  O  sin  a  mach  thòisich  losa 
air  searmoin  a  dhèanamh,  agus 
a  ràdh,  Gabhaibh  aithreachas, 
oir  a  ta  rìoghachd  nèimh  am 
fogus. 

18  Agus  ag  imeachd  do  losa 
ri  taobh  fairge  Ghalile,  chunnaic 
e  dithis  bhràithre,  Simon  d'an 
goirear  Peadar,  agus  Aindreas  a 
bhràthair,  a'  tilgeadh  lìn  san 
fhairge  :  (oir  b'iasgairean  iad.) 

19  Agus  thubhairt  e  riu,  Lean- 
aibh  mise,  agus  m  mi  iasgairean 
air  daoinibh  dliibh. 

20  Agus  air  ball  dh'fhàg  iad 
na  lionta,  agus  lean  iad  esan. 


nnn. 


'  chois. 


^  ri  taohh  lordaiy. 

21  Agus  air  triall  da  as  a  sin, 
chunnaic  e  ditliis  eile  bhràithre, 
Seumas  mac  Shebede,  agus  Eoin 
a  bhràthair,  ann  an  luing  maille 
r'  an  athair  Sebede,  a'  càradh  an 
lìon  :  agus  ghairm  e  iad. 

22  Agus  air  ball  dh'fhàg  iad 
an  long  agus  an  athair,  agus  lean 
iad  e. 

23  Agus  dh'imich  losa  tim- 
chiollGhalile  uile,  a'  teagasg'nan 
sionagogaibh,  agus  a'  searmon- 
achadh  soisgeil  na  rìoghachd, 
agus  a'  slànuchadh  gach  gnè 
thinnis,  agus  gach  gnè  eucail 
am  measg  an  t-sluaigh. 

24  Agus  chaidh  a  chliù  feadh 
Shiria  uile :  agus  thug  iad  d'a 
ionnsuidh  iadsan  uile  a  bha 
euslan,  agus  a  blia  air  an  cuibh- 
reachadh  le  galaraibh,  agus  iom- 
adh  gnè  phianta,  agus  iadsan 
aig  an  robh  deamhain  annta, 
agus  air  an  robh  an  tuiteamas^, 
agus  luchd  pairilis^;  agus  shlàn- 
uich  e  iad. 

25  Agus  lean  cuideachd  mhòr 
e  o  Ghaliìe,  agus  o  Dhecapolis, 
agus  o  lerusalem,  agus  o  ludea, 
agus  o  na  criochaibh  a  ta  an 
taobh  thall  do  lordan. 

CAIB.  V. 

1  Searmoin  Chrìosd  air  a  bheinn,  anns  am 
hheil  na  h-ochd  beannachdan,  17  agus  nù- 
neachadh  an  lagha. 

AGUS  an  uair  a  chunnaic 
losa  an  sluagh,  chaidh  e 
suas  air  beinn  ;  agus  air  suidlie 
dha,  thàinig  a  dheisciobuil  d'a 
ionnsuidh. 

2  Agus  dh'fhosgail  e  a  bheul, 
agus  theagaisg  e  iad,  ag  ràdh, 

'  tinneas  na  gealaich,  tuìteamach. 
^  crith-ghalair. 

3  Is  beannaichte  iadsan  a  ta 
bochd  'nan  spiorad :  oir  is  leo 
rìoghachd  nèimh. 

4  Is  beannaichte  iadsan  a  ta  ri 
bròn  :  oir  gheibh  iad  sòlas. 

5  Is  beannaichte  na  daoine 
macanta^:  oir  sealbhaichidh  iad 
an  talamh  mar  oighreachd. 

6  Is  beannaichte  an  dream  air 
am  bheil  ocras  agus  tart  na 
còrach* :  oir  sàsuichear  iad. 

7  Is  beannaichte  na  daoine 
tròcaireach :  oir  gheibh  iad  trò- 
cair. 

8  Is  beannaichte  na  daoine  a 
ta  glan  'nan  cridhe  :  oir  chì  iad 
Dia. 

9  Is  beannaichte  hichd-dèan- 
amh  na  sìthe  :  oir  goirear  clann 
Dè  dhiubh. 

10  7*  beannaichte  an  dream  a 
ta  fulang  geur-leanmhuinn  air 
son  na  còrach :  oir  is  leo-san 
rìoghachd  nèimh. 

\\  Is  beannaichte  bhitheas  sibh 
an  uair  a  bheir  daoine  anacainnt 
dhuibh,  agus  a  ni  iad  geur-lean- 
mhuinn  oirbìi,  agus  a  labhras  iad 
gach  uile  dhroch  fhocal  ribh 
gu  breugach,  air  mo  sgàth-sa. 

12  Dèanaibh  gàirdeachas,  agus 
bithibh  ro  shubhach ;  oir  is  mòr 
bhur  duais  air  nèamh  :  oir  mar 
sin  rinn  iad  geur-leanmhuinn 
air  na  fàidhibh  a  bha  roimhibh. 

13  Is  sibhse  salann  na  tal- 
mhainn :  gidheadh  ma  chailleas 
an  salann  a  bhlas,  ciod  leis  an 
saillear  e  ?  cha  'n  'eil  feum  ann 
o  sin  suas,  ach  a  thilgeadh  mach, 
agus  a  shaltairt  fo  chosaibh 
dhaoine. 

'  ciuin. 

*  a'  cheartais,  na  fìreantachd. 

14  Is  sibhse  solus  an  t-saoghail. 
Cha  'n  f  heiidar  baile  a  ta  air  a 
shuidheachadli  air  sliabli  fhol- 
ach. 

15  Agus  cha  las  daoine  coinn- 
eal,  chum  gu  'n  cuir  iad  i  fuidh 
shoitheach,  ach  ann  an  coinnleir, 
agus  nì  i  sohis  do  na  bheil  a 
stigh. 

16  Gu  ma  h-ann  mar  sin  a 
dhealraicheas  bhur  solus  an  làth- 
air  dliaoine,  chum  gu  faic  iad 
bhur  deadh  oibre,  agus  gu  toir 
iad  gh^ir  do  bhur  n-Athaìr  a  ta 
air  nèanih. 

17  Na  measaibh  gu 'n  d'thàinig 
mise  a  bhriseadh^  an  lagha  no 
nam  fàidhean  ;  cha  'n  ann^  a 
bhriseadh  a  thàinig  mi,  ach  a 
choimhlionadh. 

18  Oir  a  ta  mi  ag  ràdli^  ribh 
gu  firinneach,  Gus  an  tèid* 
nèamh  agus  talamh  thairis,  cha 
tèid  aon  lide  ^  no  aon  phunc  do  'n 
lagh  thairis,  gus  an  coimhlionar 
gach  aon  ni. 

19  Air  an  aobhar  sin  ge  b'  e 
neach  a  bhriseas  aon  do  na 
h-àitheantaibh  so  a  's  higha,  agus 
a  theagaisgeas  daoine  mar  sin, 
goirear  an  duine  a  's  lugha  dheth 
ann  an  rìoghachd  nèimh :  ach 
ge  b'  e  neach  a  nì,  agus  a  theag- 
aisgeas  iad,  goirear  duine  mòr 
dheth  ann  an  rìoghachd  nèimh. 

20  Oir  a  ta  mi  ag  ràdh  ribh, 
Mur  toir  bhur  fireantachd-sa 
barrachd  air  fireantachd  nan 
sgrìobhaiche  agus  nam  Phàiris- 
each,  nach  tèid  sibh,  air  chor  air 
bith,  a  steach  do  rìoghachd 
nèimh. 

'  a  sgaoileadh.  ^  ni  h-ann. 

'  deirini,  theiream.        ^  an  d'thèid. 


21  Chuala  sibh,  gu'n  dubhradh 
ris  na  sinnsiribh,  Na  dèan  murt- 
adh ;  agus  ge  b'  e  neach  a  m 
mortadh,  bithidli  e  an  cunnart 
a'  bhreitheanais. 

22  Ach  a  ta  mise  ag  ràdh  ribh, 
Ge  b'  e  neach  aig  am  b\  fearg  r'a 
bhràthair  gun  aobhar,  gu'm  bì 
e  an  cunnart  a'  bhreitheanais : 
agus  ge  b'  e  neach  a  their  r'a 
bhràthair,  Raca,  gu  'm  bi  e  an 
cunnart  na  comhairle :  ach  ge 
b'  e  neach  a  their,  Amadain,  gu 
'm  bì  e  an  cunnart  teine  ifrinn. 

23  Uime  sin  ma  bheir  thu  do 
thabhartas^  chum  na  h-altarach'', 
agus  gu'n  cuimhnich  thu  an  sin 
gu  bheil  ni  air  bith  aig  do 
bhràthair  a'  d'  aghaidh  ; 

24  Fàg  do  thabhartas  an  sin  an 
ìàthair  na  h-altarach,  agus  imich, 
agus  dèan  rèite  air  tùs  ri  d' 
bhràthair,  agus  an  dèigh  sin  thig 
agus  tabhair  uait  do  thiodhlac. 

25  Bì  rèidh  ri  d'eascaraid  gu 
hiath,  am  feadh  a  bhios  tu  maiUe 
ris  san  t-slighe  ;  air  eagal  gvi  'n 
toir  an  t-eascaraid  thairis  thu 
do'n  bhreitheamh,  agus  gu'n  toir 
am  breitheamh  thu  do'n  mhaor, 
agus  gu  tilgear  am  prìosan 
thu. 

26  A  ta  mi  ag  ràdh  riut  gu 
firinneach  nach  tèid  thu  mach 
as  a  sin,  gus  an  ìoc  thu  an 
f heoirling  ^  dheireannach . 

27  Chuala  sibh  gu'n  dubhradh 
ris^  na  sinnsiribh,  Na  dèan  adli- 
aUrannas. 

28  Ach  a  ta  mise  ag  ràdh  ribh, 
Ge  b'  e  neach  a  dh'amhairceas 
air  mnaoi  chum  a  miannachadh, 

'  aon  iota.      ^  thiodhlac.      '  altaire. 
^farthing.  Sasg.  ^  leis. 

gu  n  d'rinn  e  adhaltrannas  leatha 

o 

cheana  'na  chridhe. 

29  Agus  ma  bheir  do  shùil 
dheas  aobhar  tuislidh  dhuit, 
spion  a  mach  i,  agus  tilg  uait  i  : 
oir  is  feàrr  dhuit  gu  sgriosar  aon 
do  d'  bhallaibh,  na  do  chorp  uile 
bhi  air  a  thilgeadh  do  ifrinn. 

30  Agus  ma  bheir  do  làmh 
dheas  oilbheum  dhuit,  geàrr 
dhìot  i,  agus  tilg  uait  i:  oir  is 
feàrr  dhuit  gu  sgriosar  aon  do  d' 
bhallaibh,  na  do  chorp  uile  bhi 
air  a  thilgeadh  do  ifrinn. 

31  Agus  a  dubhradh,  Ge  b'  e 
chuireas  a  bhean  phòsda  air 
falbh,  thugadh  e  litir-dhealaich 
dh'i. 

32  Ach  a  ta  mise  ag  ràdh  ribh, 
Ge  b'  e  neach  a  chuireas  air 
falbh  a  bhean-phòsda  fèin,  ach 
a  mhàin  air  son  striopachais,  gu 
bheil  e  toirt  oirre  adhaltrannas 
a  dhèanamh  :  agus  an  tl  a  phò- 
sas  a'  bhean  sin  a  chuireadh  air 
falbh,  a  ta  e  a'  dèanamh  adhal- 
trannais. 

33  Mar  an  ceudna,  chuala  sibh 
gu  'n  dubhradh  ris  na  sinnsiribh, 
Na  tabhair  mionnan  eitheich, 
ach  coimhlion  do  mhionnan  do  'n 
Tighearna. 

34  Ach  a  ta  mise  ag  ràdh  ribh, 
Na  tugaibh  mionnan  idir :  na 
tugaibh  air  nèamh,  oir  is  e  rìgh- 
chaithir  Dhè  e. 

35  Na  tugaibh  air  an  talamh, 
oir  is  e  stòl  a  chos  e  :  na  tugaibh 
air  lerusalem,  oir  is  e  baile  an 
rìgh  mhòir  e. 

36  Na  tabhair  mionnan  air  do 
cheann,  oir  cha'n  urrainn  thu 
aon  fhuiltein  a  dhèanamh  geal 
no  dubh. 

s 


37  Ach  gu  ma  h-e  is  còmh- 
radh  dhuibh,  Seadh,  seadh  :  Ni 
h-eadh,  ni  h-eadh  ;  oir  ge  b'  e  ni 
a  bhios  os  ceann  so,  is  ann  o  'n 
olc  a  ta  e. 

38  Chuala  sibh  gu'n  dubhradh, 
Sùil  air  son  sùla,  agus  fiacail  air 
son  fiacla. 

39  Ach  a  ta  mise  ag  ràdh  ribh, 
Na  cuiribh  an  aghaidh  an  uilc  : 
ach  ge  b'  e  neach  a  bhuaileas  tu 
air  do  ghial  deas,  tionndaidh 
thuige  an  gial  eile  mar  an 
ceudna. 

40  Agus  an  tì  le  'm  b'  àill  thusa 
a  thagradh  san  lagh,  agus  do 
chòta  a  bhuin  dìot,  leig  leis 
d'  fhalhiinn  mar  an  ceudna, 

41  Agus  ge  b'  e  bheir  leis  air 
feadh  mile  a  dh'aindeoin  thu, 
imich  leis  air  feadh  dhà  mhìle. 

42  Tabhair  do  'n  tì  a  dh'iarras 
ort  ;  agus  uaithsan  le  'm  bu 
mhiann  iasachd  fhaotainn  uait, 
na  pill  air  falbh. 

43  Chuala  sibh  gu'n  dubhradh, 
Gràdhaichidh  tu  do  choimhears- 
nach,  agus  bithidh  fuath  agad 
do  d'  nàmhaid. 

44  Ach  a  ta  mise  ag  ràdh 
ribh,  Biodh  gràdh  agaibh  do 
bhur  naimhdibhjbeannaichibh  an 
dream  a  mhallaicheas  sibh,  dèan- 
aibh  maith  do  na  daoinibh  air 
am  beag  sibh,  agus  dèanaibh 
ùrnuigh  air  son  na  muinntir  a 
ta  buntuinn  ribh  gu  naimhdeil, 
agus  a  ta  'g  ur  geur-leanmhuinn  : 

45  A  chum  gu  'm  bì  sibh  'nur 
cloinn  aig  bhur  n-Athair  a  ta 
air  nèamh  :  oir  a  ta  esan  a'  tabh- 
airt  air  a  ghrèin  fèin  èirigh  air 
na  droch  dhaoinibh,  agus  air  na 
deadli  dhaoinibh,  agus  a'  cur 

tiisge  air  na  fìreanaibh  agus  air 
na  neo-fhìreanaibh. 

46  Oir  ma  bhios  gràdh  agaibh 
do  'n  mhuinntir  aig  am  bheil 
gràdh  dhuibh,  ciod  an  duais  a 
gheibh  sibh?  nach  'eil  eadh- 
on  na  cìs-mliaoir  a'  dèanamh  an 
ni  ceudna  ? 

47  Agus  ma  chuireas  sibh  fàilte 
air  bhur  bràithribh  fèin  a  mhàin, 
ciod  a  tha  sibh  a'  dèanamh  thar 
cliàcli  ?  nach  'eil  na  c\s-mhaoir 
fèin  a'  dèanamh  an  ni  ceudna  ? 

48  Air  an  aobhar  sin  bithibh-sa 
coimhlionta^  màr  a  ta  bhur 
n-Athair  a  ta  air  nèamh  coimh- 
lionta. 

CATB.  VI. 

1  Tha  Crìosd  a'  labhairt  mu  dheirc,  5  mu 
ùrnuigh,  14  mu  mhaitheanas  d'ar  bràith- 
ribh,  16  mu  thrasgadh,  25  agus  mu  ro- 
chùram  an  t-saoghail  so. 

THUGAIBH  an  aire  nach 
toir^  sibh  bhur  dèirc  am 
fianuis  dhaoine,  chum  gu'm  faic- 
ear  leo  sibh ;  no  cha'n  fhaigh 
sibh  tuarasdal  o  bhur  n-Athair 
a  ta  air  nèamh. 

2  Uime  sin.  an  uair  a  bheir 
thu  do  dhèirc.  na  toir  fa'near 
galltromp  a  shèideadh  romhad, 
mar  a  m  na  ceaigairean,  anns 
na  sionagogaibh,  agus  anns  na 
sràidibh,  chum  gu  faigh  iad  glòir 
o  dhaoinibh.  Gu  firinneach  a 
ta  mise  ag  ràdh  ribh,  gu  bheil 
an  tuarasdal  aca. 

3  Ach  an  uair  a  bheir  thusa 
dèirc,  na  biodh  fios  aig  do  làimh 
chlì  ciod  a  ta  do  làmh  dheas  a' 
dèanamh ; 

4  Chum  gu'm  bì  do  dhèirc  an 
uaignidheas :  agus  bheir  t'Athair 

^foirfe,  diongmhalta.  ^  dèan. 

a   chì   an   uaignidheas,  duais 
dhuitse  gu  follaiseach. 

5  Agus  an  uair  a  m  thu  ùr- 
nuigh,  na  bì  mar  hichd  an  f  huar- 
chràbhaidh:  oir  is  ionmhuinn 
leo  ùrnuigh  a  dhèanamh  anns 
na  sionagogaibh,  agus  ann  an 
coinneachadh  nan  sràid  'nan 
seasamh,  chum  gu  faicear  le 
daoinibh  iad.  Gu  deimhin  tha 
mise  ag  ràdh  ribh,  gu  bheil  an 
tuarasdal  aca. 

6  Ach  thusa,  an  uair  a  nì  thu 
ùrnuigh,  imich  a  steach  do  d' 
slieòmar,  agus  air  dùnadh  do 
dhoruis  duit,  dèan  ùrnuigh  ri 
t'  Athair  a  ta  an  uaignidheas, 
agus  bheir  t'  Athair  a  chì  an 
uaignidheas,  duais  dhuit  gu  fol- 
laiseach. 

7  Ach  an  uair  a  ni  sibh  ùr- 
nuigh  na  gnàthaichibh  ath-iarr- 
tais  dhìomhain,  mar  na  Cinnich : 
oir  saoilidh  iadsan  gu'n  èisdear 
riu  air  son  lìonmhoireachd  am 
focla. 

8  Uime  sin  na  bithibh-sa  cos- 
mhuil  riu  :  oir  a  ta  fios  aig  bhur 
n-Athair  cia  iad  na  nithe  a  ta 
dh'uireasbhuidh  oirbh,  mu'n  iarr 
sibh  air  iad. 

9  Air  an  aobhar  sin  dèanaibh- 
sa  ùrnuigh  air  a'  mhodh  so  :  Ar 
n-Athair  a  ta  air  nèamh,  Gu 
naomhaichear  t'ainm. 

10  Thigeadh  do  rìoghachd. 
Dèanar  do  thoil  air  an  talamh, 
mar  a  nithear  air  nèamh. 

11  Tabhair  dhuinn  an  diugh 
ar  n-aran  lathail. 

12  Agus  maith  dhuinn  ar 
fiacha,  amhuil  mar  a  mhaitheas 
smne  d'ar  luchd-fiach^. 

^  fèichneinibh. 

13  Agus  na  leig  am  buaireadh 
sinn ;  ach  saor  sinn  o  olc  :  oir  is 
leatsa  an  rìoghachd,  agus  an 
cumhachd,  agus  a'  ghlòir,  gu 
sìorruidh.  Amen. 

14  Oir  ma  mhaitheas  sibh  an 
cionta  do  dhaoinibh,  maith- 
idh  bhur  n-Athair  nèamhaidh 
dhuibh-sa  mar  an  ceudna  : 

15  Ach  mur  maith  sibh  an 
cionta  do  dhaoinibh,  cha  mhò  a 
mhaitheas  bhur  n- Athair  dhuibh- 
sa  bhur  cionta. 

16  Agus  an  uair  a  ni  sibh  trasg- 
adh,  na  bitheadh  gruaim  air 
bhur  gnùis,  mar  luchd  an  fhuar- 
chràbhaidh  :  oir  cuiridh  iadsan 
mì-dhreach  air  an  aghaidh  chum 
gu  faicear  le  daoinibh  iad  a  bhi 
trasgadh.  Tha  mi  ag  ràdh  ribh 
gu  firinneach,  gu  bheil  an  tuar- 
asdal  aca. 

17  Ach  thusa,  an  uair  a  nì  thu 
trasgadh,  cuir  oladh  air  do 
cheann,  agus  ionnail  t'  aghaidli ' : 

18  Chum  nach  faicear  le  daoin- 
ibh  gu  bheil  thu  a'  dèanamh 
trasgaidh,  ach  le  t'Athair  a  ta  an 
uaignidheas  :  agus  bheir  t'Athair 
a  chì  an  uaignidheas,  duais  dhuit 
gu  follaiseach. 

19  Na  taisgibh  dhuibh  fèin 
ionmhais  air  an  talamh,  far  an 
truailP  an  leomann^  agus  a' 
mheirg  e,  agus  far  an  cladliaich  na 
meirlich  a  stigh  agus  an  goid  iad. 

20  Ach  taisgibh  ionmhais 
dhuibh  fèin  air  nèamh,  far  nach 
truaill  an  leomann  no  a'  mheirg, 
agus  nach  cladhaich,  agus  nach 
goid  na  meirlich. 

21  Oir  ge  b'  e  àit  am  bheil 
bhur  n-ionmhas,  is  ann  an  sin  a 

'  t'eudan.  ^  miU. 

bhios  bhur  cridhe  mar  an 
ceudna. 

22  Is  i  an  t-sùil  solus  a'  chuirp  : 
uime  sin  ma  bhios  do  shùil  glan, 
bithidh  do  chorp  uile  làn  soluis. 

23  Ach  ma  bhios  do  shùil  gu 
h-olc,  bithidh  do  chorp  uile 
dorcha.  Air  an  aobhar  sin  ma 
tha  an  solus  a  ta  annad  'na 
dhorchadas,  cia  mòr  an  dorch- 
adas  sin  ? 

24  Cha'n  urrainn  neach  air  bith 
seirbhis  a  dhèanamh  do  dhà 
Thighearn :  oir  an  dara  cuid 
bithidh  fuath  aige  do  neach  aca, 
agus  gràdh  do  neach  eile  ;  no 
gabhaidh  e  le  neach  aca,  agus  nì 
e  tàir  air  neach  eile.  Cha  'n 
urrainn  sibh  seirbhis  a  dhèan- 
amh  do  Dhia  agus  do  Mhamon. 

25  Uime  sin,  a  ta  mise  ag  ràdh 
ribh,  Na  biodh  ro-chùram  oirbh 
mu  thimchioll  bhur  beatha,  ciod 
a  dh'itheas  no  dh'òlas  sibh ;  no 
mu  thimchioU  bhur  cuirp,  ciod 
a  chuireas  sibh  umaibh.  Nach 
mò  a'  bheatha  na  'm  biadh,  agus 
an  corp  na  'n  t-eudach  ? 

26  Amhaircibh  air  eunlaith  an 
athair :  oir  cha  chuir  iad  sìol, 
agus  cha  bhuain  iad,  agus  cha 
chruinnich  iad  an  saibhlibh : 
gidheadh  a  ta  bhur  n-Athair 
nèamhaidh-sa  'g  am  beathach- 
adli.  Nach  feàrr  sibhse  gu  mòr 
na  iadsan  ? 

27  Agus  cò  agaibh  le  mòr- 
chùram  a  dh'fheudas  aon  làmh- 
choille  *  a  chur  r'a  àirde  fèin  ? 

28  Agus  c'ar  son  a  ta  sibh  ro 
chùramach  mu  thimchioll  bhur 
culaidh  ?  fòghlumaibh  cionnus 
a  ta  na  lilighean  a'  fàs  sa  'mhach- 

'  an  reudan,  a'  mhiol-chrion.    *  hhann-Uimh. 

air  ;  cha  saothraich  iad,  agiis  cha 
snìomh  iad. 

29  Gidlieadh  a  ta  mise  ag  ràdh 
ribh,  Nach  robh  Solamh  fèin  'na 
uile  ghlòir,  air  eudachadh  mar 
aon  diubh  so. 

30  Air  an  aobhar  sin,  ma  tha 
Dia  mar  sin  a  sgeadachadh  feoir 
na  macharach,  a  ta  an  diugh 
ann,  agus  am  màireach  air  a 
thilgeadh  san  àmhuinn,  nach  mò 
na  sin  a  sgeadaicheas  e  sibhse, 
a  dhaoine  air  bheag  creidimh  ? 

31  Uime  sin  na  bithibh  làn  do 
chùram,  ag  ràdh,  Ciod  a  dh'itheas 
sinn  ?  no  ciod  a  dli'òlas  sinn  ?  no 
ciod  a  chuireas  sinn  umainn  ? 

32  (Oir  iad  so  uile  iarraidh  na 
Cinnich  ;)  oir  a  ta  fios  aig  bhur 
n-Athair  nèamhaidh  gu  bheil 
feum  agaibh-sa  air  na  nithibh  so 
uile. 

33  Ach  iarraibh  air  tùs  rìogh- 
achd  Dhè,  agus  'f  hìreantachd-san, 
agus  cuirearna  nithe  so  uile  ribh. 

34  Uime  sin  na  bitheadh  ro- 
chùram  oirbh  mu  thimcliioll  an 
là  màireach :  oir  bithidli  a  làn 
do  chùram  air  an  là  màireach 
mu  thimchioll  a  nithe  fèin :  ù 
leor  do  'n  là  'olc  fèin. 

CAIB.  VII. 

1  TTia  ar  Slànuighear  a'  cronucTiadh  brefh 
ghrad,  6  a'  toirmeasg  nithe  naomha  chur 
an  neo-shuim,  7  agus  ag  òrduchadh  ùr- 
nuigh  a  dhèanamh.  13  Chomhairlich  e  do 
gach  neach  dol  a  steach  air  an  dorus  chumh- 
ann. 

"IVTA  tugaibh  breth,  chum  nach 
-L^   toirear  breth  oirbh : 
2  Oir  a  rèir  na  breth  a  bheir 
sibh,  bheirear  breth  oirbh  :  agus 
leis   an  tomhas  le  'n  tomhais 


sibh,  tomhaisear  dhuibh  a  lìs. 

3  Agus  c'  ar  son  a  ta  thu  a' 
faicinn  an  smùirnein^  a  ta  an 
sùil  do  bhràthar,  ach  nach  'eil 
thu  toirt  fa'near  an  t-sail  a  ta 
ann  do  shùil  fèin  ? 

4  No  cionnus  a  their  thu  ri 
d'bhràthair,  Fulaing  dhomh  an 
smùirnein  a  spionadh  as  do 
shùil;  agus,  feuch,  an  t-sail  ann 
do  shùil  fèin  ? 

5  A  chealgair,  buin  air  tùs  an 
t-sail  as  do  shùil  fèin  ;  agus  an 
sin  is  lèir  dliuit  gu  maith  an 
smùirnein  a  bhuntuinn  à  sùil 

:  do  bhràthar. 

j  6  Na  toiribh  an  ni  naomh  do 
I  na  madraibh,  agus  na  tilgibh 
bhur  nèamhnuidean  am  fianuis 
nam  muc,  air  eagal  gu  saltair 
iad  orra  le  'n  cosaibh,  agus^  air 
pilltinn  doibh  gu  reub  iad  sibh 
fèin  as  a  chèile. 

7  larraibh,  agus  bheirear 
dhuibh :  siribh  agus  gheibh 
sibh :  buailibh  an  dorus,  agus 
fosgailear  dhuibh : 
j  8  Oirgachuile  neachadh'iarr- 
I  as,  glacaidh  e  :  agus  ge  b'  e  a 
shireas,  gheibh  e  :  agus  do  'n  tì 
a  bhuaileas  an  dorus,  fosgailear. 

9  Oir  cò  an  duine  agaibh-sa, 
ma  's  e  's  gu  'n  iarr  a  mhac  aran, 
a  bheir  cloch  dha  ? 

10  Agus  ma  's  iasg  a  dli'iarras 
e,  an  tabhair  e  nathair  dha  ? 

11  Air  an  aobhar  sin  ma  's 
aithne  dhuibhsa  a  ta  olc,  tiodh- 
lacan  maithe  a  thabhairt  do  bhur 
cloinn,  nach  mò  na  sin  a  bheir 
bhur  n-Athair  a  ta  air  nèamh 
nithe  maithe  dhoibhsan  a  dh'  iarr- 
as  air  iad  ? 


'  caimein. 

12  Uime  sin,  gach  uile  ni  bu 
mliiann  leibh  daoine  a  dhèanamh 
dhuibh-sa,  dèanaibh-sa  a  leithid 
dhoibhsan  mar  an  ceudna  :  oir 
is  e  so  an  lagh  agus  na  fàidhean. 

13  Imichibh  a  steach  air  an 
dorus  chumhann  ;  oir  is  farsuinn 
an  dorus,.  agus  is  leathan  an 
t-slighe  a  ta  treòrachadh  chum 
sgrios,  agus  is  lìonmhor  iad  a  ta 
dol  a  steach  oirre  : 

14  Ach  is^  cumhann  an  dorus, 
agus  is  aimhleathan  an  t-slighe 
6  ta  treòrachadh  chum  na  beatha, 
agus  is  tearc  iad  a  ta  'g  amas 
oirre. 

15  Coimhidibh  sibh  fèin  o  na 
fàidhibh  brèige,  a  thig  d'  ur 
n-ionnsuidh  ann  an  culaidhibh 
chaorach,  ach  a  ta  o  'n  leth  a 
stigh  'nam  madaibh-alhudh. 

16  Air  an  toraibh  aithnichidh 
sibh  iad :  an  tionail  daoine  dear- 
can-fìona  do  dhrisibh,  no  figean 
do  na  foghannanaibh  ^  ? 

17  Agus  mar  sin  bheir  gach 
uile  chrann  maith  toradh  maith  : 
ach  bheir  an  droch  chrann  droch 
thoradh. 

18  Cha  'n  fheud  a'  chraobh 
mhaith  droch  thoradha  ghiùlan^, 
no  an  droch  chraobh  toradh 
maith  a  thabhairt. 

19  Gach  uile  chrann  nach  giùl- 
ain  toradh  maith,  gearrar  sìos  e, 
agus  tilgear  san  teine  e. 

20  Air  an  aobhar  sin  is  ann 
air  an  toraibh  a  dh'aithnicheas 
sibh  iad. 

21  Cha  'n  e  gach  uile  neach  a 
their  riumsa,  A  Thighearn,  a 
Thighearn,  a  thèid  a  steach  do 

'  do  hhrigh  gur.        ^  cluaranaibh. 
^  iomchar. 

rìoghachd  nèimh ;  ach  an  tì  a 
nì  toil  m'  Athar-sa  a  ta  air 
nèamh. 

22  Is  iomadh  iad  a  their  riumsa 
san  là  ud,  A  Thighearn,  a  Thigh- 
earn,  nach  d'rinn  sinn  fàidhead- 
aireachd  a'  t'ainm-sa?  agus  a' 
t'ainm-sa  nach  do  thilg  sinn  a 
mach  deamhain  ?  agus  a'  t'ainm- 
sa  nach  d'rinn  sinn  iomadh 
mìorbhuile  ? 

23  Agus  an  sin  aidichidh  mise 
gufollaiseach  dhoibh,  Chab'  aith- 
ne  dhomh  riamh  sibh:  imich- 
ibh  uam,  a  luchd-dèanamh  na 
h-eucorach. 

24  Air  an  aobhar  sin,  gach  uile 
neach  a  chluinneas  na  briathra 
so  agamsa,  agus  a  nì  iad,  samh- 
luichidh  mi  e  ri  duine  glic,  a 
thog  a  thigh  air  carraig : 

25  Agus  thuirling*  an  t-uisge, 
agus  thàinig  na  tuiltean,  agus 
shèid  na  gaothan,  agus  bhuail 
iad  air  an  tigh  sin  :  agus  cha  do 
thuit  e,  oir  bha  a  bhunadh  suidh- 
ichte  air  carraig. 

26  Agus  gach  uile  neach  a 
chhiinneas  na  briathra  so  agam- 
sa,  agus  nach  coimhlion  iad, 
samhluichear  e  ri  duine  amaid- 
each  a  thog  a  thigh  air  a'  ghain- 
eamh : 

27  Agus  thuirling  an  t-uisge, 
agus  thàinig  na  tuihean,  agus 
shèid  na  gaothan,  agus  bhuail 
iad  air  an  tigh  sin  :  agus  thuit 
e  ;  agus  bu  mhòr  a  thuiteam. 

28  Agus  thàrladh^,  an  uair  a 
chrìochnaich  losa  na  briathra  so, 
gu  'n  do  ghabh  am  pobull  ion- 
gantas  r'  a  theagasg-san : 

^  thàinig  a  nuas. 
^  thachair. 

29  Oir  theagaisg  e  iad  mar 
neach  aig  an  robh  cumhachd^, 
agus  cha  'n  ann  mar  na  sgrìobh- 
aichean. 

CAIB.  VIII. 

1  Gliìan  Crios'l  an  lobhar ;  5  shlànuich  e 
seirhhìseach  a'  Chaiptin-ceud ;  14  agus 
màthair  chàile  Pheadair :  23  Chiuinich  e 
an  fhairge,  28  agas  thi/g  e  mach  .deamhain 
à  dithis  dhaoine. 

AGUS  air  teachd  a  nuas  o  'n 
bheinn  dha,  lean  cuideachd 
mhòr  e. 

2  Agus,  feuch,  thàinig  lobhar, 
agus  rinn  e  aoradh  dha,  ag  ràdh, 
A  Thighearna,  ma  's  àill  leat,  is 
comasach  thu  air  mise  a  ghlan- 
adh. 

3  Agus  shìn  losa  mach  a  làmh, 
agus  bhean  e  ris,  ag  ràdh.  Is  àill 
leam  ;  bì  thusa  glan.  Agus  air 
ball  bha  a  kiibhre  air  a  glanadh. 

4  Agus  thubhairt  losa  ris,  Feuch 
nach  innis  thu  do  dhuine  sam 
bith,  ach  imich,  taisbein  thu  fèin 
do'n  t-sagart,  agus  thoir  d'a  ionn- 
suidh^  an  tiodhlac  a  dh'àithn  i 
Maois,  mar  fhianuis  dhoibh. 

5  Agus  air  dol  do  losa  a  steach 
do  Chapernaum,  thàinig  d'  a 
ionnsuidh  Caiptin-ceud,  a'  guidhe 
air, 

6  Agus  ag  ràdh,  A  Thighearna, 
tha  m'  òglach  'na  luidhe  a  stigh 
am  pairilis,  agus  air  a  phianadh 
gu  h-anabarrach. 

7  Agus  thubhairt  losa  ris,  Thèid 
mise,  agus  slànuichidh  mi  e. 

8  Agus  air  freagairt  do'n  Chaip- 
tin-ceud,  thubhairt  e,  A  Thigh- 
earna,  cha'n  airidh  mise  air  thusa 
a  theaehd  a  steach  fo  m'  chleith  : 


ach  a  mhàin  abair  am  focal,  agus 
slànuichear  m'òglach. 

9  Oir  is  duine  mise  fèin  a  ta 
fuidh  ùghdarras,  aig  am  bheil 
saighdeara  fodham :  agus  their 
mi  ris  an  fhear  so,  Imich,  agus 
imichidh  e  :  agus  ris  an  fhear  so 
eile,  Thig,  agus  thig  e  :  agus  ri 
m'  sheirbhiseach,  Dèan  so,  agus 
nì  se  e. 

10  'Nuair  a  chual  losa  so,  ghabh 
e  iongantas,  agus  thubhairt  e  ris 
a'  mhuinntir  a  lean  e,  Gu  fìrinn- 
each  a  ta  mi  ag  ràdh  ribh,  ann 
an  Israel  fèin  nach  d'  fhuair  mi 
creidimh  co  mòr  as  so. 

11  Agus  a  ta  mi  ag  ràdh  ribh, 
gu'n  tig  mòran  o'n  àird  an  ear, 
agus  o'n  àird  an  iar,  agus  gu'n 
suidh  iad  maille  ri  Abraham, 
agus  Isaac,  agus  lacob,  ann  an 
rìoghachd  nèimh  : 

12  Ach  gu  'n  tilgear  clann  na 
rioghachd  ann  an  dorchadas  a  ta 
'n  leth  a  muigh  ;  bithidh  an  sin 
gul  agus  gìosgan^  fhiacal. 

!  13  Agus  thubhairt  losa  ris  a' 
Chaiptin-ceud,  Imich  romhad,. 
agus  biodli  dhuit  a  rèir  mar  a 
chreid  thu.  Agus  shlànuicheadh 
'òglach  air  an  uair  sin  fèin. 

14  Agus  an  uair  a  thàinig  losa 
gu  tigh  Pheadair,  chunnaic  e 
màthair  a  mhnà  'na  luidhe,  agus 
i  ann  am  fiabhrus*. 

15  Agus  bhean  e  r'  a  làimh, 
agus  dh'fhàg  am  fiabhrus  i :  agus 
dìi'èirich  i,  agus  rinn  i  fritheal- 
adh  dha^. 

16  Agus  an  uair  a  bha  am 
feasgar  air  teachd,  thug  iad  d'a 
ionnsuidh  mòran  anns  an  robli 


'  kghdarras. 
^  thuige,  chuige. 

deamhain ;  agus  thilg  e  na  spior- 
aid  a  mach  le  'fhocal,  agus 
shlànuich  e  iad  uile  a  bha  euslan  : 

17  A  chum  gu'n  coimhliontadh^ 
an  ni  a  labhradh  le  Esaias  am 
fàidh,  ag  ràdh,  Ghabh  esan  ar 
n-anmhuinneachdan  air  fèin,  a- 
gus  ghiùlain  e  ar  n-euslaintean. 

18  Agus  an  uair  a  chunnaic 
losa  sluagh  mòr  m'  a  thimchioll, 
dh'àithn  e  dol  à  sin  do  'n  taobh 
eile. 

19  Agus  thàinig  sgrìobhaiche 
àraidh,  agus  tliubhairt  e  ris,  A 
mhaighstir,  leanaidh  mise  tliu, 
ge  b'  e  taobh  a  thèid  thu. 

20  Agus  thubhairt  losa  ris,  Tlia 
tuill  aig  na  sionnaich,  agus  nid 
aig  eunlaith  an  athair  ^ ;  ach  cha  'n 
'eil  aig  Mac  an  duine  ionad  anns 
an  cuir  e  a  cheann  fuidh. 

21  Agus  thubliairt  fear  eile  d'  a 
dheisciobluibh  ris,  A  Thighearna, 
leig  dliomh-sa  imeachd  air  tùs 
agus  m'  athair  adhlacadh. 

22  Ach  thubhairt  losa  ris,  Lean 
mise,  agus  leig  leis  na  mairbh 
am  mairbh  fèin  adhlacadh. 

23  Agus  air  dol  dhasan  a  steach 
do  luing,  lean  a  dlieisciobuil  e. 

24  Agus,  feuch,  dh'èirich  doin- 
ionn^  mhòr  air  an  f  hairge,  ionnus 
gu  'n  d'f  holaich  na  tuinn  an  long : 
ach  bha  esan  'na  chodal. 

25  Agus  thàinig  a  dheisciobuil 
d'  a  ionnsuidh,  agus  dlmisg  iad  e, 
ag  ràdh,  A  Thighearn,  teasairg 
sinn  :  a  ta  sinn  caillte. 

26  Agus  thubhairt  e  riu,  C'  ar 
son  a  ta  sibh  eagalach,  siblise  air 
bheag  creidimh?  An  sin  dh'èir- 
ich  e,  agus  chronuich  e  na  gaoth- 

'  Air  chor  as  gu  'n  do  choìwhUonadh. 
-  aidhcir.  '  stoirm. 

an  agus  an  f  hairge ;  agus  bha 
ciuine  mhòr  ann. 

27  Ach  ghabli  na  daoine  ion- 
gantas,  ag  ràdh,  Ciod*  e  ghnè 
dhuine  so,  gu  bheil  na  gaotha 
fèin  agus  an  f  hairge  ùmhal  dha  ? 

28  Agus  air  teachd  dha  do  'n 
taobli  eile,  gu  tir  na  Gergesen- 
each^,  thachair  dithis  dhaoine 
air,  anns  an  robli  deamliain,  a' 
teachd  a  mach  as  na  h-àitibh 
adhlaic,  agus  iad  ro-gharg,  ionn- 
us  nach  feudadh  duine  sam  bith 
an  t-slighe  sin  a  ghabhaiL 

29  Agus,  feuch,  ghlaodh  iad, 
ag  ràdh,  Ciod  e  ar  gnothuch-ne 
riut,  losa,  a  Mhic  Dhè  ?  An 
d'thàinig  thu  an  so  g'  ar  pianadh 
roirah  an  àm? 

30  Agus  bha  treud  mòr  mhuc 
am  fad  uatha,  ag  ionaltradh. 

31  Agus  dh'iarr  na  deamliain  a 
dh'athchuinge  air-san,  ag  ràdh, 
Ma  thilgeas  tu  mach  sinn,  leig 
dhuinn  dol  san  treud  mhuc  ud. 

32  Agus  thubhairt  e  riu,  Imich- 
ibh.  Agus  air  dol  a  mach 
dhoibh,  chaidh  iad  anns  an  treud 
mhuc :  agus,  feuch,  ruith  an  treud 
mhuc  uile  gu  dian  sìos  air  ionad 
corrach^,  do  'n  chuan ;  agus  chaill- 
eadh  sna  h-uisgeachaibh  iad. 

33  Agus  theich  na  buachaillean, 
agus  chaidli  iad  do  'n  bhaile,  agus 
dh'innis  iad  na  nithe  so  uile,  agus 
na  thachair  dhoibhsan  anns  an 
robh  na  deamhain. 

34  Agus,  feuch,  chaidh  am  baile 
uile  a  mach  a  clioinneachadh 
losa;  agus  an  uair  a  chunnaic 
iad  e,  ghuidli  iad  air  imeachd  as 
an  crìochaibh-san. 

"*  Creud.  ^  Gadareneach. 

^  cus. 

CAIB.  IX. 

1  An  dèìgh  do  Chrlosd  neach  air  an  rdbh  am 
paìrìlis  a  kigheas,  9  ghuìrm  e  Mata  o  hhòrd 
na  cise  ;  10  dh'ith  e  maille  ri  cis-mhaoir 
agus  ri  peacaich;  20  shlùnuich  e  hean  air 
an  rohh  dòrtadh  fola  ;  32  agus  duine  halbh 
anns  an  robh  deamhan. 

AGUS  air  dol  an  luing  dha, 
chaidli  e  thar  an  iiisge,  agus 
thàinig  e  d'  a  bhaile  fèin. 

2  Agus,  feuch,  thug  iad  d'  a 
ionnsuidh  duine  air  an  robh  am 
pairilis,  'na  luidhe  air  leabaidh  : 
agus  an  uair  a  chunnaic  losa  an 
creidimh,  thubhairt  e  ri  fear  na 
pairilis,  Biodh  deadh  mhisneach 
agad,  a  mhic,  a  ta  do  pheacanna 
air  am  maitheadh  dhuit. 

3  Agus,  feuch,  tlivibhairt  dream 
àraidh  do  na  sgrìobhaichibh  ann- 
ta  fèin,  A  ta  am  fear  so  a'  labh- 
airt  toibheim\ 

4  Agus  air  do  losa  an  smuaint- 
ean  f  haicinn,  thubhairt  e,  C'  ar 
son  a  ta  sibh  a  smuaineachadh 
uilc  ann  bhur  cridheachaibh  ? 

5  Oir  cia  is  usadh  a  ràdh,  A  ta 
do  pheacanna  air  am  maitheadh 
dhuit?  no  a  ràdh,  Eirich  agus 
imich  ? 

6  Ach  a  chum  gu  'm  bì  fios 
agaibh  gu  bheil  cumhachd  aig 
Mac  an  duine  peacanna  a  mhaith- 
eadh  air  an  talamh,  (thubhairt  e 
an  sin  ri  fear  na  pairilis),  Eirich, 
tog  do  leabaidh,  agus  imich  do  d' 
thigh. 

7  Agus  dh'èirich  e,  agus  chaidh 
e  d'  a  tliigh  fèin. 

8  Ach  an  uair  a  chunnaic  am 
pobuU  so,  ghabh  iad  iongantas, 
agus  thug  iad  ghìir  do  Dhia,  a 
thug  a  leithid  so  a  chumhachd 
do  dhaoinibh. 

'  dia-mhasluchaidh. 

9  Agus  ag  dol  do  losa  as  an 
àite  sin,  chunnaic  e  duine  'na 
shuidhe  aig  bòrd  na  cìse,  d'  am 
b'  ainm  Mata  ;  agus  thubhairt  e 
ris,  Lean  mise.  Agus  dh'èirich 
e,  agus  lean  se  e. 

10  Agus  thàrladh,  air  suidhe 
do  losa  aig  biadli  san  tigh,  feuch, 
thàinig  mòran  chìs-mhaor  agus 
pheacach,  agus  shuidh  iad  sìos 
maille  ris-san  agus  r'  a  dheis- 
ciobluibli. 

11  Agus  an  uair  a  chunnaic  na 
Phàirisich  so,  thubhairt  iad  r'  a 
dheisciobluibli,  C'  ar  son  a  dh'itli- 
eas  bhur  maighstir-sa  maille  ri 
cìs-mliaoraibh  agus  ri  peacach- 
aibh  ? 

12  Ach  an  uair  a  chual  losa  so, 
thubhairt  e  riu,  Cha  'n  ann  aig  a' 
mhuinntir  a  ta  slàaa  ta  feum  air 
an  lèigh,  ach  aig  a'  mhuinntir  a 
ta  euslan. 

13  Ach  imichibh  agus  fòghkim- 
aibh  ciod  is  ciall  da  so,  Tròcair 
is  àiU  leam,  agus  cha  'n  ìobairt : 
oìr  cha  d'thàinig  mise  a  ghairm 
nam  fireanach,  ach  nam  peacach 
chum  aithreachais. 

14  An  sin  thàinig  deisciobuil 
Eoin  d'a  ionnsuidh,  ag  ràdh,  C'  ar 
son  a  ta  sinne  agus  na  Phàirisich 
a'  trasgadli  gu  minic,  ach  ni  'm 
blieil  do  dlieisciobuil-sa  a'  trasg- 
adh? 

15  Agus  tliubhairt  losa  riu,  Am 
feud  clann  seòmair  an  fhir- 
nuadh-phòsda^  bhi  brònach,  am 
feadh  a  bhitheas  am  fear-nuadh- 
pòsda  maiUe  riu  ?  Ach  thig  na 
làithean  anns  an  toirear  am  fear- 
nuadli-pòsda  uatha,  agus  an  sin 
nì  iad  trasgadh. 

-  fhir-na-bainnse. 

16  Cha  chuir  duine  sam  bith 
mìr  do  eudach  nuadh  air  sean 
eudach :  oir  buinidh  an  ni  a 
chuireadli  g'  a  lìonadh  suas  as  an 
eudach,  agus  nithear  an  reubadh 
ni  's  miosa. 

17  Cha  mhò  a  chuireas  daoine 
fion  nuadh  ann  an  seann  searrag- 
aibh  ^ :  no  brisear  na  searragan, 
agus  dòirtear  am  fion,  agus  caill- 
ear  na  searragan :  ach  cuiridh 
iad  fion  nuadli  ann  an  searrag- 
aibh  nuadha,  agus  bithidh  iad 
araon  slàn. 

18  'Nuair  a  bha  e  a'  labhairt 
nan  nithe  so  riu,  feuch,  thàinig 
uachdaran  àraidh,  agus  thug  e 
aoradh  dha,  ag  ràdh,  Fhuair  mo 
nighean  bàs  air  ball  ^ :  ach  thig- 
sa  agus  cuir  do  làmh,  oirre  agus 
bithidh  i  beò. 

19  Agus  dh'èirich  losa,  agus 
lean  e  fèin  agus  a  dheisciobuil  e. 

20  (Agus,  feuch,  thàinig  bean, 
air  an  robh  dòrtadh  fola  rè  dhà 
bhliadhna  dheug,  air  a  chùlaobh, 
agus  bhean  i  ri  iomall  'eudaich  : 

21  Oir  tliubhairt  i  innte  fèin, 
Ma  bheanas  mi  ach  ri  'eudach, 
bithidh  mi  slàn. 

22  Ach  air  tionndadh  do  losa 
mu  'n  cuairt,  chunnaic  e  i,  agus 
thubhairt  e,  A  ni'ghean,  biodh 
deadh  mhisneach  agad ;  shlàn- 
uich  do  chreidimh  thu.  Agus 
bha  a'  bhean  slàn  o  'n  uair  sin.) 

23  Agus  an  uair  a  thàinig  losa 
gu  tigh  an  uachdarain,  agus  a 
chunnaic  e  an  hichd-ciuil,  agus  a' 
chuideachd  a'  dèanamh  toirm 
bhròin, 

'  24  Thubhairt  e  riu,  Imichibh 
roimhibh,  oir  cha  'n  'eil  an  nigh- 

'  hhuideUihh.  a  nis. 

eanag^  marbh  ach  'na  codal. 
Agus  rinn  iad  gàire  fochaid  ris. 

25  Ach  an  uair  a  chuireadh  a' 
chuideachd  a  mach,  chaidh  e  a 
steach,  agus  rug  e  air  làimh  oirre, 
agus  dh'èirich  an  nigheanag. 

26  Agus  chaidh  iomradh  sin  a 
mach  air  feadh  na  tìre  sin  uile. 

27  Agus  an  uair  a  dh'imich  lo- 
sa  as  a  sin,  lean  dithis  dhall  e,  ag 
èigheach,  agus  ag  ràdh,  A  Mhic 
Dhaibliidh,  dèan  tròcair  oirnne. 

28  Agus  an  uair  a  thàinig  e 
steach  do  'n  tigh,  thàinig  na  doill 
d'  a  ionnsuidh :  agus  thubhairt 
losa  riu,  Am  bheil  sibh  a'  creid- 
sinn  gur  comasach  mise  so  a 
dhèanamh?  Thubhairt  iad  ris, 
A  ta,  a  Thighearn. 

29  An  sin  bhean  e  r'  an  sùilibh, 
ag  ràdh,  Biodli  e  dhuibh  a  rèir 
bhur  creidimh. 

30  Agus  dh'fhosgladh  an  sùil- 
ean,  agus  bhagair  losa  gu  geur 
iad*,  ag  ràdh,  Faicibh  nach  faigh 
neach  air  bith  fios  air  so  : 

31  Ach  an  uair  a  dh'imich  iad 
a  mach,  sgaoil  iad  a  chliù  air 
feadh  na  dùthcha  sin  uile. 

32  Agus  ag  dol  dhoibhsan  a 
mach,  feuch,  thug  iad  d'  a  ionn- 
suidh  duine  balbh  anns  an  robh 
deamhan. 

33  Agus  an  dèigh  do  'n  deamh- 
an  bhi  air  a  thilgeadh  a  mach, 
labhair  am  balbhan :  agus  ghabh 
an  sluagh  iongantas,  ag  ràdh, 
Cha'n  fhacas  a  leithid  so  ann  an 
Israel  riamh. 

34  Ach  thubhairt  na  Phàirisich, 
Troimh  phrionnsa  nan  deamhan 
a  ta  e  a'  tilgeadh  a  mach  dheamh- 
an. 

^  cailin.     ^  thvg  losa  sparradh  geur  doihh. 

35  Agiis  gliabh  losa  mu  cliuairt 
nan  uile  chaithricliean  agus 
bhailtean^,  a'  teagasg  'nan  sion- 
agogaibh,  agus  a'  searmonachadh 
soisgeil  na  rìoghachd,  agus  a' 
slànuchadh  gach  uile  euslaint 
agus  eucail  am  measg  a'  phobuilL 

36  Ach  an  uair  a  chunnaic  e  an 
sluagh,  ghabh  e  truas  diubh,  air 
son  gu'n  robh  iad  air  fannachadli, 
agus  air  an  sgapadh  o  chèile,  mar 
chaoraich  aig  nach'eil  buachailP. 

37  An  sin  thubhairt  e  r'  a  dheis- 
ciobluibh,  Gu  deimhin  is  mòr  am 
fogharadh,  ach  is  tearc  an  luchd- 
oibre. 

38  Uime  sin  guidhibh-sa  air 
Tighearn  an  fhogharaidh,  luchd- 
oibre  chur  a  mach  chum  'f  hogh- 
araidh  fèin. 

CAIB.  X. 

1  Cliuir  Crìosda  mach  a  dhà  Abstol  deug,  agus 
thug  e  cumhachd  dhoibh  ììùoì-bhuilean  a 
dhèanamh:  5  theagaisg  e  iad :  16  thug  e 
misneach  dhoibh  an  aghaidh  geur-lean- 
mhuinn,  40  agus  gheall  e  beannachadh  do  'n 
dream  a  ghabhadh  riu. 

AGUS  air  gairm  a  dhà  dheis- 
ciobul  deug  d'a  ionnsuidh, 
thug  e  cumhachd  dhoibh  an 
aghaidh  nan  spiorad  neòghlan, 
gu'n  tilgeadh  a  mach,  agus  a 
shlànuchadh  gach  gnè  euslaint, 
.  agus  gach  gnè  eucaiL 

2  Agus  is  iad  so  ainmean  an  dà 
Abstol  deug  ;  an  ceud  f7iear,  Si- 
mon  d'an  goirear  Peadar,  agus 
Aindreas  a  bhràthair,  Seumas 
mac  Shebede,  agusEoin  a  bhràth- 
air ; 

3  Philip  agus  Bartolomeu,  To- 
mas,  agus  Mata  an  cìs-mhaor, 

'  bhailte  morà  agus  beaga.       ^  aodhaire. 
'  an  tì  a  thug  thairis  esan. 


Seumas  mac  Alpheuis,  agus  Le- 
beus  d'an  co-ainm  Tadeus; 

4  Simon  an  Canaanach,  agus 
ludas  Iscariot,  an  neach  fòs  a 
bhrath  esan^ 

5  Chuir  losa  an  dà  f  hear  dheug 
so  a  mach,  a'  tabhairt  àithne 
dhoibh,  ag  ràdh,  Na  gabhaibh 
gu  slighe  nan  Cinneach,  agus  na 
rachaibh  a  steach  do  aon  bhaile 
a  bhuineas  do  na  Samaraich* : 

6  Ach  gu  ma  feàrr  leibh  dol  a 
dh'ionnsuidh  chaorach  chaillte 
tighe  IsraeiL 

7  Agus  air  imeachd  dhuibh, 
searmonaichibh,  ag  ràdh,  A  ta 
rìoghachd  nèimh  am  fagus. 

8  Leighisibh  an  dream  a  ta 
tinn,  glanaibh  na  lobhair,  [dùisg- 
ibh  na  mairbh,]  tilgibh  a  mach 
na  deamhain :  a  nasgaidh  f  huair 
sibh,  a  nasgaidli  thugaibli  uaibh. 

9  Na  solairibh  òr,  no  airgiod, 
no  umha  ann  bhur  sporanaibh^ ; 

10  No  màla  chum  bhur  turuis, 
no  dà  chòta,  no  brògan,  no  bat- 
aichean :  (oir  is  airidh  am  fear- 
oibre  air  a  lòn''.) 

11  Agus  ge  b'  e  air  bith  caithir 
no  baile  d  'an  tèid  sibh  a  steach, 
feòraichibh  cò  a  ta  'na  dheadh 
airidh  innte ;  agus  fanaibh  an 
sin  gus  am  fàg  sibh  an  t-àite  sin, 

12  Agus  'nuair  a  thig  sibh 
steach  do  thigh,  beannaichibh 
dlia. 

13  Agus  ma's  airidh  an  tigh 
sin,  thigeadh  bhur  sìth  air ;  ach 
mur  airidh,  pilleadh  bhur  sìth  do 
bhur  n-ionnsuidh  fèin  a  rìs. 

14  Agus  ge  b'e  neach  nach  gabh 
ribh,  agus  nach  èisd  ri  'ur  briath- 

^  Samaritan-s.  Sasg.       *  criosnibh. 
^  isjìù  am  fear-oibre  a  bhiadh. 

raibh  ;  air  dol  a  mach  as  an  tigh, 
no  as  a'  bhaile  sin  dhuibh,  crath- 
aibh  dhibh  duslach  bhur  cos. 

15  Gu  deimhin  tha  mi  ag  ràdh 
ribh,  gur  so-iomchaire  a  bhitheas 
staid  fearainn  Shodoim  agus 
Ghomorah  an  là  a'  bhreitheanais, 
na  staid  a'  bhaile  sin. 

16  Feuch,  cuiream-sa  sibhse 
mach  mar  chaoraich  am  measg 
mhadadh-alluidh  :  air  an  aobhar 
sin  bithibh-sa  glic  mar  na  nath- 
raiche,  agus  neò-clironail  mar  na 
colum.ain. 

17  Ach  bithibh  air  bhur  faicill 
o  dhaoinibli ;  oir  bheir  iad  an 
làimh  sibh  do  chomhairlibh,  agus 
sgiùrsaidh  iad  sibh  'nan  sion- 
agogaibh : 

18  Agus  bheirear  sibh  an  làth- 
air  uachdaran  agus  rìghrean  air 
mo  sgàth-sa,  mar  fhianuis 
dhoibh-san  agus  do  naCinnich'. 

19  Ach  an  uair  a  bheir  iad  an 
làmh  sibh,  na  biodh  e  'na 
ro-chàs  oirbh  cionnus  no  ciod 
a  labhras  sibli ;  oir  bheirear 
dhuibh,  san  uair  sin  fèin,  an  ni  a 
labhras  sibh. 

20  Oir  cha  sibhse  a  labhras, 
ach  Spiorad  bhur  n-Athar  fèin 
a  labliras  annaibh. 

21  Agus  bheir  am  bràthair  a 
bhràthair  fèin  suas  chum  bàis, 
agus  an  t-athair  am  mac ;  agus 
èiridh  a'  chlann  an  aghaidh  am 
pàrantan,  agus  bheir  iad  fa'near 
gu  cuirear  gu  bàs  iad. 

22  Agus  bithidh  fuath  aig  na 
h-uile  dhaoinibh  dhuibh  air  son 
m'ainme-sa  :  ach,  ge  b'  e  bhuan- 
aicheas  gus  a'  chrìocli,  is  e  so  a 
thèarnar^. 


23  Agus  an  uair  a  nì  iad  geur- 
leanmhuinn  oirbh  sa'  bhaile  so, 
teichibh  gu  baile  eile ;  oir  gu 
deimhin  tha  mi  ag  ràdh  ribh, 
Nach  imich  sibh  air  feadh  bhailt- 
ean  Israeil  mu  'n  tig  Mac  an 
duine. 

24  Cha  'n  'eil  an  deisciobul  os 
ceann  a  mhaighstir,  no  an  seir- 
bhiseach  os  ceann  a  tliighearna. 

25  Is  leòr  do'n  deisciobul  a  bhi 
mar  a  mhaighstir,  agus  do'n 
t-seirbhiseach  a  hhi  mar  a  thigh- 
earn  :  ma  ghoir  iad  Beelsebub  do 
fhear  an  tighe,  nach  mò  na  sin 
a  ghoireas  iad  e  d'a  mhuinntir  ? 

26  Uime  sin  na  biodh  eagal 
oirbh  rompa :  oir  cha  'n  'eil  ni 
sam  bith  folaichte,  nach  foill- 
sichear ;  agus  an  ceilt,  nach  aith- 
nichear. 

27  An  ni  a  dh'innseas  mise 
dhuibh  san  dorchadas,  labhraibh 
e  san  t-solus ;  agus  an  ni  a 
chlQÌnneas  sibh  sa'  chluais,  sear- 
monaichibh  e  air  mullach  nan 
tighean. 

28  Agus  na  biodh  eagal  na 
muinntir  sin  oirbh  a  mharbhas 
an  corp,  ach  aig  nach  'eil  comas 
an  t-anam  a  mharbhadh :  ach 
gu  ma  mò  bhitheas  eagal  an  Tì 
sin  oirbh,  a  's  urrainn  an  corp 
agus  an  t-anam  a  mhilleadh 
araon  an  ifrinn. 

29  Nach  'eil  dà  ghealbhonn  air 
an  reiceadh  air  f  heoirling  ?  agus 
cha  tuit  a  h-aon  diubh  air  an 
talamh  as  eugmhais  frcasdail 
bhur  n-Atliar-sa. 

30  Ach  a  ta  eadhon  fuiheine 
bhur  cinn  uile  air  an  aireamh. 

31  Air  an  aobhar  sin  na  biodh 


'nan  aghaidh-san  aqus  an  aghaidh  nan  Geintileach.  ^  a  shlànuichear. 

eagal  oirbh,  is  feàrr  sibhse  na 
mòran  ghealbhonn. 

32  Uime  sin  ge  b'  e  dh'aidich- 
eas  mise  am  fianuis  dliaoine,  aid- 
icliidh  mise  esan  mar  an  ceudna 
am  fianuis  m'  Athar  a  ta  air 
nèamh. 

33  Ach  ge  b'  e  dh'àicheadhas 
mise  am  fianuis  dliaoine,  ài- 
cheadhaidh  mise  esan  am  fianuis 
m'  Athar  a  ta  air  nèamh. 

34  Xa  measaibh  gu  'n  d'thàinig 
mise  a  chur  sìthe  *  air  an  talamh  : 
eha'n  ann  a  chur  sìthe  a  thàinig 
mi,  ach  a  chur  claidheimh; 

35  Oir  thàinig  mi  a  chur  duine 
an  aghaidli  'athar,  agus  na  nigh- 
inn  an  aghaidh  a  màthar,  agus 
bean  a'  mhic  an  aghaidh  a 
màthar-chèile. 

36  Agus  is  iad  muinntir  a 
theaghlaich  fèin  a  blaitheas  'nan 
naimhdibh  do  dhuine. 

37  An  tì  a  ghràdhaicheas  athair 
no  màthair  ni's  mò  na  mise,  cha'n 
airidh  orm  e^:  agus  an  ti  a 
ghràdhaicheas  mac  no  nighean 
os  mo  cheann-sa,  cha'n  airidh 
orm  e : 

38  Agus  an  ti  nach  glac  a 
chrann-cèusaidh,  agus  nach  lean 
mise,  cha'n  airidh  orm  e. 

39  An  tì  a  gheibh  'anam,  caill- 
idh  se  e :  ach  an  tì  a  chailleas 
'anam  air  mo  shonsa,  gheibh  se  e. 

40  An  1ì  a  ghabhas  ribhse, 
gabhaidh  e  riumsa  ;  agus  an  tì  a 
ghabhas  riumsa,  gabhaidh  e  ris 
an  Tì  a  chuir  uaith  mi. 

41  An  tì  a  ghabhas  ri  fàidh  an 
ainm  fàidh,  gheibh  e  duais  fàidh ; 
agus  an  tì  a  ghabhas  ri  firean  an 
ainm  firein,  gheibh  e  duais  firein. 

'  s'iochaint.         •  chn'n  fhiìt  e  m  'se. 

42  Agus  ge  b'  e  bheir  cupan  a 
dli'uisge  fuar  a  mhàin  r'a  òl  do 
aon  neach  do  na  daoinibh  beaga 
so,  an  ainm  deisciobuil,  gu 
deimhin  tha  mi  ag  ràdh  ribh, 
nach  caill  e  air  chor  sam  bith  a 
dlmais. 

CAIB.  XI. 

1  Chuir  Eoin  a  dheisciobiiil  a  dh'ionnsuidh 
Chfiosd.  7  Fianuis  Chfiosd  mu  thim- 
chioll  Eoin.  18  Barail  an  t-sluaigh  mu 
thimchioll Eoin  agus  mu  thimchioll  Chfiosd. 
20 Chronuich  Cftosd muinntirBhetsaida, S^c. 
28  A  ghairm  tròcaireach  do  'n  t-sluagh  a  ta 
fo  throm  uallaich. 

AGUS  thàrladh,  an  uair  a 
chriochnaich  losa  àitheant- 
ana  thabhairt  d'a  dhà  dheisciobul 
deug,  gu'n  d'imich  e  as  a  sin  a 
theagasg  agus  a  shearmonachadh 
'nam  bailtibh. 

2  A  nis  an  uair  a  chual  Eoin 
sa'  phrìosan  gnìomliara  Chrìosd, 
chuir  e  dithis  d'  a  dheisciobluibh 
d'a  ionnsuidh, 

3  Agus  thubhairt  e  ris,  An  tusa 
an  Tì  ud  a  bha  ri  teachd,  no  am 
bì  sùil  againn  ri  neach  eile  ? 

4  Fhreagair  losa  agus  thubh- 
airt  e  riu,  Imichibh  agus  innsibh 
do  Eoin  na  nithe  a  ta  sibh  a' 
chiinntinn  agus  a'  faicinn : 

5  A  ta  na  doiU  a'  faotainn^  an 
radliairc,  agus  na  bacaich  ag 
imeachd,  a  ta  na  lobhair  air  an 
glanadh,  agus  na  bothair  a' 
cluinntinn,  a  ta  na  mairbh  air 
an  dùsgadh,  agus  an  soisgeid  air 
a  shearmonachadh  do  na  bochd- 
aibh. 

6  Agus  is  beannaichte  an  tì 
nach  faigh  oilbheum  annamsa. 

7  Agus  air  imeachd  dhoibhsan 
air  falbh,  thòisich  losa  air  labh- 

^  faghaiì. 

airt  ris  an  t-sluagli  mu  thimchioll 
Eoin,  ag  ràdh,  Ciod  e  an  ni  a 
chaidh  sibh  a  mach  do'n  f  hàsach 
a  dh'f  haicinn  ?  an  i  cuilc  air  a 
crathadh  le  gaoith  ? 

8  Ach  ciod  e  an  ni  a  chaidh 
sibh  a  mach  a  dh'f  haicinn  1  an  e 
duine  air  a  sgeadachadh  ann  an 
eudach  mìn  ?  feuch,  a'  mhuinntir 
a  chaitheas  eudach  m\n,  is  ann  an 
tighibh  nan  rìghrean  a  ta  iad. 

9  Ach  ciod  e  an  ni  a  chaidh 
sibh  a  mach  a  dh'f haicinn  ?  An 
e  fàidh  ?  seadh,  tha  mi  ag  ràdh 
ribh,  agus  ni  's  mò  na  fàidh. 

10  Oir  is  e  so  an  Tì  mu'm  bheil  e 
sgrìobhta,  Feuch,  cuiream-sa  mo 
theachdair  roimh  do  ghnùis,  a 
dh'uHuicheas  do  shlighe  romhad. 

11  Gu  deimhin  tha  mi  ag  ràdh 
ribh,  'nam  measg-san  a  rugadh 
le  mnaibh,  nach  d'èirich  neach 
a's  mò  na  EoinBaiste  :  gidheadh, 
an  tì  sin  a  's  higha  an  rìoghachd 
nèimh,  is  mò  e  na  esàn. 

12  Affus  o  làithibh  Eoin  Baiste 
gus  a  nis,  a  ta  rioghachd  nèimh 
a'  fulang  ainneirt,  agus  luchd  na 
h-ainneirt  'ga  glacadh  le  làmh- 
achas-làidir. 

13  Oir  rinn  na  fàidhean  uile, 
agus  an  lagh  fàidheadaireachd 
gu  àm  Eoin. 

14  Agus  ma's  toil  leibha  ghabh- 
ail,  is  e  so  Elias  a  bha  ri  teachd. 

15  Ge  b'  e  aig  am  bheil  cluasan 
chum  èisdeachd,  èisdeadh  e. 

16  Ach  cò  ris  a  shamhluicheas 
mise  an  ginealach  so?  Is  cos- 
mhuil  e  ri  cloinn  a  shuidheas  anns 
a'  mhargadh*,  agus  ag  èigheach 
r'an  companaich, 

17  Agus  ag  ràdh,  Rinn  sinne 

'  anns  na  margaibh. 

piobaireachd  dhuibhse,  ach  cha 
d'  rinn  sibhse  dannsa :  rinn  sinne 
tuireadh^  dhuibhse,  ach  cha 
d'rinn  sibhse  guL 

18  Oir  thàinig  Eoin  cha'n  ann 
ag  itheadh  no  ag  òl,  agus  tha  iad 
ag  ràdh,  A  ta  deamhan  aige. 

19  Thàinig  Mac  an  duine  ag 
itheadh  agus  ag  òl,  agus  tha  iad 
ag  ràdh,  Feuch,  duine  geòcach 
agus  pòiteir  fiona,  caraid  chìs- 
mhaor  agus  pheacach :  ach  a  ta 
gliocas  air  a  fireanachadh  le  a 
cloinn. 

20  An  sin  thòisich  e  air  ach- 
mhasan  a  thabhairt  do  na  bailt- 
ibh  anns  am  mò  a  rinneadh  d'a 
oibribh  cumhachdach,  air  son 
nach  d'rinn  iad  aithreachas. 

21  Is  an-aoibhinn  duit,  a  Cho- 
rasin ;  is  an-aoibhinn  duit,  a 
Bhetsaida:  oir  nam  biodh  na 
h-oibre  cumhachdach  a  rinneadh 
annaibh-sa,  air  an  dèanamh  ann 
an  Tirus  agus  ann  an  Sidon,  is 
fada  o  'n  a  dhèanadh  iad  aith- 
reachas  ann  an  saic-eudach  agus 
an  luaith. 

22  Ach  tha  mi  ag  ràdh  ribh, 
Gu'm  bi  staid  Thiruis  agus  Shi- 
doin  ni  's  so-iomchaire  ann  an  là 
a'  bhreitheanais,  na  bhitheas 
bhur  staid-sa. 

23  Agus  thusa,  a  Chapernaum, 
a  ta  air  do  thogail  suas  gu  nèamh, 
tilgear  sios  gu  h-ifrinn  thu :  oir 
nam  biodh  na  h-oibre  cumhachd- 
ach  a  rinneadh  annad-sa,  air 
an  dèanamh  ann  an  Sodom, 
dh'fhanadh  e  giin  a  sgrios  gus 
an  diugh. 

24  Ach  tha  mi  ag  ràdh  ribh, 
gur  so-iomchaire  a  bhitheas  e  do 

caoine. 

fhearann  Shodoim  ann  an  là  a' 
bhreitheanais,  na  dhuitse. 

25  Anns  an  àm  sin  fhreagair 
losa  agus  thubhairt  e,  Tha  mi 
a'  toirt  buidheachais  dhuit,  O 
Athair,  Thighearna  nèimh  agus 
na  talmhainn,  air  son  gu  d'fhol- 
uich  thu  na  nithe  so  o  dhaoinibh 
eagnuidh  agus  tuigseach,  agus  gu 
d'fhoillsich  thu  iad  do  leanab- 
aibh. 

26  Seadh,  Athair,  do  bhrìgh 
gu  'm  b'  ann  mar  sin  a  bha  do 
dheadh  thoil-sa. 

27  A  ta  na  h-uile  nithe  air  an 
tabhairt  thairis  dhomhsa  o  m' 
Athair :  agus  cha  'n  aithne  do 
neach  air  bith  am  Mac,  ach  do  'n 
Athair  :  ni  mò  is  aithne  do  neach 
air  bith  an  t-Athair,  ach  do'n 
Mhac,  agus  do  gach  aon  d'an  àiU 
leis  a'  Mhac  fhoillseachadh. 

28  Thigibh  a  m'  ionnsuidh-sa, 
sibhse  uile  a  ta  ri  saothair,  agus 
fuidh  throm  uallaich,  agus  bheir 
mise  suaimhneas^  dhuibh. 

29  Gabhaibh  mo  chuing  oirbh, 
agus  fòghlumaibh  uam,  oir  a  ta 
mise  macanta  agus  iriosaP  an 
cridhe  :  agus  gheibh  sibh  fois  do 
bhur  n-anamaibh. 

30  Oir  a  ta  mo  chuing-sa  so- 
iomchair,  agus  a  ta  m'  uallach 
eutrom. 

CAIB.  XII. 

1  Chronuich  Criosd  doìlle  nam  Phàiriseach 
mu  thimchioìl  hrisidh  na  sàbuid,  3  le 
sgriobtuiribh,  11  le  reuson,  13  agus  le 
nùorbhuil.  22  Shlànuich  e  an  duine  dall 
agus  balbh  anns  an  robh  deamhan.  31  Cha 
mhaithear  toibhLum  an  aghaidh  an  Spioraid 
naoimh. 

CHAIDH  losa  san  àm  sin  air 
là  na  sàbaid  troimh^  na 

^fois.  ^  ùmhal. 

h-achaibh  arbhair,  agus  bha 
ocras  air  a  dlieisciobuil,  agus 
thòisich  iad  air  diasan  arbhair  a 
bhuain,  agus  itheadh. 

2  Ach  an  uair  a  chunnaic  na 
Phàirisich  so,  thubhairt  iad  ris, 
Feuch,  a  ta  do  dheisciobuil  a' 
dèanamh  an  ni  nach  còir  a 
dhèanamh  air  là  na  sàbaid, 

3  Agus  thubhairt  esan  riu,  Nach 
do  leugh  sibh  ciod  a  rinn  Daibh- 
idh  an  uair  a  bha  ocras  air  fèin, 
agus  air  a'  mhuinntir  a  bha  maille 
ris ; 

4  Cionnus  a  chaidh  e  steach  do 
thigh  Dhè,  agus  a  dh'ith  e  aran 
na  fianuis  *,  nach  robh  ceaduichte 
dha  fèin  itheadh,  no  dhoibhsan 
a  bha  maille  ris,  ach  do  na  sag- 
artaibh  a  mhàin  ? 

5  No  nach  do  leugh  sibh  san 
lagh,  gu  bheil  na  sagairt  anns  an 
teampull  air  làithibh  na  sàbaid 
a'  briseadh  na  sàbaid,  agus  iad 
neò-chiontach  ? 

6  Ach  a  ta  mise  ag  ràdh  ribh, 
gu  bheil  san  ionad  so  neach  a  's 
mò  na  'n  teampulL 

7  Agus  nam  biodh  fhios  agaibh 
ciod  is  ciall  da  so,  Tròcair  is  àill 
leam  agus  cha  'n  lobairt,  cha  dìt- 
eadh  sibh  an  dream  a  ta  neò- 
chiontach, 

8  Oir  is  e  Mac  an  duine  Tigh- 
earna  na  sàbaid, 

9  Agus  air  dha  imeachd  as  a 
sin,  chaidh  e  steach  d'  an  sion- 
agog ; 

10  Agus,  feuch,  bha  duine  ann, 
aig  an  robh  làmh  sheargta :  agus 
dh'fheòraich  iad  dheth,  ag  ràdh, 
Am  bheil  e  ceaduichte  leigheas  a 
dhèanamh  air  làithibh  na  sàbaid? 

'  tì-e,  trid.       *  an  t-aran  taìsbeanta. 

chum  gu  'm  biodh  cùis  dhitidh 
aca  'na  aghaidh. 

11  Agus  thubhairt  esan  riu,  Cò 
agaibh-sa  an  duine,  aig  am  bì  aon 
chaora,  agus  ma  thuiteas  i  ann  an 
slochd  air  là  na  sàbaid,  nach  beir 
e  oirre,  agus  nach  tog  e  nios  i  ? 

12  Nach  mòr  ma  ta  is  feàrr 
duine  na  caora  ?  Uime  sin  a  ta  e 
ceaduichte  maith  a  dhèanamh 
air  làithibh  na  sàbaid. 

13  An  sin  thubhairt  e  ris  an 
duine,  Sìn  a  mach  do  làmh  :  agus 
shìn  e  mach  i ;  agus  bha  i  air  a 
h-aiseag  slàn,  mar  an  làmh  eile. 

14  Ach  chaidh  na  Phàirisich  a 
mach,  agus  chum  iad  comhairle 
'na  aghaidh,  ,GÌonnus  a  dh'fheud- 
adh  iad  a  mhilleadh. 

15  Ach  an  uair  a  thuig  losa 
so,  dh'imich  e  as  a  sin :  agus 
ìean  slòigh  mhòr  e,  agus  leigliis 
e  iad  uile. 

16  Agus  thug  e  sparradh  dhoibh 
chum  nach  dèanadh  iad  aith- 
nichte^  e: 

17  A  chum  gu  coimhliontadh 
an  ni  a  labhradh  le  Esaias  am 
fàidh,  ag  ràdh, 

18  Feuch,  mo  sheirbhiseach 
fèin  a  thagh  mi ;  m'aon  gràdhach 
anns  am  bheil  tlachd  aig  m'anam : 
cuiridh  mi  mo  Spiorad  fèin  air, 
agus  nochdaidh  e  breitheanas  do 
na  Cinnich. 

19  Cha  dèan  e  stri,  agus  cha 
ghlaodh  e ;  ni  mò  a  chluinneas 
neach  air  bith  a  ghuth  air  na 
sràidibh. 

20  Cha  bhris  e  a'  chuilc  bhrùite, 
agus  cha  mhùch  e  an  lìon  as  am 
bì  deatach,  gus  an  tabhair  e  mach 
breitheanas  chum  buaidh. 

^follus. 

21  Agus  is  ann  a  ainm-san  a 
bhitheas  muinighinn  aig  na  Cin- 
nich. 

22  An  sin  thugadh  d'  a  ionn- 
suidh  duine  anns  an  robh  deamh- 
an,  dall  agus  balbh  :  agus  shlàn- 
uich  se  e,  ionnus  gu  'n  do  labhair 
am  balbhan  agus  gu  'n  robh  an 
dall  a'  faicinn. 

23  Agus  ghabh  am  pobull  uile 
iongantas,  agus  thubhairt  iad,  An 
e  ^  so  Mac  Dhaibhidh  ? 

24  Ach  an  uair  a  chuala 
na  Phàirisich  so,  thubhairt  iad, 
Cha'n  'eil  amfear  so  a  tilgeadh 
a  mach  dheamhan,  ach  troimh 
Bheelsebub  prionnsa  nan  deamh- 
an. 

25  Agus  thuig  losa  an  smuaint- 
ean,  agus  thubhairt  e  riu,  Gach 
rìoghachd  a  ta  roinnte  'na  h- 
aghaidh  fèin,  nithear  'na  fàsach 
i ;  agus  gach  uile  bhaile  no  tigh 
a  ta  roinnte  'na  aghaidh  fèin,  cha 
seas  e. 

26  Agus  ma  thilgeas  Sàtan  a 
mach  Sàtan,  a  ta  e  roinnte  'na 
aghaidh  fèin  ;  air  an  aobhar  sin 
cionnus  a  sheasas  a  rìoghachd  ? 

27  Agus  ma  tha  mise  troimh 
Bheelsebub  a'  tilgeadh  a  mach 
dheamhan,  troimh  cò  am  bheil 
bhur  clann-sa  'gan  tilgeadh  a 
mach?  Uime  sin  bithidh  iad 
'nam  breitheamhnaibh  oirbh : 

28  Ach  ma's  ann  le  Spiorad 
Dhè  a  ta  mise  a*  tilgeadh  a  mach 
dheamhan,  thàinig  rìoghachd 
Dhè  do  bhur  n-ionnsuidh-sa  ^ 

29  No  cionnus  is  urrainn  neach 
dol  do  thigh  duine  làidir,  agus 
airneis  a  thighe  a  chreachadh, 
mur  ceangail  e  air  tùs  an  duine 

^  Nach  e?  ^  thugaibU-se, 

làidir  ?  agus  an  sin  creachaidh  e 
a  thigh. 

30  An  tl  nach  'eil  leam,  tha  e 
a  m'  aghaidh ;  agus  an  tì  nach 
cruinnich  leam,  sgapaidh  e. 

31  Air  an  aobhar  sin  tha  mi  ag 
ràdh  ribh,  Gu  maithear  gach 
peacadh  agus  gach  toibheum  do 
dhaoinibh:  gidheadli  cha  mhaith- 
ear  toibheum  an  aghaidh  an 
Spioraid  Naoinih  do  dhaoinibh. 

32  Agus  ge  b'  e  neach  a  labhras 
focal  an  aghaidh  Mhic  an  duine, 
maithear  dha  e :  ach  ge  b'  e 
neach  a  labliras  an  aghaidh  an 
Spioraid  Naoimh,  cha  mhaithear 
dha  e,  anns  an  t-saoghal  so,  no 
anns  an  t-saoghal  a  ta  ri  teachd. 

33  An  dara  cuid  dèanaibh  a^ 
chraobh  maith,  agus  a  toradh 
maith  ;  no  dèanaibh  a'  chraobh 
truaiUidh,  agus  a  toradh  truaill- 
idh :  oir  is  ann  air  a  toradh  a 
dh'aithnichear  a'  chraobh. 

34  A  shliochd  nan  nathraiche 
nimhe,  cionnus  a  dh'fheudas 
sibh  nithe  maitlie  a  labhairt,  o  a 
ta  sibh  fèin  olc?  oir  is  ann  à 
pailteas  a'  chridhe  a  labhras  am 
beul. 

35  Bheir  duine  maith  a  mach 
nithe  maithe  à  deadh  ionmhas  a 
chridhe^:  agas  bheir  an  droch 
dhuine  mach  droch  nithe  as  a 
dhroch  ionmhas. 

36  Ach  tha  mi  ag  ràdh  ribh, 
Gu  'n  toir  ^  daoine  cunntas  ann  an 
là  a'  bhreitheanais  air  son  gach 
focail  dhìomhain  a  labhras  iad. 

37  Oir  Ì3  ann  le^  d'fhoclaibh  a 
shaorar  thu,  agus  is  ann  le  d'f  hoc- 
laibh  a  dhitear  thu. 

38  An   sin  fhreagair  dream 

,  '  as  a  dheadh  ionmhas. 

àraidh  do  na  sgrìobhaichean  agus 
do  na  Phàirisich,  ag  ràdh,  A 
mhaighstir,  bu  mhiann  leinn 
comhara  fhaicinn  uait. 

39  Ach  fhreagair  esan  agus 
thubhairt  e  riu,  A  ta  ginealach 
olc  agus  adhaltrannach  ag  iarr- 
aidh  comhara,  agus  cha  toirear 
comhara  dhoibh,  ach  comhar'  an 
fhàidh  lonais. 

40  Oir  mar  a  bha  lonas  am 
broinn  na  muice-mara  trì  làith- 
ean  agus  trì  oidhchean ;  is  ann 
mar  sin  a  bhitheas  Mac  an  duine 
ann  an  cridhe  na  talmhainn  trì 
làithean  agus  trì  oidhchean. 

41  Eiridh  muinntir  Ninebheh 
sa'  bhreitheanas  maille  ris  a' 
ghinealach  so,  agus  dìtidh  iad  e  ; 
oir  rinn  la  d  aithreachas  aig  sear- 
moin  lonais ;  agus,  feuch,  a  ta 
ni  's  mò  na  lonas  an  so. 

42  Eiridh  ban-rìghinn  na  h- 
àirde  deas  sa'  bhreitheanas  maille 
ris  a'  ghinealach  so,  agus  dìtidh 
i  e :  oir  thàinig  i  o  na  h-àitibh 
a  *s  iomallaieh  do  'n  talamh  a 
dh'èisdeachd  gliocais  Sholaimh ; 
agus,  feuch,  a  ta  ni  's  mò  na  So- 
lamh  an  so. 

43  An  dèigh  do  'n  spiorad  neò- 
ghlan  dol  a  mach  à  duine,  imich- 
idh  e  troimh  ionadaibh  tiorma, 
ag  iarraidh  fois,  agus  cha  'n 
fhaigli  e. 

44  An  sin  their  e,  Pillidh  mi 
do  m'  thigh  as  an  d'thàinig  mi ; 
agus  air  teachd  dha,  gheibh  e 
falamh,  sguabta,  agus  deadh- 
mhaiseach  e. 

45  Imichidh  e  an  sin,  agus 
bheir  e  leis  seachd  spioraid  eile 
a  's  miosa  na  e  fèin,  agus  thèid 

^  tabhair.  ^  as,  d. 

iad  a  steach  agus  gabhaidh  iad 
còmhnuidh  an  sin  :  agus  bithidh 
staid  dheireannach  an  duine  sin 
ni's  miosa  na  a  thoiseach.  Is 
ann  eadhon  mar  sin  a  thachaireas 
do  'n  ghinealach  aingidh  so. 

46  Agus  air  dha  bhi  fathast  a' 
labhairt  ris  a'  phobull,  feuch, 
sheas  a  mhàthair  agus  a  bhràith- 
rean  a  muigh,  ag  iarraidh  labh- 
airt  ris. 

47  An  sin  thubhairt  neach  èigin 
ris,  Feuch,  a  ta  do  mhàthair, 
agus  do  bhràithrean  'nan  seas- 
amh  a  muigh,  ag  iarraidh  labh- 
airt  riut. 

48  Ach  fhreagair  esan  agus 
thubhairt  e  ris  an  tì  a  dh'innis 
so  dha,  Cò  i  mo  mhàthair  ?  agus 
cò  iad  mo  bhràithrean  ? 

49  Agus  air  smeadh  a  làimhe 
chum  a  dheisciobul,  tliubhairt  e, 
Feuch  mo  mhàthair,  agus  mo 
bhràithrean ! 

50  Oir  ge  b'  e  neach  a  nì  toil  m' 
Athar-sa  a  ta  air  nèamh,  is  e  sin 
fèin  mo  bhràthair,  agus  mo 
phiuthar,  agus  mo  mhàthair. 

CAIB.  XIII. 

1  Cosamhlachd  an  t-sìoladair  agus  an  t-s)l, 
18  air  eadar-mh''ineachadh.  24  Cosamh- 
lachd  a'  chogail ;  31  an  t-s)l  mhustaird ; 
33  na  laibhin  ;  44  an  ionmhnis  fholaichte  ; 
45  agus  na  nèamhnuid.  54  Rinn  muinntir 
a  dh  thcha  tùir  air  Criosd. 

AIR  an  là  sin  fèin  chaidh  losa 
mach   as   an   tigh,  agus 
shuidh  e  ri  taobh  na  fairge. 

2  Agus  chruinnich  sluagh  mòr 
d'  a  ionnsuidh,  air  chor  as  air  dol 
a  steach  do  hiing  dha,  gu  'n  do 
shuidh  e  ;  agus  sheas  an  sluagh 
uile  air  an  tràigh. 

3  Agus  labhair  e  mòran  do 

nithibh  riu  ann  an  cosamhlach- 
daibh^,  ag  ràdh,  Feuch,  chaidh 
sioladair  a  mach  a  chur  sìl. 

4  Agus  ag  cur  an  t-sìl  da,  thuit 
cuid  dheth  ri  taobh  an  rathaid  ; 
agus  thàinig  na  h-eunlaith  agus 
dh'ith  iad  e. 

5  Thuit  cuid  air  ionadaibh 
creagach,  far  nach  robh  mòran 
talmhainn  aige ;  agus  air  ball  dh'- 
f hàs  e  suas,  do  bhrìgh  nach  robh 
doimhneachd  talmhainn  aige. 

6  Ach  air  èirigh  do'n  ghrèin 
dhothadh  e ;  agus,  do  bhrìgh 
nach  robh  freumh  aige,  shearg 
e  as. 

7  Agus  thuit  cuid  am  measg 
droighinn  :  agus  dh'fhàs  an 
droighionn  suas,  agus  mhùch  se  e. 

8  Ach  thuit  cuid  eile  am  fear- 
ann  maith,  agus  thug  e  toradh  a 
mach,  cuid  a  cheud  uiread,  cuid 
a  thrì  fichead,  cuid  a  dheich  thar 
fhichead  uiread  'sa  chuireadh. 

9  Ge  b'  e  neach  aig  am  bheil 
cluasa  chum  èisdeachd,  èisd- 
eadh  e. 

10  Agus  thàinig  na  deisciobuil, 
agus  thubhairt  iad  ris,  C'ar  son 
a  ta  thu  a'  labhairt  riu  ann  an 
cosamhlachdaibh  ? 

11  Fhreagair  esan  agus  thubh- 
airt  e  riu,  Do  bhrigh  gu'n 
d'thugadh  dhuibh-sa  eòlas  a  bhi 
agaibh  air  rùn  dìomhair  rìogh- 
achd  nèimh,  ach  dhoibhsan  cha'n 
'eil  so  air  a  thoirt. 

12  Oir  ge  b'  e  neach  aig  am 
bheil,  dhasan  bheirear,  agus  bith- 
idh  aige  an  tuilleadh  pailteis: 
ach  ge  b'  e  neach  aig  nach  'eil, 
uaithsan  bheirear  eadhon  an  ni 
a  ta  aige. 

*  parablaibh,  comhadaibh. 

13  Uime  sin  a  ta  mise  a'  labh- 
airt  riu  ann  an  cosamhlaclidaibh, 
do  bhrìgh  air  dhoibh  faicinn  nach 
faic  iad,  agus  a'  cluinntinn  nach 
cluinn  iad,  agus  nach  tuig  iad. 

14  Agus  annta-san  a  ta  fàidh- 
eadaireachd  Esaiais  air  a  coimh- 
lionadh,  a  ta  'g  ràdh,  Le  h-èisd- 
eachd  cluinnidh  sibh,  agus  cha 
tuig  sibh  ;  affus  le  h-amharc  chì 
sibh,  agus  cha'n  aithnich  sibh. 

15  Oir  a  ta  cridhe  a'  phobuill 
so  air  fàs  reamhar,  agus  an  cki- 
asan  mall  chum  èisdeachd,  agus 
dhruid  iad  an  sùilean  ;  air  eagal 
uair  air  bith  gu  'm  faiceadh  iad 
le'n  sùilibh,  agus  gu'n  cluinneadh 
iad  le'n  chiasaibh,  agus  gu'n  tuig- 
eadh  iad  le  'n  cridhe,  agus  gu'm 
biodh  iad  air  an  iompachadh, 
agus  gu  'n  slànuichinn-sa  iad. 

16  Ach  is  beannaichte  bhur 
sùilean-sa,  oir  a  ta  iad  a'  faicinn  ; 
agus  bhur  cluasan,  oir  a  ta  iad  a' 
cluinntinn. 

17  Oir  tha  mi  ag  ràdh  ribh  gu 
fireannach,  Gu'm  b'iomadh  fàidh, 
agus  firean  leis  am  bu  mhiann 
na  nithe  so  fhaicinn  a  ta  sibhse 
a'  faicinn,  agus  nach  fac  siad  iad  : 
agus  na  nithe  so  chluinntinn  a 
ta  sibhse  a'  cluinntinn,  agus  nach 
cual  iad. 

18  Eisdibh  air  an  aobhar  sin  ri 
cosamhlachd  an  t-sìoladair. 

19  An  uair  a  chluinneas  neach 
air  bith  focal  na  rìoghachd,  agus 
nach  toir  e  fa'near  e\  thig  an 
droch  spiorad,  agus  bheir  e  air 
falbh  an  ni  a  chuireadh  'na 
chridhe  :  is  e  so  esan  anns  an  do 
chuireadh  an  sìol  ri  taobh  an 
rathaid. 

'  nach  tuig  se  e. 

20  Ach  esan  a  fhuair  sìol  ann 
an  àitibh  creagach  is  e  so  an  tì 
a  chluinneas  am  focal,  agus  a 
ghabhas  e  air  ball  le  gàirdeachas ; 

21  Gidheadh  cha  'n  'eil  freumh 
aige  ann  fèin,  ach  fanaidh  e  rè 
tamuill :  agus  an  uair  a  thig 
trioblaid  no  geur-leanmhuinn 
air  son  an  f  hocail,  air  ball  gheibh 
e  oilbheum. 

22  Esan  mar  an  ceudna  a  ghabh 
sìol  am  measg  an  droighinn,  is  e 
so  an  tì  a  ta  'cluinntinn  an  fhoc- 
ail ;  agus  a  ta  ro-chùram  an 
t-saoghail  so,  agus  mealltair- 
eachd  beartais  a'  mùchadh  an 
fhocail,  agus  bithidh  e  gun 
toradh. 

23  Ach  an  tì  ud  a  ghabh  sìol 
ann  an  deadh  fhearann,  is  e  sin 
an  neach  a  ta  'cluinntinn  an 
f hocail,  agus  'ga  thoirt  fa'near ; 
neach  mar  an  ceudna  ta  'giùlan 
toraidh,  agus  a  ta  toirt  a  mach 
cuid  a  cheud  uiread,  cuid  a  thrì 
fichead,  agus  cuid  eile  a  dheich 
thar  fhichead  uiread  'sa  chiir- 
eadli. 

24  Chuir  e  cosamhlachd  eile 
mach  dhoibh,  ag  ràdh,  Is  cos- 
mhuil  rìoghachd  nèimh  ri  duine 
a  chuir  siol  maith  'na  fhearann  : 

25  Agus  an  uair  a  bha  daoine 
'nan  codal,  thàinig  a  nàmhaid 
agus  chuir  e  cogal  am  measg  a' 
chruithneachd,  agus  dh'imich  e 
roimhe. 

26  Ach  an  uair  a  thàinig  an 
t-arbhar  fuidh  dhèis,  agus  a  thug 
e  mach  a  thoradh,  dh'fhoillsich 
an  cogal  e  fèin  mar  an  ceudna. 

27  Agus  air  teachd  do  sheirbh- 
isich  fhir-an-tighe  thubhairt  iad 

^  clochach. 

ris,  A  Thighearna,  nach  do  chuir 
thusa  siol  maith  ann  ad  fhear- 
ann  ?  c'  àite,  ma  seadh,  as  an 
d'f huair  e  an  cogal  ? 

28  Thubhairt  esan  riu,  Rinn 
nàmhaid  èigin  so.  Agus  thubh- 
airt  na  seirbhisich  ris,  An  àill 
leat,  uime  sin,  gu  'n  tèid  sinne 
agus  gu'n  cruinnich  sinn  ri  chèile 
iad? 

29  Ach  thubhairt  esan,  Cha'n 
àill ;  air  eagal  'nuair  a  chruinn- 
icheas  sibh  an  cogal,  gu  spion 
sibh  an  cruithneachd  maille  ris. 

30  Leigibh  leo  fàs  araon  gus 
an  tig  am  fogharadh :  agus  an 
àm  an  fhogharaidh  their  mise 
ris  an  luchd-buanaidh,  Cruinn- 
ichibh  air  tùs  an  cogal,  agus 
ceanglaibh  e  'na  cheanglachan- 
aibh^  chum  a  losgaidh  :  ach 
cruinnichibh  an  cruithneachd  do 
m'  shabhal. 

31  Chuir  e  mach  cosamhlachd 
eile  dhoibh,  ag  ràdh,  A  ta  rìogh- 
achd  nèimh  cosmhuil  ri  gràinne 
do  shìol  mustaird,  a  ghabh  neach 
agus  a  chuir  e  'na  fhearann. 

32  Ni  gun  amharus  a  's  lugha 
do  gach  uile  phòr^:  gidheadh 
air  fàs  da,  is  e  a  's  mò  do  na 
luibheanaibh,  agus  fàsaidh  e  'na 
chrann :  ionnus  gu  'n  tig  eunlaith 
an  athair,  agus  gu  'n  dèan  iad  nid 
'na  gheugaibh. 

33  Cosamhlachd  eile  labhair  e 
riu  ;  Is  cosmhuil  rìoghachd 
nèimh  ri  taois  ghoirt^,  a  ghabh 
bean  agus  a  dh'f  holaich  i  ann  an 
trì  tomhasaibh  mine,  gus  an  do 
ghoirticheadh  an  t-iomlan. 

34  Na  nithe  sin  uile  labhair 
losa  ris  a'  phobull  ann  an  cosamh- 

*  thrumichibh.       ^  ros.       ^  laibhin. 

lachdaibh ;  agus  gun  chosamh- 
lachd  cha  do  labhair  e  riu : 

35  A  chum  gu  coimhliontadh 
an  ni  a  labhradh  leis  an  fhàidh, 
ag  ràdh,  Fosglaidh  mi  mo  bheul 
ann  an  cosamhlachdaibh,  cuir- 
idh  mi  'n  cèill  nithe  a  bha  fol- 
aichte  o  thoiseach  an  t-saoghail*. 

36  An  sin  chuir  losa  am  pobull 
air  falbh,  agus  chaidh  e  steach 
do  'n  tigh  :  agus  thàinig  a  dheis- 
ciobuil  d'a  ionnsuidh,  ag  ràdh, 
Mìnich  dhuinne  cosamhlachd 
cogail  an  fhearaiVm. 

37  Agus  fhreagair  esan  agus 
thubhairt  e  riu,  An  tì  a  chuireas 
an  sìol  maith  is  e  Mac  an  duine  e  : 

38  'S  e  'm  fearann  an  domhan  : 
agus  is  e  an  sìol  maith  clann  na 
rìoghachd :  ach  is  e  an  cogal 
clann  an  droch  spioraid : 

39  'S  e  an  nàmhaid  a  chuir  iad 
an  diabhul :  's  e  am  fogharadl) 
deireadh  an  t-saoghail :  agus  is 

I  iad  na  buanaichean  na  h-aingil. 

[  40  Agus  amhuil  mar  a  chruinn- 
ichear  an  cogal,  agus  a  loisgear  le 
teine  e,  is  ann  mar  sin  a  bhitheas 
ann  an  deireadh  an  t-saoghail  so. 

41  Cuiridh  Mao  an  duine  'aingil 
uaith,  agus  tionailidh  iad  as  a 
rìoghachd  na  h-uile  nithe  a  bheir 
oilbheum,  agus  iadsan  a  ta  dèan- 
amh  aingidheachd ; 

42  Agus  tilgidh  siad  iad  anns 
an  àrahuinn  air  dearg-lasadh : 
an  sin  bithidh  gul  agus  giosgan 
fhiacal. 

43  An  sin  dealraichidh  na 
fìreana  mar  a'  ghrian,  ann  an 
rìoghachd  an  Athar  fèin.  Ge 
b'  e  aig  am  bheil  cluasa  chum 
èisdeachd,  èisdeadh  e. 

0  leagndh  bunaite  an  domhain. 

44  A  ris,  a  ta  rìoghachd  nèimh 
cosmhuil  ri  ionmhas  air  fholach 
am  fearann ;  ni  an  dèigh  fhaot- 
ainn,  a  dh'fholaich  duine,  agus 
air  sgàth  a  ghàirdeachais  air  a 
shon,  dh'imich  e  agus  reic  e  na 
bha  aige  uile,  agus  cheannaich  e 
am  fearann  sin. 

45  A  rìs,  is  cosmhuil  rìoghachd 
nèimh  ri  ceannaiche  àraidli  ag 
iarraidh  nèamhnuide  maiseach : 

46  Agus  air  amas^  da  air  aon 
nèamhnuid  ro-luachmhoir,  dh'- 
imich  e  agus  reic  e  na  bha  aige, 
agus  cheannaich  e  i. 

47  A  rìs,  a  ta  rìoghachd  nèimh 
cosmhuil  ri  lìon  air  a  thilgeadh 
san  fhairge,  agus  a  chruinnich 
do  gach  uile  sheòrsa  èisg: 

48  Agus  air  dha  bhi  làn,  tharr- 
uing  na  h-iasgairean  e  chum  na 
tràighe,  agus  air  suidhe  dhoibh, 
chruinnich  iad  na  h-èisg  mhaithe 
ann  an  soithichibh,  ach  thilg  iad 
na  droch  èisg  a  mach. 

49  Is  ann  mar  sin  a  bhitheas 
ann  an  deireadh  an  t-saoghail : 
thèid  na  h-aingil  a  mach,  agus 
dealaichidh  iad  na  droch  dhaoine 
à  measg  nam  fireanach  ; 

50  Agus  tilgidh  siad  iad  san 
àmhuinn  theinntich :  an  sin  bith- 
idh  gul  agus  gìosgan  fhiacal. 

51  Thubhairt  losa  riu,  An  do 
thuig  sibh  na  nithe  so  uile  ? 
thubhairt  iad  ris,  Thuig,  a  Thigh- 
èarn. 

52  Agus  thubhairt  esan  riu,  Air 
an  aobhar  sin,  gach  uile  sgrìobh- 
aiche  a  ta  fòghluimte  chum  rìogh- 
achd  nèimh,  is  cosmhuil  e  ri 
fear-tighe,  a  bheir  a  mach  as 
'ionmhas  nithe  nuadha  agus  sean, 

'  airmseachd. 

53  Agus  thachair  an  uair  a 
chrìochnaich  losa  na  cosamh- 
lachda  so,  gu  'n  d'imich  e  as  a  sin. 

54  Agus  an  uair  a  thàinig  e  d'  a 
dhùthaich  fèin,  theagaisg  e  iad 
'nan  sionagog,  ionnus  gu'n  do 
ghabh  iad  iongantas,  agus  gu  'n 
dubhairt  iad,  C  ait  an  d'fhuair 
am  fear  so  an  gliocas  so,  agus  na 
feartan  ud? 

55  Nach  e  so  mac  an  t-saoir? 
nach  e  ainm  a  mhàthar  Muire  ? 
nach  iad  a  bhràithre,  Seumas, 
agus  loses,  agus  Simon,  agus  lu- 
das? 

56  Agus  a  pheathraiche,  nach 
'eil  iad  uile  maille  ruinn?  c'àit 
uime  sin  an  d'fhuair  an  duine  so 
na  nithe  ud  uile  ? 

57  Agus  fhuair  iad  oilbheum 
ann.  Ach  thubhairt  losa  riu, 
Cha  'n  'eil  fàidh  gun  urram,  ach 
'na  dhùthaich  fèin,  agus  'na  thigh 
fèin. 

58  Agus  cha  d'rinn  e  mòran  do 
oibribh  cumhachdach  an  sin,  air 
son  am  mì-chreidimh. 

CAIB.  XIV. 

1  Barail  Heroid  mu  thimchìoll  Chriosd. 
3  Chaidh  an  ceann  a  hhuntuinn  a  dh'Eoin 
Baiste.  13  Chaidh  losa  gu  ionad  fùsuil, 
15  fur  an  do  hheathaich  e  cùig  mìle  feur  le 
cuig  aranaibh,  agus  dà  iasg.  22  Dh'imich 
e  air  an  fhairge  a  dh'ionnsuidh  a  dheisciobul. 
34  Shlànuich  e  sluagh  a  bha  euslan. 

SAN  àm  sin  chual  Herod  an 
Tetrach  cliù  losa. 

2  Agus  thubhairt  e  r'  a  sheirbh- 
isich,  Is  e  so  Eoin  Baiste ;  dh'- 
èirich  e  o  na  marbhaibh,  agus 
uime  sin  a  ta  feartan  air  an  oib- 
reachadh  leis. 

3  Oir'nuair  a  ghlac  HerodEoin, 
cheangail  se  e,  agus  thilg  e  am 

prìosan  e  air  son  Herodiais,  mnà 
Philip  a  bhràthar  fèin. 

4  Oir  thubhairt  Eoin  ris,  Cha'n 
'eil  6  dligheach  dhuit  i  bhi  agad. 

5  Agus  an  uair  bu  mhiann  leis 
a  chur  gu  bàs,  bha  eagal  a'  phob- 
uill  air,  oir  bha  meas  faidh  aca 
air.  1 

6  Ach  an  uair  a  bha  co-ainm 
là-breithe  Heroid  air  a  chumail, 
rinn  nighean  Herodiais  dannsa 
'nan  làthair,  agus  thaitinn  i  ri 
Herod : 

7  lonnus  gu'n  do  gheall  e  le 
mionnaibh,  gu  tugadh  e  dh'  i  ge 
b'  e  air  bith  ni  a  dh'iarradh  i. 

8  Agus  air  dh'  ise  bhi  air  a  teag- 
asg  le  a  màthair  roimh  làimh, 
thubhairt  i,  Thoir '  dhomh  an  so 
ceann  Eoin  Baiste  air  mèis. 

9  Agusbha'nrìghdoilich :  ach 
air  son  a  mhionnan,  agus  na 
muinntir  a  bha  'nan  suidhe  aig 
biadh  maille  ris,  dh'àithn  e  a 
thabhairt  cV  i. 

10  Agus  air  cur  fir-marhhaidh 
uaith,  bhuin  e  a  cheann  do  Eoin 
anns  a'  phrìosan. 

11  Agus  thogadh  a  cheann  air 
mèis,  agus  thugadh  do'n  chailin 
e  :  agus  thug  ise  d'  a  màthair  e. 

12  Agus  thàinig  a  dheisciobuil, 
agus  thug  iad  an  corp  leo,  agus 
dh'adhlaic  iad  e,  agus  thàinig 
iad  agus  dh'innis  iad  shi  do  losa. 

13  An  uair  a  chual  losa  so, 
chaidh  e  as  a  sin  air  luing  gu 
ionad  fasail  air  leth  :  agus  an 
uair  a  chual  am  pobull  sin,  lean 
iad  d'  an  cois  e  as  na  bailtibh. 

14  Agus  air  dol  a  mach  do  losa, 
chunnaic  e  coimhthional  mòr, 
agus  ghabh  e  truas  mòr  dhiubh, 

'  Tabhair. 

agus  shlànuich  e  an  dream  aca 
bha  euslan. 

15  Agus  an  uair  a  b'fheasgar  e, 
thàinig  a  dheisciobuil  d  'a  ionn- 
suidli,  ag  ràdh,  Is  àite  fasail  so, 
agus  a  ta  an  t-àm  a  nis  air  dol 
seachad ;  cuir  an  sluagh  air  falbh, 
chum  gu'n  tèid  iad  do  na  bailt- 
ibh,  agus  gu'n  ceannaich  iad 
biadh  dhoibh  fèin. 

16  Ach  thubhairt  losa  riu,  Cha 
ruig  iad  a  leas  falbh  ;  thugaibh- 
sa  dhoibh  r'  a  itheadh. 

17  Agus  thubhairt  iad  ris,  Cha'n 
'eil  againn  an  so  ach  cùig  arain 
agus  dà  iasg. 

18  Thubhairt  esan  riu,  Thug- 
aibh  an  so  iad  a  m'  ionnsuidh-sa. 

19  Agus  dh'àithn  e  do'n  t-sluagh 
suidhe  sios  air  an  fheur,  agus 
ghlac  e  na  cùig  arain,  agus  an  dà 
iasg,  agus  air  amharc  dha  suas 
gu  nèamh,  bheannaich  agus  bhris 
e,  agus  thug  e  na  h-arain  d'  a 
dheisciobluibh,  agus  thug  na  deis- 
ciobuil  do'n  t-sluagh  iad. 

20  Agus  dh'ith  iad  uile,  agus 
shàsuicheadh  iad :  agus  thog  iad 
làn  dà  chliabh  dheug  do'n  bhiadh 
bhriste,  a  bha  dh'f  huigheall  ^  aca. 

21  Agus  blia  iadsan  a  dh'ith 
mu  thimchioll  cùig  mìle  fear, 
thuilleadh  air  mnaibh  agus  air 
cloinn. 

22  Agus  air  ball  cho-èignich 
losa  a  dheisciobuil  gu  dol  an 
luing,  agus  dol  roimhe  do'n  taobh 
eile,  gus  an  cuireadh  esan  an 
sluagh  air  falbh. 

23  Agus  an  uair  a  leig  e  an 
sluagh  uaith,  chaidh  e  suas  air 
beinn  'na  aonar  a  dhèanamh  ùr- 
nuigh :  agus  an  uair  a  bha  am 

"  builionna.  ^  dh'/huighleach. 

feasgar  air  teachd,  bha  e  an  sin 
'na  aonar. 

24  Ach  bha  an  long  san  àm  sin 
am  meadhon  na  fairge,  air  a  tilg- 
eadh  a  null  agus  a  nall  leis  na 
tonnaibh  :  oir  bha  a'  ghaoth  'nan 
aghaidh. 

25  Agus  anns  a'  cheathramh 
faire  do  'n  oidhche,  chaidh  losa 
d'  an  ionnsuidh,  ag  imeachd  air 
an  fhairge. 

26  Agus  an  uair  a  chunnaic  na 
deisciobuil  e  ag  imeachd  air  an 
fhairge,  bha  iad  fo  bhuaireas,  ag 
ràdh,  Is  spiorad  a  ta  ann ;  agus  ' 
ghlaodh  ^  iad  a  mach  le  h-eagal. 

27  Ach  labhair  Tosa  riu  air  ball, 
ag  ràdh,  Biodh  misneach  mhaith 
agaibh ;  is  mise  a  ta  ann,  na  i 
biodh  eagal  oirbh. 

28  Agus  fhreagair  Peadar  e 
agus  thubhairt  e,  A  Thighear- 
na,  ma  's  tu  a  ta  ann,  iarr  orm- 
sa  teachd  a  d'  ionnsuidh  air  na 
h-uisgeachaibh. 

29  Agus  thubhairt  esan,  Thig. 
Agus  an  uair  a  bha  Peadar  air 
teachd  a  nuas  as  an  luing,  dh'- 
imich  e  air  na  h-uisgeachaibh, 
chum  teachd  gu  h-Iosa. 

30  Ach  an  uair  a  chunnaic  e  a' 
ghaoth  làidir,  ghabh  e  eagal :  | 
agus  an  uair  a  thòisich  e  air  dol 
fuidh,  ghlaodli  e,  ag  ràdh,  A 
Thighearna,  fòir  orm.  | 

31  Agus  air  ball  shìn  losa  mach  ' 
a  làmh,  agus  rug  e  air,  agus 
thubhairt  e  ris,  O  thusa  air  bheag 
creidimh,  c'  ar  son  a  bha  thu  fo 
amharus  ? 

32  Agus  an  uair  a  chaidh  iad 
a  steacli  do  'n  luing,  choisg  a' 
ghaoth. 

'  dh'èigh. 

33  An  sin  thàinig  iadsan  a  bha 
san  luing,  agus  rinn  iad  aoradh 
dha,  ag  ràdh,  Gu  firinneach  is  tu 
Mac  Dhè. 

34  Agus  an  uair  a  chaidh  iad 
do  'n  taobh  eile,  thàinig  iad  gy 
talamh  Ghenesaret. 

35  Agus  an  uair  a  fhuair  luclid 
an  àite  sin  fiosrachadh  uime, 
chuir  iad  fios  air  feadh  na  tìre 
sin  uile  air  gach  taobh  dhiubh, 
agus  thug  iad  d'  a  ionnsuidh  an 
dream  sin  uile  a  bha  euslan. 

36  Agus  ghuidh  iad  air,  gu 
feudadh  iad  beantuinn  ri  iomall 
'eudaich  a  mhàin  :  agus  a  mheud 
dhiubh  as  a  bhean,  shlànuicheadh 
gu  h-iomlan  iad. 

CAIB.  XV. 

1  Chronuìch  Crwsd  na  sgriohhaichean  agus 
na  Phàirisich  air  son  àitheanta  Dhè  a 
hhriseadh  le'n  gnàthachadh-san ;  11  tha  e 
a'  teagasg  nach  e  an  ni  a  thèid  a  stcach  do'n 
hheul  a  thruaiUeas  an  duine.  21  ÌShlànuich 
e  nighean  na  mnà  do  nihuinntir  Chanaain. 
32  Shàsuich  e  ceithir  mìle fear.^  Sjc.  le  seachd 
arain,  agus  k  heagan  a  dh'  iasgaibh  heaga. 

AN  sin  thàinig  sgrìobhaich- 
ean  agus  Phàirisich  o  Te- 
rusalem  gu  losa,  ag  ràdh, 

2  C'ar  son  a  ta  do  dheisciobuil 
a'  dol  an  aghaidh  gnàthachaidh 
nan  sinnsear  ?  oir  cha  'n  ionnlaid 
iad  an  làmhan  an  uair  a  dh'itheas 
iad  aran. 

3  Ach  f  hreagair  esan  agus  thubh- 
airt  e  riu,  C'ar  son  a  ta  sibhse  a' 
briseadh  àithne  Dhè  le  bhur 
gnàthachadh  fèin  ? 

4  Oir  thug  Dia  àithne,  ag  ràdh, 
Thoir  urram  do  t'athair  agus  do 
d'  mhàthair  :  agus  ge  b'  e  mhall- 
aicheas^  'athair  no  'mhàthair, 
cuirear  gu  bàs  e. 

^  chàincas. 

5  Ach  their  sibhse,  Ge  b'e  neach 
a  their  r'  a  athair  no  r'  a  mhàthair, 
Biodh  e  'na  thiodhlac  do  'n  team- 
puU  gach  ni  leis  am  feudadh  tu 
buannachd  f  haotainn  uamsa ; 

6  Nach  feum  e  urram  a  thabh- 
airt  d'  a  athair  no  d'  a  mhàthair. 
Mar  sin  chuir  sibhse  an  neò- 
bhrigh  àithne  Dhè  le  bhur  gnàth- 
achadh  fèin. 

7  A  chealgairean,  is  maith  a 
rinn  Esaias  ^  fàidheadaireachd  m' 
ur  timchioll,  ag  ràdh, 

8  A  ta  an  sluagh  so  a'  dlùth- 
achadh  riumsa  le  'm  beul,  agus 
a'  toirt  urraim  dhomh  le'mbilibh : 
ach  a  ta  an  cridhe  fada  uam. 

9  Ach  is  ann  an  dìomhanas  a  ta 
iad  a'  dèanamh  aoraidh  dhomh- 

teagasg  àitheanta  dhaoine 
mar  theagasg. 

10  Agus  air  gairm  an  t-slòigh 
dha,  thubhairt  e  riu,  Eisdibh 
agus  tuigibh  : 

11  Cha  'n  e  an  ni  a  thèid  a 
steach  sa'  bheul  a  shalaicheas  an 
duine ;  ach  an  ni  a  thig  a  mach 
as  a'  bheul,  is  e  so  a  shalaicheas 
an  duine. 

12  An  sin  thàinig  a  dlieisciob- 
uil,  agus  thubhairt  iad  ris,  Am 
bheil  fhios  agad  gu'n  do  ghabh 
na  Phàirisich  oilbheum,  an  dèigh 
dhoibh  na  briathranud  a  chluinn- 
tinn? 

13  Ach  fhreagair  esan  agus 
thubhairt  e,  Gach  uile  luibh  nach 
do  shuidhich  m'  Athair  nèamh- 
aidh-sa,  spìonar  à  bhun  e. 

14  Leigibh  leo  :  is  cinn-iuil 
dhall  nan  dall  iad.  Agus  ma 
threòraicheas  dall  dall  eile,  tuit- 
idh  iad  araon  anns  a'  chlais. 

'  Tsaiah. 

15  Agus  fhreagair  Peadar  agus 
thubhairt  e  ris,  Mìnich  dhuinn 
a'  chosamlachd  sin. 

16  Agus  thubliairt  losa,  Am 
bheil  sibhse  fathast  mar  an  ceud- 
na  gun  tuigse  ? 

17  Nach  'eil  sibh  a'  tuigsinn 
fathast  ge  b'  e  ni  a  thèid  a  steach 
sa'  bheul,  gu  'n  tèid  e  sa'  bhroinn, 
agus  gu'n  tilgear  a  mach  do'n 
t-slochd  shalchair  e  ? 

18  Ach  na  nithe  sin  a  thig  a 
mach  as  a'  bheul,  a  ta  iad  a' 
teachd  o  'n  chridhe,  agus  is  iad 
sin  a  shalaicheas  an  duine. 

19  Oir  is  ann  as  a'  chridhe  thig 
droch  smuainte,  mortadh,  adhalt- 
rannas,  strìopachas,  gadachd'^, 
fìanuis  bhrèige,  toibheum. 

20  Is  iad  so  na  nithe  a  shalaich- 
eas  an  duine :  ach  itheadh  le 
làmhaibh  gun  ionnlad,cha  salaich 
sin  an  duine. 

21  Agus  air  dol  do  losa  as  a 
sin,  chaidh  e  gu  crìochaibh  Thir- 
uis  agus  Shidoin. 

22  Agus,  feuch,  thàinig  bean  do 
mhuinnth'  Chanaain  o  na  crìoch- 
aibh  sin,  agus  ghlaodh  i  ris,  ag 
ràdh,  Dèan  tròcair  orm,  a  Thigh- 
earn,  a  Mhic  Dhaibhidh ;  a  ta 
mo  nighean  air  a  buaireadh  gu 
truagh  le  deamlian, 

23  Ach  cha  d'  thug  esan  freag- 
radh  sam  bith  dh'  i.  Agus  tliàin- 
ig  a  dheisciobuil  d'  a  ionnsuidh, 
agus  dh'iarr  iad  air,  ag  ràdli, 
Cuir  air  falbh  i,  oir  tha  i  a' 
glaodhaich  'nar  dèigh. 

24  Ach  fhreagair  esan  agus 
thubhairt  e,  Cha  do  chuireadh 
mise  ach  a  chum  chaorach  chaill- 
te  thighe  Israeih 

^  gaduigheachd. 

25  An  sin  thàinig  ise  agiis  rinn 
i  aoradh  dlia,  ag  ràdh,  A  Thigh- 
earna,  cuidich  leam^ 

26  Ach  fhreagair  esan  agus 
thubhairt  e,  Cha  chòir  aran  na 
cloinne  a  ghlacadh,  agus  a  tliilg- 
eadh  chum  nan  con. 

27  Agus  thubhairt  ise,  Is  fior, 
a  Thighearn  :  acli  ithidli  na  coin 
do  'n  sbruileacli"  a  thuiteas  o 
bhòrd  am  maiglistirean. 

28  An  sin  fhreagair  losa  agus 
thubhairt  e  rithe,  O  bhean,  is 
mòr  do  chreidimh :  biodh  e  dliuit 
mar  is  toil  leat.  Agus  rinneadh 
a  nigliean  slàn  o  'n  uair  sin  a 
mach. 

29  Agus  air  imeachd  do  losa  as 
a  sin  thàinig  e  làimh  ri  fairge 
Ghalile ;  agus  an  uair  a  chaidh  e 
suas  airbeinn,sliuidh  e  sìos  an  sin. 

30  Agus  thàinig  mòr-shluagh 
d'  a  ionnsuidh,  agus  aca  maille 
riu  bacaich,  doill,  balbhain,  daoine 
ciurramach,  agus  mòran  eile,  agus 
thilg  iad  sìos  aig  cosaibh  losa 
iad,  agus  shlànuich  e  iad : 

31  lonnus  gu  'n  do  ghabh  an 
sluagh  iongantas  'nuair  a  chunn- 
aic  iad  na  balbhain  a'  labhairt, 
na  daoine  ciurramach  slàn,  na 
bacaich  ag  imeachd,  agus  na 
doiU  a'  faicinn :  agus  thug  iad 
glòir  do  Dhia  Israeil. 

32  An  sin  ghairm  losa  a  dheis- 
ciobuil  d'  a  ionnsuidh,  agus  thubh- 
airt  e,  A  ta  mi  a'  gabhail  truais 
do  'n  t-sluagh,  oir  dh'fhan  iad 
maille  rium  a  nis  rè  thrì  làitliean, 
agus  cha'n  'eil  ni  air  bith  aca 
r'  a  itheadh  :  agus  cha  chiiir  mi 
uam  'nan  trasg  iad,  air  eagal  gu 

^  fòir  orm. 
'crumbs.  Sasg. 

fannuich  iad  air  an  t-slighe. 

33  Agus  thubhairt  a  dheisciob- 
uil  ris,  Cia  as  a  gheibheamaid  na 
h-uiread  a  dh'aran  san  fhàsach, 
as  bu  leòir  a  shàsuchadli  slòigh 
co  mhòr  ? 

34  Agus  thubhairt  losa  riu,  Cia 
lìon  aran  a  ta  agaibh  ?  agus 
thubhairt  iadsan,  Seachd,  agus 
beagan  a  dh'iasgaibh  beaga. 

35  Agus  dh'àithn  e  do'n  t-sluagh 
suidhe  sìos  air  an  làr. 

36  Agus  air  glacadh  nan  seachd 
aran  agus  nan  iasg  dha,  agus  air 
tabliairt  buidheachais  bhris  e 
iad,  agus  thug  e  d'  a  dheisciob- 
luibh,  agus  thng  na  deisciobuil 
do'n  t-sluagh  iad. 

37  Agus  dh'ith  iad  uile,  agus 
shàsuicheadh  iad  :  agus  thog  iad 
do'n  bhiadh  bhriste  a  dh'f  hàgadli 
làn  sheachd  bascaid. 

38  Agus  b'  iad  a'  mhuinntir  a 
dh'ith,  ceithir  mile  fear,  thuill- 
eadh  air  mnaibh  agus  air  cloinn. 

39  Agus  air  dha  an  sluagh  a 
leigeadh  uaith,  chaidh  e  air  luing, 
agus  thàinig  e  gu  crìochaibh 
Mhagdala. 

CAIB.  XVI. 

1  Dh'iarr  na  Phàirisich  eomhara.  6  Thug 
losa  rahhadh  cCa  dheisciobluibh  mu  thim- 
chioll  droch  theagaisg  nam  Phàiriseach  agiis 
nan  Sadusach.  13  Barail  an  t-sluaigh  mu 
thimchioll  Chfiosd.  21  Roìmh-hmis  e  a 
bhàs ;  23  chronuich  e  Peadar  j  24  agus 
chuir  e  mar fhiachaibh  orra-san  le'm  h' àill 
a  leantuinn,  an  crann-cèusaidh  a  ghiulan. 

AGUS  air  teachd  do  na  Phài- 
risich  agus  do  na  Sadusaich 
'g  a  dhearbhadh*,  dh'iarr  iad  air 
comhar'  a  nochdadh  dlioibh  o 
nèamh. 

■'  air  breth  huidheachais. 

*'g  a  fheuchainn,  'g  a  bhuaircadh. 

2  Ach  fhreagair  esan  agus 
thubhairt  e  riu,  An  uair  is  feasg- 
ar  e,  their  sibh,  Eithidh  deadh 
aimsir  ann;  oir  a  ta  an  t-athar 
dearg : 

3  Agus  air  maduinn,  Bithidh 
droch  aimsir  ann  an  diugh  ;  oir 
a  ta  an  t-athar  dearg  agus  dorcha. 
A  chealgairean,  is  aithne  dhuibh 
breth  a  thoirt  air  gnùis  an  athair, 
agus  nach  'eil  e  'n  comas  duibh 
comharan  nan  aimsir  a  thuig- 
sinn  ? 

4  A  ta  ginealach  aingidh  agus 
adhaltrannach  ag  iarraidh  comh- 
ara,  agus  cha  toirear  comhara 
dhoibh,  ach  comhar'  an  fhàidh 
lonais.  Agus  air  dha  am  fàgail, 
dh'imich  e  as  a  sin. 

5  Agus  an  uair  a  thàinig  a  dheis- 
ciobuil  a  dh'ionnsuidh  na  taoibh 
eile,  dhìchuimhnich  iad  aran  a 
thabhairt  leo. 

6  Agus  thubhairtIosariu,Thug- 
aibh  an  aire,  agus  glèidhibh  sibh 
fèin  o  thaois  ghoirt  nam  Phàiri- 
seach,  agus  nan  Sadusach. 

7  Agus  bha  iad  a'  reusonachadh 
eatorra  fèin,  ag  ràdh,  Is  ann  air 
son  nach  d'thug  sinn  aran  leinn. 

8  Agus  'nuair  a  thuig  losa  sìn, 
thubhairt  e  riu,  O  sibhse  air  bheag 
creidimh,  c'  ar  son  a  ta  sibh  a' 
reusonachadh  eadaraibh  fèin,  gur 
ann  a  chionn  nach  d'thug  sibh 
aran  leihh  ? 

9  Nach  'eil  sibh  fathast  a'  tuig- 
sinn,  no  a'  cuimhneachadh  nan 
cùig  aran  nan  cùig  mile,  agus  cia 
lìon  cliabh  a  thog  sibh  ? 

10  No  nan  seachd  aran  nan 
ceithir  mìle,  agus  cia  lìon  bas- 
caid  a  thog  sibh  ? 

'  leremiah, 

11  Cionnus  nach  'eil  sibh  a' 
tuigsinn,  nach  ann  mu  aran  a 
thubhairt  mi  ribh,  sibh  a  bhi  air 
bhur  faicill  o  thaois  ghoirt  nam 
Phàiriseach,  agus  nan  Sadusach  ? 

12  An  sin  thuig  iad  cionnus 
nach  d'  iarr  e  orra  bhi  air  am 
faicill  o  thaois  ghoirt  an  arain, 
ach  o  theagasg  nam  Phàiriseach, 
agus  nan  Sadusach. 

13  Agus  air  teachd  do  losa  gu 
crìochaibh  Chesarea  PhiHpi,  dh'- 
fheòraich  e  d'a  dheisciobluibh, 
ag  ràdh,  Cò  tha  daoine  ag  ràdh 
is  e  Mac  an  duine  ? 

14  Agus  thubhairt  iadsan,  Tha 
cuid  ag  ràdh  Eoin  Baiste,  cuid 
Elias,  agus  cuid  eile  leremias*, 
no  aon  do  na  fàidhibh. 

15  Thubhairt  esan  riu,  Ach  cò 
tha  sibhse  ag  ràdh  is  mi  ? 

16  Agus  f  hreagair  Simon  Pead- 
ar  agus  thubhairt  e,  Is  tusa  Crìosd, 
Mac  an  Dè  bheò, 

17  Agus  fhreagair  losa  agus 
thubhairt  e  ris,  Is  beannaichte 
thusa,  a  Shimoin  Bhar-Iona ;  oir 
cha  d'fhoillsich  fuil  agus  feoil 
sin  duitse,  ach  m'  Athair-sa  a  ta 
air  nèamh. 

18  Agus  a  ta  mise  ag  ràdh  riut, 
Gur  tusa  Peadar,  agus  air  a'  char- 
raig^  so  togaidh  mise  m'  eaglais: 
agus  cha  toir  geatachan  ifrinn 
buaidh  oirre. 

19  Agus  bheir  mi  dhuit  iuch- 
raiche  rìoghachd  nèimh :  agus 
ge  b'  e  ni  a  cheanglas  tusa  air 
talamh  bithidh  e  ceangailte  air 
nèamh  ;  agus  ge  b'  e  ni  a  dh'- 
fhuasglas  tusa  air  talamh,bithidh 
e  fuasgailte  air  nèamh, 

20  An  sin  dh'àithn  e  d'a  dheis- 

^  petra.  Gr. 

ciobluibh  giin  iad  a  dli'innseadh 
do  neach  air  bith,  gu  'm  b'  esan 
losa  an  Crìosd. 

21  O  'n  àm  sin  a  mach  thòisich 
losa  air  a  nochdadh  d'  a  dheis- 
ciobluibh,  gur  èigin  dhasan  dol 
suas  gu  lerusalem,  agus  mòran 
do  nithibli  fhulang  o  na  sean- 
airibh,  agus  na  h-àrd-shagart- 
aibh,  agus  na  sgriobhaichibh,  agus 
a  bhi  air  a  chur  gu  bàs,  agus 
a  bhi  air  a  thogail  suas  air  an 
treas  là. 

22  Agus  ghabh  Peadar  e,  agus 
thòisich  e  air  aclimhasan  a  thabh- 
airt  dha,  ag  ràdh,  Gu  ma  fada 
sin  uaitse,  a  Thighearna;  cha 
tachair  sin  duitse. 

23  Ach  air  tionndadh  dhasan, 
thubhairt  e  ri  Peadar,  Imicli  air 
mo  chùl,  a  Sliàtain  ;  is  oilbheum 
dhomh  thu  :  oir  cha  'n  'eil  spèis 
agad  do  nithibh  Dhè,  acli  do 
nithibh  dhaoine. 

24  An  sin  tliubhairt  losa  r'  a 
dheisciobluibh,  Ma's  àill  le  neach 
air  bith  teaclid,  a'  m'  dhèigh-sa, 
àicheadhadh  se  e  fèin,  agus  tog- 
adh  e  air  a  clirann-cèusaidh,  agus 
leanadh  e  mise. 

25  Oir  ge  b'  e  neach  le  'm  b'  àill 
'anam  a  ghlèidheadh,  caillidh  se 
e ;  agus  ge  b'  e  neach  a  chailleas 
'anam  air  mo  sgàth-sa,  gheibh 
se  e, 

26  Oir  ciod  an  tairbhe  a  ta 
ann  do  dhuine,  ged  chosnadh  e 
an  saoghal  uile,  agus  'anam  fèin 
a  chall  ?  no  ciod  i  a'  mhalairt  ^  a 
blieir  duine  air  son  anama? 

27  Oir  thig  Mac  an  duine  ann 
an  glòir  'Athar,  maille  r'  a  ain- 
glibh ;  agus  an  sin  bheir  e  do 

'  iondait. 

gach  neach  a  rèir  a  ghnìomhara, 
28  Gu  deimhin  tha  mi  ag  ràdh 
ribh,  Gu  bheil  cuid  do  'n  dream 
a  ta  'nan  seasamli  an  so,  nach 
blais  bàs,  gus  am  faic  iad  Mac 
an  duine  a'  teachd  'na  rìoghachd 
fèin, 

CAIB.  XVII. 

1  Atharracliudh  agus  dealrachadh  crutha 
losa.  14  Shlànuich  e  an  leanahh  air  an 
robh  an  tuiteamas.  22  Dh'innis  e  'fliul- 
angas  roimh-làimh,  24  agus  dh'ìoc  e  a' 
chìs. 

AGUS  an  dèigh  shè  làithean, 
ghabh  losa  Peadar,  agus 
Seumas,  agus  Eoin  a  bhràthair, 
agus  threòraich  e  iad  air  leth  gu 
beinn  àrd, 

2  Agus  dh'  atharraicheadh  a 
chruth  'nan  làthair ;  agus  dheal- 
raich  'aghaidh  mar  a'  ghrian, 
agus  rinneadh  'eudach  geal  mar 
an  solus. 

3  Agus,  feuch,  chunnacas  leo^ 
Maois  agus  Elias  a'  còmhradh  ris. 

4  An  sin  fhreagair  Peadar,  agus 
thubhairt  e  ri  losa,  A  Thighearn, 
is  maith  dhuinne  blii  an  so  :  ma  's 
àill  leatsa,  dèanamaid  trì  pàil- 
liuna^  an  so  :  aon  duitse,  aon  do 
Mhaois,  agus  aon  do  Elias. 

5  Air  dha  bhi  fathast  a'  labh- 
airt,  feuch,  thilg  neul  soillseach 
sgàile  orra :  agus,  feuch,  guth  as 
an  neul,  ag  ràdh,  Is  e  so  mo 
Mhac  gràdhach-sa,  anns  am 
bheil  mo  mhòr-thlachd,  èisdibh 
ris, 

6  Agus  an  uair  a  chuala  na 
deisciobuil  so,  thuit  iad  air  an 
aghaidh,  agus  ghabh  iad  eagal 
ro-mliòr, 

7  Agus  thàinig  losa  agus  bhean 

dh'fhoillsicheadh  dhoibh.  bothain, 

e  riu,  agus  thubliairt  e,  Eiribh, 
agus  na  biodh  eagal  oirbh. 

8  Agus  an  uair  a  thog  iad  suas 
an  sùilean,  cha'n  fliac  iad  neach 
air  bith,  ach  losa  'na  aonar. 

9  Agus  an  àm  dhoibh  teachd 
a  nuas  o  'n  bheinn,  thug  losa 
àithne  dhoibh,  ag  ràdh,  Na  inn- 
sibh  do  neach  air  bith  an  ni  a 
chunnaic  sibh,  gus  an  èirich  Mac 
an  duine  o  na  marbhaibh. 

10  Agus  dh'fheòraich  a  dheis- 
ciobuil  dheth,  ag  ràdh,  C'  ar  son 
ma  seadh  a  their  na  sgriobhaich- 
ean,  gur  èigin  Elias  a  theachd 
air  tiìs? 

11  Agus  flireagair  losa  agus 
thubhairt  e  riu,  Thig  Eìias  gu 
firinneach  air  tùs,  agus  aisigidh 
e  na  h-uile  nithe  : 

12  Ach  a  ta  mise  ag  ràdh 
ribh,  Gu  'n  d'  thàinig  Elias  a 
cheana,  agus  cha  d'  aithnich  iad 
e,  ach  rinn  iad  gach  ni  bu  toil 
leo  ris :  is  ann  mar  sin  mar  an 
ceudna  a  dh'fhulaingeas  Mac  an 
duine  uatha. 

13  An  sin  thuig  na  deisciobuil 
gu  'm  b'  ann  mu  Eoin  Baiste  a 
labhair  e  riu. 

14  Agus  an  uair  a  thàinig  iad 
chum  an  t-sluaigh,  thàinig  duine 
àrnidh  d'  a  ionnsuidh,  a'  tuiteam 
air  a  ghlùinibh  dha,  agus  ag 
ràdh, 

15  A  Thighearna,  dèan  tròc- 
air  air  mo  mhac,  oir  a  ta  e  gu 
tinn  leis  an  tuiteamas agus  is 
mòr  an  cràdh  a  ta  e  a'  fulang : 
oir  a  ta  e  gu  minic  a'  tuiteam 
san  teine,  agus  gu  tric  san  uisge. 

16  Agus  thug  mi  e  dli'ionn- 
suidh  do  dheisciobuil,  agus  cha 

'  tu  'teamach,  gxiin  na  re,  tinneas  na  gealaich. 

b'  urrainn  iad  a  leigheas. 

17  Agus  fhreagair  losa  agus 
thubhairt  e,  A  ghinealaich  neo- 
chreidich,  agus  choirbte,  cia 
fhad  abhitheas  mi  maille  ruibh? 
cia  fliad  a  dh'fhulaingeas  mi 
sibh  ?  thugaibh  a  m'  ionnsuidh- 
sa  an  so  e. 

18  Agus  chronuich  losa  an 
deamhan,  agus  dh'imich  e  as : 
agus  shlànuicheadh  an  leanabh 
o  'n  uair  sin  a  mach. 

19  An  sin  an  uair  a  thàinig 
na  deisciobuil  chum  losa  fa  leth, 
thubhairt  iad,  C'  ar  son  nach  b' 
urrainn  sinne  a  thilgeadh  a 
mach  ? 

20  Agus  thubhairt  losa  riu, 
Air  son  bhur  mi-chreidimh  :  oir 
gu  firinneach  tha  mi  ag  ràdh 
ribh,  Nam  biodh  agaibh  creid- 
imh  mar  ghràinne  mustaird, 
theireadh  sibh  ris  a'  bheinn  so, 
Atharraich  à  so  an  sud,  agus 
dh'atharraicheadh  i ;  agus  cha 
bhiodh  ni  air  bith  eu-comasach 
dhuibh. 

21  Gidheadh,  cha  tèid  a'  ghnè 
so  mach,  ach  le  h-ùrnuigh  agus 
le  trasgadh. 

22  Agus  am  feadh  a  bha  iad 
a'  fantuinn  ann  an  Galile,  thubh- 
airt  losa  riu,  Bithidh  Mac  an 
duine  air  a  bhrath  thairis  do 
làmhaibh  dhaoine  : 

23  Agus  marbhaidh  iad  e,  ach 
an  treas  là  èiridh  e.  Agus  bha 
iadsan  ro  bhrònach. 

24  Agus  air  teachd  dhoibh  do 
Chapernaum,  thàinig  luchd-tog- 
ail  na  cise  gu  Peadar,  agus  thubh- 
airt  iad  ris,  Nach  'eil  bhur  maigh- 
stir-sa  ag  ìocadh  na  cìse  ? 

25  Thubhairl  esan,  A  ta.  Agus 

an  iiair  a  chaidli  e  steach  do  'n 
tigh,  lahhair  losa  ris  air  tùs,  ag 
ràdh,  Ciod  i  do  bharail-sa,  a  Shi- 
moin  ?  co  uaith  a  ta  rìghrean  na 
talmhainn  a  togail  càine  no  cise^? 
An  ann  o  'n  cloinn  fèin,  no  o 
choìgrich  ? 

26  Thubhairt  Peadar  ris,  O 
choigrich.  Thubhairt  losa  ris- 
san,  Air  an  aobhar  sin  a  ta  a 
chlann  saor. 

27  Gidheadh,  chum  nach  tug- 
amaid  oilbheum  dhoibh,  imich 
thusa  chum  na  fairge,  agus  tilg 
dubhan  innte,  agus  tog  an  ceud 
iasg  a  thig  a  nìos :  agus  air 
fosgladh  a  bheoil  duit,  gheibh 
thu  bonn  airgid ;  sin  gabh,  agus 
tabhair  dhoibli  air  mo  shonsa, 
agus  air  do  slìon  fèin. 

CAIB.  XVIII. 

1  Tlìug  Criosd  àithne  d' a  dheisciohlmhh  bhi 
ùmhal  agus  nen-chronai/,  7  oilbheiun  a 
sheachnadh,  agus gu'n  iad  a  dhèanamh  tàir 
air  cloinn  bhig.  15  Labhair  Criosd  mu 
thimchioll  maitheunais.  23  Cosamhlachd 
an  ìùgh  a  ghahh  cunntas  d'  a  sheirbhisich. 

ANNS  an  àm  sin  fèin  thàinig 
na  deisciobuil  chum  losa, 
ag  ràdh,  Cò  is  mò  ann  an  rìogh- 
achd  nèimh  ? 

2  Agus  air  do  losa  leanabh 
beag  a  ghairm  d'  a  ionnsuidh, 
chuir  e  'nam  meadlion  e, 

3  Agus  thubhairt  e,  Gu  firinn- 
each  tha  mi  ag  ràdh  ribh,  Mur 
iompaichear  sibh,  agus  mur  bì 
sibh  mar  leanabana,  nach  tèid 
sibh  a  steach  do  rioghachd 
nèimh. 

4  Air  an  aobhar  sin  ge  b'  e 
dh'ìslicheas  e  fèin  mar  an  lean- 
aban  so,  's  e  sin  fèin  is  mò  ann 
an  rìoghachd  nèimh. 

'  gearraidh  no  duilinne. 

5  Agus  ge  b'  e  ghabhas  aon 
leanaban  d'  a  leithid  so  ann  am 
ainm-sa,  gabhaidh  e  mise. 

6  Ach  ge  b'  e  neach  a  bheir 
oilbheum  do  aon  neach  do  'n 
mhuinntir  bhig  so  a  ta  creidsinn 
annam-sa,  b'  fheàrr  dha  gu  'm 
biodh  cloch-mhuilinn  air  a  croch- 
adh  r'  a  mhuineal,  agus  gu  'm 
biodh  e  air  a  bhàthadh  ann  an 
doimhne  na  fairge. 

7  Is  an-aoibhinn  do  'n  t-saogli- 
al  air  son  oilbheuman :  oir  is 
èigin  do  oilbheumaibh  teachd  ; 
ach  is  an-aoibhinn  do  'n  duine 
sin  troimh  an  tig  an  t-oilbheum. 

8  Uime  sin  ma  bheir  do  làmh 
no  do  chos  aobhar  oilbheim^ 
dhuit,  geàrr  dhìot  iad,  agus  tilg 
uait  iad :  is  feàrr  dhuit  dol  a 
steach  do  'n  bheatha  air  leth- 
chois  no  air  leth-làimh,  na  dà 
làimh  no  dà  chois  a  bhi  agad, 
agus  thu  bhi  air  do  thilgeadh 
anns  an  teine  shìorruidh. 

9  Agus  ma  bheir  do  shùil  aobh- 
ar  oilbheim  dhuit,  spìon  asad  i, 
agus  tilg  uait  i:  is  feàrr  dhuit 
dol  a  steach  chum  na  beatha  air 
leth-shùil,  na  dà  sliùil  a  bhi  agad 
agus  thu  bhi  air  do  thilgeadh 
ann  an  teine  ifrinn. 

10  Thugaibh  an  aire  nach  dèan 
sibh  farcuis  air  aon  neach  do  'n 
mhuinntir  bhig  so  ;  oir  tha  mise 
ag  ràdh  ribh,  gu  bheil  an  aingil- 
san  air  nèamh  a'  faicinn  a  ghnàth 
gnùis  m'  Athar-sa,  a  ta  air 
nèamh. 

11  Oir  thàinig  Mac  an  duine  a 
shaoradh  an  ni  sin  a  bha  caiUte. 

12  Ciod  is  barail  dhuibhse? 
ma  bhitheas  aigduine  ceud  caora, 

^  tuisìidh. 

agus  gu  'n  tèid  aon  diubh  air 
seacharan,  nach  fàg  e  na  naoi 
caoraich  dheug  agus  ceithir  fìch- 
ead  air  na  beanntaibh,  agus  nach 
tèid  e  dh'iarraidh  na  caorach  a 
chaidh  air  seacharan. 

13  Agus  ma  thàrlas  da  gu  'm 
faigh  e  i,  gu  deimhin  tha  mi  ag 
ràdh  ribh,  Gu'n  dèan  e  tuilleadh 
gàirdeachais  air  son  na  caorach 
sin,  na  air  son  nan  naoi  caorach 
dheug  agus  ceithir  fichead,  nach 
deachaidh  air  seacharan. 

14  Mar  so  cha  'n  e  toil  bhur 
n-Athar-sa  a  ta  air  nèamh,  gu  'n 
rachadh  aon  neach  do  'n  mhuinn- 
tir  bhig  so  a  chall. 

15  Uime  sin  ma  pheacaicheas 
do  bhràthair  a'  d'  aghaidh,  imich 
agus  innis  a  lochd  dha^  eadar 
thu  fèin  agus  esan  a  mhàin :  ma 
dh'èisdeas  e  riut,  choisinn  thu 
do  bhràthair. 

16  Ach  mur  èisd  e  riut,  tlioir^ 
leat  aon  no  dithis  eile,  chum 
gu'm  bì  gach  ni  air  a  dhèanamh^ 
seasmhach  am  beul  dithis  no 
triuir  do  fhianuisibh. 

17  Agus  ma  dhiùltas  e  iad- 
san  èisdeachd,  innis  do  'n  eagiais 
e :  ach  ma  dhiùltas  e  'n  eaglais 
èisdeachd,  biodh  e  dhuit  mar 
Gheintileach,  agus  mar  chìs- 
mhaor. 

18  Gu  deimhin  tha  mi  ag  ràdh 
ribh,  Ge  b'  e  air  bith  nithe  a 
cheanglas  sibhse  air  talamh, 
bithidh  iad  ceangailte  air  nèamh : 
agus  ge  b'  e  air  hìth  nithe  a  dh'- 
f  huasglas  sibhse  air  talamh,  bith- 
idh  iad  fuasgailte  air  nèamh. 

19  A  rìs  tha  mi  ag  ràdh  ribh, 

'  sprefff,  tagair  ris. 
^  tahhair. 

Ma  chòirdeas  dithis  agaibh  air 
thalamh  mu  thimchioll  aoin  ni  a 
dh'iarras  iad,  nithear  so  dhoibh 
le  m'  Athair-sa  a  ta  air  nèamh. 

20  Oir  ge  b'  e  àit  am  bheil 
dithis  no  triuir  air  an  cruinn- 
eachadh  an  ceann  a  chèile  a'  m* 
ainm-sa,  a  ta  mise  an  sin  'nam 
meadhon. 

21  Air  dol  do  Pheadar  d'  a 
ionnsuidh  san  àm  sin,  thubhairt 
e,  A  Thighearna,  cia  minic  a 
pheacaicheas  mo  bhràthair  a'  m' 
aghaidh,  agus  a  mhaitheas  mi 
dha?  An  ann  gu  ruig  an  seachd- 
amh  uair  ? 

22  Thubhairt  losa  ris,  Cha  'n 
abair  mi"*  riut,  gus  an  seachdamh 
uair,  ach  gu  deich  agus  trì  fich- 
ead  seachd  uairean. 

2.3  Air  an  aobhar  sin  is  cos- 
mhuil  rìoghachd  nèimh  ri  righ 
àraidh  le  'm  b'  àill  cunntas  a 
dhèanamh  r'  a  sheirbhisich. 

24  Agus  an  uair  a  thòisich  e 
air  cunntas  a  dhèanamh,  thugadh 
aon  d'a  ionnsuidh  air  an  robh 
aige  deich  mìle  tàlann  : 

25  Ach  do  bhrìgh  nach  robh 
aige  ni  leis  an  dìoladh  e,  dli'  àithn 
a  thighearn  e  fèin,  agus  a  bhean, 
agus  a  chlann,  agus  na  h-uile 
nithe  a  bha  aige  a  reiceadh,  agus 
dìoladh  a  dhèanamh. 

26  Air  an  aobhar  sin  thuit  an 
seirbhiseach  sin  sìos,  agus  rinn  e 
ùmhlachd  dha,  ag  ràdh,  A  Thigh- 
earn,  dèan  foighidinn  rium,  agus 
ìocaidh  mi  dhuit  an  t-iomlan. 

27  An  sin  air  do  thighearn  an 
ògiaich  sin  truas  mòr  a  ghabhail 
dheth,  leig  e  a  chead  da,  agus 

^  n'  chids  uile  air  a  dèanamh. 
*  Ni  abrnm. 

iiiliaith  e  na  fìacha  dha. 

28  Ach  an  uair  a  chaidh  an 
seirbhiseach  sin  fèin  a  mach, 
fhuair  e  aon  d'a  chomh-sheirbh- 
isich  air  an  robh  aige  ceud  pegh- 
inn :  agus  chuir  e  làmh  ann, 
agus  rug  e  air  sgornan  air,  ag 
ràdh,  loc  dhomh  na  bheil  agam 
ort. 

29  Agus  thuit  a  chomh-sheirbh- 
iseach  sìos  aig  a  chosaibh,  agus 
ghuidh  e  air,  ag  ràdh,  Dèan  foigh- 
idinn  rium,  agus  ìocaidh  mi  dhuit 
an  t-iomlan. 

30  Agus  cha  b'  àill  leis-san  sin : 
ach  dh'imich  e  agus  thilg  e  am 
prìosan  e,  gus  an  iocadh  e  na 
fiachan. 

31  Agus  an  uair  a  chunnaic  a 
chomh-sheirbhisich  na  nithe  a 
rinneadh,  bha  iad  ro-dhoilich, 
agus  thàinig  iad,  agus  dh'fhoill- 
sich  iad  d'  an  tighearn  gach  ni  a 
rinneadh. 

32  An  sin  ghairm  a  thighearn 
air,  agus  thubhairt  e  ris,  A  dhroch 
sheirbhisich,  mhaith  mi  dhuit  na 
fiachan  ud  uile,  do  blirìgh  gu  'n 
do  chuir  thu  impidh  orm  : 

33  Nach  bu  chòir  dhuitse  mar 
an  ceudna  tròcair  a  dhèanamh 
air  do  chomh-sheirbhiseach  fèin, 
amhuil  mar  a  rinn  mise  tròcair 
ortsa  ? 

34  Agus  ghabh  a  thighearn 
fearg,  agus  thug  e  do  na  cèus- 
adairibh'  e,  gus  an  ìocadh  e 
'fhiachan  uile  dha. 

35  Agus  mar  sin  nì  m'  Athair 
nèamhaidh  ribhse,  mur  maith 
gach  aon  agaibh  o  bhur  cridh- 
eachaibh  d'  a  bhràthair  an  cionta. 


'  tormentors.  Pasg.  ^  thacliair. 

CAIB.  XIX. 

I  Slilànuich^Crìosd  a'  mhuinntir  a  hha  tinn  : 
Qfhreugair  e  na  Phàiris-ich  mu  thimchiol 
dealachaidh:  10  nochd  e  c' uin' a  ta  am 
pòsadkfeumail ;  13  agus  ghahh  e  ri  cloinn 
bhig.  23  Dh' iìviiis  ed'a  dheisciohluihh  cho 
cì-uaidh  is  a  ta  e  air  duine  Saoihhir  dol  a 
steach  do  rìoghachd  nèimh. 

AGUS  thàrladh^,  an  uair  a 
chriochnaich  losa  na  briath- 
ra  sin,  gu  'n  d'  imich  e  o  Ghalile, 
agus  thàinig  e  gu  crìochaibh  lu- 
dea,  air  an  taobh  thall  do  lordan  : 

2  Agus  lean  sluagh  mòr  e,  agus 
shlànuich  e  iad  an  sin. 

3  Thàinig  na  Phàirisich  mar 
an  ceudna  d'  a  ionnsuidh  'ga 
dhearbhadh^,  agus  ag  ràdh  ris, 
Am  bheil  e  ceaduichte  do  dhuine 
a  bhean  a  chur  uaith  air  gach 
uile  aobhar? 

4  Agus  fhreagair  esan  agus 
thubhairt  e  riu,  Nach  do  leugh 
sibh,  An  Tì  a  rinn  air  tùs  iad, 
gu  'n  d  'rinn  e  iad  fear  agus  bean  ? 

5  Agus  thubhairt  e,  Air  an 
aobhar  so  fàgaidh  duine  'athair 
agus  a  mhàthair,  agus  dlùth- 
leanaidh  e  r'  a  mhnaoi :  agus 
bithidh  iad  araon  'nan  aon 
fheoil. 

6  Air  an  aobhar  sin  cha  dithis 
iad  ni  's  mò,  ach  aon  fheoil. 
Uime  sin  an  ni  a  cheangail  Dia, 
na  sgaoileadh  duine. 

7  Thubhairt  iad  ris,  C'  ar  son 
ma  seadh  a  dh'  àithn  Maois  litir- 
dhealaich  a  thabliairt  dìi  i,  agus 
a  cur  air  falbh  ? 

8  Thubhairt  esan  riu,  Dh'- 
fhulaing  Maois  dhuibh-sa  air 
son  cruais  bhur  cridhe,  bhur 
mnài  a  chur  uaibh :  ach  cha 
robh  e  mar  sin  o  thùs. 

'  'ga Jheuchainn^  'gn  hhttaircadh. 

9  Agus  tha  mise  ag  ràdh  ribh, 
Ge  b'  e  chuireas  uaith  a  bhean, 
ach  air  son  strìopachais,  agus  a 
phòsas  bean  eile,  a  ta  e  a  dèan- 
amh  adhaltrannais  :  agus  ge  b'  e 
neach  a  phòsas  ise  a  chuireadh 
air  falbh,  a  ta  e  a'  dèanamh 
adhaltrannais. 

10  Thubhairt  a  dheisciobuil 
ris,  Ma  's  e  sin  cor  an  f hir  r'  a 
mhnaoi,  cha  'n  'eil  am  pòsadh 
maith  r'  a  dhèanamh. 

11  Ach  thubhairt  esan  riu, 
Cha  'n  'eil  na  h-uile  dhaoine 
comasach  air  a'  chainnt  so  a 
ghabhail,  ach  iadsan  d'  an  d'- 
tliugadh  e. 

12  Oir  a  ta  cuid  'nan  caillt- 
eanaich,  a  rugadh  mar  sin  o 
bhroinn  am  màthar ;  agus  a  ta 
cuid  do  chaillteanaich  ann,  a 
rinneadh  'nan  caillteanaich  le 
daoinibh ;  agvis  a  ta  cailltean- 
aich  ann,  a  rinn  iad  fèin  'nan 
caillteanaich  air  son  rìoghachd 
nèimh.  Ge  b'e  neach  a  ta  com- 
asach  air  a  ghabhail  d'  a  ionn- 
suidh,  gabhadh  se  e. 

13  An  sin  thugadh  clann  bheag 
d'  a  ionnsuidh,  chum  gu  cuireadh 
e  a  làmhan  orra,  agus  gu'n  dèan- 
adh  e  ùrnuigh  :  agus  chronuich 
na  deisciobuil  iad. 

14  Ach  thubhairt  losa,  Ful- 
aingibh  do  na  leanabaibh,  agus 
na  bacaibh  dhoibh  teachd  a  m' 
ionnsuidh  :  oir  is  ann  d'  an  leith- 
idibh  sin  a  ta  rìoghachd  nèimh. 

15  Agus  an  dèigh  dha  a 
làmhan  a  chur  orra,  dh'imich  e 
as  a  sin. 

16  Agus,  feuch,  thàinig  neach 
agus  thubhairt  e  rìs,  A  mhaigh- 


stir  mhaith,  ciod  am  maith  a  ni 
mi  chum  gu  faigh  mi  a'  bheatha 
mhaireannach  ? 

17  Agus  thubliairt  esan  ris, 
C'ar  son  a  ghoireadh  tu  maith 
dhìom-sa?  cha'n'^^Y  aon  neach 
maith  ach  a  h-aon,  eadhon  Dia  : 
ach  ma's  àill  leat  dol  a  steach 
chum  na  beatha,  coimhid'  na  h- 
àitheanta. 

18  Thubhairt  esan  ris,  Cia  iad  ? 
agus  thubhairt  losa,  Na  dèan 
mortadh.  Na  deàn  adhaltrann- 
as.  Na  goid.  Na  toir  fianuis 
bhrèige, 

19  Thoir  urram  do  t'  athair, 
agus  do  d '  mhàthair :  agus, 
Gràdhaich  do  choimhearsnach 
mar  thu  fèin. 

20  Thubhairt  an  t-òganach  ris, 
Choimhid  mi  iad  sin  uile  o 
m'  òige  :  ciod  a  ta  dh'uireasbh- 
uidh  orm  fathast  ? 

21  Thubhairt  losa  ris,  Ma  's 
àiU  leat  bhi  coimhlionta,  imich, 
reic  na  bheil  agad,  agus  tabhair 
do  na  bochdaibh,  agus  gheibh 
thu  ionmhas  air  nèamh ;  agus 
thig,  agus  lean  mise. 

22  Ach  an  uair  a  chual  an 
t-òganach  na  briathra  sin,  dh'- 
fhalbh  e  gu  brònach :  oir  bha 
mòr-shaoibhreas  aige. 

23  An  sin  thubhairt  losa  r'a 
dheisciobluibh,  Gu  fìrinneach  tha 
mi  ag  ràdh  ribh,  gu  bheil  e 
cruaidh  air  duine  saoibhir  dol  a 
steach  do  rìoghachd  nèimh. 

24  Agus  a  ris  tha  mi  ag  ràdh 
ribh,  Gur  usadh  do  chàmhal  dol 
triomh*  chrò  snàthaid,  na  do 
dhuine  saoibhir  dol  a  steach  do 
rioghachd  Dhè.' 

trid,  tve. 


'  ylcidh. 

25  Agus  'nuair  a  chuala  dheis- 
ciobuil  so,  ghabh  iad  iongantas 
mòr,  ag  ràdh,  Cò  ma  seadh  an 
neach  a  dh'fheudas  a  bhi  air  a 
shaoradh  ? 

26  Ach  air  amharc  do  losa  orra, 
thubhairt  e  riu,  Do  dhaoinibli  a 
ta  so  eu-comasach,  acli  do  Dhia 
a  ta  na  h-uile  nithe  comasach. 

27  An  sin  fhreagair  Peadar, 
agus  thubhairt  e  ris,  Feuch, 
thrèig  sinne  na  h-uile  nitlie,  ag- 
us  lean  sinn  thusa ;  air  an  aobh- 
ar  sin  ciod  a  gheibh  sinn  ? 

28  Agus  thubhairt  losa  riu,  Gu 
deimhin  a  ta  mi  ag  ràdh  ribh, 
Sibhse  a  lean  mise,  anns  an  ath- 
ghineamhuin',  an  uair  a  shuidh- 
eas  Mac  an  duine  air  caithir  a 
ghlòire  fèin,  gu'n  suidh  sibhse 
mar  an  ceudna  air  dà  chaithir 
dheug,  a'  toirt  breth  air  dà 
thrèibh  dheug  Israeil. 

29  Agus  ge  b'  e  neach  a  thrèig 
tighean,  no  bràithrean,  no  peath- 
raichean,  no  athair,  no  màthair, 
no  bean-phòsda,  no  clann,  no 
fearann  air  sgàth  m'  ainme-sa, 
gheibh  e  a'  cheud  uiread,  agus  a' 
bheatha  mhaireannach  mar  oigh- 
reachd. 

30  Ach  a  ta  mòran  air  thoiseach 
a  bhitheas  air  dheireadh ;  agus  air 
dheireadh,  a  bhitheas  air  thoiseach. 

CAIB.  XX. 

1  Llnarlh  C'rìcsd,  le  cosan  hlachd  air  a 
yhalhail  o  ìuchd  saoithreach  ann  an  gàradh 

fona,  nach  'cil  Diafo  fhiachaìbh  do  dhuive 
air  bith  :  17  roimh-innis  e  a  bhàs  ;  20  thcag- 
aisg  ed'  a  dheisciobluibh  hhiùmhal ;  30  agus 
thug  ean  radhurc  do  dhithis  dhaoine  dolla. 

OIR   is  cosmhuil  rìoghachd 
nèimh    ri    fear-tighe,  a 
chaidh  a  mach  moch  air  mha- 

'  ath-ùrachadh,  ath-chruthachadh. 

duinn  a  tliuarasdalachadli  luchd- 
oibre  d'a  ghàradh  fiona^. 

2  Agus  an  dèigh  dha  còrdadh 
ris  an  luchd-oibre  air  pheghinn 
Romhanaich  san  là,  chuir  e  d'  a 
ghàradli  fìona  iad. 

3  Agus  an  uair  a  cliaidh  e  mach 
timcliioll  na  treas  uaire,  chunn- 
aic  e  dream  eile  'nan  seasamh 
dìomhanach  sa  'mhargadh. 

4  Agus  thubhairt  e  riu,  imich- 
ibh-sa  mar  an  ceudna  do'n  ghàr- 
adh  fliìona,  agus  ge  b'  e  ni  a  bhith- 
eas  ceart,  bheir  mi  dhuibh  e. 
Agus  dh'imich  iad. 

5  An  uair  a  chaidli  e  mach  a 
ris  timchioll  na  seathadh  agus 
na  naothadh  uaire,  rinn  e  mar 
an  ceudna. 

6  Agus  an  uair  a  chaidh  e 
mach  mu  thimchioll  na  h-aoin 
uaire  deug,  fhuair  e  dream  eile 
'nan  seasamh  diomhanacli,  agus 
thubhairt  e  riu,  C'  ar  son  a  ta 
sibh  'nur  seasamh  an  so  feadh  an 
là  diomhanach  ? 

7  Thubhairt  iad  ris,  A  chionn 
nach  do  thuarasdalaich  duine 
air  bith  sinn.  Thubhairt  esan 
riu,  Imichibh-sa  mar  an  ceudna 
do  'n  ghàradh  fhìona,  agus  ge  b'  e 
ni  a  ta  ceart,  gheibh  sibh  e. 

8  Agus  'nuair  thàinig  am  feasg- 
ar,  thubhairt  tighearn  a'  ghàraidh 
fliìona  sin  r'  a  stiùbhard^,  Gairm 
an  luchd-oibre,  agus  thoir  dhoibh 
an  tuarasdal,  a'  toiseachadh  o'n 
dream  a  thàimg  mu  dheireadh 
gu  ruig  na  ceud  daoine. 

9  Agus  an  uair  a  thàinig  iadsan 
a  thuarasdalaicheadh  mu  thim- 
chioll  nah-aoin  uaire  deug,  fliuair 
gach  duine  dhiubh  peghinn. 

'^fh\on-ìios.       ^  flienr-riaglaìdh. 

10  Acli  an  uair  a  tliàinig  an 
ceud  dream,  shaoil  iadsan  gu  'm 
faigheadh  iad  ni  bu  mhò ;  ach 
fhuair  gach  aon  diubh  mar  an 
ceudna  peghinn. 

11  Agus  air  dhoibh  fhaotainn, 
rinn  iad  geàran  an  aghaidh  fhir- 
an-tighe, 

12  Ag  ràdh,  An  dream  sin  a 
thàinig  mu  dheireadh,  cha  d' 
rinn  iad  obair  ach  aon  uair, 
agus  rinn  thu  iad  ionnan  ruinne  \ 
a  ghiùlain  uallach^  agus  teas  an 
là. 

13  Ach  fhreagair  esan  agus 
thubhairt  e  ri  fear  dhiubh,  A 
charaid,  cha'n'eil  mi  a'  dèanamh 
eucoir  ort :  nach  do  chòird  thu 
rium  air  pheghinn  ? 

14  Tog  leat  do  chuid  fèin,  agus 
imich  romhad :  is  i  mo  thoil-sa 
a  thabhairt  do  'n  tì  so  a  thàìnig 
mu  dheireadh,  mar  a  thug  mi 
dhuit-sa. 

15  Nach  '  eil  e  ceaduichte 
dhomh-sa  an  ni  a's  toil  leam  a 
dhèanamh  ri  mo  chuid  fèin  ?  am 
bheil  do  shùil-sa  olc,  air  son  gu 
bheil  mise  maith  ? 

16  Mar  sin  bithidh  an  dream 
dheireannach  air  thoiseach,  agus 
an  dream  a  ta  air  thoiseach  air 
dheireadh :  oir  a  ta  mòran  air 
an  gairm,  ach  beagan  air  an 
taghadh. 

17  Agus  a'  dol  do  losa  suas  gu 
lerusalem,  thug  e  an  dà  dheis- 
ciobul  deug  leis  a  leth  taobh 
anns  an  t-slighe,  agus  thubhairt 
e  riu, 

18  Feuch,  a  ta  sinn  a  dol  suas 
gu  lerusalem  ;  agus  bithidh  Mac 
an  duine  air  a  bhrath  thairis  do 

'  agus  sinne.       ^  a  dlìiomchair  eallach. 


na  h-ard-shagartaibh,  agus  do  na 
sgrìobhaichibh,  agus  ditidh  iad 
chum  bàis  e. 

19  Agus  bheir  iad  thairis  e 
do  na  Cinnich  chum  fanoid  a 
dhèanamh  air,  agus  chum  a 
sgiùrsadh,  agus  a  chèusadh :  ach 
an  treas  là  èiridh  e  a  rìs. 

20  An  sin  thàinig  d'  a  ionn- 
suidh  màthair  cloinne  Shebede, 
maille  r'  a  mic,  a'  toirt  aoraidh 
dha,  agus  ag  iarraidh  ni  àraidh 
air. 

21  Agus  thubhairt  esan  rithe, 
Ciod  a  b'  àill  leat  ?  Thubhairt  i 
ris,  Abair  gu  'n  suidh  iad  so  mo 
dhithis  mhac,  fear  aca  air  do 
làimh  dheis,  agus  fear  eile  air  do 
làimh  chlì,  a'  d'  rìoghachd. 

22  Ach  fhreagair  losa  agus 
thubhairt  e,  Cha  'n  'eil  fhios  ag- 
aibh  ciod  a  ta  sibh  ag  iarraidh. 
Am  bheil  sibh  comasach  air  a' 
chupan  sin  òl  a  dh'òlas  mise, 
agus  a  bhi  air  bhur  baisteadh 
leis  a'  bhaisteadh  leis  am  baist- 
ear  mise  ?  Thubhairt  iad  ris,  A 
ta  sinn  comasach. 

23  Agus  thubhairt  esan  riu, 
Olaidh  sibh  gu  deimhin  do  m' 
chupan-sa,  agus  baistear  sibh 
leis  a'  bhaisteadh  leis  am  baist- 
ear  mise :  ach  suidhe  air  mo 
làimh  dheis  agus  chlì,  cha 
leamsa  sin  a  thabhairt,  ach 
dhoihh-san  d'  am  bheil  e  air  ull- 
uchadh  le  m'  Athair-sa. 

24  Agus  'nuair  a  chual  an 
deichnear  so,  bha  iad  diombach 
air  an  dithis  bhràithre, 

25  Ach  ghairm  losa  iad  d'  a 
ionnsuidh,  agus  thubhairt  e,  A 
ta  fhios  agaibh  gu  bheil  aig 

Dcònuich. 

naclidaranaibli'  nan  Cinneach 
tighearnas  orra,  agus  gu  bheil  aig 
an  daoinibh  mòra  smachd  orra. 

26  Ach  mar  sin  cha  bhi  e  'nur 
measg-sa  :  ach  ge  b'  e  neach  le  'm 
b'  àill  a  bhi  mòr  'nur  measg, 
biodh  e  dhuibh  'na  fhear-frith- 
ealaidh. 

27  Agus  ge  air  bith  le  'm  b'  àill 
toiseach  a  bhi  aige  'nur  measg, 
biodh  esan  'na  sheirbhiseach 
dhuibh : 

28  Amlmil  mar  nach  d'  thàinig 
Mac  an  duine  chum  gu  'n  dèan- 
tadh  frithealadh  dha,  ach  a 
dhèanamh  frithealaidh,  agus  a 
thabhairt  'anama  fèin  mar  èiric 
air  son  mhòran. 

"  29  Agus  ag  dol  a  mach  dhoibh 
à  lericho,  lean  shiagh  mòr  e  : 

30  Agus,  feuch,  dithis  dhaoine 
dall  bha  'nan  suidhe  ri  taobh 
na  slighe,  'nuair  a  chual  iad  gu'n 
robh  losa  a'  dol  seachad,  ghlaodh 
iad,  ag  ràdh,  Dèan  tròcair  oirnne, 
a  Thighearn,  a  Mhic  Dhaibhidh. 

31  Agus  chronuich  an  sluagh 
iad,  chum  gu  'm  biodh  iad  'nan 
tosd :  ach  is  mòid^  a  ghlaodh 
iadsan,  ag  ràdh,  Dèan  tròcair 
oirnn,  a  Thighearn,  a  Mhic 
Dhaibhidh. 

32  Agus  sheas  losa,  agus  ghairm 
e  iad,  agus  thubhairt  e,  Ciod 
is  àill  leibh  mise  a  dhèanamh 
dhuibh  ? 

33  Thubhaìrt  iadsan  ris,  A 
Thighearn,  ar  sùilean  a  bhi  air 
am  fosgladh. 

34  Agus  ghabh  losa  truas 
dhiubh,  agus  Ishean  e  r'  an  sùil- 
ibh :  agus  air  ball  ^  thàinig  radh- 
arc  d'  an  sùilibh,  agus  lean  iad  e. 

'  p'  ionnsaibh.    '- mò    ^  gun  dàiì,  san  uair. 

1  Mharcaich  losa  gu  lerusahm  air  asail ; 
12  thilg  e  niach  an  luchd-reìcidh  agus 
ceannuchd  as  an  teampuU ;  17  mhaìluich  e 
an  crann-f)gc,  23  chuir  e  na  sagairt  'nan 
tosd ;  28  agus  chronuich  e  iad  lc  cosam- 
lachd. 

AGUS  an  uair  a  dhruid  iad  ri 
lerusalem,  agus  a  thàinig 
iad  gu  Betphage,  gu  sliabh  nan 
crann-oladh,  an  sin  chuir  losa 
dithis     a  dheisciobluibh  uaith, 

2  Ag  ràdh  riu,  Rachaibh  do  'n 
bhaile  a  ta  thall  fa  'ur  comhair, 
agus  air  ball  gheibh  sibh  asal 
ceangailte  ann,  agus  loth  maille 
rithe*  :  fuasglaibh,  agus  thugaibh 
a  m'  ionnsuidh-sa  iad. 

3  Agus  ma  labhras  aon  duine 
ni  air  bith  riblì,  abraibh,  Gu 
bheil  feum  aig  an  Tighearn  orra ; 
agus  cuiridh  e  uaith  air  ball  iad. 

4  Rinneadh  na  nithe  so  uile, 
chum  gu  'n  coimhliontadh  an  ni 
a  labhradh  leis  an  fhàidh  ag 
ràdh, 

5  Innsibh  do  nighean  Shioin, 
Feuch,  a  ta  do  Rìgh  a'  teachd 
a  d'  ionnsuidh  gu  ciuin,  agus 
e'  na  shuidhe  air  asail,  agus  air 
loth^  mac  na  h-asail. 

6  Agus  dh'  imich  na  deisciobuil, 
agus  rinn  iad  mar  a  dh'àithn 
losa  dhoibh ; 

7  Agus  thug  iad  an  asal  agus 
an  loth  leo,  agus  cliuir  iad  am 
falluinnean  orra,  agus  chuir  iad 
esan  'na  shuidhe  air  am  muin. 

8  Agus  sgaoil  mòr-shluagh  am 
falhiinnean  air  an  t-slighe  ;  agus 
gheàrr  dream  eile  geuga  do  na 
crannaibli,  agus  leag  iad  air  an 
t-slighe  iad. 

9  Agus  thog  an  sluagh  a  bha 

^  'iiafochair.  '  bioraichc.  "  cudach  uachdair. 

roimlie  agus  'na  dheigli  iolach, 
ag  ràdh,  Hosanna  do  Mhac 
Dhaibhidh :  beannaichte  gu  robh 
an  Tì  a  thig  ann  an  ainm  an 
Tighearna;  Hosanna  anns  na 
h-àrdaibh. 

10  Agus  'nuair  thàinig  e  steach 
do  lerusalem,  ghluaiseadh  am 
baile  *  uile,  ag  ràdh,  Cò  e  so  ? 

11  Agus  thubhairt  an  sluagh, 
Is  e  so  losa  am  fàidh  o  Nasaret 
Ghalile. 

12  Agus  chaidh  losa  a  steach 
do  theampull  Dè,  agus  thilg  e 
mach  iadsan  uile  a  bha  reic  agus 
a'  ceannach  anns  an  teampull, 
agus  thilg  e  bùird  luchd-malairt^ 
an  airgid  thairis,  agus  caithriche 
hichd-reicidh  nan  columan. 

13  Agus  thubhairt  e  riu,  A  ta 
e  sgrìobhta,  Goirear  tigh  ùrnuigh 
do  m'  thigli-sa ;  ach  rinn  sibhse 
'na  gharaidh  luchd-reubainn  ^  e. 

14  Agus  thàinig  na  doill  agus 
na  bacaich  d'  a  ionnsuidh  anns 
an  teampull,  agus  shlànuich  e 
iad. 

15  Agus  an  uair  a  chunnaic  na 
h-àrd-shagairt  agus  na  sgriobh- 
aichean  na  gnìomharan  iongan- 
tach  a  rinn  e,  agus  a'  chlann  a' 
glaodhaich  san  teampull,  agus  ag 
ràdh,  Hosanna  do  Mhac  Dhaibh- 
idh,  bha  corruich  mhòr  orra. 

16  Agus  thubhairt  iad  ris,  An 
ckiinn  thu  ciod  a  ta  a  mhuinntir 
>in  ag  ràdh?  Agus  thubhairt 
losa  riu,  A  ta  mi  cluinntinn ; 
nach  do  leugh  sibhse  riamh,  A 
beul  naoidhean  agus  chìochran 
clioimhlion  thu  moladh  ? 

'  a'  ckaithir.  ^  iomlaif. 

'  'na  uaimh  chreachadairean,  'na  shlochd 
mhcirkach. 

17  Agus  an  uair  a  dh'fhàg  e 
iad,  chaidh  e  mach  as  a'  bhaile 
gu  Betani,  agus  dh'fhan  e  an 
sin. 

18  Agus  an  uair  a  phill  e  chum 
a'  bhaile  air  mhaduinn,  bha  ocras 
air. 

19  Agus  air  dha  crann-fìge 
fhaicinn  air  an  t-slighe,  thàinig 
e  d'  a  ionnsuidh,  agus  cha  d' 
f huair  e  ni  air  bith  air,  ach  duill- 
each  a  mhàin  ;  agus  thubhairt  e 
ris,  Na  fàsadh*  toradh  o  so  suas 
gu  bràth  ort.  Agus  chrìon  an 
crann-fìge  air  ball. 

20  Agus  an  uair  a  chunnaic  na 
deisciobuil  e,  ghabh  iad  iongant- 
as,  ag  ràdh,  Cia  hiath  a  shearg 
an  crann-fìge  as? 

21  Agus  fhreagair  losa  agus 
thubhairt  e  riu,  Gu  deimhin  a  ta 
mi  ag  ràdh  ribh,  ma  bhitheas 
creidimh  agaibh,  agus  nach  bì 
sibh  fo  amharus,  cha  'n  e  mhàin 
gu  'n  dèan  sibh  an  ni  a  rinneadh 
do'n  chrann-fhìge,  ach  mar  an 
ceudna  ma  their  sibh  ris  a' 
bheinn  so,  Togar  thu,  agus  tilg- 
ear  san  fhairge  thu,  bithidh  e 
dèanta : 

22  Agus  ge  b'  e  air  bith  nithe 
a  dh'  iarras  sibh  ann  bhur  n-ùr- 
nuigh,  ma  chreideas  sibh,  gheibh 
sibh  iad. 

23  Agus  an  uair  a  thàinig  e 
do  'n  teampull,  thàinig  na  h-àrd- 
shagairt  agus  seanairean  a'  pho- 
buill  d'  a  ionnsuidh,  agus  e  a' 
teagasg,  ag  ràdh  ris,  Ciod  e  an 
t-ùghdarras  leis*  am  bheil  thusa 
a'  dèanamh  nan  nithe  so  ?  agus 


■*  Nar  fhùsadh. 
«  tiid. 

cò  thusf  an  ciimhaclid  so  dhuit  ? 

24  Agus  fhreagair  losa  agus 
thubhairt  e  riu,  Feòraichidh 
mise  miar  an  ceudiia  aon  ni 
dhibh-sa,  agus  ma  dh'innseas 
sibh  dhomh  e,  innsidh  mise 
dliuibh-sa  air  mhodh  ceudna  cia 
an  t-ùghdarras  ieis  am  bheil  mi 
dèanamh^  nan  nithe  so. 

25  Baisteadh  Eoin,  cia  as  a 
tliàinig  e?  O  nèamh,  no  o 
dhaoinibh  ?  Ach  reusonaich  iad- 
san  'nam  measg  fèin,  ag  ràdh, 
Ma  their  sinn,  O  nèamh,  their 
esan  ruinn,  C'  ar  son  ma  seadh 
nach  do  chreid  sibh  e  ? 

26  Ach  ma  their  sinn,  O  dhaoin- 
ibh,  a  ta  eagal  a'  phobuill  oirnn ; 
oir  a  ta  meas  fàidh  aig  gach'uile 
dhdne  air  Eoin. 

27  Agus  fhreagair  iad  losa, 
agus  thubhairt  iad,  Cha  'n  'eil 
fhios  againn,  Agus  thubhairt 
esan  riu,  Ni  mò  dh'innseas  mise 
dhuibh-sa  cia  an  t-ùghdarras  leis 
am  bheil  mi  dèanamh  nan  nithe 
so. 

28  Ach  ciod  ì  bhur  barail-sa  ? 
Bha  aig  duine  àraidh  dithis 
mhac,  agus  thàinig  e  dh'ionn- 
suidh  a'  cheud  mhic,  agus  thubh- 
airt  e,  A  mhic,  imich,  dèan  obair 
an  diugh  a'  m'  ghàradh  fiona. 

29  Agus  fhreagair  esan  agus 
thubhairt  e,  Cha  dèan  :  ach  'na 
dhèigh  sin,  ghabh  e  aithreachas 
agus  dh'imich  e. 

30  Agus  thàinig  e  gus  an  dara 
mac,  agus  thubhairt  e  mar  an 
ceudna.  Agus  fhreagair  esan 
agus  thubhairt  e,  Thè'ul,  a  Thigh- 
earn ;  gidheadh  cha  deachaidh  e. 

31  Cò  do  'n  dithis  a  rinn  toil 

'  trid  an  dèanam. 
43 


'athar  ?  Thubhairt  iadsan  ris, 
An  ceud  fhear.  Thubhairt  losa 
riu,  Gu  firinneach  tha  mise  ag 
ràdh  ribh,  gu  'n  tèid  na  cìs- 
mhaoir  agus  na  striopaichean  do 
rioghachd  Dhè  roimhibh-sa. 

32  Oir  thàinig  Eoin  do  'ur  n- 
ionnsuidh  an  slighe  na  fireant- 
achd,  agus  cha  do  chreid  sibh  e : 
ach  chreid  na  cis-mhaoir  agus 
na  strìopaichean  'e.  Agus  ged 
chunnaic  sibhse  so,  cha  do  ghabh 
sibh  aithreachas  'na  dhèigh  sin, 
a  chum  gu  'n  creideadh  sibh  e. 

33  Eisdibh  ri  cosamhlachd  eile : 
Bha  fear-tighe  àraidh  ann,.  a 
phlannduich  fion-lios,  agus  chuir 
e  gàradh  ^  m'  a  thimchioll,  agus 
chladhaich  e  ionad-bruthaidh  an 
f  hìona  ann,  agus  thog  e  tùr,  agus 
shuidhich  e  air  tuath  e ;  agus 
chaidh  e  fèin  air  choigrich. 

34  Agus  an  uair  a  dhruid  riu 
àm  an  toraidli,  chuir  e  a  sheirbh- 
isich  a  dh'  ionnsuidh  na  tuatha, 
a  dh'fhaotainn  a  thoraidh. 

35  Agus  rug  an  tuath  air  a 
sheirbhisich,  agus  ghabh  iad  air 
fear  dhiubh,  agus  mharbh  iad 
fear  eile,  agus  chlach  iad  fear 
eile. 

36  A  ris,  chuir  e  seirbhisich 
eile  uaith,  tuilleadh  na  sd  cheud 
chuideachd ;  agus  rinn  iad  orra- 
san  mar  an  ceudna. 

37  Ach  ma  dheireadh,  chuir  e 
a  mhac  fèin  d'  an  ionnsuidh,  ag 
ràdh,  Bheir  iad  urram  do  mo 
mhac. 

38  Ach  an  uair  a  chunnaic  an 
tuath  am  mac,  thubhairt  iad 
eatorra  fèin,  'S  e  so  an  t-Oigh- 
re,  thigibh,  marbhamaid  e,  agus 

d/yi',  callaid. 


MATA,  XXI.  XXII. 


glacamaid'  oighreaclid-san  dìminn 
fèin. 

39  Agus  rug  iad  air,  agus  tliilg 
iad  a  mach  as  an  fhion-lios  e, 
agus  mharbh  iad  e. 

40  Air  an  aobhar  sin  an  uair 
a  thig  Tighearn  an  fhìon-lios 
sin,  ciod  a  nì  e  ris  an  tuath  sin  ? 

41  Thubhairt  iad  ris,  Sgrios- 
aidh  e  gu  truagh  na  droch 
dhaoine  sin,  agus  suidhichidh  e 
am  fion-lios  air  tuath  eile,  a 
bheir  a  thoraidh  dha  'nan  aim- 
siribh  fèin. 

42  Thubhairt  losa  riu,  Nach 
do  leugh  sibh  riamh  anns  na 
sgrìobtuiribh,  A'  chlach  a  dhiùlt 
na  clachairean,  rinneadh  i  'na 
cloich-chinn  na  h-oisne  :  's  e  an 
Tighearn  a  rinn  so,  agus  a  ta  e 
iongantach  'nar  sùilibh-ne  ? 

43  Uime  sin  tha  mi  ag  ràdh 
ribh,  Gu  'n  toirear  rìoghachd 
Dhè  uaibhse,  agus  gu  'n  toirear 
do  chinneach  eile  i,  a  bheir  a 
toraidh  uatha. 

44  Agus  ge  b'  e  neach  a  thuit- 
eas  air  a'  chloich  so,  brisear  e  ; 
ach  ge  b'  e  air  an  tuit  i,  nì  i 
min-luaithre  dheth. 

45  Agus  an  uair  a  chuala  na 
h-àrd-shagairt  agus  na  Phàiris- 
ich  a  chosamhlachda-san,  thuig 
iad  gu  'm  b'  ann  mu  'n  timchioll 
fèin  a  labhair  e. 

46  Ach  an  uair  bu  mhiann  leo 
breith  air  bha  eagal  a'  phobuill 
orra,  oir  bha  meas  fàidh  ac'  air- 
san. 

CAIB.  XXII. 

1  Cosamhlàchd  bainnse  mhic  an  R)gh.  OGairm 
nan  Cinneach:  Ì2  pcanas  an  fhir  a  bha 
dìiiiireashhuidh  trusgain  na  bainnse.  15  /* 
còir  cts  iocadh  do  Chcasar.      23  Barail 

'  h'àill  lco  làiìLÌi  a  chur  ann. 

mhearachdach  nan  Sadusach  mu  thimchioll 
aiseirigh  nam  marhh. 

AGUS  fhreagair  losa,  agus 
labhair  e  riu  a  ris  ann  an 
cosamhlachdaibli,  ag  ràdh, 

2  Is  cosmhuil  rioghachd  nèimh 
ri  righ  àraidh,  a  rinnbanais-phòs- 
aidh  d'  a  mhac  fèin ; 

3  Agus  chuir  e  a  sheirbhisich 
a  ghairm  na  muinntir  a  fhuair 
cuireadh  chum  na  bainnse  :  ach 
cha  b'  àiU  leo-san  teachd. 

4  A  ris,  chuir  e  an  ionnsuidh 
seirbhisich  eile,  ag  ràdh, Abraibh- 
sa  ris  a'mhuinntir  d'  an  d' thug- 
adh  cuireadh,  Feuch,  dheasaich 
mi  mo  dliìnneir  :  a  ta  mo  dhaimh 
agus  mo  sprèidh  bhiadhta  air 
am  marbhadh,  agus  a  na 
h-uile  nithe  ullamh;  thigibh 
chum  na  bainnse. 

5  Ach  chuir  iadsan  an  suarach- 
as  e,  agus  dh'  imich  iad  rompa, 
fear  dhiubh  d'  a  f  hearann,  agus 
fear  eile  chum  a  cheannachd  : 

6  Agus  rug  a'  chuid  eile  dhinhh 
air  a  sheirbhisich,  agus  thug  iad 
masladh  dhoihh,  agus  mharbh 
siad  iad. 

7  Ach  an  uair  a  chual  an  rìgh 
so  ghabh  e  fearg ;  agus  chuir  e 
'armailtean  uaithe,  agus  sgrios  e 
an  luchd-mortaidh  sin,  agus  loisg 
e  am  baile-san. 

8  An  sin  thubhairt  e  r'  a  sheirbh- 
isich,  Gu  firinneach  a  ta  a'bhan- 
ais  ullamh,  gidheadh  an  dream 
a  fhuair  cuireadh  cha  b'  airidh 
iad  air"^. 

9  Air  an  aobhar  sin  imichibh- 
sa  gus  na  rathaidibh  mòra,  agus 
a  lion  daoine  's  a  gheibh  sibh, 
cuiribh  iad  chum  na  bainnse. 

*  cha  b'fhiàiad  e. 

10  Agus  chaidh  na  seirbhisich 
sin  a  mach  air  na  rathaidibh, 
agus  chruinnich  iad  gach  uile 
neach  a  fhuair  iad,  eadar  olc 
agus  mhaith  :  agus  lìonadh  tigìi 
na  bainnse  le  muinntir  a  shuidh 
chum  bìdh. 

11  Agus  air  dol  a  steach  do  'n 
rìgh  a  dh'fhaicinn  nan  aoidh- 
ean,  chunnaic  e  an  sin  duine  aig 
nach  robh  trusgan  na  bainnse 
uime : 

12  Agus  thubhairt  e  ris,  A 
charaid,  cionnus  a  thàinig  thusa 
steach  an  so,  gun  trusgan  na 
bainnse  umad?     Ach  dh'fhan 

,    esan  'na  thosd, 

^  13  An  sin  thubhairt  an  rìgh  ris 
na  seirbhisich,  Air  a  cheangal 
duibh  eadar  chosan  agus  làmhan, 
togaibh  leibh  e,  agus  tilgibh  e 
anns  an  dorchadas  iomallach : 
an  sin  bithidh  gul  agus  gìosgan 
fhiacal. 

14  Oir  a  ta  mòran  air  an  gairm, 
ach  beagan  air  an  taghadh. 

15  An  sin  dh'imich  na  Phàir- 
isich,  agus  ghabh  iad  comhairle 
cionnus  a  dh'fheudadh  iad  esan 

i  j  a  ribeadh"na  chainnt. 
i      16  Agus  chuir  iad  d'a  ionn- 
;    suidh  an  deisciobuil  fèin,  maille 
T    ri  luchd-leanmhuinn  Heroid,  ag 

ràdli,  A  mhaighstir,  a  ta  fhios 
1-  againn  gu  bheil  thusa  fior,  agus 
i.  gu  bheil  thu  teagasg  slighe  Dhè 
11  ann  am  firinn,  agus  nach  'eil 
]i   suim  agad  do  dhuine  sam  bith  : 

oir  cha'n  'eil  thu  ag  amharc  air 
\.  pearsaibhMhaoine. 
us     17  Uime  sin  innis  dhuinne  do 
\  bharail,  Am  bheil  e  ceaduichte 

cìs  a  thabhairt  do  Cheasar,  no 

^  ghlacadh,  gnùis.  Gr. 

nach  'eil  ? 

18  Ach  air  tuigsinn  am  m\-ruin 
a  dh'  losa,  thubhairt  e,  C'  ar  son 
a  ta  sibh  ga  m'  bhuaireadh,  a 
chealgairean  ? 

19  Nochdaibh  dhomhsa  airgiod 
na  cìse.  Agus  thug  iad  d'  a  ionn- 
suidh  peghinn^. 

20  Agus  thubhairt  e  riu,  Cò 
dha  a  bhuineas  an  dealbh  so, 
agus  an  sgriobhadh  a  ta  m  a  thìm- 
chioll  ? 

21  Thubhairt  iadsan  ris,  Do 
Cheasar.  An  sin  thubhairt  esan 
riu,  Thugaibh  uime  sin  do  Chea- 
sar  na  nithe  a  's  le  Ceasar;  agus 
do  Dhia,  na  nithe  a  's  le  Dia. 

22  Agus  an  uair  a  chual  iad 
so,  ghabh  iad  iongantas,  agus 
dh'fhàg  iad  e,  agus  dh'imich 
iad  rompa. 

23  Air  an  là  sin  fèin  thàinig 
d'  a  ionnsuidh  na  Sadusaich,  a 
their  nach  'eil  aiseirigh  ann,  agus 
chuir  iad  ceisd  air, 

24  Ag  ràdh,  A  mhaighstir, 
thubhairt  Maois,  Ma  gheibh 
duine  bàs  gun  chlann  aige,  gur 
còir  d'  a  bhràthair  a  bhean-san 
a  phòsadh  adhlighedàimhe,agus 
sliochd  a  thogail  d'  a  bhràthair. 

25  A  nis  bha  seachdnar  bhràith- 
re  'nar  measg-ne  ;  agus  air  do  'n 
cheud  f  hear  dhiubh  bean  a  phòs- 
adh,  f  huair  e  bàs,  agus  do  blirìgh 
nach  robh  sliochd  aige,  dh'fhàg 
e  a  bhean  d'  a  bhràthair. 

26  Agus  thachair  mar  an  ceudna 
do  'n  dara,  agus  do'n  treas  hràth- 
air,  gu  ruig  an  seachdamh. 

27  Agus  'nan  dèigh  uile  fhuair 
a'  bhean  bàs  mar  an  ceudna. 

28  Air  an  aobliar  sin  anns  an 

b  ionnan  a  phcyhinti  Romhanach  (igus  J. 

aiseirigh,  cò  do'n  t-seachdnar 
d'  am  bean  i?  Oir  bba  i  aca  nile. 

29  Agus  fhreagair  losa  agus 
thubhairt  e  riu,  A  ta  sibh  'air 
seacharan',  gun  eolas  agaibh  air 
na  sgriobtuiribh,  no  air  curah- 
achd  Dhe  : 

30  Oir  anns  an  aiseirigh  cha 
dèan  iad  pòsadh,ni  mò  a  bheirear 
am  pòsadh  iad ;  ach  a  ta  iad  mar 
aingil  Dhè  air  nèamh. 

31  Ach  mu  thimchioll  aiseirigh 
nam  marbh,  nach  do  leugh  sibh 
an  ni  sin  a  labhradh  ribh  le  Dia, 
ag  ràdh, 

32  Is  mise  Dia  Abrahaim,  agus 
Dia  Isaaic,  agus  Dia  lacoib  ? 
cha'n  e  Dia,  Dia  nam  marbh, 
ach  nam  beò. 

33  Agus  an  uair  a  chual  am 
pobull  so,  ghabh  iad  iongantas 
r' a  theagasg-san. 

34  Ach  an  uair  a  chuala  na 
Phàirisich  gu  'n  do  chuir  e  na 
Sadusaich  'nan  tosd,  chruinnich- 
eadh  iad  an  ceann  a  chèile. 

35  An  sin  chuir  neach  àraidh 
dhiubh,  a  b'  fhear  teagaisg  an 
lagha,  ceisd  air,  'ga  dhearbhadh, 
agus  ag  ràdh, 

36  A  mhaighstir,  cia  i  an  àithne 
a  's  mò  san  lagh  ? 

37  Thubhairt  losa  ris,  Gràdh- 
aichidh  tu  an  Tighearn  do  Dhia 
le  t'  uile  chridhe,  agus  le  t'  uiìe 
anam,  agus  le  t'  uile  inntinn. 

38  Is  i  so  a'  cheud  àithne  agus 
an  àithne  mhòr. 

39  Agus  is  cosmhuil  an  dara 
rithe  so,  Gràdhaichidh  tu  do 
choimhearsnach  mar  thu  fèin. 

40  Air  an  dà  àithne  so  tha'n 
lagh  uile,  agus  na  fàidhean  an 

'  ìomrall. 

crochadh. 

41  Ach  air  do  na  Phàirisich 
bhi  cruinn  an  ceann  a  chèile, 
dh'  fheòraich  losa  dhiubh, 

42  Ag  ràdh,  Ciod  i  bhur  barail- 
sa  mu  thimchioll  Chrìosd  ?  cò 
d'  am  mac  e  ?  thubhairt  iadsan 
ris,  Do  Dhaibhidh. 

43  Thubhairt  esan  riu,  Cionnus 
ma  seadh  a  ghoireas  Daibhidh 
san  spiorad  a  Thighearna  dheth, 
ag  ràdh, 

44  Thubhairt  an  Tighearn  ri  m' 
Thighearn,  Suidh  air  mo  làimh 
dlieis,  gus  an  cuir  mi  do  naimh- 
dean  'nan  stol  fo  d'  chosaibh  ? 

45  Air  an  aobhar  sin  ma  ghoir- 
easDaibhidh  a  Thighearndheth, 
cionnus  is  mac  dha  e  ? 

46  Agus  cha  b'  urrainn  aon 
neach  freagradh  sam  bith  a 
thabhairt  air;  ni  mò  a  bha 
chridhe  aig  aon  neach  o  'n  là  sin 
suasni  airbith  fheòraich  dheth. 

CATB.  xxni. 

1  Cìiomhairlìch  Crìosd  do'n  t-sluagh  Sisdeachd 
ri  deadh  thcagasg  nan  sgfiohhaichean,  agus 
nam  Phàiriseach ;  ach  gun  an  droch  eisem- 
pleir  a  Itantuinn:  5  is  còir  d' a  dheiscioh- 
luihh  bhi  air  am  faiciU  an  aghaìdh  an 
uahhair ;  13  tha  e  a'  cronuchadh  nam 
Phùiriseach airsonan cealgaireachd,  34 agus 
ag  innis  roimh-Iàimh  sgrios  lerusaleim. 

AN  sin  labhair  losa  ris  an 
t-sUiagh,  agus  r'  a  dheisciob- 
luibh  fèin, 

2  Ag  ràdh,  a  ta  na  sgriobh- 
aichean  agus  na  Phàirisich  'nan 
suidhe  ann  an  caithir  Mhaois  : 

3  Air  an  aobhar  sin  na  h-uile 
nithe  dh'  iarras  iad  oirbh-sa  a 
choimhead  coimhidibh  agus 
dèanaibh  iad;  ach  na  dèanaibh 
a  reir  an  oibre  :  oir  their  iad, 
agus  cha  dèan  iad. 

^  yhièidhcndh. 

4  Oir  ceanglaidh  iad  iiallaiche  ^ 
troma,  agus  do-ionicbar,  agiis 
cuiridh  siad  iad  air  guailnibh 
dhaoine  :  gidheadli  cha  charuich 
iad  fèin  iad  le  h-aon  d'  am  mem'- 
aibh. 

5  Ach  an  oibre  ui!e  a  ta  iad 
a'  dèanamh  chum  a  biii  air  am 
faicinn  le  daoinibh :  nì  iad  am  \ 
philacteridh  leathan,  agus  iomall 
an  eudaich  mòr ; 

6  Agus  is  ionmhuinn  leo  na 
ceud  ionada-suidhe  anns  na  fèill- 
ibh,  agus  na  ceud  chaithriche 
anns  na  coimhthionalaibh, 

7  Agus  fàilte  fhaghaiì  air  na 
marsaibh.  ao^us  daoine  a  ghairm 
Rabbi,  Rabbi  dhiubh. 

8  Ach  na  goirear  Rabbi  dhibh- 
se  :  oir  is  aon  àrd-mhaighstir  a 
ta  agaibh.  Criosd  :  agus  is  bràith- 
re  sibh  fèin  uile. 

9  Agus  na  goiribh  bhur  n- 
athair  do  dhuine  sam  bith  air 
thalamh :  oir  is  aon  Athair  a  ta 
agaibh,  a  f a  air  nèamh. 

10  Cha  mhò  a  ghoirear  àrd- 
mhaighstirean  dhibh  :  oir  is  aon 
àrd-mhaighstir  a  ta  agaibh, 
Crlosd. 

11  Ach  an  tì  a  's  mò  'nur  measg, 
bithidh  e  'na  òglach  agaibh. 

12  Agus  ge  b"  e  neach  a  dh'- 
àrdaicheas  e  fèin,  ìslichear  e  ; 
agus  ge  b"  e  neach  a  dh"  ìslicheas 
e  fèin.  àrdaichear  e. 

13  Ach  is  an-aoibhinn  dhuibh- 
sa,  a  sgrìobhaichean  agus  Phàir- 
iseacha,a  chealgau'ean,do  bhrigh 
gu  bheil  sibh  a"  druideadh  rìogh- 
achd  nèimh  an  aghaidh  dliaoine  : 
oir  cha  tèid  sibh  fèin  a  steach, 
agus  cha  'n  f  hulaing  sibh  do  'n  i 


dì'eam  a  ta  dol  a  stigh  dol  ann. 

14  Is  an-aoibhinn  dhuibh,  a 
sgrìobhaichean  agus  Phàiris- 
eacha,  a  chealgairean ;  oir  a  ta 
sibh  ag  itheadh  suas  tighean 
bhantrach,  agus  air  sgàth  deadh 
choslais  a'  dèanamh  ùrnuighean 
fada ;  uime  sin  gheibh  sibh  an 
damnadh  a  's  mò. 

15  Is  an-aoibhinn  dhuibh,  a 
sgrìobhaichean  agus  Phah-is- 
eacha,  a  chealgairean ;  oir  cuairt- 
ichidh  sibh  muir  as^us  ùr  chum 
aon  duine  a  dhèanamh  do  bhur 
creidinih  fèin ;  agus  an  uair  a 
bhitheas  e  dèanta,  nl  sibh  mac 
ifi*inn  dheth  dà  uair  ni  's  mò  na 
sibh  fèin. 

16  Is  an-aoibhinn  dhuibh,  a 
chinn-iuil-  dhalla,  a  theù',  Ge 
b'  e  duine  a  bheir  mionnan  air 
an  teampull,  cha  ni  air  bith  sin  : 
ach  ge  b'  e  bheir  mioiman  air 
òr  an  teampuill,  a  ta  e  ceang- 
ailte^. 

17  Amadana,  agus  a  dhaoine 
daUa  !  oir  cò  aca  is  mò  an  t-òr, 
no  an  teampull  a  ta  naomhachadh 
an  òir  ? 

18  Agus,  ge  b'  e  bheir  mionnan 
air  an  altair,  cha'n  'eil  suun  ann: 
ach  ge  b'  e  bheir  mionnan  air 
an  tiodlilac  a  ta  oirre,  a  ta  e 
ceangailte. 

19  Amadana,  agus  a  dhaoine 
daUa !  oii-  cò  aca  is  mò  an  tiodh- 
lac,  no  'n  altair  a  ta  naomhachadh 
an  tiodhlaic  ? 

20  Air  an  aobhar  sin  ge  b'  e 
mhionnaicheas  air  an  altair,  a  ta 
e  a'  mionnachadh  oirre  fèin,  agus 
air  gach  ni  a  ta  oirre. 

21  Agus  ge  b'  e  mhionnaicheas 


eallacha. 

air  an  teampull,  a  ta  e  a'  mìonn- 
achadh  airsan,  agus  air  an  Tì  a 
ta'na  chòmhnuidh  ann. 

22  Agus  ge  b'  e  neach  a  mliionn- 
aicheas  air  nèamh,  a  ta  e  a' 
mionnachadh  air  rìgh-chaithir 
Dhè,  agus  airsan  a  ta  'na  shuidhe 
oirre. 

23  Is  an-aoibhinn  dhuibh,  a 
sgriobhaichean  agus  Phàiris- 
eacha,  a  chealgairean ;  oir  a  ta 
sibh  a'  toirt  an  deachaimh  as  a' 
mhionnt,  agus  an  anise,  agus  a' 
chmmin,agus  dhìobair  sibh  nithe 
cudthromach  an  lagha,  cothrom, 
tròcair,  agus  firinn :  bu  chòir 
dhuibh  iad  so  a  dhèanamh,  agus 
gun  iad  sud  fliàgail  gun  dèan- 
amh. 

24  A  chinn-iuil  dhalla,  a  shiol- 
aidheas  a'  mhìn-chuileag,  agus 
a  shluigeas  an  càmhal. 

25  Is  an-aoibliinn  dhuibh,  a 
sgrìobhaichean  agus  Phàiris- 
eacha,  a  chealgairean  ;  oir  glan- 
aidh  sibh  an  taobh  a  muigh  do  'n 
cliupan,  agus  do  'n  mlièis,  ach  a 
ta  iad  an  taobh  a  stigh  làn  do 
reubainn,  agus  do  eucoir ' . 

26  Phàirisich  dhoill,  glan  air 
tùs  an  taobh  a  stigli  do'  n  cliupan 
agus  do'  n  mhèis,  chum  gu  'm  bì 
an  taobh  a  muigh  dhiubh  glan 
mar  an  ceudna. 

27  Is  an-aoibliinn  dhuibh,  a 
sgriobhaichean  agus  Phàiris- 
eacha,  a  chealgairean  ;  oir  is  cos- 
mhuil  sibh  riuaighibh  gealaichte, 
a  ta  deadli-mliaiseach  air  an 
taobh  a  muigh,  ach  air  an  taobh 
a  stigh  a  ta  làn  do  chnàmhaibh 
dhaoine  marbha,  agus  do  'n  uile 
shalachar. 

'  syagas. 

28  Mar  an  ceudna  a  ta  sibhse 
an  leth  a  muigh  am  fianuis 
dhaoine  ann  an  coslas  fliìreana, 
ach  san  taobh  a  stigh  làn  ceilg, 
agus  eusaontais. 

29  Is  an-aoibliinn  dhuibh,  a 
sgrìobhaichean  agus  Phàiris- 
eaclia,  a  cliealgairean  ;  oir  a  ta 
sibh  a'  togail  àitean  adhlacaidh 
nam  fàidhean,  agus  a'  dèanamh 
leac-lithidh  nam  firean  deadh- 
mhaiseach, 

30  Agus  ag  ràdh,  Nam  bith- 
eamaid  ann  an  làithibh  ar  n- 
aitliriche,  cha  bliitheamaid  com- 
pàirteach  riu  am  fuil  nam  fàidh- 
ean. 

31  Mar  sin  a  ta  sibh  'nur  fìanuis- 
ibh  'nur  n-aghaidh  fèin,  gur  sibh 
clann  na  muinntir  a  mliarbh  na 
fàidhean. 

32  Mar  sin  lìonaibh-sa  suas 
tomhas  bhur  n-aithriche. 

33  A  nathraiche,  a  shìol  nan 
nathraiclie  nimhe,  cionnus  a  dh'- 
f  heudar  leibh  dol  as  o  dhamnadh 
ifrinn  ? 

34  Air  an  aobhar  sin  feucli,  cuir- 
eamsa  d'  ur  n-ionnsuidh  fàidhean, 
agus  daoine  glice,  agus  sgrìobh- 
aicliean ;  agus  cuid  dhiubh  marbh- 
aidh  agus  cèusaidh  sibh,  agus 
cuid  dliiubh  sgiiirsaidh  sibh  ann 
bhur  sionagogaibli,  agus  nì  sibh 
geur-leanmhuinn  orra  o  bliaile 
gu  baile  : 

35  Chum  gu  'n  tig  oirbli  gach 
uile  fhuil  fhìreanta  a  dhòirteadh 
air  an  talamh,  o  fhuil  Abeil 
fhireanta,  gu  fuil  Shachariais, 
mhic  Bliarachiais,  a  mharbh  sibh 
eadar  an  teampull  agus  an  altair. 

36  Gu  fìrinneach  a  ta  nii  _ag 

ràdh  ribh,  Gu  'n  tig  na  nithe  so 
uile  air  a  ghinealach  so. 

37  A  lerusalem,  a  lerusalem, 
a  mharbhas  na  fàidhean,  agus  a 
cWachas  an  dream  a  chuirear  a 
d'  ionnsuidh,  cia  minic  a  b'  àill 
leam  do  chlann  a  chruinneach- 
adh  r'a  chèile,  mar  a  chruinn- 
icheas  cearc  a  h-eoin  fuidh  a 
sgiathaibh,  agus  cha  b'àill  leibh! 

38  Feuch,  fàgar  bhur  tigh  ag- 
aibh  'na  f  hàsach. 

39  Oir  tha  mise  ag  ràdh  ribh, 
nach  faic  sibh  mise  o  so  suas, 
gus  an  abair  sibh,  Is  beannaichte 
an  Tì  a'  thig  ann  an  ainm  an 
Tighearn. 

CAIB,  XXIV. 

1  Dh'hinìs  Criosd  roimh-ìàimh  sgrios  leyusa- 
leim  :  3  ciod  iad  ayus  cia  mòr  na  triobhiid- 
ean  a  bhitheas  roimhe  sin:  29  comliaran 
a  thcachd  gu  breitheanus.  Sfi  Bo  hhrìyh  gu 
hheil  là  a'  bhreifheanais  foluichte,  is  còir  do 
gach  neach  faire  a  dhèanamh. 

AGUS  chaidh  losa  mach,  agus 
dh'imich  e  o  'n  teampull ; 
agus  thàinig  a  dheisciobuil  d'  a 
ionnsuidh,  a  nochdadh  dha  ait- 
reabh  an  teampuill. 

2  Agus  thubhairt  losa  riu, 
Nach  faic  sibh  iad  so  uile  ?  gu 
firinneach  tha  mi  ag  ràdh  ribh, 
Nach  fàgar  clach  air  muin 
cloiche  an  so,  nach  tilgear  sìos. 

3  Agus  air  suidhe  dha  air 
sliabh  nan  crann-oladh,  thàinig 
a  dheisciobuil  d'  a  ionnsuidh  an 
uaignidheas^  ag  ràdh,  Innis 
dhuinne,  c'  uin'  a  thig  na  nithe 
sin  gu  crìch  ?  agus  ciod  e  comh- 
ara  do  theachd-sa,  agus  deiridh 
an  t-saoghail  ? 

4  Agus  fhreagair  losa  agus 

'  os  ìosaì.         ìomradh.       '  hhuaireus. 

thubhairt  e  riu,  Thugaibh  an 
aire  nach  meall  aon  neach  sibh  : 

5  Oir  thig  mòran  a'  m'  ainm- 
sa,  ag  ràdh,  Is  mise  Crìosd; 
agus  meallaidh  iad  mòran. 

G  Agus  cluinnidh  sibh  cogan- 
na,  agus  tuairisgeul"  choganna: 
thugaibh  an  aire  nach  bì  sibh 
fo  amhluadh ' :  oir  is  èigin  do  na 
nitìàhh  sin  uile  teachd  gu  crich*, 
ach  cha  'n  'eil  an  deireadh  ann 
fathast. 

7  Oir  èiridh  cinneach  an  agh- 
aidh  cinnich,  agus  rioghachd  an 
aghaidh  rìoghachd :  agus  bith- 
idh  gorta,  agus  plàighean,  agus 
criothanna-talmhainn  ann  am 
mòran  àitean. 

8  Agus  cha  'n  'eil  annta  so  uile 
ach  toiseach  thruaighean. 

9  An  sin  bheir  iad  thairis  sibh 
chum  àmhghair,  agus  marbhaidh 
iad  sibh  :  agus  bithidh  fuath  aig 
gach  uile  chinneach  dhuibh  air 
sgàth  m'  ainme-sa. 

10  Agus  an  sin  gabhaidh  mòr- 
an  oilbheum,  agus  brathaidh  iad 
a  chèile,  agus  bithidh  fuath  aca 
d'  a  chèile. 

11  Agus  èiridh  mòran  do  fhàidh- 
ibh  brèige,  agus  meallaidh  iad 
mòran. 

12  Agus  do  bhrigh  gu'm  bì  an 
eucoir  air  a  meudachadh,  fuar- 
aichidh  gràdh  mhòran. 

13  Ach  ge  b'  e  bhitheas  seas- 
mhach  chum  na  crìche,  's  e  so  a 
thèarnar^. 

14  Agus  bithidh  soisgeul  so  na 
rìoghachd  air  a  shearmonachadh 
air  feadh  an  domhain  uile,  mar 
fhianuis  do  na  h-uile  chinnich  : 
agus  an  sin  thig  an  deireadh. 

15  Air  an  aobhar  sin  an  uair  a 
chì  sibhse  gràineileachd  an  lèir- 
sgrios,  air  an  do  labhair  Daniel 
am  fàidh,  'na  seasamh  ann  an 
ionad  naomh,  (tuigeadh  an  ti  a 
leughas,) 

16  An  sin  teicheadh  iadsan  a  ta 
ann  an  ludea,  chum  nam  beann  : 

17  An  tì  a  ta  air  mullach  an 
tighe,  na  tigeadh  e  nuas  a  thabh- 
airt  ni  sam  bith  leis  as  a  thigh  : 

18  Agus  an  tì  a  ta  sa'  mhach- 
air,  na  pilleadh  e  air  ais  a  thogail 
'fhalluinn  leis, 

19  Agus  is  an-aoibhinn  do  na 
mnaibh  torrach,  agus  dhoibh-san 
a  bheir  cìoch  uatha  sna  làithibh 
sin. 

20  Ach  guidhibh-sa  gun  bhur 
teicheadh  a  bhi  sa'  gheamhradli, 
no  air  an  t-sàbaid  : 

21  Oir  anns  an  àm  sin  bithidh 
àmhghar  mòr  ann,  amhuil  nach 
robh  ann  o  thùs  an  domhain  gus 
a  nis,  agus  nach  mò  a  bhitheas 
a  chaoidh. 

22  Agus  mur  biodh  na  làithean 
sin  air  angiorrachadh,chabhiodh 
feoil  sam  bith  air  a  tèarnadh  : 
ach  air  son  nan  daoine  taghta 
bithidh  na  làithean  siri  air  an 
giorrachadh. 

23  An  sin  ma  their  aon  duine 
ribh,  Feuch,  a  ta  Crìosd  an  so, 
no  an  sud  ;  na  creidibh  e : 

24  Oir  èiridh  Crìosdan  brèige, 
agus  fàidhean  brèige,  agus  nl 
iad  comharan  agus  mìorbhuilean 
mòra,  ionnus  gu  mealladh  iad, 
nam  feudadh  e  bhi,  na  daoine 
taghta  fèin. 

25  Feuch,  dh'  innis  mi  dhuibh 
e  roimh-làimh. 

"  '  b:iìl. 

26  Uime  sin  ma  their  iad  ribh, 
Feuch,  a  ta  e  san  fhàsach,  na 
rachaibh  a  mach  :  feuch,  a  ta  e 
sna  seòmraichibh  uaigneach,  na 
creidibh  sin. 

27  Oir  a  rèir  mar  a  thig  an 
dealanach  o  'n  àird  an  ear,  agus 
a  dhealraicheas  i  gus  an  àird  an 
iar ;  mar  sin  mar  an  ceudna 
bhitheas  teachd  Mhic  an  duine. 

28  Oir  ge  b'e  àit^  am  bì  a 
chairbh  is  ann  an  sin  a  chruinn- 
ichear  na  h-iolairean. 

29  Air  ball  an  dèigh  trioblaid 
nan  làithean  ud,  dorchaichear  a' 
ghrian,  agus  cha  tabhair.a'  gheal- 
ach  a  solus,  agus  tuitidh  na  reul- 
tan  o  nèamh,  agus  bithidh  cumh- 
achdan  nan  nèamh  air  an  crath- 
adh. 

30  Agus  an  sin  foillsichear 
comhara  Mhic  an  duine  an 
nèamh :  agus  an  sin  m  uile 
tlireubha  na  talmhainn  bròn, 
agus  chì  iad  Mac  an  duine  a' 
teachd  air  neulaibh  nèimh,  le 
cumhachd  agus  glòir  ro-mhòir. 

31  Agus  cuiridh  e  mach  'aingil 
le  fuaim  mhòir  na  gall-truimp, 
agus  cruinnichidh  iad  a  shkiagh 
taghta  o  na  ceithir  gaothaibh,  o 
leth-iomall  nèimh  gus  an  leth- 
iomall  eile. 

32  Ach  fòghlumaibh  cosamh- 
lachd  o  'n  chrann-f  hìge  :  an  uair 
a  bhitheas  a  gheug  a  nis  maoth, 
agus  a  dh'fhàsas  an  duilleach, 
aithnichidh  sibh  gur  fagus  an 
samhradh  : 

33  Agus  mar  an  ceudna,  an 
uair  a  ch\  sibhse  na  nithe  sin 
u  Je,  biodh  fios  agaibh  gu  bheil  e 
am  fagus,  eadìion  aig  na  dorsaibh. 

34  Gu  deimhin  a  ta  mi  ag  ràdh 
ribh,  Nach  tèid  an  ginealach  so 
fèin  thairis,  gus  an  tachair  na 
nithe  so  uile. 

35  Thèid  nèamh  agus  talamh 
thairis,  ach  clia  tèid  mo  bhriath- 
ra-sa  thairis  a  cliaoidh. 

36  Ach  cha  'n  'eil  fìos  an  là  no 
na  h-uaire  sin  aig  duine  air  bith, 
no  fòs  aig  ainglibh  neimh,  ach 
aig  m'  Athair-sa  a  mhàin. 

37  Ach  amhuil  a  hha  làithean 
Noe,  mar  sin  mar  an  ceudna 
bithidli  teachd  Mhic  an  duine. 

38  Oir  mar  a  bha  iad  anns  na 
làitliibh  roimh  an  tuil  ag  itheadh 
agus  ag  òl,  a'  pòsadh  agus  a'  toirt 
am  pòsadh,  gus  an  là  an  deach- 
aidh  Noe  a  steach  san  àirc, 

39  Agiis  nach  robh  fhios  aca 
gus  an  d'  thàinig  an  tuil,  agus 
an  do  tliog  i  leatha  iad  uile ;  mar 
sin  mar  an  ceudna  bithidh  teachd 
Mhic  an  duine. 

40  An  sin  bithidh  dithis  air  a' 
mhachair  ;  gabliar  fear  aca,  agus 
fàgar  am  fear  eile. 

4L  Bithidli  dithis  bhan  a'  meil- 
eadh^  anns  a'  mhuilean;  gabhar 
a  h-aon  aca,  agus  fàgar  an  aon 
eile 

42  Uime  sin  dèanaibh-sa  faire, 
oir  cha  'n  'eil  fhios  agaibh  cia  an 
uair  an  tig  bhur  Tighearn. 

43  Acli  a  ta  fhios  so  agaibh, 
nam  b'  fhiosrach  fear  an  tighe 
cia  an  uair  an  tigeadh  an  gad- 
uiche,  gu  'n  dèanadh  e  faire,  agus 
nach  fulaingeadh  e  gu  'm  brist- 
eadli  a  thigh  troimh. 

44  Uime  sin  bithibh-sa  ullamh 
mar  an  ceudna :  oir  is  ann  an 
uair  nach  saoil  sibh,  a  thig  Mac 

'  b^esith  ^  an  tè  eile. 

an  duine. 

45  Cò  e  ma  seadh  a  ta  'na 
òglach  fìrinneach  agus  glic,  a 
chuir  a  Thighearn  os  ceann  a 
mhuinntir,  a  thabhairt  bìdh 
dhoibh  na  àm  fèin  ? 
i  46  Is  beannaichte  an  t-òglach 
sin,  a  gheibh  a  Thighearna,  ri 
àm  dha  teachd,  a'  dèanamh  mar 
sin. 

I    47  Gu  deimhin  a  ta  mi  ag  ràdli 

ribh,  gu'n  cuir  se  e  os  ceann  a 

mhaoin  gu  h-iomlan. 
I    48  Ach  ma  their  an  droch 

sheirbliiseach  ud  'na  chridhe,  A 
i  ta  mo  Thighearn  a'  cur  dàil  'na 

theachd ; 

49  Agus  ma  thòisicheas  e  air  a 
chomh-slieirbhisich  a  bhualadh. 

i  agus  air  itheadh  agus  òl  maille 
ri  luchd-misge ; 

50  Thig  Tighearn  an  òglaich 
sin  ann  an  là  nach  'eil  sùil  aige 
ris,  agus  ann  an  uair  nach  fios  da, 

51  Agus  gearraidh  e  'na  bhloigh- 
i  dibh  e,  agus  bheir  e  a  chuibh- 
j  rionn  da  maille  ris  na  cealgair- 

ibh  :  an  sin  bithidh  gul  agus 
I  gìosgan  fhiacal. 

I  CAIB.  XXV. 

1  Cosamhlachd  nan  deich  oighean,  14  agus 
nan  tàlann :  31  mar  an  ceudna  min-inn- 
seadh  mu'n  hhreitheanas  dheireannach, 

AN  sin  samhlaichear  rìogh- 
achd  nèimh  ri  deich  òigh- 
ibh,  a  thug  leo  an  lòchrain,  agus 
a  cliaidh  a  mach  an  còdhail  an 
fhir  nuadh-phòsda^. 

2  Agus  bha  cùignear  dhiubh 
glic,  agus  cùignear  amaideach. 

3  Thug  iadsan  a  bha  amaideach 
an  lòclirain  leo,  ach  cha  d'thug 
iad  oladh  leo. 

'  /li  ir-na-bainme. 

4  Ach  iadsan  a  bha  glic,  thug 
.ad  oladh  leo  'nan  soithichibh 
maille  r'  an  lòchranaibh. 

5  Agus  air  dèanamh  maille 
lo  'n  f  hear  nuadh-phpsda,  thuit 
ch)  codail  orra  uile,  agus  suain^ 

6  Ach  anns  a'  mheadhon-oidh- 
che  rinneadh  glaodh,  Feuch,  a 
ta  am  fear  nuadh-pòsda  a'  teachd ; 
rachaibh  a  mach  g'  a  choinneach- 
adh. 

7  An  sin  dh'èirich  na  h-òighean 
ud  uile,  agus  dheasaich  iad  an 
lòchrain. 

8  Agus  thubhairt  na  h-òighean 
amaideach  riusan  a  hha  glic, 
Thoiribh  dhuinne  cuid  do  bhur 
n-oladh ;  oir  a  ta  ar  lòchrain  a' 
dol  as. 

9  Ach  fhreagair  iadsan  a  hha 
glic,  ag  ràdh,  Air  eagal  nach  bì 
na  's  leoir  ann  dhuinn  fèin  agus 
dhuibh-san,  gu  ma  feàrr  leibh 
dol  a  chum  an  luchd-reicidh, 
agus  ceannaichibh  dhuibh  fèin. 

10  Agus  am  feadh  a  bha  iad  a' 
dol  a  cheannach,  thàinig  am 
fear-nuadh  pòsda ;  agus  chaidh 
iadsan  a  bha  ullamh  a  steach  leis 
chum  a'  phòsaidh,  agus  dhruid- 
eadh  an  dorus, 

11  'Na  dhèigh  sin  thàinig  mar 
an  ceudna  na  h-òighean  eile,  ag 
ràdh,  A  Thighearn,  a  Thighearn, 
fosgail  dhuinne. 

12  Ach  fhreagair  esan  agus 
thubhairt  e,  Gu  deimhin  a  ta  mi 
ag  ràdh  ribh,  nach  aithne  dhomh 
sibh. 

13  Dèanaibh  faire  air  an  aobhar 
sin,  do  bhrìgh  nach  aithne  dhuibh 
an  là  no  an  uair,  air  an  tig  Mac 
an  duine. 

'  rinn  iad  dksal  uile,  agus  choidil  iad. 

14  Oir  is  cosmhuil  ri  duine 
a'  dol  air  choigrich,  a  ghairm  a 
sheirbhisich,  agus  a  thug  dhoibh 
a  mhaoin  : 

15  Agus  do  h-aon  diubh  thug 
e  cùig  tàlanna,  agas  do  neach 
eile  a  dhà,  agus  do  neach  eile 
a  h-aon ;  do  gach  aon  fa  leth  a 
rèir  a  chomais  ;  agus  air  ball 
ghabh  e  a  thurus, 

16  Agus  dh'imich  esan  a  fhuair 
na  cùig  tàlanna,  agus  rinn  e 
ceannachd  leo,  agus  bhuannaich 
e  cùig  tàlanna  eile, 

17  Agus  mar  an  ceudna  esan 
a  fhnair  a  dhà,  bhuannaich  e 
dithis  eile, 

18  Ach  an  tì  a  fhuair  a  h-aon, 
dh'imich  e  agus  chladhaich  e  san 
talamh,  agus  dh'fholaich  e  air- 
giod  a  mhaighstir, 

19  An  dèigh  aimsir  fhada 
thàinig  Tighearna  nan  seirbh- 
iseach  sin,  agus  rinn  e  cunntas 
riu. 

20  Agus  thàinig  esan  a  fhuair 
na  cùig  tàlanna,  agus  thug  e  leis 
cùig  tàianna  eile,  ag  ràdh,  A 
Thighearna,  thug  thu  dhomhsa 
cùig  tàìanna :  feuch,  bhuannaich 
mi  cùig  tàlanna  eile  thuiUeadh 
orra, 

21  Agus  thubhairt  a  Thighearna 
ris,  Is  maith,  a  dheadh  sheirbli- 
isicli  f  hirinnich ;  bha  thusa  firinn- 
each  ann  am  beagan,  cuiridh 
mise  os  ceann  mhòran  thu :  imich 
a  steach  do  aoiblmeas  do  Thigh- 
earn. 

22  Agus  thàinig  esan  a  fhuair 
an  dà  tliàlann,  agus  thubhairt  e, 
A  Thighearna,  thug  thu  dhomh- 
sa  dà  thàlann :  feucli,bhuannaich 

■  is  cosmhuil  rìoghachd  ncirah. 

mi  dà  thàlann  eile  tliuilleadh  orra. 

23  Thubhairt  a  Thighearna  ris, 
Is  maith,  a  dheadh  sheirbhisich 
fhìrinnich  ;  bha  thiisa  firinneach 
ann  am  beagan  do  nithihh,  cuiridh 
mise  os  ceann  mòran  do  nithibh 
tliu  :  imich  a  steach  do  aoibhneas 
do  Thighearn. 

24  Ach  an  uair  a  thàinig  esan 
a  fhuair  an  t-aon  tàlann,  thubh- 
airt  e,  A  Thighearna,  bha  fhios 
agam  gur  duine  cruaidh  thu,  a 
bhuaineas  san  àite  nach  do  chuir 
thu,  agus  a  thionaileas  san  ionad 
anns  nach  do  sgaoil  thu ; 

25  Agus  air  dhomh  bhi  fo  eagal, 
chaidh  mi  agus  dh'fholaich  mi 
do  thàlann  san  talamh  :  feuch, 
sin  agad  do  chuid  fèin. 

26  Fhreagair  a  Thighearn  agus 
thubhairt  e  ris,  A  sheirbliisich 
uilc  agus  leisg,  bha  f  hios  agad  gu 
buainim-sa  san  àit  anns  nach  do 
chuir  mi,  agus  gu  tionalam  as 
an  ionad  anns  nach  do  sgaoil  mi ; 

27  Bu  chòir  dhuit,  uime  sin  m' 
airgiod  a  thabhairt  do'n  luchd- 
malairt,  agus  air  dhomh  teachd 
gheibhinn  mo  chuid  fèin  maille 
r'  a  riadh. 

28  Buinibh  uaith  uime  sin  an 
tàlann,  agus  thugaibh  dhasan  e, 
aig  am  bheil  na  deich  tàlanna. 

29  (Oir  do  gach  neach  aig  am 
bheil  bheirear,  agus  bithidh  aige 
gu  pailt :  ach  uaith-san  aig  nach 
'eil,  bheirear  eadhon  an  ni  sin  a 
ta  aige.) 

30  Agus  tilgibh  an  seirbhiseach 
raì-tharbhach  so  do  dhorchadas 
iomallach :  an  sin  bithidh  gul 
agus  giosgan  fhiacal. 

31  Anuair  a  thig  Mac  an  duine 

'  thearbaidheas. 

'na  ghlòir,  agus  na  h-aingil 
naomha  uile  maille  ris,  an  sin 
suidhidh  e  air  caithir  rìoghail  a 
ghlòire : 

32  Agus  cruinnichear  'na  làthair 
na  h-uile  chinnich ;  agus  sgaraidh 
e  iad  o  chèile,  amhuil  a  sgaras^ 
buachaill  na  caoraich  o  na  gabh- 
raibh  : 

33  Agus  cuiridh  e  na  caoraich 
air  a  làimh  dheis,  ach  na  gabhair 
air  a  làimh  chlì. 

34  An  sin  their  an  Righ  riusan 
air  a  dheis,  Thigibh,  a  dhaoine 
beannaichte  m'  Athar-sa,  sealbh- 
aichibh  mar  oighreachd  an  rìogh- 
achd  a  ta  air  adeasachadh  dhuibh 
o  leagadh  bunaite  an  domhain  : 

35  Òir  bha  mi  ocrach,  agus 
thug  sibh  dhomh  biadh  :  bha  mi 
tartmhor^,  agus  thug  sibh  dhomh 
deoch  :  bha  mi  a'  m'  choigreach, 
agus  thug  sibh  aoidheachd 
dhomh : 

36  Lomnochd,  agus  dh'  eudaich 
sibh  mi :  bha  mi  euslan,  agus 
thàinig  sibh  g'  am  amharc  :  bha 
mi  am  prìosan,  agus  thàinig  sibh 
a  m'  ionnsuidh. 

37  An  sin  freagraidh  na  f  ìreana 
e,  ag  ràdh.  A  Thighearna,  c'  uin' 
a  chunnaic  sinn  ocrach  thu,  agus 
a  bheathaich  sinn  thu  ?  no  tart- 
mhor,  agus  a  thug  sin  deoch 
dhuit? 

38  No  c'  uin'  a  chunnaic  sin  a'  d' 
choigreach  thu.  agus  a  thug  sinn 
aoidheachd  dhuit  ?  no  lomnochd, 
agus  a  dh'  eudaich  sinn  thu  ? 

39  No  c'  uin'  a  chunnaic  sinn 
euslan  thu,  no  am  prìosan,  agus 
a  thàinig  sinn  a  d'  ionnsuidh  ? 

40  Agus  freagraidh  an  Rìgh, 

wtmhor^  pàitcach. 

agus  their  e  riu,  Gu  deimhin  a 
ta  mi  ag  ràdh  ribh,  a  mheud  's 
gu'n  do  rinn  sibh  e  do  aon  do 
na  bràithribh  a's  lugha  agam-sa, 
rinn  sibh  dhomh-sa  e. 

41  An  sin  their  e  mar  an  ceudna 
riusan  air  an  làimh  chlì,  Imich- 
ibh  uam,  a  shluagh  malluichte, 
dh'ionnsuidh  an  teine  shìorruidh, 
a  dh'uUuicheadh  do  'n  diabhul 
agLis  d'  a  ainglibh  : 

42  Oir  bha  mi  ocrach,  agus 
cha  d'  thug  sibh  dhomh  biadh  : 
bha  mi  tartmhor,  agus  cha  d'  thug 
sibh  dhomh  deoch  : 

43  Bha  mi  a'  m'  choigreach, 
agus  cha  d"  thug  sibh  aoidheachd 
dhomh  :  lomnochd,  agus  cha 
d'  eudaich  sibh  mi :  euslan,  agus 
am  prìosan,  agus  cha  d'  thàinig 
sibh  g'  am  amharc. 

44  An  sin  freagraidh  iadsan 
mar  an  ceudna  e,  ag  ràdh,  A 
Thighearna,  c'  uin  a  chunnaic 
sinne  thu  ocrach,  no  tartmhor, 
no  d'  choigreach,  no  lomnochd, 
no  euslan,  no  am  prìosan,  agus 
nach  do  fhritheil  sinn  dhuit  ? 

45  An  sin  freagraidh  esan  iad, 
ag  ràdh,  Gu  deimhin  a  ta  mi  ag 
ràdh  ribh,  a  mheud  's  nach 
d'  rinn  sibh  e  do  'n  neacli  a  's 
kigha  dhiubh  so,  cha  d'  rinn 
sibh  dhomh-sa  c. 

46  Agus  imichidh  iadsan  chum 
peanais  shìorruidh ;  ach  na 
fìreana  chum  na  beatha  mair- 
eannaich. 

CAIB.  XXVI. 

1  Ghahh  na  h-uachdarahi  comhaìrle  chnm 
losa  a  ghhicadh,  agus  a  chur  gu  bàs. 
6  Dh'ùng  hean  àraidh  a  cheann  le  oladh 
luachmhoir.  14  Reic  ludas  e  ris  na  h-àrd- 


shagairt.  17  Dh'ith  Criosd  a'  chàisg  maiUe 
r'  a  dheisciobluibh,  26  agus  dh'  òrduich  e  an 
t  suipeir  naomh.  47  Bhrath  ludas  losa, 
agiis  thugadh  e  an  làthair  Chuiaphais  an 
àrd-shagairt.    69  Dh'  àicheadh  Feadar  e. 

AGUS  thàrladh,  'nuair  a 
chrìochnaich  losana  briath- 
ra  so  uile,  gu  'n  dubhairt  e  r'  a 
dheisciobluibh, 

2  A  ta  fhios  agaibh  gu  bheil 
a'  chàisg  an  dèigh  dà  là,  agus  a 
ta  Mac  an  duine  air  a  bhrath 
chum  a  chèusadh  \ 

3  An  sin  chruinnich  uachdar- 
ain  nan  sagart,  agus  na  sgrìobh- 
aichean,  agus  seanairean  a  pho- 
builì,  gu  talla  an  àrd-shagairt, 
d'  an  goirear  Caiaphas, 

4  Agus  ghabh  iad  comhairle  le 
chèile  chum  losa  a  ghlacadh  le 
feall,  agus  a  chur  gu  bàs. 

5  Ach  thubhairt  iad,  Na  dèaìi- 
amaid  e  san  fhèill,  air  eagal 
gu  'm  bì  buaireas  am  measg  a' 
phobuill. 

6  Agus  air  do  losa  a  bhi  ann 
am  Betani,  ann  an  tigh  Shimoin 
an  lobhair, 

7  Thàinig  bean  d'  a  ionnsuidh 
aig  an  robh  bocsa  alabastair  làn 
do  oladh  ro  luachmhoir,  agus 
dhòirt  i  air  a  cheann  e,  agus  e 
'na  shuidhe  aig  hiadh. 

8  Ach  an  uair  a  chunnaic  a 
dheisciobuil  sin,  bha  fearg  orra, 
ag  ràdh,  Ciod  is  ciall  do  'n  ana- 
caitheadh  so  ? 

9  Oir  dh'  flieudadh  an  oLadli 
so  bhi  air  a  reiceadh  air  mhòran, 
agus  a  bhi  air  a  toirt  do  na 
bochdaibh. 

10  Ach  air  aithneachadh  so 
do  losa,  thubhairt  e  riu,  C'  ar 
son  a  ta  sibh  a'  cur  dragha  air  a' 


'  bheìrear  thuiris  Mac  an  duine  gu  hhi  air  a  cheusadh. 

mlinaoi  ?  oir  rinn  i  deadh  obair 
dliomli-sa. 

11  Oir  a  ta  na  bochdan  agaibh 
a  ghnàth  maille  ribh,  ach  cha  'n 
'eil  mise  agaibh  a  ghnàth. 

12  Oir  air  dòrtadh  na  h-oladh 
so  dh'  i  air  mo  chorp-sa,  is  ann 
fa  chomhair  m'adhlaic  a  rinn  i  e. 

13  Gu  deimhin  a  ta  mi  ag 
ràdh  ribh,  Ge  b'  e  àit  am  bì  an 
soisgeul  so  air  a  shearmonachadh 
air  feadh  an  t-saoghail  gu  h- 
iomlan,  aithrisear  an  ni  a  rinn  a' 
bhean  so,  mar  chuimhne  oirre. 

14  An  sin  dh'  imich  aon  do  'n 
dà  f  hear  dheug,  d'  am  b'  ainm 
ludas  Iscariot,  chum  nan  àrd- 
shagart. 

15  Agus  thubhairt  e,  Ciod  a 
bheir  sibh  dhomh-sa,  agus  brath- 
aidh  mi  dhuibh  e  ?  Agus  chcMrd 
iad  ris  air  dheich  buinn  fhichead 
airgid. 

16  Agus  o  'n  àm  sin  a  mach 
dh'iarr  e  fàth^  air  esan  a  bhrath. 

17  Agus  air  a'  cheud  là  do 
fhèiìl  an  arain  neo  ghoirtichte, 
thàinig  na  deisciobuil  chum  losa, 
ag  ràdh  ris,  C'àit  an  àill  leat 
sinne  a  dh'ulluchadh  dhuit,  chum 
gu  'n  ith  thu  a'  chàisg  ? 

18  Agus  thubhairt  esan,  Rach- 
aibh  do  'n  bhaile  gu  leithid  so  do 
dhuine,  agus  abraibh  ris,  Tha 
am  maighstir  ag  ràdh,  A  ta  m'  àm 
am  fagus,  cumaidh  mi  a'  chàisg 
aig  do  thigh-sa  maille  ri  m' 
dheisciobluibh. 

19  Agus  rinn  na  deisciobuil 
mar  a  dh'òrduich  losa  dhoibh, 
agus  dheasaich  iad  a'  chàisg. 

20  Agus  an  uair  a  thàinig  am 

'  cothrom. 

"  agus  hheannaich,  agus  hhris  se  e. 

feasgar,  shuidh  e  maille  ris  an 
dà  fhear  dheug. 

21  Agus  ag  itheadh  dlioibh, 
thubhairt  e,  Gu  deimhin  a  ta 
mi  ag  ràdh  ribh,  gu  'm  brath  fear 
dhibh  mise. 

22  Agus  bha  iad  ro  bhrònach, 
agus  thòisich  gach  aon  aca  fa 
leth  air  a  ràdh  ris,  Am  mise  e,  a 
Thighearn  ? 

23  Agus  fhreagair  esan  agus 
thubhairt  e,  An  tì  a  thumas  a 
làmh  sa'  mhèis  maille  rium-sa, 
brathaidh  esan  mi. 

24  Gu  deimhin  a  ta  Mac  an 
duine  ag  imeachd,  a  rèir  mar  a 
ta  e  sgrìobhta  m  'a  thimchioll : 
ach  is  an-aoibhinn  do  'n  duine 
sin  le  'm  brathar  Mac  an  duine  : 
bu  mhaith  do  'n  duine  sin  mur 
beirte  riamh  e. 

25  An  sin  fhreagair  ludas  a 
bhrath  e,  agus  thubhairt  e,  A 
mhaighstir,  am  mise  e  ?  Thubh 
airt  esan  ris,  Thubhairt  thu. 

26  Agus  ag  itheadh  dhoibh, 
ghlac  losa  aran,  agus  air  tabh- 
airt  buidheachais,  bhris  se  e^. 
agus  thug  e  do  na  deisciobhiibh 
e,  agus  thubhairt  e,  Gabhaibh^ 
ithibh  ;  is  e  so  mo  chorp-sa. 

27  Agus  air  glacadh  a'  chup- 
ain,  agus  air  tabhairt  buidheach- 
ais,  thug  e  dhoibh  e,  ag  ràdh, 
Olaibh  uile  dheth : 

28  Oir  is  i  so  m'  fhuil-sa  ar 
tiomnaidh^  nuaidh,  a  dhòirtear 
air  son  mhòran  chum  maithean- 
ais  pheacanna. 

29  Ach  tha  mi  ag  ràdh  ribh, 
Nach  òl  mi  à  so  suas  do  thoradh 
so  na  fionain  *,  gus  an  là  sin  an 

^  a'  choimhcheangaiL 

òl  mi  e  nuadli  maille  ribh  ann 
an  rioghachd  m'  Athar. 

30  Agus  air  dhoibh  laoidh  a 
sheinn,  chaidh  iad  a  mach  gu 
sliabh  nan  crann-oladh. 

31  An  sin  thubhairt  losa  riu, 
Gheibh  sibh  uile  oilbheum  ann- 
am-sa  an  nochd ;  oir  a  ta  e 
sgriobhta,  Buailidh  mi  am  buach- 
aill,  agus  sgapar  caoraich  an 
treuda. 

32  Ach  an  dèigh  dhomh-sa 
èirigh  a  ris,  thèid  mi  roimhibh 
do  Ghalile. 

33  Agus  f  hreagair  Peadar  agus 
thubliairt  e  ris,  Ged  gheibh  gach 
uile  dhaoine  oilbheum  annad, 
cha  'n  fiiaigh  mise  oilbheum  gu 
bràth. 

34  Thubhairt  losa  ris,  Gu 
deimhin  a  ta  mi  ag  ràdh  riut,  air 
an  oidhche  so  fèin  mu  'n  goir  an 
coileach,  gu  'n  àicheadh  thu  mi 
trì  uairean. 

35  Thubhairt  Peadar  ris,  Ged  a 
b'  èigin  dhomh  bàsachadh  maille 
riut,  cha'n  àicheadh  mi  thu. 
Agus  thubhairt  na  deisciobuil 
uile  mar  an  ceudna. 

36  An  sin  thàinig  losa  maille 
riu  gu  ionad  d'  an  goirear  Getse- 
mane,  agus  thubhairt  e  ris  na 
deisciobluibh,  Suidhibh-sa  an  so, 
gus  an  tèid  mise  a  dhèanamh 
ùrnuigh  an  sud. 

37  Agus  thug  e  Peadar  leis, 
agus  dithis  mhac  Shebede,  agus 
thòisich  e  air  a  bhi  brònach, 
agus  ro  dhoilgheasach. 

38  An  sin  thubhairt  e  riu,  A 
ta  m'  anam  ro  bhrònach,  eadhon 
gu  bàs :  fanaibh-sa  an  so,  agus 
dèanaibh  faire  maille  riumsa. 

'  air  aghaidh. 

39  Agus  dh'imich  e  beagan  air 
adliart  agus  thuit  e  air  aghaidh, 
a'  dèanamh  ùrnuigh,  agus  ag 
ràdh,  O  m'  Athair,  ma  dh'f  heudas 
e  bhi,  rachadh  an  cupan  so 
seachd  orm  :  gidheadh,  na  biodh 
e  mar  is  àill  leamsa,  ach  mar  is 
toil  leatsa. 

40  Agus  thàinig  e  chum  nan 
deisciobul,  agus  fliuair  e  'nan 
codal  iad,  agus  thubliairt  e  ri 
Peadar,  An  ann  mar  sin,  nach 
b'  urrainn  sibh  faire  a  dhèanamh 
aon  uair  a  mhàin  maille  riumsa  ? 

41  Dèanaibh  faire  agus  ùrnuigh, 
chum  nach  tuit  sibh  am  buair- 
eadh :  a  ta  gun  amharus  an 
spiorad  togarach ;  ach  a  ta  'w 
fheoil  anmhunn^. 

42  A  rìs  an  dara  uair,  dh'imich 
e  agus  rinn  e  ùrnuigh,  ag  ràdh, 
O  m'  Athair,  mur  feudar  gu  'n 
tèid  an  cupan  so  seachad  orm, 
gun  mi  'ga  òl,  do  thoil-sa  gu 
robh  dèanta. 

43  Agus  thàinig  e  agus  fhuair 
e  iad  a  ris  'nan  codal :  oir  bha 
an  sùilean  trom. 

44  Agus  dh'fhàg  e  iad,  agus 
dh'imich  e  a  rìs,  agus  rinn  e 
ùrnuigh  an  treas  uair,  ag  ràdh 
nam  briathra  ceudna. 

45  An  sin  thàinig  e  chum  a 
dheisciobul,  agus  thubhairt  e 
riu,  Coidlibh  roimhibh  a  nis, 
agus  gabliaibh  fois ;  feuch,  a  ta 
an  uair  air  druideadh,  agus  a 
ta  Mac  an  duine  air  a  bhrath 
thairis  do  làmhaibh  pheacach. 

46  Eiribh,  imicheamaid :  feuch, 
a  ta  an  tì  a  bhrathas  mise  am 
fagus. 

47  Agus  air  dha  blii  fathast  a' 

labliairt,  feuch,  thàinig  ludas, 
aon  do  'n  dà  fliear  dheug,  agus 
maille  ris  cuideachd  mhòr  le 
claidhibh  agus  bataibh  o  na  h- 
àrd-shagartaibh  agus  o  shean- 
airibh  a'  phobuilh 

48  A  nis  bha  an  tì  a  bhrath 
esan  air  tabhairtcomharadhoibh, 
ag  ràdh,  Ge  b'  e  neach  a  phògas 
mise,  is  e  sin  e  ;  dèanaibh  greim 
air. 

49  Agus  air  ball  thàinig  e 
chum  losa,  agus  thubhairt  e, 
Fàilte  dhuit,  a  mhaighstir ;  agus 
phòg  se  e. 

50  Ach  thubhairt  losa  ris,  A 
charaid,  c'  ar  son  a  thàinig  thu  ? 
An  sin  thàinig  iad,  agus  chuir 
iad  làmh  ann  an  losa,  agus  ghlac 
iad  e. 

51  Agus,  feuch,  shìn  a  h-aon 
diubhsan  a  bha  maille  ri  losa  a 
làmh,  agus  tharruing  e  a  chlaidh- 
eamh,  agus  air  dha  seirbhiseach 
an  àrd-shagairt  a  bhualadh, 
gheàrr  e  a  chluas  dheth. 

52  An  sin  thubhairt  losa  ris, 
Cuir  a  rìs  do  chlaidheamh  air 
ais  'na  ionad  fèin :  oir  iadsan 
uile  a  ghlacas  an  claidheamh, 
tuitidh  iad  leis  a'  chlaidheamh. 

53  An  saoil  thusa  nach  feud 
mise  a  nis  m'  Athair  a  ghuidhe, 
agus  bheir  e  dhomh  tuilleadh 
na^  dà  legion  deug  do  ainglibh  ? 

54  Ach  cionnus  an  sin  bhiodh 
na  sgriobtuirean  air  an  coimh- 
lionadh,  a  tha  'g  ràdh  gur  ann 
mar  so  is  èigin  tachairt  ? 

55  Anns  an  uair  sin  fèin  thu- 
bhairt  losa  ris  an  t-shiagh,  An 
d'  thàinig  sibh  a  mach  mar  gu 
b'  ann  an  aghaidh  gaduiche,  le 


claidhibh  agus  bataibh  chum 
mise  a  ghìacadh  ?  Bha  mi  gach 
là  a'  m'  shuidhe  maille  ribh  san 
teampull  a'  teagasg,  agus  cha 
do  chuir  sibh  làmh  annam. 

56  Ach  thachair  so  uile,  chum 
gu  'm  biodh  sgriobtuire  nam 
fàidhean  air  an  coimhlionadli. 
An  sin  thrèig  na  deisciobuil  uile 
e,  agus  theich  iad. 

57  Agus  air  dhoibh-san  losa  a 
ghlacadh,  thug  iad  leo  e  gu  Cai- 
aphas  an  t-àrd-shagart,  far  an 
robh  na  sgrìobhaichean  agus  na 
seanairean  air  cruinneachadh. 

58  Ach  lean  Peadar  e  fad  uatha, 
eadhon  gu  talìa  an  àrd-shagairt, 
agus  chaidh  e  steach,  agus  shuidh 
e  maille  ris  na  seirbhisich,  a 
dh'fhaicinn  na  crìche. 

59  Agus  dh'iarr  na  h-àrd-shag- 
airt  agus  na  seanairean,  agus  a' 
chomhairle  uile,  fìanuis  bhrèige 
an  aghaidh  losa,  chum  a  chur  gu 
bàs. 

60  Ach  cha  d'f  huair  iad  :  seadh, 
ge  do  thàinig  mòran  do  fhian- 
uisibh  brèige,  cha  d'fhuair  iad. 
Fa  dheòidh  thàinig  dà  fhianuis 
bhrèige. 

61  Agus  thubhairt  iad,  Thubh- 
airt  amymr  so,  Is  urrainn  mise 
teampull  Dè  a  leagadh,  agus 
a  thogail  a  rìs  an  trì  làithibh. 

62  Agus  air  do  'n  àrd-shagart 
èirigh,  thubhairt  e  ris,  Nach 
freagair  thu  bheag  ?  Ciod  e  a  ta 
iad  sin  a'  toirt  fianuis  ^  a'  d'  agh- 
aidh  ? 

63  Ach  dh'flian  losa  'na  thosd. 
Agus  fhreagair  an  t-àrd-shagart 
agus  thubhairt  e  ris,  A  ta  mi 
ga  d'  mhionnachadh  air  an  Dia 

bheò,  gu  'n  innseadh  tu  dhuinn, 
an  tu  Crìosd  Mac  Dhè. 

64  Thubhairt  losa  ris,  Thubh- 
airt  thu :  gidheadh  tha  mi  ag 
ràdh  ribh,  'Na  dhèigh  so  chì 
sibh  Mac  an  duine  'na  shuidhe 
air  deas  làimh  cumhachd  Dhè, 
agus  a'  teachd  air  neulaibh  nèimh. 

65  An  sin  reub  an  t-àrd-shag- 
art  'eudach,  ag  ràdh,  Gu  'n  do 
labhair  e  toibheum ;  ciod  am 
feum  tuilleadh  a  ta  againn  air 
fianuisibh  ?  feuch,  a  nis  chuala 
sibh  a  thoibheum. 

66  Ciod  i  bhur  barail-sa? 
Fhreagair  iadsan  agus  thubhairt 
iad,  A  ta  e  toillteanach  air  a'  bhàs. 

67  An  sin  thilg  iad  smugaid 
'na  eudan,  agus  bhuail  iad  le  'm 
basaibh  e  ;  agus  ghabh  cuid  eile 
air  le  slataibh, 

68  Ag  ràdh,  Dèan  fàidhead- 
aireachd^  dhuinn,  a  Chrìosd,  Cò 
e  a  bhuail  thu  ? 

69  Agus  shuidh  Peadar  a  mach 
anns  an  talla :  agus  thàinig  cail- 
in  àraidh  d  'a  ionnsuidh,  ag  ràdh, 
Bha  thusa  mar  an  ceudna  maille 
ri  losa  o  Ghalile. 

70  Ach  dh'àicheadh  esan  'nan 
làthair  uile,  ag  ràdh,  Cha  'n  'eil 
fhios  agam  ciod  a  ta  thu  ag  ràdh. 

71  Agus  air  dol  a  mach  dha 
do'n  fhor-dhorus,  chunnaic  cail- 
in  eile  e,  agus  thubhairt  i  riusan  a 
bha  'n  sin,  Bha  'm  fear  so  mar  an 
ceudna  maille  ri  losa  o  Nasaret. 

72  Agus  dh'àicheadh  e  a  rìs  le 
mionnaibh,  a(j  ràdh,  Cha'n  aithne 
dhomh  an  duine. 

73  Agus  tamull  beag  'na  dhèigh 
sin  thàinig  an  dream  a  bha  'nan 
seasamh  a  làthair,  agus  thubhairt 

^  /àistneachd. 

iad  ri  Peadar,  Gu  firinneach  is 
ann  diubh  sud  fèin  tha  thusa ;  oir 
a  ta  do  chainnt  ga  d'  bhrath. 

74  An  sin  thòisich  e  ri  mall- 
achadh  agus  mionnachadh,  ag 
ràdh,  Cha  'n  aithne  dhomh  an 
duine.  Agus  air  ball  ghoir  an 
coileach. 

75  Agus  chuimhnich  Peadar 
briathran  losa,  a  thubhairt  ris, 
Mu'n  goir  an  coileach,  àicheadh- 
aidh  tu  mi  tri  uairean.  Agus  air 
dol  a  mach  dha,  ghuil  e  gu  geur 

CAIB.  XXVII. 

1  Cheangail  na  h-uachdarain  agus  na  sean- 
airean  Cì'iosd,  agus  thug  iad  thniris  e  do 
Philat.  3  Chroch  ludas  efiin.  19  Fhuair 
Pilat  rahhadh  o  'mhnaoi  mu  thimchioll 
Chriosd ;  20  dh'ionnluid  e  a  làìnhan,  26 
agiis  leig  e  Barahas  fa  sgaoil.  29  Chràn- 
adh  Cn'osd  k  droighionn ;  34:agus  cheusadh 
e.  50  A  hhàs  agus  'adhlac.  G6  Chuir  na 
huachdarain  faire  air  'uaigh. 

AIR  teachd  do'n  mhaduinn, 
ghabh  uachdarain  nan  sag- 
art  uile,  agus  seanairean  a'  phob- 
uill,  comhairle  le  chèile  an  agh- 
aidh  losa,  chum  a  chur  gu  bàs. 

2  Agus  airdhoibhesanacheang- 
al,  thug  iad  leo  e,  agus  thug 
iad  thairis  e  do  Phontius  Pilat 
an  t-uachdaran. 

3  An  sin  an  uair  a  chunnaic 
ludas  a  bhrath  e,  gu  'n  do  dhit- 
eadh  e,  ghabh  e  aithreachas,  ag- 
us  thug  e  air  an  ais  na  deich 
buinn  fhichead  airgid  do  na 
h-àrd-shagartaibh,  agus  do  na 
seanairibh, 

4  Ag  ràdh,  Pheacaich  mi,  ann 
am  brath  na  fola  neòchiontaich. 
Ach  thubhairt  iadsan,  Ciod  e  sin 
duinne  ?  amhairc  thusa  air  sin. 

5  Agus  air  tilgeadh  uaitli  nam 

bonn  airgid  anns  an  teampull, 
tlh'imich  e  roimhe,  agns  chaidh 
e  agus  chroch'  se  e  fèin. 

G  Agus  ghlac  na  h-àrd-shag- 
airt  na  buinn  airgid,  agus  thubh- 
airt  iad,  Cha  chòir  an  cur  san 
ionmhas,  oir  is  luach  fola  iad. 

7  Agus  air  gabhail  comhairle 
dhoibh,  cheannaich  iad  leo  fear- 
ann  a'  cliriadhadair",  chum  a  bhi 
'na  àit-adhlaic  do  choigrich'. 

8  Air  an  aobhar  sin  goirear 
do  'n  fhearann  sin,  Fearann  na 
fola,  gus  an  là  'n  diugh. 

9  (An  sin  choimhlionadh  an  ni 
a  labhradh  le  leremias  am  f  àidh, 
ag  ràdh,  Agus  ghabh  iad  na  deich 
buinn  fhichead  airgid,  luach  an 
Tl  a  mheasadh,  neach  a  mheas 
iadsan  a  hha  do  chloinn  Israeiì, 

10  Agus  thug  siad  iad  air  son 
fearainn  a'  chriadhadair,  mar  a 
dh'òrduich  an  Tighearna  dhomh- 
sa.) 

11  Ag-is  sheas  losa  an  làthair 
an  uachdarain  :  agus  dh'fhios- 
raich  an  t-uachdaran  dheth,  ag 
ràdh,  An  tusa  Rìgh  nan  ludh- 
ach?  Agus  thubhairt  losa  ris, 
Thubhairt  thu. 

12  Agus  an  uair  a  chuir  na 
h-àrd-shagairt  agus  na  seanair- 
ean  cionta  as  a  leth,  cha  do 
fhreagair  e  ni  sam  bith. 

13  An  sin  thubhairt  Pilat  ris, 
Nach  chiinn  thu  cia  lìon  nithe 
air  am  bheil  iad  a'  toirt  fìanuis 
a'  d'  aghaidh  ? 

14  Agus  cha  d'  thug  e  freagradh 
dha  air  aon  fhocal ;  ionnus  gu  'n 
do  ghabh  an  t-uachdaran  ion- 
gantas  ro  mhòr. 

15  A  nis  ri  àm  na  fèille  chleachd 

'  ihachd.    ^  fhir  dèanamh  shoithiche  creadha. 

an  t-uachdaran  aon  phrìosanach 
a  b'  àill  leo  chur  fa  sgaoiì  do  'n 
phobull. 

16  Agus  bha  aca  san  àm  sin 
priosanach  ro-chomharaichte,  d' 
am  b'  ainm  Barabas. 

17  Air  an  aobhar  sin  an  uair 
a  bha  iad  cruinn  an  ceann  a 
chèile,  thubhairt  Pilat  riu,  Cò  is 
àill  leibh  mise  a  chur  fa  sgaoil 
duibh  ?  Barabas,  no  losa,  d'  an 
goirear  Crìosd  ? 

18  Oir  blia  fhios  aige  gu  'm 
b'ann  o  fharmad  a  thug  iad 
thairis  e. 

19  Agus  an  uair  a  bha  e  'na 
shuidhe  air  caithir  a'  bhreith- 
eanais,  chuir  a  bhean  teachdair- 
eachd  d'a  ionnsuidh,  ag  ràdh,  Na 
biodh  agacl-sa  gnothuch  sam  bith 
ris  an  fhìrean*  sin  :  oir  is  mòr  a 
dh'fhulaing  mise  an  diugh  ann 
am  bruadar,  air  a  shon-san. 

20  Ach  chuir  na  h-àrd-shagairt 
agus  na  seanairean  impidh  air  a' 
phobull  gu  'n  iarradh  iad  Barabas, 
agus  gu  milleadh  iad  losa. 

21  Agus  fhreagair  an  t-uachd- 
aran  agus  thubhairt  e  riu,  Cò 
do  'n  dithis  is  àill  leibh  mise  a 
chur  fa  sgaoil  duibh  ?  Thubh- 
airt  iadsan,  Barabas. 

22  Thubhairt  Pilat  riu,  Ciod 
ma  seadh  a  ni  mi  ri  losa,  d'  an 
goirear  Criosd  ?  Thubhairt  iad 
ris  uile,  Cèusar  e. 

23  x4gus  thubhairt  an  t-uachd- 
aran,  C'  ar  son  ?  ciod  an  t-olc  a 
rinn  e  ?  ach  is  mò  gu  mòr  a 
ghlaodh  iadsan,  ag  ràdh,  Cèusar  e. 

24  Agus  an  uair  a  chunnaic 
Pihit  nach  do  bhuadhaich  e 
bheag  sam  bith,  ach  gu  'n  d'  èir- 

'  choigreachaibh.  ^  ionracan. 

ich  an  tuilleadh  buaireis,  ghabh 
e  uisge,  agus  dh'ionnlaid  e  a 
làmhan  am  fìanuis  an  t-sluaigh, 
ag  ràdh,  A  ta  mise  neòchiontach 
do  fhuil  an  fhìrein  so ;  faicibh- 
sa  sin. 

25  Agus  fhreagair  am  pobull 
uile,  agus  thubhairt  iad,  Biodh 
'fhuil  oirnne,  agus  air  ar  cloinn. 

26  An  sin  leig  e  fa  sgaoil  Bar- 
abas  dhoibh  :  ach  air  dha  losa  a 
sgiùrsadh,  thug  e  thairis  e  chum 
a  chèusadh. 

27  An  sin  thug  saighdearan  an 
uachdarain  leo  losa  do  thalla 
a'  bhreitheanais,  agus  chruinn- 
ich  iad  a'  bhuidheann  uile  m'  a 
thimchioll. 

28  Agus  air  dhoibh  a  rùsgadh 
chuir  iad  uime  faUuinn  scarlaid. 

29  Agus  air  dhoibh  crùn 
droighinn  fhigheadh,  chuir  iad 
m'  a  cheann  e,  agus  slat  chuilce 
'na  làimh  dheis :  agus  lùb  iad 
an  glùn  'na  ìàthair,  agus  rinn 
iad  fanoid  air,  ag  ràdh,  Gu  'm 
beannaichear  thu,  a  Rìgh  nan 
ludhach. 

30  Agus  thilg  iad  smugaid  air, 
agus  ghlac  iad  an  t-slat  chuilce, 
agus  bhuail  iad  sa'  cheann  e. 

31  Agus  an  dèigh  dhoibh  fanoid 
a  dhèanamh  air,  thug  iad  an 
fhalkiinn  dheth,  agus  chuir  iad 
'eudach  fèin  uime,  agus  thug  iad 
leo  e  chum  a  chèusadh. 

32  Agus  an  uair  a  chaidh  iad 
a  mach,  fhuair  iad  duine  o  Chir- 
ene,  d'  am  b'  ainm  Simon  :  esan 
dh'èignich  iad  chum  a  chrann- 
cèusaidh-san  a  ghiùlan. 

33  Agus  an  uair  a  thàinig  iad 
gu  ionad  d'  an  ainm  Golgota,  sin 

'  'eudnch  a  thoirt  dheth 

r'  a  ràdh,  àite  cloiginn, 

34  Thug  iad  dha  r'  a  òl  fion  geur, 
measgta  le  clomblas :  agus  air 
dha  a  bhlasaclh,  cha'n  òladh  se  e. 

35  Agus  an  uair  a  chèus  iad  e, 
roinn  iad  a  thrusgan  eatorra,  a' 
tilgeadh  crannchuir  :  chum  gu'n 
coimhliontadh  an  ni  a  labhradh 
leis  an  f  hàidh,  Roinn  iad  m'  eud- 
ach  eatyrra,  agus  chuir  iad  crann- 
chur  air  mo  bhrat. 

36  Agus  shuidh  iad,  agus  rinn 
iad  faire  air  an  sin  : 

37  Agus  chuir  iad  a  chùis- 
dhìtidh  sgriobhta  os  a  cheann, 
IS  E  SO  lOSA  RIGH  NAN 
lUDHACH. 

38  An  sin  chèusadh  maille  ris 
dà  ghaduiche  ;  fear  air  a  làimh 
dheis,  agus  fear  eile  air  a  làimh 
chfi. 

39  Agus  thug  iadsan  a  blia  dol 
seachad  toibheum  dha,  a'  crath- 
adh  an  ceann, 

40  Agus  ag  ràdh,  Thusa  a  leagas 
an  teampull,  agus  a  chuireas  suas 
an  trì  làithibh  e,  fòir  ort  fèin : 
ma's  tu  Mac  Dhè,  thig  a  nuas 
o  'n  chrann-chèusaidh. 

41  Mar  an  ceudna  thubhairt 
na  h-ard-shagairt,  maille  ris  na 
sgrìobhaichibh,  agus  na  seanair- 
ibh,  a'  fanoid  air, 

42  Sliaor  e  daoine  eile,  e  fèin  a 
shaoradh  ni  'n  comasach  e  :  ma's 
e  Rìgh  Israeil,  thigeadh  e  nis  a 
nuas  o'n  clirann-chèusaidh,  agus 
creididh  sinn  e. 

43  Chuir  e  a  dhòigh  an  Dia ; 
saoradh  e  a  nis  e,  ma  tha  toil 
aige  dha :  oir  thubhairt  e,  Is 
mise  mac  Dhè. 

44  Agus  thug  na  gaduicliean, 

-  dà  fhcar-reubainn,  dà  chreachadair. 

a  clièusadh  maille  ris,  am  beum 
ceudna  dlia, 

45  A  nis  o  'n  t-seathadli  uair 
bha  dorchadas  air  an  fir  uile  gus 
an  naothadh  uair. 

46  Agus  mu  thimchioll  na 
naothadh  uaire  dh'èigh  losa  le 
guth  àrd,  ag  ràdh,  Eli,  eli,  lama 
sabachtani  ?  is  e  sin  r'  a  ràdh, 
Mo  Dhia,  mo  Dhia,  c'  ar  son  a 
thrèig  thu  mi  ? 

47  Agus  air  cluinntinn  sin  do 
chuid  diubhsan  a  bha  'nan  seas- 
amh  an  sin,  thubhairt  iad,  A  ta 
am  fear  so  a'  glaodhach  air  Elias. 

48  Agus  air  ball  ruith  a  h-aon 
diubh,  agus  ghabh  e  spong,  agus 
lìon  e  do  fhìon  geur  i,  agus  air 
dha  a  cur  air  slait  chuilce,  thug 
e  dha  r'  a  òL 

49  Ach  thubhairt  càch,  Leig 
dha,  faiceamaid  an  tig  Eiias  g'  a 
thèarnadh. 

50  Agus  an  uair  a  dh'èigh  losa 
a  rìs  le  glaodli  mòr,  thug  e  suas 
a  spiorad. 

51  Agiis,  feuch,  reubadh  brat- 
roinn  an  teampuill  'na  dhà 
chuid,  o  mhullach  gu  ìoclidar ; 
agus  chriothnuich  an  talamh, 
agus  sgoilteadh  na  creagan  : 

52  Agus  dh'fhosgladh  na  h- 
uaighean,  agus  dh'èirich  mòran 
da  chorpaibh  nan  naomh,  a  bha 
'nan  codal, 

53  Agus  chaidh  iad  a  mach  as 
na  h-uaighibh  an  dèigh  'aiseir- 
igh-san,  agus  chaidh  iad  a  steach 
do  'n  bhaile  naomh,  agus  nochd- 
adh  iad  do  mhòran. 

54  A  nis  an  uair  a  chunnaic  an 
ceannard-ceud,  agus  iadsan  a  bha 
maille  ris  a'  coimhead^  losa,  a' 

*  (jlèidheadh. 

chrith-thalmhainn,  agus  na  nithe 
eile  a  rinneadh,  ghabh  iad  eagal 
mòr,  ag  ràdh,  Gu  fìrinneach  b'  e 
so  Mac  Dhè. 

55  Agus  bha  an  sin  mòran  bhan 
(ag  amharc  am  fad,)  a  lean  losa 
o  Ghalile,  a'  frithealadh  dha  : 

56  Am  measg  an  robh  Muire 
Magdalen,  agus  Muire  màthair 
Sheumais  agus  loseis,  agus  màth- 
air  cloinne  Shebede. 

57  Agus  air  teachd  do  'n  fheasg- 
ar,  thàinig  duine  saoibhir  o  Ari- 
matea,  d'  am  b'  ainm  loseph,  a  bha 
e  fèin  'na  dheisciobul  aig  losa 
mar  an  ceudna. 

58  Chaidh  esan  gu  Pilat,  ag- 
us  dh'iarr  e  corp  losa :  an  sin 
dh'àithn  Pilat  an  corp  a  thabh- 
airt  da. 

59  Agus  ghlac  losepli  an  corp, 
agus  phaisg  e  ann  an  lìon-eudach 
fior-ghlan  e, 

60  Agus  chuir  se  e  'na  uaigh 
nuaidh  fèin,  a  chladhaich  e  ann 
an  carraig :  Agus  charuich  e 
clach  mhòr  gu  dorus  na  h- 
uaighe,  agus  dh'imich  e  roimhe. 

61  Agus  bha  Muire  Magdalen, 
agus  a'  Mhuire  eile  'nan  suidhe 
fa  chomhair  na  h-viaighe. 

62  A  nis  air  an  là  màireach, 
an  là  'n  dèigh  an  ulluchaidh, 
chruinnicheadh  rd-shag- 
airt,  agus  na  Phàirisich  gu  Pilat, 

63  Ag  ràdh,  a  Thighearn,  is 
cuimhne  leinn  an  uair  a  bha  am 
mealltair  ud  fathast  beò,  gu  'n 
dubhairt  e,  Eiridh  m^i  an  dèigh 
thri  làithean. 

64  Orduich  uimio  sin  an  uaigli 
a  bhi  air  a  coimhead  gu  cinnt- 
each  gus  an  treas  ìà,  air  eagal 
gu'n  tig  a  dheisciobuil  san  oidh- 

che,  agus  gu  'n  goìd  iad  leo  e, 
agus  gu  'n  abair  iad  ris  an  t- 
sluagh,  Dh'èirich  e  o  na  marbh- 
aibh  :  agus  mar  sin  bithidh  am 
mearachd  deireannach  ni's  miosa 
na  'n  ceud  mhearachd. 

65  Thubhairt  Pilat  riu,  Tha 
faire  agaibh ;  imichibh,  dèan- 
aibh  an  uaigh  cho  tèaruinte  's  is 
aithne  dliuiìjh. 

66  Agus  dh'imich  iad  agus  rinn 
iad  an  uaigh  cinnteach,  a'  cur 
seula  air  a'  chloich,  maille  ri 
faire. 

CAIB.  XXVIII. 

1  Tha  aiseiriyh  Chrìosd  air  a  cur  an  c  'ill  do 
na  mnaibh  :  9  nochd  Crìosd  e  fèin  doibh. 
11  Thug  na  h-àrd-shagairt  airgiod  do  na 
saighdeuraibh  chum  gu'n  ahradh  iad  gu'n  do 
ghoideadh  as  'uaigh  e. 

AN  dèigh  na  sàbaid,  aig  bris- 
eadh  na  fàire  air  a'  cheud  la 
do  'n  t-seachduin,  thàinig  Muire 
Magdalen,  agus  a'  Mhuire  eile,  a 
dh'fhaicinn  na  h-uaighe. 

2  Agus,  feuch,  bha  crith- 
thahnhainn  mhòr  ann  ;  oir  thàin- 
ig  aingeal  an  Tighearna  nuas  o 
nèamh,  agus  air  teachd  dha 
charuich  e  a'  chlach  o  'n  dorus, 
agus  shuidh  e  oirre. 

3  Agus  bha  a  ghnùis  mar 
dhealanach,  agus  'eudach  geal 
mar  shneachdadh. 

4  Agus     air    eagal  roimhe 
chriothnuich  an  luchd-coimhid 
agus  chaidh  iad  an  riochd  mairbh. 

5  Ach  fhreagair  an  t-aingeal 
agus  thubhairt  e  ris  na  mnaibh, 
Na  biodh  eagal  oirbhse  :  oir  a  ta 
f  hios  agam  gu  bheil  sibh  ag  iarr- 
aidh  losa,  a  chaidh  chèusadh. 

'  luchd-faire. 

6  Cha  'n  'eil  e  'n  so  ;  oir  dh'- 
èirich  e,  mar  a  thubhairt  e : 
thigibh,  faicibh  an  t-àit  an  robh 
an  Tighearn  'na  luidhe. 

7  Agus  imichibh  gu  luath,  agus 
innsibh  d'  a  dheisciobkiibh  gu  'n 
d'  èirich  e  o  na  marbhaibh  :  agus, 
feuch,  tha  e  dol  roimhibh  do 
Ghalile ;  an  sin  chi  sibh  e ;  feucli, 
thubhairt  mise  ribh  e. 

8  Agus  dh'imich  iad  gu  luath 
o  'n  uaigh,  le  h-eagal  agus  mòr- 
ghàirdeachas,  agus  ruith  iad  a 
dh'innseadh  d'  a  dheisciobluibh. 

9  Agus  ag  imeachd  dhoibhsan 
a  dh'innseadh  d'  a  dheisciob- 
luibh,  feuch,  thachair  losa  fèin 
orra,  ag  ràdh,  Fàilte  dhuibh. 
Agus  thàinig  iad  am  fagus  da_, 
agus  rug  iad  air  a  chosaibh,  agus 
rinn  iad  aoradh  dha^. 

10  An  sin  thubhairt  losa  riu, 
Na  biodh  eagal  oirbh  :  imichibh, 
abraibh  ri  m'  bhràithribh  iadsan 
a  dhol  do  Ghalile,  agus  an  sin  chi 
iad  mi. 

11  Agus  an  uair  a  bha  iadsan 
ag  imeachd,  feuch,  thàinig  cuid 
do  'n  hiclid-faire  do  'n  bhaiie,  ag- 
us  nochd  iad  do  na  h-àrd-shag- 
artaibh  gach  ni  a  thachair. 

12  Agus  air  cruinneachadh 
dhoibhsan  an  ceann  a  chèile 
maille  ris  na  seanairibh,  agus 
air  gabhail  comhairle  dhoibh, 
thug  iad  mòran  airgid  do  na 
saighdearaibh, 

13  Ag  ràdh,  Abraibh-sa  gu  'n 
d'  thàinig  a  dheisciobuil  anns  an 
oidhche,  agus  gu  'n  do  ghoid  iad 
e,  an  ur.ir  a  bha  sinne  'nar  codal. 

14  Agus  ma  chluinneas  an 
t-uachdaran   so,  cuiridh  sinne 

^  thug  iad  urram  dha. 

impidh  air,  agus  nì  sinn  sibhse 
tèaruinte. 

15  Agus  ghabh  iad  an  t-air- 
giod,  agus  rinn  iad  mar  a  theag- 
aisgeadh  dhoibh :  agus  a  ta  a' 
chainnt  so  air  a  h-aithris  am 
measg  nan  ludliach  gus  an  là  'n 
diugh. 

16  An  sin  chaidh  an  t-aon 
deisciobul  deug  do  Ghalile,  do  'n 
bheinn  far  an  d'  òrduich  losa 
dhoibh. 

17  Agus  an  uair  a  chunnaic  iad 
e,  rinn  iad  aoradli  dlia :  ach  bha 
cuid  aca  fo  amharus. 


18  Agus  thàinig  losa,  agus 
labhair  e  riu,  ag  ràdh,  Thugadh 
dhomh-sa  gach  uile  chumhachd 
air  nèamh  agus  air  talamh. 

19  Uime  sin  imichibh-sa,  agus 
dèanaibh  deisciobuil  do^  gach 
uile  chinneach,  'gam  baisteadh 
ann  an  ainra  an  Athar,  agus  a' 
Mhic,  agus  an  Spioraid  naoimh ; 

20  A'  teagasg  dhoibh  gach  uile 
nithe  a  dh'àithn  mise  dhuibh  a 
choimhead :  Agus,  feuch,  a  ta 
mise  maille  ribh  a  ghnàth,  gu 
deireadh  an  t-saoghail.  Amen. 

'  iompaichibh,  teagaisgihh. 


An  SOISGEUL  a  reir  MHARCUTS. 


CAIB.  T. 

1  Breuchd  Eoìn  Bhaiste.  9  Bhaisteadh 
losn.  14  Shearmonaich  esoisgeulrwghichd 
Dhè.  16  Ghairm  e  Peadar,  Aindreas,  Seu- 
mas  agus  Eoin.  23  Leighis  e  aon  anns  an 
robh  deamhan,  32  ugus  mòran  do  tnhuinntir 
a  hha  euslan. 

TOISEACH     Soisgeil  losa 
Criosd,  Mhic  Dhè  : 

2  A  rèir  mar  a  ta  e  sgrìobhta 
anns  na  fàidhibh,  Feuch,  cuiream 
mo  theachdair  roimh  do  ghnùis 
a  dh'  ulluicheas  do  shlighe  romh- 
ad. 

3  Guth  an  t\  a  dh'  èigheas  anns 
an  fhàsach,  Ulluichibh  slighe  an 
Tighearna,  dèanaibh  a  cheum- 
anna  dìreach. 

4  Bha  Eoin  a'  baisteadh  anns 
an  fhàsach,  agus  a'  searmonach- 
adh  baistidh  an  aithreachais, 
chum  maitheanais  pheacanna. 

_  5  Agus  chaidh  a  mach  d'  a 
ionnsuidh  tìr  ludea  uile,  agus 
luchd  -  àiteachaidh  ^  lerusaleim, 

'  luchd-àitich. 

agus  bhaisteadh  leis  iad  uile  ann 
an  amhainn  lordain,  ag  aideach- 
adh  am  peacanna. 

6  Agus  bha  Eoin  air  eudach- 
adh^  le  fionna  chàmhal,  agus 
crios  leathair  m'  a  leasraidh ; 
agus  bu  bhiadh  dha  locuist  agus 
mil  fhiadhaich. 

7  Agus  shearmonaich  e,  ag 
ràdh,  A  ta  neach  a'  teachd  a'  m' 
dhèigh  a  's  cumhachdaiche  na 
mise,  neach  nach  airidh  mise  air 
cromadh  sìos  agus  barr-iall  a 
bhròg  fhuasgladh. 

8  Bhaist  mise  gu  dearbh  sibh 
le  h-uisge :  ach  baistidh  esan 
sibh  leis  an  Spiorad  Naomh. 

9  Agus  thàrladh  anns  na  làith- 
ibh  sin,  gu  'n  d'  thàinig  losa  o 
Nasaret  Ghalile,  agus  bhaisteadh 
e  le  h-Eoin  ann  an  lordan. 

10  Agus  air  ball  an  uair  a 
chaidh  e  suas  as  an  uisge,  cliunn- 
aic  e  na  nèamhan  air  am  fosa- 

^  uir  a  chòmhdach. 

!adh,  agus  an  Spiorad  mar  cho- 
luman  a'  teachd  a  nuas  air. 

11  Agus  thàinig  guth  o  nèamh, 
a(i  ràdh,  Is  tusa  mo  Mhac  gràdh- 
ach,  anns  am  bheil  mo  mhòr 
thlachd. 

12  Agus  air  ball  tharruing  an 
Spiorad  e  do  'n  f  hàsach. 

13  Agus  bha  e  'n  sin  san  fhàs- 
ach  dà  fhichead  là  air  a  bhuair- 
eadh  le  Sàtan,  agus  bha  e  maille 
ris  na  fiadh-bheathaichibh,  agus 
f  hritheil  na  h-aingil  dha. 

14  Agus  an  dèigh  Eoin  a  chur 
am  prìosan,  thàinig  losa  do 
Ghalile,  a'  searmonachadh  sois- 
geii  rìoghachd  Dhè, 

15  Agus  ag  ràdh,  Choimh- 
lionadh  an  aimsir,  agus  a  ta 
rìogliachd  Dhè  am  fagus  ;  dèan- 
aibh-sa  aitlireachas,  agus  creid- 
ibh  an  soisgeul. 

16  Agus  air  dha  bhi  'g  im- 
eachd  ri  taobh  fairge  Ghalile, 
chunnaic  e  Simon,  agus  Aindreas 
a  bhràthair,  a'  tilgeadh  Im  san 
fhairge  :  (oir  b'  iasgairean  iad.) 

17  Agus   thubliairt  losa  riu, 
Thigibh  a'm'  dlièigh-sa,  agus  nì 
mi  'nur  iasgairibh  air  daoinibh  | 
sibh.  ! 

18  Agus  air  ball  dh'f  hàg  iad  an  j 
lionta,  agus  lean  iad  esan. 

19  Agus  an  uair  a  chaidh  e 
beagan  air  aghaidh  as  a  sin, 
chunnaic  e  Seumas  mac  Shebede, 
agus  Eoin  a  bhràthair,  agus  iad 
san  luing  a'  càradh  an  lìonta. 

20  Agus  air  ball  ghairm  e  iad  ;  1 
agus  dh'fhàg  iad  Sebede  an  ath-  ' 
air  san  hiing  maille  ris  an  hiclid-  1 
tuarasdail,  agus  lean  iad  esan.  i 

21  Agus  cliaidh  iad  a  steach 

'  tìyh-aoraidh. 

do  Chapernaum ;  agus  air  ball 
air  dha  dol  a  stigh  do  'n  t-siona- 
gog '  air  an  t-sàbaid,  theagaisg  e. 

22  Agus  ghabh  iad  iongantas 
r'  a  theagasg :  oir  bha  e  'gan 
teagasg  mar  neach  aig  an  robh 
ùghdarras,  agus  cha  b'  ann  mar 
na  sgrìobhaichean. 

23  Agus  bha  'nan  sionagog-san 
neach  anns  an  robh  spiorad 
neòghlan,  agus  ghlaodh  e, 

24  Ag  ràdh,  Leig  leinn ;  ciod 
ar  gnothuch-ne  riut,  losa  o  ^  Na- 
saret?  an  d'thàinig  thu  g'ar 
sgrios-ne  ?  Is  aitlme  dhomh  cò 
thu,  aon  naomh  Dhè. 

25  Agus  chronuich  losa  e,  ag 
ràdh,  Bì  a'  d'  thosd,  agus  thig  a 
mach  as. 

26  Agus  an  uair  a  reub  an 
spiorad  neòghlan  e,  agus  a 
ghlaodh  e  le  guth  àrd,  thàinig 
e  mach  as. 

27  Agus  ghabh  iad  mòr-iongan- 
tas  uiìe,  ionnus  gu'n  robh  iad  a' 
cur  na  ceisde  so  r'a^  chèile,  ag 
ràdh,  Ciod  e  so?  Ciod  e  an 
teagasg  nuadh  so  ?  oir  le  h- 
ùghdarras  a  ta  e  toirt  òrduigh 
eadhon  do  na  spioradaibh  neò- 
ghlan,  agus  tha  iad  ùmlial  dha. 

28  Agus  chaidh  a  chliù  air 
ball  a  mach  air  feadh  na  tire 
uile  timchioll  Ghalile. 

29  Agus  gun  dàil,  air  dhoibh 
dol  a  mach  as  an  t-sionagog, 
chaidh  iad  a  steach  do  thigh 
Shimoin  agus  Aindreais,  maille 
ri  Seumas  agus  Eoin. 

30  Ach  bha  màthair-clièile 
Shimoi'i  'na  hiidhe  ann  am 
fiabhrus  ;  agus  ghrad  labhair  iad 
ris  uimpe. 

'■'  hho,  d.  '  air  a. 

31  Agus  tliàinig  esan  agus  thog 
e  i,  a'  breith  air  làimh  oirre  ; 
agus  air  ball  dh'fhàg  am  fiabhrus 
i,  agus  fhritheil  i  dhoibh. 

32  Agus  an  uair  a  bha  'm  feasgar 
ann,  air  do  'n  ghrèin  dol  fuidhe, 
thug  iad  d'  a  ionnsuidh  iadsan 
uile  a  bha  euslan,  agus  iadsan 
anns  an  robh  deamhain. 

33  Agus  bha  'm  baile  uile  air  a 
chruinneachadh  chum  an  doruis. 

34  Agus  leighis  e  mòran  air  an 
robh  iomadh  gnè  eucail,  agus 
thilg  e  mach  mòran  dheamhan, 
agus  cha  d'fhulaing  e  do  na 
deamhnaibh  labhairt,  air  son 
gu  'm  b'  aithne  dhoibh  e. 

35  Agus  air  dha  èirigh  sa'  mha- 
duinn,  fada  roimh  là,  chaidh  e 
mach,  agus  dh'imich  e  gu  àite  fàs- 
aiP,  agus  rinn  e  ùrnuigh  an  sin. 

36  Agus  lean  Simon,  agus  an 
dream  a  bha  maille  ris  e. 

37  Agus  air  fhaotainn  dhoibh 
thubhairt  iad  ris,  A  ta  gach  uile 
neach  ga  d'  iarraidh. 

38  Agus  thubhairt  esan  riu, 
Rachamaid^  a  dh'ionnsuidh  nam 
bailtean  eile  làimh  ruinn,  chum 
gu  'n  searmonaich  mi  an  sin  mar 
an  ceudna :  oir  is  ann  a  chum 
na  crìche  so  thàinig  mise  mach. 

39  Agus  shearmonaich  e  'nan 
sionagogaibh  air  feadh  Ghalile 
uile,  agus  thilg  e  mach  na  deamh- 
ain. 

40  Agus  thàinig  lobhar  d'  a 
ionnsuidh,  a'  guidhe  air,  agus  a' 
lùbadh  a  ghlùin  da,  agus  ag 
ràdh  ris,  Ma  's  àiU  leat,  tha  thu 
comasach  air  mise  a  dhèanamh 
glan. 

41  Agus  ghabh  losa  truas  mòr 

'  dìomhair,  uaigneach. 

dheth^,  agus  air^ìneadh  a  mach  a 
làimhe,  bhean  e  ris,  agus  thubhairt 
e  ris,  Is  àill  leam  ;  bì-sa  glan. 

42  Agus  00  luath  as  a  labhair 
e,  air  ball  dh'fhalbh  an  luibhre* 
uaith,  agus  rinneadh  glan  e. 

43  Agus  thug  e  geur-òrdugh 
dha,  agus  air  ball  chuir  e  air 
falbh  e  ; 

44  Agus  thubhairt  e  ris,  Feuch 
nach  innis  thu  bheag  do  neach 
air  bith  :  ach  imich,  nochd  thu 
fèin  do  'n  t-sagart,  agus  tabhair 
mar  ìobairt  air  son  do  ghlanaidh 
na  nithe  a  dh'àithn  Maois,  mar 
fhianuis  dhoibh. 

45  Agus  air  dhasan  dol  a  mach, 
thòisich  e  air  innseadh  gu  ro- 
fhollaiseach,  agus  air  a'  chùis  a 
sgaoileadh  mu  'n  cuairt,  air  chor 
as  nach  feudadh  losa  dol  tuiìl- 
eadh  gu  follaiseach  a  steach  do  'n 
bhaile  ;  ach  bha  e  mach  ann  an 
àitibh  uaigneach :  agus  thàinig 
iad  d'  a  ionnsuidh  as  gach  àird. 

CAIB.  II. 

1  Leìghis  Criosd  neach  air  an  rohh  am  pairi- 
lis :  Ugha  irm  e  Ma  ta  .0  à  ite  toga  il  na  c)se : 
16  dh'ith  e  maille  ri  cìs-mhaoir  agus  ri 
peacaich  :  18  ghabh  e  leithsgeul  a  dheisciob- 
ul  air  son  nach  rohh  iad  a'  trasgadh ;  2 
agus  a  chionn  gu  'n  do  spwn  iad  diasan  ar- 
bhair  air  là  na  sàbaid. 

AGUS  an  dèigh  làithean 
àraidh,  chaidh  e  a  rìs  a 
steach  do  Chapernaum ;  agus 
chualas  esan  a  bhi  san  tigh. 

2  Agus  air  ball  chruinnicheadh 
mòran  an  ceann  a  chèile,  air  chor 
as  nach  robh  àit  a  chumadh  iad, 
eadhon  timchioll  an  doruis :  agus 
labhair  e  am  focal  riu. 

3  Agus  thàinig  iad,  a'  toirt 
d'  a  ionnsuidh  neach  air  an  robh 

2  imicheamaid,  theirigcamaid.     ris.    '  mùire. 

am  paìrilis,  air  a  ghiùlan  le 
ceathrar. 

4  Agus  a  chionn  nach  b'  urr- 
ainn  iad  teachd  am  fagus  da  leis 
an  t-sluagh,  rùisg  iad  mullach 
an  tighe  anns  an  robh  e :  agus 
air  dhoibh  a  tholladh,  leig  iad 
sìos  an  leabadh  air  an  robh  an 
neach  a  bha  tinn  leis  a'  phairilis 
'na  luidhe. 

5  'Nuair  clmnnaic  losa  an 
creidimh-san,  thubhairt  e  ris  an 
neach  air  an  robh  am  pairilis,  A 
mhic,  tha  do  pheacanna'  air  am 
maitheadh  dhuit. 

6  Ach  bha  dream  àraidh^  do 
na  sgrìobhaichibh  'nan  suidhe  an 
sin,  agus  iad  a'  reusonachadh 
'nan  cridheachaibh  fèin, 

7  C'  ar  son  a  ta  am  fear  so  a' 
labhairt  toibheim  mar  so  ?  Cò 
dh'fheudas  peacanna  a  mhaith- 
eadh  ach  Dia  a  mhàin  ? 

8  Agus  air  ball  air  aithneach- 
adh  do  losa  'na  spiorad  fèin  gu  'n 
robh  iadsan  a'  reusonachadh  mar 
sin  annta  fèin,  thubhairt  e  riu, 
C'ar  son  a  ta  sibh  a'  reusonach- 
adli  nan  nitlie  sin  ann  bhur 
cridheachaibh  ? 

9  Cò  aca  is  usadh  a  ràdh  ris 
an  neach  air  am  bheil  am  pairil- 
is,  Tha  do  pheacanna  air  am 
maitheadh  dhuit,  no  a  ràdh, 
Eirich,  agus  tog  do  leabadh,  ag- 
us  imich  ? 

10  Ach  a  chum  gu  'm  bi  fios 
agaibh  gu  bheil  ùghdarras  aig 
Mac  an  duine  peacanna  a  mhaith- 
eadh  air  thalamh,  (thubhairt  e 
ris  an  f  hear  air  an  robh  am  pai- 
rilis,) 

11  A  ta  mi  ag  ràdh  riut,  Eirich, 

'  pheacaidh,  ^  àraìd. 

agus  tog  do  leabadh,  agus  imich 
do  d'  thigh. 

12  Agus  dh'èirich  esan  air  ball, 
agus  thog  e  an  leabadh,  agus 
chaidh  e  mach  'nam  fìanuis  uile, 
ionnus  gu  'n  robh  mòr-iongantas 
orra  uile,  agus  gu  'n  do  ghlòr- 
aicli  iad  Dia,  ag  ràdh,  Cha  'n 
f  haca  sinne  riamh  a  leithid  so. 

13  Agus  chaidh  e  mach  a  rìs  ri 
taobh  na  mara ;  agus  thàinig  an 
sluagh  uile  d'  a  ionnsuidh,  agus 
tlieagaisg  e  iad. 

14  Agus  ag  dol  seachad  da, 
chunnaic  e  Lebhi  mac  Alpheuis 
'na  shuidhe  aig  àite  togail  na 
cìse,  agus  thu^bhairt  e  ris,  Lean 
mise.  Agus  dh'èirich  e,  agus 
lean  se  e. 

15  Agus  thàrladh,  'nuair  a  sliuidh 
losa  chum  bìdh  'na  thigh-san,  gu  'n 
do  shuidh  mòran  chis-mhaor  agus 
pheacach  maille  ri  losa,  agus  r'  a 
dheisciobhiibh :  oir  bha  mòran 
ann,  agus  lean  iad  e. 

16  Agus  an  uair  a  chunnaic  na 
sgrìobhaichean  agus  na  Phàir- 
isich  esan  ag  itheadli  maille  ri 
cìs-mhaoraibh  agus  ri  peacach- 
aibh,  thubhairt  iad  r'  a  dheisciob-  t 
luibh,  C'  ar  son  a  ta  e  ag  itheadli  ' 
agus  ag  òl  maille  ri  cìs-mhaor- 
aibh  agus  ri  peacachaibh  ? 

17  Agus  an  uair  a  chuala  losa  i 
so,  thubhairt  e  riu,  Clia  'n  'eil  ' 
feum  acasan  a  ta  slàn  air  an 
lèigh,  ach  acasan  a  ta  tinn :  cha  i 
d'  thàinig  mise  a  ghairm  nam  \ 
firean,  ach  nam  peacach  chum  j 
aithreacliais.  | 

18  Agus  bu  ghnàth  le  deis- 
ciobh^iìjh  Eoin,  agus  nam  Phàir-  \ 
iseach  a  bhi  trasgadh^ :    agus  j 

trosgadh. 


MARC.  II.  III. 


thàinig  iad,  agus  thubhairt  iad 
ris,  C'  ar  son  a  ta  deisciobuil 
Eoin,  agus  nam  Phàiriseach  ri 
trasgadh,  agus  nach  'eil  do  dlieis- 
ciobuil-sa  a'  trasgadh, 

19  Agus  thubhairt  losa  riu, 
Am  bheil  clann  seòmair  an  fhir 
nuadh-phòsda  comasach  air 
trasgadli  a  dhèanamh,  am  feadh 
a  bhitheas  am  fear  nuadh-pòsda 
mailleriui?  am  feadli  a  ta  am 
fear  nuadh-pòsda  aca  maille  riu, 
cha  'n  fheud  iad  trasgadh  a 
dhèanamh. 

20  Ach  thig  na  làithean  anns 
an  toirear  am  fear  nuadh-pòsda 
uatha ;  agus  an  sin  nì  iad  trasg- 
adh  sna  làithibh  sin. 

21  Agus  cha  'n  'eil  duine  sam 
bith  a  dli'  f huaigheas  mìr  do 
eudach  nuadh  air  sean  eudach ; 
no,  ma  dK  fhuaigheas,  buinidh  am 
m\r  nuadh,  a  chuireadh  g'  a  lìon- 
adh  suas,  as  an  t-sean  eudach, 
agus  nithear  an  reubadh  ni  's 
miosa. 

22  Agus  cha  chuir  duine  air 
bith  fion  ùr  ann  an  seann  searr- 
agaibh^;  no  brisidh  am  fion 
nuadh  na  searragan,  agus  dòirt- 
ear  am  fion,  agus  caillear  na 
searragan :  ach  is  còir  fion  nuadh 
a  chur  ann  an  searragaibh 
nuadha. 

23  Agus  thàrladh  gu  'n  deach- 
aidh  e  troimh*  na  h-achaibh 
arbhair  air  là  na  sàbaid  ;  agus 
thòisich  a  dheisciobuil,  ag  im- 
eachd  dhoibh,  ris  na  diasan  arbh- 
air  a  spìonadh. 

24  Agus  thubhairt  na  Phàir- 
isich  ris,  Feuch,  c'  ar  son  a  ta 

'  'nam  fochair.       ^  leathar-hhuidealaibh. 
'  trid,  air  feadh. 

[  iad  a'  dèanamh  an  ni  nach  'eil ' 
ceaduichte  air  là  na  sàbaid  ? 

25  Agus  thubliairt  esan  riu, 
Nach  do  leugh  sibhse  riamh  ciod 
a  rinn  Daibhidh,  'nuair  a  blia 
uireasbhuidh  air,  agus  ocras  air 
fèin  agus  orra-san  a  bha  maille 
ris  ? 

26  Cionnus  a  chaidli  e  steach 
do  thigh  Dhè  ann  an  làithibh 
Abiatair  an  àrd-shagairt,  agus 
a  dh'ith  e  aran  na  fianuis^,  nach 
'eil  ceaduichte  do  neach  air  bith 
itheadh,  ach  do  na  sagartaibh, 
agus  a  thug  e  mar  an  ceudna 
do  'n  dream  a  bha  maille  ris  ? 

27  Agus  thubhairt  e  riu,  Dh'- 
òrduicheadh  an  t-sàbaid  air  son 
an  duine,  cha  'n  e  an  duine  air 
son  na  sàbaid : 

28  Air  an  aobhar  sin  is  Tìgh- 
earna^  Mac  an  duine  air,  an  t- 
sàbaid  fèin. 

CAIB.  IIL 

1  Leighis  Crìosd  an  duine  aig  an  robh  aìi  làmh, 
sheargta.  11  Chronuich  e  na  spiorada 
neòghlan  ;  13  agus  thagh  e  dà  abstol  deug. 
22  Dhearbh  e  aingidheachd  an  t-sluaigh  a 
bha  'g  ràdh  gii  'n  robh  e  a'  tilgeadh  dheamh- 
an  a  mach  le  Beclsebuh ;  31  agus  nochd  e 
cò  iad  a  chàirdean. 

AGUS  chaidh  e  rìs  a  steach 
do  'n  t-sionagog  ;  agus  bh  a 
an  sin  duine  aig  an  robh  làmh 
sheargta. 

2  Agus  rinn  iad  faire  air,  a 
dh'f  heuchainn  an  leighiseadh  se  e 
air  lànasàbaid,  chum  gu'm  bio  (Ih 
cùis-dhìtidh  aca  'na  aghaidh". 

3  Agus  thubhairt  e  ris  an  dui  ne 
aig  an  robh  an  làmh  sheargva, 
Eirich  sa'  mheadhon. 

4  Agus  thubhairt  e  riu,  Am 

^  an  t-aran  taisbeanta. 
*  Maighstir.       «  dhu. 

bheil  e  ceaduichte  maith  adhèan- 
amh  air  làithibh  na  sàbaid,  no 
olc  ?  anam  a  thèarnadh,  no  a 
sgrios  ?  ach  dh'f  han  iadsan  'nan 
tosd. 

5  Agus  an  uair  a  dh'amhairc 
e  mu  'n  cuairt  orra  le  feirg',  air 
dha  bhi  doilich  air  son  cruais 
an  cridhe,  thubhairt  e  ris  an 
duine,  Sìn  a  mach  do  làmh.  Ag- 
us  shìn  e  mach  i :  agus  rinneadh 
slàn  i  mar  an  làmh  eile. 

6  Agus  chaidh  na  Phàirisich 
a  mach,  agus  ghabh  iad  comh- 
airle  air  ball  maille  ri  luehd- 
leanmhuinn  Heroid  'na  aghaidh- 
san,  cionnus  a  dh'fheudadh  iad 
a  sgrios^. 

7  Ach  chaidh  losa  maille  r'  a 
dheisciobluibh  a  leth  chum  na 
mara :  agus  lean  sluagh  mòr  e  o 
Ghalile,  agus  o  ludea, 

8  Agus  o  lerusalem,  agus  o 
Idumea,  agus  o  thaobh  thall 
lordain ;  agus  iadsan  a  bha 
timchioll  Thiruis  agus  Shidoin, 
thàinig  cuideachd  mhòr  dhiubh 
d'  a  ionnsuidh,  'nuair  a  chual  iad 
cia  mòr  na  nithe  a  rinn  e. 

9  Agus  thubhairt  e  r'  a  dheis- 
ciobluibh,  long  bheag  a  bhi  feith- 
eamh  air,  air  son  an  t-sluaigh, 
chum  nach  dòmhluicheadh  iad  e : 

10  Oir  leighis  e  mòran ;  ionnus 
gu  'n  do  dhlùth-theann  iad  ris,  a 
mheud  's  air  an  robh  plàighean, 
chum  gu  'm  beanadh  iad  ris. 

11  Agus  na  spiorada  neòghlan, 
an  uair  a  chunnaic  iad  e,shleuchd 
iad  da,  agus  ghlaodh  iad,  ag  ràdh, 
Is  tusa  Mac  Dhè. 

12  Agus  thug  e  sparradh  teann^ 
dhoibh  nach  dèanadh  iad  aith- 

'  diomb.  mhilleadh. 

nichte  e. 

13  Agus  chaidh  e  suas  gu 
beinn,  agus  ghairm  e  iadsan  a 
b'  àiU  leis :  agus  thàinig  iad  d'  a 
ionnsuidh. 

14  Agus  dh'òrduich  e  dà  fhear 
dheug,  chum  gu  'm  biodh  iad 
maille  ris,  agus  gu  'n  cuireadh  e 
mach  iad  a  shearmonachadh  ; 

15  Agus  gu  'm  biodh  aca  cumh- 
achd  a  leigheas  euslainte,  agus  a 
thilgeadh  a  mach  dheamhan. 

16  Agus  air  Simon  thug  e 
Peadar  mar  cho-ainm : 

17  Agus  Seumas  mac  Shebede, 
agus  Eoin  bràthair  Sheumais, 
(agus  orra-san  thug  e  Boanerges 
mar  cho-ainm,  is  e  sin  ri  ràdh, 
Clann  na  tairneanaich,) 

18  Agus  Aindreas,  agus  Phi].ip, 
agus  Bartolomeus,  agus  Mata, 
agus  Tomas,  agus  Seumas  mac 
Alpheuis,  agus  Tadeus,  agus  Si- 
mon  an  Canaanach, 

19  Agus  ludas  Iscariot,  an 
neach  sin  a  bhrath  e :  agus 
chaidh  iad  do  thigh. 

20  Agus  chruinnicheadh  an 
sluagh  a  rìs,  ionnus  nach  robh 
e  'n  comas  doibh  uiread  as  aran 
itheadh. 

21  Agus  an  uair  a  chual  a 
chàirdean  so,  thàinig  iad  a  mach 
a  bhreith  air  :  oir  thubhairt  iad, 
Tha  e  air  mlii-chèill. 

22  Agus  thubhairt  na  sgrìobh- 
aichean  a  thàinig  a  nuas  o  leru- 
salem,  A  ta  Beelsebub  aige,  agus 
is  ann  troimh  phrionnsa  nan 
deamhan  a  ta  e  tilgeadh  a  mach 
dheamhan. 

23  Agus  ghairm  e  iad  d'  a  ionn- 
suidh,  agus  thubhairt  e  riu  ann 

^  geur-àithne. 

an  cosamhlachdaibli,  Cionnus  a 
dh'fheudas  Sàtan  Sàtan  a  thilg- 
eadh  a  mach  ? 

24  Agus  ma  bhitheas  rìogh- 
achd  roinnte  'na  h-aghaidh  fèin, 
eha'n  urrainn  an  rìoghachd  sin 
seasamh. 

25  Agus  ma  bhitheas  tigh  air 
a  roinn  'na  aghaidh  fèin,  cha  'n 
urrainn  an  tigh  sin  seasamh. 

26  Agus  ma  dh'  èireas  Sàtan  'na 
aghaidh  fèin,  agus  gu  'm  bì  e 
roinnte,  cha  'n  urrainn  e  seasamh, 
ach  a  ta  crìoch  aige. 

27  Cha  'n  urrainn  neach  air 
bith  dol  a  steach  do  thigh  duine 
làidir,  agus  'airneis  a  thogail  leis, 
mur  ceangail  e  'n  duine  làidir  an 
toiseach  ;  agus  an  sin  creachaidh 
e  a  thigh. 

28  Gu  deimhin  a  ta  mi  ag  ràdh 
ribh,  Gu  maithear  na  h-uile 
pheacanna  do  chloinn  nan  daoine, 
agus  gach  toibheum  a  labhras 
iad. 

29  Ach  ge  b'  e  labhras  toibheum 
an  aghaidh  an  Spioraid  Naoimh, 
cha  'n  fhaigh  e  maitheanas  a 
chaoidh,  ach  a  ta  e  an  cunnart 
peanais  ^  shìorruidh ; 

30  Air  son  gu  'n  dubhairt  iad, 
Tha  spiorad  neòghlan  aige. 

31  An  sin  thàinig  a  bhràithrean 
agus  a  mhàthair,  agus  air  dhoibh 
seasamh  a  muigh,  chuir  iad  fìos 
d'  a  ionnsuidh,  a'  gairm  air. 

32  Agus  bha  'n  sluagh  'nan 
suidhe  m'  a  thimchioll;  agus 
thubhairt  iad  ris,  Feuch,  a  ta  do 
mhàthair  agus  do  bhràithrean  a 
muigh  ga  d'  iarraidh. 

33  Agus  fhreagair  e  iad,  ag 
ràdh,  Cò  i  mo  mhàthair,  no  mo 

^  damnaidh.  breitheanais. 

bhràithrean  ? 

34  Agus  slieall  e  mu  'n  cuairt 
orra-san  a  bha  'nan  suidhe  m'  a 
thimchioll,  agus  thubhairt  e, 
Feuch  mo  mhàthair  agus  mo 
bhràithrean. 

35  Oir  ge  b'  e  neach  a  ni  toil 
Dè,  is  esan  mo  bhràthair,  agus 
mo  phiuthar,  agus  mo  mhàthair. 

CAIB.  IV. 

1  Cosamhlachd  an  t-s)oladair,  agus  a  Ihrigh 
21  Is  cbir  dhuinn  solus  ar  n-eòlais  a  phairt- 
eachadh  ri  muinntir  eile.  26  Cosamhlachd 
an  t-s'd  a  ta  fàs  an  uaignidheas,  SO  agus  a' 
ghràinne  mhustaird.  39  Chiuinich  Crìosd 
onfha  na  fairge. 

AGUS  thòisich  a  air  teagasg 
a  rìs  làimh  ris  a'  mhuir ; 
agus  chruinnicheadh  sluagh  mòr 
d'  a  ionnsuidh,  ionnus,  gu  'n 
deachaidh  e  steacli  do  luing,  agus 
gu  'n  do  shuidh  e  air  a'  mhuir ; 
agus  bha  'n  sluagh  uile  ri  taobh 
na  mara  air  tir. 

2  Agus  theagaisg  e  dhoibh 
mòran  do  nithibh  ann  an  cosamh- 
lachdaibh,  agus  thubhairt  e  riu 
'na  theagasg, 

3  Eisdibh  ;  Feuch,  chaidh  fear- 
cuir"  a  mach  a  chur  sìl: 

4  Agus  thàrladh  'nuair  chuir  e 
an  sìol,  gu  'n  do  thjiit  cuid  deth 
ri  taobh  an  rathaid,  {^gus  thàinig 
eunlaith  an  athair,,  agus  dh'ith 
iad  suas  e. 

5  Agus  thuit  cuid  eile  dheth  air 
fearann  creagach,  far  nach  robh 
mòr  thalamh  aige  ;  agus  air  ball 
dli'fhàs  e  suas,  do  bhrìgh  nach 
robh  doimhne  tahnhainn  aige : 

6  Ach  air  do  'n  ghrèin  èirigh, 
loisgeadh  e  ;  agus  a  chionn  nach 
robh  freumh^  aige,  shearg  e  as. 

sìoladair.  ^freumhach. 


7  Agus  thuit  cuìd  eile  am  measg 
droighinn,  agus  dh'fhàs  •  an 
droighionn  suas,  agus  thachd 
se  e,  agus  cha  d'  thug  e  toradh 
uaith, 

8  Agus  thuit  cuid  eile  air  tal- 
amh  maith  agus  thug  e  toradh 
uaith  a'  fàs  suas  agus  a'  meud- 
achadh  ;  agus  thug  e  mach,  cuid 
a  dheich  thar  fhichead  uiread, 
agus  cuid  a  thrì  fichead  uiread, 
agus  cuid  a  cheud  uiread  's  a 
chuireadh. 

9  Agus  thubhairt  e  riu,  An  tì 
aig  am  bheil  cluasa  chum  èisd- 
eachd,  èisdeadh  e. 

10  Agus  an  uair  a  bha  e  'na 
aonar,  dh'fhiosraich  iadsan,  a  bha 
mu  'n  cuairt  da^,  maille  ris  an  dà 
fhear  dheug,  an  cosamhlachd 
deth. 

11  Agus  thubhairt  e  riu, 
Dliuibhse  thugadh  eòlas  a  ghabh- 
ail  air  nithibh  dìomhair  rìogh- 
achd  Dhè :  ach  dhoibh-san  a  ta 
an  leth  muigh  nithear  gach  ni 
an  cosamlachdaibh : 

12  Chum  as  ag  faicinn  doibh 
gu  'm  faic  iad,  agus  nach  aith- 
nich  iad,  agus  ag  cluinntinn 
dhoibh  gu  'n  ckiinn  iad,  agus 
nach  tuig  iad  ;  air  eagal  àm  air 
bith  gu  'm  pilleadh  iad,  agus 
gu  'm  biodh  am  peacanna  air  am 
maitheadh  dhoibh. 

13  Agus  thubhairt  e  riu,  Nach 
aithne  dhuibh  an  cosamhlachd 
so  ?  agus  cionnus  ma  ta  a  thuig- 
eas  sibh  gach  uile  chosamhlachd  ? 

14  Tha  'm  fear-cuir  a'  cur  an 
fhocail. 

15  Agus  is  iad  so  iadsan  ri 
taobh  an  rathaid,  anns  an  cuir- 

'  math.  ^  'na  fhochair. 

ear  am  focal,  an  dèigh  dhoibh  a 
chluinntinn,  air  ball  a  ta  Sàtan 
a'  teachd,  agus  a'  togail  leis  an 
fhocail,  a  shìol-chuireadh  'nan 
cridheachaibh. 

16  Agus  is  iad  so  iadsan  mar 
an  ceudna  a  chuireadh  air  fear- 
ann  creagach ;  muinntir,  an  uair 
a  chluinneas  iad  am  focal,  a 
ghabhas  e  air  ball  le  gàirdeach- 
as  : 

17  Agus  cha  'n  'eil  freumh  aca 
annta  fèin,  ach  mairidh  iad  rè 
sealain ;  'na  dhèigh  sin  'nuair 
a  dh'èireas  àmhghar^  no  geur- 
leanmhuinn  air  son  an  fhocail, 
air  ball  a  ta  iad  a'  gabhail  oil- 
bheim. 

18  Agus  is  iad  so  iadsan  a  chuir- 
eadh  am  measg  an  droighinn,  an 
dream  a  dh'èisdeas  ris  an  fhoc- 
al; 

19  Agus  a  ta  ro  chùram  an  t- 
saoghail  so,  agus  mealltaireachd 
saoibhreis,  agus  anamianna  nithe 
eile  teachd  a  steach,  agus  a' 
tachdadh  an  f hocail,  agus  nithear 
neo-thorach  e. 

20  Agus  is  iad  so  iadsan  a  chuir- 
eadh  ann  an  talamh  maith  ;  an 
dream  a  chhnnneas  am  focal, 
agus  a  ghabhas  e,  agus  a  bheir 
a  mach  toradh,  cuid  a  dheich 
thar  f  hichead  uiread,  cuid  a  thrì 
fichead  uiread,  agus  cuid  a  cheud 
uiread  as  a  chuireadh. 

21  Agus  tlmbhairt  e  riu,  An 
toirear  coinneal  chum  gu  'n  cuir 
ear  i  fuidh  bheul  soithich,  no 
fuidh  leabaidh?  nach  ann  a  chum 
a  cur  ann  an  coinnleir  ? 

22  Oir  cha  'n  'eil  ni  air  bith  fol- 
uichte,  nach  foillsichear ;  agus 

'  triohlaìd 

cha  robh  ni  air  bith  an  cleith\ 
nach  tig  am  follais^. 

23  Ma  ta  cluasa  chum  èisdeachd 
aig  neach  air  bith,  èisdeadh  e. 

24  Agus  thubhairt  e  riu,  Thug- 
aibh  fa'near  ciod  a  chluinneas 
sibh:  leis  an  tomhas  a  thomh- 
aiseas  sibh,  tomhaisear  dhuibh 
fèin ;  agus  bheirear  tuilleadh 
dhuibh-sa  ta  'g  èisdeachd. 

25  Oir  ge  b'  e  neach  aig  am 
bheil,  bheirear  dha  :  agus  ge  b'  e 

!  neach  aig  nach  'eil,  bheirear  uaith 
an  ni  sin  fèin  a  ta  aige. 

26  Agus  thubhairt  e,  Is  amhuil 
rìoghaclid  Dhè,  mar  gu  'n  cuir- 
eadh  duine  sìol  anns  an  talamh, 

27  Agus  gu'n  coidleadh  e,  agus 
gu'n  èireadh  e  a  dh'oidliche  agus 
a  là,  agus  gu  'n  gineadh  an  siol, 
agus  gu  'm  fàsadh  e  suas,  air 
dcngh  nach  fhios  da. 

28  Oir  bheir  an  talamh  a  mach 
toradh  uaith  fèin,  air  tùs  am 
fochann,  a  rìs  an  dias,  an  dèigh 
sin  an  làn  arbhar  anns  an  dèis. 

29  Ach  an  uair  a  ta'n  toradh 
abaich,  air  ball  cuiridh  e  an  corr- 
an  ann,  a  chionn  gu  bheil  am 
fogharadh  air  teachd. 

30  Agus  thubhairt  e,  Ciod  an  ni 
ri  'n  samhluich  sinn  rìoghachd 
Dhè  ?  no  ciod  e  an  cosamhlachd 
leis  an  coimhmeas  sinn  i^? 

31  Js  cosmhuil  i  ri  gràinne 
mustaird,  ni,  'nuair  a  chuirear 
san  talamh  e,  a  's  lugha  do  na 
h-uile  phòraibh  a  ta  air  thalamh. 

32  Ach  an  dèigh  a  chur,  fàsaidli 
I  e  suas,  agus  cinnidh  e  ni  's  mò  na 

luibh  sam  bith  eile,  agus  fàsaidh 
geugan  mòra  air ;  ionnus  gu  'm 

'  an  uaignidheas.  ^  os  àird. 

'  ctn  coihhcarta  ris  an  coibheartaich  sinn  i  ? 

feud  eunlaith  an  athair  nid  a 
dhèanamh  fuidh  a  sgàile. 

33  Agus  le  iomadh  d  'a  leithid- 
ibh  sin  do  chosamhlachdaibh 
labhair  e  am  focal  riu,  a  rèir  mar 
a  b'urrainn  iad  a  chluinn-tinn. 

34  Ach  gun  chosamhlachd  cha 
do  labhair  e  riu :  Agus  mhìnich 
e  na  h-uile  nithe  d'  a  dheisciob- 
luibh  fèin  air  leth. 

35  Agus  thubhairt  e  riu  air  an 
là  sin  fèin,air  teachddo'nfheasg- 
ar,Rachamaid  thairis  do'n  taobh 
eile. 

36  Agus  an  uair  a  sgaoil  iad  an 
coimhthional,  thug  iad  leo  esan 
anns  an  luing  mar  a  bha  e  ;  agus 
bha  longa  beaga  eile  maille  ris* 
mar  an  ceudna. 

37  Agus  dh'èirich  doinionn^ 
mhòr  ghaoithe,  agus  leum  na 
tonnan  a  steach  do  'n  luing,  air 
chor  as  gu'n  robh  i  nis  làn. 

38  Agus  bha  esan  ann  an  deir- 
eadh  na  luinge,  'na  chodal  air 
cluasaig*':  agus  dhùisgiad  e,agus 
thubhairt  iad  ris,  A  mhaighstir, 
nach  'eil  suim  agad  gu  'n  caillear 
sinn? 

39  Agus  dh'èirich  e,  agus  chron- 
uich  e  a'ghaoth,  agus  thubhairt 
e  ris  an  f  hairge,  Tosd,  bì  sàmh- 
ach.  An  sin  luidh  a'ghaoth,  agus 
bha  fèath''  mòr  am. 

40  Agus  thubhairt  e  riu,  C'  ar 
son  a  ta  sibh  co  eagalach  ?  cionn- 
us  nach  'eil  creidimh  agaibh  ? 

41  Agus  ghabh  iad  eagal  ro 
mhòr,  agus  thubhairt  iad  r  'a 
chèile,  Ciod  e  an  duine  so,  gu 
bheil  a'  ghaoth,  agus  an  fhairge 
fèin  ùmhal  da  ? 

*  'na  fhochai  .  *  stoirm. 

"  adhartan  ?  ciuìne. 

CAIB.  V. 

1  Air  do  Chrìosd  na  deamham  a  chur  a  mach 
as  an  duine  anns  an  rohh  legion  diubh, 
13  chaidh  iad  a  stigh  anns  na  mucuihh. 
26  Leighis  e  a'  bhean  air  an  robh  dòrtadh 
folri,  35  agus  thog  e  o  na  marbhaibh  nighean 
lairuis. 

AGUS  thàinig  iad  gu  taobh 
eile  na  mara,  gu  dùthaich 
nan  Gadarach. 

2  Agus  an  uair  a  chaidh  e  mach 
as  an  luing,  air  ball  thachair  air 
as  na  h-àitibh-adhlaic,  duine  anns 
an  robh  spiorad  neòghlan, 

3  Aig  an  robh  a  chòmhnuidh 
sna  h-àitibh-adhlaic  ;  agus  cha 
b'urrainnneach  airbith  a  cheang- 
al,  eadhon  le  slabhraidhibh  : 

4  Oir  chaidh  a  cheangal  gu  tric 
le  geimhlibh  agus  le  slabhraidh- 
ibh,  agus  tharruing  e  na  slabh- 
raidhean  as  a  chèile,  agus  mhìn- 
bhris  e  na  geimhlean :  agus  cha 
b'urrainn  duine  sam  bith  a  cheann- 
sachadh. 

5  Agus  bha  e  ghnàth,  a  là 
agus  a  dh'oidhche,  sna  beannt- 
aibh,  agus  sna  h-ionadaibh-adh- 
laic,  a'  glaodhaich,  agus  'ga 
ghearradh  fèin  le  clachaibh. 

6  Ach  an  uair  a  chunnaic  e 
losa  fada  uaith,  ruith  e  agus 
shleuchd  e  dha, 

7  Agus  ghlaodh  e  le  guth  mòr, 
agus  thubhairt  e,  Ciod  mo  ghnoth- 
vich-sa  riut,  losa,  a  Mhic  an 
Dè  a  's  ro  àirde  ?  tha  mi  a'  cur 
ort  à  h-uchd  Dè,  gun  mo  phian- 
adh. 

8  (Oir  thubhairt  e  ris,  Thig  a 
mach  as  an  duine,  a  spioraid 
neòghloin.) 

9  Agus  dh'fhiosraich  e  dheth, 
Ciod  is  ainm  dhuit ?  Agus  f hreag- 
air  esan,  ag  ràdh,  Legion  is  ainm 

dhomh :  oir  a  ta  sinn  mòran 
ann. 

10  Agus  ghuidh  e  gu  ro  gheur 
air,  gun  e  g'  an  cur  a  mach  as  an 
dùthaich  sin. 

11  Agus  bha  treud  mòr  mhuc 
an  sin,  ag  ionaltradh  am  fagus 
do'n  bheinn\ 

12  Agus  ghuidh  na  deamhain 
uile  air,  ag  ràdh,  Cuir  sinne  dh'- 
ionnsuidh  nam  muc,  chum  gu'n 
rachamaid  a  steach  annta. 

13  Agus  air  ball  thug  losa  cead 
doibh  ;  agus  air  dol  a  mach  do 
na  spioradaibh  neòghlan,  chaidh 
iad  a  stigh  anns  na  mucaibh, 
agus  ruith  an  treud  sios  gu  dian 
le  àite  cas  do'n  fhairge,  (bha  iad 
mu  thimchioll  dà  mhìle,)  agus 
thachdadh  iad  san  fhairge. 

14  Agus  theich  iadsan  a  bha  'g 
ionaltradh  nam  muc,  agus  dh'innis 
iad  sin,  araon  anns  a'  bhaile,  agus 
anns  an  t\r.  Agus  chaidh  iad  a 
mach  a  dh'fhaicinn  ciod  e  an  ni 
ud  a  thachair. 

15  Agus  thàinig  iad  chum  losa, 
agus  chunnaic  iad  an  tì  anns  an 
robh  an  deamhan,  agus  aig  an 
robh  an  legion,  'na  shuidhe,  agus 
'eudach  uime,  agus  a  chiall  aige ; 
agus  ghabh  iad  eagah 

16  Agus  dh'innis  iadsan  a  chunn- 
aic  e  dhoibh,  cionnus  a  thachair 
do  'n  ti  anns  an  robh  an  deamhan, 
agus  mu  thimchioll  nam  muc. 

17  Agus  thòisich  iad  ri  guidhe 
air  imeachd  a  mach  as  an  crioch- 
aibh. 

18  Agus  air  dha  dol  a  stigh 
san  luing,  ghuidh  an  tì  anns  an 
robh  an  deamhan  air,  gu'm  feud- 
adh  e  bhi  maille  ris. 

'  do  na  slèibhtibh. 

19  Gidheadli  cha  do  leig  losa 
leis,  ach  thubhairt  e  ris,  Im- 
icli  dhachaidli  dh'ionnsuidh  do 
mhuinntir,  agus  innis  dhoibh 
meud  nan  nithe  a  rinn  an  Tigh- 
earna  dhuit,  agus  gu'n  d'rinn  e 
tròcair  ort. 

20  Agus  dh'imich  esan,  agus 
thòisich  e  ri  chur  an  cèill  ann 
an  Decapolis  meud  nan  nithe  a 
rinn  losa  dha :  agus  ghabh  iad 
iongantas  uile. 

21  Agus  'nuair  a  chaidh  losa  a 
rìs  thairis  anns  an  lulng  do'n 
taobh  eile,  chruinnicheadli  shiagh 
mòr  d'  a  ionnsuidh ;  agus  bha  e 
làimh  ris  a'  mhuir. 

22  Agus,  feuch,  thàinig  aon  do 
uachdaranaibh  nan  sionagog,  d' 
am  b'  ainm  lairus ;  agus  an  uair 
a  chunnaic  e  esan,  leig  se  e  fèin 
sìos  aig  a  chosaibh. 

23  Agus  ghuidh  e  gu  dùrachd- 
ach  air,  ag  ràdh,  A  ta  mo  nigh- 
ean  bheag  ann  an  cunnart  grad 
bhàis  ;  thig,  tha  mi  d  giiidhe  ort, 
agus  leag  do  làmhan  oirre  chum 
gu  'n  slànuichear  i,  agus  mairidh 
i  beò. 

24  Agus  dh'imich  losa  maille 
ris ;  agus  lean  sluagh  mòr  e, 
agus  dhòmhluich  iad  e. 

25  Agus  hka  bean  àraidh  an 
sin,  air  an  robh  dòrtadh  fola  rè 
dhà  bhliadhna  dheug, 

26  Agus  dh'fliulaing  i  mòran 

0  iomadh  lèigh,  agus  chaith  i  na 
bha  aice,  agus  cha  b'  fheairrd  i 
bheag  e,  ach  gu'm  bu  mhiosd  ; 

27  'lNuair  a  chual  i  iomradh 
air  losa,  thàinig  i  am  measg  an 
t-sluaigh  0  chùlaobh,  agus  bhean 

1  r'  a  eudach  : 

28  Oir  thubhairt  i,  Ma  dh'- 

73 


flieudas  mi  beantuinn  ach  r'  a 
eudach,  slànuichear  mi. 

29  Agus  air  ball  thiormaich- 
eadh  tobar  a  fola ;  agus  dh'aith- 
nich  i  air  a  corp  fèin,  gu  'n  do 
leighiseadh  i  o'n  phlàigh  sin. 

30  Agus  dh'aithnich  losa  air 
ball  ann  fèin  gu'n  deachaidli 
cumhachd  a  mach  as,  agus  air 
dha  tionndadh  san  t-sluagh, 
thubhairt  e,  Cò  a  bhean  ri  m' 
eudach  ? 

31  Agus  thubhairt  a  dheisciob- 
uil  ris,  A  ta  thu  faicinn  gu  bheil 
an  sluagh  ga  d'  dhòmhlachadh, 
agus  an  abàir  thu,  Cò  a  bhean 
rium  ? 

32  Agus  dh'amhairc  e  mu  'n 
cuairt  g'a  faicinn-sa  a  rinn  so. 

33  Ach  air  do'n  mhnaoi  bhi  fo 
eagal  agus  air  chrith,  air  aith- 
neachadh  an  ni  a  rinneadh  innte, 
thàinig  i,  agus  leig  si  i  fèin  sìos 
'na  làthair,  agus  dh'innis  i  an 
fhirinn  uile  dha. 

34  Agus  thubhairt  e  rithe,  A 
nighean,  shlànuich  do  chreidimh 
thu  ;  imich  an  sìth,  agus  bì  slàn 
o  d'  phlàigh. 

35  Am  feadh  a  bha  e  fathast 
a'  labhairt,  thàinig  dream  o  thigh 
uachdarain  na  sionagoig,  ag  ràdh, 
Fhuair  do  nighean  bàs ;  c'  ar  son 
a  chuireadh  tu  tuilleadh  dragh 
air  a'  mhaighstir  ? 

36  Co  luath  is  a  chual  losa  an 
còmhradh  so  a  labhradh,  thu- 
bhairt  e  ri  uachdaran  na  siona- 
goig,  Na  biodh  eagal  ort,  a  mhàin 
creid. 

37  Agus  clia  d'fhulaing  e  do 
neach  air  bith  a  leantuinn,  ach 
Peadar,  agus  Seumas,  agus  Eoin 
bràthair  Sheumais. 

38  Agus  tliàinigegu  tighuachd- 
arain  na  sionagoig,  agus  chunnaic 
e  an  iomairt^  agus  iadsan  a  bha 
gul,  agus  a'  caoineadh  gu  mòr. 

39  Agus  'nuair  thàinig  e  a 
steach,  thubhairt  e  riu,  C'ar  son 
a  ta  sibh  ris  an  iomairt  so,  agus 
ri  bròn?  cha'n'eil  annigheanag^ 
marbh,  ach  'na  codah 

40  Agus  rinn  iadsan  gàire 
fanoid  air  ^ :  ach  air  dhasan  an  cur 
uile  mach,  thug  e  leis  athair  agus 
màthair  na  nighinn,  agus  iadsan 
a  bha  maille  ris,  agus  chaidh  e 
steach  far  an  robh  an  nigheanag 
'na  kiidhe. 

41  Agus  rug  e  air  an  nighean- 
aig  air  làimh,  agus  thubhairt  e 
rithe,  Talitha-cumi ;  's  e  sin,  air 
eadar-mhìneachadh,  A  chailin, 
(a  ta  mise  ag  ràdh  riut,)  èirich. 

42  Agus  air  ball  dh'èirich  an 
nigheanag,  agus  dh'imich  i ;  oir 
bha  i  dà  bhliadhna  dheug  a  dli- 
aois :  agus  ghabh  iad  iongantas 
anabarrach, 

43  Agus  thug  e  òrdugh  teann 
doibh,  nach  faigheadh  duine  air 
bith  fios  air  so  ;  agus  dh'àithn  e 
càileigin  a  thoirt  d'i  r'a  itheadh. 

CAIB.  VI. 

1  Rinneadh  tàir  air  Crlosd  le  muinntir  a 
dhuthcha.  7  Thug  e  cumhachd  do'n  dà 
fhear  dheug  os  ceann  spiorada  nm-ghlan. 
14  Tomadh  barail  mu  Chrìosd.  1(5  Chuir- 
eadh  an  ceann  do  Eoin  Baiste.  34  Mìor- 
bhuil  nan  càig  aran,  agus  an  dà  eisg.  48 
Dh'  imich  Crìosd  air  a'  chuan,  &c. 

AGUS  chaidh  e  mach  as  a  sin, 
agus  thàinig  e  d'a  dhùth- 
aich  fèin  ;  agus  lean  a  dheisciob- 
uil  e. 

2  Agus  an  uair  a  thàinig  an 
t-sàbaid,  thòisich  e  air  teagasg 

•  am  buaireas.      nìonag.   ^  gàire  fochaid  ris. 

anns  an  t-sionagog :  agus  alr  do 
mhòran  a  chluinntinn,  ghabh  iad 
iongantas,  ag  ràdh,  Cia  uaith  a 
ta  na  nithe  sin  aig  an  f  hear  so  ? 
Agus  ciod  e  an  gliocas  so  tliugadh 
dha,  gu  bheil  a  leithid  so  do 
fheartaibh  air  an  dèanamh  le  a 
làmhaibh-san  ? 

3  Nach  e  so  an  saor,  mac 
Mhuire,  bràthair  Sheumais,  agus 
Ioseis,agus  Iudais,agus  Shimoin? 
Agus  nach'eil  a  pheathraiche  an 
so  maille  ruinn?  Agus  fhuair 
iad  oilbheum  ann*. 

4  Ach  thubhairt  losa  riu,  Cha 
'n  'eil  fàidh  gun  urram,  ach  'na 
dhùthaich  fèin,  agus  am  measg 
a  chàirdean,  agus  'na  thigh  fèin. 

5  Agus  cha  robh  e  'n  comas  da 
mìorblmil  air  bith  a  dhèanamh 
an  sin,  saor  o  gu  'n  do  chuir  e  a 
làmhan  air  beagan  do  mhuinntir 
a  bha  tinn,  agus  gu  'n  do  leigliis 
e  iad. 

6  Agus  bha  iongantas  air  air 
son  am  mì-chreidimh,  Agus 
chaidh  e  timchioll  nam  bailtean, 
a'  teagasg. 

7  Agus  ghairm  e  d'  a  ionnsuidli 
an  dà  f  hear  dheug,  agus  thòisich 
e  air  an  cur  a  mach  dithis  ag- 
us  dithis  ;  agus  thug  e  dhoibh 
cumhachd  air  spioradaibh  neò- 
ghlan ; 

8  Agus  dh'àithn  e  dhoibh  gun 
ni  air  bith  thoirt  leo  air  son  na 
slighe,  ach  lorg  a  mhàin ;  gun 
mhàla,  gun  aran,  gun  airgiod 
'nan  sporan : 

9  Ach  bonn-bhròga^  Ihi  air  an 
cosaibh,  agus  gun  dà  chòta  bhi 
umpa. 

10  Agus  thubhairt  e  riu,  Ge 

^  ghabh  iad  oilbheum  ris.    '  cuarain. 

b '  e  ionad  air  bith  anns  an  tèid 
sibh  a  steach  do  thigh,  an  sin 
fanaibli  gus  am  falbh  sibh  as  an 
àite  sin. 

11  Agus  cò  air  bith  iad  nach 
gabh  ribh,  agus  nach  èisd  ribh, 
air  dhuibh  imeachd  as  an  àite 
sin,  crathaibh  an  duslach  a 
bhitheas  fo  'ur  cosaibh,  mar 
fhianuis  'nan  aghaidh.  Gu 
deimhin  a  ta  mi  ag  radh  ribh, 
Gur  so-iomcliaire'  a  bhitheas  e 
do  Shodom  agus  do  Ghomorah 
ann  an  là  a'  bhreitheanais,  na 
do'n  bhaile  sin. 

12  Agus  chaidh  iad  a  mach, 
agus  shearmonaich  iad  gu  'n 
dèanadh  daoine  aithreachas. 

13  Agus  thilg  iad  a  mach 
mòran  dheamhan,  agus  dh'  ùng 
iad  le  h-oladh  mòran  a  bha  tinn, 
agus  leighis  siad  iad. 

14  Agus  chual  Herod  an  rìgh 
ìdme,  (oir  chaidh  'ainm  am  foll- 
ais ;)  agus  thubhairt  e,  A  ta 
Eoin  Baiste  air  èirigh  o  na 
marbhaibh,  agus  uime  sin  a  ta 
feartan  air  an  oibreachadh  leis. 

15  Thubhairt  cuid  eile,  Gur 
e  Elias  a  t'  ann.  Agus  thubhairt 
cuid  eile,  Gur  fàidh  a  t'  ann,  no 
mar  aon  do  na  fàidhibh. 

16  Ach  an  uair  a  chual  Herod 
so,  thubhairt  e,  Is  e  Eoin,  d'  an 
do  chuir  mise  an  ceann,  a  th'- 
ann ;  dh'èirich  e  o  na  marbh- 
aibh. 

17  Oir  chuir  Herod  fèin  a 
mach  agus  ghlac  e  Eoin,  agus 
cheangail  e  ann  am  prìosan  e, 
air  son  Herodiais  bean  phòsda 
Philip,  a  bhràthar  fèin,  do  bhrìgh 
gu  'n  do  phòs  e  i. 

'  so  fhulaing. 

18  Oir  thubhairt  Eoin  li  He- 
rod,  Cha  'n  'eil  e  ceaduichte  dhui': 
bean  do  bhràthar  a  bhi  agad. 

19  Uime  sin  bha  diom  mòr 
aig  Herodias  ris,  agus  bu  mhiann 
leatlia  a  chur  gu  bàs ;  ach  cha 
b'  urrainn  i. 

20  Oir  bha  eagal  Eoin  air  He- 
rod,  air  dha  fios  a  bhi  aige  gu 
'm  bu  duine  ceart  agus  naomh 
e,  agus  thug  e  fa'near  ^  e ;  agus 
'nuair  a  chual  se  e,  rinn  e  mòran 
do  nithibh  air  a  chomJiairle,  agus 
dh'èisd  e  ris  gu  toileach. 

21  Agus  air  teachd  do  là  iom- 
chuidh,  rinn  Herod,  air  co-ainm 
an  là  an  d'  rugadh  e,  suipeir  d'  a 
uaislibh,  agus  d'  a  àrd-cheann- 
ardaibh,  agus  do  mhaithibh  Gha- 
lile: 

22  Agus  an  uair  a  chaidh  nigh- 
ean  Herodiais  so  steach,  agus 
a  rinn  i  dannsa,  thaitinn  i  ri  He- 
rod  agus  riu-san  a  shuidh  maille 
ris,  agus  thubhairt  an  rìgh,  ris 
a'  chailin,  larr  ormsa  ge  b'  e 
ni  is  àill  leat,  agus  bheir  mi 
dhuit  e. 

23  Agus  thug  e  mionnan  d'  i, 
Ge  b'  e  ni  a  dh'iarras  tu  orm, 
bheir  mi  dhuit  e,  gu  ìetli  mo 
rìoghachd. 

24  Agus  an  uair  a  chaidh  i 
mach  thubhairt  i  r'  a  màthair, 
Ciod  a  dh'iarras  mi  ?  Agus  thu- 
bhairt  ise,  Ceann  Eoin  Bhaiste. 

25  Agus  chaidh  i  air  ball  le 
cabhaig  a  steacli  a  dh'  ionnsuidh 
an  rìgh,  agus  dh'iarr  i,  ag  ràdh, 
Is  àiìl  leam  gu  'n  tugadh  tu 
dhomh  gun  dàil  ceann  Eoin 
Bhaiste  air  mèis. 

26  Agus  bha'n  righ  ro  dhoil- 

^  dionih.       ^  choimhid  se. 

ich  ;  gidheadh  air  son  a  mhionn- 
an,  agus  an  dream  a  bha  'nan 
snidhe  maille  ris,  cha  robh  toil 
aige  a  diùltadh. 

27  Agus  air  ball  chuir  an  rìgh 
a  macli  fear-millidh,  agus  dh'- 
àithn  e  a  cheann  a  thoirt  a 
steach :  agus  dh'imich  esan  agus 
thug  e  an  ceann  deth  anns  a' 
phrìosan : 

28  Agus  thug  e  a  cheann  leis 
air  mèis,  agus  thug  e  do  'n  chail- 
in  ^  e  :  agus  thug  an  cailin  d'  a 
màthair  e. 

29  Agus  an  uair  a  chual  a 
dheisciobuil  sin,  thàinig  iad  agus 
thog  iad  a  chorp,  agus  chuir  iad 
ann  an  uaigh  e. 

30  Agus  chruinnicheadh  na 
h-Abstoil  chum  losa,  agus  dh'- 
innis  iad  da  na  h-uile  nithe,  ar- 
aon  gach  ni  a  rinn  iad,  agus 
gach  ni  a  theagaisg  iad, 

31  Agus  thubhairt  e  riu,  Thig- 
ibh-sa  air  leth  do  àit  uaigneach, 
agus  gabhaibli  fois  car  tamuill 
bhig  :  Oir  bha  mòran  a'  teachd 
agus  a'  dol,  agus  cha  robh  ùine 
aca  uiread  as  biadh  itheadh. 

32  Agus  chaidh  iad  gu  àite 
fàsail  ann  an  luing  air  leth. 

33  Agus  chunnaic  an  sluagh 
iadsan  a'  falbh,  agus  dh'aithnich 
mòran  e,  agus  ruith  iad  d'  an  cois 
as  na  bailtibh  uile  an  sin,  agus 
bha  iad  rompa,  agus  chruinnich- 
eadh  iad  d'  a  ionnsuidh. 

34  Agus  an  uair  a  chaidh  losa 
mach,  chunnaic  e  sluagh  mòr, 
agus  ghabh  e  truas  mòr  dhiubh, 
a  chionn  gu  'n  robh  iad  mar 
chaoraich  gun  bhuachaiU  aca  : 
agus  thòisich  e  air  mòran  do 

'  ghruagaìch,  lùonaig, 

nithibh  a  theagasg  dhoibh, 

35  Agus  an  uair  a  bha  nis 
mòran  do  'n  là  air  dol  seachad^, 
thàinig  a  dheisciobuil  d'a  ionn- 
suidh,  ag  ràdh,  A  ta  'n  t-àite  so 
fàs,  agus  a  ta  nis  mòran  do  'n  là 
air  dol  thairis  : 

36  Leig  air  falbh  iad,  chum 
gu  tèid  iad  do  'n  tìr  mu  'n  cuairt, 
agus  do  na  bailtibh,  agus  gu 
ceannaich  iad  biadh  dhoibh  fèin  : 
oir  cha  'n'  eil  ni  air  bith  aca  r'  a 
itheadh. 

37  Ach  fhreagair  esan,  agus 
thubhairt  e  riu,  Thugaibh-sa 
dhoibh  r'  a  itheadh.  Agus  thu- 
bhairt  iadsan  ris,  An  tèid  sinn 
agus  an  ceannaich  sinn  luach 
dhà  cheud  peghinn  a  dh'aran, 
chum  gu  tugamaid  dhoibh  ni 
r'  a  itheadh  ? 

38  Ach  thubhairt  esan  riu,  Cia 
lìon  builinn  ^  a  ta  agaibh  ?  rach- 
aibh  agus  faicibh.  Agus  air 
faotainn  fios  doibh,  thubhairt 
iad,  Cùig,  agus  dà  iasg. 

39  Agus  dh'  àithn  e  dhoibh  a 
thoirt  orra  uile  suidhe  sios  'nan 
cuideachdaibh  air  an  fheur 
uaine. 

40  Agus  shuidh  iad  sìos  'nam 
buidhnibh  fa  leth,  'nan  ceud- 
aibh,  agus  'nan  leth-cheudaibh. 

41  Agus  air  dha  na  cùig  buil- 
innean  agus  an  dà  iasg  a  ghabh- 
ail,  agus  amharc  suas  gu  nèamh, 
bheannaich,  agus  bhris  e  na 
builinnean,  agus  thug  e  d'  a  dheis- 
ciobhiibh  iad,  chum  gu  'n  cuir- 
eadh  iad  rompa  iad ;  agus  roinn 
e  an  dà  iasg  orra  uile. 

42  Agus  dh'ith  iad  uile,  agus 
shàsuicheadh  iad. 

43  Agus  tliog  iad  dà  chliabli 
dheug  làn  do  'n  bhiadh  bhriste, 
agus  do  na  h-iasgaibh. 

44  Agus  b'  iad  an  dream  a  dh'  ith 
do  na  builinnibh  cùig  mìle  fear. 

45  Agus  air  ball  cho-èignich 
e  a  dheisciobuil  gu  dol  anns  an 
luing,  agus  dol  roimhe  dh'  ionn- 
suidh  na  taoibh  thall  gu  Bet- 
saida,  gus  an  cuireadh  e  an 
sluagh  air  falbh. 

46  Agus  an  uair  a  chuir  e  air 
falbh  iad,  chaidh  e  gu  beinn  a 
dhèanamh  ùrnuigh. 

47  Agus  an  uair  a  bha'n  t- 
anmoch  ann,  bha  an  long  am 
meadlion  na  mara,  agus  esan  'na 
aonar  air  fir. 

48  Agus  chunnaic  e  iadsan  air 
am  pianadh  ag  iomramh ;  oir 
bha  a'  ghaoth  'nan  aghaidh : 
agus  thàinig  e  d'  an  ionnsuidh 
mu  thimchioll  na  ceathramh  faire 
clo  'n  oidhche,  ag  imeachd  air  a' 
mhuir,  agus  b'àill  leis  dol  seach- 
ad  orra. 

49  Ach  an  uair  a  chunnaic 
iadsan  e  ag  imeachd  air  a'  mhuir, 
shaoil  iad  gu  'm  bu  tannasg  a 
bh'  ann  ;  agus  ghlaodh  iad, 

50  (Oir  chunnaic  iad  uile  e, 
agus  bha  iad  fo  bhviaireas :) 
Agus  air  ball  labhair  e  riu,  agus 
thubhairt  e  riu,  Biodh  misneach 
mhaith  agaibh ;  is  mise  ta  ann, 
na  biodh  eagal  oirbh. 

51  Agus  chaidh  e  suas  do'n 
ionnsuidh  do  'n  luing ;  agus  luidh 
a'  ghaoth :  agus  bha  uamhas 
mòr  thar  tomhas  orra,  agus  ghabh 
iad  iongantas. 

52  Oir  cha  d'  thug  iad  fa  'near 
mìorbhiiil  nam  builinnean  ;  oir 
bha'n  cridhe  airachruadhachadh. 


53  Agus  an  uair  a  chaidh  iad 
thairis,  thàinig  iad  gu  talamh 
Ghenesaret,  agus  tharruing  iad 
gu  tir. 

54  Agus  an  uair  a  thàinig  iad 
a  mach  as  an  luing,  air  ball  dh'- 
aithnich  iad  e, 

55  Agus  ruith  iad  air  feadh 
na  tìre  sin  uile  mu  'n  cuairt,  agus 
thòisich  iad  air  an  dream  a  bha 
tinn  a  ghiùlan  mu'n  cuairt  air 
leabaichibh,  ge  b'  e  àit  an  cual 
iad  esan  a  bhi. 

56  Agus  ge  b'  e  air  bith  bailte, 
no  caithriche,  no  dùthaich  an 
deachaidh  e  steach,  chuir  iad  na 
daoine  tinn  air  na  sràidibh,  agus 
ghuidh  iad  air  gu  'm  feudadh 
iad  beantuinn  a  mhàin  ri  iomall 
'eudaich ;  agus  a  mheud  is  a 
bhean  ris,  leighiseadh  iad. 

CAIB.  VII. 

1  Fhuaìr  na  Phàirisich  coire  do  na  deisciob- 
hiihh  do  bhrìgh  gu  'n  d'  ith  iad  le  làmhaibh 
salach:  6  air  an  làimh  eile  fhuair  Criosd 
cron  dhoibh-san  do  brigh  gu  'n  do  bhris  iad 
àìtheanta  Dhè  le  teagasg  agus  gnàthachadh 
dhaoine.  14  Cha  salaich  biadh  an  dtdne. 
2ALeighis  Crwsd nighean  aigan  robh  spiorad 
neòghlan,  81  agus  duine  a  bha  bodhar. 

AGUS  chruinnicheadh  na 
Phàirisich  d'  a  ionnsuidh, 
agus  dream  àraidh  do  na  sgrìobh- 
aichibh  a  thàinig  o  lerusalem. 

2  Agus  an  uair  a  chunnaic  iad 
cuid  d'  a  dheisciobluibh  ag  ith- 
eadh  arain  le  làmhaibh  salach, 
(sin  r'  a  ràdh  neo-ionnlaidte,) 
fhuair  iad  cron  doibh. 

3  Oir  cha  'n  ith  na  Phàirisich, 
agus  na  h-Iudhaich  uile,  biadh, 
mur  ionnlaid  iad  an  làmhan  gu 
minic,  a'  coimhead  beul-aithris 
nan  seanairean. 

4  Agus  air  dhoibh  teachd  o'n 

mhargadh,  mur  tum '  siad  iad, 
cha  'n  ith  iad.  Agus  a  ta  mòran 
do  nithibh  eile  a  ghabh"  iad  orra 
a  choimhead,  mar  a  ta  nigheadh 
chupan,  agus  phoitean,  agus 
shoithiche  umha^,  agus  leabaich- 
ean 

5  An  sin  dh'f  heòraich  na  Phàir- 
isich  agus  na  sgrìobhaichean 
dheth,  C'  ar  son  nach  'eil  do 
dheisciobuil  ag  imeachd  a  rèir 
beul-aithris  nan  seanairean,  ach 
a  ta  iad  ag  itheadh  arain  le  làmh- 
aibh  neo-ionnlaidte  ? 

6  Ach  fhreagair  esan  agus 
thubhairt  e  riu,  Is  maith  a  rinn 
Esaias  fàidheadaireachd  mu  bhur 
timchioll  chealgairean,  a 
rèir  mar  a  ta  e  sgrìobhta,  A 
ta  am  pobull  so  toirt  urraim* 
dhomhsa  le  'm  bilibh,  ach  a  ta  an 
cridhe  fada  uam. 

7  Ach  is  ann  gu  dìomhanach 
a  ta  iad  a'  toirt  aoraidh  dhomh- 

teagasg  àitheanta  dhaoine 
mar  theagasg. 

8  Oir  air  dhuibh  àithne  Dhè 
a  thrèigsinn,  a  ta  sibh  a'  cumail 
òrduchaidh  dhaoine,  mar  a  ta 
nigheadh  phoitean  agus  chupan  : 
agus  mòran  eile  d'  an  leithidibh 
sin  a  ta  sibh  a'  dèanamh. 

9  Agus  thubhairt  e  riu,  Is 
maith  a  ta  sibh  a'  cur  air  cùl 
àithne  Dhè,  chum  gu  'n  coimhid 
sibh  bhur  òrduchadh  fèin. 

10  Oir  thubhairt  Maois,Thoir 
urram  do  t'  athair,  agus  do  d' 
mhàthair :  agus,  Ge  b'  e  neach  a 
mhallaicheas  athair  no  màthair, 
cuirear  gu  cinnteach  gu  bàs  e. 

11  Ach  their  sibhse,  Ma  their 
neach  r'  a  athair  no  r'  a  mhàth- 


air,  Biodh  e  n  Chorban,  sin  r'  a 
ràdh,  'na  thiodlac  do  teampull, 
ge  b'  e  ni  leis  am  faigheadh  tu 
tairbhe  uamsa ; 

12  Nach  leig  sibh  dha  à  sin 
suas  ni  sam  bith  a  dhèanamh  air 
son  'athar,  no  a  mhàthar  ; 

13  A'  cur  focail  Dè  an  neò- 
bhrigh  le  bhur  beul-aithris  fèin, 
a  dh'aithris  sibh  :  agus  mòran 
d'  an  leithidibh  sin  do  nithibh  a 
ta  sibh  a'  dèanamh. 

14  Agus  'naair  a  ghairm  e  an 
skiagh  uile  d'  a  ionnsuidli,  thu- 
bliairt  e  riu,  Eisdibh  riumsa  uile, 
agus  tuigibh  : 

15  Cha  'n  'eil  ni  sam  bith  o  'n 
taobh  a  muigh  do  'n  duine,  a 
thèid  a  steach  ann,  d'  am  bheil  e 
'n  comas  a  shalachadh ;  ach  na 
nithe  tha  teachd  a  mach  as,  is 
iad  sin  a  ta  salachadh  an  duine. 

16  Ge  b'  e  aig  am  bheil  cluasa 
chum  èisdeachd,  èisdeadh  e. 

17  Agus  an  uair  a  chaidh  e 
steach  do  'n  tigh  o  'n  t-sluagh, 
chuir  a  dheisciobuil  ceisd  air  mu 
thimchioll  a'  chosamhlachd. 

18  Agus  thubhairt  e  riu,  Am 
bheil  sibhse  mar  so  fathast  gun 
tiiigse  ?  Nach  'eil  f  hios  agaibh, 
ge  b'  e  ni  air  bith  a  thèid  a  steach 
san  duine  o  'n  leth  a  muigh, 
nach  'eil  e  'n  comas  da  esan  a 
shalachadh  ? 

19  Do  bhrìgh  nach  tèid  e 
steach  d'  a  chridhe,  ach  do  'n 
bhroinn,  agus  thèid  e  mach  do  'n 
t-slochd  shalchair,  a'  glanadh 
gach  uile  bhìdh. 

20  Agus  thubhairt  e,  Is  e  an 
ni  a  thig  a  mach  as  an  duine,  a 
shalaicheas  an  duine. 


'  ionnlaid. 

21  Oir  is  ann  o  'n  taobh  a 
stigh,  a  cridhe  dhaoine,  a  thig  a 
mach  droch  smuaintean,  adh- 
altrannas,  strìopachas,  mortadh, 

22  Goid,  sannt,  aingidlieachd, 
mealltaireachd,  macnus  \  droch 
shùil,  toibheum,  uabhar,  amaid- 
eachd : 

23  A  ta  na  h-uile  so  uile  a' 
teachd  a  mach  o  'n  taobh  a  stigh, 
agus  a'  salachadli  an  duine. 

24  Agus  air  dha  èirigh  as  a  sin, 
chaidh  e  gu  crìochaibh  Thiruis 
agus  Shidoin :  agus  an  uair  a 
chaidh  e  steach  do  thigh,  cha 
b'  àill  leis  fios  a  bhi  aig  neach 
sam  bith  «»- ;  gidheadh  cha  'n 
fheudadh  e  bhi  'm  folach. 

25  Oir  chuala  bean  uime,  aig 
an  robh  nighean  bheag,  anns 
an  robh  spiorad  neòghlan,  agus 
thàinig  i  agus  thuit  i  aig  a  chos- 
aibh : 

26  (Agus  bu  Ghreugach  a' 
bhean,  Ban-shiropheniseach  a 
thaobh  cinnich  ;)  agus  ghuidh  i 
air  gu  'n  tilgeadh  e  an  deamhan 
a  mach  as  a  nighinn. 

27  Agus  thubhairt  losa  rithe, 
Fulaing  do'n  chloinn  air  tùs  a 
bhi  air  an  sàsuchadh  :  oir  cha  'n 
'eil  e  iomchuidh  aran  na  cloinne 
a  ghabhail,  agus  a  thilgeadh 
chum  nan  con. 

28  Agus  fhreagair  ise  agus 
thubhairt  i  ris,  Is  fior  sin,  a 
Thighearn :  gidheadh  ithidh  na 
coin  fo  'n  bhòrd  do  sbruileach  na 
cloinne. 

29  Agus  thubhairt  esan  rithe, 
Air  son  na  cainnte  so  fèin,  imich 
romhad ;  a  ta  an  deamhan  air 
dol  a  mach  à  d'  nighinn. 

'  amaisceachd.       ^  sheil. 

30  Agus  an  uaìr  a  bha  ise  air 
teachd  a  dh'ionnsuidh  a  tighe, 
fhuair  i  an  deamhan  air  dol  a 
mach,  agus  a  nighean  air  a  cur 
'na  luidlie  air  an  leabaidh. 

31  Agus  a  rìs  'nuair  a  dh'imicli 
e  o  chrìochaibh  Thiruis  agus  Shi- 
doin,  thàinig  e  gu  muir  Ghalile, 
troimh  mheadhon  chrioch  Dhe- 
capolis. 

32  Agus  thug  iad  d'a  ionnsuidh 
duine  bodhar,  aig  an  robh  stad- 
uich'na  chainnt :  agus  ghuidh  iad 
air  gu  'n  cuireadh  e  a  làmh  air. 

33  Agus  thug  e  a  leth  o  'n  t-shiagh 
e,  agus  chuir  e  a  mheoir  'na 
chk^asaibh,  agus  shiP  e,  agus 
bhean  e  r'a  theangaidh. 

34  Agus  air  dha  amharc  suas 
gu  nèamh,  rinn  e  osna,  agus 
thubhairt  e  ris,  Ephphata,  is  e 
sin  r'  a  ràdh,  Bì  fosgailte. 

35  Agus  air  ball  dh'fhosgladh 
a  chluasan,  agus  dh'fhuasgladh 
ceangal  a  theangaidh,  agus  labhair 
e  gu  ceart. 

36  Agus  dh'àithn  e  dhoibh  gun 
iad  a  dh'innseadh  sin  do  neach 
air  bith  :  ach  mar  is  mò  a  thoir- 
misg  esan  doibh,  bu  mhòid  gu  ro 
mhòr  a  chuir  iadsan  an  gnmnh 
am  follais^ ; 

37  Agus  bha  iad  gu  ro  mhòr  air 
an  lìonadh  le  h-iongantas,  agràdh, 
Rinn  e  na  h-uile  nithe  gu  maith : 
tha  e  araon  a'  tabhairt  air  na 
bodhair  gu'n  ckiinn  iad,  agus  air 
na  bailbh  gu'n  labhair  iad. 

CAIB.  vni. 

l  Bheathaich  Crinsd  an  shingh  gu  miorJihuil- 
each.  11  Dhiìilt  e  co^nhar'  a  thoirt  do  na 
Phùirisich:  ìiDh'iarr  e  air  a  dheisciobuil 
hhi  air  am  fnicill  an  aghaidh  taois  ghoirt 

navi  Phàiriseach  agus  Heroìd :  22  Tlmg  e 
a  radharc  do  dhuine  dall :  27  Dh'  innìs  e 
d'  a  dheisciobluibh  gu  'n  rohh  e  gu  bàs  fhaot- 
ainn,  agus  gu  èìrigh  a  rìs  o  na  marbhaibh. 

ANNS  na  làithibh  sin  air  do 
shluagh  ro  mhòr  a  bhi  ann, 
agus  gun  ni  air  bith  aca  r  'a  ith- 
eadh,  ghairm  losa  a  dheisciobuil 
d'  a  ionnsuidh,  agus  thubhairt  e 
riu, 

2  A  ta  truas  mòr  agam  do'  n  t- 
sluagh,  do  bhrìgh  gu'n  d'flian 
iad  a  nis  tri  làithean  maille  rium, 
agus  nach  'eil  ni  air  bith  aca  r'  a 
itheadh ; 

3  Agus  ma  leigeas  mi  d'an 
tighibh  fèin 'nantrasg^  iad,  fann- 
uichidh  iad  air  an  t-slighe  :  oir 
thàinig  cuid  aca  am  fad. 

4  Agus  fhreagair  a  dheisciob- 
uil  e,  Cia  as  a  dh'flieudas  neach 
iad  so  a  shàsuchadh  le  h-aran  an 
so  san  fhàsach  ? 

5  Agus  dh'fhiosraich  e  dhiubh, 
Cia  lìon  builinn  a  ta  agaibh  ? 
Agus  thubhairt  iadsan,  Seachd. 

6  Agus  thug  6  òrdugh  do  'n  t- 
sluagh  suidhe  sìos  air  an  làr  : 
agus  ghlac  e  na  seachd  builinn- 
ean,  agus  air  toirt  buidheachais, 
bhris  e,  agus  thug  e  iad  d'  a 
dheisciobluibh,  chum  gu  'n  cuir- 
eadh  iad  'nan  làthair  iad  :  agus 
chuir  iad  sìos  an  làthair  an  t- 
sluaigh  iad. 

7  Agus  bha  aca  beagan  a  dh'- 
iasgaibh  beaga :  agus  bheann- 
aich  e  iad,  agus  dh'àithn  e  an  cur 
sìos  'nan  làthair  mar  an  ceudna. 

8  Agus  dh'ith  iad,  agus  shàs- 
uicheadh  iad  :  agus  thog  iad  làn 
sheachd  bascaidean  do  'n  bhiadh 
bhriste,  a  bha  dh'fliuigeall  ^  aca. 


9  Agus  bha  iadsan  a  dh'ith  mu 
thimchioll  cheithir  mile;  agus 
leig  e  air  falbh  iad.  j 

10  Agus  air  ball  chaidh  e  steach 
an  luing  maille  r'a  dheisciob- 
luibh,  agus  thàinig  e  gu  crìoch-  { 
aibh  Dhalmanuta. 

11  Agus  thàinig  na  Phàirisich 

a  mach ;  agus  thòisich  iad  ri  | 
ceisdean  a  chur  air,  ag  iarraidh  \ 
comhara  uaith  o  nèamh,  'ga  ' 
dhearbhadh. 

12  Agus  air  dèanamh  osna 
dhasan  'na  spiorad,  thubhairt  e, 
C'  ar  son  a  ta  an  ginealach  so  ag 
iarraidh  comhara?  gu  deimh- 
in  a  ta  mise  ag  ràdh  ribh  nach 
toirear  comhara  do  'n  ghinealach 
so. 

13  Agus  dh'fhàg  e  iad,  agus 
air  dha  dol  a  steach  do  'n  luing  a  | 
rìs,  chaidh  e  do  'n  taobh  eile. 

14  Agus     dhìchuimhnich  na 
deisciohuil  aran  a  thoirt  leo  ;  agus 
cha  robh  aca  ach  aon  bhuilinn  ^  , 
maille  riu  san  luing.  , 

15  Agus  dh'àithn  e  dhoibh,  ag  . 
ràdh,  Thugaibh  an  aire,  bithibh  . 
air  bhur  faicill  an  aghaidh  taois  , 
ghoirt  nam   Phàiriseach,  agus 
taois  ghoirt  Heroid.  j 

16  Agus  bha  iadsan  a'  reuson-  j, 
achadh  'nam  measg  fèin;,  ag  ràdh,  j, 
Is  ann  air  son  nach  'eil  aran 
againn  a  ta  e.  \ 

17  Agus  air  aithneachadh  sin 
do  losa,  thubhairt  e  riu,  C'  ar 
son  a  ta  sibh  a'  reusonachadh  do 
bhrìgh  nach  'eil  aran  agaibh  ?  ^ 
Nach  'eil  fhios  agaibh  fathast,  j 
agus  nach  'eil  sibh  a'  tuigsinn  ?  j 
am  bheil  bhur  cridhe  fathast  air 

a  chruadhachadh  ?  „„ 


'  trosg.         -  dh'flmighleach. 

18  Air  dhuibh  siìilean  a  bhi 
agaibh,  nach  faic  sibh  ?  agus  air 
dhuibh  chiasan  a  bhi  agaibh, 
nach  cluinn  sibh  ?  agus  nach  'eil 
sibh  a'  cuimhneachadh  ? 

19  An  uair  a  bhris  mi  na  cùig 
builinnean  am  measg  nan  cùig 
mlle,  cia  lìon  cliabh  làn  do 
bhiadh  briste  a  thog  sibh? 
Thubhairt  iadsan  ris,  A  dhà 
dheug. 

20  Agus  an  uair  a  bhris  mi  na 
seachd  am  measg  nan  ceithir 
mìle,  cia  lìon  bascaid  làn  do 
bhiadh  briste  a  thog  sibh  ?  Agus 
thubhairt  iadsan,  Seachd. 

21  Agus  thubhairt  e  riu,  Cionn- 
us  nach  'eil  sibh  a'  tuigsinn  ? 

22  Agus  thàinig  e  gu  Betsaida ; 
agus  thug  iad  d'a  ionnsuidh 
duine  dall,  agus  ghuidh  iad  air 
gu'm  beanadh  e  ris. 

23  Agus  rug  e  air  làimh  an 
doil  agus  threòraich  e  mach  as 
a'  bhaile  e;  agus  air  dha  a  shil- 
eadh  a  chur  air  a  shùilibh,  agus 
a  làmhan  a  chur  air,  dli'fheòr- 
aich  e  dheth  an  robh  e  faicinn 
ni  air  bith. 

24  Agus  dh'amhairc  esan  suas, 
agus  thubhairt  e,  A  ta  mi  faic- 
inn  dhaoine  mar  chraobhan  ag 
imeachd. 

25  'Na  dhèigh  sin,  chuir  e  a 
làmhan  a  rìs  air  a  shùilibh,  agus 
thug  e  air  amharc  suas  :  agus 
dh'aisigeadh  a  radharc  clha,  agus 
chunnaic  e  gach  uile  dhuine  gu 
soilleir. 

26  Agus  chuir  e  dh'ionnsuidh 
a  thighe  fèin  e,  ag  ràdh,  Na 
rach  a  steach  do'n  bhaile,  agus 
na  innis  do  neach  air  bith  anns 
a  bhaile  e. 

27  Agus  chaidh  losa  agus  a 
dheisciobuil  a  mach  gu  bailtibh 
Chesarea  Philipi :  agus  air  an 
t-slighe  chuir  e  ceisd  air  a  dheis- 
ciobluibh,  ag  ràdh  riu,  Cò  a  tha 
daoine  ag  ràdh  is  mise  ? 

28  Agus  fhreagair  iadsan,  Eoin 
Baiste ;  agus  cuid  eile,  Elias ;  agus 
cuid  eile,  Aon  dona  fàidhibh. 

29  Agus  thubhairt  esan  riu, 
Ach  cò  a  tha  sibhse  ag  ràdh  is 
mi  ?  Fhreagair  Peadar  agus 
thubhairt  e  ris,  Is  tu  Crìosd. 

30  Agus  thug  e  sparradh 
dhoibh  gun  iad  a  dh'innseadh  so 
uime  do  neach  sam  bith. 

31  Agus  thòisich  e  r'  an  teag- 
asg,  gur  èigin  do  Mhac  an  duine 
mòran  do  nithibh  fhulang,  agus 
a  bhi  air  a  dhiùltadh  leis  na 
seanairibh,  agus  na  h-àrd-shag- 
artaibh,  agus  na  sgrìobhaichibh, 
agus  a  bhi  air  a  chur  gu  bàs, 
agus  èirigh  a  rìs  an  dèigh  thrì 
làithean. 

32  Agus  labhair  e  a'  chainnt 
so  gu  follaiseach.  Agus  rug 
Peadar  air,  agus  thòisich  e  r'  a 
chronuchadh. 

33  Ach  air  dhasan  tionndadh 
mu  'n  cuairt,  agus  amharc  air 
a  dheisciobluibh,  chronuich  e 
Peadar,  ag  ràdh,  Imich  air  mo 
chùlaobh,  a  Shàtain :  oir  cha  'n 
'eil  spèis  agad  do  nithibh  Dhè  ^ 
ach  do  nithibh  dhaoine. 

34  Agus  air  gairm  an  t-shiaig]i, 
agus  a  dheisciobul  d'  a  ionnsuidli, 
thubhairt  e  riu,  Ge  b'e  neach 
leis  an  àill  teachd  a'  m'  dhèigh- 
sa,  àicheadhadh  se  e  fèin,  agus 
togadh  e  a  chrann-cèusaidh,  agus 
leanadh  e  mise. 

'  cìia  'n  '  eil  d'  aire  air  nitliìhh  Dhe. 

35  Oir  ge  b'e  neacii  leis  an 
àill  'anam  fèin  a  choimhead, 
caillidh  se  e  ;  ach  ge  b'  e  neach 
a  chailleas  'anam  air  mo  shon-sa, 
agus  air  son  an  t-soisgeil,  coimh- 
ididh  esan  e. 

36  Oir  ciod  e  an  tairbhe  do 
dhuine,  ge  do  chosnadh  e  an 
saoghal  gu  h-iomlan,  agus  'anam 
a  chall  ? 

37  No  ciod  a  bheir  duine  an 
èiric  'anama  ? 

38  Oir  ge  b'  e  neach  a  ghabhas 
nàire  dhiomsa,  agus  do  m'fhoc- 
laibh,  anns  a'  g-hinealach  adh- 
altrannach  agus  olc  so,  dheth- 
san  gabhaidh  Mac  an  duine 
nàire,  'nuair  a  thig  e  an  gh)ir 
'Athar,  maille  ris  na  h-ainglibh 
naomha. 

CAIB.  IX. 

1  Dh'atharmicheadh  criith  losa.  1 1  Theag- 
aisy  e  a  dheisciohuil  mii  thimchioll  teachd 
Eliais :  14  Thilg  e  mach  Spiorad  halhh 
agus  hodhar :  80  Roimh-innis  e  a  hhàs 
ngus  'aiseirigh.  33  Chomhairlich  e  d' 
dheisciobluihh  a  hhi  iriosal. 

AGUS  thubhairt  e  riu,  Gu 
deimhin  a  ta  mi  ag  ràdh 
ribh,  gu  bheil  cuid  dhiubhsan  a 
ta  'nan  seasamh  an  so,  nach 
blais  bàs,  gus  am  faic  iad  rìogh- 
achd  Dhè  a'  teachd  le  cumhachd. 

2  Agus  an  ceann  shè  làithean, 
thug  losa  Peadar,  agus  Seumas, 
agus  Eoin  leis,  agus  threòruich 
e  iad  leo  fèin  air  leth  gu  beinn 
àird  :  agus  dh'  atharraicheadh  a 
chruth  'nam  fianuis. 

3  Agus  rinneadh  'eudach  deal- 
rach,  ro  gheal  mar  an  sneachdadh  ; 
air  mhodh  nach  robh  e'n  comas 
do  ghlanadair  eudaich  sam  bith 
air  talamh  a  ghealachadh. 

4  Agus  dh'f  hoillsicheadh  dhoibh 

Elias  maille  ri  Maois  :  agus  bha 
iad  a'  còmhradh  ri  losa. 

5  Agus  fhreagair  Peadar,  agus 
thubhairt  e  ri  losa,  A  mhaigh- 
stir  is  maith  dhuinne  bhi  an  so  : 
air  an  aobhar  sin  dèanamaid  trì 
pàilliuna  ^ ;  aon  duitse,  agus  aon 
do  Mhaois,  agus  aon  do  Elias. 

6  Oir  cha  robh  fhios  aige 
ciod  a  theireadh  e  :  oir  bha  iad 
fuidh  eagal  ro  mhòr. 

7  Agus  thàinig  neul  a  chuir 
sgàile  orra,  agus  thàinig  guth  as 
an  neul,  ag  ràdh,  Is  e  so  mo 
Mhac  gràdhach-sa,  èisdibh  ris. 

8  Agus  air  ball,  an  uair  a  dh'- 
amhairc  iad  mu  'n  timchioll, 
cha'n  fhac  iad  neach  air  bith  à 
sin  suas,  ach  losa'na  aonar  maille 
riu. 

9  Agus  ag  teachd  dhoibh  a 
nuas  o  'n  bheinn,  dh'àithn  e 
dhoibh  gun  na  nithe  a  chunnaic 
iad  innseadh  do  neach  sam  bith, 
gus  an  èireadh  Mac  an  duine  a 
rìs  o  na  marbhaibh. 

10  Agus  ghlèidh  iad  a'  chainnt 
so  aca  fèin,  a'  fiosrachadh  d'a 
chèile  ciod  bu  chiall  do  'n  aiseir- 
igh  o  na  marbhaibh. 

11  Agus  dh'fheòraich  iad  deth, 
ag  ràdh,  C'  ar  son  ata  na  sgrìobh- 
aichean  ag  ràdh,  gur  èigin  Elias 
a  theachd  air  tiis  ? 

12  Agus  fhreagair  esan  agus 
thubhairt  e  riu,  Thig  Elias  gu 
deimhin  air  tùs,  agus  aisigidh  e 
na  h-uile  nithe,  agus  mar  a  ta  e 
sgrìobhta  mu  Mhac  an  duine,  gu 
bheil  e  gu  mòran  do  nithibh 
fhulang,  agus  a  bhi  air  a  chur 
an  dìmeas. 

13  Ach  a  ta  mi  ag  ràdh  ribh, 

'  hothain. 

blieil  Elias  da  rìreadh  air 
teachd,  agus  rinn  iad  ris  gach  ni 
a  thogair  iad,  a  rèir  mar  a  ta  e 
sgrìobhta  uime. 

14  Agus  'nuair  thàinig  e  chum 
a  dlieisciobul,  chunnaic  e  sluagh 
mòr  mu'n  timchioll,  agus  na 
sgrìobhaichean  a'  deasboireachd 
riu. 

15  Agus  air  ball.bha'n  sluagh 
uile,  'nuair  a  chunnaic  iad  e,  fo 
uamhas  mòr,  agus  air  dhoibh 
ruith  d'a  ionnsuidh,  chuir  iad 
fàilte  air. 

16  Agus  dh'fhiosraich  e  do 
na  sgrìobhaichibh,  Ciod  e  mu  'm 
bheil  sibh  a'  deasboireachd  riu? 

17  Agus  air  freagairt  do  neach 
do'n  t-sluagh,  thubhairt  e,  A 
mhaighstir,  thug  mi  mo  mhac 
a  d'  ionnsuidh,  anns  am  bheil 
spiorad  balbh  : 

18  Agus  ge  b'  e  ionad  sam  bith 
an  glac  se  e,  a  ta  e  'ga  tharruing 
as  a  chèile ;  agus  a  ta  e  cur 
cobhair  as  a  bheul,  agus  a' 
gìosgarnaich  le  'fliiaclaibh,  agus 
a  ta  e  a'  seargadh  as  :  agus  thu- 
bhairt  mi  ri  d'  dheisciobluibh, 
iad  g'  a  chur  a  mach,  agus  cha 
b'urrainn  iad. 

19  Ach  fhreagair  esan,  agus 
thubhaìrt  e  ris,  O  chinnich  gun 
chreidimh,  cia  fhad  a  bhitheas 
mi  maille  ribh  ?  cia  f  had  a  dh'- 
f huilgeas  mi  sibh  ?  thugaibh  e  a 
m'  ionnsuidh. 

20  Agus  thug  iad  d'a  ionn- 
suidh  e  :  agus  an  uair  a  chunn- 
aic  se  e,  reub  an  spiorad  air  ball 
8 ;  agus  thuit  e  air  an  talamh, 
agus  bha  e  'ga  aoirneagan  ^  fèin, 
agus  a'  cur  cobhair  as  a  bheul. 

'  aoineagan,  aor'iirt, 

21  Agus  dh'fhiosraich  e  d'  a 
athair,  Cia  fhad  an  aimsir  o 
thàinig  so  air  ?  agus  thubhairt 
e,  O  bha  e  'na  leanabh. 

22  Agus  gu  minic  thilg  e  san 
teine  e,  agus  anns  an  uisge, 
chum  gu  milleadh  se  e  :  ach  ma 
ta  thusa  comasach  air  ni  sam 
bith  a  dhèanamh,  gabh  truas 
dinn,  agus  cuidich  leinn. 

23  Ach  thubhairt  losa  ris, 
Ma  's  urrainn  thusa  creidsinn, 
a  ta  gach  aon  ni  comasach  do  'n 
neach  a  chreideas. 

24  Agus  ghlaodh  athair  an 
leinibh  a  mach  air  ball,  agus 
thubhairt  e  le  deuraibh,  A  ta  mi 
creidsinn,  a  Thighearn  ;  cuidich 
thusa  le  mo  mhi-chreidimh. 

25  Agus  an  uair  a  chunnaic 
losa  an  sluagh  a'  ruith  cuid- 
eachd,  chronuich  e  an  spiorad 
neòghlan,  ag  ràdh  ris,  A  spior- 
aid  bhailbh  agus  bhodhair,  a  ta 
mi  'g  òrduchadh  dhuit,  Thig  a 
mach  as,  agus  na  rach  ^  a  steach 
ann  ni  's  mò. 

26  Agus  ghlaodh  an  spiorad, 
agus  reub  e  gu  ro  chràiteach  e, 
agus  chaidh  e  mach  as  :  agus 
bha  e  'n  riochd  mairbh,  ionnus 
gu'n  dubhairt  mòran,  Tha  e 
marbh. 

27  Ach  air  do  losa  a  ghlacadh 
air  làimh,  thog  e  suas  e,  agus 
dh'èirich  e. 

28  Agus  an  uair  a  chaidh  e 
steach  do'n  tigh,  dh'fhiosraicli 
a  dheisciobuil  deth  an  uaignidh- 
eas,  C'ar  son  nach  b'  lUTainn 
sinne  a  thilgeadh  mach  ? 

29  Agus  thubhairt  esan  riu, 
Cha  'n  'eil  e  comasach  gu  'n  tèid 

^  teirig^  gahh, 

ghnè  so  macli  le  ni  air  bith, 
ach  le  h-ùrnuigh  agus  trasgadh. 

30  Agus  dh'imich  iad  as  a  sin, 
agus  chaidh  iad  troimh  Ghalile  ; 
agus  cha  b'  àill  leis  f  hios  so  bhi 
aig  aon  neach. 

31  Oir  theagaisg  e  a  dheis- 
ciobuil  fèin,  agus  thubhairt  e 
riu,  A  ta  Mac  an  duine  air  a 
thabhairt  thairis  do  làmhaibh 
dhaoine,  agus  cuiridh  iad  gu  bàs 
e  ;  agus  an  dèigh  a  chur  gu  bàs, 
èiridh  e  a  ris  an  treas  là. 

32  Ach  cha  do  thuig  iad  a' 
chainnt  so,  agus  bha  eagal  orra 
fheòraich  dheth. 

33  Agus  thàinig  e  gu  Caper- 
naum  ;  agus  air  dha  bhi  san  tigh, 
dh'fhiosraich  e  dhiubh,  Ciod  e 
mu  'n  robh  sibh  a'  deasboireachd 
eadairibh  fèin,  air  an  t-slighe  ? 

34  Ach  dh'fhan  iadsan  'nan 
tosd :  oir  air  an  t-slighe  bha  iad 
a'  reusonachadh  eatorra  fèin,  cò 
aca  bu  mhò  a  bhiodh. 

35  Agus  air  suidhe  dha,  ghairm 
e'n  dà  fhear  dheug  d'a  ionnsuidh, 
agus  thubhairt  e  riu,  Ge  b'  e 
neach  leis  am  miann  a  bhi  air 
thoiseach,  bithidh  esan  air  dheir- 
eadh  air  chàch  uile,  agus  'na 
sheirbhiseach  do  na  h-uile. 

36  Agus  ghabh  e  leanabh,  agus 
chuir  e  'nam  meadhon  e  :  agus 
an  uair  a  thog  e  suas  'na  uchd 
e,  thubhairt  e  riu, 

37  Ge  b'  e  neach  a  ghabhas  ri 
h-aon  d'  an  leithidibh  so  do  lean- 
abaibh  a'  m'  ainm-sa,  a  ta  e  a' 
gabhail  riumsa  ;  agus  ge  b'  e 
neach  a  ghabhas  riumsa,  cha 
mhise  ris  am  bheil  e  a'  gabhail, 
ach  an  Tì  a  chuir  uaith  mi. 

'  leunmlmìnn  '  t/ioirnìisg. 

38  Agus  fhreagair  Eoin  e,  ag 
ràdh,  A  mhaighstir,  chunnaic 
sinne  neach  nach  '  eil  'gar  leant- 
uinn  ^  a'  tilgeadh  a  mach  dheamh- 
an  a  d'  ainm-sa  ;  agus  bhac  ^  sinn 
e,  a  chionn  nach  'eil  e  'gar 
leantuinn  fèin. 

39  Ach  thubhairt  losa,  Na 
bacaibh  e  :  oir  cha'n  'eil  neach 
sam  bith  a  m  mìorbhuil  a'  m' 
ainm-sa,  d'am  bheil  e  'n  comas 
olc  a  labhairt  gu  h-ealamh 
umam. 

40  Oir  ge  b'e  neach  nach  'eil 
'nar  n-aghaidh,  a  ta  e  leinn  \ 

41  Oir  ge  b'e  neach  a  bheir  cup- 
an  uisge  dhuibh-sa  r'  a  òl  a'  m' 
ainm-sa,  a  chionn  gur  le  Criosd 
sibh,  gu  deimhin  a  ta  mi  ag  ràdh 
ribh,  nach  caill  e  a  dhuais. 

42  Agus  ge  b'e  bheir  aobhar 
oilbheim  do  aon  neach  do  na 
h-aonaibh  beaga  so,  a  ta  creid- 
sinn  annam-sa,  b'  fheàrr  dha 
gu  'm  biodh  clach-mhuilinn  air 
a  crochadh  m'  a  mhuineal,  agus 
gu  'm  biodh  e  air  a  thilgeadh 
san  fhairge. 

43  Agus  ma  bheir  do  làmh 
aobhar  oilbheim  dhuit,  geàrr 
dhìot  i  :  is  feàrr  dhuit  dol  a 
steach  do  'n  bheatha  air  leth- 
làimh,  na  dà  làimh  a  bhi  agad, 
agus  dol  gu  h-ifrinn,  do  'n  teine 
nach  mùchar  a  chaoidh  ; 

44  Far  nach  bàsaich  an 
cnuimh,  agus  nach  tèid  an  teine 
as. 

45  Agus  ma  bheir  do  chos 
aobhar  oilbheim  dhuit,  geàrr 
dhìot  i  :  is  feàrr  dhuit  dol  a 
steach  do  'n  bheatha  air  leth- 
chois,  na  dà  chois  a  bhi  agad, 

^  'nur  n-ayhaidh  a  ta  e  leihh. 

agus  a  bhi  air  do  tliilgeadh  ann 
an  ifrinn,  do  'n  teine  nach  mùch- 
ar  a  chaoidli ; 

46  Far  nach  bàsaich  an  cnuimh, 
agus  nach  tèid  an  teine  as. 

47  Agus  ma  bheir  do  shùil 
aobhar  oilbheim  dhuit,  spìon 
asad  i  :  is  feàrr  dhuit  dol  a 
steach  do  rìoghachd  Dhè  air  aon 
sùil,  na  dà  shùil  a  bhi  agad,  agus 
a  bhi  air  do  thilgeadh  ann  an 
teine  ifrinn; 

48  Far  nach  bàsaich  an  cnuimh, 
agus  nach  tèid  an  teine  as. 

49  Oir  saillear  gach  aon  neach 
le  teine,  agus  saillear  gach  aon 
ìobairt  le  salann. 

50  Is  maith  an  salann  :  ach  ma 
chailleas  an  salann  a  shaillt- 
eachd,  ciod  e  leis  an  dèan  sibh 
deadh-bhlasda  e  ?  Biodh  agaibh 
salann  annaibh  fèin,  agus  bith- 
ibh  sìochail  r'a  chèile. 

CAIB.  X. 

1  Ata  Crìosd  a'  deasboìreachd  ris  na  Phàìris- 
ich  mu  thimchioll  dealachaidh  fir  agus  mnà 
pòsda  :  13  bheannaich  e  clann  a  thugadh 
d' a  ionnsuidh:  17  dh'innis  e  do  dhiiìno 
saoibhir  cionnus  a  dh'  fhaodas  e  a'  bhcatha 
shuthain  a  shealbhachadh.  82  Roimh-innis 
e  a  bhàs  agus  'àiseirigh,  46  Dh'  aisig  e  a 
radharc  do  Bhartinieus. 

AGUS  air  èirigh  dha  as  a  sin, 
thàinig  e  gu  crìochaibh 
ludea  troimh  an  dùthaich  a  ta  air 
an  taobh  thall  do  lordan :  agus 
thàinig  slòigh  d'a  ionnsuidli  a 
rìs ;  agus  mar  bu  ghnàth  leis, 
theagaisg  e  iad  a  rìs. 

2  Agus  thàinig  na  Phàiris- 
ich  d'a  ionnsuidh,  agus  dh'fhios- 
raich  iad  deth,  Am  bheil  e  cead- 
uichte  do  dhuine  a  bhean  a  chur 
air  falbh  ?  'ga  dhearbhadh. 

3  Ach  fhreagair  esan  agus 
thubhairt  e  riu,  Ciod  a  dh'àithn 

Maois  dhuibh  ? 

4  Agus  thubhairt  iadsan,  Thug 
Maois  cead  duinn  litir-dhealaich 
a  sgrìobhadh,  agus  a  cur  air  falbh. 

5  Agus  fhreagair  losa  agus 
thubhairt  e  riu,  Air  son  cruais 
bhur  cridhe,  sgrìobh  e  an  àithne 
so  dhuibh. 

6  Gidheadh  o  tlioiseach  na 
cruitheachd,  rinn  Dia  iad  fear 
agus  bean. 

7  Air  an  aobhar  so,  fàgaidh 
duine  'athair  agus  a  mhàthair, 
agus  dlùth-leanaidh  e  r'  amhnaoi- 
phòsda : 

8  Agus  bithidh  iad  araon  'nan 
aon  fheoil :  ionnus  nach  dithis 
iad  o  sin  suas,  ach  aon  fheoiì. 

9  Air  an  aobhar  sin  an  ni  a 
chuir  Dia  cuideachd,  na  cuir- 
eadh  duine  o  chèile. 

10  Agus  anns  an  tigh  dh'- 
fheòraich  a  dheisciobuil  deth  a 
rìs  mu  thimohioll  an  ni  cheudna. 

11  Agus  thubhairt  e  riu,  Ge 
b'  e  neacli  a  chuireas  air  falbh  a 
bhean  fèin,  agus  a  phòsas  hean 
eile,  a  ta  e  a'  dèanamh  adhalt- 
rannais  'na  h-aghaidh. 

12  Agus  ma  chuireas  bean  air 
falbh  a  fear  fèin,  agus  ma  bhith- 
eas  i  air  a  pòsadh  ri  fear  eile,  a 
ta  i  a'  dèanamh  adhaltrannais. 

13  Agus  thug  iad  leanabana  d'  a 
ionnsuidh,  chum  gu  'm  beanadh 
e  riu ;  agus  chronuich  a  dheis- 
ciobuil  a'mhuinntir  athug  leo  iad. 

14  Ach  an  uair  a  chunnaic 
losa  sin,  bha  e  ro  dhiombach, 
agus  thubhairt  e  riu,  Leigibh  do 
na  leanabanaibh  teachd  a  m' 
ionnsuidh,  agus  na  bacaibh  iad  : 
oir  is  ann  d'  an  leithidibh  a  ta 
rioghachd  Dhè. 

15  Gu  deimhin  a  ta  mi  ag  ràdh 
ribh,  Ge  b'e  neach  nach  gabh 
rioghachd  Dhè  mar  leanabh 
beag,  nach  tèid  e  gu  bràth  a 
steach  innte. 

16  Agus  ghlac  e  'na  uchd  iad, 
agus  chuir  e  a  làmhan  orra,  agus 
bheannaich  e  iad. 

17  Agus  an  uair  a  chaidh  e 
mach  air  an  t-slighe,  thàinig 
neach  'na  ruith,  agus  leig  se  e 
fèin  air  a  ghlùinibh  dha,  agus 
dh'f  heòraich  ^  e  dheth,  A  mhaigh- 
stir  mhaith,  ciod  a  ni  mi  chum 
gu  sealbhaich  mi  a'  bheatha 
mhaireannach  ? 

18  Agus  thubhairt  losa  ris, 
C'ar  son  a  ghoireas^  tu  maith 
dhiomsa  ?  cha  'n  'eil  neach  sam 
bithmaith,  achah-aon,is  esinDìa. 

19  Is  aithne  dhuit  na  h-àith- 
eanta,  Na  dèan  adhaltrannas, 
Na  dèan  mortadh,  Na  goid,  Na 
toir  fìanuis  bhrèige,  Na  dèan 
eucoir  Thoir  urram  do  t'athair 
agus  do  d'  mliàthair. 

20  Ach  fhreagair  esan  agus 
thubhairt  e  ris,  A  mhaighstir, 
choimhid  mi  iad  so  uile  o 
m'  òige. 

21  Agus  air  amharc  do  losa  air, 
ghràdhaich  see,  agus  thubhairt 
e  ris,  A  ta  aon  ni  dh'uireas- 
bhuidh  ort  :  imich,  reic  na 
bheil  agad,  agus  tabhair  do  na 
bochdaibh,  agus  bithidh  agad 
ionmhas  air  nèamh  ;  agus  thig, 
tog  an  crann-cèusaidh,  agus  lean 
mise. 

22  Agus  bha  doilghios  air-san 
air  son  nam  briathra  sin,  agus 
dh'fhalbh  e  gu  tuirseach ;  oir 
bha  mòran  saoibhreis  aige. 

'  dh'fhiosraich.  ^  ffhairmeas. 

23  Agus  air  amharc  do  losa 
mu'n  cuairt,  thubhairt  e  r'a 
dheisciobluibh,  Cia  deacair*  do'n 
mhuinntir  sin  aig  am  bheil  mòr- 
shaoibhreas  dol  a  steach  do 
rìoghachd  Dhè  ! 

24  Agus  bha  mòr-uamhas  air 
na  deisciobhiibh  air  son  a  bhriath- 
ra.  Ach  fhreagair  losa  a  rìs, 
agus  thubhairt  e  riu,  A  chlann, 
cia  deacair  dhoibh-san  a  chuir- 
eas  an  doigh  ann  an  saoibhreas, 
dol  a  steach  do  riòghachd  Dhè ! 

25  Is  usadh  do  chàmhal  dol 
troimh  chrò  na  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Ach  bha  uamhas  orra-san 
thar  tomhas,  ag  ràdh  eatorra 
fèin,  Cò  ma  seadh  a  dh'fheudas 
a  bhi  air  a  shaoradh  ? 

27  Agus  air  do  losa  amharc 
orra,  thubhairt  e,  Do  dhaoinibh 
a  ta  so  eu-comasach,  ach  cha 
'n  'eil  e  do  Dhia  :  oir  do  Dhia  a 
ta  na  h-uile  nithe  comasach. 

28  Agus  thòisich  Peadar  air  a 
ràdh  ris,  Feuch,  thrèig  sinne  na 
h-uile  nithe,  agus  lean  sinn  thusa. 

29  Ach  fhreagair  losa,  agus 
thubhairt  e,  Gu  deimhin  a  ta  mi 
agr  ràdh  ribh,  nach  'eil  neach 
sam  bith  a  dh'fhàg'  tigh,  no 
bràithre,  no  peathraiche,  no 
athair,  no  màthair,  no  bean- 
phòsda,  no  clann,  no  fearann, 
air  mo  shonsa  agus  air  son  an 
t-soisgeil, 

30  Nach  faigh  a  cheiid  uiread 
san  aimsir  so  fèin,  tighean,  agus 
bràithrean,  agus  peathraichean, 
agus  màthraichean,  agus  clann, 
agus  fearann,  maille  ri  geur- 

•*  mealltaìreachd.  ^  doilich. 

leanmliulnn ;  agus  anns  an 
t-saog]ial  a  ta  ri  teaclid,  a' 
blieatha  mhaireannach. 

31  Ach  a  ta  mòran  air  thùs,  a 
bhitheas  air  dheireadh  ;  agus  air 
dheireadli,  a  hhitheas  air  thùs. 

32  Agus  bha  iad  air  an 
t-slighe  a'  dol  suas  gu  lerusa- 
lem  :  agus  bha  losa  ag  imeachd 
rompa  ;  agus  ghlac  uamhas  iad, 
agus  ag  dhoibli  esan  a  leantuinn, 
bha  eagal  orra.  Agus  thug  e  an 
dà  fhear  dheug  air  leth  a  rìs,agus 
thòisich  e  air  na  nithe  bha 
gu  tachairt  da  innseadh  dhoibh, 

33  Ag  ràdh,  Feuch,  a  ta  sinn 
a'  dol  suas  gu  lerusalem ;  asfus 
bithidh  Mac  an  duine  air  a 
thoirt  thairis  do  na  h-àrd-shag- 
artaibh^  agus  do  na  sgrìobhaich- 
ibh  :  agus  dìtidh  iad  chum  bàis 
e,  agus  bheir  iad  thairis  e  do 
na  Cinnich  ; 

34  Agus  nì  iad  fanoid  air, 
agus  sgiùrsaidh  iad  e,  agus  tilg- 
idh  iad  smugaid  air,  agus  cuir- 
idh  iad  gu  bàs  e  :  agus  air  an 
treas  là  èiridh  e  a  rìs. 

35  Agus  thàinig  d'a  ionnsuidli 
Seumas  agus  Eoin,  mic  Shebede, 
ag  ràdh,  A  mhaighstir,  is  àill 
leinn  gu'n  dèan  thu  dhuinne  ge 
b'eni  a  dh'iarras  sinn. 

36  Agus  thubhairt  esan  riu, 
Ciod  is  àill  leibh  mise  a  dhèan- 
amh  dhuibh  ? 

37  Agus  thubhairt  iadsan  ris, 
Deònuich  dhuinne  gu'n  suidh- 
eamaid,  a  h-aon  air  do  làimh 
dheis,  agus  am  fear  eile  air  do 
làimh  chlì,  ann  do  ghhnr. 

38  Ach  thubhairt  losa  riu, 
Cha  'n  aithne  dhuibh  ciod  a  ta 

'  priomh-shagartaìbh. 

sibh  ag  iarraidh  :  am  bheil  sibli 
comasach  air  a'  chupan  òl  a  dh'- 
òlas  mise,?  agus  a  bhi  air  bhur 
baisteadh  leis  a'  bhaisteadh  leis 
am  baistear  mise  ? 

39  Thubhairt  iadsan  ris,  A  ta 
sinn  comasach.  Ach  thubhairt 
losa  riu,  Olaidh  siblise  gu  deimh- 
in  an  cupan  a  dh'òlas  mise ; 
agus  baistear  sibh  leis  a' 
bhaisteadh  leis  am  baistear  mise  : 

40  Ach  suidhe  air  mo  làimh 
dheis,  agus  air  mo  làimh  chB, 
cha  leamsa  sin  r'  a  thabhairt,  ach 
dlioibh-san  d'  an  d'  ulhiicheadh  e. 

41  Agus  air  cluinntinn  so  do'n 
deichnear,  thòisich  iad  air  mòr- 
chorruich  a  ghabhail  ri  Seumas 
agus  Eoin. 

42  Ach  ghairm  losa  iad  d'a 
ionnsuidh,  agus  thubliairt  e  riu, 
A  ta  fhios  agaibh  gu  bheil  aca- 
san  a  ta  air  am  meas  mar  uachd- 
arain  air  na  Cinnich,  àrd-thigli- 
earnas  orra ;  agus  gu  bheil  aig  an 
daoinibh  mòra  làn  ùghdarras  orra. 

43  Ach  cha  bhi  e  mar  sin  'nur 
measg-sa :  ach  ge  b'  e  neach  le  'n 
àill  a  bhi  mòr  'nur  measg,  bith- 
idh  e  'na  òglach  agaibh  : 

44  Agus  ge  b'  e  neach  agaibh  le  'n 
aill  toiseach  a  bhi  aige  bithidh 
e  'na  sheirbhiseach  do  na  h-uile. 

45  Oir  cha  d'thàinig  eadhon 
Mac  an  duine  chum  gu'n  dèant- 
adh  frithealadhdha,  ach  a  dhèan- 
amh  frithealaidh,  agus  a  thoirt 
'anama  fèin  mar  èiric  air  son 
mhòran. 

46  Agus  thàinig  iad  gu  lericho : 
agus  air  imeachd  dhasan  agus 
d'a  dheisciobkiibh,  agus  do 
shkiagh  mòr,  a  mach  à  lericho, 
bha   Bartimeus   an   dall,  mac 

Thimeuis,  'na  shuidhe  ri  taobh 
na  slighe,  ag  iarraidh  dèirce. 

47  Agus  an  uair  a  cliual  e  gu'm 
b'  e  losa  o  Nasaret  a  bh'ann, 
thòisich  e  ri  glaodhaich,  agus  a 
ràdh,  losa,  Mhic  Dhaibhidh, 
dèan  tròcair  orm. 

48  Agus  chronuichmòran  e,chum 
gu  'm  biodh  e  'na  thosd  :  ach  bu 
ro  mhòid  a  ghlaodh  esan,  a  Mhic 
Dhaibhidh,  dèan  tròcair  orm. 

49  Agus  sheas  losa,  agus  dh'- 
àithn  e  esan  a  ghairm  a  ionn- 
suidh:  agus  gliairm  iad  an  dall,  ag 
ràdh  ris,  Biodh  misneach  agad, 
èirich  ;  tha  e  ga  d'  gliairm. 

50  Agus  air  dhasan  'f'halluinn^ 
a  thilgeadh  uaith,  dh'èirich  e, 
agus  thàinig  e  gu  losa. 

51  Agus  fhreagair  losa,  agus 
thubhairt  e  ris,  Ciod  is  àill  leat 
mise  a  dhèanamh  dhuit  ?  Thu- 
bhairt  an  dall  ris,  A  Thighearn, 
mi  dh'fhaotainn  mo  radhairc. 

52  Agus  thubhairt  losa  ris, 
Imich  ;  shlànuich  do  ehreidimh 
thu.  Agus  air  ball  fhuair  e  a 
radharc,  agus  lean  e  losa  san  t- 
slighe. 

CAIB.  XI. 

1  Mharcaìch  losa  gu  buadhnch  do  lerusalem  ; 
12  mhalluich  e  a'  chraobh  air  an  robh 
duìlleach  gun  mheas  /15  ghlan  e  an 
teampull;  20  dh'earalaich  e  a  dhcisciobuil 
chum  iad  a  bhi  seasmhach  sa'  chreidimh,  S;c. 

AGUS  an  uair  a  tliàinig  iad 
am  fagus  do  lerusalem,  gu 
Betphage  agusBetani,  aigsliabh 
nan  crann-oladh,  chuir  e  uaith 
dithis  d'a  dheisciobhiibh, 

2  Agus  thubhairt  e  riu,  Rach- 
aibh  do  'n  bhaile  ud  thall  fa 
bhur  comhair ;  agus  air  ball  an 
uair  a  thèid  sibh  a  steach  ann, 

'  eudach-uachdair. 

gheibh  sibh  searrach  ceangailte, 
air  nach  do  shuidh  aon  duine 
riamh  ;  fuasglaibh  e,  agus  thug- 
aihb  leibh  e. 

3  Agus  ma  their  neach  air  bith 
ruibh,  C'  ar  son  a  ta  sibh  a'  dèan- 
amh  so?  abraibh,  Gu  bheil 
feum  aig  an  Tighearn  air ;  agus 
air  ball  cuiridh  e  'n  so  e. 

4  Agus  dh'imich  iad,  agus 
fhuair  iadan  searracli  ceangailte 
a  muigh  aig  an  dorus,  aig  coinn- 
eachadh  dà  shlighe ;  agus  dh'- 
fliuasgail  iad  e. 

5  Agus  thubhairt  cuid  dhiubh- 
san,  a  bha  'nan  seasamh  an  sin, 
riu,  C'  ar  son  a  ta  sibh  a'  fuasg- 
ladh  an  t-searraich  ? 

6  Agus  thubhairt  iadsan  riu 
mar  a  dh'àithn  losa  dhoibh: 
agus  leig  iad  uatha  iad. 

7  Agus  thug  iad  an  searrach 
chum  losa,  agus  chuir  iad  am 
falluinnean  air ;  agus  shuidh 
esan  air. 

8  Agus  sgaoil  mòran  am  fall- 
uinnean  fèin  air  an  t-slighe : 
agus  gheàrr  cuid  eile  geugan  clo 
na  craobhaibh,  agus  sgaoil  iad 
air  an  t-slighe  iad. 

9  Agus  ghlaodh  iadsan  a  bha 
'g  imeachd  roimhe,  agus  iadsan 
a  bha  'ga  leantuinn,  ag  ràdh, 
Hosanna,  is  beannaichte  an  Tì  a 
ta  teachd  ann  an  ainm  an  Tigli- 
earn. 

10  Is  beannaichte  rìoghachd  ar 
n-Athar  Daibhidh,  a  ta  teachd 
(ann  an  ainm  an  Tighearna ;) 
Hosanna  anns  na  h-àrdaibh. 

11  Agus  chaidh  losa  a  steach 
do  lerusalem,  agus  do  'n  teamp- 
ull ;  agus  an  uair  a  dh'amhairc 
e  air  gach  ni  mu  'n  cuairt,  agus 

a  bha  'm  feasgar  a  nis  air  teachd, 
chaidh  e  mach  gu  Betani  maille 
ris  an  dà  f hear  dheug. 

12  Agus  air  an  là  màireach, 
'nuair  a  chaidh  iad  a  mach  à 
Betani,  dh'fhàs  e  ocrach. 

13  Agus  air  faicinn  craoibh- 
fhìge  fada  uaith,  air  an  robh 
duilleach,  thàinig  e,  dh'fheuch- 

1  ainn  am  faigheadh  e  ni  sam 
|i  bìth  oirre :  agus  air  dha  teachd 
d'a  h-ionnsuidh,  cha  d'fhuair  e 
ni  sam  bith  ach  duilleach ;  oir 
cha  robh  àm  tionail  nam  fìge 
fathast  ann. 

14  Agus  fhreagair  losa  agus 
|l  thubhairt  e  rithe,  Nar  itheadh 

neach  sam  bith  toradh  dhìotsa 
o  so  suas  a  chaoidh.  Agus  chual 
a  dheisciobuil  e. 

15  Agus  thàinig  iad  gu  leru- 
salem  :  agus  chaidh  losa  a  steach 
do'n  teampull,  agus  thòisich  e 
air  an  dream  a  bha  reiceadh 
agus  a'  ceannach  san  teampull  a 
chur  a  mach,  agus  thilg  e  thairis 
bùird  luchd  malairt  an  airgid, 
agus  caithriche  na  muinntir  a 
bha  reiceadh  choluman : 

16  Agus  cha  'n  f huilgeadh  e 
gu'n  giùlaineadh^  neach  sam  bith 
soitheach  troimh  an  teampull. 

17  Agus  theagaisg  e,  ag  ràdh 
riu,  Nach  'eil  e  sgrìobhta,  Goir- 
ear  tigh  ùrnuigh  do  m'  thigh-sa 
do^  na  h-uile  chinnich?  Ach 
rinn  sibhse  'na  gharaidh  luchd- 
reubainn  e. 

18  Agus  chuala  na  sgrìobh- 
aichean  agus  na  h-àrd-shagairt^ 
so,  agus  dh'iarr  iad  cionnus  a 
dh'fheudadh  iad  esan  a  mhill- 
eadh :  oir  bha  'eagal-san  orra,  do 

'  ìomchavreadh.       "  leis. 

bhrìgh  gu'n  robh  an  sluagh  uile 
fo  iongantas  mòr  r'a  theagasg. 

19  Agus  an  uair  a  bha  am 
feasgar  air  teachd,  chaidh  e 
mach  as  a'  bhaile.* 

20  Agus  air  mhaduinn,  ag 
gabhail  seachad  dhoibh,  chunn- 
aic  iad  an  crann-f  ige  air  crìon- 
adh  o  fhreumhaibh. 

21  Agus  air  cuimhneachadh 
do  Pheadar,  thubhairt  e  ris,  A 
mhaighstir,  feuch,  a  ta  a' 
chraobh-fhìge,  a  mhalluich  thu, 
air  crìonadh. 

22  Agus  fhreagair  losa,  agus 
thubhairt  e  riu,  Biodh  creidimh 
Dhè  agaibh. 

23  Oir  gu  deimhin  a  ta  mi 
ag  ràdh  ribh,  ge  b'  e  neach  a 
their  ris  a'  bheinn  so,  Togar 
thu,  agus  tilgear  san  fhairge 
thu,  agus  nach  bì  fo  amharus 
'na  chridhe,ach  a  chreideas  gu'n 
tachair  na  nithe  a  their  e,  thig 
gach  ni  a  their  e  gu  crìch  dha. 

24  Air  an  aobhar  sin  tha  mi 
ag  ràdh  ribh,  Ge  b'  e  nithe  air 
bith  a  dh'iarras  sibh  ann  an 
ùrnuigh,  creidibh  gu'm  faigh 
sibh,  agus  gheibh  sibh. 

25  Agus  an  uair  a  sheasas 
sibh  a'  dèanamh  ùrnuigh,  maith- 
ibh,  ma  ta  ni  air  bith  agaibh  an 
aghaidh  aoin  duine  ;  chum  gu 
maith  bhur  n-Athair  a  ta  air 
nèamh  bhur  peacanna  fèin 
duibhse. 

26  Ach  mur  maith  sibhse,  cha 
mhò  a  mhaitheas  bhur  n-Athair 
a  ta  air  nèamh  bhur  peacanna 
fèin  duibhse. 

27  Agus  thàinig  iad  a  ris  gu 
lerusalem :  agus  air  dhasan  bhi 

^ priomh-shagairt .  a' chaithir. 

a'  spaisdeireaclid '  anns  an  teamp- 
ull,  thàinig  d'  a  ionnsuidh  na 
h-àrd-shagairt,^  agus  na  sgriobh- 
aichean,  agus  na  seanairean. 

28  Agus  thubhairt  iad  ris, 
Ciod  e  an  t-ùghdarras  leis  am 
bheil  thu  a'  dèanamh  nan  nithe 
so?  Agus  cò  thug  dhuit  an 
t-ùghdarras  so  chum  na  nithe  so 
dhèanamh  ? 

29  Agus  fhreagair  losa  agus 
thubhairt  e  riu,  Feòraichidh 
mise  mar  an  ceudna  aon  ni 
dhibhse,  agus  freagraibh  mi,  ag- 
us  innsidh  mise  dhuibh-sa  ciod 
e  an  t-ùghdarras  leis  am  bheil 
mi  dèanamh  nan  nithe  so. 

30  An  ann  o  nèamh,  no  o  dhaoin- 
ibh  a  thàinig  baisteadh  Eoin? 
freagraibh  mi. 

31  Agus  bha  iad  a'  reuson- 
achadh  eatorra  fèin,  ag  ràdh, 
Ma  their  sinn,  O  nèamh ;  their 
esan  ruinn,  C'  ar  son  ma  seadh 
nach  do  chreid  sibh  e  ? 

32  Ach  ma  their  sinn,  O 
dhaoinibh ;  bhaeagalan  t-skiaigh 
orra  :  oir  b'  e  meas  gach  uile  air 
Eoin  gu'm  b'  fhàidh  e  gu  firinn- 
each. 

33  Agus  air  freagairt  dhoibh, 
thubhairt  iad  ri  losa,  Cha'n  'eil 
fhios  againn.  Agus  fhreagair 
losa  agus  thubhairt  e  riu,  Cha 
mhò  a  dli'innseas  mise  dhuibhse 
ciod  e  an  t-ùghdarras  leis  am 
bheil  mi  dèanamh  nan  nithe  so. 

CAIB.  XII. 

1  Ann  an  cosamhlachd  an  fhìonlios  a  shuìdhf 
icheadh  uir  tuafh  mlù-thaingeil,  dh'innis 
Crìosd  roimh-làitnh  diàltadh  nan  ludhach, 
agus  gairm  nan  Cinneach.  13  Sheachainn 
e  an  rib?  a  chuir  na  Phùiì-isich,  agus  na 
Herodianaich  roimhe  mu  thimchioll  ìocadh 
cìse  do  Cheasar  :  18  nochd  e  mearachd  nan 

'  sràideis, 

Sadusach  mu  thìmchìoll  uiseirigh  nam 
marhh.    41  Mhol  e  a'  bhantrach  bhochd. 

AGUS  thòisich  e  air  labhairt 
riu  ann  an  cosamhlachdaibh. 
Shuidhich  duine  àraidh  fion- 
lios,  agus  chuir  e  gàradh  mu'n 
cuairt  air,  agus  chladhaich  e 
ionad-br uthaidh  nam  fion-dhearc, 
agvis  thog  e  tùr,  agus  shuidhich 
e  air  tuath  e,  agus  ghabh  e  a 
thurus  as  a  dhùthaich. 

2  Agus  san  àm  dhligheach 
chuir  e  seirbhiseach  a  dli'ionn- 
suidh  na  tuatha,  chum  gu'm 
faigheadh  e  do  thoradh  an  fhìon- 
lios  o'n  tuath. 

3  Ach  air  dhoibh-san  esan  a 
ghlacadh,  bhuail  iad  e,  agus 
chuir  iad  uatha  falamh  e. 

4  Agus  a  rìs  chuir  e  seirbhis- 
each  eile  d'an  ionnsuidh ;  agus 
chlach  iad  e,  agus  reub  iad  a 
cheann,  agus  chuir  iad  uatha  e 
le  h-eas-urram. 

5  Agus  a  rìs  chuir  e  neacli 
eile  (Tan  ionnsuidh;  agus  esan 
mharbh  iad :  agus  mòran  eile, 
a'  bualadh  cuid  diubh,  agus  a' 
marbhadh  cuid  eile. 

6  Fathast  uime  sin,  air  dha 
aon  Mhac  a  bhi  aige,  a  b'  ion- 
mhuinn  leis,  chuir  e  esan  mar 
an  ceudna  fa  dheoidh  d'  an  ionn- 
suidh,  ag  ràdh,  Bheir  iad  urram 
do  m'  Mhac. 

7  Ach  thubhairt  an  tuath  sin 
'nam  measg  fèin,  Is  e  so  an 
t-oighre ;  tìiigibh,  marbhamaid 
e,  agus  bithidh  an  oighreachd 
againn  fèin. 

8  Agus  rug  iad  air,  agus 
mharbh  iad  e,  agus  thilg  iad  a 
mach  as  an  fhìon-lios  e. 

9  Ciod  e  uime  sin  a  ni  Tigh- 

prìomh-shagairt. 

earn  an  fhìon-lios?  Thig  e 
agus  sgriosaidh  e  'n  tuath  sin, 
asus  bheir  e  ain  fìon-lios  do 
dhaoinibh  eile. 

10  Nach  do  leugh  sibh  an 
sgriobtuir  so  ?  A'  chlach  a 
dìiiùlt  na  clachairean,  rinneadh 
ceann  na  h-oisinn  d'  i. 

11  Rinneadh  so  leis  an  Tigh- 
earn,  agus  is  iongantach  e  'nar 
sùilibh-ne. 

12  Agus  dh'iarr  iad  breith 
air,  ach  bha  eagal  an  t-sluaigh 
orra ;  oir  thuig  iad  gu  'm  b'  ann 
'nan  agliaidh  fèin  a  labhair  e  an 
cosainhlachd :  agus  air  fhàgail 
doibh,  dh'imich  iad  rompa. 

13  Agus  chuir  iad  d'a  ionn- 
suidh  dream  àraidh  do  na  Phàir- 
isich,  agus  do  luchd-leanmhuinn 
Heroid,  chum  gu'n  glacadh  iad 
e  'na  chainnt. 

14  Agus  air  dhoibh-san  teachd, 
thubhairt  iad  ris,  A  mhaighstir, 
a  ta  fhios  againn  gu  bheil  thusa 
firinneach,  agus  nach  'eil  suim 
agad  do  neach  air  bith :  oir 
cha'n  'eil  thu  ag  amharc  air 
gnùis  dhaoine,  ach  a'  teagasg 
slighe  Dhè  ann  am  firinn.  Am 
bheil  e  ceaduichte  cìs  a  thoirt  do 
Cheasar,  no  nach  'eil  ?  an  tabh- 
air,  no  nach  tabhair  sinn  i  ? 

15  Ach  air  dhasan  an  cealg  a 
thuigsinn,  thubhairt  e  riu,  C'ar 
son  a  ta  sibh  ga  m'  bhuaireadh  ? 
thugaibh  peghinn  a  m'  ionn- 
suidh,  chum  gu'm  faic  mi  i? 

16  Agus  thug  iad  d'  a  ionnsuidh 
agus  thubhairt  e  riu,  Cò  d'  an 

ìomhaigh  so,  agus  cò  d'  am  huin 
an  sgrìobhadh  so  ?  Agus  thubh- 
airt  iadsan  ris,  Do  Cheasar. 

17  Agus  fhreagair  losa,  agus 

thubhairt  e  riu,  Thugaibh  do 
Cheasar  na  nithe  a's  le  Ceasar, 
agus  do  Dhia  na  nithe  a  's  le 
Dia.  Agus  ghabh  iad  iongant- 
as  ris. 

18  An  sin  thàinig  na  Sadus- 
aich  d'a  ionnsuidh,  a  ta  'g  ràdli 
nach  'eil  aiseirigh  ann ;  agus 
dh'fheòraich  iad  deth,  ag  ràdh, 

19  A  mhaighstir,sgrìobh  Maois 
dhuinne,  Nam  faigheadh  bràthair 
duine  air  bith  bàs,  agus  gu'm 
f  àgadh  e  bean,  agus  nach  f  àgadh 
e  clann,gu'n  gabhadh  a  bhràthair 
a  bhean  d'a  iomisuidh,  agus  gu'n 
togadh  e  sliochd  d'  a  bhràthair. 

20  A  nis  bha  seachdnar  bhràith- 
rean  ann  :  agus  ghabh  an  ceud 
fhear  dhiubh  bean,  agus  an  uair 
a  dh'eug  e,  cha  d'fhàg  e  sliochd. 

21  Agus  ghabh  an  dara  fear  i, 
agus  fhuair  esan  bàs,  agus  cha 
mhò  a  dh'f  hàg  esan  sliochd :  ag- 
us  an  treas  fear  mar  an  ceudna. 

22  Agus  ghabh  an  t-seachdnar 
i,  agus  cha  d'fhàg  iad  sliochd : 
'nandèighuile,chaochail  a'  bhean 
mar  an  ceudna. 

23  Anns  an  aiseirigh  uime  sin, 
an  uair  a  dh'èireas  iad,  cò  dhiubh 
d'  am  bean  i  ?  oir  bha  i  aig  an 
t-seachdnar  'na  mnaoi. 

24  Agus  fhreagair  losa  agus 
thubhairt  e  riu,  Nacli  'eil  sibh 
uime  sin  ann  am  mearachd,  do 
bhrìgh  nach  'eil  eòlas  agaibh  air 
na  sgriobtuiribh,  no  air  cumh- 
achd  Dhè  ? 

25  Oir  an  uaii'  a  dh'èireas  iad 
o  na  marbhaibh,  cha  phòs  iad,  ni 
mò  a  bheirear  am  pòsadh  iad; 
ach  a  ta  iad  mar  na  h-aingil  a  ta 
air  nèamh. 

26  Ach  mu   thimchioll  nara 

marbh,  gu  'n  èirich  iad,  nach 
do  leugh  sibh  ann  an  leabhar 
Mhaois,  cionnus  a  labhair  Dia 
ris  anns  a'  phreas,  ag  ràdh,  Is 
mise  Dia  Abrahaim,  agus  Dia 
Isaaic,  agus  Dia  lacoib  ? 

27  Cha  'n  e  Dia  nam  marbh  e, 
ach  Dia  nam  beò :  tha  sibhse 
uime  sin  ann  am  mearachd  mòr. 

28  Agus  thàinig  neach  do  na 
sgrìobhaichibh,  agus  an  uair  a 
chual  e  iadsan  a'  deasboireachd 
r'a  chèile,  agus  a  thuig  e  gu'n 
do  fhreagair  e  gu  maith  iad, 
chuir  e  ceisd  air,  Cia  i  a'  cheud 
àithne  do  na  h-àitìieantaibh  uile  ? 

29  Agus  fhreagair  losa  e,  'S 
i  so  a'  cheud  àitlme  do  na  h- 
àitheantaibh  uile,  Eisd,  O  Is- 
rael,  an  Tighearn  ar  Dia-ne,  is 
aon  Tighearn  e ; 

30  Agus  gràdhaichidh  tu  an 
Tighearn  do  Dhia  le  d'  uile 
chridhe,  agus  le  d'uile  anam,  ag- 
us  le  d'  uile  inntinn,  agus  le  d'  uile 
neart :  /s  i  so  a'  cheud  àithne  : 

31  Agus  is  cosmhuil  an  dara 
àithie  rithe  so,  Gràdhaichidh  tu 
do  choimhearsnach  mar  thu  fèin : 
cha  'n  'eil  àithne  eile  ann  a's  mò 
na  iad  so. 

32  Agus  thubhairt  an  sgriobh- 
aiche  ris,  Is  maith,  gu  firinn- 
each,  a  Mhaighstir,  a  thubhairt 
thu  :  oir  a  ta  aon  Dia  ann,  agus 
cha'n'eil  atharrach  ann  ach  e 
fèin. 

33  Agus  esan  a  ghràdhachadh 
leis  an  uile  chridhe,  agus  leis  an 
uile  thuigse,  agus  leis  an  uile 
anam,  agus  leis  an  uile  neart, 
agus  neach  a  ghràdhachadh  a 
choimhearsnaich  mar  e  fèin,  is 
mò  sin  na  na  h-uile  làn  ìob- 

airte-loisgte,  agus  thabharta-sa. 

34  Agus  an  uair  a  chunnaic 
losa  gu'n  do  fhreagair  e  gu 
tuigseach,  thubhairt  e  ris,  Cha'n 
'eil  thu  fada  o  rioghachd  Dhè. 
Agus  cha  robh  a  mhisnich  aig 
neach  air  bith  o  sin  suas  ceisd  a 
chur  air. 

35  Agus  fhreagair  losa  agus 
thubhairt  e,  a'  teagasg  anns  an 
teampull,  Cionnus  a  tha  na 
sgrìobliaichean  ag  ràdh  gur  e 
Crìosd  Mac  Dhaibhidh  ? 

36  Oir  thubairt  Daibhidh  fèin 
troimh  an  Spiorad  naomh,  Thu- 
bhairt  an  Tighearn  ri  m'  Thigh- 
earn-sa,  Suidh  air  mo  làimh 
dheis,  gus  an  cuir  mi  do  naimhde 
'nan  stòl  fo  d'  chosaibh  ; 

37  Air  an  aobhar  sin  a  ta 
Daibhidh  fèin  a'  gairm  a  Thigh- 
earna  dheth  ;  cionnus  ma  seadh 
is  e  'mhac  e  ?  Agus  dh'èisd  am 
mòr-shluagh  ris  gu  taitneach. 

38  Agus  thubhairt  e  riu  'na 
theagasg,  Bithibh  air  bhur  faic- 
ill  o  na  sgrìobhaichibh,  leis  an 
ionmhuinn  imeachd  ann  an  cul- 
aidhibh  fada,  agus  fàilte  fhaot- 
aimi  air  na  margaibh, 

39  Agus  na  ceud  chaithriche 
anns  na  sionagogaibh,  agus  na 
ceud  àiteacha-suidhe  aig  na  fèill- 
ibh : 

40  A  dh'itheas  suas  tighean 
bhantrach,  agus  air  sgàth  deadh 
choslais  a  ni  ùrnuighean  fada: 
gheibh  iad  sin  an  diteadh^  a's 
mò. 

41  Agus  air  do  losa  suidhe  fa 
chomhair  àite-coimhid  an  ionmh- 
ais,  thug  e  fa  'near  cionnus  a  bha 
'm  pobull  a'  cur  an  airgid  anns 

'  peanas,  damnadh. 

an  ionmlias :  agus  cliuir  mòran  do 
dhaoinibh  saoibhir  mòran  ann. 

42  Asus  air  teachd  do  bhan- 
traich  bhochd,  thilg  i  dà  bhonn 
bheag  ann,  a  ni  feoirling. 

43  Agus  air  dha  a  dheisciobuil 
a  ghairm  d'  a  ionnsuidh,  thu- 
bhairt  e  riu,  Gu  deimhin  a  ta  mi 
ag  ràdh  ribh,  gu'n  do  chuir  a' 
bhantrach  bhochd  so  tuilleadh 
san  ionmhas,  na  iadsan  uile  a 
thilg  ann. 

44  Oir  thilg  iadsan  uile  ann 
d'  am  mòr-phailteas  ;  ach  thilg 
ise  as  a  gainne  na  bha  aice  uile, 
eadhon  a  beathachadh  gu  h-iom- 
lan. 

CAIB.  XIII. 

1  Dh'innis  Crìosd  roimh-làimh  syrios  an 
teampnil/,  9  geur-leanmhuinn  air  son  an 
t-soisgeil,  10  gurèigin  an  soisgeul  a  hhìair 
a  shearmonachadh  do  gach  uile  chinneach; 
14  agus  gu  'n  tig  àmhghara  mòra  air  na  h- 
ludhaich :  24  Dòigh  a  theachd-san  chum 
hreitheanais,  3)C. 

AGUS  an  uair  a  bha  e  dol  a 
mach  as  an  teampull,  thu- 
bhairt  neach  d'  a  dheisciobkubh 
ris,  A  Mhaighstir,  feuch  ciod  e  a' 
ghnè  chlacli  so,  agus  ciod  e  a' 
ghnè  aitreibh  so  ! 

2  Agus  fhreagair  losa  agus 
thubhairt  e  ris,  Am  faic  thu  an 
aitreabh  mhòr  so  ?  cha  'n  f hàg- 
ar  clach  air  muin  cloiche,  nach 
sgarar  o  chèile. 

3  Agus  'nuair  a  shuidh  e  air 
sliabh  nan  crann-oladh,  fa  chomh- 
air  an  teampuill,  dh'fheòraich 
Peadar,  agus  Seumas,  agus  Eoin, 
agus  Aindreas  an  uaignidheas 
deth, 

4  Innis  duinne  c '  uin'  a  bhith- 
eas  na  nithe  sin,  agus  ciod  e  'n 

'  iomraidhean. 

comliara  'nuair  a  bhitheas  na 
nithe  sin  gu  lèir  air  an  coimh- 
lionadh. 

5  Agus  f  hreagair  losa  iad,  agus 
thòisich  e  air  a  ràdh,  Thugaibh 
an  aire  nach  meall  aon  neach 
sibh  : 

6  Oir  thig  mòran  an  am  ainm- 
sa,  ag  ràdh,  Is  mise  e  :  agus 
meallaidh  iad  mòran. 

7  Agus  an  uair  a  chluinneas 
sibh  coganna,  agus  tuairisgeul^ 
choganna,  na  biodh  buaireas 
oirbh :  oir  is  èigin  iad  so  a 
theachd ;  ach  cha '  n  'eil  an  deir- 
eadh  ann  fathast. 

8  Oir  èiridh  cinneach  an  agh- 
aidh  cinnich,  agus  rìoghachd  an 
aghaidh  rìoghachd :  agus  bith- 
idh  critheanna  talmhainn  ann  an 
iomadh  àit,  agus  bithidh  gorta 
asfus  trioblaidean  ann  :  is  iad  sin 
toiseach  dhòruinnean 

9  Ach  thugaibh  an  aire  dhuibh 
fèin :  oir  bheir  iad  thairis  sibh 
do  chomhairlibh :  agus  anns  na 
sionagogaibh  sgiùrsar  sibh,  agus 
cuirear  sibh  an  làthair  uachdar- 
an  agus  righrean  air  mo  shon- 
sa,  mar  fhianuis  dhoibh-san^. 

10  Agus  is  èigin  air  tùs  an 
soisgeul  a  bhi  air  a  shearmonach- 
adh  do  na  h-uile  chinnich. 

11  Ach  an  uair  a  bheir  iad  leo 
sibh,  'gur  tabhairt  thairis,  na 
biodh  e  na  ro-chùram  oirbh 
ciod  e  a  labhras  sibh,  agus  na 
smuainichibh  roimh-làimh  air : 
ach  ge  b  'e  ni  a  bheirear  dhuibh 
san  uair  sin  fèin,  abraibh  e  :  oir 
cha  sibhse  ta  labhairt,  ach  an 
Spiorad  naomh. 

12  Agus  bheir  am  bràthair  a 

^  àmhgìmran.       ^  'nan  aghaidh-aan. 

bliràthair  tliairis  chum  bàis, 
agus  an  t-athair  a  mhac :  agus 
èiridh  a'  chlann  suas  an  agh- 
aidh  am  pàranta,  agus  bheir 
iad  fa  'near  an  cur  gu  bàs. 

13  Agus  bithidh  sibh  air  bhur 
faathachadh  leisnah-uile  dhaoin- 
ibh  air  sgàth  m'ainme-sa :  ach  an 
tì  a  bhuanaicheas  chum  na  crìche, 
is  e  so  a  shaorar. 

14  Ach  an  uair  a  chì  sibh 
gràineileachd  an  lèir-sgrios,  air 
an  do  labhair  Daniel  am  fàidh, 
'na  seasamh  anns  an  ionad  nach 
bu  chòir  dh'i,  (tuigeadh  an  ti  a 
leughas,)  an  sin  teicheadh  iad- 
san,  a  ta  ann  an  tìr  ludea,  chum 
nam  beann  : 

15  Agus  na  tigeadh  esan  a  ta 
air  mullach  an  tighe,  a  nuas 
do  'n  tigh,  agus  na  rachadh  e 
steach,  a  thoirt  ni  air  bith  clS  3i 
thigh. 

16  Agus  an  t\  a  ta  sa'  mhach- 
air,  na  pilleadh  e  air  ais  a  thog- 
ail  't  halluinn  leis. 

17  Ach  mo  thruaigh  iad  na 
mnài  sin  a  ta  torrach,  agus  iad- 
san  a  ta  toirt  ciche  sna  làithibh 
sin ! 

18  Agus  guidhibh-sa  gun  bhur 
teicheadh  a  bhi  sa'  gheamh- 
radh. 

19  Oir  bithidh  àmhghar  anns 
na  làithidh  sin,  amhuil  nach 
robh  a  leithid  ann  o  thoiseach 
na  cruitheachd  a  chruthaich 
Dia,  gus  a  nis,  agus  nach  mò  a 
bhitheas. 

20  Agus  mur  giorraicheadh  an 
Tighearn  na  làithean  ud,  cha 
rachadh  feoil  air  bith  as :  ach 
air  son   an  t-shiaigh  thaghta, 


a  thagh  e  fèin,  ghiorraich  e  na 
làithean  ud. 

21  Agus  an  sin  ma  their  neach 
air  bith  ribh,  Feuch,  a  ta  Crìosd 
an  so,  no,  Feuch,  a  ta  e  'n  sin, 
na  creidibh  e : 

22  Oir  èiridh  Crìosdan  brèige, 
agus  fàidhean  brèige,  agus  nì 
iad  comharan,  agus  mìorbhuil- 
ean,  chum,  nam  bu  chomasach 
<?,  na  daoine  taghta  fèin  a  mheall- 
adh. 

23  Agus  thugaibh-sa  an  aire : 
feuch,  roimh-innis  mi  dhuibh  na 
h-uile  nithe. 

24  Ach  anns  na  làithibh  sin, 
an  dèigh  an  àmhghair  ud,  bith- 
idh  a'  ghrian  air  a  dorchachadh, 
agus  cha  toir  a'  ghealach  a  solus 
uaipe^ ; 

25  Agus  tuitidh  reulta  nèimh, 
agus  bithidh  na  cumhachdan  a  ta 
sna  nèamhaibh  air  an  crathadh. 

26  Agus  an  sin  chì  iad  Mac  an 
duine  a'  teachd  anns  na  neul- 
aibh,  maille  ri  mòr-chumhachd, 
agus  glòir. 

27  Agus  an  sin  cuiridh  e  'aingil 
a  mach,  agus  cruinnichidh  e 
r'  a  chèile  a  dhaoine  taghta  fèin 
o  na  ceithir  gaothaibh,  o  leth- 
iomall  na  talmhainn  gu  leth- 
iomall  nèimh. 

28  A  nis  fòghkimaibh  cosamh- 
lachd  o  'n  chraoibh-fhìge  :  An 
uair  a  bhitheas  a  geug  a  nis 
maoth,  agus  a  chuireas  i  mach 
a  duilleach,  a  ta  fhios  agaibh  gu 
bheil  an  samhradh  am  fagus  : 

29  Agus  mar  an  ceudna  sibhse, 
an  uair  a  chi  sibh  na  nithe  sin 
tachairt,  biodh  fhios  agaibh  gu 

'  uaithe. 

blieil  e'm  fagus,  eadhon  aig  na 
dorsaibh. 

30  Gu  deimhin  a  ta  mi  ag  ràdh 
ribh,  nach  tèid  an  ginealach  ^  so 
thairis,  gus  an  coimhlionar  na 
nithe  sin  uile. 

31  Thèid  nèamh  agus  talamh 
seach ;  ach  cha  tèid  m'  f hocail-sa 
seach  a  chaoidh. 

32  Ach  cha'n  'eil  fios  an  là  no 
na  h-uaire  sin  aig  neach  air  bith, 
cha'n  'eil  aig  na  h-ainghbh  a  ta 
air  nèamh,  no  aig  a'  Mhac,  ach 
aig  an  Athàir. 

33  Thugaibh  fa'near,  dèanaibh 
faire  agus  ùrnuigh  :  oir  cha  'n 
'eil  f  hios  agaibh  c'  uin'  a  thig  an 
t-àm. 

34  Oir  a  ta  Mac  an  duine  mar 
dhuine  a  chaidh  air  thurus,  ag- 
us  a  dh'fhàg  a  thigh  fèin,  agus 
a  thug  d'  a  sheirbhisich  cumh- 
achd,  agus  'obair  fèin  do  gach 
neach,  agus  a  thug  àithne  do'n 
dorsair  faire  a  dhèanamh. 

35  Uime  sin  dèanaibh-sa  faire, 
(oir  cha'n  'eil  fhios  agaibh  c'  uin' 
a  thig  maighstir  an  tighe  ;  an 
ann  air  feasgar,no  airmheadhon- 
oidhche,  no  aig  gairm  choileach, 
no  anns  a'  mhaduinn  ;) 

36  Air  eagal  air  teachd  dha 
gu  h-obann,  gu  'm  faigh  e  sibh 
'nur  codal. 

37  Agus  na  nithe  a  ta  mi  ag 
ràdh  ribhse,  a  ta  mi  ag  ràdh  ris 
na  h-uile  dhaoinibh,  Dèanaibh 
faire. 

CAIB.  XIV. 

1  Comhairle  an  agliaidh  Chrìosd.  3  Dhhirt- 
eadh  oladh  phrìseìl  aìr  a  cheann.  10  Reic 
Tudas  a  Mhaighstir  air  son  aìrgid.  12  Tha 

.   Crìosdfèin  ag  innseadh  roimh-làimhcionnus 

'  linn. 

II.  XIV. 

a  bka  e  gu  hhi  air  a  hhrath  le  h-aon  d'  a  dheis- 
ciobluibh.  Dh'  brduich  e  an  t-suipeir  naomh, 
SfC. 

AGUS  bha  a'  chàisg,  agus  fèiU 
an  arain  neò-ghoirtichte  an 
dèigh  dà  là:  agus  dh'iarr  na  h- 
àrd-shagairt  agus  na  sgrìobh- 
aichean,  cionnus  a  ghlacadh  iad 
esan  le  foilP,  agus  a  chuireadh 
iad  gu  bàs  e. 

2  Ach  thubhairt  iad,  Cha'n 
ann  air  an  fhèill,  air  eagal  gu'n 
èirich  buaireas  am  measg  an 
t-sluaigh. 

3  Agus  air  bhi  dha  ann  am 
Betani,  ann  an  tigh  Shimoin  an 
lobhair,  an  uair  a  bha  e  'na 
shuidhe  air  bòrd,  thàinig  bean, 
aig  an  robh  bocsa  alabastair  do 
oladh  spicnaird,  ro  luachmhoir  ; 
agus  bhris  i  am  bocsa,  agus  dhòirt 
i  air  a  cheann  e. 

4  Agus  bha  cuid  diubh  diom- 
bach  annta  fèin,  agus  ag  ràdh, 
C'ar  son  a  rinneadh  an  t-ana- 
caitheadh  so  air  an  oladh  ? 

5  Oir  dh'fheudadh  i  bhi  air  a 
reiceadh  air  son  tuilleadh  na  trì 
cheud  peghinn,  agus  air  a  toirt 
do  na  bochdaibh.  Agus  rinn 
iad  gearan  'na  h-aghaidh. 

6  Ach  thubhairt  losa,  Leigibh 
leatha  ;  c'ar  son  a  ta  sibh  cur 
dragha  oirre?  rinn  i  obair  mhaith 
ormsa. 

7  Oir  a  ta  na  bochdan  a  ghnàth 
maille  ribh,  agus  ge  b'  e  uair  is 
àill  leibh,  feudaidh  sibh  maith  a 
dhèanamh  dhoibh  :  ach  cha'n 
'eil  mise  a  ghnàth  agaibh. 

8  Rinn  i  na  dh'fheudadh  i: 
thàinig  i  roimh-làimh  a  dh'- 
ùngadh  mo  chuirp  chum  adh- 
laic. 

9  Gu  deimhin  a  ta  mi  ag 
ràdli  ribh,  Ge  b'  e  earrann  ^  air 
bith  air  feadh  an  domhain  iiile 
am  bì  an  soisgeul  so  air  a 
shearmonachadh,  bithidh  mar  an 
ceudna  an  ni  so  a  rinn  i  air 
innseadli,  mar  chuimhne  oirre. 

10  Agus  dh'imich  ludas  Isca- 
riot,  aon  do  'n  dà  fhear  dheug, 
chum  nan  àrd-shagart,  gu  esan  a 
bhrath  dhoibh. 

11  Agus  'nuair  a  chual  iadsan 
so,  bha  iad  aoibhneach,  agus 
gheall  iad  airgiod  a  thoirt  da. 
Agus  dh'iarr  e  cionnus  a  dh'- 
fheudadh  e  gu  h-iomchuidh  esan 
a  bhrath. 

12  Agus  air  a'  cheud  là  do 
fhèill  an  arain  neo-ghoirtichte, 
an  uair  bu  ghnàth  leo  an  t-uan 
càisge  a  mharbhadh,  thubhairt 
a  dheisciobuil  ris,  C'àit  an  toil 
leat  sinne  dhol  a  dh'ulluchadh, 
chum  gu'n  itheadh  tu  a'  chàisg  ? 

13  Agus  chuir  e  dithis  d'  a 
dheisciobluibh,  agus  thubhairt  e 
riu,  Rachaibh  a  steach  do'n 
bhaile,  agus  coinnichidh  duine 
sibh  a'  giùlan  soithich  uisge : 
leanaibh  e. 

14  Agus  ge  b'e  àit  am  tèid  e 
stigh,  abraibh-sa  ri  fear-an- 
tighe,  Tha  am  Maighstir  ag 
ràdh,  C'àit  am  bheil  an  seòmar 
aoidheachd,  anns  an  ith  mi  a' 
chàisg  maiUe  ri  m'  dheisciob- 
luibh  ? 

15  Agus  nochdaidh  esan  dhuibh 
seòmar  àrd,farsuinn,'na  làn  uidh- 
eam  agus  deasaichte  :  an  sin  ull- 
uichibh  dhuinn. 

16  Agus  chaidh  a  dheisciobuil 
a  mach,  agus  thàinig  iad  do'n 

'  àit,  hall. 

bhaile,  agus  fhuair  iad  mar  thu- 
bhairt  e  riu :  agus  dh'ulluich  iad 
a'  chàisg. 

17  Agus  air  teachd  do  'n 
f  heasgar,  thàinig  esan  maille  ris 
an  dà  f  hear  dheug. 

18  Agus  an  uair  a  bha  iad 
'nan  suidhe,  agus  ag  itheadh, 
thubhairt  losa,  Gu  deimhin  a  ta 
mi  ag  ràdh  ribh,  gu  'm  brath  aon 
agaibh-sa,  a  ta  'g  itheadh  maille 
rium,  mise. 

19  Agus  thòisich  iad  air  a  bhi 
dubhaeh,  agus  a  ràdh  ris  an 
dèigh  a  chèile,  Am  mise  e  ?  agus 
fear  eile,  Am  mise  e  ? 

20  Agus  air  freagairt  dhasan 
thubhairt  e  riu,  Is  fear  do  'n  dà 
fhear  dheug  e,  a  ta  tumadh 
maille  ^  riumsa  sa'  mhèis. 

21  A  ta  mac  an  duine  gu 
deimhin  ag  imeachd,  mar  a  ta  e 
sgrìobhta  uime,  ach  is  an-aoi- 
bhinn  do  'n  f  hear  sin  le  'm  brath- 
ar  Mac  an  duine  :  bu  mhaith 
do  'n  duine  sin  mur  beirteadh 
riamh  e. 

22  Agus  ag  itheadh  dhoibh, 
ghlac  losa  aran,  agus  an  dèigh  a 
bheannachadh,  bhris  e,  agus  thug 
e  dhoibhsan  e,  agus  thubhairt  e, 
Gabhaibh,  ithibh :  is  e  so  mo 
chorp-sa. 

23  Agus  air  glacadh  a'  chup- 
ain,  agus  air  tabhairt^  buidh- 
eachais,  thug  e  dhoibhsan  e : 
agus  dh'òl  iad  uile  as. 

24  Agus  thubhairt  e  riu,  Is  i 
so  m'  fhuil-sa  an  Tiomnaidh- 
nuaidh,  a  dhòirtear  air  son 
mhòran. 

25  Gu  deimhin  a  ta  mi  ag  ràdh 
ribh,  Nach  òl  mi  ni's  mò  do 

2  ntarrinn.        ^  brrith. 

thoradli  na  fìonain',  giis  an  là 
sin  an  òl  mi  nuadh  e  ann  an 
rìoghachd  Dhè. 

26  Agus  air  dhoibh  laoidh  a 
sheinn,  chaidh  iad  a  mach  gu 
sliabh  nan  crann  oladh. 

27  Agus  thubhairt  losa  riu, 
Gheibh  sibh  uile  oilbheum  ann- 
am-sa  an  nochd :  oir  a  ta  e  sgrìobh- 
ta,  Buailidh  mi  am  buachaill, 
agus  sgapar  na  caoraich. 

28  Ach  an  dèigh  dhomh  èirigh, 
thèid  mi  roimhibh  do  Ghalile. 

29  Ach  thubhairt  Peadar  ris, 
Ged  f  haigh  iadsan  uile  oilbheum 
annad,  gidheadh  cha  'n  fhaigk 
mise  e. 

30  Agus  thubhairt  losa  ris, 
Gu  deimhin  a  ta  mi  ag  ràdh 
riut,  An  diugh,  air  an  oidhche  so 
fèin,  mu  'n  goir  an  coileach  dà 
uair,  gu  'n  àicheadh  thusa  mi  trì 
uairean. 

31  Ach  is  ro  mhòid  a  thubh- 
airt  esan,  Ged  is  èigin  domh  am 
bàs  fhulang  maille  riut,  cha  'n 
àicheadh  mi  chaoidh  thu.  Agus 
mar  sin  thubhairt  càch  uile  mar 
an  ceudna. 

32  Agus  thàinig  iad  gu  ionad 
d'  am  b'  ainm  Getsemane  ;  agus 
thubhairt  e  r'  a  dheisciobluibh, 
Suidhibh-sa  an  so,  gus  an  dèan 
mise  ùrnuigh. 

33  Agus  thug  e  leis  Peadar, 
agus  Seumas,  agus  Eoin,  agus 
thòisich  e  air  a  bhi  fuidh  uamh- 
chrith,  agus  fuidh  anabarra  bròin. 

34  Agus  thubhairt  e  riu,  Tha 
m'  anam  ro  bhrònach,  eadhon  gu 
bàs  :  fanaibh-sa  an  so,  agus  dèan- 
aibh  faire. 

35  Agus  chaidh  e  beagan  air 


aghaidh,  agus  thuit  e  air  an 
talamh,  agus  rinn  e  ùrnuigli, 
nam  bu  chomasach  e,  gu  'n  rach- 
adh  an  uair  thairis  air. 

36  Agus  thubhairt  e,  Abba, 
Athair,  a  ta  gach  ni  so-dhèanta 
dhuitse ;  cuir  an  cupan  so  seachad 
orm  :  gidheadh,  na^  b'  e  an  ni  a 
b'  àill  leamsa,  ach  an  ni  a  's  toil 
leatsa. 

37  Agus  thàinig  e,  agus  fhuair 
e  iadsan  'nam  codal,  agus  thubh- 
airt  e  ri  Peadar,  a  Shimoin  am 
bheil  thu  a'  d'  chodal  ?  nach  b'  ur- 
rainn  thu  faire  a  dhèanamh  aon 
uair  ? 

38  Dèanaibh  faire  agus  ùrnuigh, 
chum  nach  tuit  sibh  am  buair- 
eadh :  a  an  spiorad  gu  deimhin 
togarrach,  ach  a  ta  an  fheoil  an- 
mhunn^. 

39  Agus  air  dha  imeachd  a  rìs, 
rinn  e  ùrnuigh,  ag  ràdh  nam 
briathra  ceudna. 

40  Agus  an  uair  a  phill  e, 
fhuair  e  iad  a  ris  'nan  codal, 
(oir  bha  'n  sùilean  trom,)  agus 
cha  robh  fhios  aca  cionnus  a 
bheireadh  iad  freagradh  air. 

41  Agus  thàinig  e  an  treas 
uair,  agus  thubhairt  e  riu,  Coid- 
libh  roimhibh  a  nis,  agus  gabh- 
aibh  fois :  is  leoir  e,  thàinig  an 
uair ;  feuch,  a  ta  Mac  an  duine 
air  a  bhrath  thairis  do  làmhaibh 
nam  peacach. 

42  Eiribh,  imicheamaid ;  feuch, 
a  ta  an  tì  a  bhrathas  mise  am 
fagus. 

43  Agus  air  ball,  air  dha  bhi 
fathast  a'  labhairt,  thàinig  ludas, 
aon  do  'n  dà  fhear  dheug,  agus 
sluagh  mòr  maille  ris  le  claidh- 


fìnenmhain. 

ibh  agus  bataibh,  o  na  h-àrd- 
shagartaibh,  agus  na  sgrìobh- 
aichibh,  agus  na  seanairibh. 

44  Agus  bha  an  tì  a  bhrath 
e-san  air  toirt  comhara  dhoibh, 
ag  ràdh,  Ge  b'  e  neach  d'  an  toir 
mise  pòg,  is  e  sin  e ;  glacaibh 
e,  agus  thugaibh  leibh  e  gu  tèar- 
uinte. 

45  Agus  air  teachd  dha,  chaidh 
e  air  ball  d'  a  ionnsuidh-sa,  agus 
thubhairt  e,  Fàilte  dhuit,  a 
mhaighstir ;  agus  phòg  se  e. 

46  Agus  chuir  iadsan  làmh  ann, 
agus  ghlac  iad  e, 

47  Agus  air  tarruing  claidh- 
eimh  do  fhear  do  na  bha  làthair, 
bhuail  e  òglach  an  àrd-shagairt, 
agus  gheàrr  e  a  chluas  deth. 

48  Agus  fhreagair  losa  agus 
thubhairt  e  riu,  An  d'  thàinig 
sibh  a  mach  gu  mo  ghlacadh-sa, 
mar  gu  b'  ann  an  aghaidh  fìr- 
reubainn  le  claidhibh  agus  le 
bataibh  ? 

49  Bha  mi  gach  là  maille  ribh 
san  teampull,  a'  teagasg,  agus 
cha  do  ghlac  sibh  mi :  ach  a  ta 
so  chum  gu  biodh  na  sgriobtuir- 
ean  air  an  coimhlionadh. 

50  Agus  air  do  na  h-uile  a 
thrèigsinn,  theich  iad. 

51  Agus  lean  òganach  àraidh  e, 
aig  an  robh  lìon-eudach  air  a 
chur  m'  a  chorp  lomnochd ;  agus 
rug  na  h-òganaich  air. 

52  Achairdhasananlìon-eudach 
f  hàgail,  theich  e  lomnochd  uatha. 

53  Agus  thug  iad  leo  losa  chum 
an  àrd-shagairt :  agus  cliruinn- 
icheadh  maille  ris  na  h-àrd-shag- 
airt  uile,  agus  na  seanairean, 
agus  na  sgrìobhaichean. 

54  Agus  lean  Peadar  e  fada 

uatha,  gus  an  deachaidh  e  steach 
do  thalla  an  àrd-shagairt :  agus 
bha  e  'na  shuidhe  maille  ris  na 
seirbhisich,  agus  'ga  gharadh  ris 
an  teine. 

55  Agus  dh'  iarr  na  h-àrd-shag- 
airt,  agus  a'  chomhairle  uile 
fianuis  an  aghaidh  losa,  chum  a 
chur  gu  bàs ;  agus  cha  d'  f  huair 
iad. 

56  Oir  rinn  mòran  dhaoine  fian- 
uis  bhrèige  'na  aghaidh,  ach  cha 
do  chòird  am  fianuis  r'  a  chèile\ 

57  Agus  dh'èirich  dream  àr- 
aidh,  agus  thug  iad  fianuis  bhrèige 
'na  aghaidh,  ag  ràdh, 

58  Chuala  sinne  e  ag  ràdh, 
Leagaidh  mi  sìos  an  teampull 
so,  a  rinneadh  le  làmhaibh,  ag- 
us  an  trì  làithibh,  togaidh  mi 
teampull  eile,  neo-dhèanta  le 
làmhaibh. 

59  Agus  mar  sin  fèin  cha  robh 
am  fianuis  a'  teachd  r'  a  chèile. 

60  Agus  air  èirigh  suas  do  'n 
àrd-shagart  sa'  mheadhon,  chuir 
e  ceisd  air  losa,  ag  ràdh,  Nach 
toir  thu  freagradh  air  bith  uait  ? 
ciod  sin  mu  bheil  iad  so  a'  toirt 
fianuis  a'  d'  aghaidh  ? 

61  Ach  dh'fhan  e-san  'na  thosd, 
agus  cha  do  flireagair  e  ni  sam 
bith.  A  rìs  dh'f heòraich  an  t-àrd- 
shagart  deth,  agus  thubhairt  e 
ris,  An  tu  Crìosd,  Mac  an  Tì 
bheannaichte  ? 

62  Agus  thubhairt  losa,  Is  mi : 
agus  chì  sibh  Mac  an  duine  'na 
shuidhe  air  deas  làimh  cumhachd 
Dhè,  agus  a'  teachd  le  neulaibh 
nèimh. 

63  An  sin  reub  an  t-àrd-shagart 

'  c/iffl  rohh  amfianuis  ionnan,  cha  d  /hogh- 
ninn  am  fianuis. 


MARC, 


XIV.  XV. 


'eudach,  agus  tbubliairt  e,  Ciod 
am  feum  a  ta  againn  tuilleadh 
air  fìanuisibh  ? 

64  Chuala  sibh  an  toibheum  : 
ciod  i  bhur  barail-sa?  Agus 
thug  iad  iiile  breth  'na  aghaidh 
gu  'n  do  thoill  e  am  bàs. 

65  Agus  thòisich  cuid  diubh 
air  smugaid  a  thilgeadh  air,  agus 
aghaidh  fholach,  agus  a  bhual- 
adh  le  'n  dornaibh,  agus  a  ràdli 
ris,  Dèan  fàidheadaireachd :  agus 
ghabh  na  seirbhisich  le  'm  bas- 
aibh  air. 

66  Agus  air  do  Pheadar  a  bhi 
shìos  anns  an  talla,  thàinig  aon 
do  bhanoglaich  an  àrd-shagairt : 

67  Agus  'nuair  a  cliunnaic  i 
Peadar  'ga  gharadh,  agus  air  dh'i 
beachdachadh  air,  thubhairt  i  lis, 
Bha  thusa  cuideachd  maille  ri 
losa  0  Nasaret. 

68  Ach  dh'àicheadh  e-san,  ag 
ràdh,  Cha  'n  aithne  dhomh,  agus 
cha  'n  'eil  mi  tuigsinn  ciod  a  ta 
thu  'g  ràdh.  Agus  chaidh  e-san 
a  mach  do  'n  f  hòr-dliorus ' ;  agus 
ghoir  an  coileach. 

69  Agus  air  do  bhanoglaich 
fhaicinn  a  rìs,  thòisich  i  air  a 
ràdh  riu-san  a  bha  'nan  seas- 
amh  a  làthair,  Is  ann  diubh  a 
ta  'm  fear  so. 

70  Agus  dh'àicheadh  e  ris.  Ag- 
us  an  ceann  beagan  'na  dhèigh  sin, 
thubhairt  iadsan  a  bha  'nan  seas- 
amh  a  làthair  a  rìs  ri  Peadar, 
Gu  fìrinneach  is  ann  diubh  sud 
thu:  oir  is  Gahlèach  thu,  agus 
is  cosmhuil  do  chainnt  riu. 

71  Ach  thòisich  e-san  air  mall- 
achadh  agus  air  mionnachadh, 
ag  ràdh,  Cha  'n  aithne  dhomh  an 

'  tigh-dorus,  sgàth-ihigh. 

duine  so  mu  'm  bheil  sibh  a' 
labhairt. 

72  Agus  ghoir  an  coileach  an 
dara  uair.  Agus  chuimhnich 
Peadar  am  focal  a  thubhairt  losa 
ris,  Mu  'n  goir  an  coileach  dà 
uair,  àicheadhaidh  tu  mi  trì 
uairean.  Agus  an  uair  a  smuain- 
ich  e  air,  ghuil  e. 

CAIB.  XV. 

1  Thugadh  losa  ceangaiìte  an  làthair  Philait. 
15  Air  son  gìaodhaich  an  t-sluaigh  chaidh 
mortair,  eadhon  Barabas,  a  leigeil  as,  agus 
losa  a  thoirt  thaiì-is  gu  bhi  air  acheusndh  : 
17  Chuireadh  coron  sgithich  air,  chaidh 
smugaid  a  thilgeadh  air,  20  agus  funoid  a 
dhèanamhair.  21  Dh'fhannuich  e  le  giul- 
an  a'  chroinn-cheiisaidh ;  27  chroehadh  e 
eadar  dà  ghaduiche,  S;e. 

AGUS  air  ball  sa'  mhaduinn 
chum  na  h-àrd-shagairt 
maille  ris  na  seanairibh,  agus  na 
sgriòbhaichibh,  agus  a'  chomh- 
airle  gu  h-iomlan^  comhairle, 
agus  air  dhoibh  losa  a  cheangal, 
thug  iad  leo  e,  agus  thug  iad 
thairis  e  do  Philat. 

2  Agus  dh'f  hiosraich  Pilat  deth, 
An  tusa  rìgh  nan  ludhach? 
Agus  air  freagairt  dha,  thubhairt 
e  ris,  Thubhairt  thu  e. 

3  Agus  chuir  na  h-àrd-shagairt 
mòran  do  nithibh  as  a  leth :  ach 
cha  do  fhreagair  e-san  aon  ni. 

4  Agus  chuir  Pilat  a  rìs  ceisd 
air,  ag  ràdh,  Nach  freagair  thu 
ni  sam  bith  ?  feuch  cia  lìon  nithe 
air  am  bheil  iad  sin  a'  toirt  fian- 
uis  a'  d'  aghaidh. 

5  Ach  cha  do  fhreagair  losa 
ni  sam  bith  tuilleadh ;  air  chor 
as  gu  'n  do  ghabh  Pilat  iong;mtas. 

6  A  nis  air  an  fhèill  bu  ghnàth 
leis  aon  phrìosanach,  ge  b'  e  air 
bith  a  dh'iarradh  iad,  a  leigeadli 
as  doibh. 

H  2 

7  Agus  blia  neach  àraidh  d'  am 
b'  ainm  Barabas,  ceangailte  mailìe 
r'  a  chompanaicli  ceannairce, 
muinntir  a  bha  air  dèanamh 
mortaidh  anns  a'  cheannairc. 

8  Agus  air  glaodhaich  gu  h- 
àrd  do'n  t-sluagh,  thòisich  iad  air 
iarraidh  air,  a  dhèanamh  dhoibh 
mar  a  rinn  e  an  còmhnuidh. 

9  Ach  fhreagair  Pilat  iad,  ag 
ràdh,  An  àill  leibh  gu  'n  cuir 
mi  rìgh  nan  ludhach  fa  sgaoil 
duibh  ? 

10  (Oir  bha  fhios  aige  gu  'm 
b'  ann  troimh  fharmad  a  thug 
na  h-àrd-shagairt  thairis  e.) 

11  Ach  bhrosnuich  na  h-àrd- 
shagairt  an  sluagh,  chvim  gu  'm 
b'  fheàrr  leis  Barabas  a  chur  fa 
sgaoil  doibh. 

12  Agus  fhreagair  Pilat,  agus 
thubhairt  e  riu  a  rìs,  Ciod  ma 
seadh  is  àill  leibh  mi  a  dhèanamh 
ris  an  duine  sin,  d'  an  goir  sibh 
Rìgh  nan  ludhach  ? 

13  Agus  ghlaodh  •  iad  a  rìs, 
Cèus  e. 

14  An  sin  thubhairt  Pilat  riu, 
C'  ar  son,  ciod  e  'n  t-olc  a  rinn 
e  ?  Ach  bu  ro  mhòid  a  ghlaodh 
iadsan,  Cèus  e. 

15  Agus  air  do  Philat  bhi  toil- 
each  gni  omh  taitneach  a  dhèan- 
amh  do  'n  t-shiagh,  dh'fhuasg- 
ail  e  Barabas  dhoibh,  agus  thug 
.e  thairis  losa,  an  dèigh  dha  a 
sgiùrsadh,  chum  a  chèusadh. 

16  Agus  thug  na  saighdearan  leo 
e  steach  do  'n  talla,  eadhon  cùirt 
an  uachdarain^ :  agus  ghairm  iad 
a'  chuideachd  uile  an  ceann  a 
chèile. 

■  pretorium. 
corcuir. 

17  Agus  chuir  iad  uime  eud- 
ach  purpuir^,  agus  air  dhoibh 
coron  droighinn  f  higheadh,  chuir 
iad  air  e. 

18  Agus  thòisich  iad  air  beann- 
achadh  dha,  ag  ràdh,  Fàilte 
dhuit,  a  Rìgh  nan  ludhach  ! 

19  Agus  bhuail  iad  sa'  cheann 
e  le  slait  chuilce,  agus  thilg  iad 
smugaid  air,  agus,  a'  lùbadh  an 
glùn,  rinn  iad  aoradh  dha^. 

20  Agus  an  dèigh  dhoibh  fanoid 
a  dhèanamh  air,  thug  iad  deth 
an  t-eudach  purpuir,  agus  chuir 
iad  'eudach  fèin  uime,  agus  thug 
iad  a  mach  e  chum  gu  'n  cèus- 
adh  iad  e. 

i    21  Agus  dh'èignich  iad  duine 

àraidh  bha  dol  seachad,  Simon 
i  .  .  . 

j  o  Chirene,  (athair  Alecsandeir 

agus  Rufuis,  a  blia  teachd  as  a' 

mhachair),  chum  a  chrann-cèus- 

aidh  a  ghiùlan, 

22  Agus  thug  iad  e  gu  ionad 
d'  ani  ì)  ainni  Golgota,  is  e  sin 
air  eadar-theangachadli,  àite 
cloiginn. 

23  Agus  thug  iad  da  r'  a  òl,  fion 
air  a  mheasgadh  le  mirr :  ach 
cha  do  ghabh  e-san  e. 

24  Agus  un  uair  a  chèus  iad  e, 
roinn  iad  a  thrusgan,  a'  tilgeadh 
croinn  air,  ciod  a'  chuid  a  bhiodh 

I       .  . 

aig  gach  duine  dheth, 

25  Agus  bha  'n  treas  uair  ann ; 
agus  chèus  iad  e, 

I     26  Agus   bha   sgrìobhadh  a 
:  chùise-dìtidh  air  a  sgriòbhadh 
I  os  a  cheann,  RIGFI  NAN  lUDII- 
ACH. 

27  Agus  chèus  iad  maille  ris 
dà  ghaduiche^;  fear  air  a  làimh 

^  thug  iad  urram  da. 

^  dà  chreachadair,  dà  fhear-revhuinn. 

dlieis,  agus  fear  aìr  a  làirali  chl\. 

28  An  sin  clioimlilionadh  an 
sgriobtuir,  a  thubhairt,  Agus  bha 
e  air  àireamh  am  measg  nan 
eiontach. 

29  Agus  thug  iadsan  a  bha  dol 
seachad  anacainnt  da,  a'  crathadh 
an  ceann,  agus  ag  ràdh,  O  thusa 
a  leagas  an  teampuU,  agus  a 
thogas  e  ann  an  trì  làithibh, 

30  Fòir  ort  fèin,  agus  thig'  a 
nuas  o  'n  chrann-chèusaidh, 

31  Agus  mar  an  ceudna  thubh- 
airt  na  h-àrd-shagairt  agus  na 
sgrìobliaichean  r'  a  clièile,  a' 
fanoid  air,  Shaor  e  daoine  eile ; 
cha  'n  'eil  e  comasach  air  e  fèin 
a  shaoradh. 

32  Thigeadli  a  nis  Crìosd  Righ 
Israeil  a  nuas  o  'n  chraim-chèus- 
aidh,  chum  gu  'm  faic  agus  gu 
'n  creid  sinn.  Agus  thug  iadsan 
a  chaidh  chèusadh  maille  ris, 
anacainnt  da. 

33  Agus  an  uair  a  thàinig  an 
seathadh  uair,  bha  dorchadas  air 
an  talamh  uile,  gu  ruig  an  naoth- 
adh  uair. 

34  Agus  air  an  naothadh  uair 
dh'èigh  losa  le  guth  àrd,  ag 
ràdh,  Eloi,  Eloi,  lama  sabacht- 
ani?  is  e  sin,  air  eadar-theang- 
achadh,  Mo  Dhia,  mo  Dhia,  c'  ar 
son  a  thrèig  thu  mi  ? 

35  Agus  air  cluinntinn  sin  do 
chuid  diubhsan  a  bha  'nan  seas- 
amh  a  Lìthair,  thubhairt  iad, 
Feuch,  a  ta  e  a'  gairm  Eliais. 

36  Agus  ruith  fear  diubh,  agus 
air  dha  spòng  a  lìonadh  do  f  hion 
geur  agus  a  cur  air  slait  chuilce, 
thug  e  deoch  dha,  ag  ràdh,  Leig- 
ibh  leis;  faiceamaid  an  tig  Elias 

'  tàr.  ^  — ^ 


g'  a  thoirt  a  nuas. 

37  Agus  air  do  losa  èigheach 
le  guth  àrd,  thug  e  suas  an  deò. 

38  Agus  bha  brat-roinn  an 
teampuill  air  a  reubadh  'na  dhà 
chuid  o  mhullach  gu  ìochdar. 

39  Agus  an  uair  a  chunnaic  an 
ceannard-ceud,  a  bha  'na  sheas- 
amh  fa  chomhair,  gu  'n  d'  thug 
e  suas  an  deò,  a'  glaodhaich  mar 
sin,  thubhairt  e,  Gu  firinneach 
b'  e  'n  duine  so  Mac  Dhè. 

40  Agus  bha  mar  an  ceudna 
mnài  am  fad  uatha  ag  amli- 
arc  :  nam  measg  sin  bha  Muire 
Magdalen,  agus  Muire  màthair 
Sheumais  bu  lugha,  agus  loseis, 
agus  Salome  ; 

41  Muinntir  a  lean  e  mar  an 
ceudna,  an  uair  a  bha  e  an  Galile, 
agus  a  bha  frithealadh  dha;  agus 
mòran  eile  do  mhnaibh  a  chaidh 
suas  maille  ris  gu  lerusalem. 

42  Agus  a  nis  air  teachd  do  'n 
f  heasgar,  (do  bhrìgh  gu  'm  b'  e  là 
an  ulìuchaidh  e,  eadhon  an  là 
roimh  an  t-sàbaid,) 

43  Thàinig  loseph  o  Arimatea, 
comhairleach  urramach,  aig  an 
robh  mar  an  ceudna  sùil  ri  rìogh- 
achd  Dhè,  agus  chaidh  e  steach 
gu  dàna  dh'ionnsuidh  Philait, 
agus  dh'iarr  e  corp  losa. 

44  Agus  b'  ioghnadh  le  Filat 
ma  bha  e  cheana  marbh :  Agus 
air  dha  an  ceannard-ceud  a 
ghairm,  dh'fhiosraich  e  dheth, 
An  robh  fad  o  fhuair  e  bàs. 

45  Agus  air  dha  fios  fhaotainn 
o  'n  cheannard-ceud,  thug  e  'n 
corp  do  loseph. 

46  Agus  cheannaich  e-san  lìon- 
eudach  grinn,  agus  thug  e  nuas 
e,  agus  phaisg  e  san  lìon-eud- 

ach  e,  agus  chuir  se  e  ann  an 
uaigh'  a  chladhaicheadh  à  carr- 
aig,  agus  charuich  e  clach  gu 
dorus  na  h-uaighe. 

47  Agus  dh'amhairc  Muire  Mag- 
dalen,  agus  Muire  màthcdr  loseis, 
air  an  àite  san  do  chuireadh  e. 

CAIB.  XVI. 

Chuìr  aingeal  an  cèill  aiseìrigh  Chriosd  do 
ihrì  mnaibh.  9  Dh'fhoillsicheadh  Crìosd 
do  Mhuire  Maydalen :  12  Chunnacas  e  le 
dithis  a  bha  dol  do  n  dùthaich;  14  an  dèigh 
sin  leis  na  h-Abstoil :  15  chuir  e  mach  iad 
a  shearmonachadh  an  t-soisgeil ;  19  agus 
chaidh  e  fein  suas  gu  nèamh. 

AGUS  air  dol  do  'n  t-sàbaid 
seachad,  cheannaich  Muire 
Magdalen,  agus  Muire  màthair 
Sheumais,  agus  Salome,  spìos- 
raidh  deadh  fhàile",  chum  air 
dhoibhteachd  gu  'n  ùngadhiad  e. 

2  Agus  thàinig  iad  gu  ro  mhoch 
air  maduinn  a'  cheud  là  do  'n 
t-seachduin  chum  na  h-uaighe, 
aig  èirigh  na  grèine. 

.3  Agus  thubhairt  iad  eatorra 
fèin,  Cò  a  charuicheas  dhuinn  a' 
chlach  o  dhorus  na  h-uaighe  ? 

4  (Agus  air  dhoibh  amharc, 
cliunnaic  iad  gu  'n  robh  a'  chlach 
air  a  h~atharrachadh  air  falbh,) 
oir  bha  i  ro  mhòr. 

5  Agus  air  dhoibh  dol  a  stigh 
do  'n  àit-adhlaic,  chunnaic  iad 
òganach  'na  shuidhe  air  an  làimh 
dheis,  uime  an  robh  trusgan  fada 
geal ;  agus  bha  eagal  orra. 

6  Agus  thubhairt  e-san  riu,  Na 
biodh  eagal  oirbh  :  a  ta  sibh  ag 
iarraidh  losa  o  Nasaret,  a  chèus- 
adh :  dh'èirich  e,  cha  'n  'eil  e  'n 
so :  faicibh  an  t-àit  anns  an  do 
chuir  iad  e : 


7  Ach  imichibh,  innsibh  d'  a 
dheisciobluibh  agus  do  Pheadar, 
gu  bheil  e  dol  roimhibh  do 
Ghalile :  chì  sibh  an  sin  e,  mar 
thubhairt  e  ribh. 

8  Agus  air  dol  a  mach  dhoibh, 
theich  iad  o  'n  uaigh ;  oir  bha 
ball-chrith  agus  uamhunn  orra : 
agus  cha  dubhairt  iad  ni  sam 
bith  ri  neach  air  bith ;  oir  bha 
eagal  orra. 

9  Agus  air  èirigh  do  losa  sa' 
mhaduinn  air  a'  cheud  là  do  'n 
t-seachduin,  nochdadh  e  air  tùs 
do  Mhuire  Magdalen,  as  an  do 
thilg  e  seachad  deamhain. 

10  Agus  air  imeachd  dli'ise, 
dh'innis  i  sin  dhoibh-san  a  bha 
maille  ris,  agus  iad  ri  bròn  agus 
gul. 

11  Agus  iadsan,  an  uair  a 
chual  iad  gu  'n  robh  e  beò,  agus 
gu  'm  facadh  leatha-san  e,  cha 
do  chreid  iad. 

12  'Na  dhèigh  sin,  nochdadh 
e  do  dhithis  diubh  ann  an  cruth 
eile,  ag  imeachd  dhoibh,  agus 
iad  a'  dol  do  'n  dùthaich. 

13  Agus  dh'imich  iadsan  agus 
dh'innis  iad  e  do  chàch :  agus 
cha  mhò  a  chreid  iad  iadsan. 

14  An  dèigh  sin  nochdadh  e 
do  'n  aon  fhear  deug,  agus  iad 
'nan  suidlie  aig  biadh,  agus  thilg 
e  orra  am  mi-chreidimh,  agus  an 
cruas-cridhe,  a  chionn  nach  do 
chreid  iad  iadsan  a  chunnaic  e 
an  dèigh  dha  èirigh. 

15  Agus  thubhairt  e  riu,  Im- 
ichibh  air  feadh  an  t-saoghail 
uile,  agus  searmonaichibh'  an 
soisgeul  do  gach  dùil^. 

16  Ge  b'  e  chreideas  agus  a 


'  àit-adhlacaidh.      ^  luibhean  cubhraidh. 

bhaistear,  saorar  e,  ach  ge  b'e 
nach  creid,  dìtear  e. 

17  Aots  leanaidh  na  comh- 
aran  so  an  dream  a  chreideas : 
Ann  am  ainm-sa  tilgidli  iad  a 
mach  deamhain;  labhraidli  iad 
le  *  teangaibh  nuadha ; 

18  Togaidh  iad  nathraiche 
nimhe ;  agus  ma  dh'òlas  iad  ni 
air  bith  marbhtach,  cha  chiùrr 
e  iad;  cuiridh  iad  an  làmhan 

'  ann  an. 


air  daoinibh  tinne,  agus  bithidh 
iad  gu  maith. 

19  Mar  sin  an  dèigh  do  'n  Tigli- 
earna  labhairt  riu,  ghabhadh 
suas  gu  nèamh  e,  agus  shuidh  e 
air  deas  làimh  Dhè. 

20  Agus  air  dhoibh-san  dol  a 
mach,  shearmonaich  iad  anns 
gach  àit,  air  bhi  do  'n  Tighearn 
a'  co-oibreachadh  leo,  agus  a' 
daingneachadh  an  f  hocail  leis  na 
comharaibh  a  lean  e.  Amen. 


An  soisgeul 

CAIB.  I. 

1  Roììnli-ràdh  Lucah  d'  a  shoìsgeul  gu  h- 
iom/an.  5  Ghabhadh  Eoin  Baiste  am 
broinn  a  mhàt/ia:;  26  agus  Crlosd  ani 
broinn  Mliuire.  39  Fàid/ieaduireac/id  E/i- 
sabet,  agus  Mhuire  mu  t/iimc/iio/l  Chrìosd. 
57  Breit/i  Eoin  B/iaiste. 

DO  bhrigh  gu'n  do  ghabh 
mòran  os  làimh  eachdraidh 
sgrìobhadh  ann  an  òrdugh  air  na 
nithibh  sin  a  ta  air  an  coimhlion- 
adh^  'nar  measg-ne, 

2  A  rèir  mar  a  dh'aithris  na 
daoine  sin  dhuinne  iad,  a  chunn- 
aic  iad  o  thùs  le  'n  sùilibh,  agus 
a  bha  'nan  luchd-frithealadh  an 
f  hocail : 

3  Chunnacas  dhomh-sa  mar  an 
ceudna,  a  Theophiluis  ro  òir- 
dheirc,  air  faotainn  dearbh  fhios 
nan  uile  nithe  dhomh  o  'n  fhìor 
thoiseach,  sgrìobhadh  a  d'  ionn- 
suidh-sa  an  òrdugh, 

4  Chum  gu  'm  biodh  fios  agad 
air  cinnteachd  nan  nithe  anns  an 
deachaidh  do  theagasg. 

5  T)  H A  ann  an  làithibh  Heroid 
-LJ  rìgh  ludea,  sagart  àraidh 


A  REIR  LUCAIS. 

d'  am  b'  ainm  Sacharias,  do  sheaP 
Abia:  agus  hha  a  bhean  do  nigh-' 
eanaibh  Aaroin,  agus  6'  ainm  dh'i 
Elisabet. 

6  Agus  bha  iad  le  chèile  ion- 
raic  am  fianuis  Dè,  ag  imeachd 
ann  an  uile  àitheantaibh  agus 
òrduighibh  an  Tighearna,  gu 
neo-lochdach. 

7  Agus  cha  robh  duine  cloinne 
aca,  do  bhrìgh  gu  'n  robh  Elisa- 
bet  neo-thorrach*,  agus  blia  iad 
le  chèile  aosmhor. 

8  Agus  thàrladh,  am  feadh  a 
bha  e-san  a'  frithealadh  mar  shag- 
art  an  làthair  Dhè  ann  an  òrdugh 
a  sheala, 

9  A  rèir  gnàtha  na  sagartachd, 
b'  e  a  chrannchur  tùis  a  losgadh, 
air  dha  dol  a  steach  do  theampull 
an  Tighearn. 

10  Agus  bha  coimhthional  an 
t-sluaigh  uile  a'dèanamhùrnuigh 
a  muigh,  ri  àm  na  tùise. 

11  Agus  chunnacas  leis-san 
aingeal  anTighearna'na  sheasamh 
air  taobh  deas  altrach  na  tùise. 


^  /e  hìn  dearbJiadh  air  an  creidsinn. 

12  Agus  an  uair  a  chunnaic 
Sacharias  e,  bha  e  fo  thrioblaid, 
agus  thuit  eagal  air. 

13  Ach  thubhairt  an  t-aingeal 
ris,  Na  gabh  eagal,  a  Shachari- 
ais ;  oir  f  huair  t'  ùrnuigh  èisd- 
eachd,  agus  beiridh  do  bhean 
Elisabet  mac  dhuit,  agus  bheir 
thu  Eoin  mar  ainm  air. 

14  Agus  bithidh  aoibhneas  agus 
subhachas  ort ;  agus  ni  mòran 
gàirdeachas  r'  a  bhreith. 

15  Oir  bithidh  e  mòr  an  làth- 
air  an  Tighearn,  agus  cha  'n  òl  e 
fion  no  deoch  làidir ;  agus  bith- 
idh  e  air  a  lìonadh  leis  an  Spior- 
ad  naomh,  eadhon  o  bhroinn  a 
mhàthar. 

16  Agus  pillidh  e  mòran  do 
chloinn  Israeil  chum  an  Tigh- 
earn  an  Dè. 

17  Agus  thèid  e  roimhe-san 
ann  an  spiorad  agus  ann  an 
cumhachd  Eliais,  a  thionndadh 
cridlie  nan  aithriche  chum  na 
cloinne,  agus  nan  eas-ùmhal  gu 
gliocas  nam  firean,  a  dh'ulluch- 
adh  pobuill  deas  do  'n  Tighearn. 

18  Agus  thubhairt  Sacharias 
ris  an  aingeal,  Cionnus  a  bhios 
f hios  so  agam  ?  oir  is  seann 
duine  mise,  agus  a  ta  mo  bhean 
aosmhor, 

19  Agus  fhreagair  an  t-aing- 
eal  agus  tliubhairt  e  ris,  Is  mise 
Gabriel  a  sheasas  an  làthair  Dhè ; 
agus  chuireadh  mi  a  labhairt 
riut-sa,  agus  a  dh'innseadh  an 
naidheachd  ^  mhaith  so  dhuit. 

20  Agus,  feuch,  bithidh  tu  balbh 
agus  gun  chomas  labliairt,  gus 
an  là  anns  an  tig  na  nithe  so  gu 
crìch.  a  chionn  nach  do  chreid 

'  nuaidheachd^  noimheachd. 

thu  mo  bhriath  bhitheas 
air  an  coimhlionadh  'nan  àm 
fèin. 

21  Agus  bha  am  pobull  a' 
feitheamh  ri  Sacharias,  agus 
b'  iongantach  leo  a'  mhoille  a 
rinn  e  san  teampull. 

22  Agus  an  uair  a  thàinig  e 
mach,  cha  b'urrainn  e  labhairt 
riu :  agus  thuig  iad  gu  'm  fac  e 
sealladh^  nèamìiaidh  san  teampull: 
oir  bha  e  smèideadh  orra,  agus 
dli'fhan  e'na  thosd. 

23  Agus  thàrladh,  an  uair  a 
choimhlionadh  làithean  a  f  hrith- 
ealaidh,  gu'n  deachaidh  e  d'  a 
thigh  fèin. 

24  Agus  an  dèigh  nan  làith- 
ean  sin  dh'fhàs  a  bhean  Elisabet 
torrach,  agus  dh'fholaich  si  i 
fèin  rè  chuig  miosan,  ag  ràdh, 

25  Is  ann  mar  so  a  rinn  an 
Tighearna  dhomh  anns  na  làith- 
ibh  air  an  d'  amhairc  e  orm,  a 
thogail  dìom  mo  mhaslaidh  am 
measg  dhaoine. 

26  Agus  anns  an  t-seathadh 
mios,  chuireadh  an  t-aingeal 
Gabriel  o  Dhia,  gu  caithir  do 
Ghalile,  d'  am  b'  ainm  Nasaret. 

27  Dh'  ionnsuidh  òigh  a  bha  fo 
cheangal  pòsaidh  aig  fear  d'  am 
b'  ainm  loseph,  do  thigh  Dhaibh- 
idh ;  agus  6'  e  ainm  na  h-òigh 
Muire. 

28  Agus  air  dol  a  steach  do  'n 
aingeal  d'  a  h-ionnsuidh,  thubh- 
airt  e,  Fàilte  dhuit,  o  thusa  d'an 
do  nochdadh  mòr  dheadh-ghean, 
a  ta  an  Tighearna  maille  riut: 
is  beannaichte  thu  am  measg 
bhan. 

29  Agus  an  uair  a  chunnaic  i 

^  taishean. 

bha  i  fo  thrioblaid  inntinn  air 
son  a  chainnte,  agus  a'  reuson- 
achadh  ciod  a'  ghnè  altacha- 
beatha  dh'fheudadh  bhi  'n  so. 

30  Agus  thubhairt  an  t-aing- 
eal  lithe,  Na  biodh  eagal  ort,  a 
Mhuire:  oir  fhuair  thu  deadh- 
ghean  o  Dhia. 

31  Agus,  feuch,  gabhaidh  tu 
a'  d'  bhroinn,  agus  beiridli  tu 
mac,  agus  bheir  thu  losa  mar 
ainm  air. 

32  Bithidh  e  mòr,  agus  goir- 
ear  Mac  an  Tì  a'  s  ro-airde  dheth ; 
agus  bheir  an  Tighearna  Dia  dha 
rìgh-chaithir  'athar  fèin  Dhaibh- 
idh. 

33  Agus  bithidh  e  'na  Rìgh  air 
tigh  lacoib  gu  bràth,  agus  cha 
bhi  crìoch  air  a  rìoghachd. 

34  Agus  thubhairt  Muire  ris 
an  aingeal,  Cionnus  a  bhitheas 
so,  do  bhrìgh  nach  'eil  aithne 
agam-sa  air  duine? 

35  Agus  fhreagair  an  t-aing- 
eal  agus  thubhairt  e  rithe,  Thig 
an  Spiorad  naomh  ort,  agus 
cuiridh  cumhachd  an  Tì  a  's 
àirde  sgàil  ort :  uime  sin  an  ni 
naomh  sin  a  bheirear  leat,  goir- 
ear  Mac  Dè  dlieth. 

36  Agus,feuch,do  bhan-charaid 
Elisabet,  a  ta  ise  fèin  torrach  air 
mac  'na  sean  aois ;  agus  is  e  so 
an  seathadh  mìos  dh'ise  d'  an 
goirteadh  bean  neo-thorrach ; 

37  Oir  cha  'n  'eil  ni  sam  bith 
do-dhèanta  do  Dhia. 

38  Agus  thubliairt  Muire, 
Feuch  banoglach  an  Tighearna; 
biodh  e  dhomh-sa  rèir  t'  fhocail. 
Agus  dh'fhalbh  an  t-aingeal 
uaipe.' 

'  uaithe. 

39  Agus  air  èirigh  do  Mhuire 
sna  làithibh  sin,  chaidh  i  le  cabh- 
aig  do  dhiithaich  nam  beann,  gu 
baile  do  luda. 

40  Agus  chaidh  i  steach  do 
thigh  Shachariais,  agus  chuir  i 
fàilte  air  Elisabet. 

41  Agus  thàrladh,  an  uair  a 
chual  Elisabet  beannachadh 
Mhuire,  gu  'n  do  leum  an  naoidh- 
ean  'na  broinn :  agus  lionadh 
Elisabet  leis  an  Spiorad  naomh. 

42  Agus  ghlaodh  i  mach  le 
guth  àrd,  agus  thubhairt  i,  Is 
beannaichte  thu  am  measg  bhan, 
agus  is  beannaichte  toradh  do 
bhronn. 

43  Agus  cionnus  a  dJièirich  so 
dhomh-sa,  gu  'n  tigeadh  màthair 
mo  Thighearn  a  m'  ionnsuidh  ? 

44  Oir  feuch,  co  luath  as  a 
thàinig  fuaim  do  bheannachaidh 
a'  m'  chluasaibh,  bhriosg  an 
naoidhean  le  h-aoibhneas  ann 
mo  bhroinn. 

45  Agus  is  beannaichte  ise  a 
chreid:  oir  coimhlionar^  na  nithe 
a  labhradh  rithe  leis  an  Tighearn. 

46  Agus  thubhairt  Muire,  A 
ta  m'  anam  ag  àrd-mholadh  an 
Tighearn, 

47  Agus  a  ta  mo  spiorad  a' 
dèanamh  gàirdeachais  ann  an 
Dia  mo  Shlànuighear : 

48  Do  bhrìgh  gu  'n  d'  amhairc 
e  air  staid  losail  a  bhanoglaich : 
oir  feuch,  o  so  suas  goiridh  gach 
linn  beannaichte  dhlom. 

49  Do  bhrìgh  gu'n  d'  rinn  an 
Tì  a  ta  cumhachdach  nithe 
mòra  dhomh ;  agus  is  naomh 
'ainm. 

50  Agus  a  ta  -d  thròcair-san  o 

"  a  chreid gu'n  coimhlionar. 

linn  gu  linn,  do  'n  dream  d'  an 
eagal  e. 

51  Nochd  e  neart  le  'ghàird- 
ean,  sgap  e  na  h-uaibhrich  ann 
an  smuaintibh  an  cridhe  fèin. 

52  Thug  e  nuas  na  daoine 
cumhachdach  o  'n  caithrichibh 
rìoghdil,  agus  dh'àrdaioh  e  iad- 
san  a  bha  ìosal. 

53  Lìon  e  'n  dream  a  bha 
ocrach  le  nithibh  maithe ;  agus 
chuir  e  uaith  na  daoine  saoibhir 
falamh, 

54  Rinn  e  còmhnadh'  ri  Israel 
ògiach  fèin,  ann  an  cuimhneach- 
adh  a  thròcair : 

55  Mar  a  labhair  e  r'  ar  n-aith- 
richibh,  do  Abraham  agus  d'  a 
shliochd  gu  bràth. 

56  Agus  dh'fhan  Muire  maille 
rithe  mu  thimchioll  thrì  miosan, 
agus  phill  i  d'  a  tigh  fèin. 

57  A  nis  thàinig  làn  inbhe 
Elisabet,  gu  'm  biodh  i  air  a 
h-aisead ;  agus  rug  i  mac. 

58  Agus  chual  a  coimhears- 
naich  agus  a  càirdean  mar  a 
nochd  an  Tighearna  mòr-thròc- 
air  dh'i :  agus  rinn  iad  gàirdeach- 
as  maille  rithe. 

59  Agus  thàrladh  air  an  ochd- 
amh  là  gu  'n  d'  thàinig  iad  a 
thimchioll-ghearradh  an  naoidh- 
ein :  agus  ghairm  iad  Sacharias 
deth,  a  rèir  ainme  'athar. 

60  Agus  fhreagair  a  mhàth- 
air,  agus  thubhairt  i,  Ni  h-eadh ; 
ach  goirear  Eoin  deth. 

61  Agus  thubhairt  iad  rithe, 
Cha  'n  'eil  aon  neach  do  d' 
chàirdibh  d'  an  gairmear  an  t- 
ainm  so. 

62  Agus  smèid  iad  air  'ath- 

'  congnamh.  Eir. 

air,  ciod  an  t-ainm  a  b'  àill  leis 
thoirt  air. 

63  Agus  air  iarraidh  clàir- 
sgrìobhaidh  dhasan,  sgrìobh  e, 
ag  ràdh,  Is  e  Eoin  is  ainm 
dha.  Agus  ghabh  iad  iongantas 
uile. 

64  Agus  air  ball  dh'fhosgladh 
a  bheul,  agus  dh'fhnasgladh  a 
theangadh,  agus  labhair  e,  a' 
moladh  Dhè. 

65  Agus  thàinig  eagal  air  an 
coimhearsnaich  uile :  agus  dh'- 
aithriseadh  na  nithe  sin  gu  lèir 
feadh  dhùthaich  àrd  ludea  uile. 

66  Agus  iadsan  uile  a  chuala 
na  nithe  sin,  thaisg  iad  'nan  cridhe 
iad,  ag  ràdh,  Ciod  a'  ghnè  leinibh 
a  bhitheas  an  so?  Agus  bha 
làmh  an  Tighearna  maille  ris. 

67  Agus  bha  Sacharias  'athair 
air  a  lìonadh  leis  an  Spiorad 
naomh,  agus  rinn  e  fàidheadair- 
eachd,  ag  ràdh, 

68  Gu  ma  beannaichte  an 
Tighearna  Dia  Israeil,  air  son 
gu  'n  d'  fhiosraicli  e,  agus  gu  'n 
d'  thug  e  saorsa  d'  a  phobull, 

69  Agus  gu  'n  do  thog  e  suas 
dhuinne  adharc  slàinte,  ann  an 
tigh  Dhaibhidh  'òglaich  fèin ; 

70  A  rèir  mar  a  labhair  e  le 
beul  'fhàidhean  naomha  fèin,  a 
bha  ann  o  thoiseach  an  t-saoghail ; 

71  A  thoirt  saorsa  dhuinn  o  ar 
naimhdibh,  agus  o  làimh  na 
muinntir  sin  uile  le  'm  fuathach 
sinn : 

72  A  choimhlionadh  na  tròcair 
a  gheall  e  d'  ar  n-aithrichibh, 
agus  a  chuimhneachadh  a  choimh- 
chean^ail  naoimh  fèin : 

73  Na  mionnan  a  mhionnaich 
e  d'  ar  n-athair  Abraham, 

74  Gu  'n  tugadh  e  dhuinn,  air 
dhuinn  bhi  air  ar  saoradh  o 
làinih  ar  naimhde,  gu  'n  dèanam- 
aid  seirbhis  dha  as  eugmhais 
eagail. 

75  Ann  an  naomhachd  agus 
ann  am  fireantachd  'na  làthair 
fèin,  uile  làitliean  ar  beatha. 

76  Agus  thusa,  a  leinibh,  goir- 
ear  dhìot  Fàidli  an  Tì  a  's  àirde : 
oir  thèid  thu  roimh  aghaidh 
an  Tighearna,  a  dh'ullucliadh  a 
shlighe ; 

77  A  thoirt  eòlais  na  slàinte 
d'  a  phobull,  ann  am  maitheanas 
am  peacanna, 

78  Troimh  thròcair  ro  mhòir 
ar  Dè-ne,  leis  an  d'  fhiosraich 
an  ùr-mhaduinn  o  'n  ionad  a  's 
àirde  sinn, 

79  A  thoirt  soluis  dhoibh-san 
a  ta  'nan  suidhe  ann  an  sgàil  a' 
bhàis,  a  threòrachadh  ar  cos  air 
slighe  na  sìthe. 

80  Agus  dh'fhàs  an  leanabh, 
agus  neartaicheadh  an  spiorad  e, 
agus  bha  e  san  fhàsach  gu  là 
'fhoillseachaidh  do  Israel. 

CAIB.  II. 

1  Mìieas  Augustus  Impireachd  nan  Romhan- 
ach  uile.  6  Breith  Chr'iosd:  8  chuir  aingeal 
so  an  cèilldo  na  buachaillibh  ;  ]3  thiig  mòì-an 
diuhh  clià  do  Dhia  air  a  shon.  21  Tha 
Criosd  air  a  thimchioll-ghearradh.  25  Rinn 
Simeon  agus  Anna  /àidheadaireachd  mu 
thimchioU  Chr'iosd,  Sjc. 

AGUS  thàrladh  sna  làithibh 
sin,  gu  'n  deachaidh  òrd- 
ugh  a  mach  ò  Cheasar  Augus- 
tus,  an  domhan  uile  a  mheas'. 

2  (Agus  rinneadh  an  ceud 
mheas  so  'nuair  a  bha  Cirenius 
'na  uachdaran  air  Siria.) 

'  an  impireachd  uile  a  sgrìobhadh  an  cìs-chlàr. 

3  Agus  chaidh  iad  uile  chum 
a  bhi  air  am  meas,  gach  aon  fa 
leth  d'  a  bhaile  fèin. 

4  Agus  chaidh  loseph  mar  an 
ceudna  suas  o  Ghalile,  à  baile 
Nasaret,  do  ludea,  gu  baile 
Dhaibhidli,  d'  an  gairmear  Bet- 
lehem,  (do  bhrìgh  gu  'n  robh  e  do 
thigh  agus  do  shliochd  Dhaibh- 
idh,) 

5  Chum  gu  biodh  e  air  a  mheas 
maille  ri  Muire  a  bha  fo  cheang- 
al  pòsaidli  dha,  agus  i  mòr-thorr- 
ach. 

6  Agus  thàrladh,  am  feadli  a 
bha  iad  an  sin,  gu'n  do  choimh- 
lionadh  làithean  a  h-inbhe,  chum 
i  bhi  air  a  h-aisead. 

7  Agus  rug  i  a  ceud-ghin  mic, 
agus  phaisg  i  e  am  brat-speilidh, 
agus  chuir  i  '  na  kiidhe  am  pras- 
aich  e  ;  do  bhrigh  nach  robh  àit 
aca  san  tigli-òsda. 

8  Agus  bha  anns  an  dùthaich 
sin  buachaillean  a'  fantuinn  a 
muigh,  agus  a'  dèanamh  faire- 
oidhche  air  an  treud. 

9  Agus,  feuch,  thàinig  aingeal 
an  Tighearn  orra,  agus  dheal- 
raich  glòìr  an  Tighearna  mu  'n 
timchioll ;  agus  ghabh  iad  eagal 
mòr. 

10  Agus  thubhairt  an  t-aingeal 
riu,  Na  biodh  eagal  oirbh  :  oir 
feuch,  a  ta  mi  ag  innseadh  dhuibh 
deadh  sgèil  mhòr-aoibhneis,  a 
bhitheas  do  'n  uile  shhiagh : 

11  Oir  rugadh  dhuibh  an  diugh 
Slànuighear,  ann  am  baile  Dhai- 
bhidh",  neach  a  's  e  Crìosd  an 
Tighearna. 

12  Agus  bithidh  so  'na  chomh- 
ara  dhuibh ;   Gheibh  sibh  an 

■'an  caithir  Dhaibhidh. 

naoidhean  paisgte  ann  am  brat- 
speilidh,  na  luidhe  am  prasaich. 

13  Agus  air  ball  bha  maille  ris 
an  aingeal  cuideaclid  mhòr  do 
armailtibh  nèimli,  a'  moladh  Dhè, 
agus  ag  ràdh, 

14  Glòir  do  Dhia  anns  na  h- 
àrdaibh,  agus  air  talamh  sìth, 
deadh-ghean  do  dhaoinibh. 

15  Agus  thàrladh,  'nuair  a 
dh'fhalbh  na  h-aingil  uatha  do 
nèamh,  gu  'n  dubliairt  na  buach- 
aillean  r'  a  chèile,  Rachamaid  a 
nis  eadhon  do  Blietlehem,  agus 
faiceamaid  an  ni  so  a  rinneadh, 
a  dh' f lioillsich  an  Tighearna 
dhuinne. 

16  Agus  thàinig  iad  gu  grad, 
agus  fhuair  iad  Muire  agus  lo- 
seph,  agus  an  leanabh  'na  luidhe 
sa'  phrasaich. 

17  Agus  an  uair  a  chunnaic 
iad  sin,  dh'aithris  iad  an  ni  a 
dh'innseadh  dhoibh  mu  thim- 
chioll  an  leinibh  so. 

18  Agus  ghabh  gach  neach  a 
chuala  so,  iongantas  ris  na  nith- 
ibh  sin  a  dh'innseadli  dhoibh 
leis  na  buachaillibh. 

19  Ach  ghlèidh  Muire  na  nithe 
sin  uile,  a'  beachd-smuaineach- 
adh  orra'  'na  cridhe. 

20  Agus  phill  na  buachaillean, 
a'  tabliairt  glòire  agus  molaidh 
do  Dliia  air  son  nan  nithe  sin 
uile  a  chual  agus  a  chunnaic  iad, 
a  rèir  mar  a  labhradh  riu. 

21  Agus  an  uair  a  choimh- 
lionadh  ochd  làithean  chum.an 
leanabh  a  thimchioll-ghearradh, 
tlmgadh  lOSA  mar   ainm  air, 

'  'gan  tomhas.  Gr.  'an. 

eadhon  an  t-ainm  a  ghairm  an  t- 
aingeal  deth  mu  'n  do  ghabhadh 
sa'  bhroinn  e. 

22  Agus  an  uair  a  choimh- 
lionadh  làithean  a'^  glanaidh,  a 
rèir  lagha  Mhaois,  thug  iad  e-san 
gu  lerusalem,  chum  a  thaisb- 
eanadh  do  'n  Tighearna ; 

23  (Mar  a  ta  e  sgrìobhta  ann  an 
lagh  an  Tighearna,  Gach  ceud- 
ghin  mic  a  dh'fhosglas  a'  bhrù, 
gairmear  naomh  do  'n  Tighearn 

e;) 

24  Agus  a  thoirt  lobairt  a  rèir 
mar  a  theirear  ann  an  lagh  an 
Tighearna,  dà^  thurtur,  no  dà 
choluman  òg. 

25  Agus,  feuch,  bha  duine  ann 
an  lerusalem  d'am  b'ainm  Si- 
meon ;  agus  bha  'n  duine  so  ion- 
raic  agus  diadhaidh,  agusbhadùil 
aige  ri  sòlas  Israeil :  agus  bha'n 
Spiorad  naomh  air. 

26  Agus  dh'fhoillsicheadh  dha 
leis  an  Spiorad  naomh,  nach 
faiceadh  e  bàs,  gus  am  faiceadh 
e  Crìosd  an  Tighearn. 

27  Agus  thàinig  e  le  treòrach- 
adh  an  Spioraid  do'  n  teampull : 
Agus  an  uair  a  thug  na  pàrant- 
an  an  leanabh  losa  a  stigh,  chum 
gu'n  dèanadh  iad  air  a  shon  a 

I  rèir  gnàthachaidh  an  lagha, 

28  An  sin  ghlac  e-san  'na  uchd* 
e  agus  bheannaich  e  Dia,  agus 

;  thubhairt  e. 

j  29  A  nis,  a  Thighearn,  a  ta 
j  thvi  leigeadh  do  d'  sheirbhiseach 

siubhal  an  sìth,  a  rèir  t'fhocail ; 
i    30  Oir  chunnaic  mo  shùilean 

do  shlàinte  ; 

^  Cdraid,  Paidhir.    ^air  a  yhàirdeinihh. 

31  A  dh'ulluich  tliu  roimh 
ghnùis  nan  uile  shluagh  : 

32  Solus  a  shoillseachadh  nan 
Cinneach,  agus  glòìr  do  phob- 
uill  Israeil. 

33  Agus  ghabh  loseph  agus  a 
mhàthair  iongantas  mu  na  nith- 
ibh  a  labhradh  uime. 

34  Agus  bheannaich  Simeon 
iad,  agus  thubhairt  e  ri  Muire  a 
mhàthair,  Feuch,  chuireadh  an 
leanahli  so  chum  tuiteam  agus 
aiseirigh  mhòran  ann  an  Israel, 
agus  'na  chomhar'  an  aghaidh  an 
labhrar ; 

35  (Agus  thèid  claidheamh 
troimh  d'  anam-sa  fèin,)  chum 
gu'mfoillsichear  smuainte  cridh- 
eacha  mhòran. 

36  Agus  bha  Anna  ban-f  hàidh, 
nighean  Phanueìl,  do  thrèibh 
Aseir ;  hha  i  ro  aosmhor,  agus 
chaith  i  seachd  bliadhna  maille 
ri  fear  o  àm  dh'i  bhi  'na  h-òigh : 

37  Agus  bu  bhantrac]i  i  mu 
thimchioll  ceithir  bliadhna  agus 
ceithir  fichead  a  dh'aois,  nach 
deachaidh  o  'n  teampull,  a'  dèan- 
amh  seirbliis  do  Dhia  a  là  agus  a 
dli'oidhche  le  trasgadh  agus  le 
h-ùrnuigh. 

38  Agus  air  teachd  dh'ise  a 
stigh  san  uair  sin  fèin,  thug  i 
moladli  do  'n  Tighearn,  agus 
labhair  i  m'  a  thimchioll  riusan 
uile  aig  an  robh  sùil  ri  saorsa 
ann  an  lerusalem. 

39  Agus  an  uair  a  choimhlion 
iad  na  h-uile  nithe  a  rèir  lagha 
an  Tighearna,  pliill  iad  do  Gha- 
lile,  d'  am  baile  fèin  Nasaret. 

40  Agus  dh'fhàs  an  leanabh, 
agus  neartaicheadh  an  spiorad  e, 
air  a  lìonadh  le  gliocas;  agus 

bha  gràsa  Dhè  air. 

41  Agus  chaidh  a  phàranta 
gach  bliadhna  gu  lerusalem,  aig 
fèill  na  càisge, 

42  Agus  'nuair  a  bha  e  dà 
bhliadhna  dlieug  a  dh'aois,  chaidh 
iacl  suas  gu  lerusalem,  a  rèir 
gnàtha  na  fèille. 

43  Agus  air  coimhlionadh  nan 
làithean  sin  doibh,  'nuair  a  phiU 
iadsan,  dh'fhan  an  leanabh  losa 
'nan  dèigh  ann  an  lerusalem ; 
agus  cha  robh  fios  aìg  loseph  no 
aig  a  mhàtliair  air  sin. 

44  Ach  air  dlioibh  a  shaoilsinn 
gu'  n  robli  e  sa  chuideachd,  dh'im- 
ich  iad  astar  là ;  agus  dh'iarr 
iad  e  measg  an  càirdean,  agus  an 
luchd-eòlais. 

45  Agus  an  uair  nach  d'f  huair 
iad  e,  phill  iad  gu  lerusalem, 
'ga  iarraidh. 

46  Agus  thàrladh  an  dèigh  thr\ 
làithean,  gun  d'fhuair  iad  e  san 
teampull,  'na  shuidhe  am  meadh- 
on  an  luchd-teagaisg,  araon  'gan 
èisdeachd,  agus  a'  cur  cheisd 
orra. 

47  Agus  ghabh  a'  mh'rnntir 
a  chual  e  uile  iongantas  r'  a 
thuigse  agus  r'  a  f hreagraibh. 

48  Agus  an  uair  a  chunnaic  iad 
e,  ghlac  uamhas  iad  :  agus  thubh- 
airt  a  mhàthair  ris,  A  mhic,  c'  ar 
son  a  rinn  thu  mar  so  oirnn? 
feuch,  bha  t'  athair  agus  mise  gu 
brònach  ga  d'  iarraidh. 

49  Agus  thubhairt  e-san  riu, 
C'ar  son  a  bha  sibh  ga  m'  iarr- 
aidh?  nach  robh  fhios  agaibh 
gu'm  bu  chòir  dhomh-sa  bhi  ann 
an  tigh  m'Athar^  ? 

50  Agus  cha  do  thuig  iadsan 
an  ni  a  labhair  e  riu. 

'  nm  ghnothuicMbh  dì  Athar. 

51  Agus  chaidh  e  sios  maille 
riu,  agus  thàinig  e  gu  Nasaret, 
agus  bha  e  ùmhal  doibh:  ach 
ghlèidh  a  mhàthair  na  nithe  sin 
uile  'na  cridhe. 

52  Agus  thàinig  losa  air  agh- 
aidh  ann  an  gliocas  agus  am 
meudachd,  agus  ann  an  deadh- 
ghean  aig  Dia,  agus  aig  daoinibh. 

CAIB.  III. 

1  Searmonachadh  Eoin  Bhaiste.  lÒ'Fhianuis 
mu  thimchioll  Chrìosd.  20  Chuir  Herod 
Eoin  am  priosan.  21  Bhaisteadh  Crwsd, 
agus fhuair  efianuis  o  nèamh.  23  Aois  agus 
sinnsireachd  Chrìosd. 

ANIS  anns  a'  chùigeadh 
bliadhna  deug  do  impir- 
eachd  Thiberiuis  Cheasair,  air 
bhi  do  Phontius  Pilat  'na  uachd- 
aran  air  ludea,  agus  Herod  'na 
Thetrarc  air  Galile,  agus  Fhilip 
a  bhràthair  'na  Thetrarc  air 
Iturea  agus  dùthaich  Thracho- 
nitis,  agus  Lisanias  'na  Thet- 
rarc  air  Abilene. 

2  An  uair  a  bha  Annas  agus 
Gaiaphas  'nan  àrd-shagartaibh, 
thàinig  focal  Dè  chum  Eoin, 
mhic  Shachariais,  anns  an  fhàs- 
ach. 

3  Agus  thàinig  e  do  'n  dùthaich 
uile  timchioll  Iordain,a'searmon- 
achadh  baistidh  an  aithreachais, 
chum  maitheanais  pheacanna ; 

4  Mar  a  ta  e  sgriobhta  ann  an 
leabhar  bhriathra  an  fhàidli  E- 
saiais,  ag  ràdh,  Guth  an  tì  a 
dh'  èigheas  anns  an  f  hàsach,  Ull- 
uichibh  slighe  an  Tighearna, 
dèanaibh  a  cheumanna  dìreach. 

5  Bithidh  gach  gleann  air  a 
lìonadh,  agus  gach  beinn  agus 
cnoc  air  an  ìsleachadh ;  agus 
bithidh  na  nithe  cama  air  an 

110 


dèanamh  direach,  agus  na  sligh- 
ean  garbha  air  an  dèanamh 
rèidh  ; 

6  Agus  chì  gach  uile  fheoil 
slàinte  Dhè. 

7  Uime  sin  thubhairt  e  ris  an 
t-sluagh  a  thàinig  a  mach  chum 
bhi  air  am  baisteadh  leis,  A  shìl 
nan  nathraiche  nimhe,  cò  thug 
rabhadh  dhuibh-sa  teicheadh  o'n 
fheirg  a  ta  ri  teachd  ? 

8  Air  an  aobhar  sin  thugaibh 
a  mach  toradh  iomchuidh  an 
aithreachais,  agus  na  tòisichibh 
air  a  ràdh  annaibh  fèin,  A  ta 
Abraham  'na  Athair  againn :  oir 
a  ta  mi  ag  ràdh  ribh,  gur  comas- 
ach  Dia  do  na  clachaibh  so  air 
clann  a  thogail  suas  do  Abra- 
ham. 

9  Agus  a  nis  fèin  a  ta  'n  tuagh 
air  a'  cur  ri  bun  nan  craobh  :  air 
an  aobhar  sin  gach  craobh  nach 
toir  a  mach  toradh  maith, 
gearrar  sìos  i,  agus  tilgear  san 
teine  i. 

10  Agus  dh'f  hiosraich  an  sluagh 
dheth,  ag  ràdh,  Ciod  uime  sin  a 
m  sinne  ? 

11  Agus  fhreagair  e-san  agus 
thubhairt  e  riu,  An  tì  aig  am 
bheil  dà  chòta,  roinneadh  e  ris 
an  tì  aig  nach  'eil ;  agus  an  tì  aig 
am  bheil  biadh,  dèanadh  e  mar 
an  ceudna. 

12  Agus  thàinig  mar  an  ceud- 
na  cìs-mhaoir  gu  bhi  air  am 
baisteadh,  agus  thubhairt  iad  ris, 
A  mhaighstir,  ciod  a  nì  sinne  ? 

13  Agus  thubhairt  e-san  riu,  Na 
dèanaibh^  ni  air  bith  os  ceann  na 
dh'òrduicheadh  dhuibh. 

14  Agus  dh'fhiosraich  na  saighd- 

'  togaihh. 

earan  mar  an  ceudna  dlieth,  ag 

ràdh,  Agus  ciod  a  nì  sinne  ?  Agus 
I  thubliairt  e  riu,  Na  dèanaibh 
'  foirneart  air  neach  sam  bith,  no 

casaid-bhrèige,  agusbithibh  toil- 

ichte  le  'ur  tuarasdal. 

15  Agus  air  bhi  do'n  phobull 
a'  feitheamh,  agus  na  h-uile 
dliaoine  a'  reusonachadh  'nan 
cridheachaibh  fèin  mu  thimchioll 
Eoin,  am  b'  e  Crìosd  a  bh'  ann ; 

16  Fhreagair  Eoin,  ag  ràdh  riu 
uile,  Tha  mise  ga  dearbh  'gur 
baisteadh  le  h-uisge  ;  ach  a  ta 
neach  a'  teachd  a's  cumhachdaiche 
na  mise,  agus  cha'n  airidh  mise 
air  barr-iall  a  bhròg  fhusgladh: 
baistidh  e-san  sibh  leis  an  Spior- 
ad  naomh,  agus  le  teine. 

17  Aig  am  blieil  a  ghuit'  'na 
làimh,  agus  ro-ghlanaidh  e '  ùrlar, 
agus  cruinnichidli  e  an  cruith- 
neachd  d'  a  thigh-tasgaidh ;  ach 
loisgidh  e  am  moll  le  teine  nach 
fheudar  a  mhùchadh. 

18  Agus  ag  earalachadh  mòran 
do  nithibh  eile,  shearmonaich  e 
do'n  t-sluagh. 

19  Ach  air  do  Herod  an  Tet- 
rarc  bhi  air  a  chronachadh  leis 
air  son  Herodiais  bean  a  bhràth- 
ar  (Philip,)  agus  air  son  gach  olc 
a  rinn  Herod, 

20  Chuir  e  so  ris  gach  olc  eile, 
gu  'n  do  dhruid  e  Eoin  am 
prìosan. 

21  Agus  thàrladh,  'nuair  a  bha 
'n  sluagh  uile  air  am  baisteadìi, 
air  do  losa  mar  an  ceudna  bhi 
air  a  bhaisteadh,  agus  e  ri  ùr- 
nuigh,  gu'n  d'fhosgladh  nèamh. 

22  Agus  gu'n  d'  thainig  an 
Spiorad  naomh  a  nuas  air  q.u 


coslas  corporra,  mar  choluman, 
agus  gu  'n  d'  thàinig  guth  o  nèamh, 
ag  ràdli,  Is  tusa  mo  Mhac 
gràdhach,  anns  am  bheil  mo 
mhòr-thhichd-. 

23  Agus  thòisich  losa  fèin  air  a 
bhi  mu  thimchioll  deich  bliadh- 
na  fìchead  a  dh'aois,  air  dha  bhi, 
(a  rèir  barail  dhaoine,)  'na  mhac 
do  loseph,  mac  Heli, 

24  MMc  Mhatait,  mhic  Lebhi, 
mhic  Mhelchi,  mhic  lanna,  mhic 
loseiph, 

25  Mhic  Mhatatiais,  mhic  Amois, 
mhic  Nauim,  inhic  Esli,  ì)ihic 
Nage, 

26  Mhic  Mhaait,  i7ihic  Mha- 
tatiais,  mhic  Shemei,  mhic  loseiph, 
mhic  ludah, 

27  Mhic  loanna,  i7ihic  Rhesa, 
mhic  Shorobabeil,  mhic  Shalatieil, 
mhic  Neri, 

28  Mhic  Mhelchi,  iiiMc  Adi, 
mkic  Chosaim,  mhic  Elmodaim, 
mhic  Eir, 

29  Mhic  lose,  mhic  Elieseir, 
mhic  loreim,  mhic  Mhatait,  mhic 
Lebhi, 

30  Alhic  Shimeoin,  mhic  ludah, 
mhic  loseiph,  mhic  lonain,  mhic 
Eliacim, 

31  Mhic  Mhelea,  mhic  Mhain- 
ain,  mhic  Mhatata,  mhic  Natain, 
mhic  Dhaibhidli, 

32  Mhic  lese,  mhic  Obeid,  nihic 
Bhoois,  mhic  Shalmoin,  mhic 
Naasoin, 

33  Mhic  Aminadaib,  m/w"c  Araim, 
mhic  Esroim,  mhic  Phareis,  mhic 
ludah, 

34  Mhic  lacoib,  mhic  Isaaic, 
mhic  Abrahaim,  mhic  Thara,  mhic 

I  Nachoir, 


'  inneal-fasgnaìdh. 
111 


'annadsa  tlia  mildn-toili-hte. 


LUCAS,  IV. 


35  Mhic  Sliaruich,  mhic  Ragaii, 
mhic  Phaleic,  mhic  Ebeir,  mJiic 
Shala, 

36  Mhic  Chainain,  mhic  Ar- 
phacsaid,  mhic  Shem,  mhic  Noe, 
mhic  Lameich, 

37  Mhic  Mhatusala,  mhic  E- 
noich,  mhic  lareid,  mhic  Mhale- 
leeil,  mhic  Chainain, 

38  Mhic  Enois,  mhic  Shet,  mhic 
Adhaimh,  mhic  Dhè. 

CAIB.  IV. 

1  Buaìreadhagus  trasgadh  Chrìosd :  13  Thitg 
"  e  buaidh  air  an  diuhhul ;  14  thòisich  e  ri 
searmonachadh  :  \QGhabh  pohull  Nasaret 
iongantasr  a  fhoclaihh grdsmhor .  33  Leigh- 
is  e  an  duine  san  rohh  deàmhan,  88  agus 
màthair-chèile  Pheadair,  S^c. 

AGUS  air  do  losa  bhi  làn  do'n 
Spiorad  naomh,  jjhill  e  air 
ais  o  lordan,  agus  threòraich- 
eadh  e  leis  an  Spiorad  do'n 
fhàsach, 

2  Agus  bha  e  air  a  bhuaireadh 
rè  dhà  fhichead  là  leis  an  diabh- 
ul ;  agus  cha  d'  ith  e  ni  sam  bith 
anns  na  làithibh  sin :  agus  air 
dhoibh  bhi  air  an  crìochnachadh, 
an  sin  dh'fhàs  e  ocrach. 

3  Agus  thubhairt  an  diabhul 
risj  Ma  's  tu  Mac  Dhè,  abair  ris 
a'  chloich  so  bhi  'na  h-aran. 

4  Agus  fhreagair  losae,  ag  radh, 
A  ta  e  sgrìobhta,  nach  ann  le  h- 
aran  a  mhàin  a  thig  duine  beò, 
ach  le  gach  uile  fhocal  Dè. 

5  Agus  air  do  'n  diabhul  a  thoirt 
gu  beinn  àrd,  nochd  e  dha  uile 
rìoghachdan  an  domhain  ann  am 
mionaid  aimsir. 

G  Agus  thubhairt  an  diabhul 
ris,  Bheir  mise  an  cu'mhachd 
so  uile  dhuit,  agus  an  glòir ; 
oir  thugadh  dhomh-sa  sin ;  agus  | 

1  bheir  mi  e  do  neach  air  bith  a  \ 
1  's  toil  leam.  1 

7  Uime  sin  ma  ni  thu  aoradh  ; 
dhomh-sa,  is  leat  iad  uile.  \ 

8  Agus   fhreagair  losa  agus  i 
thubhairt  e  ris,  Tàr  air  mo  chùl-  i 
aobh,  a  Shàtain :  oir  a  ta  e  sgrìobh- 
ta,  Nì  thu  aoradh  do  'n  Tighearn 
do  Dhia,  agus  dhasan  'na  aonar 

nì  thu  seirbhis.  \ 

9  Agus  thug  se  e  gu  lerusalem, 
agus  chuir  e  air  binnein  an  leam- 
puill  e,  agus  thubhairt  e  ris,  Ma  's 
tu  Mac  Dhè,  tilg  thu  fèin  sios  à 
so. 

10  Oir  a  ta  e  sgriobhta,  Bheir 
e  àithne  d'  a  ainglibh  mu  d'  thim- 
chioll,  thusa  a  choimhead. 

11  Agus  togaidh  iad  suas  thu 
'nan  làmliaibh,  air  eagal  gu  'm 
buail  thu  uair  air  bith  do  chos 
air  cloich. 

12  Agus  air  freagairt  do  losa 
thubhairt  e  ris,  A  dubhradh,  Na 
buair^  thusa  an  Tighearna  do  ] 
Dhia.  j 

13  Agus  an  uair  a  chrìochnaich  ( 
an  diabhul  am  buaireadh  uile, 
dh'imich  e  uaith  rè  tamuill.  [ 

14  Agus  phill  losa  ann  an  cumh-  i 
achd  an  Spioraid  chum  Gha-  fi 
lile;  agus  chaidh  'iomradh-san  tl 
air  feadh  na  dùthcha  mu  'n  cuairt  I( 
gu  h-iomlan.  ; 

15  Agus  theagaisg  e  'nan  siona-  ai 
gogaibh,  a'  faotainn  glòire  o  na 
h-uile  dhaoinibh.  (l) 

16  Agus  thàinig  e  gu  Nasaret,  j  nii 
far  an  d'  àraicheadh  e :  agus  /cf, 
chaidh  e  steach,  mar  bu  ghnàth  j  cei 
leis,  air  là  na  sàbaid  do  'n  t-  fei 
sionagog,  agus  dh'èirich  e  'na  % 

'Nadearbh.  '  " 

sheasamh  chum  leughaidh. 

17  Agus  thugadh  dha  leabhar 
an  f  hàidh  Esaiais ;  agus  air  fosg- 
ladh  an  leabhair  dha,  fhuair  e 
an  t-àit  anns  an  robh  e  sgrìobh- 
ta, 

18  Tha  Spiorad  an  Tighearn 
orm,  do  bhrigh  gu'n  d'ùng  e  mi 
a  shearmonachadh  an  t-soisgeil 
do  na  bochdaibh  ;  chuir  e  mi  a 
shlànuchadh  na  muinntir  aig  am 
bheil  an  cridhe  briste,  a  ghairm^ 
fuasglaidh  do  na  braighdibh, 
agus  aiseag  an  radhairc  do  na 
doilP,  a  thoirt  saorsa  do  'n 
mhuinntir  a  ta  brùite, 

19  A  shearmonachadh  bliadh- 
na  thaitnich  an  Tighearn. 

20  Agus  air  dùnadh  an  leabh- 
air  dha,  thug  e  do'n  fhear-frith- 
ealaidh  e,  agus  shuidh  e :  agus 
bha  sùilean  na  bha  san  t-sion- 
agog  uile  a'  geur-amharc  air-san. 

21  Agus  thòisich  e  air  a  ràdh 
riu,  An  diugh  a  ta  an  sgriobtur 
so  air  a  choimhlionadh  ann  bhur 
cluasaibh-sa. 

22  Agus  thug  iad  uile  fianuis 
da,  agus  ghabh  iad  iongantas 
ris  na  briathraibh  gràsmhor  a 
thàinig  a  mach  as  a  bheul.  Agus 
thubhairt  iad,  Nach  e  so  mac 
loseiph  ? 

23  Agus  thubhairt  e  riu,  Gun 
amharus  thubhairt  sibh  rium  an 
gnàth-fhocal  so,  A  lèigh,  leighis 
thu  fèin  :  ge  b'e  air  bith  iad  na 
nithe  a  chuala  sinn  a  rinneadh 
leat  an  Capernaum,  dèan  mar  an 
ceudna  iad  an  so  a'  d'  dhùthaich 
fèin. 

24  Agus  thubhairt  e,  Gu  deimhin 
a  ta  mi  ag  ràdh  ribh,  nach  'eil 

'  a  shcarinonachidli.         dallai'  f'r 

fàidh  air  bith  taitneach  na  dhùth- 
aich  fèin. 

25  Ach  gu  firinneach  a  ta  mise 
ag  ràdh  ribh,  gu'n  robh  mòran 
bhantrach  ann  an  Israel  an  làith- 
ibh  Eliais,  an  uair  a  dhruideadh 
nèamh  rè  thrì  bliadhna  agus  shè 
mìosan,  agus  a  bha  gorta  mhòr 
air  feadh  na  tìre  uile  : 

26  Ach  cha  do  chuireadh  Elias 
dh'ionnsuidh  aoin  diubh,  ach  gu 
Sarepta  Shidoin,  chum  mnà  a 
bha  'na  bantraich. 

27  Agus  bha  mòran  lobhar  ann 
an  Israel  ri  linn  Eliseuis  an 
fhàidh  ;  agus  cha  do  ghìanadh 
a  h-aon  aca,  ach  Naaman  an 
Sirianach. 

28  Agus  lìonadh  iadsan  uile  a 
bha  san  t-sionagog  le  feirg,  an 
uair  a  chual  iad  na  nithe  sin  ; 

29  Agus  dh'èirich  iad  suas, 
agus  thilg  iad  a  mach  as  a' 
bhaile  e,  agus  thug  iad  leo  e 
gu  maluidh  a'  chnoic^,  air  an 
robh  am  baile  togta,  chum  a 
thilgeadh  sìos  an  coinneamJi  a 
chinn. 

30  Ach  air  gabhail  dhasan 
troimh  am  meadhon,  dh'fhalbh  e, 

31  Agus  chaidh  e  sios  gu  Ca- 
pernaum,  baile  do  Ghalile,  agus 
bha  e  'gan  teagasg  air  làithibh 
na  sàbaid  : 

32  Agus  ghabh  iad  iongantas 
r'  a  theagasg  ;  do  blirigh  gu  'n 
robh  'fhocal  le  cmnhachd. 

33  Agus  bha  anns  an  t-sion- 
agog  duine  anns  an  robh  spior- 
ad  deamhain  neòghloin,  agus 
ghlaodh  e  le  guth  mòr, 

34  Ag  ràdh,  Leig  leinn ;  ciod 
e  ar  gnothuch-ne  riut,  losa  o 

'  bcul-bhruarh  a'  chnoic. 

Nasaret?  an  d'thàinig  tliu  g'ar 
sgrios?  a  ta  fhios  agam  cò  thu, 
Aon  naomh  Dhè. 

35  Agus  chronuich  losa  e,  ag 
ràdh,  Bì  a'  d'  thosd,  agus  thig  a 
mach  as.  Agus  air  do  'n  deamh- 
an  e-san  a  thilgeadh  sios  'nam 
meadhon,  thàinig  e  mach  as,  gun 
chiurradh  sam  bith  a  dhèanamh 
air. 

36  Agus  thàinig  uamhas  orra 
uile,  agus  labhair  iad  r'  a  chèile, 
ag  ràdh,  Ciod  a'  ghnè  cainnte 
80  ?  oir  le  h-ùghdarras  agus 
cumhachd  a  ta  e  toirt  òrduigh 
do  na  spioradaibh  neòghlan,  agus 
tha  iad  a'  teachd  a  mach. 

37  Agus  chaidh  iomradh  air-san 
a  mach  feadh  gach  àite  do'n 
dùthaich  mu'n  cuairt. 

38  Agus  dh'èirich  e  as  an  t- 
sionagog,  agus  chaidh  e  steach  do 
thigh  Shimoin  :  agus  bha  fiabh- 
Tus  mòr  air  màthair-chèile  Shi- 
moin  ;  agus  ghuidh  iad  air  as  a 
leth. 

39  Agus  air  dha  seasamh  os  a 
ceann,^  chronuich  e  am  fiabhrus, 
agus  dh'fiiàg  e  i.  Agus  dli'èirich 
ise  air  ball,  agus  rinn  i  fritheal- 
adh  dlioibh. 

40  Agus  ag  dol  fuidhe  na 
grèine,  iadsan  uile  aig  an  robli 
daoine  euslan  le  iomadh  gnè 
tinnis,  thug  iad  d'  a  ionnsuidh 
iad :  agus  chuir  e-san  a  làmlian  air 
gach  aon  diubh,  agus  leighis  e  iad. 

41  Agus  chaidh  mar  an  ceudna 
deamhain  a  mach  a  mòran,  a' 
glaodhaich  agus  ag  ràdh,  Is  tu 
Criosd  Mac  Dhè.  Agus  chron- 
uicli  e  iad,  agus  cha  d'fhulaing 
e  dhoibli  hibliairt :  oir  blia  fhios 

'  làimh  rithe 

aca  gu  'm  b'  e-san  Crìosd. 

42  Agus  air  teachd  do'n  la, 
chaidh  e  mach,  agus  dli'imich  e 
gu  àite  fàsail :  agus  bha'n  sluagh 
'ga  iarraidh,  agus  thàinig  iad 
d'  a  ionnsuidli,  agus  b'  àill  leo  a 
chumail,  chum  nach  rachadh  e 
uatha. 

43  Ach  tliubhairt  e-san  riu,  Is 
èigin  dhomli-sa  rìogliachd  Dhè 
a  shearmonachadli  do  bhailtibh 
eile  mar  an  ceudna ;  oir  is  ann 
chum  so  a  chuireadh  mi. 

44  Agus  sliearmonaich  e  ann 
an  sionagogaibh  Ghalile. 

CAIB.  V. 

1  Theagaisg  Cr'tosd  an  shiagh  à  luing  Phead- 
air  ;  4  le  tarruing  mh'iorbhuileach  eisg  nochd 
e  cionnus  a  hha  e  gu  Peadar  agus  a  chom- 
panaich  a  dhèanamh  'nan  iasgairihh  air 
daoinihh :  12  ghlan  e  neach  a  bha  'na 
lohhar,  10  rinn  e  ìirnuigh  anns  an  fhàs- 
ach,  18  shlànuich  e  neach  a  bha  tinn  leis  a' 
phairilis,  c\e. 

AGUS  thàrladh,  'nuair  a  bha 
am  pobull  a'  dkith-theann- 
adli  air,  chum  focal  Dè  èisd- 
eaclid,  gu'n  do  sheas  e  làimh  ri 
loch  Ghenesaret, 

2  Agus  cliunnaic  e  dà  luing^ 
'nan  seasamh  ri  taobh  an  locha : 
acli  bha  an  h-iasgairean  air  dol 
a  mach  asda,  agus  a'  nigheadh 
an  lionta. 

3  Agus  cliaidh  e  steach  do  aon 
do  na  longaibh  bu  le  Simon,  agus 
dh'iarr  e  air  dol  a  mach  beagan 
o  thir :  agus  air  suidlie  dha, 
theagaisg  e  an  shiagh  as  an  luing. 

4  A  nis  an  uair  a  sguir  e  do 
labliairt,  thubhairt  e  ri  Simon, 
Cuir  a  mach  chum  na  doimhne, 
agus  leigibh  sios  bhur  lìonta 
chum  tarruing. 

5  Agus  fhreagair  Simon,  agus 
tliubhairt  e  ris,  A  mhaighstir, 
shaothraich  sinn  feadh  na  h- 
oidhche  uile,  agus  cha  do  ghlac 
sinn  ni  sam  bith :  ach  air  t'fhoc- 
al-sa  leigidh  mi  sios  an  lìon, 

6  Agus  an  uair  a  rinn  iad  so, 
chuairtich  iad  tachdar'  mòr 
èisg  ;  ionnus  gu'  n  do  bhriseadh 
an  lìon. 

7  Agus  smèid  iad  air  an  comp- 
anaich,  a  bha  san  luing  eile, 
teachd  agus  còmhnadh  a  dhèan- 
amh  leo.  Agus  thàinig  iad,  agus 
lìon  iad  an  dà  luing,  ionnus  gu  'n 
robh  iad  an  inbhe  dol  fuidhe. 

8  'Nuair  a  chunnaic  Simon 
Peadar  so,  thuit  e  sìos  aig  glùin- 
ibh  losa,  ag  ràdh,  Imicli  uam- 

Thighearn,  oir  is  duine 
peacach  mi. 

9  Oir  ghlac  uamhas  e  fèin  agus 
iadsan  uile  bha  raaille  ris,  air 
son  an  tarruing  èisg  a  ghlac  iad  : 

JO  Agus  mar  an  ceudna  Seum- 
as  agus  Eoin,  mic  Shebede,  a 
bha  'nan  companaich  aig  Simon. 
Agus  thubhairt  losa  ri  Simon, 
Na  biodh  eagal  ort ;  à  so  suas 
glacaidh  tu  daoine. 

11  Agus  an  uair  a  thug  iad  an 
longa  gu  tìr,  dh'fhàg  iad  na 
h-uile  nithe,  agus  lean  iad  e-san. 

12  Agus  an  uair  a  bha  e-san 
ann  am  baile  àraidh,  feuch  duine 
làn  do  hiibhre :  agus  air  dha 
losa  fhaicinn,  thuit  e  sìos  air 
'aghaidh,  agus  ghuidh  e  air,  ag 
ràdh,  A  Thighearn,  ma's  toil 
leat,  tha  thu  comasach  air  mise 
a  ghlanadh. 

13  Agus  shìn  e  a  làmh,  agus 
bhean  e  ris,  ag  ràdh,  Is  toil 

'  ùireamh. 

leam  ;  bì  glan.  Agus  air  ball 
dh'fhàg  an  luibhre  e. 

14  Agus  dh'àithn  e  dha,  gun 
innseadh  do  neach  air  bith  • 
Ach  imich,  agus  nochd  thu  fèin 
do  'n  t-sagart,  agus  thoir  seachad 
air  son  do  ghlanaidh,  mar  a 
dh'àithn  Maois,  mar  fhianuis 
doibh. 

15  Ach  bu  mhòid  a  sgaoil- 
eadh  'iomradh-san  :  agus  thàinig 
skiagh  mòr  an  ceann  a  chèiìe 
chum  èisdeachd,  agus  a  bhi  air 
an  slànuchadh  leis  o'n  eucailibh. 

16  Agus  chaidh  e  air  leth  chum 
an  fhàsaich,  agus  rinn  e  ùrnuigh. 

17  Agus  thàrladh  air  là  àr- 
aidh,  'nuair  a  bha  e  a'  teagasg, 
gu'n  robh  'nan  suidhe  an  sin 
Phàirisich  agus  luchd-teagaisg 
an  lagha,  a  thàinig  as  gach 
uile  bliaile  do  Ghalile,  agus  do 
ludea,  agus  o  lerusalem  :  agus 
bha  cumhachd  an  Tighearn  a 
làthair  chum  an  slànuchaclh. 

18  Agus,  feuch,  ghiùlain  daoine 
air  leabaidh  duine  air  an  robh 
am  pairilis:  agus  dh'iarr  iad  a 
thoirt  a  steach,  agus  a  chur  'na 
làthair-san. 

19  Agus  an  uair  nach  d'fhuair 
iad  seòl  air  am  feudadh  iad  a 
thoirt  a  steach,  le  meud  na 
cuideachd,  chaidh  iad  suas  air 
an  tigh,  agus  leig  iad  sìos  troimh 
mhullach  an  tighe  e  fèin  agus  a 
leabadh,  anns  a'  mheadhon  an 
làthair  losa. 

20  Agus  an  uair  a  chunnaic  e 
an  creidimh,  thubhairt  e  ris,  A 
dhuine,  tha  do  pheacanna  air 
am  maitheadh  dhuit. 

21  Agus  thòisich  na  sgriobh- 
aichean  agus  na  Phàirisicli  air 

I  2 


LUCAS,  V, 


reusonacliadh,  ag  ràdh,  Cò  e  so  a 
ta  labhairt  toibheim?  cò  dh'- 
f  heudas  peacanna  a  mhaitheadh 
ach  Dia  a  mhàin  ? 

22  Ach  air  aithneachadh  an 
smuainte  do  losa,  fhreagair  e 
agus  thubhairt  e  riu,  Ciod  a  ta 
sibh  a'  reusonachadh  'nur  cridh- 
eachaibh  ? 

23  Cò  aca  is  usadh  a  ràdh, 
Tlia  do  pheacanna  air  am  maith- 
eadh  dhuit,  no  ràdh,  Eirich  agus 
imich  ? 

24  Ach  a  chum  gu'm  bi  fios 
agaibh  gu  bheil  cumhachd  aig 
Mac  an  duine  peacanna  a 
mhaitheadh  air  talamh,  (thubh- 
airt  e  ri  fear  na  pairilis,)  A  ta 
mi  ag  ràdh  riut,  èirich,  agus  tog 
do  leabadh,  agus  imich  do  d' 
thigh. 

25  Agus  dh'èirich  e  air  ball 
'nan  làthair,  agus  thog  e  an  leah- 
adh  air  an  robh  e  'na  luidhe, 
agur.  chaidh  e  d'  a  thigh  fèin,  a' 
toirt  glòire  do  Dhia, 

26  Agus  ghlac  uamhas  iad  uile, 
agus  thug  iad  glòir  do  Dhia, 
agus  lìonadh  le  h-eagal  iad,  ag 
ràdh,  Chunnaic  sinne  nithe  do- 
chreidsinn'  an  diugh., 

27  Agus  an  dèigh  nan  nithe  sin, 
chaidh  e  mach,  agus  chunnaic  e 
cìs-rahaor  d'  am  b'  ainm  Lebhi, 
'na  shuidhe  aig  àite  togail  na 
cìse  ;  agus  thubhairt  e  ris,  Lean 
mise. 

28  Agus  air  fàgail  nan  uile 
nithe  dha,  dh'èirich  e,  agus  lean 
se  e. 

29  Agus  rinn  Lebhi  fèisd"  mhòr 
dha  'na  thigh  fèin :  agus  bha 
cuideachd  mhòr  do  chìs-mhaor- 

'  iongantach.  ^  ciiirm 

aibh,  agus  do  mhuinntir  eile  a 
shuidh  maille  riu. 

30  Agus  rinn  an  sgrìobhaich- 
ean  agus  am  Phàirisich  gearan 
an  aghaidh  a  dlieisciobul-san, 
ag  ràdh,  C'ar  son  a  ta  sibh  ag 
itheadh,  agus  ag  òl  maille  ri 
cìs-mhaoraibh  agus  ri  peacach- 
aibh  ? 

31  Agus  fhreagair  losa  agus 
thubhairt  e  riu,  Cha  'n  'eil  feum 
aca-san  a  ta  slàn  air  an  lèigh, 
ach  aca-san  a  ta  tinn. 

32  Cha  d'thàinig  mise  a  ghairm 
nam  firean,  ach  nam  peacach 
chum  aithreachais. 

33  Agus  thubhairt  iadsan  ris, 
C'  ar  son  a  ta  deisciobuil  Eoin  gu 
tric  ri  trasgadh^,  agus  a'  dèanamh 
ùrnuigh,  agus  mar  an  ceudna 
deisciohidl  nam  Phàiriseach  ;  ach 
a  ta  do  dheisciobuil-sa  ag  itheadh 
agus  ag  òl  ? 

34  Agus  thubhairt  e-san  riu, 
Am  feud  sibh  a  thoirt  air  cloinn 
seòmair  an  fhir  nuadh-phòsda 
trasgadh  a  dhèanamh,  am  feadh 
a  ta  am  fear  nuadh-pòsda  maille 
riu  ? 

35  Ach  thig  na  làithean  an 
uair  a  bheirear  am  fear  nuadh- 
pòsda  uatha  ;  an  sin  nì  iad  trasg- 
adh  anns  na  làithibh  sin. 

36  Agus  labhair  e  mar  an 
ceudna  cosamhlachd  riu  ;  Cha 
chuir  neach  air  bith  mìr  a  dh'- 
eudach  nuadh  air  sean  eudach : 
no,  reubaidh  an  t-eudach  nuadh 
e,  agus  cha  tig  am  mìr  do'n 
eudach  nuadh  ris  an  t-sean  eud- 
ach. 

37  Agus  cha  chuir  duine  sam 
bith  fìon  nuadh  ann  an  seann 

searragaibli ;  no,  brisidh  am  fìon 
nuadh  na  searragan,  agus  dòirt- 
ear  e  fèin,  agus  caiUear  na  seàrr- 
agan. 

38  Aeh  is  còir  fìon  nuadh  a 
chur  ann  an  searragaibh  nuadha  ; 
agus  bithidh  iad  le  chèile  tèar- 
uinte. 

39  Agus  cha  'n  'eil  duine  sam 
bith,  air  dlia  sean  fliìon  òl,  a 
dh'iarras  air  ball  fion  nuadh  : 
oir  their  e,  is  e  an  sean  fhìon 
a's  feàrr. 

CAIB.  VI. 

1  Chronuìch  Crìosd  doille  nam  Phàirìseach 
mu  thimchioll  coimhead  na  sàbàid,  le  sgriob- 
tur,  le  reuson,  agus  le  miorbhuìl;  13  thagh 
e  dà  abstol  deug  ;  17  shlànuich  e  muinntir  a 
bha  tinn  ;  20  shearmonaich  e  d'  a  dheìsciob- 
luibh  mu  bheannachdaibh  agus  mhaìlachd. 
aibh,  Sjc. 

AGUS  thàrladh  air  a'  cheud 
là  sàbaid  an  dèigh  an 
dara  Ih  do  fhèìll  na  càisge\ 
gu  'n  deachaidh  e  troimh  na 
h-achaibh  arbhair;  agus  spìon 
a  dheisciobuil  na  diasan  arbhair, 
agus  dh'ith  iad,  an  dèigh  am 
bruthadh  le  'n  làmhaibh. 

2  Agus  thubhairt  cuid  do  na 
Phàirisich  riu,  C'  ar  son  a  ta 
sibh  a'  dèanamh  an  ni  nach 
'  eil  ceaduichte  r'  a  dhèanamh 
air  làithibh  na  sàbaid  ? 

3  Agus  fhreagair  losa  iad,  agus 
thubhairt  e,  Nach  do  leugh  sibhse 
an  ni  so  rinn  Daibhidh,  'nuair  a 
bha  ocras  air  fèin,  agus  orra-san 
a  bha  maille  ris  ; 

4  Cionnus  a  chaidh  e  steach 
do  thigh  Dhè,  agus  a  ghabh 
e  aran  na  fianuis^,  agus  a  dh'- 
ith  e  fèin,  agus  a  thug  e  mar 
an  ceudna  dhoibh-san   a  bha 

'  air  an  dara  là  sdbaid  an  dèigh  na  cewrfsàbaid. 

maille  ris ;  ni  nach  'eil  cead- 
uichte  itheadh  ach  do  na  sagart- 
aibh  a  mhàin  ? 

5  Agus  thubhairt  e  riu,  Is  Tigh- 
earn  Mac  an  duine  air  an  t-sàb- 
aid  fèin. 

6  Thàrladh  mar  an  ceudna  air 
sàbaid  eile,  gu'n  deachaidh  e 
steach  do'n  t-sionagog,  agus  gu'n 
do  theagaisg  e  ;  agus  bha  an  sin 
duine,  aig  an  robh  a  làmh  cllieas 
air  seargadh. 

7  Agus  rinn  na  sgrìobhaichean 
agus  na  Phàirisich  faire,  a  dh'- 
fheiichainn  an  leighiseadh  e  air 
an  t-sàbaid;  chum  gu'm  faigh- 
eadh  iad  cùis-dhìtidh  ^  'na  agh- 
aidh. 

8  Ach  thuig  e-san  an  smuaint- 
ean,  agus  thubhairt  e  ris  an 
duine  aig  an  robh  an  làmh 
sheargta,  Eirich,  agus  seas  a 
mach  sa'  mheadhon.  Agus  dh'- 
èirich  e-san,  agus  sheas  e. 

9  An  sin  thubhairt  losa  riu, 
Feòraichidh  mise  aon  ni  dhibh; 
Am  bheil  e  ceaduichte  air  làith- 
ibh  na  sàbaid  maith  a  dhèanamh, 
no  olc?  anam  a  shaoradh,  no  a 
sgrios  ? 

10  Agus  air  dha  amharc  mu'n 
cuairt  orra  uile,  thubhairt  e  ris 
an  duine,  Sìn  a  mach  do  làmh. 
Agus  rinn  e  sin :  agus  dh'aisig- 
eadh  a  làmh  slàn  da  mar  an 
làmh  eile. 

11  Agus  lìonadh  iadsan  do 
chuthach  ;  agus  labhair  iad  r'  a 
chèile,  ciod  a  dhèanadh  iad  ri 
losa. 

12  Agus  anns  na  làithibh  sin 
chaidh  e-san  gu  beinn  a  dhèan- 
amh  ùrnuigh,  agus  bhuanaich  e 

rè  na  li-oidhche  ann  an  ùrnuigh 
ri  Dia/ 

13  Agus  air  teachd  do'n  là, 
ghairm  e  d'  a  ionnsuidh  a  dheis- 
ciobuil ;  agus  thagh  e  dà  f  liear 
dheug  asda,  d'  an  do  ghoir  e 
Abstoil : 

14  Simon,  ( a  dh'ainmich  e  mar 
an  ceudna  Peadar,)  agus  Aindreas 
a  bhràthair,  Seumas  agus  Eoin, 
Philip  agus  Bartolomeus, 

15  Mata  agus  Tomas,  Seumas 
mac  Alpheuis,  agus  Simon  d'  an 
goirear  Selotes, 

16  ludas  hràtliair  Sheumais, 
agus  ludas  Iscariot,  e-san  a  bha 
'na  fhear-brathaidh. 

17  Agus  thàinig  e  nuas  leo, 
agus  sheas  e  air  ionad  còmhnard, 
agus  coimhthional  a  dheisciobul, 
agus  buidheann  mhòr-shluaigh 
o  ludea  uile  agus  o  lerusalem, 
agus  o  chois  fairge  Thiruis  agus 
Shidoin,  muinntir  a  thàinig  g'a 
eisdeachd,  agus  gu  bhi  air  an 
leigheas  o  'n  euslaintibh  ; 

18  Agus  iadsan  a  bha  air  am 
pianadh  le  spioradaibh  neòghlan : 
agvis  leighiseadh  iad. 

19  Agus  dh'iarr  an  skiagh  uile 
beantuinn  ris  :  oir  chaidh  cumli- 
achd  a  mach  as,  agus  shlànuicli 
e  iad  uile. 

20  Agus  thog  e  suas  a  shiìil- 
ean  air  a  dheisciobkiibh,  agus 
thubhairt  e,  Is  beannaichte  sihhse 
ta  bochd  :  oir  is  leibh  rìoghachd 
Dhè. 

21  Is  beannaichte  sihhse  ta  oc- 
rach  a  nis :  oir  sàsuichear  sibh. 
Is  beannaichte  sihhse  ta  caoidh  a 
nis  :  oir  gàiridh  sibh. 

22  Is  beannaichte  sibh,  'nuair 

'  tigh-ùrnuigh  Dhi 

a  bheir  daoine  fuath  dliuibh, 
agus  a  chuireas  iad  as  an  cuid- 
eachd  sibh,  agus  a  bheir  iad 
cainnt  mhaslach  dhuibh,  agus  a 
thilgeas  iad  a  mach  bhiir  n-ainm 
mar  oìc,  air  son  Mhic  an  duine. 

23  Dèanaibh-sa  gàirdeaclias  san 
là  sin,  agus  leumaibli  le  h-aoibh- 
neas  :  oir  feuch,  is  mòr  bhur 
duais  air  nèamh :  oir  is  ann  mar 
sin  a  rinn  an  aithriche  air  na 
fàidhibh. 

24  Ach  is  an-aoibhinn  duibhse 
ta  saoibhir :  oir  f  huair  sibh  bhur 
sòlas. 

25  Is  an-aoibhinn  duibhse  ta 
sàitheach  :  oir  bithidh  ocras 
oirbh.  Is  an-aoibhinn  duibhse 
ta  gàireachdaich  a  nis :  oir  nì 
sibh  bròn  agus  guL 

26  Is  an-aoibhinn  duibhse  'nuair 
a  labhras  daoine^  maith  umaibh : 
oir  is  ann  mar  sin  a  rinn  an 
aithriche  ris  na  faidhibh  brèige. 

27  Ach  a  ta  mi  ag  ràdh  ribhse 
ta  'g  èisdeachd,  Gràdhaichibh 
bhur  naimhde,  dèanaibh  maith 
dhoibh-san  le  'm  fuathach  sibh  ; 

28  Beannaichibh  iadsan  a  ta 
'gur  mallachadh,  agus  dèanaibh 
ùrnuigh  air  son  na  muinntir  a  ta 
buntuinn  gu  naimhdeil  ribh. 

29  Ris  an  tì  a  bhuaileas  thu 
air  aon  ghial,  cum  an  gial  eile  ; 
agus  do  'n  tì  a  bheir  t'  f  halluinn 
dhiot,  na  bac  do  chòta  mar  an 
ceudna. 

30  Thoir  do  gach  neach  a  dh'- 
iarras  ort ;  agus  o  'n  neach  a 
blieir  uait  do  mhaoin,  na  iarr  air 
ais  i. 

31  Agus  mar  a  b'  àill  leibh 
daoine  dhèanamh  dhuibh,  dèan- 

aibh-sa  mar  an  ceudna  dhoibh- 
san. 

32  Oir  ma  ghràdhaicheas  sibh 
iadsan  aig  am  bheil  gràdh 
dhuibh,  ciod  am  buidheachas  a 
ta  agaibh  ?  oir  gràdhaichidh 
peacaich  fèin  an  dream  aig  am 
bheil  gràdli  dhoibh. 

33  Agus  ma  ni  sibh  maith  do'n 
mhuinntir  a  ni  maith  dhuibh, 
ciod  am  buidheachas  a  ta  ag- 
aibh  ?  oir  nì  peacaich  an  ni  so 
fèin  mar  an  ceudna. 

34  Agus  ma  bheir  sibh  iasachd' 
dhoiblisan  o  'm  bheil  dùil  agaibh 
ri  fhaotainn  a  rìs,  ciod  am  buidh- 
eachas  a  ta  agaibh  ?  oir  bheir 
peacaich  fèin  iasachd  do  pheac- 
achaibh,  chum  gu'm  faigh  iad 
uiread  a  rìs. 

35  Ach  gràdhaichibh-sa  bhur 
naimhde,  agus  dèanaibh  maith, 
agus  thugaibh  iasachd,  gun  dùil 
a  bhi  agaibh  ri  ni  sam  bith  'na 
èiric  ^ :  agus  bithidh  bhur  duais 
mòr,  agus  bithidh  sibh  'nur 
cloinn  do  'n  Tì  a's  àirde :  oir  a 
ta  e-san  tabhartach  dhoibh-san  a 
ta  mì-thaingeal  agus  olc. 

36  Bithibh-sa  uime  sin  tròc- 
aireach,  mar  a  ta  bhur  n-Athair 
tròcaireach. 

37  Agus  na  tugaibh  breth,  agus 
cha  toirear  breth  oirbli :  na  dìt- 
ibh,  agus  cha  dìtear  sibh  :  thug- 
aibh  maitheanas,  agus  bheirear 
maitheanas  dhuibh. 

38  Thugaibh  uaibh,  agus  bheir- 
ear  dhuibh  ;  deadh  thomhas,  air 
a  gheinneadh,  agus  air  a  chrath- 
adh  ri  chèile,  agus  a'  cur  thairis, 
bheir  daoine  ann  bhur  n-uchd ; 
oir  leis  an  tomhas  le  'n  tomjiais 

'  coingheall. 

sibh,  tomhaisear  dhuibh  a  rìs. 

39  Agus  labhair  e  cosamhlachd 
riu,  Am  feud  an  dall  dall  a  threòr- 
achadh?  nach  tuit  iad  le  chèile^ 
ann  an  slochd  ? 

40  Cha'n  'eil  an  deisciobul  os 
ceann  a  mhaighstir :  ach  ge  b'  e 
neach  a  ta  coimhlionta,  bithidh 
e  mar  a  mhaighstir. 

41  Agus  c'  ar  son  a  ta  thu  faic- 
inn  an  smùirnein  a  ta  an  sùil 
do  bhràthar,  agus  nach  'eil  thu 
toirt  fa'near  an  t-sail  a  ta  ann 
do  shùil  fèin  ? 

42  No  cionnus  a  dh'fheudas  tu 
ràdh  ri  do  bhràthair,  A  bhràthair; 
leig  dhomh  an  smùirnein  a  thoirt 
à  d'  shùil,  agus  nach  'eil  thu  toirt 
fa  'near  an  t-sail  a  ta  ann  do  shùil 
fèin?  A  chealgair,  tilg  a  mach 
air  tùs  an  t-sail  as  do  shùil  fèin, 
agus  an  sin  is  lèir  dhuit  gu  soill- 
eir  an  smùirnein  a  ta  ann  an  sùil 
do  bhràthar  a  thoirt  aside. 

43  Oir  cha  deadh  chraobh  a 
bheir  a  mach  droch  thoradh  : 
agus  cha  droch  chraobh  a  bheir 
a  mach  deadh  thoradh. 

44  Oir  aithnichear  gach  craobh 
air  a  toradh :  oir  cha  tionail 
daoine  fìgean  do  dhroighionn, 
na  caoran  fiona  do'n  fhearr-dhris. 

45  Bheir  duine  maith  ni  maith  a 
mach  à  deadh  ionmhas  a  chridhe; 
agus  bheir  drocli  dhuine  ni  olc  a 
mach  à  droch  ionmhas  a  chridhe : 
oir  is  ann  à  pailteas  a  chridhe  a 
labhras  a  bheul. 

46  Agus  c'  ar  son  a  ghoireas 
sibh,  a  Thighearn,  a  Thighearn, 
dhiom-sa,  agus  nach  dèan  sibli 
na  nithe  a  ta  mi  ag  ràdh  ? 

47  Gach  neach  a  thig  a  m'  ionu- 

gun  hhur  dòchas  a  chall.       ^  araon. 


LUCA 


S,  VI.  VII. 


suidh-sa,  agus  a  chluinneas  mo 
bhriathra,  agus  a  nì  iad,  feuch- 
aidh  mi  dhuibh  co  ris  is  cos- 
mhuil  e  : 

48  Is  cosmhuil  e  ri  duine  a  thog 
tigh,  agus  a  chladhaich  domhain, 
agus  a  chuir  a'  bhunait  air  carr- 
aig :  agus  an  uair  a  thàinig  an 
tuil,  bhuail  an  sruth  gu  dian  air 
an  tigh  sin,  agus  cha  b'  urrainn  e 
charachadh  ;  oir  bha  e  air  a 
shuidheachadh^  air  carraig. 

49  Ach  an  tì  a  chluinneas,  agus 
nach  dèan,  is  cosmhuil  e  ri  duine 
a  thog  tigh  air  an  talamh  gun 
bhunait,  air  an  do  bhuail  an 
sruth  gu  dian,  agus  air  ball  thuit 
e ;  agus  bu  mhòr  tuiteam  an 
tighe  sin. 

CAIB.  VII. 

1  Leighis  Criosd  seirbhiscach  ceannaird-ceud. 

1  1  Thog  e  mac  na  hantraìch  ann  an  Nain 
o'nhhàs;  19  dhearhh  e  do  theachdairihh 
Eoin,  le  oihrihh  mìorhhuileach  a  rinn  e  'nan 
làthair,  gu  'm  h'  e  fein  an  Criosd  a  hha  rì 
teachd ;  24  nochd  e  do  'n  t-sluagh  cìod  ì  a 
hharail  mu  Eoin,  S^c. 

ANIS  an  uair  a  chrìochnaich 
e  a  bhriathra-san  uile  ann 
an  èisdeachd  an  t-skiaigh,  chaidh 
e  steach  do  Chapernaum. 

2  Agus  bha  seirbhiseach  ceann- 
aird-ceud  àraidh,  a  b'  ionmhuinn 
leis,  gu  tinn,  agus  ri  h-uchd  bàis, 

3  Agus  an  uair  a  chual  e  mu 
losa,  chuir  e  seanairean  nan  lùdh- 
ach  d'  a  ionnsuidh,  a'  cur  impidh 
air  gu'n  tigeadh  e,  agus  gu'n 
leighiseadh  e  a  sheirbhiseach. 

4  Agus  an  uair  a  thàinig  iad 
gu  losa,  ghuidh  iad  air  gu  dùr- 
achdach,  ag  ràdh,  Gu'm  b'airidh 
e  gu  'n  dèanadh  e-san  so  dha : 

5  Oir  is  toigh  leis  ar  cinneach- 

'  steidheachadh.    ^  thog  e-san  ar  sionagog. 

ne,  agus  thog  e-san  dhuinn  sion- 
agog^ 

6  Agus  chaidh  losa  maille  riu. 
Ach  air  dha  bhi  nis  fagus  do  'n 
tigh,  chuir  an  ceannard-ceud 
càirdean  d  'a  ionnsuidh,  ag  ràdh 
ris,  A  Thighearn,  na  cuir  dragh 
ort  fèin ;  oir  cha  'n  airidh  mise 
gu  'n  rachadh  tu  steuch  fo  m' 
chleith : 

7  Uime  sin  cha  mhò  a  mheas 
mi  gu  'm  b'  airidh  mi  fèin  air 
teachd  a  d'  ionnsuidh :  ach  a 
mliàin  abair  am  focal,  agus  slàn- 
uichear  m'  òglach. 

8  Oir  is  duine  mise  fèin  air  mo 
chur  fo  ùghdarras,  aig  am  bheil 
saighdeara  fodham ;  agus  their 
mi  ris  an  fhear  so,  Imich,  agus 
imichidh  e  ;  agus  ri  fear  eile, 
Thig,  agus  thig  e ;  agus  ri  m' 
sheirbhiseach,  Dèan  so,  agus  nì 
se  e. 

9  Agus  an  uair  a  chual  losa  na 
nithe  so,  ghabh  e  iongantas  ris, 
agus  air  tionndadh  dha,  thubhairt 
e  ris  an  t-shiagh  a  lean  e,  A  ta 
mi  ag  ràdh  ribh,  nach  d'  f  huair 
mi  creidimh  co  mòr  as  so,  ann 
an  Israel  fèin. 

10  Agus  air  pilltinn  air  an  ais 
do  'n  tigh  do  na  teachdairibh  a 
chuireadh  (T  a  ionnsuidh,  fhuair 
iad  an  seirbhiseach  a  bha  tinn, 
slàn. 

11  Agus  thàrladh  an  là  'na 
dhèigh  sin,  gu  'n  deachaidh  e 
chum  baile  d'  an  gairmear  Nain ; 
agus  chaidh  a  dheisciobuil  ^  maille 
ris,  agus  sluagh  mòr. 

12  A  nis  an  uair  a  thàinig  e 
am  fagus  do  gheata  a'  bhaile, 
feuch,  ghiiilaineadh  a  mach  duine 

^  moran  d'a  dhcisciohluibh. 

marbli,  aon  mhac  a  mhàthar, 
agus  bu  bhantrach  i :  agus  bha 
sluagh  mòr  do  mhuinntir  a'  bhaile 
maille  rithe. 

13  Agus  an  uair  a  chunnaic 
an  Tighearn  i,  ghabh  e  truas 
d'i,  agus  thubhairt  e  rithe,  Na 
guil. 

14  Agus  thàinig  e  agus  bhean 
e  ris  a'  ghiùlan  ^ ;  (agus  sheas 
iadsan  a  bha  'ga  iomchar ;)  agus 
thubhairt  e,  Oganaich,  a  ta  mi 
ag  ràdh  riut,  èirich. 

15  Agus  dh'èirich  an  duine  bha 
marbh  'na  shuidhe,  agus  thòisich 
e  air  labhairt :  agus  thug  e  d'  a 
mhàthair  e. 

16  Agus  ghlac  eagal  iad  uile  : 
agus  thug  iad  glòir  do  Dhia,  ag 
ràdh,  Dh'èirich  fàidh  mor  'nar 
measg-ne  ;  agus,  Dh'amhairc 
Dia  air  a  shluagh  fèin. 

17  Agus  chaidh  an  t-iomradh 
so  mach  air-san  air  feadh  ludea 
uile,  agus  na  dùthcha  mu'n  cuairt 
uile. 

18  Agus  dh'innis  a  dheisciobuil 
do  Eoin  mu  thimchioll  nan  nithe 
sin  uile. 

19  Agus  ghairm  Eoin  d'  a  ionn- 
suidh  dithis  àraidh  d'  a  dheis- 
ciobluibh,  agus  chuir  e  iad  gu 
losa,  ag  ràdh,  An  tusa  e-san  a  bha 
ri  teachd,  no  'm  bì  sùil  againn  ri 
neach  eile? 

20  Agus  air  teachd  do  na 
daoinibh  d'  a  ionnsuidh,  thubh- 
airt  iad,  Chuir  Eoin  Baiste  sinne 
a  d'  ionnsuidh,  ag  ràdh,  An  tusa 
an  Tl  a  bha  ri  teachd,  no  'm  bi 
sùil  againn  ri  neach  eile  ? 

21  Agus  anns  an  uair  sin  fèin 
leighis  e  mòran  o  'n  euslaintibh 

'  chiste  mhuirbh. 

agus  o  'm  plàighibh,  agus  o 
dhroch  spioradaibh  ;  agus  thug 
e  'n  radharc  do  mhòran  a  bha 
dall. 

22  Agus  fhreagair  losa,  agus 
thubhairt  e  riu,  Imichibh-sa  agus 
innsibh  do  Eoin  na  nithe  a 
chunnaic  agus  a  chuala  sibh,  gu 
bheil  na  doill  a'  faicinn,  na  bac- 
aich  ag  imeachd,  na  lobhair  air 
an  glanadh,  na  bodhair  a' 
cluinntinn,  na  mairbh  air  an 
dùsgadh,  an  soisgeul  air  a  shear- 
monachadh  do  na  bochdaibh. 

23  Agus  is  beannaichte  e-san 
nach  faigh  oilbheum  annam-sa 

24  Agus  an  uair  a  dh'fhalbh 
teachdairean  Eoin,  thòisich  e  air 
labhairt  ris  an  t-sluagh  mu  thim- 
chioll  Eoin,  Ciod  an  ni  a  cliaidh 
sibh  a  mach  do  'n  f  hàsach  a  dh'- 
f haicinn  ?  an  i  cuilc  air  a  crath- 
adh  le  gaoith  ? 

25  Ach  ciod  e  an  ni  chaidh  sibh 
a  mach  a  dh'fhaicinn?  an  e 
duine  air  a  sgeadachadh  ann  an 
eudach  mìn  ?  feuch,  iadsan  a  ta 
sgeadaichte  le  eudach-rìomhach, 
agus  a'  caitheadh  am  beatha  gu 
sòghail,  is  ann  an  cùirtibh  nan 
rìghrean  a  ta  iad. 

26  Ach  ciod  e  an  ni  chaidh 
sibh  a  mach  a  dh'fhaicinn  ?  an 
e  fàidh  ?  seadh,  a  ta  mi  ag  ràdh 
ribh,  agus  ni  's  mò  na  fàidh. 

27  Is  e  so  an  tì  mu  'm  bheil  e 
sgrìobhta,  Feuch,  cuiridh  mi 
mo  theachdair  roimh  do  ghnùis, 
a  dh'ulluicheas  do  shlighe  romli- 
ad. 

28  Oir  a  ta  mi  ag  ràdh  ribh, 
'Nam  measg-san  a  rugadh  le 
mnaibh,  cha  'n  'eil  fàidh  a  's  mò 

^  nach  gabh  oilbìtevin  riitm-sa. 

na  Eoin  Baiste :  gidheadh  an 
tì  a's  lugha  ann  an  rìoghachd 
Dhè,  is  mò  e  na  e-san. 

29  Agus  dh'fhìreanaich  ara  pob- 
ull  uile  a  chual  agus  na  cìs- 
mhaoir  Dia,  air  dhoibh  bhi  air 
am  baisteadh  le  baisteadh  Eoin. 

30  Ach  chuir  na  Phàirisich 
agus  an  luchd-lagha  cùl  ri 
comhairle  Dhè  d'an  taobh  fèin, 
am  feadh  nach  do  bhaisteadh 
iad  leis. 

31  Agus  thubhairt  an  Tighearn, 
Cò  ris  uime  sin  a  shamhlaicheas 
mi  daoine  a'  ghinealaich  so  ? 
agus  cò  ris  a  ta  iad  cosmhuil  ? 

32  A  ta  iad  cosmhuil  ri  cloinn 
a  ta  'nan  suidhe  sa  'mhargadh, 
agus  a  dh'èigheas  r  'a  chèile,  ag 
ràdh,  Rinn  sinne  pìobaireachd 
dhuibh-sa,  agus  cha  d'  rinn  sibhse 
dannsa :  rinn  sinne  tuireadh 
dhuibh-sa,  agus  cha  d'rinn  sibhse 

33  Oir  thàinig  Eoin  Baiste, 
cha  'n  ann  ag  itheadh  arain,  no 
ag  òl  fìona ;  agus  their  sibh,  A 
ta  deamhan  aige. 

34  Thàinig  Mac  an  duine  ag 
itheadh  agus  ag  òl ;  agus  their 
sibh,  Feuch  duine  geòcach,  agus 
pòitear-fìona,  caraid  chìs-mhaor 
agus  pheacach. 

35  Ach  a  ta  gliocas  air  a  fìr- 
eanachadh  le  a  cloinn  uile. 

36  Agus  dh'iarr  duine  àraidh 
do  na  Phàirisich  air,  gu  'n  ith- 
eadh  e  biadh  maille  ris.  Agus 
chaidh  e  steach  do  thigh  an 
Phàirisich,  agus  shuidh^  e  sìos 
chum  bìdh. 

37  Agus,  feuch,  an  uair  a 
fhuair  bean  anns  a'  bhaile,  a 

'  '  luidh.  Gr. 

bha  'na  peacach,  fios  gu  'n  robh 
e  'na  shuidhe  aig  biadh  ann  an 
tigh  an  Phàirisich,  thug  i  leatha 
bocsa  alabastair  làn  do  oladh 
chùbhraidh, 

38  Agus  sheas  i  aig  a  chosaibh 
air  a  chùlaobh  a'  gul,  agus  thòis- 
ich  i  air  a  chosan  a  fhliuchadh 
le  a  deuraibh,  agus  thiormaich  i 
iad  le  folt  a  cinn,  agus  phòg  i  a 
chosa,  agus  dh'ùng  i  leis  an  ol- 
adh  iad. 

39  Agus  an  uair  a  chunnaic 
am  Phàiriseach,  a  thug  cuireadh 
dha,  50,  labhair  e  ann  fèin,  ag 
ràdh,  Nam  b'  fliàidh  an  duine 
so,  bhiodh  fhios  aige  cò  i  a' 
bhean  so  a  ta  beantuinn  ris,  agus 
ciod  is  gnè  dh'i ;  oir  is  peac- 
ach  i. 

40  Agus  fhreagair  losa,  agus 
thubhairt  e  ris,  A  Shimoin,  a  ta 
ni  agam  ri  ràdh  riut.  Agus 
thubhairt  e-san,  A  mhaighstir, 
abair  e. 

41  Bha  aig  fear-fiacha  àraidh 
dithis  do  fheichneinibh :  bha 
aige  air  aon  fhear  cùig  ceud 
peghinn,  agus  air  an  fhear  eile 
leth-cheud. 

42  Agus  do  bhrigh  nach  robh 
aca  ni  leis  an  dìoladh  iad,  mhaith 
e  gu  saor  dhoibh  araon.  Innis 
dhomh-sa  uime  sin,  cò  dhiubh 
is  mo  a  ghràdhaicheas  e  ? 

43  Agus  fhreagair  Simon  agus 
thubhairt  e,  Is  i  mo  bharail  gur 
e  an  neach  is  mò  d'  an  do  mliaith 
e.  Agus  thubhairt  e  ris,  is  ceart 
a  thug  thu  breth. 

44  Agus  air  tionndadh  ris  a' 
mhnaoi,  thubhairt  e  ri  Simon, 
Am  faic  thu  a'  bhean  so  ?  thàinig 
mi  steach  do  d'thigh,  cha  d'thug 


LUCAS, 


VII.  VIII. 


thu  dhomh  iiisge  chum  mo  chos  ; 
ach  dh'ionnlaid  ise  mo  chosa  le 
dem-aibh,  agus  thiormaich  i  iad 
le  folt  a  cinn. 

45  Cha  d'thug  thusa  dhomh 
pòg. :  ach  o  thàinig  ise  ^  stigh, 
cha  do  sguir  i  a  phògadh  mo  chos. 

46  Cha  d'  ùng  thusa  mo  cheann 
le  h-oladh  :  ach  dh'ùng  ise  mo 
chosa  le  h-oladh  chùbhraidh. 

47  Uime  sin  a  ta  mi  ag  ràdh 
riut,  Gu  bheil  a  peacanna  a  ta 
lìonmhor,  air  am  maitheadh ; 
air  an  aobhar  sin  ^  ghràdhaich 
i  gu  mòr  :  ach  ge  b'  e  neach  d' 
am  maithear  beagan,  bithidh  a 
ghràdh  beag. 

48  Agus  thubhairt  e  rithe,  Tha 
do  pheacanna  air  am  maitheadh. 

49  Agus  thòisich  iadsan  a  bha 
'jian  suidhe  aig  biadh  maille  ris, 
air  a  ràdh  annta  fèin,  Cò  e  so  a 
ta  eadhon  a'  maitheadh  pheac- 
anna  ? 

50  Agus  thubhairt  e  ris  a' 
mhnaoi  Shlànuich  do  chreidimh 
thu  ;  imich  an  sith. 

CAIB.  VIII. 

1  Fhritheil  mnài  do  Chrìosd  le  am  maoin. 
4  An  dèigh  do  Chrìosd  searmoin  a  dhcan- 
amh  0  ùit  gu  h-àit,  agus  e  aìr  a  leantuinn 
le  abstolaibh,  labhair  e  cosanihlachd  an  t- 
sìoladair,  16  agus  na  coinnle ;  21  chiiir  e 
an  cèill  cò  iad  a  mhàthair,  agus  a  bhràith- 
rean,  22  chronuich  e  a'  ghaoth,  26  agiis 
thilg  e  mach  à  duine  legion  do  dheamh- 
naibh,  <$fc. 

AGUS  thàrladh  an  dèigh  sin, 
gu'n  d'imich  e-san  troimh 
gach  caithir  agus  baile,  a'  sear- 
monachadli,  agus  a'  cur  an  cèill 
soisgeil  rìoghachd  Dhè,  agus  an 
dà  f  hear  dheug  maille  ris  ; 
2  Agus  mnài  àraidh  a  leigh- 

'  fUÌ. 

iseadh  o  dhroch  spioradaibh  agus 
o  euslaintibh,  Muire  d'  an  gairm- 
ear  Magdalen,  as  an  deachaidh 
seachd  deamhain, 

3  Agus  loanna  bean  Chusa 
stiùbhaird  Heroid,  agus  Susanna, 
agus  mòran  eile,  a  bha  fritheal- 
adh  dha  le  am  maoin. 

4  Agus  an  uair  a  chruinnich 
sluagh  mòr,  agus  a  thàinig  iad 
as  gach  baile  d'  a  ionnsuidh,  labh- 
air  e  ann  an  cosamhlachd : 

5  Chaidh  fear-cuir  a  mach  a 
chur  a  shil :  agus  ag  cur  da, 
thuit  cuid  ri  taobh  an  rathaid ; 
agus  shaltradh  sìos  e,  agus  dh'ith 
eunlaith  an  athair  suas  e. 

6  Agus  thuit  cuid  eile  air  carr- 
aig,  agus  air  fàs  da,  shearg  e, 
do  bhrìgh  nach  robh  sùgh  aige. 

7  Agus  thuit  cuid  eile  am 
measg  droighinn,  agus  dh'fhàs 
an  droighionn  maille  ris,  agus 
thachd  se  e. 

8  Agus  thuit  cuid  eile  air  tal- 
amh  maith,  agus  dh'fhàs  e  suas, 
agus  thug  e  toradh  uaith  a  cheud 
uiread  as  a  chuireadh.  Agus  air 
dha  na  nithe  sin  a  ràdh,  ghlaodh 
e,  Ge  b'  e  aig  am  bheil  chiasa 
chum  èisdeachd,  èisdeadh  e. 

9  Agus  dh'fhiosraich  a  dheis- 
ciobuil  deth,  ag  ràdh,  Ciod  e  an 
cosamhlachd  so  ? 

10  Agus  thubhairt  e-san,Thug- 
adh  dhuibh-sa  eòlas  fhaotainn 
air  rùn  dìomhair  rioghachd  Dhè ; 
ach  do  chàch  an  cosamhlachd- 
aibh,  ionnus  ag  faicinn  doibh 
nach  faiceadh  iad,  agus  ag  cluinn- 
tinn  doibh  nach  tuigeadh  iad. 

11  Ach  is  e  so  an  cosamhlachd: 
Is  e  an  sìol  focal  Dè. 

^  oir. 

12  ladsan  ri  taobh  an  rathaid, 
ìs  iad  sin  a  dh'èisdeas  :  'na 
dhèigh  sin  a  ta  an  diabhul  a' 
teachd,  agus  a'  togail  air  falbh 
an  fhocail  as  an  cridheachaibh, 
air  eagal  gu'n  creideadh  iad  agus 
gu  'm  biodh  iad  air  an  saoradh. 

13  An  dream  air  a'  charraig, 
is  iad  sin  iadsan,  an  uair  a  dh'- 
èisdeas  iad,  a  ghabhas  am  focal 
d'  an  ionnsuidh  le  gàirdeachas ; 
ach  cha  'n  'eil  aca  so  freumh, 
muinntir  a  chreideas  rè  tamuill, 
agus  an  àm  buairidh  a  ta  tuiteam 
air  falbh. 

14  Agus  an  ni  a  thuit  am 
measg  droighinn,  is  iad  sin  an 
dream  a  dh'èisdeas,  agus  air 
dhoibh  dol  a  mach,  a  ta  iad  air 
an  tachdadh  le  cùram,  agus  le 
saoibhreas,  agus  le  sàimhean  na 
beatha  so,  agus  cha  'n  'eil  iad  a' 
toirt  toraidh  uatha  chum  foir- 
feachd. 

15  Ach  an  ni  a  thuit  san  talamh 
mhaith,  is  iad  sin  iadsan,  air 
dhoibh  am  focal  èisdeachd,  a  ta 
'ga  choimhead  ann  an  cridhe 
trèibh-dhireach  agus  maith,  agus 
a'  toirt  toraidh  uatha  le  foigh- 
idinn  \ 

16  Cha  'n  'eil  neach  air  bith, 
air  dha  coinneal  a  lasadh,  a  dh'- 
fholaicheas  fo  shoitheach  i,  no 
chuireas  fo  leabaidh  i :  ach  cuir- 
idh  e  ann  an  coinnleir  i,  chum 
gu  'm  faic  iadsan  a  thig  a  stigh 
an  sohis. 

17  Oir  cha  'n  'eil  ni  sam  bith 
folaichte,nach  dèanar  follaiseach ; 
no  uaigneach,  nach  aithnichear, 
agus  nach  tig  am  follais 

18  Air  an  aobhar  sin  thugaibh 

'  scasmhachd.         os  àird. 

fa'near  cionnus  a  dh'  èisdeas 
sibh :  oir  ge  b  'e  neach  aig  am 
bheil,  bheirear  dha ;  agus  ge  b  'e 
neach  aig  nach  'eil,  bheirear  uaith 
eadhon  an  ni  sin  a  shaoilear  a 
bhi  aige. 

19  An  sin  thàinig  d'  a  ionnsuidh 
a  mhàthair  agus  a  bhràithre, 
agus  cha  b'urrainn  iad  teachd 
am  fagus  da  leis  an  dòmhlas. 

20  Agus  dh'innseadh  dha  le 
dream  àraidh,  a  thubhairt,Tha  do 
mhàthair  agus  do  bhràithre  'nan 
seasamh  a  muigh,  ag  iarraidh 
t'  f  haicinn. 

21  Agas  fhreagair  e-san  agus 
thubhairt  e  riu,  Is  iad  mo  mhàth- 
air  agus  mo  bhràithrean  iadsan 
a  dh'èisdeas  ri  focal  Dè,  agus 
a  nì  e. 

22  Agus  thàrladh  air  là  àraidh, 
gu  'n  deachaidli  e  fèin  agus  a 
dheisciobuil  a  stigh  do  luing: 
agus  thubhairt  e  riu,  Rachamaid 
thairis  gu  taobh  thall  an  locha. 
Agus  chuir  iad  a  mach  o  thìr. 

23  Ach  ag  seòladh  dhoibh, 
thuit  codal  air-san :  agus  thàinig 
ànradh^  gaoithe  a  nuas  air  an 
loch,  agus  lìonadh  iad  le  h-uisge, 
agus  bha  iad  ann  an  gàbhadh. 

24  Agus  thàinig  iad  d'  a  ionn- 
suidh,  agus  dhùisg  iad  e,  ag 
ràdh,  A  mhaighstir,  a  mhaigh- 
stir,  tha  sinn  caillte  !  An  sin 
dh'èirich  e-san,  agus  chronuich  e 
a'  ghaoth,  agus  onfa  an  uisge  : 
agus  sguir  iad,  agus  thàinig 
fèath*  ann  : 

25  Agus  thubhairt  e  riu,  C'  àit 
am  bheil  bhur  creidimh?  agus 
air  dhoibh  bhi  fo  eagal,  ghabh 
iad  iongantas,  ag  ràdh  r'  a  chèile, 

'  doinìonn,  stoirm.         ^  ciuine. 

Ciod  a'  ghnè  dliuine  so  ?  oir  a  ta 
e  toirt  àithne  do  na  gaothaibh, 
agus  do  'n  uisge  fèin,  agus  a  ta 
iad  ùmhal  dha. 

26  Agus  thàinig  iad  air  tìr  aig 
dùthaich  nan  Gadareneach,  a  ta 
thall  fa  chonihair  Ghalile. 

27  Agus  an  uair  a  chaidh  e 
mach  air  tir,  choinnich  duine 
àraidh  as  a'  bhaile  e,  anns  an 
robh  deamhain  rè  aimsir  fhada, 
agus  aig  nach  biodh  eudach 
uime,  agus  nach  fanadh  ann  an 
tigh,  ach  anns  na  h-àitibh-adh- 
laic, 

28  An  uair  a  chunnaic  e  losa, 
ghlaodh  e  mach,  agus  thuit  e 
sìos  'na  làthair,  agus  thubhairt 
e  le  guth  àrd,  Ciod  e  mo  ghnoth- 
uch-sa  riut,  losa,  a  Mhic  an  Dè 
a  's  ro  àirde  ?  guidheam  ort,  na 
pian  mi. 

29  (Oir  bha  e  air  toirt  àithne 
do  'n  spiorad  neòghlan  dol  a 
mach  as  an  duine.  Oir  bu  tric 
a  rug  e  gu  naimhdeil  air :  agus 
cheangladh  e  le  slabhruidhibh, 
agiis  choimhideadh  an  geimhlibli 
e  ;  agus  air  briseadh  a  chuibh- 
reacha  dha,  dh'iomaineadh  e 
leis  an  deamhan  do  'n  f  hàsach.) 

30  Agus  dh'fhiosraich  losa 
dheth,  ag  ràdh,  Ciod  is  ainm 
dhuit  ?  agus  thubhairt  e-san, 
Legion  :  do  bhrìgh  gu  'n  deach- 
aidh  mòran  dheamlian  a  steach 
ann. 

31  Agus  ghuidh  iad  air,  gim 
àithne  thoirt  doibh  dol  sìos  do'n 
doimhneachd  \ 

32  Agus  bha  treud  lìonmhor 
mhuc  an  sin,  ag  ionaltradh  air 

'  dubh-aigean. 
*  leathad,  àite  corrach. 

an  t-sliabh  :  agus  ghuidh  iad  air 
cead  a  thoirt  doibh  dol  a  steach 
annta.   Agus  thug  e  cead  doibh. 

33  An  sin  air  dol  do  na  deamh- 
naibh  a  mach  as  an  duine,  chaidh 
iad  anns  na  mucaibh  :  agus  ruith 
an  treud  mhuc  gu  dian  sìos  le 
bruthach  ^  do  'n  loch,  agus  thachd- 
adh^  iad. 

34  Agus  an  uair  a  chunnaic 
an  dream  a  bha  'gam  biadhadh 
an  ni  a  rinneadh,  theich  iad, 
agus  dh'innis*  iad  e  anns  a' 
bhaile,  agus  anns  an  dùthaich. 

35  Agus  chaidh  iadsan  a  mach 
a  dh'fhaicinn  an  ni  a  rinneadh  ; 
agus  thàinig  iad  gu  losa,  agus 
f  huair  iad  an  duine  as  an  deach- 
aidh  na  deamhain,  'na  shviidhe 
aig  cosaibh  losa,  air  eudachadh, 
agus  e  'na  chèill :  agus  ghabh 
iad  eagal. 

36  Agus  dh'innis  an  dream  a 
chunnaic  e  dhoibh,  cionnus  a 
shlànuicheadh  an  duine  san  robh 
na  deamhain. 

37  An  sin  dh'iarr  muinntir 
dùthcha  nan  Gadareneach  uile 
air-san  imeachdviatha;  oirghlac- 
adh  le  h-eagal  mòr  iad  :  agus 
chaidh  e  san  luing,  agus  phill  e 
air  ais  a  rìs. 

38  A  nis  ghuidh  an  duine  as 
an  deachadh  na  deamhain  air, 
e  fèin  a  bhi  maille  ris  :  ach  chuir 
losa  uaith  e,  ag  ràdh, 

39  Pill  do  d'thigh  fèin,  agus 
cuir  an  cèill  meud  nan  nithe  a 
rinn  Dia  dhuit.  Agus  dh'imich 
e  roimhe,  ag  innseadh  gu  foll- 
aiseach  air  feadh  a'  bhaile  uile, 
meud  nan  nithe  a  rinn  losa  dha. 

^  hhàthadh. 

^  theìch  iad,  (agus  chaidh  iad,)  agus  dh'innìs 

40  Agus  tliàrladh,  an  uair  a 
phiU  losa  air  ais,  gu  'n  do  gliabh 
an  sluagh  gu  toikach  ris :  oir 
bha  iad  uile  'ga  fheitheamh. 

41  Agus,  feuch,  thàinig  duine 
d'  am  b'  ainm  lairus,  a  bha  'na 
uachdaran  air  an  t-sionagog ; 
agus  thuit  e  aig  cosaibh  losa, 
agus  ghuidh  e  air  gu  'n  tigeadh 
e  d  'a  thigh : 

42  Do  bhrìgh  gu  'n  robh  aon- 
ghin  nighinn  aige,  mu  thimchioll 
dà  bhliadhna  dheug,  agus  i  faot- 
ainn  a'  bhàis.  (Ach  air  dha  bhi 
'g  imeachd,  bha'n  sluagh  'ga 
theannadh. 

43  Agus  thàinig  bean  air  an 
robh  dòrtadh  fola  dà  bhliadhna 
dheug,  agus  a  chaidh  a  beath- 
achadh  uile  ri  lèighibh,  agus 
nach  b'  urrainn  bhi  air  a  leigheas 
le  neach  air  bith, 

44  Thàinig  ise  air  a  chùlaobh, 
agus  bhean  i  ri  iomall  'eudaich : 
agus  sguir  a  dòrtadh  fola  air  ball. 

45  Agus  thubhairt  losa,  Cò  bhean 
rium  ?  Air  àicheadh  do  na  h-uile, 
Thubhairt  Peadar  ris,  agus  iadsan 
a  bha  maille  ris,  A  mhaighstir, 
tha'n  sluagh  ga  d'  dhòmhlachadh, 
agus  ga  d'  theannadh,  agus  an 
abair  thu,  Cò  bhean  rium  ? 

46  Agus  thubhairt  losa,  Bhean 
neach  èigin  rium  :  oir  mhothaich 
mi  cumhachd  a'  dol  asam. 

47  Agus  an  uair  a  chunnaic 
a'  bhean  nach  robh  i  an  ain- 
fhios^,  thàinig  i  air  chrith,  agus 
a'  sleuchdadh  dha,  chuir  i  'n 
cèill  da,  an  làthair  an  t-sluaigh 
uile,  c'  ar  son  a  bhean  i  ris,  agus 
mar  a  shlànuicheadh  i  gu  grad. 

48  Agus  thubhairt  e-san  rithe, 

'  ayn  fnìnch. 

xlnighean,  biodh  misneacli  agad : 
shlànuich  do  chreidimh  thu  ; 
imich  an  sìth.) 

49  Am  feadh  a  bha  e  fathast 
a'  labhairt,  thàinig  neach  o  thigh 
Uachdarain  na  sionagoig,  ag 
ràdh  ris,  Tha  do  nighean  marbh ; 
na  cuir  dragh  air  a'  mhaighstir. 

50  Ach  an  uair  a  chual  losa 
so,  fhreagair  se  e,  ag  ràdh,  Na 
biodh  eagal  ort :  a  mhàin  creid, 
agus  bithidh  i  air  a  slànuchadh. 

51  Agus  an  uair  a  chaidh  e 
do  'n  tigh,  cha  do  ieig  e  le  neach 
air  bith  dol  a  stigh,  ach  Peadar, 
agus  Eoin,  agus  Seumas,  agus 
athair  agus  màthair  na  nighinn. 

52  Agus  bha  iad  uile  a'  gul, 
agus  a'  dèanamh  caoidh  air  a 
son  :  ach  thubhairt  e-san,  Na 
guilibh  ;  cha  'n  '  eil  i  marbh,  ach 
'na  codal. 

53  Agus  rinn  iad  gàire  fanoid 
ris,  do  bhrìgh  gu'n  robh  fhios 
aca  gu'n  robh  i  marbh. 

54  Agus  air  dha  an  cur  a  mach 
uile,  ghlac  e  air  làimh  i,  agus 
ghlaodh  e,  ag  ràdh,  A  nighean, 
èirich. 

55  Agus  thàinig  a  spiorad  air 
ais,  agus  dh'èirich  i  air  ball :  a- 
gus  dh'  àithn  e  biadh  a  thoirt  d'  i. 

56  Agus  ghlac^  uamhas  mòr  a 
pàrantan :  ach  thug  e-san  àithne 
dhoibh  gun  an  ni  a  rinneadh 
innseadh  do  neach  air  bith. 

CAIB.  IX. 

1  Chuir  Crìosd  a  mach  'ahstoil  a  dh'oibreach- 
adh  mhìorbhuilc,  agus  a  shearmonachadh. 
7  Tha  toyradh  aig  Herod  Criosd  fhaicinn. 
17  Thug  Crìosd  ìòn  do  chiiig  mìle  gu  mior- 
bhui/each,  22  dh'innis  e'  fhulangas  roimh- 
laìmh,  23  is  eigin  do  na  h-uile,  le'm  V  ùill  a 
hhi  'nan  deisciohuil  da,  eisiomplair-sa  a  lean- 

'  ghabh.  ^  a  ginteirean. 

tuhìn.  28  Atharrachadh  a  chruiha.  37 
Shlànuich  e  leanabh  air  an  rohh  an  tuit- 
camas. 

AGUS  ghairm  e  an  dà  fhear 
dheug^  an  ceann  a  chèile, 
agus  thug  e  cumhachd  agus 
ùghdarras  doibh  air  na  h-uile 
dheamhnaibh,  agus  a  chum  eu- 
slaintean  a  leigheas. 

2  Agus  chuir  e  mach  iad  a 
shearmonachadh  rioghachd  Dhè, 
agus  a  shlànuchadh  nan  euslan. 

3  Agus  thubhairt  e  riu,  Na 
tugaibh  ni  air  bith  leibh  chum 
na  slighe,  bataiche,  no  màla,  no 
aran,  no  airgiod ;  ni  mò  bhios  dà 
chòta  aig  gach  fear  agaibh. 

4  Agus  ge  b'  e  air  bith  tigh 
d'an  tèid  sibh  a  steach,  fanaibh 
an  sin,  agus  à  sin,  rachaibh  a 
mach.^ 

5  Agus  cò  air  bith  iad  nach 
gabh  ribh,  air  dhuibh  dol  a 
mach  as  a'  bhaile  sin,  crathaibh 
dhibh  eadhon  an  duslach  o  bhur 
cosaibh  mar  fhianuis  'nan  agh- 
aidh, 

6  AgiiS  chaidh  iadsan  a  mach, 
agus  ghabh  iad  troimh  na  bailt- 
ibh,  a'  searmonacliadh  an  t-soisg- 
eil,  agus  a'  leigheas  anns  gach 
àit. 

7  Agus  chual  Herod  an  Tetrarc 
na  h-uile  nithe  a  rinneadh  leis  : 
agus  bha  e  an  imcheist,  do  bhrìgh 
gu'n  dubhradh  le  cuid,  gu'n  robh 
Eoin  air  èirigh  o  na  marbhaibh  ; 

8  Agus  le  cuid,  gu'n  d'fhoill- 
sicheadh  Elias  ;  agus  le  cuid  eile, 
gu'n  robh  aon  do  na  sean  fhàidh- 
ibh  air  èirigh  a  rìs. 

9  Agus  thubhairt  Herod,  Thug 
mise  an  ceann  do  Eoin  :  ach 

'  a  dhà  dheinciobul  dcug. 
'^fanaibh  an  sin  gus  am  fàg  sibh  an  t-àit. 

cò  e  am  fear  so  mu  'm  bheil 
mi  cluinntinn'  a  leithid  so  do 
nithibh  ?  Agus  dh'iarr  e  f  haic- 
inn. 

10  Agus  air  pilltinn  do  na 
h-abstolaibh,  dh'innis  iad  dha 
gach  ni  a  rinn  iad.  Agus  thug  e 
leis  iad,  agus  chaidh  e  fa  leth  gu 
àite  fàsail,  a  bhuineadh  do'n 
bhaile  d'an  goirear  Betsaida. 

11  Agus  an  uair  a  fhuair  an 
skiagh  fios  air,  lean  iad  e  :  agus 
ghabh  e  (V  a  ionnsuidh  iad,  agus 
labhair  e  riu  mu  thimchioll 
rìoghachd  Dhè,  agus  leighis  e 
iadsan  aig  an  robh  feum  air 
leigheas. 

12  Agus  an  uair  a  thòisich  an 
là  air  teireachdainn,  thàinig  an 
dà  fhear  dheug,  agus  thubhairt 
iad  ris,  Cuir  air  falbh  an  sluagh, 
chum  gu'n  tèid  iad  do  na  bailt- 
ibh  agus  do  'n  tìr  mu'n  cuairt, 
agus  gu'n  gabh  iad  tàmh  agus 
gu  'm  faigh  iad  biadh  ;  oir  tha 
sinn  an  so  an  àite  fàsail. 

13  Ach  thubhairt  e-san  riu, 
Thugaibh-sa  dhoibh  ni  r'a  ith- 
eadh.  Agus  thubhairt  iadsan, 
Cha'n  'eil  againn  tuilleadh  na 
cùig  builinnean  agus  dà  iasg : 
mur  tèid  sinn  agus  biadh  a 
cheannach  do'n  t-sluagh  so  uile. 

14  Oir  bha  iad  mu  thimchioll 
cùig  mìle  fear.  Agus  thubhairt 
e  r'  a  dheisciobkiibh,  Cuiribh 
'nan  suidhe  iad,  leth-cheud  anns 
gach  cuideachd. 

15  Agus  rinn  iad  mar  sin,  agus 
chuir  iad  'nan  suidhe  iad  uile. 

16  Agus  ghabh  e  na  cùig 
buiHnnean  agus  an  dà  iasg,  agus 
air   amharc   suas    gu  nèamh, 

^  mu  'n  cluinneam. 

bheannaich  e  iad,  agus  bhris  e, 
agus  thug  e  d'a  dheisciobluibh 
iad  gu  'n  cur  an  làthair  an 
t-sluaigh. 

17  Agus  dh'ith  iad,  agus  shàs- 
uicheadh  iad  uile  :  agus  thogadh 
dà  chliabh  dheug  do  bhiadh 
briste,  a  bha  dh'fhuigheall  aca. 

18  Agus  thàrladh,  air  dha  bhi 
ri  ùrnuigh  fa  leth,  gu'n  robh 
a  dheisciobuil  maille  ris  :  agus 
dh'fheòraich  e  dhiubh,  ag  ràdh, 
Cò  tha  an  sluagh  ag  ràdh  is 
mise  ? 

19  Fhreagair  iadsan  agus  thubh- 
airt  iad,  Eoin  Baisce :  ach  tha 
cuid  ag  ràdh  Eìias  :  agus  cuid 
eile,  gu  bheil  aon  do  na  sean 
fhàidhibh  air  èirigh  a  rìs. 

20  Thubhairt  e  riu,  Ach  cò 
tha  sibhse  ag  ràdh  is  mi  ?  Agus 
f  hreagair  Peadar,  agus  thubhairt 
e,  Crìosd  Dhè. 

21  Agus  air  dha  sparradh  teann 
a  thoirt  doibh,  dh'àithn  e  gun 
iad  a  dh'innseadh  so  do  neach  sam 
bith ; 

22  Ag  ràdh,  Gur  èigin  do  Mhac 
an  duine  mòran  fhulang,  agus  a 
bhi  air  a  dhiùltadh  leis  na  sean- 
airibh,  agus  na  h-àrd-shagartaibh, 
agus  na  sgriobhaichibh,  agus  a 
bhi  air  a  chur  gu  bàs,  agus  air 
a  thogail  suas  air  an  treas  là. 

23  Agus  thubhairt  e  riu  uile, 
Ma  's  àill  le  neach  air  bith  teachd 
a'  m'  dhèigh-sa,  àicheadhadh  se  e 
fèin,  agus  togadh  e  a  chrann- 
cèusaidh  gach  là,  agus  leanadh 
e  mise. 

24  Oir  ge  b'  e  neach  le  'm  b'  àill 
'anam  a  thèarnadh,  caillidh  se  e  : 
ach  ge  b'  e  neach  a  chailleas  'anam 

'  nan  nithc  so. 

air  mo  sgàth-sa,  saoraidh  e-san  e. 

25  Oir  ciod  e  an  tairbhe  do 
dhuine,  ged  chosnadh  e  an  saogh- 
al  gu  h-iomlan,  agus  e  fèin  a 
chall,  no  bhi  air  a  sgrios  ? 

26  Oir  ge  b'e  neach  a  ghabh- 
as  nàire  dhìom-sa  agus  do  m' 
bhriathraibh,  gabhaidh  Mac  an 
duine  nàire  dheth-san,  an  uair  a 
thig  e  'na  ghlòir  fèin,  agus  an 
gldir  'Athar,  agus  nan  aingeal 
naomha. 

27  Ach  a  ta  mise  ag  ràdh  ribh 
gu  fìrinneach,  gu  bheil  cuid  'nan 
seasamh  an  so,  nach  blais  bàs,  gus 
am  faic  iad  rìoghachd  Dhè. 

28  Agus  thàrladh,  mu  thim- 
chioll  ochd  làithean  an  dèigh 
nam  briathra  so ',  gu  'n  d'  thug  e 
leis  Peadar,  agus  Eoin,  agus 
Seumas,  agus  gu'n  deachaidh  e 
suas  gu  beinn  a  dhèanamh  ùrn- 
uigh. 

29  Agus  an  uair  a  bha  e  ri 
ùrnuigh,  bha  dreach  a  ghnuise 
air  atharrachadh,  agus  rinneadh 
'eudach  geal  agus  dealrach. 

30  Agus,  feuch,  bha  dithis  f  hear 
a'  còmhradh  ris,  eadhon  Maois  a- 
gus  Elias, 

31  A  nochdadh  ann  an  glòir, 
agus  a  bha  labhairt  m'  a  bhàs^, 
a  bha  e-san  gu  choimhlionadh  ann 
an  lerusalem. 

32  Ach  bha  Peadar,  agus  iadsan 
a  bha  maille  ris,  trom  'nan  codal : 
agus  an  uair  a  dhùisg  iad,  chunn- 
aic  iad  a  ghlòir,  agus  an  dithis 
fhear  a  bha  'nan  seasamh  maille 
ris. 

33  Agus  an  uair  a  bha  iadsan 
a'  dealachadh  ris,  thubhairt  Pead- 
ar  ri  losa,  A  mhaighstir,  is  maith 

r)ì  a  shiubhal. 

dhuinne  bhi  an  so ;  agus  dèan- 
amaid  trì  pàilliuna^,  aon  duitse, 
agus  aon  do  Mhaois,  agus  aon  do 
Elias ;  gun  f  hios  aige  ciod  a  bha 
e  ag  ràdh. 

34  Am  feadh  a  bha  e  ag  ràdh 
80,  thàinig  neul,  agus  chuir  e 
sgàile  orra :  agus  ghabh  iad 
eagal  an  uair  a  bha  iad  a'  dol  a 
stigh  san  neuL 

35  Agus  thàinig  guth  as  an 
neul,  ag  ràdh,  Is  e  so  mo  Mhac 
gràdhach-sa ;  èisdibh  ris. 

36  Agus  an  uair  a  rinneadh  an 
guth  so,  f  huaradh  losa  'na  aonar : 
agus  dh'fhan  iadsan  'nan  tosd, 
agus  cha  d'  innis  iad  do  neach 
air  bith  anns  na  làithibh  sin  aon 
ni  do  na  chunnaic  iad. 

37  Agus   thàrladh,  an  là  'na 
dhèigh  sin,  an  uair  a  thàinig  iad 
a  nuas  o'n  bheinn,  gn'n  do  thach-  j 
air  sluagh  mòr  air.  j 

38  Agus,  feuch,  ghlaodh  duine  j 
àraidh  do'n  t-sluagh,  ag  ràdh,  A  1 
mhaighstir,  tha  mi  a'  guidhe  ort,  | 
amhairc  air  mo  mhac,  oir  is  e 
m'  aon  duine  cloinne  e^. 

39  Agus,  feuch,  a  ta  spiorad 
a'  breith  air,  agus  a  ta  e  gu  h- 
obann  ag  èigheach  ;  agus  a  ta  e 
'ga  tharruing  as  a  chèile,  air 
chor  as  gu  bheil  e  cur  cobhair  a 
mach,  agus  an  dèigh  a  chomh-  1 
bhruthadh  is  gann  a  dh'fhàgas 
se  e. 

40  Agus  ghuidh  mi  air  do 
dheisciobluibh  gu'n  cuireadh  iad 
a  mach  e,  agus  cha  b'urrainn 
iad. 

41  Agus  fhreagair  losa  agus 
thubhairt  e,  O  ghinealaich  mhì- 
clireidich  agus  f  hiair^,  cia  f  had  a 

'  hothaìn.    -  is  e  m'  aon  ghin  e,  choirbte. 

bhios  mi  maille  ribh,  agus  a 
dh'fhuilgeas  mi  sibh  ?  Thoir  an 
so  do  mhac. 

42  Agus  am  feadh  a  bha  e  fath- 
ast  a'  teachd,  thilg  an  deamhan 
sìos  e,  agus  reub  se  e :  agus  chron- 
uich  losa  an  spiorad  neòghlan, 
agus  shlànuich  e  an  leanabh,  agus 
thug  e  d'  a  athair  e, 

43  Agus  ghabh  iad  uamhas  uile 
ri  mòr-chumhachd  Dhè.  Ach 
air  dhoibh  uile  bhi  gabhail  ion- 
gantais  ris  na  h-uile  nithibh  a 
rinn  losa,  thubhairt  e  r'  a  dheis- 
ciobluibh, 

44  Taisgibh  na  briathra  so  ann 
bhur  cluasaibh  :  oir  tha  Mac  an 
duine  gu  bhi  air  a  thoirt  thairis 
do  làmhaibh  dhaoine. 

45  Ach  cha  do  thuig  iadsan 
an  còmhradh  so,  agus  bha  e 
folaichte  uatha,  air  chor  aS 
nach  b'  aithne  dhoibh  e* :  agus 
b'  eagalach  leo  ceisd  a  chur  air 
mu  thimchioU  a'  chòmhraidh  so. 

46  An  sin  dh'èirich  deasboir- 
eachd  eatorra,  cò  aca  bu  mhò  a 
bhitheadh. 

47  Agus  air  do  losa  smuaintean 
an  cridhe  fhaicinn,  ghabh  e 
leanabh,  agus  chuir  e  làimh  ris 
fèin  e, 

48  Agus  thubhairt  e  riu,  Ge 
b'  e  ghabhas  ris  an  leanabh  so 
ann  am  ainm-sa,  tha  e  a'  gabh- 
ail  riumsa :  agus  ge  b'  e  neach  a 
ghabhas  riumsa,  tha  e  gabliail 
ris  an  Tì  a  chuir  uaith  mi :  oir 
an  neach  a  's  lugha  'nur  measg- 
sa  uile,  bithidh  e-san  mòr. 

49  Agus  fhreagair  Eoin,  agus 
thubhairt  e,  A  mhaighstir,  chunn- 
aic  sinne  duine  àraidh  a'  tilgeadh 

^  chnm  nach  mothaicheadh  iad  e. 

macli  dheamhan  a'  d'  ainm-sa; 
agus  bhac  sinn  e,  a  chionn  nach 
'eil  e  'gar  leantuinn-ne. 

50  Agus  thubhairt  losa  ris,  Na 
bacaibh  e  :  oir  ge  b'  e  nach  'eil 
'nar  n-aghaidh,  tha  e  leinn. 

51  A  nis  an  uair  a  choimh- 
lionadh  làithean  a  ghabhail  suas, 
shuidhich  e  a  ghnùis  chum  dol 
gu  lerusalem  ; 

52  Agus  chuir  e  teachdairean 
roimh  a  ghnùis :  agus  dh'imich 
iad,  agus  chaidh  iad  a  steach  do 
bhaile  leis  na  Samaritanaich,  a 
dh'ulluchadh  air  a  shon-san. 

53  Agus  cha  do  ghabh  iadsan 
rìs,  a  chionn  gu  'n  robh  'aghaidh 
mar  gu  'm  biodh  e  dol  gu  leru- 
salem. 

54  Agus  an  uair  a  chunnaic  a 
dheisciobuil  Seumas  agus  Eoin 
so,  thubhairt  iad,  A  Thighearn, 
an  àill  leat  gu'n  abramaid^  teine 
a  theachd  a  nuas,  o  nèamh,  agus 
an  losgadh,  eadhon  mar  a  rinn 
Elias  ? 

55  Ach  thionndaidh  e-san  agus 
clironuich  e  iad,  agus  thubhairt 
e,  Cha  'n  'eil  fhios  agaibh  ciod 
a'  ghnè  spioraid  d'  am  bheil  sibh: 

56  Oir  clia  d'  thàinig  Mac  an 
duine  a  sgrios  anama  dliaoine, 
acli  g'  an  saoradh.  Agus  chaidh 
iad  gu  baile  eile. 

57  Agus  thàrladh,  an  uair  a  bha 
iad  ag  imeachd  air  an  t-slighe, 
gu  'n  dubhairt  duine  àraidh  ris, 
A  Thighearn,  leanaidh  mise  thu 
ge  b'  e  àit  an  tèid  thu. 

58  Agus  thubhairt  losa  ris,  Tha 
tuìW  aig  na  sionnaich,  agus  nid 
aig  eunlaith  an  athair;  ach  cha'n 
'eil  àit  aig  Mac  an  duine  anns 

'  òrduìcheamaid.       ^  garaidh,  hrocluidh. 

an  cuir  e  a  cheann  fuidhe. 

59  Agus  thubhairt  e  ri  duine 
eile,  Lean  mise  :  ach  thubhairt 
e-san,  A  Thighearn,  leig  dhomh 
dol  air  tùs  agus  m'  athair  adhlac. 

60  Ach  thubhairt  losa  ris,  Leig 
leis  na  mairbh  am  mairbh  fèin 
adhlac ;  ach  imich  thusa  agus 
searmonaich  rìoghachd  Dhè. 

61  Agus  thubhairt  neach  eile 
mar  an  ceudna,  A  Thighearn, 
leanaidh  mise  thu :  ach  leig 
dhomh  air  tùs  mo  chead  a  ghabh- 
ail  diubhsan  a  ta  aig  mo  thigh. 

62  Ach  thubhairt  losa  ris,  Cha'n 
'eil  neach  air  bith,  a  chuireas  a 
làmh  ris  a'  chrann-araidh,  agus  a 
sheallas  'na  dhèigh,  iomchuidh 
air  son  rioghachd  Dhè. 

CAIB.  X. 

1  Chuir  Criosd  a  mach  dh'aon  uair  deich  agus 
tri  fichead  deisciohul  a  shearmonuchadh ; 
17  dh'iarr  e  orra  hhi  iriosal,  agus  dh'innis  c 
dhoihh  ciode  an  vi  anns  ant  buineadh  dhoihh 
gàirdeachas  a  dhèanamh  ;  21  thug  e  buidh- 
eachas  d  'a  Athair  air  son  a  ghràis  ;  23  agiis 
chuir  e  an  cèill  staid  shona  a  dheisciohuì. 
41  Chronuich  e  Martha. 

AN  dèigh  nan  nithe  sin,  dh'- 
òrduich  an  Tighearna  mar 
an  ceudna  deichnear  agus  trì 
fìchead  eile,  agus  chuir  e  lìon 
dithis  agus  dithis  roimh  a  ghnùis 
iad,  do  gach  baile,  agus  àit,  anns 
an  robh  e  fèin  gu  teachd. 

2  Air  an  aobhar  sin  thubhairt 
e  riu,  Tha  am  fogharadh  gu  fìr- 
inneach  mòr,  ach  a  ta  an  luchd- 
oibre  tearc :  guidhibh  uime  sin 
air  Tighearn  an  fhogharaidh, 
luchd-oibre  chur  a  mach  chum 
'fhogharaidh  fèin. 

3  Imichibh  :  feuch,  a  ta  mise 
'gur  cur  a  mach  mar  uain  am 

measg  mlmdadh-alluidh. 

4  Na  giùlainibh  sporan,  no 
màla,  no  brògan ;  agus  na  beann- 
aichibh  do  neach  air  bith  san  t- 
slighe. 

5  As^us  ge  b'  e  tigh  d'  an  tèid 
sibh  a  steach,  abraibh  air  tùs, 
Sìth  do  'n  tigh  so. 

6  Agus  ma  bhios  mac  na  sithe 
an  sin  gabhaidh  bhur  sith  còmh- 
naidh  air  :  ach  mur  bì,  piUidli 
hhur  sìth  do  bhur  n-ionnsuidh' 
fèin  a  rìs. 

7  Agus  fanaibh  anns  an  tigh 
sin,  ag  itheadh  agus  ag  òl  nan 
nithe  a  bheirear  dhuibh :  oir  is 
airidh  an  t-oibriche  air  a  thuar- 
asdal.  Na  rachaibh  o  thigh  gu 
tigh. 

8  Agus  ge  b'  e  baile  d'  an  tèid 
sibh  a  steach,  agus  san  gabh  iad 
ribh,  ithibh  na  nithe  sin  a  chuir- 
eas  iad  'nur  làthair. 

9  Agus  leighisìbh  a'  mhuinntir 
a  ta  euslan  ann,  agus  abraibh 
riu,  Tha  rìoghachd  Dhè  air 
teachd  am  fagus  duibh. 

10  Ach  ge  b'  e  baile  d'  an  tèid 
sibh  a  steach,  agus  nach  gabh 
iad  ribh,  air  dhuibh  dol  a  mach 
air  a  shràidibh,  abraibh, 

11  Eadhon  duslach  bhur  baile 
a  lean  ruinn,  tha  sinne  a'  glan- 
adh  dhinn  'nur  n-aghaidh-sa : 
gidheadh,  biodh  fhios  so  agaibh 
gu  'n  do  dhruid  rioghachd  Dhè 
ribh. 

12  Ach  a  ta  mise  ag  ràdh  ribh, 
gur  so-iomchaire  a  bhitheas  e  do 
Shodom  san  là  ud,  na  do  'n  bhaile 
sin. 

13  Is  an-aoibhinn  duit,  a  Cho- 
rasin !   is  an-aoibhinn   duit,  a 

'  thugaibh. 

Bhetsaida !  oir  nam  bitheadh  na 
h-oibre  cumhachdach  a  rinneadh 
annaibh-sa  air  an  dèanamh  ann 
an  Tirus  agus  ann  an  Sidon,  is 
fad  o  'n  a  dhèanadh  iad  aith- 
reachas,  'nan  suidhe  ann  an  saic- 
eudach  agvis  ann  an  luaithre. 

14  Ach  bithidh  e  ni's  so-iom- 
chaire^  do  Thirus  agus  do  Shidon 
anns  a'  bhreitheanas,  na  dlmibh- 
sa. 

15  Agus  thusa,  a  Chapernaum, 
a  ta  air  t'  àrdachadh  gu  nèamh, 
tiìgear  sìos  gu  h-ifrinn  thu. 

16  E-san  a  dh'èisdeas  ribhse, 
èisdidh  e  rium-sa  :  agus  e-san  a 
dhiùltas  sibhse,  tha  e  ga  mo 
dhiùltadh-sa :  agus  an  neach  a 
dhiùltas  mise,  tha  e  a'  diùltadh 
an  Tì  a  chuir  uaith  mi. 

17  Agus  phiU  an  deichnear 
agus  an  trì  fichead  le  gàirdeach- 
as,  ag  ràdh,  a  Thighearn,  a  ta 
na  deamhain  fèin  fo  smachd  ag- 
ainne  troimh  t'  ainm-sa. 

18  Agus  thubhairt  e  riu,  Chunn- 
aic  mi  Sàtan,  mar  dhealanach,  a' 
tuiteam  o  nèamh. 

19  Feuch,  a  ta  mi  toirt  dhuibli 
cumliachd  saltairt  air  nathraich- 
ibh,  agus  air  scorpionaibh,  agus 
air  uile  neart  an  nàmhaid;  agus 
cha  ghoirtich  ni  air  bith  air  aon 
dòigh  sibh. 

20  Gidheadh  nadèanaibh  gàird- 
eachas  air  son  gu  bheil  na  spior- 
aid  fo  bhur  smachd ;  ach  dèan- 
aibh  gàirdeachas  air  son  gu  bheil 
bhur  n-ainmean  sgrìobhta  anns 
na  nèamhaibh. 

21  Anns  an  uair  sin  fèin  rinn 
losa  gàirdeachas  'na  spiorad,  ag- 
us  thubhairt  e,  Tha  mi  toirt 

^  so-fhuìainge. 

buidheachais  duit,  O  Athair,  a 
Thighearn  nèimh  agus  talmh- 
ainn,  air  son  gu  'n  d'  f  holaich  thu 
na  nithe  sin  o  dhaoinihh  glice 
agus  tuigseach,  agus  gu  'n  d'- 
fhoillsich  thu  iad  do  naoidhean- 
aibh :  seadh,  Athair,  oir  is  ann 
mar  sin  bu  toil  leatsa. 

22  Tha  na  h-uile  nithe  air  an 
tabhairt  domh-sa  le  m'  Athair : 
agus  cha  'n  aithne  do  neach  air 
bith  cò  e  am  Mac,  ach  do  'n 
Athair  ;  no  cò  e  an  t-Athair  ach 
do  'n  Mhac,  agus  an  neach  d'  an 
àiU  leis  a'  Mhac  fhoillseachadh. 

23  Agus  air  tionndadh  r'  a 
dheisciobluibh,  thubhairt  e  riu 
an  uaignidheas,  Is  beannaichte 
na  sùilean  a  chì  na  nithe  ta 
sibhse  a'  faicinn  : 

24  Oir  a  ta  mi  ag  ràdh  ribh, 
Gu  'm  b'  iomadh  fàidli  agus  rìgh, 
le  'm  bu  mhiann  na  nithe  fhaic- 
inn  a  ta  sibhse  a'  faicinn,  agus 
nach  fac  iad ;  agus  na  nithe  a 
chluinntinn,  a  ta  sibhse  a'  cluinn- 
tinn,  agus  nacli  cual  iad. 

25  Agus,  feuch,  sheas  fear-lagha 
àraidh  suas,  'ga  dhearbhadh  ag- 
us  ag  ràdh,  A  mhaighstir,  ciod  a 
ni  mi  chum  gu  sealbhaicli  mi  a' 
bheatha  mhaireannach  ? 

26  Agus  thubhairt  e  ris,  Ciod 
a  tha  sgriobhta  san  lagh  ?  cionn- 
us  a  leughas  tu  ? 

27  Agus  ag  freagairt  dasan, 
thubhairt  e,  Gràdhaichidh  tu  an 
Tighearna  do  Dhia  le  d'  uile 
chridhe,  agus  le  d'  uile  anam, 
agus  le  d'  uile  neart,  agus  le  d' 
uile  inntinn ;  agus  do  choimh- 
earsnach  mar  thu  fèin. 

28  Agus  thubhairt  e-san  ris,  Is 

'  'ga  hhuaireadh. 

ceart  a  f  hreagair  thu :  dèan-sa 
so,  agus  bithidh  tu  beò. 

29  Ach  air  dhasan  toil  a  bhi 
aige  e  fèin  fhireanachadh,  thu- 
bhairt  e  ri  losa,  Agus  cò  e  mo 
choimhearsnach  ? 

30  Agus  fhreagair  losa,  agus 
thubhairt  e,  Chaidh  duine  àraidh 
sios  o  lerusalem  gu  lericho,  agus 
thuit  e  am  measgluchd-reubainn*, 
agus  air  dhoibh  a  rùsgadh,  agus 
a  lotadh,  dh'imich  iad  rompa,  air 
fhàgail-san  doibh  leth-mharbh. 

31  Agus  thàrladh,  gu  'n  d'  im- 
ich  sagart  àraidh  sìos  air  an  t- 
slighe  sin  :  agus  an  uair  a  chunn- 
aic  se  e,  ghabh  e  seachad  air  an 
taobh  eile. 

32  Agus  mar  an  ceudna  air  do 
Lebhitheach  bhi  dlùth  do  'n  ion- 
ad  sin,  thàinig  e  agus  dh'amh- 
airc  e  air,  agus  ghabh  e  seachad 
air  an  taobh  eile. 

33  Ach  air  do  Shamaritanach 
àraidh  bhi  gabhail  an  rathaid, 
thàinig  e  far  an  robh  e-san  :  agus 
an  uair  a  chunnaic  se  e,  ghabh  e 
truas  mòr  dheth, 

34  Agus  thàinig  e  d'  a  ionn- 
suidh,  agus  cheangail  e  suas  a 
chreuchdan,  a'  dòrtadh  olaidh 
agus  fìona  annta,  agus  chuir  e 
air  'ainmhidh  fèin  e,  agus  thug  e 
gu  tigh-òscla  e,  agus  ghabli  e 
cùram  dheth. 

35  Agus  air  an  là  màireach, 
'nuair  a  dh'fhalbh  e,  thug  e  mach 
dà  pheghinn  Romhanach,  agus 
thug  e  do  fhear  an  tigh-òsda  iad, 
agus  thubhairt  e  ris,  Gabh  cùram 
dheth  ;  agus  ge  b'  e  ni  tuilleadh 
a  chaitheas  tu,  an  uair  a  philleas 
mise  air  m'  ais,  diolaidh  mi  dhuit  e. 

^  chreachadairean. 

3G  Cò  a  nis  do  'n  triuir  sa,  a 
shaoileas  tu,  bu  clioimliearsnach 
dhasan  a  thuit  am  measg  an 
luchd-reubainn  ? 

37  Agus  thubhairt  e-san,  An  tì 
a  rinn  tròcair  air.  An  sin  thu- 
bhairt  losa  ris,  Tmich  thusa,  agus 
dèan  mar  an  ceudna. 

38  Agus  ag  imeachd  dhoibh, 
chaidh  e  steach  do  bhaile  àr- 
aidh ;  agus  ghabh  bean  àraidh,  d' 
am  b'  ainm  ^larta,  d'  a  tigh  fèin  e. 

39  Agus  bha  piuthar  aice  d'  an 
goirte  Muire,  a  shuidh  aig  cos- 
aibh  losa,  agus  a  bha  'g  èisd- 
eachd  'fhocail. 

40  Ach  bha  Marta  air  a  ro 
chùradh  le  mòran  frithealaidh, 
agus  air  seasamh  dh'  i  'na  làthair, 
thubhairt  i,  A  Thighearn,  nach 
'eil  suim  agad  gu  'n  d'  fhàg  mo 
phiuthar  mise  a'  m'  aonar  ri 
frithealadh?  uime  sin  abair  rithe 
cuideachadh  leam. 

41  Agus  fhreagair  losa,  agus 
thubhairt  e  rithe,  a  Mharta,  a 
Mharta,  tha  thusa  làn  cùraim, 
agus  dragha  mu  thimchioll  mòr- 
ain  do  nithibh : 

42  Ach  a  ta  aon  ni  feumail. 
Agus  rinn  Muire  roghainn  do  'n 
chuid  mhaith  sin,  nach  toirear 
uaipe. 

CAIB.  XI. 

1  Theuguìsg  Crwsd  d'  a  dheisciobluibh  ùrnuigh 
a  dhèanumh  gu  bithchionta.  14  Thi/g  e 
mach  deamhan  a  bha  balbh,  agns  chronnich 
e  na  Phhirisich  uir  son  un  ioibheim. 
28  JVochde  cò  iud  a  ia  beannoichie,  37  ag- 
us  chronuich  e  na  Phdirisich  ugus  na 
ggrìobhaichean. 

AGUS  thàrladh  air  dha  bhi 
ann  an  ionad  àraidh  ri  h- 
ùrnuigh,  'nuair  a  sguir  e,  gu  'n 
dubhairt  neach  àraidh  d'  a  dheis- 
133 


ciobluibh  ris,  A  Thighearna, 
teagaisg  dhuinne  ùrnuigh  a 
dhèanamh,  mar  a  theagaisg  Eoin 
d'  a  dheisciobhiibh  fèin. 

2  Agus  thubhairt  e  riu,  'Nuair 
a  nì  sibh  ùrnuigh,  abraibh,  Ar 
n-Athair  a  ta  air  nèamh,  Gu 
naomhaichear  t'  ainm.  Thigeadh 
do  rìoghachd.  Dèanar  do  thoil, 
mar  air  nèamh,  gu  ma  h-amh- 
luidh  sin  air  thalamh. 

3  Thoir  dhuinn  o  là  gu  là  ar 
n-aran  làthail. 

4  Agus  maith  dhuinn  ar  peac- 
anna :  oir  a  ta  sinne  fèin  a' 
maitheadh  do  gach  aon  air  am 
bheil  fiachan  againn.  Agus  na 
leig  ann  am  buaireadh  sinn,  ach 
saor  sinn  o  'n  olc. 

5  Agus  thubhairt  e  riu,  Cò 
agaibh-sa  aig  am  bi  caraid,  agus  a 
thèid  d'  a  ionnsuidh  air  mheadh- 
on-oidhche,  agus  a  their  ris,  A 
charaid,  thoir  dhomh  trì  builinn- 
ean  air  iasachd ; 

6  Oir  thàinig  caraid  dhomh  a 
m'  ionnsuidh  as  a  shlighe,  agus 
cha  'n  'eil  ni  agam  a  chuireas  mi 
'na  làthair : 

7  Agus  gu  'm  freagair  e-san  o  'n 
taobh  a  stigh  agus  gu  'n  abair  e, 
Na  cuir  dragh  orm  :  tha  'n  dorus 
a  nis  air  a  dhùnadh,  agus  tha  mo 
chlann  maille  rium  san  leabaidh ; 
cha  'n  fhaigh  mi  èirigh  agus  an 
toirt  duit. 

8  A  ta  mi  ag  ràdh  ribh,  Ged 
nach  èirich  e  agus  nach  toir  e 
dha,  air  son  gur  e  a  charaid  e ; 
gidheadh  air  son  a  liosdachd', 
èiridh  e  agus  bheir  e  dha  mheud 
as  a  ta  dh'uireasbhuidh  air. 

9  Agus  a  ta  mise  ag  ràdh  ribh 

'  dhian-iarriachd. 

larraibh,  agus  bheirear  dhuibh  : 
siribh,  agus  gheibh  sibh  ;  buail- 
ibh  an  dorus,  agus  fosgailear 
dhuibh. 

10  Oir  gach  neach  a  dh'iarras, 
glacaidh  e  :  agus  an  tì  a  shireas, 
gheibh  e :  agus  do  'n  ti  a  bhuail- 
eas,  fosgailear. 

11  Ma  dh'iarras  mac  aran  air 
aon  neach  agaibh-sa  ta  'na  athair, 
an  toir  e  dha  clach?  no  ma  dìì- 
iarras  e  iasg,  an  toir  e  nathair 
dha  an  àit  èisg? 

12  No  ma  dh'iarras  e  ubh,  an 
toir  e  scorpion  da? 

13  Air  an  aobhar  sin  ma  's 
aithne  dhuibh-sa  a  ta  olc,  tiodh- 
lacan  maithe  a  tlioirt  do  'ur 
cloinn,  nach  mòr  is  mò  na  sin 
a  bheir  bhur  n-Athair  nèamh- 
aidh  an  Spiorad  naomh  dhoibh- 
san  a  dh'iarras  air  e  ? 

14  Agus  bha  e  tilgeadh  a  mach 
deamhain,  agus  bha  e  balbh. 
Agus  air  dol  do  'n  deamhan  a 
mach,  hibhair  am  balbhan  ;  agus 
ghabh  an  sluagh  iongantas. 

15  Ach  thvibhairt  cuid  diubh, 
Is  ann  troimh  Bheelsebub  ceann- 
ard '  nan  deamhan  a  ta  e  tilgeadh 
mach  dheamhan. 

16  Agus  dh'iarr  dream  eile 
dhiubh,  ga  dhearbhadh,  comhar 
air  o  nèamh. 

17  Ach  air  dhasan  an  smuaint- 
ean  a  thuigsinn,  thubhairt  e  riu, 
Gach  rìoghachd  a  ta  roinnte  'na 
h-aghaidh  fèin,fàsaichear  i;  agus 
gach  tigh  a  ia  roinnte  'na  aghaidh 
fèin,  tuitidh  e. 

18  Agus  ma  tha  Sàtan  mar  an 
ceudna  air  a  roinn  'na  aghaidh 
fèin,  cionnus  a  sheasas  a  rìogh- 

'  prionnsadh,  ceann-feadhna. 
134 


achd?  oir  tha  sibhse  ag  ràdh, 
gu  bheil  mise  troimh  Bheelsebub 
a'  tilgeadh  a  mach  dheamhan. 

19  Agus  ma  's  ann  troimh 
Bheelsebub  a  ta  mise  a'  tilgeadh 
mach  dheamhan,  cò  e  troimh  am 
bheil  bhur  clann-sa  'gan  tilgeadh 
mach  ?  uime  sin  bithidh  iadsan 
'nam  breitheamhnaibh  oirbh. 

20  Ach  ma  's  ann  le  mèur  Dhè 
a  ta  mise  a'  tilgeadh  mach 
dheamhan,  tha  rìoghachd  Dhè, 
gun  teagamh,  air  teachd  oirbhse. 

21  'Nuair  a  ghlèidheas  duine 
làidir  fo  armaibh  a  thalla'^  fèin, 
tha  na  bhuineas  da  ann  an  sìth. 

22  Ach  an  uair  a  thig  duine 
a  's  treise  na  e,  agus  a  bheir  e 
buaidh  air,  bheir  e  uaith  'arm- 
achd  uile  anns  an  robh  a  dhòigh, 
agus  roinnidh  e  a  chreach. 

2.3  An  neach  nach  'eil  leam-sa, 
tha  e  a'  m'  aghaidh ;  agus  an 
neach  nach  'eil  a'  cruinneachadh 
leam-sa,  sgapaidh  e. 

24  'Nuair  a  thèid  an  spiorad 
neòghlan  a  mach  à  duine,  imich- 
idh  e  troimh  ionadaibh  tiorma, 
ag  iarraidh  foise :  agus  an  uair 
nach  faigh  e  sin,  their  e,  Pillidh 
mi  dh'ionnsuidh  mo  thighe  as  an 
d'  thàinig  mi. 

25  Agus  air  dha  teachd,  gheibh 
se  e  air  a  sguabadh  agus  air  a 
dhèanamh  maiseach. 

26  An  sin  imichidh  e,  agus  bheir 
e  leis  seachd  spioraid  eile  a  's 
miosa  na  e  fèin ;  agus  air  dhoibh 
dol  a  steach,  gabhaidh  iad  còmh- 
nuidh  an  sin  :  agus  bithidh  deir- 
eadh  an  duine  sin  ni  's  miosa  na 
a  thoiseach, 

27  Agus  an  uair  a  bha  e  labh- 

'  a  chùirt. 

airt  nan  nithe  so,  thog  bean 
àraidh  do  n  t-sluagh  a  guth,  ag- 
us  thubhairt  i  ris,  Is  beannaichte 
a'  bhrù  a  ghiùlain  thu,  agus  na 
ciochan  a  dheoghail  thu. 

28  Ach  thvibhairt  e-san,  Is  mò 
gur  beannaichte  iadsan  a  dh'èisd- 
eas  ri  focal  Dè,  agus  a  choimh- 
ideas  e. 

29  Agus  an  uair  a  chruinnich 
an  sluagh  gutiugh  a  ionnsindh, 
thòisich  e  air  a  ràdh,  Is  droch 
ghinealach  so :  tha  iad  ag  iarr- 
aidh  comhara ;  agus  cha  toirear 
comhara  dhoibh,  ach  comhara 
lonais  an  fhàidh. 

30  Oir  mar  a  bha  lonas  'na 
chomhara  do  mhuinntir  Ninebh- 
eh,  is  ann  mar  sin  mar  an  ceudna 
bhios  Mac  an  duine  do  'n  ghin- 
ealach  so. 

31  Eiridh  ban-righinn  nah-àirde 
deas  suas  anns  a'  bhreitheanas 
maille  ri  daoinibh  a'  ghinealaich 
so,  agus  ditidh  i  iad  :  oir  thàinig 
ise  o  iomallaibh  na  talmhainn,  a 
dh'èisdeachd  ri  gliocas  Sholaimh ; 
agus,  feuch,  a  ta  ni  's  mò  na 
Solamh  an  so. 

32  Eiridh  muinntir  Ninebheh 
suas  anns  a'  bhreitheanas  maille 
ris  a'  ghinealach  so,  agus  ditidh 
iad  e  :  oir  rinn  iadsan  aithreach- 
as  le  searmoin  lonais ;  agus, 
feuch,  a  ta  ni  's  mò  na  lonas 
an  so. 

33  Cha  'n  'eil  neach  sam  bith, 
air  dha  coinneal  a  lasadh,  a 
chuireas  am  folach  i,  no  fo 
shoitheach ;  ach  ann  an  coinn- 
leir,  chum  gu  'm  faic  an  dream  a 
thig  a  stigh  an  solus. 

34  Is  i  an  t-sùil  solus  a'  chuirp : 
uime  sin  an  uair  a  bhios  do 

shùil  glan,  bithidh  do  chorp  uile 
làn  soluis :  ach  an  uair  a  bhios 
do  shùil  olc,  bithidh  do  chorp 
mar  an  ceudna  dorcha. 

35  Uime  sin  thoir  an   aire,  - 
nach  bì  an  solus  a  ta  annad  'na 
dhorchaclas. 

36  Air  an  aobhar  sin  ma  bhith- 
eas  do  chorp  wWe  soillseach,  gun 
chuid  sam  bith  dheth  dorcha, 
bithidh  e  soillseach  gu  h-iomlan, 
mar  an  uair  a  shoillsicheas  coinn- 
eal  thu  le  dealradh. 

37  Agus  a'  labhairt  dhasan, 
dh'iarr  Phàiriseach  àraidh  air  a 
dhìnneir  a  ghabhail  maille  ris : 
agus  chaidh  e  stigh,  agus  shuidli 
e  chum  bìdh. 

38  Agus  an  uair  a  chunnaic  am 
Phàiriseach  sin,  b'  ioghnadh  leis 
nach  d'  ionnlaid  se  e  fèin  roimh 
a  dhìnneir. 

39  Agus  tlnibhairt  an  Tighearna 
ris,  A  nis,  Phàiriseacha,  glanaidh 
sibhse  an  taobh  a  muigh  do  'n 
chupan  agus  do  'n  mheis  :  ach  a 
ta  'n  taobh  a  stigh  dhibh  làn  do 
revibainn  agus  do  aingidheachd. 

40  Amadana,  an  tì  a  rinn  an  ni 
a  ta  'n  taobh  a  miiigh,  nach  do 
rinn  e  an  ni  a  ta  'n  taobh  a  stigh 
mar  an  ceudna  ? 

41  Acli  thugaibh  uaibh  dèirc 
do  na  nithibh  a  .ta  agaibh  :  agus, 
feuch,  a  ta  na  h-uile  nithe  glan 
duibh. 

42  Ach  is  an-aoibhinn  duibh, 
Phàiriseacha :  oir  a  ta  sibh  a' 
toirt  deachaimh  à  mionnt,  agus  à 
rù,  agus  as  gach  uile  ghnè  luibh- 
ean,  agus  a'  gabhail  thairis  air 
breitheanas  agus  air  gràdh  Dhè  : 
bu  chòir  dhuibh  iad  so  a  dhèan- 
amh,  agus  gun  iad  sud  fhàgail 

gun  dèanamh. 

43  Is  an-aoibliinn  duibh,  Phàir- 
iseacha :  oir  is  ionmhuinn  leibh 
na  ceud  àiteacha-suidhe  anns  na 
sionagogaibh,  agus  fàilte  fhaot- 
ainn  air  na  margaibh. 

44  Is  an-aoibhinn  duibh,  a 
sgrìobhaichean  agus  Phàiris- 
eacha,  a  chealgairean :  oir  a  ta 
sibh  mar  uaighean  nach  faicear, 
agus  do  nach  toir  na  daoine  a  ta 
'g  imeachd  thairis  orra,  an  aire. 

45  Agus  fhreagair  duine  àr- 
aidh  do  'n  luchd-lagha,  agus 
thubliairt  e  ris,  A  mhaighstir,  le 
so  a  labhairt,  tha  thu  toirt  mas- 
laidh  dhuinne  mar  an  ceudna. 

46  Agus  thubhairt  e-san,  Is 
an-aoibhinn  dhuibh-sa  mar  an 
ceudna,  a  luchd-lagha :  oir  a  ta 
sibh  a'  cur  uallacha  troma  do 
ghiùlan  air  daoinibh,  agus  cha 
bhean  sibh  fèin  ris  na  h-uallaich- 
ibh  le  h-aon  do  bhur  mèuraibh. 

47  Is  an-aoibhinn  duibh  :  oir  a 
ta  sibh  a'  togail  àitean-adlilaic 
nam  fàidhean,  agus  is  iad  bhur 
n-aithriche  a  mharbh  iad. 

48  Gu  deimhin  a  ta  sibh  a' 
toirt  fianuis  gu  bheil  sibh  ag  aon- 
tachadh  le  gnìomharaibh  bhur 
n-aithriche :  oir  mharbh  iadsan 
gu  deimhin  iad,  agus  a  ta  sibhse 
a'  togail  an  àitean-adhlaic. 

49  Air  an  aobhar  sin  thubhairt 
gliocas  Dè,  Cuiridh  mise  fàidh- 
ean,  agus  abstoil  d'  an  ionnsuidh, 
agus  cifid  diubh  marbhaidh  iad, 
agus  cuid  eile  geur-leanaidh  iad  : 

50  Chum  gu  'n  agrar  air  a' 
ghinealach  so  fuil  nam  fàidhean 
uile  a  dhòirteadh  o  thoiseach  an 
domhain  ; 

51   O   fhuil   Abeil   gu  fuil 

Shachariais,  a  mhilleadh  eadar 
an  altair  agus  an  teampull :  gu 
deimhin  a  ta  mi  ag  ràdh  ribh, 
gu  'n  agrar  i  air  a'  ghinealach  so. 

52  Is  an-aoibhinn  duibh,  a 
luchd-lagha :  oir  thug  sibh  air 
falbh  iuchair  an  eòlais :  cha 
deachaidh  sibh  fèin  a  steach, 
agus  an  dream  a  bha  dol  a 
steach,  bhac  sibh  iad. 

53  Agus  an  uair  a  bha  e  labh- 
airt  nan  nithe  so  riu,  thòisich  na 
sgrìobhaichean  agus  na  Phàir- 
isich  air  a  chur  thuige  gu  dian, 
agus  a  tharruing  gu  labhairt  air 
mòran  do  nithibh : 

54  A'  dèanamh  feall-aire  air, 
agus  ag  iarraidh  ni  èigin  a 
ghlacadh  as  a  bheul,  chum  gu  'm 
biodh  cùis-dhìtidh  aca  'na  agh- 
aidh. 

CAIB.  XII. 

1  Shecirmonaich  Cr/osd  d'  a  dhdsciohluihh  iad 
a  sheuchnadh  calg,  agns  geilt  ann  an  cur  a 
theagaisg  an  cèìll.  13  Rabhudh  do  'n  t- 
sluagh  a  bhi  air  am  faicill  an  aghaidh 
sainnt.  22  Cha  'n  fheud  sinn  hhi  ro- 
chùramach  mu  nithihh  talmhaidh  ;  31  ach 
is  còir  dhuinn  rioghachd  Dhe  iarraidh, 
33  dèirc  a  thoirt  uainn,  36  agus  a  bhi 
ullamh  gus  an  dorus  fhosgladh  do  'r  Tigh- 
earn,  ge  b'  e  àm  an  tig  e,  Sjc. 

ANNS  an  àm  sin,  an  uair  a 
bha  shiagh  gun  àireamh 
air  cruinneachadh,  ionnus  gu  'n 
robh  iad  a'  saltairt  air  a  clièile, 
thòisich  e  air  a  ràdh  r'  a  dheis- 
ciobluibh  fèin,  Roimh  gach  ni 
bithibh  air  bhur  faicill  o  thaois 
ghoirt  nam  Phàiriseach,  eadhon 
cealgaireachd. 

2  Oir  cha  'n  'eil  ni  air  bith 
foluichte,  nach  foillsichear ;  no 
uaigneach,  air  nach  faighear  fios. 

3  Air  an  aobhar  sin  ge  b'  e  ni 
a  labliair  sibh  san  dorchadas, 

cluinnear  e  san  t-solus :  agus 
an  ni  a  labhair  sibh  sa'  chluais 
an  seòmraichibh  uaigneach, 
gairmear  e  air  mullach  nan 
tighean. 

4  Agus  a  ta  mi  ag  ràdh  ribhse, 
mo  chàirde,  Na  biodh  eagal 
oirbh  roimh  'n  mhuinntir  sin  a 
mharbhas  an  corp,  agus  'na 
dhèigh  sin  aig  nach  'eil  ni  tuill- 
eadh  dh'fheudas  iad  a  dhèan- 
amh : 

5  Ach  nochdaidli  mi  dhuibh 
cò  e  roimh  an  còir  dhuibh  eagal 
a  bhi  oirbh :  Biodh  eagal  an  Tì 
ud  oirbh,  aig  am  bheil  cumh- 
achd,  an  dèigh  neach  a  mharbh- 
adh,  a  thilgeadh  do  ifrinn ;  seadh, 
a  ta  mi  ag  ràdh  ribh,  Biodh 
eagal  an  Tì  so  oirbh. 

6  Nach  'eil  cùig  gealbhoinn 
air  an  reiceadh  air  dhà  fheoir- 
ling^  agus  cha  'n  'eil  aon  diubh 
air  dhearmad  am  fianuis  Dè  ? 

7  Ach  a  ta  eadhon  fuilteine 
bhur  cinn  uile  air  an  àireamh. 
Uime  sin  na  biodh  eagal  oirbh  : 
is  feàrr  sibhse  na  mòran  ghealbh- 
onn. 

8  Agus  a  ta  mise  ag  ràdh  ribh, 
Ge  b'  e  neach  a  dh'aidicheas  mise 
am  fianuis  dhaoine,  aidichidh 
Mac  an  duine  e-san  mar  an  ceud- 
na  an  làthair  aingle  Dhè : 

.  9  Ach  ge  b'  e  neach  a  dh'àich- 
eadhas  mise  am  fianuis  dhaoine, 
àicheadhar  e-san  am  fianuis  ain- 
gle  Dhè. 

10  Agus  ge  b'  e  neach  a  labh- 
ras  focal  an  aghaidh  Mhic  an 
duine,  maithear  dha  e:  ach  do 
'n  tì  a  labhras  toibheum  an  agli- 
aidh  an  Spioraid   naoimh,  cha 

^  farlhinys.  Sasg, 

toirear  maitheanas. 

11  Agus  an  uair  a  bheir  iad  sibh 
chum  nan  sionagog,  agus  nan 
uachdaran,  agus  nan  daoine 
cumhachdach,  na  biodh  e  'na 
ro-chùram  oirbh  cionnus  no  ciod 
a  f  hreagras  sibh,  no  ciod  a  their 
sibh : 

12  Oir  teagaisgidh  an  Spiorad 
naomh  dhuibh  anns  an  uair  sin 
fèin  na  nithe  a  's  còir  dhuibh  a 
ràdh. 

13  Agus  thubhairt  neach  àraidh 
do  'n  t-skiagh  ris,  A  mhaighstir, 
abair  ri  m'  bhràthair  an  oigh- 
reachd  a  roinn  rium. 

14  Agus  thubhairt  e  ris,  A 
dhuine,  cò  a  chuir  mise  a'  m' 
bhreitheamh,  no  a'  m'  f  hear-roinn 
os  bhur  ceann? 

15  Agus  thubhairt  e  riu,  Thug- 
aibh  an  aire,  agus  glèidhibh 
sibh  fèin  o  shannt :  oir  cha  'n 
ann  am  niòr-phailteas  nan  nithe 
ta  e  sealbhachadh  tha  beatha  an 
duine. 

16  Agus  labhair  e  cosamhlachd 
riu,  ag  ràdh,  Thug  fearann  duine 
shaoibhir  àraidh  bàrr  pailte 
uaith : 

17  Agus  smuainich  e  ann  fèin, 
ag  ràdh,  Ciod  a  nì  mi,  a  chionn 
nach  'eil  agam  àit  anns  an 
cruinnich  mi  mo  thoraidh  ? 

18  Agus  thubhairt  e,  Nì  mi  so : 
leagaidh  mi  mo  shaibhlean,  agus 
togaidh  mi  saihhlean  a  's  mò  ;  ag- 
us  cruinnichidh  mi  annta  sin  mo 
thoraidh  uile,  agus  mo  mhaoin. 

19  Agus  their  mi  ri  m'  anam, 
Anam,  a  ta  agad  mòran  do  nith- 
ibh  maithe  air  an  tasgaidh  fa 
chomhair  mòrain  bhliadhnacha ; 
gabh  fois,  ith,  òl,  agiis  b\  subhach. 

20  Ach  tlmbhairt  Dia  ris,  Am- 
adain,  air  an  oidhche  so  fèin 
iarrar  t'anam  uait :  an  sin  cò 
dha  a  bhuineas  na  nithe  sin  a 
dh'ulluich  thu  ? 

21  Is  ann  mar  sin  a  ta  an  ti  a 
thaisgeas  ionmhas  dha  fèin,  agus 
nach  'eil  saoibhir  a  thaobh  Dhè. 

22  Agus  thubhairt  e  r'  a  dheis- 
ciobluibh,  Uime  sin  a  ta  mise  ag 
ràdh  ribh,  na  biodh  ro-chùram 
oirbh  mu  thimchioll  bhur  beatha, 
ciod  a  dh'itheas  sibh ;  no  mu 
tliimchioll  bhur  cuirp,  ciod  a 
chuireas  sibh  umaibh. 

23  Is  mò  a'  bheatha  na  'm  biadh, 
agus  an  corp  na  'n  t-eudach. 

24  Thugaibh  fa'near  na  fìth- 
ich :  oir  cha  'n  'eil  iadsan  a'  cur 
no  buain ;  cha  'n  'eil  aca  tigh- 
tasgaidh  no  sabhal;  agus  a  ta 
Dia  'gam  beathachadh  :  Cia  mòr 
is  feàrr  sibhse  na  'n  eunlaith  ? 

25  Agus  cò  agaibh-sa,  le  ro- 
chùram,  is  urrainn  aon  làmh- 
choille  ^  a  chur  r'  a  àirde  fèin  ? 

2G  Mur  'eil  sibh  uime  sin 
comasach  air  an  ni  a  's  lugha  a 
dhèanamh,  c'  ar  son  a  ta  sibh 
ro-chùramach  mu  nithibh  eile  ? 

27  Thugaibh  fa'near  na  liligh- 
ean,  cionnus  a  ta  iad  a'  fàs  :  cha 
'n  'eil  iad  a'  saoithreachadh,  no 
a'  snìomh  :  gidheadh  a  ta  mi  ag 
ràdh  ribh,  nach  robh  Solamh 
fèin  'na  ghhur  uile,  air  a  sgead- 
achadh  mar  aon  diubh  so. 

28  Agus  ma  tha  Dia  mar  sin 
a'  sgeadachadh  an  fheoir,  a  ta 
'n  diugh  sa'  mhachair,  agus  am 
màireach  air  a  thilgeadh  san 
amhuinn ;  nach  mòr  is  mò  a 
sgeadaicheas  e  sibhse,  O  dhaoine 

'  hhan-làmh. 

air  bheag  creidimh  ? 

29  Uime  sin  na  iarraibh-sa 
ciod  a  dh'itheas  sibh,  no  ciod  a 
dh'òlas  sibh,  agus  na  bithibh 
amharusach. 

30  Oir  na  nithe  so  uile  ta 
Cinnich  an  t-saoghail  ag  iarr- 
aidh :  ach  a  ta  f  hios  aig  bhur 
n-Athair-sa  gu  bheil  feum  agaibh 
air  na  nithibh  sin. 

31  Ach  iarraibh-sa  rioghachd 
Dhè,  agus  cuirear  na  nithe  so 
uile  ribh. 

32  Na  biodh  eagal  ort,  a 
threud  bhig;  oir  is  e  deadh 
thoil  bhur  n-Athar  an  rìoghachd 
a  thoirt  duibh. 

33  Reicibh  na  bheil  agaibh,  ag- 
us  thugaibh  dèirc  uaibh  :  dèan- 
aibh  dhuibh  fèin  sporain  nach 
fàs  sean,  ionmhas  nach  teirig 
anns  na  nèamhaibh,  far  nach  tig 
gaduiche  am  fagus,  agus  nach 
truaill  an  reudan^. 

34  Oir  ge  b'  e  àit  am  bheil 
bhur  n-ionmhas,  an  sin  bithidh 
bhur  cridhe  mar  an  ceudna. 

35  Biodh  bhur  leasraidh  crios- 
laichte  mu  'n  cuairt,  agus  hìmr 
h')chrain  air  an  lasadh  ; 

36  Agus  sibh  fèin  cosmhuil  ri 
daoinibh  a  ta  feitheamh  an 
Tighearna,  'nuair  a  philleas  e 
o  'n  phòsadh ;  '  chum  air  dha 
teachd  agiis  bualadh,  gu  'n  grad- 
fhosgail  iad  dha. 

37  Is  beannaichte  na  seirbh- 
isich  sin,  a  gheibh  an  Tighearna, 
'nuair  a  thig  e,  ri  faire :  gu 
deimhin  a  ta  mi  ag  ràdh  ribh, 
gu  'n  crioslaich  se  e  fèin  mu  'n 
cuairt,  agus  gu  'n  cuir  e  'nan 
suidhe  iad  chum  bidh,  agus  gu 

^  leomaìin. 

'n  tig  e  mach  agus  gu  'n  dèan  e  | 
fritliealadh  dhoibh. 

38  Agus  ma  thig  e  san  dara 
faire,  no  ma  thig  e  san  treas 
faire,  agus  gu  'm  faigh  e  iad  raar 
sin,  is  beannaichte  na  seirbhis- 
ich  sin. 

39  Agus  biodh  cinnt  agaibh 
air  so,  nam  biodh  fhios  aig  fear 
an  tighe  cia  an  uair  anns  an 
tigeadh  an  gaduiche,  gu  'n  dèan- 
adh  e  faire,  agus  nach  fuilgeadh 
e  a  thigh  a  bhi  air  a  thoUadh 
troimh. 

40  Bithibh-sa  uime  sin  deas 
mar  an  ceudna :  oir  thig  Mac 
an  duine  'nuair  nach  saoil  sibli. 

41  Agus  thubhairt  Peadar  ris, 
A  Thigliearn,  an  ann  ruinne  a  ta 
thu  labhairt  a'  chosamhlachd  so, 
no  ris  gach  uile  ? 

42  Agus  thubhairt  an  Tigh- 
earn,  Cò  e  uime  sin  an  stiùbh- 
ard  fìrinneach  agus  glic  sin,  a 
chuireas  a  Thighearn  os  ceann  a 
theaghlaich,  a  thoirt  doibh  an 
cuibhrinn  bidh  'na  àm  fèin  ? 

43  Is  beannaichte  an  seirbh- 
iseach  sin,  a  gheibh  a  Thigh- 
earn,  an  uair  a  thig  e,  a'  dèan- 
amh  mar  sin. 

44  Gu  fìrinneach  a  ta  mi  ag 
ràdh  ribh,  gu  'n  cuir  se  e  os 
ceann  na  bheil  aige. 

45  Ach  ma  their  an  seirbhis- 
each  sin  'na  chridhe,  Tha  mo 
Thighearn  a'  cur  dàile  'na 
theachd;  agus  ma  thòisicheas  e 
air  na  h-òglaich  agus  na  banog- 
laich  a  bhualadh,  agus  itheadh, 
agus  òl,  agus  a  blii  air  mhisg : 

46  Thig  Tighearn  an  t- 
seirbhisich  sin  ann  an  là  nach 
'eil  sùil  aige  ris,  agus  ann  an 

uair  nach  fios  da,  agus  gearraidh 
e  'na  bhloighdibh  e',  agus  bheir 
e  a  chuibhrionn  da  maille  ris  na 
mVclireidich. 

47  Agus  an  seirbhiseach  sin 
d'  am  b'  aithne  toil  a  mhaighstir, 
agus  nach  d'  ulhiich  e  fèin,  agus 
nach  d'  rinn  a  rèir  a  thoile, 
buailear  e  le  mòran  bhuillean. 

48  Ach  an  tì  do  nach  b'  aithne, 
agus  a  rinn  nithe  a  b'  airidh  air 
buillibh,  buailear  e-san  le  beag- 
an  do  hhuìUihh.  Oir  gach  neach 
d'  an  d'  thugadh  mòran,  iarrar 
mòran  uaith :  agus  ge  b'  e  ri  'n 
d'  earbadh  mòran,  iarrar  an  tuill- 
eadh  air. 

49  Thàinig  mise  a  chur  teine 
air  an  talamh,  agus  ciod  is  àill 
leam,  ma  ta  e  cheana  air  fhad- 
adh. 

50  Ach  a  ta  baisteadh  agam  ri 
bhi  air  mo  bhaisteadh  leis,  agus 
cionnus  a  ta  mi  air  mo  theann- 
adh  gus  an  coimhlionar  e  ! 

51  Am  bheil  sibh  a'  saoilsinn 
gu  'n  d'  thàinig  mise  a  thoirt 
sithe  air  an  tahimh?  ni  h-eadh, 
a  ta  mi  ag  ràdh  ribh,  ach  aimh- 
reit. 

52  Oir  bithidh  à  so  suas  cùig- 
near  an  aon  tigh  air  an  roinn, 
triuir  an  aghaidh  dithis,  agus 
dithis  an  aghaidh  triuir. 

53  Bithidh  an  t-athair  air  a 
roinn  an  aghaidh  a'  mhic,  agus 
am  mac  an  aghaidh  an  athar ; 
a'  mhàthair  an  aghaidh  na  nigh- 
inn,  agus  an  nighean  an  agh- 
aidh  na  màthar ;  a'  mhàthair- 
chèile  an  aghaidh  mnà  a  mic, 
agus  bean  a'  mhic  an  aghaidh  a 
màthar-chèile. 

'  sgaraidh  e  uaith  e. 

54  Agus  thubhairt  e  mar  an 
ceudna  ris  an  t-sluagh,  'Nuair  a 
chì  sibh  neul  ag  èirigh  san  àird 
an  iar,  air  ball  their  sibh,  A  ta 
fras  a'  teachd ;  agus  a  ta  e  mar 
sin. 

55  Agus  an  uair  a  cìiì  sihh  a' 
ghaoth  à  deas  a'  sèideadh,  their 
sibh,  Bithidh  teas  ann ;  agus  a 
ta  e  tachairt. 

56  A  chealgairean,  is  aithne 
dhuibh  breth  a  thoirt  air  aghaidh 
nan  speur,  agus  na  talmhainn ; 
ach  cionnus  nach  'eil  sibh  a' 
toirt  breth  air  an  aimsir  so? 

57  Agus  c'  ar  son  nach  'eil  sibh 
eadhon  uaibh  fèin  a'  breithneach- 
adh  an  ni  sin  a  ta  ceart  ? 

58  'Nuair  a  thèid  thu  maille  ri 
d'  eascaraid  chum  an  uachdarain, 
dèan  dichioll  san  t-slighe  air  bhi 
air  do  shaoradh  uaith ' ;  air  eagal 
gu  'n  tarruing  e  chum  a'  bhreith- 
eimh  thu,  agus  gu  'n  toir  am 
breitheamh  thairis  do  'n  mhaor 
thu,  agus  gu  'n  tilg  am  maor  am 
prìosan  thu. 

59  A  ta  mi  ag  ràdh  riut,  nach 
tèid  thu  macli  as  a  sin,  gus  an 
ìoc  thu  eadhon  a'  pheighinn 
dheireannach. 

CAIB.  XIII. 

1  Shearmonaich  Crlosd  aithreachas  o  'n  sgrios 
a  thàìnig  air  na  Galilèaich,  ugus  air 
muinntir  eile.  6  Cosamhlachd  na  craoibhe- 
fhìge  gun  toradh.  11  Shlànuich  Criosd  bean 
a  bha  air  a  cromadh  le  h-eucail  phiantaich 
rè  ochd  bliadhna  deuy ;  18  agus  nochd  e 
oibreachadh  cumhachduch  an  fhocail  le  cos- 
amhlachd  a'  ghrainne  mhustuird  agus  na 
laibhin. 

AGUS  bha  làthair  san  àm  sin 
daoine  àraidh  a  dh'innis 
dha  mu  thimchioll  nan  Galilèach, 

'  air  a  bhi  rèidh  ris.  ^fèichneinibfi. 

muinntir  a  mheasg  Pilat  am  fuil 
maille  r'  an  lobairtibh. 

2  Agus  fhreagair  losa  agus 
thubhairt  e  riu,  Am  bheil  sibh 
a'  saoilsinn  gu  'n  robh  na  Gali- 
lèaich  sin  'nam  peacaich  ni  's  mò 
na  na  Galilèaich  uile,  air  son  gu 
'n  d'  f  hulaing  iad  a  leithid  so  ? 

3  Ni  h-eadh,  a  ta  mi  ag  ràdh 
ribh  :  ach  mur  dèan  sibhse  aith- 
reachas,  sgriosar  sibh  uile  mar 
an  ceudna. 

4  No  na  h-ochd  fir  dheug  sin 
air  an  do  tliuit  an  tùr  ann  an 
8ik)am,  agus  a  mharbh  iad,  an 
saoil  sibh  gu  'n  robh  iadsan  'nam 
peacaich^  os  ceann  nan  uile 
dhaoine  a  bha  'nan  còmhnuidh 
an  lerusalem  ? 

5  Ni  h-eadh,  a  ta  mi  ag  ràdh 
ribh :  ach  mur  dèan  siblise 
aithreachas,  sgriosar  sibh  uile 
mar  an  ceudna. 

6  Labhair  e  mar  an  ceudna  an 
cosamhlachd  so  :  Bha  aig  duine 
àraidh  crann-fìge  suidhichte  'na 
ghàradh  f  lona ' :  agus  thàinig  e 
ag  iarraidh  toraidh  air,  agus  cha 
d'  fhuair  e. 

7  An  sin  Ihubhairt  e  ris  a' 
ghàradair*,  Feuch,  a  ta  mi  rè  thrì. 
bliadhna  a'  teachd  a  dh'iarraidh 
toraidh  air  a'  chrann-f  hige  so,  ag- 
us  cha  'n  'eil  mi  faotainn  a  bheag ; 
geàrr  sìos  e,  c'  ar  son  a  ta  e 
fàsachadh  an  tahiihainn  ? 

8  Agus  fhreagair  e-san  agus 
thubhairt  e  ris,  A  Thighearna, 
leig  leis  air  a'  bhliadhna  so  mar 
an  ceudna,  gus  an  cladhaich  mi 
m'  a  thimchioll,  agus  gu  'n  cuir 
mi  aolach^  m  a  bhim : 

9  Agus  ma  ghiùlaineas  e  tor- 

^  fhìon-lios.       ^ ghaiì-dinear.       *  inncir. 

adh,  is  maith  sin :  ach  mur  giùlain, 
'na  dhèigh  sin  gearraidh  tu  sios  e. 

10  Agus  bha  e  a'  teagasg  an 
aon  do  na  sionagogaibh  air  an 
t-sàbaid. 

11  Agus,  feuch,  bha  bean  àraidh 
a  lathair  aig  an  robh  spiorad 
anmhuinneachd  rè  ochd  bliadhna 
deug,  agus  bha  i  air  a  cromadh 
ri  chèile,  agus  gun  chomas  aice 
air  chor  sam  bith  i  fèin  a  dhìr- 
eachadh. 

12  Agus  an  uair  a  chunnaic 
losa  i,  ghairm  e  d'  a  ionnsuidh  i, 
agus  thubhairt  e  rithe,  A  bhean, 
tlia  thu  air  d'  fhuasgladh'  o  d' 
anmhuinneachd. 

13  Agus  chuir  e  a  làmhan  oirre ; 
agus  air  bali"  rinneadh  dìreach  i, 
agus  thug  i  gh)ir  do  Dhia. 

14  Agus  fhreagair  uachdaran 
na  sionagoig,  agus  e  làn  do  f  heirg 
air  son  gu  'n  d'  rinn  losa  leigh- 
eas  air  là  na  sàbaid,  agus  tliu- 
bhairt  e  ris  an  t-sluagli,  Tlia  sè 
làithean  anns  an  còir  obair  a 
dhèanamh :  orra  so  air  an  aobliar 
sin  thigibh,  agus  bithibh  air  bhur 
leigheas,  agus  na  b'  ann  air  là  na 
sàbaid. 

15  An  sin  fhreagair  an  Tigh- 
earn  e,  agus  tliubhairt  e,  A  chealg- 
air^,  nacli  fuasgail  gach  aon  agaibh 
a  dhamli  no  'asal  o  'n  phrasaich, 
agus  nach  toir  e  gu  uisge  e  air 
là  na  sàbaid  ? 

16  Agus  nach  bu  chòir  a'  bhean 
so,  a  ta  'na  nighinn  do  Abraham, 
a  cheangail  Sàtan  a  nis  rè  ochd 
bliadhna  deug,  a  bhi  air  a  fuas- 
gladh  o  'n  chuibhreach  so  air  là 
na  sàbaid  ? 

'  air  do  shaoradh.       ^  san  uair  sin  fèin. 
'  A  chealgaìrean, 

17  Agus  an  uair  a  thubhairt  e 
na  nithe  sin,  cliuireadh  a  naimh- 
dean  uile  gu  nàire :  aeh  rinn  an 
sluagh  uile  gàirdeachas,  air  son 
nan  uile  nithe  glòrmhor  a  rinn- 
eadh  leis. 

18  An  sin  thubhairt  e,  Cò  ris 
a  ta  rioghachd  Dhè  cosmhuil  ? 
agus  cò  ris  a  shamhlaicheas  mi  i  ? 

19  Tlia  i  cosmhuil  ri  gràinne 
do  sliìol  mustaird,  a  ghabh  duine, 
agus  a  chuir  e  'na  ghàradh  :  ag- 
us  dh'fliàs  e,  agus  rinneadh 
craobh  mhòr  dheth ;  agus  rinn 
eunlaitli  an  athair  nid  'na  geug- 
aibh. 

20  Agus  thubhairt  e  a  rìs,  Cò 
ris  a  shamhlaicheas  mi  rìogh- 
achd  Dhè  ? 

21  Tha  i  cosmhuil  ri  taois 
ghoirt^,  a  ghabh  bean  agus  a  dh'- 
fliolaicli  i  an  trì  tomliasaibli 
mine,  gus  an  do  ghoirticheadh 
an  t-iomlan. 

22  Agus  chaidh  e  troimh^  gach 
caithir  agus  baile  beag,  a'  teag- 
asg,  agus  a'  gabhail  na  slighe  gu 
lerusalera. 

23  An  sin  thubhaìrt  neach 
àraidh*'  ris,  A  Thighearn,an  tearc 
iad  a  shaorar?  Agus  tliubhairt 
e-san  riu, 

24  Dèanaibh  spairn  chruaidh 
gu  dol  a  stigh  air  a'  gheata 
cliumhann  :  oir  a  ta  mi  ag  ràdh 
ribh,  gu  'n  iarr  mòran  dol  a  stigh, 
agus  nach  urrainn  iad. 

25  O  'n  uair  a  dh'èireas  fear  an 
tighe,  agus  a  dhùineas  e  'n  dorus, 
agus  a  tliòisicheas  sibhse  air  seas- 
amh  a  muigh,  agus  an  dorus  a 
bhualadh,  ag  ràdh,  A  Thighearn, 

^  laibhin.  '  tì'e,  trid, 

^  àraid. 

a  Thigliearn,  fosgail  duinn  ;  ag- 
us  air  dhasan  freagairt  their  e 
ribh,  Cha  'n  aithne  dhomh  sibh, 
cò  as  a  ta  sibh  : 

26  An  sin  tòisichidh  sibh  air  a 
ràdh,  Dh'ith  sinn  agus  dh'òl  sinn 
a'  d'  làthair,  agus  theagaisg  thu 
'nar  sràidibh. 

27  Ach  their  e-san,  A  ta  mi  ag 
ràdh  ribh,  cha  'n  aithne  dhomh 
sibh,  cò  as  a  ta  sibh ;  imichibh 
uam  uile,  a  luchd-dèanamh  na 
h-eucorach. 

28  An  sin  bithidh  gul  agus 
gìosgan  fhiacal,  an  uair  a  chì 
sibh  Abraham,  agus  Isaac,  agus 
lacob,  agus  na  fàidhean  uile  ann 
an  rioghachd  Dhè,  agus  sibh  fèin 
air  bhur  tilgeadh  a  mach. 

29  Agus  thig  iad  o  'n  àird  an 
ear,  agus  o  'n  àird  an  iar,  agus 
o  'n  àirde  tuath  agus  deas,  agus 
suidhidh  iad  ann  an  rioghachd 
Dhè. 

30  Agus,  feuch,  a  ta  daoine  air 
dheireadh  a  bhitheas  air  thois- 
each,  agus  air  thoiseach  a  bhith- 
eas  air  dheireadh. 

31  Air  an  là  sin  fèin  thàinig 
Phàirisich  àraidh  d'  a  ionnsuidh, 
ag  ràdh  ris,  Gabh'  a  mach  agus 
imich  à  so :  oir  tha  toil  aig  He- 
rod  do  mharbhadh. 

32  Agus  thubhairt  e  riu,  Im- 
ichibh  agus  innsibh  do  'n  t-sionn- 
ach  sin,  Feuch,  a  ta  mi  tilgeadh 
mach  dheamhan,  agus  a  ta  mi 
dèanamh  leigheas  an  diugh,  ag- 
us  am  màireach,  agus  air  an  treas 
là  bithidh  mi  air  mo  dhèanamh 
foirfe. 

33  Gidheadh,  is  èigin  domh 
imeachd  an  diugh  agus  am  màir- 

'  Theirig,  Rach. 

each,  agus  an  la  'na  dhèigh  sin : 
oir  cha  'n  f  heud  e  bhi  gu  'n  cuir- 
ear  fàidh  gu  bàs  a  mach  à  leru- 
salem. 

34  A  lerusalem,  a  lerusalem,  a 
mharbhas  na  fàidhean,  agus  a 
chlachas  an  dream  a  chuirear  a 
d'  ionnsuidh  :  cia  minic  a  b'  àill 
leam  do  chlann  a  chruinneach- 
adh,  mar  a  chriiinnicheas  cearc 
a  h-àlach  fuidh  a  sgiathaibh,  agus 
cha  b'  àill  leibh  ! 

35  Feuch,  dh'f liàgadh  bhur  tigh 
fàs  agaibh :  agus  gu  deimhin  a 
ta  mi  ag  ràdh  ribh,  nach  faic 
sibh  mise,  gus  an  tig  an  t-àm, 
anns  an  abair  sibh,  Is  beann- 
aichte  an  tì  a  thig  an  ainm  an 
Tighearna. 

CAIB.  XIV. 

1  Shlnnuich  Criosd  neach  air  an  rohh  a' 
mhend-bhronn,  7  thcagaisg  e  irioslachd. 
16  Le  cosamhlachd  na  suipeir  mbire,  nochd 
e  cionnus  a  bhios  daoine  saoghalta,  a  nì  tàir 
air  focal  Dè,  air  an  druideadh  a  mach  à 
rloghachd  nèimh.  25  Is  còir  do  'n  dream 
le  'm  b'  dill  a  bhi  'nan  deisciobuil  daan  crann- 
ceusaidh  a  ghiùlan. 

AGUS  thàrladh,  an  tràth 
chaidh  e  gu  tigh  uachdar- 
ain  àraidh  do  na  Phàirisich  a 
dh'itheadh  bidh  air  là  na  sàbaid, 
gu  'n  robh  iad  a'  dèanamh  geur- 
f haire  air. 

2  Agus,  feuch,  bha  duine  àr- 
aidh  'na  làthair  air  an  robh  a' 
mheud-bhronn 

3  Agus  fhreagair  losa,  agus 
labhair  e  ris  an  luchd-lagha, 
agus  ris  na  Phàirisich,  ag  ràdh, 
Am  bheil  e  ceaduichte  leigheas 
a  dhèanamh  air  là  na  sàbaid  ? 

4  Ach  dh'fhan  iadsan'nan  tosd. 

Agus  air  dha  breitli  air,  leigbis  ! 
se  e.  agiis  leig  e  uaitli  e : 

5  Agus  fbreagair  e  iadsan^.  ag 
ràdli,  Cò  agaibh-sa,  ma  thuiteas 
'asal  no  a  dbamh  ann  an  slocbd, 
nach  tarruing  a  macb  gu  grad  e 
air  là  na  sàbaid  ? 

6  Agus  cba  b'  urrainn  iad  a 
f  breao;airt  a  rìs  anns  an  nithibh 
sin, 

7  Agus  labbair  e  cosamblacbd  - 
riu-san  a  f  buair  cuireadh,  'nuair  a 
thug  e  fa'near  mar  a  tbagb  iad  na 
ceud  àiteacha-suidbe,  ag  ràdli  riu, 

8  'Nuair  a  gbeibb  thu  cuir- 
eadh  o  neach  air  bith  chum 
bainnse,  na  suidh  anns  a'  cheud 
àit :  air  eagal  gu  'n  d'  f  huair 
duine  a  's  urramaicbe  na  tbusa 
cuireadh  uaith  ; 

9  Agus  gu  'n  tig  an  tì  a  thug 
cuireadb  dliuitse  agus  dhasan, 
agus  gu  'n  abair  e  riut,  Tboir 
àit  do  'n  duine  so ;  agus  gu  'n 
tòisich  thusa  an  sin  le  nàire  air 
suidlie  anns  an  àit  a  's  ìsle. 

10  Ach  an  uair  a  gheibh  thu 
cuireadli,  imich  agus  suidli  anns 
an  àit  a  's  ìsle  ;  chum,  'nuair  a 
thig  e-san  a  thug  cuireadh  dliuit, 
gu  'n  abair  e  riut,  A  charaid, 
suidh  suas  ni  's  àirde :  an  sin 
gheibb  thu  urram  an  làthair  na 
muinntir  a  ta  'nan  suidlie  air 
bòrd  maille  riut. 

11  Oir  ge  b'  e  neacb  a  db'àrd- 
aicbeas  e  fèin,  ìslichear  e  ;  agus 
ge  b'  e  neach  a  dli'lslicheas  e 
fèin,  àrdaichear  e. 

12  An  sin  tliubhairt  e  ris  an  tì 
mar  an  ceudna  a  thug  cuireadh 
dha,  'Nuair  a  nì  thu  dìnneir  no 
suipeir,  na  gairm  do  chàirdean, 

!  no  do  bbràitbre,  no  do  lucbd- 
dàimb,  no  do  choimhearsnaich 
sbaoibhir  ;  air  eagal  gu  'n  toir 
iadsan  mar  an  ceudna  cuireadh 
dhuitse  a  rìs,  agus  gu  'm  faigb 
tbu  a'  cbomain  cheudna. 

13  Ach  an  uair  a  nì  tbu  cuirm 
gairm  na  bochdan,  na  daoine 
ciurramacb,  na  bacaich,  na  doiU  : 

14  Agusbithidli  tu  beannaichte, 
a  chionn  nacb  urrainn  iad  a' 
chomain  cheudna  thoirt  duit : 
oir  gbeibh  thu  comain  ann  an 
aiseirigli  nam  fìrean. 

15  Agus  an  uair  a  chual  aon  do 
na  shuidb  maille  ris  air  bòrd  na 
nithe  sin,  thubhairt  e  ris,  Is 
beannaichte  an  tì  sin  a  dh'itheas 
aran  ann  an  rìogbachd  Dhè. 

16  Ach  tbubbairt  e-san  ris,  Rinn 
duine  àraidli  suipeir  mhòr,  agus 
tbug  e  cuireadh  do  mbòran  : 

17  Agus  cbuir  e  a  sbeirbbis- 
eacb  uaitb  an  àm  na  suipeir  a 
ràdh  ris  a'  mbuinntir  a  fhuair 
cuireadh,  Tliigibb,  oir  a  ta  na  h- 
uile  nitbe  a  nis  ullamh. 

18  Agus  thòisich  iad  uile  a  dh'- 
aon  glaith  air  an  leitbsgeul  a 
ghabhaiL  Thubhairt  an  ceud 
fhear  ris,  Cheannaicb  mi  fear- 
ann,  agus  is  èigin  domb  dol  a 
mach  agus  fbaicinn :  tha  mi  ag 
guidhe  ort,  gabh  mo  leitbsgeub 

19  Agus  tbubbairt  fear  eile, 
Cheannaich  mi  cùig  cuing  dhamb, 
agus  a  ta  mi  dol  g'  an  dearbh- 
adh  :  tba  mi  ag  guidbe  ort,  gabh 
mo  leithsgeul. 

20  Agus  tbubhairt  fear  eile, 
Phòs  mi  bean,  agus  air  an  aobb- 
ar  sin  cba  'n  'eil  e  'n  comas  domh 
teachd. 

21  Agus  thàinig  an  seirbhis- 
each  sin,  agus  dh'innis  e  na  nithe 
sin  d'  a  thighearn.  An  sin  air 
gabhail  feirge  do  f  hear  an  tighe, 
thubhairt  e  r'  a  sheirbhiseach, 
Gabh  a  mach  gu  grad  gu  sràidibh 
agus  gu  caol-shràidibh  a'  bhaile, 
agus  thoir  a  stigh  an  so  na  bochd- 
an,  agus  na  daoine  ciurramach, 
agus  na  bacaich,  agus  na  doill. 

22  Agus  thubhairt  an  seirbh- 
iseach,  A  Thighearn,  rinneadh 
mar  a  dh'òrduich  thu,  gidheadh 
tha  àite  falamh  ann  fathast. 

23  Agus  thubhairt  an  Tigh- 
earna  ris  an  t-seirbhiseach,  Gabh 
a  mach  gus  na  rathaidibh  mòra 
agus  na  gàrachaibh,  agus  co- 
èignich  iad  gu  teachd  a  steach, 
chum  gu  'm  bì  mo  tliigh  air  a 
lìonadh. 

24  Oir  a  ta  mi  ag  ràdh  ribh, 
nach  blais  aon  do  na  daoinibh 
ud  a  fhuair  cuireadh,  do  m' 
shuipeir-sa. 

25  Agus  bha  sluagh  mòr  ag 
imeachd  maille  ris :  agus  air 
dha  tionndadh,  thubhairt  e  riu, 

26  Ma  thig  neach  air  bith  a  m' 
ionnsuidh-sa,  agus  nach  fuath- 
aich  e'  athair,  agus  a  mhàthair 
agus  a  bhean-phòsda,  agus  a 
chlann,  agus  a  bhràithrean,  agus 
a  pheathraichean,  seadh,  agus  a 
bheatha  mar  an  ceudna,  cha  'n  'eil 
e  'n  comas  da  bhi  'na  dheisciobul 
dhomh-sa. 

27  Agus  ge  b'  e  neach  nach 
giùlain  a  chrann-cèusaidh,  agus 
nach  lean  mise,  cha  'n.  'eil  e  'n 
comas  da  bhi  'na  dheisciobul 
dhomh-sa. 

28  Oir  cò  am  fear  agaibh-sa 
leis  am  miann  tùr  a  thogail,  nach 

suidh  slos  air  tùs,  agus  nach 
meas  an  costus,  a  dh'f  heuchainn 
am  bheil  aige  na  chuireas  crìoch 
air  ? 

29  Air  eagal  an  dèigh  dha  a 
bhunadh  a  leagadh,  agus  gun 
bhi  comasach  air  crioch  a  chuir 
air,  gu  'n  tòisich  na  h-uile  a  chì 
e  ri  fanoid  air, 

30  Ag  ràdh,  Thòisich  an  duine 
so  air  tigh  a  thogail,  agus  cha 
b'  urrainn  e  a  chrìochnachadh. 

31  No  cò  an  righ,  ag  dol  a 
mach  dha  gu  cogadh  an  agh- 
aidh  rìgh  eile,  nach  suidh  sios 
air  tùs,  agus  nach  gabh  comh- 
airle,  a  dh'fheuchainn  an  urr- 
ainn  e  le  deich  mìle  coinneamh 
a  thoirt  dasan  a  ta  teachd  le 
fichead  mìle  'na  aghaidh  ? 

32  No  air  bhi  dhasan  fathast 
fad  uaith,  cuiridh  e  teachdair- 
eachd  a  dh'iarraidh  cumhachan 
sìthe. 

33  Mar  sin  mar  an  ceudna,  gach 
neach  agaibh-sa,  nach  trèig  na 
h-uile  nithe  a  ta  aige,  cha  'n  'eil 
e  'n  comas  da  bhi  'na  dheisciobul 
dhomh-  sa. 

34  Tha  'n  salann  maith :  ach 
ma  chailleas  an  salann  a  bhlas, 
ciod  e  leis  an  dèanar  deadh- 
bhlasda  e  ? 

35  Cha  'n  'eil  e  iomchuidh 
chum  an  tahiihainn,  no  chum 
an  dùnain ' ;  ach  tilgidh  daoine 
mach  e.  An  tì  aig  am  bheil  cluasa 
chum  èisdeachd,  èisdeadh  e. 

CAIB.  XV. 

1  Cosamhlachd  na  caorach  caillte,  8  a'  mhìr 
airgid,  11  agus  a' mhic  struidheil. 

AN  sin  thàinig  na  cis-mhaoir 
uile  agus  na  peacaich  am 

'  òtraich. 

fagus  da,  clium  èisdeaclid  ris. 

2  Agus  rinn  na  Phàirisich  agus 
na  sgriobhaichean  gearan,  ag 
ràdh,  Tha  am  fear  so  gabhail 
pheacach  d'  a  ionnsuidh,  agus  ag 
itheadh  maille  riu. 

3  Agus  labhaire-san  an  cosamh- 
lachd  so  riu,  ag  ràdh, 

4  Cò  an  duine  dhibhse  aig  am 
bheil  ceud  caora,  ma  chailleas  e 
aon  diubh,  nach  fàg  an  naoi  deug 
affus  an  ceithir  fichead  anns  an 
f  hàsach,  agus  nach  tèid  an  dèigh 
na  caorach  a  chailleadh,  gus  am 
faigh  e  i  ? 

5  Agus  air  dha  a  faotainn,  cuir- 
idh  e  air  a  ghuailHbh  i  le  gàird- 
eachas. 

6  Agus  an  uair  a  thig  e  dhach- 
aidh,  gairmidh  e  a  chàirdean 
agus  a  choimliearsnaich  an  ceann 
a  chèile,  ag  ràdh  riu,  Dèanaibh 
gàirdeachas  maille  rium-sa,  a 
chionn  gu'n  d'fhuair  mi  mo 
chaora  bha  caillte. 

7  Mar  sin,  a  ta  mi  ag  ràdh 
ribh,  gu  'm  bi  aoibhneas  air 
nèamh  airson  aoin  pheacaich  a  nì 
aithreachas,  ni's  mò  na  air  son 
naoi  deug  agus  ceithir  fichead 
firean,  aig  nach  'eil  feum  air 
aithreachas. 

8  No  cò  a'  bhean  aig  am  bheil 
deich  buinn  airgid,  ma  chailleas 
i  aon  bhonn  diulDh,  nach  las 
coinneal,  agus  nach  sguab  an 
tigh,  agus  nach  iarr  gu  dichioll- 
ach  gus  am  faigh  i  e  ? 

9  Agus  air  dh'i  fhaotainn,  gairm- 
idh  i  a  ban-chàirdean  agus  a 
ban-choimhearsnaich  an  ceann  a 
chèile,  ag  ràdh,  Dèanaibh  gàird- 

'  ana-caithtich.        '  hhuachailkachd, 
^  cochallaibh. 

eachas  leam-sa,  oir  f  huair  mi  am 
bonn  a  chaill  mi. 

10  Mar  an  ceudna  a  ta  mi  ag 
ràdh  ribh,  A  ta  gàirdeachas  an 
làthair  aingle  Dhè,  air  son  aoin 
pheacaich  a  nì  aithreachas. 

11  Agus  thubhairt  e,  Bha  aig 
duine  àraidh  dithis  mhac  : 

12  Agus  thubhairt  am  mac  a 
b'  òige  dhiubh  r'  a  athair,  Ath- 
air,  thoir  dhomh-sa  a'  chuid- 
roinn  a  thig  orm  do  d'  mhaoin. 
Agus  roinn  e  eatorra  a  bheath- 
achadh. 

13  Agus  an  dèigh  beagain  do 
làithibh,  chruinnich  am  mac  a 
b'òige  a  chuid  uile,  agus  ghabh 
e  a  thurus  do  dhùthaich  fad  air 
astar,  agus  an  sin  chaith  e  a 
mhaoin  le  beatha  struidheasaich'. 

14  Agus  an  uair  a  chaith  e  a 
cìmid  uile,  dh'èirich  gorta  ro 
mhòr  san  tìr  sin  ;  agus  thòisich 
e  ri  bhi  ann  an  uireasbhuidh. 

15  Agus  chaidh  e  agus  cheang- 
ail  se  e  fèin  ri  aon  do  shaor- 
dhaoinibh  na  dùthcha  sin  ;  agus 
chuir  e  d'  a  f  hearann  e,  a  bhiadh- 
adh"  mhuc. 

16  Agus  bu  mhiann  leis  a 
bhrù  a  lionadh  do  na  plaosgaibh^ 
a  bha  na  mucan  ag  itheadh  ;  ach* 
cha  d'thug  neach  air  bith  dha. 

17  Agus  an  uair  a  thàinig  e 
d'  a  ionnsuidh'  fèin,  thubhairt  e, 
Cia  lìon  do  luchd-tuarasdail 
m'  athar-sa  aig  am  bheil  aran  gu 
leoir''  agus  r'  a  sheachnadh,  'nuair 
a  ta  mise  a'  bàsachadh  le  gorta  ? 

18  Eiridh  mi,  agus  thèid  mi 
dh'ionnsuidh  m'  athar,  agus  their 
mi  ris,  Athair,  pheacaich  mi  an 

^  oir.  ^  thuige,  chuige, 

aghaidh  fhlaitheanais,  agus  a'  d' 
làthair-sa. 

19  Agus  cha'n  airidh*  mi  tuill- 
eadh  gu  'n  goirte  do  mhac-sa 
dhiom  :  dèan  mi  mar  aon  do  d' 
luchd-tuarasdail. 

20  Agus  dh'èirich  e,  agus 
chaidh  e  dh'ionnsuidh  'athar. 
Ach  air  dha  blii  fathast  fad 
uaith,  chunnaic  'athair  e,  agus 
ghabh  e  truas  mòr  dheth,  agus 
ruith  e,  agus  thuit  e  air  a  mhuin- 
eal,  agus  phòg  se  e. 

21  Agus  thubhairt  am  mac 
ris,  Athair,  pheacaich  mi  an  agh- 
aidh  fhlaitheanais,  agus  a'  d' 
làthair-sa,  agus  cha  'n  airidh  mi 
tuilleadh  gu  'n  goirte  do  mhac 
dhìom. 

22  Ach  thubhairt  an  t-athair 
r'  a  sheirbhisich,  Thugaibh  a 
mach  a'  chulaidh  a  's  feàrr,  agus 
cuiribh  uime  i ;  agus  cuiribh 
fàinne  air  a  làimh,  agus  brògan 
air  a  chosaibh. 

23  Agus  thugaibh  an  so  an 
laogh  biadhta,  agus  marbhaibh 
e ;  agus  itheamaid  agus  biom- 
aid  subhach  : 

24  Oir  bha  mo  mhac  so  marbh, 
agus  tha  e  beò  a  rìs ;  bha  e 
caillte,  agus  fhuaradh  e.  Agus 
thòisich  iad  air  bhi  subhach. 

25  A  nis  bha  a  mhac  bu  shine 
mach  san  fhearann :  agus  an 
uair  a  thàinig  e,  agus  a  thàr^  e 
am  fagvis  do'n  tigh,  chual  e  an 
ceòl  agus  an  dannsa. 

26  Agus  ghairm  e  d'  a  ionn- 
suidh  aon  do  na  h-òglaich,  agus 
dh'fhiosraich  e  ciod  bu  chiall  do 
na  nithibh  sin. 

27  Agus  thubhairt  e-san  ris, 

'  cha'n  fhiù. 

Thàinig  do  bhràthair  ;  agus 
mharbh  t'  athair  an  laogh  biadh- 
ta  a  chionn  gu'n  d'  fhuair  e  rìs 
slàn  fallain  e. 

28  Agus  ghabh  e-san  fearg, 
agus  cha  b'  àiU  leis  dol  a  stigh  : 
air  an  aobhar  sin  thàinig  'athair 
a  mach,  agus  chuir  e  impidh  air. 

29  Ach  fhreagair  e-san  agus 
thubhairt  e  r'  a  athair,  Feuch,  a 
ta  mise  a'  dèanamh  seirbhis  duit 
an  uiread  so  do  bhliadhnach- 
aibh,  agus  uair  air  bith  cha  do 
bhris  mi  t'  àithne,  gidheadh  cha 
d'  thug  thu  meann  riamh  dhomh, 
chum  gu'm  bithinn  subhach 
maille  ri  m'  chàirdibh. 

30  Ach  an  uair  a  thàinig  do 
mhac  so,  a  dh'ith  suas  do  bheath- 
achadh  maille  ri  strìopaichibh, 
mharbh  thu  an  laogh  biadhta 
dha. 

31  Agus  thubhairt  e  ris,  A 
mhic,  tha  thusa  a  ghnàth  maille 
rium,  agus  na  h-uile  nithe  a's 
leamsa,  is  leatsa  iad. 

32  Bu  chòir  dhuinn  a  bhi 
subhach,  agus  aoibhneach ;  oir 
bha  do  bhràthair  so  marbh,  agus 
tha  e  beò  a  ris ;  agus  bha  e 
caillte,  agus  fhuaradh  e. 

CAIB.  XVI. 

1  Cosamhlachd  an  stiìihhaird  eucoraich.  14 
Chronuich  Cr)osd  cealg  nam  Phàiriseach 
sanntach.  19  Cosamhlachd  a'  gheòcair 
shaoibhir^  agus  an  duine  bhocM  Lasaruis. 

AGUS  thubhairt  e  mar  an 
ceudna  r'  a  dheisciobkiibh, 
Bha  duine  saoibhir  àraidh  ann 
aig  an  robh  stiùbhard  ;  agus 
chasaideadh  ris  e,  mar  neach  a 
bha  dèanamh  ana-caithidh  air  a 
mhaoin. 

2  Agus  ghairm  se  e,  agus 
thubhairt  e  ris,  Ciod  e  so  a  ta 
mi  cluinntinn  mu  d'  thimchioll  ? 
thoir  cunntas  air  do  stiùbhard- 
achd;  oir  cha'n  fheud  thu  bhi 
ni  's  faide  a'  d'  stiùbhard. 

3  An  sin  thubhairt  an  stiùbh- 
ard  ann  fèin,  Ciod  a  nì  mi  ?  oir 
a  ta  mo  mliaighstir  a'  toirt  na 
stiùbhardachd  uam  :  cha'n  urr- 
ainn  mi  ruamhar  a  dhèanamh, 
is  nàr  leam  dèirc  iarraidh. 

4  A  ta  fhios  agam  ciod  a  nì 
mi,  chura  'nuair  a  chuirear  as  an 
stiùbhardachd  mi,.  gu  'n  gabh 
iad  a  steach  d'  an  tighibh  mi. 

5  Agus  air  dha  gach  aon  diubh- 
san  air  an  robh  fiachan  aig  a 
Thighearn  a  ghairm  d'  a  ionn- 
suidh,  thubhairt  e  ris  a'  cheud 
fhear,  Cia  meud  a  ta  aig  mo 
Thighearn  ortsa  ? 

6  Agus  thubhairt  e-san,  Ceud 
tomhas '  oladh.  Agus  thubhairt 
e  ris,  Gabh  do  sgrìobhadh,  agus 
suidh  sìos  gu  h-ealamh,  agus 
sgrìobh  leth-cheud. 

7  An  sin  thubhairt  e  ri  fear 
eììe,  Agus  cia  meud  a  ta  ai(^ 
ortsa?  Agus  thubhairt  e-san, 
Ceud  tomhas^  cruithneachd.  Ag- 
us;  tliubhairt  e  ris,  Gabh  do 
sgrìobhadh,  agus  sgrìobh  ceithir 
fichead. 

8  Agus  mhol  an  Tighearn  an 
stiùbhard  eucorach,  do  bhrìgh 
gu'n  d'  rinn  e  gu  glic  :  oir  a  ta 
clann  an  t-saoghail  so  'nan  gin- 
ealach  fèin  ni  's  glice  na  clann 
an  t-soluis. 

9  Agus  a  ta  mise  ag  ràdh 
ribh,  Dèanaibh  dhuibh  fèin  càird- 
ean  le  Mamon  na  h-eucorach ; 

chum  'nuair  a  shiubhlas  sibh^, 
gu  'n  gabhar  sibh  do  àitibh-còmh- 
nuidh  sìorruidh. 

10  An  tì  a  ta  flrinneach  anns 
an  ni  a  's  lugha,  tha  e  fìrinn- 
each  mar  an  ceudna  ann  am 
mòran  ;  agus  an  tì  a  ta  eucor- 
aeh  anns  an  ni  a  's  lugha,,  tha  e 
eucorach  ann  am  mòran  mar  an 
ceudna. 

11  Air  an  aobhar  sin  mur 
robh  sibh  fìrinneach  anns  an 
t-saoibhreas  eucorach,  cò  a  dh'- 
earbas  ribh  an  saoìbhreas  flor  ? 

12  Agus  mur  robh  sibh  fìrinn- 
each  ann  an  cuid  duine  eile, 
cò  a  bheir  dhuibh  an  ni  a's  leibh 
fèin  ? 

1.3  Cha  'n  'eil  seirbhiseach  sam 
bith  comasach,,  air  seirbhis  a 
dhèanamh  do,  dhà  thighearn ; 
oir  an  dara  cuid  fuathaichidh 
e  aon  diubh,  agus  bheir  e  gràdh 
do'n  fhe.^  eile  ;  no  gabhaidh  e 
le  aon  diubh  agus  nì  e  tàir  air 
an  fhear  eile.  Cha'n  'eil  sibh 
comasach  air  seirbhis  a  dhèan- 
amh  do  Dhia  agus  do  Mhamon. 

14  Agus  chuala  na  Phàirisich, 
a  bha  sanntach,  na  nithe  sin 
uile  :  agus  rinn  iad  fanoid  air. 

15  Agus  thubhairt  e  riu,  Is 
siblise  an  dream  a  ta  'gur  fìrean- 
achadh  fèin  am  fianuis  dhaoine  ; 
ach  is  aithne  do  Dhia  bhur 
aridheachan  :  oir  an  ni  sin  a  ta  ro 
mheasail  aig  daoinibh,  is  gràin- 
eileachd  e  am  fianuis  Dè. 

16  Bha  an  lagh  agus  na  fàidh- 
ean  ann  gu  teachd  Eoin  :  o  sin 
tha  rìoghachd  Dhè  air  a  sear- 
monachadh*,  agus  a  ta  gach  duine 
a'  dol  le  dian  strì  a  steach  innte. 

'nuair  is  bàs  duibh.     ^  soìsyeiilachadU, 
L  2 


LUCAS,  XVI.  XVII. 


17  Agus  is  usadli  do  nèamh 
agus  do'n  talamh  dol  thairis,  na 
do  aon  lide  do'n  lagh  tuiteam. 

18  Gach  neach  a  chuireas  uaith 
a  bhean,  agus  a  phòsas  bean  eile, 
tha  e  dèanamh  adhaltrannais : 
agus  ge  b'  e  neach  a  phòsas  a' 
bhean  a  chuireadh  air  falbh  o  a 
fear,  tha  e  dèanamh  adhaltrann- 
ais. 

19  Bha  duine  saoibhir  àraidh  ann, 
a  bha  air  a  sgeadachadh  le  pur- 
pur '  agus  lìon-eudach  grinn,  agvs 
bha  e  caitheadh  a  beatha  gach 
là  gu  sòghail  le  mòr-ghreadh- 
nachas : 

20  Agus  bha  duine  bochd  àraidh 
ann,  d'  am  b'  ainm  Lasarus,  a 
chuireadh  'na  luidhe  aig  a  dhor- 
us,  làn  do  chreuchdaibh, 

21  Agus  bu  mhiann  leis  bhi 
air  a  shàsuchadh  leis  an  sbruiì- 
each  a  bha  tuiteam  o  bhòrd  an 
duine  shaoibhir :  seadh,  agus 
thàinig  na  madraidh  agus  dh'- 
imlich  iad  a  chreuchdan. 

22  Agus  thàrladh  gu  'n  d'  f  huair 
an  duine  bochd  bàs,  agus  gu'n 
do  ghiùlaineadh  leis  na  h-aing- 
libh  e  gu  uchd  Abrahaim :  f  huair 
an  duine  saoibhir  bàs  mar  an 
ceudna,  agus  dh'adhlaiceadh  e. 

23  Agus  ann  an  ifrinn  thog  e 
suas  a  shùilean,  air  dha  bhi  ann 
am  piantaibh,  agus  chunnaic  e 
Abraham  fad  uaith,  agus  Lasar- 
us  'na  uchd. 

24  Agus  ghlaodh  e,  agus  thubh- 
airt  e,  Athair  Abrahaim,  dèan 
tròcair  orm,  agus  cuir  Lasarus, 
chum  gu  'n  tum  e  bàrr  a  mheoir 
ann  an  uisge,  agus  gu'm  fuaraich 
e  mo  theangadh  ;  oir  a  ta  mi  air 

mo  ro-phianadh  san  lasair  so. 

25  Ach  thubhairt  Abraham,  A 
mhic,  cuimhnich  gu'n  d'  fhuair 
thusa  do  nithe  maithe  ri  àm 
dhuit  bhi  beò,  agus  Lasarus  mar 
an  ceudna  droch  nithe  :  ach  a 
nis  a  ta  e-san  a'  faotainn  sòlais, 
agus  a  ta  thusa  air  do  phian- 
adh. 

26  Agus  a  bhàrr  air  so  uile, 
tha  doimhne  mhòr  air  a  cur 
eadar  sinne  agus  sibhse,  air  chor 
agus  iadsan  le  am  b'  àill  dol  à  so 
do  'ur  ionnsuidh-sa,  nach  'eil  e 
'n  comas  doibh ;  agus  nach  mò 
tha  e  'n  comas  do  aon  neach 
teachd  à  sin  d'  ar  n-ionnsuidh-ne. 

27  An  sin  thubhairt  e,  Uime 
sin  tha  mi  a'  guidhe  ort,  athair, 
gu  'n  cuireadh  tu  e  gu  tigh 
m'  athar  : 

28  Oir  a  ta  cùignear  bhràith- 
rean  agam  ;  chum  gu'n  toir  e 
fianuis  doibh,  air  eagal  gu'n  tig 
iadsan  mar  an  ceudna  do  'n  ionad 
ro  phiantach  so. 

29  Thubhairt  Abraham  ris, 
Tha  Maois  agus  na  fàidhean  aca, 
èisdeadh  iad  riu-san. 

30  Agus  thubhairt  e-san,  Ni 
h-eadh,  Athair  Abrahaim  :  ach 
ma  thèid  neach  d'  an  ionnsuidh 

0  na  marbhaibh,  nì  iad  aith- 
reachas. 

31  Agus  thubhairt  e  ris,  Mur 
èisd  iad  ri  Maois  agus  ris  na 
fàidhibh,  cha  mhò  a  chreideas 
iad,  ged  èireadh  neach  o  na 
marbhaibh, 

CAIB.  XVII. 

1  Theagaisg  Crìosd  gur  còir  dhuinn  aobhar 

sìii  dlìumm.  11  Shlànuich  e  deichncar 
lobhar.  22  Lahhair  c  mu  r)oghachd  Dhe, 
agus  mu  theachd  mhic  an  duìne. 

AN  sin  thubhairt  e  r'  a  dheis- 
ciobkiibh,  Cha'n  fheudar 
nach  tig  oilbheuman  :  ach  is  an- 
aoibhinn  dasan  troimh  an  tig 
iad. 

2  B'  fheàrr  dha  gu'm  biodh 
clach-mhuilinn  air  a  crochadh 
m'a  mhuineal,  agus  gu'm  biodh 
e  air  a  thilgeadh  san  fhairge,  na 
gu'n  tugadh  e  oilbheum'  do  aon 
neach  do'n  mhuinntir  bhig  so. 

3  Thugaibh  an  aire  dhuibh 
fèin :  ma  pheacaicheas  do  bhràth- 
air  a'  d'  aghaidh,  cronuich  e ; 
agus  ma  ghabhas  e  aithreachas, 
thoir  maitheanas  da. 

4  Agus  ma  pheacaicheas  e  a'  d' 
aghaidh  seachd  uairean  san  là, 
agus  gu  'ra  piU  e  riut  seachd 
uairean  san  là,  ag  ràdh,  Tha 
aithreachas  orm ;  thoir  maith- 
eanas  da. 

5  Agus  thubhairt  na  h-abstoil 
ris  an  Tighearn,  Meudaich  ar 
creidimh. 

6  Agus  thubhairt  an  Tighearn, 
Nam  biodh  agaibh  creidimh  mar 
ghràinne  do  shlol  mustaird,  their- 
eadh  sibh  ris  a'  chraoibh  Shic- 
amin  so,  Bì  air  do  spìonadh  as 
do  fhreumhaibh,  agus  bì  air  do 
shuidheachadh  sa'  chuan  ;  agus 
bhitheadh  i  ùmhal  duibh. 

7  Ach  cò  agaibh-sa  aig  am 
bheil  seirbhiseach  a'  treabhadh, 
jno  ri  buachailleachd,  a  their  ris, 
an  dèigh  dha  teachd  a  steach  o 
'n  fhearann,  Thig  air  ball,  agus 
suidh  sios  chum  bidh  ? 

8  Agus  nach  dòchadh  e  ràdh 


ris,  Ulluich  ni  a  ghabhas  mise 
gu  m'  shuipeir,  agus  crioslaich 
thu  fèin,  agus  fritheil  domh, 
gus  an  ith  agus  an  òl  mi ;  agus 
'na  dhèigh  sin  ithidh  agus  òl- 
aidh  tusa  ? 

9  An  toir  e  buidheachas  do'n 
t-seirbhiseach  sin  do  bhrìgh  ga'n 
d'  rinn  e  na  nithe  a  dh'òrduich- 
eadh  dha?  cha  saoil  mi  gu'71 
toir. 

10  Mar  sin  sibhse,  'nuair  a  ni 
sibh  na  h-uile  nithe  a  dh'àithn- 
eadh  dhuibh,  abraibh,  Is  seirbh- 
isich  neo-tharbhach  sinn :  oir 
rinn  sinn  a  mhàbi  an  ni  bu  dligh- 
each  dhuinn  a  dhèanamh. 

11  A  nis,  ag  dol  suas  da  gu  le- 
salem,  chaidh  e  troimh  mheadh- 
on  Shamaria  agus  Ghalile^. 

12  Agus  an  uair  a  bha  e  dol  a 
stigii  do  bhaile  àraidh,  thachair 
deichnear  dhaoine  air  a  bha  'nan 
lobhair,  a  slieas  fad  uaith  : 

13  Agus  thog  iad  suas  an  guth, 
ag  ràdh,  losa,  a  mlìaighstir,  dèan 
tròcair  oirnn. 

14  Agus  an  uair  a  cliunnaic  e 
iad,  thubhairt  e  riu,  Imiclnbh, 
noclidaibh  sibh  fèin  do  na  sagart- 
aibh.  Agus  ag  imeachd  dhoibli, 
ghlanadh  iad. 

15  Agus  an  uair  a  chunnaic 
aon  diubli  gu'n  do  leigliiseaclh 
e,  phill  e  air  ais,  a'  toirt  glòire 
do  Bhia  le  guth  àrd, 

16  Agus  thuit  e  air  aghaidh  aig  a 
chosaibh-san,  a'  toirt  buidheach- 
ais  da:  agus  bu  Shamaritanach  e. 

17  Agus  fhreagair  losa  agus 
thubhairt  e,  Nach  do  ghlanadh 
deichnear  ?  ach  an  naoinear,  c' 
àit  am  bheil  iad  ? 

18  Clia  d'  fhuaradh  a  phill  a 
thoirt  ghnre  do  Dhia,  ach  an 
coigreach  so. 

19  Agus  thubhairt  e  ris,  Eirich, 
imich ;  shlànuich  do  chreidimh 
thu. 

20  Agus  an  uair  a  dh'fheòr- 
aich  na  Phàirisich  dheth,  c'uin 
a  thigeadh  rioghachd  Dhè, 
fhreagair  e  iad  agus  thubhairt 
e,  Cha  tig  rioghachd  Dhè  air 
chor  gu  faicear  i  \ 

21  Cha  mhò  a  their  iad,  Feuch 
an  so,  no,  Feuch  an  sin  :  oir 
feuch,  a  ta  rioghachd  Dhè  an 
taobh  a  stigh  dhibh 

22  Agus  thubhairt  e  ris  na 
deisciobluibh,  Thig  na  làithean 
anns  am  miannach  leibh  aon  do 
làithibh  Mhic  an  duine  fhaicinn, 
agus  cha'n  fhaic  sibh  e. 

23  Agus  their  iad  ribh,  Feuch 
an  so,  no,  Feuch  an  sud  :  na 
rachaibh,  agus  na  leanaibh  iad. 

24  Oir  mar  a  ta  an  dealan- 
ach  a  dhealraicheas  o  aon  ionad 
fo  nèamh,  a'  soillseachadh  gus 
an  ionad  eile  fo  nèamh,  mar  sin 
a  bhitheas  Mac  an  duine  mar 
an  ceudna  'na  là  fèin. 

25  Ach  is  'èigin  da  air  tùs 
mòran  do  nithibh  fhuìang,  agus 
a  bhi  air  a  dhiùltadh  leis  a' 
ghinealach  so. 

26  Agus  mar  a  bha  e  ann  an 
làithibh  Noe,  mar  sin  mar  an 
ceudna  bithidh  e  ann  an  làith- 
ibh  Mhic  an  duine  : 

27  Bha  iad  ag  itheadh  agus 
ag  òl,  a'  pòsadh  agus  air  an 
toirt  am  pòsadh,  gus  an  là  an 
deachaidh  Noe  a  steach  do  'n 
àirc  :  agus  thàinig  an  dile^,  agus 

sgrios  i  iad  uile. 

28  Amhuil  fòs  mar  a  thachair 
ann  an  làithibh  Lot ;  bha  iad 
ag  itheadh  agus  ag  òl,  a'  ceann- 
ach  agus  a'  reiceadh,  a'  plannd- 
achadh  agus  a'  togail  aitreabh  : 

29  Ach  air  an  là  sin  fèin  anns 
an  deachaidh  Lot  a  mach  à  So- 
dom,  fhrasadh  teine  agus  pronn- 
asg  o  nèamh,  agus  sgrios  e  iad 
uile. 

30  Is  ann  mar  sin  a  bhitheas 
anns  an  là  am  foillsichear  Mac 
an  duine. 

31  Anns  an  là  sin,  an  tì  bhios 
air  mullach  an  tighe,  agus  'air- 
neis  anns  an  tigh,  na  tigeadh  e 
nuas  gu  a  toirt  leis :  agus  an  tì 
a  ta  sa'  mhachair,  na  pilleadh 
e-san  air  ais  mar  an  ceudna. 

32  Cuimhnichibh  bean  Lot. 

33  Ge  b'e  neaeh  a  dh'iarras  a 
bheatha  fèin  a  thèarnadh,  caill- 
idh  e  i ;  agus  ge  b'  e  neach  a 
chailleas  a  bheatha,  glèidhidh 
e-san  i. 

34  A  ta  mi  ag  ràdh  ribh,  anns 
an  oidhche  sin  bithidh  dithis 
dhaoine  san  aon  leabaidh  ;  gabh- 
ar  aon  diubh,  agus  fàgar  am 
fear  eile. 

35  Bithidh  dithis  bhan  a'  bleath* 
cuideachd  ;  gabhar  aon  diubh 
agus  fàgar  a'  bhean  eile. 

36  Bithidh  dithis  dhaoine  anns 
a'  mhachair ;  gabhar  aon  diubh 
agus  fàgar  am  fear  eile. 

37  Agus  fhreagair  iadsan  agus 
thubhairt  iad  ris,  C'  àit,  a  Thigh- 
earn?  agus  thubhairt  e-san  riu, 
Ge  b'e  àit  am  hì  an  corp,  an  sin 
cruinnichear  na  h-iolairean. 

CAIB.  XVIIL 

1  ilÌM  thimchioll  na  hantraich  liosda.  9  Mu  'n 
Phàiriseach  agus  mu'n  ch)s-mhaor.  15  Tha 
clann  air  an  tahhairt  gu  Crìosd.  18  S  àill 
le  uachdaran  àraidh  Ciiosd  a  ìeantuinn, 
ach  a  tu  e  air  a  bhacadh  le  a  shaoihhrcas. 
Sl  Roimh-innis  Cr'iosd  a  hhàs :  85  Dh'- 
aisig  e  a  radharc  do  dhuine  dall. 

AGUS  labhair  e  cosamhlachd 
riu,  a'  nochdadh  gur  còir 
ùrnuigh  a  dhèanamh  a  ghnàth, 
agus  gun  fhannacliadh  ^ ; 

2  Ag  ràdh,  Bha  breitlieamh  ann 
am  baile  àraidh,  air  nach  robh 
eagal  Dè,  agus  aig  nach  robh 
urram  do  dhuine : 

3  Agus  bha  bantrach  àraidli 
sa'  bhaile  sin,  agus  thàinig  i  d'  a 
ionnsuidh,  ag  ràdh,  Cum  còir 
rium  an  aghaidh  mo  nàmhaid. 

4  Agus  cha  b'àill  leis  rè  tam- 
uill :  acli  'na  dhèigh  sin  thubh- 
airt  e  an  fèin,  Ged  nach  'eil 
eagal  Dè  orm,  no  urram  agam 
do  dhuine ; 

5  Gidheadh  air  son  gu  bheil 
a'  bhantrach  so  cur  dragha  orm, 
cumaidh  mi  còir  rithe,  air  eagal 
le  a  sìr-theachd  gu'n  sgìthich  i 

,  mi. 

6  Agus  thubhairt  an  Tighearn, 
Eisdibh  ciod  a  ta  am  breith- 
eamh  eucorach  ag  ràdh. 

7  Agus  nach  dèan  Dia  dìogh- 
altas  air  son  a  dhaoine  taghta 
fèin,  a  ta  ag  èigheach  ris  a  là 
agus  a  dh'oidhche,  ged  tha  e  fad- 
fhulangach  mu'n  timchioìl? 

8  A  ta  mi  ag  ràdh  ribh  gu'n 
dèan  e  dìoghaltas  air  an  son  gu 
luath.  Gidheadh,  an  uair  a  thig 
mac  an  duine,  am  faigh  e  creid- 
imh  air  an  talamh  ? 

9  Agus  labhair  e  an  cosamh- 

'  sgìtheachadh. 

lachd  so  ri  dream  àraidh  a  bha 
'g  earbsadh  asda  fèin  gu  'n  robh 
iad  'nam  fireanaibh,  agus  a  bha 
dèanamh  tàir  air  dream  eile : 

10  Chaidh  dithis  dhaoine  suas 
do  'n  teampull  a  dlièanamh  ùrn- 
uigh ;  fear  diubh  'na  Phàiris- 
each,  agus  am  fear  eile  'na 
chìs-mhaor. 

11  Sheas  am  Phàiriseach  leis 
fèin,  agus  rinn  e  ùrnuigh  mar 
so,  A  Dliè,  tha  mi  toirt  buidh- 
eachais  duit  nach  'eil  mi  mar  a 
ta  daoine  eile,  'nan  hichd-foir- 
eigin,  eucorach,  adhaltrannach, 
no  eadhon  mar  an  cìs-mhaor  so. 

12  Tlia  mi  a'  trasgadli^  dà 
uair  san  t-seachduin,  tha  mi 
toirt  deachaimh  as  na  h-uile 
nithibh  a  ta  mi  sealbhachadh. 

13  Agus  air  seasamli  do  'n  chìs- 
mhaor  fad  air  ais,  cha  b'  àiU 
leis  fiu  a  shùl  a  thogail  suas  gu 
nèamh,  ach  bhuail  e  'uchd,  ag 
ràdh,  A  Dhia,  dèan  tròcair  orra- 
sa  ta  am  pheacach. 

14  A  ta  mi  ag  ràdli  ribh,  gu  'n 
deacliaidh  am  fear  so  sios  d'a 
thigh  air  fliìreanacliadh  ni  's  mo 
na  'm  fear  ud  eile :  oir  ge  b'  e 
neach  a  dh'  àrdaicheas  e  fèin, 
ìslichear  e  ;  agus  ge  b'e  a  dli'ìs- 
licheas  e  fèin,  àrdaichear  e. 

15  Agus  thug  iad  d'  a  ionnsuidh 
mar  an  ceudna  naoidheana,  chum 
gu'm  beanadh  e  riu :  agus  an 
uair  a  chunnaic  na  deisciobuil 
so,  clironuich  siad  iad. 

16  Ach  air  do  losa  an  gairm  d'  a 
ionnsuidh,  thubhairt  e,  Fuilg- 
ibh  do  na  leanabaibh  teachd 
a  m'  ionnsuidh-sa,  agus  na  bac- 
aibh  iad  :  oir  is  ann  d'  an  leithid- 

•  trosgadh. 

ibli  so  a  ta  rìogliachd  Dhè. 

17  Gu  deimhin  a  ta  mi  ag  ràdh 
ribh,ge  b'e  nach  gabh  rìoghachd 
Uhè  mar  leanabh  beag,  nach 
tèid  e  air  chor  sam  bith  a  steach 
innte. 

18  Agiis  dh' f heòraich  uachd- 
aran  àraidh  dheth,  ag  ràdh,  A 
mhaighstir  nihaith,  ciod  a  ni  mi 
chum  gu  sealbhaich  mi  a'bheatha 
mhaireannach  ? 

19  Agusthubhairt  losaris,  C'ar 
son  a  ghoireas  tu  maith  dhiom- 
sa  ?  cha  'n  'eil  neach  sam  bith 
maith  ach  a  h-aon,  eadìwn  Dia. 

20  Is  aithne  dhuit  na  h-àithean- 
ta.  Na  dèan  adhaltrannas,  Na 
dèan  morcadh,  Na  goid,  Na  toir 
fìanuis  bhrèige,  Thoir  urram^ 
do  t'athair  agus  do  d'mhàthair. 

21  Agus  thubliairt  e-san, 
Choimhid  mi  iad  sin  uile  o  m' 
òige. 

22  Agus  an  uair  a  chual  losa 
so,  thubhairt  e  ris,  Tha  aon  ni 
fathast  a  dh'uireasbhuidh  ort : 
reic  na  h-uile  nithe  a  ta  agad,  ag- 
us  roinn  air  na  bochdaibh,  agus 
bithidh  agad  ionmhas  airnèamh; 
agus  thig,  agìts  lean  mise. 

23  Agus  an  uair  a  chual  e  so, 
bha  e  ro  dhoilich :  oir  bha  mòr- 
bheartas  aige. 

24  Agus  an  uair  a  chunnaic 
losa  gu  'n  robh  e  làn  tuirse, 
thubhairt  e,  Cia  deacair  dhoibh- 
san  ^  aig  am  bheil  saoibhreas,  dol 
a  steach  do  rioghachd  Dhè  ! 

25  Oir  is  usadh  do  chàmhal 
dol  troimh  chrò  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Agus   thubhairt   iadsan  a 

'  orioir. 

chuala  so,  Cò  ma  seadh  a  dh'- 
f heudas  bhi  air  a  shaoradh  ? 

27  Ach  thubhairt  e-san,  Na 
nithe  a  ta  eu-comasach  do 
dhaoinibh,  tha  iad  comasach  do 
Dhia. 

28  An  sin  thubhairt  Peadar, 
Feuch,  thrèig  sinne  na  h-uile 
nithe,  agus  lean  sinn  thusa. 

29  Agus  thubhairt  e-san  riu, 
Gu  deimhin  a  ta  mi  ag  ràdh 
ribh,  nach  'eil  aon  neach  a  thrèig 
tigh,  no  pàrantan,  no  bràith- 
rean,  no  bean-phòsda,  no  clann 
air  son  rìoghachd  Dhè, 

30  Nach  faigh  mòran  ni's  mò 
anns  an  aimsir  so  a  ta  làthair, 
agus  anns  an  t-saoghal  a  ta  ri 
teachd  a'  bheatha  mhaireannach. 

31  Agus  ghabh  e  an  dà  fhear 
dheug  d'  a  ionnsuidJi,  agus  thubh- 
airt  e  riu,  Feuch,  a  ta  sinn  a'  dol 
suas  gu  lerusalem,  agus  bithidh 
na  h-uile  nithe  a  ta  sgrìobhta 
leis  na  fàidhibh  mu  Mhac  an 
duine,  air  an  coimhlionadh. 

32  Oir  bheirear  thairis  e  do 
na  Cinnich,  agus  thèid  fanoid  a 
dhèanamh  air,  agus  masluichear 
e,  agus  tilgear  smugaid  air ; 

33  Agus  sgiùrsaidh  agus  marbh- 
aidh  iad  e  :  agus  air  an  treas  là 
èiridh  e  a  rìs. 

34  Agus  cha  do  thuig  iadsan 
aon  ni  dhiubh  so  :  agus  bha  na 
briathra  so  fokiichte  orra,  agus 
cha  b'  aithne  dhoibh  na  nithe  a 
chaidh  labhairt. 

35  Agus  thàrladh,  'nuair  a 
dhruid  e  ri  lericho,  gu'n  robh 
dall  àraidh'na  shuidhe  ri  taobh 
na  slighe,  ag  iarraidh  dèirce  ; 

36  Agvis  air  cluinntinn  an  t- 

^  cruaidh  orra-mn. 

sluaigli  a'  dol  seachad,  dh'fhios- 
raich  e  ciod  e  so. 

37  Agus  dh'innis  iad  da,  gu'm 
b'  e  losa  o  Nasaret  a  bha  gabh- 
ail  seachad. 

38  Agus  ghlaodh  e,  ag  ràdh, 
losa,  Mhic  Dhaibhidh,  dèan 
tròcair  orm. 

39  Agus  chronuich  iadsan  a 
bha  air  thoiseach  e,  chum  gu'm 
biodh  e  'na  thosd  :  ach  bu  mhòid 
gu  mòr  a  ghlaodh  e-san,  A  Mhic 
bhaibhidh,  dèan  tròcair  orm. 

40  Agus  air  seasamh  do  Tosa, 
dh'àithn  e  a  thoirt  d'a  ionnsuidh : 
agus  an  uair  a  thàinig  e  am 
fagus  da,  dh' f hiosraich  e  dheth, 

41  Ag  ràdh,  Ciod  is  àill  leat 
mise  a  dhèanamh  dhuit?"  agus 
thubhairt  e-san,  a  Thighearn,  mi 
dh'fhaotainn  mo  radhairc. 

42  Agus  thubhairt  losa  ris, 
Faigh'  do  radharc :  shlànuich  do 
chreidimh  thu. 

43  Agus  air  ball  fhuair  e  a 
radharc,  agus  lean  se  e,  a'  toirt 
gìòire  do  Dhia :  agus  thug  an 
sluagh  uile  cliù  do  Dhia,  'nuair 
a  chunnaic  iad  so. 

CAIB.  XIX. 

1  Mu  thimchioU  Shacheuis  a  clùs-mhaoir. 
11  Na  deich  puind  airgid.  28  Mliarcaich 
Crìosd  do  Icrusulem  le  greadhnachas ;  41 
rinn  e  caoidh  air  a  son  ;  45  thilg  e  mach 
anluchd ceannachdayusreicidh  as  anteam- 
pull :  47  B' àill  kis  na  h-uachdarain  a 
mhilleadh. 

AGUS  air  do  losa  dol  a  steach, 
chaidh  e  troimh  lericho. 
2  Agus,  feuch,  hha  duine  ann 
d'  am  b'  ainm  Sacheus,  agus  b'  àrd 
chìs-mhaor   e-san,  agus  bha  e 
saoibhir  : 

'  Gahh.         gu  h-eucorach. 

3  Agus  bha  dèidh  aige  air  losa 
fhaicinn,  cò  e;  agus  cha  b'urr- 
ainn  e  air  son  an  t-sluaigh,  a  chionn 
gu'n  robh  e  ìosal  'na  phearsa. 

4  Agiis  ruith  e  roimhe,  agus 
streap  e  suas  ann  an  craoibh 
Shicamoir,  chum  gu  faiceadh  se 
e ;  oir  bha  e  gus  an  t-slighe  sin 
a  ghabhail. 

5  Agus  an  uair  a  thàinig  losa 
chum  an  àite  sin,  air  dha  amh- 
arc  suas,  chunnaic  se  e,  agus 
thubhairt  e  ris,  A  Shacheuis, 
thig  a  nuas  gu  grad ;  oir  is 
èigin  domh-sa  stad  an  diugh  aig 
do  thigh. 

6  Agus  thàinig  e  nuas  le  cabh- 
aig,  agus  ghabh  e  ris  gu  subh- 
ach. 

7  Agus  an  uair  a  chunnaic 
iad  so,  rinn  iad  uile  gearan,  ag 
ràdh,  Gu'n  deachaidh  e  steach 
air  aoidheachd  gu  duine  a  ta'na 
pheacach. 

8  Agus  sheas  Sacheus  agus 
thubhairt  e  ris  an  Tighearn, 
Feuch,  a  Thighearn,  a  ta  mi 
toirt  leth  mo  mhaoin  do  na 
bochdaibh :  agus  ma  thug  mi 
aon  ni  o  neach  air  bith  le  casaid 
bhrèige^  tha  mi  toirt  dha  a 
cheithir  uiread. 

9  Agus  thubhairt  losa  ris', 
Thàinig  slàinte  an  diugh  a  dh'- 
ionnsuidh  an  tighe  so,  do  bhrìgh 
gur  mac  do  Abraham  e-san  mar 
an  ceudna. 

10  Oir  thàinig  Mac  an  duine 
a  dh'iarraidh  agus  a  thèarnadh 
an  ni  sin  a  bha  caillte. 

11  Agus  ag  cluinntinn  nan 
nithe  sin  dhoibh,  chuir  e  ris, 
agus  labhair  e  cosamhlachd,  do 

'  m'  M  thimchioll. 

bhrigh  gu'n  robh  e  am  fagus  do 
lerusalem,  agus  gu  'n  do  shaoil 
iadsan  gu'm  biodh  rìoghachd 
Dhè  air  a  grad-fhoillseachadh, 

12  Air  an  aobhar  sin  thubh- 
airt  e,  Chaidh  duine  uasal  àr- 
aidh  do  dhùthaich  fad  as  a 
dh'fhaotainn  rìoghachd  dha  fèin, 
agus  a  philltinn  air  ais. 

13  Ach  ghairm  e  a  dheich 
seirbhisich*,  agus  thug  e  dhoibh 
deich  puind,  agus  thubhairt  e 
riu,  Cuiribh  gu  buil  iad,  gus  an 
tig  mise. 

14  Ach  bha  fuath  aig  muinn- 
tir  a  dhùthcha  dha,  agus  chuir 
iad  teachdaireachd  'na  dhèigh, 
ag  ràdh,  Cha'n  àill  leinn  an 
duine  so  bhi  'na  righ  oirnn. 

15  A  nis  an  uair  a  phiU  e  air 
ais,  an  dèigh  dha  an  rìoghachd 
fhaotainn,  an  sin  dh'òrduich  e 
na  seirbhisich  ud  bhi  air  an 
gairm  d'  a  ionnsuidh,  d'  an  d'  thug 
e  an  t-airgiod,  chum  gu'm  biodh 
fhios  aige  ciod  a  bhuannaich 
gach  aon  diubh  leis  a  bhuileach- 
adh. 

16  An  sin  thàinig  an  ceud 
fhear,  ag  ràdh,  A  Thighearn, 
bhuidhinn  do  phund  deichpuind. 

17  Agus  thubhairt  e  ris,  Is 
maith,  a  dheadh  sheirbhisich : 
do  bhrìgh  gu'n  robh  thusa  fìr- 
inneach  ann  an  ro-bheagan, 
biodh  agad-sa  uachdaranachd  air 
deich  bailtibh. 

18  Agus  thàinig  an  dara  fear, 
ag  ràdh,  A  Thighearn,  rinn  do 
phund  cùig  puind. 

19  Agus  thubhairt  e  ris-san, 
Bì-sa  mar  an  ceudna  os  ceann 
chùig  bailtean. 

'  deichnear  d'  a  sheirhhisich. 

20  Agus  thàinig  fear  eile,  ag 
ràdh,  a  Thighearn,  feuch  do 
phund,  a  bha  agam-sa  taisgte 
ann  an  neapaicin^ : 

21  Oir  bha  eagal  orm  romhad, 
do  bhrigh  gur  duine  geur-theann 
thu :  tha  thu  a'  togail  an  ni 
nach  do  leag  thu,  agus  a'  buain 
an  ni  nach  do  chuir  thu. 

22  Agus  thubhairt  e  ris,  As 
do  bheul  fèin  bheir  mi  breth  ort, 
a  dhroch  sheirbhisich.  Bha  f  hios 
agad  gu'm  bu  duine  geur-theann 
mi,  a'  togail  an  ni  nach  do  leag 
mi,  agus  a'  buain  an  ni  nach  do 
chuir  mi : 

23  Air  an  aobhar  sin  c'  ar 
son  nach  d'  thug  thu  m'  airgiod 
do'n  luchd-malairt^,  agus  air 
teachd  dhomh-sa  thogainn  e  le 
riadh  ? 

24  Agus  thubhairt  e  riusan  a 
bha  'nan  seasamh  a  làthair, 
Thugaibh  uaith  am  pund,  agus 
thoiribh  dhasan  e  aig  am  bheil 
na  deich  puind, 

25  (Agus  thubhairt  iad  ris, 
A  Thighearn,  tha  deich  puind 
aige  ;) 

26  Oir  a  ta  mi  ag  ràdh  ribh, 
Gu'n  toirear  do  gach  neach  aig 
am  bheil  :  ach  uaith-san  aig 
nach  'eil,  bheirear  eadhon  an  ni 
sin  a  ta  aige. 

27  Ach  thugaibh  an  so  na 
naimhdean  ud  agam-sa,  leis 
nach  b'  àill  mise  bhi  am  rìgh  os 
an  ceann,  agus  marbhaibh  a'  m' 
fhianuis  iad. 

28  Agus  air  dha  so  a  ràdh, 
dh'imich  e  rompa,  a'  dol  suas 
gu  lerusalem. 

^  brèid,  lùmh-anart. 

29  A  nis  an  uair  a  dhruid  e 
ri  Betphage  agus  Betani,  làimh 
ris  an  t-sliabh  d'  an  gairmear  ^ 
sliahh  nan  crann-oladh,  chuir  e 
dithis  d'  a  dheisciobknbh  uaith, 

30  Ag  ràdh,  Imichibh  do  'n 
bhaile  ta  fa  bhur  comhair ;  anns 
am  faigh  sibh,  air  dhuibh  dol  a 
steach,  searrach  ceangailte,  air 
nach  do  shuidh  aon  duine  riamh : 
fuasglaibh,  agus  thugaibh  an  soe. 

31  Agus  ma  dh'fhiosraicheas 
neach  air  bith  dhibh,  C'  ar  son  a 
ta  sibh  'g  a  fhuasgladh?  mar 
80  their  sibh  ris,  A  ta  feum  aig 
an  Tighearn  air. 

32  Agus  air  imeachd  dhoibh- 
san  a  chuireadh  air  falbh,  f  huair 
iad  mar  thubhairt  e  riu. 

33  Agus  an  uair  a  bha  iad  a' 
fuasgladh  an  t-searraich,  thubh- 
airt  a  shealbhadairean  riu,  C'ar 
son  a  ta  sibh  a'  fuasgladh  an 
t-searraich  ? 

34  Agus  thubhairt  iadsan,  Tha 
feum  aig  an  Tighearn  air. 

35  Agus  thug  iad  gu  losa  e  : 
agus  thilg  iad  am  falluinnean 
air  an  t-searrach,  agus  chuir  iad 
losa  air. 

36  Agus  ag  imeachd  dhasan, 
sgaoil  iad  am  falluinnean  fuidhe 
air  an  t-slighe. 

37  Agus  an  uair  a  thàinig  e 
am  fagus,  eadhon  gu  dol  sìos 
slèibh  nan  crann-oladh,  thòisich 
mòr-chuideachd  nan  deisciobul 
uile  ri  gàirdeachas  a  dhèanamh, 
agus  moladh  a  thoirt  do  Dhia  le 
guth  àrd,  air  son  nan  uile  oibre 
cumhachdach  a  chunnaic  iad. 

38  Ag  ràdh,  Gu  ma  beann- 
aichte  an  Tigh  a  ta  teachd  ann 

'  cl'an  goircar,  ris  an  abrar. 

an  ainm  an  Tighearna  :  sìth  air 
nèamh,  agus  glòir  anns  na  h-àrd- 
aibh. 

39  Agus  thubhairt  cuid  do  na 
Phàirisich  o  mheasg  an  t-sluaigh 
ris,  A  mhaighstir,  cronuich  do 
dheisciobuil. 

40  Agus  fhreagair  e-san,  agus 
thubhairt  e  riu,  A  ta  mi  ag  ràdh 
ribh,  nam  fanadh  iad  sin  'nan 
tosd,  gu'n  glaodhadh  na  clacha 
fèin. 

41  Agus  an  uair  a  thàinig  e 
am  fagus,  chunnaic  e  am  baile, 
agus  ghuil  e  air  a  shon. 

42  Ag  ràdh,  Nam  b'  aithne 
dhuit^,  eadhon  dhuitse,  air  bheag 
sam  bith  ann  ad  là  so  fèin,  na 
nithe  a  bhuineas  do  d'  shìth ! 
ach  a  nis  a  ta  iad  folaichte  o  d' 
shùilibh. 

43  Oir  thig  na  làithean  ort, 
anns  an  tilg  do  naimhde  dìg  mu 
d'  thimchioll,  agus  an  iadh  iad 
umad  mu'n  cuairt,  agus  an  druid 
iad  a  stigh  air  gach  taobh  thu, 

44  Agus  an  leag  iad  co  ìosal 
ris  an  làr  thu,  agus  do  chlann 
annad,  agus  nach  fàg  iad  annad 
clach  air  muin  cloiche ;  do 
bhrìgh  nach  b'  aithne  dhuit  aim- 
sir  t'  fhiosrachaidh. 

45  Agus  chaidh  e  steach  do'n 
teampull,  agus  thòisich  e  air  an 
dream  a  bha  reiceadh,  agus  a 
ceannach  ann  a  thilgeadh  niach, 

46  Ag  ràdh  riu,  Tha  e  sgrìobh- 
ta,  Is  tigh  ùrnuigh  mo  thigh-sa  ; 
ach  rinn  sibhse  'na  gharaidh 
luchd-reubainn  e. 

47  Agus  bha  e  gach  là  a' 
teagasg  san  teampull.  Ach  dli'- 
iarr  'na  li-àrd-shagairt  agus  na 

O  gu  'm  h'  aithne  dhuit. 

sgrìobhaicliean,  agus  ceannard- 
an  a'  phobuill  e-san  a  mhilleadh  : 
48  Gidheadh  cha  robh  fhios 
aca  ciod  a  dhèanadh  iad  :  oir 
bha  am  pobull  uile  ag  èisdeachd 
ris  le  ro-aire. 

CATB.  XX. 

1  Dhearhh  Criosd  gu'n  rohh  ùghdarras  aige, 
le  ceisd  mu  hhaisteadh  Eoin.  9  Cosamh- 
lachd  an  fhìon-lios.  ]  9  Mu  thimchioU  cìs 
a  thoirt  do  Cheasur.  27  Dhearhh  e  mear- 
achd  nan  Sadusach,  a  hha  'g  dicheadh 
aiseirigh  nam  marbh.  4-5  Thug  e  rahhadh 
d'  a  dheisciohluibh,  SjC. 

AGUS  thàrladh  air  aon  do  na 
làithibh  sin,  an  uair  a  bha 
e  teagasg  a'  phobuill  san  team- 
pull,  agus  a'  searmonachadh  an 
t-soisgeil  gu  'n  d'thàinig  na  h- 
àrd-shagairt,  agus  na  sgrìobh- 
aichean  air,  maille  ris  na  sean- 
airibh. 

2  Agus  labhair  iad  ris,  ag 
ràdh,  Innis  duinn  ciod  e  an  t- 
ùghdarras  leis  am  bheil  thu  a' 
dèanamh  nan  nithe  so  ?  no  cò 
e-san  a  thug  an  t-ùghdarras  so 
dhuit  ? 

3  Agus  fhreagair  e-san  agus 
thubhairt  e  riu,  Feòraichidh 
mise  mar  an  ceudna  aon  ni 
dhibhse  ;  agus  freagraibh  mi : 

4  Baisteadh  Eoin,  an  ann  o 
nèamh  a  bha  e,  no  o  dhaoinibh  ? 

5  Agus  reusonaich  iad  eatorra 
fèin,  ag  ràdh,  Ma  their  sinn,  O 
nèamh  ;  their  e-san,  C'  ar  son  ma 
ta  nach  do  chreid  sibh  e  ? 

6  Ach  ma  their  sinn,  O 
dhaoinibh,  clachaidh  an  shiagh 
uile  sinn  ;  oir  is  deimhin  leo 
gu'm  b'  fhàidh  Eoin. 

7  Agus  fhreagair  iadsan,  Nach 
robh  fhios  aca  cia  uaith  a  hha  e. 

8  Agus  thubhairt  losa  riu,  Ni 


mò  a  dh'innseas  mise  dhuibh-sa 
ciod  e  an  t-ùghdarras  leis  am 
bheil  mi  dèanamh  nan  nithe  so. 

9  An  sin  thòisich  e  air  a' 
chosamhlachd  so  a  labhairt  ris 
an  t-sluagh  ;  Phlannduich  duine 
àraidh  fìon-lios,  agus  shuidhich 
e  air  tuath  e ;  agus  chaidh  e 
air  choigrich  rè  aimsir  fhada. 

10  Agus  anns  an  àm  dhligh- 
each  chuir  e  seirbhiseach  dh'- 
ionnsuidh  na  tuatha,  chum  gu'n 
tugadh  iad  da  .do  thoradh  an 
f  hìon-lios :  ach  ghabh  an  tuath 
air,  agus  chuir  iad  uatha  falamh  e. 

11  Agus  a  rìs  chuir  e  seirbh- 
iseach  eile  uaith  ;  agus  ghabh 
iad  air-san  mar  an  ceudna,  agus 
mhaslaich  iad  agus  chuir  iad 
uatha  falamh  e. 

12  Agus  a  thuilleadh  air  sin 
chuir  e  an  treas  seirbhiseach 
uaith  ;  agus  lot  iad  e-san  mar  an 
ceudna,  agus  thilg  iad  a  mach  e. 

13  An  sin  thubhairt  Tighearn 
an  fhìon-lios,  Ciod  a  ni  mi? 
cuiridh  mi  mo  Mhac  gràdhach 
d'  an  ìonnsuidh :  feudaidh  e  bi, 
'nuair  a  chì  iad  e,  gu'n  toir  iad 
urram  dha. 

14  Ach  an  uair  a  chunnaic  an 
tuath  e,  reusonaich  iad  eatorra 
fèin,  ag  ràdh,  Is  e  so  an  t-oighre  : 
thigibh,  marbhamaid  e,  chum 
gu'm  bì  an  oighreachd  againn 
fèin. 

15  Agus  thilg  iad  a  mach  as 
an  fhìon-lios  e,  agus  nìharbh 
iad  e.  Ciod  uime  sin  a  nì  Tigh- 
earn  an  f  hìon-lios  riu  ? 

16  Thig  e  agus  sgriosaidh  e  an 
tuath  ud,  agus  bheir  e  am  fìon- 
lios  do  dliaoinibh  eile.  Agus  an 
uair  a  chual  iad  so,  thubhairt 

iad,  Nar  leigeadh  Dia. 

17  Agus  air  dhasan  amharc 
orra,  thubhairt  e,  Ciod  e  so  ma 
seadh  a  ta  sgrìobhta,  A'  chlach 
a  dhiùlt  na  clachairean,  rinn- 
eadh  ceann  na  h-oisne  dh'  i  ? 

18  Ge  b'  e  neach  a  thuiteas 
air  a'  chloich  sin,  brisear  e : 
ach  ge  b'  e  neach  air  an  tuit  i, 
pronnaidh  i  gu  luaithre  e. 

19  Agus  anns  an  uair  sin  fèin 
dh'iarr  na  h-àrd-shagairt  agus 
na  sgrìobhaichean  làmh  a  chur 
ann ;  ach  bha  eagal  an  t-sluaigh 
orra  ;  oir  thuig  iad  gu  'm  b'  ann 
'nan  aghaidh  fèin  a  labhair  e  'n 
cosamhlachd  so. 

20  Agus  rinn  iad  geur-fhaire 
air,  agus  chuir  iad  a  mach  luchcl- 
feiU,  a  leigeadh  orra  fein  a  bhi 
'nam  fìreanaibh,  chum  gu'n 
dèanadh  iad  greim  air  'fhoc- 
laibh,  air  chor's  gu  'n  tugadh  iad 
thairis  e  do  chumhachd  agus  do 
ùghdarras  an  uachdarain. 

21  Agus  dh'fhiosraich  iad  deth, 
ag  ràdh,  a  mhaighstir,  tha  f  hios 
againn  gu  bheil  thu  a'  labhairt 
agus  a'  teagasg  gu  ceart,  agus 
nach  'eil  suim  agad  do  phearsa 
dnine  sam  hith,  ach  gu  bheil  thu 
teagasg  slighe  Dhè  a  rèir  na 
fìrinn. 

22  Am  bheil  e  ceaduichte 
dhuinn  cìs  a  thoirt  do  Cheasar, 
no  nach  'eil  ? 

23  Ach  thuig  e-san  an  cuil- 
bheartachd,  agus  thubhairt  e 
riu,  C'  ar  son  a  ta  sibh  ga  m' 
bhuaireadh  ?  » 

24  Nochdaibh  dhomh  pegh- 
inn :  cò  leis  an  dealbh  agus  an 
sgrìobhadh  a  ta  oirre  ?  Fhreag- 
air  iadsan  agus  thubhairt  iad, 

Le  Ceasar. 

25  Agus  thubhairt  e-san  riu, 
Thugaibh-sa,  air  an  aobhar  sin, 
do  Cheasar  na  nithe  a  's  le  Cea- 
sar,  agus  do  Dhia  na  nithe  a  's  le 
Dia. 

26  Agus  cha  b'  urrainn  iad 
greim  a  dhèanamh  air  'fhoc- 
laibh  am  fianuis  an  t-sluaigh : 
agus  ghabh  iad  iongantas  r'  a 
f  hreagradh,  agus  dh'  fan  iad  'nan 
tosd. 

27  An  sin  thàinig  d'  a  ionn- 
suidh  dream  àraidh  do  na  Sad- 
usaich,  a  ta  'g  àicheadh  gu  bheil 
aiseirigh  ann,  agus  dh'fhiosraich 
iad  deth, 

28  Ag  ràdh,  A  mhaighstir, 
sgrìobh  Maois  dhuinn,  Nam 
faigheadh  bràthair  duine  air 
bith  bàs,  agus  bean-phòsda  aige, 
agus  gu  'm  faigheadh  e  bàs  gun 
chlann,  gu  'n  gabhadh  a  bhràth- 
air  a  bhean,  agus  gu  'n  togadh  e 
suas  sliochd  d'  a  bhràthair. 

29  Air  an  aobhar  sin,  bha 
seachdnar  bhràithrean  ann  :  agus 
ghabh  an  ceud  fhear  bean,  agus 
fhuair  e  bàs  gun  chlann. 

30  Agus  ghabh  an  dara  fear 
i  mar  mhnaoi,  agus  fhuair  e-san 
bàs  gun  chlann. 

31  Agus  ghabh  an  treas  fear 
i ;  agus  mar  an  ceudna  an  t- 
seachdnar.  Agus  cha  d'f  hàg  iad 
clann,  agus  fhuair  iad  bàs. 

32  Ma  dheireadh  uile  fhuair  a' 
bhean  bàs  mar  an  ceudna. 

33  Anns  an  aiseirigh  uime 
sin,  cò  dliiubh  d'  am  bean  i? 
oir  bha  i  aig  an  t-seachdnar  'na 
mnaoi. 

34  Agus  fhreagair  losa,  agus 
thubhairt  e  riu,  Tha  clann  an 

t-saoghail  so  a'  pòsadh^  agus  air 
an  toirt  am  pòsadh  : 

35  Ach  an  dream  sin  a  mheas- 
ar  gur  airidh  iad  air  an  t-saogh- 
al  ud  f  haghail,  agus  an  aiseir- 
igh  o  na  marbhaibh,  cha  'n  'eil 
iad  a'  pòsadh,  no  air  an  toirt 
am  pòsadh. 

36  Agus  cha'n  urrainn  iad  bàs 
f  haghail  ni  's  mò  ;  oir  tha  iad  an 
co-inbhe  ris  na  h-ainglibh  ;  agus 
is  iad  clann  Dè  iad,  air  bhi 
dhoibh  'nan  cloinn  do  'n  aiseir- 
igh. 

37  Ach  gu  'n  èirich  na  mairbh, 
nochd  Maois  fèin  aig  a'  phreas, 
an  uair  a  ta  e  a'  gairm  do  'n 
Tighearn,  Dia  Abrahaim,  agus 
Dia  Isaaic,  agus  Dia  lacoib. 

38  A  nis  cha  'n  e  Dia  nam 
marbh  e,  ach  nam  beò  :  oir  a  ta 
iad  uile  beò  dhasan. 

39  An  sin  fhreagair  dream 
àraidh  do  na  sgrìobhaichibh,  ag- 
us  thubhairt  iad,  A  mhaighstir, 
is  maith  a  labhair  thu. 

40  Agus  cha  robh  chridhe  aca 
tuilleadh  ni  sam  bith  fheòraich 
dheth, 

41  Agus  thubhairt  e  riu,  Cionn- 
us  a  their  iad  gur  e  Criosd  mac 
Dhaibhidh  ? 

42  Agus  tha  Daibhidh  fèin  ag 
ràdh  ann  an  leabhar  nan  Salm, 
Thubhairt  an  Thighearn,  ri  mo 
Thighearn,  Suidh  air  mo  làimh 
dheis, 

43  Gus  an  cuir  mi  do  naimhde 
'nan  stòl  fo  do  chosaibh. 

44  Tha  Daibhidh  air  an  aobh- 
ar  sin  a'  gairm  a  Thighearna 
dheth,  cionnus  ma  seadh  is  e  a 
mhac  e? 

45  An   sin    thubhairt   e    r'  a 

dheisciobluibh,  ann  an  èisdeachd 
an  t-sluaigh  uile, 

46  Thugaibh  an  aire  dhuibh 
fèin  o  na  sgrìobhaichibh,  leis 
am  miann  imeachd  ann  an  cul- 
aidhibh  fada,  agus  leis  an  ion- 
mhuinn  fàilte  fhaotaìnn  air  na 
margaibh,  agus  na  caithrichean 
a  's  àirde  anns  na  sionagogaibh, 
agus  na  ceud  àiteacha-suidhe 
aig  fèillibh ; 

47  A  shluigeas  suas  tighean 
bhantrach,  agus  air  sgàth  deadh 
choslais  a  ni  ùrnuighean  fada  : 
gheibh  iad  sin  an  dìteadh  a  's 
mò. 

CAIB.  XXI. 

1  Mhol  Cr'ìosda'  bhantrachbhochd:  4  roimh- 
innis  e  sgrios  an  teampuill,  agus  hhnile  le- 
rusakim, ;  25  mar  an  ceudna  na  comharan 
bhios  ann  roimh  an  là  dheireannach. 
34  Earail  chum  faire  a  dhèanamh. 

AGUS  air  dha  amharc  suas, 
chunnaic  e  lìa  daoine 
saoibhir  a'  tilgeadh  an  tiodhlac- 
an  ann  an  àite  coimhead  an 
ionmhais. 

2  Agus  chunnaic  e  mar  an 
ceudna  bantrach  bhochd  àraidh 
a'  tilgeadh  dà  leth-fheoirling  an 
sin. 

3  Agus  thubhairt  e,  Gu  fìrinn- 
each  a  ta  mi  ag  ràdh  ribh,  gu  'n 
do  chuir  a'  bhantrach  bhochd 
so  ni  's  mò  ann  na  iad  uile. 

4  Oir  thilg  iad  so  uile  d'  am 
pailteas  a  steach  do  thiodhlac- 
aibh  Dhè  :  ach  thilg  ise  d'  a  h- 
uireasbhuidh  fèin  am  beathach- 
adh  uile  a  bha  aice. 

5  Agus  air  do  chuid  diubh 
bhi  labhairt  mu'n  teampull,  mar 
a  bha  e  air  a  dhèanamh  maiseach 
le  clachaibh  sgiamhach,  agus  le 
tiodhlacaibh,  thubhairt  e, 

6  A  thaohh  nan  nithe  so  a  chi 
sibh,  thig  na  làithean,  anns  nach 
fagar  clach  air  mnin  cloiche 
dhuìhh,  nach  tilgear  àos. 

7  Agus  dli'fhiosraich  iadsan 
deth,  ag  ràdh,  A  mhaighstir, 
c'  uin'  ma  ta  bhitheas  na  nithe 
so  ?  agus  ciod  e  an  comhara 
'nuair  a  bhios  na  nithe  so  gu 
teachd  gu  crìch  ? 

8  Agus  thubhairt  e-san,  Feuch- 
aibh  nach  meallar  sibh ;  oir 
thig  mòran  ann  am  ainm-sa,  ag 
ràdìi,  Is  mise  Crìosd ;  agus  a  ta 
an  t-àm  am  fagus ;  uime  sin  na 
leanaibh  iad. 

9  Ach  an  uair  a  chluinneas 
sibh  mu  chogannaibh,  agus  mu 
cheannaircibh^,  na  biodh  mòr- 
gheilt  oirbh  :  oir  is  èigin  do  na 
nithibh  so  tachairt  air  tùs ;  ach 
cha  'n  "eil  a'  chrioch  air  ball. 

10  An  sin  thubhairt  e  riu, 
Eiridh  cinneach  an  aghaidh 
cinnich,  agus  rioghachd  an  agh- 
aidh  rìoghachd : 

11  Agus  bithidh  critheanna 
mòra  talmhainn  ann  an  iomadh 
àit,  agus  gortaidh,  agus  plàigh- 
ean  ;  agus  nithe  uamhasach,  ag- 
us  comharan  mòra  o  nèamh. 

12  Ach  rompa  so  uile  cuiridh 
iad  làmh  annaibh-sa,  agus  geur- 
leanaidh  iad  sìhh,  'gur  tabhairt 
thairis  do  choimhthionalaibh',  ag- 
us  do  phrìosanaibh,  'gur  tabhairt 
chum  rìghrean  agus  uachd- 
aran  air  sgàth  m'  ainme-sa. 

13  Agus  tacharaidli  so  dlmibh- 
sa  mar  fhianuis. 

14  Air  an  aobhar  sin  daing- 
nichibh  ann  bhur  cridlieachaibh, 
gun  smuaineachadh  roimh  làimh, 

*  bhuaireas,  èirigh-mach.        •  shionagogaihh. 

ciod  a  fhreagras  sibh  air  bhur 
son  lem. 

15  Oir  bheir  mise  dhuibh  beul 
agus  gliocas,  nach  bì  bhur 
naimhdean  Tiile  comasach  air 
labhairt  no  cur  'na  aghaidh. 

16  Agus  brathar  sibh  le  'iir 
pàrantaibh,  agus  le  'wr  bràith- 
ribh,  agus  le  'ur  luchd-dàimhe, 
agus  le  càirdibh  ;  agus  bheir 
iad  fa  'near  cuid  dliibh  a  chur  gu 
bàs. 

17  Agus  bithidh  fuath  aig  na 
h-uile  dliaoinibh  dhuibh  air  son 
m'  ainrne-sa. 

18  Ach  cha  chaillear  fuiltein' 
do  ghruaig  bhur  cinn. 

19  Ann  bhur  foighidinn  sealbh- 
I  aichidh  bhur  n-anama  fèin. 

I    20  Agus  an  uair  a  chì  sibh 
I  lerusalem  air  a  cuairteachadh  le 
armailtibh,  an  sin  biodh  fhios 
agaibh  gu  bheil  a  fàsachadh  am 
fagus. 

21  (An  sin  teicheadli  iadsan  a  ta 
ann  an  ludea  chum  nam  beann,) 
agus  imicheadh  iadsan  a  ta  'na 
meadhon-sa  mach  aisde  ;  agus  na 
rachadh  iadsan  a  ta  sa'  mhachair, 
a  steach  innte. 

22  Oir  is  iad  sin  làithean  an 
dìoghaltais,  chum  gu'n  coimh- 
lionar  na  h-uile  nithe  a  ta 
sgrìobhta. 

23  Ach  mo  thruaigh  na  mnài 
a  bhios  torrach,  agus  iadsan  a 
bhios  toirt  cìche  anns  na  làith- 
ibh  sin  !  oir  bithidh  teanntachd* 
mhòr  san  dùthaich,  ao;us  fearff 
air  a'  phobull  so. 

24  Agus  tuitidh  iad  le  faobh- 
ar  a  chlaidlieimh,  agus  bheirear 
iad  am  braighdeanas  chum  nan 

^  ròinneag.        *  cruaidh-cliùs. 

uile  cliinneach :  agus  bithidh 
lerusalem  air  a  saltairt  sìos  fuidh 
na  Cinnich,  gus  an  coimhlionar 
aimsire  nan  Cinneach. 

25  Agus  bithidh  comharan  anns 
a'  ghrèin,  agus  anns  a'  ghealaich, 
agus  anns  na  reultaibh  ;  agus  air 
an  talamh  airc  nan  Cinneach, 
ann  an  ioma-chomhairle ;  an  cuan 
agus  na  tonnan  a'  beuclidaich  ; 

26  Cridhe  dhaoine  'gan  trèig- 
sinn  troimh  eagal,  agus  feitheamh 
nan  nithe  sin  a  ta  teachd  air  an 
domhan  :  oir  bithidh  cumhachd- 
an  nan  nèamh  air  an  crathadh. 

27  Agus  an  sin  chì  iad  Mac 
an  duine  a'  teachd  ann  an  neul, 
le  cumhachd  agus  mòr-ghhìir. 

28  Agus  an  uair  a  thòisicheas 
na  nithe  so  air  tachairt,  an  sin 
amhaircibh  suas,  agus  togaibh 
bhur  cinn  ;  oir  a  ta  bhur  saorsa 
am  fagus. 

29  Agus  labhair  e  cosamhlachd 
riu,  Amhaircibh  air  a'  chraoibh- 
f  hìge,  agus  na  craobhan  uile  ; 

30  'Nuair  a  bhios  iad  a  cheana 
a'  cur  a  mach  an  duillich,  tha  sibh 
a'  faicinn,  agus  ag  aithneachadh 
uaibh  fèin,  gu  bheil  an  samhradh 
a  nis  am  fagus. 

31  Agus  mar  an  ceudna  sibhse, 
'nuair  a  chi  sibh  na  nithe  so  a' 
tachairt,  biodh  fhios  agaibh  gu 
bheil  rìoghachd  Dhè  fagus  do 
làimh. 

32  Gu  deimhin  a  ta  mi  ag  ràdh 
ribh,  nach  tèid  an  ginealach'  so 
thairis,  gus  an  coimhlionar  na 
nithe  so  uile. 

33  Thèid  nèamh  agus  talamh 
thairis :  ach  cha  tèid  mo  bhriath- 
ra-sa  thairis  a  chaoidh. 

'  liiin    .      craos.        ^  meisg. 

34  Agus  thugaibh  an  aire 
dhuibh  fèin,  air  eagal  uair  air 
bith  gu'm  bì  bhur  cridhe  fuidh 
uallaich  le  geòcaireachd^,  agus  le 
misg,^  agus  le  ro-chùram  mu 
nithibh  na  beatha  so,  agus  gu  'n 
tig  an  là  sin  oirbh  gu  h-obann. 

35  Oir  mar  ribe  thig  e  air  na 
h-uile  dhaoinibh,  a  ta  'g  àiteach- 
adh  aghaidh  na  talmhainn  uile. 

36  Dèanaibh-sa  air  an  aobh- 
ar  sin  faire,  a'  dèanamh  ùrnuigh 
gach  àm,  chum  gu  measar  gur 
airidh  sibh  air  dol  as  o  na  nith- 
ibh  sin  uile  a  ta  gu  teachd,  agus 
seasamh  an  làthair  Mhic  an 
duine. 

37  Agus  bha  e  san  là  a'  teag- 
asg  san  teampull,  agus  san  oidh- 
che  chaidh  e  mach,  agus  dh'- 
fhan  e  air  an  t-sliabh,  d'  an  goir- 
ear  sliabh  nan  crann-oladh. 

38  Agus  thàinig  an  sluagh  uile 
gu  moch  d'  a  ionnsuidh  san 
teampull,  a  dh'eisdeachd  ris. 

CAIB.  XXII. 

I  1  Ghahh  na  h-lùdhaich  comhairle  an  aghaidh 
losa.  3  Dh'aom  Sàtan  ludas  gu  e-san  a 
hlirath.  7  Dh  'ulìuìch  na  h-uhstoil  a'  chaisg. 
19  Dh'òrduich  Cr'iosd  an  t-suipeir  naomh. 
82  Dh'innis  e  do  Pheadar  nach  dìohmdh  a 
chreidimh  e;  34  ach  gu'n  àicheadhadh  e 
e-san  trì  uairean ;  39  rinn  e  urnuigh, 
47  hhrathadh  e  le  pòig.  54  Dh'uicheadh 
Peadar  e. 

ANIS  dhruid  riu  fèill*  an  ar- 
ain  neo-ghoirtichte,  d'  an 
goirear^  a'  chàisg. 

2  Agus  bha  na  h-àrd-shagairt^ 
agus  na  sgriobhaichean  ag  iarr- 
aidh  cionnus  a  dh'fheudadh  iad 
e-san  a  chur  gu  bàs  ;  oir  bha 
eagal  an  t-shiaigh  orra. 

3  An  sin  chaidh  Sàtan  ann  an 

i      ^fèisd.    ^  gairmcar.  prlomh-shagairt. 

Iiidas  d'  an  co-ainm  Iscariot,  a 
blia  do  àireamh  an  dà  fhir  dheug. 

4  Agus  dh'imich  e,  agus  labh- 
air  e  ris  na  h-àrd-shagartaibh 
agus  ri  ceannardaibh  an  teamp- 
u'dl,  cionnus  a  bhrathadh  se  e-san 
doibh. 

5  Agus  bha  iad  subhach,  agus 
rinn  iad  coimhcheangal  airgiod 
a  thoirt  da. 

6  Agus  gheall  e-san,  agus  dh'iarr 
e  àm  iomchuidli  air  a  bhrath 
dhoibh  gun  an  sluagh  a  bhi 
làthair. 

7  An  sin  thàinig  là  an  arain 
neo-ghoirtichte,  anns  am  b'  èigin 
an  t-uan-càisge  a  mharbhadh. 

8  Agus  chuir  e  uaith  Peadar 
agus  Eoin,  ag  ràdh,  Imichibh, 
agus  ulluichibh  dliuinn  a'  chàisg, 
chum  gu'n  ith  sinn  i. 

9  Agus  thubhairt  iadsan  ris, 
C'  àit  an  àill  leat  sinn  a  dh'ull- 
uchadh  ? 

10  Agus  thubhairt  e  riu,  Feuch, 
air  dhuibh  dol  a  steach  do'  n 
bhaile,  tacharaidh  oirbh  duine, 
a'  giùlan  soithich  uisge  ;  lean- 
aibh  e  do'n  tigh  anns  an  tèid  e 
steach. 

11  Agus  abraibh  ri  fear  an 
tighe,  Tha  am  maighstir  ag  ràdh 
riut,  C'  àit  am  bheil  an  seòmar 
aoidheachd  anns  an  ith  mi  a' 
chàisg  maille  ri  mo  dheisciob- 
luibh  ? 

12  Agus  feuchaidh  e  dhuibh 
àrd-sheòmar  farsuinn  uidhim- 
ichte  :  ulluichibh  an  sin. 

13  Agus  dh'  imich  iad  agus 
f  huair  iad  mar  thubhairt  e  riu  : 
agus  dh'ulluich  iad  a'  chàisg. 

14  Agus  an  tràth  thàinig  an 
uair,  shuidh  e  sìos,  agus  an  dà 

abstol  deug  maille  ris. 

15  Agus  thubhairt  e  riu,  Le 
mòr-thogradh  mhiannaich  mi  a' 
chàisg  so  itheadh  maille  ribh 
roimh  dhomh  fulang : 

16  Oir  a  ta  mi  ag  ràdh  ribh, 
nach  ith  mi  dh'i  tuilleadh,  gus 
an  coimhlionar  i  ann  an  riogh- 
achd  Dhè. 

17  Agus  ghlac  e  cupan,  agus 
air  dha  buidheachas  a  thabhairt, 
thubhairt  e,  Gabhaibh  so,  agus 
roinnibh  eadaraibh  fèin  e. 

18  Oir  a  ta  mi  ag  ràdh  ribh, 
nach  òl  mi  do  thoradh  na  fìon- 
ain,  gus  an  tig  rìoghachd  Dhè. 

19  Agus  ghlac  e  aran,  agus 
an  dèigh  buidheachas  a  thabh- 
airt,  bhris  e,  agus  thug  e  dhoibh- 
san  e,  ag  ràdh,  Is  e  so  mo  chorp- 
sa  a  ta  air  a  thoirt  air  bhur  son-sa : 
dèanaibh  so  mar  chuimhneachan 
ormsa. 

20  Agus  mar  an  ceudna  an 
cupan,  an  dèigh  na  suipeir,  ag 
ràdh,  Is  e  an  cupan  so  an  tiom- 
nadh  nuadh  ann  am  fhuil-sa, 
a  dhòirteadh  air  bhur  son-sa. 

21  Ach  feuch,  làmh  an  tì  a 
bhrathas  mise  maille  rium  air  a' 
bhòrd. 

22  Agus  gu  fìrinneach  a  ta 
Mac  an  duine  ag  imeachd,  a 
rèir  mar  a  dh'òrduicheadh :  ach 
is  an-aoibhinn  do'n  duine  sin 
leis  am  brathar  e. 

23  Agus  thòisich  iadsan  air 
fiosrachadh  eatorra  fèin,  cò  aca 
bha  gus  an  ni  so  a  dhèanamh. 

24  Agus  bha  mar  an  ceudna 
comh-stri  eatorra,  co  aca  bu  mhò 
a  bhiodh. 

25  Ach  thubhairt  e-san  riu,  A 
ta  aig  rìghribh  nan  Cinneach 

tigliearnas  orra ;  agus  goirear 
daoine  fiala  dhiubh-sanj  aig  am 
bheil  ùghdarras  ^  orra. 

26  Ach  na  bithibh-sa  mar  sin : 
ach  an  neach  a's  mò  'nur  measg, 
biodh  e  mar  an  neach  a  's  òige^ ; 
agus  an  ti  a's  àirde,  mar  e-san  a 
ta  ri  frithealadh. 

27  Oir  cò  aca  is  mò,  an  tì  a 
shuidheas  air  bòrd,  no  e-san  a 
f  hritheileas  ?  nach  e  an  tì  a 
shuidheas  ;  ach  a  ta  mise  'nur 
measg-sa  mar  fhear-frithealaidh. 

28  Is  sibhse  iadsan  a  dh'fhan 
maille  rium-sa  ann  am  dheuch- 
ainnibh  ; 

29  Agus  a  ta  mise  ag  òrduchadh 
dhuibh  rioghachd,  mar  a  dh'òrd- 
uich  m'  Adiair  dhomhsa  ; 

30  Chum  gu  'n  ith  agus  gu  'n 
òl  sibh  air  mo  bhòrd-sa  ann  am 
rìoghachd,  agus  gu  'n  suidh  sibh 
air  caithrichibh  rìoghail,  a'  toirt 
breth  air  dà  thrèibh  dheug  Is- 
raeil, 

31  Agus  thubhairt  an  Tighearn, 
A  Shimoin,  a  Shimoin,  feuch, 
dh'iarr  Sàtan  sibhse,  chum  bhur 
criaradh  mar  chruithneachd. 

32  Ach  ghuidh  mise  air  do 
shonsa,  nacli  diobradh  do  chreid- 
imh  thvi :  agus  an  uair  a  dh'- 
iompaichear  thu'*,  neartaicli  do 
bhràithre. 

33  Agus  thubhairt  e-san  rìs,  A 
Thighearn,  tha  mis.e  ullamh  gu 
dol  maille  riut  araon  chum 
priosain,  agus  a  chum  bàis. 

34  Agus  thubhairt  e-san,  A  ta 
mi  ag  ràdh  riut,  a  Pheadair, 
nach  goir  an  coileach  an  diugh, 
gus  an  àicheadh  thu  trì  uairean 
gur  aithne  dhuit  mi. 

■  smachd  cumhachd.    a  's  lut/ha.  ^  bhuuiribh. 

35  Agus  thubhairt  e  riu,  'Nuair 
a  chuir  mi  uam  sibh  gun  sporan; 
agus  gun  mhàla,  agus  gun  bhròg- 
an,  an  robh  uireasbhuidh  ni 
sam  bith  oirbh  ?  Agus  thubhairt 
iad,  Cha  robh. 

36  An  sin  thubhairt  e  riu,  Ach 
a  nis  ge  b'  e  aig  am  bheil  sporan, 
togadh  se  e,  agus  mar  an  ceudna 
a  mhàla :  agus  an  tì  aig  nach  'eil 
claidheamh,  reiceadh  e  'fhall- 
uinn,  agus  ceannachadh  e  aon. 

37  Oir  a  ta  mi  ag  ràdh  ribh, 
gur  èigin  fathast  an  ni  so  ta 
sgrìobhta  a  choimhlionadh  ann- 
amsa,  Agus  bha  e  air  àireamh 
am  measg  nan  ciontach :  oir  a 
ta  crìoch  aig  na  nithibh  ud,  a  ta 
mu  m'  thimchioll-sa. 

38  Agus  thubhairt  iadsan,  A 
Thighearn,  feuch,  a  ta  dà 
chlaidheamh  an  so.  Agus  thubh- 
airt  e-san  riu,  Is  leoir  e. 

39  Agus  air  dha  dol  a  mach, 
chaidh  e,  mar  bu  ghnàth  leis,  gu 
sliabh  nan  crann-oladh ;  agus 
lean  a  dheisciobuil  e. 

40  Agus  an  uair  a  thàinig  e  do 
'n  àit,  thubhairt  e  riu  Dèanaibh 
ùrnuigh,  chum  nach  tuit  sibh 
ann  am  buaireadh. 

41  Agus  thairngeadh  e-san  uatha 
mu  thimchioll  urchuir  chloiche, 
agus  leig  se  e  fèin  air  a  ghlùinibh, 
agus  rinn  e  ùrnuigh. 

42  Ag  ràdh,  Athair,  ma  's  toil 
leat,  cuir  an  cupan  so  seachad 
orm  ^ :  gidheadh,  na  b'  i  mo  thoil- 
sa,  ach  do  thoil-sa  gu  robh 
dèanta. 

43  Agus  dh'f  hoillsicheadh  dha 
aingeal  o  nèamh,  'ga  neartach- 
adh.   

bhios  fu  air  tionndadh.       ^  tharum. 

44  Agus  air  dha  bhi  ann  an 
cruaidh-ghleachd  anama,  rinn  e 
ùrnuigh  ni  bu  dùrachdaiche : 
agus  bha  'fhallas  mar  bhraon- 
aibh  mòra  fola  a*  tuiteam  sìos 
air  an  talamh. 

45  Agus  air  dha  èirigh  o  ùr- 
nuigh,  thàinig  e  chum  a  dheis- 
ciobul,  agus  fhuair  e  'nan  codal 
iad  troimh  thuirse. 

46  Agus  thubhairt  e  riu,  C'  ar 
son  a  ta  sibh  'nur  codal  ?  èiribh, 
agus  dèanaibh  ùrnuigh,  chum 
nach  tuit  sibh  ann  am  buaireadh. 

47  Agus  an  uair  a  bha  e  fathast 
a'  labhairt,  ftìuch  sluagh,  agus 
dh'imich  e-san  d'  am  b'  ainm 
ludas,  aon  do  'n  dà  f hear  dheug, 
rompa,  agus  dhruid  e  ri  losa, 
chum  a  phògadh. 

48  Ach  thubhairt  losa  ris,  A 
ludais,  am  bheil  thu  le  pòig  a' 
brath  Mhic  an  duine  ? 

49  Agus  an  uair  a  chunnaic 
iadsan  a  bha  mu  thimchioll-san 
an  ni  a  bha  gu  tachairt,  thubh- 
airt  iad  ris,  A  Thighearn,  am 
buail  sinn  leis  a'  chlaidheamh  ? 

50  Agus  bhuail  aon  diubh 
seirbhiseach  an  àrd-shagairt,  ag- 
us  gheàrr  e  dheth  a  chluas  dheas. 

51  Agus  fhreagair  losa  agus 
thubhairt  e,  Fulaingibh  gu  so. 
Agus  bhean  e  r'  a  chluais,  agus 
shlànuich  e  i. 

52  An  sin  thubhairt  losa  ris 
na  h  -  àrd  -  shagartaibh  agus  ri 
ceannardaibh  an  teampull,  agus 
ris  na  seanairibh,  a  thàinig  d'  a 
ionnsuidh,  An  d'thàinig  sibh  a 
mach  le  claidhibh  agus  le  bat- 
aibh,  mar  gu  b'ann  an  aghaidh 
fir  reubainn'? 

'  creachadaiì;  meirUch.       ~  agus  tltng  ìad  e. 

53  'Nuair  a  bha  mi  gach  là 
maille  ribh  san  teampull,  cha  do 
shìn  sibh  a  mach  hhir  làmhan 
a'  m'  aghaidh  :  ach  is  i  so  bhur 
n-uair-sa,  agus  cumhachd  an 
dorchadais. 

54  An  sin  rug  iad  air,  agus 
thug  iad  leo  e  ^  do  thigh  an  àrd- 
shagairt.  Agus  ìean  Peadar  am 
fad  uaith  e. 

55  Agus  air  dhoibh  teine  fhad- 
adh  ann  am  meadhon  an  talla, 
agus  suidhe  sios  maille  ri^  chèile, 
shuidh  Peadar  'nam  meadhon. 

56  Ach  chunnaic  cailin  àraidh 
e  'na  shuidhe  aig  an  teine,  agus 
air  dh'i  amharc  gu  geur  air, 
thubhairt  i,  Bha  'm  fear  so  mar 
an  ceudna  maille  riSi 

57  Agus  dh'àicheadh  e-san  e, 
ag  ràdh,  A  bhean,  cha  'n  aithne 
dhomh  e. 

58  Agus  beagan  'na  dhèigh 
sin  chunnaic  neach  eile  e,  agus 
thubhairt  e,  Is  ann  diubh  thusa 
mar  an  ceudna.  Agus  thubhairt 
Peadar,  A_  dhuine,  cha  'n  ann. 

69  Agus  tìiu  thimchioll  ùine 
aoin  uaire  'ha  dhèigh  sin,  chòmh- 
daich*  neach  eile  air,  ag  ràdh, 
Gu  fìrinneach  bha  am  fear  so 
mar  an  ceudna  maille  ris  ;  oir  is 
Galilèach  e, 

60  Agus  tlmbhairt  Peadar,  A 
dhuine,  cha  'n  aithne  dhomh  ciod 
a  ta  thu  'g  ràdh.  Agus  air  ball, 
am  feadh  a  bha  e  fathast  a'  labli- 
airt,  glioir  an  coileach. 

61  Agus  air  tionndadh  do  'n 
Tighearn,  dh'amhairc  e  air  Pea- 
dar;  agus  chuimhnich  Peadar 
focal  an  Tighearna,  mar  thubh- 
airt  e  ris,  Mun  goir  an  coileach, 

a«i  fochair.  chuthatch. 

àicheadhaidh  tu  mi  trì  uairean. 

62  Agus  chaidh  Peadar  a  mach, 
agus  ghuil  e  gu  goirt. 

63  Agus  rinn  na  daoine,  a  chiim 
losa,  fanoid  air,  'ga  bhualadh. 

64  Agus  an  uair  a  dh'fholuich 
iad  a  shùilean,  bhuail  iad  e  san 
aghaidh,  agus  dh'fhiosraich  iad 
deth  ag  ràdh,  Dèan  fàidliead- 
aireachd  cò  e  a  bhuail  thu  ? 

65  Agus  labhair  iad  mòran  do 
nithibh  eile  gu  toibheumaeh  'na 
aghaidh. 

66  Agus  an  uair  a  bha  an  là  air 
teachd,  chruinnich  seanadh  an 
t-sluaigh,  agus  na  h-àrd-shagairt, 
agus  na  sgrlobhaichean  an  ceann 
a  chèile,  agus  thug  iad  e-san 
chum  an  comhairle, 

67  Ag  ràdh,  An  tusa  Criosd  ? 
innis  dhuinn.  Agus  thubhairt  e 
riu,  Ma  dh'innseas  mi  dhuibh, 
cha  chreid  sibh : 

68  Agus  ma  dli'fhiosraicheas 
mi  ni  air  bith,  cha  toir  sibh  freag- 
radh  dhomh,  agus  eha  leig  sibh 
as  mi. 

69  O  'n  àm  so  bithidh  Mac  an 
duine  'na  shuidhe  air  deas  làirah 
cumhachd  Dhè. 

70  An  sin  thubhairt  iad  uile, 
An  tusa  ma  seadh  Mac  Dhè? 
Agus  thubhairt  e  riu,  A  ta  sibhse 
ag  ràdh  gur  mi. 

71  Agus  thubhairt  iad,  Ciod 
tuilleadh  am  feum  a  ta  againn 
air  fianuis  ?  oir  chuala  sinn  fèin 
«  as  a  bheul  fèin. 

CAIB.  XXIII. 

1  Chasaìd  na  h-Iudhaich  Crmd  an  làihair 
Philait.  8  Rinn  Herod  funoid  air.  12 
Rinneadh  Herod  ayus  Pilat  'nan  càirdibh. 
18  Dh'iarradh  Barahas  leis  an  t-sluayh, 
agus  air  fhuasgladh  le  Pilat,  thug  e  losa 
thairis  gu  hhi  air  a  chèusadh  :  34  Ghuidh 

Criosd  uir  son  a  naimhde.  46  A  hhàs 
59  agus  'adhlac. 

AGUS  air  èirigh  d'  an  cuid- 
eachd  uile,  thug  iad  e  gu 

Pilat. 

2  Agus  thòisich  iad  air  a  chas- 
aid,  ag  ràdh,  Fhuair  sinn  am 
fear  so  a'  claonadh  a'  chinnich, 
agus  a'  baeadh  cìs  a  thoirt  do 
Cheasar,  ag  ràdh,  Gur  e  fèin 
Crìosd  an  rìgh. 

3  Agus  dh'fhiosraich  Pilat 
deth,  ag  ràdh,  An  tusa  rìgh  nan 
lùdhach?  agus  fhreagair  e-san 
agus  thubhairt  e,  A  ta  thu  'g  a 
ràdìi. 

4  An  sin  thubhairt  Pilat  ris 
na  h-àrd-shagartaibh  agus  ris  an 
t-sluagh,  Cha  'n  'eil  mi  faotainn 
coire  air  bith  san  duine  so. 

5  Agus  bha  iadsan  ni  bu  ro 
dhèine,  ag  ràdh,  Tha  e  buaireadh 
an  t-skiaigh,  a'  teagasg  troimh 
ludea  uile,  a'  tòiseachadh  o 
Ghalile,  gus  an  àit  so. 

6  'Nuair  a  chuala  Pilat  mu 
Ghalile,  dh'fhiosraich  e  am  bu 
Ghalilèach  an  duine. 

7  Agus  an  uair  a  chual  e  gu  'm 
b'  ann  fo  uachdaranachd  ^  Heroid 
a  bha  e,  chuir  se  e  gu  Herod,  a 
bha  e  fèin  ann  an  lerusalem  sna 
làithibh  sin. 

8  Agus  an  uair  a  chunnaic 
Herod  losa,  bha  aoibhneas  mòr 
air :  oir  bha  dèidh  aige  rè  ùine 
fhada  air  e-san  fhaicinn,  do 
bhrìgh  gu  'n  cual  e  mòran  uime ; 
agus  bha  dùil  ^  aige  gum  faiceadh 
e  mìorbhuil  èigin  air  a  dhèanamh 
leis. 

9  An  sin  dh'fheòraich  e  mòr- 
an  do  cheisdibh  dheth ;  ach  cha 

'yb  chumhachd,fo  riaghladh.       •  dùchas. 

d'  tlmg  e  freagradh  sam  bith  air. 

10  Agus  sheas  na  h-àrd-shagairt 
agus  na  sgrìobhaichean  'ga  chas- 
aid  gu  dian. 

11  Ach  chuir  Herod  agus  a 
luchd-cogaidh  an  neo-mheas  e, 
agus  rinn  iad  fanoid  air,  agus  an 
dèigh  a  sgeadachadh  an  eudach 
dealrach'  chuir  e  air  ais  gu  Pi- 
lat  e. 

12  Agus  rinneadh  Pilat  agus 
Herod  'nan  càirdibh  d'  a  chèile 
san  là  sin :  oir  bha  iad  roimhe 
sin  an  naimhdeas  r'  a  chèile. 

13  Agus  an  uair  a  ghairm  Pilat 
an  ceann  a  chèile  na  h-àrd- 
shagairt,  agus  na  h-uachdarain, 
agus  an  sluagh, 

14  Thubhairt  e  riu,  Thug  sibh 
a  m'  ionnsuidh-sa  an  duine  so, 
mar  neach  a  ta  tionndadh  an 
t-sluaigh  a  thaobh :  agus,  feuch, 
air  dhomh  a  cheasnachadh  ann 
bhur  làthair,  cha  d'  fhuair  mi 
coire  air  bith  san  duine  so  thaobh 
nan  nithe  sin  mu  'm  bheil  sibh  a' 
dèanamh  casaid  air ; 

15  No  mar  an  ceudna  Herod : 
oir  chuir  mi  d'  a  ionnsuidh  sibh, 
agiis,  feuch,  cha  d'rinneadh  ni 
air  bith  leis"  toilltinneach  air 
bàs. 

16  Uime  sin,  air  dhomh-sa  a 
smachdachadh,  leigidh  mi  as  e. 

17  (Oir  b'  èigin  da  aon  a  leig- 
eadh  as  doibh  air  an  fhèill.) 

18  Agus  ghlaodh  iad  a  mach 
dh'aon  ghuth,  ag  ràdh,  Beir 
uainn  aìn  fear  so,  agus  leig  air 
a  chomas  duinne  Barabas : 

19  (Neach  air  son  ceannairc 
àraidli  a  rinneadh  anns  a'  bhaile, 
agus  air  son  mòrtaidh,  a  thilg- 

'  ro  gheal.  ^  dha. 

eadh  am  prìosan.) 

20  Air  an  aobhar  sin  labhair 
Pilat  riu  a  rìs,  air  dha  bhi  toil- 
each  losa  a  chur  fa  sgaoil. 

21  Ach  ghlaodh  iadsan,  ag  ràdh, 
Cèus  e,  cèus  e. 

22  Agus  thubhairt  e  riu  an 
treas  uair,  C'  ar  son  ?  ciod  an 
cron  a  rinn  e  ?  cha  d'  f  huair  mise 
cùis  bhàis  air  bith  ann :  uime 
sin,  an  dèigh  dhomh  a  smachd- 
achadh,  leigidh  mi  as  e. 

23  Agus  luidh  iadsan  air  le 
guthaibh  mòra,  ag  iarraidh  e-san 
a  chèusadh :  agus  bhuadhaich  an 
guthanna-san,  agus  guthamia  nan 
àrd-shagart. 

24  Agus  thug  Pilat  breth  gu  'n 
dèanta  na  dh'iarr  iad. 

25  Agus  leig  e  mach  dhoibh 
e-san  a  thilgeadh  am  prìosan  air 
son  ceannairc  agus  mortaidh,  an 
neach  a  dh'iarr  iad  ;  ach  thug  e 
thairis  losa  d'  an  toil. 

26  Agus  an  tràth  thug  iad  leo 
e,  rug  iad  air  Simon,  duine  àraidh 
o  Chirene,  a  bha  teachd  o  'n 
dùthaich,  agus  chuir  iad  an 
crann-cèusaidh  air,  g'  a  ghiùlan 
an  dèigh  losa. 

27  Agus  lean  cuideachd  mhòr 
e  do'n  t-shiagh,agus  do  mhnaibh, 
a  bha  mar  an  ceudna  ri  bròn^, 
agus  'ga  chaoineadh-san. 

28  Ach  air  tionndadh  do  Tosa 
riu,  thubhairt  e,  A  nigheana  le- 
rusaleim,  na  guilibh  air  mo  shon- 
sa,  ach  guilibh  air  bhur  son  fèin, 
agus  air  son  bhur  cloinne  : 

29  Oir  feuch,  a  ta  na  làithean 
a'  teachd,  anns  an  abair  iad,  Is 
beannaichte  na  mnài  neo-thorr- 
ach^,  agus  na  bronna  nach  do 

■*  bas-bhualadh.      *  sheasga,  gun  sliochd. 

ghiùlain  clann,  agus  na  cìocha 
nach  d'  thug  bainne. 

30  An  sin  tòisichidh  iad  air  a 
ràdh  ris  na  beanntaibh,  Tuitibh 
oirnne;  agus  ris  na  cnocaibh, 
Folaichibh  sinn. 

31  Oir  ma  nì  iad  na  nithe  so 
ris  a'  chrann  ùr,  ciod  a  nì  iad  ris 
a'  chrìonaich  ? 

32  Agus  thugadh  mar  an  ceudna 
dithis  eile,  a  bha  'nan  luchd 
droch-bheirt,  chum  bhi  air  an 
cèusadh  maille  ris. 

33  Agus  an  uair  a  thàinig  iad 
do  'n  àit  d'  an  goirear  Calbhari 
an  sin  chèus  iad  e  fein,  agus  na 
droch  dhaoine ;  fear  dhiubh  air 
a  làimh  dheis,  agus  am  fear  eile 
air  a  làimh  clilì. 

34  An  sin  thubhairt  losa,  Ath- 
air,  maith  dhoibh ;  oir  clia  'n  'eil 
fhios  aca  ciod  a  ta  iad  a'  dèan- 
amh.  Agus  roinn  iad  'eudach, 
agus  thilg  iad  crannchur  air. 

35  Agus  sheas  an  skiagh  ag 
amharc :  agus  rinn  na  h-uachd- 
arain  fanoid  air  maille  riusan, 
ag  ràdh,  Shaor  e  daoine  eile ; 
saoradh  se  e  fèin,  ma  's  e  so 
Crìosd,  aon  taghta  Dhè. 

36  Agus  rinn  na  saighdearan 
mar  an  ceudna  fanoid  air,  a' 
teachd  d'  a  ionnsuidh,  agus  a' 
tairgseadh  f  lon  geur  dha, 

37  Agus  ag  ràdh,  Ma  's  tu  rìgh 
nan  lùdliach,  teasairg  thu  fèin. 

38  Agus  bha  sgrìobhadh  mar 
an  ceudna  air  a  sgrìobhadh  os  a 
cheann,  ann  an  litrichibh  Grèigis, 
agus  Laidin,  agus  Eabhra,  IS 
E  SO  RIGH  NAN  lUDHACH. 

39  Agus  thug  aon  do  na  droch 
dhaoinibh,  a  chrochadh,toibheum 

'  àìt  d  cltldiginn. 

dha,  ag  ràdh,  Ma  's  tu  Crìosd, 
saor  thu  fèin  agus  sinne. 

40  Ach  fhreagair  am  fear  eile, 
agus  chronuich  se  e,  ag  ràdh, 
Nach  'eil  eagal  Dè  ort,  agus  gu 
bheil  thu  fo  'n  aon  dìteadh  ris  ? 

41  Agus  sinne  da  rìreadh  an 
ceartas  ;  oir  a  ta  sinn  a'  faotainn 
nan  nithe  sin  a  thoill  ar  gniomh- 
aran :  ach  cha  d'  rinn  an  diiine 
so  cron  air  bith. 

42  Agus  thubhairt  e  ri  losa, 
A  Thighearn,  cuirahnich  ormsa 
'nuair  a  thig  thu  do  d'  rìoghachd. 

43  Agus  thubhairt  losa  ris,  Gu 
deimhin  a  ta  mi  ag  ràdh  riut, 
gu  'm  bì  thu  maille  riumsa  an 
diugh  ann  am  pàras. 

44  Agus  bha  e  mu  thimchioll 
na  seathadh  uaire,  agus  bha 
dorchadas  air  an  talamh  uile  gus 
an  naothadh  uair. 

45  Agus  dhorchaicheadh  a' 
ghrian,  agus  reubadh  brat-roinn 
an  teampuill  'na  mheadhon. 

46  Agus  an  uair  a  ghlaodh 
losa  le  guth  mòr,  thubhairt  e, 
Athair,  a  ta  mi  tiomnadh  mo 
spioraid  a'  d'  làmhaibh-sa  :  agus 
an  uair  a  thubhairt  e  so,  thug  e 
suas  an  deò. 

47  A  nis  an  uair  a  chunnaic 
an  ceannard-ceud  an  ni  a  rinn- 
eadh,  thug  e  ghnr  do  Dhia,  ag 
radh,  Gu  fìrinneaeh  b'  ionracan 
an  duine  so. 

48  Agus  an  sluagh  uile  a 
chruinnich  dh'ionnsuidh  an  t- 
seallaidh  sin,  an  uair  a  chunn- 
aic  iad  na  nithe  a  rinneadh, 
phill  iad  air  an  ais,  a'  bualadh 
an  uchd. 

49  Agus  sheas  a  kichd-eòlais 
uile  agus  na  mnài  a  lean  e  o 


LUCAS,  XXIII.  XXIV. 


Ghalile,  am  fad  iiaith,  ag  amh- 
arc  air  na  nithibh  sin. 

50  Agus,  feuch,  duine  àraidh 
d'  am  b'  ainm  loseph,  comh- 
airleach,  a  hha  'na  dhuine  maith, 
agus  'na  f  hìrean ; 

51  (Cha  d'  aontaich  an  duine 
so  d'  an  comhairle  no  d'  an 
gniomh  ;)  O  Arimatea,  baile  leis 
na  h-Iùdhaich ;  neach  mar  an 
ceudna  aig  an  robh  sùil  ri  rìogh- 
achd  Dhè. 

52  Chaidh  e-san  gu  Pilat,  agus 
dh'iarr  e  corp  losa. 

53  Agus  air  dha  a  thoirt  a 
nuas,  phaisg  e  ann  an  lion-eud- 
ach  e,  agus  chuir  e  ann  an  uaigh 
e  a  chladhaicheadh  à  carraig, 
anns  nach  do  cliuireadh  aon 
duine  riamh  roimhe. 

54  Agus  b'  e  sin  là  an  uU- 
uchaidh,  agus  bha  an  t-sàbaid 
am  fagus. 

55  Agus  lean  na  mnài  a  thàin- 
ig  maille  ris  o  Ghalile,  agus 
chimnaic  iad  an  uaigh,  agus 
cionnus  a  chuireadh  a  chorp. 

56  Agus  phill  iad,  agus  dh'- 
ulluich  iad  spìosraidh  \  agus 
oladh  deadh  fhàile  ;  agus  ghabh 
iad  tàmh  air  là  na  sàbaid,  a  rèir 
na  h-àithne. 

CAIB.  XXIV. 

1  Chuireadh  aiseirigh  Chrìosd  an  ceill  le  dà 
aingeal  dona  mnaibh  a  thàinig  a  dh'amharc 
nah-uaighe:  13  Dh[ffmllsicheadh  Crìosd 
fein  do  'n  dithis  dheisc'obul  a  chaidh  gu 
h-Emaus  :  36  'na  dhrigh  sin  dh'fhoìllsich- 
eadh  e  do  na  h-absiolnibh,  agus  chronuich  e 
iad  air  son  am  m'i-chreidinih  :  47  thvg  e 
àithne  dhoibh ;  49  gheall  e  an  Spiorad 
JVaomh,  51  agus  chaidh  e  suas  do  ncamh. 

ANIS  air  a  cheud  ìà  do  'n  t- 
seachduin,  gu  ro  mhoch 

'  luibhean  cùbhraidh. 

air  mhaduinn,  thàinìg  iad  chum 
na  h-uaighe,  a'  toirt  leo  nan 
spìosraidh  a  dh'ulluich  iad,  agus 
7nnài  àraidh  eile  maille  riu. 

2  Agus  fhuair  iad  a'  chlach 
air  a  caruchadh  o  'n  uaigh. 

.3  Agus  air  dhoibh  dol  a  steach 
cha  d'fhuair  iad  corp  an  Tigh- 
earn  losa. 

4  Agus  am  feadh  a  bha  iad 
an  ioma-cheisd  mu  'n  ni  so, 
feuch,  sheas  dithis  dhaoine  làimh 
riu  ann  an  eudaichibh  dealrach. 

5  Agus  air  dhoibh  bhi  faidh 
eagal,  agus  a'  cromadh  an  agh- 
aidh  chum  na  talmhainn,  thubli- 
airt  iad  riu,  C'  ar  son  a  ta  sibh 
ag  iarraidh  an  Tì  a  ta  beò  am 
measg  nam  marbh  ? 

6  Cha  'n  'eil  e  'n  so,  ach  dh' 
èirich  e  r  euimhnichibh  mar  a 
labhair  e  ribà  air  dha  bhi  fathast 
ann  an  Galile, 

7  Ag  ràdh,  Is  èigin  do  Mhac 
an  duine  bhi  air  a  thoirt  thairis 
do  làmhaibh  dhaoine  peacach, 
agus  a  bhi  air  a  chèusadh,  agus 
èirigh  a  rìs  an  treas  là. 

8  Agus  ehuimhnich  iad  a 
bhriathran. 

9  Agus  air  dhoibh  pilltinn  o  'n 
uaigh,  dh'innis  iad  na  nithe  so 
uile  do'n  aon  fhear  deug,  agus 
do  chàch  uile. 

10  Agus  b'  i  Muire  Magdalen, 
agus  loanna,  agus  Muire  màth- 
air  Sheumais,  agus  mnài  eile 
maille  riu,  a  dh'innis  na  nithe 
so  do  na  h-abstolaibh. 

11  Agus  mheasadh  am  briath- 
ra  leo-san  mar  sgeula  faoine,  ag- 
us  cha  do  chreid  siad  iad. 

12  An  sin  air  èirigh  do  Phead- 
ar,  ruith  e  chum  na  h-uaighe; 

agus  air  dha  cromadh  sios,  chunn-  i 
aic  e'n  lion-eudach  'na  luidhe  ! 
leis  fèin,  agus  dh'fhalbh  e,  a' 
gabhail  iongantais  leis  fèin  mu'n 
ni  so  a  rinneadh. 

13  Agus,  feuch,  bha  dithis 
diubh  a'  dol  air  an  là  sin  fèin 
gu  baile  d'  am  b'ainm  Emaus,  a 
bha  tri  fichead  stàid  o  lerusalem. 

14  Agus  bha  iad  a'  labhairt 
eatorra  fèin  mu  thimchioll  nan 
nithe  ud  uile  a  thachair. 

15  Agus  an  uair  a  bha  iad  a' 
oòmhradh,  agus  a'  co-reusonach- 
adh,  thàinig  losa  e  fèin  am  fag- 
us,  agus  dh'imich  e  maille  riu. 

16  Ach  bha'n  sùilean  air  an 
cumail,  air  chor  as  nach  d'  aith- 
nich  iad  e. 

17  Agus  thubhairt  e  riu,  Ciod 
e  an  còmhradh  so  air  am  bheil 
«iibh  a'  teachd  eadaraibh  fèin,  ag 
imeachd  dhuibh,  agus  sibh  dubh- 
ach  ? 

18  Agus  fhreagair  fear  diubh 
d'  am  b'  ainm  Cleopas,  agus  thubh- 
airt  e  ris,  Am  bheil  thusa  a 
mhàin  a'  d'  choigreach  an  leru- 
salem,  agus  gun  fhios  agad  air 
na  nithibh  a  rinneadh  innte  anns 
na  làithibh  so  ? 

19  Agus  thubhairt  e  riu,  Ciod 
na  nithe  ?  Agus  thubhairt  iad- 
san  ris,  Na  nithe  a  thaobh  losa 
o  Nasaret,  a  bha  'na  fhàidh 
cumhachdach  ann  an  gniomh 
agus  ann  am  focal  am  fianuis 
Dè,  agus  an  t-sluaigh  uile  : 

20  Agus  cionnus  a  thug  na 
h-àrd-shagairt  agus  ar  n-uachd- 
arain  thairis  chum  dìtidh  bàis  e, 
agus  a  chèus  iad  e. 

21  Ach  bha  dùil  againne  gu  'm 
b'  e-san  an  Tì  a  bha  gu  Israel  a 

shaoradh  ;  agus  a  thui]leadh  air 
so  uile,  is  e  'n  diugh  an  treas  là 
o  rinneadh  na  nithe  so. 

22  Agus  mar  an  ceudna,  chuir 
mnài  àraidh  dhinn  fèin,  a  chaidh 
gu  moch  a  dh'  ionnsuidh  na 
h-uaighe,  mòr-ìoghnadh^  oirnn : 

23  Agus  an  uair  nach  d'  f  huair 
iad  a  chorp,  thàinig  iad,  ag  ràdh, 
gu'm  fac  iad  sealladh  do  aing- 
libh  a  thubhairt  gu  bheil  e  beò. 

24  Agus  chaidh  dream  àraidh 
dhiubh-san  a  bha  maille  ruinn 
fèin,  chum  na  h-uaighe,  agus 
fhuair  iad  eadhon  mar  thubhairt 
na  mnài ;  ach  cha'n  fhac  iad 
e-san. 

25  An  sin  thubhairt  e  riu,  O 
dhaoine  amaideach,^  agus  mall- 
chridheach  a  chreidsinn  nan 
nithe  sin  uile  a  labhair  na  fàidh- 
ean ! 

26  Nach  b'èigin  do  Chrìosd  na 
nithe  so  fhulang,  agus  dol  a 
steacli  d'  a  ghlòir  ? 

27  Agus  air  dha  tòiseachadh 
o  Mhaois,  agus  o  na  fàidhibh 
uile,  dh'eadar-mhìnich  e  dhoibh 
anns  na  sgriobtuiribh  uile  na 
nith^  m'  a  thimchioll  fèin. 

28  Agus  dhruid  iad  ris  a' 
bhaile,  d'an  robh  iad  a'  dol :  agus 
leig  e-san  air  gu  'n  rachadh  e  ni 
b'  f  haide. 

29  Ach  cho-èignich  iadsan  e, 
ag  ràdh,  Fan  maille  ruinne,  oir 
a  ta  e  dlùth  do  'n  f  heasgar,  agus 
tha  deireadh  an  là  ann.  Agus 
chaidh  e  steach  a  dh'fhuireach 
maille  riu. 

30  Agus  an  uair  a  shuidh  e  gu 
biadh  maille  riu,  air  dha  aran 
a  ghlacadh,  bheannaich  se 

'  uamhas      ^  neo-mhothachail. 

agus,  bhris  se  e,  agus  thiig  e 
dhoibh  e. 

31  Agus  dh'fhosgladh  an  sùil- 
ean,  agus  dli'aithnich  iad  e  ;  ag- 
us  chaidh  e  as  an  t-sealladh. 

32  Agus  thubhairt  iad  r'  a 
chèile,  Nach  robh  ar  cridhe  a' 
lasadli  annainn,  am  feadh  a  bha 
e  a'  labhairt  ruinn  air  an  t-slighe, 
agus  an  uair  a  dh'fhosgail  e 
dlimnn  na  sgriobtuirean  ? 

33  Agus  dh'èirich  iad  air  an 
uair  sin  fèin,  agus  phill  iad  gu 
lerusalem,  agus  fhuair  iad  an 
t-aon  fhear  deug  cruinn  an 
ceann  a  chèile,  agus  an  dream 
a  bha  maille  riu, 

34  Ag  ràdh,  Dh'èirich  an  Tigh- 
earna  da  rìreadh,  agus  chunn- 
acas  le  Simon  e. 

35  Agus  dh'innis  iad  na  nithe 
a  rinneadh  air  an  t-slighe,  agus 
mar  a  dli'aithnicheadh  leo  e  ann 
am  briseadh  an  arain. 

36  Agus  ag  labhairt  nan  nithe 
so  dhoibh,  sheas  losa  fèin  'nam 
meadlion,  agus  thubhairt  e  riu, 
Sìth  maille  ribh. 

37  Ach  bha  iadsan  fuidh  gheilt- 
chrith  agus  fuidh  eagal,  agus 
shaoil  iad  gur  spiorad  a  chunn- 
aic  iad. 

38  Agus  thubhairt  e  riu,  C'  ar 
son  a  ta  sibh  fo  bhuaireas,^  agus 
c'  ar  son  a  ta  smuaintean  ag  èir- 
igh  suas  ann  bhur  cridheach- 
aibh  ? 

39  Feuchaibh  mo  làmhan  agus 
mo  chosan,  gur  mi  fèin  a  th'ann  : 
làimhsichibh  mi,  agus  faicibh  ; 
oir  cha  'n  'eil  aig  spiorad  feoil 
agus  cnàmha,  mar  a  chì  sibh 
agam-sa. 

'  thriohlaid. 

169 


40  Agus  an  uair  a  thubhairt 
e  so,  nochd  e  dhoibh  a  làmhaii 
agus  a  chosan. 

41  Agus  air  dhoibh  bhi  fath- 
ast  mi-chreideach  troimh  aoibh- 
neas,  agus  iad  fuidh  iongantas, 
thubhairt  e  riu,  Am  bheil  biadli 
sam  bith  agaibh  an  so  ? 

42  Agus  thug  iad  da  mìr  do 
iasg  ròiste,  agus  do  chìr-mheala. 

43  Agus  ghlac  se  e,  agus  dh'- 
ith  e  'nam  fianuis. 

44  Agus  thubhairt  e  riu,  'S  iad 
so  na  briathran  a  labhair  mi 
ribh,  'nuair  a  bha  mi  fathast 
maille  ribh,  gur  èigin  do  na 
h-uile  nithibh  a  ta  sgriobhta  ann 
an  lagh  Mhaois,  agus  anns  na 
fàidhibh,  agus  anns  na  salmaibh 
mu  m'  thimchioll-sa,  bhi  air  an 
coimhlionadh. 

45  An  sin  dh'fhosgail  e  an 
tuigse,  chum  gu'n  tuigeadh  iad 
na  sgriobtuirean. 

46  Agus  thubhairt  e  riu,  Mar 
so  a  ta  e  sgrìobhta,  agus  mar  so 
b'  èigin  do  Chnosd  fulang,  agus 
èirigh  o  na  marbhaibh  an  treas 
là  : 

47  Agus  aithreachas  agus  maith- 
eanas  peacaidh  bhi  air  an  sear- 
monachadh'na  ainm-san,  do  na 
h-uile  chinnich,  a'  tòiseachadh 
aig  lerusalem. 

48  Agus  is  fianuisean  sibhse 
air  na  nithibh  so. 

49  Agus,  feuch,  cuiridh  mise 
gealladh  m'  Athar  oirbh  :  ^  ach 
fanaibh-sa  ann  am  baile  lerusa- 
leim,  gus  an  sgeadaichear  le 
cumhachd  o  nah-àrdaibh  sibh. 

50  Agus  thug  e  mach  iad  co 

-  cuiridh  mise  na  gheall  m'  Athair  d'ur 
n^ionnsuidh. 

f  had  ri  *  Betani ;  agus  thog  e  suas 
a  làmhan,  agus  bheannaich  e  iad. 

51  Agus  am  feadh  a  bha  e  'gam 
beannachadh,  dhealaicheadh  riu 
e,  agus  thogadh  suas  gu  nèamh  e. 

'  as. 


52  Agus  rinn  iad  aoradh  dha, 
agus  phill  iad  gu  lerusalem  le 
gàirdeachas  mòr : 

53  Agus  bha  iad  a  ghnàth 
anns  an  teampull,  a'  moladh  ag- 
us  a'  beannachadh  Dhè.  Amen. 


An  SOISGEUL 
CAIB.  I. 

1  Diadhachd,  daoìneachd,  agus  dreuchd  losa 
Crìosd.  16  Fianuìs  Eoin.  39  Gairm  Ain- 
dreais,  Pheadair,  43  PhiUp,  45  agus 
Natanaeil. 

ANNS  an  toiseach  bha  am 
Focal,  agus  bha  am  Focal 
maille  ri  Dia,  agus  b'  e  am  Focal 
Dia. 

2  Eha  e  so  air  tùs  maille  ri 
Dia, 

3  Rinneadh  na  li-uile  nithe 
leis ;  agus  as  eugmhais  cha  d'- 
rinneadh  aon  ni  a  rinneadh, 

4  Ann-san  bha  beatha,  agus 
b'  i  a'  bheatlia  solus  dhaoine. 

5  Agus  tha'n  solus  a'  soill- 
seachadh  anns  an  dorcliadas, 
agus  cha  do  ghabli  an  dorchad- 
as  e. 

6  Chuireadh  duine  o  Phia,  d' 
am  b'  ainm  Eoin. 

7  Thàinig  e-san  mar  fhianuis, 
chum  fianuis  a  thoirt  mu'n  t- 
sohis,  chum  gu'n  creideadh  na 
h-uile  dliaoine  trìd-san. 

8  Cha  b'  e-san  an  solus  sin,  ach 
cìiuireadh  e  chum  gu  tugadh  e 
fìanuis  mu  'n  t-solus. 

9  B'  e  so  an  solus  fior  a  ta  soill- 
seachadh  gach  uile  dhuine  tha 
teachd  chum  an  t-saoghail. 

10  Bha  e  anns  an  t-saoghal, 
agus  rinneadh  an  saoglial  leis, 

agus  cha  d'aithnich  an  saoghal  e. 

11  Thàinig  e  dh'ionnsuidli  a 
dhùthcha  fèin,  agus  cha  do 
ghabh  a  mhuinniir  fèin  ris. 

12  Ach  a  mheud  as  a  ghabh 
ris,  thug  e  dhoibh  cumhachd  a 
bhi  'nan  cloinn  do  Dhia,  eadhon 
dhoibh-san  a  ta  creidsinn  'na 
ainm  : 

13  A  bha  air  an  gineamhuin, 
cha  'n  ann  o  f  huil,  no  o  thoil  na 
feòla,  no  o  thoil  duine,  ach  o 
Dhia. 

14  Agus  rinneadh'  am  Foc- 
al  'na  fheoil,  agus  ghabh  e 
còmhnuidh  'nar  measg-ne,  (agus 
chunnaic  sinn  a  ghlòir,  mar 
ghlòir  aoin  ghin  Mhic  an  Athar,) 
làn  gràis  agus  fìrinn. 

15  (Thug  Eoin  fianuis  uime, 
agus  ghlaodh  e,  ag  ràdh,  Is  e  so 
an  Tì  mu'n  do  labhair  mi,  An  Tì 
a  ta  teachd  a'  m'  dhèigh,  tha 
toiseach  aig  orm ;  oir  bha  e 
romham,) 

16  Agus  as  a  lànachd-san 
f  huair  sinne  uile,  agus  gràs  air 
son  gràis. 

17  Oir  thugadh  an  lagh  le 
Maois,  ach  thàinig  an  gràs  agus 
an  f  hìrinn  le  losa  Crìosd. 

18  Cha  'n  f  haca  neach  air  bith 

'  dh'fhàs. 

Dia  riamli ;  an  t-aon-ghin  Mic, 
a  ta  ann  an  uclid  an  Athar,  is 
e-san  a  dh'fhoillsich  e. 

19  Agus  is  i  so  fianuis  Eoin  : 
An  uair  a  chuir  na  h-Iùdhaich 
sagairt  agus  Lebhithich  o  leru- 
salem,  chum  gu'm  fiosraicheadh 
iad  deth,  Cò  thusa? 

20  Dh'aidich  e-san,  agus  cha 
d'  àicheadh  e  ;  ach  dh'aidich  e, 
Cha  mhi  Crìosd. 

21  Agus  dh'f  hiosraich  iad  deth, 
Ciod  ma  seadh  ?  An  tu  Elias  ? 
Agus  thubhairt  e,  Cha  mhi.  An 
iìi  am  fàidh  ?  Agus  f hreagair  e, 
Cha  mìii. 

22  An  sin  thubhairt  iad  ris, 
Cò  thu  ?  chum  gu  'n  toir  sinn 
freagradh  dhoibh-san  a  chuir 
uatha  sinn :  ciod  a  tha  thu  'g 
ràdh  mu  do  thimchioll  fèin  ? 

23  Thubhairt  e,  Is  mise  guth 
an  Tì  a  ghlaodhas  ^  anns  an  f  hàs- 
ach,  Dèanaibh  direach  slighe  an 
Tighearna,  mar  thubhairt  am 
faidh  Esaias. 

24  Agus  an  dream  a  chuir- 
eadh  leis  an  teachdaireaclid,  b'ann 
do  na  Phàirisich  iad. 

25  Agus  dh'fhiosraich  iad  deth, 
agus  thubhairt  iad  ris,  C'  ar  son 
ma  seadh  a  ta  thu  a'  baisteadh, 
mur  tu  Crìosd,  no  Elias,  no  am 
fàidh  ? 

26  Fhreagair  Eoin  iad,  ag  ràdh, 
A  ta  mise  a'  baisteadh  le  h-uisge  ; 
ach  a  ta  neach  'na  sheasamh  'nur 
measg,  nach  aithne  dhuibh  ; 

27  Is  e  so  an  Tì,  a  ta  teachd 
a'  m'  dhèigh-sa,  aig  am  bheil  tois- 
each  orm,  neach  nach  airidh 
mise  air  barr-iall  a  bhròige 
fhuasgladh. 

^Is  mise  e-san  aig  am  bheil  a  ghuth  ag  eigheach. 

28  Rinneadh  na  nithe  so  ann 
am  Betani"  air  an  taobh  thall  do 
lordan,  far  an  robh  Eoin  a' 
baisteadh. 

29  Air  an  là  màireach  chunn- 
aic  Eoin  losa  a'  teachd  d'  a  ionn- 
suidh,  agus  thubhairt  e,  Feuch 
Uan  Dè,  a  ta  toirt  air  falbh  peac- 
aidh  an  t-saoghail ! 

30  Is  e  so  an  Tì  mu  'n  dubh- 
airt  mi,  Tha  fear  a'  teachd  a'  m' 
dhèigh,  aig  am  bheil  barrachd 
orm  ;  oir  bha  e  romham. 

31  Agus  cha  robh  aithne  agam- 
sa  air  :  ach  a  chum  gu  'm  bith- 
eadh  e  air  fhoillseachadh  do 
Israel,  uime  sin  thàinig  mi  a' 
baisteadh  le  h-uisge. 

32  Agus  thug  Eoin  fianuis,  ag 
ràdh,  Chunnaic  mi  an  Spiorad 
a'  teachd  a  nuas  mar  choluman 
o  nèamh,  agus  ghabh  e  còmh-» 
nuidh  air, 

33  Agus  cha  b'aithne  dhomh-sa 
e :  ach  an  Tl  a  chuir  mi  a  bhaist- 
eadh  le  h-uisge,  thubhairt  e-san 
rium,  Ge  b'  e  air  am  faic  thu  an 
Spiorad  a'  teachd  a  nuas  agus  a' 
gabhail  còmhnuidh  air,  is  e  sin 
an  Tì  a  bhaisteas  leis  an  Spiorad 
naomh. 

34  Agus  chunnaic  mi,  agus  rinn 
mi  fianuis,  gur  e  so  Mac  Dhè. 

35  Air  an  là  màireach  a  rìs 
sheas  Eoin,  agus  dithis  d'  a  dheis- 
ciobluibh  ; 

36  Agus  air  dha  amharc  air 
losa  agus  e  ag  imeachd,^  thubh- 
airt  e,  Feuch  Uan  Dè  ! 

37  Agus  chual  an  dithis  dheis- 
ciobul  e  a'  labhair,  agus  lean  iad 
losa. 

38  Agus  air  tionndadh  do  losa, 

Bctabara.       ^a'  sràid-imeachd. 

cliunnaic  e  iad  'ga  leantuinn, 
agus  thubhairt  e  riu,  Ciod  a 
ta  sibh  ag  iarraidh  ?  Thubhairt 
iadsan  ris,  Rabbi,  (is  e  sin  r'  a 
ràdh,  air  eadar-theangachadh,  A 
mhaighstir,)  c'  àit  am  blieil  tliu 
gabliail  còmhnuidh  ? 

39  Thubhairt  e  riu,  Thigibh 
agus  faicibh.  Thàinig  iad  agus 
chunnaic  iad  c'  àit  an  robh  e 
gabhail  còmhnuidh,  agus  dh'- 
f  han  iad  maiUe  ris  an  là  sin : 
oir  bha  e  mu  thimchioU  na 
deicheamh  uaire. 

40  B'  e  Aindreas,  bràthair  Shim- 
oin  Plieadair,  aon  do  'n  dithis  a 
chual  Eoin  a  labhairt,  agus  a 
lean  e-san. 

41  Fhuair  e-san  air  tùs  abhràth- 
air  fèin  Simon,  agus  tliubhairt  e 
ris,  Fhuair  sinne  am  Mesias,  is 
e  sin,  air  eadar-theangachadh, 
Crìosd^ 

42  Agus  thug  e  chum  losa  e  ; 
Agus  an  uair  a  dh'amhairc  losa 
air,  thubhairt  e,  is  tusa  Simon 
mac  lona  :  gairmear  Cephas 
dhiot,  is  e  sin  air  eadar-theang- 
achadh,  Peadar^. 

43  Air  an  là  'na  dhèigh  sin, 
bu  toil  le  losa  dol  a  mach  do 
Glialile,  agus  fhuair  e  Philip, 
agus  thubliairt  e  ris,  Lean  mise. 

44  A  nis  bha  Philip  o  Bhet- 
saida,  baile  Aindreais  agus  Phead- 
air. 

45  Fhuair  Philip  Natanael,  agus 
thubhairt  e  ris,  Fhuair  sinne  an 
Tì  mu  'n  do  sgrìobh  Maois  anns 
an  lagh,  agus  na  fàidhean,  losa  o 
Nasaret,  mac  loseiph. 

46  Agus  thubhairt  Natanael  ris, 
Am  feud  ni  maith  air  bith  teachd 


à  Nasaret  ?  Thubhairt  Philip 
ris,  Thig  agus  faic. 

47  Chunnaic  losa  Natanael  a' 
teachd  d'  a  ionnsuidh,  agus  tliubh- 
airt  e  uime,  Feuch  Israeleach  da 
rìreadh,  anns  nach  'eil  cealg ! 

48  Thubhairt  Natanael  ris, 
Cionnus  is  aithne  dhuit  mi  ? 
Fhreagair  losa  agus  thubhairt 
e  ris,  Mun  do  ghairm  Philip  thu, 
'nuair  a  bha  thu  fo  'n  chrann- 
fhìge,  chunnaic  mise  thu.. 

49  Fhreagair  Natanael  agus 
thubhairt  e  ris,  Rabbi,  is  tusa 
Mac  Dhè  ;  is  tu  Rìgh  Israeil. 

50  Fhreagair  losa  agus  thubh- 
airt  e  ris,  A  chionn  gu'n  dubh- 
airt  mi  riut,  chunnaic  mi  thu  fo 
'n  chrann-fhìge,  am  bheil  thu 
creidsinn  ?  ch\  thu  nithe  a's  mò 
na  iad  so. 

51  Agus  thubhairt  e  ris,  Gu 
deimhin  deimhin  a  ta  mi  ag 
ràdh  ribh,  'Na  dhèigh  so  chì  sibh 
nèamh  fosgailte,  agus  aingil  Dhè 
a'  dol  suas  agus  a'  teachd  a  nuas 
air  Mac  an  duine. 

CAIB.  II. 

1  Rinn  Crìosdfion  do'n  uisge :  12  cliaidh  e 
do  Chapernaum,  agus  do  lerusakm,  14  far 
an  do  ghlan  e  an  teampuU  o  làchd-reicidh 
agus  ceannnchd  :  19  roimh-innis  e  a  hhds 
agus  'aiseirìgh.  23  Chreid  mhi-an  ann  air 
son  a  mhmrhhuilean,  ach  cha  d'earb  se  e 
fèin  riu. 

AGUS  air  an  treas  là  bha  pòs- 
adh  ann  an  Cana  Ghalile  ; 
agus  bha  màthair  losa  an  sin. 

2  Agus  fhuair  losa  mar  an 
ceudna  agus  a  dheisciobuil  cuir- 
eadh  chum  a'  phòsaidh. 

3  Agus  air  teireachdainn  do  'n 
f  hion,  thubhairt  màthair  losa  ris, 
Cha  'n  'eil  fìon  aca. 


1  Christos,  Gr.  i.  e.  Aon  ungta. 

4  Tliubhairt  losa  ritlie,  Ciod  e 
ino  ghnothueh-sa  riut,  a  bhean? 
cha  d'  thàinig  m'  uair-sa  fathast. 

5  Thubhairt  a  mhàthair  ris  an 
hichd-frithealaidh,  Ge  b'  e  ni  a 
their  e  ribh,  dèanaibh  e. 

6  Agus  bha  sè  soithichean 
uisge  do  chloich  air  an  cur  an 
sin,  a  rèir  gnàtha  glanaidh  nan 
lùdliach,  a  ghabhadh  dà  f  heircin 
no  trì  gach  aon  diubh. 

7  Thubhairt  losa  riu,  Lìonaibh 
na  soithiche  le  uisge.  Agus  lion 
siad  iad  gus  am  beuL 

8  Agus  tlmbliairt  e  riu,  Tairng- 
ibh  a  nis,  agus  thugaibh  chum 
uachdarain  na  cuirme  \  Agus 
thug  iad  ann  e. 

9  'Nuair  a  bhlais  uachdaran 
na  cuirme  an  t-uisge  a  rinneadh 
'na  fhìon,  (agus  cha  robh  fhios 
aige  cia  as  a  thàinig  e  ;  ach  bha 
fhios  aig  an  luchd-frithealaidh 
a  tharruing  an  t-uisge,)  ghairm 
uachdaran  na  cuirme  am  fear 
nuadh-pòsda 

10  Agus  thubhairt  e  ris,  Cuiridh 
gach  duine  fìon  maith  a  làthair 
air  tùs ;  agus  an  uair  a  dh'òlas 
daoine  gu  leoir,  an  sin  amfìon 
a  's  miosa :  ach  ghlèidh  tlmsa 
am  fìon  maith  gus  a  nis. 

11  An  toiseach  so  do  mhìor- 
bhuilibh  rinn  losa  ann  an  Cana 
Ghalile,  agus  dh'fhoillsich  e  a 
ghlòir ;  agus  chreid  a  dlieisciob- 
uil  ann. 

12  An  dèigh  so  chaidh  e  sìos 
do  Chapernaum,  e  fèin,  agus  a 
mhàthair,  agus  a  bhràithrean, 
agus  a  dheisciobuil ;  agus  cha 
d'  fhan  iad  ann  mòran  do  làith- 
ibh.  

^fèisde.       •  fear  na  baiiinse. 

13  Agus  bha  càisg  nan  lùdhach 
am  fagus ;  agus  chaidh  losa  suas 
gu  lerusalem. 

14  Agus  fhuair  e  'nan  suidhe 
anns  an  teampull  luchd-reicidh 
cruidli^,  agus  chaorach,  agus 
choluman,  agus  iuchd-malairt  an 
airgid : 

15  Agus  air  dèanamh  sgiùrs- 
air*  dha  do  cliòrdaibh  caola,  dh'- 
fhuadaicli  e  mach  as  an  teamp- 
ull  iad  uile,  agus  na  caoraich 
agus  an  crodli ;  agus  dhòirt  e 
macli  airgiod  an  luclid-malairt, 
agus  thilg  e  na  bùird  thairis  ; 

16  Agus  thubhairt  e  riusan 
a  bha  reiceadh  cliohiman,  Tog- 
aibh  iad  sin  a  so ;  na  dèanaibh 
tigh  m'  Athar-sa  'na  thigh  mars- 
andachd. 

17  Agus  chuimhnich  a  dheis- 
ciobuil  gu  'n  robh  e  sgrìobhta, 
Dh'ith  eud^  do  thighe  suas  mi. 

18  An  sin  flireagair  na  h-Iùdh- 
aich,  agus  thubhairt  iad  ris, 
Ciod  an  comhar  a  nochdas  tu 
dhuinne,  do  bhrigli  gu  bheil  thu 
dèanamh  nan  nitlie  sin  ? 

19  Fhreagair  losa  agus  tliubh- 
airt  e  riu,  Leagaibh  sìos  an 
teampull  so,  agus  an  trì  làithibh 
cuiridh  mise  suas  e. 

20  An  sin  thubliairt  na  h-Iùdh- 
aicli,  Sè  bliadhna  agus  dà  fhich- 
ead  bha  an  teampull  so  'ga  thog- 
ail,  agus  an  cuir  thusa  suas  an 
trì  làitliibh  e  ? 

21  Ach  labhair  e-san  mu  theamp- 
ull  a  chuirp. 

22  Uime  sin  an  uair  blia  e  air 
èirigh  o  na  marbhaibh,  chuimh- 
nich  a  dheisciobuil  gu  'n  dubh- 
airt  e  so:  agus  chreid  iad  an 

dhamh.       *  cnipe.       ^  ro-chùram. 

sgrìobtuir,  agus  am  focal  a 
tliubhairt  losa. 

23  A  nis  an  uair  a  blia  e  an 
lerusalem  aig  a'  chàisg,  air  an 
fhèill',  chreid  mòran  'na  ainm, 
an  uair  a  chunnaic  iad  na  mìor- 
bhuilean  a  rinn  e. 

24  Ach  cha  d'  earb  losa  e  fèin 
riu,  do  bhrìgh  gu  'm  b'  aithne 
dha  na  h-uile  dhaoine, 

25  Agus  nach  robh  feum  aige 
neach  air  bith  a'  dhèanamh  fian- 
uis  air  duine  :  oir  bha  f  hios  aige 
ciod  a  bha  anns  an  duine. 

CAIB.  III. 

1  Theagaisg  Crìosd  do  Nicodemus  feum  na 
h-ath-ghincamhuin.  14  Mu  chreidimh  'na 
hhàs.  16  Mòr  ghràdh  Dhè  do  'n  chinne- 
daoine.  23  Baisteadh,fianuis,  agus  teagasg 
Eoin. 

AGUS  bha  duine  do  na  Phàir- 
isich,  d'  am  b'  ainm  Nico- 
demus,  a  hha  'na  uachdaran  air 
na  h-Iùdhaich : 

2  Thàinig  e-san  chum  losa  san 
oidhche,  agus  thubhairt  e  ris,  A 
mhaighstir,  tha  fhios  againn  gur 
fear-teagaisg  thu  a  tliàinig  o 
Dhia  :  oir  cha  'n  urrainn  duine 
air  bith  na  mìorbhuile  so  a 
dhèanamh  a  ta  thusa  a'  dèan- 
amh,  mur  bì  Dia  maille  ris. 

3  Fhreagair  losa  agus  thubh- 
airt  e  nis,  Gu  deimhin  deimhin 
a  ta  mi  ag  ràdh  riut,  mur 
beirear  dviine  a  ris^,  nach  feud  e 
rìoghachd  Dhè  fhaicinn. 

4  Thubhairt  Nicodemus  ris, 
Cionnus  a  dhTheudas  duine  bhi 
air  a  bhreith  'nuair  a  ta  e  aosda? 
am  bheil  e  comasach  air  dol  a 
stigh  an  dara  uair  do  bhroinn  a 
mhàthar,  agus  a  bhi  air  a  bhreith? 

5  Fhreagair  losa,  Gu  deimhin 

*  an  àm  na  feisde.         o'n  àirde. 
174 


deimhin  a  ta  mi  ag  ràdh  riut, 
mur  bi  duine  air  a  bhreith  o 
uisge,  agus  o  'n  Spiorad,  cha  'n 
urrainn  e  dol  a  steach  do  rìogh^ 
achd  Dhè. 

6  An  ni  sin  a  ta  air  a  bhreith 
o  'n  f  heoil,  is  feoil  e  ;  agus  an 
ni  sin  a  ta  air  a  bhreith  o'n 
Spiorad,  is  spiorad  e. 

7  Na  gabh  iongantas  gu  'n  dubh- 
airt  mi  riut,  Is  èigin  duibh.  bhi 
air  bhur  breith  a  rìs. 

8  Tha  a'  ghaoth  a'  sèideadh 
far  an  àill  Itatha,  agus  tha  thu 
a'  chiinntinn  a  fuaim,  ach  cha  'n 
'eil  fhios  agad  cia  as  a  tha  i 
teachd,  no  c'  àit  a  tha  i  dol :  is 
ann  mar  sin  a  tha  gach  neach  a 
tha  air  a  bhreith  o  'n  Spiorad. 

9  Fhreagair  Nicodemus  agus 
thubhairt  e  ris,  Cionnus  a  dh'- 
f heudas  na  nithe  so  bhi  ? 

10  Fhreagair  losà  agus  thubh- 
airt  e  ris,  Am  bheil  thusa  a'  d' 
fhear-teagaisg  Israeil,  agus  nach 
aithne  dhuit  na  nithe  so  ? 

11  Gu  deimliin  deimhin  a  ta 
mi  ag  ràdh  riut,  gu  bheil  sinne 
a'  labhairt  an  ni  a  's  fios  duinn, 
agus  a'  toirt  fianuis  air  an  ni 
sin  a  chunnaic  sinn  ;  agus  cha 
ghabh  sibhse  ar  fianuis. 

12  Ma  dh'  innis  mi  dhuibli 
nithe  talmhaidh,  agus  nach  creid 
sibh,  cionnus  a  chreideas  sibh 
ma  dh'innseas  mi  dhuibh  nithe 
nèamhaidh  ? 

13  Agus  cha  deachaidh  aor. 
iteach  suas  do  nèamh,  ach  an 
Tì  a  thàinig  a  nuas  o  nèamh, 
Mac  an  duine  a  ta  air  nèamh. 

14  Agus  mar  a  thog  Maois 
suas  an  nathair  san  f  hàsach,  is  an 
mar  sin  is  èigin  do  Mhac  an 

duìne  bhi  air  a  thogail  suas  : 

15  Chum  as  ge  b'e  neach  a 
chreideas  ann,  nach  sgriosar  e\ 
ach  gu'm  bì  a'  bheatha  mhair- 
eannach  aige. 

IG  Oir  is  ann  mar  sin  a  ghràdli- 
aich  Dia  an  saoghal,  gu  'n  d'  thug 
6  'aon-ghin  jNIhic  fèin,  chum  as 
ge  b'  e  neach  a  chreideas  ann, 
nach  sgriosar  e,  ach  gu  'm  bì  a' 
bheatha  shìorruidh  aige. 

17  Oir  clia  do  chuir  Dia  a 
Mhac  do  'n  t-saoghal,  chum  gu'n 
dìteadh  e  an  saoghal,  ach  a  chum 
gu'm  biodh  an  saoghal  air  a 
shaoradh  trìd-san. 

18  An  tì  a  chreideas  ann,  cha 
dìtear  e :  ach  an  tì  nach  creid, 
tha  e  air  a  dhiteadh  cheana,  a 
chionn  nach  do  chreid  e  an  ainm 
aoin-ghin  Mhic  Dhè. 

19  Agus  is  e  so  an  diteadh, 
gu  'n  d'  thàinig  an  solus  do  'n 
t-saoghal,  agus  gu  'n  do  ghràdh- 
aich  daoine  an  dorchadas  ni  's 
mò  na'n  solus,  a  chionn  gu'n 
robh  an  gnìomharan  olc. 

20  Oir  gach  neach  a  ta  dèan- 
amh  uilc,  tha  e  toirt  fuatha  do  'n 
t-solus,  agus  cha  'n  'eil  e  teachd 
chum  an  t-soluis,  air  eagal  gu  'm 
biodh  'oibre  air  an  cronachadh. 

21  Ach  an  tì  a  nì  an  fhìrinn, 
thig  e  chum  an  t-soluis,  chum 
gu  'm  bi  'oibre  follaiseach,  gur 
ann  an  Dia  a  rinneadh  iad. 

22  An  dèigh  sin  thàinig  losa 
agus  a  dheisciobuil  do  thìr  lu- 
dea;  agus  dh'fhan  e  an  sin 
maille  riu,  agus  bhaist  e. 

23  Agus  bha  Eoin  mar  an 
ceudna  a'  baisteadh  ann  an  Enon, 
làimh  ri  Salim,  do  bhrìgh  gu  'n 

'  bì  e  caillte. 

robh  mòran  uisgeachan  an  sin ; 
agus  thàinig  iad,  agus  bhaist- 
eadh  iad. 

24  Oir  cha  robh  Eoin  fathast 
air  a  thilgeadh  am  prìosan. 

25  An  sin  dh'èirich  ceisd  eadar 
deisciobuil  Eoin  agus  na  h-Iùdh- 
aich,  mu  thimchioll  glanaidh. 

26  Agus  thàinig  iad  chum 
Eoin,  agus  thubhairt  iad  ris,  A 
mhaighstir,  an  ti  a  bha  maille 
riut  an  taobh  thall  do  lordan, 
d'  an  d'  thug  thu  fianuis,  feuch, 
tha  e-san  a'  baisteadh,  agus  tha 
na  h-uile  dhaoine  a'  teachd  d'  a 
ionnsuidli. 

27  Fhreagair  Eoin  agus  thubh- 
airt  e,  Cha'n  'eil  duine  com- 
asach  air  ni  sam  bith  a  ghabhail, 
mur  bi  e  air  a  thoirt  da  o  neàmh. 

28  Tha  sibhse  fèin  a'  toirt 
fianuis  dhomh-sa,  gu  'n  dubhairt 
mi,  Cha  mhi  Criosd,  ach  gu'n  do 
chuireadh  roimhe  mi. 

29  An  tì  aig  am  bheil  a'  bhean 
nuadh-phòsda,  is  e  am  fear 
nuadh-pòsda  e  :  ach  caraid  an 
fhir  nuaidh-phòsda,  a  ta  'na 
sheasamh  agus  ag  èisdeachd  ris, 
tha  e  a'  dèanamh  gàirdeachais 
mhòir  air  son  gutha  an  fhir 
nuaidh-phòsda :  uime  sin  tha  mo 
ghàirdeachas  so  air  a  choimh- 
lionadh. 

30  Is  èigin  dasan  fàs,  ach 
dhomh-sa  bhi  air  mo  lughdach- 
adh. 

31  An  Tì  a  thig  a  nuas,  tha  e 
os  ceann  nan  uile  :  an  ti  a  tha 
o'ntalamh,  tha  e  talmhaidh,  agus 
labhraidh  e  air  mhodh  talmh- 
aidh  :  an  Tì  a  thig  o  nèamh,  tha 
e  os  ceann  nan  uile. 

32  Agus  an  ni  a  chunnaic  agus 

a  chual  e,  air  sin  tha  e  toirt 
fìaniiis  ;  agus  cha  'n  'eil  aon  duine 
a'  gabhail  r'  a  f  hianuis. 

3.3  An  tì  a  ghabh  r'  a  fhianuis- 
san,  chuir  e  a  sheula  ris,  gu  bheil 
Dia  fìor. 

34  An  Tì  a  chuir  Dia  uaith, 
tha  e  a'  labhairt  bhriathra  Dhè : 
oir  cha  'n  ann  a  rèir  tomhais  a 
tha  Dia  a'  toirt  an  Spioraid  da. 

35  Is  toigh  leis  an  Athair  am 
Mac,  agus  thug  e  na  h-uile  nithe 
'na  làimh. 

36  An  tì  a  chreideas  anns  a' 
Mhac,  tha  a'  bheatha  mhair- 
eannach  aige  ;  ach  an  ti  nach  'eil 
a'  creidsinn  anns  a'  Mhac,  cha  'n 
f haic  e  beatha ;  ach  a  ta  fearg 
Dhè  a'  gabhail  còmhnuidh  air. 

CAIB.  IV. 

1  ZZmn  Cnosd  còmhradh  ris  a  Bhan-samar- 
aich,  agus  dh'fhoillsich  se  e  fein  d'i.  27  Tha 
dheisciobuil  fo  iongantas.  31  Chuir  e  an 
ceill  doibh  ^eud  fein  air  son  glòire  Dhè.  89 
Chreid  mòran  do  na  Samaraich  ann.  45 
Chaidh  e  do  Ghulile,  agus  shlànuich  e  mac 
.an  uachdarain  a  bha  'na  luidhegu  tinn  ann 
an  Capernaum. 

AIR  an  aobhar  sin  an  uair  a 
thuig  losa  gu'n  cuala  na 
Phàirisich  gu'n  robh  e  a'  dèan- 
amh  agus  a'  baisteadli  tuilleadh 
dheisciobul  na  Eoin, 

2  (Ged  nach  do  bhaist  losa 
fèin  iad  ach  a  dheisciobuil,) 

3  Dh'f  hàg  e  ludea,  agus  chaidh 
e  a  ris  do  Glialile. 

4  Agus  b'  èigin  da  dol  troimh 
Shamaria. 

5  An  sin  fliàinig  e  gu  baile  a 
hhuineadh  do  Shamaria,  ris  an 
abrar  Sichar,  fagus  do  'n  fhear- 
ann  a  thug  lacob  d'  a  mliac  lo- 
seph. 

6  A  nis  bha  tobar  lacoib  an  sin. 

Uime  sin  air  do  losa  bhi  sgìth 
le  a  thurus,  shuidh  e  mar  sin 
làimh  ris  an  tobar ;  agus  bha  e 
mu  thimchioll  na  seathadh  uaire. 

7  Thàinig  bean  o  Shamaria  a 
tharruing  ui^ge  :  thubhairt  losa 
rithe,  Thoir  dhomh-sa  deoch. 

8  Oir  bha  a  dheisciobuil  air 
dol  do  'n  bhaile  a  cheannach 
bìdh. 

9  An  sin  thubhairt  a'  bhean 
o  Shamaria  ris,  Cionnus  a  ta 
thusa  agus  gur  lùdhach  thu,  ag 
iarraidh  deoch  uam-sa,  a  ta  am 
Bhan-samaritanaich  ?  oir  cha'n 
'eil  comunn  aig  na  h-Iùdhaich 
ris  na  Samaritanaich. 

10  Fhreagair  losa  agus  thubh- 
airt  e  rithe,  Nam  b'aithne  dhuit 
tiodhlac'  Dhè,  agus  cò  e  a  ta  'g 
ràdh  riut,  Thoir  dhomh  deoch, 
dh'iarradh  tu  air-san,  agus  bheir- 
eadh  e  uisge  bèo  dhuit. 

11  Thubhairt  a'  bhean  ris,  a 
Thighearn,  cha  'n  'eil  inneal 
tarruing  agad,  agus  tha  'n  tobar 
domhain :  uime  sin  cia  as  a  ta 
an  t-uisge  beò  sin  agad  ? 

12  Am  mò  thusa  na  ar  n-athair 
lacob,  a  thug  dhuinne  an  tobar 
so,  agus  a  dh'  òl  as  e  fèin,  agus  a 
chlann,  agus  a  sprèidh  ? 

13  Fhreagair  losa  agus  thubh- 
airt  e  rithe,  Ge  b'  e  neach  a 
dh'òlas  do  'n  uisge  so,  bithidh 
tart  ^  air  a  rìs  : 

14  Ach  ge  b'  e  neach  a  dh'òl- 
as  do  'n  uisge  a  bheir  mise  dha, 
cha  bhi  tart  gu  bràth  air ;  ach 
an  t-uisge  a  bheir  mise  dha,  bith- 
idh  e  'na  thobar  uisge  ann,  a' 
sruthadh  suas  chum  na  beatha 
maireannaich. 

'  toirbheartas.  ìota. 

15  Thubhairt  a'  bhean  ris,  a 
Thighearn,  thoir  dhomh-sa  an 
t-uisge  SO;  chum  nach  bì  tart 
orm,  agus  nach  tig  mi  an  so  a 
tharruing. 

16  Thubhairt  losa  rithe,  Im- 
ich,  gairm  t'  iìiear-j)òsda,  agus 
thig  an  so. 

17  Fhreagair  a'  bhean  agus 
thubhairt  i,  Cha  'n  'eil  fear  agam. 
Thubhairt  losa  rithe,  Is  maith  a 
thubhairt  thu,  Cha  'n  'eil  fear 
agam  : 

18  Oir  bha  cùignear  f liear  agad, 
agus  e-san  a  ta  agad  a  nis,  cha  'n 
e  t'  f  hear  fèin  e  :  thubhairt  thu 
so  gu  fìor. 

19  Thubhairt  a'  bhean  ris,  A 
Thighearn,  tha  mi  faicinn  gur 
fàidh  thu. 

20  Rinn  ar  n-aithriche  aoradh 
san  t-sliabh  so  ;  agus  tha  sibhse 
ag  ràdh,  gur  ann  an  lerusalem 
a  ta  an  t-ionad  anns  an  còir  aor- 
adh  a  dhèanamh. 

21  Thubhairt  losa  rithe,  A 
bhean,  creid  mise,  gu  bheil  an 
uair  a'  teachd,  anns  nach  dèan 
sibh  aoradh  do  'n  Athair  aon 
chuid  san  t-sliabh  so,  no  ann  an 
lerusalem. 

22  Tha  sibh  a'  dèanamh  aoraidh 
do  'n  ni  nach  aithne  dhuibh:  tha 
sinne  a'  dèanamh  aoraidh  do  'n 
ni  a  's  aithne  dhuinn :  oir  is  ann 
o  na  h-Iùdhaich  a  ta  slàinte. 

23  Ach  a  ta  an  uair  a'  teachd, 
agus  a  ta  i  nis  ann,  anns  an  dèan 
am  fìor  luchd-aoraidh  aoradh 
do  'n  Athair  ann  an  spiorad  ag- 
us  ann  am  fìrinn :  oir  a  ta  an 
t-Athair  ag  iarraidh  an  leithide 
so  do  hichd-aoraidh. 

24  Is  Spiorad  Dia,  agus  is  èig- 

in  d'  a  luchd-aoraidh,  aoradh  a 
dhèanamh  dha  an  spiorad  agus 
am  fìrinn. 

25  Thubhairt  a'  bhean  ris,  Tha 
fliios  agam  gu  bheil  am  Mesias 
a'  teachd,  ris  an  abrar  Criosd : 
'nuair  a  thig  e-san,  innsidh  e  na 
h-uile  nithe  dhuinn. 

26  Thubhairt  Iosh  rithe,  Is 
mise  e,  a  ta  labhairt  riut. 

27  Agus  air  a  so  thàinig  a 
dheisciobuil,  agus  b'  iongantach 
leo  gu  'n  robh  e  labhairt  ris  a' 
mhnaoi :  ach  cha  dubhairt  aon 
neach,  Ciod  a  tha  thu  'g  iarr- 
aidh  ?  no,  C'  ar  son  a  tha  thu 
labhairt  rithe  ? 

28  An  sin  dh'fìiàg  a'  bhean  a 
soitheach  uisge,  agus  dh'f  halbh  i 
do  'n  bhaile,  agus  thubhairt  i  ris 
na  daoinibh. 

29  Thigibh,  faieibh  duine  a 
dh'innis  dhomh-sa  na  h-uile  nithe 
a  rinn  mi  riamh :  Nach  e  so 
Crìosd'  ? 

30  An  sin  chaidli  iad  a  mach 
as  a'  bhaile,  agus  thàinig  iad  d'  a 
ionnsuidh-san. 

31  San  àm  sin  fèin  ghuidh  a 
dheisciobuil  air,  ag  ràdh,  A 
mhaighstir,  ith. 

32  Ach  thubhairt  e-san  riu,  Tha 
agam-sa  biadh  r'  a  itheadh  air 
nach  'eil  f  hios  a^aibh-sa. 

33  Uime  sin  thubhairt  na  deis- 
ciobuil  r'  a  chèile,  An  d'thug 
neach  air  bith  ni  d'  a  ionnsuidh 
r'  a  itheadh  ? 

34  Thubhairt  losa  riu,  Is  e  mo 
bhiadli-sa  toil  an  Tì  a  chuir  uaith, 
mi  a  dhèanamh,  agus  obair  a 
chriochnachadh. 

35  Nach  abair  sibhse,  A  ta  7Ìim 

'  An  e  so  Criosd  ? 

clieitliir  miosan  ann  fatliast,  agus 
an  sin  thig  am  fogharadh  ?  feuch,  ! 
a  ta  mi  ag  ràdh  ribh,  Togaibh  I 
suas  bhur  sùilean,  agus  seallaibh  i 
air  na  h-achaibh  ;  oir  a  ta  iad  a  i 
cheana  geal  chum  an  fhoghar- 
aidh. 

36  Agus  an  tì  a  bhuaineas  tha  e 
faotainn  tuarasdail,  agus  a'  cruinn- 
eachadh  toraidh  chum  na  beatha 
maireannaich  ;  chum  gu  'n  dèan 
an  tì  a  chuireas,  agus  an  tì  a 
bhuaineas,  gàirdeachas  le  chèile^ 

37  Agus  an  so  tha  an  ràdh^  ud 
fìor,  Gu  bheil  neach  a'  cur,  agus 
neach  eile  a'  buain, 

38  Chuir  mise  sibhse  a  bhuain  an 
ni  sin  nach  do  shaothraich  sibh  : 
shaothraich  daoine  eile,  agus 
chaidh  sibhse  steach  'nan  saothair 

39  Agus  chreid  mòran  do  Sha- 
maritanaich  a'  bhaile  sin  ann, 
air  son  cainnte  na  mnà,  a  thug 
fianuis,  ag  ràdh,  Dh'innis  e  dhomh 
na  h-uile  nithe  a  rinn  mi  riamh. 

40  Uime  sin  an  uair  a  thàinig 
na  Samaritanaich  d'  a  ionnsuidh, 
ghuidh  iad  air  fantuinn  maille 
riu  :  agus  dh'fhuirich  e  an  sin 
dà  là. 

41  Agus  chreid  mòran  tuill- 
eadh  air  son  'fhocail  fèin  : 

42  Agus  thubhairt  iad  ris  a' 
mhnaoi,  Tha  sinn  a'  creidsinn, 
cha  'n  ann  à  so  suas  air  son  do 
chòmhraidh-sa :  oir  chuala  sinn 
fèin  e,  agus  a  ta  fhios  againn  gur 
e  so  da  rireadh  Criosd,  Slànuigh- 
ear  an  t-saoghail. 

43  Agus  an  dèìgh  dà  là  dh'- 
fhalbh  e  as  a  sin,  agus  chaidh  e 
do  Ghalile  : 

44  Oir  thug  losa  fèin  fianuis, 

1  cuideachd,  maraon.     '  an  (jnùt^-fhocnl. 

nach  'eil  urram  aig  fàidh  'na  thìr 
fèin. 

45  Uime  sin,  an  uair  a  thàinig 
e  do  Ghalile,  ghabh  na  Galilè- 
aich  ris,  air  dhoibh  na  nithe  sin 
uile  f  haicinn  a  rinn  e  ann  an  le- 
rusalem  air  an  fhèill :  oir  chaidh 
iadsan  mar  an  ceudna  chum  na 
fèille. 

46  An  sin  thàinig  losa  a  rìs  do 
Chana  Ghalile,  far  an  d'  rinn  e 
fìon  do  'n  uisge.  Agus  bha 
duine  cumhachdach^  àraidh,  aig 
an  robh  a  mhac  gu  tinn  ann  an 
Capernaum. 

47  'Nuair  a  cliual  e-san  gu  'n 
robh  losa  air  teachd  à  ludea 
do  Ghalile,  chaidh  e  d'  a  ionn- 
suidh,  agus  ghuidh  e  air  gu  'n 
rachadh  e  sios,  agus  gu  'n  slàn- 
uicheadh  e  a  mhac :  oir  bha  e  ri 
h-uchd  bàis. 

48  An  sin  thubhairt  losa  ris, 
Mur  faic  sibh  comharan  agus 
mìorbhuilean,  cha  chreid  sibh. 

49  Thubhairt  an  duine  cumh- 
achdach  ris,  A  Thighearn,  rach* 
sios  mum  faigh  mo  leanabanbàs. 

50  Thubhairt  losa  ris,  Imich  ; 
tha  do  mhac  beò,  Agus  chreid 
an  duine  am  focal  a  labhair  losa 
ris,  agus  dh'imich  e. 

51  Agus  am  feadh  a  bha  e 
fathast  a'  dol  sios,  choinnich  a 
sheirbhisich  e,  agus  dh'innis  iad 
da,  ag  ràdh,  Tha  do  mhac  beò^ 

62  An  sin  dh'f  hiosraich  e  dhiubh 
an  uair  anns  an  deachaidh  e  am 
feabhas :  agus  thubhairt  iad  ris, 
An  dè  air  an  t-seachdamh  uair 
dh'fhàg  am  fiabhras  e. 

53  An  sin  dh'aithnich  an  t- 

\  ^  mòr.rmjhdìl.  thcìri(j.,falbh,(jabh. 
l      *  gu  maith. 

athair  gu'm  F  i  an  imir  sin  fèin, 
anns  an  dubhairt  losa  ris,  Tha 
do  mhac  beò ;  agus  chreid  e 
fein,  agus  a  theaghlach  uile. 

54  '/S  e  so  a  rìs  an  dara  mìor- 
bhuil  a  rinn  losa,  'nuair  a  thàinig 
e  à  ludea  do  Ghalile. 

CAIB.  V. 

1  Leighis  losa  air  là  na  sàbaid  an  duine  a 
bha  fuidh  leòn  rc  ochd  bliadhna  deug  thar 
fliichead:  10  Rinn  na  h-Iùdhatch  uinie 
sin  coìinsachadh  ris,  agus  gcur-Ieanmhuinn 
air.  17  Fhrea^air  e  air  a  shon  fein,  agus 
nochd  e  dkoibh  cò  e,  le  teisteas  'athar,  agus 
as  na  sgriobtuiribh. 

'  IVTA  dhèigh  so  bha  fèill  nan 
lùdhach  ami;  agus  chaidh 
losa  suas  gu  lerusalem. 

2  A  nis  a  ta  ann  an  lerusalera 
làimh  rìgeata^  nan  caorach  loch- 
an,  ris  an  abrar  sa'  chainnt 
Eabhruidhich,  Betesda,  aig  am 
bheil  cùig  tighean-fasgaidh^. 

3  Annta  sin  bha  'nan  luidhe 
mòr-bhuidlieann  do  dhaoinibh 
euslan,  dalla,  bacach,  seargta,  a' 
feitheamh  ri  caruchadh  an  uisge. 

4  Oir  chaidh  aingeal  sìos  an 
àm  àraidh  san  lochan,  agus  chuir 
e  an  t-uisge  troimh  chèile  :  uime 
sin  an  ceud  neach  a  rachadh  sìos 
arn,  an  dèigh  cur  troimh  chèile 
an  uisge,  rinneadh  slàn  e  a  dh'- 
aon  tinneas  a  bhiodh  air. 

5  Agus  bha  duine  àraidh  an 
sin,  a  bha  ochd  bliadhna  deug 
thar  fhichead  ann  an  euslaint. 

6  'Nuair  a  chunnaic  losa  e-san 
'na  luidhe,  agus  fios  aige  gu  'n 
robh  e  nis  ùine  fhada  mar  sin, 
thubhairt  e  ris,  Am  miann  leat 
bhi  air  do  dhèanamh  slàn? 

7  Flireagair  an  duine  eushan 
e,  A  Thighearn,  cha  'n  'eil  duine 

'  margadh.  ^  sgàtft  thigkean. 

agam,  an  uair  a  chuìrear  an  t- 
uisge  troimh  a  chèile,  a  chuireas 
anns  an  lochan  mi :  ach  am  feadh 
a  ta  mise  teachd,  tha  neach  eile 
a'  dol  sìos  romham. 

8  Thubhairt  losa  ris,  Eirieh, 
tog  do  leabadh,  agus  imich. 

9  Agus  air  ball  rinneadh  an 
duine  slàn,  agus  thog  e  a  leab- 
adh,  agus  dh'imich  e :  agus  bha 
'n  t-sàbaid  ann  air  an  là  sin. 

10  Uime  sin  thubhairt  na  h- 
lùdhaich  ris  an  tì  a  shlànuich- 
eadh,  Is  i  an  t-sàbaid  a  ta  ann  ; 
cha  'n  'eil  e  dligheach  dhuit  do 
leabadh  a  ghiùlan. 

11  Fhreagair  e  iad,  An  Tì  a 
rinn  slàn  .  mi,  thubhairt  e-san 
rium,  Tog  do  leabadh  agus  imich  ? 

12  An  sin  dh'fhiosraich  iad 
deth,  Cò  an  duine  a  thubhairt 
riut,  Tog  do  leabadh  agus  imich  ? 

13  Agus  cha  robh  fhios  aig  an 
tì  a  shlànuicheadh,  cò  e :  oir 
chaidh  losa  as  a  shealladh,  air 
do  mhòr-shluagh  bhi  anns  an 
àit. 

14  'Na  dhèigh  so  fhuair  losa 
e  anns  an  teampull,  agus  thubh- 
airt  e  ris,  Feuch,  rinneadh  slàn 
thu :  na  peacaich  ni  's  mò,  air 
eagal  gu  'n  tachair  ni  's  miosa 
dhuit. 

15  Dh'imich  an  duine,  agus  dh'- 
innis  e  do  na  h-Iùdliaich  gu  'm 
b'  e  losa  rinn  slàn  e. 

16  Agus  air  a  shon  so  rinn  na 
lì-Iùdhaich  geur-leanmhuinn  air 
losa,  agus  dh'iarr  iad  a  mharbh- 
adh,  do  bhrìgh  gu  'n  d'  rinn  e  na 
nithe  so  air  an  t-sàbaid. 

17  Ach  fhreagair  losa  iad,  Tiia 
m'  Athair  ag  oibreachadh  gus  a 
ms,agus  tha  mise  ag  oibreachadh. 

18  Uime  sin  bu  mhòid  a  dh'- 
iarr  na  h-Iùdhaich  a  mharbh- 
adh,  a  chionn  nach  e  mhàin  gu  'n 
do  bhris  e  'n  t-sàbaid,  ach  gu  'n 
dubhairt  e  mar  an  ceudna  gu  'm 
b'  e  Dia  'Athair-san,  'ga  dhèan- 
amh  fèin  co-ionann  ri  Dia. 

19  Air  an  aobhar  sin  fhreagair 
losa,  agus  thubhairt  e  riu,  Gu 
deimhin  deimhin  a  ta  mi  ag  ràdh 
ribh,  nach  'eil  am  mac  comasach 
air  ni  sam  bith  a  dhèanamh  uaith 
fèin,  acli  an  ni  a  chi  e  an  t-Ath- 
air  a'  dèanamh :  oir  ge  b'  e  nithe 
a  nì  e-san,  na  nithe  sin  fèin  ni 
am  Mac  mar  an  ceudna. 

20  Oir  is  ionmhuinn  leis  an 
Athair  am  Mac,  agus  a  ta  e  a' 
foillseachadh  dha  nan  uile  nithe 
a  tha  e  fèin  a'  dèanamh :  agus 
foillsichidh  e  dha  oibre  a  's  mò 
na  iad  so,  air  chor  as  gu  'm  bì 
iongantas  oirbhse. 

21  Oir  mar  a  ta  an  t-Athair  a' 
diisgadh,  agus  a'  beothachadh 
nam  marbh,  is  amhuil  sin  a  ta 
am  Mac  a'  beothachadh  an  dream 
a  's  àill  leis. 

22  Oir  cha  'n  'eil  an  t-Athair 
a'  toirt  breth  air  duine  sam  bith  ; 
ach  thug  e  gach  uile  bhreith- 
eanas  do  'n  Mhac  : 

23  Chum  gu  'n  tugadh  na  h- 
uile  dhaoine  urram  do  'n  Mhac, 
amhuil  mar  a  ta  iad  a'  toirt 
urraim  do  'n  Athair.  An  tì  nach 
'eil  a'  toirt  urraim  do  'n  Mliac, 
cha  'n  'eil  e  toirt  urraim  do  'n 
Athair  a  chuir  uaith  e. 

24  Gu  deimhin  deimhin  a  ta 
mi  ag  ràdh  ribh,  An  tì  a  dh'- 
èisdeas  ri  m'  fhocal-sa,  agus  a 
ta  creidsinn  anns  an  Tì  a  chuir 
uaith  mi,  tha  a'  bheatha  mhair- 

eannach  aige,  agus  cha  tig  e 
chum  dìtidh ;  ach  chaidh  e 
thairis  o  bhàs  gu  beatha. 

25  Gu  deimhin  deimhin  a  ta 
mi  ag  ràdh  ribh,  Gu  bheil  an 
uair  a'  teachd,  agus  gu  bheil  i 
nis  ann,  anns  an  cluinn  na 
mairbh  guth  Mhic  Dhè :  agus 
an  dream  a  chluinneas,  bithidh 
iad  beò. 

26  Oir  mar  a  ta  aig  an  Ath- 
air  beatha  ann  fèin,  is  amhuil  sin 
a  thug  e  do  'n  Mhac  beatha  a 
bhi  aig  ann  fèin  ; 

27  Agus  thug  e  mar  an  ceud- 
na  dha  ùghdarras  chum  breth  a 
thabhairt,  do  bhrìgh  gur  e  Mac 
an  duine. 

28  Na  gabhaibh  iongantas  deth 
so ;  oir  a  ta  an  uair  a'  teachd, 
anns  an  chiinn  iadsan  uile  a  ta 
sna  h-uaighibh  a  ghuth-san  : 

29  Agus  thèid  iad  a  mach ; 
iadsan  a  rinn  maith,  chum  ais- 
eirigh  na  beatha  ;  agus  iadsan  a 
rinn  olc,  chum  aiseirigh  an  dam- 
naidh. 

30  Cha  'n  'eil  mise  comasach 
air  ni  sam  bith  a  dhèanamh  uam 
fèin  :  mar  a  chhnnneas  mi  bheir 
mi  breth  :  agus  a  ta  mo  lihreith- 
eanas  ceart ;  do  bhrìgh  nach  'eil 
mi  ag  iarraidli  mo  thoile  fèin, 
ach  toil  an  Athar  a  chuir  uaith 
mi. 

31  Ma  bheir  mise  fianuis  mu 
m'  thimchioll  fèin,  cha  'n  'eil  m' 
fhianuis  fìor.' 

32  Tha  neach  eile  a'  toirt 
fìanuis  mu  m'  thimchioll,  agus 
a  ta  fhios  agam  gur  fìor  an 
fhianuis  a  ta  e  dèanamh  mu  m' 
thimchiolL 

'  iorìichuìdh. 

33  Chuir  sibhse  chum  Eoin, 
agus  thug  e  fianuis  do  'n  fhìr- 
inn. 

34  Ach  cha  'n  'eil  mise  a'  gabh- 
ail  fianuis  o  dhuine :  ach  a  ta 
mi  ag  ràdh  nan  nithe  so,  chum 
gu'm  bì  sibhse  air  bhur  tèarn- 
adh. 

35  B'  e-san  an  lòchran  lasarach ' 
agus  dealrach  :  agus  bha  sibhse 
toileach  car  tamuill  gàirdeachas 
a  dhèanamh  'na  sholus. 

36  Ach  a  ta  agam-sa  fianuis  a 
's  mò  na  fanuis  Eoin :  oir  na  h- 
oibre  a  thug  an  t-Athair  dhomh- 
sa  chum  gu  'n  criochnaichinn 
iad,  tha  na  h-oibre  sin  fèin  a  tha 
mise  a'  dèanamh,  a'  toirt  fianuis  j 
mu  m'  thimchioll,  gu'n  do  chuir 
an  t-Athair  uaith  mi. 

37  Agus  an  t-Athair  fèin  a  chuir 
uaith  mi,  thug  e  fianuis  mu  m' 
thimchioll.  Cha  chuala  sibh 
riamh  a  ghuth,  ni  mò  a  chunnaic 
sibh  a  choslas. 

38  Agus  cha  'n  'eil  'fhocal-san 
agaibh  a'  gabhail  còmhnuidh 
annaibh :  oir  an  tì  sin  a  chuir 
e-san  uaith,  cha  'n  'eil  sibh  'ga 
chreidsinn. 

39  Rannsaichibh  ^  na  sgriob- 
tuirean,  oir  a  ta  sibh  a'  saoil-  ! 
sinn  gu  bheil  a'  bheatha  mhair- 
eann  ach  agaibh  annta-san  ;  ag- 
us  is  iad  sin  a  ta  toirt  fianuis 
mu  m'  thimchioll-sa. 

40  Gidheadh  cha  'n  àiU  leibh 
teachd  a  m'  ionnsuidh-sa,  chum 
gu'm  faigheadli  sibh  beatha. 

41  Cha  'n  'eil  mise  a'  gabhail 
urraim^  o  dhaoinibh. 

42  Ach  is  aithne  dhomh  sibh- 


'lasta.    -  Tha  sibh  a' runnsavhadh .  (jlòìre. 

se,  nach  'eil  gràdh  Dhè  agaibh 
annaibh. 

43  Thàinig  mise  an  ainm  m' 
Athar,  agus  cha  'n  'eil  sibh  a' 
gabhail  rium :  ma  tliig  neach 
eile  'na  ainm  fèin,  gabhaidh  sibh 
ris-san. 

44  Cionnus  a  dh'fheudas  sibh 
creidsinn,  a  ta  gabhail  urraim  o 
chèile,  agus  nach  'eil  ag  iarraidh 
an  urraim  a  thig  o  Dhia  a 
mhàin  ? 

45  Na  saoilibh  gu  'n  dèan  mise 
bhur  casaid  ris  an  Athair :  tha 
aon  a  tha  dèanamh  casaid  oirbh, 
Maois,  anns  am  bheil  sibh  a'  cur 
bhur  dòchais*. 

46  Oir  nan  creideadh  sibh 
Maois  chreideadh  sibh  mise  :  oir 
sgrìobh  e-san  mu  m'  thimchioll. 

47  Ach  mur  creid  sibh  a 
sgrìobhadh-san,  cionnus  a  chreid- 
eas  sibh  mo  bhriathra-sa  ? 

CAIB.  VI. 

1  Bheathaich  Crìosd  cùig  mìle  fear  le  cà'g 
builinnihh  arain  agus  dà  iasg :  15  Air  un 
aobhar  sin  b' àiU  leis  an  t-slurigh  e-san  ii 
dhèanamh  'na  t  ìgh :  10  Ach  air  dhasan  a 
sgai  adhfèin  uatha.,  chaidh  e  suas  gu  beiìiii, 
agus  dh'hnich  e  air  a'  chuana  dh'ionusuidh 
a  dheisciobul.  GG  Dh'fhàg  mòran  d'a 
dheisciobluibh  e,  4'c. 

A  dhèigh  sin  chaidh  losa 
thar  muir^  Ghalile,  no  Thi- 
beriais. 

2  Agus  lean  sluagh  mòr  e,  do 
bhrìgh  gu'm  fac  iad  a  mhìor- 
bhuilean  a  rinn  e  air  an  dream 
a  bha  euslan. 

3  Agus  chaidh  losa  suas  air 
beinn,  agus  shuidh  e  an  sin 
maille  r'  a  dheisciobluibh. 

4  Agus  bha  a'  chàisg,  fèill  nan 
lùdhach,  am  fagus. 

^  as  am  bheil  sibh  ag  earhsadh.     ^  fairge. 


EOI 


N,  VL 


5  An  sin  an  uair  a  thog  losa 
suas  a  shùilean,  agus  a  chunnaic 
e  gu  'n  d'  thàinig  buidheann 
nihòr  shbiaigh  d'  a  ionnsuidh, 
thubhairt  e  ri  Philip,  Cia  an 
t-àit  as  an  ceannaich  sinn  aran 
chum  gu  'n  ith  iad  so  ? 

6  (Ach  thubhairt  e  so  'ga  dhear- 
bhadh-san ;  oir  bha  fhios  aige 
fèin  ciod  a  dhèanadh  e.) 

7  Fhreagair  Philip  e,  Cha  leoir 
dhoibh  luach  dhà  cheud  peghinn 
a  dh'  aran,  chum  gu  'n  gabhadh 
gach  aon  diubh  beagan. 

8  Thubhairt  aon  d'  a  dheis- 
ciobluibh.  Aindreas,  bràthair 
Shimoin  Pheadair,  ris, 

9  Tha  òganach  an  so,  aig  am 
bheil  cùig  builinnean  eòrna,  ag- 
us  dà  iasg  bheag :  ach  ciod  iad 
so  am  measg  na  h-uiread  ? 

10  Agus  thubhairt  losa,  Thug- 
aibh  air  na  daoinibh  suidhe  sìos. 
A  nis  bha  mòran  feoir  anns  an 
àit.  Air  an  aobhar  sin  shuidh 
na  daoine  sios,  an  àireamh  tim- 
chioll  chùig  mile.^ 

11  Agus  ghlac  losa  na  buil- 
innean,  agus  air  tabhairt^  buidh- 
eachais  da,  roinn  e  air  na  deis- 
ciobluibh  iad,  agus  na  deisciob- 
uil  orra-san  a  shuidh  :  agus  mar 
an  ceudna  do  na  h-iasgaibhbeaga, 
mheud  as  a  b'  àiU  leo. 

12  'Nuair  a  shàsuicheadh  iad, 
thubhairt  e  r'  a  dheisciobluibh, 
Cruinnichibh  am  biadh  briste  a 
ta  thuilleadh  ann,  chum  nach 
caillear  a  bheag. 

13  Air  an  aobhar  sin  chruinn- 
ich  iad  e  r'  a  chèile,  agus  lìon  iad 
dà  chliabh  dheug  do  sbruileach 
nan  cùig  builinnean  eòrna,  a  bha 

'  brcith. 

dh' f  huigheall  aig  a'  mhuinntir  a 
dh'ith. 

14  An  sin  an  uair  a  chunnaic 
na  daoine  sin  am  miorbhuil  a 
rinn  losa,  thubhairt  iad,  Gu  fir- 
inneach  is  e  so  am  fàidh  a  bha 
gu  teachd  chum  an  t-saoghail. 

15  Uime  sin  an  uair  a  thuig 
losa  gu  'n  robh  iad  air  tì^  teachd 
agus  "breith  air  le  làimh  làidir, 
chum  gu  'n  dèanadh  iad  rìgh 
dheth,  dh'imich  e  rìs  do  'n  bheinn 
'na  aonar. 

16  Agus  an  uair  a  thàinig  am 
feasgar,  chaidh  a  dheisciobuil 
sìos  chum  na  mara. 

17  Agus  air  dol  an  luing  dhoibh, 
chaidli  iad  thar  a'  mhuir  gu  Ca- 
pernaum :  agus  bha  an  dorchad- 
as  a  nis  ann,  agus  cha  robh  losa 
air  teachd  d'  an  ionnsuidh. 

18  Agus  ag  sèideadh  do  ghaoith 
mhòir,  dh'èirich  a'  mhuir. 

19  Uime  sin  an  uair  a  rinn  iad 
iomramh  timchioll  cùig  no  deich 
thar  f  hichead  do  stàidibh,  chunn- 
aic  iad  losa  ag  imeachd  air  a' 
mhuir,  agus  a'  druideadh  ris  an 
luing ;  agus  ghabh  iad  eagal. 

20  Ach  thubhairt  e-san  riu,  Is 
mise  ta  ann ;  na  biodh  eagal 
oirbh. 

21  Uime  sin  ghabh  iad  gu 
toileach  a  steach  do  'n  luing  e : 
agus  air  bail  ràinig  an  long  an 
tìr  gus  an  robh  iad  a'  dol. 

22  Air  an  là  'na  dhèigh  sin, 
an  uair  a  chunnaic  an  sluagh  a 
sheas  air  taobh  eile  na  mara, 
nach  robh  long  eile  an  sin,  ach 
an  long  sin  anns  an  deachaidh  a 
dheisciobuil  a  steach,  agus  nach 
deachaidh  losa  san  luing  maille 

^  rùn  oì'ra. 

r'  a  dbeisciobluibli,  ach  gu  'n  d'- 
f  halbh  a  dheisciobuil  'nan  aonar  ; 

23  (Gidheadh  thàinig  longa 
beaga  eile  o  Thiberias,  làimh  ris 
an  àit  san  dh'ith  iad  an  t-aran, 
an  dèigh  do  'n  Tigliearn  buidh- 
eachas  a  thoirt ;) 

24  Uime  sin  an  uair  a  chunn- 
aic  an  sluagh  nach  robh  losa  an 
sin,  no  a  dheisciobuil,  chaidh 
iad  fèin  mar  an  ceudna  ann  an 
longaibh,  agus  thàinig  iad  gu 
Capernaum,  ag  ìarraidh  losa. 

25  Agus  air  dhoibh  fhaotainn 
air  an  taobli  thall  do  'n  mhuir, 
thubhairt  iad  ris,  A  mhaighstir, 
c'  uin'  a  thàinig  thu  an  so  ? 

26  Fhreagair  losa  iad  agus 
thubhairt  e,  Gu  deimhin  deimh- 
in  a  ta  mi  ag  ràdh  ribh,  Tha 
sibh  ga  m'  iarraidh,  cha  'n  ann  a 
chionn  gu  'm  faca  sibh  na  mìor- 
bhuilean,  ach  a  chionn  gu  'n  d'ith 
sibh  do  na  builinnibh,  agus  gu'n 
do  shàsuicheadh  sibh. 

27  Dèanaibh  saothair  cha  'n 
ann  air  son  a'  bhidh  a  theirgeas, 
ach  air  son  a'  bhidh  a  mhaireas 
chum  na  beatha  siorruidh,  a 
bheir  Mac  an  duine  dhuibh :  oir 
e-san  sheulaich'  Dia  an  t-Athair. 

28  An  sin  thubhairt  iad  ris, 
Ciod  a  ni  sinn,  chum  as  gu  'n 
oibrich  sinn  oibre  Dhè? 

29  Fhreagair  losa  agus  thubh- 
airt  e  riu,  Is  i  so  obair  Dhè,  gu 
'n  creid  sibh  anns  an  Tì  a  chuir 
e  uaith. 

30  Uime  sin  thubhairt  iad  ris, 
Ciod  an  comhar  a  nì  thusa  ma 
ta,  chum  gu  'm  faic  sinn,  agus 
gu'n  creid  sinn  thu?  ciod  an 
obair  a  nì  thu  ? 

'  chòmhraich,  shònraich. 

31  Dh'ith  ar  n-aithriche  mana 
san  fhàsach  ;  a  rèir  mar  a  ta  e 
sgrìobhta,  Thug  e  dhoibh  aran 
o  nèamh  r'  a  itheadh. 

32  An  sin  thubhairt  losa  riu, 
Gu  deimhin  deimhin  a  ta  mi  ag 
ràdh  ribh,  nach  d'  thug  Maois 
dhuibh  an  t-aran  o  nèamh  ;  acli 
a  ta  m'  Athair-sa  a'  toirt  dhuibh 
an  arain  fhior  o  nèarali. 

33  Oir  is  e  sin  aran  Dhè  a  ta 
teachd  a  nuas  o  nèamh,  agus  a 
ta  tabhairt  beatha  do'n  t-saoghal. 

34  An  sin  thubhairt  iad  ris,  A 
Thighearn,  thoir  dhuinne  an 
t-aran  so  an  còmhnuidh. 

35  Agus  thubhairt  losa  riu, 
Is  mise  aran  na  beatha :  an  tì  a 
thig  a  m'  ionnsuidh-sa,  cha  bhi 
ocras  gu  bràth  air ;  agus  an  ti  a 
chreideas  annam-sa,  cha  bhi  tart 
gu  bràth  air. 

36  Ach  mar  a  thubhairt  mi 
ribh,  ge  do  chunnaic  sibli  mi' 
cha'n  'eil  sibh  a'  creidsinn. 

37  Gach  ni  a  bheir  an  t-Ath- 
air  dhomh-sa,  thig  e  a  m'  ionn- 
suidh  ;  agus  an  t\  a  thig  a  m' 
ionnsuidh,  cha  tilg  mi  air  chor 
sam  bith  a  mach  e. 

38  Oir  thàinig  mi  nuas  o 
nèamh,  clia  'n  ann  chum  gu  'n 
dèanainn  mo  thoil  fèin,  ach  toil 
an  Tì  a  chuir  uaith  mi. 

39  Agus  is  i  so  toil  an  Athar 
a  chuir  uaith  mi,  nach  caillinn 
a  bheag  sam  bith  do  'n  uile  a 
thug  e  dhomh,  ach  gu  'n  togainn 
suas  e  rìs  air  an  là  dheireann- 
ach, 

40  Agus  is  i  so  toil  an  Tì  a 
chuir  uaith  mi,  gu  'm  biodh  a' 
bheatha  mhaireannach  aig  gach 
neach  a  chi  am  Mac,  agus  a 

clireideas  ann  :  agus  togaidh 
mise  suas  e  air  an  là  dlieireann- 
ach. 

41  An  sin  rinn  na  h-Iùdh- 
aich  gearan  uime,  a  chionn  gu'n 
dubhairt  e,  Is  mise  an  t-aran  a 
thàinig  a  nuas  o  nèamh. 

42  Agus  thubhairt  iad,  Nach 
e  so  losa  mac  loseiph,  neach 
aig  an  aithne  dhuinn  'athair  ag- 
us  a  mhàthair  ?  cionnus  ma 
seadh  a  ta  e  ag  ràdh,  Thàinig 
mi  nuas  o  nèamh. 

43  Air  an  aobhar  sin  fhreag- 
air  losa  agus  thubhairt  e  riu, 
Na  dèanaibh  gearan  'nur  measg 
fèin. 

44  Cha  'n  urrainn  neach  air 
bith  teachd  a  m'  ionnsuidh-sa, 
mur  tarruing  an  t-Athair  a 
chuir  uaith  mise  e :  agus  tog- 
aidh  mise  suas  e  air  an  là  dheir- 
eannach. 

45  Tha  e  sgrìobhta  sna  fàidh- 
ibh,  Agus  bithidh  iad  uile  air 
an  teagasg  o  Dhia.  Uime  sin 
gach^  neach  a  chuala,  agus  a  dh'- 
fhòghluim  o  'n  Athair,  thig  e  a 
m'  ionnsuidh-sa. 

46  Cha  'n  e  gu  'm  faca  neach 
sam  bith  an  t-Athair,  ach  an  Tì 
a  ta  0  Dhia  ;  chunnaic  e-san  an 
t-Athair. 

47  Gu  deimhin  deimhin  a  ta 
mi  ag  ràdh  ribh,  An  ti  a  ta 
creidsinn  annam-sa,  tha  bheatha 
mhaireannach  aige. 

48  Is  mise  aran  na  beatlia. 

49  Dh'ith  bhur  n-aithriche 
mana  san  fhàsach,  agus  fhuair 
iad  bàs. 

50  Is  e  so  an  t-aran  a  tha 

»  Gach. 

^  deasboireachd,  tagradh. 

teachd  a  nuas  o  nèamh,  chum 
as  gu  'n  ith  neach  dheth,  agus 
nach  faigh  e  bàs. 

51  Is  mise  an  t-aran  beò,  a 
thàinig  a  nuas  o  nèamh :  ma 
dh'itheas  neach  air  bith  do  'n 
aran  so,  bithidh  e  beò  gu  sìor- 
rviidh :  agus  an  t-aran  a  bheir 
mise  uam,  is  e  m'  f  heoil  e,  a  bheir 
mi  air  son  beatìia  an  t-saoghail. 

52  Air  an  aobhar  sin  bha  conn- 
sachadh"  aig  na  h-Iùdhaich  r'  a 
chèile,  ag  ràdh,  Cionnus  a  dh'- 
fheudas  an  duine  so  'flieoil  a 
thoirt  duinn  r'  a  itheadh. 

53  An  sin  thubhairt  losa  riu, 
Gu  deimhin  deimhin  a  ta  mi  ag 
ràdh  ribh,  mur  ith  sibh  feoil 
Mhic  an  duine,  agus  mur  òl 
sibh  'fhuil,  cha  'n  'eil  beatha  ag- 
aibh  annaibh. 

54  E-san  a  dh'itheas  m'  f  heoil- 
sa,  agus  a  dh'òlas  m'  fhuil-sa,  a 
ta  a'  blieatha  shìorruidh  aige  ; 
agus  togaidh  mise  suas  e  air  an 
là  dheireannach. 

55  Oir  is  biadh  gu  fìrinneach 
m'  f heoil,  agus  is  deoch  gu  fìrinn- 
each  m'  fhuil. 

56  E-san  a  dh'itheas  m'  fheoil- 
sa,  agus  a  dh'òlas  m'  fhuil-sa, 
tha  e  gabhail  còmhnuidh  annam- 
sa,  agus  mise  annsan. 

57  Mar  a  ta  'n  t-Athair  beò 
a  chuir  uaith  mise,'  agus  a  ta 
mise  beò  troimh*  an  Athair  ;  is 
amhuil  sin  e-san  a  dh'itheas  mise, 
bithidh  e  mar  an  ceudna  beò 
tromham-sa^. 

58  Is  e  so  an  t-aran  sin  a  thàinig 
a  nuas  o  nèamh  ;  cha  'n  e  mar 
a  dh'ith  bhur  n-aithriche  mana, 

'  Mar  a  chuir  an  t-Athair  beò  uaith  mise. 
*  tre.  '  triom-sa. 

agiis  fliuair  iad  bàs :  e-san  a 
dìi'itheas  an  t-aran  so,  bithidh  e 
beò  am  feasd. 

59  Thubhairt  e  na  nithe  so 
anns  an  t-sionagog,  an  uair  a 
bha  e  a'  teagasg  an  Capernaum. 

60  Uime  sin  'nuair  a  chual 
mòran  d'  a  dheisciobkiibh  so, 
thubhairt  iad,  is  cruaidh  a' 
chainnt  so  ;  cò  a  dh'f heudas  èisd- 
eachd  rithe. 

61  'Nuair  a  thuig  losa  ann 
fèin  gu  'n  robh  a  dheisciobuil  ri 
gearan  uime  so,  thubhairt  e  riu, 
Am  bheil  so  a'  toirt  oilbheim 
dhuibh-sa  ? 

62  Agus  ciod  nam  faiceadh  sibh 
Mac  an  duine  a'  dol  suas  do  'n 
àit  anns  an  robh  e  roimhe  ? 

63  Is  e  an  Spiorad  a  bheoth- 
aicheas  ;  cha  'n  'eil  tairbhe  air 
bith  san  fheoil  :  na  briathran  a 
tha  mise  a'  labhairt  ribh,  is 
spiorad  agus  is  beatha  iad. 

64  Ach  a  ta  cuid  dibhse  nach 
'eil  a'  creidsinn.  (Oir  b'aithne 
do  losa  o.thùs,  cò  iad  nach  robh 
a'  creidsinn,  agus  cò  an  tì  a 
bhrathadh  e.) 

65  Agus  thubhairt  e,  Air  an 
aobhar  sin  thubhairt  mi  ribh, 
nach  urrainn  neach  air  bith 
teachd  a'  m'  ionnsuidh,  mur  bì  e 
air  a  thoirt  da  o  m'  Athair. 

66  O  'n  àm  sin  cliaidh  mòran 
d'  a  dheisciobluibh  air  an  ais, 
agus  cha  d'  ìmich  iad  ni  's  mò 
maiUe  ris. 

67  An  sin  thubhairt  losa  ris 
an  dà  f hear  dheug,  An  àill  leibh- 
se  falbh  cuideachd  ? 

68  An   sin  fhreagair  Simon 

'  an  Crìosd,  am  Mesìas. 
^  cònihmiidh  a  ghabhaìl. 

Peadar  e,  A  Thighearn,  cò  dh'- 
ionnsuidh  an  tèid  sinn  ?  agadsa 
tha  briathra  na  beatha  maireamv 
aich. 

69  Agus  a  ta  sinne  a'  creidsinn, 
agus  a  ta  fhios  againn  gur  tusa 
Crìosd'  Mac  an  Dè  bheò, 

70  Fhreàgair  losa  iad,  Nach 
do  tiiagh  mise  sibhse  dà  fhear 
dheug,  agus  a  ta  fear  agaibh  'na 
dhiabhul  ? 

71  Ach  labhair  e  mu  ludas 
Iscariot,  ììiac  Shimoin  :  oir  is  e 
so  an  tì  a  bha  gu  e-san  a  bhrath, 
air  dha  bhi  'na  aon  clo  'n  dà 
f  hear  dheug. 

CAIB.  VII. 

1  Chronuich  losa  ùrd-inntìnn  agus  dànadas 
a  chàirdean  ;  10  chaìdh  e  suas  o  Ghalile 
gu  fèìll  nam  pàilliun  ;  14  agits  thcagaisg 
e  anns  an  teampull.  40  lomadh  gnc  bharail 
mu  thimchioll  losa  am  measg  an  t-sluaigh. 
45  Tha  na  Phàirisich  an  corruich  ris  na 
maoir  do  hhrìgh  nach  do  ghlac  iad  losa  : 
50  Thug  iad  achmhasan  do  Nicodemus. 

AGUS  an  dèigh  nan  nithe  sin, 
bha  losa  ag  imeachd  mu  'n 
cuairt  ann  an  Galile :  oir  cha 
b'  àill  leis  a  bhi  'g  imeachd^  ann 
an  ludea,  a  chionn  gu'n  robh 
na  h-Iùdhaich  ag  iarraidh  a 
mharbhadh. 

2  Agus  bha  fèill  nan  lùdhach, 
eadhon  fèill  nam  pàilliun,  am 
fagus. 

3  Uime  sin  thubhairt  a  bhràith- 
re  ris,  Imich  as  so  agus  rach''  do 
ludea,  chum  gu  faic  do  dheis- 
ciobuil  mar  an  ceudna  t'oibre  a 
tha  thu  a'  dèanamh. 

4  Oir  cha  dèan  neach  air  bith 
aon  ni  am  folach,  a  dh'iarras  e 
fèin  a  bhi  am  follais  :*  ma  tha  thu 

'  theirig. 

*  bhi  iomraìdeach. 

a'  dèanamh  nan  nithe  so,  nochd 
thu  fèin  do  'n  t-saoghal. 

5  Oir  cha  do  chreid  a  bhràith- 
re  fèin  ann. 

6  An  sin  thubhairt  losa  riu, 
Cha  d'  thàinig  m'  àm-sa  fathast ; 
ach  a  ta  bhur  n-àm-sa  ghnàth 
deas. 

7  Cha  'n  'eil  e  'n  comas  do  'n 
t-saoghal  sibhse  fhuathachadh  ; 
ach  fuathaichidh  e  mise,  do 
bhrìgh  gu  bheil  mi  toirt  fìanuis 
m'a  thimchioll  gu  bheil  'oibre 
olc. 

8  Rachaibh-sa  suas  chum  na 
fèille  so  :  cha  tèid  mise  suas  fath- 
ast  clium  na  fèille  so,  do  bhrìgh 
nach  'eil  m'  àm  fathast  air  a 
choimhlionadh. 

9  'Nuair  thubhairt  e  na  nithe 
so  riu,  dh'fhan  e  an  Galile. 

10  Ach  an  uair  a  chaidh  a 
bhràithre  suas,  an  sin  chaidh 
e-san  suas  mar  an  ceudna  chum 
na  fèille,  cha  'n  ann  am  follais^ 
ach  mar  gu  b'  ann  an  uaignidh- 
eas^. 

11  An  sinn  dh'iarr  na  h-Iùdh- 
aich  e  air  an  fhèill,  agus  thubh- 
art  iad,  C'  àit  am  bheil  e  ? 

12  Agus  bha  borbhan^  mòr  am 
measg  an  t-shiaigh  m'  a  thimch- 
ioll :  oir  thubhairt  cuid,  Is  duine 
maith  e  :  ach  thubhairt  cuid  eile, 
Cha  'n  eadh^ ;  ach  a  ta  e  meall- 
adh  an  t-sluaigh. 

13  Gidheadh  cha  do  labhair 
neach  sam  bith  gu  follaiseach 
uime,  air  eagal  nan  lùdhach. 

14  A  nis  mu  mheadhon  na 
fèille,  chaidh  losa  suas  do  'n 
team])ull,  agus  theagaisg  e. 

15  Agus  ghabh  na  h-Iùdhaich 

'  os  dìrd.  0.S  ìosal       ^  cogarsaich 

iongantas,  ag  ràdh,  Cionnus  is 
aithne  do  'n  duine  so  litrichean, 
agus  nach  d'f  hòghluim  e  ? 

16  Fhreagair  losa  iad,  agus 
thubhairt  e,  Cha  leam  fèin  mo 
theagasg,  ach  leis-san  a  chuir 
uaith  mi. 

17  Ma  's  àiU  le  neach  sam  bith 
a  thoil-san  a  dhèanamli,  bithidh 
fios  aige  mu  'n  teagasg,  an  ann 
o  Dhia  a  ta  e,  no  'm  bheil  mise 
a'  labhairt  uam  fèin. 

18  An  ti  a  labhras  uaith  fèin, 
tha  e  'g  iarraidli  a  ghlòire  fèin  : 
ach  ge  b'  e  dh'iarras  glòir  an  tì 
a  chuir  uaith  e,  tha  e-san  fìrinn- 
each,  agus  cha'n  'eil  eucoir^  air 
bith  ann. 

19  Nach  d'  thug  Maois  an  lagh 
dhuibh,  agus  gidheadh  cha  'n  'eil 
aon  neach  agaibh  a'  coimhlion- 
adh  an  lagha  ?  C'  ar  son  a  ta 
sibh  ag  iarraidh  mise  a  mharbh- 
adh? 

20  Fhreagair  an  sluagh  agus 
thubhairt  iad,  Tha  deamhan 
agad  :  cò  tha  'g  iarraidh  do 
mharbhadh  ? 

21  Fhreagair  losa  agus  thubh- 
airt  e  riu,  Rinn  mise  aon  obair, 
agus  a  ta  iongantas  oirbh  uile 
air  an  aobhar  sin. 

22  Thug  Maois  dhuibh  an  tim- 
chioll-ghearradh,  (cha  'n  e  gur 
ann  o  Mhaois  a  ta  e,  ach  o  na 
h-aithrichibh,)  agus  timchioll- 
ghearraidh  sibhse  duine  air  an 
t-  sàbaid. 

2.3  Ma  tha  duine  air  an  t-sàb- 
aid  a'  gabhail  timchioll-ghearr- 
aidh,  chum  nach  bì  lagh  Mhaois 
air  a  bhriseadh  ;  am  bheil  fearg 
agaibh  riumsa,  a  chionn  gu  'n 

Ni  h-eadh.         ^  cealg. 

d'  rinn  mi  duine  uile  slàn  air  an 
t-sàbaid  ? 

24  Na  tugaibh  breth  a  rèir 
coslais,  ach  thugaibh  breth 
cheart. 

25  An  sin  thubhairt  cuid  do 
mhuinntir  lerusaleim,  Nach  e  so 
e-san  a  tha  iad  ag  iarraidh  a 
mharbhadh  ? 

26  Agus,  feuch,  tha  e  labhairt 
gu  follaiseach,  agus  cha  'n  'eil 
iad  ag  ràdh  ni  sam  bith  ris : 
am  bheil  dearbh-fhios  aig  na 
h-uachdarain  gur  e  so  da  rireadh 
Criosd  ? 

27  Gidheadh  is  aithne  dhuinn 
an  duine  so  cia  as  da :  ach  an 
uair  a  thig  Crìosd,  cha  'n  aithne 
do  neach  air  bith  cia  as  da. 

28  An  sin  ghlaodh  losa  san 
teampull,  agus  e  a'  teagasg,  ag 
ràdli,  Is  aithne^  dhuibh  araon 
mise,  agus  cia  as  domh :  agus 
cha  d'  thàinig  mi  uam  fèin,  ach 
a  ta  e-san  fìor  a  chuir  uaith  mi, 
air  nach  'eil  eòlas  agaibh-sa. 

29  Ach  a  ta  eòlas  agam-sa  air; 
oir  is  ann  uaith  a  ta  mi,  agus 
chuir  e-san  uaith  mi. 

30  An  sin  dh'iarr  iad  a  ghlac- 
adh  :  ach  cha  do  chuir  neach  air 
bith  làmh  ann,  a  chionn  nach 
robli  'uair-san  fathast  air  teachd. 

31  Agus  chreid  mòran  do  'n 
t-sluagh  air,  agus  thubhairt  iad, 
'Nuair  a  thig  Crìosd,  an  dèan  e 
ni's  mò  do  mhiorbhuilibh  na  iad 
sin  a  rinn  an  duine  so  ? 

32  Chuala  na  Phàirisich  gu  'n 
robh  an  sluagh  a'  borbhanaich 
nan  nithe  so  m'  a  thimchioll : 
agus  chuir  na  Phàirisich  agus 

'  An  aithne,  *  thubhairt  losa  riu. 

(1  chom,  a  ch'iahh. 

na  h-àrd-shagairt  maoir  g'  a 
ghlacadh. 

33  An  sin  thubhairt  losa^,  f 'ath- 
ast  tamull  beag  tha  mise  maille 
ribh,  agus  an  sin  a  ta  mi  dol 
chum  an  Tì  a  chuir  uaith  mi. 

34  larraidh  sibh  mi,  agus  cha'n 
fhaigh  sibh  mi:  agus  do'n  àit 
am  bì  mi,  cha  'n  urrainn  sibhse 
teachd. 

35  An  sin  thubhairt  na  h-Iùdh- 
aich  eatorra  fèin,  C'àit  an  tèid 
am  fear  so,  nach  faigh  sinn  e? 
an  tèid  e  chum  na  muinntir  a  ta 
air  an  sgapadh  am  measg  nan 
Greugach,  agus  an  teagaisg  e  na 
Greugaich  ? 

36  Ciod  i  a'  chainnt  so  a  thubh- 
airt  e,  larraidh  sibh  mi,  agus 
cha  'n  fhaigh  sibh  mi:  agus  do  'n 
àit  am  bheil  mise,  cba'nurrainn 
sibhse  teachd? 

37  Air  an  là  dlieireannach,  ìà 
mòr  sin  na  fèille,  sheas  losa  agus 
ghlaodh  e,  ag  ràdh,  Ma  tha  tart 
air  neach  sam  bith,  thigeadh  e 
m'  ionnsuidh-sa,  agus  òladh  e. 

38  An  tì  a  chreideas  annam- 
sa,  mar  a  ta  an  sgriobtuir  ag 
ràdh,  sruthaidh  as  a  bhroinn" 
aimhnichean  do  uisge  beò, 

39  (Ach  labhair  e  so  mu  'n 
Spiorad,  a  bha  iadsan  a  chreid- 
eadh  annsan  gu  fhaghail  :  oir 
cha  robh  an  Spiorad*  fathast  air 
a  thabhairt,  do  bhrigh  nach  robh 
losa  fatliast  air  a  ghlòrachadh.) 

40  Uime  sin,  an  uair  a  chuala 
mòran  do  'n  t-sluagh  a'  cbainnt 
so,  thubhairt  iad,  Gu  fìrinneach 
is  e  so  am  fàidh. 

41  Thubhairt  cuid  eile,  Is  e  so 
Crìosd.    Ach  thubhairt  dream 

*  Spiorad  naomh. 

eile,  An  ann  o  Ghalile  a  thig 
Crìosd  ? 

42  Nach  dubhairt  an  sgrìob- 
tuir,  Gu  'n  tig  Criosd  do  shiol 
Dhaibhidh,  agus  à  Betlehem,  am 
baile  san  robh  Daibhidh  ? 

43  Air  an  aobhar  sin  dh'eir- 
ich  eas-aonachd'  am  me  isg  an 
t-sluaigh  air  a  shon-san. 

44  Agus  b'àill  le  cuid  diubh 
a  ghlacadh ;  ach  cha  do  chuir 
duine  air  bith  làmh  ann. 

45  An  sin  thàinig  na  maoir 
chum  nan  àrd-sliagart  agus  nam 
Phàiriseach  ;  agus  thubhairt  iad- 
san  riu,  C'ar  son  nach  d'  thug 
sibh  leibh  e  ? 

46  Fhreagair  na  maoir,  Cha  do 
labhair  duine  riamhmaranduine 
so. 

47  An  sin  fhreagair  na  Phàir- 
isich  iad,  Am  bheil  sibhse  mar 
an  ceudna  air  bhur  meaUadh  ? 

48  An  do  chreid  aon  air  bith 
do  na  h-uachdarain  ann,  no  do 
na  Phàirisich  ? 

49  Ach  an  sluagh  so  aig  nach  'eil 
eòlas  an  lagha,  tha  iad  malluichte, 

50  Thubhairt  Nicòdemus  riu, 
(e-san  a  thàinig  d'  a  ionnsuidh 
san  oidhche,  air  dha  bhi  'na  aon 
diubh,) 

51  Am  bheil  ar  lagh-ne  toirt 
breth  air  duine  sam  bith  gus  an 
cluinn  e  uaith  fèin  an  toiseach, 
agus  gus  am  bi  fhios  aige  ciod 
a  tha  e  a'  dèanamh  ? 

52  Fhreagair  iadsan  agus  thubh- 
airt  iad  ris,  Am  bheil  thusa  mar 
an  ceudna  o  Ghalile?    Ranns-  i 
aich,  agus  faic  :  oir  à  Galile  cha  { 
d'  èirich  faidh'"'.  1 


53  Agus  dh'imich  gach  aon  d' 
a  tliigh  fèin. 

CAIB.  VIII. 

1  Thiig  CrìosJ  u'  bhean  a  ghlacadh  un  adhal- 
trannas  as  saor :  12  shearmonaich  e  yur  e 
fcin  solus  an  t-snoyhail,  agus  dhcarbh  e  gu 
bheil  a  theagasg  ceart.  33  Fhreagnir  e  na 
h-Iàdhaich  a  bha  dkinanih  bòsd  à  Abraham; 
39  agus  thug  se  e  J'tin  as  o  'n  ain-iochd. 

CH  chaidh  losa  chum  slèibh 
nan  crann-oladh  : 

2  Agus  gu  moch  air  mhaduinn 
thàinig  e  ris  do  'n  teampull,  agus 
thàinig  an  sluagh  uile  d'  a  ionn- 
suidh ;  agus  air  suidhe  dha, 
theagaisg  e  iad. 

3  Agus  thug  na  sgrìobhaich- 
ean  agus  na  Phàirisich  bean  d'  a 
ionnsuidh  a  ghlacadh  an  adhal- 
trannas ;  agus  air  dhoibh  a  cur 
anns  a'  mheadhon, 

4  Thubhairt  iad  ris,  A  mhaigh- 
stir,  ghlacadh  a'  bhean  so  anns 
a'  ghnìomh  fèin,  a'  dèanamli  adh- 
altrannais. 

5  A  nis  dh'àithn  Maois  dhuinn 
san  lagh,  an  leithide  so  a  chlach- 
adh :  ciod  ma  seadh  a  ta  thusa 
ag  ràdh  ? 

6  Thubhairt  iad  so  'ga  dhearbh- 
adh^,  chum  gu'm  biodh  aca  cùis- 
chasaid  'na  aghaidh.  Ach  chrom 
losa  sìos,  agus  sgrìobh  e  le  'mheur 
air  an  làr,  (mar  nach  biodh  e 
'gan  cluinntinn.) 

7  Mar  sin  air  dhoibh  buanach- 
adh  a'  feòraich  dheth,  thog  se  e 
fèin  suas  agus  thubhairt  e  riu, 
An  neach  a  ta  gun  pheacadh 
agaibh-sa,  tilgeadh  e  a'  cheud 
chlach  oirre. 

8  Agus  chrom  e  sìos  a  rìs,  agus 
sgriobh  e  air  an  làr. 


'  roinn,  connsachadh.  ^  Rannsaich  agus  faic  nach  eirich  fàidh  à  Galtle. 

^  'ga  fheuchainn,  'ga  bhuaireadh. 

9  Agus  an  uair  a  chual  iadsan 
(air  dhoibh  bhi  air  an  agairt 

le  'n  coguis"  fèin,)  chaidh  iad  a 
mach  an  dèigh  a  chèile,  a'  t()is- 
eachadh  aig  an  dream  bu  shine, 
gus  an  dream  mu  dheireadh : 
agus  dh'fhàgadh  'na  aonar  losa, 
agus  a'  bhean  'na  seasamh  sa' 
mheadhon. 

10  Agus  'nuair  a  dh'èirich  losa 
suas,  agus  nach  fac  e  aon  air 
bith  ach  a'  bhean,  thubhairt  e 
rithe,  A  bhean,  c'àit  am  bheil 
iad  sud  do  luchd-casaid  ?  an  do 
dhìt  duine  air  bith  thu  ? 

11  Thubhairt  ise,  Cha  do  dhìt 
aon  duine,  a  Thighearn.  Agus 
thubhairt  losa  rithe,  Cha  mhò 
a  tha  mise  ga  d'  dhiteadh  :  imich 
romhad,  agus  napeacaich  ni 's  mò. 

12  An  sin  labhair  losa  riu  a 
rìs,  ag  ràdh,  Is  mise  solus  an  t- 
saoghail :  an  tì  a  leanas  mise, 
cha  siubhail  e  an  dorchadas,  ach 
bithidh  sohis  na  beatha  aige. 

13  Uime  sin  thubhairt  naPhàir- 
isich  ris,  Tha  thu  toirt  fianuis 
mu  d'  thimchioll  fèin  ;  cha  'n  'eil 
t'  fhianuis  fìor. 

14  Fhreagair  losa,  agus  thubh- 
airt  e  riu,  Ged  tha  mi  toirt 
fianuis  mu  m'  thimchioll  fèin, 
gidheadh  a  ta  m'  f hianuis  flor : 
oir  a  ta  fhios  agam  cia  as  a 
thàinig  mi,  agus  c'àit  am  bheil 
mi  dol ;  ach  cha  'n  'eil  fhios 
agaibh-sa  cia  as  a  thàinig  mi,  no 
c'àit  am  bheil  mi  dol. 

15  Tha  sibhse  a'  toirt  breth  a 
rèir  na  feòla ;  cha  'n  'eil  mise  a' 
toirt  breth  air  aon  duine. 

16  Agus  gidheadh  ma  bheir 
mise  breth,  tha  mo  bhreth  fìr- 

'  co'ni/t-fìiios,  coiìiiiicìis. 

inneach  :  oir  cha  'n  'eil  mi  m' 
aonar,  ach  mise  agus  an  t-Athair 
a  chuir  uaith  mi. 

17  Agus  a  ta  e  sgrìobhta  ann 
bhur  lagh  fèin,  gu  bheil  fianuis 
dithis  dhaoine  fìor. 

18  Is  aon  mise  a  ta  dèanamh 
fianuis  mu  m'  thimchioll  fèin, 
agus  a  ta  an  t-Athair  a  chuir 
uaith  mi,  a'  dèanamh  fìanuis  mu 
m'  thimchioll. 

19  An  sin  thubhairt  iad  ris, 
C'  àit  am  bheil  t'Athair  ?  Fhreag- 
air  losa,  Cha  'n  aithne  dhuibhse 
aon  chuid  mise  no  m'  Athair : 
nam  biodh  eòlas  agaibh  ormsa, 
bhiodh  eòlas  agaibh  air  m'  Ath- 
air  mar  an  ceudna. 

20  Labhair  losa  na  briathra  so 
an  tigh-coimhead  an  ionmhais, 
ag  teagasg  dha  san  teampull : 
agus  cha  do  chuir  duine  air  bith 
làmh  ann ;  oir  cha  robh  'uair 
fathast  air  teachd. 

21  An  sin  thubhairt  losa  riu 
a  rìs,  Tha  mise  a'  falbh,  agus 
iarraidh  sibh  mi,  agus  bàsaichidh 
sibh  ann  bhur  peacadh :  cha  'n 
urrainn  sibhse  teachd  do  'n  àit 
am  bheil  mise  a'  dol. 

22  An  sin  thubhairt  na  h-Iùdh- 
aich,  Am  marbh  se  e  fèin?  do 
bhrìgh  gu  bheil  e  'g  ràdh,  Far 
am  bheil  niise  a'  dol,  cha  'n  urr- 
ainn  sibhse  teachd. 

23  Agus  thubliairt  e  riu,  Tha 
sibhse  o  shìos,  tha  mise  o  shuas : 
tha  sibhse  do  'n  t-saoghal  so,  cha 
'n  'eil  mise  do  'n  t-saoghal  so. 

24  Uime  sin  thubliairt  mi  ribh, 
Gu'm  bàsaich  sibh  ann  'bhur 
peacaibh :  oir  mur  creid  sibh 
gur  mise  c,  glieibh  sibh  bàs  ann 
bhur  peacaibh. 

25  An  sin  thubhairt  iad  ris, 
Cò  thusa  ?  Agus  thubhairt  losa 
riu,  An  neach  sin  fèin  a  thubh- 
airt  mi  ribh  o  thùs. 

26  Tha  mòran  agam  ri  ràdh, 
agus  r'  a  bhreithneachadh  m'  ur 
timchioll-sa :  ach  a  ta  an  Tì  a 
chuir  uaith  mi  firinneach  ;  agus 
a  ta  mise  a'  labhairt  ris  an  t- 
saoghal  nan  nithe  a  chuala  mi 
uaith-san. 

27  Cha  do  thuig  iad  gu  'm 
b'  ann  mu  thimchioll  an  Athar  a 
labhair  e  riu. 

28  An  sin  thubhairt  losa  riu, 
'Nuair  a  thogas  sibli  suas  Mac 
an  duine,  an  sin  bithidh  fios 
agaibh  gur  mise  e^,  agus  nach  'eil 
mi  dèanamh  ni  sam  bith  uam 
fèin ;  ach  mar  a  theagaisg  m' 
Athair  mi,  gu  blieil  mi  labhairt 
nan  nithe  so. 

29  Agus  tha  'n  Tì  a  chuir  uaith 
mi  maille  rium  :  cha  d'  fhàg  an 
t-Athair  a'  m'  aonar  mi,  do 
bhrìgh  gu  bheil  mi  dèanamh  a 
ghnàth  nan  nithe  sin  a  's  tait- 
neach  leis. 

30  An  uair  a  blia  e  labhairt 
nan  nithe  so,  clireid  mòran  ann. 

31  An  sin  thubliairt  losa  ris 
na  h-Iiidhaicli  a  chreid  ann,  Ma 
bhuanaicheas  sibh  ann  am  fhoc-  i 
al-sa,  bithidli  sibh  da  rìreadli  'nur 
deisciobuil  agam  ;  ! 

32  Agus  bitliidh  eòlas  agaibh 
air  an  fhìrinn,  agus  n\  an  fhìr- 
inn  saor  sibh.  ! 

33  Fhreagair  iad  e,  Is  sinne 
sliochd  Abrahaim,  agus  cha  robh  ^ 
sinn  riamh  fo  dhaorsa  aig  duine 
sam  bith  :  cionnus  a  ta  thusa  ag 
ràdh,  Bithidh  sibh  saor  ? 

'  bithidhjios  agaibh  co  mise. 

34  Fhreagair  losa  iad,  Gu 
deimhin  deimhin  a  ta  mi  ag 
ràdh  ribh,  ge  b'  e  nì  peacadh,  is 
seirbhiseach  do  'n  pheacadh  e. 

35  Agus  cha  'n  fhan  an  seirbh- 
iseach  san  tigh  gu  bràth :  ach 
fanaidh  am  mac  gu  bràth. 

36  Uime  sin  ma  nì  am  Mac 
saor  sibh,  bithidh  sibh  saor  da 
rireadh. 

37  Tha  fhios  agam  gur  sibh 
sliochd  Abrahaim  ;  ach  a  ta  sibh 
ag  iarraidh  mise  a  mharbhadh, 
do  blirìgh  nach  'eil  àit  aig  m' 
fhocal  annaibh. 

38  Tha  mise  a'  labhairt  an  ni 
sin  a  chunnaic  mi  aig  m'  Athair ; 
agus  tha  sibhse  a'  dèanamh  an  ni 
a  chunnaic  sibh  aig  bhur  n-athair 
fèin. 

39  Fhreagair  iadsan  agus  thubh- 
airt  iad  ris,  Is  e  Abraham  ar 
n-athair-ne.  Thubhairt  losa  riu, 
Nam  bu  chlann  do  Abraham 
sibh,  dhèanadh  sibh  oibre  Abra- 
haim. 

40  Ach  a  nis  tha  sibh  ag  iarr- 
aidh  mise  a  mharbhadh,  duine 
a  dh'  innis  duibh  an  fhìrinn,  a 
chuala  mi  o  Dhia :  cha  d'  rinn 
Abraham  so. 

41  Tha  siblise  a'  dèanamh  oibre 
bhur  n-athair  fèin.  An  sin 
thubhairt  iad  ris,  Cha  d'  rugadh 
an  strìopachas  sinne ;  tha  aon 
Atliair  againn,  eadhon  Dia. 

42  An  sin  thubhairt  losa  riu, 
Nam  b'  e  Dia  bhur  n-Athair, 
ghràdliaiclieadh  sibli  mise  :  oir 
chaidli  mise  macli,  agus  thàinig 
mi  o  Dhia  ;  agus  cha  d'  thàinig 
mi  uam  fèin,  ach  chuir  e-san 
uaitli  mi. 

43  C'  ar  son  nach  'eil  sibh  a' 

tiiigsinn  mo  clìòmhraidh  ?  do 
bhrigh  nach  urrainn  sibh  èisd- 
eachd  ri  m'  fhocal. 

44  Tha  sibhse  o  hlmr  n-ath- 
air  an  diabhul,  agiis  is  iad  ana- 
mianna  bhur  n-athar  a  's  toil 
leibh  a  dhèanamh  :  bha  e-san  'na 
mhortair'  o  thùs,  agus  cha  d'  f  han 
e  san  f hìrinn,  a  chionn  nach  'eil 
fìrinn  ann.  'Nuair  a  hibhras  e 
breug,  is  ann  uaith  fèin  a  ta  e 
labhairt :  oir  is  breugaire  e,  ag- 
us  is  e  athair  na  brèige. 

45  Agus  do  bhrìgh  gu  bheil 
mise  ag  innseadh  na  fìrinn, 
cha  'n  'eil  sibh  ga  m'  chreidsinn. 

46  Cò  agaibh-sa  chuireas  peac- 
adh  as  mo  leth-sa  ?  agus  ma 
tha  mi  ag  innseadh  na  firinn, 
c'  ar  son  nach  'eil  sibh  ga  m' 
chreidsinn  ? 

47  An  tì  a  ta  o  Dhia,  èisdidh 
e  ri  briathraibh  Dhè :  uime  sin 
cha  'n  'eil  sibhse  ag  èisdeachd, 
a  chionn  nach  an  o  Dhia  a  ta 
sibh. 

48  An  sin  fhreagair  na  h- 
lùdhaich,  agus  thubhairt  iad  ris, 
Nach  maith  a  thubhairt  sinn  gur 
Samaritanach  thu,  agus  gu  bheil 
deamhan  agad  ? 

49  Fhreagair  losa,  Cha  'n  'eil 
deamhan  agam  ;  ach  a  ta  mi 
toirt  urraim  do  m'  Athair,  agus 
a  ta  sibhse  toirt  eas-urraim 
dhomh-sa. 

50  Agus  cha  'n  'eil  mi  'g  iarr- 
aidh  mo  ghlòire  fèin  :  tha  neach 
a  ta  'g  iarraidh  agus  a'  toirt 
breth, 

51  Gu  deimhin  deimhin  a  ta 
mi  ag  ràdh  ribh,  Ma  choimhid- 
eas  neach  m'  fhocal-sa,  cha  'n 

'  'na  fliear  -millidh  dhaoinc. 

fhaic  e  bàs  am  feasd. 

52  An  sin  thubhairt  na  h-Iùdh 
aich  ris,  A  nis  tha  fhios  againn 
gu  bheil  deamhan  agad.  Fhuair 
Abraham  bàs,  agus  na  fàidhean  ; 
gidheadh  a  ta  thusa  ag  ràdh, 
Ma  choimhdeas  duine  m'  f  hocal- 
sa,  cha  bhlais  e  bàs  am  feasd. 

53  Am  mò  thusa  na  ar  n-ath- 
air  Abraham,  a  fhuair  bàs  ? 
agus  fhuair  na  fàidhean  bàs : 
cò  a  tha  thu  dèanamh  dhìot 
fèin  ? 

54  Fhreagair  losa,  Ma  tha  mì 
toirt  glòire  dhomh  fèin,  cha  'n 
'eil  ach  neo-ni  a'  m'  ghhnr  :  is 
e  m'  Athair  a  ta  toirt  glòire 
dhomh,  neach  a  ta  sibhse  ag 
ràdh  gur  e  bhur  Dia  e  : 

55  Gidheadh  cha  do  ghabh 
sibh  eòlas  air  ;  ach  a  ta  eòlas 
agam-sa  air :  agus  nan  abrainn, 
Nach  aithne  dhomh  e,  bhithinn 
cosmhuil  ribhse  a'  m'  bhreugaire  : 
ach  is  aithne  dhomh  e,  agus  a  ta 
mi  coimhead^  'fhocail. 

56  Bha  dèidh**  mhòr  aig  Abra- 
ham  bhur  n-athair-sa  air  mo 
là-sa  f  haicinn :  agus  chunnaic 
se  e,  agus  rinn  e  gàirdeachas. 

57  An  sin  thubhairt  na  h- 
lùdhaich  ris,  Cha  'n  'eil  thu 
fathast  leth-cheud  bliadhna  dh'- 
aois,  agus  am  faca  tu  Abra- 
ham  ? 

58  Thubhairt  losa  riu,  Gu 
deimhin  deimhin  a  ta  mi  ag 
ràdh  ribh,  Mun  robh  Abraham 
ann,  A  TA  MISE. 

59  An  sin  thog  iadsan  clachan 
chum  an  tilgeadh  air :  ach  dh'- 
fhohiich  losa  e  fèin,  agus  chaidh 
e  mach  as  an  teampull,  a'  dol 

^  glèidheadh.        ■*  togrudh,  gàirdeochas. 

troimh  am  meadhon,  [agus  mar 
sin  chaidh  e  seachad.] 

CAIB.  IX. 

1  Dh'aisìgeadh  a  radharc  do  dhuinc  a  rugadh 
dall:  13  Thugadh  echum  nam  Phàiriseach: 
15  ghabh  iad  corruich  ris,  agus  thilg  iad 
mach  as  an  t-sionagog  e ;  35  uch  a  ta 
Cr)osd  a  guhhail  ris.  39  Cò  iadsan  a  ta 
Crìosd  a'  soillseachadh. 

AGUS  an  uair  a  ghabh  losa 
seachad,  chunnaic  e  duine 
a  bha  dall  o  rugadh  e. 

2  Agus  dh'fheòraich  a  dheis- 
ciobuil  deth,  ag  ràdh,  A  mhaigh- 
stir,  cò  a  pheacaicli,  an  duine 
so,  no  a  phàrantan,  gu  'n  d'  rug- 
adh  dall  e  ? 

3  Fhreagair  losa,  Cha  do  pheac- 
aich  aon  chuid  an  duine  so,  no 
a  phàrantan  :  ach  a  chum  gu  'm 
^oillsichte  oibre  Dhè  ann. 

4  Is  èigin  domh-sa  oibre  an  Tì 
a  chuir  uaith  mi  a  dhèanamh,  am 
feadh  is  là  e  :  tha  'n  oidhche  a' 
teachd,  'nuair  nach  urrainn  aon 
duine  obair  a  dèanamh. 

5  Am  feadh  a  ta  mise  san  t- 
saoghal,  is  mi  solus  an  t-saoghail. 

6  'Naair  a  thubhairt  e  na  nithe 
so,  chuir  e  sile  air  an  talamh, 
agus  rinn  e  criadh^  do  'n  t-sile, 
agus  sgaoil  e  a'  chriadh  air  sùil- 
ibh  an  doill. 

7  Agus  thubhairt  e  ris,  Imich, 
ionnlaid  ann  an  lochan  Shiloaim, 
(is  e  sin  air  eadar-theangach- 
adh,  Air  a  chur.)  Uime  sin  dh'- 
imich  e,  agus  dh'ionnlaid  e,  agus 
thàinig  e  a'  faicinn. 

8  Uime  sin  thubhairt  na  coimh- 
earsnaicli,  agus  iadsan  a  chunn- 
aic  dall  e  roimhe  sin,  Nach  e  so 
e-san  a  blia  'na  s]ìuidlie  aa:  iarr- 

 o 

aidh  na  dèirce  ? 

9  Thubhairt  cuid,  Is  e  so  e  ; 
cuid  eile,  Tha  e  cosmhuil  ris : 
thubhairt  e  fèin,  Is  mise  e. 

10  Air  an  aobhar  sin  thubh- 
airt-iad  ris,  Cionnus  a  dh'fhosg- 
ladh  do  shùilean? 

11  Fhreagair  e-san  agus  thubh- 
airt  e,  Rinn  duine  d'  an  ainm 
losa  criadh,  agus  sgaoil  e  air  mo 
shùilibh  i,  agus  thubhairt  e  rium, 
Imich  gu  lochan  Shiloaim,  agus 
ionnlaid :  agus  dh'imich  mi  agus 
dh'ionnlaid  mi,  agus  fhuair  mi 
mo  radharc. 

12  An  sin  thubhairt  iad  ris, 
C'  àit  am  bheil  e  ?  Thubhairt 
e-san,  Cha  'n  aithne  dhomh. 

13  Thug  iad  chum  nam  Phàir- 
iseach  e-san  a  bha  roimhe  dall. 

14  Agus  b'  i  an  t-sàbaid  a  bha 
ann  an  uair  a  rinn  losa  a' 
chriadh,  agus  a  dh'fhosgail  e 
'shuilean. 

15  An  sin  a  rìs  dh'f  heòraich  na 
Phàirisich  dheth  mar  an  ceudna 
cionnus  a  fhuair  e  a  radharc. 
Agus  thubhairt  e-san  riu,  Chuir 
e  criadh  air  mo  shùihbh,  agus 
dh'  ionnlaid  mi,  agus  tlia  mi  a' 
faicinn. 

16  Uime  sin  thubhairt  cuid  do 
na  Phàirisich,  Cha  'n  'eil  an 
duine  so  o  Dhia,  do  bhrìgh  nach 
'eil  e  glèidheadh  na  sàbaid. 
Thubhairt  cuid  eile,  Cionnus  a 
dh'fheudas  duine  a  ta  'na  pheac- 
ach,  an  leithide  so  do  mhior- 
bhuilibh  a  dhèanamh  ?  Agus  bha 
eas-aonachd  'nam  measg. 

17  Thubhairt  iad  a  rìs  ris  an 
duine  dhall,  Ciod  a  ta  thusa  a» 
ràdh  uime,  a  thaobh  gu  'n  d' 

-  roinn,  sgaradh 

fliosgail  e  do  shùilean  ?  Agus 
tluibhairt  e-san,  is  fàidh  e. 

18  Ach  cha  do  chreid  na  h- 
lùdhaich  m'  a  thimchioll,  gu  'n 
robh  e  dall,  agus  gu  'n  d'fhuair 
e  a  radharc,  gus  an  do  ghairm 
iad  pàrantan  an  tì  a  fhuair  a 
radharc. 

19  Agus  dh'fhiosraich  iad 
dhiubh,  ag  ràdh,  An  e  so  bhur 
mac-sa,  ata  sibh  agràdh  a  rugadh 
dall?  cionnus  ma  seadh  a  ta  e 
nis  a'  faicinn  ? 

20  Fhreagair  a  phàrantan  iad 
agus  thubhairt  iad,  Tha  fhios 
againn  gur  e  so  ar  mac,  agus 
gu  'n  do  rugadh  dall  e : 

21  Ach  cionnus  a  ta  e  nis  a' 
faicinn,  cha  'n  'eil  f  hios  againn ; 
no  cò  a  dh'fhosgail  a  shùilean, 
cha  'n  aithne  dhuinn :  tha  e  fèin 
air  teachd  gu  aois,  feòraichibh 
dheth,  labhraidh  e  air  a  shon 
fèin. 

22  Thubhairt  a  phàrantan  na 
briathra  so,  a  chionn  gu  robh 
eagal  nan  lùdhach  orra:  oir 
shuidhich  na  h-Iùdhaich  a 
cheana  eatorra  fèin,  Nan  aid- 
icheadh  duine  sam "  bith  gu  'm 
b'  e-san  Crìosd,  gu'n  rachadh  a 
chur  as  an  t-sionagog. 

23  Air  an  aobhar  sin  thubh- 
airt  a  phàranta,  Tha  e  air  teachd 
gu  aois,  feòraichibh  dheth  fèin. 

24  Air  an  aobhar  sin  ghairm 
iad  an  dara  uair  an  duine  a 
bha  dall,  agus  thubhairt  iad 
l  is,  Thoir  glòir  do  Dhia :  tha 
fhios  againne  gur  peacach  an 
duine  so. 

25  An  sin  fhreagair  e-san  ag- 
us  thubhairt  e,  Am  peacach  e 
cha  'n  aithne  dhomh :  air  aon  ni 

tha  fhios  agam,  air  dhomh  bhi 
dall,  gu  bheil  mi  nis  a'  faicinn. 

26  Ach  thubhairt  iad  ris  a  rìs, 
Ciod  a  rinn  e  dhuit?  cionnus  a 
dh'f hosgail  e  do  shùilean  ? 

27  Fhreagair  e  iad,  Dh'innis 
mi  dhuibh  a  cheana,  agus  cha 
d'  èisd  sibh ;  c'  ar  son  a  b'  àill 
leibh  a  chluinntinn  a  rìs?  am 
bheil  a'  mhiann  oirbhse  bhi  'nur 
deisciobuil  aige  mar  an  ceud- 
na? 

28  An  sin  chàin  iad  e,  agus 
thubhairt  iad,  Is  tusa  a  dheis- 
ciobul ;  ach  is  sinne  deisciobuil 
Mhaois. 

29  Tha  fhios  againn  gu  'n  do 
labhair  Dia  ri  Maois :  ach  mu 
thimchioll  an  f  hir  so,  cha  'n  'eil 
fhios  againn  cia  as  da. 

30  Fhreagair  an  duine  agus 
thubhairt  e  riu,  An  so  tha  ni 
iongantach,  nach  'eil  fhios  ag- 
aibh  cia  as  da,  agus  gu  'n  d' 
f  hosgail  e  mo  shùilean  ; 

31  Ach  a  ta  fhios  againn  nach 
èisd  Dia  ri  peacaich  :  ach  ma  ta 
neach  air  bith  'na  f  hear-aoraidh 
do  Dhia,  agus  a'  dèanamh  a 
thoile,  ris-san  èisdidh  e. 

32  O  thoiseach  an  t-saoghail 
cha  chualas  gu  'n  d'  f  hosgail  aon 
neach  sùilean  duine  a  rugadh 
dall. 

33  Mur  biodh  an  duine  so  o 
Dhia,  cha  b'  urrainn  e  ni  sam 
bith  a  dhèanamh. 

34  Fhreagair  iadsan  agus 
thubhairt  iad  ris,  Rugadh  thusa 
uile  ann  am  peacaibh,  agus  am 
bheil  thu  'gar  teagasg-ne  ?  ag- 
us  thilg  iad  a  mach  e. 

35  Chual  losa  gu  'n  do  thilg 
iad  a  mach  e ;   agus  air  dha 

fhaotainn,  thubhairt  e  ris,  Am 
bheil  thu  creidsinn  ann  am  Mac 
Dhè? 

36  Fhreagair  e-san  agus  thubh- 
airt  e,  Cò  e,  a  Thighearn,  chum 
gu  'n  creid  mi  ann? 

37  Agus  thubhairt  losa  ris, 
Chunnaic  thu  araon  e,  agus  an 
Tì  a  ta  labhairt  riut,  is  e-san  e. 

38  Agus  thubhairt  e-san,  Tha 
mi  creidsinn,  a  Thighearn.  Ag- 
us  rinn  e  aoradh  dha. 

39  Agus  thubhairt  losa,  Is  ann 
chum  breitheanais  a  thàinig 
mise  chum  an  t-saoghail  so, 
chum  iadsan  nach  'eil  a'  faicinn, 
gu  'm  faiceadh  iad ;  agus  gu  'm 
biodh  iadsan  a  ta  faicinn,  air  an 
dèanamh  dall. 

40  Agus  chuala  cuid  do  na 
Phàirisich,  a  bha  maille  ris  na 
nitlie  so,  agus  thubhairt  iad  ris, 
Am  bheil  sinne  dall  mar  an 
ceudna  ? 

41  Thubhairt  losa  riu,  Nam 
bitheadh  sibh  dall,  cha  bhiodh 
peacadh  agaibh :  ach  a  nis  a  ta 
sibh  ag  ràdh,  Is  lèir  dhuinn ; 
uime  sin  tha  bhur  peacadh  a' 
fantuinn. 

CAIB.  X. 

1  Is  e  Criosd  an  dorus  agus  an  dcadh  bhuach- 
aill.  19  lomadh  gnè  Iharuìl  m'  a  thim- 
chìoll.  24  dhcarbh  e  le  'oihribh  gur  e  feìn 
Criosd  Muc  Dhè  ;  39  cìiaìdh  e  as  o  na  h- 
lìidhaich ;  40  agus  ràinig  e  taobh  thall 
lordain,  far  an  do  chreidmòran  ann. 

GU  deimhin  deimhin  a  ta  mi 
ag  ràdh  ribh,  An  tì  nach 
tèid  a  stigh  troimh  an  dorus  do 
chrò  nan  caorach,  ach  a  thèid 
suas  air  sheòl  eile,  is  gaduiche 
agus  fear-reubainn  e-san. 
2  Ach  an  tì  a  thèid  a  steach  air 

an  dorus,  is  e-san  buachaill  nan 
caorach. 

3  Dhasan  fosglaidh  an  dorsair; 
agus  èisdidh  na  caoraich  r'  a 
ghuth :  agus  gairmidh  e  a 
chaoraich  fèin  air  an  ainm,  agus 
treòraicheadh  e  mach  iad. 

4  Agus  an  uair  a  chuireas  e 
mach  a  chaoraich  fèin,  imich- 
idh  e  rompa,  agus  leanaidh  na 
caoraich  e :  oir  is  aithne  dhoibh 
a  ghuth. 

5  Agus  cha  lean  iad  coigreach, 
ach  teichidh  iad  uaith,  do  bhrigh 
nach  aithne  dhoibh  guth  choig- 
reach. 

6  An  cosamhlachd  so  labhair 
losa  riu :  ach  cha  do  thuig  iad- 
san  ciod  iad  na  nithe  a  labhair  e 
riu. 

7  An  sin  thubhairt  losa  riu  a 
ris,  Gu  deimhin  deimhin  a  ta  mi 
ag  ràdh  ribh,  gur  mise  dorus 
nan  caorach. 

8  ladsan  uile  a  thàinig  romh- 
am-sa,  is  gaduichean  agus  luchd- 
reubainn  iad :  ach  cha  d'  èisd  na 
caoraich  riu. 

9  Is  mise  an  dorus :  ma  thèid 
neach  air  bith  steach  tromham- 
sa,  tèarnar  e,  agus  thèid  e  steach 
agus  a  mach,  agus  gheibh  e 
ionaltradh. 

10  Cha  tig  an  gaduiche  ach  a 
ghoid,  agus  a  mharbhadh,  agus 
a  mhilleadh  :  thàinig  mise  chum 
gu  'm  biodh  beatha  aca,  agus 
gu  'm  biodh  i  aca  ni  's  pailte. 

11  Is  miseam  buachaill  maith: 
leigidh^  am  buachailP  maith 
'anam  sìos  air  son  nan  caorach. 

12  Ach  am  fear  -  tuarasdail, 
agus  an  tì  nach  e  am  buachaill, 

'  cuiridh.  ^  an  t-aodhaire. 

agus  nach  leis  fèin  na  caoraich, 
chì  e  am  madadh-alluidh  a' 
teachd,  agus  fàgaidh  e  na  caor- 
aich,  agus  teichidh  e :  agus  glac- 
aidh  am  madadh-alluidh  iad, 
agus  sgapaidh  e  na  caoraich. 

13  Ach  teichidh  am  fear- 
tuarasdail,  a  chionn  gur  fear- 
tuarasdail  e,  agus  nach  'eil  suim 
aige  do  na  caoraich. 

14  Is  mise  am  buachaiU 
maith,  agus  is  aithne  dhomh 
mo  chaoraich  fèin,  agus  aithnich- 
ear  le  m  chaoraich  fèin  mi. 

15  Mar  is  aithne  do  'n  Athair 
mise,  mar  sin  is  aithne  dhomh- 
sa  an  t-Athair:  agus  a  ta  mi 
leigeadh  m'  anama  sìos  air  son 
nan  caorach. 

16  Agus  a  ta  caoraich  eile 
agam,  nach  'eil  do  'n  chrò  so :  is 
èigin  domh  iad  sin  mar  an 
ceudna  thoirt  a  stigh,  agus  èisd- 
idh  iad  ri  m'  ghuth ;  agus  bith- 
idli  aon  treud  ann,  agus  aon 
bhuachaill. 

17  Air  an  aobhar  so  is  ionmh- 
uinn^  leis  an  Athair  mise,  air 
son  gu  'n  leig  mi  sìos  m'  anam, 
chum  gu  'n  glac  mi  e  a  ris. 

18  Cha  'n  'eil  neach  air  bith 
'ga  thoirt  uam,  ach  a  ta  mi  'ga 
leigeadh  sìos  uam  fèin :  tha 
cumhachd  agam  a  leigeadh  sìos, 
agus  tha  cumhachd  agam  a 
ghlacadh  a  rìs.  An  àithne  so 
fhuair  mi  o  m'  Athair. 

19  Air  an  aobhar  sin  dh'- 
èirich  eas-aonachd  a  rìs  am 
measg  nan  lùdhach  air  son  nam 
briathra  so. 

20  Agus     thubhairt  riìòran 


diubh,  Tha  deamhan  aige,  agus 
tha  e  air  bhoile^;  c'  ar  son  a  tha 
sibh  ag  èisdeachd  ris  ? 

21  Thubhairt  cuid  eile,  Cha  'n 
iad  so  briathra  duine  anns  am 
bheil  deamhan ;  am  bheil  deamh- 
an  comasach  air  sùilean  nan 
dall  fhosgladh? 

22  Agus  bha  fèill  -  chuimhne 
an  ath-choisreagaidh  ^  ann  an  le- 
rusalem,  agus  b'  e  an  geamh- 
radh  a  bha  ann. 

23  Agus  bha  losa  a'  sràid- 
imeachd  san  teampull  ann  an 
sgàth-thigh*  Sholaimh. 

24  An  sin  chruinnich  na  h- 
lùdhaich  m'  a  thimchioll,  agus 
thubhairt  iad  ris,  Cia  fhad  a 
chumas  tu  ar  n-anama  an  amh- 
arus?  ma  's  tu  Crìosd,  innis 
dhuinn  gu  follaiseach. 

25  Fhreagair  losa  iad,  Dh'- 
innis  mi  dhuibh,  agus  cha  do 
chreid  sibh  :  na  h-oibre  a  ta  mi 
dèanamh  an  ainm  m'  Athair, 
tha  iad  sin  a'  toirt  fianuis  mu  m' 
thimchioll. 

26  Acli  cha  'n  'eil  sibhse  a' 
creidsinn ;  oir  cha  'n  ann  do  m' 
chaoraich  sibh,  mar  thubhairt 
mi  ribh. 

27  Tha  mo  chaoraich-sa  ag 
èisdeachd  ri  m'  ghuth,  agus  is 
aithne  dhomh  iad,  agus  leanaidh 
iad  mi : 

28  Agus  bheir  mi  a'  bheatha 
mhaireannach  dhoibh  ;  agus  cha 
sgriosar'  iad  am  feasd,  ni  mò  a 
spìonas  neach  air  bith  as  mo 
làimh  iad. 

29  M'Athair  a  thug  dhomh-sa 
iad,  is  mò  e  na  na  h-uile  ;  agus 


'  toigh. 


'  mìii  chcilì. 

cha  'n  iirrainn  neach  air  hith  an 
spìonadh  à  làimh  m'  Athar. 

30  Mise  agus  an  t-Athair,  is 
aon  sinn. 

31  Uime  sin  thog  na  h-Iùdhaich 
clachan  a  rìs  chum  a  chlachadh. 

32  Fhreagair  losa  iad,  Nochd 
mi  dhuibh  mòran  do  oìbribh 
maithe  o  m'  Athair ;  cia  do  na 
h-oibribh  sin  air  son  am  bheil 
sibh  ga  m'  chlachadh  ? 

33  Fhreagair  na  h-Iùdhaich 
e,  ag  ràdh,  Air  son  oibre  maithe 
cha  'n  'eil  sinn  ga  d'  chlachadh  ; 
ach  air  son  toibheim,  agus  air 
son,  air  bhi  dhuitse  a'  d'  dhuine, 
gu  bheil  thu  dèanamh  Dè  dhìot 
ìèin. 

34  Fhreagair  losa  iad,  Nach 
'eil  e  sgriobhta  ann  bhur  lagh- 
sa,  Thubhairt  mi,  Is  dèe  sibh  ? 

35  Ma  thubhairt  e  dèe  riusan, 
dh'ionnsuidh  an  robh  focal  Dè, 
agus  nach  feudar  an  sgriobtuir 
a  bhriseadh  * ; 

36  An  abair  sibh  ris-san,  a 
naomhaich  an  t-Athair,  agus  a 
chuir  e  chum  an  t-saoghail,  Tha 
tliu  a'  labhairt  toibheim ;  air 
son  gu  'n  dubhairt  mi,  Is  mi  Mac 
Dhè? 

37  Mur  dèan  mi  oibre  m' 
Athar,  na  creidibh  mi. 

38  Ach  ma  m,  ged  nach  creid 
sibh  mise,  creidibh  na  h-oibre, 
chum  gu  'm  bì  fios  agaibh,  agus 
gu  'n  creid  sibh  gu  bheil  an  t- 
Athair  annam-sa,  agus  mise 
annsan. 

39  Uime  sin  dh'iarr  iad  a  rìs 
a  ghlacadh  :  ach  chaidh  e  as  an 
làimh. 


sgaoileadh. 

40  Agus  chaidh  e  ris  do  'n 
taobh  thall  dolordan,  do 'n  ionad 
anns  an  robh  Eoin  air  tùs  ri 
baisteadh;  agus  rinn  e  còmh- 
nuidh  an  sin. 

41  Agus  thàinig  mòran  d'  a 
ionnsuidli,  agus  thubhairt  iad, 
Cha  d'  rinn  Eoin  aon  mhior- 
bhuil :  ach  bha  na  h-uile  nithe 
thubhairt  Eoin  mu  'n  duine  so 
fìor. 

42  Agus  chreid  mòran  san  àit 
sin  air. 

cAiB.  xr. 

1  Thog  Criosd  suas  Lasarus  an  deigh  dha  hhi 
ceithir  làithean  san  uaigh.  45  Chreid 
mòran  do  na  h-Iàdhaich.  47  Chum  na  h- 
àrd-shagairt  agus  na  Phàirisich  comhairle 
an  aghaidh  Chfiosd.  49  Rinn  Caiaphas 
faidheadaireachd.  65  Aig  a'  chàisg  dh'iarr 
an  sluagh  Crlosd  ;  57  dhcalbh  na  h-nachd- 
arain  iìinleachdan  gu  e-san  a  ghlacadh. 

ANIS  bha  duine  àraidh  gu 
tinn,  d'  am  6'  ainm  Lasarus 
o  Bhetani,  baile  Mhuire  agus 
Mharta  a  peathar. 

2  (B'  i  Mhuire  sin  a  dh'ùng  an 
Tighearn  le  oladh  luachmhoir, 
agus  a  thiormaich  a  chosan  le  a 
folt,  aig  an  robh  a  bràthair  La- 
sarus  gu  tinn.) 

3  Uime  sin  chuir  a  pheath- 
raiche  fios  d'  a  ionnsuidh,  ag 
ràdh,  A  Thighearn,  feuch,  tha  'n 
tì  a  's  ionmhuinn  leat  tinn. 

4  'Nuair  a  chual  losa  so,  thubh- 
airt  e,  Cha  'n  'eil  an  tinneas  so 
chum  bàis,  ach  a  chum  glòire 
Dhè,  chum  gu  'm  bì  Mac  Dhè 
air  a  ghk')rachadh  d'  a  thaobh. 

5  A  nis  b'  ionmhuinn  le  losa 
Marta,  agus  a  piuthar,  agus  La- 
sarus. 

6  Uime  sin  an  uair  a  chual  e 

gii  'n  robh  e-san  tinn,  db'fhan  e 
fathast  dà  là  anns  an  ionad  an 
robh  e. 

7  'Na  dhèigh  sin  thubhairt  e 
r'  a  dheisciobluibh,  Rachamaid  a 
rìs  do  ludea. 

8  Thubbairt  a  dheisciobuil 
ris,  A  Mhaighstir,  a  nis  dh'iarr 
na  h-Iùdhaich  do  chlachadh; 
agus  am  bheil  thu  dol  a  ris  an 
sin? 

9  Fhreagair  losa,  Nach  'eil 
dà  uair  dheug  san  là?  Ma  dh'- 
imicheas  duine  anns  an  là,  cha 
tuislich  e,  oir  tha  e  faicinn  sol- 
uis  an  t-saoghail  so  : 

10  Ach  ma  dh'imicheas  duine 
anns  an  oidhche,  tuislichidh  e, 
do  bhrigh  nach  'eil  an  solus  ann. 

11  Na  nithe  so  labhair  e : 
agus  'na  dhèigh  sin  thubhairt  e 
riu,  Tha  ar  caraid  Lasarus  'na 
chodal ;  ach  a  ta  mise  a'  dol 
chvmi  gu'ndùisgmi  as  a  chodal  e. 

12  An  sin  thubhairt  a  dheis- 
ciobuil,  A  Thighearn,  ma  tha  e 
'na  chodal,  bithidh  e  slàn. 

13  Gidheadh  labhair  losa  m'  a 
bhàs :  ach  shaoil  iadsan  gu  'n  do 
labhair  e  mu  thimchioll  fois 
codaiL 

14  An  sin  thubhairt  losa  riu 
gu  soilleir,  Fhuair  Lasarus  bàs: 

15  Agus  a  ta  mi  subhach  air 
bhur  son-sa  nach  robh  mi  an  sin, 
chum  gu  'n  creid  sibh  ;  ach  rach- 
amaid  d'  a  ionnsuidh. 

16  An  sin  thubhairt  Tomas,  ris 
an  abrar  Didimus,  r'  a  cho-dheis- 
ciobluibh,  Rachamaid-ne  mar 
an  ceudna,  chum  gu  'm  faigh 
sin  bàs  maille  ris. 

17  An  sin  an  uair  a  thàinig 
losa,  fhuair  se  e  an  dèigh  dha 

bhi  cheana  ceithir  làithean  san 
uaigh. 

18  (A  nis  bha  Betani  fagus  do 
lerusalem,  mu  thimchioll  cùig 
stàide  deug  uaith.) 

19  Agus  thàinig  mòran  do 
na  h-Iùdhaich  chum  Mharta  ag- 
us  Mhuire,  gu  comhfhurtachd 
a  thoirt  doibh  a  thaobh  am 
bràthar. 

20  An  sin  an  uair  a  chuala 
Mharta  gu  'n  robh  losa  a'  teachd, 
chaidh  i  'na  chòdhail :  ach 
shuidh  Muire  san  tigh. 

21  An  sin  thubhairt  Marta  ri 
losa,  A  Thighearn,  nam  biodh 
tusa  an  so,  cha  'n  f  haigheadh  mo 
bhràthair  bàs. 

22  Ach  à  ta  fhios  agam  a  nis 
fèin,  ge  b'  e  air  bith  nithe  a  dh'- 
iarras  tu  air  Dia  gu  'n  toir  Dia 
dhuit  iad. 

23  Thubhairt  losa  rithe,  Eir- 
idh  do  bhràthair  a  rìs. 

24  Thubhairt  Marta  ris,  Tha 
fhios  agam  gun  èirich  e  a  rìs 
san  aiseirigh  air  an  là  dheir- 
eannach. 

25  Thubhairt  losa  rithe,  Is 
mise  an  aiseirigh,  agus  a'  beatha: 
an  ti  a  chreideas  annam-sa,  ged 
gheibheadh  e  bàs,  bithidh  e 
beò : 

26  Agus  ge  b'  e  neach  a  ta  beò, 
agus  a'  creidsinn  annam-sa,  cha  'n 
fhaigh  e  bàs  am  feasd.  Ara 
bheil  thu  creidsinn  so  ? 

27  Thubhairt  i  ris,  Tha,  a 
Thighearn  :  tha  mi  creidsinn 
gur  tusa  Crìosd,  Mac  Dhè,  a 
bha  gu  teachd  chum  an  t-saogh- 
ail. 

28  Agus  air  dh'  i  na  nithe  so 
ràdh,  dh'fhalbh  i,  agus  ghairm  i 

a  piuthar  Muire  an  uaignidheas\ 
ag  ràdh,  Thàinig  am  Maighstir, 
agus  tha  e  ga  d'  ghairm, 

29  'Nuair  a  chual  ise  sin,  dh'- 
èirich  i  gu  grad,  agus  thàinig  i 
d'  a  ionnsuidh. 

30  A  nis  cha  robh  losa  fathast 
air  teachd  do  'n  bhaile,  ach  bha 
e  anns  an  àit  an  do  choinnich 
Marta  e. 

31  An  sin  na  h-Iùdhaich  a  bha 
maille  rithe  san  tigh,  agus  a' 
toirt  comhf  hurtachd  dh'  i,  'nuair 
a  chunnaic  iad  Muire  gu'n  d' 
èirich  i  gu  grad,agus  gu'n  deach- 
aidh  i  mach,  lean  iad  i,  ag  ràdh, 
Tha  i  dol  chum  na  h-uaighe,  a 
chaoineadh  an  sin. 

32  An  sin  an  uair  a  thàinig 
Muire  do  'n  àit  an  robh  losa, 
agus  a  chunnaic  i  e,  thuit  i  aig  a 
chosaibh,  ag  ràdh  ris,  A  Thigh- 
earn,  nam  biodh  tusa  an  so,  cha'n 
fhaigheadh  mo  bhràthair  bàs. 

33  Uime  sin  an  uair  a  chunn- 
aic  losa  i  a'  gul,  agus  na  h-Iùdh- 
aich  a  thàinig  maille  rithe  a'  gul 
mar  an  ceudna,  rinn  e  osna  'na 
spiorad,  agus  chuir  se  e  fèin  fo 
àmhghar^. 

34  Agus  thubhairt  e,  C'  àit  an 
do  chuir  sibh  e  ?  Thubhairt  iad 
ris,  A  Thighearn,  thig  agus  faic. 

35  Ghuil  losa. 

36  An  sin  thubhairt  na  h-Iùdli- 
aich,  Feuch  cionn  is  a  ghràdh- 
aich  se  e ! 

37  Agus  thubhairt  cuid  diubh, 
Nach  feudadh  an  duine  so  a  dh'- 
f  hosgail  sùilean  an  doill,  a  thoirt 
fa'near  nach  faigheadh  eadhon 
am  fear  so  bàs  ? 

38  Uime  sin  thàinig  losa,  ag 

'  os  losal.  •  thriohlaid. 

!  osnaich  a  rìs  ann  fèin,  chum  na 
'  h-uaighe.  Agus  b'  uaimh^  i,  ag- 
j  us  bha  clach  air  a  cur  oirre. 
i    39  Thubhairt  losa,  Togaibh  a' 

chlach.  ThubhairtMarta,piuth- 
1  ar  an  duine  mhairbh,  ris,  A 
i  Thighearn,  tha  nis  droch  bhol- 
I  adh  dheth  ;  oir  is  e  so  an  ceath- 

ramh  là*. 

40  Thubhairt  losa  rithe,  Nach 
dubhairt  mi  riut,  Ma  chreideas 
tu,  gu  'm  faic  thu  glòir  Dhè  ? 

41  An  sin  thog  iad  a'  chlach 
(o  'w  àit  anns  an  robh  an  duine 
marbh  air  a  chur.)  Agus  thog 
losa  suas  a  shùilean,  agus  thubh- 
airt  e,  Athair,  tha  mi  toirt  buidh- 
eachais  duit  gu  'n  d'  èisd  thu 
rium. 

42  Agus  bha  fhios  agam  gu 
bheil  thu  ag  èisdeachd  rium  a 
ghnàth :  ach  thubhairt  mi  e  air 
son  an  t-sluaigh  a  tha  'nan  seas- 
amh  mu  m'  thimchioll,  chum 
gu  'n  creid  iad  gu  'n  do  chviir 
thusa  uait  mi. 

43  Agus  an  uair  a  labhair  e  na 
nithe  so,  ghìaodh  e  le  guth  mòr, 
A  Lasaruis,  thig  a  mach. 

44  Agus  thàinig  e-san  a  bha 
marbh  a  mach,  agus  a  chosan 
agus  a  làmhan  ceangailte  leis  an 
eudach  mhairbh  :  agus  bha  'agh- 
aidh  ceangailte  mu  'n  cuairt  le 
neapaicin.  Thubhairt  losa  riu, 
Fuasglaibh  e,  agus  leigibh  leis 
imeachd. 

45  An  sin  chreid  mòran  do  na 
h-Iùdhaich  ann,  a  thàinig  chum 
Mhuire,  agus  a  chunnaic  na  nithe 
a  rinn  losa. 

46  Ach  dh'fhalbh  cuid  diubh 
chum  nam  Phàiriseach,  agus  dh'- 

^  chuas.       *  iha  >ì  ceithir  làithean  san  uaiyh. 

innis  iad  dhoibh  na  nithe  a  rinn 
losa. 

47  An  sin  chruinnich  na  h-àrd- 
shagairt  agus  na  Phàirisich  comh- 
airle,  agus  thubhairt  iad,  Ciod  a 
tha  sinn  a'  dèanamh  ?  oir  a  ta 
an  duine  so  dèanamh  mòrain 
mhìorbhuile. 

48  Ma  leigeas  sinn  leis  air  an 
dòigh  so,  creididh  na  h-uile 
dhaoine  ann;  agus  thignaRomh- 
anaich',  agus  sgriosaidh  iad^  ar 
n-àit,  agus  ar  cinneach. 

49  An  sin  thubhairt  fear  àraidh 
dliiubh  d'  am  h"  ainm  Caiaphas, 
air  dha  bhi  'na  àrd-shagart  air  a' 
bhliadhna  sin,  riu,  Cha'n  aithne 
dhuibh  ni  sam  bith, 

50  Ni  mò  tha  sibh  a'  toirt  fa- 
'near  gur  iomchuidh  dhuinne 
gu  'ra  faigheadh  aon  duine  bàs  air 
son  an  t-sluaigh,  agus  nach  biodh 
an  cinneach  uile  air  a  sgrios. 

51  Ach  cha  b'  ann  uaith  fèin  a 
labhair  e  so  :  acli  air  dha  bhi  'na 
àrd-shagart  air  a'  bhliadhna  sin, 
rinn  e  fàidheadaireachd  gu  'm 
faigheadh  losa  bàs  air  son  a' 
chinnich  sin  ; 

52  Agus  cha  'n  ann  air  son  a' 
chinnich  sin  a  mhàin,  ach  a  chum 
mar  an  ceudna  gu  'n  cruinnich- 
eadh  e  an  ceann  a  chèile  'nan  aon 
clann  Dhè  a  bha  air  an  sgapadh. 

53  Uime  sin  o  'n  là  sin  a  mach, 
chuir  iad  an  comhairle  r'  a  chèile 
chum  e-san  a  chur  gu  bàs. 

54  Air  an  aobhar  sin  cha  d'- 
imicli  losa  ni's  mò  gu  follaiseach^ 
am  measg  nan  lùdhach  ;  ach 
chaidh  e  as  a  sin  do  dhùthaich 
làimh  ris  an  fhàsach,  gu  baile 

'  Romanaich. 

*  dithichidh  iad,  bheir  iad  air  falhh. 

ris  an  abrar  Ephraim,  agus  an 
sin  ghabh  e  còmhnuidh  maille 
r'  a  dheisciobluibh. 

55  Agus  bha  càisg  nan  lùdhach 
am  fagus :  agus  chaidh  mòran 
suas  as  an  dùthaich  do  lerusalera 
roimh  an  chàisg,  chum  iad  fèin 
a  ghlanadh. 

56  An  sin  dh'  iarr  iad  losa,  agus 
labhair  iad  r'  a  chèile  'nan  seas 
amh  san  teampull,  Ciod  bhur 
barail-sa  ?  an  e  nach  tig  e  chum 
na  fèille  ? 

57  A  nis  bha  araon  na  h-àrd- 
shagairt  agus  na  Phàirisich  air 
toirt  àithne,  nam  biodh  f hios  aig 
neach  air  bith  c'  àit  an  robh  e, 
gu  'n  innseadh  se  e,  chum  gu  'n 
glacadh  iad  e. 

CAIB.  XII. 

1  Ghabh  losa  leithsgeul  Mhuire  air  son  gu'n 
d  ìing  i  a  chosan.  9  Thàinig  an  sluagh 
'nam  buidhnibh  a  dh'fhaicinn  Lasaruis 
10  Ghabh  na  h-àrd-shagairt  comhairle  chum 
Lasarus  a  mharbhadh.  12  Mhurcaich 
Crìosd  gu  lerusalem.  23  Roimli-innis  e 
a  bhds.  87  Tha  na  h-Iudhaìch  air  ari 
dalludh. 

AN  sin  thàinig  losa,  sè  làith 
ean  roimli  an  chàisg,  gu 
Betani,  far  an  robh  Lasarus  a  „ 
bha  marbh,  neach  a  thog  e-san  o 
na  marbhaibh. 

2  Uime  sin  rinn  iad  suipeir 
dha  an  sin  ;  agus  bha  Marta  a' 
frithealadh :  ach  bha  Lasarus 
'na  aon  diubh-san  a  shuidh  air 
bòrd  maille  ris. 

3  An  sin  ghabh  Muire  pund  do 
oladh  spicnaird  ro  hiachmhoir. 
agus  dh'  ùng  i  cosan  Tosa,  agus 
thiormaich  i  a  chosan  le  a  folt : 
agus  Tionadh  an  tigh  le  fàile* 
chùbhraidh  na  h-oladh. 

'  os  àird. 
*  boltrnch. 

4  An  sin  thubhairt  aon  d'  a  i 
dheisciobluibh,  ludas  Iscariot, 
mac  Shimoin,  a  bha  gu  e-san  a 
bhrath, 

5  C'  ar  son  nach  do  reiceadh 
an  oladh  so  air  son  trì  cheud 
peghinn,  agus  nach  d'  thugadh 
do  na  bochdaibh  e  ? 

6  Thubhairt  e  so,  cha  b'  ann  a 
chionn  gu  'n  robh  suim  aige  do 
na  bochdaibh ;  ach  a  chionn 
gu  'm  bu  ghaduiche  e,  agus  gu  'n 
robh  an  sporan  aige,  agus  gu  'n 
do  ghiùlain  e  na  nithe  a  chuir- 
eadh  ann. 

7  An  sin  thubhairt  losa,  Leig 
leatha :  fa  chomhair  là  m'  adh- 
laic  ghlèidh  i  so. 

8  Oir  tha  na  bochdan  a  ghnàth 
agaibh  maille  ribh,  ach  cha  'n  'eil 
mise  agaibh  a  ghnàth. 

9  Agus  bha  fhios  aig  sluagh 
mòr  do  na  h-Iùdhaich  gu  'n  robh 
e  an  sin  :  agus  thàinig  iad,  cha'n 
ann  a  mhàin  air  son  losa,  ach  a 
chum  gu  'm  faiceadh  iad  mar  an 
ceudna  Lasarus,  a  thog  e-san  o 
na  marbhaibh. 

10  Ach  ghabh  na  h-àrd-shagairt 
comhairle,  chum  Lasarus  mar 
an  ceudna  a  mharbhadh  ; 

11  Do  bhrìgh  air  a  shon-san 
gu  'n  d'  imich  mòran  do  na  h- 
lùdhaich,  agus  gu  'n  do  chreid 
iad  ann  an  losa. 

12  Air  an  là  màireach,  air 
cluinntinn  do  mhòr-shluagh  a 
thàinig  chum  na  fèille',  gu  'n 
robh  losa  a'  teachd  gu  lerusalem, 

13  Ghlac  iad  geuga  paihne, 
agus  chaidh  iad  a  mach  'na 
chòdhail,  agus  ghlaodh  iad  Hos- 
anna,  beannaichte  gu  robh  Righ 

'  fasde. 

200 


Israeil  a  tha  teachd  ann  an  ainm 
an  Tighearn ! 

14  Agus  air  do  losa  asal  òg 
fhaotainn,  shuidh  e  air ;  a  rèir 
mar  a  ta  e  sgriobhta, 

15  Na  biodh  eagal  ort,  a  nigh- 
ean  Shioin :  feuch,  a  ta  do  Rìgh 
a'  teachd,  'na  shuidhe  air  loth 
asaih 

16  Cha  do  thuig  a  dheisciobuil 
na  nithe  so  air  tùs  :  ach  an  uair 
a  ghlòraicheadh  losa,  an  sin 
chuimhnich  iad  gu  'n  robh  na 
nithe  so  sgrìobhta  uime,  agus 
gu  'n  d'  rinn  iad  na  nithe  so  dha. 

17  Uime  sin  rinn  an  sluagh  a 
bha  maille  ris  fianuis,  gu  'n  do 
ghairm  e  Lasarus  as  an  uaigh, 
agus  gu  'n  do  thog  e  o  na  marbh- 
aibh  e. 

18  Air  an  aobhar  sin  mar  an 
ceudna  choinnich  an  sluagh  e, 
do  bhrìgh  gu  'n  cual  iad  gu  'n 
d'  rinn  e  am  mìorbhuil  so. 

19  Thubhairt  na  Phàirisich 
uime  sin  eatorra  fèin,  Am  faic 
sibh  nach  'eil  sibh  a'  buadhach- 
adh  bheag  sam  bith  ?  feuch, 
tha  'n  saoghal  air  dol  'na  dhèigh. 

20  Agus  bha  Greugaich  àraidh 
am  measg  na  muinntir  a  chaidh 
suas  chum  aoradh  a  dhèanamh 
aig  an  fhèill : 

21  Air  an  aobhar  sin  thàinig 
iadsan  gu  PhiKp,  a  bha  o  Bhet- 
saida  Ghalile,  agus  dh'iarr  iad 
air,  ag  ràdh,  A  Thighearn,  bu 
mhiann  leinn  losa  fhaicinn. 

22  Thàinig  Philip  agus  dh'- 
innis  e  do  Aindreas ;  agus  a  ris 
clh'innis  Aindreas  agus  PhiHp 
do  losa. 

23  Agus  fhreagair  losa  iad, 
ag  ràdh,  Thàinig  an  uair,  chum 

sii  'm  biodh  Mac  an  duine.  air  a 
ghlòracliadh. 

24  Gu  deimhin  deimhin  a  ta 
mi  ag  ràdh  ribh,  Mur  faigh  an 
gràinne  cruithneachd  a  thuiteas 
anns  an  talamh  bàs,  fanaidh  e 
'na  aonar  :  ach  ma  gheibh  e  bàs, 
bheir  e  toradh  mòr  uaith. 

25  E-san  a  ghràdhaicheas  'an- 
am,  caillidh  se  e ;  agus  e-san  a 
dh'f  huathaicheas  'anam  anns  an 
t-saoghal  so,  glèidhidh  se  e  chum 
na  beatha  maireannaich. 

26  Ma  nì  neach  air  bith  seirbhis 
dhomh-sa,  leanadh  e  mi ;  agus 
ge  b'  e  àit  am  bì  mise,  an  sin 
bithidh  mo  sheirbhiseach  mar  an 
ceudna :  ma  nì  neach  seirbhis 
dhomh-sa  bheir  m'  Athair  ur- 
ram^  dha. 

27  A  nis  tha.  m'  anam  fo  àmh- 
ghar  ^ ;  agus  ciod  a  their  mi  ? 
Athair,  saor  mi  o  'n  uair  so  :  ach 
is  ann  air  a  shon  so  a  thàinig  mi 
chum  na  h-uaire  so. 

28  Athair,  glòraich  t'  ainm. 
An  sin  thàinig  guth  o  nèamh,  ag 
ràdh,  Ghlòraich  mi  araon  e,  agus 
glòraichidh  mi  rìs  e. 

29  Uime  sin  thubhairt  an  sluagh 
a  sheas  a  làthair,  agus  a  chuala 
so,  Gu  'n  robh  tairneanach  ann : 
thubhairt  cuid  eile,  Labhair  aing- 
eal  ris. 

30  Fhreagair  losa  agus  thubh- 
airt  e,  Cha  'n  ann  air  mo  shon-sa 
thàinig  an  guth  so,  ach  air  bhur 
son-sa. 

31  A  nis  tha  breitheanas  an 
t-saoghail  so  ann :  a  nis  tilgear 
uachdaran  an  t-saoghail  so  mach. 

32  Agus  mise,  ma  thogar  suas 
0  'n  talamh  mi,  tairngidh  mi  na 

'  onoir.         ^  bhuaireas,  thrioblaid. 

h-uile  dhaoine  a  m'  ionnsuidh. 

33  (Ach  thubhairt  e  so,  a'  ciall- 
achadh  ciod  a'ghnè  bàis  a  gheibh- 
eadh  e.) 

34  Fhreagair  an  sluagh  e, 
Chuala  sinne  as  an  lagh,  gu  'm 
fan  Crìosd  gu  sìorruidh  :  agus 
cionnus  a  ta  thusa  ag  ràdh,  Gur 
èigin  do  Mlìac  an  duine  bhi  air 
a  thogail  suas  ?  cò  e  mac  an 
duine  so  ? 

35  An  sin  thubhairt  losa  riu, 
Fathast  rè  tamuill  bhig  tha  'n 
solus  mailìe  ribh  :  gluaisibh  am 
feadh  's  a  ta  an  sokis  agaibh, 
chum  nach  beir  an  dorchadas 
oirbh  :  oir  an  tì  a  ta  ag  imeachd 
san  dorchadas,  cha'n  aithne  dha 
c'  àit  ami  bheil  e  dol. 

36  Am  feadh  as  a  ta  'n  sohis 
agaibh,  creidibh  san  t-solus,  chum 
gu  'm  bì  sibh  'nur  cloinn  do  'n 
t-solus.  Labhair  losa  na  nithe 
so,  agus  dh'f  halbh  e,  agus  dh'f  hol- 
aich  se  e  fèin  uatha. 

37  Ach  ge  do  rinn  e  a  choimh- 
lion  so  do  mhìorbhuilibh  'nan 
làthair,  cha  do  chreid  iad  ann  : 

38  Chum  gu  'm  biodh  briath- 
ran  an  fhàidh  Esaiais  air  an 
coimhlionadli,  a  thubhairt  e.  A 
Thighearn,  cò  a  chreid  ar  n-aith- 
ris-ne^?  agus  cò  dha  a  dh'fhoill- 
sicheadh  gàirdean  an  Tighearna? 

39  Air  an  aobhar  so  cha  robh 
e  'n  comas  doibh  creidsinn,  do 
bhrjgh  gu'n  dubhairt  Esaias  a  ris, 

40  Dhall  e  an  sùilean,  agas 
chruaidhich  e  an  cridhe,  chum 
nach  faiceadh  iad  le  'n  sùihbh, 
agus  nach  tuigeadh  iad  le  'n 
cridhe,  agus  nach  pilleadh  iad, 
agus  gu  'n  slànuichinn  iad. 

^  iomradh-ne. 

41  Thubhairt  Esaias  na  nithe 
so,  'nuair  a  chunnaic  e  a  ghlòir- 
san,  agus  a  labhair  e  uime. 

42  Gidheadh  chreid  mòran  do 
na  h-Uachdaranaibh  fèin  ann  : 
ach  air  son  nam  Phàiriseach  cha 
d'  aidich  iad  e,  air  eagal  gu  'n 
cuirte  mach  as  an  t-sionagog 
iad. 

4,3  Oir  b'  annsa  leo  giòir  dhaoine 
na  gh>ir  Dhè. 

44  Agus  ghlaodh  losa,  agus 
thubhairt  e,  An  tì  a  ta  creidsinn 
annam-sa,  cha  'n  ann  annam-sa 
tha  e  creidsinn,  ach  anns  an  Tì 
a  chuir  uaith  mi. 

45  Agus  an  ti  a  tha  ga  m' 
fhaicinn-sa,  tha  e  faicinn  an  Tì 
a  chuir  uaith  mi. 

46  Thàinig  mi  a'  m'  sholus 
chum  an  t-saoghail,  chum  ge  b'  e 
chreideas  annam,  nach  fanadh  e 
an  dorchadas. 

47  Agus  ma  chiuinneas  neach 
air  bith  mo  bhriathran-sa,  agus 
nach  creid  e,  cha  'n  'eil  mise  'ga 
dhìteadh  :  oir  cha  d'  thàinig  mi 
a  dhìteadh  an  t-saoghail,  ach  a 
shaoradh  an  t-saoghail. 

48  An  ti  a  tha  cur  cùil  rium-sa, 
agus  nach  'eil  a'  gabhail  ri  m' 
bhriathraibh,  tha  aige  neach  a 
bheir  breth  air :  am  focal  a  labh- 
air  mii,  bheir  e  sin  breth  air  san 
là  dheireannach. 

49  Oir  cha  do  labhair  mi  uam 
fèin ;  ach  an  t-Athair  a  chuir 
uaith  mi,  thug  e  àithne  dhomh, 
ciod  a  theirinn,  agus  ciod  a  labli- 
rainn. 

50  Agus  a  ta  fhios  agam  gur 
beatba  mhaireannach  'àithne-san : 
air  an  aobhar  sin  na  nithe  tha 


mi  a'  labhairt,  mar  thubhairt  an 
t-Athair  rium,  mar  sin  a  ta  mi 
a'  labhairt. 

CAIB.  XIII. 

1  Niyh  Crìosd  cosan  nan  deisciobul,  13  dh'- 
earail  e  orra  bhi  iriosal  agus  seirceil ; 
'ÌQ  dh'innis  e  roimh-laimh,  agus  dh'fhoill- 
sich  e  do  Eoin  le  comhara,  gu  'm  b'  e  ludus 
a  hhrathadh  e  ;  81  thug  e  àithne  dhoibh  iad 
a  ghrddhachadh  a  cheile;  36  agus  roimh- 
innis  e  do  Pheadar  gu  'n  rohh  e  gu  e-san 
àicheadh. 

AN I S  roimh  f  hèill  na  càisge, 
air  do  losa  fios  a  bhi  aige 
gu  'n  robh  'uair  air  teachd,  anns 
an  rachadh  e  as  an  t-saoghal 
so  chum  an  Athar,  air  dha 
a  mhuinntir  fèin  a  bha  anns 
an  t-saoghal  a  ghràdhachadli, 
ghràdhaich  e  gu  crìch  iad. 

2  Agus  an  uair  a  bha  'n  t-sui- 
peir  thairis^  (air  do  'n  diabhul 
a  nis  a  chur  an  cridhe  ludais 
Iscarioit,  mhic  Shimoin,  e-san  a 
bhrath,) 

3  Air  aithneachadh  do  losa 
gu'n  d'  thug  an  t-Athair  na  h-uiìe 
nithe  'na  làmhaibh,  agus  gur  ann 
0  Dhia  a  thàinig  e,  agus  gur  ann 
a  dh'  ionnsuidh  Dhè  a  bha  e  dol ; 

4  Dh'èirich  e  o  'sliuipeir,  agus 
chuir  e  dheth  'fhalluinn^  agus 
ghlac  e  làmh-anart,  agus  cheang- 
ail  e  uime  e. 

5  'Na  dhèigh  sin,  thaom  e 
uisge  ann  an  soitheach-ionnlaid, 
agus  thòisich  e  air  cosan  nan 
deisciobul  ionnlad,  agus  an  tiorm- 
achadh  leis  an  làmh-anart  a  bha 
ceangailte  uime. 

6  An  sin  thàinig  e  gu  Simon 
Peadar :  agus  thubhairt  e-san  ris, 
a  Thighearn,  am  bheil  thusa  ag 
ionnlad  mo  chosan-sa  ? 


'  an  uair  a  bha  iad  r'  an  suipeir. 

^  'cuddch-uachdair. 

7  Fhreagair  losa  agus  tliubli- 
airt  e  ris,  An  ni  so  ta  mi  dèan- 
amli  cha  'n  aithne  dliuitse  a  nis  ; 
ach  bithidh  fios  agad  air  an 
dhèigh  so, 

8  Thubhairt  Peadar  ris,  Cha 
nigh  thu  mo  chosan-sa  gu  bràtli. 
Fhreagair  losa  e,  Mur  nigh  mi 
thu,  cha  'n  'eil  cuid  agad  maille 
rium. 

9  Thubhaiirt  Simon  Peadar  ris, 
A  Thighearn,  cha'n  iad  mo  chos- 
an  a  mhàin,  acli  mar  an  ceudna 
mo  làmhan  agus  mo  cheann. 

10  Thubliairt  losa  ris,  An  tì 
a  ta  air  ionnlad,  cha  'n  'eil  feum 
aige  ach  a  chosan  ionnlad,  ach 
tha  e  gu  h-iomlan  glan  :  agus 
a  ta  sibhse  glan,  ach  cha  'n  'eil 
sihh  uile  gìan. 

11  Oir  bha  fhios  aige  cò  a 
bhrathadh  e  ;  uime  sin  thubhairt 
e,  Cha  'n  'eiì  sibh  uile  glan. 

12  An  sin,  an  dèigh  dha  an 
cosan  ionnlad,  agus  'f  halluinn  a 
ghabhail  d'  a  iommiidh,  shuidh  e 
a  rìs,  agus  thubhairt  e  riu,  Am 
bheil  f  hios  agaibh  ciod  a  rinn  mi 
dhuibh  ? 

13  Tha  sibh  a'  gairm  Maighstir, 
agus  Tighearn  dhìom-sa  :  agus 
tha  sibh  ag  ràdh  gu  maith  ;  oir 
is  mi  sin. 

14  Uime  sin  ma  dh'ionnlaid 
mise,  bhur  Tighearn  agus  bhur 
Maighstir,  bhur  cosan-sa,  is  còir 
dhuibh-sa  mar  an  ceudna  cosan 
a  chèile  ionnlad. 

15  Oir  thug  mi  eisempleir 
dhuibh,  chum  mar  a  rinn  mise 
dhuibh,  gu'n  dèanadh  sibhse  mar 
an  ceudna. 

16  Gu  deimhin  deimhin  a  ta 
mi  ag  ràdh  ribh,  Cha  mhò  an 

t-ògiach  na 'mhaighstir,  agus  cha 
mhò  an  teachdair  na  'n  ti  a  chuir 
uaith  e. 

17  Ma  's  aithne  dhuibh  na  nithe 
so,  is  beannaichte  sibh  ma  nì 
sibh  iad. 

18  Cha'n'eil  mi  labhairt  oirbh 
uile  :  is  aithne  dhomh  cò  a  thagh 
mi :  ach  is  èigin  an  sgriobtuir  a 
choimhlionadh,  An  ti  a  ta  'g  ith- 
eadh  arain  maille  rium,  thog  e 
a  shàil  a'  m'  aghaidh. 

19  A  nis  a  ta  mi  ag  ràdh  so 
ribh  mun  tig  e  gu  crìch,  chum, 
'nuair  a  thàrlas  e,  gu  'n  creid  sibh 
gur  mise  e. 

20  Gu  deimhin  deimhin  a  ta 
mi  ag  ràdh  ribh,  an  tì  a  ghabhas 
ri  neach  sam  bith  a  chuireas 
mise  uam,  gabhaidh  e  rium-sa  ; 
agus  an  tì  a  ghabhas  rium-sa, 
gabhaidh  e  ris  an  Tì.  a  chuir 
uaith  mi. 

21  Air  do  losa  na  nithe  so  ràdh, 
bha  e  fo  thrioblaid  'na  spiorad, 
agus  rinn  e  fìanuis,  agus  thubh- 
airt  e,  Gu  deimhin  deimhin  a  ta 
mi  ag  ràdh  ribh,  gu  'm  brath  aon 
agaibli  mise. 

22  An  sin  dh'amhairc  na  deis- 
ciobuil  air  a  chèile,  fo  amharus 

;  co  uime  a  labhair  e. 

I    23  A  nis  bha  aon  d'  a  dheis- 

ciobluibh,  'na  luidhe  an  uclid  * 
i  losa,  neach  a  b'  ionmhuinn  le 

losa. 

24  Air  an  aobhar  sin  smèid 
i  Simon  Peadar  air-san,  gu  'm  feòr- 

aicheadh  e  cò  uime  a  labhair  e. 

25  An  sin  air  dhasan  aomadh 
ri  uchd  losa,  thubhairt  e  ris,  A 

:  Tliighearn,  cò  e  ? 

26  Fhreagair  losa,  Is  e  an  tì 

'  ag  aomadh  rì  uchd. 

sin  e,  d*  an  toir  mise  an  greim, 
an  dèigh  dhomh  a  thumadh. 
Agus  an  uair  a  thum  e  an  greim, 
thuff  se  e  do  ludas  Iscariot,  mac 
Shimoin. 

27  Agus  an  sin  an  dèigh  a' 
ghreama,  chaidh  Sàtan  a  steach 
ann-san.  An  sin  thubhairt  losa 
ris,  An  ni  a  ta  thu  a'  dèanamh, 
dèan  gu  grad  e. 

28  A  nis  cha  do  thuig  aon 
diubh-san  a  bha  'nan  suidhe  air 
a'  bhòrd  c'  ar  son  a  thubhairt  e 
so  ris. 

29  Oir  shaoil  cuid  diubh,  do 
bhrìgh  gu  'n  robh  an  sporan  aig 
Judas,  gu  'n  dubhairt  losa  ris, 
Ceannaich  na  nithe  a  ta  dh'uir- 
easbhuidh  oirnn  chum  na  fèille  ; 
no  gu  'n  tugadh  e  ni-èigin  do  na 
bochdaibh. 

30  An  sin  an  dèigh  dhasan  an 
greim  a  ghabhail,  chaidh  e  mach 
aìr  ball ;  agus  bha  'h  oidhche 
ann. 

31  Uime  sin,  'nuair  a  chaidh 
e-san  a  mach,  thubhairt  losa,  A 
nis  a  ta  Mac  an  duine  air  a 
ghlòrachadh,  agus  tha  Dia  air  a 
ghlòrachadh  ann. 

32  Ma  tha  Dia  airaghlòrachadh 
ann,  ghVaichidh  Dia  e-san  mar 
an  ceudna  ann  fèin,  agus  air  ball 
glòraichidh  se  e. 

33  A  chlann  bheag,  fathast  ùine 
bheag  tha  mise  maille  ribh. 
larraidh  sibh  mi :  ag\is^  mar  a 
thubhairt  mi  ris  na  h-Iùdhaich, 
Do  'n  àit  an  tèid  mise,  cha  'n  'eil 
e  'n  comas  duibhse  teachd ;  mar 
sin  a  ta  mi  ag  ràdh  ribhse  nis. 

34  Aithne  nuadh  tha  mi  toirt 
dhuibh,  Gu'n  gràdhaich  sibh  a 

'  ihuaireas. 

chèile  ;  mar  a  ghràdhaich  mise 
sibhse,  gu  'n  gràdhaich  sibh  fèin 
a  chèile  mar  an  ceudna. 

35  Le  so  aithnichidh  na  h-uile 
dhaoine  gur  sibh  mo  dheisciob- 
uil-sa,  ma  bhios  gràdh  agaibh 
fèin  d'  a  chèile. 

36  Thubhairt  Simon  Peadar 
ris,  A  Thighearn,  c'  àit  a  thèid 
thu  ?  Fhreagair  losa  e,  Do  'n 
àit  an  tèid  mi,  cha  'n  urrainn 
thusa  nis  mo  leantuinn  :  gidh- 
eadh  leanaidh  tu  mi  'na  dhèigh 
so. 

37  Thubhairt  Peadar  ris,  a 
Thighearn,  c'  ar  son  nach  urrainn 
mi  do  leantuinn  a  nis  ?  Leigidh 
mi  sìos  m'  anam  air  do  shon. 

38  Fhreagair  losa  e,  An  leig 
thu  t'  anam  sìos  air  mo  shon-sa  ? 
Gu  deimhin  deimhin  a  ta  mi  ag 
ràdh  riut,  Nach  goir  an  coileach. 
gus  an  àicheadh  thu  mi  trì 
uairean. 

CAIB.  XIV. 

1  Thug  Criosd  comhfhurtachd  d'  a  dnisciob- 
luibh  le  dòchas  fhlaitheanais  :  G  dh'innis  e 
gur  e  fèin  an  t-slighe,  an  fhìrinn,  agus  u' 
bheatha,  agns  gur  aon  e  fcin  agus  an 
t-Athair :  13  thug  e  fios  doibh  gu  'm  bl 
an  ùrnuighcan  'na  ainm-san  eifeachdach. 
16  Gheall  e  an  spiorad  naomh  dhoibh. 

A  biodh  bhur  cridhe  fo 
thrioblaid' :  tha  sibh  a, 
creidsinn  ann  an  Dia,  creidibh 
annam-sa  mar  an  ceudna^. 

2  Ann  an  tigh  m'  Athar-sa  tha 
iomadh  àite-còmhnuidh :  mur 
biodh  e  mar  sin,  dh'innsinn-sa 
dhuibh.  Tha  mi  dol  a  dh'ull- 
uchadh  àite  dhuibh. 

3  Agus  ma  thèid  mi  agus  gu  'n 
ulhnch  mi  àit  dhuibh,  thig  mi 
ris,  agus  gabhaidh  mi  sibh  a  m' 

'  creidibh  ann  an  Dia,  agus  creidibh  annani-aa. 

ionnsuidli  fèin ;  clium  far  am 
bheil  mise,  gu  'm  bì  sibhse  mar 
an  ceudna. 

4  Agus  is  aithne  dhuibh  c'  àit 
am  bheil  mi  dol,  agus  is  aithne 
dhuibh  an  t-slighe. 

5  Thubhairt  Tomas  ris,  A 
Thighearn,  cha  'n  'eil  f  hios  ag- 
ainn  c'  àit  am  bheil  thu  dol : 
agus  cionnus  a  dh'f  heudas  eòlas 
na  slighe  bhi  againn  ? 

6  Thubhairt  losa  ris,  Is  mise 
an  t-slighe,  agus  an  f  liìrinn,  ag- 
us  a'  bheatha  :  cha  tig  aon  neach 
chum  an  Athar  ach  tromham-sa. 

7  Nam  b'  aithne  dhuibh  mise, 
b'  aithne  dhuibh  m'  Athair  mar 
an  ceudna :  agus  à  so  suas  is 
aithne  dhuibh  e,  agus  chunnaic 
sibh  e. 

8  Thubhairt  Philip  ris,  A 
Thighearn  foillsich  an  t-Athair 
dhuinne,  agus  is  leoir  leinn  e. 

9  Thubhairt  losa  ris,  Am 
bheil  mise  ùine  co  fhada  maille 
ribh,  agus  nach  aithne  dhuit 
fathast  mi,  Philip  ?  an  tì  a  chunn- 
aic  mise,  chunnaic  e  'n  t-Athair ; 
agus  cionnus  a  ta  thu  ag  ràdh, 
Foillsich  an  t-Athair  dhuinn  ? 

10  Nach  'eil  thu  creidsinn  gu 
bheil  mise  anns  an  Athair,  agus 
an  t-Athair  annam-sa  ?  na  briath- 
ran  a  ta  mi  labhairt  ribh,  cha  'n 
ann  uam  fèin  a  ta  mi  'gan  labh- 
airt :  ach  an  t-Athair,  a  ta  gabh- 
ail  còmhnuidh  annam-sa,  tha 
e-san  a'  dèanamh  nan  oibre. 

11  Creidibh  mise  gu  hheil  mi 
anns  an  Athair,  agus  an  t-Athair 
annam-sa ;  no,  creidibh  mi  air 
son  nan  oibre  fèin. 

12  Gu  deimhin  deimhin  a  ta 


mi  ag  ràdli  ribh,  An  tì  a  chreid- 
eas  annam-sa,  na  h-oibre  a  ta 
mise  a'  dèanamh,  nì  e-san  mar 
an  ceudna ;  agus  nì  e  oihre  a  's 
mò  na  iad  so,  do  bhrìgh  gu  bheil 
m^ise  dol  chum  m'  Athar. 

Ì3  Agus  ge  b'  e  ni  a  dh'iarras 
sibh  a'  m'  ainm-sa,  nì  mise  sin : 
chum  gu  'm  bì  an  t-Athair  air  a 
ghlòrachadh  anns  a'  Mhac. 

14  Ma  dh'iarras  sibh  ni  air 
bith  a'  m'  ainm-sa,  nì  mise  e. 

15  Ma  's  toigh  leibh  mise, 
coimhidibh  m'  àitheantan : 

16  Agus  guidhidli  mise  an  t- 
Athair,  agus  bheir  e  dhuibh 
Comhfhurtair^  eile,  chum  gu  fan 
e  maille  ribh  gu  bràth  ; 

17  Spiorad  na  f  ìrinn ;  neach 
nach  urrainn  an  saoghal  a  ghabh- 
ail,  do  bhrìgh  nach  'eil  e  'ga 
fhaicinn,  agus  nach  aithne  dha 
e  :  ach  is  aithne  dhuibhse  e,  oir 
tha  e  fantuinn  maille  ribh,  agus 
bithidh  e  annaibh. 

18  Cha  'n  fhàg  mi  sibh  'nur 
dilleachdain ;  thig  mi  do  'ur  n- 
ionnsuidh. 

19  Tamull  beag  fathast,  agus 
cha  'n  fhaic  an  saoghal  mi  tuill- 
eadh ;  ach  chì  sibhse  mi :  do 
bhrìgh  gu  bheil  mise  beò,  bith- 
idh  sibhse  beò  mar  an  ceudna. 

20  Anns  an  là  sin  bithidh  fios 
agaibh  gu  hheil  mise  ann  am 
Athair,  agus  sibhse  annam-sa, 
agus  mise  annaibh-sa. 

21  An  tl  aig  am  bheil  m'  àith- 
eanta-sa,  agus  a  ta  'gan  coimh- 
ead,  is  e-san  aig  am  bheil  gràdh 
dhomh-sa:  agus  an  tì  aig  am 
bheil  gràdh  dhomh-sa,  gràdh- 
aichear  le  m'  Atliair  e,  agus 


'  Fear-comhfhurtaeM^  Fear-comhairle,  Fear-iuìl. 

gràdhaichidh  mise  e,  agus  foill- 
sichidh  mi  mi  fèin  da. 

22  Thubhairt  ludas,  (cha  'n  e 
Iscariot,)  ris,  A  Thighearn,  c'  ar 
son  a  dh'fhoiUsicheas  tu  thu  fèin 
dhuinne,  agus  nach  dèan  ihii  sin 
do  'n  t-saoghal  ? 

23  Fhreagair  losa  agus  thubh- 
airt  e  ris,  Ma  ghràdhaiclieas 
neach  mise,  coimhididh  e  m' 
fhocal :  agus  gràdhaichidh  m'- 
Athair  e-san,  agus  thig  sinn  d'a 
ionnsuidh,  agus  ni  sinn  còmh- 
nuidh  maiUe  ris. 

24  An  tì  nach  gràdhaich  mise, 
cha  choimhid  e  mo  bhriathra : 
agus  am  focal  a  ta  sibh  a'  cluinn- 
tinn,  cha  leam-sa  e,  ach  leis  an 
Athair  a  chuir  uaith  mi. 

25  Na  nithe  so  labhair  mi  ribh, 
air  dhomh  bhi  m'  chòmhnuidh 
maille  ribh  : 

26  Ach  an  Comhfhurtair,  an 
Spiorad  naomh,  a  chuireas  an  t- 
Athair  uaith  a'  m'  ainm-sa,  teag- 
aisgidh  e-san  dhuibh  na  h-uile 
nithe,  agus  cuiridh  e  'n  cuimhne 
dhuibh  na  h-uile  nithe  a  labhair 
mise  ribh. 

27  Tha  mi  fàgail  sìthe  agaibh, 
mo  shìth-sa  a  ta  mi  toirt  duibh  : 
cha  'n  ann  mar  a  bheir  an  saogh- 
al,  a  tha  mise  toirt  duibh.  Na 
biodh  bhur  cridhe  fo  thrioblaid, 
agus  na  biodh  eagal  air. 

28  Chuala  sibh  mar  thubh- 
airt  mi  ribh,  Tha  mi  falbh,  agus 
thig  mi  rìs  do  'ur  n-ionnsuidh. 
Nam  biodh  gràdh  agaibh  dhomh- 
sa,  bhiodh  aoibhneas  oirbh,  a 
chionn  gu  'n  dubhairt  mi,  Tha 
mi  doì'  chum  an  Athar :  oir  is 
mò  m'  Athair  na  mise. 


29  Agus  a  nis  dh'innis  mi 
dhuibh  so  roimh  dha  teachid  gu 
crìch,  chum,  'nuair  a  thig  e  gu 
crich,  gu  creideadh  sibh. 

30  A  so  suas  cha  labhair  mi 
mòran  ribh  :  oir  a  ta  uachdaran 
an  t-saoghail  so  a'  teachd,  agus 
cha  'n  'eil  ni  air  bith  aige  annam- 
sa. 

31  Ach  a  chum  gu  'm  bi  fios 
aig  an  t-saoghal  gur  ionmhuinn 
leam  an  t-Athair ;  agus  mar  a 
thug  an  t-Athair  àithne  dhomh, 
mar  sin  a  ta  mi  a'  dèanamh. 
Eiribh,  rachamaid  as  so. 

CAIB.  XV. 

1  An  sòlas  a  ta  aig  deisciobluibh  Chrìosd ; 
9  an  gaol  agus  an  coiinhcheangal  a  ta  eadar 
iad  agus  e-san.  18  Comhfhurtachd  fuidh 
fhuath  agus  gheur-leunmhuinn  an  t-saogh- 
ail  so.  2G  Dreuchd  an  Spioraid  naoimh, 
agus  nan  abstol. 

IS  mise  an  f  hìonain  f  hior,  agus 
is  e  m'  Athair  an  treabhaiche^. 

2  Gach  uile  gheug  annam-sa 
nach  'eil  a'  giùlan  toraidh,  bheir 
e  air  falbh ;  agus  gach  uile  ghevg 
a  ta  tabhairt  toraidh,  glanaidh 
e  i,  chum  gu  'n  giùlain  i  tuill- 
eadh  toraidh. 

3  A  nis  a  ta  sibhse  glan  tre 
an  fhocal  a  labhair  mi  ribh. 

4  Fanaibh  annam-sa,  agus  mise 
annaibh-sa.  Mar  nach  urrainn 
a'  gheug  toradh  a  tlioirt  uaipe^ 
fèin,  mur  fan  i  san  fhìonain,  cha 
mhò  is  urrainn  sibhse,  mur  fan 
sibh  annam-sa. 

5  Is  mise  an  fhìonain,  sibhse 
na  geuga :  an  tl  a  dh'f  hanas 
annam-sa,  agus  mise  annsan, 
bheir  e-san  mòr-thoradh  uaith  ; 

:  oir  as  m'  eugmhais-sa  cha  'n  urr- 
!  ainn  sibh  aon  ni  a  dhèanamh. 


'  a  chionn  gu  bheil  mi  dol. 
206 


^  tuathanach 


'  uaithe. 


EOIN,  XV. 


6  INIur  fan  neach  annam-sa, 
tha  e  air  a  thilgeadli  a  mach 
mar  ghèig,  agus  air  crìonadh  ^ ; 
agus  tionailidh  daoine  iad,  agus 
tiìgidh  iad  san  teine  iad,  agus 
loisgear  iad. 

7  Ma  dh'fhanas  sibh-annam.- 
sa,  agus  ma  dh'fhanas  m'  f hoc- 
ail-sa  annaibh-sa,  iarraidh  sibh 
gach  ni  a  's  àill  leibh,  agus  nith- 
ear  dhuibh  e. 

8  An  so  tha  m'  Athair-sa  air 
a  ghlòrachadh,  gu  'n  toir  sibhse 
mòr-thoradh  uaibh  ;  agus  bith- 
idh  sibh  'nur  deisciobuil  dhomh- 
sa. 

9  Mar  a  ghràdhaich  an  t-Ath- 
air  mise,  mar  sin  ghràdhaich 
mise  sibhse :  fanaibh  ann  am 
ghràdh-sa. 

10  jNIa  choimhideas  sibh  m' 
àitheanta,  fanaidli  sibh  ann  am 
ghràdh ;  mar  a  choimhid  mise 
àitheanta  m'  Athar,  agus  a  tha 
mi  a'  fantuinn  'na  ghràdh. 

11  Na  nithe  so  labhair  mi 
ribh,  chum  gu  fanadh  mo  ghàird- 
eachas  annaibh,  agus  gu  'm  biodh 
bhur  gàirdeachas-sa  làn. 

12  Is  i  so  m'  àithne-sa,  gu  'n 
gràdhaich  sibhse  a  chèile,  mar 
a  ghràdhaich  mise  sibhse. 

13  Gràdh  a  's  mò  na  so  cha  'n 
'eil  aig  neach  air  bith,  gu  'n 
leigeadh  duine  'anam  sìos  air  | 
son  a  chàirdean.  j 

14  Is  sibhse  mo  chàirdean-sa,  ! 
ma  nì  sibh  gach  ni  a  ta  mi  ag  | 
àithneadh  dhuibh.  i 

15  A  so  suas  cha  ghairm  mi 
seirbhisich  dhibh ;  oir  cha  'n 
aithne  do  'n  t-seirbhiseach  ciod 
a  ta  a  Thighearn  a'  dèanamh  : 

'  mar  gheig  atae  air  tT/onadh. 

ach  ghairm  mi  càirde  dhibh ; 
oir  na  h-uile  nithe  a  chuala  mi  o 
m'  Athair,  thug  mi  fios  duibhse 
orra. 

16  Cha  sibhse  a  thagh  mise, 
ach  is  mise  a  thagh  sibhse,  agus 
dh'  òrduich^  mi  sibh,  chum  gu  'n 
rachadh  sibh,  agus  gu  'n  tugadh 
sibh  a  mach  toradh,  agus  gu 
maireadh  bhur  toradh:  chum 
ge  b'  e  ni  a  dh'iarras  sibh  air  an 
Athair  ann  am  ainm-sa,  gu  'n 
toir  e  dhuibh  e. 

17  Tha  mi  'g  àithneadh  nan 
nithe  so  dhuibh,  chum  gu  'n 
gràdhaich  sibh  a  chèile. 

18  Ma  tha  an  saoghal  'gur 
fuathachadh,  tha  fhios  agaibh 
gu  'n  d'f huathaich  e  mise  roimh- 
ibh. 

19  Nam  b'  ann  do  'n  t-saoghal 
sibh,  ghràdhaicheadh  an  saoghal 
a  chuid  fèin :  ach  do  bhrìgh 
nach  ann  do  'n  t-saoghal  sibh, 
ach  gu  'n  do  thagh  mise  sibh  as 
an  t-saoghal,  uime  sin  tha  fuath 
aig  an  t-saoghal  duibh. 

20  Cuimhnichibh  am  focal  a 
thubhairt  mi  ribh,  Cha  'n  'eil  an 
seirbhiseach  ni  's  mò  na  a 
Thighearn.  Ma  rinn  iad  geur- 
leanmhuinn  ormsa,  nì  iad  geur- 
leanmhuinn  oirbhse  mar  an 
ceudna :  ma  choimhid  iad  m' 
fhocal-sa,  coimhididh  iad  bhur 
focal-sa  mar  an  ceudna. 

21  Ach  na  nithe  so  uile  nì  iad 
oirbh  air  son  m'  ainme-sa,  do 
bhrìgh  nach  aithne  dhoibh  e-san 
a  chuir  uaith  mi. 

22  Mur  bithinn-sa  air  teachd, 
agus  air  labhairt  riu,  cha  bhiodh 
peacadh  aca :  ach  anis  cha  'n  'eil 

*  shuidhich,  shrònvich. 

leithsgeul  am  peacaidli  aca. 

23  An  tì  aig  am  blieil  fuath 
dhomh-sa,  tha  fuath  aige  do  m' 
Atl:dir  mar  an  ceudna. 

2^  Mur  bithinn-sa  air  dèan- 
amh  nan  oibre  'nam  measg  nach 
d'  rinn  aon  neach  eile,  cha  bhiodh 
peacadh  aca :  ach  a  nis  chunn- 
aic  siad  iad,  agus  dh'fhuathaich 
iad  araon  mise  agus  m'  Athair. 

25  Ach  rinneadli  so  chum  gu  'n 
coimhliontadh  am  focal  a  ta 
sgrìobhta  'nan  lagh  fèin,  Dh'- 
f  huathaich  iad  mi  gun  aobhar. 

26  Ach  an  uair  a  thig  an 
Comhfhurtair,  a  chuireas  mise 
do  'ur  n-ionnsuidh  o  'n  Athair, 
Spiorad  na  fìrinn,  a  tha  teachd 
a  mach  o  'n  Athair,  nì  e-san  fian- 
uis  mu  m'  thimchioll-sa. 

27  Agus  nì  sibhse  fianuis  mar 
an  ceudna,  do  bhrìgh  gu  bheil 
sibh  maille  rium  o  thùs. 

CAIB.  XVI. 

1  Thug  Criosd  comhfhurtachd  d'  a  dheisciob- 
luibh  an  aghaidh  trioblaid  le  gealladh  an 
Spioraid  naoimh,  agus'aiseirigh  agus  a  dhol 
suas  air  nèamh  ;  23  thug  e  cinnte  dhoibh 
gu'm  bì  na  h-iirnvighean  a  nithear  'na  ainm- 
san  taitneach  d'  a  Athair  ;  83  tha  s\th  ann 
an  Criosd,  ach  anns  an  t  saoghal,  trioblaid. 

A  nithe  so  labhair  mi  ribh, 
chum  nach  faigheadh  ^  sibh 
oilbheum. 

2  Cuiridh  iad  as  an  t-sionagog 
sibh :  seadh,  thig  an  uair,  ge.  b'  e 
neach  a  mharbhas  sibh,  gu  'n 
saoil  e  gu  bheil  e  dèanamh 
seirbhis  do  Dhia. 

3  Agus  nì  iad  na  nithe  so^,  do 
bhrìgh  nach  aithne  dhoibh  an 
t-Athair,  no  mise. 

4  Ach  dh'innis  mi  na  nithe  so 

'  gabhadh.     '  na  nithe  so  [dhuibh.] 
208 


dhuibh,  chum  'nuair  a  thig  an 
t-àm,  gu  'n  cuimhnich  sibh  gu  'n 
d'  innis  mi  dhuibh  iad.  Ach  cha 
dubhairt  mi  na  nithe  so  ribh  o 
thùs,  do  bhrìgh  gu  'n  robh  mi 
maille  ribh. 

5  Ach  a  nis  a  ta  mi  dol  chum 
an  tì  a  chuir  uaith  mi ;  agus  cha 
'n  'eil  a  h-aon  agaibh-sa  a'  feòr- 
aich  dhìom,  C'  àit  tha  thu  dol  ? 

6  Ach  a  chionn  gu  'n  dubhairt 
mi  na  nithe  so  ribh,  lìon  do- 
bhròn  bhur  cridhe. 

7  Gidheadh  a  ta  mi  ag  inn- 
seadh  dhuibh  na  firinn,  Is 
buannachd  dhuibh  mise  a  dh'- 
fhalbh :  oir  mur  falbh  mi,  cha 
tig  an  Comhfhurtair  do  'ur 
n-ionnsuidh-sa ;  ach  ma  dh'- 
f  halbhas  mi,  cuiridh  mi  e-san  do 
'ur  n-ionnsuidh. 

8  Agus  an  uair  a  thig  e-san, 
bheir  e  dearbh-shoilleireachd 
do  'n  t-saoghal  mu  pheacadh, 
agus  mu  f  hìreantachd,  agus  mu 
bhreitheanas : 

9  Mu  pheacadh,  do  bhrìgh 
nach  'eil  iad  a'  creidsinn  annam- 
sa ; 

10  Mu  fhìreantachd,  do  bhrìgh 
gu  bheil  mi  dol  a  dh'ionnsuidh 
m'  Athar,  agus  nach  faic  sibh 
ni  's  mo  mi ; 

11  Mu  bhreitheanas,  a  chionn 
gu  bheil  uachdaran  an  t-saoghail 
so  air  a  dhìteadh. 

12  Tha  mòran  nithe  agam 
fathast  ri  ràdh  ribh,  ach  cha  'n 
urrainn  sibh  an  giùlan  an  tràth 
so. 

13  Ach  an  uair  a  thig  e-san, 
Spiorad  na  fìrinn,  treòraichidh 
e  sibh  chum  gach  uile  fhìrinn  : 
oir  cha  labhair  e  uaith  fèin  : 

acli  labhraidh  e  na  h-uile  nithe 
a  chlumneas  e  :  agus  foillsichidh 
e  dhuibhse  nithe  a  ta  ri  teachd. 

14  Bheir  e-san  glòìr  dhomh-sa : 
oir  gheibh  e  do  m'  chuid-sa,  ag- 
us  nochdaidh  e  dhuibh-se  e. 

15  Na  h-uile  nithe  a  ta  aig  an 
Athair,  is  leam-sa  iad  :  air  an 
aobhar  so  thubhairt  mi,  gu  'm 
faigh  e  do  m'  chuid-sa,  agus 
nochdaidh  e  dliuibh-se  e. 

IG  Tamull  beag  agus  cha  'n 
f  haic  sibh  mi ;  agus  a  rìs,  tam- 
ull  beag  agus  chì  sibh  mi,  do 
bhrigh  gu  bheil  mi  dol  chum  an 
Athar. 

17  An  sin  thubhairt  cuid  d'  a 
dheisciobluibh  eatorra  fèin,  Ciod 
e  so  a  ta  e  ag  ràdh  ruinn,  Tam- 
ull  beag  agus  cha  'n  f  haic  sibh 
mi :  agus  a  rìs,  tamull  beag  ag- 
us  chì  sibh  mi :  agus,  Do  bhrìgh 
gu  bheil  mi  dol  chum  an  Athar  ? 

18  Air  an  aobhar  sin  thubh- 
airt  iad,  Ciod  e  so  a  ta  e  ag 
ràdh,  Tamull  beag  ?  Cha  'n  'eil 
sinne  a'  tuigsinn  ciod  a  ta  e  ag 
ràdh. 

19  A  nis  dli'aithnich  losa  gu  'n 
robh  toil  aca  fheòraich  dheth, 
agus  thubhairt  e  riu,  Am  bheil 
sibh  a'  feòraich  'nur  measg  fèin 
mar  a  thubhairt  mi,  TamuU 
beag  agus  cha  'n  fhaic  sibh  mi : 
agus  a  rìs,  tamull  beag  agus  chì 
sibh  mi  ? 

20  Gu  deimhin  deimhin  a  ta 
mi  ag  ràdh  ribh,  gu  'n  dèan  sibh- 
se  gul  agus  caoidh,  ach  ni  an 
saoghal  gàirdeachas  :  agus  bith- 
idh  sibhse  do-bhrònach,  ach 
piUear  bhur  bròn  gu  gàirdeach- 
as. 


21  'Nuair  a  bhios  bean  ri 
saothair-chloinne,  bithidh  i  fo 
dhoilgheas,  chionn  gu  bheil  a 
h-uair  air  teachd :  ach  an  uair 
a  bheireas  i  an  leanabh,  cha 
chuimhnich  i  a  h-àmhghar  ni  's 
mò,  tre  aoibhneas  gu  'n  d'  rugadh 
duine  chum  an  t-saoghail. 

22  Agus  a  ta  nis  uime  sin  doilgh- 
eas  oirbh-sa :  ach  chì  mise  a  rìs 
sibh,  agus  nì  bhur  cridhe  gàird- 
eachas,  agus  bhur  gàirdeachas 
clia  bhuin  neach  air  bith  uaibh. 

23  Agus  air  an  là  sin  cha'n 
f  heòraich  sibh  ni  air  bith  dhìom- 
sa  ^ :  Gu  deimhin  deimhin  a  ta 
mi  ag  ràdh  ribh,  Ge  b'  e  nithe  dh'- 
iarras  sibh  air  an  Athair  ann  am 
ainm-sa,  gu  'n  toir  e  dhuibh  iad. 

24  Gus  a  so  cha  d'  iarr  sibh  ni 
air  bith  ann  am  ainm-sa :  iarr- 
aibh,  agus  gheibh  sibh,  chum 
gu  'm  bì  bhur  n-aoibhneas  làn 

25  Na  nithe  so  labhair  mi  ribh 
am  briathraibh  dorcha  ^ :  ach  thig 
an  uair  anns  nach  labhair  mi 
ni  's  mò  ribh  am  briathraibli 
dorcha,  ach  innsidh  mi  gu  soill- 
eir  mu'n  Athair  dhuibh. 

26  Anns  an  là  sin  iarraidh  sibh 
a'  m'  ainm-sa :  agus  cha  'n  'eil  mi 
ag  ràdh  ribh,  gu  'n  guidh  mi  an 
t-Athair  air  bhur  son  : 

27  Oir  is  toigh  leis  an  Athair 
fèin  sibh,  air  son  gu  'n  d'  thug 
sibh  gràdli  dhomh-sa,  agus  gu  'n 
do  chreid  sibh  gur  ann  o  Dhia  a 
thàinig  mi. 

28  Thàinig  mi  mach  o  'n  Athair, 
agus  tha  mi  air  teachd  chum  an 
t-saoghail :  a  rìs,  tha  mi  fàgail 
an  t-saoghail,  agus  a'  dol  chum 
an  Athar. 


'  cha  'n  iarr  sibh  ni  air  bith  ormsa 

29  Thubhairt  a  dheisciobuil  ris, 
Feuch,  a  nis  tha  thu  labhairt  gu 
soilleir,  agus  clia  'n  'eil  tliu  labh- 
airt  cosamlilachd  air  bith. 

30  A  nis  tlia  f  hios  againn  gur 
aithne  dhuit  na  h-uile  nithe,  ag- 
us  nach  feum  thu  duine  air  bith 
a  dh'f  heòraich  dhiot :  air  a  shon 
so  tha  sinn  a' creidsinn  gur  ann 

0  Dhia  a  thàinig  thu. 

31  Fhreagair  losa  iad,  Am  bheil 
sibh  a  nis  a'  creidsinn  ? 

32  Feuch,  thig  an  t-àm  seadh, 
tha  e  cheana  air  teachd,  anns  an 
sgapar  o  clièile  sibh,  gach  aon 
g'  a  ionad  fèin,  agus  am  fàg  sibh 
mise  a'  m'  aonar:  gidheadh  cha'n 
'eil  mise  a'  m'  aonar,  oir  tha  an 
t-Athair  maille  rium. 

33  Na  nithe  so  labhair  mi  ribh, 
chum  gu  'm  biodh  sith  agaibh 
annam-sa.  Anns  an  t-saoghal 
bithidh  àmhghar  agaibh :  ach 
biodh  deadh  mhisneach  agaibh, 
thng  mise  buaidh  air  an  t-saoghal. 

CAIB.  XVII. 

1  Tha  Cì'ÌOkd  a'  dèanamh  vrmdgh  r'  a 
Athairgu 'nglln-aicheadh  se  e,  6 gu 'n  coimhd- 
eadh  e  'abstoi/,  11  ann  an  aonachd,  17  agus 
anns  an  fhìrinn  ;  20  gu  'n  glòraicheadh  e 
iad,  agus  na  h-uile  chrcidich  maille  ris  feìn 
air  nèamh. 

LABHAIR  losa  na  briathra 
so  ;  agus  thog  e  suas  a  shùil- 
ean  gu  nèamh,  agus  thubhairt  e, 
Athair,  thàinig  an  uair;  glòraich 
do  mhac,  chum  gu  'n  glòraich 
do  mhac  thusa  mar  an  ceudna : 

2  Chum  mar  a  thug  thu  cumh- 
achd  dha  air  gach  feoil,  na  h- 
uile  a  thug  thu  dha,  gu  'n  tugadh 
e-san  dhoibh  a'  bheatha  mhair- 
eannach. 

'  an  uair. 

3  Agus  is  i  so  a'  bheatha  mhair- 
eannach,  eòlas  a  bhi  aca  ortsa  an 
t-aon  Dia  fìor,  agus  air  losa 
Crìosd  a  chuir  thu  uait. 

4  GhhVaich  mise  thusa  air  thal- 
amh  :  chrìoclmaich  mi  'n  obair 
a  thug  thu  dhomh  r'  a  dhèanamh. 

5  Agus  a  nis,  Athair,  glòraich 
thusa  mise  maille  riut  fèin  leis 
a'  glilòir  a  bha  agam  maille  riut 
mun  robh  an  saoghal  ann. 

6  Dh'fhoillsich  mise  t'  ainm  do 
na  daoinibh  a  thug  thu  dhomh 
as  an  t-saoghal :  bu  leatsa  iad, 
agus  thug  thu  dhomh-sa  iad ; 
agus  choimhid  iad  t-f  hocal. 

7  A  nis  thuig  iad  gur  ann  uait 
a  tha  na  h-uile  nithe,  a  thug  thu 
dhomh-sa. 

8  Oir  thug  mi  dhoibh  na  briath- 
ran  a  thug  thusa  dhomh ;  agus 
ghabh  siad  iad,  agus  thuig  iad 
gu  fìrinneach  gur  ann  uait-sa 
thàinig  mi,  agus  chreid  iad  gu  'n 
do  chuir  thu  uait  mi. 

9  Air  an  sonsan  tha  mi  guidhe : 
cha  'n  'eil  mi  guidhe  air  son  an 
t'  saoghail,  ach  air  son  na  muinn- 
tir  sin  a  thug  thu  dhomh,  oir  is 
leat-sa  iad. 

10  Agus  is  leat-sa  na  h-uile 
nithe  a  's  leamsa,  agus  is  leamsa 
na  nithe  a  's  leatsa ;  agus  a  ta 
mi  air  mo  ghlòrachadh  annta. 

11  Agus  a  nis  cha  'n  'eil  mise 
ni  's  mò  anns  an  t-saoghal,  ach  a 
ta  iadsan  san  t-saoghal,  agus  a 
ta  mise  a'  teachd  a  d'ionnsuidh-sa. 
Athair  naoimh,  coimhid  iadsan 
tre  t'  ainm  a  thug  tliu  dhomh- 
sa,  chum  gu  'm  bì  iad  'nan  aon, 
mar  a  ta  sinne. 

12  Am  feadh  's  a  bha  mise 

^  a'  d^fhianuis,  '  ann  ad  ainm  . 

maille  riu  anns  an  t-saoghal, 
choimhid  mi  iad  tre  t'  ainm-sa  : 
ghlèidh  mi  a'  mhuinntir  a  thug 
thu  dhomh,  agus  cha  do  chaill- 
eadh  a  h-aon  diubh,  ach  mac 
an  sgrios ;  chum  gu  biodh  an 
sgriobtuir  air  a  choimhlionadh. 

13  Agus  a  nis  tha  mi  teachd  a 
d'  ionnsuidh-sa ;  agus  tha  mi 
labhairt  nan  nithe  so  anns  an 
t-saoghal,  chum  gu  'm  biodh  mo 
ghàirdeachas  aca  air  a  choimh- 
lionadh  annta. 

14  Thug  mi  t'  fhocal  dhoibh  ; 
agus  thug  an  saoghal  fuath 
dhoibh,  air  son  nach  ann  do  'n 
t-saoghal  iad,  mar  nach  'eil  mise 
do  'n  t-saoghal. 

15  Cha  'n  'eil  mi  guidhe  gu  'n 
tugadh  tu  as  an  t-saoghal  iad, 
ach  gu  'n  coimhideadh  tu  o  'n 
olc  iad. 

16  Cha  'n  'eil  iadsan  do  'n  t- 
saoghal,  mar  nach  'eil  mise  do  'n 
t-saoghal. 

17  Naomhaich  iad  troimh  an 
f  hirinn ' :  is  e  t'  f  hocal-sa  an 
fhìrinn. 

18  Mar  a  chuir  thusa  mise  chum 
an  t-saoghail,  mar  sin  chuir  mise 
iadsan  chum  an  t-saoghaiL 

19  Agus  air  an  sonsan  tha  mise 
ga  m'  naomhachadh  fèin,  chum 
gu  'm  bì  iadsan  mar  an  ceudna 
air  an  naomhachadh  troimh  an 
fhìrinn. 

20  Agus  cha  'n  'eil  mi  guidhe 
air  an  sonsan  a  mhàin,  ach  mar 
an  ceudna  air  son  na  muinntir 
sin  a  chreideas  annam-sa  troimh 
am  focal-san. 

21  Chum  gu  'm  bi  iad  uile  'nan 
aon  ;  chum  mar  a  ta  thusa,  Atli- 

'  tre  t'fhìrinn. 

air,  annam-sa,  agus  mise  annad- 
sa,  gu  'm  bì  iadsan  mar  an  ceud- 
na  'nan  aon  annainne ;  chum 
gu  'n  creid  an  saoglial  gu  'n  do 
chuir  thusa  uait  mi. 

22  Agus  thug  mise  dhoibh-san 
a'  ghlòir  a  thug  thusa  dhomh-sa, 
chum  gu  'm  bì  iad  'nan  aon,  mar 
a  ta  sinne  'nar  n-aon  ; 

23  Mise  annta-san,  agus  thusa 
annam-sa,  chum  gu  'n  dèanar 
coimhlionta  iad  ann  an  aon ; 
agus  a  chum  gu  'm  bì  fios  aig  an 
t-saoghal  gu  'n  do  chuir  thusa 
uait  mi,  agus  gu  'n  do  ghràdhaich 
thu  iadsan,  mar  a  ghràdliaich 
thu  mise. 

24  Athair,  is  àill  leam  an  dream 
a  thug  thu  dhomh,  gu  'm  bì  iad 
maille  rium,  far  am  bheil  mi ; 
chum  gu  faic  iad  mo  ghlòir  a 
thug  thu  dhomh :  oir  ghràdh- 
aich  thusa  mi  mun  do  leagadh 
bunaite  an  domhain. 

25  Athair  chothromaich,  cha 
b'  aithne  do  'n  t-saoghal  thusa ; 
ach  b'  aithne  dhomhsa  thu,  agus 
thuig  iad  so  gu  'n  do  chuir  thusa 
uait  mi. 

26  Agus  dh'fhoillsich  mise  t' 
ainm  dhoibh,  agus  foillsichidh 
mi  e,  chum  gu  'm  bì  an  gràdh 
leis  an  do  ghràdhaich  thu  mise, 
annta-san,  agus  mise  annta. 

CAIB.  XVIII. 

1  Bhrath  ludas  losa.  6  Thuit  na  maoir  air 
an  talamh.  10  Ghearr  Peadar  cluais 
Mhalchuis  dheth.  12  Ghlac  na  7naoir  losa, 
agus  thug  iad  gu  Annas  agus  Caiaphas  e. 
15  Aicheadh  Pheadair.  19  Chaidh  Criosd 
a  chrusnachadh  an  lathair  Chaiajihais. 
40  Dh'iarr  na  h-Iùdhaich  Barabas. 

NUAIR  a  labhair  losa  na 
briathra  so,  chaidh  e  maille 
r'  a  dheisciobluibh  thairis  air 

sruth  Cliedroin,  far  an  robh  lios, 
anns  an  deachaidh  e  fèin  agus  a 
dheisciobuil. 

2  Agus  b'  aithne  do  ludas,  a 
bhrath  e-san,  an  t-àit :  oir  thàinig 
losa  gu  tric  an  sin  maille  r'  a 
dheisciobluibh, 

3  An  sin  air  do  Tudas  buidh- 
eann  agus  maoir  fhaotainn  o  na 
h-àrd-shagairt  agus  na  Phàiris- 
ich,  thàinig  e  do  'n  àit  sin  le 
leusaibh,  agus  lòchranaibh,  agus 
armaibh. 

4  Uime  sin  air  do  losa  fios  a 
bhi  aige  air  na  h-uile  nithibh  a 
bha  gu  teachd  air,  chaidh  e 
mach,  agus  thubhairt  e  riu,  Cò 
tha  sibh  ag  iarraidh  ? 

5  Fhreagair  iadsan  e,  losa  o 
Nasaret.  Thubhairt  losa  riu, 
Is  mise  e.  Agus  sheas  mar  an 
ceudna  ludas,  a  bhrath  e-san, 
maille  riu. 

6  An  sin  co  hiath  's  a  thubh- 
airt  e  riu,  Is  mise  e,  chaidh  iad 
air  an  ais,  agus  thuit  iad  air  an 
h\r. 

7  An  sin  dh'f  heòraich  e  dhiubh 
a  rìs,  Cò  tha  sibh  ag  iarraidli? 
Thubhairt  iadsan,  losa  o  Nasaret. 

8  Fhreagair  losa,  Thubhairt 
mi  ribh  gur  mise  e.  Uime  sin 
ma  's  mise  tha  sibh  ag  iarraidh, 
leigibh  leo  sin  falbh  : 

9  Chum  gu  'n  coimhhontadh 
am  focal  a  labhair  e,  An  dream 
a  thug  thu  dhomh,  cha  do  chaill 
mi  aon  diubh. 

10  An  sin  air  do  Shimon  Peadar 
claidheamh  a  bhi  aige,  tharruing 
se  e,  agus  bhuail  e  òglach  an 
àrd-shagairt,  agus  gheàrr  e  a' 
chhias  dheas  deth.  Agus  b'  e 
ainm  an  òglaich  Malchus. 

11  An  sin  thubhairt  losa  ri 
Peadar,  Cuir  do  chlaidheamh  san 
truaill :  an  cupan  a  thug  m' 
Athair  dhomh-sa,  nach  òl  mi  e  ? 

12  An  sin  rug  a  bhuidheann, 
agus  an  ceannard,  agus  maoir 
nan  lùdhach  air  losa,  agus 
cheangail  iad  e, 

13  Agus  tliug  iad  leo  e  air  tùs 
gu  Annas ;  (oir  b'  e-san  athair- 
cèile  Chaiaphais,  a  bha  'na  àrd- 
shagairt  air  a'  bhhadhna  sin.) 

14  A  nis  b'  e  Caiaphas  a  thug 
comhairle  do  na  h-Tùdhaich,  gu 
'm  b'  iomchuidh  gu  'm  faigh- 
eadh  aon  duine  bàs  air  son  an  t- 
sluaigh. 

15  Agus  lean  Simon  Peadar 
agus  deisciobul  eile  losa.  B' 
aithne  do  'n  àrd-shagart  an  deis- 
ciobul  sin,  agus  chaidh  e  steach 
maille  ri  losa  do  chùirt  an  àrd- 
shagairt. 

16  Ach  sheas  Peadar  aig  an 
dorus  an  leth  muigh.  Uime  sin 
chaidh  an  deisciobul  sin  eile  a 
b'  aithne  do  'n  àrd-shagart  a  mach, 
agus  labhair  e  ris  a'  bhan-dorsair, 
agus  thug  e  Peadar  a  steach. 

17  An  sin  thubhairt  a'  bhanog- 
lach  a  bha  glèidheadh  an  doruis 
ri  Peadar,  Nach  ann  do  dheis- 
ciobluibh  an  duine  so  thusa  mar 
an  ceudna  ?  thubhairt  e-san, 
Cha  'n  ann. 

18  Agus  bha  na  seirbhisich  ag- 
vis  na  maoir  'nan  seasamh,  air 
dhoibh  teine  guail  a  chur  suas, 
oir  bha  'm  fuachd  ann,  agus  bha 
iad  'gan  garadh  fèin :  agus  bha 
Peadar  'na  sheasamh  maiUe  riu, 
agus  'ga  gharadh  fèin. 

19  An  sin  dh'fhiosraich  an  t- 
àrd-shagart  do  losa  mu  tliim- 

chioll  a  dheisciobul,  agus  mu 
thimchioll  a  theagaisg. 

20  Fhreagair  losa  e,  Labhair 
mise  gu  ìollaiseach^  ris  an  t- 
saoghal ;  theagaisg  mi  a  ghnàth 
anns  an  t-sionagog,  agus  anns  an 
teampull,  far  am  bheil  na  h- 
lùdhaich  a'  cruinneachadh  as 
gach  àit ;  agus  am  folach  cha  do 
labhair  mi  ni  air  bith. 

21  C'  ar  son  a  ta  thu  fìosrach- 
adh  dliìom-sa?  Fiosraich  dhiubh- 
san  a  chuala,  ciod  a  thubliairt 
mi  riu :  feuch,  a  ta  f  hios  aca-san 
ciod  a  thubliairt  mi. 

22  Agus  an  uair  a  thubhairt  e 
na  nithe  so,  bhuail  aon  do  na 
maoraibh,  a  bha  'na  sheasamh  a 
làtliair,  a  bhas  air  losa,  ag  ràdh, 
An  ann  mar  so  a  f  hreagras  tu  an 
t-àrd-shagart  ? 

23  Fhreagair  losa  e,  Ma  labh- 
air  mi  gu  h-olc,  dèan  fianuis  air 
an  olc  :  ach  ma  's  ann  gu  maith, 
c'  ar  son  a  ta  thu  ga  'm  bhualadh  ? 

24  (A  nis  chuir  Annas  e  ceang- 
ailte  gu  Caiaphas  an  t-àrd-shag- 
art.) 

25  Agus  bha  Simon  Peadar  'na 
sheasamh  agus  'ga  gharadh : 
Uime  sin  thubhairt  iad  ris,  Nach 
aon  d'  a  dheisciobluibh  thusa 
mar  an  ceudna?  Dh'àicheadh 
e-san,  agus  thubhairt  e,  cha  mhi. 

26  Thubhairt  aon  do  slieirbh- 
isich  an  àrd-shagairt,  (caraid  do  'n 
fhear  do  'n  gheàrr  Peadar  a 
chluas,)  Nach  faca  mise  thu  san 
lios  maille  ris  ? 

27  An  sin  dh'àicheadh  Peadar 
a  rìs,  agus  air  ball  ghoir  an  coil- 
each. 

28  An  sin   thug  iad  losa  o 

'  os  àird. 

Chaiaphas  gu  àit  a'  bhreithean- 
j  ais :  agus  b'  i  mhaduinn  a  bh'  ann, 
,  agus  cha  deachaidh  iad  fèin  do 
j  àit  a'  bhreitheanais,  chum  nach 
biodh  iad  air  an  salachadh  ;  ach 
'  gu  'n  itheadh  iad  a'  chàisg. 
I    29  An  sin  cMidh  Pilat  a  mach 
d'  an  ionnsuidh-san,  agus  thubh- 
airt  e,  Ciod  a'  chasaid  a  tha  sibh 
a'  toirt  an  aghaidh  an  duine  so  ? 

30  Fhreagair  iadsan  agus  thubh- 
airt  iad  ris,  Mur  b'  fhear  droch- 
bheirt  e,  cha  tugamaid  thairis 
dhuitse  e. 

31  An  sin  thubhairt  Pilat  riu, 
Gabhaibh-sa  e,  agus  thugaibh 
breth  air  a  rèir  bhur  lagha  fèin. 
An  sin  thubhairt  na  h-Iùdhaich 
ris,  Cha  'n  'eil  e  ceaduichte 
dhuinne  neach  air  bith  a  chur 
gu  bàs : 

32  Chum  gu  'm  biodh  focal 
losa  air  a  choimhlionadh,  a  labh- 
air  e,  a'  ciallachadh  ciod  a'  ghnè 
bàis  a  bha  e  gu  fhaotainn. 

33  An  sin  chaidh  Pilat  a  steach 
a  rìs  do  àit  a'  bhreitheanais,  ag- 
us  ghairm  e  losa,  agus  thubhairt 
e  ris,  An  tusa  Rìgh  nan  lùdhach  ? 

34  Fhreagair  losa  e,  Am  bheil 
thu  ag  ràdh  so  uait  fèin,  no  an 
d'  innis  daoine  eile  dhuit  e  mu 
m'  thimchioll-sa  ? 

35  Fhreagair  Pilat,  An  lùdh- 
ach  mise  ?  Thug  do  chinneach 
fèin,  agus  na  h-àrd-shagairt  thair- 
is  dhomh-sa  thu :  ciod  a  rinn 
thu? 

36  Fhreagair  losa,  Cha  'n  ann 
do  'n  t-saoghal  so  tha  mo  rìogh- 
achd-sa :  nam  b'  ann  do  'n  t-saogh  - 
al  so  bhiodh  mo  rìoghachd, 
dhèanadh  mo  sheirbhisich  cog- 
adh,  chum  nach  tugtadh  tbairis 

do  na  li-Iùdhaich  mi :  ach  a  nis 
cha  'n  ann  o  so  a  ta  mo  rìogh- 
achd. 

37  Air  an  aobhar  sin  thubhairt 
Pilat  ris,  An  rìgh  thu  ma  seadh  ? 
Fhreagair  losa,  Thubhairt  thusa 
gur  rìgh  mi.  'S  ann  chum  na 
crìche  so  a  rugadh  mi,  agus 
chum  na  crìche  so  thàinig  mi 
do  'n  t-saoghab  chum  gu  'n  dèan- 
ainn  fianuis  do  'n  f  hìrinn.  Gach 
neach  a  ta  air  taobh  na  firinn, 
èisdidh  e  ri  m'  ghuth-sa. 

38  Thubhairt  Pilat  ris,  Ciod  i 
an  f  hìrinn  ?  Agus  air  dha  so  a 
ràdh,  chaidh  e  mach  a  rìs  chum 
nan  lùdhach,  agus  thubhairt  e 
riu,  Cha  'n  'eil  mise  a'  faotainn 
coire  air  bith  ann. 

39  Ach  a  ta  gnàth  agaibh-sa, 
gu  'n  leiginn  as  duine  dhuibh 
air  a'  chàisg :  uime  sin  an  àill 
leibh  mi  a  leigeadh  rìgh  nan 
lùdhach  fa  sgaoil  duibh  ? 

40  An  sin  ghlaodh  iadsan  uile', 
ag  ràdh,  Cha  'n  e  an  duine  so, 
ach  Barabas.  A  nis  b'  fhear- 
reubainn  Barabas. 

CAIB.  XIX. 

1  Chaidh  Crìosd  a  sgiùrsadh,  a  chrinadh  le 
droighinn,  agus  a  bhualadh.  4  Sha  Pilat 
togarrach  a  leigeadh  fa  sgaoil,  ach  air  dha 
bhi  air  aomadh  le  gàraich  nan  Iudhach,thug 
e  thairis  e  gu  bhi  air  a  chèusadh.  23  Thi/g 
iad  croinn  air  'eudach  :  26  Dh'earb  e-san 
a  mhàthair  ri  Eoin  :  28  Fhuair  e  bàs : 
38  Dh'adhlaic  loseph  agus  Nicodemus  e. 

AN  sin  air  an  aobhar  sin  ghlac 
Pilat  losa,  agus  sgiùrs  se  e. 

2  Agus  dh'fhigh  na  saighdear- 
an  crùn  droighinn,  agus  chuir 
iad  air  a  cheann  e,  agus  chuir 
ìad  falluinn  phurpuir^  uime. 

3  Agus  thubhairt  iad,  Fàilte 

'  uilc  [a  rìs.'\  chorcnir. 

ort,  a  rìgh  nan  lùdhach!  agus 
bhuail  iad  le  'm  basaibh  e. 

4  An  sin  chaidh  Pilat  a  mach 
a  rìs,  agus  thubhairt  e  riu,  Feuch, 
a  ta  mise  'ga  thoirt  a  mach  do 
'ur  n-ionnsuidh,  chum  gu  'm  bì 
fios  agaibh  nach  'eil  mise  faotainn 
coire  sam  bith  ann. 

5  An  sin  thàinig  losa  mach, 
agus  an  crùn  droighinn  air,  ag- 
us  an  fhalluinn  phurpuir  uime. 
Agus  thubhairt  Pilat  riu,  Feuch 
an  duine ! 

6  Uime  sin,  an  uair  a  chunnaic 
na  h-àrd-shagairt  agus  na  maoir 
e,  ghlaodh  iad,  ag  ràdh,  Cèus  e, 
cèus  e.  Thubhairt  Pilat  riu, 
Gabhaibh-sa  e,  agus  cèusaibh 

e :  oir  cha  'n  'eil  mise  a'  faotainn  i 
coire  sam  bith  ann.  ■ 

7  Fhreagair  na  h-Iùdhaich  e,  m 
Tha  lagh  againne,  agus  a  rèir  ar 
lagha-ne  is  còir  a  chur  gu  bàs, 
air  son  gu  'n  d'  rinn  e  Mac  Dhè 
dheth  fèin. 

8  Uime  sin  an  uair  a  chuala 
Pilat  a'  chainnt  sin,  bu  mhòid  a 
bha  dh'eagal  air; 

9  Agus  chaidh  e  steach  a  rìs  do 
àit  a'  bhreitheanais,  agus  thubh- 
airt  e  ri  losa,  Cia  as  duit  ?  ach 
cha  d'  thug  losa  freagradh  air. 

10  An  sin  thubhairt  Pilat  ris, 
Nach  labhair  thu  riumsa  ?  nach 
'eil  f  hios  agad  gubheil  cumhachd 
agam-sa  do  chèusadh,  agus  gu 
bheil  cumhachd  agam  do  chur  fa 
sgaoil  ? 

11  Fhreagair  losa,  Cha  bhiodh 
cumhachd  air  bith  agad  a'  m' 
aghaidh-sa,  mar  tugtadh  dhuit  | 
o  'n  àird  e  :  air  an  aobhar  sin  an 

tì  a  thug  mise  thairis  dhuit,  tha 
aige-san  am  peacadh  a  's  mò.  / 

12  Agus  o  sin  suas  dh'iarr  Pilat 
a  chur  fa  sgaoil :  ach  ghlaodh 
na  h-Iùdhaich,  ag  ràdh,  Ma  leig- 
eas  tu  am  fear  so  fa  sgaoil,  cha 
charaid  do  Cheasar  thu  :  ge  b'  e 
neach  a  ta  'ga  dhèanamh  fèin  'na 
rìgh,  tha  e  labhairt  an  agliaidh 
Cheasair. 

13  Uime  sin  an  uair  a  chuala 
Pilat  a'  chainnt  sin,  thug  e  mach 
losa,  agus  shuidh  e  air  a'chaithir- 
bhreitheanais,  anns  an  ionad  ris 
an  abrar  an  Leac-ùrlar,  ach  anns 
an  Eabhra',  Gabata. 

14  Agus  b'  e  là-ulhichaidh  na 
càisge  e,  agus  mu  thimchioll  na 
seathadh  uaire  :  agus  thubhairt 
e  ris  na  h-Iùdhaich,  Feuch  bhur 
righ ! 

15  Ach  ghlaodh  iadsan  a  mach, 
Beir  uainn,  beir  uainn,  cèus  e. 
Thubhairt  Pilat  riu,  An  cèus  mi 
bhur  rìgh-sa?  Fhreagair  na 
h-àrd-shagairt,  Cha  'n  'eil  rìgh 
againne  ach  Ceasar. 

16  An  sin  air  an  aobhar  sin 
thug  e  thairis  dhoibh  e,  gu  bhi 
air  a  chèusadh.  Agus  ghlac  iad 
losa,  agus  thug  iad  leo  e. 

17  Agus  chaidh  e  mach,  a' 
giùlan  a  chrann-cèusaidh,  do  'n 
ionad  d'  an  goirear  àit  a'  chloig- 
inn,  d'  an  ainm  san  Eabhra,  Gol- 
gota. 

18  An  sin  chèus  iad  e,  agus 
dithis  eile  maille  ris,  fear  air 
gach  taobh,  agus  losa  sa 
mheadhon. 

19  Agus  sgrìobh  Pilat  mar  an 
ceudna  tiodal,  agus  chuir  e  air 
a'  chrann-chèusaidh  e.  Agus  b'  e 
an  sgrìobhadh,  lOSA  O  NASA- 
RET  RIGH  NAN  lUDHACH. 

'  Eabhrais. 

20  Uime  sin  leugh  mòran  do 
na  h-Iùdhaich  an  tiodal  so  :  oir 
bha  'n  t-àit  anns  an  do  chèusadh 
losa  fagus  do  'n  bhaile  :  agus 
bha  an  sgrìobhadh  an  Eabhra, 
an  Greugais,  agus  an  Laidin. 

21  An  sin  thubhairt  àrd-shag- 
airt  nan  lùdhach  ri  Pilat,  Na 
sgriobh,  Rìgh  nan  lùdhach  ;  ach 
gu  'n  dubhairt  e  fèin,  Is  mi  rìgh 
nan  lùdhach. 

22  Fhreagair  Pilat,  An  ni  a 
sgrìobh  mi,  sgrìobh  mi  e. 

23  An  sin  an  uair  a  chèus  na 
saighdearan  losa,  ghlac  iad  a 
thrusgan,  (agus  rinn  iad  ceithir 
earrannan,  earrann  do  gach 
saighdear,)  agus  a  chòta  mar  an 
ceudna :  agus  bha  'n  còta  gun 
fhuaigheal,  air  fhigheadh  o 
bhràigh  sios  gu  h-iomlan. 

24  Thubhairt  iad  uime  sin  eat- 
orra  fèin,  Na  reubamaid  e,  ach 
tilgeamaid  croinn  air,  cò  aig  a 
bhitheas  e  :  chum  gu  'n  coimh- 
liontadh  an  sgriobtuir,  a  ta  'g 
ràdh,  Roinn  iad  mo  thrusgan 
eatorra,  agus  thilg  iad  croinn  air 
mo  bhrat.  Air  an  aobhar  sin 
rinn  na  saighdearan  na  nithe  so. 

25  A  nis  sheas  làimh  ri  crann- 
cèusaidh  losa,  a  rahàthair,  agus 
piuthar  a  mhàthar,  Muire  hcan 
Clileophais,  agus  Muire  Mag- 
dalen. 

26  Uime  sin  an  uair  a  chumi- 
aic  losa  a  mhàthair,  agus  an 
deisciobul  a  b'  ionmhuinn  leis  'na 
sheasamh  a  làthair,  tliubhairt  e 
r'  a  mhàthair,  A  bhean,  feuch  do 
mhac ! 

27  An  sin  thubliairt  e  ris  an 
deisciobul,  Feuch  do  mhàthair ! 
Agus  0  'n  àm  sin  a  maeh  thug 

an  deisciobul  sin  leis  i  d'  a  thigh 
fèin. 

28  An  dèigh  so  air  do  losa  fios 
a  bhi  aige  gu  'n  robh  na  h-uile 
nithe  a  nis  air  an  crìochnachadh, 
chum  gu  'n  coimhliontadh  an 
sgriobtuir,  thubhairt  e,  Tha  tart 
orm. 

29  A  nis  bha  an  sin  soitheach 
làn  do  fhìon  geur :  agus  air 
dhoibh-san  spong  a  lionadh  do  'n 
fhìon  gheur,  agus  a  chur  air 
hisop,  shìn  iad  chum  a  bheoil  e. 

30  An  sin  an  uair  a  ghabh 
losa  am  f\on  geur,  thubhairt  e, 
Tiia  e  criochnaichte  :  agus  air 
cromadh  a  cliinn  da,  thug  e  suas 
a  spiorad. 

31  An  sin  chum  nach  fanadli 
na  cuirp  air  a'  clirann-chèusaidh 
air  an  t-sàbaid,  a  chionn  gu  'm 
b'  e  là  an  ulkichaidli  a  bha  ann, 
(oir  bu  là  mòr  an  là  sàbaid  sin,) 
dh'iarr  na  h-Iùdhaich  air  Pilat 
gu  'n  rachadh  an  luirgne  a  bhris- 
eadh,  agus  gu  'n  tugtadh  air 
falbh  iad. 

32  An  sin  thàinig  na  saighd- 
earan,  agus  bhris  iad  luirgne 
a'  cheud  fhir,  agus  luirgne  an 
fhir  eile,  a  chèusadh  maille  ris. 

33  Acli  air  dhoibh  teachd  chum 
losa,  an  uair  a  chunnaic  iad  gu  'n 
robh  e  cheana  marbh,  cha  do 
bhris  iad  a  luirgne-san. 

34  Ach  lot  fear  do  na  saighd- 
earaibh  a  thaobli  le  sleagh,  agus 
air  ball  thàinig  a  mach  fuil  agus 
uisge. 

35  Agus  tliug  an  ti  a  chunnaic 
sin  fianuis,  agus  a  ta  'f  hianuis 
fìrinneach  :  agus  a  ta  f hios  aige 
gu  bheil  e  lalahairt  na  fìrinn, 

'  shàth  iad  troimhe.  '^phaisg. 

chum  gu  'n  creideadh  sibhse. 

36  Oir  rinneadh  na  nithe  so 
chum  gh.  'n  coimhliontadh  an 
sgriobtuir,  Clia  bhrisear  cnàimh 
dheth. 

37  Agus  a  ris  a  ta  sgriobtuir 
eile  ag  ràdh,  Amhaircidli  iad  air- 
san  a  lot  iad  \ 

38  'Na  dhèigh  so  dli'iarr  loseph 

0  Arimatea,  (a  bha'na  dheisciobul 
aig  losa,  ach  am  folach  air  eagal 
nan  lùdhach,)  air  Pilat  comas 
corp  losa  a  thoirt  leis :  agus  leig 
Pilat  sin  leis,  Thàinig  e  air  an 
aobhar  sin,  agus  thug  e  leis  corp 
losa. 

39  Thàinig  mar  an  ceudna 
Nicodemus,  (a  thàinig  air  tùs 
gu  losa  san  oidhche,)  agus  thug 
e  leis  mu  tliimchioll  ceud  pund 
do  mhirr  agus  do  aloes  air  am 
measgadh  feadh  a  chèile. 

40  An  sin  ghabh  iad  corp  losa, 
agus  cheangail'^  iad  e  ann  an 
lion-eudaichibh,  maille  ris  an 
spìosraidh^,  mar  is  gnàth  leis  na 
h-Iùdliaich  adhlac  a  dlièanamh*. 

41  A  nis  bha  lios  anns  an  àit 
an  do  chèusadh  e ;  agus  anns  an 
lios  uaigh  nuadh,  anns  nach  do 
chuireadh  aon  duine  riamh. 

42  Air  an  aobhar  sin  air  son 
ulluchaidh  càisge  nan  lùdhach, 
do  bhrìgh  gu'n  robh  an  uaigh 
am  fagus,  chuir  iad  losa  an  sin. 

CAIB.  XX. 

1  Thàinìg  Muire  chum  na  h-uaighe  ;  3  agiis 
Peudar  agus  Eoin,  agus  iad  gimfhios  aca 
air  aiseirigh  Chi  ìosd.  14  Dh'fhoiUsicheadh 
Crìosd  do  Mhuire  Magdakn,  19  agus  d'  a 
dhciscìohluibh.  24  Mì-chreidimh  agus  uid- 
mheil  Thomais.  80  Tha  an  sgriobtuir 
foghainteach  chum  slàinte. 

'  maille  ris  na  luibhibh  c'ibhraidh. 

*  spìosraidh  chur  air  corp ;  embalm  Sasg. 

AIR  a'  cljeud  là  do  'n  t-seachd- 
uin  thàinig  Muire  Magda- 
len  gu  moch,  agus  an  dbrchadas 
fathast  ann,  chum  na  h-uaighe, 
agus  chunnaic  i  a'  chlach  air  a 
togail  o  'n  uaigh. 

2  Ruith  i  an  sin,  agus  thàinig 
i  gu  Simon  Peadar,  agus  gus  an 
deisciobul  eile  a  b'  ionmliuinn  le 
losa,  agus  thubhairt  i  riu,  Thug 
iad  leo  an  Tighearn  as  an  uaigh, 
agus  cha  'n  'eii  f  hios  againn  c'  àit 
an  do  chuir  iad  e. 

3  Uime  sin  chaidh  Peadar  a 
mach,  agus  an  deisciobul  sin  eile, 
agus  thàinig  iad  chum  na  h- 
uaighe. 

4  Agus  ruith  iad  'nan  dithis 
cuideachd^:  agus  ruith  an  deis- 
ciobul  eile  ni  bu  luaithe  na  Pead- 
ar,  agus  thàinig  e  air  tùs  chum 
na  h-uaighe. 

5  Agus  air  cromadh  sìos  da, 
chunnaic  e  'n  lìon-eudach  'na 
luidlie  ;  gidheadh  cha  deachaidh 
e  steach. 

6  An  sin  thàinig  Simon  Peadar 
'ga  leantuinn,  agus  chaidh  e 
steacli  do  'n  uaigh  agus  chunn- 
aic  e  'n  lìon-eudach  'na  luidhe  ; 

7  Agus  an  neapaicin  a  bha  m' 
a  cheann,  cha  'n  ann  'na  luidhe 
maille  ris  an  lìon-eudach,  ach  air 
leth  air  f  hilleadh  ann  an  aon  àit. 

8  An  sin  chaidh  a  steach  mar 
an  ceudna  an  deisciobul  sin  eile 
a  thàinig  air  tùs  chum  na  h- 
uaighe,  agus  chunnaic,  agus 
chreid  e. 

9  Oir  cha  do  thuig  iad  fathast 
an  sgriobtuir,  gu  'm  b'  èigin  gu 
'n  èireadh  e-san  a  rìs  o  na  marbh- 
aibh. 

'  maraon  ^  àit-adhlacaidh. 

10  An  sin  dh'  imich  na  deis- 
ciobuil  a  rìs  chum  an  cuideachd. 
fèin. 

11  Ach  sheas  Muire  aig  an 
uaigh  a  muigh,  a'  gul :  agus  ag 
gul  d'  i  chrom  i  sìos,  ag  amharc  a 
steach  do  'n  uaigh, 

12  Agus  chunnaic  i  dà  aingeal 
ann  an  cidaidhihh  geala,  'nan 
suidhe,  fear  aig  a'  cheann,  agus 
fear  aig  na  cosaibh,  san  àit  an 
robh  corp  losa  'na  luidhe  ; 

1.3  Agus  thubhairt  iadsanrithe, 
A  bhean,  c'  ar  son  a  ta  thu  gul? 
Thubhairt  i  riu,  Air  son  gu  'n 
d'  thug  iad  mo  Thighearn  leo, 
agus  nach  'eil  fhios  agam  c'  àit 
an  do  chuir  iad  e. 

14  Agus  an  uair  a  thubhairt  i 
so,  phill  i  air  a  h-ais,  agus  chunn- 
aic  i  losa  'na  sheasamh,  agus 
cha  d'  aithnich  i  gu  'm  b'  e  losa 
bha  ann. 

15  Thubhairt  losa  rithe,  A. 
bhean,  c'  ar  son  a  ta  thu  gul  ?  cò 
tha  thu  'g  iarraidh  ?  air  saoilsinn 
d'  ise  gu  'm  b'  e  an  gàradair  a 
bh'  ann,  thubhairt  i  ris,  A  thigh- 
earn,  ma  thug  thusa  leat  e,  innis 
dhomh-sa  c'  àit  an  do  chuir  thu 
e,  agus  bheir  mise  leam  e. 

16  Thubhairt  losa  rithe,  A 
Mhuire.  Air  tionndadh  dh'ise, 
thubhairt  i  ris,  Rabboni,  's  e  sin 
r'  a  ràdh,  A  Mhaighstir. 

17  Thubhairt  losa  rithe,  Na 
bean  rium  ;  oir  cha  deachaidh  mi 
fathast  suas  chum  m'  Athar :  ach 
imich  chum  mo  bhràithre,  agus 
abair  riu,  Tha  mise  dol  suas 
chum  m'  Athar  fèin  agus  bhur 
n-Athar-sa,  agus  chi(7n  mo  Dhè 
fèin  agus  bhur  Dè-sa. 

18  Thàinig  Muire  Magdalen 

agus  dh'innìs  i  do  na  deisciob- 
luibh,  gu  'm  fac  i  an  Tighearn, 
agus  gu  'n  dubhairt  e  na  nithe  so 
rithe. 

19  Agus  air  teachd  do  'n 
fheasgar  an  là  sin  fèin,  air  a' 
cheud  là  do  'n  t-seachduin,  agus 
na  dorsa  dùinte  far  an  robh  na 
deisciobuil  cruinn  air  eagal  nan 
lùdhach,  thàinig  losa  agus  sheas 
e  sa'  mheadhon,  agus  thubhairt 
e  riu,  Sìth  dhuibh. 

20  Agus  air  dha  so  a  ràdh, 
nochd  e  dhoibh  a  làmhan  agus  a 
thaobh.  An  sin  bha  aoibhneas 
air  na  deisciobluibh  an  uair  a 
chunnaic  iad  an  Tighearn. 

21  An  sin  thubhairt  losa  riu  a 
rìs,  Sìth  dhuibh  :  mar  a  chuir  an 
t-Athaìr  uaith  mise,  mar  sin  a  ta 
mise  'gur  cur-sa  uam. 

22  Agus  air  dha  so  a  ràdh,  shèid 
e  orra,  agus  thubhairt  e  riu, 
Gabhaibh-sa  an  Spiorad  naomh. 

23  Cò  air  bith  iad  d'  am  maith 
sibh  am  peacanna,  tha  iad  maith- 
te  dhoibh  ;  agus  cò  air  bith  iad 
d'  an  cum  sibh  am  peacanna  gun 
am  maitheadh,  tha  iad  air  an 
cumail. 

24  Ach  cha  robh  Tomas,  aon  do 
'n  dà  f  hear  dheug,  d'  an  goirear 
Didimus,  maille  riu,  'nuair  a 
thàinig  losa. 

25  Uime  sin  thubhairt  na  deis- 
ciobuil  eile  ris,  Chunnaic  sinne 
an  Tighearn.  Ach  thubhairt 
e-san  riu,  Mur  faic  mise  aileadh 
nan  tairngean  'na  làmhaibh,  agus 
mur  cuir  mi  mo  mheur  ann  an 
aileadh  nan  tairngean,  agus  mur 
cuir  mi  mo  làmh  'na  thaobh,  cha 
chreid  mi. 

'  lorg^  dit. 

26  Agus  an  ceann  ochd  làithean 
'na  dhèigh  sin,  bha  a  dheisciobuil 
a  rìs  a  stigh,  agus  Tomas  maiUe 
rìu :  thàinig  losa,  agus  na  dorsa 
dùinte,  agus  sheas  e  sa'  mheadh- 
on,  agus  thubhairt  e,  Sìth  dhuibh. 

27  'Na  dhèigh  sin  thubhairt  e 
ri  Tomas,  Cuir  an  so  do  mheur, 
agus  feuch  mo  làmhan  ;  agus  sìn 
an  so  do  làmh,  agus  cuir  a'  m' 
thaobh  i :  agus  na  bì  mi-chreid- 
each,  ach  creideach. 

28  Agus  fhreagair  Tomas,  agus 
thubhairt  e  ris,  Mo  Thighearn 
agus  mo  Dhia. 

29  Thubhairt  losa  ris,  Air  son 
gu  faca  tu  mi,  a  Thomais,  chreid 
thu  :  is  beannaichte  iadsan  nach 
faca,  agus  a  chreid. 

30  Agus  rinn  losa  gu  f  ìrinneach 
mòran  do  mhìorbhuilibh  eile  am 
fianuis  a  dheisciobul,  nach  'eil 
sgrìobhta,  san  leabhar  so. 

31  Ach  tha  iad  so  sgrìobhta, 
chum  gu  'n  creideadh  sibh  gur  e 
losa  an  Crìosd  Mac  Dhè,  agus  ag 
creidsinn  [duibh,  gu  'm  biodh 
agaibh  beatha  troimh  'ainm-san. 

CAIB.  XXI. 

1  Dh'fhoìllsich  Cn'osd  e  fèin  a  rìs  d'  a  dheis- 
ciobluibh,  agus  dh'  aithnicheadh  leo  e  leij  an 
tarruing  mhòr  eisg :  12  Ghabh  ea  dhìnneir 
maille  riu  :  15  thug  e  sparradh  do  Pheadar 
'uain  agus  a  chaoraich  a  bhìadhadh ;  18 
roimh-innis  e  a  bhàs  dha,  22  chronuich  se  e 
air  son  a  thograidh  air  fios  fhaotainn  mu 
bhàs  Eoin.  25  Comh-dhànadh  an  leabhair- 

AN  dèigh  nan  nithe  sin  dh'- 
fhoillsich  losa  e  fèin  a  ìs 
d'  a  dheisciobluibh  aig  muir  Thi- 
beriais ;  agus  air  an  dòigh  so 
nochd  se  efèin: 

2  Bha  maille  r'  a  chèile  Simon 
Peadar,  agus  Tomas  d'  an  goirear 

Didimus,  agus  Natanael  o  Clìàna 
Ghalile,  agus  mic  Sliebede,  agus 
dithis  eile  d'  a  dheisciobluibh. 

3  Thubhairt  Simon  Peadar  riu, 
Tha  mi  dol  a  dh'iasgacli,  Thubh- 
airt  iadsan  ris,  Tha  sinne  a'  dol 
maille  riut.  Dh'imich  iad  a 
mach,agus  chaidh  iad  a  steach  do 
luing  air  ball ;  agus  cha  do  ghlac 
iad  ni  air  bith  an  oidhche  sin. 

4  Ach  an  uair  a  bha  a'  mhad- 
uinn  a  nis  air  teachd,  sheas  losa 
air  an  tràigh  ^ :  gidheadh  cha 
robh  fhios  aig  na  deisciobluibh 
gu  'm  b'  e  losa  bha  ann, 

5  An  sin  thubhairt  losa  riu,  A 
chlann,  am  bheil  biadh  air  bith 
agaibh  ?  Fhreagair  iadsan  e,  Cha 
'n  'eiL 

6  Agus  thubhairt  e-san  riu, 
Tilgibh  an  lìon  air  an  taobh  deas 
do  'n  luing,  agus  gheibh  sibh. 
Thilg  iad  uime  sin,  agus  a  nis  cha 
b'  urrainn  iad  a  tharruing  air  son 
lìonmhoireachd  an  èisg. 

7  Uime  sin  thubhairt  an  deis- 
ciobul  sin,  a  b'  ionmhuinn  le 
losa,  ri  Peadar,  Is  e  'n  Tighearn 
a  ta  ann.  A  nis  an  uair  a  chuala 
Simon  Peadar  gur  e  an  Tigh- 
earn  a  bh'  ann,  cheangail  e  a 
chòt-uachdair  uime,  (oir  bha  e 
lomnochd,)  agus  thilg  se  e  fèin 
sa'  mhuir. 

8  Thàinig  na  deisciobuil  eile 
ann  an  luing  bhig ;  (oir  cha 
robh  iad  fada  o  thìr,  ach  mu 
thimchioll  dà  cheud  làmh- 
choille" ,)  a'  tarruing  an  lìn  èisg. 

9  Uime  sin  an  uair  a  thàinig 
iad  air  tir,  chunnaic  iad  grìosach 
an  sin,  agus  iasg  air  a  chur  oirre, 
agus  aran. 

'  a  chladach.  ^  hann-làmh. 

10  Thubhairt  losa  riu,  Thug- 
aibh  an  so  do  'n  iasg  a  ghlac  sibh 
a  nis. 

11  Chaidh  Simon  Peadar  suas, 
agus  tharruing  e  an  lìon  gu  tìr, 
làn  do  iasgaibh  mòra,  ceud  agus 
leth-cheud  agus  tri :  agus  ged 
bha  'n  uiread  sin  ann,  cha  do 
bhriseadh  an  lìon. 

12  Thubhairt  losa  riu,  Thigibh, 
gabhaibh  bhur  dmneir.  Agus 
cha  robh  a  chridhe^  aig  a  h-aon 
do  na  deisciobluibh  fheòraich 
dheth,  Cò  thusa?  oir  dh'aith- 
nich  iad  gur  e  an  Tighearn  a 
bha  ann. 

13  An  sin  thàinig  losa,  agus 
ghlac  e  aran,  agus  thug  e  dhoibh 
e,  agus  iasg  mar  an  ceudna. 

14  Is  i  so  a  nis  an  treas  uair 
a  nochd  losa  e  fèin  d'  a  dheis- 
ciobluibh,  an  dèigh  dha  èirigh  o 
na  marbhaibh. 

15  An  sin  an  dèigh  dhoibh  an 
dìnneir  a  ghabhail,  thubhairt 
losa  ri  Simon  Peadar,  a  Shimoin 
mhic  lonais,  am  bheil  barrachd 
gràidh  agad  dhomh-sa  orra  sin  ? 
Thubhairt  e  ris,  Tha,  a  Thigh- 
earn ;  tha  fios  agad  gur  toigh 
leam  thu.  Thubhairt  e  ris, 
Beathaich  m'  uain. 

16  Thubhairt  e  ris  a  rìs  an 
dara  uair,  A  Shimoin  mhic  lonais, 
an  toigh  leat  mise  ?  Thubhairt 
e  ris,  Seadh,  a  Thighearn  ;  tha 
fios  agad  gur  toigh  leam  thu. 
Thubhairt  e  ris,  Beathaich  mo 
chaoraich  *. 

17  Thubhairt  e  ris  an  treas 
uair,  A  Shimoin  mhic  lonais, 
an  toigh  leat  mise  ?  Bha  Peadar 
doilich  a  chionn  gu  'n  dubhairt 

'  mhimich.      bì  d'  aodhairc  air  mo  chaoraich. 

e  ris  an  treas  ùair,  An  toigh 
leat  mise  ?  Agus  thubhairt  e 
ris,  A  Thighearn,  is  aithne  dhuit 
na  h-uile  nithe  ;  tlia  fhios  agad 
gur  toigh  leam  thu.  Thubhairt 
losa  ris,  Beathaich  mo  chaor- 
aich. 

18  Gu  deimhin  deimhin  a  ta 
mi  ag  ràdh  riut,  an  uair  a  bha 
thu  òg,  chrioslaich  thu  thu  fèin, 
agus  dh'imich  thu  an  taobh  bu 
mhiann  leat :  ach  an  uair  a 
bhios  tu  aosmhor,  sinidh  tu  mach 
do  làmhan,  agus  crioslaichidh 
neach  eile  thu,  agus  bheir  e  thu 
an  taobh  nach  àill  leat. 

19  So  thubhairt  e,  a'  ciallach- 
adh  ciod  a'  ghnè  bàis  leis  an 
tugadh  e  glòir  do  Dhia.  Agus 
air  dha  so  a  ràdh,  thubhairt  e 
ris,  Lean  mise. 

20  An  sin  air  do  Pheadar 
tionndadh,  chunnaic  e  an  deis- 
ciobul  a  b'  ionmhuinn  le  losa,  a' 
leantuinn  ;  an  tì  mar  an  ceudna 
a  luidh  air  uchd  losa  air  a 
shiiipeir,  agus  a  thubhairt  ris,  A 
Thighearn,  cò  e  a  bhrathas  thu? 

21  Air  do  Pheadar  e-san  fhaic- 
inn,  thubhairt  e  ri  losa,  A 
Thighearn,  ciod  a  nì  am  fear  so  ? 

22  Thubhairt  losa  ris,  Ma  's 
àill  leam-sa  e  dh'fhantuinn  gus 
an  tig  mi,  ciod  e  sin  duitse  ? 
Lean  tliusa  mise. 

23  Uime  sin  chaidh  an  ràdh 
so  mach  am  measg  nam  bràithre, 
nach  faigheadh  an  deisciobul  sin 
bàs :  gidheadh  cha  dubhairt 
losa  ris,  nach  faigheadh  e  bàs  : 
acli,  Ma  's  i  mo  thoil-sa  e  dh'- 
fhantuinn  gus  an  tig  mi,  ciod  e 
sin  duitse  ? 

24  Is  e  so  an  deisciobul  a  ta 
dèanamh  fianuis  air  na  nithibh 
so,  agus  a  sgrìobh  na  nithe  so : 
agus  a  ta  f  hios  againne  gu  bheil 
'f hianuis  fìor. 

25  Agus  a  ta  mar  an  ceudna 
mòran  do  nithibh  eile  a  rinn 
losa,  agus  nam  biodh  iad  uile 
sgrìobhta,  is  i  mo  bharail  nach 
cumadh  an  saoghal  fèin  na  rach- 
adh  a  sgrìobhadh  do  leabhraich- 
ibh.  Amen. 


GNIOMHARA  nan  ABSTOL. 


CAIB.  I. 

1  Dol  suas  losa  gu  nèamh,  10  an  deigh  a 
dhol  siias  thuy  dà  aingeal  rabhadh  do  na  h- 
ahstolaihh  iad  a  dh'imeachd  rompa,  agiis 
a  sliocrachadh  an  inntinn  air  'ath-theachd- 
snn  :  12  a  rèìr  sìn  phitl  iad,  agus  rinn  iad 
ùì'nuigh,  agus  thagh  iad  Matias  'na  Ahstol 
un  àit  ludais. 

INN  mi  an  ceud  leabhar,  a 
Theophiluis,  mu  thimchioll 
nan  uile  nithe  a  thòisich^  losa  air 
a  dhèanamh  agus  a  theagasg, 

'  thionnsgain, 

2  Gus  an  là  an  do  thogadh 
suas  e,  an  dèigh  dha,  troimh 
an  Spiorad  Naomh,  àitheantan 
a  thoirt  do  na  h-abstolaibh  a 
thagh  e : 

3  D'  ann  d'  rinn  e  mar  an 
ceudna  e  fèin  a  nochdadh  beò 
an  dèigh  'fhulangais,  le  mòran 
do  chomharaibh  fìrinneach,  air 
dha  bhi  air  fhaicinn  leo  feadh 
dhà  f  hichead  là,  agus  e  labhairt 
mu  na  nithibh  sin  a  bhuineadh 

do  rìoghaclid  Dhè : 

4  Agus  air  dha  bhi  maille  riu, 
dh  aithn  e  dhoibh  gu  'n  iad  a 
dliol  o  lerusalem,  ach  feitheamh 
ri  gealladh  an  Athar,  ars  e-san, 
a  chuala  sibh  uam-sa. 

5  Oir  bhaist  Eoin  gu  deimhin 
le  uisge :  ach  baistear  sibhse  leis 
an  Spiorad  Naomh,  air  bheag  do 
làithibh  an  dèigh  so. 

6  Uime  sin  an  uair  a  chruinn- 
ich  iad  an  ceann  a  chèile,  dh'- 
fheòraich  iad  deth,  ag  ràdh,  A 
Thighearn,  an  aisig  thu  san  àm 
so  an  rìoghachd  do  Israel  ? 

7  Ach  thubhairt  e-san  riu,  Cha 
bhuin  e  dhuibh-sa  fios  nan  aim- 
sir  no  nan  àm  fhaotainn,  a  chuir 
an  t-Athair  'na  chumhachd  fèin. 

8  Ach  gheibh  siblise  cumhachd 
an  uair  a  tliig  an  Spiorad  Naomh 
oirbh :  agus  bithidh  sibh  'nur 
fianuisibh  dhomh-sa,  araon  ann 
an  lerusalem,  agus  ann  an  ludea 
uile,  agus  ann  an  Samaria,  agus 
gu  iomall  na  talmhainn. 

9  Agus  an  uair  a  thubhairt  e  na 
nithe  so,  thogadh  suas  e,  agus 
iadsan  'ga  f  haicinn  ;  agus  thug 
neul  as  an  sealladh  e. 

10  Agus  am  feadh  a  bha  iad- 
san  a'  geur-amharc  gu  nèamh, 
agus  e-san  a'  dol  suas,  feuch, 
slieas  dithis  f  hear  làimh  riu  ann 
an  eudach  geal ; 

11  Agus  thubhairt  iad,  Fheara 
Ghalile,  c'  ar  son  a  ta  sibh  'nur 
seasamh  ag  amliarc  gu  nèamh? 
An  t-Iosa  so  a  thogadh  suas 
uaibh  gu  nèamh,  is  amhuil  sin  a 
thig  e,  mar  a  chunnaic  sibh  e  a' 
dol  gu  nèamh. 

12  An  sin  phill  iad  gu  lerusa- 
lem,  o  'n  t-sliabh  ris  an  abrar 

sìiahh  nan  crann-oladh,  a  tha  'ni 
fagus  do  lerusalem,  astar  là  sàb- 
aid  as. 

1.3  Agus  an  uair  a  thàinig  iad  a 
stigh,  chaidh  iad  suas  do  sheòm- 
ar  uachdarach,  far  an  robh  a' 
fantuinn  Peadar,  agus  Seumas, 
agus  Eoin,  agus  Aindreas,  Phi- 
lip,  agus  Tomas,  Bartolomeus, 
agus  Mata,  Seumas  mac  Alphe- 
uis,  agus  Simon  Selotes,  agus 
ludas  hràthair  Sheumais. 

14  Bhuanaich  iad  so  uile  a  dh'- 
aon  inntinn  ann  an  ùrnuigh,  [agus 
an  guidhe,]  maille  ris  na  mnaibh, 
agus  Muire  màthair  losa,  agus 
maille  r'  a  bhràithribh. 

15  Agus  anns  na  làithibh  sin 
dh'èirich  Peadar  ann  am  meadh- 
on  nan  deisciobul,  agus  thubhairt 
e,  (b'  e  àireamh  nan  ainm  a  bha 
làthair,  mu  thimchioll  ceud  agus 
fichead,) 

16  Fheara  agus  a  bhràithre,  b' 
èigin  an  sgriobtuir  so  bhi  air 
a  choimhlionadh,  a  roimh-labh- 
air  an  Spiorad  Naomh  le  beul 
Dhaibhidh  timchioll  ludais,  a 
bha  'na  cheann-iuil^  aca-san  a 
ghlac  Tosa. 

17  Oir  bha  e  air  àireamh  maille 
ruinne,  agus  fhuair  e  cuibhrionn 
do  'n  fhrithealadh  so. 

18  A  nis  cheannaich  am  fear  so 
fearann  le  duais  na  h-eucorach  ; 
agus  air  dha  tuiteam  sios  air 
'aghaidh'^,  sgàin  e  sa'  mheadhon, 
agus  blirùchd  a  mhionach  uile 
mach. 

19  Agus  rinneadh  so  aithnichte 
do  hichd-àiteachaidh  lerusaleim 
uile  ;  air  chor  as  gu  'n  abrar  ris 
an  fhearann  sin  'nan  cainnt  fèin. 

'  tlireòruiche.  an  comhair  a  chinn. 

Aceldama,  sin  ri  ràdh,  Fearann 
fola. 

20  Oir  a  ta  e  sgrìobhta  ann  an 
leabhar  nan  Salm,  Biodh  'àite- 
còmhnuidh  'na  fhàsach,  agus  na 
gabhadh  neach  sam  bith  tàmh 
ann  :  agus,  Glacadli  neach  eile  a 
dhreuchd'. 

21  Air  an  aobhar  sin  is  còir 
aon  do  na  daoinibh  sin  a  bha 
maille  ruinne,  rè  na  h-aimsir  sin 
uile  anns  an  deachaidh  an  Tigh- 
earn  losa  steach  agus  a  mach 
'nar  measg-ne, 

22  A'  tòiseachadh  o  bhaisteadh 
Eoin,  gus  an  là  an  do  thogadh 
suas  uainn  e,  bhi  air  a  dhèan- 
arah  'na  fhianuis  air  'aiseirigh- 
san  maille  ruinne. 

23  Agus  shònraich  iad  dithis, 
loseph  ris  an  abrar  Barsabas, 
d'  am  bu  cho-ainm  lustus,  agus 
Matias. 

24  Agus  rinn  iad  ùrnuigh,  agus 
thubhairt  iad,  Thusa  a  Thigh- 
earn,  d'  an  aithne  cridheacha 
nan  uile  dliaoine,  foillsich  cò 
do  'n  dithis  so  a  thagh  thu, 

25  A  ghabhail  cuibhrinn  do  'n 
fhrithealadh  agus  do  'n  abstol- 
achd  ^o,  o  'n  do  thuit  ludas  le 
seacharan^  gu  dol  d'  a  àit  fèin. 

26  Agus  thilg  iad  an  crann- 
chur ;  agus  thuit  an  crannchur 
air  Matias ;  agus  bha  e  air  àir- 
eamh  maille  ris  an  aon  abstol  i 
deug. 

CAIB.  II. 

1  L'ionadh  na  h-ahstoil  leìs  an  Spìorad  nnomh, 
(iffus  /abhair  iad  ioiiiadh gnècainnte;  7 yhalyh 
cuid  iongantas  riu^  agus  riiin  cuid  ei'tifan- 
oid  orra :  1 4  Novh  d  Peadar  gu  'n  do  la bh'i  ir 
na  h-abstoille  cumhachdan  Spioraidnaoimh, 

'  oify.  '  a  dh'fhùg  ludaa. 

gu  'n  d'  eirich  Crìosd  o  na  marlhaibh,  agus 
gu  'n  deachaidh  e  suas  air  nèamh,  Sjc. 

AGUS  an  uair  a  thàinig  là  na 
cuingis^  bha  iad  gu  lèir  a 
dh'aon  inntinn  ann  an  aon  àit. 

2  Agus  thàinig  gu  h-obann 
toirm  o  nèamh,  mar  shèideadh 
gaoithe  ro  thrèin,  agus  lìon  i  an 
tigh  uile  far  an  robh  iad  'nan 
suidhe. 

3  Agus  dh'f  hoillsicheadh  dhoibh 
teanganna  sgoilte,  mar  do  theine, 
agus  shuidh  e  air  gach  aon  diubh 
fa  leth : 

4  Agus  lìonadh  iad  uile  leis  an 
Spiorad  Naomh,  agus  thòisich 
iad  air  labhairt  le  teangaibh  eile, 
a  rèir  mar  a  thug  an  Spiorad 
comas  labhairt  dhoibh. 

5  Agus  bha  a'  gabhail  còmh- 
nuidh  ann  an  lerusalem,  lùdh- 
aich,  daoine  cràbhach,  do  gach 
uile  chinneach  fo  nèamh. 

6  A  nis  an  uair  a  sgaoileadh 
an  t-iomradh  so,  thàinig  an 
sluagh  an  ceann  a  chèile,  agus 
bha  iad  fo  amhluadh,  do  ìahrìgh 
gu  'n  cuala  gach  aon  iad  a'  labh- 
airt  'nan  cànain*  fèin. 

7  Agus  bha  iad  uile  fo  uamhas 
agus  ghabh  iad  iongantas,  ag 
ràdh  r'  a  chèile,  Feuch,  nach 
Galilèich  iad  sin  uile  a  ta  labh- 
airt? 

8  Agus  cionnus  a  ta  sinne  'gan 
cluinntinn  gach  aon  'nar  cànain 
fèin,  anns  an  d'  rugadh  sinn  ? 

9  Partaicli,  agus  Medich,  agus 
Elamaich,  agus  luchd-àiteach- 
aidh  Mhesopotamia,  ludea,  agus 
Cliapadocia,  Phontuis,  agus  Asia, 

10  Phrigia,  agus  Phamphilia, 
na  h-Eiphit,  agus  chrìoch  na 

'  an  uair  a  choimhlionadh  là  na  cuingi^, 
^  cainnt. 

Libìa  timchioll  Chirene,  agus 
coigrich  o  'n  Roimh,  lùdhaich 
agus  Proselitich^ 

11  Muinntir  Chrete,  agus  Ara- 
bia,  tha  sinn  'gan  cluinntinn  a' 
labhairt  'nar  teangaibh  fèin 
gniomhara  mòralach  Uhè. 
^  12  Agus  bha  iad  uile  fo  uamh- 
as,  agus  ann  an  ioma-chomh- 
airle,  ag  ràdh,  gach  aon  r'  a 
chèile,  Ciod  is  ciall  da  so  ? 

13  Ach  thubhairt  dream  eile  a' 
fanoid,  Tha  na  daoine  so  làn  do 
f  hìon  ùr. 

14  Ach  air  seasamh  do  Pheadar 
maille  ris  an  aon  fhear  deug, 
thog  e  a  ghuth,  agus  thubhairt 
e  riu,  Fheara  ludea,  agus  sibhse 
uile  a  luchd-àiteachaidh  lerusa- 
leim,  biodh  fios  so  agaibh,  agus 
èisdibh  ri  m'  bliriathraibh-sa  : 

15  Oir  cha  'n  'eil  iad  so  air 
mhisg,  mar  a  ta  sibhse  a'  meas, 
oir  is  i  an  treas  uair  do  'n  là^  a 
ta  ann. 

16  Ach  is  e  so  an  ni  a  chaidh 
labhairt  leis  an  f  hàidh  loel : 

17  Agus  tàrlaidh^  anns  na  laith- 
ibh  deireannach,  (arsa  Dia,) 
dòirtidh  mise  do  m'  Spiorad  air 
gach  uile  fheoil ;  agus  nì  bhur 
mic  agus  bhur  nigheana  fàidh- 
eadaireachd,  agus  cliì  bhur  n-òg- 
anaich  seallanna,  agus  bruad- 
araidh  bhur  seann  daoine  bruad- 
aran* : 

18  Agus  dòirtidh  mise  air  m' 
òglaich,  agus  air  mo  bhanoglaich 
do  m'  Spiorad  anns  na  làith- 
ibh  sin ;  agus  nì  iad  fàidhead- 
aireachd : 

1  i.  e.  Geintilich  a  dh'iompaicheadh  gu  crcid- 
imh  nan  lùdhach. 
i.  e.  an  naothadh  uair  roimh  niìieadhon-là. 
^  tachuìridh. 

19  Agus  nochdaidh  mise  ìong- 
antais  anns  na  nèamhaibh  shuas, 
agus  comharan  air  an  talamh 
shios ;  fuil,  agus  teine,  agus 
duibh-neul  deataich. 

20  lompaichear  a'  ghrian  gu 
dorchadas,  agus  a'  ghealach  gu 
fuil,  mun  tig  là  mòr  agus  comh- 
araichte  sin  an  Tighearna  : 

21  Agus  tàrlaidh,  ge  b'  e  neach 
a  ghairmeas  air  ainm  an  Tigh- 
earna,  gu  'n  tèarnar  e. 

22  Fheara  Israeil,  èisdibh  ris 
na  briathraibh  so :  losa  o  Na- 
saret,  duine  a  dhearbhadh  le  Dia 
'nur  measg-sa,  le  cumhachdaibh 
agus  le  mìorbhuilibh  agus  le 
comharaibh,  a  rinn  Dia  leis-san 
'nur  meadhon-sa,  mar  a  ta  fhios 
agaibh  fèin; 

23  An  duine  so,  a  thugadh 
thairis  le  comhairle  chinntich 
agus  roimh-eòlas  Dè,  ghlac  sibh- 
se,  agus  le  làmhaibh  dhroch 
dhaoine*  chèus  agus  mharbh 
sibh  e ' : 

24  Neach  a  thog  Dia  suas,  air 
dha  piantan'  a'  bhàis  fhuasg- 
ladh  ;  do  bhrìgh  nach  robh  e  'n 
comas  gu  'n  cumtadh  e-san  leis : 

25  Oir  thubhairt  Daibhidh  m'  a 
thimchioll,Chunnaic  mi  an  Tigh- 
earn  romham  a  ghnàth ;  oir  a  ta 
e  aig  mo  dheas  làimh,  chum  nach 
gluaisteadh  mi. 

26  Air  an  aobhar  so  rinn  mo 
chridhe  gàirdeachas,  agus  rinn 
mo  theangadh  aoibhneas  :  tuill- 
eadh  fòs,  gabhaidh  m'  fheoil 
còmhnuidh  fhoisneach  ann  an 
dòchas " : 

chi  hhur  seann  daoine  aislingean. 
^  le  làmhan  aingidh. 

^  'nnaìr  a  rinn  sibh  fanoid  air,  mharbh  sibh  e. 
'  cuibhreach,  boinn.  «  carbsa. 

27  Do  Hirìgh  nacli  fàg  thu  m' 
anam  shios  ann  an  ifrinn^  ni  mò 
a  dh'fhuilingeas  tu  do  d'  naomh 
Aon  fèin  gu  faic  e  truaillidh- 
eachd. 

28  Dh'fhoillsich  thu  dhomh-sa 
slighean  na  beatha  ;  lionaidh  tu 
mi  do  shubhachas  le  d'  ghnùis. 

29  Fheara  agus  a  bhràithre, 
leigibh  leam-sa  labhairt  gu  dàna 
ribh  mu  'nphrìomh-athair  Daibh- 
idh,  araon  gu  'n  d'  f  huair  e  bàs, 
agus  gu  'n  d'  adhlaiceadh  e,  agus 
gu  bheil  'uaigh  maille  ruinne  gus 
an  là  'n  diugh  : 

30  Air  an  aobhar  sin  air  dha 
bhi  'na  fhàidh,  agus  fìosrach  gu 
'n  do  mhionnaich  Dia  le  mionn- 
aibh  dha,  do  thoradh  a  leas- 
raidh,  [a  rèir  na  feòla,  gu  togadh 
e  suas  Crìosd,]  gu  suidhe^  air  a 
rìgh-chaithir-san. 

31  Air  dhasan  so  a  roimh- 
fhaicinn,  labhair  e  mu  aiseirigh 
Chrìosd,  nach  d'  fhàgadh  'aijam 
ann  an  ifrinn^,  agus  nach  fac 
'fheoil  truaillidheachd. 

32  An  t-Iosa  so  thog  Dia  suas, 
air  am  bheil  sinne  uile  'nar  fian- 
tiisibh] 

33  Uime  sin  air  dha  bhi  air 
àrdachadh  le*  deas  làimh  Dhè, 
agus  gealladh  an  SpioraidNaoimh 
fhaotainn  o  'n  Athair,  dhòirt  e 
mach  an  ni  so,  a  tha  sibhse  nis  a' 
faicinn  a£cus  a'  chiinntinn. 

34  Oir  cha  deachaidh  Daibh- 
idh  suas  chum  nan  nèamh  :  ach 
a  ta  e  fèin  ag  ràdh,  Thubhairt  an 
Tighearn  ri  m'  Thighearn,  Suidh 
air  mo  làimh  dheis, 

35  Gus  an  cuir  mi  do  naimhde 

'  san  naigh.       2  gu'  n  suidhicheadh  e. 
^  san  uaigh.        4  aig. 

'nan  stòl  fo  d'  chosaibh. 

36  Uime  sin  biodh  fios  gu  cinnt- 
each  aig  tigh  Israeil  uile,  gu  'n 
d'  rinn  Dia  'na  Thighearn  agus 
'na  Chrìosd  an  t-Iosa  so  fèin,  a 
chèus  sibhse. 

37  A  nis  an  uair  a  chual  iad  so, 
bha  iad  air  am  bioradh  'nan 
cridhe,  agus  thubhairt  iad  ri 
Peadar,  agus  ris  a'  chuid  eile  do 
na  h-abstolaibh,  Fheara  agus  a 
bhràithre,  ciod  a  nì  sinn  ? 

3,8  An  sin  thubhairt  Peadar  riu, 
Dèanaibh  aithreachas,  agus  bith- 
ibh  air  bhur  baisteadh  gach  aon 
agaibh  ann  an  ainm  losa  Crìosd, 
chum  maitheanais  pheacanna, 
agus  gheibh  sibh  tiodhlac  an 
Spioraid  Naoimh. 

39  Oir  a  ta  an  gealladh  dhuibh- 
sa,  agus  do  'ur  cloinn,  agus  do 
na  h-uile  a  ta  fad  o  làimh,  eadh- 
on  a  mheud  as  a  ghairmeas  an 
Tighearn  ar  Dia. 

40  Agus  le  mòran  do  bhriath- 
raibh  eile  rinn  e  fianuis  agus  dh'- 
earalaich  e  iad\  ag  ràdh,  Saor- 
aibh  sibh  fèin  o  'n  ghinealach 
fhiar^  so. 

41  An  sin  bhaisteadh  iadsan  a 
ghabh  r'  a  fhocal  gu  toileach : 
agus  an  là  sin  fèin  chuireadh  riu 
timchioll  trì  mìle  anam. 

42  Agus  bhuanaich  iad  gu 
seasmhach  ann  an  teagasg  nan 
abstol,  agus  ann  an  co-chomunn, 
agus  ann  am  briseadli  arain,  ag- 
us  ann  an  ùrnuighibh. 

43  Agus  thàinig  eagal  air  gach 
anam  :  agus  rinneadh  mòran  do 
mhiorbhuilibh  agus  do  chomh- 
araibh  leis  na  h-abstolaibh. 

chonihairlich  e  iad,  ghuidh  e  orra.  . 
6  olc. 

44  Agus  bha  iadsan  uile  a 
ehreid  ann  an  aon  àit,  agus  bha 
na  h-uile  nithe  aca  coitchionn ' : 

45  Agus  reic  iad  an  seilbh  agus  I 
am  maoin,  agus  roinn  iad  air 
na  h-uile  iad,  a  rèir  mar  a  bha 
feum  gach  neach. 

46  Agus  ag  buanachadh  dhoibh 
gach  là  a  dh'aon  inntinn  anns 
an  teampull,  agus  a'  briseadh 
arain  o  thigh  gu  tigh,  chaith  iad  | 
am  biadh  le  gàirdeachas  agus  le 
aon-fhillteachd  cridhe, 

47  A'  moladh  Dhè,  agus  deadh- 
ghean  aca  o  'n  t-sluagh  uile. 
Agus  chuir  an  Tighearn  gach  là 
ris  an  eaglais  an  dream  a  thèar- 
uinear. 

CAIB.  III. 

1  Leiyhis  Peadar  agus  Eoin  dHÌne  hacach 
12  dh'ìnnis  iad  do  'n  t-sluagh  a  hha  air 
cruinneachadh  nach  d'  rinneadh  am  nùor- 
Muil  so  le  naomhachd  nan  Abstol,  ach  le 
cumhachd  diadhaidh  Chriosd ;  \8chronuich 
siad  iad  air  son  Crsan  a  chur  gu  hàs;  1 9  thug 
iad  earail  doibh  aithreachas  a  ghabhail,  3;c. 

AGUS  chaidh  Peadar  agus 
Eoin  le  chèile  suas  do  'n 
teampull,  aig  uair  na  h-ùrnuigh, 
eadhoti  an  naothadh  uair'^. 

2  Agus  bha  duine  àraidh  a  bha 
'na  bhacach'  o  bhroinn  a  mhàth- 
ar  air  a  ghiùlan,  neach  a  chuir- 
eadh  gach  là  aig  dorus  sin  an 
teampuill  ris  an  abrar  Sgiamhach, 
a  dh'iarraidh  dèirce  orra-san  a 
bha  dol  a  steach  do  'n  team- 
pull: 

3  Neach,  an  uair  a  chunnaic  e 
Peadar  agus  Eoin  air  ti  dol  a 
steach  do'  n  teampull,  a  dh'iarr 
dèirc. 

'  ann  an  comhpàirt. 

^  i.  e.  an  treasuair  an  dcigh  mheadlton-li). 

4  Agus  air  do  Pheadar  seall- 
tuinn  gu  geur  air,  maille  ri  Eoin, 
thubhairt  e,  Amhairc  oirnne. 

5  Agus  thug  e-san  aire  dhoibh 
an  dòchas  gu  'm  faigheadh  e  ni- 
èigin  uatha. 

6  An  sin  thubhairt  Peadar, 
Airgiod  no  òr  cha  'n  'eil  agam  ; 
ach  an  ni  a  ta  agam,  so  bheir  mi 
dhuit :  An  ainm  losa  Criosd  o 
Nasaret,  èirich  agus  imich. 

7  Agus  air  dha  breith  air  a 
làimh  dheis,  thog  e  suas  e ;  agus 
air  ball  neartaicheadh  'aobrunn- 
an  agus  a  throidhean. 

8  Agus  leum  e  suas,  agus  sheas, 
agus  dh'imich  e,  agus  chaidh  e 
steach  maille  riu  do  'n  teampull, 
ag  imeachd,  agus  a'  leumnaich 
agus  a'  toirt  cliù  do  Dhia. 

9  Agus  chunnaic  an  sluagh  uile 
e  ag  imeachd,  agus  a'  toirt  cliù 
do  Dhia. 

10  Agus  dh'aithnich  iad  e-san 
gu  'm  b'  e  a  bha  'na  shuidhe  aig 
geata  Sgiamhach  an  teampuill 
ag  iarraidh  dèirce  :  agus  lìonadh 
iad  le  h-iongantas  agus  le  h- 
uamhas  air  son  an  ni  sin  a  thach- 
air  dha. 

11  Agus  ag  cumail  Pheadair  ag- 
us  Eoin,  [do  'n  bhacach  a  chaidh 
leigheas,]  ruith  an  sluagh  uile  d' 
an  ionnsuidh  anns  an  sgàth-thigh* 
ris  an  abrar  sgàth-thigli  Shol- 
aimh,  làn  iongantais. 

12  Agus  an  uair  a  chunnaic 
Peadar  so,  f  hreagair  e  an  sluagh, 
Fheara  Israeil,  c'  ar  son  a  ta  ion- 
gantas  oirbh  mu  'n  ni  so  ?  no  c' 
ar  son  a  ta  sibh  a'  geur-amharc 
oirnne,  mar  gu  b'  ann  le  ar  cumh- 

^  chrioplach. 
àileir,,  phnrsa. 
Q 

achd  no  ar  naomhachd  fèin  a 
thug  sinn  air  an  duine  so  im- 
eachd? 

13  Ghh'^raich  Dia  Abrahaim, 
agus  Isaaic,  agus  lacoib,  Dia  ar 
n-aithriche  a  Mhac  losa  ;  a  thug 
sibhse  thairis,  agus  a  dh'àicheadh 
sibh  an  làthair  Philait,  an  uair  a 
b'  i  a  bhreth  a  chur  fa  sgaoil. 

14  Ach  dh'àicheadh  sibhse  an 
t-Aon  naomh,  agus  am  Fìrean,  ag- 
us  dh'iarr  sibh  mortair  a  thiodh- 
lacadh  ^  dhuibh  ; 

15  Agus  mharbh  sibh  Prionn- 
sa"  na  beatha,  a  thog  Dia  o  na 
marbhaibh  ;  air  am  bheil  sinne 
'nar  fianuisibh. 

16  Agus  tre  chreidimh  'na  ainm 
neartaich  e  an  tì  so,  a  tha  sibh- 
se  a'  faicinn,  agus  a  's  aithne 
dhuibh :  seadh,  thug  'ainm-san 
agus  an  creidimh  a  ta  trid-san, 
dhasan  an  t-slàinte  iomlan  so 
'nur  làthair-sa  uile. 

17  Agus  a  nis,  a  bhràithre,  tha 
fhios  agam  gur  ann  troimh  ain- 
eolas  a  rinn  sibh  e,  mar  a  rinn 
mar  an  ceudna  bhur  n-uachdar- 
ain. 

18  Ach  choimhlion  Dia  air  an 
dòigh  so  na  nithe  sin  a  roimh- 
fhoillsich  e  le  beul  'fhàidhean 
uile,  gu  'm  fuilingeadh  Criosd. 

19  Air  an  aobhar  sin  dèanaibh- 
sa  aithreachas  agus  l)ithibh  air 
bhur  n-iompachadh,  chum  gu 
'm  bì  bhur  peacanna  air  an  glan- 
adh  as,  'nuair  a  thig  amanna 
fionnuaireachd  o  làthair  an  Tigh- 
earn, 

20  Agus  a   chuireas  e  losa^ 


^  thabhairt.      ^  Ceann-iuil,  Ceannard. 
chum  gu  tig  amanna  fois  o  luthair  an 

Crìosd  d'  ur  ionnsuidh,  a  chaidh 
roimh-òrduchadh  * ; 

21  Neach  is  èigin  do  nèamh  a 
ghabhail  gu  aimsiribh  aisig  nan 
uile  nithe,  air  an  do  labhair  Dia 
le  beul  'fhàidhean  naomha  uile, 

0  thoiseach  an  t-saoghaiL 

22  Oir  gu  fìrinneach  thubhairt 
Maois  ris  na  h-aithrichibh,  Tog- 
aidh  an  Tighearn  bhur  Dia  suas 
fàidh  dhuibh,  do  'ur  bràithribh, 
mar  mise ;  ris-san  èisdidh  sibh 
anns  na  h-uile  nithibh  a  labhras 
e  ribh. 

23  Agus  tàrlaidh,  gach  anam 
nach  èisd  ris  an  fhàidh  sin,  gu  'n 
sgriosar  a  mach  as  an  t-sluagh  e. 

24  Seadh,  dh'fhoillsich  nafàidh- 
ean  uile  o  Shamuel,  agus  iadsan 
a  lean  o  sin,  a  mheud  diubh  as 
a  labhair,  roimh-làimh  mu  na 
làithibh  so. 

25  Is  sibhse  clann  nam  fàidh- 
ean,  agus  a'  choimhcheangail  a 
rinn  Dia  r'  ar  n-aithrichibh,  ag 
ràdh  ri  Abraham,  Agus  ann  ad 
shliochd-sa  bithidh  uile  theagh- 
laiche  na  talmhainn  air  ambeann- 
achadh. 

26  Air  do  Dhia  a  Mhac  losa 
I  thogail  suas,  chuir  e  do  'ur  n- 
!  ionnsuidh-sa  e  air  tùs,  chum  gu 

'm  beannaicheadh  e  sibh,  leis 
gach  aon  agaibh  iompachadh  o 
bhur  lochdaibh. 

CAIB.  IV. 

1  Chuir  uachdarain  nan  liidhach  Peadar  ag- 
us  Eoin  am  pr)osan,  air  son  iad-  a  bhi  sear- 
monachadh  losa  do  'n  t-sluagh  :  5  an  deigh 
an  ceasnuchadh  dh'aidich  Peudar  gu  'n  do 
leighiseadh  am  bacach  le  cumhachd  diadhuidh 
losa  a  mhùin,  agus  gur  ann  trid-san  'na 
aonar  a  ta  sLinte  sh)orruidh  r'  a  faghail. 
l.T  Thtigadh  sparradh  teann  doibh  gu  'n  iad 

Tighearna,  agus  gu  cuir  e  losa, 

roirìihe  so  u  sheurmonaicheadh  dhuibh. 

a  shearmonachadh  ni  's  mò  ann  an  ainm 
losa. 

AGUS  am  feadh  's  a  bha  iad 
a'  labhairt  ris  an  t-sluagh, 
thàinig  orra  na  sagairt,  agus 
ceannard  an  teampuill,  agus  na 
Sadusaich ; 

2  Agus  bha  iad  fo  dhoilgheas 
gu  'n  robh  iadsan  a'  teagasg  an 
t-sluaigh,  agus  a'  searmonachadh 
tre  losa  aiseirigh  nam  marbh. 

3  Agus  chuir  iad  làmh  annta, 
agus  chuir  iad  am  prìosan  iad 
gus  an  là  màireach* :  oir  b'  e  nis 
am  feasgar  a  bh'  ann. 

4  Gidheadh,  chreid  mòran 
diubh-san  a  chual  am  focal ;  agus 
b'  e  àireamh  nan  daoine  timchioll 
cliùig  mìle. 

5  Agus  thàrladh  air  an  là 
màireach,  gu  'n  do  chruinnich- 
eadh  an  ceann  a  chèile  an  uachd- 
arain,  agus  an  seanairean,  agus 
an  sgrìobhaichean,  ann  an  leru- 
salem, 

6  Agus  Annas  an  t-àrd-shagart, 
agus  Caiaphas,  agus  Eoin,  agus 
Alecsander  agus  a  mheud  as  a 
bha  do  chinneach  an  àrd-shagairt, 

7  Agus  air  dhoibh  iadsan  a 
chur  anns  a'  mlieadhon,  dh'- 
f  hiosraich  iad,  Ciod  e  an  cumh- 
achd,  no  ciod  e  an  t-ainm  anns 
an  d'  rinn  sibh  so  ? 

8  An  sin  air  do  Pheadar  bhi 
air  a  lionadh  leis  an  Spiorad 
Naomh,  thubhairt  e  riu,  Uachd- 
arana  a'  phobuill,  agus  a  shean- 
airean  Israeil, 

9  Ma  tha  sinne  an  diugh  air 
ar  ceasnachadh  mu  'n  deadh 
ghniomh  a  rinneadh  do  'n  duine 

'       an  là  air  na  mhdireach.    ^  Alastuir. 
^  sldnuchndli,  sàbhn/n  'h. 

euslan,  cionnus  a  shlànuicheadh  e; 

10  Biodh  e  aithnichte  dhuibh- 
sa  uile,  agus  do  phobull  Israeil 
uile,  gur  ann  tre  ainm  losa 
Crìosd  o  Nasaret,  a  chèus  sibhse, 
a  thog  Dia  o  na  marbhaibh, 
eadhon  trid-san  a  ta  'n  duine  so 
'na  sheasamh  an  so  'nur  làthair-sa 
slàn. 

11  Is  i  so  a'  chlach  sin  adhiùlt- 
adh  leibhse,  a  luchd  togail,  a 
rinneadh  'na  ceann  na  h-oisne. 

12  Agus  cha  'n  'eil  slàinte  ann 
an  neach  air  bith  eile  :  oir  cha  'n 
'eil  ainm  air  bith  eile  fo  nèamh 
air  a  thoirt  am  measg  dhaoine, 
tre  am  feud  sinn  bhi  air  ar 
tèarnadh'. 

13  A  nis  an  uair  a  chunnaic  iad 
dànachd  Pheadair  agus  Eoin,  ag- 
us  a  thuig  iad  gu  'm  bu  daoine 
gun  f  hòghlum  agus  cumanta  iad, 
ghabh  iad  iongantas  ;  agus  dh'- 
aithnich  siad  iad*  gu'n  robh  iad- 
san  maille  ri  losa. 

14  Agus  air  faicinn  an  duine  a 
leighiseadh  'na  sheasamh  maille 
riu,  cha  robh  ni  air  bith  aca  ri 
ràdh  'na  aghaidh. 

15  Agus  an  dèigh  dhoibh  òrd- 
uchadh  dhoibh-san  dol  a  mach  as 
a'  chomhairle,  chuir  iad  an  cinn 
cuideachd 

16  Ag  ràdh,  Ciod  a  nì  sinn  ris 
na  daoinibh  so  ?  Oir  gu  'n  deach- 
aidh  mìorbhuil  aithnichte  °  dhèan- 
amh  leo,  a  ta  e  follaiseach  do 
luchd  -  àiteachaidh  lerusaleim 
uile,  agus  cha  'n  urrainn  sinne 
àicheadh. 

17  Ach  a  chum  nacli  sgaoilear 
e  ni  's  raò  air  feadh  an  t-shiaigh, 

^  thvy  iad  aire  dhoibh. 
'  an  comhni:  h'  r'  a  chcik'.       ^  soillcir. 
Q  2 

bagramaid  orra  gu  geur,  gu  'n  iad  ' 
a  labhairt  ni  's  mò  ri  neach  air 
bith  anns  an  ainm  so.  I 

18  Agus  air  dhoibh  an  gairm,  i 
dh'àithn  iad  dhoibh  gu  'n  iad  a 
labhairt  air  chor  sam  bith,  no  a 
theagasg  ann  an  ainm  losa.  j 

19  Ach  fhreagair  Peadar  agus 
Eoin  agus  thubhairt  iad  riu,  Am  \ 
bheil  e  ceart  am  fianuis  Dè,  eisd- 
eachd  ribhse  roimh  Dhia,  thug- 
aibh  fèin  breth. 

20  Oir  cha  'n  'eil  e  'n  comas 
duinne  gu  'n  na  nithe  a  chunnaic 
agus  a  cliuala  sinn  a  labhairt. 

21  Ach  air  dhoibh-san  tuilleadh 
bagraidh  a  dhèanamh  orra,  leig 
iad  as  iad,  gun  dòigh  air  bith 
fhaotainn  air  am  feudadh  iad 
peanas  a  dhèanamh  orra,  air  son 
an  t-sluaigh :  oir  bha  na  h-uile 
a'  toirt  glòire  do  Dhia  air  son  an 
ni  a  rinneadh. 

22  Oir  bha  an  duine  air  an  d' 
rinneadh  am  miorbhuil  leighis 
so  tuilleadh  as  dà  fhichead 
bliadhna  dh'aois. 

23  Agus  an  uair  a  leigeadh  as 
iad,  thàinig  iad  dh'ionnsuidh  am 
muinntir  fèin,  agus  dh'innis  iad  na 
h-uile  nithe  a  thubhairt  na  h-àrd- 
shagairt,  agus  na  seanairean  riu. 

24  Agus  an  uair  a  chual  iadsan 
so,  thog  iad  suas  a  dh'aon  inn- 
tinn  an  guth  ri  Dia,  agus  thubh- 
airt  iad,  A  Thighearn,  is  tusa  an 
Dia  a  rinn  nèamh  agus  talamh, 
agus  an  fhairge,  agus  na  h-uile 
nithe  ta  annta : 

25  A  thubhairt  le  beul  Dhaibh- 
idh  do  sheirbhisich,  C'  ar  son  a 

ghabh  na  Cinnich  boil,  agus  a 
smuainich  an  sluagh  nithe  diomh- 
anach  ? 

26  Sheas  rìghrean  na  talmhainn 
suas,  agus  chruinnicheadh  na  h- 
uachdarain  an  ceann  a  chèile,  an 
aghaidh  an  Tghearn,  agus  an 
aghaidh  a  Chrìosd'. 

27  Oir  gu  fìrinneach  chruinn- 
icheadh  an  ceann  a  chèile,  an 
aghaidh  do  Leinibh  naoimh  losa, 
a  dh'ùng  thu,  araon  Herod  agus 
Pontius  Pilat,  maille  ris  na  Cinn- 
ich,  agus  sluagh  Israeil, 

28  A  dhèanamh  gach  ni  a 
roimh-òrduich  do  làmh  agus  do 
chomhairle  a  bhi  dèanta. 

29  Agus  a  nis,  a  Thighearn, 
amhairc  air  am  bagraidhibh :  ag- 
us  deònaich  do  d'  sheirbhisich 
fèin,  t'  fhocal  a  labhairt  leis  gach 
uile  dhànachd. 

30  Le  d'  làimh  a  shìneadh  f 
mach  chum  leighis :  agus  gu  'm 
bì  comharan  agus  mìorbhuilean 
air  an  dèanamh  tre  ainm  do 
Leinibh  naoimh  losa. 

31  Agus  air  dhoibh  ùrnuigh  a 
dhèanamh,  chrathadh  an  t-àit 
anns  an  robh  iad  cruinn ;  agus 
lionadh  iad  uile  do  'n  Spiorad 
Naomh,  agus  labhair  iad  focal 
Dè  le  dànachd. 

32  Agus  bha  aig  a'  chuideachd  a 
chreid  aon  chridhe,  agus  aon  an- 
am :  agus  ni  mò  a  thubhairt  neach 
air  bith  dhkibh,  gu  'm  bu  leis  fèin 
aon  ni  a  shealbhaich  e ;  ach  bha 
na  h-uile  nithe  coitchionn  aca. 

33  Agus  le  mòr-chumhachd 
thug  na  h-abstoil  fianuis  air  ais- 

'  an  aghaidh  Aoin  ungta-san. 

eirigh  an  Tighearna  losa :  agus 
bha  mòr-ghràs  orra  uile. 

31  Agus  ni  mò  a  bha  aon  neach 
uireasbhuidheach  nam  measg : 
oir  a  mheud  as  a  bha  'nan  sealbh- 
adairibh  fearainn,  no  thighean, 
air  dhoibh  an  reiceadh,  thug  iad 
hiach  nan  nithe  a  chaidh  reiceadh 
leo ; 

35  Agus  chuir  iad  aig  cosaibh 
nan  abstol  e:  agus  roinneadh  e 
air  gach  neach  a  rèir  'fheuma. 

36  Agus  air  do  f  hearann  a  bhi 
aig  loses  d'  an  do  ghoireadh  leis 
na  h-abstolaibh  Barnabas,  (is  e 
sin,  air  eadar-theangachadh,  Mac 
na  comhf  hurtachd,)  Lebhitheach, 
d'  am  bu  dùthaich  Ciprus, 

37  Reic  se  e,  agus  thug  e  'n 
t-airgiod,  agus  chuir  e  aig  cos- 
aibh  nan  abstol  e. 

CAIB.  V. 

1  Air  son  an  cèilge  thuit  Ananìas  agus  Sa- 
phira  s)os  marbh  le  cì'onachadh  Pheadair.  • 
12  Mòran  mh'iorbhui/ean  air  an  oib- 
reachadh  ;  17  chuireadk  na  h-abstoil  a  ris 
am  prìosan,  19  ach  a  ta  iad  a  'r  an  leig- 
eadh  as  le  aingea/,  a  thug  òrdugh  doibh 
searmonacbadh  gu  fo/taiseach^  &^c. 

ACH  reic  fear  àraidli  d'  am 
b'  ainm  Ananias,  maille  r'  a 
mhnaoi  Saphira,  sealbh  fearainn, 

2  Agus  cheil  e  cuid  do'n  luach, 
le  fios  a  mhnà,  agus  air  dha  cuid- 
èigin  a  thoirt  leis,  chuir  e  aig 
cosaibh  nan  abstol  e. 

3  Ach  thubhairt  Peadar,  Ana- 
niais,  c'  ar  son  a  lìon  Sàtan  do 
chridhe  a  dhèanamh  brèige  do 
'n  Spiorad  Naomh,  agus  a  cheil- 
tinn  cuid  do  luach  an  f  hearainn  ? 

4  Am  feadh  's  a  dh'f  huirich  e 
gun  reiceadh,  nach  bu  leat  fèin 
e?  agus  an  dèigh  a  reiceadh 
nach  robh  e  a'  d'  chomas  fèin  ? 

c'  ar  son  a  smuainich  thu  ann  do 
chridhe  an  gnìomh  so?  cha  d' 
rinn  thu  breug  do  dhaoinibh,  ach 
do  Dhia. 

5  Agus  an  uair  a  chuala  An- 
anias  na  briathra  so,  thuit  e  sios, 
agus  chaidh  an  deò  as :  agus 
thàinig  eagal  mòr  air  na  h-uile  a 
ehuala  na  nithe  so.  • 

6  Agus  air  èirigh  do  na  h- 
òganaich,  phaisg  iad  an  eudach- 
mairbh  e,  agus  air  dhoibh  a 
ghiùlan  a  mach,  dh'adhlaic  iad  e. 

7  Agus  thàrladh  timchioll  trì 
uaire  'na  dhèigh  sin,  gu  'n  d'- 
thàinig  a  bhean  a  steach,  gun 
fhios  aice  air  q,n  ni  a  rinneadli. 

8  Agus  f  hreagair  Peadar  i,  In- 
nis  dhomh-sa  an  ann  air  an  uir- 
ead  so  reic  sibh  am  fearann? 
Agus  thubhairt  ise,  Is  ann,  air 
son  an  uiread  sin. 

9  An  sin  thubhairt  Peadar 
rithe,  C'  ar  son  a  cho-aontaich 
sibh  Spiorad  an  Tighearna  a 
dhearbhadh'  ?  feuch,  tha  cosan 
na  muinntir  a  dh'adhlaic  t'  f hear 
aig  an  dorus,  agus  giùlainidh  iad 
thusa  mach. 

10  An  sin  thuit  i  air  ball  aig 
a  chosaibh,  agus  chaidh  an  deò 
aisde  :  agus  air  do  na  h-òganaicli 
teachd  a  steach,  fhuair  iad  i 
marbh,  agus  air  dhoibh  a  giùlan 
a  mach,  dh'adhlaic  iad  làimh  r'  a 
fear  i. 

11  Agus  thàinig  eagal  mòr  air 
an  eaglais  uile,  agus  air  na  h-uile 
a  chuala  na  nitlie  so. 

12  Agus  rinneadhmòran  chomh- 
aran  agus  mhìorbhuilean  am 
measg  a'  phobuiU  le  làmhaibh 
nan  abstol ;  (agus  bha  iad  uile 

'  a  bhuaireadh. 


dh'aon  inntinn  ann  an  sgàth- 
thigh^  Sholaimh  : 

13  AgiTS  cha  robh  chridhe  aig 
aon  do  chàch  e  fèin  a  cheangal 
riu :)  ach  bha  mòr-mheas  aig  a' 
phobull  orra. 

14  Agus  is  mòid  a  chuireadh 
creidich  ris  an  Tighearn,  buidh- 
eann  mhòr"  araon  do  fhearaibh 
agus  do  mhnaibh : 

15  Air  chor  as  gu  'n  d'  thug 
iad  a  mach  a'  mhuinntir  euslan 
air  na  sràidibh,  agus  gu  'n  do 
chuir  iad  air  leabaichibh  agus  air 
uirighibh^  iad,  chum  ag  teachd 
do  Pheadar  gu  'n  cuireadh  'f  hail- 
eas,  mar  bu  lugha,  sgàile*  air 
neach  èigin  aca. 

16  Agus  thàinig  mar  an  ceud- 
na  mòr-shluagh  as  na  bailtibh 
mu  'n  cuairt  air  lerusalem,  a' 
toirt  leo  muinntir  euslain,  agus 
dream  a  bha  air  am  buaireadh 
le  spioradaibh  neòghlan :  agus 
leighiseadh  iad  uile. 

17  An  sin  dh'èirich  an  t-àrd- 
shagart,  agus  iadsan  uile  a  bha 
maille  ris,  (eadhon  luchd-bharail 
nan  Sadusach,)  agus  lìonadh  iad 
le  tnùth^, 

18  Agus  chuir  iad  làmh  anns 
na  h-abstolaibh,  agus  chuir  iad 
sa'  phrìosan  chumanta  iad. 

19  Ach  dh'fhosgail  aingeal  an 
Tighearna  dorsan  a'  phrìosain 
san  oidhche,  agus  thug  e  iadsan 
a  mach,  agus  thubhairt  e, 

20  Imichibh,  agus  ag  seasamh 
dhuibh  labhraibh  san  teampuU 
ris  an  t-sluagh,  uile  bhriathra  na 
beatha  so. 

21  Agus  an  uair  a  chual  iad  so, 
chaidh  iad  gu  moch  a  steàch 

'  ùìlear,  phrsa .  '  slungh  mòr 

do  'n  teampull,  agus  theagaisg 
iad.  Ach  thàinig  an  t-àrd-shag- 
art  agus  iadsan  a  bha  maiUe  ris, 
agus  ghairm  iad  a'  chomhairle, 
agus  seanadh  chloinn  Israeil  uile 
an  ceann  a  chèile,  agus  chuir  iad 
do  'n  phrìosan  chum  gu  'n  tug- 
tadh  iadsan  d'  an  ionnsuidh. 

22  Ach  an  uair  a  thàinig  na 
maoir,  cha  d'f  huair  iadsa'  phrios- 
an  iad,  agus  air  pilltinn  dhoibn, 
dh'innis  iad. 

23  Ag  ràdh,  Fhuair  sinne  gu 
fìrinneach  am  priosan  dùinte  gu 
ro  thèaruinte,  agus  an  hichd- 
coimhead  'nan  seasamh  a  mach 
fa  chomhair  nan  dorsan ;  ach  an 
uair  a  dli'fhosgail  sinn,  cha  d' 
fhuair  sinn  aon  duine  a  stigh. 

24  A  nis  an  uair  a  chual  an 
t-àrd-shagart,  agus  ceannard  an 
teampuill,  agus  uachdarain  nan 
sagart  na  briathra  so,  bha  iad  fo 
amharus  mu  'n  timchioll  ciod  gus 
an  tigeadh  so. 

25  An  sin  thàinig  neach  àraidh 
agus  dh'innis  e  dhoibh,  ag  ràdh, 
Feuch,  a  ta  na  daoine  a  chuir 
sibh  sa'  phrìosan,  'nan  seasamh 
san  teampull,  agus  a'  teagasg  a' 
phobuill. 

26  An  sin  dh'imich  an  ceann- 
ard  maille  ris  na  maoraibh,  agus 
thug  e  leis  iad  gun  ainneart : 
(oir  bha  eagal  orra  roimh  an  t- 
sluagh,  gu  'm  biodh  iad  air  an 
clachadh  leo^ 

27  Agus  an  uair  a  thug  iad  leo 
iad,  chuir  iad  ann  am  fianuis  na 
comhairle  ìad :  agus  dh'fheòr- 
aich  an  t-àrd-shagart  diubli, 

28  Ag  ràdh,  Nach  d'  thug  sinne 
geur-òrdugh  dhuibh  gu'n  teagasg 

'  couches.  Sasg.       ■*  duhhar.       '  eud. 

a  dhèanamh  san  ainm  so  ?  agus, 
feuch,  lion  sibh  lerusalem  le  ur 
teagasg,  agus  is  àill  leibh  fuil 
an  duine  so  a  tharruing'  oirnne. 

29  An  sin  f  hreagair  Peadar  ag- 
us  na  h-abstoil  eile,  agus  thubh- 
airt  iad,  Is  còir  gèill  a  thoirt  do 
Dhia  ni  's  mò  na  do  dhaoinibh. 

30  Thog  Dia  ar  n-aithriche 
losa,  a  mharbh  sibhse  agus  a 
chroch  sibh  air  crann. 

31  E-san  dh'àrdaich  Dia  le  a 
dheas  làimh  'na  Cheannard^  ag- 
us  'na  Shlànuighear,  a  thoirt  aith- 
reachais  agus  maitheanais  pheac- 
anna  do  Israel. 

32  Agus  tha  sinne  'nar  fian- 
uisibh  dha  air  na  nithibh  so ; 
agus  mar  an  ceudna  an  Spiorad 
Naomh,  a  thug  Dia  dhoibh-san  a 
ta  ùmhal  dha. 

33  Agus  an  uair  a  chual  iad- 
san  so,  bha  iad  air  an  gonadh^, 
agus  ghabh  iad  comhairle  an  cur 
gu  bàs. 

34  An  sin  dh'èirich  Phàiriseach 
àraidh  anns  a'  chomhairle,  d'  am 
b'  ainm  Gamaliel,  fear  teagaisg 
an  lagha,  air  an  robh  meas  aig 
an  t-sluagh  uile,  agus  dh'òrduich 
e  na  h-abstoil  a  chur  a  mach  rè 
tamuill ; 

35  Agus  thubhairt  e  riu,  Fheara 
Israeil,  thugaibh  aire  dhuibh  fèin, 
ciod  a  ta  roimhibli  a  dhèanamh 
mu  thimchioll  nan  daoine  sin. 

36  Oir  roimh  na  làithibh  so 
dh'èirich  Teudas  suas,  ag  ràdh, 
gu  'm  bu  neach  èigin  mòr  e  fèin, 
agus  cheangail  àireamh  dhaoine, 
timchioll  ceithir  cheud,  iad  fèin 
ris :  mharbhadh  e-san,  agus  a 

'  thoirt.  2  Phrionnsa. 

^  chus  iad  am  fiacla. 

mheud  's  a  dh'aontaich  leis,  sgaoil- 
eadh  iad  uile  as  a  chèile,  agus 
chaidh  iad  gu  neo-ni. 

37  An  dèigh  an  fhir  so  dh'èir- 
ich  ludas  an  Galilèach  suas,  ann 
an  làithibh  na  cìs-mheasaidh, 
agus  tharruing  e  mòran  sluaigh 
'na  dhèigh  :  sgriosadh  e-san  mar 
an  ceudna,  agus  a  mheud  's  a 
ghèill  da*,  sgapadh  iad  uile. 

38  Agus  a  nis  a  ta  mi  ag  ràdh 
ribh,  Fanaibh  o  na  daoinibh  so, 
agus  leigibh  leo  :  oir  ma  's  ann  o 
dhaoinibh  a  ta  a'  chomhairle  so, 
no  an  obair  so,  thig  i  gu  neo- 
bhrigh* : 

39  Ach  ma  's  ann  o  Dhia  a  ta 
i,  cha  'n  urrainn  sibhse  a  cur  gu 
neo-bhrigh  :  air  eagal  gu  'n  tàr 
ladh  gu  'm  faighear  sibh  eadhon 
a'  cogadh  an  aghaidh  Dhè.  * 

40  Agus  dh'aontaich  iad  leis- 
san :  agus  an  uair  a  ghairm  iad 
na  h-abstoil,  agus  a  ghabh  iad 
orra,  dh'òrduich  iad  dhoibh  gu  'n 
labhairt  ann  an  ainm  losa,  agus 
leig  iad  as  iad. 

41  Agus  dh'imich  iadsan  o 
làthair  na  comhairle,  le  gàird- 
eachas  a  chionn  gu  'n  do  mheas- 
adh  gu  'ra  b'  airidh  iad  air  eas-ur- 
ram  fhulang  air  son 'ainme-san. 

42  Agus  gach  là  anns  an  team- 
pull,  agus  o  thigh  gu  tigh,  cha 
do  sguir  iad  a  bhi  teagasg,  agus 
a'  searmonachadh  losa  Crìosd. 

CAIB.  VI. 

1  Thaghna  h-ahstoil scachdnar gu  frithealadh 
do  uireashhuidh  nam  hochd  :  5  b'  aon  dinhh 
so  Stephan,  neach  a  hha  lùn  do  chrcidimh, 
ayus  do  'n  Spiorad  Naomh  :  12  Ghhicudk 
e-san  agus  chaidh  ugairt  gu  h-eucorach  an 
làthair  na  comhair/e,  kis  an  dream  a  chuir 
c  'nan  tosd  le  dLasboireachd. 

dh'earb  as.  thi  id  as  d'  i. 

AGUS  anns  na  làithibli  sin,  an 
uair  a  bha  àireamh  nan 
deisciobul  a'  meudachadh,  dh'- 
èirich  gearan  am  measg  nan 
Greugach  an  aghaidh  nan  Eabh- 
rach,  a  chionn  gu  'n  do  dhearm- 
aideadh  am  bantraichean  san 
fhrithealadh  lathaiL 

2  An  sin  ghairm  an  dà  fhear 
dheug  mòr-chuideachd  nan  deis- 
ciobul  d'  an  ionnsuidh,  agus 
thubhairt  iad,  Cha  'n  'eil  e  iom- 
chuidh  sinne  dh'fhàgail  focail 
Dè,  agus  a  fhrithealadh  do 
bhòrdaibh. 

.3  Uime  sin,  a  bhràithre,  iarr- 
aibh  a  mach  'nur  measg  seachd- 
nar  dhaoine  fo  dheadh  iomradh, 
làn  do  'n  Spiorad  Naomh  agus 
do  ghliocas,  a  chuireas  sinne  os 
ceann  an  dreuchd  so^ 

4  Ach  buanaichidh  sinne  a 
ghnàth  ann  an  ùrnuigh,  agus 
am  ministreileachd  an  f  hocaiL 

5  Agus  bha  chainnt  so  tait- 
neach  an  làthair  na  mòr-chuid- 
eachd  uile  :  agus  thagh  iad  Ste- 
phan,  duine  làn  do  chreidimh, 
agus  do  'n  Spiorad  Naomh,  agus 
Philip,  agus  Prochorus,  agus 
Nicanor,  agus  Timon,  agus  Par- 
menas,  agus  Nicolas  proseliteach 
do  mhuinntir  Antioch  : 

6  Chuir  iad  iadsan  an  làthair 
nan  abstol :  agus  air  dèanamh 
ùrnuigh  dhoibh,  chuir  iad  an 
làmhan  orra. 

7  Agus  dh'fhàs  focal  Dè  ;  ag- 
us  mheudaicheadh  àireamh  nan 
deisciobul  gu  ro  mhòr  ann  an 
lerusalem  ;  agus  bha  cuideachd 
mhòr  do  na  sagartaibh  ùmha' 

'  na  h-Oìhre. 
'  Saoirsìneach. 

do  'n  chreidimh. 

8  Agus  rinn  Stephan,  làn  do 
chreidimh  agus  do  chumhachd, 
mìorbhuilean  agus  comharan 
mòra  am  measg  an  t-sluaigh. 

9  An  sin  dh'èirich  dream  àr- 
aidh  do  'n  t-sionagog,  ris  an 
abYnv  sionagog  nan  Libertineach^, 
agus  nan  Cirenianach,  agus 
mhuinntir  Alecsandria,  agus  na 
dream  o  Chilicia,  agus  o  'n 
Asia,  a'  deasboireachd  ri  Ste- 
phan. 

10  Agus  cha  b'  urrainn  iad  cur 
an  aghaidh  a'  ghliocais  agus  an 
spioraid  leis  an  do  labhair  e, 

11  An  sin  thug  iad  a  steach  an 
uaignidheas  daoine  a  thubhairt, 
Chuala  sinne  e  labhairt  bhriathra 
toibheumach  an  aghaidh  Mhaois, 
agus  Dhè. 

12  Agus  dhùisg  iad  suas  an 
sluagh,  agus  na  seanairean,  agus 
na  sgrìobhaichean,  agus  thàinig 
iad  air,  agus  ghlac  iad  e,  agus 
thug  iad  an  làthair  na  comh- 
airle  e. 

13  Agus  chuir  iad  suas  fìan- 
uisean  brèige,  a  thubhairt,  Cha  'n 
'eil  an  duine  so  a'  sgur  do  labh- 
airt  bhriathra  toibheumach^  an 
aghaidh  an  ionaid  naoimh  so, 
agus  an  lagha. 

14  Oir  chuala  sinn  e  ag  ràdh, 
gu  'n  sgrios  an  t-Iosa  so  o  Na- 
saret  an  t-àit  so,  agus  gu  'n 
caochail  e  na  gnàthanna*  a  thug 
Maois  dhuinne. 

15  Agus  air  dhoibh-san  uile 
a  bha  'nan  suidhe  sa'  chomhairle 
amharc  gu  geur  air,  chunnaic 
iad  'aghaidh  mar  aghaidh  aingiL 

^  maslach. 

^  cleuchdan,  hrduìghean. 

CAIB.  VII. 

1  Air  do  Stephan  comas  fkaghail  freagaìrt  air 
a  shonfiin,  2  nochdegu  'n  d'  rinn  Abraham 
aoradh  do  Dhia  gu  taitneach ;  37  gu  'n 
d'  thug  Maoìs  fnn  fianuis  mu  Chrìosd  ; 
51  chronuich  e  iad  air  son  an  ceannairc, 
agus  moi  ta  Chriosd :  64  air  a  so  chlach 
iad  gu  bàs  e.  59  Tha  e  tiomnadh  anama 
do  losa,  agus  a'  guidheadh  Dhc  air  an 
sonsan. 

AN  sin  thubhairt  an  t-àrd- 
shagart,  Am  bheil  ma  ta  na 
nithe  so  mar  so  ?  1 

2  Agus  thubhairt  e-san,  Fheara, 
a  bhràithre,  agus  aithriche  èisd- 
ibh ;  Dh'f  hoillsicheadh  Dia  na 
gh)ire  d'  ar  n-athair  Abraham, 
'nuair  a  bha  e  ann  am  Mesopo- 
tamia,  mun  do  ghabh  e  còmh- 
nuidh  ann  an  Charan. 

3  Agus  thubhairt  e  ris,  Rach  a 
mach  à  d'  thìr  fèin,  agus  o  d' 
chinneach,  agus  thig  chum  na 
tire  a  nochdas  mise  dhuit. 

4  An  sin  chaidh  e-san  a  mach  à 
talamh  nan  Caldèach,agus  ghabh 
e  còmhnuidh  ann  an  Charan : 
agus  as  a  sin,  an  dèigh  bàis  'ath- 
ar,  dh'atharraich  se  e  do  'n  fhear- 
ann  so  anns  am  bheil  sibhse  nis 
'nur  còmhnuidh. 

5  Agus  cha  d'  thug  e  dha  oigh- 
reachd  sam  bith  ann,  cha  d'  thug 
Jlà  leud  troidhe :  gidheadh 
gheall  e  gu  'n  tugadh  e  mar 
sheilbh  e  dha  fèin  agus  d'  a 
shliochd  'na  dhèigh,  ged  nach 
robh  fathast  duine  cloinne  aige. 

6  Agus  labhair  Dia  air  an 
dòigh  so,  Gu  'm  biodh  a  shliochd 
air  chuairt  ann  an  dùthaich 
choigrich,  agus  gu  'n  dèanadh 
iad  tràillean  diubh,  agus  gu  'm 
buineadh  iad  gu  h-olc  riit  re 

'  cùnradh,  cùmhnant.  ^  chreic. 

ceithir  cheud  bliadhna. 

7  Agus  air  a'  chinneach  sin 
d'  am  bì  iadsan  fo  dhaorsa,  bheir 
mise  breth,  arsa  Dia:  agus  an 
dèigh  nan  nithe  sin  thig  iad  a 
mach,  agus  ni  iad  seirbhis 
dhomh-sa  anns  an  àit  so. 

8  Agus  thug  e  dha  coimh- 
cheangaP  an  timchioll-ghearr- 
aidh :  agus  mar  sin  ghin  Ahra- 
ham  Isaac,  agus  thimchioll- 
gheàrr  se  e  air  an  ochdamh  là  : 
agus  ghhi  Isaac  lacob,  agus 
lacob  an  dà  phriomh  -  athair 
dheug. 

9  Agus  a'  gabhail  farmaid  reic^ 
na  prìomh-aithriche  loseph  do  'n 
Eiphit :  ach  bha  Dia  maille  ris, 

10  Agus  shaor  se  e  as  a  thriob- 
laidibh  uile,  agus  thug  e  deadh- 

I  ghean^  agus  gliocas  da  an  làth- 
air  Pharaoh  rìgh  na  h-Eiphit ; 
agus  chuir  se  e  'na  uachdaran  air 
an  Eiphit,  agus  air  a  theaghlach 
fèin  uile. 

11  Nis  thàinig  gorta  agus 
àmhghar  mòr  air  an  Eiphit  uile, 
agus  air  talamh  Chanaain  ;  agus 
cha  d'  fhuair  ar  n-aithriche 
teachd-an-tir.* 

12  Ach  an  uair  a  chuala  lacob 
gu  'n  robh  arbhar  san  Eiphit, 
chuir  e  mach  ar  n-aithriche  air 
tùs. 

13  Agus  air  an  dara  uair  rinn- 
eadh  loseph  aithnichte  d'  a 
bhràithribh  ;  agus  rinneadh  cinn- 
each  loseiph  follaiseach  do  Pha- 
raoh. 

14  An  sin  chuir  loseph  fns 
uaith,  agus  ghairm  e  d'  a  ionn- 
suidh  lacob  'athair,  agus  a  hichd- 
dàimhe  uile,  cùig  anama  deiig 

bàig]i,f.bhor.  *  biatachd. 

agus  trì  fichead. 

15  Agus  chaidh  lacob  sìos  do  'n 
Eiphit,  agus  f  huair  e  bàs,  e  fèin 
agus  ar  n-aithriche. 

16  Agus  ghiùlaineadh  thairis 
iad  gu  Sichem,  agus  chviireadh 
iad  anns  an  àit-aclhlaic  a  cheann- 
aich  Abraham  air  suim  airgid  o 
mhic  Emoir,  athar  Shicheim. 

17  Ach  an  uair  a  dhruid  àm  a' 
gheallaidh,  a  mhionnaich  Dia  do 
Abraham,  dh'f  hàs  an  shiagh  ag- 
us  rinneadh  iad  lìonmhor  san 
Eiphit, 

18  Gus  an  d'  èirich  righ  eile, 
do  nach  b'  aithne  loseph. 

19  Bhuin  e-san^  gu  cuilbheirt- 
each  r'  ar  cinneach,  agus  rinn  e 
olc  air  ar  n-aithrichibh,  air  chor 
as  gu  'n  d'  thug  e  orra  an  naoidh- 
eana  a  thilgeadh  mach,  chum 
nach  sìolaicheadh  iad^. 

20  Anns  an  àm  sin  rugadh 
Maois,  agus  bha  e  ro  sgiamh- 
ach,  agus  dh'altrumadh  e  trì 
miosan  ann  an  tigh  'athar : 

21  Agus  an  uair  a  thilgeadh 
a  mach  e,  thog  nighean  Pharaoh 
leatha  e,  agus  dh'altrum^  i  e 
mar  mhac  dh'  i  fèin. 

22  Agus  dh'f  hòghlumadh  '  Ma- 
ois  ann  an  uile  ghliocas  nan  Ei- 
phiteach,  agus  bha  e  cumhachd- 
ach  am  briathraibh  agus  an 
gmomharaibh. 

23  Agus  an  uair  a  bha  e  dà 
fhichead  bliadhna  iomlan  a  dh' 
aois,  thàinig  e  'na  chridhe  a 
bhràithre  clann  Israeil  fhios- 
rachadh 

24  Agus  air  dha  duine  àraidh 
dhiuhh  f  haicinn  a'  fulang  eucoir, 

'  Ghìulain  se  e  fcin 

^  nach  fàsadh  sliochd  orra,  nnch  maircadh 
iadbcò.  •'dh'oil. 

theasairg  se  e,  agus  air  bualadh 
an  Eiphitich  dha,  rinn  e  dìogh- 
altas  do  'n  f  hear  air  an  d'  rinn- 
eadh  an  eucoir : 

25  Oir  shaoil  e  gu  'n  tuigeadh 
a  bhràithre,  gu  'n  tugadh  Dia  le 
a  làimh-san  saorsa  dhoibh  ;  ach 
cha  do  thuig  iadsan. 

26  Agus  air  an  là  'na  dhèigh 
sin  nochd  se  e  fèin  doibh  agus 
iad  a'  comh-stri,  agus  b'  àill  leis 
sìth  a  dhèanamh  eatorra^,  ag 
ràdh,  A  dhaoiuB,  is  bràithre  sibh 
fèin ;  c'  ar  son  a  ta  sibh  a'  dècin- 
amh  eucoir  air  a  chèile? 

27  Ach  chuir  am  fear  a  rinn  an 
eucoir  air  a'  choimhearsnach 
uaith  e,  ag  ràdh,  Cò  a  rinn 
thusa  a'  d'  uachdaran  agus  a'  d' 
bhreitheamh  oirnne? 

28  Am  miann  leat  mise  a 
mharbhadh,  mar  a  mharhh  thu  an 
t-Eiphiteach  an  dè  ? 

29  An  sin  theich  Maois  air  son 
an  fhocail  so,  agus  bha  e  'na 
choigreach  ann  an  dùthaich 
Mhidiain,  far  an  do  ghin  e  dithis 
mhac. 

30  Agus  an  uair  a  choimh- 
lionadh  dà  fhichead  bliadhna, 
dh'f  hoillsicheadh  dha  ann  am  fàs- 
ach  beinne  Shina,  aingeal  anTigh- 
earn  ann  an  lasair  theine  ann  am 
preas. 

*  31  Agus  an  uair  a  chunnaic 
Maois  so,  ghabh  e  iongantas  mu  'n 
t-sealladh ;  agus  air  dha  teachd 
am  fagus  gu  beachdachadh  air, 
thàinig  guth  an  Tighearna  d'  a 
ionnsuidh, 

32  Ag  rùclh,  Is  mise  Dia  t'  aith- 
riche,  Dia  Abrahaim,  agus  Dia 

*  dh'  iunmaicheadh. 

^  dol a  shcalltuinn  a  hhràithre cloinn  Israeìi, 
«)t  cur  reidh. 

Isaaic,  agus  Dia  lacoib.  An  sin 
cliriothnuicli  Maois,  agus  cha 
robh  chridhe  aige  amharc\ 

33  An  sin  thubhairt  an  Tigh- 
earn  ris,  Fuasgail  do  bhrògan  o 
d'  chosaibh :  oir  is  talamh  naomh 
an  t-àit  air  am  bheil  thu  a'  d' 
sheasamh. 

34  Chunnaic  mi  gu  cinnteach 
àmhghar  mo  phobuill  a  ta  san 
Eiphit,  agus  chuala  mi  an  os- 
naidh,  agus  thàinig  mi  nuas  g'  an 
saoradh.  Agus  a  nis  thig,  cuiridh 
mi  do  'n  Eiphit  thu. 

35  Am  Maois  so  fèin  a  dhiùlt 
iadsan,  ag  ràdh,  Cò  rinn  uachd- 
aran  agus  breitheamh  dh\ot-sa? 
e-san  chuir  Dia  gu  bhi  'na  uachd- 
aran  agus  'na  f  hear-saoraidh  le 
làimh  an  aingil  a  dh'f  hoillsich- 
eadh  dha  sa'  phreas. 

36  Thug  e-san  a  mach  iad  an 
dèigh  dha  mìorbhuilean,  agus 
comharan  a  dhèanamh  ann  an 
tìr  na  h-Eiphit,  agus  anns  a' 
mhuir  ruaidh,  agus  anns  an 
fhàsach  rè  dhà  fhichead  bliadh- 
na. 

37  Is  e  so  am  Maois  ud  a 
thubhairt  ri  cloinn  Israeil,  Tog- 
aidh  an  Tighearn  bhur  Dia  suas 
fàidh  dhuibh  do  'ur  bràithribh, 
c(^mhuil  rium-sa;  ris-san  èisd- 
idh  sibh. 

38  So  e-san  a  bha  san  eaghìis 
anns  an  fhàsach,  maille  ris  an 
aingeal  a  labhair  ris  ann  am 
beinn  Shina,  agus  maille  r'  ar 
n-aithrichibh-ne :  neach  a  f  huair 
briathra  na  beatha'^  chum  an 
toirt  dhuinne : 

39  Do  nach  b'  àill  le  ar  n-aith- 
richibh  bhi  ùmhal,  ach  chuir  iad 

'  '  aire  a  thahhairt.     '  na  heò-bhì'iathra. 
2òb 


uatha  e,  agus  'nan  cridhe  phill 
iad  air  an  ais  do  'n  Eiphit, 

40  Ag  ràdh  ri  Aaron,  Dèan 
dhuinne  dèe  a  thèid  romhainn: 
oir  mu  thimchioll  a'  Mhaois  so,  a 
thug  a  mach  sinn  à  tlr  na  h- 
Eiphit,  cha  'n  'eil  fhios  againn 
ciod  a  dh'èirich  dha. 

41  Agus  rinn  iad  laogh  sna 
làithibh  sin,  agus  thug  iad  ìob- 
airt  do  'n  dealbh,  agus  rinn  iad 
gàirdeachas  ann  an  oibribh  an 
làmha  fèin. 

42  An  sin  phill  Dia,  agus  thug 
e  thairis  iad  clmm  aoradh  a 
dhèanamh  do  àrmailt  nèimh,  a 
rèir  mar  a  ta  e  sgrìobhta  ann  an 
leabhar  nam  fàidhean,  An  d' 
thug  sibh  dhomh-sa  beathaichean 
marbhta,  agus  ìobairte  rè  dhà 
fhichead  bliadhna  anns  an 
f  hàsach,  O  a  thigh  Israeil  ? 

43  Seadh,  thog  sibh  suas  pàill- 
iun  Mholoich,  agus  reult  bhur 
dè  Remphain,  dealbhan  a  rinn 
sibh  chum  aoraidh  dhoibh  :  uime 
sin  atharraichidh  mi  sibh  an 
taobh  thall  do  Bhabilon. 

44  Bha  pàilliun  na  fìanuis  aig 
ar  n-aithrichibh  san  fhàsach,  a 
rèir  mar  a  dh'àithn  an  Tì  a  labh- 
air  ri  Maois,  gu  'n  dèanadh  se  e 
a  rèir  an  t-samhlaidh^  a  chunn- 
aic  e. 

45  An  ni  a  thug  mar  an  ceud- 
na  ar  n-aithriche  a  bha  'nan. 
dèigh,  a  steach  maille  ri  losa  do 
sheilbh  nan  Cinneach,  a  thilg 
Dia  a  mach  roimh  ghnùis  ar 
n-aithriche,  gu  làithibli  Dhaibh- 
idh; 

46  Neach  a  fhuair  deadh-ghean 
am  tìanuis  Dhè,  agus  a  dh'iarr 

^  un  t-S(iimpleÌ7;  an  t-samhlachais. 

pàìlliun  fhaotainn  do  Dhia  la-  | 
coib. 

47  Ach  thog  Solamh  tigh  dha. 

48  Gidheadh  cha  'n  'eil  an  Tì 
a  'S  àirde  a'  gabhail  còmhnuidh 
ann  an  teampluibh  làmh-dhèan- 
ta;  mar  a  ta  am  fàidh  ag  ràdh, 

49  Is  e  nèamh  mo  rìgh-chaithir, 
agus  an  talamh  stòl  mo  chos : 
ciod  an  tigh  a  thogas  sibh 
dhomh?  a  ta  an  Tighearn  ag 
ràdh :  no  ciod  e  ionad  mo 
thàimh  ? 

50  Nach  do  rinn  mo  làmh  na 
nithe  so  uile  ? 

51  A  dhaoine  cruaidh-mhuin- 
ealach,  agus  neo-thimchioll 
ghearrta  ann  an  cridhe  agus  ann 
an  chiasaibh,  tha  sibh  a  ghnàth 
a'  cur  an  aghaidh  an  Spioraid 
Naoimh :  mar  a  rinn  bhur  n- 
aithriche,  mar  sin  a  ta  sibhse  a 
dèanamh. 

52  Cò  do  na  fàidhibh  air  nach 
d'  rinn  bhur  n-aithriche  geur- 
leanmhuinn  ?  agus  mharbh  siad 
iadsan  a  roimh-fhoillsich  teachd 
an  Fhìrein  ud ;  air  an  robh 
sibhse  a  nis  'nur  hichd-brath- 
aidh,  agus  'nur  mortairibh : 

53  Sibhse  a  fhuair  an  lagh  le 
frithealadh  nan  aingeal,  agus 
nach  do  choimhid  e. 

54  'Nuair  a  chual  iad  na  nithe 
sin,  bha  iad  air  an  gonadh  'nan 
cridhe,  agus  chas  iad  am  fiaclan 
ris. 

55  Ach  air  dhasan  bhi  làn  do  'n 
Spiorad  Naomh,  dh'amhairc  e 
gu  geur  suas  gu  nèamh,  agus 
chunnaic  e  glòir  Dhè,  agus  losa 
'na  sheasamh  air  deas  làimh 
Dhè; 

56  Agus  thubhairt  e,  Feuch, 

tha  mi  faicinn  nan  nèamh  fosg- 
ailte,  agus  Mac  an  duine  'na 
sheasamh  air  deas  làimh  Dhè. 

57  An  sin  ghlaodh  iadsan  le 
guth  mòr,  agus  dhruid'  iad  an 
cluasan,  agus  leum  iad  air  a 
dh'aon  inntinn, 

58  Agus  air  dhoibh  a  thilgeadh 
a  mach  as  a'  bhaile'^,  chlach  iad 
e:  agus  thilg  na  fianuisean  an 
eudach  sìos  aig  cosaibh  òganaich, 
d'  am  b'  ainm  Saul. 

59  Agus  chlach  iad  Stephan, 
agus  e  a'  gairm  air  Crìosd,  agus 
ag  ràdh,  A  Thighearn  losa,  glac 
mo  spiorad. 

60  Agus  air  dha  a  leigeadh 
fèin  air  a  ghlùinibh,  ghlaodh  e 
le  guth  mòr,  A  Thighearn,  na 
cuir  am  peacadh  so  as  an  leth. 
Agus  air  dha  so  a  ràdh,  choidil  e. 

CAIB.  VIII. 

1  Shearmonaicheadh  an  soisgeul  ann  an  Sa- 
maria  le  Phi/ip,  a  hhaist  mbran,  agus  am 
measg  chàich  Simon  an  Druidh.  1 4  Thdinig 
Peadar  agus  Eoin  a  dhaingneachadh  nah- 
eaglais :  \T  le  curun  làmh  air  an  dream  a 
chreid,  bha  an  Spiorad  Naomh  air  a  thiodh- 
lacadh :  18  'nuair  a  6'  dill  le  Simon  an 
tiodhlac  ceudna  cheannach  uatha  le  h-air- 
giod,  20  chronuicheadh  gu  geur  e  le  Peadar, 

AG  U  S  bha  Saul  ag  aontach- 
adh  le  a  bhàs-san.  Agus 
dh'èirich  anns  an  àm  sin  geur- 
leanmhuinn  mhòr  an  aghaidh  na 
h-eaglais  a  bha  ann  an  lerusa- 
lem ;  agus  bha  iad  uile  air  an 
sgapadh  air  feadh  tìre  ludea  ag- 
us  Shamaria,  ach  na  h-abstoil  a 
mhàin. 

2  Agus  ghiùlain  daoine  diadh- 
aidh  ^  Stephan  chum  'adhlaic,  agus 
rinn  iad  caoidh  mhòr  air  a  shon. 

'  dhuiìi,  stop-      *  a'  chaithir.      ^  crahhach. 

3  Acli  blia  Saul  a'  fàsachadh 
na  h-eaglais,  a'  dol  a  steach  do 
gach  tigh ;  agus  ag  tarruing  a 
mach  fhear  agus  bhan,  chuir  e 
am  priosan  iad. 

4  Uime  sin  dh'imich  an  dream 
a  sgapadh,  feadh  gach  àite,  a' 
searmonachadh  an  fhocail. 

5  An  sin  chaidh  Philip  sios  do 
bhaile  Shamaria,  agus  shearmon- 
aich  e  Crìosd  doibh. 

6  Agus  thug  an  sluagh  a  dh'aon 
toil  aire  do  na  nithibh  a  labh- 
radh  le  Philip,  ag  èisdeachd 
ris\  agus  a'  faicinn  nam  mìor- 
bhuile  a  rinn  e. 

7  Oir  chaidh  spiorada  neò- 
ghlan  a  mach  à  moran  anns  an 
robh  iad,  a'  glaodhaich  le  guth 
mòr:  agus  chaidh  mòran  air  an 
robh  am  pairilis",  agus  a  bha  'nam 
bacaich,  a  shlànuchadh. 

8  Agus  bha  gàirdeachas  mòr 
sa'  bhaile  sin. 

9  Ach  bha  roimhe  sin  duine 
àraidh  sa'  bhaile  sin  d'  am  b'  ainm 
Simon,  a  ghnàthaich  druidh- 
eachd,  agus  a  mheall^  muinntir 
Shamaria,  ag  ràdhgu  'mbu  neach 
mòr  èigin  e  fèin. 

10  Dhasan  thug  iad  uile  aire 
o  'n  bheag  gus  a'  mhòr,  ag  ràdh, 
Ts  e  an  duine  so  cumhachd  mòr 
Dhè 

11  Agus  thug  iad  an  aire  dha, 
a  chionn  gu  'n  do  mheall  e  iad 
rè  ùine  f  hada  le  a  dhruidheachd. 

12  Ach  an  uair  a  chreid  iad 
Philip,  a'  searmonachadh  nan 
nithe  a  bhuineas  do  rìoghachd 
Dhè,  agus  do  ainm  losa  Crlosd, 
bhaisteadh  iad  eadar  fheara  ag- 
us  mhnài. 

'  riu.       ^  crith-ghalar,  palsy.  Sasg. 

13  An  sin  chreid  Simon  fèin 
mar  an  ceudna:  agus  an  uair  a 
bhaisteadh  e,  dh'fhan  e  maille 
ri  Philip,  agus  a'  faicinn  nan 
comhara  agus  nam  feartan  a 
rinneadh,  ghabh  e  iongantas  ro 
mhòr. 

14  Agus  an  uair  a  chuala  na 
h-abstoil  a  bha  ann  an  lerusa- 
lem,  gu  'n  do  ghabh  Samaria 
focal  Dhè,  chuir  iad  d'  an  ionn- 
suidh  Peadar  agus  Eoin  : 

15  Agus  an  uair  a  chaidh  iad 
sìos,  ghuidh  iad  air  an  son  gu  'm 
faigheadhiad  an  Spiorad  Naomh. 

16  (Oir  cha  d'  thàinig  e  fath- 
ast  a  nuas  air  aon  aca:  ach  a 
mhàin  bhaisteadh  iad  ann  an 
ainm  an  Tighearna  losa.) 

17  An  sin  chuir  iad  an  làmhan 
orra,  agus  f  huair  iad  an  Spiorad 
naomh. 

18  Agus  an  uair  a  chunnaic 
Simon  gu  'n  robh  an  Spiorad 
Naomh  air  a  thoirt  tre  làmhan 
nan  abstol  a  chur  orra,  thairg  e 
airgiod  dhoibh, 

19  Ag  ràdh,  Thugaibh  dhomh- 
sa  mar  an  ceudna  an  cumhachd 
so,  ge  b'  e  neach  air  an  cuir  mi 
mo  làmha,  gu  'm  faigh  e  an 
Spiorad  Naomh. 

20  Ach  thubhairt  Peadar  ris, 
Gu  rachadh  t'  airgiod  am  mugha 
maille  riut  fèin,  a  chionn  gu  'n 
do  mheas  thu  gu  'm  feudtadh 
tiodhlac  Dhè  a  cheannach  le  Ii- 
airgiod. 

21  Cha  'n  'eil  agad  cuid  no 
crannchur  sa'  chùis  so :  oir  cha 
'n'eil  do  chridhe  direach'*  am 
fianuis  Dhè. 

^  a  chuir  uamhas  air,  a  chuir'nam  hrcathaL 
^  ceart,  treihhdhireach. 

22  Gabh  aithreachas  iiime  sin 
do  t'  olc  so,  agus  guidh  air  Dia, 
ma  dh'fheudar  gu  maitliear 
dhuit  smuaine  do  chridhe. 

23  Oir  a  ta  mi  'gad  fhaicinn 
ann  an  domblas  na  seirbhe,  agus 
fo  chuibhreach  na  h-eucorach. 

24  An  sin  fhreagair  Simon,  ag- 
us  thubhairt  e,  Guidhibh-sa  an 
Tighearn  air  mo  shon,  nach  tig 
aon  do  na  nithibh  sin  a  thubh- 
airt  sibh  orm. 

25  An  sin  air  dlioibh-san  fianuis 
a  dhèanamh  agus  focal  an  Tigh- 
earn  a  labhairt,  phill  iad  gu 
lerusalem,  agus  shearmonaich 
iad  an  soisgeul  ann  am  mòran 
do  bhailtibh  nan  Samaritanach. 

26  Agus  labhair  aingeal  an 
Tighearna  ri  Philip,  ag  ràdh, 
Eirich  agus  imich  chum  na  h- 
àirde  deas,  chum  na  slighe  a  ta 
dol  sìos  o  lerusalem  gu  Gasa,  a 
ta  'na  f  hàsach^ 

27  Agus  dh'èirich  e,  agus  dh'- 
imich  e :  agus,  feuch,  duine 
àraidh,  caillteanach  o  Etiopia, 
aig  an  robh  mòr-ùghdarras  fo 
Chandace  ban-righinn  na  h- 
Etiopia,  agus  a  bha  os  ceann  a 
h-ionmhais  uile,  agus  a  bha  air 
teachd  gu  lerusalem  chum  aor- 
adh  a  dhèanamh, 

28  Bha  e  a'  pilltinn  air  ais,  agus 
'na  shuidhe  'na  charbad,  agus  bha 
e  a'  leughadh  an  f  hàidh  Esaiais. 

29  An  sin  thubhairt  an  Spior- 
ad  ri  Philip,  Imich  am  fagus, 
agus  druid  ris  a'  charbad  so. 

30  Agus  ruith  Philip  d'  a  ionn- 
suidh,  agus  chuala  se  e  a'  leugh- 
adh  an  fhàidh  Esaiais,  agus 
thubhairt  e,  Am  bheil  thu  a' 

'  troimh  an  fhàsach. 

tuigsinn  nan  nithe  a  tha  thu  a' 
leughadh  ? 

31  Agus  thubhairt  e-san,  Cionn- 
us  is  urrainn  mi,  mur  seòl  neach 
èigin  mi?  Agus  dh'iarr  e  air 
Philip  teachd  a  nìos,  agus  suidhe 
maille  ris. 

32  A'  clmibhrionn  do  'n  sgriob- 
tuir  a  bha  e  leughadh,  b'  i  so  i, 
Thugadh  e  mar  chaora  chum 
marbhaidh  ;  agus  mar  uan  a  ta 
'na  thosd  am  fìanuis  an  fhir- 
lomairt,  mar  sin  clia  d'  fhosgail 
e  a  bheul : 

33  'Na  ìsleachadh  thugadh  a 
bhreitheanas  air  falbh :  agus  cò 
a  nochdas  a  ghinealach  ?  oir 
thogadh  a  bheatha  o  'n  talamh. 

34  Agus  fhreagair  an  caill- 
teanach,  agus  thubhairt  e  ri 
Philip,  Guidheam  thu,  cò  uime 
tha  am  fàidh  ag  ràdh  so  ?  uime 
fèin,  no  mu  neach  èigin  eile  ? 

35  An  sin  dh'fhosgail  Philip  a 
bheul,  agus  a'  tòiseachadh  o  'n 
sgriobtuir  sin^  shearmonaich  e 
losa  dha. 

36  Agus  an  uair  a  dh'imich 
iad  air  an  t-slighe,  thàinig  iad 
gu  h-uisge  àraidh  :  agus  thubh- 
airt  an  caillteanach,  Feuch, 
uisge ;  ciod  a  ta  bacadh  mise 
bhi  air  mo  bhaisteadh  ? 

37  Agus  thubhairt  Philip,  Ma 
tha  thu  a'  creidsinn  le  d'  uile 
chridhe,  feudaidh  tu.  Agus 
fhreagair  e  agus  thubhairt  e, 
Tha  mi  a'  creidsinn  gur  e  losa 
Crìosd  Mac  Dhè. 

38  Agus  dh'àithn  e  'n  carbad 
a  sheasamh  :  agus  chaidh  iad  sìos 
le  chèile  do  'n  uisge,  araon  Phi- 
lip  agus  an  caillteanach  ;  agus 
bhaist  se  e. 

39  Agus  an  uair  a  thàinig  iad 
a  nios  as  an  uisge,  thug  Spiorad 
an  Tighearna  Philip  leis,  agus 
cha  'n  fhac  an  caillteanach  tuiU- 
eadh  e :  agus  dh'iniich  e  air 
'aghaidh  le  gàirdeachas. 

40  Ach  fhuaradh  Philip  ann 
an  Asotos :  agus  shearmonaich 
e  anns  na  bailtibh  uile,  a'  dol 
troimh  an  dùthaich,  gus  an  d' 
thàinig  e  gu  Cesarea. 

CAIB.  IX. 

1  Tha  Saul,  aìr  dha  bhi  'g  ìmeachd  gu  Da- 
mascus,  air  a  leagadh  s'ws  gu  talamh  le 
solus,  agus  guth  o  nèamh  :  10  ghairmeadh 
e  chum  na  h-abstolachd,  18  agus  bhaisteadh 
e  ìe  Ananias  :  20  shearmonaich  e  Cr'iosd  gu 
dàna.  23  Chuir  na  h-Iùdhaìch,  agus  mar 
an  ceudna  na  Greugaich,  an  comhairle  ri 
chèile  chum  a  mharbhadh.  81  Leigheas 
Peadar  Eneas  do  'n  phairilis ;  38  thug  e 
Tabita  beò. 

AGUS  air  do  Shaul  bhi  fath- 
ast  a'  sèideadh  bagraidh, 
agus  àir'  an  aghaidh  dlieisciobul 
an  Tighearna,  chaidh  e  chum  an 
àrd-shagairt, 

2  Agus  dh'iarr  e  litrichean 
uaith  gu  Damascus  chum  nan 
sionagog,  chum  nam  faigheadh  e 
aon  neach  do  'n  t-slighe  so,  co 
aca  b'  fhir  no  mnài  iad,  gu  'n 
tugadh  e  leis  ceangailte  gu  leru- 
salem  iad. 

3  Agus  ag  imeachd  dha,  thàr- 
ladh"  gu  'n  do  dhruid  e  ri  Da- 
mascus  ;  agus  dhealraich  gu  h- 
obann  mu  'n  cuairt  air  solus  o 
nèamh. 

4  Agus  air  tuiteam  dha  air  an  ta- 
lamh,  chual  e  guth  ag  ràdh  ris, 
A  Shauil,  A  Shauil,  c'  ar  son  a  ta 

'  marbhaidh. 
■  thuchair. 

thu  'gam  gheur-leanmhuinn-sa  ? 

5  Agus  thubhairt  e-san,  Cò  thu, 
a  Thighearn  ?  Agus  thubhairt 
an  Tighearn,  Is  mise  losa  a  ta 
thusa  a'  geur-leanmhuinn :  is 
cruaidh  dhuitse  breabadh  an 
aghaidh  nan  dealg. 

6  Agus  air  dhasan  bhi  air 
chrith  agus  làn  uamhainn,  thubh- 
airt  e,  A  Thighearn,  ciod  is  àill 
leat  mise  a  dhèanamh  ?  Agus 
thnhhairt  an  Tighearn  ris,  Eirich, 
agus  rach^  a  steach  do  'n  bhaile, 
agus  innsear  dhu.it  ciod  is  còir 
dhuit  a  dhèanamh. 

7  Agus  sheas  na  daoine  bha  'g 
imeachd  maille  ris  'nan  tosd,  a' 
cluinntinn  a'  ghutha,  ach  gun 
neach  air  bith  fhaicinn. 

8  Agus  dh'èirich  Saul  o  'n  tal- 
amh,  agus  air  fosgladh  a  shùl 
dha,  cha  'n  fhac  e  neach*  air 
bith  :  ach  air  dhoibh  breith  air 
a  làimh,  threòraich  iad  e  gu  Da- 
mascus. 

9  Agus  bha  e  tri  làithean  gun 
radharc,  agus  cha  d'  ith  agus  cha 
d'  òl  e  ni  air  bith. 

10  Agus  bha  deisciobul  àraidh 
ann  an  Damascus,  d'  am  b'  ainm 
Ananias ;  agus  thubhairt  an 
Tighearn  ris  ann  am  foillseach- 
adh^,  Ananiais.  Agus  thubhairt 
e-san,  Feuch  a  ta  mi  an  so,  a 
Thighearn, 

11  Agus  thiihhairt  an  Tighearn 
ris,  Eirich,  agus  imich  do  'n  t- 
sràid,  ris  an  abrar  Dìreach,  agus 
iarr  ann  an  tigh  ludais,  duine  o 
Tharsus  d'  ann  goirear  Saul :  oir 
feuch,  a  ta  e  ri  ùrnuigh, 

12  Agus  chunnaic  e  ann  am 

'  theirig,  gabh.    _  m. 
^  sealladh. 

foillseacliadh  duìne  d'  an  ainm 
Ananias,  a'  teachd  a  steach,  agus 
a'  cur  a  làimhe  air,  chum  gu  'm 
faigheadh  e  a  radharc. 

13  An  sin  fhreagair  Ananias, 
A  Thighearn,  chuala  mi  o  mhòr- 
an  mu  'n  duine  so,  cia  fion  olc  a 
rinn  e  do  d'  naomhaibh  ann  an 
lerusalem  : 

14  Agus  a  ta  an  so  ùghdarras 
aige  o  uachdaranaibh  nan  sag- 
art,  iadsan  uile  a  cheangal  a  ta 
gairm  air  t'  ainm-sa\ 

15  Ach  thubhairt  an  Tigh- 
earn  ris,  Imich  ;  oir  is  soitheach 
taghta  dhomh-sa  e,  chum  m'  ainm 
a  ghiùlan  am  fianuis  nan  Cinn- 
each,  agus  rìghrean,  agus  chloinn 
Israeil. 

16  Oir  nochdaidh  mise  dha 
cia  mòr  na  nithe  a  's  èigin  da 
fhulang  air  sgath  m'  ainme-sa. 

17  Agus  dh'imich  Ananias,  ag- 
us  chaidh  e  steach  do  'n  tigh; 
agus  chuir  e  a  làmhan  air,  agus 
thubhairt  e,  A  Shauil,  a  bhràth- 
air,  chuir  an  Tighearn,  (eadhon 
'losa  a  dh'fhoillsicheadh  dhuitse 
anns  an  t-slighe  air  an  d'  thàinig 
thu,)  mise  chum  gu  'm  faigheadh 
tu  do  radharc,  agus  gu  'm  biodh 
tu  air  do  lìonadh  leis  an  Spiorad 
Naomh. 

18  Agus  air  ball  thuit  o'shùil- 
ibh  mar  gu  'm  biodh  lannan ; 
agus  dli'aisigeadh  a  radharc  dha 
gi^n  dàil,  agus,  air  dha  èirigh, 
bhaisteadh  e. 

19  Agus  an  uair  a  ghabh  e 
biadh,  neartaicheadh  e.  An  sin 
bha  Saul  làithean  àraidh  maille 
ris  na  deisciobkiibh  a  bha  ann 
an  Damascus. 


20  Agus  air  ball  shearmonaich 
e  losa^  anns  na  sionagogaibh, 
gur  e-san  Mac  Dhè. 

21  Ach  bha  na  h-uile  a  chual 
e  fo  uamhas,  agus  thubhairt  iad, 
Nach  e  so  e-san  a  bha  sgrios  ann 
an  lerusalem  iadsan  a  bha  gairm 
air  an  ainm  so,  agus  a  thàinig 
an  so  chum  na  crìche  so,  gu  'n 
tugadh  e  ceangailte  iad  dh'ionn- 
suidh  uachdarana  nan  sagart  ? 

22  Ach  bu  mhòid  a  neartaich- 
eadh  Saul,  agus  cliuir  e  gu  h- 
amhlùadh  na  h-Iùdhaich  a  bha 
chòmhnuidh  ann  an  Damascus, 
a'  dearbhadh  gur  e  so  an  Crìosd, 

23  Agus  air  dol  do  mhòran 
làithean  seachad,  rinn  na  h-Iùdh- 
aich  comhairle  r'  a  chèile  e-san  a 
mharbhadh  : 

24  Ach  thugadh  fios  do  Shaul 
air  am  feilP :  agus  bha  faire  aca 
air  na  geatachaibh  a  là  agus  a 
dh'oidhche  chum  a  mharbhadh. 

I    25  An  sin  ghabh  na  deisciob- 

j  uil  e  san  oidhche,  agus  chuir  iad 
a  mach  thar  a'  bhalla  e,  agus  leig 
iad  sios  ann  an  cliabh  e. 
26  Agus  an  uair  a  thàinig  Saul 

\  gu  lervisalem,  dh'fheuch  e  ri  e 
fèin  a  cheangal  ris  na  deisciob- 
luibh :  ach  bha  eagal  orra  uile 
roimhe,  agus  cha  do  chreid  iad 

j  gu  'm  bu  deisciobul  e. 

j  27  Ach  ghabh  Barnabas  d'  a 
ionnsuidh  e,  agus  thug  e  chum 
nan  abstol  e,  agus  chuir  e  'n  ceill 
doibh  cionnus  a  chunnaic  e  'n 

^  Tighearn  anns  an  t-slighe,  agus 

\  gu  'n  do  labhair  e  ris,  agus  cionn- 
us  a  shearmonaich  e  gu  dàna 
ann  an  Damascus  an  ainm  losa. 
28  Agus  bha  e  maille  riu  a' 


'  a  tha  aìr  an  gairm  air  t'  aìnm. 

teachd  a  steacli,  agus  a'  dol  a 
mach  ann  an  lerusalem. 

29  Agus  labhair  e  gu  dàna  an 
ainm  an  Tighearna  losa,  agus 
rinn  e  deasboireachd  an  aghaidh 
nan  Greugach :  ach  chuir  iad- 
san  rompa  e-san  a  mharbhadli. 

30  Ach  an  uair  a  thuig  na 
bràithre  so,  thug  iad  sios  e  gu 
Cesarea,  agus  chuir  iad  air  falbh 
gu  Tarsus  e. 

31  An  sin  bha  fois  aig  na  h- 
eaglaisibh  troimh  ludea  uile, 
agus  Ghalile,  agus  Shamaria,  ag- 
us  air  dhoibh  bhi  air  an  togail 
suas,  agus  a'  siubhal  ann  an 
eagal  an  Tighearn,  agus  ann 
an  comhf hurtachd '  an  Spioraid 
Naoimh,  mheudaicheadh  gu  mòr 
iad. 

32  Agus  thàrladh,  air  do  Phead- 
ar  imeachd  troimh  gach  àite, 
gu  'n  deachaidh  e  sìos  mar  an 
ceudna  chum  nan  naomh  a  bha 
gabhail  còmhnuidh  ann  an  Lida. 

33  Agus  f  huair  e  an  sin  duine 
àraidh  d'  am  b'  ainm  Eneas,  a 
bha  rè  ochd  bliadhna  air  a  leab- 
aidh,  agus  e  gu  tinn  leis  a'  phair- 
ilis^ 

34  Agus  thubhairt  Peadar  ris, 
Eneais,  tha  losa  Crìosd  ga  d' 
leigheas :  èirich  agus  dèan  do 
leabadh.  Agus  air  ball  dli'eir- 
ich  e, 

35  Agus  chunnaic  iadsan  uile 
e,  a  bha  chòmhnuidh  ann  an 
Lida,  agus  ami  an  Saron,  agus 
phill  iad  chum  an  Tighearn. 

36  A  nis  bha  ban  -  deisciobul 
àraidh  ann  an  lopa  d'  am  b'  ainm 
Tabita,  's  e  sin,  air  eadar-theang- 
achadh,  Dorcas :  bha  a'  bhean 

'  còmhnadh,  cuideachadh. 

so  làn  do  dheadh  oibribh,  agus 
do  dhèircibh  a  rinn  i, 

37  Agus  thàrladh  anns  na  làith- 
ibh  sin,  air  dh'i  bhi  gu  tinn 
gu  'n  d'  fhuair  i  bàs  :  Agus  air 
dhoibh  a  h-ionnlad,  chuir  iad 
ann  an  seòmar  uachdarach  i. 

38  Agus  air  do  Lida  bhi  fagus 
do  lopa,  agiis  air  chiinntinn  do 
na  deisciobhiibh  gu  'n  robh  Pead- 
ar  an  sin,  chuir  iad  dithis 
dhaoine  d'a  ionnsuidh,  a'  guidhe 
air  e  theachd  d'  an  ionnsuidh 
gun  dàil, 

39  An  sin  dh'èirich  Peadar, 
agus  chaidh  e  maille  riu,  Agus 
an  uair  a  bha  e  air  teachd, 
threòraich  iad  suas  e  do  'n  t- 
seòraar  uachdarach :  agus  sheas 
na  bantraichean  uile  làimh  ris  a' 
caoineadh,  agus  a'  nochdadh  nan 
còta  agus  nan  trusgan  a  rinn 
Dorcas  am  feadh  a  bha  i  maille 
riu, 

40  Ach  air  do  Pheadar  an 
cur  a  mach  uile,  leig  se  e  fèin 
air  a  ghlùinibh  agus  rinn  e  ùrn- 
uigh ;  agus  air  dha  tionndadh 
ris  a'  chorp,  thubhairt  e,  A 
Thabita,  èirich.  Agus  dh'f  hosg- 
ail  ise  a  sùilean  :  Agus  air  dh'i 
Peadar  fhaicinn,  dh'èirich  i  'na 
suidhe, 

41  Agus  thug  e  a  làmh  dh'i, 
agus  thog  e  'na  seasamh  i ;  agus 
an  uair  a  ghairm  e  na  naoimh 
agus  na  bantraichean,  chuir 
'nan  làthair  beò  i, 

42  Agus  fhuaradh  fios  air  so 
tre  lopa  uile  ;  agus  chreid  mòr- 
an  anns  an  Tighearn. 

43  Agus  thàrladh  gu  'n  d'  fhan 
e  mòran  do  làithibh  ann  an  lopa 

^  chrith-ghalar. 

maille   ri  Simon   àraidli  fear- 
deasachaidh  leathair. 

CAIB.  X. 

1  Air  do  Chornelius,  duine  crùbhach,  àithne 
fhaotainn  o  aingeal,  chuir  efios  air  Peadar, 
11  a  hha  air  a  theagasg  ann  an  taisbean 
gun  e  dheanamh  tdir  air  na  Cinnich :  34 
Am  feadh  a  bha  e  searmonachadh  Chrìosd 
do  Chornelius  agus  d'  a  chuideachd,  thàinig 
un  Spiorad  Naomh  nuas  orra,  agus  bhaist- 
eadh  iad. 

AGUS  bha  duine  àraidh  ann 
an  Cesarea,  d'  am  b'  ainm 
Cornelius,  ceannard-ceud  do  'n 
chuideaclid  ris  an  abrar  a  chuid- 
eachd  Eadailteach, 

2  Duine  cràbhach,  agus  air  an 
robh  eagal  Dè  maille  r'  a  thigh 
uile,  a  bha  toirt  mòrain  dèirce 
do  'n  t-sluagh,  agus  a'  dèanamh 
ùrnuigh  ri  Dia  a  ghnàth. 

.3  Chunnaic  e  ann  an  sealladh^ 
gu  soilleir,  mu  thimchioll  na 
naothadh  uaire  do  'n  là,  aingeal 
Dè  a'  teachd  a  stigh  d'  a  ionn- 
suidh,  agus  ag  ràdh,  A  Chorne- 
liuis. 

4  Agus  air  dhasan  amharc  gu 
geur  air,  ghabh  e  eagal,  agus 
thubhairt  e,  Ciod  e,  a  Thigh- 
earn?  Agus  thubhairt  e  ris, 
Chaidh  t'  ùrnuighean  agus  do 
dhèircean  suas  mar  chuimh- 
neachan  ann  am  fianuis  Dè. 

5  Agus  a  nis  euir  daoine  gu 
lopa,  agus  cuir  fios  air  Simon, 
d'  an  co-ainm  Feadar  : 

6  Tha  e  air  atiidheachd  maille 
ri  Simon  àraidh  fear-deasach- 
aidh  leathair,  aig  am  blieil  a 
thigh  làimh  ris  an  f  hairge :  inn- 
sidh  e-san  duit  ciod  is  còir  dhuit 
a  dhèanamh. 

'  foillscachadh,  taisbcanadh. 
^  i.  e.  meadhon-lù. 

7  Agus  an  uair  a  dh'fhalbh 
an  t-aingeal  a  labhair  ri  Corne- 
lius,  ghairm  e  d'  a  ionnsuidh 
dithis  do  mhuinntir  a  thighe, 
agus  saighdear  cràbhach  do  'n 
dream  a  bha  ghnàth  a'  feitheamh 
air ; 

8  Agus  an  uair  a  chuir  e  an 
t-iomlan  an  cèiU  doibh,  chuir  e 
iad  gu  lopa. 

9  Agus  air  an  là  màireach, 
'nuair  a  bha  iadsan  air  an  turus, 
agus  a'  teachd  am  fagus  do  'n 
bhaile,  chaidh  Peadar  suas  air 
muUach  an  tighe  a  dhèanamh 
ùrnuigh,  mu  thimchioll  na  seath- 
adh  uaire^. 

10  Agus  dh'fhàs  e  ro  ocrach, 
agus  bu  mhiann  leis  hiadh  ith- 
eadh :  ach  am  feadh  a  bha  iad- 
san  ag  ulluchadh,  thuit  e  ann 
an  neul, 

11  Agus  chunnaic  e  nèamh 
fosgailte,  agus  soitheach  àraidh 
a'  teaclid  a  nuas  d'  a  ionnsuidh, 
mar  bhraith-lm^  mhòir,  ceang- 
ailte  air  a  ceithir  oisnibh*,  agus 
air  a  leigeadh  sìos  air  an  talamh ; 

12  Anns  an  robh  gach  uile 
ghnè  bheathaiche  ceithir-chos- 
ach  na  talmhainn,  agus  bheath- 
aiche  allta,  agus  bhiasda  snàig- 
each,  agus  eunlaith  an  athair. 

13  Agus  thàinig  guth  d'  a  ionn- 
suidh,  Eirich,  a  Pheadair ;  marbh 
agus  ith. 

14  Ach  thubhairt  Peadar,  Ni 
h-eadh,  a  Thighearn ;  oir  cha 
d'  ith  mi  riamh  aon  ni  coitchionn  ^ 
no  neò-ghlan. 

15  Agus  thuhhairt  an  guth  ris 
a  rìs  an  dara  uair,  Na  nithe  sin 

'  Don-eudach.  ^  beannaìbh. 

'  cumanta. 

a  ghlan  Dia,  na  gairm  thusa 
coitchionn. 

16  Agus  rinneadh  so  trì  uair- 
ean  :  agus  thogadh  an  soitheach 
a  rìs  suas  gu  nèamh. 

17  A  nis  an  uair  a  bha  Pead- 
ar  fo  amharus  ann  fèin  ciod  bu 
chiall  do  'n  t-sealladh  a  chunnaic 
e,  feuch,  bha  na  daoine  a  chuir- 
eadh  o  Chornelius,  an  dèigh 
dhoibh  tigh  Shimoin  iarraidh, 
'nan  seasamh  aig  an  dorus. 

18  Agus  air  gairm  dhoibh, 
dh'fheòraich  iad  an  robh  Simon 
d'  an  co-ainm  Peadar,  air  aoidh- 
eachd  an  sin. 

19  Am  feadh  a  bha  Peadar  a' 
smuaineachadh  air  an  t-sealladh, 
thubhairt  an  Spiorad  ris,  Feuch, 
tha  triuir  dhaoine  ga  d'  iarraidh. 

20  Uime  sin  èirich,  agus  gabh 
sìos,  agus  imich  maille  riu,  gun 
amharus  air  bith  a  bhi  ort:  oir 
is  mise  a  chuir  uam  iad. 

21  Agus  chaidh  Peadar  sìos 
chum  nan  daoine,  [a  chuireadh 
d'  a  ionnsuidh  o  Chornelius,] 
agus  thubhairt  e,  Feuch,  is  mise 
an  tì  a  tha  sibh  ag  iarraidh  : 
ciod  e  an  t-aobhar  mu  'n  d'  thàin- 
ig  sibh  ? 

22  Agus  thubhairt  iadsan, 
Fhuair  Cornelius  an  ceannard- 
ceud,  duine  cothromach,  air  am 
bheil  eagal  Dè,  agus  fo  dheadh 
ainm '  aig  cinneach  nan  lùdhach 
uile,  rabhadh  o  Dhia  le  aingeal 
naomh,  fios  a  chur  ortsa  d'  a 
thigh,  agus  briathran  a  chluinnt- 
inn  uait. 

23  An  sin  ghairm  e  steach  iad, 
agus  thug  6  aoidheachd  dhoihh. 
Agus  air  an  là  màireach  dh'im- 

'  air  am  hheil  deadh  theisteas- 

ich  Peadar  maille  riu,  agus 
chaidh  dream  àraidh  do  na 
bràithribh  o  lopa  maille  ris. 

24  Agus  air  an  là  màireach 
chaidh  iad  a  steach  do  Chesarea : 
asjus  bha  Cornelius  a'  feitheamh 
riu,  agus  air  gairm  a  luchd- 
dàimh  agus  a  chàirde  dìsle  an 
ceann  a  chèile. 

25  Agus  an  uair  a  bha  Pead- 
ar  a'  dol  a  steach,  choinnich 
Cornelius  e,  agus  thuit  e  sìos 
aig  a  chosaibh,  agus  rinn  e  aor- 
adh  dha. 

26  Ach  thog  Peadar  suas  e, 
ag  ràdh,  Seas  suas;  is  duine 
mise  mar  an  ceudna. 

27  Agus  ag  còmhradh  ris, 
chaidh  e  steach,  agus  fhuair  e 
mòran  cruinn. 

28  Agus  thubhairt  e  riu,  Tha 
fios  agaibh  gu  bheil  e  mì-dhligh- 
each  do  dhuine  a  tha  'na  lùdh- 
ach,  comhluadar  a  chumail  ri 
neach  a  tha  do  chinneach  eile, 
no  teachd  am  fagus  da ;  ach 
nochd  Dia  dhomh-sa,  gu  'n  duine 
air  bith  a  ghairm  coitchionn  no 
neò-ghlan. 

29  Uime  sin  thàinis^  mise 
'nuair  a  chuireadh  fios  orm,  gun 
aon  ni  a  ràdh  'na  aghaidh ;  air 
an  aobhar  sin  tha  mi  feòraich 
c'  ar  son  a  chuir  sibh  fios  orm  ? 

30  Agus  thubhairt  Cornelius, 
O  'n  cheathramh  là  gus  an  uair 
so  bha  mi  a'  dèanamh  trasgaidh ; 
agus  air  an  naothadh  uair  bha 
mi  dèanamh  ùrnuigh  ann  mo 
thigh,  agus,  feuch,  sheas  duine 
a'  m'  làthair  ann  an  eudach  deal- 
rach 

31  Agus  thubhairt  e,  A  Chor- 

^  7-0  gheal. 

neliuis,  fhuair  t'  ùrnuigh  èisd- 
eachd',  agus  tha  do  dhèircean 
air  an  cuimhneachadh  am  fian- 
uis  Dè. 

32  Uime  sin  cuir  gu  lopa,  ag- 
us  cuir  fios  air  Simon,  d  'an  co- 
ainm  Peadar ;  tha  e  air  aoidh- 
eachd  ann  an  tigh  Shimoin 
fear-deasachaidh  leathair,  làimh 
TÌs  a'  mhuir  ;  neach,  'nuair  a  thig 
e,  a  labhras  riut. 

33  Uime  sin  chuir  mi  air  ball 
fios  ort ;  agus  is  maith  a  rinn 
thu  teachd.  Air  an  aobhar  sin 
tha  sinne  uile  an  so  a  làthair  am 
fianuis  Dè,  a  dli'èisdeachd  nan 
uile  nithe  a  tha  air  an  àithneadh 
dhuitse  le  Dia. 

34  An  sin  dh'fhosgail  Peadar 
a  bheul,  agus  thubhairt  e,  Gu 
flrinneach  tha  mi  'g  aithneach- 
adh  nach  'eil  Dia  ag  amharc  air 
pearsaibh  seach  a  chèile : 

35  Ach  anns  gach  uile  chinn- 
each  a  ta  an  neach  air  am  bheil 
'eagal-san,  agus  a  ta  'g  oib- 
reachadh  fìreantachd,  taitneach 
aige. 

36  Am  focal  a  chuir  Dia  gu 
cloinn  Israeil,  a'  searmonach- 
adh  sìth  tre  losa  Crìosd,  (neach 
is  e  Tighearna  nan  uile,) 

37  Am  focal  sin  is  aithne 
dhuibh,  a  sgaoileadh  air  feadh 
tìre  ludea  uile,  agus  a  thòisich 
o  Ghalile,  an  dèigh  a  bhaistidh  a 
shearmonaich  Eoin : 

38  Cionnus  a  dh'ùng  Dia  losa 
o  Nasaret  leis  an  SpioradNaomh, 
agus  le  cumhachd ;  neach  a 
chaidh  mu  'n  cuairt  a'  dèanamh 
maith,  agus  a'  slànuchadh  nan 
uile  a  bha  air  am  foir-eigneach- 

'  dh'èisdeadh  ri  t'  ùrnuigh. 

adh  ^  leis  an  diabhul :  oir  bha 
Dia  maiUe  ris. 

39  Agus  tha  sinne  'nar  fian- 
uisibh  air  na  h-uile  nithibh  a  rinn 
e,  araon  ann  an  tìr  nan  lùdhach, 
agus  ann  an  lerusalem  ;  neach 
a  mharbh  iad,  'ga  chrochadh  air 
crann : 

40  E-san  thog  Dia  suas  air  an 
treas  là,  agus  nochd  se  e  gu 
follaiseach  ; 

41  Cha  'n  ann  do  'n  t-shiagh 
uile,  ach  do  f  hianuisibh,  a  thagh- 
adh  le  Dia  roimh-làimh,  eadhon 
dhuinne,  a  dh'ith  agus  a  dh'òl 
maille  ris  an  dèigh  dha  èirigh  o 
na  marbhaibh. 

42  Agus  dh'àithn  e  dhuinne 
searmonachadh  do  'n  t-shiagh, 
agus  fianuis  a  dhèanamh  gur 
e-san  a  dh'òrduicheadh  le  Dia'na 
bhreitheamh  air  bheòthaibh  agus 
air  mharbhaibh. 

43  Dhasan  tha  na  fàidhean  uile 
a'  toirt  fianuis,  gu  'm  faigh  gach 
neach  a  chreideas  ann  maith- 
eanas  'nam  peacaibh  tre  'ainm- 
san. 

44  Am  feadh  a  bha  Peadar 
fathast  a'  labhairt  nam  briathra 
sin,  thuirling^  an  Spiorad  Naomh 
orra-san  uile  a  chual  am  focal. 

45  Agus  ghabh  na  creidich 
do  'n  timchioll  -  ghearradh,  a 
mheud  diubh  'sa  thàinig  maille 
ri  Peadar,  iongantas  mòr,  do 
bhrìgh  gu  'n  do  dhòirteadh  air  na 
Cinnich  mar  an  ceudna  tiodhlac 
an  Spioraid  Naoìmh. 

46  Oir  chuala  siad  iad  a'  labh- 
airt  le  teangaibh,  agus  ag  àrd- 
mholadh  Dhè.  An  sin  fhi-eag- 
air  Peadar, 

^  thugadh  fo  chean  is  .  l.       '  thuit. 

47  Am  feud  neach  sam  bith 
uisge  a  thoirmeasg,  chum  nach 
rachadh  iad  so  a  bhaisteadh,  a 
fhuair  an  Spiorad  Naomh,  co 
maith  ruinne  ? 

48  Agus  dh'òrduich  e  iad  a  bhi 
air  am  baisteadh  ann  an  ainm 
an  Tighearna.  An  sin  ghuidh 
iad  air  fantuinn  maille  riu  làith- 
ean  àraidh. 

CAIB.  XI. 

1  Fhuaradh  cron  do  Pheadar  uir  son  comh- 
luadar  a  ghlèìdheadh  ris  na  Cinnich :  4 
dh'  innìs  e  a  reuson,  agus  thaitinn  sin  r'  a 
luchd-dì'tidh.  19  Sgaoileadh  an  soisgeul 
feadh  Phenice,  agus  Chipruis,  agus  An- 
tioeh.  26  Dh'ainmicheadh  na  deisciohuil 
'nan  Crìosduidhean  air  tùs  ann  an  An- 
tioch,  SfC. 

AGUS  chuala  na  h-abstoil  ag- 
us  na  bràithrean  a  bha  ann 
an  ludea,  gu  'n  do  ghabh  na 
Cinnich  mar  an  ceudna  ri  focal 
Dè. 

2  Agus  an  uair  a  chaidh  Peadar 
suas  gu  lerusalem,  rinn  iadsan  a 
bha  do  'n  timchioll-ghearradh 
conspoid  ris, 

3  Ag  ràdh,  Chaidh  thu  steach 
a  dh'ionnsuidh  dhaoine  nach 
robh  air  an  timchioll-ghearradh, 
agus  dh'ith  thu  maille  riu. 

4  Agus  thòisich  Peadar,  agus 
chuir  e  'n  t-iomlan  an  cèill  doibh 
an  òrdugh,  ag  ràdh, 

5  Bha  mi  ann  am  baile'  lopa 
ri  ùrnuigh ;  agus  ann  an  neul 
chunnaic  mi  sealladh,  Soitheach 
àraidh  a'  teachd  a  nuas,  mar 
bhraith-lìn  mhòir,  air  a  leigeadh 
a  nuas  o  nèamh  air  a  ceithir  ois- 
nibh  ;  agus  thàinig  i  a  m'  ionn- 
suidh-sa. 

6  Agus  air  dhomh  beachdach- 

'  caithir.  2  beannaibh. 

1  adh  gu  geur  oirre,  thug  mi  fa  'n- 
ear,  agus  chunnaic  mi  beathaiche 
ceithir  -  chosach  na  talmhainn, 
agus  na  fiadh-bheathaiche,  agus 
na  biasda  snàigeach,  agus  eun- 
laith  an  athair. 

7  Agus  chuala  mi  guth  ag 
ràdh  rium,  Eirich,  a  Pheadair; 
marbh  agus  ith, 

8  Ach  thubhairt  mise,  Ni  h- 
eadh,  a  Thighearn :  oir  cha 
deachaidh  riamh  aon  ni  coit- 
chionn  no  neò-ghlan  a  steach  do 

I  m'  bheul. 

}  9  Ach  fhreagair  an  guth  mi 
an  dara  uair  o  nèamh,  Na  nithe 
a  ghlan  Dia  na  meas  thusa  neò- 
ghlan 

10  Agus  rinneadh  so  tri  uair- 
ean :  agus  thogadh  an  t-iomlan 
a  rìs  suas  gu  nèamh. 

11  Agus,  feuch,  air  ball  bha 
triuir  dhaoine  air  teachd  chum 
an  tighe  anns  an  robh  mi,  a 
chuireadh  o  Chesarea  a  m'  ionn- 
suidh. 

12  Agus  thubhairt  an  Spiorad 
rium  dol  maille  riu,  gun  amhar- 
us  air  bith  a  bhi  orm.  Agus 
chaidh  mar  an  ceudna  an  t-seath- 
nar  bhràithre  so  maille  rium, 
agus  chaidh  sinn  a  steach  do 
thigh  an  duine : 

13  Agusnochd  e  dhuinn  cionn- 
us  a  chunnaic  e  aingeal  'na 
sheasamh  'na  thigh,  a  thubhairt 
ris,  Cuir  daoine  gu  lopa,  agus 
cuir  fios  air  Simon,  d'  an  co- 
ainm  Peadar ; 

14  Neach  a  labhras  briathra 
riut,  leis  an  tèarnar"  thu  fèin  ag- 
us  do  thigh  uile. 

15  Agus  an  uair  a  thòisich  mi 

'  coitchionn.        ^  saorar. 

air  labhairt,  thuirling^  anSpiorad 
Naomh  orra-san,  mar  oirnne  air 
tùs. 

16  An  sin  chuimhnich  mise 
focal  an  Tighearna,  mar  a  thubh- 
airt  e,  Bhaist  Eoin  gun  amharus 
le  h-uisge ;  ach  baistear  sibhse 
leis  an  Spiorad  Naomh. 

17  Uime  sin  ma  thug  Dia 
dlioibh-san  a  cho-ionann  tiodh- 
laca  ruinne,  a  chreid  anns  an 
Tighearn  losa  Crìosd,  cò  mise 
gu  'm  bithinn  comasach  bacadh  a 
chur  air  Dia? 

18  Agus  an  uair  a  chual  iad  na 
nithe  so,  thosd  iad,  agus  thug  iad 
glòir  do  Dhia,  ag  ràdh,  Thug 
Dia  ma  seadh  mar  an  ceudna  do 
na  Cinnich  aithreachas  chum  na 
beatha. 

19  A  nis  chaidh  iadsan  a  sgap- 
adh  a  mach  leis  an  àmhghar"  a 
dh'èirich  air  son  Stephain,  gu 
ruig  Phenice,  agus  Ciprus,  agus 
Antioch,  gun  am  focal  a  labh- 
airt  ri  aon  neach  ach  ris  na  h- 
lùdhaich  a  mhàin. 

20  Agus  bha  cuid  diubh  o 
Chiprus,  agus  o  Chirene,  dream 
air  dhoibh  dol  a  steach  do  An- 
tioch,  a  labhair  ris  na  Greugaich, 
a'  searmonachadh  an  Tighearna 
losa. 

21  Agus  bha  làmh  an  Tìgh- 
earna  maille  riu:  agus  chreid 
àireamh  mhòr,  agus  phill  iad 
chum  an  Tighearn. 

22  Agus  thàinig  sgeula  air  na 
nithibh  sin  gu  cluasaibh  na  h- 
eaglais  a  bha  ann  an  lerusalem : 
agus  chuir  iad  Barnabas  uatha, 
chum  gu  'n  rachadh  e  gu  An- 
tioch : 

'  thuit.         2  triohlaìd. 

23  Neach  an  uair  a  thàinig  e, 
agus  a  chunnaic  e  gràs  Dhè,  a 
rinn  gàirdeachas,  agus  a  dh'- 
earail  orra  uile,  gu  'n  dlùth-lean- 
adh  iad  ris  an  Tighearn  le  rùn 
cridhe. 

24  Oir  bha  e  'na  dhuine  maith, 
agus  làn  do  'n  Spiorad  Naomh, 
agus  do  chreidimh.  Agus  chuir- 
eadh  sluagh  mòr  ris  an  Tighearn. 

25  An  sin  chaidh  Barnabas  gu 
Tarsus,  a  dh'iarraidh  Shauil. 

26  Agus  air  dha  fhaotainn, 
thug  e  leis  e  gu  Antioch.  Agus 
thàrladh,  gu  'n  robh  iad  rè  bliadh- 
na  iomlain  air  an  cruinneach- 
adh  maille  ris  an  eaglais,  agus 
gu  'n  do  theagaisg  iad  sluagh 
mòr ;  agus  gu  'n  do  ghoireadh 
Criosduidhean  do  na  deisciob- 
luibh  air  tùs  ann  an  Antioch. 

27  Agus  anns  na  làithibh  sin 
thàinig  fàidhean  o  lerusalem  gu 
Antioch. 

28  Agus  air  seasamh  suas  do 
aon  diubh  d'  am  b'  ainm  Agabus, 
dh'  f  hoillsich  e  troimh  an  Spiorad, 
gu  'm  biodh  gorta  mhòr  air  feadh 
an  domhain  uile':  ni  mar  an 
ceudna  a  thachair  ri  linn  Chlau- 
diuis  Cheasair. 

29  An  sin  chuir  gach  aon  do 
na  deisciobluibh  roimhe,  a  rèir  a 
chomais,  còmhnadh  a  chur  chum 
nam  bràithrean,  a  bha  chòmh- 
nuidh  ann  an  ludea. 

30  Ni  mar  an  ceudna  a  rinn 
iad,  agus  chuir  iad  e  chum  nan 
seanairean  le  làimh  Bharnabais 
agus  Shauil. 


na  tire  uile. 

CAIB.  XII. 

1  R'mnHerod  geur-leanmhuinn  airna  Criosd- 
uidhibh,  2  mharbh  e  Seumas,  3  agus  chuir 
e  Peadar  atn  pì-wsan,  neach  a  thugadh  a 
mach  leaingealtre  ùrnuighibh  na  h-eaglaìs: 
23  Bhuaileadh  Herod  le  aingeal,  agus 
hhàsaich  e  gu  truagh  :  24  Shoirbhich  focal 
De  an  deigh  bàis  Heroid. 

ANIS  mu  'n  àm  sin,  shm 
Herod  an  righ  a  làmhan,  a 
dhèanamh  uilc  air  dream  àraidh 
do  'n  eaglais. 

2  A^us  mharbh  e  Seumas 
bràthair  Eoin  leis  a'  chlaidh- 
eamh. 

3  Agus  an  uair  a  chunnaic  e 
gu  'n  do  thaitinn  sin  ris  na  h- 
lùdhaich,  chaidh  e  air  aghaidh  a 
ghlacadh  Pheadair  mar  an  ceud- 
na.  (Agus  b'  iad  làithean  an 
arain  neo-ghoirtichte  a  bh'  ann.) 

4  Agus  ghlac  e  agus  chuir  e 
'm  prìosan  e,  agus  thug  se  e 
r'  a  ghlèidheadh  do  cheithir 
cheathrar  shaighdearan,  fa  rùn  a 
thoirt  a  mach  do  'n  t-sluagh  an 
dèigh  na  càisge. 

5  Air  an  aobhar  sin  ghlèidh- 
eadh  Peadar  anns  a'  phrìosan : 
ach  bha  bith-ùrnuigh '  air  a  dèan- 
amh  leis  an  eaglais  ri  Dia  air  a 
shon. 

6  Agus  an  uair  a  b'  àill  le 
Herod  a  thoirt  a  mach,  san 
oidhche  sin  fèin  bha  Peadar  'na 
chodal  eadar  dithis  shaighdear- 
an,  ceangailte  le  dà  shlabhruidh : 
agusbha'n  luchd-faire  fachomh- 
air  an  doruis  a'  coimhead  a' 
phrlosain. 

7  Agus,  feuch,  thàinig  aingeal 
an  Tighearn  air,  agus  dhealraich 
solus  anns  a'  phrìosan :  agus 
bhuail  e  taobh  Plieadair,  agus 

^  gnnth-ùrnuigh,  sìor-àrnuìgh .      •  chuarain. 


dhùisg  se  e,  ag  ràdh,  Eirich  gu 
grad.  Agus  thuit  a  cheanglaiche 
d'  a  làmhaibh. 

8  Agus  thubhairt  an  t-aing- 
eal  ris,  Crioslaich  thu  fèin,  agus 
ceangail  ort  do  bhonn-bhrògan  ^ : 
agus  rinn  e  mar  sin.  Agus 
thubhairt  e  ris,Tilg  t'  fhalluinn  * 
umad,  agus  lean  mise. 

9  Agvis  chaidh  e  mach,  agus 
lean  se  e ;  agus  cha  robh  fhios 
aige  gu  'n  robh  e  fìor  an  ni  a 
rinneadh  leis  an  aingeal:  ach 
shaoil  e  gu  'm  bu  taisbean*  a 
chunnaic  e. 

10  Agus  air  dhoibh  dol  troimh 
'n  cheud  agus  an  dara  faire, 
thàinig  iad  chum  a'  gheata  iar- 
uinn  a  ta  treòrachadh  do  'n 
bhaile,  a  dh'fhosgail  doibh  leis 
fèin :  agus  air  dol  a  mach  dhoibh, 
chaidh  iad  air  an  aghaidh  troimh 
aon  sràid,  agus  air  ball  dh'fhalbli 
an  t-aingeal  uaith. 

11  Agus  an  uair  a  thàinig 
Peadar  d'  a  ionnsuidh  fèin,  thubh- 
airt  e,  A  nis  tha  f  hios  agam  gu 
fìrinneach  gu  'n  do  chuir  an 
Tighearn  'aingeal  uaith,  agus 
gu  'n  do  shaor  e  mi  o  làimli 
Heroid,  agus  o  uile  dhùil  pobuill 
nan  lùdhach. 

12  Agus  an  uair  a  smuainich 
e  air  a  chùis,  thàinig  e  gu  tigh 
Mhuire  màthar  Eoin,  d'  an  co- 
ainm  Marcus,  far  an  robh  mòran 
cruinn,  agus  iad  ri  ùrnuigh. 

13  Agus  an  uair  a  bha  Peadar 
a'  bualadh  doruis  a'  gheata, 
thàinig  gruagach  d'  am  b'  ainm 
Roda  a  dh'èisdeachd. 

14  Agus  an  uair  a  dh'aithnich 
i  guth  Pheadair,  tre  aoibhneas 

■*  do  bhrat,  t'  eudach-uachdair.      ''  shmllndk. 

cha  d'  fhosgail  i  an  geata,  ach 
ruitli  i  stigh,  agus  dh'innis  i  gu 
'n  robh  Peadar  'na  sheasamh  aig 
a'  gheata. 

15  Ach  thubhairt  iad  rithe, 
Tha  thu  air  mh\-chèill,  Ach 
bha  ise  toirt  dearbh-chinnte '  gu 
'n  robh  e  mar  sin.  An  sin  thubh- 
airt  iad,  Is  e  'aingeal  a  ta  ann. 

16  Ach  bhuanaicli  Peadar  a' 
bualadh  an  doruis:  agus  an  uair 
a  dh'fhosgail  iad,  agus  a  chunn- 
aic  iad  e,  bha  iad  làn  uamhais. 

17  Ach  air  dhasan  smèideadh 
orra  le  a  làimh  iad  a  bhi  'nan 
tosd,  ehuir  e  'n  cèill  doibh  cionnus 
a  tliug  an  Tighearn  as  a'  phrìos- 
an  e.  Agus  thubhairt  e,  Innsibh 
na  nithe  so  do  Sheumas  agus  do 
na  bràithribh.  Agus  air  dol  a 
mach  dha,  chaidh  e  gu  àit  eile. 

18  Agus  air  teachd  do  'n  là 
bha  iomairt^  nach  bu  bheag  am 
measg  nan  saighdearan,  ciod  a 
thachair  do  Pheadar. 

19  Agus  an  uair  a  dh'iarr  He- 
rod  e,  agus  nach  d'fhuair  se  e, 
rannsaich  e  an  luchd-coimhead, 
agus  dh'òrduich  e  an  toirt  air 
falbh  cìmmpeanais.  Agus  chaidh 
e  sìos  o  ludea  gu  Cesarea,  agus 
rinn  e  còmhnuidh  an  sÌ7i. 

20  Agus  bha  fearg  mhòr  aig 
Ilerod  ri  muinntir  Thiruis  agus 
Shidoin :  ach  thàinig  iadsan  a 
dh'aon  inntinn  d'  a  ionnsuidh,  ag- 
us,  air  dhoibh  Blastus  seomradair 
an  rìgh  a  thoirt  air  an  crann, 
dh'  iarr  iad  sìth  ;  do  bhrigh  gu'n 
robh  an  tìr  air  a  beathachadh 
le  tìr  an  rìgh. 

21  Agus  air  là  òrduichte,  air  do 
Herod  bhi  air  a  sgeudachadh  le 

a  cuthiichiiiUi.  2  buaireas. 


eudach  rìoghail,  agus  'na  shuidhe 
air  a  rìgh-chaithir,  labhair  e  gu 
deas-bhriathrach  riu 

22  Agus  rinn  an  sluagh  iolach*, 
ag  ràdh,  Is  guth  Dè  so,  agus  cha 
ghuth  duine. 

23  Agus  air  ball  bhuail  aing- 
eal  an  Tighearn  e,  do  bhrìgh 
nach  d'  thug  e  a'  ghlòir  do  Dhia : 
agus  dh'itheadh  le  cnuimhibh  e, 
agus  chaidh  an  deò  as. 

24  Ach  dh'fhàs  focal  an  Tigh- 
earn  agus  mheudaicheadh  e. 

25  Agus  phill  Barnabas  agus 
Saul  o  lerusalem,  air  dhoibh 
ministrileachd  a  choimhlionadh, 
a'  toirt  leo  mar  an  ceudna  Eoin, 
d'  an  co-ainm  Marcus. 

CAIB.  XIII. 

1  Thaghadh  Pòl  agus  Barnahas  gu  ddl  vhum 
nan  Cinneach.  7  Mu  thimchioll  Shergiuis 
Pauluis,  agus  Elimais  an  druidh,  14 
Shearmonaich  Pòl  aig  Antioch,  gur  e  losa 
an  Cr'iosd.  42  Chreid  na  Cinnich,  ach 
labl-.air  na  h-Iùdhaich  an  aghaidh  na 
fìrinn. 

ANIS  bha  anns  an  eagiais  a 
bha  aig  Antioch,  fàidhean, 
agus  luclid-teagaisg  àraidh  ;  mai- 
a  ta  Barnabas,  agus  Simeon  ris 
an  abrar  Niger,  agus  Lucius  o 
Chirene,  agus  Manaen  comh-alta 
Heroid  ari  Tetrairc,  agus  Saul. 

2  Agus  air  dhoibh  bhi  ri  mi- 
nistrileachd  do  'n  Tighearn,  agus 
a'  trasgadh,  thubhairt  an  Spiorad 
Naomh,  Cuiribh  air  leth  dhomh- 
sa  Barnabas  agus  Saul,  chum  na 
h-oibre  gus  an  do  ghairm  mi  iad. 

3  An  sin  air  dhoibh  trasgadh 
agus  ùrnuigh  a  dhèanamh,  agus 
an  lamhan  a  chur  orra,  leig  iad 
uatha  iad. 

4  Mar  sin  air  dhoibh-san  a  bhi 

^  rinn  e  òraid  doibh.  *  gàir. 

air  an  cur  a  mach  leis  an  Spiorad 
Naomh,  chaidh  iad  sìos  gu  Seleu- 
cia ;  agus  o  sin  sheòl  iad  gu  Ciprus. 

5  Agus  air  dhoibh  bhi  ann  an 
Salamis,  shearmonaich  iad  focal 
Dè  ann  an  sionagogaibh  nan 
lùdhach  :  agus  bha  mar  an 
ceudna  Eoin  aca  mar  fhear- 
frithealaidh. 

6  Agus  an  uair  a  chaidh  iad 
troimh  an  eilean  gu  Paphos, 
fhuair  iad  druidh  àraidh,  ìaidh 
brèige,  lùdhach,  d'  am  b'  ainm 
Bariesus : 

7  Neach  a  bha  maille  ri  Ser- 
gius  Paulus  an  t-uachdaran, 
duine  tuigseach ;  air  dhasan 
Barnabas  agus  Saul  a  ghairm  d' 
a  ionnsuidh,  dh'iarr  e  focal  Dè 
a  chluinntinn. 

8  Ach  chuir  Elimas  an  druidh, 
(oir  is  ann  mar  so  a  dh'eadar- 
theangaichear  ainm,)  nan  ^igh- 
aidh,  ag  iarraidh  an  t-uachdaran 
a  thionndadh  o  'n  chreidimh. 

9  An  sin  air  bhi  do  Shaul,  (d' 
an  goirear  Pòl,)  làn  do  'n  Spiorad 
Naomh,  agus  ag  amharc  gu  geur 
ah', 

10  Thubhairt  e,  O  thusa  a  ta 
làn  do  'n  uile  cheilg,  agus  do  'n 
ùile  dhroch-bheirt,  a  mhic  an 
diabhuil,  a  nàmhaid  na  h-uile 
f  hireantachd,  nach  sguir  thu  do 
fhiaradh  slilighean  dìreach  an 
Tighearna  ? 

11  Agus  feuch  a  nis,  tha  làmh 
an  Tighearn  ort,  agus  bithidh  tu 
dall,  gun  a'  ghrian  fhaicinn  rè 
tamuill.  Agus  air  ball  thuit  ceò 
agus  dorchadas  air ;  agus  a' 
tionndadli  mu  'n  cuairt,  dh'iarr 
e  dream  a  threòraicheadh  air 

*  làimh  e. 

12  An  sin  an  uair  a  chunnaic 
an  t-uachdaran  an  ni  a  rinneadh, 
chreid  e,  air  dha  bhi  làn  iong- 
antais  mu  theagasg  an  Tighearna. 

13  Agus  air  gabhail  luinge 
do  Phòl  agus  d'  a  chuideachd  o 
Phaphos,  thàinig  iad  gu  Perga 
na  Pamphilia :  agus  air  do  Eoin 
am  fàgail,  phill  e  gu  lerusalem. 

14  Ach  air  dhoibh-san  imeachd 
o  Pherga,  thàinig  iad  gu  An- 
tioch  na  Pisidia,  agus  chaidh  iad 
a  steach  do  'n  t-sionagog  air  là 
na  sàbaid,  agus  shuidh  iad. 

15  Agus  an  dèigh  leughadh 
an  lagha  agus  nam  Fàidhean, 
chuir  uachdarain  na  sionagoig 
d'  an  ionnsuidh,  ag  ràdh,  Fheara 
agus  a  bhràithre,  ma  tha  focal 
earail  agaibh  do  'n  t-shiagh,  ab- 
raibh  e. 

16  An  sin  an  uair  a  sheas  Pòl 
suas  agus  a  smèid  e  orra  le 
'làimh,  thubhairt  e,  Fheara  Is- 
raeil,  agus  sibhse  air  am  bheil 
eagal  Dè,  èisdibh. 

17  Thagh  Dia  a'  phobuill  so 
Israeil  ar  n-aithriche,  agus  dh'- 
àrdaich  e  'm  pobull  'nuair  a  bha 
iad  air  choigrich  ann  an  tìr  na 
h-Eiphit,  agus  le  làimh  àrd  thug 
e  iad  a  mach  aisde. 

18  Agus  mu  thimchioll  ùine 
dhà  fhichead  bliadhna  ghiùlain 
e  le  'm  beusaibh^  anns  an  f  hàs- 
ach. 

19  Agus  an  uair  a  sgrios  e 
seachd  cinnich  ann  an  tìr  Cha- 
naain,  roinn  e  am  fearann  orra- 
san  le  crannchur. 

20  Agus  'na  dhèigh  sin  mu 
thimchioll  ceithir  cheud  agus 
leth-cheud    bliadhna,    thug  e 

'  dh'altrum  e  iad. 

dhoibh  breitheamhna;  gu  Samuel 
am  fàidh. 

21  Agus'na  dhèigh  sin  dh'iarr 
iad  rìgh  :  agus  thug  Dia  dhoibh 
Saul  mac  Chis,  duine  do  thrèibh 
Bheniamin,  rè  dhà  fhichead 
bliadhna. 

22  Agus  air  dha  e-san  atharr- 
achadh,  thog  e  suas  Daibhidh 
gu  bhi  'na  rìgh  dhoibh;  d'  an 
d'  thug  e  mar  an  ceudna  fianuis, 
ag  ràdh,  Fhuair  mi  Daibhidh  mac 
lese,  duine  a  rèir  mo  chridhe 
fèin,  a  nì  m'  uile  thoil. 

23  Do  shliochd  an  duine  so 
thog  Dia  suas  do  Israel,  a  rèir  a 
gheallaidh,  Slànuighear,  eadhon 
losa : 

24  Air  do  Eoin  roimh  a 
theachd-san,  baisteadh  an  aith- 
reachais  air  tùs  a  shearmonach- 
adh  do  phobull  Israeil  uile. 

25  Agus  mar  a  choimhlion 
Eoin  a  thrialP,  thubhairt  e,  An 
tì  a  ta  sibh  a'  saoilsinn  is  mise, 
cha  mhi  e.  Ach  feuch,  a  ta 
neach  a'  teachd  a'  m'  dhèigh, 
nach  airidh  mi  air  brògan  a  chos 
fhuasgladh. 

26  Fheara  agus  a  bhràithre,  a 
chlann  fine  Abrahaim,  agus  a 
mheud  agaibh  air  am  bheil  eagal 
Dè,  is  ann  do  'ur  n-ionnsuidh-sa 
a  chuireadh  focal  na  slàinte  so. 

27  Oir  iadsan  a  ta  chòmh- 
nuidh  ann  an  lerusalera,  agus 
an  uachdarain,  air  dhoibh  bhi 
aineolach  air-san,  agus  air  foc- 
laibh  nam  Fàidhean  a  ta  air  an 
leughadh  gach  sàbaid,  le  e-san  a 
dhìteadh  choimhlion  siad  iad. 

28  Agus  ged  nach  d'  fhuair 
iad  coire  bàis  air  bith  ann,  dh'- 

''  a  thurus,  a  chnrsa. 

iarr  iad  air  Pilat  gu  'n  cuirteadh 
e-san  gu  bàs. 

29  Agus  an  uair  a  choimhlion 
iad  na  h-uile  nithe  bha  sgrìobh- 
ta  mu  'thimchioll,  thug  iad  a 
nuas  o  'n  chrann  e,  agus  chuir 
iad  ann  an  uaigh  e. 

30  Ach  thog  Dia  suas  o  na 
marbhaibh  e  : 

31  Agus  chunnacas  e  rè  mòr- 
ain  làithean  leo-san  a  chaidh 
suas  maille  ris  o  Ghalile  gu  le- 
rusalem,  dream  a  ta  'nam  fian- 
uisibh  dhasan  do  'n  t-sluagh. 

32  Agus  a  ta  sinne  a'  soisg- 
eulachadh  dhuibhse  a'  gheall- 
aidh^,  a  rinneadh  do  na  h-aith- 
richibh, 

33  Gu  'n  do  choimhlion  Dia  so 
dhuinne  an  clann,  air  dha  losa 
thogail  suas  ;  mar  a  ta  e  sgriobh- 
ta  mar  an  ceudna  san  dara  Salm, 
Is  tu  mo  Mhac-sa,  an  diugh  ghin 
mi  thu. 

34  Agus  ìnaì'  dhearhhadh  gu  'n 
do  thog  e  suas  e  o  na  marbhaibh, 
gun  e  a  philltinn  air  ais  tuilleadh 
chum  truaillidheachd,  thubhairt 
e  mar  so,  Bheir  mise  dhuibh 
tròcaire  cinnteach  Dhaibhidh. 

35  Uime  sin  thubhairt  e  mar 
an  ceudna  ann  an  Salm  eile,  Cha 
'n  f  huiling  thu  do  d'  Aon  Naomh 
gu  'm  faic  e  truaillidheachd : 

36  Oir  an  dèigh  do  Dhaibhidh 
a  ghinealach  fèin  a  riarachadh 
a  rèir  toil  Dhè,  choidil  e,  agus 
chuireadh  e  chum  aithriche,agus 
chunnaic  e  truaillidheachd : 

37  Ach  an  Tì  a  thog  Dia  suas, 
cha  'n  f  hac  e  truaillidheachd. 

38  Uime  sin  biodh  fhios  ag- 

2  ay  innseadh  deadh  sgeil  duìhhse  eadhon  o' 
ghenlluidh. 

aibh-sa,  f heara  agus  a  bhràithre, 
gur  ann  tre  'n  duine  so  a  ta 
maitheanas  pheacanna  air  a 
shearmonachadh  dhuibh  : 

39  Agus  trid-san  a  ta  gach 
neach  a  chreideas  air  a  shaoradh 
o  na  h-uile  nithibh,  o  nach  robh 
e  'n  comas  duibh  bhi  air  bhur 
saoradh  le  lagh  Mhaois. 

40  Thugaibh  aire  uime  sin, 
nach  tig  oirbh  an  ni  a  ta  air  a 
ràdh  anns  na  Fàidhibh  ; 

41  Feuchaibh,  a  luchd-tarcuis, 
agus  gabhaibh  iongantas,  agus 
rachadh  as  duibh  ^ :  oir  oibrichidh 
mise  obair  ann  bhur  làithibh-sa, 
obair  nach  creid  sibh  idir,  ge  do 
ohuireadh  duine  an  cèill  duibh 
e. 

42  Agus  an  uair  a  chaidh  na 
h-Iùdhaich  a  mach  as  an  t-sion- 
agog,  ghuidh  na  Cinnich  gu  'n 
rachadh  na  briathra  so  a  labh- 
airt  riu  fèin  an  t-sàbaid  'na 
dhèigh  sin. 

43  A  nis  an  uair  a  sgaoil  an 
coimhthional,  lean  mòran  do  na 
h-Iùdhaichagus  do  na  proselitich 
chi'àbhach  Pòl  agus  Barnabas : 
agus  labhair  iadsan  riu,  agus 
chuir  iad  impidh  orra  fuireach 
ann  an  gràs  Dhè. 

44  Agus  air  an  là  sàbaid  a 
b'  fhaigse,  is  beag  nach  do 
chruinnich  am  baile  gu  h-iomlan 
a  dh'èisdeachd  ri  focal  Dè. 

45  Ach  an  uair  a  chunnaic  na 
h-Iùdhaich  na  slòigh,  lionadh 
iad  le  h-eud  agus  labhair  iad  an 
aghaidh  nan  nithe  sin  a  labh- 
radh  le  Pòl,  a'  labhairt  'nan  agh- 
aidh  agus  a'  tabhairt  toibheim. 

46  An    sin   dh'fhàs  Pòl  agus 

'  rachaibh  as  aii  t-scalladh.  tnìith. 

Barnabas  dàna,  agus  thubhairt 
iad,  B'  èigin  focal  Dè  bhi  air  a 
labhairt  ribhse  air  tùs :  ach  do 
bhrìgh  gu  'n  do  chuir  sibh  cùl 
ris,  agus  gur  i  bhur  breth  oirbh 
fèin  nach  airidh  sibh  air  a' 
bheatha  mhaireannach,  feuch,  a 
ta  sinne  a'  pilltinn  chum  nan 
Cinneach. 

47  Oir  is  ann  mar  sin  a  dh'- 
àithn  an  Tighearna  dhuinn,  ac/ 
ràdh,  Chuir  mi  thu  mar  sholus 
do  na  Cinnich,  chum  gu  'm 
bitheadh  tu  mar  shlàinte  gu  iom- 
all  na  talmhainn. 

48  Agus  an  uair  a  chuala  na 
Cinnich  so,  rinn  iad  gàirdeach- 
as,  agus  ghlòraich  iad  focal  an 
Tighearna :  agus  chreid  a  mheud 
'sa  bha  òrduichte^  chum  na 
beatha  maireannaich. 

49  Agus  sgaoileadh  focal  an 
Tighearna  feadh  na  tire  uile. 

50  Ach  bhrosnuich  na  h-Iùdh- 
aich  na  mnài  chràbhach  agus 
urramach,  agus  daoine  uaisle* 
na  caithreach,  agus  thog  iad 
geur-leanmhuinn  air  Pòl  agus 
Barnabas,  agus  thilg  iad  a  mach 
as  an  crìochaibh  iad. 

51  Ach  chrath  iadsan  duslach 
an  cos  dliiubh  'nan  aghaidh,  ag- 
us  thàinig  iad  gu  Iconium. 

52  Agus  bha  na  deisciobuil  air 
an  lionadh  le  h-aoibhneas,  agus 
leis  an  Spiorad  Naomh. 

CAIB.  XIV. 

1  Dhian-ruagadh  Pòl  agus  Barnahas  o  Ico- 
nium.  8  Aig  Listra  leigheas  Pòl  criop- 
lach :  uime  sin  mheasadh  iad  'nan  diath- 
aihh.  19  Chlachadh  Pòl :  21  chaidh  iad 
troimh  iomadh  eaglais,  a'  daingneachudh 
nan  deisciohul  ann  an  creidimh  agus  ann 

^  air  an  cur  an  òrdngh.       *  pr)omh-d''^oinc. 

am  foìghìdìn  :  2G  agus  an  uair  a  phill  iad 
gu  Antioch,  dh'uithris  iad  na  nithe  a  rinn 
Dia  leo. 

AGUS  thàrladh  ann  an  Ico- 
nium,  gu  'n  deachaidh  iad 
araon  a  steach  do  shionagog  nan 
lùdhach,  agus  gu  'n  do  labhair 
iad  air  chor  as  gu  'n  do  chreid 
cuideachd  mhòr  do  na  h-Iùdh- 
aich,  agus  mar  an  ceudna  do  na 
Greugaich. 

2  Ach  bhrosnuich  na  h-Iùdh- 
aich  mhì-chreideach,  agus  lìon 
iad  do  dhroch  rùn  inntinn  nan 
Cinneach  an  aghaidh  nam  bràith- 
re. 

.3  Uime  sin  dh'fhan  iad  aim- 
sir  fhada  a'  labhairt  gu  dàna 
mu  thimchioll  an  Tighearn,  a 
rinn  fianuis  do  fhocal  a  ghràis, 
agus  a  thug  fa  'near  comharan 
agus  mìorbhuilean  a  bhi  air  an 
dèanamh  le  'n  làmhaibh-san. 

4  Ach  bha  sluagh  a'  bhaile 
air  an  roinn :  agus  bha  cuid 
diubh  leis  na  h-Iùdhaich,  agus 
cuid  eile  leis  na  h-abstolaibh. 

5  Agus  an  uair  a  thugadh  ionn- 
suidh  araon  leis  na  Cinnich, 
agus  mar  an  ceudna  leis  na  h- 
lùdhaich,  maille  r'  an  uachdaran- 
aibh,  chum  iadsan  a  mhaslach- 
adh  agus  a  chlachadh, 

6  'Nuair  a  thuig  iadsan  so, 
theich  iad  gu  Listra  agus  Derbe, 
bailte  do  Licaonia,  agus  chum 
na  dùthcha  mu  'n  cuairt : 

7  Agus  bha  iad  a'  searmon- 
achadh  an  t-soisgeil  an  sin. 

8  Agus  bha  ann  an  Listra 
duine  àraidh  gun  lùth  'na  chos- 
aibh  'na  shuidhe,  a  bha  bacach  o 
bhroinn  a  mhàthar,  neach  nach 
d'  imich  riamh : 


9  Chual  e-san  Pòl  a'  làbhairt : 
neach  air  dha  amharc  gu  geur 
air,  agus  a  thuigsinn  gu  robh 
creidimh  aige  chum  a  leigheas, 

10  Thubhairt  e  le  guth  àrd, 
Seas  suas  gu  dìreach  air  do  chos- 
aibh.  Agus  leum  e-san  agus 
dh'imich  e. 

11  Agus  an  uair  a  chunnaic 
an  sluagh  an  ni  a  rinn  Pòl,  thog 
iad  an  guth,  ag  ràdh  ann  an 
cànain  Licaonia,  Tha  na  Dèe 
air  teachd  a  nuas  an  coslas 
dhaoine  d'  ar  n-ionnsuidh-ne. 

12  Agus  ghoir  iad  do  Bhar- 
nabas,  lupiter ;  agus  do  Phòl, 
Mercurius,  do  bhrìgh  gu  'm  b'  e 
am  prìomh  fhear-labhairt  e. 

13  An  sin  thug  sagart  lupi- 
teir,  a  bha  fa  chomhair  an  caith- 
reach-san,  tairbh  agus  blàth- 
fhleasgaidh'  chum  nan  geata, 
agus  b'  àill  leis  ìobairt  a  dhèan- 
amh  maille  ris  an  t-sluagh. 

14  Ach  an  uair  a  chuala  na 
h-abstoil  Barnabas  agus  Pòl  so, 
reub  iad  an  eudach,  agus  ruith 
iad  a  steach  am  measg  an  t- 
sluaigh,  ag  èigheach, 

15  Agus  ag  ràdh,  A  dhaoine, 
c'  ar  son  a  ta  sibh  a'  dèanamh 
nan  nithe  so  ?  oir  is  daoine  sinne 
cosmhuil  ribh  fèin  thaobh  fulang- 
ais",  a'  searmonachadh  dhuibhse, 
pilltinn  o  na  nithibh  dìomhain 
sin  chum  an  Dè  bheò,  a  rinn 
nèamh,  agus  an  talamh,  agus  an 
cuan,  agus  na  h-uile  nithe  a  ta 
annta : 

16  Neach  anns  na  linnibh  a 
chaidh  seachad,  a  dh'f  huiling  do 
na  h-uile  Chinnich  imeachd  'nan 
slighibh  fèin. 


'  lus-chrìina. 

2  aig  um  bheil  comh-aìgne  ribh  fèin. 


17  Gidheadh,  cha  d'  fhàg  se  e 
fèin  gun  fhianuis,  a'  dèanamh 
maith,  agus  a'  toirt  dhuinn  uisge 
o  nèamh,  agus  aimsire  tarbhach, 
a'  lìonadh  ar  cridheacha  le  biadh 
agus  le  subhachas. 

18  Agus  ag  ràdh  nan  nithe  so 
dhoibh,  is  gann  a  chum  iad  an 
sluagh  gun  lobairt  a  dhèanamh 
dhoibh. 

19  Agus  thàinig  lùdhaich  o  An- 
tiochagus  olconium,aguschomh- 
airlich  iad.an  sluagh,  agus  air 
dhoibh  Pòl  a  chlachadh,  tharr- 
uing  iad  a  mach  as  a'  bhaile 
e,  a'  saoilsinn  gu  robh  e  marbh. 

20  Ach  air  seasamh  do  na 
deisciobluibh  m'  a  thimchioll, 
dh'èirich  e,  agus  chaidh  e  steach 
do  'n  bhaile ;  agus  air  an  là  màir- 
each  dli'imich  e  maille  ri  Bar- 
nabas  gu  Derbe. 

21  Agus  an  uair  a  shearmon- 
aich  iad  an  soisgeul  do  'n  bhaile 
sin,  agus  a  rinn  iad  mòran  dheis- 
ciobul,  phiU  iad  gu  Listra,  agus 
Iconium,  agus  Antioch, 

22  A'  neartachadh  anama  nan 
deisciobul,  agus  ag  earaiP  orra 
buanachadh  sa'  chreidimh,  agus 
a  teagasg  gur  an  tre  lomadh 
amhghar  is  èigin  duinn  dol  a 
steach  do  rìoghachd  Dhè. 

23  Agus  an  uair  a  dh'òrduich 
iad  seanairean  dhoibh  anns  gach 
eaglais,  agus  a  rinn  iad  ùrnuigh 
maille  ri  trasgadh,  dh'earb  siad 
iad  ris  an  Tighearn,  anns  an  do 
chreid  iad. 

24  Agus  an  dèigh  dhoibh  dol 
troimh  Phisidia,  thàinig  iad  gu 
Pamphilia. 

25  Agus  air  dhoibh  am  focal  a 

guidhe. 

253 


xrv.  XV. 

labhairt  ann  am  Perga,  chaidh 
iad  sìos  gu  Atalia  : 

26  Agus  sheòl  iad  as  a  sin  gu 
Antioch,  an  t-àit  o  'n  d'  earbadh 
iad  ri  gràs  Dhè,  chum  na  h-oibre 
a  choimhlion  iad. 

27  Agus  an  uair  a  thàinig  iad, 
agus  a  chruinnich  iad  an  eaglais 
an  ceann  a  chèile,  dh'aithris  iad 
meud  nan  nithe  a  rinn  Dia  leo, 
agus  gu  'n  d'  fhosgail  e  dorus 
creidimh  do  na  Cinnich. 

28  Agus  dh'fhan  iad  an  sin 
aimsir  nach  bu  bheag  maille  ris 
na  deisciobluibh. 

CAIB.  XV. 

1  Dh'eirich  connsachadh  mòr  mu  thimchtoU 
an  timchioll-ghec.rraidh :  6  chnm  na  h- 
ahstoil  comhairle  mu  'n  chùis  sin,  22  agus 
chuir  iad  òrdugh  na  comhairle  ann  an  lit- 
richibh  chum  nan  eaglaisean.  36  Air  do 
Phòl  agus  do  Bharnahas  hhi  a'  smuaineach- 
adh  air  dol  araon  a  dh'amharc  am  bràithre, 
chuir  iad  a  mach  air  a  chèile,  agus  dheal- 
aich  iad. 

AGUS  theagaisg  dream  àr- 
aidh,  a  thàinig  a  nuas  o 
ludea,  na  bràithre,  ag  ràdh,  Mur 
timchioll-ghearrar  sibh  a  rèir 
gnàtha  Mhaois,  cha  'n  'eil  e  'n 
comas  duibh  bhi  air  bhur  tèarn- 
adh^. 

2  Uime  sin  air  do  Phòl,  agus 
do  Bharnabas  connsachadh  agus 
deasboireachd  nach  bu  bheag  a 
bhi  aca  riu,  dh'òrduich  iad  Pòl 
agus  Barnabas,  agus  dream  àr- 
aidh  eile  dhiubh  fèin,  a  dhol 
suas  chum  nan  abstol  agus  nan 
seanairean  gu  lerusalem  mu 
thimchioll  na  ceisde  so. 

3  Agus  air  dhoibh  bhi  air  an 
toirt  air  an  aghaidh  leis  an  eag- 
lais,  chaidh  iad  tròimh  Phenice, 

^  slànuchadh. 

agus  Shamaria,  a'  cur  an  cèill 
iompachaidh  nan  Cinneach  :  ag- 
us  thug  iad  aoibhneas  mòr  do  na 
bràithribh  uile. 

4  Agus  an  uair  a  thàinig  iad 
gu  lerusalem,  ghabhadh  riu  leis 
an  eaglais,  agus  na  h-abstolaibh, 
agus  na  seanairibh,  agus  dh'innis 
iad  meud  nan  nithe  a  rinn  Dìa 
leo-san. 

5  Ach  dh'èirich  dream  àraidh 
do  bharail  nam  Phàiriseach  a 
bha  'nan  creidich,  ag  ràdh,  Gur 
còir  an  timchioll-ghearradh,agus 
àithneadh  dhoibh  lagh  Mhaois  a 
choimhead. 

6  Agus  thàinig  na  h-abstoil 
agus  na  seanairean  an  ceann  a 
chèile  a  dh'fheuchainn  mu  'n 
chùis  so. 

7  Agus  an  dèigh  mòrain  deasb- 
oireachd,  dh'èirich  Peadar  agus 
thubhairt  e  riu,  Fheara  agi(s  a 
bhràithre,  tha  fhios  agaibh  o 
cheann  f  hada  gu  'n  do  ròghnuich 
Dia  'nar  measg-ne,  o  m'  bheul-sa 
gu  'n  cluinneadh  na  Cinnich  focal 
an  t-soisgeil,  agus  gu  'n  creid- 
eadh  iad : 

8  Agus  rinn  an  Dia  d'  an  aithne 
an  cridhe,  fianuis  dhoibh,  a'  tabh- 
airt  an  Spioraid  Naoimh  dhoibh, 
mar  a  thug  e  dhuinne  ; 

9  Agus  cha  d'  rinn  e  eadar- 
dhealachadh  eadar  sinne  agus 
iadsan,  a'  glanadh  an  cridhe  le 
creidimh. 

10  C'  ar  son  uime  sin  a  nis  a 
ta  sibh  a'  brosnuchadh  Dhè',  le 
cuing  a  chur  air  muineal  nan 
deisciobul,  nach  robh  aon  chuid 
ar  n-aithriche  no  sinne  comasach 
air  a  giùlan  ? 

'  a'  cur  cathachaidh  air  Dia,  a'  dearbhadh  Dhè, 

11  Gidheadh  a  ta  sinn  a'  creid- 
sinn,  tre  ghràs  an  Tighearna  losa 
Crìosd,  gu  saorar  sinn  amhuil 
mar  iadsan. 

12  An  sin  dh'fhan  a'  chuid- 
eachd  uile  'nan  tosd,  agus  thug 
iad  èisdeachd  do  Bharnabas  agus 
do  Phòl,  ag  innseadh  meud  nan 
comhara  agus  nam  miorbhuile 
a  rinn  Dia  leo-san  am  measg  nan 
Cinneach. 

13  Agus  an  dèigh  dhoibh  bhi 
'nan  tosd,  fhreagair  Seumas,  ag 
ràdh,  Fheara  agiis  a  bhràithre, 
èisdibh  riumsa : 

14  Chuir  Simeon  an  cèill  cionn- 
us  a  dh'f  hiosraich  Dia  na  Cinnich 
air  tùs,  ]e  pobull  a  ghabhail  as 
am  measg  d'  a  ainm  fèin. 

15  Agus  do  so  tha  briathra  nam 
fàidhean  a'  co-f  hreagairt ;  a  rèir 
mar  a  ta  e  sgrìobhta. 

16  An  dèigh  so  piliidh  mi,  ag- 
us  togaidh  mi  suas  a  rìs  pàilliun 
Dhaibhidh,  a  ta  air  tuiteam  ;  agu? 
togaidh  mi  a  rìs  an  ni  a  thui: 
deth,  agus  cuiridh  mi  suas  e  : 

17  Chum  gu  'n  iarr  fuigheall 
nan  daoine  an  Tighearn,  agus 
na  h-uile  Chinnich,  air  an  goir- 
ear  m'  ainm-sa,  tha  an  Tighearn 
ag  ràdh,  a  ta  dèanamh  nan  nithe 
sin  uile. 

18  Aithnichte  do  Dhia  tha 
'oibre  fèin  uile  o  thoiseach  an 
t-saoghail. 

19  Uime  sin  is  i  mo  bhreth-sa, 
nach  cuir  sinn  mì-shuaimhneas  ^ 
orra-san  do  na  Cinnich,  a  ta  air 
pilltinn  chum  Dhè  : 

20  Ach  gu  'n  sgriobh  sinn  d'  an 
ionnsuidh,  iad  a  sheachnadh 
truillidheachd    ìodhola,  agus 

^  dragh. 

striòpachais,  agus   ni  taclidta, 
agus  fola. 

21  Oir  a  ta  aig  Maois  o  na  linn- 
ibh  cian  anns  gach  baile  daoine 
a  ta  'ga  shearmonachadh,  air  dha 
bhi  a  leughadh  gach  là  sàbaid 
anns  na  sionagogaibh. 

22  An  sin  chunnacas  iomchuidh 
do  na  h-abstolaibh,  agus  do  na 
seanairibh,  maille  ris  an  eaglais 
uile,  daoine  taghta  dhiubh  fèin 
a  chur  gu  Antioch,  maille  ri  Pòl 
agus  Barnabas ;  eadhon,  ludas 
d'  an  co-ainm  Barsabas,  agus 
Silas,  daoine  inbheach  am  measg 
nam  bràithre : 

23  Agus  sgrìobh  iad  litriche 
leo  air  an  dòigh  so,  Tha  na  h- 
abstoil,  agus  na  seanairean,  agus 
na  bràithrean  a'  cur  beannachd 
chum  nam  bràithre  do  na  Cinn- 
ich  a  ta  ann  an  Antioch,  agus  ann 
an  Siria,  agus  ann  an  Cilicia  : 

24  Do  bhrìgh  gu  'n  cuala  sinne, 
gu  'n  do  chuir  dream  àraidh  a 
chaidh  uainne  mì-shuaimhneas 
oirbh  le  briathraibh,  ag  atharr- 
achadh '  bhur  n-inntinn,  ag  ràdh, 
Gur  còir  dhuihh  bhi  air  bhur 
limchioll-ghearradh,  agus  an  lagh  ! 
a  choimhead ;  do  nach  d'  thug 
sinne  a  leithid  sin  a  c?A'àithne  : 

25  Chunnacas  iomchuidh  duinne, 
air  dhuinn  bhi  cruinn  a  dh'aon  j 
toil,  daoine  taghta  a  chur  do  'ur  | 
n-ionnsuidh-sa,  maille  ri  ar  hràith-  \ 
rihh  gràdhach  Barnabas  agus 
Pòl; 

26  Daoine  a  thug  an  anama  fèin 
air  son  ainme  ar  Tighearna  losa 
Crìosd. 

27  Chuir  sjnn  uime  sin  ludas 
agus  Silas  uainn,  a  dh'innseas 

'  a'  daingneachadh.  1 

dhuihh  na  nithe  ceudna  le  cainnt 
bheoil. 

28  Oir  chunnacas  iomchuidh 
do'  n  Spiorad  Naomh,  agus 
dhuinne,  gu  'n  ni  air  bith  tuiU- 
eadh  a  chur  oirbh  a  dh'uallaich 
ach  na  nithe  feumail  so  ; 

29  Sibh  a  sheachnadh  nithe  a 
chaidh  ìobradh  do  ìodholaibh, 
agus  fola,  agus  ni  tachdta,  ag- 
us  strìopachais :  uatha  so  ma 
choimhideas  sibh  sibh  fèin,  nì 
sibh  gu  maith,    Slàn  leibh. 

30  Uime  sin  an  uair  a  leigeadh 
uatha  iad,  thàinig  iad  gu  Antioch : 
agus  air  cruinneachadh  an  t- 
shiaigh  dhoibh,  thug  iad  seachad 
an  litir, 

31  Agus  an  uair  a  leugh  iad 
sin,  rinn  iad  gàirdeachas  air  son 
na  comh-fhurtachd, 

32  Agus  air  bhi  do  ludas  ag- 
us  do  Shilas  'nam  fàidhibh  iad 
fèin,  le  mòran  bhriathraibh  dh'- 
earailich,  agus  neartaich  iad  na 
bràithre. 

33  Agus  air  fuireach  rè  ùine 
dhoibh,  leigeadh  air  falbh  an  sìth 
iad  o  na  bràithribh  chum  nan 
abstol. 

34  Gidheadh  chunnacas  iom- 
chuidh  do  Shilas  còmhnuidh  a 
dhèanamh  an  sin, 

35  Dh'fhan  Pòl  mar  an  ceudna 
agus  Barnabas  ann  an  Antioch, 
a'  teagasg  agus  a'  searmonachadh 
maille  ri  mòran  eile  mar  an 
ceudna,  focail  an  Tighearna.  ' 

36  Agus  an  dèigh  làithean 
àraidh,  thubhairt  Pòl  ri  Barna- 
bas,  Pilleamaid  agus  faiceamaid 
ar  bràithre, anns.gach  baile  anns 
an  do  shearmonaich  sinn  focal  an 
Tighearna,  cionnus  a  ta  iad. 

37  Agus  b'  àill  le  Barnabas 
iad  a  thoirt  Eoin,  d'  an  co-ainm 
Marcus  leo. 

38  Ach  cha  do  mheas  Pòl  gu  'm 
bu  chòir  dhoibh  e-san,a  dh'f  halbh 
uatha  o  Phamphilia,  agus  nach 
deachaidh  maille  riu  chum  na 
h-oibre,  a  thoirt  leo. 

39  Dh'èirich  uime  sin  conspoid 
eatorra  cho  dian,  as  gu'n  do  sgar- 
adh  o  chèile  iad :  agus  mar  sin 
thug  Barnabas  leis  Marcus,  agus 
chaidh  e  air  luing  gu  Ciprus ; 

40  Ach  thagh  Pòl  Silas,  agus 
dh'imich  e,  air  dha  bhi  air  earb- 
sadh  ri  gràs  Dè  leis  na  bràithribh. 

41  Agus  shiubhail  e  troimh 
Shiria  agus  Chilicia,  a'  daing- 
neachadh^  'nan  eaglaisean. 

CAIB.  XVI. 

1  Thimchioll-gheàrr  Pòl  Timoteus :  7  ghairm- 
eadh  e  leis  an  Spiorad  o  dhùthaich  gu 
dùthaich  ;  14  dh'iompaich  e  Lidia :  16  thilg 
e  a  mach  spiorad  fiosachd :  19  uime  sin 
bha  e  fèin  agus  Silas  àir  an  sgiùrsadh,  agus 
air  an  cur  am  priosan.  26  Dh'fhosgladh 
dorsan  a'phrwsain,  agus  dh'iompaicheadh 
an  dorsair.  86  Chuireadh  iadsan  fa  sgaoil. 

AN  sin  thàinig  e  gu  Derbe 
agus  Listra:  agus,  feuch, 
bha  deisciobul  àraidh  an  sin,  d' 
am  b'  ainm  Timoteus,  mac  mnà 
àraidh  do  'n  chinneach  lùdhach, 
a  bha  'na  creideach ;  ach  bu 
Ghreugach  a  b'  athair  dha: 

2  A  bha  fo  dheadh  ainm  aig 
na  bràithribh  a  bha  ann  an  Lis- 
tra  agus  ann  an  Iconium. 

3  Bha  toil  aig  Pòl  am  fear  so 
a  dhol  a  mach  maiìle  ris  ;  agus 
ghabh  e  agus  thimchioll-gheàrr 
se  e,  air  son  nan  lùdhach  a  bha 
anns  na  h-àitibh  sin  :  oir  bha  fìos 

1  a'  ncartachadh. 

aca  uile  gu  'm  bu  Ghreugach 
'athair. 

4  Agus  mar  a  shiubhail  iad 
troimh  na  bailtibh,  ithùg  iad 
troimh  na  bailtibh,  thug  iad 
doibh  na  h-òrduighean  r'  an 
coimhead,  a  dh'òrduicheadh  leis 
na  h-abstolaibh  agus  na  sean- 
airibh  a  bha  ann  an  lerusalem, 

5  Agus  mar  sin  bha  na  h- 
eaglaisean  air  an  daingneachadh 
anns  a'  chreidimh,  agus  mheud- 
aicheadh  iad  gach  là  an  àireamh. 

6  A  nis  an  uair  a  chaidh  iad 
troimh  Phrigia,  agus  tìr  Ghala- 
tia,  agus  a  bhacadh  dhoibh  leis 
an  Spiorad  Naomh  am  focal  a 
labhairt  san  Asia. 

7  An  dèigh  dhoibh  teachd  gu 
Misia,  dh'fheuch  iad  ri  dol  gu 
Bitinia :  acli  cha  do  leig  an 
Spiorad^  leo. 

8  Agus  air  dhoibh  gabhail 
seachad  air  Misia,  chaidh  iad  sìos 
gu  Troas. 

9  Agus  chunnacas  sealladh^  le 
Pòl  san  oidhche :  Sheas  duine 
àraidh  o  Mhacedonia,  agus 
ghuidh  e  air,  ag  ràdh,  Thig 
thdiris  gu  Macedonia,  agus  cuid- 
ich  leinne. 

10  Agus  an  uair  a  chunnaic 
e  an  sealladh,  air  ball  dh'iari 
sinn  dol  thairis  gu  Macedonia,  a' 
dearbh-thuigsinn  gu  'n  do  ghairm 
an  Tighearna  sinn  chum  an  sois- 
geul  a  shearmonachadh  dhoibh. 

11  Uime  sin  air  dhuinn  long  a 
ghabhail  o  Throas,  thàinig  sinn 
gu  dìreach  gu  Samotracia,  agus 
air  an  ìà  'na  dhèigh  sin  gu  Nea- 
polis ; 

12  Agus  o  sin  gu  Philipi,  ceud* 

^  Spiorad  losa.         taisbean.       *  prìomh. 

bliaile  na  cuid  sin  do  Mhace- 
donia,  agus  V  ùr-threabhachas^  e; 
agus  bha  sinn  a  chòmhnuidh  anns 
a"  bhaile  sin  làithean  àraidh. 

13  Agus  air  là  na  sàbaid  chaidh 
sinn  a  mach  as  a'  bhaile  ri  taobh 
aimhne,  far  am  b'  àbhaist  ùr- 
nuigh  a  dhèanamh^;  agus  air 
dhuinn  suidhe,  labhair  sinn  ris 
na  mnaibh  a  ehruinnicheadh  an 
siìi. 

14  Agus  dh'èisd  bean  àraidh 
ruinn  d'  am  b'  ainm  Lidia,  bean- 
reicidh  purpuir^,  o  bhaile  Thia- 
tira,  a  bha  dèanamh  aoraidh  do 
Dhia ;  aig  an  d'  fhosgail  an  Tigh- 
earn  a  cridhe,  ionnus  gu'n  d'  thug 
i  aire  do  na  nithibh  a  labhradh 
le  Pòl. 

15  Agus  an  uair  a  bhaisteadh 
i,  agus  a  teaghlach,  ghuidh  i 
oirnn,  ag  ràdh,  Ma  mheas  sibh 
mise  bhi  dìleas  do  'n  Tighearn, 
thigibh  a  steach  do  m'  thigh, 
agus  dèanaibh  còmhnuidli  ann. 
Agus  cho-èignich  i  sinn. 

16  Agus  thàrladh,  ag  dol 
dhuinne  chum  ùrnuigh,  gu  'n  do 
thachair  oirnn  banoglach  àraidh 
aig  an  robh  spiorad  fìosachd, 
a  thug  mòr-bhuannachd  d'  a 
maighstiribh  le  fiosachd  a  dhèan- 
amh : 

17  Lean  ise  Pòl  agus  sinne, 
agus  ghlaodh  i,  ag  ràdh,  Is  iad 
na  daoine  so  seirbhisich  an  Dè 
a  's  ro-àirde,  a  ta  a'  nochdadh 
dhuinne  slighe  na  slàinte. 

18  Agus  rinn  i  so  rè  mòrain 
do  làithibh.  Ach  air  do  Phòl  a 
bhi  doilich,  thionndaidh  e  agus 
thubhairt  e  ris  an  Spiorad,  A 

'  cholamhuin  ;  colony.  Sasg. 
^  far  am  b'  àbhaùst  do  thiyh  ùrnu'gh  a  bhi. 

ta  mi  toirt  òrduigh  dhuit  ann 
an  ainm  losa  Crìosd  dol  a  mach 
aisde.  Agus  chaidli  e  mach  air 
an  uair  sin  fèin. 

19  Agus  an  uair  a  chunnaic 
a  maighstirean  gu  'n  d'  f  halbh 
dòchas^  am  buannachd,  rug  iad 
air  Pòl  agus  air  Silas,  agus 
tharruing  iad  do  'n  mhargadli 
iad,  chum  nan  uachdaran  ; 

20  Agus  air  dhoibh  an  toirt 
chum  luchd-riaghlaidh  a  bhaile, 
thubhairt  iad,  Tha  na  daoine  so 
a'  buaireadh  ar  baile  gu  ro  mhòr, 
air  dhoibh  bhi  'nan  lùdhaich, 

21  Agus  a  ta  iad  a'  teagasg 
ghnàthanna  nach  'eil  ceaduichte 
dhuinne  a  ghabhail  no  leantuinn, 
do  bhrigh  gur  Romhanaich  sinn. 

22  Agus  dh'èirich  ansluaghdh'- 
aon  fheachd  'nan  aghaidh  :  agus 
reub  na  h-uachdarain  an  eudach 
diubh,  agus  dh'àithn  iad  an  sgiùrs- 
adh  le  slataibh. 

23  Agus  an  dèigh  dhoibh  iom- 
adh  buille  a  leagadh  orra,  thilg 
iad  am  prìosan  iad,  a'  toirt  sparr- 
aidh  do  f  hear-coimhead  a'  phrìos- 
ain  an  glèidheadh  gu  tèaruinte. 

24  Neach  air  dha  an  àithne  sin 
f  haotainn,  a  thilg  iad  do  'n  phrìos- 
an  a  b'  fhaide  a  stigh,  agus  a 
dhaingnich  an  cosa  sa'  cheap. 

25  Agus  mu  mheadhon-oidhche 
air  do  Phòl  agus  do  Shilas  ùr- 
nuigh  a  dhèanamh,  sheinn  iad 
laoidh-mholaidh  do  Dhia;  agus 
chuala  na  prìosanaich  iad. 

26  Agus  gu  h-obann  bha  crìth- 
thahnhainn  mhòr  ann,  air  chor 
as  gu  'n  do  ehrathadh  bunaitean 
a'  phrìosain :  agus  air  ball  dh'- 

'  coraxir. 
*  earbsa. 

fhosgladh  na  dorsan  uile,  agus 
dh'f  huasgladh  cuibhreacha  gach 
neach  aca. 

27  Agus  air  do  fhear-coimh- 
ead  a'  phrìosain  dùsgadh  à  codal, 
agus  air  faicinn  dorsa  a'  phrìos- 
ain  fosgailte,  tharruing  e  a 
chlaidheamh,  air  ti'  e  fèin  a 
mharbhadh,  a'  saoilsinn  gu  robh 
na  prìosanaich  air  teicheadh. 

28  Ach  ghlaodh  Pòl  le  guth 
àrd,  ag  ràdh,  Na  dèan  cron  sam 
bith  ort  fèin ;  oir  tha  sinn  uile 
an  so. 

29  Agus  air  gairm  soluis  dasan, 
leum  e  steach,  agus  thàinig  e  air 
chrith,  agus  thuit  e  sìos  an  làth- 
air  Phòil  agus  Shilais ; 

30  Agus  air  dha  an  toirt  a 
mach,  thubhairt  e,  A  mhaigh- 
stirean,  ciod  is  còir  domh  a 
dhèanamh  chum  gu  tèarnar^  mi? 

31  Agus  thubhairt  iadsan, 
Creid  anns  an  Tighearna  losa 
Criosd,  agus  tèarnar  thu  fèin, 
agus  do  thigh. 

32  Agus  labhair  iad  focal  an 
Tighearna  ris,  agus  riusan  uile 
a  bha  'na  thigh. 

33  Agus  air  dha  an  toirt  leis 
air  an  uair  sin  fèin  do'n  oidh- 
che,  nigh  e  an  creuchdan  ;  agus 
bhaisteadh  e  fèin,  agus  a  mhuinn- 
tìr  uile,  gun  dàil. 

34  Agus  an  uair  a  thug  e  d'  a 
thigh  iad,  chuir  e  bòrd  rompa, 
agus  rinn  e  gàirdeachas  maille 
r'  a  theaghlach  uile,  a'  creidsinn 
ann  an  Dia. 

35  Agus  air  teachd  do  'n  là 
chuir  an  luchd-riagldaidh  na, 
maoir  uatha,  ag  ràdh,  Leig  air 
an  comas  na  daoine  sin. 


36  Agus  dh'innis  fear-coimh- 
ead  a'  phrìosain  na  briathra  so 
do  Phòl,  Gu  'n  do  chuir  an  luchd- 
riaghlaidh  fios  uatha  sibhse  a 
leigeadh  as :  uime  sin  rachaibh 
a  mach,  agus  imichibh  an  sìth, 

37  Ach  thubhairt  Pòl  riu,  an 
dèigh  dhoibh  ar  sgiùrsadh  gu 
follaiseach  gun  ar  dìteadh,  agus 
gur  Romhanaich  sinn,  thilg  iad 
am  prìosan  sinn  ;  agus  a  nis  am 
b'  àiU  leo  ar  cur  a  mach  an 
uaignidlieas  ?  cha  'n  eadh  gu 
deimhin ;  ach  thigeadh  iad  fèin 
agus  thugadh  iad  a  mach  sinn. 

38  Agus  dh'innis  na  maoir  na 
briathra  sin  do  na  h-uachdar- 
anaibh :  agus  ghabh  iad  eagal 
an  uair  a  chual  iad  gu'm  bu 
Romhanaich  iad. 

39  Agus  thàinig  iad  agus  chuir 
iad  impidh  orra,  agus  air  dhoibh 
an  toirt  a  mach,  ghuidh  iad 
orra  imeachd  a  mach  as  a'  bhaile. 

40  Agus  air  dol  a  mach  as  a' 
phriosan  doibh,  chaidh  iad  a 
steach  do  thigh  Lidia:  agus  an 
uair  a  chunnaic  iad  na  bràithre, 
thugiad  comh-fhurtachd  dlioibh, 
agus  dh'imich  iad  rompa. 

CAIB.  xvir. 

1  Shenrmonaich  Pòl  aig  Tesalonica,  ifar  an 
do  chreid  cuid  agus  an  d'rinn  cuid  eile  geur- 
leanmhuinnair.  10  Chuireadh  e  ffu  Berea, 
rgus  shearmonaich  e  an  siji.  13  Rinneadh 
geur-leanmhuinn  air  ;  15  thùinig  e  gu  haile 
na  h-Aithne,  agus  shearinonaich  e  dhoibh 
an  Dia  beò  :  34  tha  cuid  air  an  iompachadh 
gu  Criosd. 

ANIS  air  dhoibh  imeachd 
troimh  Amphipolis,  agus 
Apotonia,  thàinig  iad  gu  Tesa- 
lonica,  far  an  robh  sionagog  aig 


^  fa  rùn. 

na  h-Iùdliaich : 

2  Agus  mar  bu  ghnàth  le  Pòl, 
chaidh  e  steach  d'  an  ionnsuidh, 
agus  air  trì  làithibh  sàbaid 
reusonaich^  e  riu  as  na  sgriob- 
tuiribh, 

3  'Gam  fosgladh  agus  a'  dearbh- 
adh  gu  'm  b'  èigin  do  Chrìosd 
fulang,  agus  èirigh  a  rìs  o  na 
marbhaibh:  agus  gur  e  an  t-Iosa 
so,  a  ta  mise  a'  searmonachadh 
dliuibh,  Crìosd. 

4  Agus  chreid  cuid  diubh,  agus 
lean  iad  ri  Pòl  agus  ri  Silas : 
agus  do  na  Greugaich  chràbhach 
buidheann  mhòr,  agus  do  na 
mnaibh  inbheach  àireamh  nach 
bu  bheag. 

5  Ach  air  do  na  h-Iùdhaich 
mì-chreideach  bhi  air  am  bros- 
nuchadh  le  tnùth^,  ghabh  iad 
d'  an  ionnsuidli  droch  dhaoine 
àraidh  do  na  corraibh-margaidh', 
agus  air  tional  cuideachd  mòire 
dhiubh,  chuir  iad  am  baile  uile 
thar  a  chèile,  agus  chuairtich 
iad  tigh  lasoin,  agus  dh'iarr 
iad  an  toirt  a  mach  chum  an 
t-sluaigh. 

6  Agus  an  uair  nach  d'  fhuair 
siad  iad,  tharruing  iad  lason, 
agus  bràithrean  àraidh  chum 
uachdaran  a'  bhaile,  ag  èigheach, 
Tha  na  daoine  so  a  chuir  an 
saoghal  bun  os  ceann,  air  teachd 
an  so  mar  an  ceudna ; 

7  D'  an  d'  thug  lason  aoidh- 
eachd :  agus  a  ta  iad  so  uile  a' 
cur  an  aghaidh  òrduigh  Cheasair, 
ag  ràdh,  Gu  bheil  rìgh  eile  ann, 
eadhon  losa. 

8  Agus  chuir  iad  buaireas*  fo'n 

'  thagair.       '  farmad,  eud, 
'  do  'n  ghràìsg. 

t-sluagh,  agus  fo  uachdarain  a' 
bhaile,  'nuair  a  chual  iad  na 
nithe  so. 

9  Agus  an  uair  a  ghabh  iad 
urras  *  o  lason,  agus  o  chàch,  leig 
iad  uatha  iad. 

10  Agus  air  ball  chuir  na 
bràithre  Pòl  agus  Silas  san  oidh- 
che  gu  Berea:  agus  air  teachd 
dhoibh-san  an  sin,  chaidh  iad  a 
steach  do  shionagog  nan  lùdh- 
ach. 

11  Bha  iad  sin  ni  b'  uaisle  na 
muinntir  Thesalonica,  oir  ghabh 
iad  am  focal  d'  an  ionnsuidh  leis 
an  uile  thogradh,  a'  rannsachadh 
nan  sgriobtuir  gach  aon  là,  a 
dKfheuchainn  an  robh  na  nithe 
sin  mar  so. 

12  Uime  sin  chreid  mòran 
diubh :  agus  mar  an  ceudna  do 
mhnaibh  uaisle  do  na  Greugaich, 
agus  do  fhearaibh  àireamh  nach 
bu  bheag. 

13  Ach  an  uair  a  thuig  na 
h-Iùdhaich  o  Thesalonica  gu  'n 
do  shearmonaicheadh  focal  Dè 
le  Pòl  am  Berea,  thàinig  iad  an 
sin  mar  an  ceudna,  a'  brosnuch- 
adh  an  t-sluaigh. 

14  An  sin  air  ball  chuir  na 
bràithrean  uatha  Pòl,  chum  gu'n 
rachadh  e  mar  gu  b'  ann  chum 
na  mara :  ach  dh'f  han  Silas  agus 
Timoteus  an  sin  fathast. 

15  Agus  threòraich  .  luchd- 
coimheadachd  Phòil  e  gu  haile 
na  h-Aithne'' ;  agus  air  faghail 
àithne  dhoibh  gu  Silas  agus  Ti- 
moteus,  iad  a  theachd  d'  a  ionn- 
suidh-san  mar  bu  hiaithe,  dh'- 
imich  iad  rompa. 

^  tuairgne,  gluasachd.       '  daingncnchadh. 
^  Athens.  Sasg.  ' 

16  A  nis  am  feadh  a  bha  Pòl 
a'  feitheamh  riu  san  Aithne,  bha 
a  spiorad  air  a  bhrosnuchadh' 
ann,  do  bhrigh  gu'm  fac  e  am 
baile  làn  ìodhol-aoraidh. 

17  Air  an  aobhar  sin  rinn  e 
deasboireachd  ris  na  h-Iùdhaich, 
agus  ris  na  daoinibh  cràbhach 
anns  an  t-sionagog,  agus  air  a' 
mhargadh  gach  là  riu-san  a 
thachair  air. 

18  An  sin  thug  feallsanaich^ 
àraidh  do  na  h-Epicuraich,  agus 
do  na  Stoicich,  aghaidh  air ;  agus 
thubhairt  cuid,  Ciod  a  b'  àill  leis 
an  fhear  bhith-bhriathrach  so  a 
ràdh  ?  thubhairt  cuid  eile,  Is 
cosmhuil  gu  bheil  e  a'  searmon- 
achadh  dhèe  coimheach ;  do 
bhrìgh  gu'n  do  shearmonaich  e 
dhoibh  losa,  agus  an  aiseirigh. 

19  Agus  rug  iad  air,  agus  thug 
iad  leo  e  gu  Areopagus,  ag  ràdh, 
Am  feud  sinn  fìos  f  haotainn  ciod 
e  an  teagasg  nuadh^  so,  a  labhrar 
leat? 

20  Oir  a  ta.  thu  toirt  nithe 
àraidh  neo-ghnàthach  chum  ar 
cluasan  :  b'  àill  leinn  uime  sin  fios 
fhaotainn  ciod  is  ciall  doibh  sin. 

21  (Oir  cha  do  chaith  muinntir 
na  h-Aithne  uile,  agus  a'  choig- 
rich  a  bha  air  chuairt  'nam 
measg,  an  ùine  ri  ni  air  bith  eile, 
ach  ri  innseadh,  no  ri  cluinntinn 
noimheachd  èigin.) 

22  An  sin  air  seasamh  do 
Phòl  am  meadhon  Areopaguis, 
thubhairt  e,  A  mhuinntir  na  h- 
Aithne,  tha  mi  faicinn  gu  bheil 
sibh  anns  na  h-uile  nithibh 
cràbhach  thar  tomhas : 

'  bhuaireadh. 

^  daoine  foghlumta,  eagnuidhean. 

23  Oir  air  dhomh  bhi  dol 
seachad,  agus  ag  amharc  air 
bhur  nithibh  naomha,  fhuair  mi 
altair  air  an  robh  an  sgrìobh- 
adh  so,  DO'N  DIA  NEO- 
AITHNICHTE.  Uime  sin  e-san 
d'  am  bheil  sibh  a'  dèanamh  aor- 
aidh  gun  eòlas  agaibh  air,  is  e  a 
ta  mise  a'  searmonachadh  dhuibh. 

24  An  Dia  a  rinn  an  saoghal, 
agus  na  h-uile  nithe  a  ta  ann, 
do  bhrìgh  gur  e  fèin  Tighearna 
nèimh  agus  na  talmhainn,  cha  'n 
'eil  e  gabhail  còmhnuidh  ann  an 
teampluibh  làmh-dhèanta : 

25  Ni  mò  a  bheirear  aoradh 
dha  le  làmhaibh  dhaoine,  mar 
gu  'm  biodh  uireasbhuidh  ni  sam 
bith  air ;  oir  is  e  fèin  a  ta  toirt 
do  na  h-uile  beatha,  agus  anail, 
agus  nan  uile  nithe  : 

26  Agus  rinn  e  dh'aon  fhuil 
uile  chinnich  dhaoine,  chum  iad 
a  ghabhail  còmhnuidh  air  agh- 
aidh  na  talmhainn  uile,  agus 
shònraich'^  e  na  h-amanna  roimh- 
òrduichte,  agus  crìochan  an  àite- 
còmhnuidh ; 

27  Chum  gu  'n  iarradh  iad  an 
Tighearn,  a  dh'fheuchainn  an 
tàrladh  dhoibh,  le  mìn-rannsach- 
adh,  gu  'm  faigheadh  iad  e,  ged 
nach'eil  e  fada  o  gach  aon  ag- 
ainn : 

28  Oir  annsan  tha  sinn  beò,  ag- 
us  a'  gluasad,  agus  tha  ar  bith 
againn ;  mar  a  thubhairt  mar  an 
ceudna  dream  àraidh  do  'ur  bàrd- 
aibh  fèin,  Oir  is  sinne  fòs  a 
ghineal-san. 

29  Uime  sin  do  bhrìgh  gur 
sinne  gineal  Dè,  cha  chòir  dhuinn 

^  nomha. 
*  ^huidhinh. 

a  shaoilsinn  gu  bheil  an  Diadh- 
achd  cosmhuil  ri  h-òr,  no  ri  h- 
airgiod,  no  ri  cloich,  nithe  a 
ghearradh^  le  h-ealadhain  agus 
innleachd  dhaoine. 

30  A  nis  air  do  Dhia  amharc 
thairis  air  aimsiribh  an  aineolais 
so,  tha  e  nis  ag  àithneadh  do  na 
h-uile  anns  gach  àit  aithreachas 
a  dhèanamh  : 

31  Do  bhrigh  gu  'n  do  shuidh- 
ich  e  là  anns  an  toir  e  breth  air 
an  t-saoghal  am  fìreantachd,  tre 
'n  duine  sin  a  dh'òrduich  e ; 
agus  air  so  thug  e  dearbhadh  do 
na  h-uile  dhaoinibh,  le  e-san  a 
thogail  suas  o  na  marbhaibh. 

32  Agus  an  uair  a  chual  iad 
mu  aiseirigh  nam  marbh,  rinn 
cuid  diubh  fanoid  :  ach  thubh- 
airt  cuid  eile,  Eisdidh  sinn  riut 
a  rìs  mu  'n  ni  so. 

33  Agus  mar  sin  chaidh  Pòl  a 
mach  as  am  meadhon. 

34  Gidheadh,  lean  cuid  do 
dhaoinibh  ris,  agus  chreid  iad. 
'Nam  measg  so  bha  Dionisius  an 
t-Areopagach,  agus  bean  d'  am 
b'  ainm  Damaris,  agus  dream  eile 
maille  riu. 

CAIB.  XVIII. 

1  Rinn  Pbl  obatr  le  a  lànìliaìbh  fein,  ayus 
shearmonaich  e  do  na  Ciniiich  ann  un  Co- 
rintus  :  9  Thug  an  Tigheurn  misneach  dha 
ann  an  taisbean :  12  chaidh  u  chusaid  uu 
luthair  un  uachdarain  Ghalio,  ach  kigeadh 
as  e:  18  'iia  dhiigh  sin,  chaidh  e  o  bhuile 
gu  baile,  agns  neartaich  e  na  deisciobuil,  S;c- 

AN  dèigh  nan  nithe  so,  dh'- 
fhàg  Pòl  baile  na  h-Aithne, 
agus  thàinig  e  gu  Corintus  ; 

2  Agus  fhuair  e  lùdhach  àr- 
aidh  d'  am  b'  ainm  Acuila,  a  rug- 

'  o  dhualadh,  a  ghràbhaladh.     ^  reitsomùch. 

adh  am  Pontus,  air  iir-theachd 
as  an  Eadailt,  maille  r'  a  mhnaoi 
Priscila,  (a  chionn  gu  'n  d'  òrd- 
uich  Claudius  do  na  h-Iùdhaich 
uile  an  Ròimh  fhàgail,)  agus 
thàinig  e  d'  an  ionnsuidh. 

3  Agus  a  chionn  gu  'n  robh  e 
a  dh'aon  cheird  riu,  dh'fhan  e 
maille  riu,  agus  bha  e  ag  obair, 
(oir  bu  cheird  doibh  bhi  dèan- 
amh  phàilliuna.) 

4  Agus  thagair'^  e  anns  an  t-sion- 
agog  gacli  aon  là  sàbaid,  agus 
chuir  e  impidh  air  lùdhaich 
agus  Greugaich. 

5  Agus  an  uair  a  thàinig  Silas 
agus  Timoteus  o  Mhacedonia, 
bha  Pòl  air  a  theannadh  'na  spior- 
ad,  agus  rinn  e  fianuis  do  na  h- 
lùdhaich,  gu  'm  b'  e  losa  an 
Crìosd. 

6  Agus  an  uair  a  chuir  iad  'na 
aghaidh,  agus  a  labhair  iad  toi- 
b}ieum,  chrath  e  'eudach,  agus 
thubhairt  e  riu,  Biodh  bhur  fuil 
air  bhur  ceann  fèin  ;  tìia  mise 
glan :  à  so  suas  thèid  mi  chum 
nan  Cinneach. 

7  Agus  chaidh  e  as  a  sin,  agus 
thàinig  e  gu  tigh  duine  àraidh, 
d'  am  b'  ainm  lustus,  a  bha  dèan- 
amh  aoraidh  do  Dhia,  agus  aig 
an  robh  a  thigh  làimh  ris  an  t- 
sionagog. 

8  Agus  chreid  Crispus,  priomh^ 
uachdaran  na  sionagoig  anns  an 
Tighearna,  maille  r'  a  theaghlach 
uile :  agus  chreid  mòran  do  na 
Corintianaich,  air  dhoibli  èisd- 
eaehd  ris,  agus  bhaisteadh  iad. 

9  An  sin  tliubhairt  an  Tighearn 
ri  Pòl  ann  an  sealladh^  san  oidh 
che,  Na  biodh  eagal  ort,  ach 

^  àrd.  ^  taisbcu7i 


GNIOMHARA,  XVin. 


labhair,  agus  na  bi  a'  d'  thosd  : 

10  Oir  a  ta  mise  maille  riut, 
agus  cha  toir  duine  sam  bith 
ionnsuidh  ort,  chum  do  chron  a 
dlièanamh :  oir  a  ta  mòr-shluagh 
agam-sa  anns  a'  bhaile  so. 

11  Agus  dh'f  han  e  bliadhna  ag- 
us  sè  mìosan  an  sin,  a'  teagasg 
focail  Dè  'nam  measg. 

12  Agus  an  uair  a  bha  Galio 
'na  uachdaran  air  Achaia,  dh'- 
èirich  na  h-Iùdhaich  a  dh'aon 
inntinn  an  aghaidh  Phòil,  agus 
thug  iad  e  gu  caithir  a'  bhreith- 
eanais, 

13  Ag  ràdh,  Tha  'n  duine  so  a' 
comhairleachadh  dhaoine  aoradh 
a  dhèanamh  do  Dhia  an  aghaidh 
an  lagha. 

14  Agus  an  uair  a  bha  Pòl  dol 
a  dh'f  hòsgladh  a  bheoil,  thubh- 
airt  Galio  ris  na  h-Iùdliaieh,  Nam 
b'  eucoir  no  droch  ghnìomh  a 
bhiodh  ann,  O  lùdhacha,  bu  reu- 
sonta,  gu  'n  giùlaininn  leibh  : 

15  Ach  ma  's  ceisd  a  ta  ann 
timchioU  fhocla  agus  ainmean, 
agus  bhur  lagha  fèin,  amhaircibh 
fèin  air  sin ;  oir  cha  'n  àill  leam- 
sa  bhi  m'  bhreitheamh  air  an 
leithidibh  sin  do  nithibh. 

16  Agus  dh'fhuadaich  e  iad  o 
chaithir  a'  bhreitheanais. 

17  An  sin  rug  na  Greugaich 
uile  air  Sostenes,  uachdaran  na 
sionagoig,  agus  ghabh  iad  air  an 
làthair  caithir  a'  bhreitheanais : 
agus  cha  do  ghabh  Galio  suim 
do  ni  sam  bith  dhiubh  sin. 

18  Agus  dh'fhan  Pòl  fathast 
ùine  mhaith  sd  hhaile  sin,  agus 
an  sin  an  dèigh  a  chead  a  ghabh- 
ail  do  na  bràithribh,  chaidh  e  air 

'  a  lomadh.  *  an  fhèisd, 

luing  o  sin  gu  Siria,  agus  maille 
ris-san  Priscila  agus  Acuila  ;  an 
dèigh  a  cheann  a  bhearradh  ^  ann 
an  Cenchrea :  oir  bha  bòid  air. 

19  Agus  thàinig  e  gu  h-Ephe- 
sus,  agus  dh'fhàg  e  iadsan  an 
sin :  ach  chaidh  e  fèin  a  steach 
do  'n  t-sionagog,  agus  reuson- 
aich  e  ris  na  h-Iùdhaich. 

20  Agus  an  uair  a  dh'iarr  iad 
air  fuireach  maille  riu  ni  b' 
f  haide,  cha  d'  aontaich  e  : 

21  Acli  ghabh  e  a  chead  diubh, 
ag  ràdh,  Is  èigin  domh  air  gach 
aon  chor  an  fhèilP  so  a  ta  teachd 
a  choimhead  ann  an  lerusalem  : 
ach  pillidh  mi  a  rìs  do  'ur  n- 
ionnsuidh-sa,  ma  's  toil  le  Dia. 
Agus  sheòl  e  o  Ephesus. 

22  Agus  thàinig  e  tir  aig  Ce- 
sarea,  agus  air  dha  dol  suas  agus 
fàilt  a  chur  air  an  eaglais,  chaidh 
e  sìos  gu  Antioch. 

23  Agus  an  uair  a  dh'fhan  e 
rè  tamuill  an  sin,  dh'imich  e, 
agus  chaidh  e  an  òrdughUroimh 
thir  Ghalatia  uile  agus  Phrigi.i, 
a'  neartachadh  nan  deisciobul 
uile. 

24  Agus  thàinig  gu  h-Ephesus 
lùdhach  àraidh  d'  am  b'  ainm 
Apollos,  a  rugadh  an  Alecsan- 
dria,  duine  deas-bhriathrach,  ag- 
us  cumhachdach  anns  na  sgriob- 
tuiribh. 

25  Bha  'n  duine  so  air  a  theag- 
asg  ann  an  slighe  an  Tighearn ; 
agusair  dha  bhi  dian'  'na  spiorad, 
labhair  agus  theagaisg  e  gu  dì- 
chiollach  na  nithe  a  bhuineadh 
do  'n  Tighearn,  agus  gun  eòlas 
aige  ach  air  baisteadh  Eoin. 

26  Agus  thòisich  e  air  labhairt 

'  an  eayar.  4  teth. 

gu  dàna  san  t-sionagog.  Agus 
air  do  Acuila  agus  do  Phris- 
cila  a  chluinntinn,  ghabh  iad  d' 
an  ionnsuidh  e,  agus  mhìnich 
iad  dha  slighe  Dhè  ni  bu  choimh- 
lionta. 

27  Agus  an  uair  bu  mhiann 
leis  dol  gu  Achaia,  an  dèigh  a 
chomhairleachadh,  sgrìobh  na 
bràithre  chum  nan  deisciobul 
iad  a  ghabhail  ris:  neach,  air 
dha  teachd,  a  rinn  còmhnadh^ 
mòr  riu-san  a  chreid  tre  ghràs  : 

28  Oir  le  mòr-dhìchioll  rinn 
e  deasboireachd^  ris  na  h-Iùdh- 
aich  gu  follaiseach,  a'  dearbhadh 
leis  na  sgriobtuiribh,  gur  e  losa 
an  Crìosd. 

CAIB.  XIX. 

1  Tha  an  Spiorad  JVaomh  air  a  thahhairt  le 
lamhaìbh  Phòìl.  9  Thug  nà  h-Iùdhaich 
toibheum  d'  a  theagasg,  a  hha  air  a  dhaing- 
neachadh  le  mìorhhniUhh.  13  Bhuaileadh 
na  h-Iàdhaich  a  hha  cur  spiorada  fo  gheas- 
aibh  leis  anDiahhul.  19  Loisgeadh  leabh- 
raiche  druidheachd.  2-1  Air  ghaol  huann- 
achd  d'  a  fèin  bhuair  Demetrius  am  pobull 
an  aghaidh  Phòil. 

AGUS  thàrladh,  'nuair  a  bha  | 
Apollos  ann  an  Corintus, 
air  do  Phòl  dol  troimh  na  crìoch- 
aibh  uachdarach,  gu  'n  d'  thàinig 
e  gu  Ephesus.  Agus  air  faotainn  j 
dheisciobul  àraidh,  ! 

2  Thubhairt  e  riu,  An  d'  f  huair 
sibh  an'Spiorad  Naomh  o  chreid 
sibh?  Agus  thubhairt  iadsan  ris, 
Cha  chuala  sinn  uiread  as  gu 
bheil  Spiorad  Naomh  ann. 

3  Agus  thubhairt  e  riu,  Ciod 
ma  seadh  anns  an  do  bhaisteadh 
sibh?  Agus  thubhairt  iadsan, 
Am  baisteadh  Eoin. 

4  An  sin  thubhairt  Pòl,  Bhaist 

'  cògmhnadh,  congnamh. 

Eoin  gu  deim.hin  le  baisteadli 
an  aithreachais,  ag  ràdh  ris  an  t- 
sluagh,  iadsan  a  chreidsinn  anns 
an  neach  a  bha  gu  teachd  'na 
dhèigh-san,  sin  r'  a  ràdh,  ann  an 
losa  Crìosd. 

5  Agus  an  uair  a  chual  iad  so, 
bhaisteadh  iad  ann  an  ainm  an 
Tighearna  losa. 

6  Agus  air  do  Phòl  a  làmhan 
a  chur  orra,  thàinig  an  Spiorad 
Naomh  orra ;  agus  labhair  iad  le 
teangaibh,  agus  rinn  iad  fàidh- 
eadaireachd. 

7  Agus  bha  ann  uile  timchioll 
dà  f  hear  dheug. 

8  Agus  chaidh  e-san  a  steach 
do  'n  t-sionagog,  agus  labhair  e 
gu  dàna  rè  thrì  miosan,  a'  deas- 
boireachd  agus  a'  comhairleach- 
adh  nan  nithe  a  bhuineas  do 
rìoghachd  Uhè. 

9  Ach  an  uair  a  chruadhaich- 
eadh  cuid,  agus  nach  do  chreid 
iad,  ach  a  labhair  iad  olc  mu  'n 
t-slighe  sin  an  làthair  an  t- 
sluaigh,  dh'f  hàg  e  iad,  agus  sgar 
e  na  deisciobuil  uatha,  agus  bha 
e  gach  là  a'  deasboireachd  ann 
an  sgoil  neach  àraidli  d'  am  V 
ainm  Tirannus. 

10  Agus  rinneadh  so  rè  dhà 
bhliadhna;  air  chor  as  gu  'n 
cuala  luchd-àiteachaidh  na  li- 
Asia  uile,  eadar  lùdhaich  agus 
Ghreugaich,  focal  an  Tighearna 
losa. 

11  Agus  rinn  Dia  mìorbhuilean 
nach  bu  bheag  le  làmhaibh 
Phòil: 

12  Air  chor  as  gu  'n  d'  tliugadh 
o  'chorp-san  chum  nan  daoine 
tinne,  neapaicinne  no  aprain, 

^  lc  mòr-spaii  n  thagair  e. 

agus  gu  'n  d'  fhalbh  an  euslaint- 
eaii  uatha,  agus  gu  deachaidh  na 
droch  spioraid  a  mach  asda. 

13  Agus  ghabh  dream  àraidh 
do  na  h-Iùdhaich,  a  bha  'g  im- 
eachd  o  àit  gu  h-àit,  a'  cur 
spiorada  fo  gheasaibh^  os  làimh 
ainm  an  Tighearna  losa  ainm- 
eachadh  os  ceann  na  muinntir 
sin  anns  an  robh  droch  spioraid, 
ag  ràdh,  Cuireamaid  fo  gheas- 
aibh  sibh  tre  losa  a  ta  Pòl  a' 
searmonachadh. 

14  Agus  bha  aig  Scebha  lùdh- 
ach  àraidh,  aon  do  na  h-àrd-shag- 
artaibh,  seachdnar  mhae  a  bha 
dèanamh  so. 

15  Agus  fhreagair  an  droch 
spiorad,  agus  thubhairt  e,  Tha 
eòlas  agam  air  losa,  agus  is 
aithne  dhomh  Pòl :  ach  cò 
sibhse  ? 

16  Agus  leum  an  duine  anns 
an  robh  an  droch  spiorad  orra, 
agus  air  dha  làmh  an  uachdar 
fhaotainn  òrra,  thug  e  buaidh 
orra,  air  chor  as  gu  'n  do  theich 
iad  a  mach  as  an  tigh  sin  lom- 
nochd  agus  reubta. 

17  Agus  fhuair  na  h-Iùdhaich 
uile  agus  mar  an  ceudna  na 
Greugaich  a  bha  thàmh  ann  an 
Ephesus  fios  air  so ;  agus  thuit 
eagal  orra  uile,  agus  bha  ainm 
an  Tighearna  losa  air  àrdachadh. 

18  Agus  thàinig  mòran  diubh- 
san  a  chreid,  ag  aideachadh,  ag- 
us  ag  innseadh  an  gniomhara. 

19  Agus  thug  mòran  diubhsan 
a  bha  gnàthachadh  dhroch  inn- 
leachda  an  leabhraiche  leo,  ag- 
us  loisg  siad  iad  am  fianuis  nan 
uile:   agus  dh'àireamh  iad  an 

'  a'  cur  spiorada  fo  mhionnaibh,  a'  tilgeadh 
a  mach  spiorada. 

luach,  agus  f  huair  iad  e  'na  leth- 
cheud  mile  bonn  airgid. 

20  Mar  sin  le  cumhachd  dh'- 
fhàs  agus  bhuadhaich  focal  An 
Tighearn. 

21  Agus  an  uair  a  choimh- 
lionadh  na  nithe  so,  chuir  Pòl 
roimhe  'na  spiorad,  an  dèigh 
dha  imeachd  troimh  Mhacedonia, 
agus  Achaia,  dol  gu  lerusalem, 
ag  ràdh,  An  dèigh  dhomh  bhi 
an  sin,  is  èigin  domh  an  Ròimh 
fhaicinn  mar  an  ceudna. 

22  Agus  air  dha  dithis  dhiubh- 
san  a  bha  frithealadh  dha,  Ti- 
moteus,  agus  Erastus,  a  chur  do 
Mhacedonia,  dh'fhan  e  fèin  rè 
tamuill  san  Asia. 

23  Agus  dh'èirich  mu  'n  àm 
sin  iomairt^  nach  bu  bheag  mu 
thimchioU  na  slighe  sin. 

2i  Oir  bha  ceard-airgid  àr- 
aidh  d'  am  b'  ainm  Demetrius 
ann,  a  bha  dèanamh  theampull 
airgid^  do  Dhiana,  agus  a  thug 
buannachd  nach  bhu  bheag  do  'n 
luchd-ceirde ; 

25  Agus  air  dha  iadsan  a 
chruinneachadh  an  ceann  a 
chèile,  agus  a'  mhuinntir  eile  a 
bha  dh'aon  cheird  riu,  thubhairt 
e,  Fheara,  tha  f  hios  agaibh  gur 
ann  o  'n  cheird  so  a  ta  ar  beartas* 
againne : 

26  Os  bàrr,  tha  sibh  a'  faicinn 
agus  a'  chnnntinn  gu  bheil  am 
Pòl  so  le  'chomhairle  air  tionn- 
dadh  air  falbh  sluaigh  mhòir, 
cha  'n  e  a  mhàin  ann  an  Ephe- 
sus,  ach  cha  mhòr^  san  Asia  uile, 
ag  ràdh,  Nach  dèe  iad  a  nithear 
le  làmhaibh : 

27  Air  chor  as  nach  e  mhàin 


buaireas. 
saibhreas. 


'  dealbh-theampulL 
'  air  bheag  nithe. 

gu  bbeil  e  'n  cunnart  gu  'n 
dèanar  tàir  air  ar  ceird ;  acb  mar 
an  ceudna  gu  cuirear  teampuU 
na  ban-dè  mòire  Diana  an  neo- 
pbrìs,  agus  gu  claoidbear  a  mòr- 
acbd-sa,  d'  am  bbeil  an  Asia  uile, 
agus  an  domban  a'  dèanamb 
aoraidb. 

28  Agus  an  uair  a  cbual  iadsan 
so,  llonadli  le  feirg  iad,  agus 
gblaodli  iad,  ag  ràdb,  Is  mòr 
Diana  nan  Epbesianacb. 

29  Agus  bba  am  baile  uile  air 
a  lìonadb  le  mi-riagbailt :  Agus 
ruitb  iad  a  db'aon  toil  cbum 
àite-cruinnicb  an  t-sluaigb,  a' 
tarruing  leo  Gbaiuis  agus  Aris- 
tarcbuis  ]\Iacedonaicb,  lucbd 
comb-tburuis  PbòiL 

30  Agus  an  uair  a  b'  àill  le 
Pòl  dol  a  steacb  cbum  an  t- 
sluaigb,  cba  do  leig  na  deisciob- 
uil  leis. 

31  Agus  mar  an  ceudna  cbuir 
cuid  do  uacbdaranaibb  na  b-Asia, 
a  bba  'nan  càirdibb  dba,  fìòs  d'  a 
ionnsuidb,  a'  guidlie  air  nacb 
racbadb  e  gu  àite-cruinnicb  an 
t-sluaìgb. 

32  Gblaodb  uime  sin  cuid 
diubb  aon  ni,  agus  cuid  ni  eile : 
oir  bba  an  coimbtbional  troimh 
a  'cbèile,  agus  cba  robb  fìos  aig  a' 
cbuid  bu  mbò  c'  ar  son  a  tbàinig 
iad  cuideacbd. 

33  Agus  tbarruing  iad  a  macb 
Alecsander  as  an  t-sluagb,  air  | 
bbi  do  na  b-Iùdbaicb  'ga  iomain 
rompa.  Agus  smèid  Alecsander 
le  'làimb,  agus  b'  àill  leis  a  leitb- 
sgeul  a  gbabbail  ris  an  t-sluagb. 

34  Acb  an  uair  a  tbuig  iad 
gu  'm  b'  lùdbacb  e,  rinneadb 
àrd-iolacb  leo  uile  mu  tbimcbioll  j 

ùine  dbà  uair,  a'  glaodbaicb,  Is 
mòr  Diana  nan  Epbesianacb. 

35  Agus  an  uair  a  cbiuinicb 
an  clèireacb  ^  an  sluagb,  tbubbairt 
e,  Fbeara  Epbesuis,  cò  an  duine 
aig  nacb  'eil  fios  gu  bbeil  baile  - 
nan  Epbesianacb  a'  dèanamb 
aoraidb  do  'n  bban-dia  mbòir 
Diana,  agus  do  'n  dealbh  a  tbuit 
a  nuas  o  lupiter? 

36  Air  an  aobbar  sin  do  bbrìgb 
nacb  fbeudar  cur  an  agbaidb 
nan  nitbe  so,  is  còir  dbuibbse 
bbi  ciuin,  agus  gu  'n  ni  sam  bitb 
a  dlièanamb  gu  b-obann. 

37  Oir  tbug  sibb  an  so  na 
daoine  so,  ged  nacb  'eil  iad  a' 
creacbadb  tbeampull,  no  a'  toirt 
toibbeim,  d'  ar  ban-dia. 

38  Uime  sin  ma  ta  aig  Deme- 
trius  agus  aig  an  lucbd-ceird  a  ta 
maille  ris,  cùis  an  agbaidb  neacb 
air  bitb,  tba  'n  lagb  rèidb  dhoibh, 
agus  tba  uacbdarain  ann ;  ag- 
radb  iad  a  cbèile. 

39  Acb  ma  ta  ceisd  sam  bitb 
agaibb  mu  nitbibb  eile,  rèiticb- 
ear  sin  ann  an  coimbtbional 
dligbeacb. 

40  Oir  tba  sinn  an  cunnart  bbi 
air  ar  n-agairt  air  son  ceannairc 
air  an  là  'n  diugb,  do  bbrìgb 

!  nacb  'eil  cùis  sam  bitb  againn  a' 
dliTbeudas  sinn  a  tboirt  seacbad 
mar  aobbar  a'  cbruinneacbaidb 
so. 

I  41  Agus  air  dbà  so  a  ràdb, 
sgaoil  e  an  coimbtbionab 

CAIB.  XX. 

1  Chaìdh  Pòl  do  Mhacedonia  :  7  flirUheìl  e 
suìpeir  an  Tiijhearn,  agus  shearmonaich  e: 
I      9  air  do  Eutichus  tuiteam  s)os  an  cruth 
maìrbh,  thogadh  suas  beò  e.    17  Aig  Mile- 
I    I  Clèircach-sgriobhaidh  a'  bhaile.  ^caithir. 

tus  ghairm  Pòl  seanaìrean  na  h-eaglais  an 
ceann  a  chèilc,  agus  dh'innis  e  dhoihh  ciod 
a  Iha  gu  tachairt  dha  fèin,  S^c. 

AGUS  an  dèigh  do  'n  chomh- 
ghàir^  sgur,  ghairm  Pòl  na 
deisciobuil  d'  a  ionnsuidh,  agus 
airdha  a  chead  a  ghabhail  diubh^, 
thriall  e  gu  dol  do  Mhacedonia. 

2  Agus  air  dha  dol  triomh  na 
crìochaibh  sin,  agus  mòr-earail 
a  dhèanamh  orra,  thàinig  e  do  'n 
Ghrèig ; 

3  Agus  dh'fhan  e  an  sin  tn 
miosan  :  agus  an  uair  a  bha  na 
h-Iùdhaich  ri  feall-f  holach^  air  a 
shon,  agus  e  air  ti'  dol  air  luing 
do  Shiria,  chuir  e  roimhe  pilltinn 
troimh  Mhacedonia. 

4  Agus  chaidh  'na  chuideachd 
gu  h-Asia,  Sopater  o  Bherea ; 
agus  do  mhuinntir  Thesalonica, 
Aristarchus  agus  Secundus  ;  ag- 
us  Gaius  o  Dherbe,  agus  Timo- 
teus  ;  agus  do  mhuinntir  na  h- 
Asia,  Tichicus  agus  Trophimus. 

5  Air  dhoibh  so  imeachd  romh- 
ainne,  dh'fheith  iad  ruinn  ann 
an  Troas. 

6  Agus  sheòl  sinn  o  Philipi,  an 
dèigh  làithean  an  arain  neo- 
ghoirtichte,  agus  thàinig  sinn  d' 
an  ionnsuidh-san  gu  Troas  ann 
an  cùig  làithibh,  far  an  d'fhan 
sinn  seachduin. 

7  Agus  an  ceud  là  do  'n  t- 
seachduin,  air  do  na  deisciobluibh 
cruinneachadh  an  ceann  a  chèile 
a  bhriseadh  arain,  shearmonaich 
Pòl  doibh,  agus  a  rùn  air^ 
imeachd  uatha  air  an  là  màir- 
each,  agus  lean  e  air  labhairt  gu 
meadhon-oidhche. 

8  Agus   bha  mòran  lòchran 

'  bhuaireas.  "  an  g/acadh  'na  uchd. 

^  n'  luidhe  am  folach,  am  plaid. 

anns  an  t-seòmar  uachdarach, 
far  an  robh  iad  cruinn. 

9  Agus  bha  òganach  àraidh  d' 
am  b'  ainm  Eutichus  'na  shuidhe 
ann  an  uinneig,  air  tuiteam  gu 
trom  'na  chodal :  agus  air  do 
Phòl  bhi  rè  fad  a'  searmonach- 
adh,  shàruicheadh  leis  a'  chodal 
e,  agus  thuit  e  sìos  o  'n  treas  lobh- 
ta,  agus  thogadh  marbh  e. 

10  Agus  chaidh  Pòl  sìos,  agus 
thuit  e  air,  agus  air  dha  a  ghlac- 
adh  'na  uchd,  thubhairt  e,  Na 
biodh  trioblaid  ^  oirbh ;  oir  a  ta 
'anam  ann. 

11  Agus  air  dol  suas  da  a  rìs, 
bhris  e  aran  agus  dh'ith  e,  agus 
labhair  e  riu  rè  ùine  fhada, 
eadhon  gu  teachd  na  maidne, 
agus  mar  sin  dh'fhalbh  e. 

12  Agus  thug  iad  leo  an  t- 
òganach  agus  e  beò,  agus  rinn 
iad  gàirdeachas  nach  bu  bheag. 

13  Agus  air  dhuinne  imeachd 
air  thoiseach  chum  na  luinge, 
sheòl  sinn  gu  Asos,  fa  rùn  Pòl  a 
ghabhail  a  steach  an  sin :  oir  is 
ann  mar  sin  a  dh'òrduich  e,  a' 
cur  roimh  gu  'n  imicheadh  e  fèin 
d'  a  chois. 

14  Agus  an  uair  a  choinnich 
e  sinn  aig  Asos,  ghabh  sinn  a 
steach  e,  agus  thàinig  sinn  gu 
Mitilene. 

15  Agus  air  seòladh  dhuinn  as 
!  a  sin,  thàinig  sinn  air  an  la 
\  màireach  fa  chomhair  Chiois ; 
!  agus  air  an  là  'na  dhèigh  sin 

thàinig  sinn  gu  Samos,  agus 
dh'f  han  sinn  aig  Trogillium ; 
agus  air  an  là  b'  f  haisge  thàinig 
sinn  gu  Miletus. 

16  Oir  chuir  Pòl  roimhe  seòl- 

*  a  rùn  air.      '  air  hhifuìdhe.     *  huaireas. 

adh  seacli  Ephesus,  chum  nach 
tàrladh  dha  moìlle  a  dhèanamh 
anns  an  Asia :  oir  rinn  e  cabhag^ 
chum  nam  feudadh  e,  bhi  ann  an 
lerusalem  air  là  na  Cuingeis. 

17  Agus  ehuir  e  fìos  o  Mhile- 
tus  gu  h-Ephesus,  agus  ghairni 
e  d'  a  ionnsuidh  seanairean  na 
h-eaglais. 

18  Agus  an  uair  a  thàinig  iad 
d'  a  ionnsnidh,  tliubhairt  e  riu, 
Tha  f  hios  agaibh,  cionnus  a  bha 
mi  'nur  measg  anns  an  uile 
aimsir,  o  'n  cheud  là  a  thàinig 
mi  do  'n  Asia, 

19  A'  dèanamh  seirbhis  do  'n 
Tighearn  leis  gach  uile  irios- 
lachd  inntinn,  agus  maille  ri 
mòran  dheur,  agus  dheuchainn- 
ean,  a  thachair  dhomh  le  ceilg 
nan  lùdhach. 

20  Agus  cionnus  nach  do 
ghlèidh  mi  ni  sam  bith  am  fol- 
ach  a  bha  feumail  dhuibhse,  gun 
a  nochdadh  dhuibh,  agus  gun 
sibhse  a  theagasg  am  follais, 
agus  o  thigh  gu  tigh, 

21  A'  dèanamh  fìanuis  araon  do 
na  h-Iùdhaich,  agus  do  na  Greug- 
aich,  mu  aithreachas  a  thaobh 
Dhè,  agus  mu  chreidimh  a 
thaobh  ar  Tighearna  losa  Crìosd. 

22  Agus  a  nis  feuch,  a  ta  mi 
dol  gu  lerusalem  ceangailte  san 
Spiorad,  gun  f  hios  agam  ciod  iad 
na  nithe  a  thàrlas  dliomh  an  sin ; 

23  Ach  a  mhàin  gu  bheil  an 
Spiorad  Naomh  a'  dèanamh  fian- 
uis  anns  gach  baile,  ag  ràdh,  Gu 
bheil  geimhlichean  agus  triob- 
laidean^  a'  feitheamh  orm. 

.  24  Ach  cha  'n  'eil  suim  agam 

■  bha  deifir  air.  '  dmhghair 

^  thriall,  chùrsa. 

do  ni  air  bith,  ni  mò  tha  mi  a' 
measadh  m'  anama  fèin  luach- 
mhor  dhomh,  chum  gu  crìoch- 
naich  mi  mo  thurus^  le  h-aoibh- 
neas,  agus  gu  coimhlion  mi  a' 
mhinistreileachd  a  fhuair  mi  o'n 
Tighearn  losa,  a  dh  èanamh  fianuis 
do  shoisgeul  gràis  Dhè. 

25  Agus  a  nis  feuch,  a  ta  f  hios 
agam  nach  faic  sibhse  uile,  measg 
an  d'imich  mise  a'  searmonach- 
adh  rìoghachd  Dhè,  mo  ghnùis 
ni  's  mò. 

26  Uime  sin  a  ta  mi  a'  dèanamh 
fianuis  duibh*  air  an  là  'n  diugh, 
gu  bheil  mise  glan  o  fhuil  nan 
uile. 

27  Oir  cha  do  sheachainn  mi 
uile  chomhairle  Dhè  f  hoillseach- 
adh  dhuibh. 

28  Air  an  aobhar  sin  thugaibh 
aire  dhuibh  fèin,  agus  do  'n  treud 
uile,  air  an  d'  rinn  an  Spiorad 
Naomh  luchd-coimhead^  dhibh,  a 
bheathachadh  eaglais  Dhè*^,  a 
cheannaich  e  le  'f  huil  fèin. 

29  Oir  a  ta  f  hios  agam-sa  air 
so,  an  dèigh  m'  imeachd-sa  gu  'n 
tig  madaidh-allaidh  gharga  'nur 
measg,  nach  caomhain  an  treud. 

30  Agus  èiridh  daoine  dhibh 
fèin,  a  labhras  nithe  fiara,  chum 
deisciobuil  a  tharruing  'nan  dèigh 
fèin. 

31  Uime  sin  dèanaibh  faire,  a' 
cuimhneachadh  nach  do  sguir 
mise,  rè  thrì  bliadhna,  a  chomh- 
airleachadh  gach  aon  agaibli  a  là 
agus  a  dh'oidhche  le  deuraibh. 

32  Agus  a  nis,  a  bhràithre,  ear- 
bam  sibh  ri  Dia,  agus  ri  focal  a 
ghràis,  a  ta  comasach  air  bhur 

^  gahham  sihhse  mar  fhiamiisìbh. 

'  easbuigean.       ^  caghiis  an  Tighearna. 

togail  suas,  agus  oighreaclid  a 
thoirt  duibh  am  measg  na  muinn- 
tir  sin  uile  a  ta  air  an  naomhach- 
adh. 

33  Cha  do  shanntaich  mi  air- 
giod,  no  òr,  no  eudach  duine 
sam  bith. 

34  Seadh,  is  aithne  dhuibh  fèin, 
gu  'n  do  f  hritheil  na  làmhan  so 
do  m'  uireasbhuidh  fèin,  agus  do 
'n  mhuinntir  sin  a  bha  maille 
rium. 

35  Nochd  mi  na  h-uile  nithe 
dhuibh,  gur  ann  le  saoithreach- 
adh  mar  so  is  còir  dhuibli  còmh- 
nadh  a  dhèanamh  riu-san  a  ta 
anmhunn ' ;  agus  focail  an  Tigh- 
earna  losa  a  chuimhneachadh, 
mar  a  thubhairt  e,  Tha  e  ni  's 
beannaichte  ni  a  thoirt  na  ghabh- 
ail. 

36  Agus  air  dha  na  briathra 
so  a  ràdh,  leig  se  e  fèin  air  a 
ghlùinibli,  agus  rinn  e  ùrnuigh 
maille  riu  uile. 

37  Agus  ghuil  iad  uile  gu  goirt, 
agus  thuit  iad  air  muineal  Phòil, 
agus  phòg  iad  e. 

38  Air  dhoibh  bhi  gu  h-àraidh 
brònach  air  son  nam  briathra  so 
a  thubliairt  e,  Nacli  faiceadh  iad 
a  ghnùis-san  ni  's  mò.  Agus 
thug  iad  coimheadachd  dhachum 
na  luinge. 

CATB.  XXI. 

1  Cha  ghahhadh  Pòl  comhairleachadh  o  dhol 
gu  lerusalem.  8  Mu  Phiìip  an  soisgcul- 
aiche,  agus  a  cheathrar  nighean  a  bha  'nam 
ban-fhdidhibh.  17  Thàinìg  Pùl  gu  leru- 
salem,  27  far  an  robh  e  air  a  ghlacadh  agus 
an  cunnart  mòr.  81  Theasairgeadh  e  leis 
an  àrd-chaiptin. 

AGUS  air  dhuinn  dealachadh 
riu-san,  sheòl  sinn  romhainn, 

agus  thàinig  sinn  gu  direach  gu 
Coos,  agus  air  an  là  màireach  gu 
Rodos,  agus  as  a  sin  gu  Patara : 

2  Agus  air  dhuinn  long  fhaot- 
ainn  a  bha  a'  gabhail  thairis  gu 
Phenicia,  chaidh  sinn  air  bòrd, 
agus  sheòl  sinn  romhainn. 

3  Agus  air  dhuinn  teachd  an 
sealladh  Chipruis,  agus  fhàgail 
air  an  làimh  chlì,  sheòl  sinn  gu 
Siria,  agus  thàinig  sinn  tìr  aig 
Tirus :  oir  is  ann  an  sin  a  bha 
an  long  gus  a  luclid  a  chur  a 
mach. 

4  Agus  air  dhuinn  deisciobuil 
fhaotainn,  dh'fhan  sinn  an  sin 
seachd  làithean :  muinntir  a 
thubhairt  ri  Pòl  tre  'n  Spiorad, 
gu  'n  e  dhol  suas  gu  lerusalem. 

5  Agus  an  uair  a  chrìochnaich- 
eadh  na  làitliean  sin,  chaidh  sinn 
a  mach,  agus  thriall  sinn  romh- 
ainn ;  agus  thàinig  iadsan  uile 
maille  ri  mnaibh  agus  ri  cloinn 
'nar  cuideachd,  a  mach  as  a' 
bhaile  :  agus  chaidh  sinn  air  ar 
ghìinibh  air  an  tràigh,  agus  rinn 
sinn  ùrnuigh. 

6  Agus  an  dèigh  dhuinn  air 
cead  a  ghabhail  d'  a  chèile,  chaidh 
sinn  do  'n  luing ;  agus  phill  iad- 
san  d'  an  tighibh  fèin. 

7  Agus  an  uair  a  chriochnaich 
sinn  ar  turus^  o  Thirus,  thàinig 
sinn  gu  Ptolemais,  agus  chuir 
sinn  failte  air  na  bràithribh,  agus 
dh'fhan  sinn  aon  là  maille  riu. 

8  Agus  air  an  là  màireach,  air 
dhuinne,  a  bha  do  chuideachd 
Phòil,  imeachd,  thàinig  sinn  gu 
Cesarea ;  agus  chaidh  sinn  a 
steach  do  thigh  Philip  an  t-soi- 
sgeulaiche,  (a  bha  do  'n  t-seachd- 

'  triall,  taisdeal,  c  rsa. 

nar,)  agus  dh'fhan  smn  aìge. 

9  Agus  bha  ceathrar  nighean 
aige-san,  òighean,  a  bha  ri  fàidh- 
eadaireachd. 

10  Agus    ag   fantuinn  duinn 
mòran  do  làithibh  an  sin,  thàinig  j 
a  nuas  o  ludea  fàidh  àraidh,  d' 
am  b'  ainm  Agabus. 

11  Agus  an  uair  a  thàinig  e  d' 
ar  n-ionnsuidh-ne,  ghabh  e  crios 
Phòil,  agus  cheangail  e  a  làmhan 
agus  a  chosan  fèin,  agus  thubhairt 
e,  Mar  so  tha  an  Spiorad  Naomh 
ag  ràdh,  Is  ann  mar  so  a  cheang- 
las  na  h-Iùdhaich  ann  an  leru- 
salem  an  duine  d'  am  buin  an 
crios  so,  agus  bheir  iad  thairis  e 
do  làmhaibh  nan  Cinneach. 

12  Agus  an  uair  a  chuala  sinne 
na  nithe  so,  ghuidh  sinn  fèin  ag- 
us  muinntir  an  àite  air,  gu'n  e 
dhol  suas  gu  lerusalem. 

13  An  sin  fhreagair  Pòl,  Ciod 
is  ciall  duibh  a'  gul,  agus  a' 
briseadh  mo  chridhe  ?  oir  a  ta 
mise  ullamh  cha  'n  e  a  mhàin 
gu  bhi  air  mo  cheangal,  ach  eadh- 
on  gu  bàsachadh  ann  an  leru- 
salem  air  son  ainme  an  Tighear- 
na  losa. 

14  Agus  an  uair  nach  gabhadh 
e  comhairle,  sguir  sinne,  ag  ràdh, 
Dèanar  toil  an  Tighearna. 

15  Agus  an  dèigh  nan  làithean 
80,  air  dhuinn  bhi  ullamh  chaidh 
sinn  suas  gu  lerusalem. 

16  Agus  chaidh  mar  an  ceudna 
maille  ruinn  cuid  do  na  deisciob- 
luibh  o  Chesarea,  a'  toirt  leo 
Mlinasoin  o  Chiprus,  seann  deis- 
ciobul  àraidh,  aig  an  robh  sinn 
gu  bhi  air  aoidheachd. 

'  thog  sinn  ar  n-airneis,  agus,  S)-c. 
^  do  Dhia. 

17  Agus  an  uair  a  thàinig  sinn 
gu  lerusalem,  ghabh  na  bràithre 
ruinn  gu  subhach. 

18  Agus  air  an  ath  ìà,  chaidh 
Pòl  maille  ruinne  dh'ionnsuidh 
Sheumais ;  agus  bha  na  seanair- 
ean  uile  a  làthair. 

19  Agus  air  dhasan  fàilte  chur 
orra,  chuir  e  'n  cèill  doibh  fa  leth 
na  nithe  a  rinn  Dia  le  'mhinis- 
treileachd-san  am  measg  nan 
Cinneach. 

20  Agus  an  uair  a  chual  iad- 
san  so,  thug  iad  ghnr  do  'n  Tigh- 
earn^,  agus  thubhairt  iad  ris-san, 
Tha  thu  faicinn,  a  bhràthair,  cia 
lion  mìle  do  na  h-Iùdhaich  a  ta 
creidsinn ;  agus  tha  iad  uile  ro 
eudmhor  mu  'n  lagh. 

21  Agus  chual  iad  umad-sa, 
gu  bheil  thu  teagasg  do  na  h- 
lùdhaich  uile  a  ta  measg  nan 
Cinneach,  Maois  a  thrèigsinn, 
ag  ràdh  riu,  Nach  còir  dhoibh  an 
clann  a  thimchioll-ghearradh,  no 
ghiasad  a  rèir  nan  gnàth'. 

22  Ciod  uime  sin  a  nithear  ? 
Gun  teagamh,  is  èigin  do  'n 
t-sluagh  cruinneachadh  :  oir 
cluinnidh  iad  gu  'n  d'  thàinig  thu. 

23  Uime  sin  dèan  so  a  ta  sinne 
ag  ràdh  riut :  Tha  ceathrar 
f  hear  maille  ruinne,  air  am  bheil 
bòid ; 

24  Thoir*  iadsan  leat,  agus  bì 
air  do  ghlanadh  maille  riu,  agus 
dèan  costus'  leo,  chum  gu  beàrr® 
iad  an  cinn  :  agus  gu  'm  bì  f hios 
aig  na  h-uile  nach  'eil  ach  neo-ni 

j  anns  na  chual  iad  mu  d'  thim- 
chioll-sa,  ach  gu  bheil  thu  fèin 
i  mar  an  ceudna  ag  imeachd  gu 

^  a  rèir  gndthanna  \an  lagha.  ]     ^  Heir. 
*  caithcamh,  cosgus.  ^  lom. 


'GNIOMHARA,  XXL 


riaghailteach  agus  a'  coimhead 
an  lagha. 

25  Ach  mu  thimchioU  nan 
Cinneach  a  chreid,  sgrìobh  sinne 
agus  b'  i  ar  breth,  gu  'n  iad  a 
ghlèidheadh  a  h-aon  do  na  nith- 
ibh  sin,  acli  a  mhàin  iad  fèin 
a  choimhead  o  nithibh  a  chaidh 
ìobradh  do  ìodholaibh,  agus  o 
f  huil^  agus  o  ni  tachdta,  agus  o 
strìopachas. 

26  An  sin  ghabh  Pòl  na  daoine ; 
agus  air  an  là  màireach  air  dha 
bhi  air  a  ghlanadh  maille  riu, 
chaidh  e  steach  do'n  teampull, 
a'  foillseachadh  coimhlionaidh 
làithean  a'  ghlanaidh,  gus  an 
tugtadh  tabhartas  air  son  gach 
aon  aca. 

27  Agus  an  uair  a  bha  na 
seachd  làithean  air  bheag  nithe' 
air  an  coimhlionadh,  air  do  na 
h-Iùdhaich  o'n  Asia  e-san  fhaic- 
inn  san  teampull,  bhrosnuich  iad 
am  pobull  uile,  agus  chuir  iad 
làmh  ann, 

28  Ag  èigheach,  Fheara  Isra- 
eil,  cuidichibh  :  is  e  so  an  duine  a 
ta  teagasg  nan  uile  dhaoine  anns 
gach  àit  an  aghaidh  a'  phob- 
uill,  agus  an  lagha,  agus  an  àite 
so  :  agus  os  bàrr,  thug  e  steach 
Greugaich  do  'n  teampull,  agus 
shalaich  e  'n  t-ionad  naomh  so. 

29  (Oir  chunnaic  iad  Trophi- 
mus  an  t-Ephesianach  roimhe 
sin  anns  a'  bhaile  maille  ris,  agus 
shaoil  iad  gu  'n  d'  thug  Pòl  a 
steach  do  'n  teampull  e.) 

30  Agus  ghluaiseadh  am  baile 
gu  h-iomlan,  agus  ruith  an 
sluagh  cuideachd:  agus  air 
dhoibh  breith  air  Pòl,  tharruing 

'  cìia  mhòr. 

iad  a  mach  as  an  teampull  e : 
agus  air  ball  dhùineadh  na  dorsa. 

31  Agus  an  uair  a  b'  àill  leo  a 
mharbhadh,  chaidh  sgeula  dh'- 
ionnsuidh  àrd-cheannaird  na 
cuideachd,  gu  'n  robh  Terusalem 
uile  thar  a  chèile': 

32  Neach  air  ball  a  thug  leis 
saighdearan,  agus  ceannardan- 
cheud,  agus  a  ruith  sìos  d'  an 
ionnsuidh :  Agus  an  uair  a  chunn- 
aic  iadsan  an  t-àrd-cheannard 
agus  na  saighdearan,  sguir  iad 
do  bhualadh  Phòil. 

33  An  sin  thàinig  an  t-àrd- 
cheannard  am  fagus  agus  rug  e 
air,  agus  dh'àithn  e  a  cheangal 
le  dà  shlabhraidh ;  agus  dh'f  hios- 
raich  e,  Cò  e,  agus  ciod  a  rinn  e. 

34  Agus  ghlaodh  aon  chuid  am 
measg  an  t-sluaigh  aon  ni,  agus 
cuid  eile  ni  eile:  agus  an  uair 
nach  robh  e  an  comas  da  cinnt- 
eachd  na  càise  a  thuigsinn  air 
son  na  h-àrd-bhruidhne,  dh'òrd- 
uich  e  e-san  a  thoirt  do  'n 
chaisteal. 

3j  Agus  an  uair  a  thàinig  e 
chum  na  staidhreach,  thàrladh 
gu  'n  do  ghiùlaineadh  e  leis  na 
saighdearaibh,  air  son  foireigin 
an  t-shiaigh. 

36  Oir  lean  am  mòr-shluagh  e, 
a'  glaodhaich,  Beir  uainn  e. 

37  Agus  an  uair  a  bha  Pòl  gu 
bhi  air  a  thoirt  a  steach  do  'n 
chaisteal,  thubhairt  e  ris  an  àrd- 
cheannard,  An  cead  domh-sa  ni 
a  labhairt  riut?  agus  thubhairt 
e-san,  An  labhair  thu  Grèigis  ? 

38  Nach  tusa  an  t-Eiphiteach 
sin  a  thog  ceannairc  roimh  na 
làithibh  so,  agus  a  thug  leat  do  'n 

^fo  bhuaireas 

fbàsach  ceithir  mìle  fear  a  bha 
'nan  luchd-mortaidh  ? 

39  Ach  thubhairt  Pòl,  Is  duine 
mise  a  tha  a'  m'  lùdhach  gun 
amharus  o  Tharsus,  saor-dhuine 
do  bhaile  ro  inbheach  ann  an 
Cilicia :  agus  guidheam  ort,  thoir 
cead  domh  labhairt  ris  an  t-sluagh. 

40  Agus  an  uair  a  thug  e  cead 
da,  Air  do  Phòl  seasamh  air  an 
staidhir,  smèid  e  le  'làimh  air 
an  t-sluagh,  ag  iarraidli  èisd- 
eachd:  agus  air  fantuinn  ro 
thosdach  dhoibh-san,  labhair  e 
riu  sa'  chànain  Eabhruidliich,  ag  | 
ràdh,  j 

CAIB.  XXII. 

1  Chuìr  Pòl gu  pai/t  an  cèill  cionnus  a'  dh'- 
ìompaicheadh  e  chum  a'  chreidimh,  17  agus 
a  ghairmeadh  e  chum  na  h-abstohchd.  22 
'JVuair  a  dh'ainmich  e  na  Cinnich,  thog 
am  pobull  aon  ghàir  rìs :  24  Bha  e  gu  bhi 
air  a  sgiiirsadh  ;  25  ach  air  dha  a  chòir- 
shaorsa  mar  Romhanach  agairt,  leigeadh 
as  e. 

FHEARA,  a  bhràithre,  agus 
aitliriche,  èisdibh-sa  ri  m' 
dhìon-chainnt^  ribhanis: 

2  (Agus  an  uair  a  chual  iadsan 
gu  'n  do  labhair  e  riu  sa'  chànain 
Eabhruidhich,  bu  mhòid  a  thosd 
iad:  agus  thubhairt  e-san,) 

3  Is  lùdhach  mise  da  rìreadh, 
a  rugadh  ann  an  Tarsus  na  Ci- 
licia,  ach  a  dh'oileadh"  sa'  bhaile 
so,  aig  cosaibh  Ghamalieil,  agits 
a  theagaisgeadh  gu  coimhlionta 
a  rèir  gnàtha  lagha  nan  aith- 
riche,  agus  bha  mi  eudmhor  a 
thaobh  Dhè,  mar  a  ta  sibhse 
uile  an  diugh. 

4  Agus  rinn  mi  geur-lean- 
mhuinn  gu  bàs  air  an  t-slighe  so, 
a'  ceangal  f  hear  agus  bhan,  agus 
'gan  tarruing  gu  prìosan : 

'  mo  leithsgeul.       -  thogadh  suas. 

5  INIar  a  m  an  t-àrd-shagart 
mar  an  ceudna  fianuis  domh, 
agus  comhairle  nan  seanairean 
uile ;  0  'n  d'  f  huair  mise  mar  an 
ceudna  litriche  chum  nam  bràith- 
re,  agus  chaidh  mi  gu  Damascus, 
chum  an  dream  a  bha  'n  sin  a 
thoirt  ceangailte  gu  lerusalem, 
chum  gu  dèantadh  peanas  orra. 

6  Agus  thàrladh,  air  dhomh 
bhi  'g  imeachd,  agus  a'  druid- 
eadh  ri  Damascus  mu  mheadlion- 
là,  gu  'n  do  dliealraich  gu  h- 
obann  o  nèamh  solus  mòr  mu  'n 
cuairt  orm. 

7  Agus  thuit  mi  air  an  talamh, 
agus  chuala  mi  guth  ag  ràdh, 
A  Shauil,  a  Shauil,  c'  ar  son  a  ta 
thu  'gam  gheur-leanmhuinn-sa? 

8  Agus  fhreagair  mise,  Cò  thu, 
a  Thighearn?  Agus  thubhairt  e 
rium,  is  mise  losa  o  Nasaret,  air 
am  bheil  thusa  a'  dèanamh  geur- 
leanmhviinn. 

9  Agus  chunnaic  na  daoine  a 
bha  maille  rium  an  solus  gu 
deimhin,  agus  ghabh  iad  eagal ; 
ach  cha  chual  iad  guth  an  Tì  a 
labhair  rium-sa. 

10  Agus  thubhairt  mise,  Ciod  a 
nì  mi,  a  Thighearn  ?  Agus  thubh- 
airt  an  Tighearn  rium,  Eirich, 

j  agus  imich  gu  Damascus,  agus 
'■  an  sin  labhrar  riut  mu  thim- 
j  chioll  nan  nithe  sin  uile  a  dh'òrd- 

uicheadh  dhuitse  a  dhèanamh. 
I  II  Agus  an  uair  nach  bu  lèir 
dhomh  tre  ghlòir  an  t-sokvis  sin, 
air  dhomh  bhi  air  mo  threòrach- 
adh  air  làimh  leo-san  a  bha 
maille  rium,  thàinig  mi  gu  Da- 
mascus. 

12  Agus  air  do  dhuine  àraidh 
fZ'  a}7i  ì)  ainm  Ananias,  a  bha 


GNIOMHARA,  XXII. 


cràbhach  a  rèir  an  lagha,  agus 
air  an  robh  deadh  theisteas  aig 
na  h-Iùdhaich  uile  a  bha  chòmh- 
nuidh  mi  sin, 

13  Teachd  a  m'  ionnsuidh,  ag- 
us  seasamh  làimh  rium,  thubh- 
airt  e  rium,  A  Shauil  a  bhràthair, 
faigh  do  radharc.  Agus  air  an 
uair  sin  fèin  dh'amhairc  mi  suas 
air. 

14  Agus  thubhairt  e-san,  Thagh 
Dia  ar  n-aithriche  roimh-làimli 
thusa,  chum  gu  'n  gabhadh  tu 
eòlas  air  a  thoil,  agus  gu  'm 
faiceadh  tu  an  t-Aon  cothromach 
sin,  agus  gu  'n  cluinneadh  tu 
guth  as  a  bheuL 

15  Oir  bithidh  tu  a'  d'  f hianuis 
aige  chum  nan  uile  dhaoine,  air 
na  nitliibh  a  chunnaic  agus  a 
chuala  tu. 

16  Agus  a  nis  c'  ar  son  a  ta  thu 
a'  dèanamh  moille?  Eirich,  ag- 
us  bì  air  do  bhaisteadh,  agus 
ionnlaid  uait  do  pheacanna,  a' 
gairm  air  ainm  an  Tighearn. 

17  Agus  thàrladh,  'nuair  a  phill 
mise  gu  lerusalem,  agus  a  bha 
mi  a'  dèanamh  ùrnuigh  san  team- 
pull,  gu  'n  deachaidh  mi  ann  an 
neul, 

18  Agus  gu  "m  faca  mi  e-san  ag 
ràdh  rium,  Dèan  deifir,  agus 
imich  gu  grad  à  lerusalem  ;  oir 
cha  ghabh  iad  ri  d'  theisteas  mu 
m'  thimchioll-sa. 

19  Agus  thubhairt  mise,  A 
Thighearn,  tha  fhios  aca  gu  robh 
mise  a'  tilgeadh  am  prìosan,  ag- 
us  a'  sgiùrsadh  anns  gach  siona- 
gog  iadsan  a  chreid  annad-sa : 

20  Agus  an  uair  a  dhòirteadh 
fuil  do  mhairtirich'  Stephain, 

>  t'  fhianuis-sa. 

bha  mise  mar  an  ceudna  a'  m' 
sheasamh  a  làthair,  agus  ag 
aontachadh  leis  a  mharbhadh, 
agus  a'  coimhead  eudaich  na 
muinntir  a  mharbh  e. 

21  Agus  thubhairt  e  rium,  Im- 
ich :  oir  cuiridh  mise  thu  am  fad 
chum  nan  Cinneach. 

22  Agus  dh'èisd  iad  ris  gus  an 
f  hocal  so,  agus  thog  iad  an  sin 
an  guth  gu  h-àrd,  ag  ràdh,  Beir 
o  'n  talamh  a  leithid  so  do 
dhuine ;  oir  cha  chòir  e  bhi  beò. 

23  Agus  an  uair  a  bha  iadsan 
ag  èigheach,  agus  a'  tilgeadh 
dhiubh  an  eudaich,  agus  a'  tilg- 
eadh  luaithre  san  athar^, 

24  Dh'àithn  an  t-àrd-cheann- 
ard  e-san  a  thoirt  do  'n  chaisteal, 
ag  òrduchadh  a  cheasnachadh  le 
a  sgiùrsadh ;  chum  gu  faigheadh 
e  fìos  ciod  i  a'  choire  mu  'n  robh 
iad  a'  glaodhaich  mar  sin  'na 
aghaidh. 

25  Agus  an  uair  a  bha  iad  'ga 
cheangal  le  iallaibh,  thubhairt 
Pòl  ris  a'  cheannard-ceud  a  sheas 
a  làthair,  Am  bheil  e  ceaduichte 
dhuibhse  duine  a  ta  'na  Romh- 
anach  a  sgiùrsadh,  agus  gun  e 
air  a  dhìteadh  ? 

26  Agus  an  uair  a  chual  an 
ceannard-ceud  so,  dh'imich  e 
agus  dh'innis  e  do  'n  àrd-cheann- 
ard,  ag  ràdh,  Thoir  fa  'near  ciod 
a  m  thu ;  oir  is  Romhanach  an 
duine  so. 

27  An  sin  thàinig  an  t-àrd 
cheannard  d'  a  ionnsuidh,  agus 
thubhairt  e  ris,  Innis  domh-sa, 
an  Romhanach  thu?  Agus 
thubhairt  e-san,  Is  mi. 

28  Agus  fhreagair   an  t-àrd- 

aidhear. 

clieannard,  Is  mòr  an  t-suim  air 
an  do  cheannaich  mise  an  t-saorsa 
80.  Agus  thubhairt  Pòl,  Ach 
rugadh  mise  saor. 

29  An  sin  dh'imich  iadsan 
uaith  air  ball  a  bha  gus  a  cheas- 
nachadh  :  agus  ghabh  an  t-àrd- 
cheannard  mar  an  ceudna  eagal 
'nuair  a  thuig  e  gu  'm  bu  Romh- 
anach  e,  agus  a  chionn  gu  'n  do 
cheangail  se  e. 

30  Agus  air  an  là  màireach, 
air  dha  bhi  togarrach  air  fios 
cinnteach  fhaotainn  eiod  i  a' 
choii'e  a  bha  na  h-Iùdhaich  a' 
cur  as  a  leth,  dli'f  huasgail  se  e 

0  a  chuibhreachaibh,  agus  dh'- 
àithn  e  do  na  h-àrd-shagartaibh 
agus  d'  an  comhairle  uile  teachd 
a  làthair,  agus  air  dha  Pòl  a 
thoirt  sìos,  chuir  e  'nam  fianuis  e. 

CAiB.  xxm. 

1  Thagaìr  Pòl  a  chùìs,  2  Dliòrduich  Ana- 
nias  ahhunladh.  7  Connsachadh  ammeasg 
a  luchd-casaid .  11  Thug  Dia  misneach 
dha.  14  JVochdadlì  feall  nan  lùdhach 
an  aghaidh  Phòil  do  'n  àrd-cheannard. 
23  Chuir  se  e  gu  Felics  an  t-uachdaran. 

AGUS  air  dearcadh  do  Phòl 
air  a'  chomhairle,  thubh- 
airt  e,  Fheara  agus  a  bhràithre, 
anns  an  uile  dheadh  choguis 
chaith  mise  mo  bheatha  a  thaobh 
Dhè  gus  an  là  'n  diugh. 

2  Agus  dh'àithn  an  t-àrd-shag- 
art  Ananias  dhoibh-san  a  bha 
'nan  seasamh  làimh  ris,  a  bhual- 
adh  air  a  bheul. 

3  An  sin  thubliairt  Pòl  ris, 
Buailidh  Dia  thusa,  a  bhalla 
ghealaichte :  oir  am  bheil  thusa  a' 
d'  shuidlie  a  thoirt  breth  ormsa  a 

^  cùineadh. 

2  Cltn  d'  tkug  mifa  'itear. 

Q'r.ì 


rèir  an  lagha,  agus  an  aghaidh  an 
lagha  ag  òrduchadh  mo  bhualadli? 

4  Agus  thubhairt  iadsan  a  sheas 
làimh  ris,  Am  bheil  thusa  a'  toirt 
ana-cainnt^  do  àrd-shagart  Dhè? 

5  An  sin  thubhairt  Pòl,  Cha 
robh  fhios  agam^,  a  bhràithre, 
gu  'm  b'  e  an  t-àrd-shagart  e :  oir 
a  ta  e  sgrìobhta,  Na  labhair  olc 
mu  uachdaran  do  phobuill. 

6  Ach  an  uair  a  thuig  Pòl,  gu 
robh  cuid  diubh  'nan  Sadusaich, 
agus  a'  chuid  eile  'nam  Phàiris- 
ich,  ghlaodh  e  anns  a'  chomh- 
airle,  Fheara  agns  a  bhràithre, 
is  Phàiriseach  mise,  mac  Phàiris- 
ich  :  is  ann  à  leth  dòchais  agus 
aiseirigh  nam  marbh,  a  tha  mi 
air  mo  thoirt  am  breitheanas. 

7  Agus.  air  dhasan  so  a  labh- 
airt,  dh'èirich  comh-stri  eadar  na 
Phàirisich  agus  na  Sadusaich . 
agus  roinneadh  an  coimhthional 
an  aghaìdh  a  chèile. 

8  Oir  tha  na  Sadusaich  ag  ràdh 
nach  'eil  aiseirigh,  no  aingeal, 
no  spiorad  ann ;  ach  a  ta  na 
Phàirisich  ag  aideachadh  gach 
aon  diubh^. 

9  Agus  dh'èirich  gàir*  mhòr : 
agus  air  seasamh  suas  do  na 
sgrìobhaichibh  a  bha  air  taobh 
nam  Phàiriseach,  chathaich  iad 
'nan  agìiaidh,  ag  ràdh,  Cha  'n  'eil 
sinne  làotainn  ^  cron  air  bith  san 
duine  so :  ach  ma  labhair  spiorad 
no  aingeal  ris,  na  cogamaid  an 
aghaidh  Dhè. 

10  Agus  an  uair  a  dh'èirich 
connsachadh  mòr  eatorra,  air 
do  'n  àrd-cheannard  bhi  fo  eagal 
gu'n  rachadh  Pòl  a  tharruing  as 

3  'gan  aidearliadh  le  chcile.         *  io  'ath. 
^fuyhuil,f(iyh  :inn. 

a  clièile  leo,  dh'àithn  e  do  na 
saighdearaibh  dol  sìos,  agus  e-san 
a  thogail  leis  an  làimh  làidir  as 
am  meadhon,  agus  a  thoirt  do  'n 
chaisteaL 

11  Agus  air  an  oidhche  'na 
dhèigh  sin,  sheas  an  Tighearn 
làimh  ris,  agus  thubhairt  e, 
Biodh  misneach  mhaith  agad,  a 
Phòil  ;  oir  mar  a  rinn  thu  fìan- 
uis  mu  m'  thirachioll-sa  ann  an 
lerusalem,  is  amhuil  sin  is  èigin 
duit  fianuis  a  dhèanamh  anns  an 
Roimh. 

12  Agus  air  teachd  do  'n  là, 
chruinnich  dream  àraidh  do  na 
h-Iììdhaich  an  ceann  a  chèile', 
agus  chuir  siad  iad  fèin  fo 
mhallachadh,  ag  ràdh,  nach 
itheadh  agus  nach  òladh  iad  gus 
am  marbhadh  iad  Pòl. 

13  Agus  bha  iad  os  ceann  dà 
fhichead  fear  a  rinn  an  co- 
mhionnachadh  so. 

14  Agus  thàinig  iad  chum  nan 
àrd-shagart,  agus  nan  seanairean, 
agus  thubhairt  iad,  Chuir  sinne 
sinn  fèin  fo  àrd-mhallachadh, 
nach  blaiseamaid  ni  sam  bith  gus 
am  marbhamaid  Pòh 

15  A  nis  uime  sin  iarraibh-sa 
maille  ris  a'  chomhairle  air  an 
àrd-cheannard,  gu  'n  tugadh  e 
do  'ur  n-ionnsuidh-sa  e  am  màir- 
each,  mar  gu  biodh  a  rùn  oirbh 
fios  fhaotainn  ni  bu  choimh- 
lionta  air  ni  èigin  m'  a  thimchioll ; 
agus  tha  sinne  deas  chum  e-san  a 
mharbhadh,  mu  'n  tig  e  'm  fagus 
duibh. 

16  Agus  an  uair  a  chuala  mac 
peathar  Phòil  am  feall-f  holach  ^ 

'  rinn  dream  àraidh  do  na  h-Iiidhairh  conih- 
bhann  r'  n  chnk.  p/uid  luidhe. 

so,  thàinig  e,  agus,  air  dha  dol  a 
steach  do  'n  chaisteal,  dh'innis  e 
sin  do  PhòL 

17  An  sin  ghairm  Pòl  d'  a 
ionnsuidh  aon  do  na  ceannard- 
aibh-cheud,  agus  thubhairt  e, 
Thoir  an  t-òganach  so  chum  an 
àrd-cheannaird ;  oir  a  ta  ni 
àraidh  aige  r'  a  innseadh  dha. 

18  An  sin  thug  e  leis  e,  agus 
threòraich  se  e,  chum  an  àrd- 
cheannaird,  agus  thubhairt  e, 
Ghairm  Pòl  am  prìosanach  mise 
d'  a  ionnsuidh,  agus  ghuidh  e 
orm  an  t-òganach  so  thoirt  a 
d'  ionnsuidh-sa,  aig  am  bheil  ni 
èigin  r'  a  innseadh  dhuit. 

19  An  sin  rug  an  t-àrd-cheann- 
ard  air  a  làimh,  agus  chaidh  e  a 
leth-taobh  an  uaignidheas  maiUe 
ris,  agus  dh'fhiosraich  e  dheth, 
Ciod  a  tha  agad  r'  a  innseadh 
dhomh-sa  ? 

20  Agus  thubhairt  e-san,  Rinn 
na  h-Iùdhaich  comhairle  iarr- 
aidh  ortsa,  gu  'n  tugadh  tu  Pòl 
am  màireach  do  'n  chomhairle, 
mar  gu  'm  biodh  iad  gu  rann- 
sachadh  ni  's  gèire  a  dhèanamh 
air  ni  èigin  m'  a  thimchiolL 

21  Ach  na  aontaich  thusa  leo  : 
oir  a  ta  os  ceann  dà  fhichead 
fear  dhiubh  ri  feall-fholach  'na 
aghaidh,  a  chuir  iad  fèin  fo 
mhallachadh,  nach  ith  agus  nach 
òl  iad  gus  am  marbh  iad  e  :  agus 
a  nis  tha  iad  ullamh,  a'  feith- 
eamh  ri  gealladh  uaitse. 

22  Aìisin  leig  an  t-àrd-cheann- 
ard  uaith  an  t-òganach,  agus 
dh'àithn  e  dha,  ag  ràdh,  Feiich, 
nach  innis  thu  do  neach  sam  bith, 
gu  'n  d'  fhoillsich  thu  na  nithe 
so  dhomh-sa. 

23  Agus  gliairm  e  d'  a  ionn- 
siiidh  dà  cheannard-ceud,  agus 
thubhairt  e,  Ulhiichibh  dà  cheud 
saighdear  a  thèid  gu  Cesarea, 
agus  deich  agus  trì  fichead  marc- 
ach,  agus  dà  cheud  fear-sleagha, 
air  an  treas  uair  do  'n  oidhche. 

24  Agus  ulluichibh  eich,  chum 
air  dhoibh  Pòl  a  chur  orra,  gu  'n 
toir  iad  e  gu  tèaruinte  chum  an 
uachdarain  Felics. 

25  Agus  sgrìobh  e  litir  air  a' 
mhodh  so : 

26  Beatha  agus  slàinte  o 
Chlaudius  Lisias,  chum  an 
uachdarain  ro  òirdheirc  Felics. 

27  Ghlacadh  an  duine  so  leis 
na  h-Iùdhaich,  agus  an  uair  a 
bha  iad  air  ti  a  mharbhadh, 
thàinig  mise  orra  le  saighdear- 
aibh,  agus  thug  mi  dhuibh  e,  a' 
tuigsinn  gu  'm  bu  Romhanach  e. 

28  Agus  air  dhomh  bhi  toileach 
air  fios  an  aobhair  fhaotainn  air 
son  an  d'  agair  iad  e,  thug  mi 
sìos  e  chum  an  comliairle-san : 

29  Agus  thuig  mi  gu  'n  robh 
e  air  agairt  mu  cheisdibh  d'  an 
lagh  fèin,  gun  ni  sam  bith  air  a 
chur  as  a  leth  a  b'  airidh  air  bàs 
no  air  ceanglaichibh. 

30  Ach  an  uair  a  dh'innseadh 
dhomh  gu  'n  robh  na  h-Iùdhaich 
gu  feall  a  chaitheadh  air  an 
duine,  air  ball  chuir  mi  a  d'  ionn- 
suidh-sa  e,  agus  thug  mi  àithne 
mar  an  ceudna  d'  a  luchd-casaid, 
gach  cùis  a  hha  aca  'na  aghaidh 
a  chur  an  cèill  a'  d'  làthair-sa. 
Slàn  leat. 

31  An  sin  air  do  na  saighdear- 
aibh  Pòl  a  ghabhail,  a  rèir  raar  a 
dh'àithneadh  dhoibh,  thug  iad 
san  oidhche  e  gu  Antipatris. 

32  Agus  air  an  là  màireach 
leig  iad  do  'n  mharc-shluagh  dol 
leis,  agus  phiU  iad  fèin  do  'n 
chaisteal. 

33  Agus  an  uair  a  chaidh  iad  a 
stigh  do  Chesarea,  agus  a  thug 
iad  an  litir  do  'n  uachdaran,  chuir 
iad  mar  an  ceudna  Pòl  'na  f  hian- 
uis. 

34  Agus  an  uair  a  leugh  an  t- 
uachdaran  an  litir,  dh'f  hiosraich 
e  cò  an  dùthaich  o  'n  robh  e. 
Agus  an  uair  a  thuig  e  gur  ann 

0  Chilicia  hha  e, 

35  Thubhairt  e,  Eisdidh  mi  riut, 
'nuair  a  thig  do  luchd-casaid  mar 
an  ceudna.  Agusdh'àithn  se  e-san 
a  choimhead  ann  an  talla-breith- 
eanais  Heroid, 

CAIB.  XXIV. 

1  Air  do  Plìòl  a  ìthi  air  a  chasaid  le  Tertulhis 
an  cainnt-fhear,  10  fhreagair  e  air  a 
shon  fein  thaobh  a  chaithe-beutha,  agus  a 
theagaisg :  shearrnonaich  e  Cnosd  do  'n 
uachdaran  agus  d'  a  mhnaoi.  26  Bha  sàil 
aige-san  ri  airgiad  fhaotainn  uaith,  achan 
d'ìomhanas :  27  fa  dheireadh,  'nuair  a 
chuireadh  as  a  dhreuchd  e,  dh'fhàg  e  Pòl 
am  prìosan. 

AGUS  an  ceann  chùig  làithean 
'na  dhèigh  sin,  chaidh  Anan- 
ias  an  t-àrd-shagart  sios  maille 
ris  na  seanairibli,  agus  ri  Tertul- 
lus  fear-tagraidh^  àraidh,  muinn- 
tir  a  nochd  iad  fèin  an  làthair 
an  uachdarain  an  aghaidh  Phòil. 

2  Agus  an  uair  a  ghairmeadh 
a  mach  e  thòisich  Tertullus  air 
a  chasaid,  ag  ràdh,  Do  bhrìgh  gu 
bheil  sinn  tromhad-sa  a'  meal- 
tuinn  mòr-shìth,  agus  gu  'n  d'- 
rinneadh  iomadh  deadh  ghniomh 
do  'n  chinneach  so  tre  do  ghlioc- 
as-sa, 

'  cainnt-fhcar. 
T  i 

3  Tha  sinne  gabhail  ri  so,  anns 
gach  àm  agus  anns  gach  àit, 
Fhelics  ro  òirdheirc,  maille  ris 
gach  nile  bhuidheachas. 

4  Ach,  chum  nach  cuirinn  mòr- 
mhoille  ort,  guidheam  ort,  do  d' 
shuairceas  gu  'n  èisd  thu  ruinn 
gu  h-ath-ghoirid. 

5  Oir  fhuair  sinn  am  fear  so 
'na  phlàigh,  agus  a'  dùsgadh^  nan 
làdhach  uile  gu  ceannairc  air 
feadh  an  domhain,  agus  'na 
cheann-feadhna  do  luchd  saobh- 
chreidimh  nan  Nasarenach. 

6  Neach  mar  an  ceudna  a  thog- 
air  an  teampull  a  shalachadh  ; 
agus  a  ghlac  sinne,  agus  b'  àill 
leinn  breth  a  thoirt  air  a  rèir  ar 
lagha  fèin  : 

7  Ach  air  teachd  do  Lisias  an 
t-àrd-cheannard  oirnn,  thug  e  le 
mòr-ainneart  as  ar  làmhaibh  e. 

8  Ag  àithneadh  d'  a  luchd- 
casaid  teachd  a  d'  ionnsuidh-sa ; 
neach  o  'm  feud  thu  le  a  cheas- 
nachadh,  fios  f  haotainn  air  na  h- 
uile  nithibh  a  tha  sinne  a'  cur 
as  a  leth. 

9  Agus  dh'aontaich  na  h-Iùdh- 
aich  mar  an  ceudna,  ag  ràdh, 
Gu  'n  robh  na  nithe  sin  mar  sin. 

10  An  sin  air  do  'n  uachdaran 
smèideadh  air  Pòl  e  a  labhairt, 
f  hreagair  e-san,  Is  mòid  mo  mhis- 
neach  gu  freagairt  air  mo  shon 
fèin,  gu  bheil  f  hios  agam  gu  robh 
thusa  rè  mòrain  bhliadhna  a'  d' 
bhreitheamh  air  a'  chinneach  so  : 

11  Oir  feudaidh  tu  fios  fhaot- 
ainn,  nach  mò  na  dà  là  dheug 
o  chaidh  mi  suas  gu  lerusalem 
a  dhèanamh  aoraidh. 

12  Agus  cha  d'  fhuair  iad  mi 

'  hrosnuchadh. 

a'  deasboireachd  ri  aon  neach 
san  teampull,  no  a'  brosnuchadh 
an  t-sluaigh  gu  ceannairc,  aon 
chuid  sna  sionagogaibh,  no  anns 
a'  bhaile. 

13  Ni  mò  is  urrainn  iad  na 
nithe  sin  a  dhearbhadh  a  tha  iad 
a'  cur  as  mo  leth. 

14  Ach  tha  mi  ag  aideachadh 
so  dhuitse,  gur  ann  a  rèir  na 
slighe  sin  ris  an  abair  iadsan 
saobh-chreidimh,  a  ta  mise  a' 
dèanamh  aoraidh  do  Dhia  m'- 
aithriche,  a'  creidsinn  nan  uile 
nithe  a  ta  sgriobhta  san  lagh 
agus  anns  na  fàidhibh  : 

15  Agus  a  ta  dòchas  agam  an 
Dia,  ris  am  bheil  sùil  mar  an 
ceudna  aca  fèin,  gu  'n  tig  aiseirigh 
nam  marbh,  nam  fìrean  araon 
agus  nan  neo-fhìrean. 

16  Agus  an  so  tha  mi  a'  saoith- 
reachadh  a  ghnàth  coguis^  neo- 
lochdach  a  bhi  agam  a  thaobh 
Dhè,  agus  a  thaobh  dhaoine. 

17  A  nis  an  dèigh  mòrain 
bhliadhna,  thàinig  mi  a  thoirt 
dèirce  chum  mo  chinnich,  agus 
thabhartas. 

18  Air  a  so  fhuair  lùdhaich  \ 
àraidh  o  'n  Asia  mi  air  mo  ghlan- 
adh  san  teampull,  gun  sluagh, 
agus  gun  bhuaireas. 

19  Muinntir  d'  am  bu  chòir 
bhi  'n  so  a'  d'  làthair-sa,  agus  m'- 
agairt,  nam  biodh  ni  sam  bith  j 
aca  a'  m'  aghaidh.  1 

20  No  abradh  iad  so  fèin,  ma  | 
fhuair   iad   eucoir^   sam   bith  j 
annam-sa,  'nuair  a  sheas  mi  an 
làthair  na  comhairle  ; 

21  Mur  ann  a  mhàin  air  son 
an  aoin  fhocail  so,  a  ghlaodh  mì 

^  coìmh-fhioò;  coinskns.         ^  nà-giùoiiìh. 

a'  m'  sheasamh  'nam  measg,  Gur 
ann  air  son  aiseirigh  nam  marbh, 
a  ta  mi  air  mo  thoirt  gu  breith- 
eanas  leibhse  an  diugh. 

22  Agus  an  uair  a  chuala  Fe- 
lics  na  nithe  so,  air  dha  eòlas 
ni  bu  diongmhalta  bhi  aige  air 
an  t-slighe  sin,  chuir  e  air  dàil 
iad,  ag  ràdh,  'nuair  a  thig  Li- 
sias  an  t-àrd-cheannard  a  nuas, 
làn-rannsaichidh  mi^  bhur  cùis. 

23  Agus  dh'àithn  e  do  cheann- 
ard-ceud  Pòl  a  ghlèidheadh. 
agus  e  bhi  fuasgailte  aige,  agus 
gu  'n  neach  d'  a  mhuinntir  fèin 
a  bhacadh  o  fhrithealadh  dha, 
no  teachd  d'  a  ionnsuidh. 

24  Agus  an  dèigh  làithean 
àraidh,  'nuair  a  thàinig  Felics 
maille  r'  a  mhnaoi  Drusilla,  a  bha 
'na  Ban-Iùdhach,  chuir  e  fios 
air  Pòl,  agus  dh'èisd  e  ris  mu 
thimchioll  a'  chreidimh^  ann  an 
Crìosd. 

25  Agus  air  dhasan  bhi  a' 
reusonachadh  mu  fhireantachd, 
stuaim^,  agus  breitheanas  ri 
teachd,  ghabh  Felics  eagal  mòr, 
agus  fhreagair  e,  Imich  romhad 
an  tràth  so ;  'nuair  a  bhios  ùine 
agam  cuiridh  mi  fios  ort. 

26  Bha  dùil  aige  mar  an  ceud- 
na  gu  rachadh  airgiod  a  thoirt 
da  le  Pòl,  chum  gu  'm  fuasgladli 
se  e  :  uime  sin  chuir  e  fios  air  ni 
bu  trice,  agus  labhair  e  ris. 

27  Ach  air  do  dhà  bhliadhna 
bhi  air  an  coimhlionadh,  thàinig 
Porcius  Festus  an  àit  Fhelics : 
agus  air  do  Fhelics  bhi  toileach 
comain  a  chur  air  na  h-Iùdhaich*, 
dli'fhàg  e  Pòl  ceangailte. 

'  bithidh  làn-fhios  ugam  air. 
"■  -n.a  creidimh. 
3  mcanarrachd. 

CAIB.  XXV. 

1  Chasaid  na  h-Iùdhaich  Pòl  an  làihair  Fhes- 
tiiis :  8  fh'  eagair  Pòl  air  a  shon  fein, 
11  agus  thog  e  a  chùis  gu  Ceasar.  14  Dh'- 
fhosgail  Festus  cfiis  Phòil  do  Agripa,  agus 
dh'innis  e  nach  d'  fhuaradh  còire  air  bith 
ann  a  b'  airidh  air  bàs. 

ANIS  'nuair  a  thàinig  Festus 
do  'n  mhòr-roinn^,  an  ceann 
trì  làithean  chaidh  e  suas  o 
Chesarea  gu  lerusalem. 

2  Agus  nochd  an  t-àrd-shagart 
agus  maithean  nan  lùdhach  iad 
fèin  'na  làthair  an  aghaidh  Phòil 
agus  chuir  iad  impidh  air, 

3  Ag  iarraidh  fàbhoir  'na 
aghaidh,  gu  'n  cuireadh  e  fios  air 
gu  lerusalem,  ogns  iad  a  dhèan- 
amh  feall-fholach^  chum  e-san  a 
mharbhadh  air  an  t-slighe. 

4  Ach  fhreagair  Festus,  Gu'm 
bu  chòir  Pòl  a  ghlèidheavlh  ann 
an  Cesarea,  agus  gu  'n  rachadh  e 
fèin  an  sin  gu  h-aithghearr. 

5  Uime  sin,  ars'  e-san,  rachadh 
iadsan  'nur  measg  a  dh'fheudas, 
sìos  maille  rium-sa,  agus  ma  ta 
coire  air  bith  san  duine  so, 
cuireadh  iad  sin  as  a  leth. 

6  Agus  air  dha  fantuinn  'nam 
measg  os  ceann  deich  làithean, 
chaidh  e  sìos  do  Chesarea  ;  agus 
air  an  là  màireach  shuidh  e  air 
a'  chaithir-bhreitheanais,  agus 
dh'àithn  e  Pòl  a  thoirt  a  làthair. 

7  Agus  an  uair  a  thàinig  e-san, 
sheas  na  h-Iùdhaich  a  thàinig  a 
nuas  o  lerusalem  m'  a  thimchioll, 
a'  cur  choireanna  lìonmhor  agus 
mòra  à  leth  Phòil,  nach  b'  urrainn 
iad  a  dhearbhadh  : 

8  'Nuair  a  f hreagair  e-san  'ga 
shaoradh  fèin,  Cha  d'  rinn  mi 

gnìomh  laitneach  a  dhèanaình  do  na  h-Iùdh- 
aich. 

^  earrainn  ;  province.  S.isg.  phiid-luidhe. 


GNIOMHARA,  XXV. 


cionta  sam  bith  an  aghaidh  lagha 
nan  lùdhach,  no'n  aghaidh  an 
teampuill,  no  'n  aghaidh  Chea- 
sair. 

9  Ach  air  bhi  do  Fhestus 
togarrach  air  toileachas-inntinn 
a  thoirt  do  na  h-Iùdhaich, 
fhreagair  e  Pòl,  agus  thubhairt 
e,  An  àill  leatsa  dol  suas  gu 
lerusalem,  agus  an  sin  dol  fo 
bhreitheanas  thaobh  nan  nithe 
sin  ann  mo  làthair-sa  ? 

10  An  sin  thubhairt  Pòl,  Tha  mi 
m'  sheasamh  aig  caithir-breith- 
eanais  Cheasair,  far  an  còir 
breth  a  thoirt  orm :  air  na  h-Iùdh- 
aich  cha  d'  rinn  mi  eucoir  sam 
bith,  mar  is  maith  a  ta  fios  agad-sa. 

11  Oir  ma  tha  mi  dèanamh 
eucoir,  agus  ma  rinn  mi  ni  sam 
bith  a  thoill  bàs,  cha  'n  'eil  mi 
diùltadh  bàs  f  hulang :  ach  mur 
'eil  ni  sam  bith  dhiubh  sin  fìor 
a  tha  iad  so  a'  cur  as  mo  ìeth, 
cha  'n  f heud  duine  sam  bith  mo 
thoirt  thairis  doibh^  Tha  mi 
togail  mo  chùis  gu  Ceasar. 

12  An  sin  an  dèigh  do  Fhes- 
tus  labhairt  ris  a'  chomhairle, 
fhreagair  e,  An  do  thog  thu  do 
chùis  gu  Ceasar?  gu  Ceasar 
thèid  thu. 

13  Air  dol  d«  làithibh  àraidh 
seachad,  thàinig  Agripa  an  rìgh 
agus  Bernice  gu  Cesarea  a  chur 
fàilte  air  Festus. 

14  Agus  air  dhoibh  mòran 
làithean  a  chaitheadh  an  sin, 
chuir  Festus  cùis  Phòil  an  cèill 
do''n  righ,  ag  ràdh,  Dh'fhàgadh 
duine  àraidh  le  Felics  'na  phrìo- 
sanach. 

'  cha'n  fheud  duinc  snm  hìth  an  toilcuchadh 
le  mise  a  thoirt  tfiairis  doibh.       -  dìtidh. 

15  Air-san,  an  uair  a  bha  mise 
ann  an  lerusalem,  rinn  na  h- 
àrd-shagairt  agus  seanairean  nan 
lùdhach  casaid  ì-mm,  ag  iarraidh 
binne^  'na  aghaidh. 

IQ  D'  an  d'  thug  mise  am 
freagradh  so,  Cha  'n  e  gnàth  nan 
Romhanach  duine  sam  bith  a 
thoirt  thairis  ehum  bàis',  gus  am 
bì  aig  an  neach  a  tha  air  agairt, 
a  luchd-casaid  aghaidh  ri  h-agh- 
aidh,  agus  gu  'm  bì  cothrom  aige 
air  e  fèin  a  shaoradh  o  'n  choire 
a  chuireadh  as  a  leth. 

17  Uime  sin  an  uair  a  thàinig 
iad  araon  an  so,  gun  mhoille  sam 
bith  shuidh  mi  air  an  là  màir- 
each  sa'  chaithir-bhreitheanais, 
asfus  dh'àithn  mi'n  duine  a  thoirt 

o 

a  làthair. 

18  Agus  an  uair  a  sheas  a 
hichd-casaid*  m'a  thimchioll,  cha 
do  chuir  iad  coire  air  bith  as  a 
leth  do  na  nithibh  a  shaoil  mise  : 

19  Ach  thug  iad  ceisdean  àr- 
aidh  'na  aghaidh  mu  thimchioll 
an  creidimh^  fèin,  agus  mu  thim- 
ehioll  losa  àraidh,  a  f  huair  bàs, 
neach  a  thubhairt  Pòl  a  bhi  beò. 

20  Agus  a  chionn  gu  robh 
mise  amharusach  mu  thimchioU 
an  leithid  sin  do  cheisdibh, 
dh'iheòraich  mi  dheth^  am  b'àill 
leis  dol  suas  gu  lerusalem,  agus 
an  sin  dol  fo  bhreitheanas  mu  na 
nithibh  so. 

21  Ach  an  uair  a  dh'iarr  Pòl  a 
choimhead  gus  am  fiosraich- 
teadh  a  chùis-san  le  Augustus, 
dh'àithn  mi  e  bhi  air  a  ghlèidh- 
eadh  gus  an  cuirinn  gu  Ceasar  e. 

22  An  sin  thubhairt  Agripa  ri 

'  mil'i  'h.  *  luchd  tagraidh. 

*  an  aaohh-chreidinih.    >'  tliuhhairt  mi  ris- 

Festus,  B'  àill  leamsafèin  aiiduine 
so  chluinntinn.  Am  màireach, 
thubhairt  e-san,  cluinnidh  tu  e. 

23  Uime  sin  air  an  là  màireach, 
'nuair  a  thàinig  Agripa,  agus 
Bernice,  le  mòr-ghreadhnachas, 
agus  a  chaidh  iad  a  steach 
maille  ris  na  h-àrd-cheannard- 
aibh  agus  prìomh-dhaoinibh  na 
caithreach  do  'n  ionad  èisdeachd, 
air  do  Fhestus  àithne  a  tlioirt, 
thugadh  Pòl  a  làthair. 

24  Agus  thubhairt  Festus,  A 
rìgh  Agripa,  agus  sibhse  a 
dhaoine  uile  a  ta  làthair  an  so 
maille  ruinn,  tha  sibh  a'  faicinn 
an  duine  so,  mu'n  do  chuir 
sluagh  nan  lùdhach  uile  impidh 
ormsa,  araon  ann  an  lerusaiem, 
agus  an  so,  a'  glaodliaich  nach 
bu  chòir  e  bhi  ni  b'  f  haide  beò. 

25  Ach  an  uair  a  thuig  mise 
nach  d'  rinn  e  ni  sam  bith  a 
thoill  bàs,  agus  a  chionn  gu  'n  do 
thog  e  fèin  a  chiiis  gu  Augustus, 
shònraicli  mi  a  cliur  d'a  iomisuidh. 

26  Mu  nach  'eil  ni  sam  bith 
cinnteach  agam  r'  a  sgrìobhadh 
chum  mo  Thighearn.  Uime  sin 
thug  mi  mach  e  do  'ur  n-ionn- 
suidh-sa,  agus  gu  h-àraidh  a  d' 
ionnsuidh-sa,  a  rìgh  Agripa, 
chum  an  dèigh  rannsachadh  a 
dhèanamh,  gu  'm  biodh  agam  ni 
èigin  r'  a  sgrìobhadh. 

27  Oir  is  mi-reusonta  a'  m' 
bheachd-sa  prìosanach  a  chur 
uam,  agus  gun  na  cùisean  a  ta 
'na  aghaidh  ainmeachadh. 

CAIB.  XXVI. 

1  An  làthaìr  Agripa,  cJiuir  Pòl  an  cèill  a 
chaithe-heatliao'òige,  12  agus  cìnnnusadh'- 
iompaicheadh  e  gu  lìùorbhuilmch,  agus  a 
ghairmeadh  e  gu  hhi'nn  ahstol.  24  Chuir 
Fv-stus  as  a  ìcth  gu  rohh  e  air  a  chuthach, 

ach  fhreagair  e  san  gu  sèimh.  31  Mheas 
a'  chuideachd  gu  h-iomlan  neo-chiontuch  e, 

AN  sin  thubliairt  Agripa  ri 
Pòl,  Tha  cead  agad  labhairt 
air  do  shon  fèin.  An  sin  shìn 
Pòl  a  mach  a  làmh,  agus  f  hreag- 
air  e  air  a  shon  fèin, 

2  A  ta  mi  'gam  mheas  fèiii 
sona,  a  rìgh  Agripa,  do  bhrìgh 
gu  bheil  mi  gu  freagairt  air  mo 
shon  fèin  an  diugh  a'  d'  làthair- 
sa,  tliaobh  nan  nitlie  sin  uile  a 
ta  air  an  cur  as  mo  leth  leis  na 
h-Iùdhaich. 

3  Gu  h-àraidh,  a  chionn  gu 
bheil  thusa  eòlacli^  air  gach  gnàth 
agus  ceisd  a  tha  am  measg  nan 
lùdliach :  uime  sin  guidheam 
ort,  èisd  rium  gu  foighidneach. 

4  Tha  mo  bheatha-sa  o  m' 
òige,  a  chaitheadh  air  tùs  am 
measg  mo  chinnich  fèin  ann  an 
lerusalem,  aitlmichte  do  na  h- 
lùdliaich  uile ; 

5  D'  am  b'  aithne  mi  o  thùs, 
(nam  b'àill  leo  fianuis  a  dhèan- 
amh,)  gu  'n  do  cliaitli  mi  mo 
blieatha  a'  m'  Phàiriseach,  a  rèir 
an  luchd  comli-bharail  a  's  teinne 
d'  ar  creidimh-ne. 

6  Agus  a  nis  tha  mi  m' 
sheasamh  fo  bhreitheanas  air  son 
dòchais  a'  gheallaidh  a  rinneadh 
le  Dia  d'  ar  n-aitlirichibh  : 

7  Chum  am  bheil  dùil  aig  ar 
dà  thrèibli  dheug-ne  teachd,  a' 
dèanamh  seirbhis  do  Dhia  a  là 
agus  a  dh'oidhche  do  ghnàth  ; 
agus  air  son  an  dòchais  so  tha 
mise,  a  rìgh  Agripa,  air  m'  agairt 
leis  na  h-Iùdhaich. 

8  C'  ar  son  a  mheasar^  leibhse 

'  [_gur  aithne  dhonth']  gu  hhcil  thusn  eòlach. 
'  Ù  ur  son  ?  ant  nicafiur. 

mar.  ni    do-chreidsinn,    gu  'n 
dùisgeadh  Dia  na  mairbh  ? 

9  Gii  deimhin  mheas  mise 
annam  fèin,  gu'm  bu  chòirdhomh 
mòran  nithe  a  dhèanamh  an  agh- 
aidh  ainme  losa  o  Nasaret. 

10  Ni  mar  an  ceudna  a  rinn 
mi  ann  an  lerusalem :  agus  air 
faotainn  ùghdarrais  o  na-hàrd- 
shagartaibh,  dhruid  mi  mòran  do 
na  naoimh  am  prìosanaibh ;  agus, 
an  uair  a  chuireadh  gu  bàs  iad, 
tliug  mi  mo  ghuth  'nan  aghaidh. 

11  Agus  a'  dèanamh  peanais 
orra  gu  minic  anns  gach  sion- 
agog,  cho-èignich  mi  iad  gu 
toibheum*  a  labhairt ;  agus  air 
dhomh  biii  gu  ro  mhòr  air  bhoile 
'nan  aghaidh,  rinn  mi  geur-lean- 
mhuinn  orra,  eadhon  gu  bailtibli 
coigreach. 

12  Air  a  so  'nuair  a  blia  mi 
dol  gu  Damascus,  le  cumhaclid 
agus  barantas^  o  na  h-àrd-shag- 
artaibh  ; 

J3  Mu  mheadhon-là,  O  a  rìgh, 
cliunnaic  mi  air  an  t-slighe  solus 
o  nèamh,  bu  shoiìleire  na  solus 
na  grèine,  a'  dealrachadh  mu  'n 
cuairt  orm,  agus  orra-san  a  blia  'g 
imeachd  maille  rium. 

14  Agus  an  uair  a  thuit  sinn 
uile  air  an  ta^amh,  chuala  mi 
gutli  a'  labhairt  rium,  agus  ag  \ 
ràdh  anns  a'  cliainnt  Eabhruidli-  ' 
ich,  A  Shauil,  a  Shauil,  c'  ar  son 
a  ta  thu  ga  m'  gheur-lean- 
mhuinn  ?  Is  cruaidli  dhuitse  bhi 
breabadh  an  agliaidh  nan  dealg. 

15  Agus  thubhairt  mise,  Cò 
thu,  a  Thighearn  ?  Agus  thubh- 

'  gii  heitm  n  thahhant  do  ainm  losa. 
nghclarras,  tornas. 
jyiis  gu'n  tìonndadh, 
2S0 


airt  e-san,  Is  mise  losa  a  ta 
thusa  a'  geur-leanmhuinn. 

16  Ach  èirich,  agus  seas  air 
do  chosaibli ;  oir  dh'f hoillsich  mi 
mi  fèin  duit  chum  na  crìche  so, 
gu  'n  òrduichinn  thu  a'  d'  mliinis- 
teir  agus  a'  d'  f  hianuis  araon  air 
na  nithibh  sin  a  chunnaic  thu, 
agus  air  na  nithibh  anns  am 
foillsich  mi  mi  fèin  duit ; 

17  Ga  d'  sliaoradh  o  'n  t-sluagh 
agus  o  na  Cinnich,  chum  am 
bheil  mi  nis  ga  d'  chur, 

18  A  dh'f  hosgladh  an  sùl,  chum 
gu  tionndaidli  iad^  o  dhorchad- 
as  gu  solus,  agus  o  chumhachd 
Shàtain  gu  Dia,  chum  g'Jt  faigh 
iad  maitheanas  pheacanna,  agus 
oighreachd  maille  ris  a'  mhuinn- 
tir  sin  a  ta  air  an  naomhachadh 
tre  'n  chreidimh  a  ta  annam-sa. 

19  Uime  sin,  a  rìgh  Agripa, 
clia  robli  mi  eas-ùmhal  do  'n 
taisbean  nèamhaidh : 

20  Ach  shearmonaich  mi  air 
tùs  dhoibh-san  ann  an  Damascus, 
agus  ann  an  lerusalem,  agus  air 
feadh  tìre  ludea  uile,  agus  ansin 
do  na  Cinnich,  iad  a  dhèanamh 
aithreachais  agus  pilltinn  ri  Dia, 
a'  dèanamh  oibre  iomchuidh  an 
aithreachais*. 

21  Air  son  nan  nithe  so  ghlac 
na  h-Iùdhaich  mi  san  teampull, 
agus  b'  àill  leo  mo  mharbhadh'. 

22  Uime  sin  air  dliomh  còmh- 
nadh  fhaotainn  o  Dhia,  bhuan- 
aich  mi  gus  an  là  'n  diugh,  a' 
dèanamh  fìanuis  do  'n  bheag 
agus  do  'n  mhòr,  gu  'n  ni  air  bith 
a'  labhairt  ach  na  nithe  sin  a 

^  cuhhniblt  do  aithrcachas,  airidh  air  aith- 
reachns. 

'  làmh  a  chur  aiinam. 

tlìubliairt  na  fàidhean  agus  Ma- 
ois  a  bha  gu  teachd  ; 

23  Gu  robh  Crìosd  gu  fulang, 
agus  gu  robh  e  gu  èirigh  an 
ceud  neach  o  na  marbhaibh,  agus 
su  'm  foillsicheadh  e  sohis  do  'n 
phobull,  agus  do  na  Cmmch. 

24  Agus  air  dha  bhi  labhairt 
nan  nithe  so  air  a  shon  fèin,  thubh- 
airt  Festus  le  guth  àrd,  Tha  thu 
air  mhì-chèilP  a  Phòil  :  tha 
mòr-fhòghlum  ga  d'  chur  air 
bhoile. 

25  Ach  thubhairt  e-san,  Cha 
'n  'eil  mi  air  bhoile,  Fhestuis  ro 
òirdheirc  ;  ach  tha  mi  a'  labh- 
airt  bhriathra  na  fìrinn  agus  na 
cèille. 

26  Oir  a  ta  fhios  aig  an  rìgh 
roimh  am  bheil  mise  a'  labhairt 
gu  saor,  air  na  nithibh  so:  oir 
tha  cinnt  agam  nach  'eil  a  h-aon 
do  na  nithibh  so  an  ain-f  hios  da ; 
oir  cha  'n  ann  an  cùil  a  rinneadh 
so. 

27  Am  bheil  thu  creidsinn  nam 
fàidhean,  a  righ  Agripa?  tha 
fhios  agam  gu  bheil  thu  'g  an 
creidsinn. 

28  An  sin  thubhairt  Agripa 
ri  Pòl,  Ts  beag  nach  'eil  thu 
gam  aomadh  gu  bhi  am  Chrìosd- 
ludh. 

29  Agus  thubhairt  Pòl,  B'  e 
mo  ghuidhe  air  Dia,  gu  'm  biodh 
cha  'n  e  mhàin  thusa,  ach  mar 
an  ceudna  iadsan  uile  a  tha  'g 
èisdeachd  rium  an  diugh,  ann  am 
beag  agus  am  mor,  mar  a  ta  mise, 
saor  0  na  geimhlibh  so. 

30  Agus  air  dha  na  briathra 
so  a  labhairt,  dh'èirich  an  rìgh, 
agus  an  t-uachdaran,  agus  Ber- 

'  air  a  chuthach. 

nice,  agus  an  dream  a  shuidh 
maille  riu : 

31  Agus  an  uair  a  chaidh  iad  a 
leth-taobli,  labhair  iad  r'  a  chèile, 
ag  ràdh,  Cha  'n  'eil  an  duine  so 
a'  dèanamh  ni  air  bith  toillteann- 
ach  air  bàs,  no  air  geimhhbh, 

32  An  sin  thubhairt  Agripa  ri 
Festus,  Dh'fheudtadh  an  duine 
so  a  leigeadh  as,  mur  bhiodh 
gu  'n  do  thog  e  a  chùis  gu  Ceasar. 

CAIB.  XXVII. 

1  Ghabh  Pol  long  do'n  Roimh  ;  Q  dh'innis  e 
roimh-làimh  cunnart  an  turuis,  ach  cha  d' 
thugadh  creideas  da.  14  Luaisgeadh  iad 
nuU  agus  a  nall  le  stoirm,  agus  dh'  fhuiling 
iud  loìig-bhrisìdh  ;  44  yidheadh  ihàinig  iad 
air  i)r  gu  tèaruinte. 

AGUS  an  uair  a  thugadh  breth 
sinne  a  sheòladh  do'n  Ead- 
ailt,  thug  iad  Pòl  thairis  maille 
ri  prìosanaich  àraidh  eile,  do 
cheannard-ceud  d'  am  b'  ainm  lu- 
lius,  do  chuideachd  Augustuis. 

2  Agus  air  dhuinn  dol  air 
luing  le  Adramitium,  thog  sinn 
ar  seoil,  a'  cur  romhainn  seò- 
ladh  seachad  air  crìochaibh  na 
h-Asia,  air  do  Aristarchus  Mace- 
donach  o  Thesalonica  bhi  maille 
ruinn. 

3  Agus  air  an  là  maireach, 
thàinig  sinn  gu  Sidon.  Agus  air 
do  lulius  buntainn  gu  suairce^ 
ri  Pòl,  leig  e  dha  dol  a  dh'ionn- 
suidh  a  chàirde  chura  comh- 
fhurtachd  fhaotainn. 

4  Agus  air  dhuinn  stiùradh 
as  a  sin,  sheòl  sinn  fo  Chiprus,  a 
chionn  gu  robh  na  gaotha^  'nar 
n-aghaidh. 

5  Agus  an  uair  a  sheòl  sinn 
troimh  'n  fhairge  ta  làimh  ri 

caoimhneil  ^  an  soìrbhcas 

Cilicia  agus  Pampliiiia,  thàinig 
sinn  gu  Mira  haile^  do  Licia. 

6  Agus  fhuair  an  ceannard- 
ceud  long  an  sin  o  Alecsandria,  a 
bha  seòladh  do  'n  Eadailt,  agus 
chuir  e  sinn  a  steach  innte. 

7  Agus  an  uair  a  sheòl  sinn 
gu  mall  rè  mòrain  do  làithibh, 
agus  a  thàinig  sinn  air  èigin  fa 
chomhair  Chniduis,  a  chionn 
nach  do  leig  a'  ghaoth  leinn, 
sheòl  sinn  fo  Chrete,  fa  chomhair 
Shalmone ; 

8  Agus  air  dhuinn  seòladh  air 
èigin  seachad  air,  thàinig  sinn 
gu  ionad  àraidh  ris  an  abrar, 
Na  calaidh  sgiamhach,  am  fagus 
d'  an  robh  baile  Lasea. 

9  Agus  air  do  mhòran  ùine  dol 
seachad,  'nuair  a  bha  seòladair- 
eachd  a  nis  cunnartach,  a  chionn 
gu  'n  deachaidh  an  trasgadh^ 
cheana  seachad,  chomhairlich 
Pòl  iad, 

10  Ag  ràdh  riu,  Fheara, 
tha  mi  faicinn  gu  'm  bì  an  t- 
seòladaireachd  so  le  dochann  ag- 
us  call  mòr,  cha  'n  e  mhàin  do  'n 
luchd  agus  do  'n  luing  ach  d'  ar 
n-anamaibh  fèin. 

11  Gidheadh,  is  mò  chreid  an 
ceannard-ceud  am  maighstir  ag- 
us  sealbhadair  na  luinge,  na  na 
nithe  a  labhradh  le  Pòl. 

12  Agus  a  chionn  gu '  n  robh 
an  caladli  neo-iomchuidh  gus  an 
geamhradh  a  chaitheadh  ann,  b'  i 
comhairle  na  cuid  bu  mhò  seòladh 
as  a  sin  mar  an  ceudna,  agus 
nam  feudadh  iad  air  chor  sam 
bith  teachd  gu  Phenice,  caladh 
do  Clirete  a  ta  'g  amharc  chum 

'  caithir.  ^  tro.si/aflìi. 

3  stoirmeil.  'nar  n-aylniidh. 

an  iar-dheas,  agus  an  iar-thuath, 
agus  fantuinn  rè  a'  gheamhraidh 
an  s'm. 

13  Agus  an  uair  a  shèid  a' 
ghaoth  à  deas  gu  ciuin,  shaoil 
iad  gu  d'  f  huair  iad  an  rùn,  agus 
ag  togail  an  seòl  dhoibh,  stiuir 
iad  ri  taobh  Chrete. 

14  Ach  an  ceann  beagain  'na 
dhèigh  sin,  shèid  gaoth  anrath- 
ach  ^  'na  h-aghaidh  \  ris  an  abrar 
Euroclidon. 

15  Agus  air  bhi  do  'n  luing  air 
a  fuadachadh,  agus  gun  chomas 
d'  i  dol  an  aghaidh  na  gaoithe, 
leig  sinn  ruith  dh'i. 

16  Agus  air  dhuinn  ruith  a 
stigh  fuidh  eilean  beag  àraidh 
d'  am  b'  ainm  Clauda,  is  ann  le 
èigin  a  ràinig  sinn  air  a'  bhàta : 

17  Agus  air  dhoibh  a  thogail 
suas,  ghnàthaich  iad  gach  gleus 
còmhnaidh,  a'  criosadh  na  luinge 
fuipe ;  agus  air  dhoibh  bhi  fo 
eagal  gu  'n  tuiteadh  iad  sa'  bheò- 
ghaineimh,  leig  iad  an  seoil  slos, 
agus  mar  sin  dh'iomaineadh  iad. 

18  Agus  air  dhuinne  bhi  gu 
ro  mhòr  air  ar  luasgadh^  leis  an 
doininn  air  an  là  'na  dhèigh  sin 
thilg  iad  a  mach  an  hichd; 

19  Agus  air  an  treas  ìà  thilg 
sinn  le  ar  làmhaibh  fèin  a  mach 
acfuinn  na  luinge. 

20  Agus  an  uair  nach  robh  a' 
ghrian  no  na  reulta  r  am  faicinn 
rè  mòrain  do  làithibh,  agus  a 
luidh  doinionn  nach  bu  bheag 
oirnn,  thugadh  an  sin  uainn  gach 
uile  dhòchas  gu  teasairgteadh 
sinn, 

21  Ach  air  dhuinn  bhi  fada 


'  sHdeadh  o  tìtonn  gu  tonn. 
'  itoirm. 

'nar  trasg,  an  sin  air  seasamli  do  : 
Pliòl  'nam  meadlion,  thiibliairt 
e,  Fheara,  bu  chòir  dhuibh  mo  i 
chomhairle-sa  ghabhail,  agus  ' 
gu'n  fhuasgladh  o  Chrete,  agus  j 
an  dochann  agus  an  call  so  a 
sheachnadh. 

22  Agus  a  nis  guidheam  oirbh, 
biodh  misneach  mhaith  agaibh : 
oir  cha  bhi  call  anama  sam  bith 
'nur  measg,  ach  a  mliam  na 
luinge. 

23  Oir  air  an  oidhche  nochd 
sheas  làimh  rium-sa  aingeal  an 
Dè  sin,  d'  am  buin  mi,  agus  d'am 
bheil  mi  dèanamh  seirbhis, 

24  Ag  ràdh,  A  Phòil,  na  biodh 
eagal  ort;  is  èigin  duit  bhi  air 
do  thoirt  an  làthair  Cheasair: 
agus,  feuch,  thiodlilaic^  Dia 
dhuit  iadsan  uile  a  ta  seòladli 
maille  riut. 

25  Uime  sin,  fheara,biodh  ag- 
aibh  deadli  mhisneach:  oir  a  ta 
mi  creidsinn  Dhè,  gu  'n  tachair 
ceart  mar  a  labhradh  rium. 

26  Ach  is  èigin  duinn  bhi  air 
ar  tilgeadh  air  eilean  àraidh. 

27  Agus  an  uair  a  bha  an 
ceathramh  oidhche  deug  air 
teachd,  air  dhuinne  bhi  air  ar 
sèideadh  null  agus  a  nall  ^  ann  an 
cnan  Adria,  mu  mheadhon-oidh- 
che  b'  i  barail  nam  maraichean 
gu  robh  iad  am  fagus  do  thìr 
èigin : 

28  Agus  air  leigeadh  na 
luaidhe  sios  doibh^,  fhuair  iad 
aa  doimhne  fichead  aitheamh ; 
agus  an  uair  a  chaidh  iad  beagan  ~ 
air  an  aghaidh,  leig  iad  sìos  an 
luaidh  a  ris,  agus  fhuair  iad  i 
'na  cùig  aitheamh  deug. 

'  dhcònuich.       ^  chuiye  u(jus  uaith. 

29  An  sin  air  dhoibh  bhi  fo 
eacral  gu  'm  buaileadh  iad  air 
ionadaibh  garbha,  thilg  iad 
ceithir  acraichean  à  deireadh 
na  luinge,  agus  ghuidh  iad  an  là 
a  theachd. 

30  Agus  an  uair  a  bha  na 
maraichean  air  ti*  teicheadh  a 
mach  as  an  luing,  agus  a  leig  iad 
sìos  am  bàta  do  'n  fhairge,  a' 
gabhail  orra  bhi  tilgeadh  a  mach 
acraichean  à  toiseach  na  luinge, 

31  Thubhairt  Pòl  ris  a'  cheann- 
ard-ceud,  agus  ris  na  saighd- 
earaibh,  Mur  fan  iad  sin  san 
luing,  cha  'n  'eil  e  'n  comas  duibh 
bhi  air  bhur  teasairginn. 

32  An  sin  gheàrr  na  saighd- 
earan  cùird  a'  bhàta,  agus  leig 
iad  leis  tuiteam  sìos. 

33  Agus  am  feadh  a  bha  an  là 
a'  teachd,  thug  Pòl  a  chomhairle 
orra  uile  biadh  a  ghabhail,  ag 
ràdh,  Is  e  so  an  ceathramh  là 
deug  dhuibh  a'  feitheamh,  agus 
a'  fantuinn  'nur  trasg,  gun 
bhiadh  sam  bith  a  ghabhail. 

34  Uime  sin  guidheam  oirbh 
biadh  a  ghabhail ;  oir  a  ta  so 
chum  bhur  slàinte :  oir  cha 
chaillear  ^  fuiltean  à  ceann  a  h- 
aon  agaibh. 

35  Agus  air  dha  na  nithe  so  a 
labhairt,  agus  aran  a  ghlacadh, 
thug  e  buidheachas  do  Dhia  'nan 
làthair  uile ;  agus  air  dha  a 
bhriseadh,  tliòisich  e  ri  itheadh. 

36  An  sin  ghlac  iad  uile  deadh 
mhisneach,  agus  ghabh  iad  biadh 
mar  an  ceudna. 

37  Agus  bha  sinn  a  dh'anam- 
aibli  uile  annsan  luing,dà  cheud 
agus  sè  deug  agus  trì  fichefid. 

^  grunnachadh  dhoibh.        ''fonn.       ^  tuit. 

38  Agus  an  uair  a  sliàsuicb- 
eadh  iad  le  biadh,  dh'eutrom- 
aich  iad  an  long,  agus  thilg  iad 
a  mach  an  cruithneachd  san 
fhairge. 

39  Agus  an  uair  a  bha  'n  là  air 
teachd,  cha  d'  aithnich  iad  am 
fearann:  ach  thug  iad  an  aire 
do  lùib^  àraidh  aig  an  robh 
tràigh,  anns  an  robh  mhiann 
orra,  nam  b'  urrainn  iad,  an  long 
a  chur  gu  tìr. 

40  Agus  air  togail  nan  acraich- 
ean  doibh,  leig  iad  ris  an  f  hairge 
i,  agus  an  uair  a  dh'f  huasgail  iad 
ceanglaichean  na  stiuire,  agus 
a  thog  iad  am  prìomh  sheòl"  ris 
a'  ghaoith,  sheòl  iad  chum  na 
tràighe. 

41  Agus  air  tuiteam  dhoibh 
ann  an  ionad  àraidh  far  an  do 
choinnich  dà  fhairge  a  chèile, 
bhuail  iad  an  long  air  grund ; 
agus  air  sàthadh  d'  a  toiseach 
sa'  ghrund,  dh'fhan  e  gun  cbar- 
achadh,  ach  bhriseadh  a  deir- 
eadh  le  ainneart  nan  tonn. 

42  Agus  b'  i  comhairle  nan 
saighdearan  gu  marbhadli  iad 
na  prìosanaich,  air  eagal  gu  'n 
snàmhadh  neach  sam  bith  dhiubh 
a  mach,  agus  gu  rachadh  iad  as. 

43  Ach  air  do  'n  cheannard-ceud 
bhi  toileach  Pòl  a  theasairginn, 
chum  e  air  ais  o  'n  comhairle 
iad,  agus  dh'àithn  e  dhoibh-san 
d'  am  b'  aithne  snàmh  iad  fèin 
a  thilgeadh  sa'  chuan  air  tùs, 
agus  dol  a  mach  air  tìr  : 

44  Agus  do  cliàch  dìiùithn  e, 
cuid  diubh  dhol  air  clàraibh,  ag- 
us  cuid  eile  air  mìrihh  hriste  do 
'n  luirg :  agus  mar  sin  thàrladli 

'  glicodha.  ^  an  seol  mòr. 

gu  'n  deachaidh  iad  uile  tèar- 
uinte  gu  tir. 

cAiB.  xxvni. 

1  An  dcìgh  an  long-bhrisidh  thug  an  sluagh 
horh  uoidheachd  gu  suaircedo  Fhòl.  5  Cha 
do  chiàrradh  a  làmh  le  nathair  nimhe  a 
tean.  rithe.  8  Shlanuich  e  mòran  eucaile 
sun  eìlean.  11  Ghahh  iad  an  turus  chum 
nu  Roimhe.  17  Chuìr  Pòl  an  cèiìl  do  na 
h-Iùdhaich  aohhar  a  theachd  do  'n  Roimh. 

AGUS  an  uair  a  thèarnadh  iad, 
thuig  iad  an  sin  gu  'm  b'  e 
Melita  ainm  an  eilein. 

2  Agus  nochd  an  sluagh  borb 
caoimhneas  nach  bu  bheag 
dhuinn :  oir  air  fadadh  teine 
dhoibh,  ghabh  iad  ruinn  uile,  air 
son  an  uisge  a  bha  ann,  agus  air 
son  an  fhuachd. 

3  Agus  air  do  Phòl  dorlach 
bhioran  a  thional,  agus  an  cur 
air  an  teine,  thàinig  nathair 
nimhe  mach  as  an  teas,  agus 
shàs  i  'na  làimh. 

4  Agus  an  uair  a  chunnaic  an 
shiagh  borb  a'  bhèisd  an  croch- 
adh  r'  a  làimh,  thubhairt  iad  r'  a 
chèile,  Gu  cinnteach  is  mortair 
an  duine  so,  do  nach  fuiling 
dìoglialtas  bhi  beò,  ge  do  theas- 
airgeadh  o  'n  f  hairge  e. 

4  Agus  air  dhasan  a'  bhèisd  a 
chrathath  dheth  anns  an  teine, 
cha  d'  fhulaing  e  dochann  sam 
bith. 

6  Ach  bha  iadsan  a'  feitheamh 
c'  uin'  a  dh'atadh  e,  no  a  thuit- 
eadh  e  sios  marbh  gu  h-obann : 
ach  an  uair  a  dh'fheith  iad  ùine 
f  hada,  agus  nach  fac  iad  dochann 
sam  bith  a'  teachd  air,  chaoch- 
ail  iad  an  inntinn,  agus  thubh- 
airt  iad  gur  Dia  e. 

7  Agus  bha  mu  thimchioll  an 
àite    sin   fearann    aig  prìomh 

dhmne  an  eìlein,  d'  am  b'  ainm 
Publius,  a  gliabli  ruinne  agus  a 
tliug  rè  thrì  làithean  aoidheachd 
dhuinn  gu  càirdeih 

8  Agus  thàrladh  gu  robh 
athair  Phubliuis  'na  hiidhe  gu 
tinn  le  fìabhrus^  agus  gearrthacli 
fola :  air  do  Phòl  dol  a  steach 
d'  a  ionnsuidh,  rinn  e  ùrnuigh, 
agus  air  dha  a  làmhan  a  chur 
air,  leigheas  se  e. 

9  Agus  an  uair  a  rinneadh  so, 
thàinig  mar  an  ceudna  muinn- 
tir  eile  a  bha  euslan  san  eilean 
d'  a  ionnsuidh,  agus  leighiseadh 
iad : 

10  Muinntir  mar  an  ceudna  a 
thug  mòr-urram  dhuinn ;  agus 
an  uair  a  dh'fhalbh  sinn,  chuir 
iad  na  nithe  sin  leinn  a  bha 
feumail  duinn. 

11  Agus  an  dèigh  thri  mìosa 
sheòl  sinn  ann  an  luing  o  Alec- 
sandria,  a  chaith  an  geamhradh 
san  eilean,  d'  am  bu  shuaitheant- 
as  Castor  agus  PoIIucs. 

12  Agus  an  uair  a  chaidh  sinn 
air  tìr^  aig  Siracuse,  dh'f han  sinn 
071  shi  trì  làithean. 

13  Agus  air  seòladh  dhuinn 
timchioll  as  a  sin,  thàinig  sinn 
gu  Regium  :  agus  an  ceann  là 
'na  dhèigh  sin  shèid  a'  ghaoth  à 
deas,  agus  thàinig  sinn  an  t-ath 
là  gu  Puteoli : 

I  14  Air  dhuinn  bràithrean 
fhaotainn  an  sin,  chuireadh 
impidh  oirnn  leo  fantuinn  seachd 
làithean  maille  riu :  agus  mar 

1     sin  thriall  sinn  chum  na  Ròimhe. 

!  15  Agus  as  a  sin,  air  faotainn 
ar  sgèiì  do  na  bràithribh,  thàinig 

'  tensaìch. 

^  air  tcac/id  gu  tìr  dhnhin. 

iad  'nar  coinneamh  gu  Apii- 
forum,  agus  na  Trì  tighibh-òsda ; 
agus  an  uair  a  chunnaic  Pòl  iad, 
thug  e  buidheachas  do  Dhia,  ag- 
us  ghabh  e  misneach. 

16  Agus  an  uair  a  thàinig  sinn 
do  'n  Ròimh,  thug  an  ceannard- 
ceud  thairis  na  prìosanaich  do 
cheannard  an  f  hreiceadain  :  ach 
thugadh  comas  do  Phòl  a  bhi  leis 
fèin^,  maille  ri  aon  saighdear  a 
bha  'ga  ghlèidheadh. 

17  Agus  thàrladh,  an  dèigh 
thrì  làithean,  gu'n  do  ghairm  Pòl 
maithean^  nan  Hdhach  an  ceann 
a  chèile.  Agus  an  uair  a  chruinn- 
icheadh  iad,  thubhairt  e  riu, 
Fheara  agus  a  bhràithre,  ged 
nach  d'  rinn  mise  ni  sam  bith  an 
aghaidh  a'  phobuill  no  ghnàth- 
anna  nan  aithriche,  thugadh 
thairis  mi  a'  m'  phrìosanach  o 
Terusalem  do  làmhaibh  nan 
Romhanach. 

18  Muinntir  an  dèigh  dhoibh 
mo  cheasnachadh,  leis  am  bu 
mhiann  mo  leigeadh  as,  a  chionn 
nach  robh  coire  bàis  sam  bith 
annam. 

19  Ach  an  uair  a  bha  na  h- 
lùdhaich  a'  labhairt  an  aghaidh 
so,  b'  èigin  domh  mò  chùis  a  thog- 
ail  gu  Ceasar  ;  cha  'n  e  gu  bheil 
coire  sam  bith  agam  r'  a  chur  à 
leth  mo  chinnich. 

20  Air  an  aobhar  so  uime  sin 
chuir  mi  flos  oirbhse,  chum  gu 
faicinn  sibh,  agus  gu  'n  labhrainn 
ribh :  oir  is  ann  air  son  dòchais 
Israeil  a  ta  mi  ceangailte  leis  an 
t-slabhraidh  so. 

21  Agus  thubhairt  iadsan  ris^ 

^  f(ir  ani  ba  toil  kis. 

''  uaixli  iin,  prìoììth  dhaoinc. 

Chd  d'  f huair  sinne  litriche  sam 
bith  à  ludea  mu  d'  thimchioll, 
cha  mhò  a  dh'fhoillsich  no  dh'- 
innis  aon  do  na  bràithribh  a 
thàinig,  olc  sam  bith  umad. 

22  Ach  bu  mhaith  leinn  a 
chluinntinn  uaitse  ciod  i  do 
bharail :  oir  mu  thimchioll  na 
gnè-chreidimh  so,  tha  fhios 
againn  gu  'n  labhrar  sgach  àit  'na 
h-aghaidh. 

23  Agus  air  suidlieachadh  là 
ris,  thàinig  mòran  d'  a  ionnsuidh 
chum  a  cheithreanna  ;  d'  an  do 
mhìnich  e  rìoghachd  Dhè,  a' 
dèanamh  fianuis  uimpe,  agus  a' 
cur  impidh  orra  thaobh  nan 
nithe  a  bhuineas  do  losa,  araon  à 
lagh  Mhaois,  agus  as  na  fàidhibh, 
o  mhoch-thrath  gu  feasgar. 

24  Agus  chreid  cuid  na  nithe 
a  labhradh,  agus  cha  do  chreid 
cuid  eile  dhiubh. 

25  Agus  air  dhoibh  bhi  an 
aghaidh  a  chèile,  sgaoil  iad,  air 
do  Phòl  aon  f  hocal  a  ràdh,  Is 
maith  a  labhair  an  Spiorad 
Naomh  tre  'n  f  hàidh  Esaias,  r'  ar 
n-aithrichibh, 

26  Ag  ràdh,  Imich  chum  a' 
phobuill    so,   agus    abair,  Le 

'  cha  leir  dhuibh.         ^  mall.       ^  dhruid. 

cluinntinn  cluinnidh  sibh,  agus 
cha  tuig  sibh  ;  agus  le  faicinn  chì 
sibh,  agus  cha  'n  aithnich  sibh '. 

27  Oir  a  ta  cridhe  a'  phobuiU 
so  air  fàs  reamhar,  agus  tha  iad 
a'  cluinntinn  gu  tròm^  le  'n  cluas- 
aibh,  agus  chaog^  iad  an  sùilean ; 
air  eagal  gu  faiceadh  iad  le 
sùilibh,  agus  gu  'n  cluinneadh  iad 
le  '«  cluasaibh,  agus  gu  'n  tuig- 
eadh  iad  le  'w  cridhe,  agus  gu  'm 
pilleadh  iad,  agus  gu  'n  slànuich- 
inn-sa  iad. 

28  Uime  sin  biodh  f hios  agaibli- 
sa,  gu  'n  do  chuireadh  slàinte 
Dhè  chum  nan  Cinneach,  agus 
èisdidh  iadsan. 

29  Agus  an  uair  a  thubhairt 
e  na  briathra  so,  dh'imich  na  h- 
lùdhaich  rompa  agus  bha  mòr- 
reusonachadh  ^  aca  eatorra  fèin. 

30  Agus  dh'f  han  Pòl  dà  bhliadh- 
na  iomlan  'na  thigh-màiP  fèin, 
agus  ghabh  e  ris  na  h-uile 
dhaoinibh  a  thàinig  d'  a  ionn- 
suidh, 

31  A'  searmonachadh  rìogh- 
achd  Dhè,  agus  a  teagasg  n&n 
nithe  a  bhuineas  do  'n  Tighearn 
losa  Crìosd,  leis  an  uile  dhàn- 
achd  gun  toirmeasg. 

'  mòr-dheashoireachd.  '  thigh-rèìdh. 


LITIR  AN  ABSTOIL  PHOIL  ciium  nan  ROMHANACH. 


CAIB.  1. 

1  ^fhol  Pòl  a  dlireuchd  do  na  Romhanaich, 
agus  dh'innis  e  a  thogradh  gu  teachd  d'  an 
ionnsuidh.  1 6  Ciod  e  soisgeul  Chrwsd,  agus 
an  fh'ireantachd  a  ta  e  a'  foillseachndh.  18 
Tha  fearg  aig  Dia  ris  gach  uile  ghnè  peac- 
aìdh.    21  Ciod  iad  peacanna  nan  Cinneach. 

POh,  seirbhiseach  losa  Crìosd, 
a  ghairmeadh  'na  abstol,  a 
chuireadh  air  leth^  chum  Soisgeil 
Dè 

2  (A  roimh-gheall  e  le  'f  hàidh- 
ibh  fèin  anns  na  sgriobtuiribh 
naomha.) 

3  INIu  thimchioll  a  IMliic  losa 
Crìosd  ar  Tighearn,  a  rinneadh  do 
shìol  Dhaibhidh,  a  rèir  na  feòla  ; 

4  A  dhearbhadh'  bhi 'na  Mhac 
do  Dhia  le  cumhachd,  a  rèir 
Spioraid  na  naomhachd,  tre  ais- 
igh  o  na  marbhaibh  : 

5  Tre  an  d'  fhuair  sinne  gràs 
agus  abstolachd  chum  ùmhlachd 
a'  chreidimh  am  measg  nan  uile 
chinneach  air  sgàth  'ainme-san  : 

6  Am  measg  am  bheil  sibhse 
mar  an  ceudna  air  bhur  gairm 
le  losa  Crìosd : 

7  Chum  nan  uile  a  ta  san 
R(Mmh,  air  an  gràdhachadh  le 
Dia,  air  an  gairm  'nan  naoimh  : 
Gràs  gii  robh  dhuibhse,  agus  sìth^ 
o  Dhia  ar  n-Athair,  agus  o 
Tighearn  losa  Crìosd. 

8  Air  tùs,  tba  mi  toirt  buidh- 
eachais  do  m'  Dhia  tre  losa 
Crìosd,  air  bhur  son-sa  uile,  do 
bhrìgh  gu  bheil  bhur  creidimh 
iomraideach  air  feadh  an  domh- 
ain  gu  lèir. 

'  sgaradh.  '  dh'òrduicheadh. 

*  siothchaint. 

9  Oir  is  e  Dia  m'  f  hianuis,  d' 
am  bheil  mi  a'  dèanamh  seirbhis 
le  m'  spiorad  ann  an  soisgeul  a 
Mliic,  gu  bheil  mi  gun  sgur  a' 
dèanamh  luaidh*  oirbh, 

10  A  ghnàth  a'  guidhe  ann  am 
ùrnuighibh,  (nam  feudainn  a  nis 
fa-dheoidh  air  aon  chor  le  toil 
Dè  turus  soirbheasach  fhaot- 
ainn,)  ri  teachd  do  'ur  n-ionn- 
suidh-sa. 

11  Oir  a  ta  deidh'  agam  air 
sibhse  fhaicinn,  ionnus  gu  pàirt- 
ich  mi  tiodhlac  àraidh  spioradail 
ribh,  chum  bhur  neartachadh  ; 

12  Sin  ri  ràdh,  chum  gu  faigh 
mi  comhfhurtachd  annaibh-sa^, 
tre  chreidimh  a  chèile,  bhur 
creidimh-sa,  agus  mo  chreid- 
imh-sa. 

13  Agus  cha  'n  àill  leam,  a 
bhràithre,  e  bhi  'n  ain-fhios 
duibhse  gu  'n  do  chuir  mi  romh- 
am  gu  minic  teachd  do  'ur  n- 
ionnsuidh,  (ach  bhacadh  mi  gus 
a  so,)  chum  gu  faighinn  toradh 
èigin  'nur  measg-sa  fòs,  mar  am 
measg  nan  Cinneach  eile. 

14  Oir  a  ta  mi  fo  fhiachaibh 
araon  do  na  Greugaich,  agus  do 
na  daoinibh  borba,  araon  dhoibh- 
san  a  ta  glic,  agus  dhoibh-san 
a  ta  neo-ghlic. 

15  Uime  sin,  mheud's  a  ta  an 
comas  domh,  tha  mi  ullamh  chum 
an  soisgeul  a  shearmonachadh 
dhuibhse  mar  an  ceudna  a  ta 
san  Ròimh. 

16  Oir  cha  nàr  leam-sa  sois- 

l  iomraidh.  '  togradh. 

maraon  rihhse. 

geul  Chrìosd  :  oir  is  e  ciimhachd 
Dhè  e  chum  slàinte  do  gach  neach 
a  chreideas,  do  'n  lùdhach  air 
tùs,  agus  mar  an  ceudna  do  'n 
Ghreugach. 

17  Oir  a  ta  fìreantachd  Dhè 
air  a  foillseachadh  ann  tre 
chreidimh  gu  creidimh :  mar  a 
ta  e  sgrìobhta,  Bithidh  am  fìrean 
beò  tre  chreidimh. 

18  Oir  a  ta  fearg  Dhè  air  a 
foillseachadli  onèamhan  aghaidh 
gach  uile  mhi-dhiadhaidlieachd, 
agus  eucoir  dhaoine,  a  tha  bacadh' 
na  fìrinn  ann  an  neo-fhìreant- 
achd : 

19  Do  blirìgh  gu  bheil  an  ni 
air  am  feudar  fios  fhaotainn  a 
thaobh  Dhè  follaiseach  annta- 
san' ;  oir  rinn  Dia  follaiseach 
dhoibh  e. 

20  Oir  riamh  o  chruthachadh 
an  t-saoghail  a  ta  a  nithe-san 
nach  feudar  fhaicinn,  eadhon  a 
chumhachd  siorruidh  agus  a 
Dhiadhachd,  air  am  faicinn  gu 
soilleir,  air  dhoibh  bhi  so-thuig- 
sinn  o  na  nithibh  a  rinneadh; 
chum  gu  biodh"  iad  gun  leith- 
sgeul  aca : 

21  Do  bhrìgh  'nuair  a  b'  aithne 
dhoibh  Dia,  nach  d'  thug  iad 
ghìir  dha  mar  Dhia,  agus  nach 
robh  iad  taingeil,  ach  gu  'n  d' 
f  hàs  iad  diomhain  'nan  reuson- 
achadhfèin,  agus  gu'n  do  dhorch- 
aicheadh  an  cridhe  amaideach. 

22  Ag  ràdh  gur  daoine  glice 
iadfèin,  rinneadh  amadain  diubh : 

23  Agus  chaochail'  iad  ghnr 
an  Dè  neo-thruaillidh  gu  dealbh 
a  rinneadh  cosmhuil  ri  duine 

3  cumaU.  -  'nam  metisg. 

ioìirnin  (]u  bhcil.  dh'ulhai'raich. 

truaillidh,  agus  ri  eunlaith,  agus 
ainmhidhibh  ceithir-chosach,  ag- 
us  bhèisdibh  snàigeach. 

24  Uime  sin  thug  Dia  thairis 
iad  mar  an  ceudna,  tre  ana- 
miannaibh  an  cridhe  fèin,  chum 
neò-ghloine,  a  thoirt  eas-urraim 
d'  an  corpaibh  fèin  eatorra  fèin  : 

25  Muinntir  a  chaochail  fìrinn 
Dè  gu  brèig,  agus  a  thug  aoradh 
agus  a  rinn  seirbhis  do  'n  chreut- 
air  ni's  mò  na  do'n  Chruithear, 
a  ta  beannaichte  gu  sìorruidh. 
Amen. 

26  Air  a  shon  so  thug  Dia 
thairis  iad  do  ana-miannaibh 
gràineil :  oir  chaochail  eadhon 
ammnài  an  gnàthachadh  nàdurra 
chum  a'  ghnàtha  a  ta  an  aghaidh 
nàduir : 

27  Agus  mar  an  ceudna  na 
fir,  air  trèigsinn  doibh  gnàthach- 
adh  nàdurra  na  mnà,  loisgeadh 
iad  le  'n  togradh'  d'  a  chèile,  fir- 
ionnaich  ri  firionnaich  ag  oib- 
reachadh  gràineileachd'  agus  iad 
a'  faotainn  diol-thuarasdail  an 
seacharain  annta  fèin,  mar  bu 
chòir. 

28  Agus  amhuil  mar  nach  bu 
taitneach  leo  eòlas  Dè  a  chumail, 
thug  Dia  thairis  iad  do  inntinn 
mhì-chèillidh,  a  dhèanamh  nithe 
nach  robh  iomchuidh : 

29  Air  dhoibh  bhi  air  an 
lìonadh  do  'n  uile  eucoir,  strìop- 
achas,  olc,  shannt,  mhì-run  :  làn 
do  fharmad,  do  mhortadh,  do 
chonnsachadh",  do  cheilg,  do 
dhroch-bheusaibh' ;  'nan  luchd- 
cogarsaich, 

30  'Nan  hichd-anacainntVnan 

^  iin  nì  sin  a  ta  nù  chiatach.       '-'  chomh-stri. 
■  (inii-mHiieachd^  eascaoìni'nrhd. 
»  'A'a/ì  luchd  càl-chàineadh. 

luchd-fuath  air  Dia,  'nan  luchd- 
tarcuis,  uaibhreach,  'nan  luchd- 
ràiteachais',  'nan  luchd-cumadh 
uilc,  eas-ùmhal  do  phàrantaibh, 

31  Eu-ceillidh,  'nan  luchd- 
brisidh  coimhcheangail,  gun 
ghràdh  nàdurra,  do-rèiteachaidh, 
neo-thruacanta  : 

32  Muinntir  d'  an  aithne  ceart- 
as  Dè,  (gu  bheil  iadsan  a  nì  an 
leithide  sin  do  nithibh  toillteann- 
ach  air  bàs,)  gidheadh  cha  'n  e 
mhàin  gu  bheil  iad  fèin  'gan 
dèanamh,  ach  a  ta  mar  an 
ceudna  tlachd  aca  do  'n  mhuinn- 
tir  a  nì  iad. 

CAIB.  IT. 

I  ladsan  a  ta  peacachadh,  ged  tha  iad  a' 
cronachadh  so  an  daoìnihh  eile,  cha  'n  urr- 
ainn  iad  an  leithsgeul  fèin  aghabhail,  6  agus 
is  lugha  gu  mòr  na  sin  a  dh'fheudas  iad  dol 
as  0  cheart-bhreitheanas  Dè,  ma  's  Tùdhaich 
no  Cinnich  iad.  14  Cha'n  'eil  na  Cinnich 
comasach  air  dol  as,  17  no  idir  na  h-Lidh- 
aich,  25  do  nach  'eil  feum  san  timchioll- 
ghearradh,  mur  coimhid  iad  an  lagh. 

UIME  sin  a  ta  thu  gun  leith- 
sgeul,  O  a  dhuine,  co  air 
bith  thu  a  tha  toirt  breth  :  oir  an 
uair  a  tha  thu  toirt  breth  air 
neach  eile,  tha  thu  ga  d'  dhìt- 
eadh  fèin ;  oir  thusa  a  tha  toirt 
breth,  tha  thu  dèanamh  nan 
nithe  sin  fèin. 

2  Aeli  a  xa  fios  againne  gu 
bheil  breitheanas  Dè  a  rèir  fìr- 
inn,  an  aghaidh  na  muinntir  a 
tha  dèanamh  an  leithide  sin. 

3  Agus  an  saoil  thusa  so,  O  a 
dhuine,  a  tha  toirt  breth  orra- 
san  a  nì  an  leithide  sin,  agus 
a  ta  'gan  dèanamh  thu  fèin,  gu  'n 
tèid  thu  as  o  bhreitheanas  Dè  ? 

4  No'n  dèan  thu  tarcuis  air 

'  hòst  i  i.         '  tasgaidh.        ^  onoir. 


saoibhreas  a  mhaitheis,  agus 
'fhoighidin,  agus  'fhad-fhulang- 
ais,  gun  f  hios  bhi  agad  gu  bheil 
maitheas  Dè  ga  d'  threòrachadh 
chum  aithreachais  ? 

5  Ach  a  rèir  do  chruais  agus 
do  chridhe  neo-aithreachail,  a  ta 
thu  càrnadh^  suas  feirge  dhuit 
fèin  fa  chomhair  là  na  feirge, 
agus  foillseachaidh  ceart-bhreith- 
eanais  Dè ; 

6  A  bheir  do  gach  aon  a  rèir 
a  ghnìomhara ; 

7  Dhoibh-san  a  ta  le  buanach- 
adhgu  foighidneach  ann  an  deadh 
obair,  ag  iarraidh  gknre,  agus 
urraim^,  agus  neo-bhàsmhorachd, 
a'  bheatha  mhaireannach : 

8  Ach  dhoibh-san  a  ta  conspoid- 
each,  agus  nach  'eil  ùmhal  do  'n 
fhìrinn,  ach  a  ta  ùmhal  do'n 
eucoir,  diom  agus  fearg; 

9  Amhghar  agus  teanntachd 
air  gach  anam  duine  a  ta  dèan- 
amh  uilc,  do  'n  lùdhach  air  tùs, 
agus  mar  an  ceudna  do  'n 
Ghreugach : 

10  Ach  glòir,  agus  urram,  agus 
sìth,  do  gach  duine  a  nì  maith, 
do  'n  lùdhach  air  tùs,  agus  do  'n 
Ghreugach  mar  an  ceudna : 

11  Oir  cha'n  'eil  spèis  aig  Dia 
do  phearsa  seach  a  chèile. 

12  Oir  a  niheud  as  a  pheac- 
aich  gun  an  lagh,  sgriosar  iad 
gun  an  lagh  ;  agus  a  mheud  as  a 
pheacaich  fuidh  an  lagh,  dìtear 
iad  leis  an  lagh  : 

^13  (Oir  cha'n  iad  luchd- 
èisdeachd  an  lagha  a-ifa  'nam  fìr- 
eanaibh  am  fianuis  Dè,  ach 
bithidh  luchd-dèanamh  an  lagha 
air  am  fìreanachadh\ 

*  air  an  saoradh,  air  an  glunadh  o  chionta. 

14  Oir  an  uair  a  ta  na  Cinn- 
icli  aig  nach  'eil  lagh,  a  thaobh 
nàduir  a'  dèanamh  nan  nithe  a  ta 
san  lagh,  air  dhoibh-san  a  bhi 
gun  lagh  tha  iad  'nan  lagh 
dhoibh  fèin : 

15  Muinntir  a  ta  nochdadh 
obair  an  lagha  sgrìobhta  'nan 
cridheachaibh,  air  bhi  d'  an  coguis 
a'  dèanamh  fianuis  leo,  agus  an 
smuaintean  eatorra  fèin  'gan  ag- 
airt,  no  a'  gabhail  an  leithsgeil :) 

16  San  là  anns  an  toir  Dia 
breth  air  nithibh  uaigneach 
dhaoine,  a  rèir  mo  shoisgeil-sa, 
tre  losa  Crìosd. 

17  Feuch,  goirear  lùdhach 
dhìot-sa,  agus  tha  thu  cur  dòigh 
san  lagh,  agus  a'  dèanamh  uaiU 
à  Dia ; 

18  Agus  is  aithne  dhuit  a  thoil, 
agus  a  ta  thu  a'  dearbhadh  nan 
nithe'  a's  feàrr,  air  dhuit  bhi  air 
do  theagasg  as  an  lagh, 

19  Agus  a  ta  thu  dòchasach 
gur  ceann-iuiP  thu  fèin  do  na 
doilP,  solus  dhoibh-san  a  ta  an 
dorchadas, 

20  Fear-fòghluim  do  dhaoinibh 
neo-eagnaidh,  fear-teagaisg  do 
leanabaibh,  aig  am  bheil  samh- 
ladh  an  eòlais  agus  na  fìrinn  a 
ta  san  lagh. 

21  Thusa  uime  sin  a  ta  teagasg 
neach  eile,  nach  'eil  thu  ga  d' 
theagasg  fèin  ?  thusa  a  ta  sear- 
monachadh  gun  ghoid  a  dhèan- 
amh,  am  bheil  thu  ri  goid  ? 

22  Thusa   tha  'g    ràdh  gun 
adhàltrannas  a  dhèanamh,  am 
bheil  thu  dèanamh  adhaltrann-  ! 
ais  ?  thusa  le  'n  gràin  ìodhola", 


am  bheil  thu  ri  naomh-ghoid  ? 

23  Thusa  a  ta  dèanamh  uaill  as 
an  lagh,  an  tabhair  thu,  le  bris- 
eadh  an  lagha,  eas-urram  do 
Dhia? 

24  Oir  a  ta  ainm  Dhè  a' 
faotainn  toibheim  do  'ur  taobh-sa 
am  measg  nan  Cinneach,  mar  a 
ta  e  sgrìobhta. 

25  Oir  a  ta  tairbhe  gu  fìrinn- 
each  anns  an  timchioll-ghearradh, 
ma  ghlèidheas  tu  an  lagh :  ach 
ma's  fear-brisidh  an  lagha  thu, 
tha  do  thimchioll-ghearradh  'na 
neo-thimchioll-ghearradh  dhuit, 

26  Uime  sin,  ma  ghlèidheas  an 
neo  -  thimchioll  -  ghearradh '  f ìr- 
eantachd  an  lagha,  nach  measar 
a  neo-thimchioll  -  ghearradh-san 
mar  thimchioll-ghearradh  ? 

27  Agus  nach  dìt  an  neo- 
thimchioll-ghearradh  thaobh  nà- 
duir,  a  ta  a'  coimhlionadh  an 
lagha,  thusa  a  tha  tre  'n  litir  agus 
tre  'n  timchioll-ghearradh  a'  d' 
f  hear-brisidh  an  lagha  ? 

28  Oir  cha'n  lùdhach  e-san,  a 
tha  mar  sin  o  'n  leth-muigh  ;  ag- 
us  cha'n  e  sin  an  timchioll- 
ghearradh,  a  tha  gu  follaiseach 
san  f  heoil : 

29  Ach  is  lùdhach  e-san,  a  tha 
mar  sin  san  taobh  a  stigh^;  agus 
is  e  sin  an  timchioll-ghearradh  a 
tha  sa'  chridhe,  agus  san  spiorad, 
cha  'n  ann  san  Ktir,  aig  am  bheil 
a  chliù  cha'n  ann  o  dhaoinibh, 
ach  0  Dhia. 

CAIB.  ni. 

1  Sochaìr  nan  làdhach  ;  3  nach  do  chaìll  iad: 
9  gidheadh  dh'fhdg  an  lagh  shìos  iad  mar 
an  ceudna  thaohh  peacaidh.  20  Uime  sin 
cha  'n  'eil  fcoil  air  bith  air  an  saoradh  tre  'n 


'  a'  gabhail  thichd  do  na  nithibh.  1       «  e-san  a  tha  neo-thimchiolì-ghearrta. 

-  fear-se'olaidh.       '  dallaibh.       *  dealbhan.  san  ionad  fholaichte. 

lagh,  28  ach  a  ta  na  h-uik  air  an  saoradh 
tre  chreidlmh  a  mftdin,  31  gidheadh  cha  'n 
'eil  an  lagh  air  a  chur  gu  neo-bhrigh, 

CIOD  e  uime  sin  barrachd  an 
lùdhaich  ?  no  ciod  e  tairbhe 
an  timchioll-ghearraidh  ? 

2  Is  mor  sin  air  gach  dòigh  : 
air  tùs,  do  bhrìgh  gur  ann  riu-san 
a  dh'earbadh  briathra'  Dhè. 

3  Oir  ciod  e  sin  ged'  nach  do 
chreid  cuid?  an  dèan  am  mì- 
chreidimh-san  fìrinn  Dhè  gun 
èifeachd  ? 

4  Nar  leigeadh  Dia  :  ach  biodh 
Dia  fior,  agus  gach  duine  'na 
bhreugaire ;  a  rèir  mar  a  ta  e 
sgrìobhta,  Chum  gu  bì  thu  ceart 
ann  ad  bhriathraibh,  agus  gu'n 
toir  thu  buaidh  'nuair  a  bheirear 
breth  ort. 

6  Ach  ma  mholas  ar  n-eucoir- 
ne  fìreantachd  Dhè,  ciod  a  their 
sinn  ?  am  bheil  Dia  eucorach  a 
tha  dèanamh  dìoghaltais?  (tha 
mi  a'  labhairt  mar  dhuine,) 

6  Nar  leigeadh  Dia :  no  cionn- 
us  a  bheir  Dia  breth  air  an  t- 
saoghal  ? 

7  Oir  ma  ta  fìrinn  Dhè  tre  mo 
bhrèig-sa  air  a  meudachadh  chum 
a  ghlòire-san ;  c'  ar  son  a  ta  mise 
air  mo  dhìteadh  mar  pheacach  ? 

8  Agus  c'  ar  son  nach  dèan 
sinn  olc,  chum  gu'n  tig  maith 
as  ?  (mar  a  labhrar  gu  toibheum- 
ach  umainne,  agus  mar  a  thubh- 
airt  cuid  gu  bheil  sinn  ag  ràdh,) 
muimitir  d'  am  bheiP  an  dìteadh 
a  rèir  ceartais. 

9  Ciod  uime  sin  ?  am  bheil 
barrachd  againne  ?  cha  'n  'eil  air 
aon  chor :  oir  dhearbh  sinn 
roimhe  gu  bheil  araon  na  h- 

'  orucla. 
'  a  tha 

lùdhaich  agus  na  Cinnich  uile  fo 
pheacadh ; 

10  Mar  a  ta  e  sgrìobhta,  Cha  'n 
'eil  ionracan  ann,  cha  'n  'eil  fiù  a 
h-aon  : 

11  Cha'n  'eil  neach  ann  a 
thuigeas,  cha'n  eil  neach  ann  a 
tha  'g  iarraidh  Dhè. 

12  Chlaon  iad  uile  as  an  t- 
slighe,  tha  iad  uile  mì-tharbhach  ; 
cha'n  'eil  neach  a  tha  dèanamli 
maith,  cha  'n  'eil  fiù  a  h-aon. 

13  Is  uaigh  fhosgailte  an  scòrn- 
ach  ;  labhair  iad  cealg  le  'n  teang- 
aibh ;  tha  nimh  nan  nathracha 
nimhe  fo  'm  bilibh  : 

14  Aig  am  bheil  am  beul  làn 
do  mhallachadh  agus  do  sheirbhe : 

15  Tha  an  cosan  luath  a 
dhòrtadh  fola : 

16  Tha  lèir-sgrios  agus  truaiglie 
'nan  slìghibh : 

17  Agus  slighe  na  sìthe  cha 
b'  aithne  dhoibh : 

18  Cha'n  'eil  eagal  Dè  fa 
chomhair  an  sùl. 

19  A  nis  tha  fhios  againn  ge 
b'  e  nithe  a  ta  'n  lagh  a'  labhairt, 
gur  ann  riu-san  a  ta  fuidh  'n 
lagh  a  tha  e  'gan  labhairt :  chum 
gu  druidear  gach  uile  bheul,  ag- 
us  gu'm  bì  an  saoghal  uile  air 
fhaota'inn  ciontach  am  fianuis 
Dè^ 

20  Uime  sin  cha  bhi  feoil  air 
bith  air  a  fìreanachadh^,  'na 
fhianuis-san,  tre  oibribh  an 
lagha :  oir  is  ann  tre  an  lagh  a 
ta  eòlas  peacaidh. 

21  Ach  a  nis  tha  f  ireantachd 
Dhè  air  a  foiUseachadh  as 
eugmhais  an  lagha,  a'  faotainn 

j  2  buailtcnch  do  bhreth  Dhe,  buailteach  do  dlùt- 

eadh  Dhè.  saoradh,  glanudh. 

fianuis  o  'n  lagh  agus  o  na  fàidh- 
ibh ; 

22  Eadhon  fìreantachd  Dhè  tre 
chreidimh  losa  Crìosd,  do  na  h- 
uile,  agus  air  na  h-uile  a  chreid- 
eas ;  oir  cha'n'eil  eadar-dhealach- 
adh  ann : 

23  Oir  pheacaich  na  h-uile, 
agus  tha  iad  air  teachd  geàrr^  air 
glòir  Dhè ; 

24  Air  dhoibh  bhi  air  am 
fìreanachadh  gu  saor  le  a  ghràs, 
tre  an  t-saorsa  a  ta  ann  an  losa 
Criosd : 

25  Neach  a  shònraich  Dia  'na 
ìobairt-rèitich,  tre  chreidimh  'na 
f huil,  chum  'fhìreantachd  fhoill- 
seachadh  le  maitheanas  nam 
peacanna  a  chaidh  seachad,  tre 
fhad-fhulangas  Dè  ; 

26  A  dh'fhoiUseachadh,  tha  mi 
ag  ràdh,  'f  hìreantachd-san  san  àm 
a  ta  làthair ;  chum  gu  'm  biodh  e 
cothromach,  agus  gu  'm  fìrean- 
aicheadh  e  an  tì  a  chreideas  ann 
an  losa. 

27  C'  àit  uime  sin  am  hheil 
uaill  ?  Dhruideadh  a  mach  i. 
Ciod  e  an  lagh  leis  an  do  dhruid- 
eadh  a  mach  i?  an  e  lagh  nan 
oibre  ?  Cha  'n  e  ;  ach  tre  lagh  a' 
chreidimh. 

28  Tha  sinn  uime  sin  a'  meas 
gu  bheil  duine  air  f  hìreanachadh 
tre  chreidimh  as  eugmhais  oibre 
an  lagha. 

29  An  e  Dia  nan  lùdhach  a 
mhàin  e  ?  Nach  e  mar  an  ceudna 
Dia  nan  Cinneach  ?  Gu  deimhin 
nan  Cinneach  mar  an  ceudna  : 

.30  Do  bhrìgh  gur  aon  Dia, 
a  dh'f  hìreanaicheas^  an  timchioll- 


'  fa  dheireadh^  a  dheidh-laimh. 
*  a  shaoras,  a  ghairmeas  glan. 

ghearradh  o  chreidimh,  agus  an 
neo  -  thimchioll  -  ghearradh  tre 
chreidimh. 

31  Am  bheil  sinn  uime  sin  a' 
cur  an  lagha  an  neo-bhrìgh  tre  'n 
chreidimh  ?  Nar  leigeadh  Dia : 
ach  a  ta  sinne  a'  daingneachadh^ 
an  lagha. 

CAIB.  IV. 

ì  Mheasadh  creidimh  Abrahaim  dha  mar 
fhìieantachd,  10  mundo  thimchioll-ghearr- 
adh  e.  13  Tre  chreidimh  a  mhùin  shealbh- 
aìch  e  fèin  agus  a  shliochd  an  gealladh.  16 
Is  e  Abraham  athair  nan  uile  dhaoine  a  ta 
creidsinn.  24  Bithìdh  ar  creidimh-ne 
mar  an  ceudna  air  a  mheas  dhuinn  mar 
fhìreantachd. 

CIOD  ma  ta  a  their  sinn  a 
f huair  ar  n-athair  Abraham 
a  rèir  na  feòla  ? 

2  Oir  ma  dh'fhìreanaicheadh 
Abraham  le  oibribh,  tha  aobhar 
uaill  aige,  ach  cha  'n  ann  a  thaobh 
Dhè. 

3  Oir  ciod  a  ta  an  sgriobtuir 
ag  ràdh?  Chreid  Abraham  Dia, 
agus  mheasadh  sin  da  mar  fhir- 
eantachd. 

4  A  nis  do'n  tì  a  nì  obair  cha'n 
ann  mar  ghean-maith*  a  mheas- 
ar  an  tuarasdal,  ach  mar  f  hiach- 
aibh. 

5  Ach  do  'n  ti  nach  dèan  obair, 
ach  a  ta  creidsinn  anns  an  Tì  a 
dh'fhireanaicheas  an  duine  mì- 
dhiadhaidh,  measar  a  chreidimh 
mar  fhireantachd. 

6  Amhuil  mar  a  ta  Daibhidh 
a'  cur  an  cèiU  beannachadh  an 
duine  sin  d'  am  meas  Dia  f ìreant- 
achd  as  eugmhais  oibre,  ag  ràdh, 

1  Is  beannaichte  iadsan  a 
fhuair  maitheanas  'nan  euceirt- 

a'  nenrtachadh. 
marfhàbhor. 

ibh,  agus  aig  am  bheil  am  peac- 
anna  air  am  folach. 

8  Is  beannaichte  an  tì  nach  cuir 
an  Tighearn  peacadh  as  aleth. 

9  Am  bheil  ma  ta  am  beann- 
achadh  so  teachd  air  an  timchioll- 
ghearradh  a  mhàin,  no  mar  an 
ceudna  air  an  neo-thimchioU- 
ghearradh  ?  Oir  tha  sinn  ag  ràdli 
gu  'n  do  mheasadh  creidimh  do 
Abraham  mar  flùreantachd. 

10  Cionnus  ma  ta  a  mheasadh 
dlia  e  ?  An  ann  an  uair  a  bha  e 
san  timchioll-ghearradh,  no  san 
neo-thimchioll-ghearradh  ?  Cha 
'n  ann  san  timchioll-ghearradh, 
ach  san  neo-thimchioll  ghearradh. 

11  Agas  fhuair  e  comhar  an 
timchioll-ghearraidh,  seula  fìr- 
eantachd  a'  chreidimh  a  bha  aige 
san  neo-thimchioll-ghearradli, 
chum  gu  'm  biodli  e  'na  athair 
aca-san  uile  a  ta  creidsinn  san 
neo-thimchioll-ghearradh,  chum 
gu  measadh  fìreantachd  dhoibh- 
san  mar  an  ceudna: 

12  Agus  'na  athair  an  timchioll- 
ghearraidh  dhoibh-san  nach  'eil 
a  mhàin  do  'n  timchioll-ghearr- 
adh,  ach  mar  an  ceudna  a  ta  'g 
imeachd  ann  an  ceumaibh  a' 
chreidimh  ar  n-Athar  Abrahaim, 
a  bha  aige  san  neo-thimchioll- 
ghearradh. 

13  Oir  cha  b'  ann  tre  'n  lagli  a 
thugadh  an  gealladh  do  Abra- 
ham  no  d'  a  shiol,  Gu  'm  biodh  e 
'na  oighre  air  an  t-saoghal,  ach 
tre  fhìreantachd  a'  chreidimh. 

14  Oir  ma  ta  iadsan  a  bhuin- 
eas  do  'n  lagh'nan  oighreachaibh, 
tha  creidimh  air  a  dhèanamh 
dìomhain,  agus  an  gealladh  gun 
bhrìgh : 

15  A  chionn  gu  bheil  an  lagh 
ag  oibreachadh  feirge:  oir  far 
nach  'eil  lagh,  cha  'n  'eil  an  sin 
briseadh  lagha. 

16  Uime  sin  is  ann  o  chreid- 
imh  a  ta  'n  oighreachd,  ionnus 
gu  'm  hiodh  i  tre  ghràs:  chum 
gu  'm  biodh  an  gealladh  daingean 
do  'n  t-sìol  uile,  cha  'n  ann  a 
mhàin  dhoibh-san  a  bhuineas  do 
'n  lagh,  ach  mar  an  ceudna 
dhoibh-san  a  bhuineas  do  chreid- 
imh  Abrahaim,  neach  is  e  ar  n- 
athair-ne  uile, 

17  (A  rèir  mar  a  ta  e  sgrìobh- 
ta,  Dh'òrduich  mi  thu  a'  d'  athair 
mhòran  chinneach,)  'na  làthair-sa 
anns  an  do  chreid  e,  eadhon  Dia, 
a  ta  beothachadh  nam  marbh, 
agus  a  ta  gairm  nan  nithe  sin 
nach  'eil  idir  ann  mar  gu  'm 
biodh  iad  ann : 

18  Neach  an  aghaidh  dòchais 
a  chreid  an  dòchas,  chum  gu  'm 
biodh  e  'na  athair  mhòran  chinn- 
each  ;  a  rèir  mar  a  dubhradh, 
Mar  so  bithidh  do  shliochd. 

19  Agus  air  dha  gun  bhi  an- 
mhunn  an  creidimh,  cha  do  chuir 
e  an  suim  gu  robh  a  chorp  fèin 
a  nis  marbh,  air  dha  bhi  tim- 
chioll  ceud  bliadhna  dh'aois  no 
mairbhe  bronn  Shara : 

20  Agus  cha  do  chuir  e  an 
amharus  gealladh  Dhè  le  mì- 
chreidimh  ;  ach  bha  e  làidir  an 
creidimh,  a'  toirt  ghMre  do  Dhia: 

21  Agus  bha  làn-deimhin  aige, 
an  fi  a  thug  an  gealladh,  gur 
comasach  e-san  air  a  choimhlion- 
adh. 

22  Agus  uime  sin  mheasadh 
so  dhasan  mar  f  hìreantachd. 

23  A  nis  cha  b'  ann  air  a  shon^ 

san  a  mhàin  a  sgrìobhadh,  gu  'n 
do  mheasadh  so  dha  ; 

24  Ach  air  ar  son-ne  mar  an 
ceudna,  d'  am  measar  e,  ma 
chreideas  sinn  ann-san  a  thog 
suas  losa  ar  Tighearn  o  na 
marbhaibh, 

25  A  thugadh  thairis  air  son 
ar  ciontaidh,  agus  a  thogadh  suas 
a  ris  air  son  ar  fìreanachaidh. 

CAIB.  V. 

1  Air  dliuinn  bhi  air  ar  saoradh  o  chionta 
peacaidJi  tre  chreidimh,  tha  sìth  againn  rì 
Z>ia,  agus  gàirdeachas  ann  un  dòchas:  8  do 
hhrìgh  gu  'n  d'  fhuair  sìnn  reite  tre  fhuil 
Chrìosd,  'nuair  bu  naimhde  sinn,  is  mò  gu 
r.iòr  na  sìn  a  shaorar  sinn  a  nis  uir  dhuinn 
an  rèite  ^iaotainn.  12  Mar  a  thàinig  peac- 
adh  agus  bàs  tre  Adhamh,  is  mò  gu  mòr  na 
sin  à  tha fireantachd  agus  beatha  tre  losa 
Crìosd.  20  Far  an  robh  peacadh  niòr  thug 
gràs  barrachd. 

UIME  sin  air  dhuinne  bhi  air 
ar  fìreanachadh^  tre  chreid- 
imh,  tha  sìth  againn  ri  Dia,  tre 
ar  Tighearn  losa  Crìosd : 

2  Tre  'm  bheil  againn  mar  an 
ceudna  slighe  gu  dol  a  steach  tre 
chreidimh  chum  a'  ghràis  so  anns 
am  bheil  sinn  'nar  seasamh,  agus 
a  ta  sinn  a'  dèanamh  gàirdeach- 
ais  an  dòchas^  glòire  Dhè. 

3  Agus  cha  'n  e  a  mhàin, 
ach  a  ta  sinn  mar  an  ceudna  a' 
dèanamh  uaill  ann  an  trioblaid- 
ibh,  do  bhrìgh  gu  bheil  fios  ag- 
ainn  gu  'n  oiljrich  trioblaid' 
foighidin ; 

4  Agus  foighidin,  dearbhadh* ; 
agus  dearbhadh,  dòchas : 

5  Agus  cha  nàraich  an  dòchas, 
do  bhrìgh  gu  bheil  gràdh  Dhè 

*  saoradh,  glanadh  o  chionta. 
^  earbsa,  dùil.  ^àmhghar. 
*fidreachadh,fein-fhiosrachadh, 

air  a  dhòrtadh  a  mach  ann  ar 
cridheachaibh,  tre  'n  Spiorad 
Naomh  a  thugadh  dhuinne. 

6  Oir  air  dhninne  bhi  fathast 
gun  neart,  ann  an  àm  iomchuidh 
bliàsaich  Crìosd  air  son  nan 
daoine  neo-dhiadhaidh. 

7  Oir*  is  gann  a  dh'f  huilingeas 
duine  bàs  air  son  duine  choth- 
romaich;  ach  theagamh  gu  'm 
biodh  aig  neach  èigin  do  mhis- 
nich  eadhon  bàs  f  hulang  air  son 
duine  mhaitli. 

8  Ach  a  ta  Dia  a'  moladh  a 
ghràidh  fèin  duinne,  do  bhrìgh 
an  uair  a  bha  sinn  fathast  'nar 
peacaich  gu'n  d'fhuiling  Criosd 
bàs  air  ar  son. 

9  Is  mò  gu  mòr^  uime  sin,  air 
dhuinn  a  nis  bhi  air  ar  fìrean- 
achadh  tre  'fhuill,  a  shaorar^ 
trìd-san  o  fheirg  sinn. 

10  Oir  ma  'se  air  dhuinn  bhi 
'nar  naimhdibli,  gu  'n  d'  rinneadh 
rèidh  ri  Dia  sinn  tre  bhàs  a 
Mhic;  is  mò  gu  mòr,  air  dhuinn 
bhi  air  ar  dèanamh  rèidh,  a 
shaorar  tre  a  bheatha  sinn. 

11  Agus  cha  'n  e  mhàin  sin, 
ach  a  ta  sinn  a'  dèanamh  gàird- 
eachais  an  Dia,  tre  ar  Tighearna 
losa  Crìosd,  tre  an  d'  fhuair  sinn 
a  nis  an  rèite. 

12  Uime  sin  mar  a  thàinig 
peacadh  a  steach  do  'n  t-saoghal 
tre  aon  duine,  agus  bàs  tre  'n 
pheacadh,  mar  sin  mar  an  ceud- 
na  thàinig  bàs  air  na  h-uile 
dhaoinibh;  do  blirìgh  gu  'n  do 
pheacaich  iad  uile  \ 

13  Oir  gus  an  lagh,  bha  peac- 

*  A  nis.         Is  mòr  is  mò. 

'  thèarnar,  shàbhalar. 

8  ann-san  san  do  pheacaich  nu  h-nile. 

adh  anns  an  t-saoghal:  ach  cha 
chuirear  peacadh  à  leth  dhaoine 
far  nach  'eil  lagh. 

14  Gidheadh,  rìoghaich  am 
bàs  o  Adhamh  gu  Maois,  eadhon 
air  an  dream  nach  do  pheacaich 
a  rèir  coslais  eas-ùmlachd 
Adhaimh,  neach  is  e  samhladh ' 
an  Ti  ud  a  bha  ri  teachd : 

15  Ach  cha  'n  ann  mar  an 
cionta,  a  tha  'n  saor-thiodhlac. 
Oir  ma  fhuair  mòran  bàs  tre 
chionta  aoin,  is  mò  gu  mòr  na 
sin  a  tha  gràs  Dhè,  agus  an 
tiodhlac  troimh  ghràs  a  ta  tre 
aon  duine,  losa  Crìosd,  pailte  do 
mhòran. 

16  Agus  cha  'n  ann  mar  tre 
aon  duine  a  pheacaich  mar  sin 
a  tha  'n  tabhartas:  oir  hha  am 
breitheanas  tre  aon  chionta,  chum 
dìtidli :  ach  a  ta  'n  saor-thabhart- 
as  0  mhòran  chiontaibh  chum 
fìreanachaidh. 

17  Oir  ma  's  e  as  tre  chionta 
aoin  duine  gu  'n  do  rìoghaich  am 
bàs  tre  aon,  is  mò  gu  mòr  na  sin 
a  rioghaicheas  iadsan,  a  gheibh 
pailteas  gràis,  agus  tabhartais  na 
fireantachd,  ann  am  beatha  tre 
aon,  eadhon  Tosa  Crìosd. 

18  Uime  sin  mar  tre  chionta 
aoin  duine^  a  thàinig  hreitheanas 
air  na  h-uile  dhaoinibh  chum 
ditidh,  is  amhuil  sin  mar  an 
ceudna  tre  fhìreantachd  aoin* 
thàinig  an  saor  thiodhlac  air  na 
h-uile  dhaoinibh  chum  fìrean- 
achaidh  na  beatha. 

19  Oir  mar  tre  eas-ùmhlachd 
aoin  duine  a  rinneadh  mòran 
'nam  peacaich,  is  amhuil  sin  tre 

*  mmhlachas,  comh-choslas,  dealbh. 
'  tre  aon  pheacadh.  '  tre  aon  chionta. 

ùmhlachd  aoin  duine  a  nithear 
mòran  'nam  fìreanaibh. 

20  Ach  thàinig  an  lagh  a 
steach,  chum  gu  meudaichteadh 
an  cionta :  ach  far  an  do  mheud- 
aicheadh  am  peacadh,  bu  ro- 
mhò  a  mheudaicheadh  gràs : 

21  Chum  as  mar  a  rioghaich 
am  peacadh  chum  bàis,  mar  sin 
gu  'n  rìoghaicheadh  gràs  tre  f  hìr- 
eantachd  chum  na  beatha  mair- 
eannaich,  tre  losa  Crìosd  ar  Tigh- 
earn. 

CAIB.  VI. 

1  Cha  n  fheud  sinn  ar  heatha  a  chaitheadh 
am  peacadh  ;  oir  a  ta  sinn  marhh  dha  mar 
thn  'm  baisteadh  a'  deaì'hhadh.  12  Na 
biodh  rìoghachd  aig  a' pheacadh  nì's  »hò, 
18  do  bhfigh  gu  'n  d'  thug  sinn  sinn  fein 
thairis  do  sheirbhis  na  f ireantachd.,  23 
agus  a  chionn  gur  e  am  bàs  tuarasdal  a' 
pheacaidh. 

CIOD  ma  ta  a  their  sinn  ?  Am 
buanaich  sinn  am  peacadh, 
chum  gu  meudaichear  gràs  ? 

2  Nar  leigeadh  Dia:  cionnus 
a  dh'fheudas  sinne  a  ta  marbh 
do  'n  pheacadh,  ar  beatha  a 
chaitheadh  ni  's  fàide  ann  ? 

3  Nach  'eil  fhios  agaibh,  a 
mheud  againn  as  a  bhaisteadh 
ann  an  losa  Crìosd,  gu  'n  do 
bhaisteadh  chum  a  bhàis  sinn  ? 

4  Air  an  aobhar  sin  dh'adh- 
laiceadh  sinn  maille^  ris  tre  'n 
bhaisteadh  chum  bàis :  ionnus 
mar  a  thogadh  Crìosd  suas  o  na 
marbhaibh  le  glòir''  an  Athar, 
mar  sin  gu  gluaiseamaid-ne  mar 
an  ceudna  ann  an  nuadhachd 
beatha. 

5  Oir  ma  chaidh  ar  suidheach- 
adh  maraon  ann  an  coslas  a' 
bhàis,  bithidh  sinn  mar  an  ceudna 

*  tre  aon  fhìreantachd.  '  maraon, 

cumhachd. 

air  ar  suidheachadh  ann  an  coslas 
'aiseirigh. 

6  Air  fhios  so  a  bhi  againn, 
gu  bheil  ar  seann  duine  air  a 
chèusadh  maille  ris,  ionnus  gu  'm 
biodh  corp  a'  pheacaidh  air  a 
sgrios,  chum  à  so  suas  nach 
dèanamaid  seirbhis  do  'n  pheac- 
adh. 

7  Oir  an  tì  a  fhuair  bàs  rinn- 
eadh  saor  e  o  'n  pheacadh. 

8  A  nis  ma  fhuair  sinn  bàs 
maille  ri  Crìosd,  tha  sinn  a' 
creidsinn  gu  'm  bì  sin  beò  maille 
ris  mar  an  ceudna : 

9  Air  dhuinn  fios  a  bhi  againn 
air  do  Chrìosd  èirigh  o  na  marbh- 
aibh,  nach  bàsaich  e  ni  's  mò ; 
cha  'n  'eil  tighearnas  aig  a'  bhàs 
ni  's  mò  air. 

10  Oir  a  mheud  gu  'n  d'  f  huair 
e  bàs,  is  ann  do  'n  pheacadh  a 
f  huair  e  bàs  aon  uair  a  tnhàin : 
ach  a  mheud  gu  bheil  e  beò,  is 
ann  do  Dhia  a  ta  e  beò. 

11  Mar  sin  mar  an  ceudna 
measaibh-sa  gu  bheil  sibh  fèin 
gu  deimhin  marbh  do  'n  pheacadh, 
ach  beò  do  Dhia  tre  losa  Crìosd 
ar  Tigliearna. 

12  Air  an  aobhar  sin  na  rìogh- 
aicheadli  am  peacadh  ann  bhur 
corp  bàsmhor,  air  chor  as  gu  'n 
tusadh  sibh  iimhlachd  dha  'na 
ana-miannaibh. 

13  Agus  na  tugaibh  bhur  builì 
'nanarmaibh  euceirt^  do'n  pheac- 
adh ;  ach  thugaibh  sibh  fèin  do 
Dhia,  mar  dhream  a  ta  beò  o  na 
m.arbhaibh,  agus  bhur  buill  'nan 
armaibh  lìreantachd  do  Dhia. 

14  Oir  cha  bhi  aig  a'  pheacadh 
tighearnas  oirbh  :  oir  cha  'n  'eil 

'  eucorach. 

sibh  fuidh  'n  lagh,  ach  fuidh 
ghràs. 

15  Ciod  uime  sin  ?  am  peac- 
aich  sinn,  do  bhrìgh  nach  'eil 
sinn  fuidh  'n  lagh,  ach  fuidh 
ghràs?    Nar  leigeadh  Dia. 

16  Nach  'eil  fhios  agaibh,  an 
tì  d'  an  toir  sibh  sibh  fèin  mar 
sheirbhisich  chum  ùmhlachd, 
gur  seirbhisich  sibh  do  'n  tì  d'  an 
dèan  sibh  ùmhlachd ;  ma  's  ann 
do  'n  pheacadh  chum  bàis,  no  do 
lìmhlachd  chum  fìreantachd. 

17  Ach  buidheachas  do  Dhia, 
an  dèigh  dhuibh  a  bhi  'nur  seirbh- 
isich  do  'n  pheacadh,  gu  'n  d' 
thug  sibh  o  bhur  cridhe  ùmh- 
lachd  do  'n  chumadh  teagaisg  sin 
d'  an  d'  thugadh  sibh  thairis^. 

18  Air  dhuibh  ma  ta  bhi  air 
blmr  dèanamh  saor  o  'n  pheacadh, 
rinn  sibh  seirbhis  do  'n  lliirean- 
tachd. 

19  Tha  mi  labhairt  mar  dhuine, 
air  son  anmhuinneachd  bhur 
fèola-sa:  oir  mar  a  thug  sibh 
bhur  buill  mar  sheirbhisich  do 
neò-ghloine,  agus  do  euceart 
chum  euceirt,  amhuil  sin  a  nis 
thugaibh  bhur  buiU  mar  sheirbh- 
isich  do  'n  fhireantachd,  chum 
naomhachd. 

20  Oir  an  uair  a  bha  sibh  'nur 
seirbhisich  do  'n  pheacadh,  bha 
sibh  saor  o  'n  f  hireantachd. 

21  Air  an  aobhar  sin  ciod  an 
toradh  a  bha  agaibh  an  sin  anns 
na  nithibh  sin,  a  ta  nis  a'  cur 
nàire  oirbh  ?  oir  is  e  crioch  nan 
nithe  sin  am  bàs. 

22  Ach  a  nis  air  dhuibh  bhi 
saor  o  'n  pheacadh,  agus  'nur 

'  l  ìs  an  do  cliomh-chuma  li  sibh,  a  thnyadh 
dhuihh. 

seirbhisich  do  Dhia,  tha  bhur 
toradh  agaibh  chum  naomhachd, 
agus  a'  chrìoch  a'  bheatha  mhair- 
eannach. 

23  Oir  is  e  tuarasdal  a'  pheac- 
aidh  am  bàs:  ach  is  e  saor- 
tliiodhlac '  Dhè  a'  bheatha  mhair- 
eannach,  tre  losa  Crìosd  ar  Tigh- 
earna. 

CAIB.  VII. 

1  Cha  'n  'eìl  aig  a7i  lagh  cumhachd  os  ceann 
duine  ni  's  faide  7ia's  bcò  e.  4  Ach  tha  sinne 
marhh  do  'n  lagh  ;  7  gìdheadh  cha  '71  'eil  an 
lagh  'na  pheacadh,  12  ach  naomh,  ceart, 
agus  maith,  Sjc. 

NACH  'eil  fhios  agaibh,  a 
bhràithre,  (oir  is  ann  riu- 
san  d'  an  aithne  an  lagh  a  ta  mi 
labhairt,)  gu  bheil  tighearnas  aig 
an  lagh  air  duine,  am  fad  is  beo  e? 

2  Oir  a'  bhean  a  ta  pòsda  ri 
fear,  tha  i  ceangailte  leis  an  lagh 
r'  a  fear  am  fad  is  beò  e  :  ach  ma 
gheibh  a  fear  bàs,  tha  i  fuasgailte 
o  lagh  a  fir. 

3  Uime  sin  am  feadh  is  beò  a 
fear,  ma  phòsar  i  ri  fear  eile, 
goirear  ban  -'adhaltranach  dh'i : 
ach  ma  gheibh  a  fear  bàs,  tha  i 
saor  o  'n  lagh  sin,  air  chor  as  nach 
ban-adhaltranach  i,  ged  robh  i 
aig  fear  eile. 

4  Air  an  aobhar  sin,  mo 
bhràithre,  tha  sibhse  mar  an 
ceudnamarbhdo'n  lagh  tre  chorp 
Chrìosd  ;  ionnus  gu'm  biodh  sibh 
pòsda  ri  fear  eile,  eadhon  ris-san 
a  thogadh  o  na  marbhaibh,  chum 
gu  'n  tugamaid  toradh  a  mach  do 
Dhia. 

5  Oir  an  uair  a  bha  sinn  san 
fheoil,  bha  miannan  nam  peac- 
anna,  tre  'n  lagh,  ag  oibreachadh 

'  ghiliht.  -  hallaibh. 

'  air  dhm7in  bàsachadh  do  'n  nì. 

ann  ar  builP,  chum  toradli  a 
thoirt  a  mach  gu  bàs. 

6  Ach  a  nis  tha  sinn  air  ar 
dèanamh  saor  o  'n  lagh,  air  dha 
sin  a  bhi  marbh  ^  leis  an  do  chum- 
adh  sinn  ;  chum  gu  'n  dèanamaid 
seirbhis  ann  an  nuadhachd  spìor- 
aid,  agus  cha  'n  ann  an  seanachd 
na  litreach. 

7  Ciod  uime  sin  a  their  sinn  ? 
am  bheil  an  lagh  'na  pheacadh  ? 
Nar  leigeadh  Dia.  Ni  h-eadh, 
chab'  àithne  dhomh  peacadh,  ach 
tre  'n  lagh  :  oir  cha  bhiodh  eòlas 
agam  air  sannt,  mur  abradh  an 
lagh,  Na  sanntaich*. 

8  Ach  air  do  'n  pheacadh  fàth^ 
a  ghlacadh  tre  'n  àithne,  dh'- 
oibrich  e  annam  gach  uile  ghnè 
an-tograidh  :  oir  as  eugmhais  an 
lagha  bha  'm  peacadh  marbh. 

9  Oir  bha  mise  beò  as  eug- 
mhais  an  lagha  uair-èigin :  ach 
air  teachd  do  'n  àithne,  dh'ath- 
bheothaich  am  peacadh,  agus 
fhuair  mise  bàs. 

10  Agus  an  àithne  a  dJiòrd- 
uicheadh  chum  beatha,  fhuaradh 
dhomh-sa  chum  bàis  i. 

11  Oir  air  do  'n  pheacadh  fàth 
a  ghlacadh  tre  'n  àithne,  mheall 
e  mi,  agus  le  sin  mharbh  e  mi. 

12  Air  an  aobhar  sin  tha  'n 
lagh  naomh  ;  agus  a  ta  'n  àithne 
naomh,  agus  cothromach,  agus 
maith. 

13  Uime  sin  an  d'  rinneadh  an 
ni  sin  a  bha  maith,  na  bhàs 
domhsa  ?  Nar  leigeadh  Dia. 
Ach  am  peacadh,  chum  gu  faic- 
teadh^  gur  peacadh  e,  ag  oib- 
reachadh  bàis  annam-sa,  leis  an 

^  miannaich.  '  cothrom. 

^  kigteadh  ris. 

ni  sin  a  ta  maith ;  chum  tre  'n 
àithne  gu  'm  fàsadh  am  peacadh 
ro  pheacach. 

14  Oir  a  ta  fhios  againne  gu 
bheil  an  lagh  spioradail :  ach  a 
ta  mise  feòlmhor,  air  mo  reiceadh 
fuidh  'n  pheacadh. 

15  Oir  an  ni  a  ta  mi  dèanamh, 
cha  taitneach  leam  e  :  oir  an  ni 
a  b'  àill  leam,  cha  'n  e  a  ta  mi  a' 
dèanamh ;  ach  an  ni  a  's  fuathach 
leam,  is  e  sin  a  ta  mise  a'  dèan- 
amh. 

16  Uime  sin  ma  tha  mi  dèan- 
amh  an  ni  nach  b'  àill  leam,  tha 
mi  'g  aontachadh  leis  an  lagh, 
gu  bheil  e  maith. 

17  A  nis  ma  ta  cha  mhise  ni  's 
mò  a  tha  dèanamh  so,  ach  am 
peacadh  a  tha  gabhail  còmh- 
nuidh  annam. 

18  Oir  a  ta  fhios  agam,  ann- 
am-sa,  (sin  ri  ràdh,  ann  am 
fheoi],)  nach  'eil  maitli  sam  bith 
a'  gabliail  còmhnuidh  :  oir  tlia  'n 
toil  a  làthair  maille  rium,  ach 
dòigh  sam  hitli  clium  maith  a 
dhèanamli  cha  'n  'eil  mi  faot- 
ainn^ 

19  Oir  cha  'n  'eil  mi  dèanamh^ 
am  maitli  bu  niliiann  leam  :  ach 
an  t-olc  nacli  b'  àiU  leam,  is  e  sin 
a  ta  mi  a'  dèanamh. 

20  A  nis  ma  tha  mi  a'  dèanamh 
an  ni  nach  b'  àill  leam,  clia  mliise 
ni  's  mò  a  ta  dèanamh  so,  ach  am 
peacadh  a  tha  gabliail  còmh- 
nuidli  annam. 

21  Uime  sin  tha  mi  faotainn 
lagha,  'nuair  a  b'  àill  leam  am 
maith  a  dhèanamh,  gu  bheil  an 
t-olc  a  làthair  agam. 

22  Oir  a  ta  tlachd  agam  an 

^  ni /aigheam.  ^  ni  'n  dèanam. 

lagh  Dhè,  a  rèir  an  duine  an 
taobli  a  stigh  : 

23  Ach  tha  mi  faicinn  lagha 
eile  a'  m'  bhuill  a'  cogadli  an 
aghaidh  lagha  m'  inntinn,  agus 
ga  m'  thoirt  am  bruid  do  lagh  a' 
jjheacaidh,  a  ta  ann  am  bhuill. 

24  Och  is  duine  truagli  mi !  cò 
a  shaoras  mi  o  chorp  a'  bhàis  so  ? 

25  Tha  mi  toirt  buidlieachais 
do  Dhia^,  tre  losa  Crìosd  ar 
Tighearna.  Uime  sin,  tha  mise 
fèin  leis  an  inntinn  a'  dèanamh 
seirbhis  do  lagh  Dhè ;  ach  leis 
an  fheoil  do  lagh  a'  pheacaidh. 

CAIB.  VIII. 

1  Tha  iadsan  a  ta  ann  an  Criosd,  ayus  d 
caitheadh  am  heatha  a  ri'ir  an  Spioraid, 
saor  0  dhìteadh.  5  Ciod  an  cron  a  thig  o  'n 
fheoil,  14  agus  ciod  am  maith  a  thig  o  'n 
Spiorad;  17  agus  ciod  e  a  hhi  'nar  cloinn 
do  Dhia  ;  19  dream  aig  am  bheil,  roimh  na 
h-uile  nithe,  dèidh  air  an  saorsa  SjC. 

AIR  an  aobhar  sin  cha  'n  'eil 
a  nis  dìteadh  sam  bith  do 
'n  dream  sin  a  tha  ann  an  losa 
Crìosd,  a  tha  gluasad"*  cha  'n  ann 
a  rèir  na  feòla,  ach  a  rèir  an 
Spioraid. 

2  Oir  shaor  lagh  Spioraid  na 
beatha,  ann  an  losa  Crìosd,  mise 
o  lagh  a'  pheacaidh  agus  a'  bhàis. 

3  Oir  an  ni  nach  robh  an  comas 
do  'n  lagli  a  dhèanamh,  do  bhrìgh 
gu  robh  e  anmhunn  tre  'n  f  heoil, 
ag  cur  a  Mhic  fèin  do  Dhia  an 
coslas  feòla  peacaich,  agus  'na 
ìohairt  air  son  peacaidh,  dhìt  e 
am  peacadh  san  f  heoil : 

4  Chum  gu  'm  biodh  fìrean- 
tachd  an  lagha  air  a  coimhlion- 
adh  annainne,  a  tha  gluasad  cha 
'n  ann  a  rèir  na  feòla,  ach  a  rèir 
an  Spioraid. 

^  ghrùs  Dhè.  ^  a'  siuhhaì,  ag  imcachd 

5  Oir  an  dream  a  ta  a  rèir  na 
feòla,  tlia  an  aire  air  na  nitliibli 
sin  a  bhuineas  do  'n  f  heoil ;  ach 
an  dream  a  ta  rèir  an  Spioraid, 
air  na  nithibh  sin  a  bhuineas 
do  'n  Spiorad. 

6  Oir  an  inntinn  fheòlmhor  is 
bàs  i ;  ach  an  inntinn  spioradail 
is  beatha  agus  sìth '  i : 

7  Do  bhrìgh  gur  naimhdeas  an 
inntinn  fheòlmhor  an  agliaidh 
Dhè  ;  oir  cha  'n  'eil  i  ùmhal  do 
lagli  Dhè,  agus  cha  mhò  a  tha  'n 
comas  d'  i  bhi. 

8  Uime  sin  cha  'n  urrainn  iad- 
san  a  tlia  san  fheoil  Dia  a  thoil- 
eachadli. 

9  Ach  cha  'n  'eil  sibhse  san 
fbeoil,  ach  san  Spiorad,  ma  tha 
Spiorad  Dhè  a'  gabliail  còmh- 
nuidh  annaibli.  A  nis  mur  'eil 
Spiorad  Chrìosd  aig  neach,  cha 
bhuin  e  dha. 

10  Agus  ma  tha  Crìosd  ann- 
aibh,  tha  'n  corp  marbh  gu 
deimhin  a  thaobh  peacaidh ;  ach 
is  beatlia  an  spiorad  a  thaobh* 
fìreantachd. 

11  Ach  ma  tha  Spiorad  an  Tì 
a  thog  losa  o  na  marbhaibh  a' 
gabhail  còmhnuidh  annaibh,  an 
Tì  a  thog  Crìosd  o  na  marbhaibh, 
beothaichidli  e  mar  an  ceudna 
bhur  cuirp  bhàsmhor-sa,  tre  a 
Spiorad-san  a  ta  chòmlmuidh 
annaibh. 

12  Uime  sin,  a  bhràithre,  tha 
sinn  fo  fhiachaibh,  cha  'n  ann 
do  'n  fheoil,  chum  ar  beatha  a 
chaitheadh  a  rèir  na  feòla. 

13  Oir  ma  chaitheas  sibh  bhur 
beatha  a  rèir  na  feòla,  gheibh 
sibh  bàs :  ach  ma  mharbhas  sibh 

^  sìothchaint.    ^  tre,  air  sgàth.    ^  èigh,gairm. 

tre  'n  Spiorad  gnìomhara  na 
colla,  bithidh  sibh  beò. 

14  Oir  a  mheud  's  a  ta  air  an 
treòrachadh  le  Spiorad  Dhè,  is 
iad  mic  Dhè. 

15  Oir  cha  d'  f  huair  sibh  Spior- 
ad  na  daorsa  a  rìs  chum  eagail ; 
ach  fhuair  sibh  Spiorad  na  h- 
uchd-mhacachd,  tre  an  glaodh^ 
sinn,  Abba,  Athair. 

16  Tha  an  Spiorad  fèin  a'  dèan- 
amh  fianuis  maille  r'  ar  spiorad- 
ne,  gur  sinn  clann  Dhè  : 

17  Agus  ma  's  clann  is  oigh- 
reachan ;  oiglireaclian  air  Dia, 
agus  còmh-oighreaclian  maille  ri 
Crìosd :  ma  's  e  is  gu  'm  fuiling 
sinn  maille  ris,  chum  gu  glòr- 
aicliear  sinn  maille  ris  mar  an 
ceudna. 

18  Oir  tha  mi  a'  measadh  nach 
airidli  fulangais  na  h-aimsir  a  ta 
làthair  bhi  air  an  coimhmeas  ris 
a'  ghlòir  a  dh'fhoillsichear  ann- 
ainn. 

19  Oir  a  ta  dùil  dhùrachdach 
a'  chruthachaidh^  a'feitheamh  ri 
foillseachadh  cloinne  Dliè. 

20  Oir  chuireadh  an  cruthach- 
j  adli  fo  dhìomhanas,  cha  'n  ann  le 
I  'thoil,  ach  trid-san  a  chuir  fo 

dliiomhanas  e  ; 

21  An  dòchas  gu  'n  saorar  an 
crutliachadh  fèin  fòs  o  dhaorsa 
na  truaillidheachd,  gu  saorsa 
glòrmhor  cloinne  Dhè. 

22  Oir  a  ta  fliios  againne  gu 
bheil  an  cruthachadh  uile^  ag 
osnaich,  agus  am  pèin  gu  lèir, 
mar  mhnaoi  ri  saothair,  gus  an 
àm  so  : 

23  Agus  cha  'n  e  50  a  mhàin, 
ach  sinn  fèin  mar  an  ceudna,  aig 

I   -,  — 

*  a  chreutair.        '  gach  uile  chreutair. 

am  blieil  ceud  thoradh  an  Spior- 
aid,  tha  eadhon  sinne  ag  osnaich 
annainn  fèin,  a'  feithearah  ris  an 
uchd-mhacachd,  eadhon  saorsa  ar 
cuirp. 

24  Oir  is  ann  le  dòchas  a 
shaorar  sinn  :  ach  dòchas  a  chith- 
ear,  clia  dòchas  e  :  oir  an  ni  a  ta 
an  duine  faicinn,  c'  ar  son  a  bhios 
dòchas  aige  ris  ? 

25  Ach  ma  tha  dòchas^  againn 
ris  an  ni  nacli  'eil  sinn  a'  faicinn, 
feithidh  sinn  gu  foighidneach  ris. 

26  Tha  an  Spiorad  fèin  mar  an 
ceudna  a'  dèanamh  còmhnaidh  le 
ar  n-anmhuinneachd :  oir  cha  'n 
aithne  dhuinn  ciod  a  ghuidh- 
eamaid  mar  bu  chòir  dhuinn  ; 
ach  a  ta  an  Spiorad  fèin  a'  dèan- 
amh  eadar-ghuidhe  ^  air  an  son  le 
osnaibh  do-labhairt. 

27  Agus  is  aithne  dhasan  a  ta 
rannsachadh  nan  cridheachan 
ciod  i  inntinn  an  Spioraid,  do 
bhrìgh  gu  bheil  e  a'  dèanamh 
eadar-ghuidhe  air  son  nan  naomh 
a  rèir  toil  Dè. 

28  Agus  a  ta  f  hios  againn  gu  'n 
comh-oibrich  na  h-uile  nithe 
chum  maith,  do  'n  dream  aig  an 
blieil  gràdh  do  Dhia,  eadhon 
dhoibh-san  a  ghairmeadh  a  rèir 
a  rùin. 

29  Oir  an  dream  a  roimh- 
aithnich  e,  roimh-òrduich  e  iad 
mar  an  ceudna  chum  bhì  comh- 
chosmhuil  ri  ìomhaigh^  a  Mhic, 
chum  gu'mbiodh  e-san'na  cheud- 
ghin  am  measg  mòrain  bhràithre. 

30  Agus  an  dream  a  roimh- 
òrduich  e,  ghairm  e  iad  mar  an 
ceudna  :  agus  an  dream  a  ghairm 


'  sàil. 
'  dealbh. 

e,  dh'fhìreanaich  e  mar  an  ceud- 
na  :  agus  an  dream  a  dh'fhir- 
eanaich  e,  ghlòraich  e  mar  an 
ceudna, 

31  Ciod  uime  sin  a  their  sinn 
ris  na  nithibh  sin  ?  Ma  tha  Dia 
leinn,  cò  dììflieudas  hhi  'nar  n- 
aghaidh  ? 

32  An  Tì  nach  do  chaomhain 
a  Mhac  fèin,  ach  a  thug  thairis  e 
air  ar  son-ne  uile,  cionnus  maille 
ris-san  nach  toir  e  mar  an  ceud- 
na  dhuinn  gu  saor  na  h-uile 
nithe  ? 

33  Cò  a  chuireas  coire  sam 
bith  à  leth  daoine  taghta  Dhè  ? 
Is  e  Dia  a  dh'fhìreanaicheas*. 

34  Cò  a  dhìteas  1  Is  e  Crìosd  a 
fhuair  bàs,  seadh  tuilleadh  fòs,  a 
dh'èirich  a  rls,  agus  a  ta  air  deas 
làimh  Dhè,  neach  a  ta  mar  an 
ceudna  a'  dèanamh  eadar-ghuidhe 
air  ar  son-ne. 

35  Cò  a  sgaras^  sinn  o  ghràdh 
Chrìosd  ?  an  dèan  trioblaid,  no 
àmhghar,  no  geur-leanmhuinn, 
no  gorta,  no  lomnochduidh,  no 
cunnart,  no  claidheamh? 

36  (A  rèir  mar  a  ta  e  sgriobh- 
ta,  Air  do  shonsa  mharbhadh  sinn 
rè  an  là ;  mheasadh  sinn  mar 
chaoraich  chum  marbhaidh.) 

37  Ni  h-eadh,  ach  anns  na 
nithibh  sin  uile  tha  sinn  a'  toirt 
tuilleadh  agus  buaidh,  trid-san  a 
ghràdhaich  sinn. 

38  Oir  a  ta  dearbh  -  bheachd 
agam,  nach  bi  bàs,  no  beatha,  no 
aingil,  no  uaclidaranachda,  no 
cumhachda,  no  nithe  a  ta  làth- 
air,  no  nithe  a  ta  ri  teachd, 

39  No  àirde,  no  doimhne,  no 

^  a  shaoras,  a  ghairmeas  glan  o  chionta. 
'  dhealaicheas. 

creutair  sam  bith  eile,  comasach 
air  sinne  a  sgaradh  o  ghràdh 
Dhè  a  ta  ann  an  losa  Crìosd  ar 
Tighearn. 

CAIB.  IX. 

1  Tha  Pòl  doilìch  aìr  son  nan  lùdhach.  7 
Cha  h'  iad  sliochd  Abrahaim  uile  cìann  a' 
yhealluidh.  18  Tha  Dia  a'  dèaìiamh  troc- 
air  air  an  dream  a  's  toil  leis.  21  Feud- 
aidh  an  cumadaìr  an  ni  a  's  àill  leis  a 
dhèanamh  ris  a'  chriadh.  25  Tha  gairm 
nan  Cinneach,  agus  cur-air-cul  nan  lìidh- 
ach  air  an  roimh-innseadh,  Sjc. 

ATA  mi  a'  labhairt  na  fìr- 
inn  ann  an  Crìosd,  cha  dèan 
mi  breug,  (air  bhi  do  m'  choguis 
a'  dèanamh  fianuis  domh  san 
Spiorad  Naomh :) 

2  Gu  bheil  doilgheas  mòr  orm, 
agus  cràdh  air  mo  chridhe  an 
còmhnuidh. 

3  Oir  gliuidhinn  mi  fèin  a  bhi 
dealaichte  ^  o  Chrìosd,  air  son  mo 
bhràithre,  mo  luchd-dàimh  a 
thaobh  na  feòla : 

4  A  ta  'nan  Israelich  ;  d'  am 
hnn  an  uchd-mhacachd,  agus  a' 
ghlòir,  agus  na  coimhcheangail, 
agus  tabhairt  an  lagha,  agus 
seirbhis  Dè,  agus  na  geallanna  ; 

5  D'  am  buin  na  h-aithriche, 
agus  o'm  bheil  Crìosd  a  thaobh 
na  feòla,  neach  is  e  Dia  os  ceann 
nan  uile,  beannaichte  gu  sìor- 
ruidh.  Amen. 

6  Cha  'n  e  gu  bheil  focal  Dè 
gun  èifeachd.  Oir  cha  'n  Israel- 
ich  iadsan  uile  a  ta  o  Israel : 

7  Agus  ni  mò  do  bhrìgh  gur 
sliochd  do  Abraham  iad,  a  ta  iad 
uile  'nan  cloinn  :  ach,  Ann  an 
Isaac  ainmichear  do  shiol. 

8  Is  e  sin  ri  ràdh,  Cha  'n  iad 
clann  na  feòla  clann  Dhè  :  ach  is 

'  malluichte,  air  mo  dhèanamh  a'm  mhall- 
achudh.  2  ^;-,.      àm  so. 

iad  clann  a'  gheallaidh  a  mheas- 
ar  mar  shìol. 

9  Oir  e  so  focal  a'  gheall- 
aidh,  A  rèir  an  àm  so  ^  thig  mi, 
agus  bithidh  mac  aig  Sara. 

10  Agus  cha  'n  e  mhàin  so,  ach 
Rebeca  mar  an  ceudna  'nuair  a 
thoirrcheadh  i  o  aon,  eadhon 
Isaac  ar  n-athair-ne ; 

11  (Oir  mun  do  rugadh  na 
naoidheana,  agus  mun  d'  rinn  iad 
maith  no  olc,  chum  gu  'm  biodh 
rùn  Dè  a  rèir  an  taghaidh 
seasmhach,  cha  'n  ann  o  oibribh, 
ach  0  'n  Tì  a  ghairmeas  ;) 

12  A  dubhradh  rithe,  Nì  an 
neach  a  's  seine  seirbhis  do  'n 
neach  a  's  òige. 

13  A  rèir  mar  a  ta  e  sgrìobhta, 
Ghràdhaich  mi  lacob,  ach  dh'- 
f  huathaich  mi  Esau. 

14  Ciod  a  their  sinn  ma  ta? 
am  hheil  eucoir  maille  ri  Dia  ? 
Nar  leigeadh  Dia. 

15  Oir  a  ta  e  ag  ràdh  ri  Maois, 
Nì  mi  tròcair,  air  an  neach  air 
an  dèan  mi  tròcair,  agus  gabh- 
aidh  mi  truas  do  'n  neach  d'  an 
gabh  mi  truas. 

16  Uime  sin  cha  'n  ann  o  'n  ti 
leis  an  àiU,  no  o  'n  tì  a  ruitheas, 
ach  o  Dhia  a  nì  tròcair. 

17  Oir  a  ta  an  sgriobtuir  ag 
ràdh  ri  Pharaoh,  Is  ann  chum  na 
crìche  so  fèin  a  thog  mi  suas  thu, 
chum  gu  'm  foillsichinn  mo 
chumhachd  annad,  agus  chum 
gu  'm  biodh  m'  ainm  iomraideach 
air  feadh  na  tahnhainn  uile. 

18  Uime  sin  nì  e  tròcair  air  an 
ti  a  's  àill  leis,  agus  an  tì  a  's 
àill  leis  cruaidhichidh  e. 

19  Their  thu  ma  ta  rium,  C'  ar 
son  a  ta  e  ma  seadli  a'  faghail 

croin  ?  oir  cò  a  chuir  an  aghaidh 
a  thoile? 

20  Ni  h-eadh  ach,  O  a  dhuine, 
cò  thusa  a  ta  tagradh  an  aghaidh 
Dhè  ?  An  abair  an  ni  a  chum- 
adh  ris  an  tì  a  chum  e,  C'  ar  son 
a  rinn  thu  mi  mar  so  ? 

21  Nach  'eil  cumhachd  aig  a' 
chriadhadair '  air  a'  chriadh, 
ionnus  gu  'n  dèanadh  e  do  'n  aon 
mheall  aon  soitheach  chum  urr- 
aim*  agus  soitheach  eile  chum 
eas-urraim. 

22  Ciod  ma  's  e,  air  bhi  do  Dhia 
toileach  'fhearg  a  nochdadh, 
agus  a  chumhachd  a  dhèanamh 
aithnichte,  gu  'n  d'  f  huiling  ^  e 
le  mòr  fhad-fhulangas  soithiche 
na  feirge  air  an  ulluchadh  chum 
sgrios : 

23  Agus  chum  gu  'n  dèanadh  e 
aithnichte  saoibhreas  a  ghlòire 
air  soithichibh  na  tròcair,  a  dh'- 
ulluich  e  roimh-làimh  chum 
glòire, 

24  Eadhon  sinne  a  ghairm  e, 
cha  'n  e  mhàin  do  na  h-Iùdhaich, 
ach  mar  an  ceudna  do  na  Cinn- 
ich. 

25  Mar  a  ta  e  ag  ràdh  mar  an 
ceudna  ann  an  Hosea,  Goiridh 
mi  mo  phobull  diubh-san  nach 
robh  'nam  pobull  domh ;  agus 
hean  ghràdhach  dh'  ise  nach  robh 
gràdhach. 

26  Agus  tàrlaidh,  anns  an 
ionad  san  dubhradh  riu,  Cha  sibh 
mo  phobull-sa ;  an  sin  gu  'n  goir- 
ear  Clann  an  Dè  bheò  dhiubh. 

27  Tha  Esaias  mar  an  ceudna 
ag  èigheach  mu  thimchioll  Is- 
raeil,  Ged  tha  àireamh  chloinn 

'  fear  dèanamh  shoithiche  crcadha.  onoir. 
2  gun  'n  do  ghiàlain. 
■ÒU2 


Israeil  mar  ghaineamh  na  fairge? 
is  fuigheall  a  thèarnar. 

28  Oir  crìochnaichidh  e  an 
obair,  agus  gearraidh  e  goirid 
i  an  ceartas^:  do  bhrìgli  gu  'n 
dèan  an  Tighearn  obair  ghoirid 
air  an  talamh. 

29  Agus  mar  a  thubhairt  Esaias 
roimhe,  Mur  fàgadh  Tighearn 
nan  sluagh  sìol  againne,  dhèant- 
adh  sinn  mar  Shodom,  agus 
bhitheamaid  cosmhuil  ri  Go- 
morrah. 

30  Ciod  a  their  sinn  ma  seadh  ? 
Gu  'n  d'  ràinig  na  Cinnich,  nach 
robh  a'  leantuinn  fìreantachd, 
air  fìreantachd,  eadhon  an  fhìr- 
eantachd  a  ta  o  chreidimh : 

31  Ach  cha  do  ràinig  Israel,  a 
bha  leantuinn  lagha  na  f  ìreant- 
achd,  air  lagh  na  fìreantachd. 

32  C'  ar  son  ?  A  chionn  nach 
ann  o  chreidimh,  ach  mar  gu  'm 
b'  ann  o  oibribh  an  lagha  a  clK- 
iarr  iad  i :  oir  thuislich  iad  air 
a'  chloich-thuislidh  sin ; 

33  Mar  a  ta  e  sgrìobhta,  Feuch, 
cuiream  ann  an  Sion  clach- 
thuislidh,  agus  carraig  oilbheim : 
agus  gach  neach  a  chreideas  ann- 
san,  cha  chuirear  gu  nàire  e. 

CAIB.  X. 

1  Tha  an  sgriobtuir  a'  nochdadh  an  eadar. 
dhealachaidh  a  ta  eadar  fìreantachd  an 
lugha,  ogus  a'  chreidimh ;  1 1  agus  nach 
cuirear  a  h-aon  do  na  h-Jùdhaich,  no  do  na 
Cinnich  sin  uile  a  chreideas,  fuidh  amlL- 
luadh  ;  \  8  ugus  gu  'n  gabh  na  Cinnich  r/s 
an  fhocal,  agus  gu  'n  creid  iad.  J9  Cha 
robh  Israel  aineolach  air  na  nithìbh  sin. 

ABHRAITHRE,  is   e  dùr- 
achd'  mo  chridhe,  agus 
m'  ùrnuigh  ri  Dia  air  son  Israeil, 

fireantachd. 
*  làn  toil. 

gu  'm  biodh  iad  air  an  tèarnadh. 

2  Oir  a  ta  mi  dèanamh  fianuis 
doibh,  gu  bheil  eud '  aca  thaobh 
Dhè,  ach  cha  'n  ann  a  rèir  eòlais. 

3  Oir  air  dhoibh  bhi  aineolach 
air  fìreantachd  Dhè,  agus  ag 
iarraidh  am  fìreantachd  fèin  a 
chur  air  chois,  cha  do  strìochd^ 
iad  do  fhìreantachd  Dhè. 

4  Oir  is  e  Crìosd  crìoch  an 
lagha,  chum  fìreantachd  do  gach 
neach  a  chreideas. 

5  Oir  a  ta  Maois  a'  cur  an  cèill 
na  f  ireantachd  a  ta  o  'n  lagh, 
eadhon,  An  duine  a  ni  na  nithe 
sin,  gu  'm  bì  e  beò  leo. 

6  Ach  mar  so  a  ta  an  f  hirean- 
tachd  a  ta  o  chreidimh  ag  ràdh, 
Na  abair  ann  do  chridhe,  Cò 
thèid  suas  air  nèamh  ?  (sin  r'  a 
ràdh,  a  thoirt  Chrìosd  a  nuas  ;) 

7  No,  Cò  a  thèid  sìos  do  'n 
doimhne  ?  (sin  r'  a  ràdh,  a  thoirt 
Chriosd  a  rìs  air  ais  o  na  marbh- 
aibh :) 

8  Ach  ciod  a  ta  i  ag  ràdh  ? 
Tha  'm  focal  am  fagus  duit,  ann 
do  bheul,  agus  ann  do  chridhe  : 
'se  sin  focal  a'  chreidimh  a  tha 
sinne  a'  searmonachadh, 

9  Ma  dh'aidicheas  tu  le  d'  bheul 
an  Tighearn  losa,  agus  ma  chreid- 
eas  tu  ann  do  chridhe,  gu  'n  do 
thog  Dia  o  na  marbhaibh  e,  gu 
'n  saorar  thu. 

10  Oir  is  ann  leis  a'  chridhe  a 
chreidear  chum  fìreantachd,  ag- 
us  leis  a'  bheul  a  dh'aidichear 
chum  slàinte. 

11  Oir  a  ta  an  sgriobtuir  ag 
ràdh,  Ge  b'  e  neach  a  chreideas 
ann-san,  cha  nàraichear  e. 

12  Oir  cha  'n  'eil  eadar-dheal- 

1  teas-ghròdh.  '■'  ghèill. 

achadh  eadar  an  t-Iùdhach  agus 
an  Greugach  :  oir  an  t-aon  Tigh- 
earn  a  ta  os  ceann  nan  uile,  tha 
e  saoibhir  do  na  h-uile  a  ghairm- 
eas  air. 

13  Oir  ge  b'  e  neach  a  ghairm- 
eas  air  ainm  an  Tighearna, 
tèarnar  e. 

14  Ach  cionnus  a  ghairmeas 
iad  air-san  anns  nach  do  chreid 
iad  ?  agus  cionnus  a  chreideas 
iad  anns  an  Tì  air  nach  cual  iad 
iomradh?  agus  cionnus  a  chluinn- 
eas  iad  gun  searmonaiche  ? 

15  Agus  cionnus  a  nì  iad  sear- 
moin,  mur  cuirear  iad  ?  mar  a  ta 
e  sgrìobhta,  Cia  sgiamhach  cosa 
na  muinntir  sin  a  ta  searmon- 
achadh  soisgeiP  na  sìthe,  a  ta 
toirt  sgèil  aoibhneich  air  nithibh 
maithe  ! 

16  Ach  cha  robh  iad  uile  ùmhal 
do  'n  t-soisgeul.  Oir  tha  Esaias 
ag  ràdh,  A  Thighearn,  cò  a 
chreid  ar  n-aithris-ne  ^  ? 

17  Uime  sin,  is  ann  o  èisdeachd 
a  thig  creidimh,  agus  èisdeachd 
tre  fhocal  Dè. 

18  Ach  a  ta  mi  ag  ràdh,  Nach 
cual  iad?  Chuala  gu  deimhin, 
chaidh  am  fuaim  air  feadh  gach 
tìre  a  mach,  agus  am  briathra  gu 
iomallaibh  an  domhain. 

19  Ach  a  ta  mi  ag  ràdh,  Nach 
robh  fios  aig  Israel  ?  Air  tùs, 
tha  Maois  ag  ràdh,  Cuiridh  mi 
eud  oirbh  le  Cinneach  nach  'eil 
'nan  Cinneach,  agus  le  Cinneach 
neo-thuigseach  cuiridh  mi  fearg 

I  oirbh. 

20  Ach  a  ta  Esaias  ro  dhàna, 
agus  a  ta  e  ag  ràdh,  Fhuaradh 
mi  leo-san  nach  d'  iarr  mi ;  dh'- 

^  soisgculachadh.  na  chual  e  uainne. 

fhoillsiclieadh  mi  dhoibh-san 
nach  d'  fhiosraich  air  mo  shon. 

21  Ach  ri  Israel  a  ta  e  ag  ràdh, 
Shìn  mi  mach  mo  làmhan  rè  an 
là  gu  h-iomlan  ri  pobull  eas- 
ùmhal  agus  a  labhras  a'  m'  agh- 
aidh. 

CAIB.  XI. 

1  Cha  do  thilg  Dia  Israeluile  uaith.  7  Thagh- 
adh  cuid,  ge  do  chruaidhicheadh  a'  chuid 
eile.  16  Tha  dòchas  mu  'n  ath-phiUeadh. 
18  Cha  'n  fheud  na  Cinnich  uail  thàir  a 
dhèanamh  orra  ;  26  oir  tha  gealladh  gu  'n 
tèarnar  iad.  83  Tha  hreitheanais  Dè  do- 
rannsachaidh. 

ATA  mi  ag  ràdh  ma  seadh, 
An  do  thilg  Dia  a  phobull 
uaith  ?  Nar  leigeadh  Dia.  Oir 
is  Israeleach  mise  fèin  mar  an 
ceudna,  do  shliochd  Abrahaim, 
do  thrèibh  Bheniamin. 

2  Cha  do  thilg  Dia  uaith  a 
phobullaroimh-aithniche,  Nach 
'eil  f  hios  agaibh  ciod  e  a  ta  an 
sgriobtuir  ag  ràdh  mu  Elias? 
cionnus  a  ta  e  a'  dèanamh  eadar- 
ghuidhe^  ri  Dia  an  aghaidh 
Ìsraeil,  ag  ràdh, 

3  A  Thigliearn,  mharbh  iad  t' 
fhàidhean,  agus  leag  iad  sìos  t' 
altairean  ;  agus  dh'f  hàgadh  mise 
a'  m'  aonar,  agus  tha  iad  ag  iarr- 
aidh  m'  anama. 

4  Ach  ciod  a  ta  freagradh  Dhè 
ag  ràdh  ris  ?  Dh'fhàg  mi  dhomh 
fèin  seachd  mile  fear,  nach  do 
lùb  an  ghm  do  dhealbh  Bhaail. 

5  Agus  mar  sin  mar  an  ceudna 
tlia  san  àm  so  a  làthair  fuigheall 
a  rèir  taghaidh  a'  ghràis. 

6  Agus  ma  's  ann  tre  ghràs, 
cha  'n  ann  o  oibribh  ni  's  mò  :  no 
cha  ghràs  gràs  ni  's  mò.  Ach 
ma  's  ann  o  oibribh,  cha  'n  ann  o 

'  'a  tagradh. 

ghràs  à  sin  suas  :  no  cha  'n  obair 
à  sin  suas  obair. 

7  Ciod  ma  seadh  ?  An  ni  sin 
a  ta  Israel  ag  iarraidh,  cha  do 
ràinig  e  air ;  ach  ràinig  an  tagh- 
adh  air,  agus  chaidh  a'  chuid 
eile  a  dhalladh  : 

8  Mar  a  ta  e  sgnobhta,  Thug 
Dia  dhoibh  spiorad  na  suaine, 
sùilean  chum  nach  faiceadh  iad, 
agus  cluasan  chum  nach  cluinn- 
eadh  iad,  gus  an  là  an  diugh. 

9  Agus  a  ta  Daibhidh  ag  ràdh, 
Biodh  am  bòrd  mar  ribe,  agus 
mar  inneal-glacaidh,  agus  mar 
cheap-tuislidh,  agus  mar  dhìol- 
thuarasdail  dhoibh : 

10  Biodh  an  sùilean  air  an 
dorchachadh,  chum  nach  faic 
iad ;  agus  crom-sa  an  druim  an 
còmhnuidh. 

11  A  ta  mi  ag  ràdh  uime  sin, 
An  do  thuislich  iad  ionnus  gu  'n 
tuiteadh  iad  ?  Nar  leigeadh  Dia : 
ach  tre  an  tuiteam-san  tha  slàinte 
air  teachd  chum  nan  Cinneach, 
chum  iadsan  a  bhrosnuchadh  ga 
h-eud. 

12  Ma  's  e  an  tuiteam-san 
saoibhreas  an  domhain,  agus  an 
ìughdachadh  saoibhreas  nan 
Cinneach ;  cia  's  mò  na  sin  a 
bhitheas  an  lànachd  ? 

13  Oir  is  ann  ribhse  a  ta  mi 
a'  labhairt,  a  Chinneacha ;  do 
bhrìgh  gur  mi  abstol  nan  Cinn- 
each,  tha  mi  toirt  urraim  do  m' 
dhreuchd'' : 

14  Ma  dh'fheudas  mi  air  chor 
sam  bith  mo  choimh-flieoil  a 
bhrosnuchadh  gu  h-eud,  agus 
gu'n  tèaruinn  mi  dream  àraidh 
dhiubh. 

oifig. 

15  Oir  ma  's  e  an  tilgeadli-san 
air  falbh  rèiteacliadh  an  domh- 
ain  ;  ciod  e  an  ath-ghabhail,  ach 
beatha  o  na  marbhaibh  ? 

16  Oir  ma  ta  an  ceud-thoradh 
naomh,  tha  am  meall  naomli  mar 
an  ceudna :  agus  ma  ta  an 
fhreumh  naomh,  tha  na  geuga 
mar  sin  mar  an  ceudna. 

17  Agus  ma  tha  cuid  do  na  ' 
geugaibh  air  am  briseadh  dheth, 
asus  ffu  bheil  tliusa,  a  bha  a'  d' 
chrann-oladh  fiadhaich,  air  do 
shuidheachadh  'nam  measg,  agus 
niaille  riu  a'  faotainn  comh-pàirt 
do  fhrèimh  agus  do  reamhrachd 
a'  chroinn-oladh  ; 

18  Xa  dèan  uaill  an  aghaidh 
nan  geug :  ach  ma  nì  tliu  uaill 
'nan  aghaidh,  cha  tusa  a  dh'- 
iomchaireas  an  fhreumh,  ach  an 
f  hreumh  thusa. 

19  Their  thu  uime  sin,  Bhris- 
eadh  dheth  na  geuga,  clium  gu 
suidhichteadh  mise  'nan  àit. 

20  Ro  mhaith  ;  air  son  am 
mì-chreidimh  bhriseadh  iadsan 
dheth,  agus  a  ta  tliusa  a'  seas- 
amh  tre  chreidimh.  Na  bi  àrd- 
inntinneach,  ach  fo  eagal. 

21  Oir  mur  do  chaomhain  Dia 
na  geuga  nàdurra,  biodh  eagal 
ort  nach  caomhain  e  thusa  mar 
an  ceudna. 

22  Feuch  uime  sin  maitheas 
agus  geur-cheartas  Dè :  geur- 
cheartas  d'  an  taobh-san  a  thmt ; 
ach  do  d'  thaobh-sa,  maitheas, 
ma  bhuanaicheas  tu  'na  mhaith- 
eas  ;  agus  mur  buanaich,  gearrar 
dheth  thusa  mar  an  ceudna. 

23  Agus  suidhichear  iadsan  mar 
an  ceudna,  mur  buanaich  iad  I 


'nam  mì-chreidimh  :  oir  a  ta  Dia 
comasach  air  an  suidheachadh  a 
rìs. 

24  Oir  ma  ghearradh  tliusa 
as  a'  chrann-oladh  a  bha  fìadh- 
aich  a  thaobh  nàduir,  agus  gu  'n 
do  shuidhicheadh  ann  an  deadli 
chrann-oladh  thu  an  aghaidh 
nàduir  ;  cia  mòr  a  's  mò  na  sin  a 
sliuidhichear  na  geuga  nàdurra 
'nan  crann-oladh  fèin  ? 

25  Oir  cha  b'  àill  leam,  a 
bhràithre,  sibhse  bhi  aineolach 
air  an  rùn-dìomhair  so,  (chum 
nach  biodh  sibh  glic  'nur  barail 
fèin,)  gu  'n  do  thàrladh  doiUe 
ann  an  cuid  do  Israel,  gus  an  tig 
iomlaineachd  nan  Cinneach  a 
steach. 

26  Asrus  mar  sin  bitliidh  Is- 

o 

rael  uile  air  an  tèarnadh' :  mar 
a  ta  e  sgrìobhta,  Thig  am  Fear- 
saoraidli  o  Shion,  agus  tionn- 
daidhidh  e  mi-dhiadhachd  o  la- 
cob  : 

27  Oir  is  e  so  mo  choimhcheang- 
al  riu,  'nuair  a  bheir  mi  air  falbh 
am  peacanna. 

28  Thaobh  an  t-soisgeil,  is 
naimhdean  iad  air  bhur  sonsa: 
ach  a  thaobh  an  taghaidh,  tha  iad 
gràdhaichte  air  son  nan  aithriche. 

29  Oir  a  ta  tiodhlacan  agus 
gairm  Dhè  gun  aithrea'chas. 

30  Oir  mar  a  bha  sibhse  roimhe 
so  eas-ùmhal  do  Dhia,  ach  a  nis 
a  fhuair  sibh  tròcair  tre  am  ml- 
chrèidimh-san : 

31  Amhuil  sin  a  ta  iadsan  san 
àm  so  eas-ùmhal^,  chum  tre  bhur 
tròcair-sa  gu  'm  faigh  iad  tròcair 
mar  an  ceudna. 

32  Oir  dhruid  Dia  iad  uile  ann 


'  slànuchadh. 

oOò 


*  eas-àìithiachd. 

am  mì-clireidimh',  chum  tròcair 
a  dhèanamh  air  na  h-iiile. 

33  O  doimhne  saoibhris  araon 
gliocais  agus  eòlais  Dè !  Cia 
do-rannsachaidh  a  bhreitheanais, 
agus  do-lorgachaidh  a  shlighean ! 

34  Oir  cò  aig  an  robh  fios 
inntinn  an  Tighearna,  no  cò  bu 
chomliairleach  dha? 

35  No  cò  thug  dha  air  tùs, 
agus  a  làn-dìolar  a  rìs  dha  e  ? 

36  Oir  is  ann  uaithe-san,  agvis 
trid-san,  agus  air  a  shon-san  a  ta 
na  h-uile  nithe  :  dhasan  gu  robh 
glòir  gu  sìorruidh.  Amen. 

CAIB.  XII. 

1  Is  còir  do  thròcair  Dhè  sinne  aom.adh  gu  Dia 
a  thoileachadh  :  3  cha  chòir  do  dhuine  sam 
bith  meas  tuiUeadh  as  muith  hhi  aige  dheth 
fèin :  6  ach  is  còir  do  gach  uon  feitheamh 
air  an  dreuchd  sin,  a  dh'eirbadh  ris.  9  Tha 
grddh,  agus  mòran  do  dhleasdanais  eile  air 
an  iarraidh  uainn.  19  Tha  dloghaltas  gu 
sònruichte  air  a  thoirmeasg  dhuìnn. 

AIR  an  aobliar  sin  guidheam 
oirbh,  a  bhràithre,  tre 
thròcairibh  Dhè,  bhur  cuirp  a 
thoirt  'nam  beo-ìobairt,  naomh, 
thaitnich  do  Dliia,  ni  a's  e  bhur 
seirbhis^  reusonta. 

2  Agus  na  bithibh  air  bhur 
cumadh  ris  an  t-saoghal  so  :  ach 
bithiÌDh  air  bhur  cruth-atharrach- 
adh  tre  atli-nuadhachadh  bhur 
n-inntinn,  chum  gu  'n  dearbh 
sibh  ciod  i  toil  mhaith,  thait- 
neach,  agus  dhiongmhalta  sin 
Dhè. 

3  Oir  a  ta  mi  ag  ràdh,  troimh 
a'  ghràs  a  thugadh  dhomli-sa, 
ris  gach  neach  'nur  measg,  gun 
smuaineachadh  KÌnie  fèin  ni  's 
àirde  na  's  còir  dha  smuaineach- 

'  cha  do  chreid  iac&an.  ^  aoradh. 

'  stuaim.  *  obair,  olfirj. 

adh ;  ach  smuaineachadh  am 
measarraclid^,  a  rèir  mar  a  roinn 
Dia  ris  gach  neach  tomhas  a' 
clireidimh. 

4  Oir  mar  a  ta  mòran  bhall 
againn  ann  an  aon  chorp,  agus 
nach  e  'n  t-aon  ghnìomh*  a'  tli'  aig 
gach  ball ; 

5  Amhuil  sin  ged  tha  sinne 
'nar  mòran,  is  aon  chorp  ann  an 
Crìosd  sinn,  agus  is  buill  sinn 
gacli  aon  fa  leth  d'  a  chèile. 

6  Uime  sin  air  bhi  do  thiodh- 
lacaibh  againn,  eadar-dheal- 
aichte^  a  rèir  a'  ghràis  a  thugadh 
dhuinn,  ma's  fàidheadaireachd, 
dè  inamaid /àidheadaireachd a.  rèir 
tomhais  a'  clireidimh  : 

7  No  ma  's  frithealadh  thngam- 
aid  aìre  d'  ar  frithealadh  ;  no  an 
fi  a  theagaisgeas,  thugadh  e  aire 
d'  a  theagasg  ; 

8  No  an  tì  a  bheir  earail^,  thu- 
gadh  e  aire  d'  a  earail :  an  tì  a 
roinneas  an  deirc,  roinneadh  e  i 
an  trèibhdhireachd^ ;  an  tì  a 
riaghlas,  dèanadh  se  e  le  dùrachd ; 
an  ti  a  nì  tròcair,  dèanadh  se  e 
gu  suilbhir. 

9  Biodh  bhitr  gràdh  gun  cheilg. 
Biodh  gràin  agaibh  do  'n  o!c, 
dlùtli-leanaibh  ris  an  ni  a  tha 
maith. 

10  Bithibh  teo-chridheach  d'  a 
chèile  le  gràdh  bràthaireil,  ann 
an  urram  a'  toirt  toisich  gach 
aon  d'  a  chèile  : 

11  Gun  bhi  leasg  ann  an 
gnothuichibh  :  dùrachdach '  'mir 
spiorad  ;  a'  dèanamh  seirbhis 
do  'n  Tighearn : 

12  A'  dèanamh  gàirdeachais  an 


^  cxqsamhuil.  ^  comhairle. 

'  aon-fhilltcachd.      '  beothail,  faobharach. 

dòchas :  foighidneach  an  triob- 
laid ;  maireannach  ann  an  ùrn- 
uigh  : 

13  A'  comh-roinn  ri  uireas- 
hhuidh  nan  naomh ;  a'  gnàth- 
achadh  aoidheachd. 

14  Beannaichibh  an  dream  a  ta 
dèanamh  geur-leanmhuinn  oirbh: 
beannaicliibh,  agus  na  mallaich- 
ibh. 

15  Dèanaibh  gàirdeachas  maille 
riusan  a  ta  ri  gàirdeachas,  ag- 
us  caoidh  mailie  riusan  a  ta  ri 
caoidli. 

16  Bithibh  a  dh' aon  rùn'  d'a 
chèile.  Na  biodh  bliur  cion  air 
nithibh  àrda",  ach  cuiribh  sibh  fèin 
an  comh-inbhe  riu-san  ataìosal. 
Na  bithibh  glic  'nur  barail  fèin. 

17  Na  ìocaibh  olc  air  son  uilc 
do  dhuine  sam  bith.  Ulluichibh 
nithe  ciatach  am  fianuis  nan  uile 
dhaoine. 

18  Ma  dh'fheudas  e  bhi, 
mheud  's  a  ta  e  'n  comas  duibh, 
bithibh  an  sìth  ris  na  h-uile 
dhaoinibh. 

19  A  chàirde  gràdhach,  na 
dèanaibh  dìoghaltas  air  bliur  son 
fèin,  ach  thugaibh  àit  do  'n 
fheirg:  oir  a  ta  e  sgrìobhta,  Is 
leam-sa  dìoghaltas  ;  ìocaidh  mi, 
a  ta  an  Tighearn  ag  ràdh. 

20  Uime  sin  ma  bhios  do 
nàmhaid  ocrach,  thoir  biadli  dha ; 
ma  bhios  e  tartmhor',  thoir  deoch 
dha :  oir  le  so  a  dlièanamh  càrn- 
aidh  tu  eibhle  teine  air  a 
cheann. 

21  Na  tugadh  buaidh  ort  leis 
an  olc,  ach  thoir-sa"  buaidh  air 
an  olc  leis  a'  mhaith. 

^  inntinn,  toil.    '  Na  hithibh  àrd-ìnntinneach. 
totmhor.  bcir-sa. 

CAIB.  XIII. 

1  Umhlachd,  agus  dleasdanais  eile  a  's  còir 
dhuinn  chur  an  gnìonih  do  uachdaranaibh. 
8  'iS'  e  gràdh  coimhlionadh  an  lagha.  11  Tha 
geòcaireachd,  agus  misg,  agus  oihre  aii 
dorchadais  ro  neo-chubhaidh  do  cm  an  t-sois- 
geil. 

BIODH  gach'  anam  ùmhal  do 
na  h-àrd-chumhachdaibh. 
Oir  cha  'n  'eil  cumhachd  ann  ach 
o  Dhia :  agus  na  cumliachdan  a 
ta  ann,  is  ann  le  Dia"  a  dh'  òrd- 
uiclieadh  iad. 

2  Air  an  aobhar  sin  ge  b  'e  air 
bith  a  chuireas  an  aghaidh  a' 
chumliaclid,  tha  e  cur  an  agh- 
aidh  òrduigh  Dhè  :  agus  iadsan 
a  chuireas  'na  aghaidh,  gheibh 
iad  breitheanas''  dlioibh  fèin. 

3  Oir  cha'n  'eil  uachdarain 
'nan  aobhar  eagail  do  dheadh 
oibribh,  ach  do  dhroch  oibribh. 
Uime  sin  am  miann  leat  bhi  gun 
eagal  an  uachdarain  ort  ?  dèan 
am  maith,  agus  gheibh  thu  cliù 
uaith. 

4  Oir  is  e-san  seirbhiseach  Dhè 
chum  maith  dhuit.  Ach  ma  ni 
thu  an  t-plc,  biodh  eagal  ort ; 
oir  cha'n  ann  gu  dìomhain  a 
tha  e  giùlan  a'  chlaidheimh  :  oir 
is  e  seirbhiseach  Dhè  e,  'na 
dhioghaltair  feirge  air  an  ti  a 
nì  olc. 

5  Uime  sin  is  èigin  blii  ùmhal, 
cha  'n  ann  a  mhàin  air  son  feirge, 
ach  mar  an  ceudna  air  son  coguis. 

6  Oir  air  an  aobhar  so  tha 
sibh  mar  an  ceudna  a'  toirt  cìse 
dhoihh :  oir  is  iad  seirbhisich  Dhè 
iad,  a'  sìor-fheitlieamh  air  an  ni 
so  fèin. 

7  Air  an  aobhar  sin  thugaibh 

^  gach  ncach.  *'fuidh  Dhia. 

'  dìteadh. 

do  na  h-uile'  an  dlighe  fèin  :  càin 
dhasan  d'  an  dlighear  càin,  cìs 
dhasan  d'  an  dìighear  cis,  eagal 
dhasan  d'  an  dlighear  eagal,  agus 
iirram  dhasan  d'  an  dlighear 
urram. 

8  Na  biodh  fiacha  sam  bith  aig 
aon  neach  oirbh,  ach  a  mhàin  a 
chèile  a  ghràdhachadh  :  oir  an  fi 
aig  am  bheil  gràdh  do  neach  eile, 
choimhlion  e  an  lagh. 

9  Oir  an  ni  so,  Na  dèan  adh- 
altr'annas,  Na  dèan  mortadh,  Na 
goid,  Na  dèan  fianuis  bhrèige,  Na 
sanntaich  ;  agus  ma  tha  àithne 
sara  bith  eile  ann,  tha  i  air  a  cur 
sjos  gu  h-aithghearr  fo  'n  fhocal 
so,  Gràdliaich  do  choimhearsnach 
mar  thu  fèin. 

10  Cha  dèan  gràdh  lochd  do 
choimhearsnach  :  air  an  aobhar 
sin  is  e  an  gràdh  coimhlionadh 
an  lagha. 

11  Agus  so,  air  dhuibh  fìos  na 
h-aimsir  a  bhi  agaibh,  gur  mith- 
ich  dhuinn  a  nis  mosgladh  o 
chodal :  oir  a  ta  ar  slàinte  nis 
ni  's  faigse  na  'nuair  a  chreid 
sinn. 

12  Tha  cuid  mhòr  do'n  oidhche 
air  dol  seachad'^,  tha  an  là  am 
fagus :  uime  sin  cuireamaid  dhinn 
oibre  an  dorchadais,  agub  cuir- 
eamaid  umainn  armachd''  an  t- 
soluis. 

13  Gluaiseamaid  gu  cubhaidh 
mar  anns  an  là ;  cha  'n  ann  an 
ruidhteireachd^  agus  am  misg, 
no  an  seomradaireachd  agus  am 
macnus,  no  an  aisith  agus  am 
farmad. 

14  Ach    cuiribh    umaibh  an 

'  do  gnch  nmch.     ^  tharuinn.     •*  eididh. 
^  anaihar. 

Tighearn  losa  Crìosd,  agus  na 
dèanaibh  ulluchadh  air  son  na 
feòla,  chum  a  h-ana-mianna  a 
choimhlionadh. 

CAIB.  XIV. 

1  Cha'n  fhcud  daoìne  tàir  a  dhèanamh,  no 
chc'ile  a  dhìteadh  air  son  nilhe  coimh-dheis  : 
13  ach  hhi  faiciUeach  gun  oilbheum  a  thoii  t 
scachad;  15  oir  dhearhh  ant-ahstolgu  hheil 
sin  mì-cheaduiclite,  le  iomadk  reuson, 

GABHAIBH  ris  an  neach  a  ta 
anmliunn^  sa'  chreidimh, 
ach  cha  'n  ann  chum  deasboir- 
eachd  amharusach. 

2  Oir  a  ta  aon  a'  creidsinn  gu  'm 
feud  e  na  li-uile  nithe  itheadh : 
ach  a  ta  e-san  a  ta  anmhunn  ag 
itheadh  hnbheanna. 

3  Na  dèanadh  e-san  a  ta  'g 
itheadh,  tàir  air-san  nach  'eil  ag 
itheadli ;  agus  na  tugadh  e-san 
nach  'eil  ag  itheadh,  breth  air  an 
ti  a  dh'  itheas  :  oir  ghabh  Dia  ris. 

4  Cò  thusa  a  ta  toirt  breth  air 
seirbhiseach  duine  eile  ?  d'  a 
mhaighstir  fèin  seasaidh,  no 
tuitidh  e  :  seadh,  cumar  suas  e  ; 
oir  is  comasach  Dia  air  a  chumail 
'na  sheasamh. 

5  Tha  meas  aig  neach  air  là^ 
thar  là :  agus  tha  meas  aig  neach 
eile  air  gach  là  mar  a  chèiìe. 
Biodh  làn-dearbhadh  aig  gach 
duine  'na  inntinn  fèin. 

6  An  ti  aig  am  bheil  suim  do  'n 
là,  is  ann  do  'n  Tighearn  a  tha 
suim  aige  dha;  agus  an  tì  aig 
nach  'eil  suim  do  'n  là,  is  ann  do  'n 
Tighearn  nach  'eil  suim  aige 
dha.  An  fi  a  ta'g  itheadh,  is 
ann  do  'n  Tighearn  a  tha  e  'g 
itheadli,  oir  tha  e  toirt  buidh- 

°  suim  aig  neach  do  là. 

eachais  do  Dhia ;  agus  an  ti  nach 
'eil  ag  itheadh,  is  ann  do  'n  Tigh- 
earn  nach  ith  e,  agus  bheir  e 
buidheachas  do  Dhia. 

7  Oir  cha  'n  'eil  a  h-aon  againn 
beò  dha  fèin,  agus  cha  'n  'eil  a 
h-aon  againn  a'  bàsachadh  dha 
fèin. 

8  Oir  ma's  beò  dhuinn,  is  ann 
do  'n  Tighearn  a  tha  sinn  beò  : 
agus  ma  's  bàs  duinn,  is  ann  do  'n 
Tighearn  a  tha  sinn  a'  bàsach- 
adh :  uime  sin  ma  's  beatha  no 
bàs  dliuinn,  is  leis  an  Tighearn 
sinn. 

9  Oir  is  ann  chum  so  a  fhuair 
Crìosd  bàs,  agus  a  dh'  èirich  e, 
agus  a  tha  e  beò  a  ris,  chum 
gu  'm  biodh  e  'na  Thighearn  air 
na  beothaibh  agus  air  na  marbh- 
aibh. 

10  Ach  c'ar  son  a  ta  thusa  a' 
toirt  breth  air  do  bhràthair?  no 
c'ar  son  a  ta  thusa  a'  dèanamh 
tarcuis  air  do  bhràthair?  oir 
seasaidh  sinn  gu  lèir  am  fianuis 
caithir-breitheanais  Chrìosd. 

11  Oir  a  ta  e  sgriobhta,  Mar 
is  beò  mise,  a  ta  an  Tighearn  ag 
ràdh,  lùbaidh  gach  ghin  dhomh- 
sa,  agus  aidichidh  gach  teangadli 
do  Dhia. 

12  Air  an  aobhar  sin  bheir 
gach  aon  againn  cunntas  uime 
fèin  do  Dhia. 

13  Uime  sin  na  tugamaid  breth 
air  a  chèile  ni  's  mò  :  ach  gu  ma 
feàrr  leibh  a'  bhreth  so  thoirt, 
gun  aobhar-tuiteam  no  oilbheim 
a  thoirt  do  bhràthair. 

14  Oir  a  ta  f  hios  agam,  agus  is 
dearbh  leam  anns  an  Tighearn 

•  cuir  um  muyha. 

'ur. 

losa,  nach  'eil  ni  sam  bith  neò- 
ghlan  dheth  fèin  :  ach  do  'n  ti  a 
mheasas  ni  sam  bith  neò-ghlan, 
dhasan  a  ta  e  neò-ghlan. 

15  Ach  ma  bhios  doilgheas  air 
do  bhràthair  air  son  bìdh,  a  nis 
cha  'n  'eil  .thu  a'  gluasad  a  rèir  a' 
ghràidh.  Na  sgrios^  le  d'  bhiadh 
e-san  air  son  an  d'f  huiling  Crìosd 
bàs. 

16  Air  an  aobhar  sin  na  labhrar 
olc  mu  bhur^  maith. 

17  Oir  cha  bhiadh  agus  deoch 
rìoghachd  Dhè,  ach  fìreantachd, 
agus  sìth,  agus  aoibhneas  san 
Spiorad  naomh. 

18  Oir  ge  b'  e  nì  seirbhis  do 
Chrìosd  anns  na  nithibh  so,  tha 
e  taitneach  do  Dhia,  agus  tha  e 
dearbhta  do  dhaoinibh. 

19  Uime  sin  leanamaid  na 
nithe  a  bhios  chum  sìthe^,  agus 
na  nithe  a  bliios  clium  togail  suas 
a  chèile. 

20  Na  sgrios  obair  Dhè  air  son 
bidh.  Gu  deimhin  tlianah-uile 
nithe  glan ;  ach  is  olc  do  'n  duine 
sin  a  dh'  itheas  le  h-oilbheum. 

21  Is  maith  an  ni  gun  fheoil 
itheadh,  no  fion  òl,  no  ni  air  hith 
a  dhèanamh  leis  am  faigh  do 
blìràthair  tuisleadh  no  oiìblieum, 
no  Itris  an  dèanar  lag  e. 

22  Am  bheil  creidimh  agad? 
Biodh  e  agad  dliuit  fèin  am 
fianuis  Dè :  Is  beannaichte  an 
duine  sin  nach  dìt  e  fèin  anns 
an  ni  sin  a  mheasas  e  ceaduiclite. 

23  Ach  e-san  a  ni  eadar-dheal- 
achadh*  tha  e  air  a  dhiteadh  ma 
dh'  itheas  e,  a  chionn  nach  ann  o 
chreidimh  a  tha  e  'g  itheadh  cir 

'  a  stiìirns  clnim  sìochaint. 
^  a  ta  fuidh  aniharus. 

gach  ni  nach  'eil  o  chreidimh,  is 
peacadh  e. 

CAIB.  XV. 

1  Is còir  dhoibh-san  a  tha  làiHr  (jiàkinleo-san 
a  ta  annihunn.  2  Cha  'n  fheud  sinn  sinn 
fèin  a  thoileachadh,  R  oir  cha  d'  rinn  Criosd 
sin,  7  arh  c/abhail  r'  a  cheik,  mar  a  rinn 
Crìosd  ruinn  uile,  9  araon  'ris  na  h-Iùdh- 
aicli  agus  ris  na  Cinnich.  15  Ghahh  Pòl 
a  leithsgeul  fiin.  , 

UIME  sin  is  còir  dhuinne  a  ta  ^ 
làidir,  giùlan  le  anmhuinn- 
eachd  na  muinntir  sin  a  ta  lag,  ' 
agus  gun  sinn  fèin  a  thoileach- 
adh. 

2  Toilicheadh  gach  aon  againn 
a  choimhearsnach  g'  a  mhaith,  j 
chum  a  thogail  suas.  | 

3  Oir  cha  do  thoilich  eadhon  j 
Crìosd  e  fèin ;  ach,  a  rèir  mar  a  | 
ta  e  sgrìobhta,  Thuit  toibheum'  ^ 
na  muinntir  sin  a  thug  toibheum  j 
dhuit  ormsa.  j 

4  Oir  ge  b'  iad  nithe  air  bith  . 
a  sgrìobhadh  roimh  so,  is  ann  ' 
chum  ar  teagaisg-ne  a  sgriobh-  \ 
adh  iad ;  chum  tre  f  hoighidin 
agus  comlifhurtachd  nan  sgriob-  | 
tuir  gu'm  biodh  dòchas^  againne. 

5  A  nis  gu  tugadh  Dia  na 
foighidin  agus  na  comhf  hurtachd 
dhuibh-sa  bhi  dh'  aon  inntinn  a 
thaobh  a  chèile,  a  rèir  losa 
Crìosd :  | 

6  Chum   gu'm   feud   sibh  a  ; 
dh'  aon   inntinn,    agus   le   aon  j 
bbeul  glòir  a  thoirt  do  Dhia,  j 
eadhon  Athair  ar  Tighearna  losa 
Crìosd. 

7  Uime  sin  gabhaibh-sa  r'  a 
chèile,  eadhon  mar  a  ghabh 
Crìosd  ruinne,  chum  ghnre  Dhè. 

8  A  nis  a  ta  mi  ag  ràdh,  Gu 

'  ninslndh.       ^  dùil^  earbsa. 
aiilichrMm  dhuif,  bheiream  cliù  dhuit, 

robh  losa  Criosd  'na  mhinisteir 
an  timchioll-ghearraidh  air  son 
fìrìnn  Dè,  chum  geallanna  nan 
aithriche  a  dhaingneachadh  : 

9  Agus  chum  gu'n  tugadh  na 
Cinnich  ghnr  do  Dhia  air  son  a 
tliròcair  ;  a  rèir  mar  a  ta  e 
sgriolDhta,  Air  an  aobhar  so  aid- 
ichidh  mi  thu^  am  measg  nan 
Cinneach,  agus  seinnidh  mi  ceòl 
do  d'  ainm. 

10  Agus  a  rìs  a  ta  e  ag  ràdh, 
Dèanaibh  gàirdeachas,  a  Chinn- 
eacha,  maille  r'  a  phobull-san. 

11  Agus  a  rìs,  Molaibh  an 
Tighearn,  a  Chinneacha  uile,  agus 
thugaibh  cliù  dha,  a  shlòigh  uile. 

12  Agus  a  rìs  a  ta  Esaias  ag 
ràdh,  Bithidh  freumh  lese  ann, 
agus  an  tì  a  dh'èireas  suas  chum 
uachdaranachd  bhi  aige  air  na 
Cinnich,  annsan  cuiridh  na  Cinn- 
icii  an  dòchas, 

13  A  nis  gu  'n  lionadh  Dia  an 
dòchais  sibhse  do  'n  uile  aoibh- 
neas  agus  shith*  ann  an  creid- 
sinn,  chum  gu'm  bi  sibh  pailt 
ann  an  dòchas,  tre  chumhaclid 
an  Spioraid  naoimh. 

14  Agus  a  ta  cinnt  agamsa  fèin 
do  'ur  taobh-sa,  mo  bhràithre, 
gu  bheil  sibhse  làn  do  mhaitheas, 
air  bhur  lionadli  leis  an  uile 
eòlas,  agus  comasach  mar  an 
ceudna  air  a  chèile  a  chomhairl- 
eachadh^. 

15  Gidheadh,  a  bhràithre, 
sgrìobh  mi  do  'ur  n-ionnsuidh 
leis  an  tuilleadh  dànadais,  an 
càil-eigin,  mar  gu  cuirinn  an 
cuimhne  sibh,  air  son  a'  ghràis 
a  thugadh  dhomh-sa  o  Dhia, 

''  shìochaint. 
'  theagiisg. 

16  lonnus  gu  'm  bithinn  a'  m' 
niliinisteir  aig  losa  Crìosd  do 
na  Cinnich,  a'  frithealadh  sois- 
geil  Dè,  chum  gu  'm  biodh  tabh- 
artas'  nan  Cinneach  taitneach, 
air  a  naomhachadh  leis  an  Spior- 
ad  naomh. 

17  Uime  sin  tha  aobhar  uaill 
agam  tre  losa  Crìosd,  anns  na 
nithibh  sin  a  bhuineas  do  Dhia. 

18  Oir  cha  bhi  dànachd  agam 
labhairt  air  a'  bheag  do  na  nith- 
ibh  sin,  nach  d'  oibrich  Criosd 
leam,  chum  na  Cinnich  a  dlièan- 
amh  ùmhal  am  focal  agus  an 
gnìomh. 

19  Le  cumhachd  chomharan 
agus  mhìorbliuilean^,  le  cumh- 
achd  Spioraid  Dè ;  ionnus  o 
lerusalem  agus  mu'n  cuairt  gu 
Iliricum,  gu  'n  do  làn-sliearmon- 
aich  mi  soisgeul  Chrìosd. 

20  Seadh,  mar  sin  bha  ro- 
dhèidh  agam  air  an  t-soisgeul  a 
shearmonachadh,  cha'n  ann  san 
ionad  san  robh  Crìosd  air  ain- 
meachadh,  chura  nach  togainn 
air  bunait  neach  eile  : 

21  Ach  a  rèir  mar  a  ta  e 
sgrìobhta,  Chi  iadsan  ris  nach 
do  labhradh  uìme ;  agus  tuigidh 
iadsan,  nach  cuala. 

22  Uime  sin  mar  an  ceudna 
cliuireadh  gu  minic  bacadh  orm 
o  theaclid  do  'ur  n-ionnsuidh-sa. 

23  Ach  a  nis  do  bhrìgh  nach 
'eil  agam  ionad  ni  's  mò  anns  na 
crìochaibh  so,  agus  gu  bheil  mòr- 
thogradh  agam  o  cheann  mòrain 
bliliadlmacha  teachd  do  'ur  n- 
ionn-suidh-sa ; 

24  Ge  b'  e  uair  a  thriallas  mi 

.  '  ofì'dil,  ìobairt. 
^  Ln  comharaihh  agun  nùorhhuìlibh  trmna. 

do  'n  Spàinn,  thig  mi  do  'ur  n- 
ionnsuidh-sa :  oir  tha  dùil  agam 
sibhse  fhaicinn  san  dol  seachad, 
agus  bhi  air  mo  thoirt  air  m' 
aghaidh  leibhse  chum  an  ionaid 
sin,  ma  bhios  mi  air  tùs  an  càil- 
eigin  air  mo  lìonadh  le  'ur  comh- 
luadar-sa. 

25  Ach  a  nis  tha  mi  dol  gu 
lerusalem,  a'  frithealadh  do  na 
naomhaibh. 

26  Oir  bu  toil  leo-san  ann  am 
Macedonia,  agus  ann  an  Achaia, 
còmh-roinn  àraidh  a  dhèanamh 
ris  na  naomhaibh  bochda  ta  ann 
an  lerusalera. 

27  Bu  toil  leo  gii  deimhin,  agus 
tha  iad  fo  fhiachaibh  dhoibh. 
Oir  ma  rinneadh  na  Cinnich  'nan 
luchd  comh-pàirt  d'  an  nithibh 
spioradail-san,  is  còir  dhoibh 
ministreileachd  a  dhèanamdi 
dhoibh-san  sna  nithibh  a  bhuin- 
eas  do  'n  clioluinn''. 

28  Uime  sin  air  dhomh  so  a 
chrìochnachadh,  agus  an  uair  a 
sheulaicheas  mi  an  toradh  so 
dlioibh,  gabhaidh  mi  do  'ur 
taobli-sa*  do  'n  Spàinn. 

29  Agus  a  ta  fhios  agam,  air 
dhomh  teachd  do  'ur  n-ionn- 
suidh-sa,  gu  'n  tig  mi  ann  an 
lànachd  beannachaidh  soisgeil 
Chrìosd. 

30  A  nis  guidheam  oirbh,  a 
bhràithre,  air  sgàtli  an  Tighearna 
losa  Crìosd,  agus  air  son  gràidh 
an  Spioraid,  gu  'n  dèan  sibh 
gleachda^  maille  rium-sa  ann 
an  ùrnuighibh  air  rao  shon  ri 
Dia ; 

31  Chum  gu  saorar  mi  uatha- 

^fcòìmhor  ^  hhìir  ròd-sa. 

'  sfdrn. 

san  nach  'eil  a'  creidsinn  ann  an 
ludea ;  agus  chum  gu  'm  bì  mo 
slieirbhis  air  son'  lerusaleim,  tait- 
neach  do  na  naomhaibh  : 

32  Chum  gu'n  tig  mi  do  'ur 
n-ionnsuidh-sa  le  h-aoibhneas 
tre  thoil  Dè,  agus  gu  faigh  mi 
su'aimhneas  maille  ribh. 

33  A  nis  gu  robh  Dia  na  sìthe 
maille  ribh  uile.  Amen. 

CAIB.  XVI. 

1  Thug  Pòl  brdugh  do  na  hràithrihh  fàilte 
chur  air  mòran ;  17  agus  chomhairlich  e 
dhoihh  aire  a  thoirt  do  'n  mhuinntir  a  ta 
toguil  connsaich  agus  a'  toìrt  oilbheim : 
21  agusandèigh  iomadh  heannachd  chrioch- 
naich  e  le  breith-buidheuchais  do  Dhia. 

rr^HA  mi  ag  earbadh  ribh^ 
Phebe  ar  piuthar,  a  ta  'na 
searbhanta  do  'n  eaglais  a  tha 
ann  an  Cenchrea : 

2  Chum  gu  'n  gabh  sibh  rithe 
anns  an  Tighearn,  mar  is  cubh- 
aidh  do  naomhaibh,  agus  gu  'n 
dèan  sibh  còmhnadh  rithe  anns 
gach  gnothuch  anns  am  bì  feum 
aice  oirbh  :  oir  rinn  i  fèin  còmh- 
nadh  ri  mòran,  agus  rium-sa  mar 
an  ceudna. 

3  Cuiribh  fàilte  air  Priscila 
agus  Acuila  mo  chomh-oibrich- 
ean  ann  losa  Crìosd: 

4  (Muinntir  a  leag  sìos  am 
muineal  fèin  air  son  m'  anama-sa : 
cV  am  bheil  a'  toirt  buidheachais 
cha  'n  e  mhàin  mise,  ach  mar  an 
ceudna  eaglaisean  nan  Cinneach 
uile.) 

5  Mar  an  ceudna  cuiribh  fàilte 
air  an  eaglais  a  tha  'nan  tigh- 
san.  Cuiribh  fàilte  air  Epenetus 
a  's  ionmhuinn  leam~sa,  neach 
is  e  ceud  thoradh  Achaia^  do 


Chrìosd. 

6  Cuiribh  fàilte  air  Muire,  a 
rinn  saothair  mhòr  air  ar  son-ne^ 

7  Cuiribh  fàilte  air  Androni- 
cus  agus  Iimias  mo  luchd-dàimh 
agus  mo  chomh-phrìosanaich,  a 
tha  cliùiteach  am  measg  nan 
abstol,  agus  a  bha  ann  an  Crìosd 
romham-sa. 

8  Cuiribh  fàilte  air  Amplias  a  's 
ionmhuinn  leam-sa  san  Tigh- 
earn. 

9  Cuiribh  fàilte  air  Urbanus 
ar  comh-oibriche  ann  an  Crìosd, 
agus  air  Stachis  fear  mo  ghràidh- 
sa. 

10  Cuiribh  fàilte  air  Apelles 
a  tha  dearbhta  ann  an  Crìosd. 
Cuiribh  fàilte  orra-san  a  tha  do 
theaghìach  Aristobuluis. 

11  Cuiribh  fàilte  air  Herodion 
mo  charaid.  Cuiribh  fàilte  orra- 
san  do  theaghlach  Narcisuis,  a  tha 
san  Tighearn. 

12  Cuiribh  fàilte  air  Triphena 
agus  Triphòsa,  mnài  a  tlia  saoith- 
reachadh  san  Tighearn.  Cuiribh 
failte  air  Persis  a  's  ionmhuinn 
leam,  hean  a  shaothraich  gu  mòr 
anns  an  Tighearn. 

13  Cuiribh  fàilte  air  Rufus  a 
tha  taghta  san  Tighearn,  agus 
air  a  mhàthair  agus  mo  mhàthair- 
sa. 

14  Cuiribh  failte  air  Asincri- 
tus,  Phlegon,  Hermas,  Patrobas, 
Hermes,  agus  air  na  bràithribh 
a  tha  maille  riu. 

15  Cuiribh  fàilte  air  Philologus, 
agus  lulia,  air  Nereus,  agus  a 
phiuthar,  agus  Olimpas,  agus  na 
naoimh  uile  a  tha  maiUe  riu. 

16  Cuiribh  fàilte  aìr  a  chèile 


'  thaohh.    ^  Molum  dhuibh,  earham  rihh. 

le  pòig  naoimh.  Tlia  eaglaisean 
Chrìosd'  a'  cur  fàilte  oirbh. 

17  A  nis  guidheam  oirbh,  a 
bhràithre,  comharaichibh  iadsan 
a  tha  togail  roinnean^  agus  a' 
toìrt  oilbheim,  an  aghaidh  an 
teagaisg  a  dh'  f  hòghluim  sibh ; 
agus  seachnaibh  iad. 

18  Oir  cha  'n  'eil  an  leithide 
so  a'  dèanamh  seirbhis  do  'ur 
Tighearn  losa  Crìosd,  ach  d'  am 
broinn  fèin ;  agus  a  ta  iad  le 
briathraibh  mìlse  agus  le  miod- 
al  a'  mealladh  cridheacha  na 
muinntir  sin  a  ta  neo-lochdach 

19  Oir  a  ta  bhur  n-ùmlachd- 
sa^  air  teachd  chum  nan  uile 
dhaoine.  Uime  sin  a  ta  mise  a' 
dèanamh  gàirdeachais  do  'ur 
taobh-sa :  gidheadh  b'  àill  leam 
sibhse  bhi  glic  chum  a'  mhaith, 
ach  aon-fhillte  thaobh  an  uilc. 

20* Agus  bruthaidh  Dia  na  sìthe  ^ 
Sàtan  fo  'ur  cosaibh  gu  h-aith- 
gearr.  Gràs*^  ar  Tighearna  losa 
Criosd  gu  rohh  maille  ribh. 
Amen. 

21  Tha  Timoteus  mo  chomh- 
oibriche  a'  cur  fàilte  oirbh,  agus 
Lucius  agus  lason  agus  Sosipa- 

'  eaglaisean  Chrìosd  {uile.) 

^  sgaradh,  aimhrèite,  chonnsaichean. 


ter,  mo  luchd-dàìmhe. 

22  Tha  mise  Tertius,  a  sgrìobh 
an  litir  so,  a'  cur  fàilte  oirbh  san 
Tighearn. 

23  Tha  Gaius,  a  tha  toirt  aoidh- 
eachd  dhomh-sa  agus  do  'n  eag- 
lais  uile,  a'  cur  fàilte  oirbh.  Tha 
Erastus  stiùbhard  a'  bhaile  a' 
cur  fàilte  oirbh,  agus  Cuartus 
bràthair. 

24  Gràs  ar  Tighearna  losa 
Criosd  gu  robh  maille  ribh  uile, 
Arnen. 

25  A  nis  dhasan  a  tha  comas- 
ach  air  sibhse  a  dhaingneach- 
adh  a  rèir  mo  shoisgeil-sa,  agus 
searmonachaidh  losa  Crìosd,  (a 
rèir  foillseachaidh  an  rùin-dìomli- 
air,  a  bha  am  folach  o  thoiseach 
an  domhain, 

26  Ach  a  dh'  f  hoillsicheadh  a 
nis,  agus  tre  sgriobtuiribh  nam 
fàidhean,  a  rèir  àithne  an  Dè 
bhith-bhuain,  a  tha  air  a  dhèan- 
amh  aithnichte  do  na  h-uile 
chinnich  chum  ùmlachd  a'  chreid- 
imh.) 

27  Do  Dhia  a  tha  mhàin  glic, 
gu  rohh  glòir  tre  losa  Crjosd  gu 
sìorruidh.  Amen. 

3  nach  'cil  olc.      cliù  hhur  n-iimhlachd-sa. 
5  sìothchaint.     ^  Deadh-ghean. 

CSUD  LITIR  AN  ABSTOIL  PHOIL 


CHUM  NAN  CORINTIANACH. 


CAIB.  L 

^  An  deigh  fàilte  agus  breith-buidheachcis, 
12  dh'  earuldich  an  t-ahstolna  Corintianaich, 
agus  chronvich  e  iad  air  son  an  aimhreite. 
18  Sgriosaidh  Dia  gliocas  nan  daoine  eag- 
nuidh  le  amaideachd  searmonachaidh,  Sjc. 

POL  a  ghairmeadh  gu  bhi  'na 
abstol  do  losa  Crìosd,  tre 
thoil  Dè,  agus  Sostenes  ar  bràth- 
air, 

2  Chum  eaglais  Dè,  a  ta  ann 
an  Corintus,  chum  na  dream  a 
tha  air  an  naomhachadh  ann  an 
losa  Crìosd,  air  an  gairm  gu  blii 
'nan  naoimh,  mailìe  riusan  uile 
a  tha  gairm  air  ainm  ar  Tigh- 
earna  losa  Crìosd  anns  gach  àit, 
an  Tighearna-san,  agus  ar  Tigh- 
earna-ne  : 

3  Gràs  dhuibh-sa,  agus  sìth  o 
Dhia  ar  n-Athair,  agus  o  'n  Tigh- 
earn  losa  Criosd. 

4  Tha  mi  toirt  buidheachaìs 
do  m'  Dhia  a  ghnàth  do  'ur  taobh- 
sa,  air  son  gràis  Dhè  a  thugadh 
dhuibhse  ann  an  losa  Crìosd  : 

5  Air  son  gu  'n  d'  rinneadh 
saoibhir  leis-san  sibh  anns  gach 
uile  ni,  anns  gach  ùr-labhradh, 
agus  anns  gach  eòlas  : 

G  A  rèir  mar  a  dhaingnicheadh 
fìanuis  Chrìosd  annaibh : 

7  lonnus  nach  'eil  sibh  an 
dèidh-làimh  ann  an  tiodhlac  sam 
bith ;  a'  feitheamli  ri  foillseach- 
adh  ar  Tighearna  losa  Criosd, 

8  Neach  mar  an  ceudna  a 
dhaingnicheas  sibh  gus  a'  chrìch, 
cltum  gu  'm  bì  sibh  neo-lochdach 
ann  an  là  ar  Tighearna  losa 
Crìosd. 

'  easaonuchda,  sgaruidh.  ùhrclh. 

9  Tha  Dia  fìrinneach,  leis  an 
do  ghairmeadh  sibh  clmm  comh- 
chomuinn  a  mhic  losa  Crìosd 
ar  Tighearna. 

10  A  nis  guidheam  oirbh,  a 
bhràithre,  tre  ainm  ar  Tighearna 
losa  Crìosd,  gu  'n  labhair  sibh 
uile  an  t-aon  ni,  agus  nach  bì 
roinnean '  'nur  measg  ;  ach  gu  'm 
bì  sibh  ceangailte  r'  a  chèiie  gu 
diongmhalta  ann  an  aon  inntinn, 
agus  ann  an  aon  bharaiP. 

11  Oir  nochdadh  dhomh  -sa,  a 
bhràithre,  m'  ur  timchioll-sa,  leo- 
san  a  tha  do  theaghlach  Chloe,  gu 
bheil  comh-stri^  'nur  measg. 

12  A  nis  a  ta  mi  ag  ràdh  so, 
gu  'n  abair  gach  aon  agaibh,  Is 
le  Pòl  mise  ■* ;  agus  is  le  Apollos 
mise  ;  agus  is  le  Cephas  mise ; 
agus  is  le  Crìosd  mise. 

13  Am  bheil  Crìosd  air  a 
roinn  ?  An  e  Pòl  a  chèusadh  air 
bhur  son  ?  no  an  ann  an  ainm 
Phòil  a  bhaisteadh  sibh  ? 

14  Tha  mi  toirt  buidheachais 
do  Dhia,  nach  do  bhaist  mi  aon 
agaibh,  ach  Crispus  agus  Gaius ; 

15  Air  eagal  gu  'n  abradh  neach. 
gu  'n  do  bhaist  mi  a'  m'  ainm 
fèin. 

16  Agus  bhaist  mi  mar  an 
ceudna  teaghlach  Stephanais  :  a 
thuilleadh  air  so,  cha  'n  fhios 
domh  an  do  bhaist  mi  aon  neacli 
eile. 

17  Oir  cha  do  chuir  Crìosd 
mi  a  bhaisteadh,  ach  a  shear- 
monachadh  an  t-soisgeil ;  cha  'n 
ann   an   gliocas    focail,  chum 

^  connsachadh.    '  Is  dcisciohul  do  .Fhòl  rnise. 

nach  cuirteadb  crann-cèusaidh 
Chrìosd  an  neo-bhrigh. 

18  Oir  a  ta  searmonacbadh 
a'  chroinn-chèusaidh  'na  amaid- 
eachd  dhoibh-san  a  chaillear ; 
acb  dhuinne  a  shaorar,  is  e 
cumhachd  Dhè  e. 

19  Oir  a  ta  e  sgrìobbta,  Sgrios- 
aidb  mi  gbocas  nan  daoine  glice, 
agus  cuiridh  mi  air  cùl  tuigse 
nan  daoine  tuigseach. 

20  C'  àit  am  blieil  an  didne 
glic  ?  c'  àit  am  bheil  an  sgriobb- 
aicbe  ?  c'  àit  am  bheil  deasboir 
an  t-saoghail  so  ?  Nach  do  rinn 
Dia  gbocas  an  t-saogbail  so 
amaideach  ? 

21  Oir  an  uair,  ann  an  gliocas 
Dè,  nacb  b'  àithne  do  'n  t-saoghal, 
tre  gbliocas,  Dia,  bu  toil  le  Dia 
le  amaideachd  an  t-searmonach- 
aidb  iadsan  a  tbèarnadb^  a  ta 
creidsinn. 

22  Oir  a  ta  na  b-Iùdhaich  ag 
iarraidb  comliara,  agus  a  ta  na 
Greugaich  a'  sireadh  gliocais : 

23  Ach  a  ta  sinne  a'  searmon- 
achadh  Chrìosd  air  a  cbèusadh, 
'na  cheap-tuisHdb  do  na  h-Iùdb- 
aich,  agus  do  na  Greugaich  'na 
amaideacbd ; 

24  Ach  dboibh-san  a  ta  air  an 
gairm,  araon  lùdbaicb  agus 
Greugaich,  Crìosd  cumhachd 
Dbè,  agus  gbocas  Dhè  : 

25  Do  bbrìgh  gur  gHce  amaìd- 
eachd  Dhè  na  daoine,  agus  gur 
treise  anmhuinneachd  Dhè  na 
daoine. 

26  Oir  chi  sibh  fèin  bhur  gairm, 
a  bhràitbre,  nacb  iomadh  iad  a 
ta  glic  a  tbaobb  na  feòla,  nacb 
iomadb  cumbachdacb,  nacb  iom- 

'  a  sfiaoradh,  a  shlònuchadh. 

adh  uasal  a  ta  air  an  ga,irm : 

27  Acb  rògbnuich  Dia  nitbe 
amaideacb  an  t-saogbail  so  cbum 
gu  'n  cuireadh  e  nàire  air  na 
daoinibh  gbce ;  agus  ròghnuich 
Dia  nitbe  anmhunn  an  t-saogb- 
ail,  cbum  gu  'n  cuireadh  e  gu 
nàire  na  nitbe  cumbacbdacb  ; 

28  Agus  nitbe  an-uasal  an  t- 
saoghail,  agus  nitbe  tarcuiseacb 
ròghnuicb  Dia,  agus  na  nithe 
nacb  'eil  ann,  cbum  gu  'n  cuir- 
eadb  e  na  nitbe  a  ta  ann,  an 
neo-bhrìgh  : 

29  lonnus  nacb  dèanadb  feoil 
sam  bith  uaill  'na  f  hianuis. 

30  Ach  uaithe-san  a  ta  sibbse 
ann  an  losa  Crìosd,  neacb  a 
rinneadb  dbuinne  le  Dia  'na 
ghliocas,  'na  fbireantachd,  -'na 
naomhacbd,  agus  'na  shaorsa : 

31  lonnus,  a  rèir  mar  a  ta  e 
sgrìobhta,  An  tì  a  nì  uaill,  dèan- 
adb  e  uaill  anns  an  Tighearn 

CAIB.  II. 

1  Chuir  Pòl  an  ceill  ged  nach  'eil  a  shearmon- 
achadh  ann  an  bìrdheirceas  cainnte,  4wo  ann 
un  gliocas  dhaoine ;  5  gidheadh  gu  hheil  e  a' 
co-sheasamh  ann  an  cumhachd  Dhè,  agus  a' 
toirt  barrachd  air  gliocas  an  t  saoghail  agus 
air  cumhachd  dhaoine. 

AGUS  an  uair  a  thàinig  mise 
do  'ur  n-ionnsuidh 
bbràitbre,  cba  b'  ann  le  òirdheir- 
ceas  cainnte,  no  gliocais  a  tbàinig 
mi,  a'  cur  an  cèill  duibh  teisteis 
Dbè. 

2  Oir  cbuir  mi  romban  gun 
eòlas  a  gbabhail"  air  ni  sam  bitb 
'nur  measg,  ach  air  losa  Crìosd, 
agus  e-san  air  a  cbèusadb. 

3  Agus  bha  mi  'nur  measg  ann 
an  anmhuinneachd,  agus  ann  an 
eagal,  agus  am  mòr-chritb. 

'  aithne  a  hhi  agam. 

4  Agus  cha  rohh  m'  fhocal 
agus  mo  shearmonachadh  ann 
am  brìathraibh  mìlse*  gliocais 
dhaoine,  ach  ann  an  làn-dearbh- 
adh  an  Spioraid,  agus  a'  chumh- 
achd : 

5  Chum  gu  'm  biodh  bhur 
creidimh-sa  cha'n  ann  an  gliocas 
dhaoine,  ach  an  cumhachd  Dhè. 

6  Ach  gidheadh  tha  sinn  a' 
labhairt  ghocais  am  measg  nan 
daoine  iomlan :  ach  cha  'n  e  glioc- 
as  an  t-saoghail  so,  no  uachdar- 
ana  an  t-saoghail  so,  a  thèid  an 
neo-bhrìgh : 

7  Ach  tha  sinn  a'  labhairt 
gliocais  Dè  ann  an  rùn-diomhair, 
a'  ghliocais  sin  a  bha  folaichte,  a 
dh'  òrduich  Dia  roimh  an  t- 
saoghal  ^  chum  ar  ghnr-ne  : 

8  An  gliocas  nach  b'  aithne  do 
aon  neach  do  uachdaranaibh  an 
t-saoghail  so :  oir  nam  b'  aithne 
dhoibh  e,  cha  chèusadh  iad  Tigh- 
earn  na  glòire. 

9  Ach  a  rèir  mar  a  ta  e 
sgrìobhta,  Cha'n  fhaca  sùil,  agus 
cha  chuala  cluas,  agus  cha  d'- 
thàinig  ann  an  cridhe  duine,  na 
nithe  a  dh'ulluich  Dia  dhoibh- 
san  aig  am  bheil  gràdh  dha. 

10  Ach  dh'  fhoillsich  Dia  dhuinne 
iad  le  a  Spiorad  fèin  :  oir  tha  an 
Spiorad  a'  rannsachadh  nan  uile 
nithe,  eadhon,  nithe  doimhne 
Dhè. 

11  Oir  cò  an  duine  d'  an  aithne 
nithe  duine,  ach  do  spiorad  an 
duine  a  ta  ann  ?  mar  sin  cha  'n 
'eil  fios  aig  neach  sam  bith  air 
nithibh  Dhè,  ach  aig  Spiorad  Dhè. 

'  tairngeach,  drtdteach. 
*  roimh  na  linnìbh. 
^fios  nan  nithc  sin  ugainn. 

12  A  nis  fhuair  sinne,  cha  'n 
e  spiorad  an  t-saoghail,  ach  an 
Spiorad  a  ta  o  Dhia;  chum  gu'm 
biodh  aithne  againn  air  na  nith- 
ibh  sin^  a  thugadh  dhuinn  gu 
saor  o  Dhia. 

13  Nithe  mar  an  ceudna  a  ta 
sinn  a'  labhairt,  cha  'n  ann  am 
briathraibh  a  theagaisgeas  gliocas 
dhaoine,  ach  am  hriathraibh  a 
theagaisgeas  an  Spiorad  naomh  ; 
a'  coimhmeas  nithe  spioradail  ri 
nithibh  spioradail*. 

14  Ach  cha  ghabh  an  duine 
nàdurra  ri  nithibh  Spioraid  Dè  : 
oir  is  amaideachd  leis  iad  ;  agus 
cha  'n  'eil  e  'n  comas  da  eòlas  a 
ghabhail  orra,  do  bhrìgh  gur  ann 
air  mhodh  spioradail  a  thuigear' 
iad. 

15  Ach  bheir  an  duine  spior- 
adail  breth  air  na  h-uile  nithibh, 
gidheadh  cha  'n  'eil  e  fèin  fo 
bhreth  duine  sam  bith. 

16  Oir  cò  d'  am  b'  aithne  inn- 
tinn  an  Tighearn,  agus  a  theag- 
aisgeas  e  ?  ach  tha  inntinn 
Chriosd  againne. 

CAIB.  IIL 

1  Tha  bainne  iomchuidh  air  son  cloinne. 
S  Tha  strì  ayus  aimhrèite 'nan  comhara  cinn- 
teach  air  inntinn  fheòlmhoir.  7  Cha'n  'eil 
anns  an  tì  a  shuìdhicheas,  agus  anns  an  fi 
a  dh'  uisg'cheas,  ach  neo-ni.  9  Is  comh- 
oibrichean  ministeire  an  t-soisgei/  do  Dhla. 
11  'S  e  Crìosd  an  t-aon  bhunait.  16  Is  iad 
daoine  teampuill  Dhè,  17  a's  còir  a  choimh- 
ead  naomha.  19  Is  amaideachd  aig  Dia 
gliocas  an  t-saoghail  so. 

AGUS,  a   bhràithre,   cha  'n 
f  heudainn-sa  labhairt  ribh- 
se  mar  ri  daoinihh  spioradail,  acL 

^  ffl'  mìneachadh  nithc  spioradail  am  briath- 
raibh  spioraduil. 
hreithnichear,  mhothaichear. 

mar  ri  daoìnibh  feòjmlior,  amh- 
iiil  ri  naoidlieanaibh  ann  an 
Crìosd. 

2  Bheathaich  mi  le  bainne  sibh, 
agus  cha  'n  ann  le  biadh :  oir 
fathast  cha  b'  urrainn  sibh  a 
gliahhail,  agus  a  nis  fèin  cha'n 
urrainn  sibh. 

3  Oir  a  ta  sibh  fathast  feòl- 
mhor :  oir  a  thaobh  gu  bheil 
farmad  'nur  measg,  agus  strì, 
agus  aimhrèite,  nach  'eil  sibh 
feòlmhor,  agus  ag  imeachd  mar 
dhaoine  ? 

4  Oir  an  uair  a  ta  neach  ag 
ràdh,  Is  le  Pòl  mise  ;  agus  neach 
eile,  Is  le  Apollos  mise ;  nach 
'eil  sibh  feòlmhor  ? 

5  Cò  6  ma  seadh  Pòl,  agus 
cò  e  Apollos,  ach  ministeirean 
tre  'n  do  chreid  sibh,  eadlion 
mar  a  thug  an  Tighearn  do 
gach  aon  ? 

6  Shuidhich  mise,  dh'  uisgich 
Apollos :  ach  's  e  Dia  a  thug  am 
fàs. 

7  Uime  sin  ma  seadh,  cha'n 
'eil  anns  an  tì  a  shuidhicheas 
no  anns  an  tì  a  dh' uisgicheas, 
brìgh  sam  bith  ;  ach  ann  an 
Dia  a  ta  toirt  an  fhàis. 

8  An  tì  a  shuidhicheas,  agus 
an  tì  a  dh'  uisgicheas,  is  aon  iad : 
agus  gheibh  gach  aon  a  dhuais 
fèin,  a  rèir  a  sliaothair  fèin. 

9  Oir  is  comh-luchd-oibre  do 
Dlìia  sinne  :  is  sibhse  treabhach- 
as '  Dhè,  is.  sibh  aitreabh  Dhè. 

10  A  rèir  gràis  Dè  a  thugadh 
dhomh-sa,  mar  fhear-togail 
aitreabh  glic  leag  mi  am  bunait, 
agus  a  ta  neach  eile  a'  togail 
air,  ach  thugadli  gach  neach  an 

'  tuathanachd. 

aire  cionnus  a  thogas  e  air. 

11  Oir  bunait^  eile  cha'n  urr- 
ainn  duine  sam  bith  a  leagadh^, 
ach  am  bunait  a  leagadh  a  cheana, 
eadhon  losa  Crìosd. 

12  A  nis  ma  thogas  neach 
air  a'  bhunait  so,  òr,  airgiod, 
clacha  hiaclimhor,  fiodli,  feur, 
connlach ; 

13  Nithear  obair  gach  aoin 
duine  follaiseach  :  oir  nochdaidh 
an  là  i,  do  bhrigh  gu'm  foill- 
sichear  i  le  teine  ;  agus  dearbh- 
aidh  an  teine  obair  gach  aoin, 
ciod  is  gnè  dh'  i. 

14  Ma  dh'  f hanas  obair  neach 
sam  bith  a  thog  e  air,  gheibh  e 
duais. 

15  Ma  loisgear  obair  neach 
sam  bith,  fuilgidh  e  call :  ach 
saorar  e  fèin ;  gidheadh  mar  tre 
theine. 

16  Nach  'eil  fhios  agaibh  gur 
sibh  teampull  Dè,  agus  gu  bheil 
Spiorad  Dè,  'na  chòmlmuidh 
annaibli  ? 

17  Ma  thruailleas  neach  air 
bith  teampull  Dhè,  sgriosaidh 
Dia  an  tì  sin :  oir  a  ta  teampull 
Dhè  naomh,  agus  is  sibhse  e. 

18  Na  mealladh  neach  air 
bith  e  fèin  :  ma  shaoileas  neach 
air  bith  'nur  measg  e  ftin  bhi 
glic  san  t-saoghal  so,  biodh  e  'na 
amadan,  chum  gu'm  bì  e  glic. 

19  Oir  is  amaideachd  aig  Dia 
gliocas  an  t-saoghail  so :  oir  a 
ta  e  sgrìobhta,  Glacaidh  e  na 
daoine  glice  'nan  innleachdaibh 
fèin. 

20  Agus  a  rìs,  Is  aithne  do  'n 
Tighearn  smuainte  nan  daoine 
glice,  gur  dìomhain  iad. 

-  bunachar,  bonn.        *  a  chur. 

21  Uime  sin  na  dèanadh  neach 
air  bith  uaill  à  daoinibh  :  oir  is 
leibhse  na  h-uile  nithe  : 

22  Ma  's  e  Pòl,  no  Apollos, 
no  Cephas,  no  an  saoghal,  no 
beatha,  no  bàs,  no  nithe  a  ta 
làthair,  no  nithe  a  ta  ri  teachd  ; 
is  leibhse  iad  uile  ; 

23  Agus  is  le  Crìosd  sibhse ; 
agus  is  le  Dia  Crìosd. 

CAIB.  IV. 

1  Ciod  e  am  meas  a  hhuineadh  do  dhaoinihh 
hhiacaair  ministeirihh.  7  Cha'n'eil  againn 
ni  air  bith  ach  na  fhuair  sinn.  9  Na.  h- 
abstoil  'nam  hall  amhairc  do  'n  t-saoghal,  do 
ainglihh,  agus  do  dhaoinihh,  13  mar  shal 
agus  anahas  an  t-saoghuil ;  ìògidheadhis 
iad  ar  n-aithriche  ann  an  Crìosd,  16  ayus 
bu  chòir  dkuinn  an  leantuinn. 

BIODH  a  shamhuil  so  do 
mheas  aig  duine  dhinne, 
mar  mhinisteiribh  Chrìosd,  agus 
mar  stiùbhardaibh'  rùna-dìomh- 
air  Dhè. 

2  Os  bàrr  iarrar  ann  an  stiùbh- 
ardaibh,  gu  faighear  neach  dìleas. 

3  Ach  agam-sa  is  ro-bheag 
an  ni  gu'n  tugtadh  breth  orm 
leibhse,  no  le  breitheanas  duine  : 
seadh,  cha  'n  'eil  mi  toirt  breth 
orm  fèin. 

4  Oir  cha  'n  f  hios  domh  ni  sam 
bith  do  m'  thaobh  fèin  ;  gidh- 
eadh  cha  'n  'eil  mi  le  so  air 
m'  fhireanachadh  :  ach  is  e  an 
Tighearn  an  Tì  a  bheir  breth 
orm. 

5  Uime  sin  na  tugaibh  breth 
air  ni  sam  bith  roimh  an  àm, 
gus  an  tig  an  Tighearn,  neach 
faraon  a  bheir  gu  soilleireachd 
nithe  folaichte  an  dorchadais, 
agus  a  dh'  f  hoillsicheas  comhair- 
lean  nan  cridheachan :  agus  an  sin 

'  luchd-frithealuidh  air.       ^  coslas. 


gheibh  gach  neach  cliù  o  Dhia. 

6  Agus,  a  bhràithre,  ghabh 
mi  na  nithe  so  a  m'  ionnsuidh 
fèin,  agus  a  dh'  ionnsuidh  Apoll- 
ois  ann  an  samhladh^,  air  bhur 
sonsa ;  chum  gu  fòghlumadh  sibh 
uainne,  gun  bharail  a  bhi  agaibh 
air  daoinibh  os  ceann  na  bheil 
sgriobhta,  chum  nach  biodh  a  h- 
aon  agaibh  air  a  shèideadh  suas 
air  son  aoin  duine  an  aghaidh 
duine  eile. 

7  Oir  cò  tha  dèanamh  eadar- 
dhealachaidh  ortsa  o  neach  eile  ? 
Agus  ciod  e  a  ta  agad  nach 
d'  f  huair  thu  ?  a  nis  ma  f  huair 
thu  e,  c'  ar  son  a  ta  thu  dèanamh 
uaill  mar  nach  faigheadh  tu  e  ? 

8  A  nis  tha  sibh  sàitheach,  a 
nis  rinneadh  saoibhir  sibh,  rìogh- 
aich  sibh  as  ar  n-eugmhais-ne : 
Agus  bu  mhiann  leam  gu  'm  bu 
rjghre  sibh,  chum  gu'm  biodh- 
maid-ne'nar  rìghribh  maille  ribh. 

9  Oir  is  i  mo  bharail  gu  'n  do 
chuir  Dia  sinne  na  h-abstoil  a 
mach  mu  dheireadh,  mar  dhream 
a  ta  air  an  òrduchadh  chum  bàis. 
Oir  rinneadh  sinn  'nar  ball-amh- 
airc^  do  'n   t-saoghal,  agus  do 

!  ainglibh,  agus  do  dhaoinibh, 

!    10  Is  amadain  sinne  air  son 

Chrìosd,  ach  a  ta  sibhse  glic  ann 
j  an  Criosd:  tha  sinne  lag,  ach  a 

ta  sibhse  làidir  :  a  ta  sibhse  ann 

an  urram,  ach  sinne  ann  an  eas- 

urram. 

11  Gus  an  uair  so  fèin,  tha  sinn 
araon  ocrach,  agus  ìotmhor,  agus 
lomnochd,  agus  air  ar  bualadh 
le  dornaibh',  agus  gun  aon  àite- 
còmhnuidh  seasmhach  againn  ; 

12  Agus  ri  saothair,  ag  oib- 

sealladh,  speuclair,        do  ihornaihh. 

reachadli  le  ar  làmhaibh  fèin : 
Air  fulang  anacainnt  dhuinn, 
tha  sinn  a'  beannachadh :  'nuair 
a  gheur-leanar  sinn  tha  sinn  'ga 
f  Imlang : 

13  Air  faghail  toibheim  dhuinn, 
tha  sinn  a'  guidhe  :  rinneadh  sinn 
mar  shalachar  an  t-saogliail,  mar 
anabas  nan  uile  nithe  gus  an  là  'n 
diugh  : 

14  Cha'n  'eil  mi  a'  sgrìobhadli^ 
nan  nithe  so  a  chur  nàire  oirbh, 
ach  mar  mo  chloinn  ghràdhaicii 
a  ta  mi  'gur  comhairleachadh. 

15  Oir  ged  bhi^  deich  mìle 
luchd-teagaisg  agaibh  ann  an 
Crìosd,  gidlieadli  cha  'w  'eil  agaìhh 
mòran  aithriche  :  oir  ann  an  losa 
Crìosd,  ghin  mise  sibh  troimh 
an  t-soisgeul. 

16  Uime  sin  guidheam  oirbli, 
bitliibh  'nur  luchd-leanmhuinn 
ormsa^. 

17  Chum  na  crìche  so  chuir 
mi  Timoteus  do  'ur  n-ionnsuidh, 
neach  a  ta  'na  mhac  gràdhach 
dhomh,  agus  dìleas  san  Tigh- 
earna,  neacha  chuireasan  cuimh- 
ne  dliuibh  mo  shlighean-sa  a  ta 
ann  an  Crìosd,  a  rèir  mar  a  ta 
mi  teagasg  anns  gach  àit  anns 
gach  eaglais. 

18  A  nis  a  ta  cuid  air  an  sèid- 
eadh  suas,  mar  nach  tiginn  do 
'ur  n-ionnsuidli. 

19  Gidlieadh  thig  mi  do  'ur  n- 
ionnsuidh  gu  h-aithghearr,  ma  's 
toil  leis  an  Tighearn,  agus  bith- 
idh  fios  agam,  clia'n  ann  air 
cainnt  na  muinntir  a  ta  air  an 
sèideadh  suas,  acli  air  an  cumh- 
achd. 

'  Ni'n  sgrìobham.  ^  ma  ta. 

3  uir  m'  eisempleir-sa.     *  ceannsachd. 

20  Oir  cha  'n  ann  am  focal  « 
ta  rìoghaclid  Dhè,  ach  ann  an 
cumhaclid. 

21  Ciod  is  àill  leibh  ?  An  tig 
mi  do  'uj  n-ionnsuidli  le  slait,  no 
ann  an  gràdh,  agus  ann  an  spior- 
ad  na  macantaclid*  ? 

CAIB.  V. 

\  A  ta  anduìne  neò-ghlan  ni'smò  'na  chìiis- 
ndire  dhoibh,  na  'na  aobhar  gàirdeachais, 
7  Is  còir  an  t-seann  ghcur-thaois  a  ghlan- 
adh  a  mach.  10  Is  còir  peacaich  ghràineil 
a  sheachnadh. 

THA  e  air  aithris  gu  coit- 
chionn^  gu  hheil  neò-ghloine^ 
'nur  measg,  agus  a  leithid  sin  do 
neò-ghloine,  nach  'eil  uiread  as 
air  ainmeachadh  am  meassr  nan 
Cmneach,  gu'm  biodhaig  neach 
bean  'athar. 

2  Agus  a  ta  sibh  air  bhur  sèid- 
eadh  suas,  agus  cha  d'  rinn  sibh 
bròn  mar  bu  chòir,  chum  gu 
tugtadh  air  falbh  uaibh  am  fear 
a  rinn  an  gnìomh  so. 

.3  Oir  gu  deimhin  air  dhomhsa 
bhi  uaibh  an  corp,  ach  a  làth- 
air  agaibh  an  spiorad,  thug  mi 
breth  cheana,  mar  gu  bithinn 
a  làthair,  air  an  neach  a  rinn  so 
mar  so  ; 

4  An  ainm  ar  Tighearna  losa 
Crìosd,  air  dhuibhse,  agus  do  m' 
spiorad-sa  bhi  cruinn  an  ceann 
a  chèile,  maille  ri  cumhachd  ar 
Tighearna  losa  Crìosd, 

5  A  shamhuil  so  do  dhuine  a 
thoirt  thairis  do  Shàtan  chum 
sgrios  na  feòla,  chum  gu  'm  bì  an 
spiorad  air  a  shaoradli'  ann  an  là 
an  Tighearna  losa. 

6  Cha    'n   'eil   bhur  n-uaill 

^  cumanta.  «  strìopachas. 

'  shàbhaladh,  thèarnudh. 

maith :  nach  'eil  f  hios  agaibh 
gu  'n  goirtich^  beagan  do  thaois 
ghoirt^  am  meall  uile  ? 

7  Glanaibh  a  mach  uime  sin 
an  t-seann  thaois  ghoirt,  chum 
gu  'm  bi  sibh  'nur  meall  nuadh, 
mar  a  ta  sibh  neo-ghoirtichte. 
Oir  a  ta  eadhon  Crìosd  ar  n-uan 
càisge  air  ìobradh  air  ar  son. 

8  Uime  sin  cumamaid  an  f  hèir/ 
na  b'  ann  le  seann  thaois  ghoirt, 
no  le  taois  ghoirt  a'  mhì-ruin  ag- 
us  an  uilc ;  ach  le  ai-an  neo- 
ghoirtichte  an  trèibhdhireis  agus 
na  fìrinn. 

9  Sgriobh  mi  do  'ur  n-ionn- 
suidh  ann  an  litir,  gun  chomh- 
luadar  a  bhi  agaibh  ri  luchd- 
neò-ghloine  S 

10  Gidheadh  cha  'n  ann  gu 
h-uille  ri  luchd-neò-ghloine  an 
t-saoghail  so,  no  ri  luchd-sainnt, 
no  hichd-foireigne  \  no  luchd 
ìodhol-aoraidh ;  oir  an  sin  b' 
èigin  duibh  dol  a  mach  as  an 
t-saoghaL 

11  Ach  a  nis  sgrlobh  mi  do  'ur 
n-ionnsuidh,  gun  chomhluadar 
a  ghlèidheadh,  ma  ta  neach  air 
bith  ris  an  abrar  bràthair  'na 
fhear-neò-ghloine,  no  sanntach, 
no  'na  fhear  ìodhol-aoraidh,  no 
'na  f hear-anacainnt,  no  'na  mhis- 
geir,  no  'na  f  hear  -  foireigne, 
maille  r'  a  leithid  so  do  dhuine 
gun  uiread  as  biadh  itheadh. 

12  Oir  ciod  e  mo  ghnothuch-sa 
breth  a  thoirt  orra-san  a  ta  am 
muigh?  nach  'eil  sibhse  a'  toirt 
breth  air  an  dream  a  ta  stigh  ? 

13  Ach  a  ta  Dia  a'  toirt  breth 
orra-san  a  ta  aii  leth  muigh. 

^gcumich.      '  (/heur-thiiois.       '  an  fht-isd. 
str'ìopachti?..    ^  reubuinn,  (ina-cothrom. 


Uime  sin  cuiribh  air  falbh  an 
droch  dhuine  sin  as  bhur  meadh- 
on  fèin''. 

CAIB.  VI. 

1  Cha  n  fheud  na  Corintianaich  dragh  a 
chur  air  am  bràithribh  le'n  agairt  chum 
lagha,  6  gu  h-àraidh  an  lùthair  nan  ana- 
creideach.  9  Cha  sealbhaich  na  neo-fhìr- 
eanaich  rìoghachd  Dhè.  15  'S  iad  ar  cuirp 
buill  Chriosd,  19  agus  teampuill  an  Spior- 
aid  naoimh  :  16  Uime  sin  cha'n  fheudar 
an  truailleadh. 

AM  bheil  a  chridhe  aig  aon 
neach  agaibh,  aig  am  bheil 
cùis  an  aghaidh  duine  eile,  dol  fo 
bhreitheanas  nan  daoine  eucor- 
ach,  agus  cha  'n  ann  fo  hhreith- 
eanas  nan  naomh? 

2  Nach  'eil  f  hios  agaibh  gu  'n 
toir  na  naoimh  breth  air  an 
t-saoghal  ?  agus  ma  bheirear 
breth  air  an  t-saoghal  leibhse,  an 
e  nach  fiù  sibh  blii  'nur  breithibh 
air  na  cùisibh  a  's  lugha  ? 

3  Nach  'eil  f  hios  agaibh  gu  'n 
toir  sinne  breth  air  ainglibli  ? 
cia  mò  na  sin  air  nithibh  a 
bhuineas  do  'n  bheatha  so  ? 

4  Uime  sin  ma  tha  breitheanas'^ 
agaibh  mu  thimchioll  nan  nithe 
sin  a  bhuineas  do  'n  bheatha  so, 
cuiribh  'nan  suidhe  chum  hreith- 
eanais  an  dream  a  's  lugha  meas 
anns  an  eaglais. 

5  Chum  bhur  nàire  tha  mi  a' 
labhairt.  An  ann  mar  sin  nach 
'eil  aon  duine  glic  'nur  measg? 
nach  'eil  fìù  a  h-aon  a  's  urrainn 
breth  a  thoirt  eadar  a  bhràithre  ? 

6  Ach  a  ta  bràthair  a'  dol  gu 
lagh  le  bràthair,  agus  so  an  làth- 
air  nan  ana-creideach. 

7  A  nis  uime  sin  a  ta  gu  cinnt- 
each  lochd  'nur  measg,  do  bhrìgh 

"  as  hhur  cnkh'nchà. 
'  caitliriche-brdthcaìMÌs. 

gu  bheil  sibli  a'  dol  gu  lagli  r'  a 
chèile  :  c'  ar  son  nach  feàrr  leibh 
eucoir  f  hulang  ?  c'  ar  son  nach 
feàrr  leibh  calldach  a  ghabh- 
ail? 

8  Gidheadh  a  ta  sibh  a'  dèan- 
anih  eucoir  agus  dìobhaiP  agus 
sin  air  hkur  bràithribh  ? 

9  Nach  'eil  fhios  agaibh  nach 
sealbhaich  luchd  dèanamh  na  h- 
eucorach  rìoghachd  Dhè  ?  Na 
meallar  sibh :  cha  sealbhaich 
hichd  -  strìopachais,  no  luchd- 
ìodhol-aoraidh,  no  luchd-adhal- 
trannais,  no  luchd-macnuis,  no 
na  daoine  a  ta  ciontach  do  neò- 
ghloine  mhì-nàdurra. 

10  No  gaduichean,  no  daoine 
sanntach,  no  misgeirean,  no 
luchd-anacainnt,  no  luchd-foir- 
eigne,  rìoghachd  Dhè. 

11  Agus  mar  so  bha  cuid 
dibhse  :  ach  a  ta  sibh  air  bhur 
n-ionnlad,  ach  a  ta  sibh  air  bhur 
naomhachadh  ;  ach  a  ta  sibh  air 
bhur  f ìreanachadh  ann  an  ainm 
an  Tighearna  losa,  agus  tre 
Spiorad  ar  Dè-ne. 

12  Tha  na  h-uile  nithe  cead- 
uichte  dhomh-sa,  ach  cha  'n 
'eil  na  h-uile  nithe  iomchuidh'^; 
tha  na  h-uile  nithe  ceaduichte 
dhomh,  ach  cha  chuirear  mi  fo 
cliumhachd  ni  sam  bith. 

13  27ia  am  biadh  air  son  na 
bronn,  agus  a'  bhrù  air  son  a' 
bhìdh :  ach  sgriosaidh  Dia  faraon 
so  agus  sud.  A  nis  cha  'n  ann 
do  neò-ghloine  a  tha  an  corp,  ach 
do  'n  Tighearn  :  agus  an  Tigh- 
earn  do  'n  chorp. 

14  Agus  thog  Dia  faraon  an 
Tighearn  suas,  agus  togaidh  e 

'  diùbhail. 

sinne  suas  tre  a  chumhachd  fèin 
mar  an  ceudna. 

15  Nach  'eil  fhios  agaibh,  gur 
iad  bhur  cuirp  buill  Chriosd  ? 
uime  sin  an  gabh  mise  buill 
Chrìosd,  agus  an  dèan  mi  buill 
striopaich  dhiubh  ?  Nar  leigeadh 
Dia. 

16  An  e  nach  'eil  fìos  agaibh, 
an  tì  sin  a  tha  ceangailte  ri 
strìopaich,  gur  aon  chorp  ritke 
e  ?  Oir  (a  ta  e  ag  ràdh,)  bithidh 
dithis  'nan  aon  f  heoil, 

17  Ach  an  tì  a  tha  ceangailte 
ris  an  Tighearn,  is  aon  Spiorad 
ris  e. 

18  Teichibh  o  strìopachas. 
Tha  gach  aon  pheacadh  a  nì  duine 
an  leth  muigh  do  'n  chorp  :  ach 
an  tì  a  ni  strìopachas,  tha  e 
peacachadh  an  aghaidh  a  chuirp 
fèin. 

19  An  e  nach  'eil  f  hios  agaibh 
gur  e  bhur  corp  teampull  an 
Spioraid  naoimh  a  ta  annaibh,  a 
ta  agaibh  o  Dhia,,  agus  cha  leibh 
fèin  sibh? 

20  Oir  cheannachadh  le  luach 
sibh  :  uime  sin  thugaibh  ghnr 
do  Dhia  le  bhur  corp,  agus  le 
bhur  spiorad,  a  's  le  Dia. 

CAIB.  VII. 

1  Mu  phòsadh.  10  Cha  chòir  do  bhunnaihh- 
pòsaidh  hhi  air  am  fuasgludh  air  blieag 
aobhair.  18  Is  còir  do  gach  duine  hhi 
toilichte  lc  a  ghairni.  25  C'ar  son  is  còir 
roghainn  a  dhèanamh  do  òigheachd :  35  na 
reusoin  air  son  am  bu  chòir  pòsadh^  no  gun 
phòsidh. 

ANIS  a  thaobh  nan  nithe  mu 
'n  do  sgriobh  sibh  a  m' 
ionnsuidh :  Is  maith  do  fhear 
gun  bheantuinn  ri  mnaoi. 
2  Gidheadh,  chum  striopachas 

tarbhach. 

a  sheachnadh,  biodh  a  bhean  fèin 
aig  gach  fear,  agus  aig  gach 
mnaoi  a  fear  fèin. 

3  Thugadh  am  fear  an  deadh- 
ghean  dligheach  do  'n  mhnaoi ; 
agus  a'  bhean  mar  an  ceudna 
do  'n  fhear. 

4  Cha  'n  'eil  comas  a  euirp 
fèin  aig  a'  mhnaoi,  ach  aig  an 
f  hear  :  agus  mar  an  ceudna  eha 
'n  'eil  comas  a  chuirp  fèin  aig  an 
fhear,  ach  aig  a'  mhnaoi. 

5  Na  cumaibh  bhur  dlighe  o 
chèile,  ach  le  toil  a  chèile  rè 
tamuill,  chum  sibh  fèin  a  thoirt 
do  thrasgadh  agus  do  ùrnuigh  ; 
agus  thigibh  cuideachd  a  ris, 
chum  nach  buair  Sàtan  sibh  air 
son  bhur  neo-gheamnuidheachd. 

6  Ach  tha  mi  a'  labhairt  so 
mar  ni  ceaduichte  agus  cha  'n 
ann  mar  àithne. 

7  Oir  bu  mhiann  leam  gu  'm 
biodh  na  h-uile  dhaoine  mar  mi 
fèin :  gidheadh  a  ta.  a  thiodhlac 
fèin  aig  gach  duine  o  Dhia,  aig 
aon  neach  mar  so,  agus  aig  neach 
eile  mar  sud. 

8  Uime  sin  a  ta  mi  ag  ràdh 
ris  an  dream  nach  'eil  pòsda,  ag- 
us  ris  na  bantrachaibh,  Is  maith 
dhoibh  ma  dh'fhanas  iad  eadhon 
mar  a  ta  mise. 

9  Gidheadh  mur  fheudar  leo 
iad  fèin  a  ghlèidheadli  geamnuidh, 
pòsadh  iad  :  oir  is  feàrr  pòsadh 
na  losgadh. 

10  Agus  dhoibh-san  a  ta  pòsda 
tha  mi  ag  àithneadh,  gidheadh 
cha  mhise,  ach  an  Tighearn,  gun 
a'  bhean  a  dhealachadh  r'  a  fear : 

11  Ach    ma    dhealaiclieas  i, 

'  mar  clwmhmrìe. 
2  mhì-chrcidaach,  gun  chreidimh. 

fanadh  i  gun  phòsadh,  no  biodh 
i  rèidh  r'  a  fear :  agus  na  cuir- 
eadh  am  fear  uaith  a  bhean. 

12  Ach  ris  a'  chuid  eile  a  ta 
mise  ag  ràdh,  cha'n  e  an  Tigh- 
earn,  Ma  bhios  aig  bràthair  sam 
bith  bean  ana-creideach '^,  agus 
gu  bheil  i  toileach  còmhnuidh  a 
ghabhail  maille  ris,  na  cuireadh 
e  uaith  i. 

13  Agus  a'  bhean  aig  am  bheil 
fear  ana-creideach,  agus  gu  bheil 
e-san  toileach  còmhnuidh  a 
ghabhail  maille  rithe,  na  cuir- 
eadh  i  uaipe  e^ 

14  Oir  a  ta  am  fear  ana-creid- 
each  aÌF  a°  naomhachadh  leis  a' 
mhnaoi*,  agus  a  ta  a'  bhean  ana- 
creideach  air  a  naomhachadh 
leis  an  f  hear  ^ :  no  bhiodh  bhur 
clann  neò-ghlan  ;  ach  a  nis  a  ta 
iad  naomha. 

15  Ach  ma  dh'fhalbhas  am 
/ear  ana-creideaeh,  falbhadh  e. 
Cha'n  'eil  bràthair  no  piuthar 
fo  dhaorsa  'nan  leithidibh  sin  do 
chàsaihh :  ach  ghairm  Dia  sinne 
chum  sìthe. 

16  Oir  ciod  am  fios  a  ta  agad- 
sa,  O  bhean,  nach  saor^  thu 
t'  fhear?  no  ciod  am  fios  a  ta 
agad-sa,  O  fhir,  nach  saor  thu 
do  bhean  ? 

17  Ach  a  rèir  mar  a  roinn  Dia 
ris  gach  duine,  mar  a  ghairm  an 
Tighearn  gach  aon,  mar  sin 
gluaiseadh  e  :  agus  mar  sin  a  ta 
mise  'g  òrduchadh  anns  na  h- 
eaglaisibh  uile. 

18  An  do  ghairmeadh  neach 
sam  bith  agus  e  timchioll-ghearr- 
ta  ?  na  dèanar  e  neo-thimchioll- 

3  nafàgadh  i  e.        ^  sa'  mhnaoi. 

^  san  f  hcar.  slànuich,  sàbhail. 


T.  CORINTIANACH.  VII. 


ghearrta :  an  do  ghairmeadh 
neach  sam  bith  gun  e  bhi  tim- 
chioll-ghearrta  ?  na  timchioll- 
ghearrar  e. 

19  Cha'n  'eil  èifeachd  san 
timchioll-ghearradh,  agus  cha  'n 
'eil  èifeachd  san  neo-thimchioll- 
ghearradh,  ach  ann  an  coimhead 
àitheanta  Dliè. 

20  Fanadh  gach  aon  anns  a' 
ghairm  anns  an  do  ghairmeadh  e. 

21  An  do  ghairmeadh  thu  a'  d' 
sheirbhiseach'  ?  na  biodh  suim 
agad  dheth  ;  ach  ma  dh'fheudas 
tu  bhi  saor,  gu  ma  h-e  sin  do 
roghainn. 

~  22  Oir  an  tì  a  ghairmeadh  san 
Tighearn  'na  sheirbhiseach,  is 
duine  saor  an  Tighearn  e :  mar 
an  ceudna  an  ti  a  ghairmeadh 
agus  e  saor,  is  e  seirbhiseach'^ 
Chrìosd  e. 

23  Cheannachadh  air  luach 
sibh  ;  na  bithibh  'nur  seirbhisich 
do  dhaoinibh. 

24  A  bhràithre,  san  staid  anns 
an  do  ghairmeadh  gach  neach, 
an  sin  fanadh  e  maille  ri  Dia. 

25  A  nis  thaobh  òighean,  cha  'n 
'eil  àithne  agam  o  'n  Tighearn : 
gidheadli  tha  mi  toirt  breth', 
mar  neach  a  fhuair  tròcair  o  'n 
Tighearn  gu  blii  dileas. 

26  Tha  mi  a'  meas  uime  sin 
gu  bheil  so  maith  air  son  na 
teanntachd  a  ta  làthair,  a  ta  mi 
ag  ràdh,  gu  hìieil  e  maith  do 
dhuine  bhi  mar  sin. 

27  Am  bheil  thu  ceangailte  ri 
mnaoi?  na  iarr  fuasgladh.  Am 
bheil  thu  fuasgailte  o  mhnaoi? 
na  iarr  bean. 

'  o'  d'  dhaor-òglach,  a  d'  thràìll. 
2  daor-ògluch.      '  hhciream  mo  hlirdh. 

28  Ach  ma  phòsas  tu,  cha  do 
pheacaich  thu  ;  agus  ma  phòscis 
òigh,  cha  do  pheacaich  i :  gidh- 
eadh,  bithidh  aig  an  leithidibh 
so  trioblaid  san  fheoil ;  ach  tha 
mi  'gur  caomhnadh. 

29  Ach  a  ta  mi  ag  ràdh  so,  a 
bhràithre,  gu  bheil  an  aimsir 
goirid  sna  bheil  ri  teachd : 
ionnus  faraon  gu'm  bì  iadsan 
aig  am  bheil  mnài,  mar  nach 
biodh  mnài  aca ; 

30  Agus  iadsan  a  ta  ri  caoidh, 
mar  nach  biodh  iad  ri  caoidh ; 
agus  iadsan  a  ta  ri  gàirdeachas, 
mar  mhuinntir  nach  'eil  ri  gàird- 
eachas ;  agus  iadsan  a  ta  ri 
ceannachd,  mar  dhaoine  nach  'eil 
a'  sealbhachadh  ; 

31  Agus  iadsan  a  ta  gnàth- 
achadh  an  t-saoghail  so,  mar 
dhream  nach  'eil  'ga  mhì-ghnàth- 
achadh^ ;  oir  thèid  sgiamh^  an  t- 
saoghail  so  seachd. 

32  Ach  b'àill  leam  sibhse  bhi 
gun  ro-chùram.  An  tì  nach  'eil 
pòsda,  bithidh.  cùram  nan  nithe 
sin  a  bhuineas  do  'n  Tighearn  air, 
cionnus  a  thoilicheas  e  an  Tigh- 
earn : 

33  Ach  an  tì  a  ta  pòsda,  bith- 
idh  cùram  nithe  an  t-saoghail 
air,  cionnus  a  dh'fheudas  e  a 
bhean  a  thoileachadh. 

34  Tha  mar  an  ceudna  eadar- 
dhealachadh  eadar  bean  agus 
òigh :  tha  cùram  oirre-sa  nach 
'eil  pòsda  mu  nithibh  an  Tigh- 
earna,  chum  gu  'm  bì  i  naomh, 
faraon  'na  corp  agus  'na  spiorad ; 
ach  bithidh  cùram  air  a'  mhnaoi 
a  ta  pòsda  mu  nithibh  an  t- 

^  'ga  chuithcadh. 
^  dreach,  cumadh. 

saoghail,  cionnus  a  dh'fheudas  i 
toil  a  fir  a  dhèanamh. 

35  Agus  so  tha  mi  a'  labhairt 
chum  bhur  tairbhe  fèin ;  cha  'n 
ann  chum  gu'n  cuirinn  ribe^ 
oirbh,  ach  a  chum  an  ni  sin  a  ta 
ciatach^,  agus  gu'm  feitheadh 
sibh  air  an  Tighearn  gun  bhuair- 
eadh. 

36  Ach  ma  shaoileas  duine 
sam  bith  gu  bheil  e  'ga  ghiùlan 
fèin  gu  mì-chiatach  thaobh  a 
mhaighdin,  ma  chaidh  blàth  a 
h-aimsir  thairis,  agus  gur  còir  a 
dhèanamh  mar  sin,  dèanadh  e 
na  's  àill  leis,  cha  'n  'eil  e  a'  peac- 
achadh :  pòsadh  iad. 

37  Gidheadh,  an  tì  sin  a 
tha  suidhichte  gu  daingean  'na 
chridhe,  agus  gun  èigin  sam  bith 
air,  ach  aig  am  bheil  cumhachd 
air  a  thoil  fèin,  agus  a  chuir 
roimhe  'na  chridhe  a  mhaigh- 
dean  a  choimhead,  tha  e  a'  dèan- 
amh  gu  maith. 

38  Uime  sin  ma  seadh,  a  ta  an 
tì  a  bheir  seachad  am  pòsadh  i, 
a'  dèanamh  gu  maith ;  ach  a  ta 
an  tì  nach  toir  ann  am  pòsadh  i, 
a'  dèanamh  ni  's  feàrr. 

39  Tha  a'  bhean  ceangailte  leis 
an  lagh  rè  'na  h-uine  a  's  beò  d'  a 
fear :  ach  ma  gheibh  a  fear  bàs, 
tb.a  i  saor  gu  pòsadh  ri  aon  neach 
a  's  toil  leatha ;  a  mhàin  anns 
an  Tighearn. 

40  Ach  tha  i  ni's  sona,  ma 
dh'fhanas  i  mar  sin,  a  rèir  mo 
bhreth-sa :  agus  is  i  mo  bharail- 
sa^  gu  bheil  Spiorad  Dhè  agam. 

CAIB.  VIII. 

1  Is  còir  fantuinn  o  bhìdhcannnibh  a  dh'- 
ìobradh  do  lodholaibh.    8  Cha  'nfheud  sinn 

'  riabh.       2  cubhaidh,  tlachdmhor. 

ar  saorsa  Chrìosduidh  a  mhì-ghnùthachadh 
chum  oilbheim  d'  ar  bràithribh ;  11  ach  is 
còir  dhuiìin  ar  n-eòlas  a  chwsachadh  le 
gràdh. 

ANIS  a  thaobh  nithe  a  dh'- 
iobradh  do  iodholaibh,  tha 
fhios  againn  gu  bheil  eòlas 
againn  uile.  Ataidh  an  t-eòlas 
suas,  ach  bheir  gràdh  fòghlum. 

2  Agus  ma  ta  aon  duine  a' 
saoilsinn  gu  bheil  eòlas  ni  sam 
bith  aige,  cha  'n  aithne  dha  aon 
ni  fathast  mar  bu  chòir  dha  aith- 
neachadh. 

3  Ach  ma  tha  gràdh  aig  duine 
sam  bith  do  Dhia,  tha  e-san^  air 
aithneachadh  leis. 

4  Uime  sin,  mu  thimchioll 
itheadli  nan  nithe  sin  a  dh'ìob- 
radh  do  ìodholaibh,  tha  fhios 
againne  nach  ni  air  domhan 
ìodhol,  agus  nach  'eil  Dia  sam 
bith  eile  ann  ach  a  h-aon. 

5  Oir  ged  tha  iad  ann  ris  an 
abrar  Dèe,  ma  's  ann  air  nèamh 
no  air  talamh,  (amhuil  mar  a  ta 
iomadh  Dia,  agus  iomadh  Tigh- 
earn  ann,) 

6  Gidheadh  dhuinne  cka  'n  'eil 
ach  aon  Dia,  an  t-Athair,  o  'm 
hheil  na  h-uile  nithe,  agus  sinne 
air  a  sìion-san^ ;  agus  aon  Tigh- 
earn  losa  Crìosd,  tre  am  hheil 
na  h-uile  nithe,  agus  sinne  trid- 
san. 

7  Gidheadh  cha'w  'eil  an  t- 
eòlas  so  anns  na  h-uile  dhaoin- 
ibh :  oir  tha  cuid  le  coguis  thaobh 
an  ìodhoil  gus  an  àm  so,  ag  ith- 
eadh  a  hhìdh  mar  ni  a  dh'ìobradh 
do  ìodhol ;  agus  air  d'  an  coguis 
a  bhi  anmhunn,  tha  i  air  a  sal- 
achadh. 

8  Ach  cha  mhol  biadh  sinn  do 

^  tha  mi  cinnteach.    ^  an  duine  so.  annsan. 

Dhia :  oir  ma  dh'  itheas  sinn, 
cha  'n  f  heirrd  sinn  e  ;  ni  mò  mur 
ith  sinn,  is  misd  sinn  e. 

9  Ach  thugaibh  an  aire  nach 
bi  an  comas'  so  a  ta  agaibh  air 
aon  dòigh  'na  aobhar  oilbheim 
do  'n  dream  a  ta  lag. 

10  Oir  ma  chì  neach  thusa  aig 
am  bheil  eòlas  a'  suidhe  chum 
bìdh  ann  an  teampull  ìodhoil,"" 
nach  neartaichear  coguis  an  tì 
sin  a  ta  lag  chum  na  nithe  sin  a 
dh'ìobradh  do  ìodholaibh  ith- 
eadh : 

11  Agus  tre  t'  eòlas-sa  an  tèid 
do  bhràthair  lag  am  mugha^,  air 
son  an  dh'f  huair  Criosd  bàs  ? 

12  Ach  le  peacachadh  dhuibh 
mar  sin  an  aghaidh  nam  bràithre, 
agus  le  an  coguis  anmhunn  a 
lotadh,  tha  sibh  a'  peacachadh 
an  aghaidh  Chrìosd. 

13  Uime  sin  ma  bheir  biadh 
aobhar  oilbheim  do  m'  bhràthair, 
cha'n  ith  mi  feoil  a  chaoidh, 
chum  nach  toir  mi  aobhar  oil- 
bheim  do  m  bhràthair. 

CAIB.  IX. 

1  JSfoclid  an  t-ahstol  a  shaorsa,  7  agus  gu  'm 
huineadh  do'n  mhinisteir  hhi  air  a  bheath- 
achadh  leis  an  i-soisgeul :  15  gidheidh  £  a 
dheadh-ghean  maith  fèin  gu  'n  d'fhan  e-san 
0  bhi  costail  dhoibh,  22  agus  o  oilbheum  a 
thoirt  do  neach  sam  bith  an  cùisibh  coimh- 
dheis.   24  Tha  ar  heatha  cosmhuil  ri  reis. 

VTACH  abstol  mise  ?  nach  'eil 
-^^  mi  saor?  Nach  fhaca  mi 
losa  Crìosd  ar  Tighearn?  nach 
sibhse  m'  obair  san  Tighearn  ? 

2  IVIur  'eil  mi  a'  m'  abstol  do 
dhaoinibh  eile,  gidheadh  gu 
cinnteach  tha  mi  dhuibhse  ;  oir 

'  a'  chòir,  an  cumhachd. 
2  an  sgriosar,  an  caillear  do  bhràthair  lag. 
'  cumhachd,  còir. 

is  sibhse  seula  m'  abstolachd 
anns  an  Tighearn. 

3  Is  e  so  mo  f hreagradh  do  'n 
dream  a  chuireas  ceisd  orm. 

4  Nach  'eil  againne  comas' 
itheadh  agus  òl  ? 

5  Nach  'eil  againne  comas 
piuthar,  bean-phòsda  a  thoirt 
leinn  mu  'n  cuairt,  amhuil  mar  na 
h-abstoil  eile,  agus  bràithrean  an 
Tighearn,  agus  Cephas  ? 

6  No  am  bheil  mise  agus  Bar- 
nabas  a  mhàin,  gun  chomas 
againn  bhi  saor  o  obair  ? 

7  Cò  a  thèid  chum  cogaidh 
uair  air  bith  aìr  a  chostus  fèin  ? 
cò  a  shuidhicheas^  f ìon-lios,  agus 
nach  ith  d'  a  thoradh  ?  no  cò  a 
bheathaicheas  treud,  agns  nach 
blais  do  bhainne  an  treud  ? 

8  An  ann  mar  dhuine  a  ta  mi 
a'  labhairt  nan  nithe  so  ?  no  nach 
abair  an  lagh  na  nithe  so  mar  an 
ceudna  ? 

9  Oir  a  ta  e  sgrìobhta  ann  an 
lagh  IMhaois,  na  cuir  ceangal 
air  beul  an  daimh  a  tha  saltairt' 
an  arbhair.  Am  bheil  cùram 
nan  damh  air  Dia  ? 

10  No  nach  ann  gu  h-àraidh*' 
air  ar  son-ne  a  ta  e  ag  ràdh  so  ? 
gu  deimhin  is  ann  air  ar  son-ne 
tha  e  sgrìobhta :  chum  gur  ann 
an  dòchas  is  còir  do  'n  treabh- 
aiclie  treabhadli ;  agus  a  chum 
an  neach  a  bhuaileas  ann  an 
dòchas,  gu  'm  bì  e  'na  f  hear 
còmhpàirt  d'  a  dhòchas. 

11  ]\Ia  chuir  sinne  nithe 
spioradail  dhuibhse",  an  ni  mòr  e 
ma  bhuaineas  sinne  bhur  nithe 
feòhiilior-sa  ? 

*  phlannda ich eas. 

°  a'  buaìadh,  a'  briseadh. 

^  gnh  uilc.      '  annai.',h-m. 

12  Ma  tha  muinntir  eile  'nan 
luchd-comhpàirt  do  'n  chumh- 
achd'  so  thairis  oirbh,  nach  mò 
is  còir  dhuinne  hki?  Gidheadh, 
cha  do  chuir  sinn  an  cumhachd 
so  an  cleachda ;  ach  a  ta  sinn  a' 
fulang  nan  uile  nithe,  chum  nach 
cuireamaid  bacadh  air  soisgeul 
Chrìosd. 

13  Nach  'eil  fhios  agaibh  gu 
bheil  iadsan  a  ta  saoithreachadh 
mu  thimchioll  nithe  naomha,  air 
am  beathachadh  o  'n  teampull  ?  | 
agus  iadsan  a  ta  frithealadh  do  'n  \ 
altair,  gu  bheil  comh-roinn^  aea 
ris  an  altair  ? 

14  Agus  mar  sin  dh'òrduich 
an  Tighearn  mar  an  ceudna 
dhoibh-san  a  ta  searmonachadh 
an  t-soisgeil,  an  teachd-an-tir 
fhaotainn  o  'n  t-soisgeul. 

15  Ach  cha  do  ghnàthaich 
mise  a  h-aon  diubh  so,  agus  cha 
do  sgrìobh  mi  na  nithe  so,  chum 
gu  'n  dèantadh  mar  sin  dhomh  : 
oir  b'fheàrr  dhomh  am  bàs 
fhaghail,  na  gu  'n  cuireadh 
neach  air  bith  m'  uaill  an  neo- 
bhrìgh. 

16  Oir  ged  shearmonaich  mi 
an  soisgeul,  cha  'n  'eil  aobhar 
uaill  agam :  oir  a  ta  èigin  air  a 
cur  orm ;  seadh,  is  an-aoibhinn 
domh,  mur  searmonaich  mi  an 
soisgeul. 

17  Oir  ma  's  ann  gu  toileach  a 
ta  mi  dèanamh  so,  tha  duais 
agam  :  ach  ma  's  ann  an  aghaidh 
mo  thoile  a  tha  ministreileachd' 
air  a  h-earbsadh  rium, 

18  Ciod  i  mo  dhuais  ma 
seadh  ?  eadhon  so,  chum  'nuair  a 

'  chomas.  comhpàirt. 

frithealadh,  cùram.  ^  dèanainn, 

*  a'  m'  thràill,  6  lag. 

ta  mi  searmonachadh  an  t-sois- 
geil,  gu'n  suidhichinn*  soisgeul 
Chrìosd  gun  chostus,  chum  nach 
mì-ghnàthaichinn  mo  chumh- 
achd  san  t-soisgeul. 

19  Oir  ged  tha  mi  saor  o  na 
h-uile  dhaoinibh,  gidheadh  rinn 
mi  mi  fèin  a'  m'  sheirbhiseach^  do 
na  h-uile,  chum  gu  'n  cosnainn 
an  tuilleadh. 

20  Agus  rinneadh  mi  do  na 
h-Iùdhaich  mar  lùdhach,  chum 
gu  'n  cosnainn  na  h-Iùdhaich  ; 
dhoibh-san  a  ta  fuidh  'n  lagh, 
mar  dhuine  fuidh  'n  lagh,  chum 
gu  'n  cosnainn  iadsan  a  ta  fuidh 
an  lagh ; 

21  Dhoibh-san  a  ta  gun  lagli, 
mar  dhiiine  gun  lagh,  (ged  nach 
'eil  mi  gun  lagh  do  Dhia,  ach  fo 
lagh  do  Chrìosd,)  chum  gu  'n 
cosnainn  iadsan  a  ta  gun  lagh. 

22  Rinneadh  mi  dhoibh-san  a 
ta  anm.hunn"  mar  dhuine  an- 
mhunn,  chum  gu'n  cosnainn  an 
dream  a  ta  anmhunn :  Bha  nii 
san  uile  chruth  do  na  h-uile, 
chum  air  gach  uile  dhòigh  gu  'n 
saorainn'  cuid  èigin. 

23  Agus  so  tha  nii  a'  dèan- 
amh  air  son  an  t-soisgeil,  chum 
gu'm  bì  mi  a'  m'  fhear  comh- 
roinne  dhethl 

24  Nach  'eil  fhios  agaibh  iad- 
san  a  ta  ruith  anns  a'  bhlàr- 
rèise,  gu  'n  ruith  iad  uile,  ach  is 
aon  duine  a  gheibh  an  duais^  ?  gu 
ma  h-amhuil  a  ruitheas  sibhse, 
ionnus  gu  'n  glac  sibh  an  duals. 

25  Agus  a  ta  gach  uile 
ghleachdair  measarra  anns  na 
h-uile  nithibh  :  a  nis  a  ta  iadsan 

^  slànuichinn,  tèarnunn,  sàhhulainn. 

8  gu  'ni  bì  conihpàirt  agam  dheth  maiUe  ribhse. 

9  geall. 

a'  dèanamh  sin  chum  gu  'm  faigli 
iad  crùn  truaillidh ;  ach  sinne 
air  son  crùin  neo-thruaillidh. 

26  Uime  sin  is  amhuil  a  ta 
mise  a'  ruith,  cha  'n  ann  mar  gu 
neo-chinnteach' ;  is  amhuil  a  ta 
mi  a'  cur  catha,  cha  'n  ann  mar 
neach  a  bhuaileas  an  t-athar  : 

27  Ach  tha  mi  a'  trom-bhual- 
adh  mo  chuirp,  agus  'ga  chur 
fuidh  smachd  :  air  eagal  air  chor 
sam  bith  an  dèigh  dhomh  sear- 
monachadh"  do  dhream  eile,  gu  'n 
cuirear  mi  fèin  air  cùF. 

CAIB.  X. 

1  TVm  sàcramamte  nan  lùdhach  'nan  samhladh 
airar  sàcramaintibh-ne,  14  agusaìn  peanas 
mur  rahhadh  dhuinn  ìodhol-aoradh  a  sheach- 
nadh.  21  Cha  'n  fheud  sinn  bhi  'nar  luchd 
comhpàirt  do  hhòrd  an  Tighcarna,  agus 
dhìabhul  famon,  SjC. 

OS  bàrr,  a  bhràithre,  cha  b^àill 
leam  sibhse  a  bhi  aineolach, 
gu  robh  ar  n-aithriche  uile  fuidh 
'n  neul,  agus  gu  'n  deachaidh  iad 
uile  troimh  'n  mhuir  ; 

2  Agus  gu  'n  do  bhaisteadh  iad 
uile  do  IMhaois  san  neul,  agus 
anns  a'  mhuir ; 

3  Agus  gu  'n  d'  ith  iad  uile  an 
t-aon  bhiadh  spioradail ; 

4  Agus  gu'n  d'òl  iad  uile  an 
t-aon  deoch  spioradail :  (oir 
dh'  òl  iad  do  'n  charraig  spiorad- 
ail  sin  a  lean  iad :  agus  b'  i  a' 
charraig  sin  Criosd :) 

5  Ach  le  mòran  diubh  cha 
robh  Dia  toilichtè^ :  oir  sgriosadh 
san  fhàsach  iad. 

6  A  nis  bha  na  nithe  sin  'nan 
saimpleiribhMhuinne,  chum  nach 

'  mar  ncach  nach  'eil  am  follais. 
-  gairm  a  thoirt. 
2  (jH  din/tar,  gu  tl/gear  mi  fein. 
4  cliii  do  t/initinn  mòran  diuhh  ri  Dia. 

miannaicheamaid  droch  nithe, 
eadhon  mar  a  mhiannaich  iadsan. 

7  Agus  na  bithibh-sa  'nur 
luchd-ìodhol-aoraidh,  mar  a  hha 
cuid  diubh-san ;  a  rèir  mar  a  ta 
e  sgrìobhta,  Shuidh  am  pobull 
sìos  a  dh'  itheadh  agus  a  dh'  òl, 
agus  dh'èirich  iad  a  chluicheadh.' 

8  Agus  na  dèanamaid  strìop- 
achas,  mar  a  rinn  cuid  diubh- 
san,  agus  a  thuit  diuhh  an  aon  là 
trì  mìle  fìchead. 

9  Agus  nadearbhamaid^Crìosd, 
mar  a  dhearbh  cuid  diubh-san, 
agus  a  sgriosadh  iad  le  nath- 
raichibh  nimhe. 

10  Agus  na  dèanaibh-sa  gear- 
an,  mar  a  rinn  cuid  diubh-san 
gearan,  agus  a  sgriosadh  iad  leis 
an  sgriosadair^ 

11  A  nis  thachair  na  nithe  so 
uile  dhoibh-san  mar  eisempleir- 
ibh :  agus  sgrìobhadh  iad  clium 
teagaisgs  duinne,  air  am  bheil 
deireadh  an.domhain"  air  teaclid. 

12  Uime  sin  an  tì  a  shaoileas 
a  bhi  'na  sheasamh,  thugadh  e 
aire  nach  tuit  e. 

13  Cha  do  thachair  deuchainn"' 
air  bith  ribh,  ach  ni  a  ta  coit- 
chionn^dodhaoinibh :  ach  thaDia 
dìleas,  nacli  leig  dhuibh  bhi  air 
bhur  feuchainn  thar  bhur  comas  ; 
ach  a  nì  maille  ris  an  deuchainn 
slighe  dol  as  mar  an  ceudna, 
chum  gu  'm  bì  sibh  comasach  air 
a  giùlan. 

14  Air  an  aobhar  sin,  a  mhuinn- 
tir  mo  ghràidh,  teichibh  o  ìodh- 
ol-aoradh. 

15  Tha  mi  a'  labhairt  mar  ri 

'  sgài/ihli,  samhlachasaibh.  huaireamaid. 
'  mhit/tear.  *  rahìmìdh.  °  nan  /inn. 
'■'  buaircadh,  cruaidh-f/mirhainn,  denrbliad/i, 
"  cumuntu. 

daoinìbh  tuigseach  :  thugaibh-sa 
breth  air  an  ni  a  ta  mi  ag  ràdh, 

16  Cupan  a'  bheannachaidh,  a 
ta  sinne  a'  beannachadh,  nach 
e  comunn  fola  Chriosd  e  ?  An 
t-aran  a  ta  sinn  a'  briseadh,  nach 
e  comunn  cuirp  Chrìosd  e  ? 

17  Oir  ged  tha  sinne  'nar  mòr- 
an,  is  aon  aran',  agus  aon  chorp 
sinn :  oir  a  ta  againn  uile  comh- 
pàirt  do  'n  aon  aran. 

18  Thugaibh  fa'near  Israel  a  rèir 
na  feòla :  nach  'eil  aca-san  a  ta 
'g  itheadh  nan  lobairt  comh- 
roinn  ris  an  altair  ? 

19  Ciod  a  their  mi  uime  sin  ? 
gu  bheil  brìgh  air  bith  anns  an 
ìodhol,  no  gu  bheil  brìgh  air 
bith  san  ni  a  dh'ìobradh  do  ìodh- 
olaibh  ? 

20  Ach  tha  mi  ag  ràdh,  na  nithe 
a  ta  na  Cinnich  ag  lobradh,  gur 
ann  do  dheamhnaibh  a  tha  iad 
'gan  ìobradh,  agus  nach  ann  do 
Dhia :  agus  cha  b'  àill  leam 
comunn  a  bhi  asaibh-sa  ri  deamh- 
naibh. 

21  Cha  'n  'eil  e  an  comas  duibh 
cupan  an  Tighearn  òl,  agus  cupan 
dheamhan.  Cha'n  'eil  e  an  comas 
duibh  comh-roinn  a  bhi  agaibh 
do  bhòrd  an  Tighearn,  agus  do 
bhòrd  deamhan. 

22  Am  brosnuich  sinn  an  Tigh- 
earn  gu  feirg?  an  treise  sinn  na 
e-san  ? 

2.3  Tha  na  h-uile  nithe  cead- 
uichte  dhomh-sa,  ach  cha'n  'eil  na 
h-uile  nithe  iomchuidh^ :  tha  na 
h-uile  nithe  ceaduichte  dhomh- 
sa,  ach  cha  toir  na  h-uile  nithe 
fòghlum. 

24  Na  iarradh  neach  air  bith 

'  hhuilinn.         ^  tarhhach. 

an  ni  sin  a  bhuineas*  dha  fèin ; 
ach  iarradh  gach  aon  an  ni  sin  a 
thig  ri  maith  neach  eile. 

25  Ithibh  gach  ni  a  reicear 
am  margadh  na  feòla,  gun  cheisd 
air  bith  f  heòraich  air  son  coguis. 

26  Oir  is  leis  an  Tighearn  an 
talamh,  agus  a  làn. 

27  Ma  bheir  aon  neach  dhiubh- 
san  nach  'eil  'nan  creidich 
cuireadh  dhuibh,  agus  gur  toil 
leibh  dol  maille  ris  ;  ithilah  gach 
ni  a  chuirear  roimhibh,  'gun  ni 
sam  bith  f  heòraich  airson  coguis. 

28  Ach  ma  their  duine  sam 
bith  ribh,  Dh'  ìobradh  an  ni  so  do 
ìodholaibh,  na  ithibh,  air  a  shon- 
san  a  nochd  dhuibh  e,  agus  air 
son  coguis^  Oir  is  leis  an  Tigh- 
earn  an  talamh,  agus  a  làn. 

29  Air  son  coguis,  a  ta  mi  ag 
ràdh,  cha  'n  i  do  chogiiis  fèin,  ach 
coguis  an  neach  ud  eile :  oir  c'  ar 
son  a  bheirear  breth  air^  mo 
shaorsa-sa  le  coguis  duine  eile  ? 

30  Oir,  ma  tha  comhpàirt 
hìdh  agam-sa  tre  ghràs,  c'  ar  son 
a  labhrar  olc  umam  a  thaobh  an 
ni  sin  air  son  am  bheil  mi  a' 
toirt  buidheachais  ? 

31  Uime  sin  cò  aca  dh'itheas 
no  dh'òlas  sibh,  no  ge  b'  e  ni  a  nì 
sibh,  dèanaibh  na  h-uile  nithe 
chum  ghnre  Dhè. 

32  Na  tugaibh  aobhar  oilbheim 
do  na  h-Iùdhaich,  no  do  na 
Greugaich,  no  do  eaglais  Dè  : 

33  A  rèir  mar  a  ta  mise  a' 
dèanamh  toile  nan  uile  dhaoine 
anns  na  h-uile  nithihh,  gun  bhi 
'g  iarraidh  mo  bhuannachd  fèin, 
ach  huannachd  mhòran,  chum  gu 
tèarnar  iad. 

^  coimh-fhios,  aoinsiens.  .       *  dhìtear. 


1.  CORINTIANACH,  XI. 


CAIB.  XI. 

1  Fhuair  Pòl  cron  do  na  Conntianaich,  gu 
robh  'nan  coimhthionail  am  fir  a'  dèanamh 
ùrnuigh,  agus  an  cinn  air  an  còmhduch- 
adh,  agus  am  mnài  gun  chòmhdachadh  aìr 
an  cinn  :  17  agus  do  hhrigh  gu  robh  gu 
coitchionn  an  cruinneachadh  cha  'n  ann 
chum  maith,  ach  chum  uiìc ;  20  gu  sòn- 
ruichte,  air  son  gu  robh  iad  le  'm  feisdibh 
ftin  a'  mi-naomhachadh  suipeir  an  Tigh- 
earn,  Sjc. 

BITHIBH-SA    'nur  luchd- 
leanmliuinn  orm-sa',  amhuil 
mar  a  ta  mise  air  Crìosd. 

2  A  nis  a  ta  mi  'gur  moladh,  a 
bhràithre,  do  bhrigh  gu  bheil 
cuimhne  agaibh  ormsa  anns  na 
h-uiìe  nithibh,  agus  gu  bheil 
sibli  a'  coimhead  nan  òrduighean, 
mar  a  thug  mise  dhuibh  iad. 

3  Ach  bu  mhiann  leam  fios  a 
bhi  agaibh,  gur  e  Crìosd  ceann 
gach  fìr,  agus  gur  e  am  fear 
ceann  na  mnà,  agus  gur  e  Dia 
ceann  Chrìosd. 

4  Gach  fear  a  ta  dèanamh 
ùrnuigh  no  fàidlieadaireachd,  ag- 
us  folach  air  a  cheann,  tlia  e 
toirt  eas-urraim  d'  a  cheann. 

5  Ach  gach  bean  a  ta  dèananih 
ùrnuigh  no  fàidheadaireachd 
gun  fholach  air  a  ceann,  tha  i 
toirt  eas-urraim  d'  a  ceann :  oir 
is  ionnan  sin  agus  ged  bhiodh  i 
air  a  bearradh. 

6  Oir  mur  bì  folach  air  ceann 
na  mnà,  bearrar  i  mar  an  ceud- 
na :  ach  ma's  grannda^  do  mhnaoi 
i  bhi  air  a  bearradh  no  air  a 
lomadh,  cuireadh  i  folach  oirre. 

7  Oir  gun  amharus  cha  chòir 
do  fhear  a  cheann  a  chòmhdach- 
adh^,  do  bhrìgh  gur  e  ìomhaigh 
agus  glòir  Dhè  :  ach  is  i  a'  bhean 

'  air  m'  eisempleir-sa. 
'  yrànna.       ^fholnch.       4  nior. 

glòir  an  f hir. 

8  Oir  cha  'n  'eil  am  fear  o  'n 
mhnaoi,  ach  a'  bhean  o  'n  f  hear. 

9  Agus  cha  do*  chruthaicheadh, 
am  fear  air  son  na  mnà,  ach  a' 
bhean  air  son  an  fhir. 

10  Uime  sin  is  còir  do'n 
mhnaoi  cumhachd^  a  bhi  aice 
air  a  ceann,  air  son  nan  aingeal. 
"  11  Gidheadh,  cha'n  'eil  am  fear 
as  eugmhais  na  mnà,  no  a'  bhean 
as  eugmhais  an  fhir  anns  an 
Tighearn. 

12  Oir  mar  a  ta  a'  bhean  o  'n 
fhear,  is  amliuil  sin  a  ta  'm  fear 
tre  'n  mhnaoi  mar  an  ceudna : 
ach  is  ann  o  Dhia  a  ta  na  h-uile 
nithe. 

13  Measaibh  annaibh  fèin :  am 
bheil  e  ciatach  do  mhnaoi  ur- 
nuigh  a  dhèanamh  ri  Dia  gun 
fholach  air  a  ceami. 

14  Nach  'eil  nàdur  fèin  a' 
teagasg  dhuibh,  ma  bhios  gruag 
fhada  air  fear,  gur  nàr  dha  e  ? 

15  Ach  ma  bhios  gruag  fhada 
air  mnaoi,  is  glòir  dh'i  e:  oir 
thugadh  a  gruag  dh'  i  air  son 
còmhdaich^ 

16  Ach  ma  bhios  neach  air 
bith  connspoideach,  cha'n  'eil  a 
leithid  sin  do  ghnàthachadh 
againne,  no  aig  eaglaisibh  Dhè. 

17  A  nis  anns  an  ni  so  a  ta  mi 
cur  an  cèill  duibk,  cha  mhol  mi 
sibh,  do  bhrìgh  gu  bheil  sibli  a' 
teaclid  an  ceann  a  chèile,  cha  'n 
ann  chum  an  ni  a  's  feàrr,  ach  an 
ni  a  's  miosa. 

18  Oir  air  tùs,  'nuair  tha  sibh 
a'  cruinneachadh  an  ceann  a 
chèile  san  eaglais,  tha  mi  cluinn- 

'  'se  siii  r'a  tm\\\  folach,  a  leigeil  fhaicinn  gu 
hheil  ifo  chumhachd  a  fir.  ^folaich. 


I.  CORINTIANACH,  XI 


tinn  gu  bheil  roinnean^  'nur 
measg ;  agus  tha  mi  an  cuid  'ga 
chreidsinn. 

19  Oir  is  èigin  saobh-chreid- 
imh^  a  bhi  eadaraibh,  chum  gu  'n 
dèanar  follaiseach  an  dream  a  ta 
dearbhta  'nur  measg. 

20  Uime  sin  an  uair  a  thig 
sibh  an  ceann  a  chèile  do  aon  àit, 
cha e  sin  suipeir  an  Tighearn 
itheadh. 

21  Oir  ithidh  gach  aon  air  tùs 
a  shuipeir  fèin,  agus  a  ta  neach 
ocrach,  agus  neach  eile  air 
mhisg. 

22  An  e  nach  'eil  tighean 
agaibh  chum  itheadh  agus  òl 
annta  ?  no  am  bheil  sibh  a'  dèan- 
amh  tàire  air  eaglais  Dè,  agus  a' 
nàrachadh  na  muinntir  aig  nach 
'eil  ?  Ciod  a  their  mi  ribh  ?  Am 
mol  mi  sibh  anns  a  chùis  so  ? 
cha  mhol. 

23  Oir  f  huair  mise  o  'n  Tigh- 
earn  an  ni  mar  an  ceudna  a  thug 
mi  dhuibh-sa,  Gu  'n  do  ghlac  an 
Tighearn  losa  aran,  anns  an 
oidhche  an  do  bhràthadh  e  : 

24  Agus  air  tabhairt'  buidh- 
eachais,  bhris  se  e,  agus  thubh- 
airt  e,  Gabhaibh,  ithibh ;  is  e  so 
mo  chorp  -sa,  a  ta  air  a  bhriseadh^ 
air  bhur  sonsa :  dèanaibh  so  mar 
chuimhneachan  ormsa^ 

25  Agus  air  a'  mhodh  cheudna 
an  cupan,  an  dèigh  na  suipeir, 
ag  ràdh,  Is  e  an  cupan  so  an 
coìmhcheangaP  nuadh  ann  am 
f  huil-sa :  dèanaibh-sa  so,  cia 
minic  as  a  dh'òlas  sibh  e,  mar 
chuimhneachan  ormsa. 

'  eas-aonachda^  sgaraidh. 

-  snohh-bhurai/can,  ni-iceachd. 

breith.        ^  air  a  thahhairt. 
'  chìim  ciiimline  ormsa.    ''  tiomnadh. 


26  Oir  cia  minic  as  a  dh'ith- 
eas  sibh  an  t-aran  so,  agus  a 
dh'  òlas  sibh  an  cupan  so,  tha  sibh 
a'  foillseachadh  bàis  an  Tigh- 
earna  gus  an  tig  e. 

27  Uime  sin,  ge  b'  e  neach  a 
dh'itheas  an  t-aran  so,  agus^  a 
dh'òlas  cupan  so  an  Tighearna 
gu  neo-iomchuidh,  bithidh  e 
ciontach  do  chorp  agus  do  f  huil 
an  Tighearna. 

28  Ach  ceasnuicheadh^  duine 
e  fèin,  agus  mar  sin  itheadh  e 
do  'n  aran  so,  agus  òladh  e  do  'n 
chupan  so : 

29  Oir  ge  b'  e  dh'itheas  agus  a 
dh'òlas  gu  neo-iomchuidh,  tha  e 
'g  itheadh  agus  ag  òl  breithean- 
ais  dha  fèin,  do  bhrìgh  nach  'eil 
e  a'  dèanamh  aithne  air  corp  an 
Tighearn'-'. 

30  Air  a  shon  so  tha  mòran  'nur 
measg  lag  agus  tinn,  agus  tha 
mòran  'nan  codal. 

31  Oir  nan  tugamaid  breth  oirnn 
fèin,  cha  tugtadh  breth  oirnn. 

32  Ach  an  uair  a  bheirear 
breth  oirnn,  tha  sinn  air  ar 
smachdachadh  leis  an  Tighearn, 
chum  nach  bitheamaid  air  ar 
dìteadh  maille  ris  an  t-saoghal. 

33  Uime  sin,  mo  bhràithre, 
'nuair  a  thig  sibh  an  ceann  a 
chèile  chum  itheadh,  fanaibh  r'  a 
chèile. 

34  Agus  ma  bhios  ocras  air  aon 
neach,  itheadh  e  aig  an  tigh; 
chum  nach  tig  sibh  an  ceann 
a  chèile  gu  breitheanas'".  Agus 
cuiridh  mise  gach  ni  eile  an 
òrdugh  'nuair  a  thig  mi. 

7  no.  b  dearhhadh. 

f  dèanamh  cadar  dhmlachaidh  eadar  corp 
an  Tiijhearna  agus  biadh  eile. 
chum  d)tidh. 

CAIB.  XII. 

1  Tha  tiodhlacan  spioradail  iomadach  thaobh 
gìiè,  7  gidheadh  a  ta  iad  uile  gu  tairbhe,  8 
agus  chnm  na  crìche  so  air  an  toirt  air 
caochladh  dòigh  :  12  chum  a  reir  mar  a  ta 
buill  a'  chuirp  nàdurra  uile  chum  maise, 
22  agus  seirbhis  an  aoin  chuirp ;  27  mar 
sìn  gu  bitheamaid-ne  d'  a  cheile,  a  dhèan- 
amh  suas  cuirp  dhìomhair  Chrìosd. 

ANIS    a   thaobli  thiodhìaca^ 
spioradail,  a  bliràitlire,  cha 
'n  àiU  leam  sibh  bhi  aineolach. 

2  Tha  fios  agaibh  gu  robh 
sibh  'nur  Cinnich,  air  bhur 
tarruing  gu  ìodholaibh  balbha, 
a  rèir  mar  a  threòraicheadh  sibh. 

3  Uime  sin  tlia  mi  toirt  fios 
duibh,  nach  abair  duine  sam 
bith  a  tha  labhairt  o  Spiorad 
Dhè,  gu  bheil  losa  malluichte ; 
agus  nach  urrainn  duine  sam 
bith  a  ràdh  gur  e  losa  an  Tigh- 
earn,  ach  tre  an  Spiorad  naomh. 

4  A  nis  tha  eadar-dhealachadh 
thiodhlaca  ann,  ach  cha  'w  'eil  ach 
aon  Spiorad  ann. 

5  Agus  tha  eadar-dhealachadh 
frithealaidh'  ann,  gidheadh  cha  'n 
'eil  ach  aon  Tighearn  ann. 

6  Agus  tha  eadar-dhealach- 
adh  i^^'breachaidh  ann,  ach  is  e  an 
t-ao-i  Dia,  a  tha  ag  oibreachadh 
nan  uile  nithe  anns  an  h-uile. 

7  Ach  a  ta  foillseachadh  an 
Spioraid  air  a  thoirt  do  gach 
neach,  chum  tairbhe. 

8  Oir  do  aon  duine  tha  focal 
a'  ghliocais  air  a  thoirt  leis  an 
Spiorad ;  agus  do  dhuine  eile 
focal  an  eòlais  leis  an  Spiorad 
cheudna ; 

■  9  Do  neach  eile  creidimh  leis 
an  Spiorad  sin  fèin ;  do  dhuine 
eile  tabhartas  leighis  tre  an 
Spiorad  cheudna; 

'  iiitlie.      ^  mhinistreileachd,  dhreuchd. 

10  Do  neach  eile  oibreachadh 
mhìorbhuile ;  do  neach  eile  fàidh- 
eadaireachd  ;  do  neach  eile  aith- 
neachadh  spiorad  ;  do  neach  eile 
iomadh  gnè  theangadh  ;  agus  do 
neach  eile  eadar-mhineachadh 
theangadh. 

11  Ach  na  nithe  sin  uile  tha 
an  t-aon  Spioyad  ceudna  ag 
oibreachadh,  a'  roinn  ris  gacli 
aon  fa  leth  a  rèir  mar  is  àill  leis. 

12  Oir  mar  is  aon  an  corp, 
agus  mòran  do  bhuill  aige,  agus 
a  ta  uile  bhuilF  an  aoin  chuirp 
sin,  ge  h-iomadh  iad,  'nan  aon 
chorp  ;  mar  sin  a  ta  Crìosd. 

13  Oir  tre  aon  Spiorad  bhaist- 
eadh  sinn  uile  do  aon  chorp, 
ma's  lùdhaich  sinn  no  Greug- 
aich,  ma  's  daor  no  saor  sinn ; 
agus  thugadh  deoch  r'  a  h-òl 
duinn  uile  chum  aoin  Spioraid. 

14  Oir  cha  'n  aon  bhall  an 
corp,  ach  mòran. 

15  Ma  their  a'  chos,  Do  bhrìgh 
nach  mi  an  làmh  cha  'n  ann  do  'n 
chorp  mi ;  nach  'eil  i  do  'n  chorp 
air  a  shon  sin  ? 

16  Agus  ma  their  a'  chluas, 
Do  bhrìgh  nach  mi  an  t-sùiì, 
cha  'n  ann  do  'n  chorp  mi ;  nach 
ann  do  'n  chorp  i  air  a  shon  sin  ? 

17  Nam  hiodh  an  corp  uile  'na 
shùil,  c'àit  am  hiodh  a'  chlaist- 
eachd?  Nam  hiodh  e  uile  'na 
chlaisteachd,  C'  àit  am  biodh  an 
fhàile'? 

18  Ach  a  nis  shuidhich  Dia  na 
buiU  gach  aon  diubh  sa'  chorp, 
mar  bu  toil  leis. 

19  Agus  nam  biodh  iad  uile 
'nan  aon  bhall,  c'  àit  am  hiodh  an 
corp  ? 

^  bhallaibh.  *  boladh. 

20  Ach  a  nis  tha  iad  'nam  mòr- 
an  bhall,  ged  nach  'eil  ann  ach 
aon  chorp. 

21  Agus  cha  'n  urrainn  an  t- 
sùil  a  ràdh  ris  an  làimh,  Cha  'n 
'eil  feum  agam  ort :  no  a  rìs, 
ann  ceann  ris  na  cosaibh,  Cha  'n 
'eil  feum  agam  oirbhse. 

22  Ach  gu  ro  mhòr  ni  's  mò 
tha  na  buiU  sin  do  'n  chorp,  a  's 
anmhuinne^  a  thaobh  coslais, 
feumail. 

23  Agus  air  na  huiìl  sin  do  'n 
chorp  a's  lugha  urram  'nar 
measg-ne,  tha  sinn  a'  cur  an 
tuilleadh  urraim ;  agus  na  hnill 
sin  dhinn  a's  lugha  maise,  tha 
aca  sin  gu  ro  mhòr  an  tuilleadh 
maise. 

24  Oir  air  na  huill  rahaiseach 
againn  cha  'n  'eil  uireasbhuidh  : 
ach  rinn  Dia  an  corp  a  chomh- 
chumadh  r'  a  chèile,  air  dha  an 
tuilleadh  urraim  gu  mòr  a  thoirt 
do'n  chuid  air  an  robh  uireas- 
bhuidh : 

25  Chum  nach  biodh  easaon- 
achd  air  bith  sa'  chorp ;  ach 
gu  'm  biodh  an  t-aon  chùram  aig 
na  buill  d'  a  chèile. 

26  Agus  ma  dh'  f  huilgeas  aon 
bhall,  comhfhuilgidh  na  buill 
uile :  no  ma  gheibh  aon  bhall 
urram,  nì  na  buill  uile  gàird- 
eachas  maille  ris. 

27  A  nis  is  sibhse  corp  Chrìosd, 
agus  is  buill  sihh  fa  leth. 

28  Agus  chuir  Dia  dream 
àraidh  san  eaglais,  air  tùs  ab- 
stola,  san  dara  àit  fàidhean,  san 
treas  àit  luchd-teagaisg,  a  rìs 
miorbhuilean,  'na  dhèigh  sin 
tabhartais   leighis,  luchd-cuid- 

'  laige. 

eachaidh,  uachdaranachda,  iom- 
adh  gnè  theangadh. 

29  Am  hheil  na  h-uile  'nan  ab- 
stolaibh  ?  Am  hheiln'A  h-uile  'nam 
fàidhibh  ?  Am  hheìl  na  h-uile  'nan 
luchd-teagaisg  ?  Am  hheil  na  h- 
uile  'nan  luchd-dèanamh  mhìor- 
bhuile  ? 

30  Am  bheil  aig  na  h-uile 
tabhartais  leighis?  An  labhair 
na  h-uile  le  teangaibh  ?  An  dèan 
na  h-uile  eadar-theangachadh  ? 

31  Ach  biodh  miann  dùrachd- 
ach  nan  tiodhlacan  a's  feàrr 
oirbh :  agus  gidheadh  tha  mise 
a'  nochdadh  dhuibh  slighe  a  's 
ro-fheàrr. 

CAIB.  xni. 

1  Cha  'n  'eìl  hrìgh  sam  hith  anns  na  iiodhlac- 
aibh  uile,  d'  am  feahhas,  as  eugmhais  a' 
ghràidh:  4  cliù  a'  ghràidh,\3agus  a  hharr- 
achd  air  dòchas  agus  creidimh. 

GED  labhrainn  le  teangaibh 
dhaoine,  agus  aingeal,  agus 
gun  ghràdh  ^  agam,  tha  mi  a'  m' 
umha^  a  nì  fuaim,  no  a'm'chiom- 
bal  a  ni  gleangarsaich. 

2  Agus  ged  robh  agam  fàidh- 
eadaireachd,  agus  ged  thuiginn 
na  h-uile  rùna-dìomhair,  agus 
gach  uile  eòlas ;  agus  ged  bhiodh 
agam  gach  uile  cfhnè  creidimh, 
ionnus  gu  'n  atharraichinn 
slèibhte,  agus  mi  gun  ghràdh 
agam,  cha  'n  'eil  annam  ach  neo- 
ni. 

3  Agus  ged  chaithinn  mo 
mhaoin  uile  chum  na  bochdan  a 
bheathachadh,  agus  ged  bheirinn 
mo  chorp  chum  a  losgadh,  agus 
gun  ghràdh  agam,  cha  'n  'eil 
tairbhe  sam  bith  dhomh  ann. 

4  Tha  an  gràdh  fad-fhulang- 

^  seirc.  '  phrais. 

ach^  agiis  caohnhneìl ;  cha  ghabh 
an  gràdh  farmad;  cha  dèan  an 
gràdh  ràiteachas cha  'n  'eil  e  air 
a  shèideadh  suas, 

5  Cha  ghiùlain  se  e  fèin  gu 
mì-chiatach,  cha  'n  iarr  e  na 
nithe  sin  a  bhuineas  da  fèin,  cha 
'n  'eil  e  so-bhrosnuchaidh  chum 
feirge,  cha  smuainich  e  olc  sam 
bith, 

6  Cha  dèan  e  gàirdeachas  san 
eucoir,  ach  nì  e  gàirdeaclias  san 
f  hìrinn : 

7  Fuilgidh^  e  na  h-uile  nithe, 
creididh  e  na  h-uile  nithe,  bith- 
idh  sùil '  aige  ris  na  h-uile  nith- 
ibh,  giùlainidh  e  na  h-uile  nithe. 

8  Cha  tèid  an  gràdh  air  cùl  a 
chaoidh  :  ach  ma  's  fàidheadair- 
eachda  ta  ann,  thèid  iad  air  cùl ; 
ma  's  teangaidh,  sguiridh  iad  ; 
ma  's  eòlas,  cuirear  air  cùl  e. 

9  Oir  a  ta  eòlas  againn  ann 
an  cuid,  agus  tha  sinn  ri  fàidh- 
eadaireachd  ann  an  cuid. 

10  Ach  an  uair  a  thig  an  ni 
a  ta  iomlan,  cuirear  air  cùl  an 
ni  sin  nach  'eil  acli  ann  an  cuid. 

1 1  'Nuair  a  bha  mi  a  'm'  lean- 
aban,  labhair  mi  mar  leanaban, 
thuig  mi  mar  leanaban,  reuson- 
aich^  mi  mar  leanaban:  ach  air 
fàs  domh  a'm'  dhuine,  chuir  mi 
na  nithe  leanabaidh  air  cùl. 

12  Oir  tha  sinn  a'  faicinn  san 
àm  so  gu  dorcha  tre  ghloin  ^ ;  ach 
an  sin  cìCi  sinn  aghaidh  ri  h-agh- 
aidh :  san  àm  so  is  aitlme  dhomh 
ann  an  cuid ;  ach  an  sin  aith- 
nichidh  mi  eadhon  mar  a  ta 
aithne  orm. 

13  Agus  a  nis  fanaidh  creid- 

^  fèin-uuUl.     '  cùiìtfidairhìrfh,  fo!aichidh. 
^  dùchas,  earbsa.  *  sniuainich. 

5  ann  an  sgathan.         « earbsa. 

imh,  dòchas^,  gràdh,  na  tri  nithe 
so ;  ach  is  e  'n  gràdh  a  's  mò 
dhiubh  so. 

CAIB.  XIV. 

1  Mhol  Pùl  fàidheadaireachd,  2  agus  thug  e 
Uì'ram  dh'i  roimh  labhaiì-t  ìe  teangaibh,  6  le 
cosamhlachd  air  a  thoirt  o  innealaibh-ciuil : 
12  is  cùir  an  gnàthachadh  faraon,  chum 
togail  suas  na  h-eaglais,  22  mar  a'  chrìoch 
sin  gus  an  d'  ùrduicheadh  iad.  26  Tha. 
fìor-fheum  gach  aoin  diubh  air  a  theagasg^ 
agusam  mì-ghnàthachadh  air  a  chronuchadh. 

LEANAIBH     gràdh,  agus 
biodli  mòr-mhiann'  thiodh- 
laca  spioradail  oirbh,  ach  gu  ma 
!  mò  bhur  togradh  gu  'n  dèanadh 
sibh  fàidheadaireachd. 

2  Oir  an  tì  a  labliras  ann  an 
teangaidh  choimhich^  cha  'n  ann 

I  ri  daoinibh  a  labhras  e,  ach  ri 
Dia  :  oir  cha  'n  'eil  neach  sam 
bith  'ga  thuigsinn  ;  ged  tha  e 
anns  an  Spiorad  a'  labhairt  rùna- 
dìomhair. 

3  Ach  an  tì  a  tha  dèanamh 
fàidheadaireachd,  tha  e  a'  labh- 
airt  ri  daoinibh  chum  teagaisg^, 
agus  chim   earail,   agus  chitm 

;  comhfhurtachd. 

4  An  tì  a  ta  labhairt  an  teang- 
aidh  choimhich,  tha  e  'ga  theag- 

I  asg  fèin " :  ach  an  tì  a  ni  fàidli- 
I  eadaireachd,  tha  e  teagasg  na  h- 
eaglais. 

I    5  Bu  mhaith  leam  gu  labh- 
radh  sibh  uile  le  teangaibh,  ach 
b'  f  heàrr  leam  sibh  a  dhèanamh 
fàidheadaireachd, .  oir  is  mò  an 
ti  a  ni  fàidhcadaireachd,  no  an 
I  tì  a  labhras  le  teangaibh,  mur 
:  eadar-theangaich  e",  chum  gu 
faigheadh  an  eaglais  fòghlum. 
6  A  nis,  a  bhràithre,  ma  thig 

'  dhi'idh,  iar;  tus.    ^  choigrich. 

^fòghìuim,  togail  suas.     'ga  thogaiì  fvin  suas. 

"  mur  ectdar-theangaich  neach. 

mi  do'ur  n-ionnsuidh  a'  labhairt 
]e  teangaibh,  ciod  an  tairbhe  a 
ni  mi  dhuibh,  mur  labhair  mi 
ribh  am  foillseachadh,  no  an 
eòlas,  no  am  fàidheadaireachd, 
no  an  teagasg? 

7  Air  an  dcngh  cheudna  na 
nithe  gun  anam  a  nì  fuaim,  ma's 
piob  no  clàrsach,  mur  dèan  iad 
eadar-dhealachadh  'nam  fuaim- 
ibh,  cionnus  a  thuigear  an  ni  a 
sheinnear  air  a'  phìob  no  air  a' 
chlàrsaich  ? 

8  Oir  ma  bheir  a'  ghall-tromp 
fuaim  neo-chinnteach  uaipe',  cò 
a  dh' ulluicheas  e  fèin  chum  a' 
chatha  ? 

9  Is  amhuil  sin  sibhse,  mur 
labhair  sibh  leis  an  teangaidh 
briathra  so-thuigsinn,  cionnus  a 
dh'  aithnichear  an  ni  a  labhrar  ? 
oir  is  ann  ris  an  athar  a  labhras 
sibh. 

10  Tha,  feudaidh  e  bi,  an 
uiread  do  ghuthannaibh  ^  san  t- 
saoghal,  agus  cha'n'eil  a  h-aon 
diubh  gun  bhlagh^. 

11  Uime  sin,  mur  tuig  mi  brìgh 
a'  ghutha,  bithidh  mi  do  'n  tì  a 
labhras,  borb*;  agus  hithidh  an 
tì  a  labhras,  borb  dhomh-sa, 

12  Mar  sin  mar  an  ceudna 
sibhse,  do  bhrìgh  gu  bheil  dèigh 
agaibh  air  tiodhlacaihh  spioradail, 
iarraibh  sibh  fèin  a  thoirt  barr- 
achd  chum  fòghluim  ^  na  h- 
eaglais. 

13  Uime  sin,  an  tì  a  labhras 
ann  an  teangaidh  choinihich, 
guidheadh  e  gu  'n  dèanadh  e 
eadar-theangachadh. 

14  Oir  ma   ni   mise  ùrnuigh 

'  uaithe.  '  chainntibh,  chànainibh, 

*  bhftgh,  seadh.    ^fiadhaìch,  hurbarra. 

ann  an  teangaidh  choimhich.  tha 
mo  spiorad  a'  dèanamh  ùrnuigh, 
ach  tha  mo  thuigse  neo-tharish- 
ach. 

15  Ciod  ma  seadh  ?  nì  mi 
ùrnuigh  leis  an  spiorad,  agus  nì 
mi  ùrnuigh  leis  an  tuigse  mar 
an  ceudna:  seinnidh  mi  leis  an 
Spiorad,  agus  seinnidh  mi  leis 
an  tuigse  mar  an  ceudna, 

16  No  'nuair  a  bheannaicheas 
tu  leis  an  spiorad,  cionnus  a 
their  an  tì  a  tha  ann  an  àit  an 
duine  gun  fhòghkim  Amen  ri 
d'  bhreith-buidheachais,  o  nach 
aithne  dha  an  ni  a  ta  thu  ag 
ràdh  ? 

17  Oir  gu  deimhin  a  ta  thusa 
toirt  buidheachais  gu  maith, 
gidheadh  cha'n'eil  an  neach  eile 
air  a  theagasg^ 

18  Tha  mi  toirt  buidheachais 
do  m'  Dhia,  gu  bheil  mi  a'  labh- 
airt  le  teangaibh  tuilleadh  na 
sibh  uile : 

19  Ach  b'  fheàrr  leam  cùig 
focail  a  labhairt  san  eaglais  le 
-m'  thuisge,  chum  gu  teagaisginn 
daoine  eile  mar  an  ceudna,  na 
deich  mìle  focal  ann  an  teang- 
aidh  choimhich. 

20  A  bhràithre,  na  bithibh-sa 
'nur  leanabaibh  an  tuigse  :  gidh- 
eadh,  ann  am  mì-run'  bithibh 
'nur  leanabaibh,  ach  ann  an  tuig- 
se  bithibh  'nur  daoine  foirfe. 

2L  Tha  e  sgriobhta  san  lagh, 
Labhraidh  mi  ris  a'  phobull  so 
ann  an  teangaibh  eile,  agus  am 
bilibh  eile :  gidheadh  an  dèigh 
sin  uile  cha  'n  èisd  iad  rium,  tha 
an  Tighearn  ag  ràdh. 

'  togail  suas.       ^  air  fhòghlum. 
'  droch-mhèin,  olc. 


I.  CORINTIANACH,  XIV.  XV.  " 


22  Uime  sin  a  ta  teanganna 
coimheach  'nan  comhara,  clia  'n 
ann  do  'n  dream  a  ta  creidsinn, 
ach  dlioibh-san  a  ta  mì-chreid- 
each  :  ach  a  ta  fàidheadaireachd 
cha'n  ann  air  an  son-san  nach 
'eil  a'  creidsinn,  ach  air  an  son- 
san  a  tha  creidsinn. 

23  Uime  sin  ma  chruinnicheas 
an  eaglais  uile  san  aon  àit,  agus 
ma  labhras  iad  uile  le  teangaibh 
cuimlieach,  agus  gu'n  tig  dream 
a  ta  gun  fhòghlum  a  steach, 
no  daoine  mi-chreideach,  nach 
abair  iad  gu  bheil  sibh  air  a 
chuthach'  ? 

24  Ach  ma  nì  iad  uile  fàidli- 
eadaireachd,  agus  gu  'n  tig  duine 
gun  chreidimh  a  steach,  no  neach 
a  ta  gun  f  hòghlum,  cronuichear  ^ 
e  leis  na  h-uile,  agus  bheirear 
breth  air  leis  na  h-uile  : 

25  Agus  mar  sin  a  ta  nithe 
folaichte  a'  chridhe  air  am  foill- 
seachadh  ;  agus  mar  sin,  air  dha 
tuiteam  air  aghaidli,  ni  e  aoradh 
do  Dhia,  ag  aithris'  gu  bheil  Dia 
gu  fìrinneach  annaibh-sa. 

26  Ciod  e  sin  ma  ta,  a' 
bhràithre?  nuair  tha  sibh  a' 
teachd  an  ceann  a  chèile,  tha 
salm,  tha  teagasg,  tha  teangadh, 
tha  foillseachadh,  tha  eadar- 
theangachadh,  aig  gach  aon  ag- 
aibh.  Dèanar  na  h-uile  nithe 
chum  fòghluim\ 

27  INIa  labhras  aon  neach  ann 
an  teangaidh  choimhich,  labhradh 
dithis,  no  air  a'  chuid  a's  mò 
triuir,  agus  sin  an  dèigh  a  chèile ; 
agus  dèanadh  a  h-aon  eadar- 

'  air  mhì-chèill,  air  hhoile. 
*  spreagar,  comhairlichear. 
^  a'  foillseachadh. 

theangachadh. 

28  Ach  mur  bì  eadar-theang- 
air  ann,  fanadh  e  'na  thosd  san 
eaglais ;  no  labhradh  e  ris  fèin, 
agus  ri  Dia. 

29  Labhradh  dithis  no  triuir 
do  na  fàidhibh,  agus  thugadh 

j  a'  chuid  eile  breth. 

30  Ach  ma  dh'  f  hoillsichear  ni 
do  neach  eile  a  tha  'na  shuidlie, 
biodh  an  ceud  dhuine  'na  thosd. 

31  Oir  feudaidh  sibh  uile 
:  fàidheadaireachd  „  a  dlièanamh 
I  gach  aon  an  dèigh  a  chèile, 

chum  gu  faigh  na  h-uile  fò- 
;  ghlum,  agus  na  h-uile  comh- 
fhurtachd. 

32  Agus  a  ta  spiorada'  nam 
fàidliean  ùmhal  do  na  fàidhibh. 

33  Oir  cha'n  e  Dia  ùghdair, 
na  ml-riaghailf,  ach  na  sìthe, 
mar  ann  an  eaglaisibh  nan 
naomh  uile. 

34  Biodh  bhur  mnài  'nan  tosd 
sna  h-eaglaisibh ;  oir  cha  'n  'eil 
e  ceaduichte  dhoibh  labhairt ; 
cich  is  coir  dhoibh  bhi  ùmhal,  mar 
a  ta  an  lagh  mar  an  ceudna  ag 
ràdh. 

35  Agus  ma's  miann  leo  ni 
sam  bith  fhòghlum,  feòraich- 
eadh  iad  d'  am  fearaibh  fèin  aig 
an  tigh  e :  oir  is  mì-chiatach  do 
mhnaibh  labhairt  san  eaglais. 

36  An  ann  uaibhse  thàinig 
focal  Dè  a  mach  ?  no  an  ann  do 
'ur  n-ionnsuidh-sa  a  mhàin  a 
thàinig  e  ? 

37  Ma  shaoileas  duine  sam  bith^ 
gur  fàidh,  no  gur  duine  spiorad- 
ail  e  fèin,  aidicheadh  e  na  nithe 

*  togail  suas.       ^  tiodhlaca  spiorndail. 

^  eas-ùrdiiiijh,  iuaìrrinc. 

'  Ma  Ihu  duiiic  sam  bilh  cinnlcach. 

a  ta  mise  a'  sgrìobhadh  do  'ur 
n-ionnsuidh,  gur  iad  àitheantan 
an  Tighearna. 

38  Ach  ma  tha  neach  sam  bith 
aineolach,  biodh  e  aineolach. 

39  Uime  sin,  a  bhràithre,  biodh 
ro-thogradh  agaibh  air  fàidh- 
eadaireachd  a  dhèanamh,  agus 
na  bacaibh  labhairt  le  teangaibh. 

40  Dèanar  na  h-uile  nithe  gu 
deadh-mhaiseach,  agus  a  rèir 
òrduigh. 

CAIB.  XV. 

1  O  aiseirigh  Chrìosd,  12  dhearbh  an  t-abstol 
gu  'n  eirich  sinne,  an  aghaidh  na  muinntir 
sin  a  tha  'g  àicheadh  aiseii  igh  na  colla :  21 
Toradh,  35  agus  dòigh  na  h-aiseirigh,  51 
agus  caochladh  na  muinntir  sin  a  gheibhear 
Jeò,  air  an  là  dheireannach. 

OS  bàrr,  a  bhràithre,  tha  mi 
cur  an  cèiU  duibh  an 
soisgeul  a  sliearmonaich  mi 
dhuibh,  ris  an  do  ghabh  sibhse 
mar  an  ceudna,  agus  anns  am 
bheil  sibh  'nur  seasamh  ; 

2  Troimh  mar  an  ceudna  am 
bheil  sibh  air  bhur  tèarnadh, 
ma  chumas  sibh  gu  daingean'  an 
ni  a  shearmonaich  mi  dhuibh, 
mur  do  chreid  sibhse  gu  dìomh- 
ain. 

3  Oir  thug  mi  dhuibh  air  tùs 
an  ni  a  f huair  mi  mar  an  ceudna, 
Gu  'n  d'  f  huair  Crìosd  bàs  air 
son  ar  peacanna  a  rèir  nan 
sgriobtuir : 

4  Agus  gu  'n  d'  adhlaiceadh  e, 
agus  gu  'n  d'  èirich  e  a  ris  air  an 
treas  là  a  rèir  nan  sgriobtuir  ; 

5  Agus  gii  facas  e  le  Cephas, 
'na  dhèigh  sin  leis  an  dà  fhear 
dheug. 

6  'Na  dhèigh  sin,  chunnacas  e 
le  tuilleadh  as  cùig  ceud  bràtli- 

'  ma  ghlcidheas  sibh  air  chuimhne. 

air  air  apn  àm ;  d'  am  bheil  a' 
chuid  a  's  mò  beò  gus  a  nis,  ach 
a  ta  cuid  dhiuhh  'ìian  codal. 

7  'Na  dhèigh  sin,  chunnacas  e 
le  Seumas  ;  agus  a  rìs  leis  na  h- 
abstolaibh  uile. 

8  'Nan  dèigh  uile  chunnacas 
leam-sa  e  mar  an  ceudna,  mar 
neach  a  rugadh  ann  an  an-àm. 

9  Oir  is  mi  a  's  lugha  do  na  h- 
abstolaibh,  neach  nach  fiù  abstol 
a  ghairm  dhìom,  do  bhiìgh  gu  'n 
robh  mi  a'  geur-leanmliuinn 
eaglais  Dè. 

10  Ach  tre  ghràs  Dè  tha  mi  an 
ni  a  ta  mi^:  agus  cha  robh  a 
ghràs,  a  hhuilidieadh  orm,  gun 
bhrìgh  ;  ach  shaothraich  mi  ni  's 
pailte  na  iad  uile  ;  gidheadh  cha 
mhise,  ach  gràs  Dè  a  bha  maille 
rium. 

11  Uime  sin  cò  air  bith  iad 
dhinn,  mise  no  iadsan,  is  ann  mar 
so  tha  sinne  a'  searmonachadh, 
agus  is  ann  mar  so  a  chreid  sibhse. 

12  A  nis,  ma  shearmonaich- 
ear  Crìosd  gu  'n  d'  èirich  e  o  na 
marbhaibh,  cionnus  a  ta  cuid 
'nur  measg-sa  ag  ràdh,  Nach  'eil 
aiseirigh  nam  marbh  ann  ? 

13  Ach  mur  'eil  aiseirigh  nam 
marbh  ann,  ni  mò  a  dh'èirich 
Crìosd. 

14  Agus  mur  d'èirich  Crìosd, 
gu  deimhin  is  dìomhain  ar  sear- 
moin-ne,  agus  is  dìomhain  bhur 
creidimh-sa  mar  an  ceudna. 

15  Seadh  fhuaradh  sinne  'nar 
fianuisibh  brèige  air  Dia ;  do 
bhrigh  gu  'n  d'  rinn  sinn  fìanuis 
a  thaobh  Dhè,  gu  'n  do  thog  e 
siias  Crìosd :  neach  nach  do  thog 
e  suas,  mur  èirich  na  mairbh. 

•  is  mi  an  ni  a  's  mi. 

16  Oir  miir  èirich  na  mairbh, 
ni  mò  a  dh'  èirich  Crìosd  : 

17  Agus  mur  d'èirich  Crìosd, 
tha  bhur  creidimh-sa  dìomhain ; 
tha.sibh  fathast  an  bhur  peac- 
aibh. 

18  ^lar  sin  mar  an  ceudna 
tha  an  dream  a  choidil  ann  an 
Crìosd,  caillte. 

19  ^NIa  's  anns  a'  bheatha  so  a 
mhàin  a  tha  dòchas  againn  ann 
an  Crìosd,  is  sinn  a  's  truaighe 
do  na  h-uile  dhaoinibh. 

20  Ach  a  nis  tha  Crìosd  air 
èirigh  o  na  marbliaibh,  agus  rinn- 
eadh  an  ceud  thoradh  dliiubh- 
san  a  choidil  deth. 

21  Oir  mar  is  ann  tre/dhuine 
t'iàinig  am  bàs,  is  ann  tre  dhuine 
thig  aiseirigh  nam  marbh  mar  an 
ceudna. 

22  Oir  mar  ann  an  Adhamh,  a 
ta  na  h-uile  a'  faghail  a'  bhàis, 
is  amhuil  sin  mar  an  ceudna  a 
nithear  na  h-uile  beò  ann  an 
Crìosd. 

23  Ach  gach  uile  dhuine  'na 
òrdugh  fein  :  Crìosd  an  ceud 
thoradh,  'na  dhèigh  sin  iadsan 
a  's  le  Crìosd  aig  a  theachd. 

24  An  sin  hithidh  a'  chrìoch 
dheireannach,  'nuair  a  bheir  e 
suas  an  rìoghachd  do  Dhia, 
eadhon  an  t-Athair ;  'nuair  a 
chuireas  e  as  do'  gach  uile 
uachdaranachd,  agus  gach  uile 
ùghdarras,  agus  chumhachd. 

25  Oir  is  èigin  gu'n  rìoghaich 
e,  gus  an  cuir  e  a  naimhdean 
uile  fo  a  chosaibh. 

26  Sgriosar  an  nàmhaid  deir- 
eannach,  am  bàs. 

'  a  chuireas  e  sìos. 
^  a'  ghàirdeachas  air  bhur  sonsa. 
choy  mi,  chuir  mi  cath. 

27  Oir  chuir  e  na  h-uile  nithe 
fo  a  chosaibh.  Ach  an  uair  a  ta 
e  ag  ràdh  gu  'n  do  chuir  e  na 
h-uile  mthe  fuidh,  is  ni  follais- 
each  gu  bheil  e-san  a  chuir  na 
h-uile  nithe  fuidh,  an  leth  muigh 
clheth  so. 

28  Agus  an  uair  a  chuirear  na 
h-uile  nithe  fuidh,  an  sin  bithidh 
ara  ^NIac  fèin  fo  'n  Tì  a  chuir  na 
h-uile  nithe  fuidh-san,  chum 
gu  'm  bì  Dia  'na  uile  anns  na  h- 
uile. 

29  No  ciod  a  ni  iadsan  a  bhaist- 
ear  air  son  nam  marbh,  mur  èir- 
ich  na  mairbli  air  aon  dòigh  ?  c' 
ar  son  ma  seadh  a  bhaistear  iad 
air  son  nam  marbh  ? 

30  Agus  c'  ar  son  a  ta  sinne  an 
gàbhadh  gach  uair  ? 

31  Air  bhur  gàirdeachas-sa-  a 
tha  agam  ann  an  losa  Crìosd  air 
Tighearn,  tha  mi  faghail  a'  bhàis 
gach  là. 

32  Ma  chòmhraig^  mi  mai 
dhuine*  ri  fiadh-bheathaichibh 
ann  an  Ephesus,  ciod  i  mo 
thairbhe,  mur  èirich  na  mairbh  ? 
itheamaid  agus  òlamaid,  oir  am 
màireach  gheibh  sinn  bàs. 

33  ISIa  meallar  sibh  :  truaiUidh 
droch  chomlikiadar'  deadh  bheu- 
sa. 

34  Dùisgibh  chum  fìreantachd^, 
agus  na  dèanaibh  peacadh ;  oir 
cha  'n  'eil  eòlas  Dè  aig  cind :  chum 
bhur  nàire  tha  mi  a'  labhairt  so. 

35  Ach  their  neach  èigin,  Cion- 
nus  a  dli'  èireas  na  mairbh  ?  ag- 
us  ciod  a  ghnè  cuirp  leis  an  tig 
iad? 

36  Amadain,  an  ni  sin  a  chuir- 

^  a  reir  gnàtha  dhaoine. 
^  droch  chùmhradh. 
'  gu  ccart,  gu  cuhhaidh. 
Z 

eas  tu,  cha  bheotliaichear  e,  mur 
bàsaich  e  air  tùs  : 

37  Agus  an  ni  a  chuireas  tu, 
cha  'n  e  an  corp  a  bhitheas  a  ta 
thu  cur,  ach  gràinne  lom,  feud- 
aidh  e  bi  do  chruithneachd,  no 
do  slieòrsa  èigin  eile  : 

38  Ach  a  ta  Dia  a'  toirt  cuirp 
dha  mar  bu  toil  leis,  agus  do 
gach  uile  sliìol  a  chorp  fèin. 

39  Cha  'n  aon  fheoil  gach  uile 
f  heoil :  ach  a  ta  feoil  air  leth  aig 
daoinibh,  agus  feoil  eile  aig  ain- 
mhidhibh,yèo«7  eile  aig  iasgaibh, 
agusfeoil  eile  aig  eunlaithibh. 

40  Agus  a  ta  cuirp  nèamhaidh 
ann,  agus  cuirp  thalmhaidh  : 
gidheadh  a  ta  glòir  air  leth  aig 
na  corpaìhh  nèamhaidh,  agus  glòir 
eile  aig  na  corpaibh  talmhaidh. 

41  Tha  aon  glilòir  aiga'  ghrèin, 
agus  g]  òir  eile  aig  a'  ghealaich, 
agus  glòir  eile  aig  na  reultaibh  ; 
oir  a  ta  eadar-dhealachadh  eadar 
reult  agus  reult  thaobh  glòire. 

42  Agus  is  ann  mar  sin  a  hhios 
aiseirigh-  nam  marbh.  Cuirear 
ann  an  truaillidheachd  e ;  togar 
ann  an  neo-thruaillidheachd  e. 

43  Cuirear  e  ann  an  eas-urram, 
togar  ann  an  ghnre  e :  cuirear 
ann  an  anmhuinneachd  e,  èiridh 
e  ann  an  cumhachd : 

44  Cuirear  e  'na  chorp  nàdurra, 
èiridh  e  'na  chorp  spioradaiL 
Tha  corp  nàdurra  ann,  agus 
corp  spioradail. 

45  Agus  mar  so  tha  e  sgriobh- 
ta,  Rinneadh  an  ceud  dhuine 
Adhamh  'na  anam  beò,  an  t- 
Adhamh  deireannach  'na  Spiorad 
a  bheotliaicheas. 

46  Giclheadh  cha  'n  e  an  ni 

'  dealblt,  dreach.  cos/as. 

spioradail  a  hha  ann  air  tùs,  ach 
an  ni  nadurra ;  agus  'na  dhèigh 
sin  an  ni  spioradail. 

47  An  ceud  duine  o  'n  talamh, 
talmhaidh :  an  dara  duine,  an 
Tighearn  o  nèamh, 

48  Mar  an  chdne  talmhaidh,  is 
amhuil  sin  iadsan  a  tha  talmh- 
aidh  ;  agus  mar  a  ta  an  duine 
nèamhaidh,  is  ann  mar  sin  iadsan 
a  ta  nèamhaidh. 

49  Agus  mar  a  ghiùlain  sinn 
ìomhaigh^  an  duine  thalmhaidh, 
giùlainidh  sinn  mar  an  ceudna 
ìomhaigh  an  diiim  nèamhaidh. 

50  A  nis  so  a  ta  mi  ag  ràdh,  a 
bhràitlire,  nach  feudar  le  feoil 
agus  fuil  rìoghachd  Dhè  a 
shealbhachadh  ;  ni  mò  a  shealbh- 
aicheas  truaillidheachd  neo- 
thruaillidheachd. 

51  Feuch,  tha  mi  a  labhairt  ni 
dìomhair  ribh  ;  Cha  choidil  sinn 
uile,  ach  caochlaidhear  sinn  uile, 

52  Ann  an  tiota^,  am  priobadh 
na  sùl,  ri  giith  na  trompaid 
deireannaich,  (oir  sèididh  an 
trompaid,)  agus  èiridh  na  mairbh 
neo-thruaillidh,  agus  caochlaidh- 
ear  sinne. 

53  Oir  is  èigin  do  'n  chorj) 
thruaillidh  so  neo-thruailHdh- 
eachd  a  chur  uime,  agus  do  'n 
chorp  bhàsmhor  so  neo-bhàs- 
mhorachd  a  chur  uime. 

54  Agus  an  uair  a  chuireas 
an  corjì  .  truaillidh  so  neo- 
thruaillidheaclid  uime,  agus  a 
chuireas  an  corp  bàsmhor  so  neo- 
bhàsmorachd  uime,  an  sin  coimh- 
lionar  am  focal  a  ta  sgrìobhta, 
Shluigeadh  suas  ambàslebuaidh. 

55  O  bhàis,  c'  àit  am  bheil  do 

-  platha,  mionaid. 

gliath  ?  O  uaigh,  c'  àit  am  hheil 
do  bhuaidh? 

56  Is  e  am  peacadh  gath  a' 
bhàis  ;  agus  is  e  neart  a'  pheac- 
aidh  an  lagh  : 

57  Ach  buidheachas  do  Dhia, 
a  tha  toirt  dhuinne  na  buadha, 
tre  ar  Tighearna  losa  Criosd. 

58  Uime  sin,  mo  bhràithre 
gràdhach,  bithibh-sa  daingean, 
neo-ghluasadach,  a'  sìor-mheud- 
achadh  ann  an  obair  an  Tigh- 
earn,  air  dhuibh  fios  a  bhi  agaibh 
nach  'eil  bhur  saothair  dìomhain 
anns  an  Tighearn. 

CAIB.  XVI. 

1  Ghuidh  Pòlair  na  Corintianaich  fuasgladh 
air  ìiireasbhuidh  nam  bràithre  bochda  ann 
an  lerusalem  ;  10  mhol  e  Timoteus ;  13 
agus  an  dèigh  chomhairlean  càiì-diil,  19 
chrìochnaìch  e  an  litir  le  iomadh  fàilte. 

ANIS  a  thaobh  an  tionail  air 
son  nan  naomh,  mar  a  dh'- 
òrduich  mi  do  eaglaisibh  Ghala- 
tia,  mar  sin  dèanaibh-sa  mar  an 
ceudna. 

2  Air  ceud  là  gach  seachduin, 
cuireadli  gach  aon  agaibh  ni  leis 
fèin  anns  an  ionmhas\  a  rèir  mar 
a  shoirbhich  leis,  chum  nach  bì 
tionail  r'  an  dèanamh  'nuair  a 
thig  mise. 

3  Agus  an  uair  a  thig  mi,  cò 
air  bith  iad  a  mholas  sibh  le  \ir 
litrichibh,  cuiridh  mi  iadsan  a 
ghiùlan  bhur  tabhartais  gu  leru- 
salem. 

4  Agus  ma  's  iomchuidh  mise 
a  dhol  mar  an  ceudna,  thèid 
iadsan  a'  m'  cliuideachd. 

5  Agus  thig  mi  do  'ur  n-ionn- 
suidh-sa,  'nuair  a  thèid  mi  troimh 
Mhacedonia :   (oir  tha  mi  dol 

'  taisgeadh  gach  aon  agaibh  làimh  ris  annan  stòr, 
^  luchd  cur  an  ayhaidh  an  t-soisgcil. 

troimh  Mhacedonia :) 

6  Agus  feudaidh  e  hì  gu  'm  fan 
mi,  no  eadhon  gu  'n  caith  mi  an 
geamhradh  maille  ribh,  chum 
gu  'n  toir  sibh  air  m'  aghaidh  mi, 
ge  b'  e  àit  d'  an  tèid  mi. 

7  Oir  cha  'n  àiU  leam  bhur 
faicinn  a  nis  san  dol  seachad ; 
ach  tha  dùil  agam  fantuinn  rè 
tumuill  maille  ribh,  ma  leigeas 
an  Tighearn  dhomh. 

8  Ach  fanaidh  mi  ann  an  E- 
phesus  gu  Cuingeis. 

9  Oir  dh'fhosgladh  dorus  raòr 
agus  èifeachdach  dhomh-sa,  agus 
tha  mòran  eascairdean^  ann. 

10  A  nis  ma  thig  Timoteus, 
feuchaibh  gu  'm  bi  e  gun  eagal 
maille  ribh  :  oir  tha  e  a'  saoith- 
reachadh  ann  an  obair  an  Tigh- 
earna,  mar  a  ta  mise. 

11  Uime  sin  na  dèanadh  neach 
sam  bith  tàir  air :  ach  thugaibh 
air  aghaidh  e  an  sith,  chum  gu  'n 
tig  e  a  m'  ionnsuidh-sa :  oir  tha 
sùil  agam  ris  maille  ris  na 
bràithribh. 

12  Mu  thimchioll  ar  bràthar 
Apollois,  ghuidh  mi  gu  dùrachd- 
ach  air  teachd  do  'ur  n-ionn- 
suidh-sa  maille  ris  na  bràith- 
ribh :  ach  cha  b'  i  a  thoil  air  (^hor 
sam  bith  teachd  san  àm  so  ;  ach 
thig  e  'nuair  a  gheibh  e  àm  iom- 
chuidh. 

13  Dèanaibh  faire,  seasaibh  gu 
daingean  sa'  chreidimh,  bithibh 
fearaiP,  bithibh  làidir*. 

14  Biodh  bhur  n-uile  nithe  air 
an  dèanamh  le  gràdh. 

15  Agus  guidheam  oirbh,  a 
bhràithre,  {o  's    aithne  dhuibh 

^  duineil. 

*  neartaichibh  sibh  fètn. 

teaghlach  Stephanais,  gur  iad 
ceud  thoradh  Achaia,  agus  gu  'n 
d'  thug  siad  iad  fèin  chum  frith- 
ealaidh  do  na  naomhaibh  ;) 

16  Gu  'm  bi  sibh  ùmhal  d'  an 
leithidibh  sin,  agus  do  gach  aon 
a  nì  obair  agus  saothair  maille 
ruinne. 

17  Tha  mi  subhach  ri  teachd 
Stephanais,  agus  Fhortunatuis, 
agus  Achaicuis :  oir  rinn  iad 
suas  an  ni  sin  a  bha  dh'uireas- 
bhuidh  do  'ur  taobh-sa. 

18  Oir  thug  iad  suaimhneas' 
do  m'  spiorad-sa,  agus  do  'ur 
spiorad-sa :  uime  sin  biodh  meas 
agaibh  air  an  leithidibh  sin^. 

19  Tha  eaglaisean  na  h-Asia 


^fois. 


"  aithnichibh  an  leithide  sin. 


a'  cur  fàilte  oirbh.  Tha  Acuila 
agusPriscila,  maille  ris  an  eaglais 
a  tha  'nan  tigh,  a'  cur  mòr- 
f  hàilte  oirbh  anns  an  Tighearn. 

20  Tha  na  bràithrean  uile  a' 
cur  fàilte  oirbh.  Cuiribh-sa 
fàilte  air  a  chèile  le  pòig 
naoimh. 

21  Fàilte  uamsa  Pòl  le  m' 
làimh  fèin. 

22  Ma  tha  neach  sam  bith  nach 
gràdhaich  an  Tighearn  losa 
Crìosd,  biodh  e  'na  Anatema 
Maranata^. 

23  Gu  robh  gràs  an  Tighearna 
losa  Crìosd  maille  ribh. 

24  Mo  ghràdh-sa  maille  ribh 
uile  ann  an  Crìosd.  Amen. 

biodh  e  malluichte  gu  bràth. 


DARA  LITIR  an  ABSTOIL  PHOIL 
CHUM  NAN  CORINTIANACH. 


CAIB.  I. 

1  Thug  an  t-abstol  Pòl  misneach  do  na  Corin- 
tianaich  an  aghaidh  ihrioblaid  thaobh  na 
comhfhurtachd  agus  an  fhuasglaidh  a  thug 
Dia  dhasan  'na  uile  thrioblaidibh  fiin,  8  gu 
sònruichte  ~na  chunnart  sanAsia:  12  agiis 
ghuirm  e  an  coguis-san,  agus  a  clioguis  fèin 
chum  fiunuis  gu  'n  do  shearmonaich  e  an 
soisgeul  gu  trèibhdhireach,  SjC. 

POL,  abstol  losa  Crlosd  tre 
thoil  Dè,  agus  Timoteus  ar 
bràthair,  chum  eaglais  Dè  a  ta 
ann  an  Corintus,  maille  ris  na 
h-uile  naoimh  a  ta  ann  an  A- 
chaia  uile  : 

2  Gràs  dhuibhse,  agus  sìth'  o 
Dhia  ar  n-Athair,  agus  o'n  Tigh- 
earn  losa  Crìosd. 

3  Beannaichte        robh  Dia, 

'  sìothchaint.         ^  thrioblaid. 

eadhon  Athair  ar  Tighearna  losa 
Crìosd,  Athair  nan  tròcair,  agus 
Dia  na  h-uile  chomhfhurtachd  ; 

4  A  tha  toirt  comhfhurtachd 
dhuinne  'nar  n-uile  àmhghar^, 
chum  sinne  bhi  comasach  air 
comhfhurtachd  a  thoirt  dhoibh- 
san  a  ta  ann  an  àmhghar  sam 
bith,  tre  a'  chomhf hurtachd  leis 
am  bheil  sinn  fèin  a'  faotainn 
comhfhurtachd  o  Dhia. 

5  Oir  mar  a  ta  fulangais 
Chrìosd^  pailt  annainne,  is  amh- 
uil  sin  a  ta  ar  comhfhurtachd- 
ne  mar  an  ceudna  pailte  tre 
Chrìosd. 

6  Agus  ma  tha  sinn  fuidh  àmh- 
ghar,  is  ann  air  son  bhur  comh- 

^  fulangais  air  son  Chrìosd. 

fliurtachd  agus  bhur  slàinte-sa, 
a  tha  air  a  h-oibreachadh  le 
sibh  a  dh'fhulang  nam  fulangas 
oeudna,  a  tha  sinne  a'  fulang : 
no  ma  's  comhfhurtachd  dhuinn, 
is  ann  chum  bhur  comhf  hurtachd 
agus  bliur  slàinte-sa. 

7  Agus  a  ta  ar  dòchas  daing- 
ean  do  'ur  taobh-sa  do  bhrìgh 
gu  bheil  fios  againn,  mar  a  ta 
sibh  'nur  luchd-comhpàirt  do  na 
fulangasaibh,  gu  'm  hì  sihh  mar 
an  ceudna  do  'n  chomhfhurt- 
achd. 

8  Oir  cha  b'  àill  leinn,  a 
bhràithre,  sibhse  bhi  ain-fbios- 
rach  mu  thimchioll  ar  n-àmh- 
ghair  a  thachair  dhuinne  san 
Asia,  gu'n  do  bhrùthadh  sinn 
gu  ro  mhòr  thar  ar  neart,  ionn- 
us  gu  robh  sinn  fuidh  amharus 
eadhon  mu  'r  beatha  : 
9  Ach  bha  againn  binn^  ar  bàis 
annainn  fèin,  chum  nach  biodh 
againn  dòigh  annainn  fèin,  ach 
ann  an  Dia  a  dhùisgeas  na 
mairbh  : 

10  Neach  a  shaor  sinne  o 
bhàs  00  mòr,  agus  a  ta'gar  saor- 
adh ;  anns  am  bheil  ar  dòchas 
gu  'n  saor  e  sinn  fathast : 

11  Air  dhuibhse  bhi  a'  co- 
oibreaciiadh  le  chèile  ann  an 
ùrnuigh  air  ar  son-ne,  chum  gu 
tugar  buidheachas  le  mòran  air 
ar  son-ne,  à  leth  an  tiodhlaic  a 
thugadh  dhuinne,  tre  mhòran. 

12  Oir  is  e  so  ar  gàirdeachas- 
ne,  fianuis  ar  coguis,  gur  ann  an 
aon-fhillteachd^  agus  an  trèibh- 
dhireas  diadhaidh^,  agus  cha'n 
ajin  an  gliocas   feòlmhor,  ach 

'  breth.  '  siompluìdheachd. 

^  an  ti  èibhdhircas  as  mò;  trcibhdhireas  Dè.Gw 


ann  an  gràs  Dè,  a  chaith  sinn  ar 
beatha  san  t-saoghal,  agus  gu 
h-àraidh  do  'ur  taobh-sa. 

13  Oir  cha'n'eil  sinn  a'  sgrìobh- 
adh  nithe  sam  bith  eile  do  'ur  n- 
ionnsuidh-sa,  ach  nan  nithe  a  ta 
sibh  a'  leughadh^,  no  a  ta  sibh 
ag  aideachadli,  agus  a  ta  dùil 
agam  a  dh'aidicheas  sibh  gus  a' 
chrìoch  ; 

14  Amhuil  mar  a  dh'  aidich 
sibh  an  càil,  gur  sinne  bhur 
gàirdeachas,  mar  is  sibhse  mar 
an  ceudna  ar  gàirdeachas-ne  ann 
an  là  an  Tighearn  losa. 

15  Agus  anns  a'  mhuinghin  so 
b'  àill  leam-sa  teachd  do  'ur  n  - 
ionnsuidh  air  tùs,  ionnus  gu 
faigheadh  siblise  ath-ghràs^ 

16  Agus  gabhail  uaibhse''  gu 
Macedonia,  agus  teachd  o  Mha- 
cedonia  a  rìs  do  'ur  n-ionnsuidh- 
sa,  agus  a  bhi  air  mo  thoirt  air 
m'  aghaidh  leibhse  san  t-slighe 
gu  ludea. 

17  Uime  sin  an  uair  a  chuir 
mi  so  romham,  an  do  ghnàthaich 
mi  eutruimeachd'  ?  no  an  ann  a 
rèir  na  feòla  a  ta  mi  cur  romham, 
na  nithe  a  ta  mi  a'  cur  romham, 
ionnus  gu  biodh  agam  seadh, 
seadh,  agus  cha  'n  eadh,  cha  'n 
eadh. 

18  Ach  mar  a  ta  Dia  fìrinn" 
each,  cha  b'  e  ar  còmhradh  ribhse 
seadh,  agus  cha  'n  eadh. 

19  Oir  Mac  Dhè,  losa  Crìosd, 
a  shearmonaicheadh  'nur  measg- 
sa  leinne,  eadhon  leam-sa,  agus  le 
Sihianus,  agus  le  Timoteus,  cha 
robh  e/na  sheadh  agus'na  cha'n 
eadh,  ach  ann-san  bha  seadh. 

a'saithne  dhniìih.       '  ath-lhiorlh/ac. 
^  dol  bhur  rathad-sa.  '  iomluas. 

20  Oir  geallanna  Dhè  uile 
ann-san  is  seadh  iad,  agus  ann- 
san  is  Amen  iad,  chum  glòire 
Dhè  do  ar  taobh-ne. 

21  A  nis  an  Tì  a  dhaingnich- 
eas  sinne  maille  ribhse  ann  an 
Crìosd,  agus  a  dh'ùng  sinn,  is  e 
Dia: 

22  Neach  mar  an  ceudna  a 
chuir  seula  oirnne,  agus  a  thug 
dhuinn  geall-daingnich'  an  Spior- 
aid  ann  ar  cridheachaibh. 

23  Ach  a  ta  mi  a'gairm  Dhè 
mar  f  hianuis  air  m'  anam^,  gur 
an  chum  sibhse  a  chaomhnadh 
nach  d'  thàinig  mi  fathast  gu 
Corintus. 

24  Cha  'n  e  gu  bheil  againne 
tighearnas  air  bhur  creidimh-sa, 
ach  is  luchd^cuideachaidh  sinn 
do  'ur  n-aoibhneas :  oir  is  ann 
tre  chreidimh  a  sheasas  sibh. 

CAIB.  II 

1  Air  do  Phòl  an  reuson  a  chur  an  cèill  air 
son  nach  d'thàinig  e  dh'  ionnsuidh  nan  Co- 
rintianach^  6  dh'iarr  e  orra  maitheanas  ug. 
us  comhfhurtachd  a  thoirt  do  'n  duine  a 
dhruideadh  a  mach  leo  as  an  eaylais,  10 
eadhon  mar  a  thng  e  fèin  mar  an  ceudna 
maitheanas  da,  uir  son  'fhìor  aithreachais. 
12  Chuir  e  an  ccill  c  ar  son  u  chaidh  eo 
Throas  gu  Macedonia,  14  agus  mar  a 
shoirbhìch  Dia  'gu  puilte  leis. 

A  CH  chuir  mi  so  romliam 
annam  fèin,  gu'n  teachd  a 
rìs  fo  dhoilgheas  do  'ur  n-ionn- 
suidh. 

2  Oir  ma  nì  mise  doilich 
sibhse,  cò  e  ma  ta  nì  subhach 
mise,  ach  an  ti  air  an  do  chuir- 
eadh  doilgheas  leam  ? 

3  Agus  sgrìobh  mi  an  ni  so 
fèin  do  'ur  n-ionnsuidh,  chum  air 
dhomh  teachd,  nach  cuirteadh 

'  earlas.  ^  an  aghaidh  m'anama. 

doilgheas  orm  leis  a'  mhuinntir 
sin  o  'm  bu  chòir  dhomh  aoibh- 
neas  fhaotainn,  air  dhomh  bhi 
muinghinneach  asaibh  uile,  gur 
e  m'  aoibhneas  bhur  n-aoibhneas 
uile. 

4  Oir  à  trioblaid  mhòir  agus 
cràdh  cridhe,  sgriobh  mi  do  'ur 
n-ionnsuidh  le  iomadh  deur ; 
cha  'n  ann  chum  gu  'm  biodh 
doilgheas  oirbh,  ach  chum  gu  'm 
biodh  fios  agaibh  air  a'  ghràdh  a 
ta  agam  gu  ro-phailte  dhuibh. 

5  Ach  ma  tliug  neach  sam  bith 
aobhar  doilgheis,  cha  do  chuir 
e  doilgheas  ormsa,  ach  an  càil : 
chum  nach  cuirinn  ro-uallach 
oirbh  uile. 

6  Is  leoir  d'  a  leithid  sin  do 
dhuine  am  peanas  so,  a  leagadk 
air  le  mòran. 

7  lonnus  air  an  làimh  eile,  gur 
mò  is  còir  dhuibh  maitheanas 
agus  comhf  hurtachd  a  thoirt  da, 
air  eagal  gu  'm  biodh  a  leithid  so 
do  dliuine  air  a  shlugadh  suas  le 
anabarra  doilgheis. 

8  Uime  sin  guidheam  oirbh, 
gu'n  daingnicheadh  sibh  hhur 
gràdh  dha. 

9  Oir  is  ann  chum  na  crìche  so 
a  sgrìobh  mi  do  'ur  n-iomisuidh, 
chum  gu'm  biodh  fios  bhur 
dearbhaidh  agam,  am  bheil  sibh 
ùmhal  anns  na  h-uile  nithibh. 

10  Ge  b'  e  neach  d'  an  toir  sibh 
maitheanas  ann  an  ni  sam  bith, 
bheir  mise  mar  an  ceudna :  oir 
ma  thug  mise  maitheanas  ann  an 
ni  sam  bith,  ge  b'  e  d'  an  d'  thug 
mi  am  maitheanas,  is  ann  air 
bhur  sonsa  a  thug  mi  e,  am 
fianuis"  Chrìosd ; 

' «))/  pearsa. 

11  Air  eagal  gu  faigheadh  Sà- 
tan  an  cothrom  oirnn  le  'chuil- 
bheartachd:  oir  cha'n  'eil  sinn 
aineolach  air  'innleachdaibh. 

12  Os  bàrr,  'nuair  a  thàinig 
mi  gu  Troas  chum  soisgeul 
Chrìosd  a  shearmonachadh,  agus 
a  dh'fhosgladli  dorus  dhomh  leis 
an  Tighearn, 

13  Cha  robh  fois  agam  ann  mo 
spiorad,  do  bhrìgh  nach  d'  f  huair 
mi  Titus  mo  bhràthair :  ach  air 
gabhail  mo  chead  diubh,  dh'im- 
ich  mi  0  sin  do  Mhacedonia. 

14  A  nis  buidheachas  do  Dhia, 
a  ta  ghnàth  a'  toirt  oirnne 
buadhachadh  ann  an  Crìosd,  ag- 
us  a  ta  foillseachadh  deadh  f  hàile 
'eòlais  fèin  leinne  anns  gach  àit. 

15  Oir  tha  sinne  do  Dhia  'nar 
fàile  cùbhraidli  Chrìosd,  anns 
an  dream  a  thèarnar',  agus  anns 
an  dream  a  sgriosar^ : 

16  Do  'n  aon  dream  tha  sinn 
'nar  boltrach  bàis  chum  bàis ; 
agus  do  'n  dream  eile,  'nar  bolt- 
rach  beatha  chum  beatha  :  agus 
cò  a  ta  foghainteach  chum  nan 
nithe  so? 

17  Oir  cha  'n  'eil  sinne  mar 
mhòran,  a  thruailleas  focal  Dè : 
ach  mar  o  thrèibhdhireas,  ach 
mar  o  Dhia,  tha  sinn  a'  labhairt 
am  fianuis  Dè  ann  an  Crìosd^ 

CAIB.  III. 

1  Air  eagal  gu  'n  cuireadh  luchd-teagaisg 
brèige  as  a  leth  gu  robh  e  dèanarnh  uaiU  gu 
d)omhain,  nochd  Pùl  gu  robh  gràsa  nan 
Corintianach  'nan  aobhar  molaidh  d'  a 
mhinistrtikachd.  6  Air  so  chomh-shìn  e 
ministeirean  an  lagha,  agus  an  t.soisgeil 
r' a  chèile,  12  agus  dhearbh  e  gu'n  rohh  a 
mhinistreileachd-san  ro  òirdheirc. 

'  shlànuichear.  u  chuiUear. 

l  mu  C/irìosd.  *  ann  ar. 

'  dh'eirbsa.  ^  a  mheas,  a  reusonnchndh . 

AN  tòisich  sinn  a  ris  air  sinn 
fèin  a  mholadh  ?  no  am 
bheil  feum  againn,  mar  aig 
dream  àraidh,  air  litrichibh 
molaidh  do  'ur  n-ionnsuidh-sa. 
no  air  Utrkhihh  molaidh  uaibh  ? 

2  Is  sibhse  ar  litir-ne  a  ta 
sgriobhta 'nar  ^  cridheachaibh,  air 
a  h-aithneachadh  agus  air  a 
leughadh  leis  na  h-uile  dhaoin- 
ibh^: 

3  Air  diia  hhi  follaiseach  gur 
sibh  litir  Chrìosd,  a  f  hrithealadh 
leinne,  a  tha  air  a  sgrìobhadh 
cha  'n  ann  le  dubh,  ach  le  Spiorad 
an  Dè  bheò  ;  cha  'n  ann  air  clàr- 
aibh  cloiche,  ach  air  clàraibh 
feòhnhor  a'  chridhe. 

4  Agus  tha  a  leithid  so  do 
dhòchas'  againne  tre  Chrìosd  a 
thaobh  Dhè : 

5  Cha  'n  e  gu  bheil  sinn  fogh- 
ainteach  uainn  fèin  chum  ni  sam 
bith  a  smuaineachadh"  mar  uainn 
fèin :  ach  is  ann  o  Dhia  a  ta  ar 
foghainteachd ; 

6  A  rinn  sinne  mar  an  ceudna 
'nar  ministeiribh  foghainteach  an 
tiomnaidh  nuaidh' ;  cha  'n  ann 
do  'n  litir,  ach  do  'n  Spiorad  :  oir 
marbhaidh  an  litir,  ach  bheir  an 
Spiorad  beatha. 

7  Ach  ma  bha  ministreileachd' 
a'  bhàis,  ann  an  sgriobhadh  air 
a  ghearradh^  air  clachaibh,  glòr- 
mlior,  ionnus  nach  b'  urrainn 
clann  Israeil  amharc  gu  geur  air 
gnùis  INIhaois,  air  son  gkìire  a 
ghnùise,  a  chuireadh  air  cùl ; 

8  Cionnus  nach  mò  na  sin  a 
bhios  ministreileachd  an  Spior- 
aid  glòrmhor  ? 

'  a'  choimhcheangail  nuaidh. 

\frithealadh. 

'  ghràbhciladh. 

9  Oir  ma  oìia  ministreileachd 
an  d\tidh  glòrmhor,  is  ro  mhò 
na  sin  a  bheir  ministreileachd  na 
f  ireantachd  barrachd  ann  an  glòir. 

10  Oir  eadhon  an  ni  a  rinn- 
eadh  glòrmhor,  cha  robh  gknr 
sam  bith  aige  sa'  chàs  so,  thaobh 
na  ghìire  a  tha  toirt  barrachd. 

11  Oir  ma  hha  an  ni  a  chuir- 
eadh  air  cùl  glòrmhor,  is  ro  mhò 
na  sin  a  ta  an  ni  a  bhiianaicheas 
glòrmhor. 

12  Uime  sin  do  bhrìgh  gu 
bheil  againn  a  shamhuil  so  do 
dhòchas',  tha  sinn  a'  cleachdadh 
mòr-dhànachd"  cainnte. 

13  Agus  cha  'n  'eil  sinn  mar 
Mhaois,  a  chuir  folach  air  'agh- 
aidh,  chum  nach  amhairceadh 
elann  Israeil  gu  geur  gu  crìch  an 
ni  a  chuireadh  air  cùl. 

14  Ach  dhalladh  an  inntinn : 
oir  gus  an  là'n  diugh  ann  an 
leughadh  an  t-seann-tiomnaidh^, 
tha  'm  folach  ceudna  a'  fantuinn 
gun  atharrachadh,  ni  a  chuir- 
eadh  air  cùl  ann  an  Crìosd. 

15  Ach  eadhon  gus  an  là  'n 
diugh  'nuair  a  leughar  Maois, 
tha  am  folach  air  an  cridhe. 

16  Gidheadh  'nuair  a  philleas 
e  chum  an  Tighearna,  togar  am 
folach  dheth. 

17  A  nis  is  e  an  Tighearn  an 
Spiorad  sin :  agus  far  am  bheil 
Spiorad  an  Tighearna,  tha  saor- 
sa  an  sin. 

18  Ach  air  bhi  dhuinne  uile  le 
aghaidh  gun  fholach,  ag  amharc 
mar  ann  an  sgàthan  air  glòir  an 
Tighearna,  tha  sinn  air  ar  n-ath- 

'  eai'hsa.       '  sJioilleireachd. 
'  na  seann-tiomnaidh. 
*  an  dealbha,  an  riochda. 

arrachadh  chum  na  h-iomhaigh^ 
ceuchia,  o  ghhnr  gu  glòir,  mar 
le  Spiorad  an  Tighearna. 

CAIB.  IV. 

1  Chuir  Pòl  an  ceill  gu'n  do  shearmonaich 
e  an  soisgeul  le  dwhioll  ayus  ann  an  trèihh- 
diiireas ;  6  agus  cionnus  a  dh'oihrich  na 
triohlaidean  agus  an  geur-leanmhninnadh'- 
fhuilinri  e  air  a  shon,  chum  cliù  cumhachd 
Dhè,  12  chum  maith  na  h-eaglais,  1(3  agus 
chum  ylòir  shìorruidli  nan  ahstol fèin. 

UIME  sin,  air  do'n  mhinis- 
treileachd  so  bhi  againn, 
a  rèir  mar  a  f  huair  sinn  tròcair 
cha  'n  'eil  sinn  a'  fannachadh^ : 

2  Ach  chuir  sinn  cùl  ri  nith- 
ibh  folaichte  na  nàire'',  gun  sinn 
bhi  a'  siubhal  ann  an  ceilg,  no 
a'  truailleadh  focail  Dè,  ach  le 
foillseachadh    na    fìrinn,  'gar 
I  moladh  fèin  do  choguis  nan  uile 
!  dhaoine  ann  an  sealladh  Dhè. 
I    3  Ach  ma  tha  ar  soisgeul-ne 
folaichte'^,  is  ann  dhoibh-san  a  ta 
caillte*  tha  e  folaichte  : 

4  Anns  an  do  dhall  dia  an  t- 
saoghail  so  inntinn  na  dream 
nach  'eil  'nan  creidich,  air  eagal 
gu  'n  dealraicheadh  orra  solus 
soisgeil  ghk)rmhoir  Chrìosd, 
neach  a  's  e  lomhaigh  Dhè. 

5  Oir  cha'n  'eil  sinne  'gar 
searmonachadh  fèin,  ach  losa 
Crìosd  an  Tighearn  ;  agus  sinn 
fèin  'nar  seirbhisich  dhuibhse 
air  son  losa. 

6  Oir  is  e  Dia  a  thubhairt 
ris  an  t-solus  soillseachadh  à 
dorchadas,  a  dhealraich  ann  ar 
cridheachaibh-ne,  a  thoirt  soluis 
eòlais  glòire  Dhè,  ann  an  gnùis 
losa  Crìosd. 

'  à  lagachadh.    ^  a'  mhaslaidh,  na  h-eas-onoi 

^  fo  fhotach. 

'  a  tha  'gan  sgrìos  fèin. 

7  Acli  a  ta  an  t-ionmhas  so 
againn  ann  an  soitliichibh 
creadha,  chum  gu  'm  bì  òir- 
dheirceas  a'  chumhachd  o  Dhia, 
agus  cha'n  ann  uainne. 

8  21ia  sinn  fo  thrioblaid  air 
gach  taobh,  gidheadh  cha  'm  'eil 
sinn  ann  an  teanntachd'  ;  tha  sinn 
ann  an  ioma-chomhairle,  gidh- 
eadh  gun  sinn  ann  an  eu-dòchas  ; 

9  Air  ar  geur-leanmhuinn, 
gidheadh  gun  sinn  air  ar  trèig- 
sinn  ;  air  ar  tilgeadh  sios,  gidh- 
eadh  gun  sinn  air  ar  sgrios ; 

10  A'  giùlan  a  ghnàth  bàsach- 
aidh  an  Tighearna  losa  mu  'n 
cuairt,  anns  a'  chorp,  chum  gu 
biodh  beatha  losa  mar  an  ceud- 
na  air  a  dèanamh  follaiseach  ann 
ar  corp-ne. 

11  Oir  tha  sinne  a  ta  beò,  a 
ghnàth  air  ar  toirt  chum  bàis 
air  son  losa,  chum  gu  biodh 
mar  an  ceudna  beatha  losa  air  a 
dèanamh  follaiseach  'nar  feoil 
bhàsmhoir-ne. 

12  Uime  sin  tha  bàs  ag  oib- 
reachadh  annainne,  ach  beatha 
annaibh-sa. 

13  Air  dhuinn  an  spiorad 
creidimh  sin  fèin  a  bhi  againn, 
a  rèir  mar  a  ta  e  sgrìobhta, 
Chreid  mi,  agus  uime  sin  labh- 
air  mi :  tha  sinne  a'  creidsinn 
mar  an  ceudna,  agus  uime  sin 
tha  sinn  a'  labhairt ; 

14  Air  dhuinn  fios  a  bhi  ag- 
ainn,  an  Tì  a  thog  suas  an  Tigh- 
earn  losa,  gu  'n  tog  e  sinne  suas 
mar  an  ceudna  tre  losa,  agus 
gu'n  cuir  e  'na  làthair  sinn  maille 
ribhse. 

15  Oir  tha  na  h-uile  nithe  air 


bhur  sonsa,  chum  gu  biodh  an 
gràs  a  tha  saoibhir,  tre  bhuidh- 
eachas  mhòran,  ro  phailte  chum 
glòire  Dhè. 

16  Uime  sin  cha'n'eil  sinn  a' 
fannachadh,  ach  ged  thruaillear 
ar  duine  o  'n  leth  muigh,  gidh- 
eadh  tha  an  duine  o'n  leth  stigh 
air  ath-nuadhachadh  o  là  gu  là. 

17  Oir  a  ta  ar  n-àmhghar 
eutrom,  nach  'eil  ach  rè  sealain-, 
ag  oibreachadh  dhuinne  trom- 
chudthrom  ghMre  a  ta  ni  's  ro 
anabharraich  agus  sior-mhair- 
eannach ; 

18  Air  dhuinn  bhi  ag  amharc 
cha'n  ann  air  na  nithibh  a  tha 
r'  am  faicinn,  ach  air  na  nithibh 
nach  'eil  r'  am  faicinn  :  oir  tha  na 
nithe  a  chithear,  aimsireil ;  ach 
tha  na  nithe  nach  faicear,  sìor- 
ruidh. 

CAIB.  V. 

1  Chuir  Pòl an  cèill gun  rohh  e  an  dùchas glòire 
sìorruidh,  agiis  le  sùil  rithe,  ugus  ris  a'  bhi  eth 
dheireannaich,  a'  dèanamh  dìchill  air  deadh 
choguis  a  choimhead ;  12  cha'n  ann  chum 
gu  dianadh  e  bòsd  as  fèin  a  thaobh  so.  14 
ach  mar  neach  a  fhuair  beatha  o  Chrlosd, 
a  ta  e  dìchiollach  chum  a  bhentha  a  chaith- 
cadh  do  Chriosd  a  mhàin,  16  agus  chum 
muinntir  eìle  a  dhèanamh  rèidh  ri  Dia  tre 
Chrtosd  mar  an  ceudna. 

OIR  a  ta  fios  againn,  nan 
sgaoilteadh  o  chèile  ar 
tigh  talmhaidh  a  phàilliuin  so, 
gu  bheil  againn  aitreabh  o  Dhia, 
tigh  nach  do  thogadh  le  làmhaibh, 
sìorruidh  anns  na  nèamhaibh. 

2  Oir  a  ta  sinn  ri  osnaich  an 
so,  a'  miannachadh  bhi  air  ar 
n-eudachadh^  le  ar  tigh  o  nèamh : 

3  O  air  dhuinn  bhi  air  ar  n- 
eudachadh,  nach  faighear  lom- 
nochd  sinn. 


'  cumhainneachd.       ^  tìotn.,  mionaid. 

^  cluth-eudachadh,  còmhdachadh. 

4  Oir  tba  sìnne  a  tha  anns  a' 
phàilliun  so  ri  osnaich,  air 
dliuinn  bhi  fuidh  uallaich  :  cha  'n 
e  air  son  gu  'm  bu  mhiann  leinn 
bhi  air  ar  rùsgadh,  ach  air  ar 
n-eudachadh,  chum  gu  bì  bàs- 
mhorachd  air  a  slugadh  suas  le 
beatha. 

5  A  nis  an  tì  a  dh'  oibrich  sinne 
chum  so  fèin,  is  e  Dia  e,  a  thug 
dhuinne  mar  an  ceudna  geall- 
daingnich'  an  Spioraid. 

6  Uime  sin  tha  sinn  a  ghnàth 
deadh-mhisneachail,  air  dhuinn 
fios  a  bhi  againn  am  feadh  a  ta 
sinn  aig  an  tigh  sa'  choluinn,  gu 
bheil  sinn  air  choigrich  o'n 
Tighearn : 

7  (Oir  a  ta  sinn  a'  gluasad^  a 
rèir  creidimh,  agus  cha  'n  ann 
a  rèir  seallaidh.) 

8  Tha  deadh  mhisneach  ag- 
ainn,  agus  bu  ròghnuiche  leinn 
gu  mòr  bhi  air  choigrich  as  a' 
choluinn,  agus  a  bhi  làthair 
maille  ris  an  Tighearn, 

9  Uime  sin  a  ta  sinn  a'  clèan- 
amh  ar  dìchiU,  chum  cò  aca 
bhios  sinn  a  làthair  no  air  choig- 
rich,  gu'm  bi  sinn  taitneach 
dhasan. 

10  Oir  is  èigin  duinn  uile  bhi 
air  ar  nochdadh  an  làthair  caith- 
ir-breitheanais  Chrìosd ;  chum 
gu  faigh  gach  neach  na  nithe  a 
rinn  e  sa'  choluinn,  a  rèir  an  ni 
a  rinn  e,  ma  's  maith  no  olc  e. 

11  Uime  sin  air  dhuinn  fìos  a 
bhi  againn  air  uamhas  an  Tigh- 
earna,  tha  sinn  a'  cur  impidh  air 
daoinibh  ;  ach  a  ta  sinn  follais- 
each  do  Dhia,  agus  tha  dòchas 
agam  mar  an  ceudna  gu  bheil 

'  earlas.  ^  a'  gbiasachd,  aq  imeachd^  a'  siubhal. 

sinn  air  ar  dèanamh  follaiseach 
ann  bhur  coguisibh-sa. 

12  Oir  cha  'n  'eil  sinn  'gar 
moladh  fèin  a  ris  dhuibhse,  ach 
a  ta  sinn  a'  toirt  fàth^  uaiU  dhuibh 
do  ar  taobh,  chum  gu  bì  freagradh 
agaibh  dhoibh-san  a  tha  dèanamh 
uaill  ann  an  gnùis,  agus  cha  'n 
ann  an  cridhe. 

13  Oir  ma  tha  sinn  a  dh'  eas- 
bhuidh  cèille,  is  ann  do  Dhia  : 
agus  ma  tha  ar  ciall  againn  is 
ann  duibh-sa. 

14  Oir  a  ta  gràdh  Chrìosd 
'gar  co-èigneachadh,  air  dhuinn 
breithneachadh  mar  so,  ma 
f  huair  a  h-aon  bàs  air  son  nan 
uile,  gu  'n  robh  na  h-uile  marbh  : 

15  Agus  gu'n  d'fhuair  e  bàs 
air  son  nan  uile,  chum  iadsan  a 
ta  beò,  nach  biodh  iad  à  so  suas 
beò  dhoibh  fèin,  ach  dhasan  a 
dh'fhuiling  am  bàs  air  an  son, 
agus  a  dh'èirich  a  rjs. 

16  Uime  sin,  cha'n  aithne 
dhuinne  à  so  suas  aon  duine  a 
rèir  na  feòla :  seadh,  ged  b' 
aithne  dhuinn  Crìosd  a  rèir  na 
feola,  gidheadh  a  nis  cha  'n 
aithne  dhuinn  e  ni  's  mò. 

17  Uime  sin  ma  tha  neach  sam 
bith  ann  an  Crìosd,  is  creutair 
nuadh  e  :  chaidh  na  seann  nithe 
seach,  feuch,  rinneadh  na  h-uile 
nithe  nuadh. 

18  Agus  is  ann  o  Dhia  a  ta  na 
h-uile  nithe,  neach  a  rinn  sinne 
rèidh  ris  fèin  tre  losa  Crìosd, 
agus  a  thug  dhuinn  ministreil- 
eachd  na  rèite  ; 

19  Eadhon,  gu  robh  Dia  ann 
an  Crìosd,  a'  dèanamh  an  t- 
saoghail  rèidh  ris  fèin,  gun  bhi 

^  cothroim. 

a'  meas  an  cionta  dhoibh  ;  agus 
dh'earb  e  ruinne'  focal  na  rèite. 

20  Uime  sin  is  teachdairean 
sinn  air  son  Clirìosd,  mar  gu 
cuireadh  Dia  impidh  leinne  :  tlia 
sinne  a'  guidhe  oirhh  as  uchd^ 
Chriosd,  bithibh  rèidh  ri  Dia. 

21  Oir  rinn  e  e-san  do  nach 
b'  aithne  peacadh,  'na  ìobairt- 
pheacaidh  air  ar  son-ne  ;  chum 
gu  bitheamaid  air  ar  dèanamh 
'nar  fìreantachd  Dliè  ann-san. 

CAIB.  VI. 

1  G'i'n  do  dhearhh  Fòl  efèiìi'na  mhinistcir 
firinneach  do  Chrìosd,  araon  le  earaiHbh, 
3  agus  le  ionracas  a  hheatha,  4  ac/us  leis 
gach  gnè  triohlaid  agus  niaslaidh  fhulung 
gu  foighidneach  air  son  an  t-soisgeil : 
10  umpa  so  lahhair  egu  dùna  riu,  a  chionn 
gu  rohh  a  chridhe  fosgailte  dhoihh  ;  13  agus 
gu'n  rohh  dùil  aige  ris  an  aigne  cheudna 
uatha,  Sjc. 

UIME  sin  tha  sinn  mar 
chomh-oibrichean  leis-san, 
a'  guidhe  oiròh,  gu  'n  sibh  a  ghabh- 
ail  gràis  Dè  an  dìomhanas  : 

2  (Oir  a  ta  e  ag  ràdh,  Ann  an 
àm  taitneach  dh'èisd  mi  riut, 
agus  ann  an  là  slàinte  rinn  mi 
còmhnadh  leat :  feuch,  a  nis  an 
t-àm  taitneach ;  feuch,  a  nis  là 
na  slàinte.) 

3  Gun  bhi  toirt  aobhair  oil- 
bheim  air  bith  ann  an  aon  ni, 
chum  nach  faigheadh  a'  mhinis- 
treileachd^  mì-chliu  :  . 

4  Ach  anns  gach  ni  'gar 
dearbhadh  fèin  mar  mhinisteir- 
ibh  Dhè,  ann  am  mòr-f  hoighidin, 
ann  an  àmhgharaibh,  ann  an 
uireasbhuidh,  ann  an  teannt- 
achdaibh, 

5  Ann  am  buillibh,  ann  am 

'  chuir  e  annuinne.  Gr. 
^  air  son,  an  àit. 

priosanaibh,  ann  an  luasgadh  o 
àit  gu  h-àit,  ann  an  saothair, 
ann  am  faire,  ann  an  trasgaibh, 

6  Ann  am  fìor-ghloine,  ann 
an  eòlas,  ann  am  fad-fhulangas, 
ann  an  caoimhneas,  anns  an 
spiorad  naomli*,  ann  an  gràdh 
gun  clieilg, 

7  Ann  am  focal  na  fìrinn,  ann 
an  cumhachd  Dhè,  le  airm  na 
fireantachd  air  an  làimh  dheis 
agus  chlì, 

8  Tre  urram  agus  eas-urram, 
tre  mhì-chliu  agus  dheadh-chliu : 
mar  mhealltairibh,  gidheadh  f  ìr- 
inneach ; 

9  Mar  dhream  nach  aithnich- 
ear,  gidheadh  air  am  bheil  deadh 
aithne ;  mar  dhream  a  ta  fagh- 
ail  a'  bliàis,  gidheadh  feuch,  tha 
sinn  beò  ;  mar  dhream  a  smachd- 
aichear,  agus  gun  am  marbhadh  ; 

10  Mar  dhream  a  ta  bròn- 
ach,  gidheadh  a  ghnàth  a'  dèan- 
amh  gàirdeachais  ;  mar  dhaoine 
bochda,  gidheadh  a  ta  dèanamh 
mòrain  saoibhir ;  mar  dhaoine 
aig  nach  'eil  ni  sam  bith,  gidh- 
eadh  a'  sealbhachadh  nan  uile 
nithe. 

11  Tha  ar  beul-ne  fosgailte 
dhuibhse,  O  a  Chorintianacha, 
tha  ar  cridhe  air  a  dlièanamh 
farsuinn. 

12  Cha'n  'eil  sibh  ann  an 
cumhannachd  annainne,  ach  tha 
sibh  ann  an  cumhannachd  ann 
bhur  n-innibli  fèin. 

13  A  nis  mar  ath-dlnoladh  san 
ni  sin  fèin,  (tha  mi  a'  labhairt 
mar  ri  ?»'  chloinn,)  bithibh-sa 
farsuinn  mar  an  ceudna. 

^  [«)•]  minislreileachd,  [ar'jfrithealadh. 
*  lcis  an  Spiorad. 

14  Na  cuing-oheanglar  gu  neo-  1 
cliothromach  sibh  maille  ri  mì- 
chreidich  :  oir  ciod  e  caidreabh 
na  fireantachd  ri  neo-fhìreant- 
achd  ?  agus  ciod  e  comunn  an 
t-soluis  ris  an  dorchadas  ? 

15  Agus  ciod  an  rèite  a  ta  aig 
Crìosd  ri  Belial  ?  no  ciod  i  cuid 
a  chreidich,  maille  ri  ana-creid- 
each  ? 

16  Agus  ciod  a'  cho-rèite  a  ta 
aig  teampuU  Dè  ri  h-ìodholaibh'  ? 
oir  is  sibhse  teampull  an  Dè 
bheò ;  a  rèir  mar  a  thubhairt 
Dia,  Gabhaidh  mise  còmhnuidh 
annta,  agus  gluaisidh  mi  'nam 
measg ;  agas  bithidh  mise  a  'm' 
Dhia  aca-san,  agus  bithidh  iad- 
san  'nan  sluagh  agam-sa. 

17  Uime  sin  thigibh  a  mach 
as  am  meadhon,  agus  dealaichibh 
riu,  tha  an  Tighearn  ag  ràdh, 
agus  na  beanaibh  ris  an  ni 
neò-ghlan ;  agus  gabhaidh  mise 
a  m'  ionnsuidh  sibh, 

18  Agus  bithidli  mi  a'  m'  Ath- 
air  dhuibh,  agus  bithidh  sibhse 
'nur  mic  agus  'nur  nigheanaibh 
dhomh-sa,  tha  an  Tighearn  uile- 
chumhaclidach  ag  ràdh. 

CAIB.  VII. 

1  Dh'caraiMch  P'ol  na  Corintianaìch  chuni 
gìoine  beatha,  2  agus  an  ìnntinn  hln  aca 
dhasan  a  ta  aige  dhoihh  :  3  air  cagal  gu 
saoìlteadh  gu'n  rohh  e  cur  so  an  amharus, 
chuir  c  an  cèill  doihh  meud  a'  chomhfhurt- 
achd  a  fhuair  e  'na  thriohhiidihh,  o'n  sgeul 
a  thug  Titus  dhu  air  am  hròn  diadhaidh, 
13  agus  air  an  caoimhncus  agus  an  ùmhl- 
achd  do  Thitus. 

UIME  sin,  a  mhuinntir  mo 
ghràidh,  air  dhuinn  na 
geallanna  so  bhi  againn,  glan- 
amaid  sinn  fèin  o  gach  uile  shal- 

'  dealbhaibh,       ^  uamhunn. 

achar  feòla  agus  spìoraid,  a' 
coimhhonadh  naomhachd  ann  an 
eagal  Dè. 

2  Gabhaibh  ruinne  :  cha  d'  rinn 
sinn  eucoir  air  aon  duine,  cha 
do  thruaill  sinn  aon  duine,  cha 
do  mheall  sinn  aon  duine. 

3  Cha  'n  ann  chum  bhur  dìtidh 
a  ta  mi  a'  labhairt  so :  oir  thu- 
bhairt  mi  roimh,  gu  bheil  sibh 
ann  ar  cridheachaibh-ne  chum 
bàsachadh  maille  rìbh,  agus  a 
bhi  beò  maille  rihh. 

4  Is  mòr  mo  dhànachd  cainnte 
do  'ur  taobh-sa,  is  mòr  m' 
uaill  as  bhur  leth  :  lìonadh  le 
comhfhurtachd  mi,  tha  mi  thar 
tomhas  aoibhneach  ann  ar  n- 
ui]e  àmlighar-ne. 

5  Oir  an  uair  a  thàinig  sinn 
gu  Macedonia,  cha  d'fhuair  ar 
feoil  fois  sam  bith,  ach  bha  sinn 
fuidh  àmhghar  air  gacli  taobh; 
an  leth  am  muigh  hha  còmhraig, 
an  letli  a  stigh  hha  eagal^: 

6  Ach  Dia  a  bheir  comhfhurt- 
achd  dhoibh-san  a  tha  air  an 
leagadh  sios,  thug  e  comhfhurt- 
achd  dhuinne  le  teachd  Thituis : 

7  Agus  cha  'n  e  le  a  theachd- 
san  a  mhàin,  ach  mar  an  ceud- 
na  leis  a'  cliorahfhurtachd  a 
fliuair  e-san  uaibhse,  'nuair  a 
chuir  e  an  cèill  duinn  bhur  dian- 
thogradh,  bhur  caoidh',  bhur 
teas-gliràdh  dhomh-sa ;  air  chor 
as  gur  mòid  a  rinn  mi  gàird- 
eachas. 

8  Oir  ge  do  chuir  mi  doil- 
gheas  oirbh  leis  an  litir,  cha'n 
'eil  aithreachas  orm,  ged  bha 
aithreachas  orm :  oir  tha  mi 
faicinn  gu  'n  do  chuir  an  litir  sin 

'  hròn. 

doilgheas  oirbh,  ged  nach  rimi 
i  so  ach  rè  tamuill. 

9  A  nis  tha  gàirdeachas  orm, 
cha'n  ann  air  son  sibh  a  bhi 
doilich,  ach  gu  robh  sibh  doilich 
chum  aithreachais' :  oir  bha  doil- 
gheas  oirbh  air  mhodh  diadhaidh, 
chum  nach  tigeadh  call  oirbh 
ann  an  aon  nì  do  ar  taobh-ne, 

10  Oir  oibrichidh  am  bròn 
diadhaidh  aithreachas  chum 
slàinte  do  nach  gabhar  aith- 
reachas :  ach  oibrichidh  doil- 
gheas  an  t-saoghail  bàs. 

11  Oir  feuch,  an  ni  so  fèin 
doilgheas  diadhaidh  bhi  oirbh, 
eiod  e  meud  an  dùrachd  a  dh'- 
oibrich  e  annaibh,  seadh,  ciod  an 
glanadh  oirbh  fèin^,  seadh,  ciod 
an  ro  dhiom,  seadh,  ciod  an  t- 
eagal,  seadh,  ciod  an  dian-thog- 
radh,  seadh,  ciod  an  t-eud,  seadh, 
ciod  an  togradh  dìoghaltais?  anns 
gach  nì  dhearbh  sibh  sibh  fèin 
bhi  glan  sa'  chùis  so, 

12  Uime  sin  ge  do  sgrìobh  mi 
do  'ur  n-ionnsuidh,  cha  b'  ann 
air  a  shon-san  a  rinn  an  eucoir, 
no  air  a  shon-san  air  an  d'rinn- 
eadh  an  eucoir,  ach  a  chum  gu 
foillsichteadh  dhuibh  ar  cùram- 
ne  mu  'r  timchioll-sa  am  fìanuis 
Dè, 

13  Uime  sin  f  huair  sinn  comh- 
fhurtachd  air  son  bhur  comh- 
f  hurtachd-sa  :  seadh,  bu  ro  mhò 
a  rinn  sinn  gàirdeachas,  air  son 
gàirdeachais  Thituis,  do  bhrìgh 
gu  'n  d'  f  huair  a  spiorad  suaimh- 
neas  uaibhse  uile. 

14  Oir  ma  rinn  mi  bòsd^  sam 
bith  ris-san  asaibhse,  cha'n  'eil 
nàire  orm ;  ach  mar  a  labhair 

'  atharrachadh  inntìnn. 
^  an  saoradh,  an  kith  sgcul. 

sinn  na  h-uile  nithe  am  fìrinn 
ribhse,  is  amhuil  sin  a  f  huaradh 
fìrinneach  ar  bòsd  asaibhse  ri 
Titus. 

15  Agus  a  ta  dùrachd  a  chridhe- 
san  ni's  pailte  do  'ur  taobh-sa, 
air  dha  bhi  a'  cuimhneachadh 
bhur  n-ùmhlachd  uile,  mar  a 
ghabh  sibh  ris  le  h-eagal  agus 
ball-chrith. 

16  Uime  sin  tha  gàirdeachas 
orm  gu  bheil  dànachd  agam 
asaibh  anns  gach  ni. 

CAIB.  VIII. 

1  Bhrosnuich  Pòl  na  Corintianaich  gu  tional 
sei'ceil  a  dheanamh  air  son  nan  naomh 
bochda  ann  an  lerusalem,  le  eisempleir  nani 
3£acedonach,  7  /e  moladh  an  dian-thogi  aidh 
a  hha  aca  fèìn  roimh.,  9  le  eisempkir  Chi  ìosd, 
14  agus  leis  an  tairhhe  spioradail  a  thigeadh 
dhoibh  fiin  o'n  tahhaHas  sin.  16  Mhol  e 
dhoihh  deadh-thoil  Thituis,  agus  nam 
brùithre  eile. 

ANIS,  a  bhràithre,  tha  sinn 
a'  toirt  fios  duibh  air  gràs 
Dè,  a  thugadh  do  eaglaisibh 
Mhacedonia : 

2  Eadhon  gu'n  robh,  ann  am 
mòr-dhearbhadh  àmhghair,  pail- 
teas  an  aoibhneis,  agus  doimhne 
am  bochdainn,  ro  phailte  chum 
saoibhreis  am  fialuidheachd^ 

3  Oir  (tha  mi  toirt  fianuis,) 
gu  robh  iad  uatha  fèin  toileach  a 
rèir  an  comais,  seadh,  thar  an 
comas : 

4  A'  guidhe  oirnne  gu  dùrachd- 
ach,  gu'n  gabhamaid  an  tiodh- 
lac,  agus  comh-roinn  an  f  hrith- 
ealaidh  do  na  naomhaibh. 

5  Agus  cha  'n  ann  mar  a  shaoil 
sinne^,  ach  thug  siad  iad  fèin  air 
tùs  do'n  Tighearn,  agus  'na 
dhèigh  sin  dhuinne  a  rèir  toil  Dè: 

2  uaill,  mor-dhuil.       ^  an  daonmxchda. 
'  a  bha  dòchas  againve. 

G  Aìr  clior  as  gu  'n  do  chuir 
sinn  impidh  air  Titus,  a  reir  mar 
a  thòisich  e  roimh,  mar  sin  gu  'n 
crìochnaicheadh  e  annaibh-sa  an 
gràs'  sin  fèin  mar  an  ceudna. 

7  Uime  sin  mar  a  ta  sibh  pailte 
anns  gach  uile  ni,  ann  an  creid- 
imh,  ann  an  ùr-labhradh,  agus 
ann  an  eòlas,  agus  ann  an  uile 
dhichioll,  agus  ann  bhur  gràdh 
dhuinne,  bithibh  pailte  anns  a' 
ghràs  so  mar  an  ceudna. 

8  Cha'n  'eil  mi  a'  labhairt^ 
so  mar  àithne,  ach  a  thaobh 
dùrachd  dhaoine  eile,  agus  a 
dhearbhadh  trèibhdhireas  bhur 
gràidh-sa. 

9  Oir  is  aithne  dhuibh  gràs  ar 
Tighearna  losa  Crìosd,  ged  bha 
e  saoibhir,  gidheadh  gu  'n  d' 
rinneadh  bochd  e  air  bhur  sonsa, 
chum  gu  biodh  sibhse  saoibhir 
tre  a  bhochdainn-san. 

10  Agus  anns  ann  ni  so  tha  mi 
toirt  mo  chomhairle :  oir  a  ta 
so  tarbhach'  dhuibhse,  a  thòisich 
roimh,  cha  'n  e  mhàin  air  dèan- 
amh,  ach  air  a  bhi  togarrach  o 
cheann  bliadhna. 

11  A  nis  air  an  aobhar  sin 
coimh]ionaibh  an  gnìomh^ ;  ionn- 
us  mar  a  bha  sihh  ulhimh  chum 
na  toile,  mar  sin  gu  'm  hì  sihh 
ullamh  chum  coimhlionaidh  as  na 
bheil  agaibh. 

12  Oir  ma  bhios  air  tùs  inn- 
tinn  thoileach  ann,  gabhar  ris  a 
rèir  mar  a  ta  aig  neach,  agiis 
cha  'n  ann  a  rèir  nan  nithe  nach 
'eiì  aige. 

13  Cha  'n  ann  chum  gu  'm  biodh 
socair  aig  daoine  eile,  agus 
àmhghar  agaibli-sa. 

'  tiodhlac,      •  Ni  'n  labhram. 
350 


14  Ach  a  thaobh  co-cheartais, 
chum  san  àm  so  nis  gum  hì  bhur 
pailteas-sa  'na  choinihleasachadh 
air  an  uireasbhuidh-san,  agus 
mar  an  ceudna  chum  gu  'm  bì  am 
pailteas-san  'na  choimhkasachadh 
air  bhur  n-uireasbhuidh-sa,  air 
chor  as  gu  'm  bì  co-cheartas  ead- 
araihh; 

15  A  rèir  mar  a  ta  e  sgrìobh- 
ta,  An  tì  a  thionail  mòran,  cha 
robh  anabarr  aige ;  agus  an  tì  a 
thionail  beagàn,  cha  robh  eas- 
bhuidh  air. 

16  Ach  buidheachas  do  Dhia, 
a  chuir  an  cùram  dùrachdach  sin 
fèin  do  'ur  taobh-sa  ann  an 
cridhe  Thituis. 

17  Oir  gu  deimhin  ghabh  e 
ris  an  impidh ;  ach  air  dha  bhi 
ni  bu  togarraiche,  chaidh  e  d'  a 
thoil  fèin  do  'ur  n-ionnsuidh. 

18  Agus  cliuir  sinne  maille  ris 
am  bràthair,  aig  am  bheil  a 
chliù  san  t-soisgeul,  feadh  nan 
eaglaisean  uile : 

19  (Agus  cha  'n  e  50  a  mhàin, 
ach  thaghadh  e  leis  na  h-eaglais- 
ibh  mar  an  ceudna  mar  chomp- 
anach  turuis  dhuinne,  leis  an 
tiodhlac  so  a  fhrithealadh  leinne 
chum  glòire  an  Tighearna  sin 
fèin,  agas  chum  foillseachaidh 
bhur  n-inntinn  ullamh-sa.) 

20  A'  seachnadh  so,  nach  tug- 
adh  neach  air  bith  mì-chliu 
dhuinne  thaobh  a'  phailteis  so  a 
f  hrithealadh  leinne  : 

21  Air  dhuinn  bhi  solarachadh 
nithe  ciatach,  cha  'n  e  mhàin  am 
fianuis  an  Tighearn,  ach  mar  an 
ceudna  am  fianuis  dhaoine. 

22  Agus  chuir  sinn  maille  riu 

'  iomchuhhaidh.       *an  dùanamh. 

ar  bràthair,  a  dhearbh  sinn  gu 
minic  dùrachdach  am  mòran  do 
nithibh,  ach  a  nis  ni  's  ro  dhiìr- 
achdaiche,  a  thaobh  an  ro-earbsa 
ta  aige^  asaibh-sa. 

23  Ma  dlìfhiosraichear  ni  sam 
bith  mu  Thitus,  is  e  mo  chomp- 
anach-sa  e,  agus  mo  chomh-oib- 
riche  do  'ur  taobh-sa :  no  mii 
thimchioll  nam  bràithre,  is  iad 
teachdairean  nan  eaglaisean,  ag- 
ns  glòir  Chrìosd. 

24  Uime  sin  nochdaibh  dhoibh- 
san,  agus  am  fianuis  nan  eaglais- 
ean,  dearbhadh  bhur  gràidh-sa, 
agus  ar  n-uaill-ne  do  'ur  taobh. 

CAIB.  IX. 

1  Dh'innis  Pùl  an  reuson  air  son,  ge  do 
h'aithne  dha  mòr-thoc/radh  nan  Corintian- 
ach,  an  do  chuir  e  Titus  agus  na  bràithre 
roimh-làimh  d' an  ionnsuidh  g'  am  hros- 
nuchadh  gu  dèirc  a  thoirt  gupailte,  do  hhrìgh 
gur  gnè  shìol-chuir  iad,  10  a  bheir  hàrr 
paiìte  dhoibh  fein,  13  agus  aobhar  ìobairt 
mòr-mholaidh  do  Dhia. 

OIR  a  thaobh  frithealaidh 
do  na  naomhaibh,  is  heo- 
fheumail  dhomh-sa  sgrìobhadh 
do  'ur  n-ionnsuidh, 

2  Oir  is  aithne  dhomh  togarr- 
achd  bhur  n-inntinn,  as  leth  am 
bheil  mi  dèanamh''  uaill  asaibh-sa 
ris  na  Macedonaich,  ag  ràdh, 
Gu  robh  Achaia  ullamh  o  cheann 
bliadhna  ;  agus  bhrosnviich  bhur 
n-eud-sa  ro-mhòran. 

3  Gidheadh  chuir  mi  na 
bràithre  do  'ur  n-ionnsuidh,  air 
eagal  gu'm  biodh  ar  n-uaill-ne 
asaibh  dìomhain  sa'  chùis  so ; 
chum,  mar  a  thubhairt  mi,  gu  'm 
biodh  sibh  vdlamh : 

4  Air  eagal  ma  thig  na  Ma- 
cedonaich   maiUe    rium,  agus 

'  agam.       '  an  dcanam. 

gu'm  faigh  iad  sibhse  neo-ull- 
amh,  gu'm  bi  nàire  oirnne,  (gun 
a  ràdh  oirbhse,)  à  dànadas  na  h- 
uaill  so. 

5  Uime  sin  bhreithnich  mi 
gu'm  b'fheumail  impidh  chur 
air  na  bràithribh,  iad  a  dhol  air 
tùs  do  'ur  n-ionnsuidh-sa,  agus 
bhur  tabhartas,  air  an  do  labh- 
radh  ribh  roimh,  a  dhèanamh 
deas,  chum  gu  'm  biodh  sin  ull- 
amh,  mar  thiodhlac^,  agus  cha'n 
ann  mar  ni  a  dh'aindeoin. 

6  Ach  so  a  ta  mi  ag  ràdh,  An 
tì  a  chuireas  gu  gann,  buainidh 
e  gu  gann  mar  an  ceudna ; 
agus  an  ti  a  chuireas  gu  pailte, 
buainidh  e  gu  pailte  mar  an 
ceudna. 

7  Thngadh  gach  duine  seachad 
a  rèir  rùin  a  chridhe  ;  na  b'  ann 
an  doilgheas,  no  le  h-èigin  :  oir 
is  toigh  le  Dia  an  neach  a  bheir 
seachad  gu  suilbhir. 

8  Agus  is  comasach  Dia  air 
gach  gràs  a  dlièanamh  ro  phailte 
dhuibhse,  chum  air  dhuibh  anns 
gach  uile  ni  làn  leoir  a  bhi  ag- 
aibh  a  ghnàth,  gu  'm  biodh  sibh 
pailte  chum  gach  deadh  oibre. 

9  (A  rèir  mar  a  ta  e  sgrlobhta, 
Sgaoil  e  a  chuid;  thug  e  do  na 
bochdaibh :  mairidh  'fhìrean- 
tachd  a  chaoidh. 

10  A  nis  an  tì  a  bheir  sìol 
do  'n  f  hear-cuir',  agus  aran  chum 
bìdh,  gu  tugadh  e  agus  gu  meud- 
aicheadh  e  bhur  curachd-sa,  as- 
us  gu  tugadh  e  do  thoradh  bhur 
f  ireantachd  fàs.) 

11  Air  dhuibh  bhi  air  bhur 
dèanamh  saoibhir  anns  gach  uile 
ni  chum  gach  uile  thabhartais, 

ghean-ntaiih.       *  do  'n  t-sìoladair. 

ni  a  dh'  oibricheas  leinne  breith- 
buidheachais  do  Dhia. 

12  Oir  a  ta  frithealadh  na 
seirbhis  so,  cha  'n  e  mhàin  a' 
leasachadh  uireasbhuidh  nan 
naomh,  ach  a  ta  e  mar  an  ceudna 
pailte  tre  mhòran  breth-buidh- 
eachais  do  Dhia ; 

13  (Air  dhoibh  bhi  tre  dhearbh- 
adh  an  f  hrithealaidh  so  a'  toirt 
glòire  do  Dhia  air  son  bhur  n- 
ùmhlachd  do  shoisgeul  Chrìosd 
a  rèir  bhur  n-aidmheil,  agus  air 
son  bhur  tabhartais  fhiakiidh' 
dhoibh-san,  agus  do  na  h-uile, 
dhaoinihh :) 

14  Agus  tre  an  ùrnuigh  air 
bhur  son-sa,  aig  am  bheil  mòr- 
dhèidh  oirbh  air  son  gràis  Dè  a 
ta  ro  phailte  annaibh. 

15  Buidheachas  do  Dhia  air 
son  a  thiodhlaic  do-labhairt.^ 

CAIB.  X. 

1  An  aghaìdh  nan  àbstol  b^'èige,  a  bha  dèan- 
amh  tàir  air  anmhuinneachd  a  phearsa 
ugus  air  a  làthair  chorporra,  chuir  Pòl  an 
ceillan  neart  agus  an  t-  ùghdarras  spioradail 
sin  leis  an  d'  armaicheadh  e  an  aghaìdh 
cumhachdan  a  naimhdean  uile ;  7  thug  c 
cìnnte  dhoibh,  air  dha  teachd,  gu  'm  faigh- 
eadh  iad  e  cò  chumhachdach  ann  amfocal 
agus  a  ta  e  nis  ann  an  sgrìobhadh,  agus  e 
as  an  Idthair,  S)C. 

ANIS  tha  mise  fèin  Pòl  a' 
guidhe  oirbh,  tre  mhacan- 
tas  agus  shèimheachd  Chrìosd, 
neach  air  dhomh  a  bhi  làthair  a 
taìosal  'nur  measg,ach  air  dhomh 
a  bhi  uaibh  a  ta  dàna  oirbh  : 

2  Ach  tha  mi  ag  iarraidh  oirbh 
a  dK  athchuinge,  gu  'n  sihh  a  thoirt 
orm,  an  uair  a  bhios  mi  làthair, 
bhi  dàna,  leis  a'  mhuinghin^  leis 

'  dhaonnachdaich.  2  do-chur  an  cèill. 

'  mhisnich,  urrasachd. 

an  saoilear  mi  bhi  dàna  an  agh- 
aidh  dream  àraidh  a  tha  toirt 
meas  oirnne,  mar  gu  bitheamaid 
ag  imeachd  a  rèir  na  feòla. 

3  Oir  ged  tha  sinn  ag  imeachd* 
anns  an  fheoil,  cha'n  ann  a  rèir 
na  feòla  ta  sinn  a'  cogadh  : 

4  (Oir  ar  n-airm  chogaidh  cha  'n 
f  heòhnhor  iad,  ach  cumhachdach 
o  Dhia  chum  daingnichean  a 
leagadh :) 

5  A'  tilgeadh  sios  reusonach- 
aidh,  agus  gach  ni  àrd  a  dh'àrd- 
aicheas  e  fèin  an  aghaidh  eòlais 
Dè,  agus  a'  toirt  am  braighdeanas 
gach  smuain  chum  ùmhlachd 
Chrìosd  : 

6  Agus  dìoghaltas  ullamh  againn 
r'a  dhèanamh  air  gach  uile  eas- 
ùmhlachd,  'nuair  a  choimhlionar 
bhur  n-ùmhlachdsa. 

7  An  amhairc  sibh  air  nithibh 
a  rèir  an  coslais  ?  ma  tha  dòchas^ 
aig  aon  neach  as  fèin,  gur  le 
Crìosd  e,  smuainicheadh  e  so  a 
ris  uaith  fèin,  mar  is  le  Criosd 
e-san,  gur  le  Crìosd  sinne  mar 
an  ceudna. 

8  Oir  ged  dhèanainn  càileigin 
ni  's  mò  dh  'uaill  as  ar  cumhachd- 
ne,  (a  thug  an  Tighearna  dhuinn 
chum  fòghluim  agus  cha  'n  ann 
chum  bhur  sgrios-sa,)  cha  bhiodh 
nàire  orm : 

9  Chum  nach  measar  mi  mar 
gu  'm  bithinn  a'  cur  eagail  oirbh 
le  litrichibh. 

10  Oir  a  ta  a  litrichean,  (tha 
iadsan  ag  ràdh,)  cudthromach 
agus  làidir,  ach  a  ta  a  làthair- 
eachd  chorporra  anmhunn^,  agus 
a  chainnt  tàireil. 

*  gluasad  siubhal.       '  earbsa. 

*  togail  suas.  '  lag. 

11  Smuainicheadli  a  leitliid  sin 
do  dhu'ne  so,  mar  a  ta  sinne  ann 
am  foeal  tre  litrichibh,  agus  sinn 
as  làtliair,  mar  sin  gu  'm  bì  sinn 
ann  an  gnìomh  air  dhuinn  a  bhi 
làthair. 

12  Oir  cha  'n  'eil  a  dhànadas' 
againne  sinn  fèin  a  chur  an  àir- 
eamh,  no  a  choimeas  ri  dream 
àraidh  a  mholas  iad  fèin :  ach 
air  dhoibh-san  bhi  'gan  tomhas 
fèin  eatorra  fèin,  agus  'gan  coi- 
meas  fèin  riu  fèin,  cha  'n  'eil  iad 

13  Ach  cha  dèan  sinne  uaill  à 
nithibh  a  tha  thar  ar  tomhas,  ach 
a  rèir  tomhais  na  riaghailt"  a 
roinn  Dia  dhuinne,  eadhon  tomh- 
as  a  ruigeas  oirbhse. 

14  Oir  cha  'n  'eil  sinne  'gar 
sìneadh  fèin  thar  ar  tomhas,  mar 
nach  ruigeamaid  sibhse  ;  oir 
thàinig  sinn  eadhon  do  'ur  n- 
ionnsuidh-sa^,le  soisgeul  Chrìosd: 

15  Gun  sinn  a  bhi  dèanamh 
uaiU  à  nithibh  a  ta  thar  ar  tomh- 
as,  eadhon  à  saothairibh  dhaoine 
eile  ;  ach  a  ta  dòchas  againn, 
'nuair  a  mheudaichear  bhur 
creidimh-sa,  gu  'm  faigh  sinn 
farsuinneachd  gu  pailte  annaibh 
a  rèir  ar  riaghailt-ne, 

16  Chum  an  soisgeul  a  shear- 
monachadh  anns  na  h-ionadaibh 
an  taobh  thall  duibhse,  agus  cha 
'n  ann  chum  uaill  a'  dlièanamh 
ann  an  riaghailt  duine  eile,  à 
nithibh  a  ta  uUamh  a  cheana, 

17  Ach  an  tì  a  nì  uaill,  dèan- 
adh  e  uaill  anns  an  Tighearn. 

18  Oir  cha  'n  e  an  t\  a  mholas 
e  fèin  à  tha  ionmholta*,  ach  an 
ti  a  mholas  an  Tighearn. 

£  mhisnich,  '  ria^hail. 

CAIB.  XI. 

1  Tre  ro-mheud  cùraim  Phòil  do  na  Corin- 
tianaich,  thòisich  e  dh'aindeoin  ri  e  fcin  a 
ìnholadh  ;  5  dh'innis  e  nuch  rohh  e  a  hheag 
goirid  air  na  h-abstoil  bu  mhò,  7  gu'n  do 
shearmonaich  e  un  soisgeul  dhoibh  gu  saor  ; 
13  agus  nochd  e  nach  rohh  e  a  bheag  a 
dheidh-làinih  air  an  luchd-oihre  chealgach 
sin,  thaobh  aon  sochair  a  bhuineadh  do'n 
lagh,  iSfc. 

BTHEARR  leam  gu  'n  giùl- 
aineadh  sibh  beagan  le  m' 
amaideachd  ;  agus  da  rìreadh 
giùlainibh  leam. 

2  Oir  a  ta  mi  eudmhor  umaibh 
le  h-eud  diadhaidh  ;  oir  rinn  mi 
ceangal-pòsaidh  eadar  sibh  agus 
aon  fhear,  chum  bhur  cur  mar 
òigh  fhìor-ghloin  an  làthair 
Chrìosd. 

3  Ach  a  ta  eagal  orm,  air  dòigh 
sam  bith,  mar  a  mheall  an  nath- 
air  Eubha  le  a  cuilbheartachd, 
mar  sin  gu  'n  truaillear  bhur  n- 
inntinn-sa  o  'n  aon-f  hillteachd  a 
ta  ann  an  Crìosd. 

4  Oir  nan  dèanadh  an  neach  a 
thig,  losa  eile  a  shearmonach- 
adh  nach  do  shearmonaich  sinne, 
no  nam  faigheadh  sibhse  spiorad 
eile,  nach  d'fhuair  sibh,  no  sois- 
geul  eile  ris  nach  do  ghabh  sibh, 
dh'f  heudadh  sibh  gu  maith  giùl- 
an  leis. 

5  Oir  is  i  mo  bharail-sa  nach 
robh  mi  a  bheag  goirid  air  na 
h-abstolaibh  a  b'  àirde. 

6  Ach  ged  tha  mi  neo-fhògh- 
luimte  ann  an  cainnt,  gidheadh 
cha  'n  'eil  mi  mar  sin  ann  an 
eòlas  ;  ach  rinneadh  sinn  làn- 
f  hollaiseach  anns  na  h-uile  nith- 
ibh  'nur  measg-sa. 

7  An  d'rinn  mi  cionta  le  mi 

^  thugaìhh-sa.         *  dearbhta. 

fèin  ìsleacliadh  chum  gu  'm  biodh 
sibhse  air  bhur  n-àrdachadh,  no 
a  chionn  gu  'n  do  shearmonaich 
mi  soisgeul  Dè  a  nasgaidh 
dhuibh  ? 

8  Chreach  mi  eaglaisean  eile, 
a'  gabhail  tuarasdail  uatha,  chum 
seirbhis  a  dhèanamh  dhuibhse. 

9  Agus  an  uair  a  bha  mi  làth- 
air  maille  ribhse  agus  uireas- 
bhuidh  orm,  cha  do  leig  mi  mo 
throm  air  duine  sam  bith :  oir 
leasaich  na  bràithrean,  a  thàinig 
o  Mhacedonia  m'  uireasbhuidh  : 
Agus  anns  na  h-uile  nithibh 
choimhid  mi  mi  fèin  o  m'  throm 
a  leigeadh  oirbhse,  agus  coimh- 
ididh. 

10  Mar  a  ta  fìrinn  Chrìosd 
annam,  cha  chumar  an  uaill  so 
uam  ann  an  crìochaibh  na  h- 
Achaia. 

11  C'ar  son  ?  An  ann  a  chionn 
nach  'eil  gràdh  agam  dhuibh? 
Tha  fìos  aig  Dia. 

12  Ach  an  ni  a  ta  mi  dèanamh, 
ni  mi  fathast  e,  chum  gu  toir' 
mi  air  falbh  cion-fàth*^  uathasan 
le  'm  bu  mhiann  cion-fàth  f  haot- 
ainn,  chum  anns  an  ni  as  am 
bheil  iad  a'  dèanamh  uaill,  gu 
faighear  iad  eadhon  mar  sinne. 

13  Oir  is  ann  d'  an  leithidibh 
sin  a  ta  abstola  brèige,  hichd- 
oibre  cealgach,  'gan  cur  fèin  ann 
an  cosamhlachd  abstola  Chrìosd. 

14  Agus  cha  'n  iongantach  sin : 
oir  cuirear  Sàtan  fèin  an  cruth^ 
aingil  soillse. 

15  Uime  sin  cha  ni  mòr  e  ged 
chuirear  a  mhinisteirean  mar  an 
ceudna  ann  an  cruth  mhinisteir- 
ean  na  f ìreantachd ;  aig  am  bì 

'  geàrr.       '  cothrom,       ^  riochd. 

an  crìoch  dheireannach  a  rèir  an 
oibre. 

16  A  ta  mi  ag  ràdh  a  rìs,  Na 
measadh  aon  neach  gur  amadan 
mi ;  no  fòs,  gabhaibh  rium  mar 
amadan  fèin,  chum  gu  'n  dèan 
mi  beagan  uaiU  asam  fèin, 

17  An  ni  a  ta  mi  a'  labhairt, 
cha  'n  ann  a  rèir  an  Tighearna  a 
ta  mi  'ga  labhairt,  ach  mar  gu 
b'ann  gu  h-amaideach  anns  an 
dànadas  uaille  so. 

18  Do  bhrìgh  gu  bheil  mòran 
a'  dèanamh  uaill  a  rèir  na  feòla, 
nì  mise  uaiU  mar  an  ceudna. 

19  Oir  giùlainidh  sibh  gu  toil- 
each  le  amadanaibh,  do  bhrìgh 
gu  bheil  sibh  fèin  glic. 

20  Oir  fuilgidh  sibh  ma  bheir 
neach  an  daorsa  sibh,  ma  dh'  ith- 
eas^  neach  sibh,  ma  bheir  neach 
bhur  cuid  dhihh,  ma  dh'àrdaich- 
eas  neach  e  fèin,  ma  bhuaileas 
neach  air  an  aghaidh  sibh. 

21  Tha  mi  a'  labhairt  a  thaobh 
eas-urraim,  mar  gu  'm  bitheam- 
aid  anmhunn  :  ach,  ge  b'  e  ni 
anns  am  bheil  neach  air  bith 
dàna,  (tha  mi  a'  labhairt  gu  h- 
amaideach,)  a  ta  mise  dàna  ann 
mar  an  ceudna. 

22  An  Eabhruidhich  iad  ?  mar 
sin  tha  mise  mar  an  ceudna  :  An 
Israelich  iad  ?  mar  sin  tha  mise 
mar  an  ceudna :  An  sliochd  do 
Abraham  iad  ?  mar  sin  tha  mise 
mar  an  ceudna : 

23  Am  ministeirean  do  Chrìosd 
iad  ?  (tha  mi  a'  labhairt  mar 
dhuine  mi-chèillidli,)  a  ta  mise 
os  an  ceann  san  ni  so :  ann  an 
saothairibh  ni's  pailte,  ann  am 
buillibh  ni  's  ro  mhò  am  prìosan- 

^  chlaoidheas.       '  thar  tomkas. 

aibh  ni's  trice,  am  bàsaibh  gu 
minic. 

24  Fhuair  mi  o  na  h-Iùdhaich 
cùig  uairean  dà  fhichead  huille 
ach  a  h-aon. 

25  Ghabhadh  le  slataibh  orm 
trì  uairean,  chlachadh  mi  aon 
uair,  dh'f  huiling  mi  long-bhris- 
eadh  trì  uairean  ;  là  agus  oidhche 
bha  mi  san  doimhne : 

26  Ann  an  turusaibh  gu  minic, 
ann  an  gàbhadh  aimhnichean, 
ann  an  cunnartaibh  f hear-reub- 
ainn,  ann  an  cunnartaibh  o  nì 
chinneach  fèin,  ann  an  cunnart- 
aibh  o  na  Cinnich,  ann  an  cunn- 
artaibh  sa'  bhaile,  ann  an  cunn- 
artaibh  san  fhàsach,  ann  an 
cunnartaibh  san  fhairge,  ann  an 
cunnartaibh  am  measg  bhràithre 
breugach^ ; 

27  Ann  an  saothair  agus  sgìos 
am  fairibh  gu  minic,  ann  an 
ocras  agus  tart,  an  trasgaibh  gu 
minic,  am  fuachd  agus  an  lom- 
nochduidh. 

28  A  bhàrr  air  na  nithibh  a  ta 
an  leth  muigh,  an  ni  a  ta  teachd 
orm  gu  lathail,  ro-chùram  nan 
eaglaisean  uile. 

29  Cò  a  ta  lag,  agus  nach  'eil 
mise  lag?  cò  a  ta  faotainn  oil- 
bheim,  agus  nach  'eil  mise  a' 
losgadh  ? 

30  Ma's  èigin  domh  uaill  a 
dhèanamh,  is  ann  as  na  nithibh 
a  bhuineas  do  m'  anmhuinneachd 
a  m  mi  uaill. 

.31  Tha  fìos  aig  Dia,  eadhon 
Athair  ar  Tighearna  losa  Crìosd, 
a  tha  beannaichte  gu  sìorruidh, 
nach  'eil  mi  dèanamh  brèige. 

'Jallsa,  mmlltach, 
'  sgìos  agus  briseadh-cridhe. 

32  Ann  an  Damascus  chuir 
uachdaran  a  phohuill,  fuidh  Ar- 
etas  an  rìgh,  freiceadan  air  baile 
nan  Damasceneach,  an  rùn  mise 
a  ghlacadh : 

33  Ach  tre  uinneig  leigeadh 
sios  ris  a'  bhalla  mi  ann  an 
cliabh,  agus  chaidh  mi  as  a  làmh- 
aibh. 

CAIB.  XII. 

1  Chum  abstolachd  a  mholadh  ged  fheudadh 
P'ol  uaill  a  dhanamh  as  a  thaisbeinibh  ion- 
gantach,  9  gidheadh  is  feàrr  leis  uaìll  a 
dhèanamh  as  anmhuinneachd ;  11  fhuair 
e  cron  doibh  a  chionn  gu  'n  d'èignich  iad  e 
chum  na  h-uaiUe  dìomhain  so:  14  gheall  e 
teachd  a  rìs  d' an  ionnsuidh,  15  ach  gu  tur 
le  aignibh  athaireil. 

GU  deimhin  cha  'n  'eil  e  iom- 
chuidh  dhomhsa  uaill  a 
dhèanamh :  ach  thig  mi  chum 
seallanna  agus  taisbeana  an 
Tighearna. 

2  B'  aithne  dhomh  duine  ann 
an  Crìosd  ceithir  bliadhna  deug 
roimh  so,  (ma  's  anns  a'  choluinn, 
cha  'n  f  hios  domh ;  no  as  a' 
choluinn,  cha  'n  f  hios  domh  ;  aig 
Dia  a  ta  fios ;)  a  leithid  sin  do 
dhuine  thogadh  chum  an  treas 
nèamh. 

3  Agus  b'  aithne  dhomh  a 
leithid  sin  do  dhuine,  (ma  's  anns 
a'  choluinn,  no  as  a'  choluinn, 
cha  'n  f  hios  domh  :  aig  Dia  a  ta 
fios ;) 

4  Gu  'n  do  thogadh  suas  e  gu 
pàrras,  agus  gu  'n  cual  e  briathra 
do-labhairt,  nach  feud  duine  a 
labhairt^. 

5  M'  a  leithid  sin  do  dhuine  ni 
mi  uaill :  acli  asam  fèin  cha  dèan 
mi  uaill,  mur  dèan  mi  à  m'  an- 
mhuinneachdaibh*. 

'  nach  urrainn  duine  a  ìabhairt. 
*  laigsibh. 

6  Oir  ged  b'àiU  leam  uaill  a 
dhèanamh,  cha  bhi  mi  a'  m' 
amadan ;  oir  labhraidh  mi  an 
f  hìrinn :  gidheadh  a  ta  mi  a' 
cumail  orm  fèin,  air  eagal  gu  'm 
bì  meas  aig  duine  dhiom  thar 
mar  a  ta  e  'gam  fhaicinn,  no  a' 
cluinntinn  umam. 

7  Agus  air  eagal  gu  'm  bithinn 
air  m'àrdachadh  thar  tomhas, 
tre  ro-mheud  nan  taisbean,  thug- 
adh  dhomh  sgolb  san  fheoil, 
teachdair  Shàtain  chum  gu'm 
buaileadh  e  mi',  air  eagal  gu  'm 
bithinn  air  m'  àrdachadh  thar 
tomhas. 

8  Air  a  shon  so  ghuidh  mi  an 
Tighearn  trì  uairean,  gu  'n  im- 
icheadh  so  uam. 

9  Agus  thubhairt  e  rium,  Is 
leoir  mo  ghràs-sa  dhuit:  oir  a 
ta  mo  chumhachd  air  a  dhèan- 
amh  foirfe  ann  an  anmhuinn- 
eachd.  Uime  sin  is  ro  thoiliche 
a  nì  mi  uaill  à  m'  anmhuinn- 
eachdaibh,  chum  gu  'n  gabh 
cumhachd  Chrìosd  còmhnuidh 
orm. 

10  Uime  sin  tha  mi  gabhail 
tlachd  ann  an  anmhuinneachd- 
aibh,  am  maslaibh,  ann  an  uir- 
easbhuidhibh,  ann  an  geur-lean- 
mhuinnibh,  ann  an  teanntachd- 
aibh*^  air  son  Chrìosd :  oir  an  uair 
a  ta  mi  lag,  an  sin  a  ta  mi  làidir. 

11  Rinneadh  a'  m'  amadan  mi 
le  uaill  a  dhèanamh  ;  dh'  èignich 
sibhse  mi :  oir  bu  chòir  dhomh 
bhi  air  mo  mholadh  leibhse  :  oir 
cha  robh  mi  bheag  sam  bith  fo 
na  h-abstolaibh  a's  àirde,  ged 
nach  'eil  annam  ach  neo-ni. 

'  chum  gahhail  le  dornaibh  orm. 
^  trioblaidibh,  aindeisibh. 

12  Gu  deimhin  dh'oibricheadh 
comharan  abstoil  ann  bhur 
measg-sa  anns  gach  uile  fhoigh- 
idin,  ann  an  comharaibh  agus 
an  iongantasaibh,  agus  an  cumh- 
achdaibh'. 

13  Oir  ciod  an  ni  anns  an 
robh  sibh  ni  bu  higha  na  eaglais- 
ean  eile,  mur  e  nach  do  leig  mi 
fèin  mo  throm  oirbh  ?  thugaibh 
maitheanas  dhomh  san  eucoir  so. 

14  Feuch,  a  ta  mi  uUamh  a 
nis  an  treas  uair  gu  teachd  do 
'ur  n-ionnsuidh  ;  agus  cha  chuir 
mi  mo  throm  oirbh  ;  oir  cha  'n  e 
bhur  cuid  a  tha  mi  'g  iarraidh, 
ach  sibh  fèin :  oir  cha  'n  'eil  e 
mar  fhiachaibh  air  a'  chloinn 
ionmhas  a  chruinneachadh  fa 
chomhair  nam  pàrantan,  ach  air 
na  pàrantaibh  fa  comhair  na 
cloinne. 

15  Agus  is  ro  thogarrach  a  nì 
mise  caitheadh  agus  a  chaithear 
mi  air  son  bhur  n-anama-sa,  ged 
mar  is  ro  phailte  a  ta  gràdh 
agam  dhuibh,  gur  lugha  bhur 
gràdh-sa  dhomh. 

16  Ach  biodh  e  mar  sin,  nach 
do  chuir  mi  trom  oirbh  :  gidh- 
eadh  air  dhomh  bhi  innleachd- 
ach,  ghlac  mi  le  seòltachd  sibh. 

17  An  d'  rinn  mise  tre  aon 
neach  dhiubh-san  a  chuir  mi 
do  'ur  n-ionnsuidh  buannachd 
dhibh? 

18  Ghuidh  mi  air  Titus  dol  do 
'ur  n-ionnsuidh,  agus  chuir  mi 
bràthair  maille  ris :  an  d'  rinn 
Titus  buannachd  dhibh  ?  nach 
do  ghluais  sinn  san  aon  spiorad  ? 
agus  anns  na  h-aon  cheumaibh  ? 

19  A  rìs,   am  bheil  sibh  a' 

^  (/niomharaibh  cumhachdack. 

saoiìsinn  gu  bheil  sinne  gabhail 
ar  leithsgeil  ribh?  tha  sinn  a' 
labhairt  am  fianuis  Dè  ann  an 
Criosd  :  ach  a  ta  an  t-iomlan,  a 
chàirde,  chum  bhur  fòghluim-sa'. 

20  Oir  is  eagal  leam,  air 
dhomh  teachd,  nach  faigh  mi 
sibh  mar  is  miann  leam,  agus  gu 
faighear  mise  dhuibhse  mar  nach 
bu  mhiann  leibh :  air  eagal  gu  'm 
bì  connsachadh,  farmad,  fearg, 
comh-stri,  cùl-chàineadh,  cogars- 
aich,  àrdain^,  ceannairce  'nur 
measg : 

21  Air  eagal  an  uair  a  thig 
mi  a  rìs,  gu  'n  ìslich  mo  Dhia  mi 
'nur  measg,  agus  gu  dèan  mi 
caoidh  air  son  mòrain  do  'n 
dream  a  pheacaich  a  cheana, 
agus  nach  do  ghabh  aithreachas 
do  'n  neò-ghloine,  agus  strìop- 
achas,  agus  mhacnus  a  rinn  iad. 

CAIB.  XIII. 

1  Bhagair  Pòl  cumliachd  'ahstolachd  an  agh- 
aidh  pheacach  cruaidh-mhuinealach  :  5  agiis 
chomhairlich  e  dhoihh  an  creidimh  a  dhearbh- 
adh,  7  agus  am  heatha  a  leasachadh  mu'n 
tìg  e :  11  chomh-dhùin  e  an  litir  le  earail 
choitchionn  agus  le  h-ùrnuigh. 

IS  i  so  an  treas  uair  a  ta  mi  a' 
teachd  do  ur  n-ionnsuidh : 
am  beul  dithis  no  triuir  do 
fhianuisibh  bithidh  gach  focal 
seasmhach. 

2  Dh'innis  mi  cheana,  agus 
tha  mi  roimh-làimh  ag  innseadh 
dhuibh,  mar  gum  bithinn  a 
làthair  an  dara  uair  ;  agus  a  nis 
air  dhomh  bhi  as  bhur  làthair, 
tha  mi  a'  sgrìobhadh  chum  na 
dream  a  pheacaich  roimh  so, 
agus  chum  chàich  uile,  ma  thig 
mi  a  rìs,  nach  caomhain  mi : 

'  hhur  togail  suas. 
^  àrd  inntinneachd,  atmlìoireachd. 
:<57 


3  O  tha  sibh  ag  iarraidh 
dearbhaidh  air  Crìosd  a'  labh- 
airt  annam-sa,  neach  do  'ur 
taobh-sa  nach  'eil  anmhunn,  ach 
a  ta  cumhachdach  annaibh. 

4  Oir  ge  do  chèusadh  e  tre 
anmhuinneachd,  gidheadh  a  ta 
e  beò  tre  chumhachd  Dhè  :  oir 
a  ta  sinne  mar  an  ceudna  an- 
mhunn  ann-san,  gidheadh  bith- 
idh  sinn  beò  maille  ris  tre  chumh- 
achd  Dhè  do  'ur  taobh-sa. 

5  Ceasnaichibh  sibh  fèin,  am 
bheil  sibh  sa'  chreidimh ;  dearbh- 
aibh  sibli  fèin :  nach  aithne 
dhuibh  sibh  fèin,  gu  bheil  losa 
Crìosd  annaibh,  mur  daoine  a 
chuireadh  air  cul '  sibh  ? 

6  Ach  tha  dòchas  agam  gu  'in 
bì  fhios  agaibh  nach  daoine  a 
chuireadh  air  cùl  sinne. 

7  A  nìs  tha  mi  guidhe  air  Dia 
gu'n  sibhse  a  dhèanamh  uilc  air 
bith ;  cha  'n  ann  chum  gu  'm 
faicear  sinne  bhi  dearbhta,  ach 
chum  gu  'n  dèanadh  sibhse  an  ni 
sin  a  ta  maith^,  ged  robh  sinne 
mar  dhaoine  a  chuireadh  air  cùl. 

8  Oir  cha  'n  urrainn  sinn  ni  air 
bith  a  dhèanamh  an  aghaidh  na 
fìrinn,  ach  air  son  na  fìrinn. 

9  Oir  tha  sinn  subhach  an  uair 
a  tha  sinn  fèin  anmhunn,  agus 
sibhse  làidir:  agus  tha  sinn  a' 
guidhe  so  mar  an  ceudna,  sibhse 
bhi  diongmhalta. 

10  Is  ann  uime  so  a  sgrìobh  mi 
na  nithe  so  do  'nr  n-ionnsuidh  air 
dhomh  bhi  as  bhur  làthair,  chum 
air  dhomh  bhi  làthair  nach  bith- 
inn  garg,  a  rèir  a'  chumhachd  a 
thug  an  Tighearna  dhomh  chum 

^  daoine  neo-dhearbhta, 
*  ciatach. 

fòghlmm^,  agus  cha'n  ann  chum 
sgrios. 

11  Fa  dheoidh,  a  bhràithre, 
slàn  leibh :  bithibh  diongmhalta'^, 
bithibh  subhach,  bithibh  a  dh'aon 
inntinn,  bithibh  sìochail ;  agus 
bithidh  Dia  a'  ghràidh  agus  na 
sithe '  maille  ribh. 
12  Cuiribh  fàilte  air  a  chèile* 

'  togail  suas.         ^  foir/e,  iomlan. 


le  pòig  naoimh. 

13  Tha  na  naoimh  uile  a'  cur 
beannachd  do  'ur  n-ionnsuidh. 

14  Gràs  an  Tighearna  losa 
Crìosd,  agus  gràdh  Dhè,  agus 
comh-chomunn  an  Spioraid 
Naoimh,^M  robh  maiUe  ribhuile, 
Amen. 


^  sìothchaint.     *  Altaichibh  beatha  a  chèile. 


LTTIR  AN  ABSTOIL  PHOIL 
CHUM  NAN  GALATIANACH. 


CAIB.  L 

1  Tha  iongantas  air  Pòl  gu  'n  do  thrèìg  na 
Galatianaich  e-san  agus  an  soisgeul  co 
luath :  8  agus  mhalluich  e  an  dream  sin  a 
shearmonaicheas  aon  soisgeul  eile  ach  na 
shearmonaich  e  fein  ;  11  dhfhòghluim  e  'n 
soisgeul  cha  b'  ann  o  dhaoinibh,  ach  o  Dhia, 
13  agus  nochd  e  ciod  a  ghnè  duine  bha  ann 
mu'n  do  ghairmeadh  e. 

POL  abstol,  (cha  'n  ann  o 
dhaoinibh,  no  tre  dhuine, 
ach  tre  losa  Criosd,  agus  tre 
Dhia  an  t-Athair,  a  thog  suas  e 
o  na  marbhaibh,) 

2  Agus  na  bràithrean  uile  a 
tha  maille  rium,  chum  eaglais- 
ean  Ghalatia : 

3  Gràs  duibh,  agus  sìth  o  Dhia 
an  t-Athair,  agus  o  ar  Tighearn 
losa  Crìosd, 

4  A  thug  e  fèin  air  son  ar 
peacanna,  chum  gu  'n  saoradh  e 
sinn  o  'n  droch  shaoghal  a  ta 
làthair,  a  rèir  toile  Dè  agus  ar 
n-Athar-ne : 

5  Dhasan  ffu  ròbh  glòir  gu 
saoghal  nan  saoghal.  Amen. 

6  Is  iongnadh  leam  gu  'n  d' 

'  gu  'n  d'  thugadk  thairi^. 
*  chum, 

atharraicheadh '  sibh  co  luath 
uaith-san  a  ghairm  sibh  tre  ^ 
ghràs  Chriosd,  gu  soisgeul  eile  : 

7  Ni  nach  soisgeul  eile ;  ach  a 
ta  dream  àraidh  'gur  buaireadh, 
le  'n  àill  soisgeul  Chrìosd  a  thilg- 
eadh  bun  os  ceann'. 

8  Ach  nan  dèanamaid-ne,  no 
aingeal  o  nèamh,  soisgeul  eile  a 
shearmonachadh  dhuibh,  ach  an 
soisgeul  a  shearmonaich  sinne 
dhuibh,  biodh  e  malluichte. 

9  Amhuil  mar  a  thubhairt  sinn 
roimh,  a  ta  mise  ag  ràdh  a  nis  a 
rìs  mar  an  ceudna,  Ma  shearmon- 
aicheas  neach  sam  bith  soisgeul 
eile  dhuibh,  ach  an  soisgeul  a 
ghabh  sibh,  biodh  e  malluichte. 

10  Oir  am  bheil  mi  nis  a'  cur 
impidh  air  daoinibh,  no  air*  Dia? 
no  am  bheil  mi  'g  iarraidh  daoine 
a  thoileachadh  ?  oir  nam  bithinn 
fathast  a'  toileachadh  dhaoine, 
cha  bhithinn  a'  m'  sheirbhiseach 
aig  Crìosd. 

1 1  Ach  a  ta  mi  toirt  fios  duibh, 
a  bhràithre,  an  soisgeul  a  shear- 

^fhiaradh,  chlaon-thruailleadh. 
*  a'  cur  m'  earbsa  d. 

monaicheadh  leam-sa,  nach  ann 
a  rèir  duine  a  ta  e. 

12  Oir  cha  b'  ann  o  dhuine  a 
fhuair  mi  e,  ni  mò  a  theagaisg- 
eadh  dhomh  e,  ach  tre  fhoill- 
seachadh  losa  Crìosd. 

13  Oir  chuala  sibh  mo  chaithe- 
beatha-sa'  san  aimsir  a  chaidh 
seachad,  ann  an  creidimh  nan 
lùdhach,  gu  'n  d'  rinn  mi  thar 
tomhas  geur-leanmhuinn  air 
eaglais  Dè,  agus  gu  'n  d'  f  hàsaich 
mi  i : 

14  Agus  gu  'n  d'  thàinig  mi  air 
m'  aghaidh  ann  an  creidimh  nan 
lùdhach  thar  mòran  do  m' 
chomh-aoisibh  am  measg  mo 
chinnich  fèin,  air  dliomh  bhi  ni 
bu  ro  eudmhoire  mu  ghnàthann- 
aibh  mo  shinnsireachd. 

15  Ach  an  uair  a  b'  i  deadh 
thoil  Dè,  a  sgar  o  bhroinn  mo 
mhàthar  mi,  agus  a  ghairm  mi 
tre  a  ghràs, 

16  A  Mhac  fèin  fhoillseachadh 
annam^,  chum  gu  searmonaich- 
inn  e  am  measg  nan  Cinneach  ; 
air  ball  cha  do  chuir  mi  comh- 
airle  ri  feoil  agus  fuil : 

17  Ni  mò  chaidh  mi  suas  gu 
lerusalem,  chum  na  muinntir  sin 
a  bha  'nan  abstolaibh  romham  ; 
ach  chaidh  mi  gu  Arabia,  agus 
a  rìs  thàinig  mi  air  m'  ais  gu 
Damascus. 

18  An  dèigh  sin  an  ceann  thri 
bliadhna,  chaidh  mi  suas  gu 
lerusalem,  a  dh'fhaicinn  Phead- 
air,  agus  dh'fhan  mi  maiUe  ris 
cùig  làithean  deug. 

19  Ach  neach  air  bith  eile  do  na 
h-abstolaibh  cha  'n  f  haca  mi,  ach 
Seumas  bràthair  an  Tighearna. 

'  tno  ghiùlan,  *  leam. 

20  A  nis  anns  na  nithibh  a  ta 
mi  a'  sgrìobhadh  dhuibh,  feuch, 
an  làthair  Dhè,  cha  'n  'eil  mi 
dèanamh  brèige. 

21  'Na  dhèigh  sin  thàinig  mi 
gu  crìochaibh  Shiria  agus  Chili- 
cia ; 

21  Agus  cha  robh  eòlas  orm  a 
thaobh  m'  f  haicinn  aig  eaglaisibh 
ludea,  a  bha  ann  an  Crìosd. 

23  Ach  a  mhàin  chual  iad,  An 
tì  anns  an  àm  a  chaidh  seachad 
a  bha  'gar  geur-leanmhuinn,  gu 
bheil  e  nis  a'  searmonachadh  a' 
chreidimh  a  bha  e  a'  sgrios  roimh 
so^ : 

24  Agus  thug  iad  glòir  do  Dhia 
air  mo  shon-sa. 

CAIB.  II. 

1  Chuir  an  t-ahstolun  ccill  c'  nin'  a  chaidh  e  suas 
gu  Zerusakm,  agus  c'  ar  son  nach  do  thim- 
ehioll-yhearradh  Titns.  11  Chuir  e'n  agh- 
aidh  Pheadair,  agus  dh'innis  e  dha  a  reuson, 
14  e'  ar  son  a  ta  e  fèin,  agus  muinntir  eile, 
a  tha  'nan  Iiìdhaich,  a'  creidsinn  gu  'm  bì 
iad  air  am fìreanachadh  tre  chreidimh  ann 
an  Crìosd,  agus  cha  'n  ann  tre  oibribh. 
20  Cha  chaith  an  dreani  a  ta  air  am  firean- 
achadh  tre  chreidimh  am  heatha  ann  am 
peacadh. 

AN  sin  an  ceann  cheithir 
bliadhna  deug  chaidh  mi 
a  ris  suas  gu  lerusalem,  maille 
ri  Barnabas,^  a'  toirt  Thituis  leam 
mar  an  ceudna.. 

2  Agus  chaidb  mi  suas  a  rèir 
foillseachaidh,  agus  chuir  mi  an 
cèill  dhoibh  an  soisgeul  a  ta  mi 
a'  searmonachadh  am  measg  nan 
Cinneach,  ach  ann  an  uaignidh- 
eas  dhoibh-san  d'  an  robh  meas, 
air  eagal  air  chor  sam  bith  gu  'n 
ruithinn,  no  gu  'n  do  ruith  mi  an 
diomhanas. 

3  Ach  cha  b'  èigin  do  Thitus 

uair-eigin. 

fèin  a  bha  a'  m'  chmdeachd,  bhi 
air  a  thimchioll-ghearradh.  ged 
bu  Ghreugach  e : 

4  Agus  sin  air  son  bhràithre 
brèige,  a  ghoid  a  steach'  'nar 
measg,  a  thàinig  a  steach  an 
uaignidheas^  a  dh'fhaicinn  ar 
saorsa,  a  ta  againn  ann  an  losa 
Crìosd,  chum  ar  toirt  fo  dhaorsa. 

5  Do  nach  do  ghèill  sinn  eadh- 
on  rè  uaire  ;  chum  gu  'm  buan- 
aicheadh^  fìrinn  an  t-soisgeil 
maille  ribhse. 

6  Ach  o  'n  dream  sin,  a  mheas- 
adh  gu  'm  bu  ni  èigin  iad,  (ciod 
air  bith  a  bh,a  iad  roimh,  cha  'n 
'eil  suim  ann  domh-sa  :  cha  'n 
'eil  meas  aig  Dia  do  phearsa 
duine,)  oir  jadsan  a  mheasadh 
gu  'm  ì)u  ni  fiigin  iad,  cha  do 
phàirtich  iad  le  'n  còmhradh 
Mheag  sam  bith  rium-sa. 

7 ,  Ach  air  an  làimh  eile,  'nuair  a 
clwjnnaic  iadgu'n  d'earbadh  sois- 
geul  an  neo-thimchioll-ghearr- 
aidh  rium-sa,  mar  a  dh'earbadh 
soisgeul  an  timchioll-ghearraidh 
ri  Peadar ; 

8  (Oir  an  Tì  a  dh'oibrich  gu  h- 
èifeachdach*  ann  am  Peadar 
chum  abstolachd  an  timchioll- 
ghearraidh,  dh'oibrich  e  gu  cumh- 
achdach  annam-sa  mar  an  eeud- 
na  chum  nan  Cinneach  :) 

9  Agus  an  uair  a  thuig  Seumas, 
agus  Cephas,  agus  Eoin,  a  tha 
air  am  meas  'nam  puist^,  an  gràs 
a  thugadh  dhomh,  thug  iad 
dhomh-sa  agus  do  Bharnabas 
deas  làmh  a'  chomuinn;  ionnus 
ffu  raehamaid  chnm  nan  Cinneach, 
agus  iad  fèin  chum  an  timchioll- 

'  o  thugadh  steach  os  ìosal.        os  ìosal, 
^fanadh.  ^  gu  hrìoghmhor. 

ghearraidh. 

10  A  mhàin  V  àill  leo  gu  'm 
bitheamaid  cuimhneachail  air  na 
bochdaibh  ;  ni  mar  an  ceudna  a 
bha  ro-thoil^  agam  fèin  a  dhèan- 
amh. 

1 1  Ach  an  uair  a  thàinig  Pead- 
ar  gu  Antioch,  sheas  mi  'na  agh- 
aidh  as  an  eudann,  a  chionn  gu  'n 
robh  e  r'  a  choireachadh. 

12  Oir  roimh  do  dhream  àraidh 
teachd  o  Sheumas,  dii'ith  e  biadli 
maille  ris  na  Cinnich:  ach  an 
uair  a  thàinig  iadsan,  chaidh  e  a 
thaobh  agus  thearbaidh  se  e  fèin, 
air  eagal  na  muinntir  a  bha  do 
'n  timchioll-ghearradh, 

13  Agus  rinn  na  h-Iùdhaich 
eile  gnùis-mhealladh  maille  ris 
mar  an  ceudna  ;  ionnus  gu  'n  d' 
thugadh  Barnabas  mar  an  ceud- 
na  a  thaobh  le  'n  cluain^ 

14  Ach  an  uair  a  chunnaic  mise 
nach  do  ghluais  iad  gu  trèibh- 
dhireach**,  a  rèir  fìrinn  an  t-sois- 
geil,  thubhairt  mi  ri  Peadar  'nam 
fianuis  uile,  Ma  tha  thusa,  a  tha 
a'  d'  lùdhach,  a'  caitheadh  do 
bheatha  a  rèir  nan  Cinneach, 
agus  cha  'n  ann  a  rèir  nan  lùdh- 
ach,  c'  ar  son  a  ta  thu  'g  èigneach- 
adh  nan  Cinneach  am  beatha 
chaitheadh  mar  na  h-Iùdhaich  ? 

15  Air  dhuinne  a  tha  'nar  n- 
lùdhaich  a  thaobh  nàduir,  agus 
cha  'n  ann  'nar  peacaieh  do  na 
Cinnich, 

16  Fios  a  bhi  againn  nach  'eil 
duine  air  fhìreanachadh  o  oib- 
ribh  an  lagha,  ach  tre  chreidimli 
losa  Crìosd,  chreid  sinne  fèiii 
ann  an  losa  Crìosd  ;  chum  gu  'm 

'  postaibh.  ^  ro-thogrudh. 

'  gnùìs-mhealladh,  ceilg.  ^  san  t-slighe  dhìrich. 

bitheamaid  air  ar  fìreanacliadli  o 
chreidimli  Chrlosd,  agiis  cha  'n 
ann  o  oibribh  an  lagha :  oir  o 
oibribh  an  lagha,  cha  bhi  feoil 
sam  bith  air  a  fìreanachadh. 

17  Ach  air  dhuinn  bhi  'g  iarr- 
aidli  bhi  air  ar  f  ireanachadh  tre 
Chrìosd,  ma  gheibhear  'nar  peac- 
aich  sinn  fèin,  am  bheil,  uime  sin, 
Crìosd  'na  mhinisteir  peacaidh  ? 
Nar  leigeadh  Dia. 

18  Oir  ma  thogas  mi  a  ris  suas 
na  nithe  a  leag  mi,  tha  mi  dèan- 
amh  ciontach  dhìom  fèin. 

19  Oir  a  ta  mise  tre  'n  lagh 
marbh  do  'n  lagh,  chum  gu  'm 
bithinn  beò  do  Dhia. 

20  Tha  mi  air  mo  chèusadh 
maille  ri  Crjosd  :  gidheadh  a  ta 
mi  beò ;  ach  cha  mhise,  ach 
Crìosd  a  ta  beò  annam  :  agus  a' 
bheatha  a  ta  mi  nis  a'  caitheadh 
san  fheoil,  tha  mi  ga  caitheadh 
tre  chreidimh  Mhic  Dhè,  a 
ghràdhaich  mi,  agus  a  thug  e 
fèin  air  mo  shon. 

21  Cha  'n  'eil  mi  a'  cur  gràis  Dè 
an  neo-bhrìgh' :  oir  ma  tha  fìr- 
eantachd  tre  'n  lagh,  is  ann  gun 
aobhar  a  f  huair  Crìosd  bàs. 

CAIB.  III. 

1  Dh'  fheòraich  an  t-ahstol  ciod  a  dh'aom  na 
Galatianaich  gus  an  creidimh  a  thrèigsinn, 
agus  dòiyh  a  chur  san  lagh.  6  Tha  'n 
dream  a  tha  creidsinn  air  am  fìreanachadh, 
9  agvs  air  am  beannuchadh  maille  ri  Abra- 
ham :  10  dhearbh  Pòl  so  le  iomadh  reuson. 

OA  Ghalatianacha  amaideach, 
cò  a  chuir  druidheachd 
oirbh,  ionnus  nach  biodh  sibh 
ùmhal  do  'n  f  hìrinn,  d'  an  robh 
Crìosd  air  a  nochdadh  gu  soill- 
eir^  fa  chomhair  bhur  sùl,  air  a 
chèusadh'nur  measg  ? 


'  air  ciil. 

'  gu  dealbhach. 


2  So  a  mhàin  b'  àill  leam 
fhòghlum  uaibh,  An  ann  o  oib- 
ribh  an  lagha  a  fhuair  sibh  an 
Spiorad,  no  o  èisdeachd  a'  chreid- 
imh  ? 

3  Am  bheil  sibh  co  amaideach 
as  sin  ?  air  dhuibh  tòiseachadh 
san  Spiorad,  am  bheil  sibh  a  nis 
air  bhur  dèanamh  foirfe  leis  an 
f  heoil  ? 

4  An  d'  f  huiling  sibh  na  h-uir- 
ead  sin  do  nithibh  gu  dìomhain  ? 
ma  's  ann  da  rìreadh  gu  dìomhain. 

5  An  Tì  uime  sin  a  tha  frith- 
ealadh  dhuibh  an  Spioraid,  agus 
ag  oibreachadh  mhìorbhuile  'nur 
measg,  an  ann  tre  oibribh  an 
lagha,  no  tre  èisdeachd  a'  chreid- 
imh  a  nì  e  so  ? 

6  Amhuil  mar  a  chreid  Abraham 
Dia,  agus  a  mheasadh  sin  dha 
mar  f  hireantachd. 

7  Uime  sin  biodh  fhios  agaibh 
an  dream  a  tha  do  'n  chreidimh, 
gur  iad  sin  clann  Abrahaim. 

9  Oir  air  fhaicinn  roimh  do  'n 
sgriobtuir  gu  'm  fìreanaicheadh 
Dia  na  Cinnich  tre  chreidimh, 
shearmonaich  e  an  soisgeul  roimh- 
làimh  do  Abraham,  ag  ràdh, 
Beannaichear  na  h-uile  Chinnich 
annad-sa. 

9  Uime  sin  tha  an  dream  a  tha 
do  'n  chreidimh,  air  am  beann- 
achadh  maille  ri  Abraham,  fìor- 
chreideach. 

10  Oir  a  mheud  's  a  ta  do 
oibribh  an  lagha,  tha  iad  fo  'n 
mhallachadh  ;  oir  a  ta  e  sgrìobh- 
ta,  Is  malluichte  gach  neach  nach 
buanaich  ^  anns  na  h-uile  nithibh 
a  ta  sgrìobhta  ann  an  leabhar  an 
lagha  chum  an  dèanamh. 

3  fun. 

11  Ach  is  ni  follaiseach,  nach 
fìreanaichear  neach  sam  bith  tre 
'n  lagh  am  fianuis  Dè  :  oir,  Bith- 
idh  am  fìrean  beò  tre  chreidimh. 

12  Agus  cha  'n  'eil  an  lagh  o 
chreidimh :  ach,  An  duine  a  nì 
iad  gheibh  e  beatha  annta'. 

13  Shaor  Crìosd  sinne  o  mhall- 
achadh  an  lagha,  air  dha  bhi  air 
a  dhèanamh  'na  mhallachadh  air 
ar  son  :  oir  a  ta  e  sgrìobhta,  Is 
malluichte  gach  aon  a  chrochar 
air  crann : 

14  Chum  gu  'n  tigeadh  beann- 
achadh  Abrahaim  air  na  Cinnich 
tre  losa  Crìosd  ;  ionnus  gu  faigh- 
eamaid  gealladh  an  Spioraid  tre 
chreidimh. 

15  A  bhràithre,  tha  mi  a'  labh- 
airt  mar  dhuine  ;  ged  nach  bì  ann 
ach  coimhcheangal  ^  duine,  ma 
tha  e  air  a  dhaingneachadh,  cha 
chuir  neach  air  bith  air  cùl  e, 
agus  cha  chuirear  ni  sam  bith  ris. 

16  A  nis  is  ann  do  Abraham  a 
thugadh^  na  geallanna  agus  d'  a 
shìol.  Cha  'n  abair  e,  Agus  do 
shiolaibh,  mar  gu  'm  biodh  e  labh- 
airt  mu  mhòran  ;  ach  mar  mu 
aon,  Agus  do  d'  shìol-sa,  neach 
a  's  e  Crìosd. 

17  Agus  a  ta  mi  ag  ràdh  so, 
nach  f  heudar  gu  'n  cuir  an  lagh, 
a  thugadh  an  ceann  cheithir 
cheud  agus  dheich  bliadhna  fich- 
ead  'na  dhèigh,  an  coimhcheangal 
an  neo-bhrìgh,  a  dhaingnicheadh 
roimh  le  Dia  ann  an  Criosd, 
ionnus  gu  'n  cuireadh  e  an  geall- 
adh  air  cùl. 

18  Oir  ma  's  ann  o  'n  lagh  a  ta 
an  oighreachd,  cha  'w  'eil  i  ni  's 
mò  o  'n  ghealladh  :  ach  thug  Dia 

'  leo.  ^  cunradh,  cùmhnant. 

I  gu  saor  i  do  Abraham  tre  gheall- 
adh. 

19  C '  ar  son  uime  sin  a  thugadh 
an  lagh  ?  thugadh  e  air  son  eus- 
aontais,  gus  an  tigeadh  an  sìol, 
d'  an  d'  rinneadh  an  gealladh ; 

'air  òrduchadh  le   ainglibh  an 
làimh  eadar-mheadhonair. 

20  A  nis  an  t-eadar-mheadh- 
onair,  cha  'n  ann  air  son  aoin 
atae  'na  eadar-mheadhonair  ;  ach 
is  aon  Dia. 

21  Uime  sin  am  hheil  an  lagh 
an  aghaidh  gheallanna  Dhè  ?  Nar 
leigeadh  Dia  :  oir  nam  biodh 
lagh  air  a  thabhairt  a  bhiodh 
comasach  air  beatha  thoirt  uaith, 
gu  deimhin  is  ann  o  'n  lagh  a 
bhiodh  fìreantachd. 

22  Ach  dh'fhàg  an  sgriobtuir 
na  h-uile  dhaoine  dùinte  sa  'pheac- 
adh,  chum  gu  'm  biodh  an  geall- 
adh  tre  chreidimh  losa  Crìosd 
air  a  thoirt  dhoibh-san  a  ta  creid- 
sinn. 

23  Ach  mu  'n  d'  thàinig  an  creid- 
imh,  choimhideadh  sinn  fo  'n 
lagh,  air  ar  druideadh  a  steach 
chum  a'  chreidimh,  a  bha  gu  bhi 
air  fhoillseachadh. 

24  Uime  sin  b'  e  an  lagh,  ar 
n-oid-fhòghluim^  g'  ar  treòrach- 
adh  gu  Crìosd,  chum  gu  bitheam- 
aid  air  ar  rireanachadh  tre  chreid- 
imh. 

25  Ach  air  teachd  do  'n  chreid- 
imh,  cha  'n  'eil  sinn  ni  's  mò  fuidh 
oid-fhòghluim. 

26  Oir  is  sibhse  uile  mic  Dhè 
tre  chreidimh  ann  an  losa  Crìosd. 

27  Oir  a  mheud  agaibh  'sa 
bhaisteadh  do  Chrìosd,  chuir  sibh 
umaibh  Crìosd. 

^  labhradh,  rinneadh.     *  ar  maighstir-sgoile. 


GALATIANACH,  III.  IV. 


28  Cha  'n  'eil  lùdhach  no  Greug- 
ach,  cha  'n  'eil  saor  no  daor,  cha  'n 
'eil  firionn  no  boirionn  ^  ann  :  oir 
is  aon  sibh  uile  ann  an  losa 
Crìosd. 

29  Agus  ma's  le  Crìosd  sibh,  is 
sibh  sìol  Abrahaim  gun  amharus, 
agus  is  oighreachan  sibh  a  rèir 
a'  gheallaidh. 

CAIB.  IV. 

1  Bha  sinn  fuidh  'n  lagh,  gus  an  d'  thàinìg 
Crìosd,  mar  a  ta  an  t-oiyhre  fuidh  a  thuit. 
eir  gus  an  tig  e  gu  h-aois.  5  Ach  shuor 
Crìosd  sinn  o  'n  lagh  :  7  uime  sin  cha  'n  'eìl 
sinn  'nar  seirbhisich  ni  's  faide  dha.  14 
Chuir  Pòl  an  cuimhne  dhoibh  an  deadh- 
ghean  dasan,  agus  a  dheadh-rìiin  fèin  doibh- 
san ;  22  agus  nochd  e  gur  sinne  clann 
Abrahaim  thaobh  na  mnà  saoire. 

ANIS  a  ta  mi  ag  ràdh,  am 
feadh  a  bhios  an  t-oighre 
'na  leanabh,  nach  'eil  eadar-dheal- 
achadh  sam  bith  eadar  e  agus 
seirbhiseach,  ged  is  e  Tighearn 
nan  uile  ; 

2  Ach  a  ta  e  fo  luchd-coimhid^, 
agus  fo  luchd-riaghlaidh  gu 
teachd  na  h-aimsir  a  dh'òrduich 
an  t-athair. 

3  Agus  mar  an  ceudna  sinne, 
'nuair  a  bha  sinn  'nar  leanabaibh, 
bha  sinn  an  daorsa  fo  cheud 
f  hòghlum  an  t-saoghail : 

4  Ach  an  uair  a  thàinig  coimh- 
lionadh  na  h-aimsir,  chuir  Dia  a 
Mhac  fèin  uaith,  a  ghineadh  o 
mhnaoi,  a  rinneadh  fuidh  'n  lagh, 

5  Chum  gu  'n  saoradh  e  iadsan 
a  bha  fuidh  'n  lagh,  ionnus  gu 
faigheamaid-ne  \uchd  -  mhacachd 
na  cloinne. 

6  Agus  do  bhrìgh  gur  mic  sibh, 
chuir  Dia  Spiorad  a  Mhic  fèin 

'  bainionn.  ^  thuiteiribh. 

*  anmhunn,  uireasbhuidheach. 

ann  bhur  cridheachaibh,  ag  èigh- 
each,  Abba,  Athair. 

7  Uime  sin  cha  seirbhiseach 
thu  ni  's  mò,  ach  mac ;  agus 
ma  's  mac,  is  oighre  mar  an  ceud- 
na  air  Dia  tre  Chrlosd. 

8  Gidheadh,  an  uair  nach  b' 
aithne  dhuibh  Dia,  rinn  sibh 
seirbhis  dhoibh-san  nacli  'eil  'nan 
dèe  thaobh  nàduir. 

9  Ach  a  nis  air  dhuibh  Dia  aith- 
neachadh,  no  mar  is  feàrr  a  dh'- 
fheudar  a  ràdh,  bhi  air  bhur 
n-aithneachadh  le  Dia,  cionnus 
a  ta  sibh  ag  ath-philleadh  chum 
nan  ceud-thoiseach  anmhunn  ag- 
us  bochd^,  d'  am  miann  leibh  bhi 
a  rìs  fo  dhaorsa  ? 

10  Tha  sibh  a'  coimhead  làith- 
ean,  agus  mhìosan,  agus  aimsir- 
ean,  agus  bhliadhnan. 

11  Tha  eagal  orm  do  'ur  taobh 
gu  'n  do  chaith  mi  gu  dìomhain 
mo  shaothair  oirbh. 

]  2  Guidheam  oirbh,  a  bhràithre, 
bithibh  mar  a  ta  mise  ;  oir  a  ta 
mise  mar  sibhse :  cha  d'  rinn  sibh 
eucoir  sam  bith  orm. 

13  Tha  fhios  agaibh  gu  'm  6' 
ann  tre  anmhuinneachd  na  feòla,  a 
shearmonaich  mi  dhuibh  an  sois- 
geul  air  tùs. 

14  Agus  air  mo  bhuaireadh  a 
bha  ann  am  fheoil,  cha  d'  rinn 
sibh  tarcuis,  agus  cha  do  gliabh 
sibh  gràin  diom* ;  ach  ghabh 
sibh  rium  mar  aingeaP  Dè,  mar 
losa  Crìosd. 

15  Ciod  e  ma  seadh^  an  sonas 
sin  a  bha  agaibh  ?  oir  a  ta  mi 
dèanamh  fìanuis  duibh,  nam  bu 
chomasach  e,  gu  'n  spionadh  sibh 

^  cha  do  chuir  sìbh  cùl  ris.  '  thcachdair. 
^  C'  ait  am  bheìl. 


a  mach  bhur  sùilean  fèin,  agus 
gu  'n  tugadh  sibh  dhomh-sa  iad. 

16  Uime  sin  an  d'  rinneadh 
nàmhaid  duibh  dhìom,  air  son 
mi  dh'innseadh  na  f  irinn  duibh  ? 

17  Tha  iadsan  eudmhor  um- 
aibh,  ach  eha  'n  ann  gu  maith  ; 
ach  b'  àill  leo  sinne  dhruideadh 
a  mach,  chum  gu  'm  biodh  sibh- 
se  eudmhor  umpa  fèin. 

18  Ach  is  maith  abhi  eudmhor 
ann  an  ni  maith  a  ghnàth,  agus 
cha  'n  e  mhàin  an  uair  a  ta  mise 
a  làthair  maille  ribh. 

19  Mo  chlann  bheag,  air  am 
bheil  mi  a  ris  ri  saothair,  gus  an 
dealbhar  Crìosd  annaibh, 

20  B'  àill  leam  bhi  nis  a  làthair 
maille  ribh,  agus  mo  ghuth  a 
chaochladh,  oir  a  ta  mi  fuidh 
amharus  umaibh. 

21  Innsibh  dhomh,  sibhse  le  'm 
miann  bhi  fo  'n  lagh,  nach  cluinn 
sibh  an  lagh  ? 

22  Oir  a  ta  c  sgrìobhta,  gu 
robh  aig  Abraham  dithis  mhac  ; 
aon  ri  banoglaich agus  am  mac 
eile  ri  mnaoi  shaoir. 

23  Agus  e-san  a  hK  aige  ris  a' 
bhanoglaich,  ghineadh  a  rèir  na 
feòla  e ;  ach  e-san  a  hK  aige  ris  a' 
mhnaoi  shaoir,  tre  ghealladh. 

24  Na  nithe  so  is  samhladh 
iad^ ;  oir  is  iad  so  an  dà  choimh- 
cheangal  ^ ;  aon  diubh  o  bheinn 
Shinai,  a  ta  a'  breith  chum  daor- 
sa,  a  's  i  Agar. 

25  Oir  is  i  Agar  beinn  Shinai 
ann  an  Arabia,  agus  tha  i  a' 
comh-fhreagradh  do  lerusalem 
a  tha  nis  ann,  agus  tha  i  fo 
dhaorsa  maille  r'  a  cloinn. 

26  Ach  a  ta  an  lerusalem  a  ta 
shuas  saor,  agus  is  màthair 
dhuinn  uile  i. 

27  Oir  a  ta  e  sgriobhta,  Dèan 
gàirdeachas,  a  bhean  neo-thorr- 
ach^  nach 'eil  a' breith  cloinne ; 
bris  a  mach  agus  glaodh,  thusa 
nach  'eil  ri  saothair :  oir  is  lion- 
mhoire  clann  na  mnà  aonaran- 
aich^,  na  na  mnà  aig  am  bheil 
fear. 

28  A  nis,  a  bhràithre,  is  sinne, 
mar  a  bha  Isaac,  clann  a'  gheall- 
aidh. 

29  Ach  mar  a  rinn  e-san  a  rug- 
adh  a  rèir  na  feòla,  san  àm  sin 
geur-leanmhuinn  air-san  a  rugadh 
a  rèir  an  Spioraid,  is  amhuil  sin 
a  ta  nis  mar  an  ceudna. 

30  Ach  ciod  a  ta  an  sgriobtuir 
ag  ràdh  ?  Tilg  a  mach  a'  bhan- 
oglach  agus  a  mac  :  oir  cha  bhi 
mac  na  banoglaich  'na  oighre 
maille  ri  mac  na  mnà  saoire. 

31  Uime  sin,  a  bhràithre,  cha 
sinne  clann  na  banoglaich,  ach 
na  mnà  saoire, 

CAIB.  V. 

1  Bhrosnuìch  an  t-abstol  na  Galatianaich  gu 
seasamh  'nan  saorsa,  3  agus  gun  an  tini- 
chioll-ghearradh  a  ghnàthachadh :  13  ach 
roghuinn  a  dh'anamh  do  ghràdh,  ni  a's  e 
coimhlionadh  an  lagha:  J9  chuir  e  sìos 
oibre  na  feòla,  22  agus  dh'ainmich  e  torudh 
an  Spioraid;  25  agus  dh'earalaich  e  chum 
gluasad  san  Spiorad. 

UIME  sin  seasaibh  gu  daing- 
ean  anns  an  t-saorsa  leis  an 
d'  rinn  Crìosd  saor  sinn,  agus  na 
bithibh  a  ris  air  bhur  cuibh- 
reachadh  le  cuing  na  daorsa. 

2  Feuch,  a  ta  mise  Pòl  ag  ràdh 
ribh,    ma  thimchioll-ghearrar 


'  mnaoi  dhaoir,  han-tràill. 
^  asda  so  tha  ni  ei/e  r'  a  thiciqsinn. 

-  chumhnant. 
sheasg,  gun  sliochd.       '•'  treigte. 

sibli,  nacli  bì  tairbhe  air  bith 
dhuibh  ann  an  Crìosd. 

3  Oir  a  ta  mi  a  rìs  a'  dèanamh 
fianuis  do  gach  uile  dhuine  a 
thimchioll-ghearrar,  gu  bheil  e 
mar  fhiachaibh  air  an  lagh  gu 
h-iomlan  a  choimhlionadh. 

4  Cha  'n  'eil  tairbhe  sam  bith 
ann  an  Crìosd  dhuibhse '  a  ta  air 
bhur  flreanachadh  tre  'n  lagh; 
thuit  sibh  o  ghràs. 

5  Oir  a  ta  sinne  tre  'n  Spiorad 
a'  feitheamh  ri  dòchas  fìreant- 
achd  o  chreidimh. 

6  Oir  ann  an  losa  Crìosd,  cha 
'n  'eil  èifeachd  sam  bith  ann  an 
timchioll-ghearradh,  no  ann  an 
neo  -  thimchioll  -  ghearradh,  ach 
ann  an  creidimh  a  dh'oibricheas 
tre  ghràdh. 

7  Is  maith  a  ruith  sibh ;  cò  a 
bhac  sibh  o  bhi  ùmhal  do  'n 
fhirinn  ? 

8  Cha  d'  thàinig  an  impidh  so 
o  'n  ti  a  ghairm  sibh. 

9  Goirtichidh '  beagan  do  thaois 
ghoirt  am  meall  uile. 

10  Tha  muinghin  agam  asaibh 
san  Tighearn,  nach  bì  sibh  dh'- 
aon  dòigh  air  atharrachadh  inn- 
tinn  :  ach  an  tì  a  ta  cur  dragha 
oirbh,  giùlainidh  e  a  bhreithean- 
as,  cò  air  bith  e. 

11  Agus  mise,  a  bhràithre,  ma 
shearmonaicheas  mi  fathast  an 
timchioll-ghearradh,  c'  ar  son  a 
nithear  fathast  geur-leanmhuinn 
orm  ?  an  sin  bhiodh  oilbheum  a' 
chroinn-chèusaidh  air  a  'chur 
air  cùl. 

12  B'  f  heàrr  leam  gu  'm  biodh 

'  rinrìeadh  Crìosd  gun  tairhhc  dhuibh. 
2  hrìgh,  neart.      '  Geuraichìdh.      ^  dragha. 
5  air  an  gearradh  as  bhur  coiniinn. 

iadsan  a  ta  cur  mi-shuaimhneis^ 
oìrbh  eadhon  air  an  gearradh 
uaibh 

13  Oir,  a  bhràithre,  ghairmeadh 
chum  saorsa  sibh ;  a  mhàin  na 
dèanaihh  an  t-saorsa  'na  cion-fath 
do  'n  fheoil,  ach  le  gràdh  dèan- 
aibh  seirbhis  d'  a  chèile. 

14  Oir  tha  an  lagh  uile  air  a 
choimhlionadh  ann  an  aon  f  hoc- 
al,  eadhoìi  an  so,  Gràdhaichidh 
tu  do  choimhearsnach  mar  thu 
fèin. 

15  Ach  ma  bhios  sibh  a'  teum- 
adh  agus  ag  itheadh  a  chèile, 
thugaibh  aire  nach  claoidhear  le 
a  chèile  sibh. 

16  A  ta  mi  ag  ràdh  ma  seadh, 
Gluaisibh  san  spiorad,  agus  cha 
choimhlion  sibh  ana-miann  na 
feòla. 

17  Oir  a  ta  an  fheoil  a'  miann- 
achadh  an  aghaidh  an  Spioraid, 
agus  an  Spiorad  an  aghaidh  na 
feòla :  agus  a  ta  iad  sin  an 
aghaidh  a  chèile  ;  ionnus  nach 
faigh  sibh  na  nithe  bu  mhiann 
leibh  a  dhèanamh. 

18  Ach  nia  threòraichear  leis 
an  Spiorad  sibh,  eha  'n  'eil  sibh 
fuidh  'n  lagh. 

19  A  nis  tha  oibre  na  feòla  foll- 
aiseach,  a  's  iad  so,  Adhaltrannas, 
strìopach  as,  neò-ghloi  n  e,  m  acnus', 

20  lodhol-aoradli,  druidheachd^, 
naimhdeas,  connsachadh,  co- 
f  harpuis fearg,  comh-stri,  aimh- 
rèite,  saobh-chreidimh '°, 

21  Farmad,  mortadh,  misg, 
ruidhteireachd  ",  agus  an  leithide 
sin  :  mu  bheil  mi  ag  innseadh 

*  siuhhlaihh,  imichihh.  '  mì-nàire. 

8  buidseachas.      '  comortus.      '°  ciriccachd. 

11  anabharr,  gcòcaìrcachd ,  craos. 


GALATIANACH,  V.  VI. 


dhuibh  roimh-làimh,  mar  a  dh'- 
innis  mi  dhuibh  a  cheana  mar 
an  ceudna,  nach  sealbhaich  iadsan 
a  nì  an  leithide  sin  rìoghachd 
Dhè'. 

22  Ach  is  e  toradh  an  Spioraid 
gràdh,  aoibhneas,  sìth,  fad-fhul- 
angàs,  caomhalachd.  maitheas, 
creidimh 

23  Macantas*,  stuaim  :  an  agh- 
aidh  an  samhuil  sin  cha  'n  'eil  • 
lagh. 

24  Agus  iadsan  a  's  le  Crìosd, 
chèus  iad  an  fheoil,  maille  r'a 
h-an-tograibh  agus  a  h-ana- 
miannaibh. 

25  Ma's  beò  dhuinn  san  Spior- 
ad,  gluaiseamaid  san  Spiorad 
mar  an  ceudna. 

26  Na  bitheamaid  dèidheil  air 
ghMr  dhìòmhain^,  a' brosnachadh 
a  chèile,  a'  gabhail  farmaid  r  'a 
chèile. 

CAIB.  VI. 

1  Dh'iarr  Pòl  air  na  Galatianaich  buntainn 
gu  sèimh  ri  bràthair  a  thuislich,  2  agus 
uallach  a  chèile  a  ghiàlan^  6  bhi  tabhartach 
d'an  luchd-tcagaisg,  9  agus  gun  sgìtheach- 
adh  do  mhaith  a  dhèanamh :  12  nochd  e 
ciod  gus  am  bheil  iadsan  a  ta  searmonach- 
adh  an  timchioll-ghearraidh  :  14  cha  dèan  e 
fein  uaill  à  ni  sam  bith  ach  d  crami-ceus- 
aidh  Chrìosd. 

ABHRAITHRE,  ma  ghlacar 
neach  ann  an  coire  air  bith 
gu  h-obann,sibhse  a  ta  spioradail, 
togaibh  suas  a  shamhuil  sin  do 
dhuine  ann  an  spiorad  na  mac- 
antachd';  a' toirt  aire  dhuit  fèin, 
nach  buairear  thu  mar  an  ceudna. 
2  Giùlainibh  uallacha*  a  chèile, 
agus  mar  sin  coimhlionaibh  lagh 
Chriòsd. 

'  rioghachd  Dhc  mar  oighreachd.  ^firinn. 
'  ciuineas.      i  earraghìoir.       '  o'  chiuineis. 

3  Oir  ma  shaoileas  duine  gur 
ni  èigin  e  fèin,  gun  bhi  ann  ach 
neo-ni,  tha  e  'ga  mhealladh  fèin. 

4  Ach  dearbhadh  gach  neach 
'obair  fèin,  agus  an  sin  bithidh 
aobhar  gàirdeachais^  aige  d'  a 
thaobh  fèin'  a  mhàin,  agus  cha 
'n  ann  a  thaobh  neach  eile. 

5  Oir  giùlainidh  gach  neach 
'uallach  fèin. 

6  Comh-roinneadh  an  neach  a 
ta  air  a  tlieagasg  san  f  hocal,  ris 
an  neach  a  ta  'ga  theagasg,  anns 
na  h-uile  nithibh  maithe. 

7  Na  meallar  sibh ;  cha  dèanar 
fanoid  air  Dia  :  oir  ge  b'  e  ni  a 
shiol-chuireas  duine,  an  ni  ceudna 
buainidh  e. 

8  Oir  an  ti  a  chuireas  d'  a  f  heoil 
fèin,  buainidh  e  o  'n  fheoil 
truaillidheachd ;  ach  an  tì  a 
chuireas  do  'n  Spiorad,  buainidh 
6  o  'n  Spiorad  a'  bheatha  shuth- 
ainn. 

9  Agus  na  sgìthicheamaid  do 
mhaith  a  dhèanamh :  oir  ann  an 
àm  iomchuidh  buainidh  sinn, 
mur  fannaich'  sinn. 

10  Uime  sin,  a  rèir  mar  a 
ta  cothrom"'  againn,  dèanamaid 
maith  do  na  h-uile  dhaoinibh, 
ach  gu  h-àraidh  dhoibh-san  a  ta 
do  theaghlach  a'  chreidimh. 

11  Tha  sibh  a'  faicinn  meud  na 
litreach  a  sgrìobh  mi  dhuibh  le 
mo  làimh  fèin. 

12  A  mheud  le  'm  miann  iad 
fèin  a  thaisbeanadh  gu  sgiamh- 
ach  san  fheoil,  tha  iad  'gur  n- 
èigneachadh  chum  bhi  air  bhur 
timchioll-ghearradh  ;  a  mhàin 
chum  nach  dèantadh  geur-lean- 

eallucha.       '  uaill.  *  annfèin. 

»  lagaich.        '»  fàth. 


GALATIANACH.  Vf. 


mhuinn  orra  air  son  crann-cèus- 
aidh  Chrìosd. 

13  Oir  cha  'n  eil  iadsan  fèin  a 
tha  air  an  timchioll-ghearradh 
a'  coimhead  an  lagha :  ach  is  àill 
leo  sibhse  bhi  air  bhur  timchioll- 
ghearradh,  chum  as  gu  dèan  iad 
uaill  ann  bhur  feoil. 

14  Ach  nar  leigeadh  Dia  gu 
dèanainn-sa  uaill  ach  ann  an 
crann-cèusaidh  arTighearna  losa 
Crìosd,  tre  'm  bheil  an  saoghal 
air  a  chèusadh  dhomh-sa,  agus 
mise  do'n  t-saoghal. 

15  Oir  ann  an  losa  Crìosd  cha 


'n  'eil  èifeachd  air  bith  ann  an 
timchioll-ghearradh,  no  ann  an 
neo-thimchioll  -  ghearradh,  ach 
ann  an  cruthachadh '  nuadh. 

16  Agus  a  mheud  's  a  shiubhlas 
a  rèir  na  riaghailt  so,  sìth  orra, 
agus  tròcair,  agus  air  Israel  Dè. 

17  O  so  a  mach  na  cuireadh 
neach  sam  bith  dragh  orm  ;  oir 
a  ta  mi  giùlan  chomharan  an 
Tighearna  losa  ann  mo  chorp. 

18  A  bhràithre,  gu  robli  gràs  ar 
Tighearna  losa  Crìosd  maille  ri 
bhur  spiorad.  Amen. 

'  creutair. 


LITIR  AN  ABSTOIL  PHOIL 
CHUM  NAN  EPHESIANACH. 


CAIB.  L 

1  An  dèigh  fàilte,  3  agus  breith-buidheachais 
air  son  nan  Ephesianach,  4  labhair  Pùl  mu 
thaghadh,  6  agus  uchd-mhacachd  thaobh 
gràis,  11  ni  a's  e  am  fior  thobar  o'm  bheil 
slàinte  a'  chinne-daoine  a'  sruthadh,  SjC. 

POL,  abstol  losa  Crìosd  tre 
thoil  Dè,  chum  nan  naomh 
a  ta  ann  an  Ephesus,  agus  nan 
creideach  ann  an  losa  Crìosd  : 

2  Gràs  dhuibh,  agus  sith  o 
Dhia  ar  n-Athair,  agus  o  'n  Tigh- 
earn  losa  Crìosd. 

3  Beannaichte  gu  rohh  Dia, 
eadhon  Athair  ar  Tighearna  losa 
Crìosd,  bheannaich  sinne  leis 
gach  uile  bheannachadh  spiorad- 
ail  ann  an  ionadaibh  nèamhaidh' 
ann  an  Crìosd : 

4  A  rèir  mar  a  thagh  e  sinne 
ann-san,  mu'n  do  leagadh  bunait 
an  domhain,  chum  gu  'm  bith- 
eamaid  naomha,  agus  neo-choir- 

'  nithibh  nèamhaidh. 

'  tre  an  do  nochd  c  dhuinne  mòr  dheadh-ghean. 

each'na  làthair-san  ann  an  gràdh : 

5  A  roimh-òrduich  sinne  chum 
uchd-mhacachd  na  cloinne  tre 
losa  Crìosd  dha  fèin,  a  rèir 
deadh-ghean  a  thoile. 

6  Chum  cliù  glòire  a  ghràis, 
tre  an  d'rinn  e  sinne  taitneach^ 
ann  a  Mhac  gràdhach  : 

7  Anns  am  bheil  againne  saorsa' 
tre  'fhuil-san,  maitheanas  nam 
peacadh,  a  rèir  saoibhreis  a 
ghràis  ; 

8  Anns  an  robh  e  ro  phailt 
dhuinne  san  uile  ghliocas,  agus 
thuigse : 

9  A  dh'fhoillsich  dhuinn  rùn- 
diomhair  a  thoile,  a  rèir  a 
dheadh-ghean  fèin,  a  rùnaich  e 
ann  fèìn : 

10  Chum  ann  am  frithealadh 
coimhlionaidh  nan  aimsir,  gu'n 
cruinnicheadh  e  ann  an  aon  na 

^  faasgladh. 


EPHESIANACH,  I.  II. 


h-uile  nithe  ann  an  Crìosd,  araon 
7ia  nithe  a  ta  air  nèamh,  agus  na 
nithe  a  ta  air  talamh,  eadhon  ann- 
san : 

11  Anns  an  d'fhuair  sinne  mar 
an  ceudna  oighreachd,  air  dhuinn 
bhi  air  ar  roimh-òrduchadh  a 
rèir  rùin  an  Tl  a  ta  'g  oibreach- 
adh  nan  uile  nithe  a  rèir  com]i- 
airle  a  thoile  fèin  ; 

12  lonnus  gu  'm  bitheamaid-ne, 
a  chuir  air  tùs  dòchas  ann  an 
Criosd,  chum  cliù  a  glilòire-san. 

13  Anns  an  do  chuiì'  sibhse  mar 
an  ceudna  dòchas,  air  dhuibh 
focal  na  fìrinn  a  cliluinntinn, 
eadhon  soisgeul  bhur  slàinte : 
neach  an  dèigh  dhuibh  creidsinn 
ann,  chuireadh  seula  oirbh  le 
Spiorad  Naomh  sin  a'  gheallaidh, 

14  Neach  is  e  geall-daingnich' 
ar  n-oighreachd-ne,  gu  teachd 
saorsa  na  seilbhe  a  cheannach- 
adh^,  chum  cliù  a  ghhnre. 

15  Uime  sin  air  cluinntinn 
domh-sa  mar  an  ceudna  bhur 
creidimh-sa  anns  an  Tighearn 
losa,  agus  bhur  gràidh  do  na 
naoimh  uile, 

16  Cha  'n  'eil  mi  a'  sgur*  do 
bhi  toirt  buidheachais  air  bhur 
son,  a'  hiadh  oirbh  ann  am  ùrn- 
uighibh  ; 

17  Gu  'n  tugadh  Dia  ar  Tigli- 
earna  losa  Crìosd,  Athair  na 
ghnre,  spiorad  gliocais  agus 
foillseachaidh '  dhuibh,  ann  an 
eòlas  air-san^ ; 

18  Sùilean  'ur  n-inntinn  bhi 
air  an  soillseachadh,  chum  fios  a 
bhi  agaibh  ciod  e  dòchas  a 
ghairme-san,  agus  ciod  e  saoibh- 

^  earlas.      dh'fhuasgladh.     Ni'n  sguiream. 
i  taisbeanaidh.        '  chum  e-san  aideachadh. 

reas  glòire  'oighreachd-san  anns 
na  naomhaibh, 

19  Agus  ciod  e  ro-mheud  a 
chumhachd  do  ar  taobh-ne  a  ta 
creidsinn,  a  rèir  oibreachaidh  a 
thrèun  neirt ; 

20  A  dh'oibrich  e  ann  an 
Crìosd,  'nuair  a  thog  e  o  na 
marbhaibh  e,  agus  a  chuir  e  'na 
shuidhe  air  a  dheas-làimh  fèin  e 
anns  na  h-ionadaibh  nèamhaidh, 

21  Gu  ro  àrd  os  ceann  gach 
uile  uachdaranachd,  agus  cumh- 
achd,  agus  neirt,  agus  tigliearn- 
ais,  agus  gach  ainme  a  dh'ainra- 
ichear,  cha  'n  e  mhàin  san  t- 
saoghal  so,  ach  san  t-saoghal  ri 
teachd  raar  an  ceudna : 

22  Agus  cliuir  e  na  h-uile  nithe 
fuidh  a  chosaibh,  agus  thug  se  e 
gu  hhi  'na  cheann  os  ceann  nan 
uile  nithe  do  'n  eaglais, 

23  A  ta  'na  corp  aige,  lànachd 
an  Ti  a  ta  lìonadh  nan  uile  nithe 
anns  na  h-uile. 

CAIB.  II. 

1  Le  bhi  coìmheas  r'  a  chèile  ciod  a  hha  sinn 
thaobh  nàduir,  5  agus  ciod  a  tha  sinn 
thaohh  gràis,  10  chuir  Pùl  an  cèill  gu  n 
d'  rinneadh  sinn  airson  dheadk  oibre;  agus 
air  dhuinn  bhi  air  ar  toirt  am  fagus  tre 
Chì'ìosd,  11  nach  còir  dhuinn  ar  beatha  a 
chaitheadh  mar  Chinnich,  12  agusmarchoig- 
ì  ich,  amhuil  anyis  cn  àm  a  ehaidh  seachad, 
19  ach  mar  luchd  aoin  bhaile  ris  na  naoimh, 
agus  mar  theaghlach  Dhè. 

AGUS  sibhse  hheotìiaich  e,  a 
blia  marbh  ann  an  eu-ceart- 
aibh  agus  ann  am  peacaibh  ; 

2  Anns  an  do  ghluais^  sibh  sna 
h-amannaibh  a  chaidh  seachad, 
a  rèir  gnàtha'  an  t-saoghail  so,  a 
rèir  uachdarain'  cumhachd  an 
athair,  an  spioraid  a  tha  nis  ag 

^  Anns  un  robh  sibh  ag  imeachd. 
'  gnàthachaidh.        "  prionnsa. 


EPHESIANACH,  II. 


oibreachadh  ann  an  cloinn  na 
h-eas-urahlachd : 

3  Am  measg  an  robh  againn 
uile  mar  an  ceudna  ar  caithe- 
beatha  roimh  so,  ann  an  ana- 
miannaibh  ar  feòla,  a'  dèanamh 
toil  na  feòla,  agus  nan  smuainte' ; 
agus  bha  sin  a  thaobh  nàduir 
'nar  cloinn  na  feirge,  eadhon 
mar  chàch. 

4  Ach  Dia  a  ta  saoibhir,  ann  an 
tròcair,  air  son  a  mhòr-ghràidh 
leis  an  do  ghràdhaich  e  sinn, 

5  Eadhon  air  dhuinn  a  bhi 
marbh  ann  am  peacaibh,  chomh- 
bheothaich  e  sinn  maille  ri  Crìosd; 
(le  gràs  tha  sibh  air  bhur  tèarn- 
adh^ ;) 

6  Agus  chomh-thog,  agus  chomh- 
slìuidhich  e  sinn  ann  an  ionad- 
aìhh  nèamhaidli  ann  an  losa 
Ci  ìosd : 

7  Chum  gu  'm  foillsicheadh  e 
anns  na  linnibh  ri  teachd  saoibh- 
reas  ro  phailt  a  ghràis,  ann  an 
caoimhneas  d'  ar  taobh-ne  tre 
losa  Criosd. 

8  Oir  is  ann  le  gràs  a  ta  sibli 
air  bhur  tèarnadh,  tre  chreidimh ; 
agus  sin  cha  'n  ann  uaibh  fèin : 
is  e  tiodhlac^  Dhè  e  : 

9  Cha'n  ann  o  oibribh,  chum 
nach  dèanadh  neach  airbithuaill : 

10  Oir  is  sinne  'obair-san,  air  ar 
cruthachadh  ann  an  losa  Crìosd 
chum  dheadh  oibre,  air  son  an 
d'  ulluich  Dia  roimh-làimh  sinn, 
chum  gu  'n  gluaiseamaid  annta. 

11  Uime  sin  cuimhnichibh,  air 
dhuibh  a  bhi  san  aimsir  a  chaidh 
thairis'nur  Cinnich  san  fheoil, 
ris  an  abrar  an  neo-thimchioU- 

'  na  h-inntinn,  a'  chrìdhe. 

'  {slànuchadh,  saoradh,  sàbhaladh. 

ghearradh  leo-san  d'  an  goirear 
an  timchioll  -  ghearradh  làmh- 
dlièanta  san  f  heoil ; 

12  Gu  robh  sibh  san  àm  sin  as 
eugmhais  Chrìosd,  'nur  coimh- 
ich  do  chomh-fhlaitheachd'  Is- 
raeil,  agus  'nur  coigrich  do 
choimhcheanglaibh  a'gheallaidh, 
as  eugmhais  dòchais,  agus  gun 
Dia  anns  an  t-saoghal : 

1.3  Ach  a  nis  ann  an  losa  Crìosd, 
tha  sibhse  a  bha  roimh  so  fad  o 
làimh,  air  bhur  toirt  am  fagus 
tre  fhuil  Chrìosd. 

14  Oir  is  e-san  ar  sìth-ne,  a 
rinn  aon  dhinn  araon,  agus  a 
bhris  sìos  balla  meadhonach  an 
eadar-dhealachaidh ; 

15  Air  dha  an  naimhdeas  a 
chur  air  cùl  tre  'fheoil  fèin, 
eadhon  lagh  nan  àitheanta,  a 
chìdreadh  sìos  ann  an  òrduigh- 
ibh,  chum  gu  'n  dèanadh  e  anu 
fèin  do  dhithis  aon  cUiine  nuadh, 
ìnar  sin  a'  dèanamli  sìthe  : 

16  Agus  gu  'n  dèanadh  e  rèidh 
faraon  iad  ri  Dia  ann  an  aon 
chorp  tre  a'  chrann-chèusaidh, 
air  dha  an  naimlideas  a  mharbh- 
adh  le  sin : 

17  Agus  thàinig  e  agus  shear- 
monaich  e  sìth  ^  dhuibhse  a  bha 
am  fad,  agus  dhoibh-san  a  bha 
am  fagus. 

18  Oir  trid-san  tha  araon  slighe 
againn  gu  dol  a  steach  tre  aon 
Spiorad  chum  an  Athar. 

19  A  nis  uime  sin  cha  'n  'eil 
sibh  ni  's  mò  'nur  coigrich  agus 
'nur  coimhich,  ach  'nur  hichd 
aoin  bhaile  ris  na  naomhaibh,  ag- 
us  'nur  muinntir-teaghlaich  Dhè  ; 

'  s'ior-thnhhartas.        ■*  chomh-cliomuìin. 
'  sìnthchaint. 

2  lì 

20  Agus  tha  sìbli  air  bhiir  tog-  j 
ail  suas  air  bunait  nan  abstol  ag- 
us   nam  fàidhean,  air  bhi  do 
losa  Crìosd  fèin  'na  chloich-chmn 
na  h-oisinn ; 

21  Anns  am  bheil  an  aitreabh 
uile,  ceangaiUe  gu  ceart  r'  a 
chèile,  a'  fàs  suas  chum  bhi  'na 
teanipull  naomh  san  Tighearn  : 

22  Anns  am  bheil  sibhse  mar 
an  ceudna  air  bhur  comh-thogail 
suas  chum  bhi  'nur  tigh-còmh- 
nuidh  do  Dhia  tre  an  Spiorad. 

CAIB.  ni. 

1  Rinneadh  an  rùn-dìomhair,  gu  'm  hiodh  na 
Cinnich  air  an  .moradh,  fhoillseachitdh  do 
Phòl ;  8  aqus  thugadh  an  gràs  dha.inn  sin 
a  .shearmonachadh :  13  dh'iurr  e  air  na 
Ephesianaich  gu  'n  iad  a  dh'fhannachndh 
air  son  a  th}-ioblaid-san,  14  agus  ghuidh  e 
gu'n  tuigeadh  iadsan  mòr-ghràdh  Chrìosd 
d'  an  taobh. 

AIR  an  aobhar  so,  tha  mise 
Pòl  a'm'  phrìosanach  losa 
Criosd,  air  bhur  sonsa,  a  Chinn- 
eacha ; 

2  O  chuala^  sibh  mu  fhrith- 
ealadh  gràis  Dè,  a  thugadh 
dhomh-sa  air  bhur  sonsa"^ : 

3  Gu  'n  d'  rinn  e  aithnichte 
dhomh  tre  fhoillseachadh^  an 
rùn-dìomhair,  (mar  a  sgrìobh  mi 
roimh  gu  h-aithghearr, 

4  Leis  am  feud  sibh,  air  dhuibh 
a  leughadh,  m'  eòlas  ann  an  rùn- 
dìomhaìr  Chrìosd  a  thuigsinn  ;) 

5  Ni,  ann  an  linnibh  eile,  air 
nach  d'  thugadh  fìos  do  chh)inn 
nan  daoine,  mar  a  ta  e  nis  air 
fhoillseachadh  d'  a  abstolaibh 
naomha  agus  d'  a  f  hàidhibh  tre 
an  Spiorad  ; 

6  Gu  'm  biodh  na  Cinnich  'nan 

'  Ma  chuala.  d'  ur  tuohhsa. 

thaisbean. 

comh-oighreachaibh,  agus  'nan 
comh-chorp,  agus  'nan  hichd- 
comhpàirt  d'  a  ghealladh-san  ann 
an  Crìosd,  tre  an  t-soisgeul : 

7  Air  an  d'  rinneadh  mise  a'  m' 
mhinisteir,  a  rèir  tiodhlaic  gràis 
Dè  a  thugadh  dhomh,  a  rèir 
oibreachaidh  èifeachdaich  a 
chumhachd-san. 

8  Dhomh  's  lugha  na  'n 
tì  a 's  lugha  do  na  naomhaibh  uile, 
thugadh  an  gràs  so,  saoibhreas 
Chriosd,  nach  feudar  a  rann- 
sachadh,  a  shearmonacliadh  am 
measg  nan  Cinneach ; 

9  Agus  gu  'n  dèanainn  soilleir 
do  na  h-uile  dhaoinihh,  ciod  e 
comunn  an  rùin-dìomhair  sin,  a 
bha  folaichte  ann  an  Dia  o  thois- 
each  an  t-saoghail,  a  chruthaich 
na  h-uile  nithe  tre  losa  Criosd ; 

10  Chum  gu'n  dèantadh  aith- 
nichte  nis  do  na  h-uachdaran- 
achdaibh,  agus  do  na  cumhachd- 
aibli  ann  an  ionadaibhnhcvmh?ààh, 
leis  an  eaglais,  gliocas  eagsamh- 
uìV  Dhè, 

11  A  rèir  an  rùin  shiorruidh* 
a  rùnaich  e  ann  an  losa  Crìosd 
ar  Tighearn: 

12  Anns  am  bheil  againn 
dànachd  agus  slighe  gu  dol  a 
steach  ann  am  muinghin  tre  a 
chreidimh-san. 

13  Uime  sin  tha  mi  ag  iarraidh 
nach  lagaich  sibh  à  leth  mo 
thrioblaidean-sa  air  bhur  son,  ni 
a's  e  bhur  ghnr-sa. 

14  Air  an  aobhar  so  tha  mi  a' 
lùbadh  mo  ghhiine  do  Athair  ar 
Tighearna  losa  Crìosd, 

15  Air    an     ainmichear  an 

iomadh-gnètheach. 
'  A  rèir  roimh-shuidheachaidK  nan  linn. 

teaghlacli  uile  air  nèamh  agus 
air  talamh, 

16  Gu'n  deònaicheadh  e  dhuibh 
a  rèir  saoibhreis  a  ghhnre,  bhi 
air  bhur  neartachadh  gu  treun', 
tre  a  Spiorad-san  anns  an  duine 
an  leth  stigh ; 

17  lonnus  gu'n  gabh  Crìosd 
còmhnuidh  ann  bhur  cridhe  tre 
chreidimh  ;  chum  air  dhuibh  bhi 
air  bhur  freumhachadh,  agus  air 
bhur  stèidheachadh^  ann  an  gràdh, 

18  Gu  'm  bì  sibh  comasach 
maille  ris  na  naomhaibh  uile, 
air  a  thuigsinn  ciod  e  leud,  agus 
fad,  agus  doimhne,  agus  àirde  ; 

19  Agus  air  gràdh  Chrìosd 
aithneachadh,  a  chaidh  thar 
gach  uile  eòlas,  chum  gu  'm  bì 
sibh  air  bhur  lìonadh  le  uile 
lànachd  Dhè. 

20  A  nis  dhasan  d'  an  comas 
na  h-uile  nithe  a  dhèanamh  gu 
h-anabarrach  ro  phailt,  thar 
gach  ni  a  's  urrainn  sinne  iarr- 
aidh  no  smuaineachadh,  a  rèir  a' 
chumhachd  a  ta  'g  oibreachadh 
gu  h-èifeachdach  annainn, 

21  Dhasan  gii  robk  glòir  anns 
an  eaglais  tre  losa  Crìosd,  air 
feadh  gach  uile  linn,  gu  saoghal 
nan  saoghal.  Amen. 

CAIB.  IV. 

1  Dh'earalaich  an  t-ahstol  na  Ephesianaich 
chiim  aonachd ;  7  agus  chtiiì'  e  an  cèillgu  'n 
d'  thug  Dia  chum  na  crìche  so  tiodhlacan 
eagsamhuil  do  dhaoinibh,  18  ionnus  gu  'm 
biodh  'eaglais  air  a  togail,  16  agus  gu'm 
fàsadh  i  suas  ann  an  Crìosd :  18  ghairm  e 
iad  0  neò-ghloine  nan  Cinneach,  24  chum 
an  nuadh-dhuine  a  chur  umpa. 

UIME  sin,  tha  mise  prìosan- 
ach  an  Tighearn,  a'  guidhe 

'  /e  chumhachd. 

^  honn-shuidheachadh. 


oirbh  gu  'n  gluais'  sibh  gu  cubh- 
aidh  do  'n  ghairm  leis  an  do 
ghairmeadh  sibh  ; 

2  Leis  gach  uile  irioslachd 
inntinn  agus  mhacantas,  le  fad- 
fhulangas,  a'  giùlan  le  chèile 
ann  an  gràdh  ; 

3  A'  dèanamh  dìchill  air  aon- 
achd  an  Spioraid  a  choimhead 
ann  an  ceangaF  na  sìthe. 

4  Is  aon  chorp  agus  aon  Spior- 
ad  a  ta  ann,  amhuil  mar  an 
ceudna  a  ghairmeadh  sibh  ann 
an  aon  mhuinghin  bhur  gairme  ; 

5  Aon  Tighearn,  aon  chreid- 
imh,  aon  bhaisteadh, 

6  Aon  Dia  agus  Athair  nan 
uile,  a  tha  os  ceann  nan  uile, 
agus  tre  na  h-uile,  agus  annaibh- 
sa  uile. 

7  Ach  thugadh  gràs  do  gach 
aon  againn,  a  rèir  tomhais 
tiodhlaic  Chrìosd. 

8  Uime  sin  a  ta  e  ag  ràdh, 
Air  dol  suas  da  an  àird,  thug 
e  bruid  am  braighdeanas,  agus 
thug  e  tiodhlacan  do  dhaoin- 
ibh. 

9  (A  nis  gu'n  deachaidh  e 
suas,  ciod  e  ach  gu  'n  deachaidli 
e  air  tùs  sìos  gu  ionadaibh 
ìochdarach  na  talmhainn  ? 

10  An  Tì  a  chaidh  sìos,  is  e 
sin  fèin  e  a  chaidh  suas  mar  an 
ceudna  gu  ro  àrd  os  ceann  nan 
uile  nèamh,  chumgu  'n  lìonadh  e 
na  h-uile  nithe.) 

11  Agus  thug  e  dream  àraidh 
gu  bhi  'nan  abstolaibh  ;  dream 
eile,  gu  bhi  'nam  fàidhibh  ;  agus 
dream  eile,  gu  bhi  'nan  soisgeul- 
aichibh ;  agus  dream  eile,  gu 

'  imich,  siuhhail, 
*  COHih-hhiiìDì. 
•2  i>  2 


bhi  'nan  aodhairibli',  agus  'nan 
luchd-teagaisg ; 

12  Chum  na  naoimh  a  dheas- 
achadh^  chum  oibre  na  minis- 
treileachd,  chum  togail  suas 
cuirp  Chriosd : 

13  Gus  an  tig  sinn  uile  ann 
an  aonachd  a'  chreidimh,  agus 
eòlais  Mhic  Dhè,  chum  duine 
iomlain,  chum  tomhais  àirde 
hinachd  Chrìosd  : 

14  Chum  as  nach  bì  sinn  à 
so  suas  'nar  leanabaibh,  air  ar 
tonn-luasgadh,  agus  air  ar  giùlan 
mu  'n  cuairt  leis  gach  uile  ghaoith 
teagaisg,  le  cleasachd  dhaoine, 
agtis  seòìtaclid  cealgach,  leis  am 
bheil  iad  gu  h-innleachdach  ri 
feall-f  holach  chum  meallaidh  : 

15  Ach  a'  labhairt  na  firinn 
ann  an  gràdh,  gu'm  fàs  sinn 
suas  anns  na  h-uile  nithibh 
chuige-san^,  a  's  e  an  jee'anìTj  eadh- 
011  Crìosd : 

16  O  'm  bheil  an  corp  uile, 
air  a  cheangal  gu  ceart,  agus 
air  a  dhlùthachadh  tre  an  ni  sin 
a  tha  gach  alt  a'  toirt  uaith,  a 
rèir  oibreachaidh  èifeachdaich 
ann  an  tomhas  gach  buill,  a' 
faghail  fàis  cuirp,  clmm  a  thogail 
fèin  suas  ann  an  gràdh. 

17  So  uime  sin  a  ta  mi  ag 
ràdh,  agus  ag  guidhe  am  fìanuis 
an  Tighearna,  gu'n  sibh  a  dh'im- 
eachd  à  so  suas  mar  a  ta  na 
Cinnich  eile  ag  imeachd,  ann  an 
dìomhanas  an  inntinn  fèin  ; 

18  Aig  am  bheil  an  tuigse  air 
a  dorchachadh,  air  dhoibh  bhi 
'nan  coimhich  do  bheatha  Dhè, 
thaobh  an  aineolais  a  ta  annta, 

'  bìiachaiUibh.       ^  a  fìhìunamh  iom/an,  a 
cheanyal  gu  diomjmhultu  r  a  chci/e. 

tre  chruas  an  cridhe  : 

19  Muinntir,  air  dhoibh  am 
mothacliadh  a  chall,  a  thug  iad 
fèin  thairis  do  mhì-nàire"*,  chum 
gach  uile  neò-ghloine  chur  an 
gniomh  le  ciocras. 

20  Ach  cha  d'fhòghluim  sibhse 
Crìosd  mar  so ; 

21  O  chuala^  sibh  e,  agus  o 
theagaisgeadh  leis  sibh,  mar  a 
ta  an  f  hìrinn  ann  an  losa  : 

22  Gu'n  cuir  sibh  dhibh, 
thaobh  a'  cheud  chaithe-beatha, 
an  seann  duine,  a  ta  truaillidh 
a  rèir  nan  ana-miann  cealgach  ; 

23  Agus  gu  'm  bì  sibh  air 
bhur  n-ath-nuadhachadh  ann  an 
spiorad  bhur  n-inntinn ; 

24  Agus  gu  'n  cuir  sibh  um- 
aibh  an  nuadh-dhuine,  a  tha 
air  a  cliruthachadh  a  rèir  Dhè 
am  fireantachd  agus  am  fior- 
naomhachd. 

25  Uime  sin  air  dhuibh  a' 
bhreug  a  chur  uaibh,  labhraibh 
an  fhìrinn  gach  neach  r'  a 
choimhearsnach :  oir  is  buill 
sinn  d'  a  chèile. 

26  Biodh  fearg  oirbli,  agus  na 
peacaichibh :  na  luidheadh  a' 
ghrian  air  bhur  corruich  : 

27  Agus  na  tugaibh  àit  do  'n 
diabhul. 

28  An  tì  a  ghoid,  na  goideadh 
e  ni  's  mò  :  ach  gu  ma  feàrr  leis 
saothair  a  dhèanamh,  ag  oib- 
reachadh  an  ni  a  ta  maith  le  a 
làmhaibh,  chum  gu  'm  bì  aige  ni 
r'  a  phàirteachadh  ris  an  neach 
air  am  bheil  uireasbhuidh. 

29  Na  tigeadh  cainnt  thruaill- 
idh  air  bith  a  mach  as  bhur 

2  ann-snn.  ^  mliacnus. 

'  Ma  cìinala. 

beul,  ach  an  nì  sin  a  ta  maitli 
chum  deadh-fhòghhiim,  ionnus 
gu  'n  toir  e  gràs  do  'ti  luchd- 
èisdeachd. 

30  Agus  na  cuiribh  doilgheas 
air  Spiorad  Naomh  Dhè,  leis  an 
do  chuireadh  seula  oirbh  gu  là 
na  saorsa. 

31  Biodh  gach  uile  sheirbhe, 
agus  corruich,  agus  fearg,  agus 
gàrrthaich^  agus  toibheum'^  air 
an  togail  uaibh,  maille  ris  gach 
uile  mhì-run. 

32  Agus  bithibh  caoimhneil 
teo-chridheach  d'  a  chèile ;  a' 
toirt  maitheanais  d'  a  chèile, 
eadhon  mar  a  thug  Dia  maith- 
eanas  dhuibhse  ann  an  Crìosd. 

CAIB.  V. 

1  An  dèigh  earailean  coitchionn  chum  gràidh, 
3  chum  strìopochas  a  sheachnadh,  4  agus 
na  h-uile  neò-ghloine,  7  gun  chomhluadar 
u  chmnailii  daoinibh  aingidh,  15  imeachd 
gu  fdici/leach,  18  agus  bhi  air  an  lìonadh 
leis  an  Sjnorad,  22  labhair  Pòl  mu  dhleasd- 
anasaibh  fa  Idh,  cionnus  is  còir  do  mhnàibh 
bhi  ùmhal  d'am  fearaibh-pòsda,  25  agus  is 
còir  do  na  fir  am  mnài  a  ghràdhachadh. 

UIME   sin    bithibh-sa  'nur 
luchd-leanmhuinn  air  Dia, 
mar  cliloinn  ghràdhaich  ; 

2  Agus  gluaisibh  ann  an  gràdh, 
eadhon  mar  a  ghràdhaich  Crìosd 
sinne,  agus  a  thug  se  e  fèin  air 
ar  son,  'na  tliabhartas  agus  'na 
ìobairt  deadli-fhàile  do  Dhia. 

3  Ach  na  biodh  strìopachas, 
agus  gach  uile  neò-ghloine,  no 
sannt,  uiread  as  air  an  ain- 
meachadh  'nur  measg,  mar  is 
cubhaidh  do  naomhaibh  : 

4  No  draosdachd',  no  còmh- 
radh  amaideach,  no  bao-shùg- 

'  àrd-ghlaodhuich. 
'  anacaiìint. 

radh,  nithe  nach  'eil  iomchuidh : 
ach  gu  mar  feàrr  kibh  breith- 
buidheachais. 

5  Oir  a  ta  fios  agaibh  air  so, 
nach  'eil  aigfear-strìopachais  air 
bith,  no  aig  neach  neò-ghlan, 
no  aig  duine  sanntach,  (a  tha 
'na  fhear  ìodhol-aoraidh,)  oigh- 
reachd  ann  an  rioghachd  Chrìosd 
agus  Dhè. 

6  Na  mealladh  neach  air  bith 
sibh  le  briathraibh  dìomhain  : 
oir  air  son  nan  nithe  sin  tha 
fearg  Dhè  a'  teachd  air  cloinn 
na  h-eas-umhlachd. 

7  Na  bithibh-sa  uime  sin  'nur 
luchd-comhpàirt  riu. 

8  Oir  bha  sibh  uair-eigin  'nur 
dorchadas,  ach  a  nis  tha  sibh 
'nur  solus  san  Tighearn  :  gluais- 
ibh  mar  chloinn  an  t-soluis ; 

9  (Oir  a  ta  toradh  an  Spioraid* 
anns  an  uile  mhaitheas,  agus 
ionracas,  agus  fhirinn ;) 

10  A'  dearbhadh  ciod  an  ni  a 
tha  taitneach  do  'n  Tighearn. 

1 1  Agus  na  biodh  comh-chom- 
unn  agaibh  ri  oibribh  neo-thar- 
bliach  an  dorchadais,  ach  gu  ma 
feàrr  leibh  an  cronachadh. 

12  Oir  is  gràineil  eadhon  r'  an 
innseadh  na  nithe  a  ta  air  an 
dèanamh  leo  an  uaignidheas^ 

13  Ach  a  ta  na  h-uile  nithe  a 
tha  air  an  cronachadh,  air  an 
dèanamh  follaiseach  leis  an  t- 
solus  :  oir  gach  uile  ni  a  ni  soill- 
eir,  is  solus  e. 

14  Uime  sin  a  ta  e  ag  ràdh, 
Mosgail,  thusa  a  tha  a'  d'  chodal, 
agus  èirich  o  na  marbhaibh,  ag- 
us  bheir  Criosd  sohis  duit. 

graosdachd,  ca  'init  shalach  . 
''  un  t-soluis.         os  )osal. 


15  Feiichaibh  uime  sin  gu  'n 
gluais  sibh  gu  faicilleach,  cha  'n 
ann  mar  amadain,  ach  mar 
dhaoine  glice, 

16  Ag  ath-cheannach'  na  h- 
aimsir,  do  bhrìgh  gu  bheil  na 
làithean  olc. 

17  Air  an  aobhar  sin  na  bith- 
ibh-sa  neo-ghlic,  ach  a'  tuigsinn 
ciod  i  toil  an  Tighearn. 

18  Agus  na  bithibh  air  mhisg 
le  fìon,  anns  am  bheil  anabarr  ; 
ach  bithibh  air  bhur  lìonadh 
do  'n  Spiorad : 

19  A'  labhairt  ribh  fèin^  ann 
an  salmaibh,  ann  an  laoidhibh, 
agus  ann  an  dànaibh  spioradail, 
a'  seinn  agus  a'  dèanamh  ciuil 
'nur  cridhe  do  'n  Tighearn  : 

20  A'  toirt  buidheachais  a 
gnàth  air  son  nan  uile  nithe  do 
Dhia,  eadhon  an  t-Athair,  ann 
an  ainm  ar  Tighearna  losa 
Crlosd ; 

21  Air  dhuibh  bhi  ùmhal  d'a 
chèile  ann  an  eagal  Dè. 

22  A  mhnài,  bithibh  lìmhal  do 
'ur  fearaibh  fèiin,  mar  do  'n  Tigh- 
earn. 

23  Oir  is  e  am  fear  ceann  na 
mnà,  eadhon  mar  is  e  Crìosd 
ceann  na  h-eaglais :  agus  is 
e-san  Slànuighear  a'  chuirp. 

24  Uime  sin  mar  a  ta'n  eag- 
lais  ùmhal  do  Chrìosd,  mar  sin 
hiodh  na  mnài  d'  am  fearaibh  fèin 
mar  an  ceudna  anns  gach  ni : 

25  Fheara,  gràdhaichibh  bhur 
mnài  fèin,  eadhon  mar  a  ghràdh- 
aich  Crìosd  an  eaglais,  agus  a 
thug  se  e  fèin  air  a  son  ; 

20  Chum  gu  naomhaicheadh, 
agus  gu  'n  ghmadh  e  i  le  h-ionn- 

'  A'faasgladh.     ■  'nur  measgfein,  r'  acheìle. 

lad  an  uisge  tre  an  fhocal. 

27  Chum  gu  'n  cuireadh  e  'na 
làthair  fèin  i  'na  h-eaglais  ghh)r- 
mhoir,  gun  smal,  gun  phreasadh^, 
no  ni  air  bith  d'  an  leithidibh 
sin  ;  ach  chum  gu  'm  biodh  i 
naomh,  agus  neo-lochdach\ 

28  Is  amhluidh  sin  is  còir  do  na 
fearaibh  am  mnài  fèin  a  ghràdh- 
achadh,  mar  an  cuirp  fèin : 
an  ti  a  ghràdhaicheas  a  bhean, 
tha  e  'ga  ghràdhachadh  fèin. 

29  Oir  cha  d'  thug  duìne  air 
bith  riamh  fuath  d'  a  f heoil  fèin ; 
ach  altrumaidh  agus  eiridnidh^ 
e  i,  eadhon  mar  a  ta  an  Tigh- 
earn  a'  dèanamh  do  'n  eaglais  : 

30  Oir  ìs  buill  sinn  d'  a  chorp, 
d'  a  f  heoil,  agus  d'  a  chnàmh- 
aibh-san. 

31  Air  an  aobhar  so  fàgaidh 
duine  'athair  agus  a  mhàthair, 
agus  dlùth-leanaidh  e  r'  amhnaoi, 
agus  bithidh  an  dithis  'nan  aon 
fheoil. 

32  Is  dìomhaireachd  mhòr  so  : 
ach  tha  mi  a'  labhairt  mu 
Chrìosd  agus  an  eaglais. 

33  Gidheadh,  thugadh  gach 
aon  agaibh-sa  fa  leth  gràdh  d'  a 
mhnaoi  amhuil  mar  dha  fèin  ; 
agus  feuchadh  a'  bhean  gu  'n  toir 
i  urram  d'  a  fear. 

CAIB.  VI. 

1  Dlensdanus  cloinne  d'  am  pàrantaihh,  5  agus 
slicirhhiseach  d'  am  maighstirihh.  10  /s 
cogadh  ar  beatha,  12  cha  'n  ann  a  mhàin 
an  aghaìdh  fola  agus  feòla,  ach  mar  an 
ceudna  an  aghaidh  naimhde  spioradail. 
13  Airm  a' chrìosdaidh,  18  ugus  cionnus 
is  chir  an  gnàthiichudh.  21  Tha  Tichicus 
uir  a  mhoìudh. 

ACHLANN,  bitliibh  ùmh.al 
do  'ur  pàrantaibh  fèin  san 

^  chusMÌh,      ^  gun  ghà,     ^  yiuUaichdidh. 

Tigliearn  :  oir  a  ta  so  ceart. 

2  Thoir  urram'  do  t'  athair 
agus  do  d'  mhàthair,  (is  i  so  a' 
cheud  àithne  le  gealladh,) 

3  Chum  gu  'n  èirich  gu  maith 
dhuit,  agus  gu  'm  bì  thu  fad- 
shaoghalach  air  an  talamh. 

4  Agus  aithriche,  ne  brosnuich- 
ibh  bìiur  clann  chum  feirge :  ach 
togaibh^  iad  ann  an  oilean  agus 
ann  an  teagasg  an  Tighearna. 

5  A  sheirbhiseacha,  bithibh 
ùmhal  do  \ir  maighstiribh  a  rèir 
na  feòla,  le  h-eagaP  agus  crith, 
ann  an  trèibhdhireas  bhur  cridhe, 
mar  do  Chrìosd  : 

6  Cha  'n  ann  le  sùil  sheirbhis, 
mar  dhream  a  nì  toil  dhaoine, 
ach  mar  sheirbhisich  Chrìosd,  a' 
dèanamh  toile  Dè  o  'n  chridhe  ; 

7  Le  deadh  thoil  a'  dèanamh 
seirbhis,  mar  do  'n  Tighearn, 
agus  cha  'n  ann  do  dhaoinibh  : 

8  Air  dhuibh  fìos  a  bhi  agaibh, 
ge  b  'e  maith  air  bith  a  nì  aon 
neach,  gu  'm  faigh  e  an  ni  so  fèin 
o  'n  Tighearn,  ma  's  saor  no 
daor  e. 

9  Agus,  a  mhaighstirean,  dèan- 
aibh-sa  na  nithe  ceudna  dhoibh- 
san,  a'  leigeadh  dhibh  bagraidh  : 
air  dhuibh  fios  a  bhi  agaibh  gu 
bheil  bhur  maighstir  fèin  air 
nèamh  mar  an  ceudna,  agus 
nach  'eil  gnùis-bhreth  maille  ris. 

10  Fa  dheoidh,  mo  bhràithre, 
bithibh  làidir  san  Tighearn,  agus 
ann  an  neart  a  chumhachd-san. 

11  Cuiribh  umaibh  uile  arm- 
achd  Dhè,  chum  gu  'm  bi  sibh 
comasach  air  seasamh  an  agh- 
aidh  cuilbheirtean  an  diabhuil. 


'  ono:r.       ^  aUrumaihh,       ^  fiiitrkeas. 
^  droch  spioraduibh.       *  nèanihaiilh. 

12  Oir  cha  'n  'eil  sinn  a' 
gleachdadh  a  mhàin  ri  fuil  agus 
feoil,  ach  ri  uachdaranachdaibh, 
ri  cumhachdaibh,  ri  riaghlairibh 
dorchadais  an  t-saoghail  so,  ri 
aingidheachd  spioradaiP  ann  an 
ionadaihh  àrda^. 

13  Uime  sin  glacaibh  do  'ur 
n-ionnsuidh  uile  armachd  Dhè, 
chum  gu  'm  bì  sibh  comasach  air 
seasamh  an  aghaidh  a'  hhuairidh 
san  droch  là,  agus  air  dhuibh  na 
h-uile  nithe  a  dhèanamh,  chum 
seasamh. 

14  Seasaibh  uime  sin,  air  bhi 
do  'vir  leasraidh  air  an  crioslach- 
adh'^  le  fìrinn,  agus  uchd-èididh 
na  fìreantachd'  umaibh ; 

15  Agus  ulluchadh  soisgeil  na 
sìthe  mar  bhrògan  agaibh  air 
bhur  cosaibh ; 

16  Thar  gach  uile  ni,  a'  glac- 
adh  do  'ur  n-ionnsuidh  ^  sgèithe  a' 
chreidimh,  leis  am  bì  sibh  comas- 
ach  air  uile  shaighde '  teinnteach 
an  droch  Spioraid  a  mhùchadh. 

17  Agus  glacaibh  clogaid  na 
slàinte,  agus  claidheamh  an 
Spioraid,  ni  a  's  e  focal Dhè : 

18  A'  dèanamh  ùrnuigh  a 
ghnàth  leis  gach  uile  ghnè  ùrn- 
uigh  agus  asluchaidh  san  Spior- 
ad,  agus  a'  dèanamh  faire  chum 
an  ni  so  fèin  maille  ris  gach  uile 
bhuanachadh,  agus  ghuidheadh 
air  son  nan  naomh  uile  ; 

19  Agus  air  mo  shonsa,  chum 
gu  toirear"  dhomh  comas  hibh- 
airt,  le  fosgladh  mo  bheoil  ann 
an  dànachd,  chum  gu  foiUsich  mi 
rùn-dìomhair  an  t-soisgeil ; 

20  Air  son  am  bheil  mi  a'  m' 


criosrachailh. 
*  yhiilhau. 

tlieachdair  ann  an  geimlilibli : 
chum  gu  labhair  mi  gu  dàna 
uime,  mar  is  còir  dhomh  labh- 
airt. 

21  Ach  a  chum  gu  'm  bi  fhios 
agaibh-sa  mar  an  ceudna  air  na 
nithibh  a  bhuineas  dhomh-sa, 
a(jus  ciod  a  tha  mi  a'  dèanamh, 
foillsichidh  Tichicus,  bràthair 
gràdhach  agus  ministeir  f  irinn- 
each  san  Tighearn,  na  h-uile 
nithe  dhuibh : 

22  Neach  a  chuir  mi  do  'ur  n- 


ionnsuidh  air  son  an  aobhair  so 
fèin,  chum  gu  'm  biodh  fios  nan 
nithe  a  bhuineas  duinne  agaibh, 
agus  gu'n  tugadh  e  còmh-fhurt- 
achd  do  'ur  cridhe. 

23  Sìth  gu  rohh  do  na  bràith- 
ribh,  agus  gràdh  maille  ri  creid- 
imh,  o  Dhia  an  t-Athair,  agus 
an  Tighearn  losa  Crìosd. 

24  Gu  rohh  gràs  maille  riu- 
san  uile  a  ta  gràdhachadh  ar 
Tighearna  losa  Crìosd  ann  an 
trèibhdhireas.  Amen. 


LITIR  AN  ABSTOIL  PHOIL 


CHUM   NAM  P 
CAIB.  L 

1  Chuir  an  t-ahstol  an  ccill  a  hhuidheachas  do 
Dhia,  agus  a  c/hrddh  do  na  Pkilijnanaich, 
air  son  toraidh  an  creidimh,  agus  an  comh- 
pàirt'na  fhulangas ;  9  rinn  e  ùrnuigh  a 
ghnàth  ri  Dia  gu'  m  fàsadh  iadann  ancjrns  : 
12  ìiochd  e  an  tairhhe  a  fhuair  crcidimh 
Chrìosd  0  'fhulangas-san  anns  an  Ròimh, 
21  agiis  co  toileach  's  a  ta  e  air  Crìosd  a 
ghlòrachadh,  le  a  bheatha  no  le  ^hhàs.  27 
Dh'  earuluich  e  iad  chum  aonuchd  inntinn. 

POL  agus  Timoteus,  seirbhis- 
ich  losa  Crìosd,  chum  nan 
na  mh  uile  ann  an  losa  Criosd, 
a  tha  ann  am  PhiHpi,  maille  ris 
na  h-easbuigibh'  agus  ris  nadeac- 
onaibh'^ : 

2  Gràs  duibh  agus  sith  o  Dhia 
ar  n-Athair,  agus  o'n  Tigliearn 
losa  Crìosd. 

3  Tlia  mi  toirt  buidheachais 
do  m'  Dhia  gach  uair  a  cliuimli- 
nicheas  mi  oirbh, 

4  A  ghnàth  ann  am  uile  ùrn- 
uighibh  _air  bhur  sonsa  uile,  le 
gàii'deachas  a'  deanamh  guidhe, 

'  luchd-coimhid. 

5  Air  son  bhur  còmh-roinn  do  'n 
t-soisgeul,  o'n  cheud  làgus  anis; 

6  Air  dhomh  bhi  dearbhta  as 
an  ni  so  fèin,  eadhon  an  Tì  a 
thòisich  deadh  obair  annaibh, 
gu'n  coimhlion  e  i  gu  là  losa 
Crìosd : 

7  Eadhon  mar  is  còir  dhomh 
so  a  smuaineachadh  umaibh  uile, 
do  bhrìgh  gu  bheil  sibh  agam 
ann  mo  chridhe,  agus  gu  bheil 
sibh  uile  'nur  luchct  còmh-roinn 
do  m'  ghràs-sa,  araon  ann  mo 
gheimhlibh,agus  ann  an  seasamh 
air  son,  agus  ann  an  daingneach- 
adh  an  t-soisgeil. 

8  Oir  is  e  Dia  m'  f  hianuis,  cia 
mòr  mo  dhèidh  oirbh  uile,  ann 
an  innibh  losa  Criosd. 

9  Agus  a  ta  mi  a'  guidhe  so, 
gu  'm  biodh  bhur  gràdh-sa  air  a 
mheudachadh  ni  's  mò  agus  ni  's 
raò  ann  an  eòlas,  agus  ann  an 
uile  thuigse :  

luchd-frilhealaidh,  fovfeachaihh. 


THILIPIANACH,  I. 


10  Chum  gu'n  dearbh  sibh 
na  nithe  a  's  feàrr' ;  chum  gu  'm 
bì  sibh  trèibhdhireach,  agus  gun 
tuisleadh^  gu  là  Chriosd  ; 

11  Air  bhur  lionadh  le  toraibh 
na  fìreantachd,  a  tha  tre  losa 
Crìosd  chum  glòire  agus  cliù 
Dhè. 

12  Ach  is  àill  leam,  a  bhràithre, 
fìos  a  bhi  agaibh,  na  nithe  a  thùr- 
ladh  dhomh-sa,  gur  mò  a  dh'  èir- 
ich  leo  an  soisgeul  a  chur  air 
aghaidh : 

13  lonnus  gu  bheil  mo  gheimh- 
lean-sa  ann  an  Crìosd  iomraid- 
each  anns  an  lùchairt  uile,  agus 
anns  gach  àit  eile  ; 

14  Agus  gu  bheil  mòran  do  na 
bràithribh  san  Tighearn  a'  gabh- 
ail  misnich  o  m'  gheimhhbh,  leis 
an  tuilleadh  mòr-dhànachd  a' 
labliairt  an  fhocaiP  gun  eagal. 

15  Tha  cuid  gu  dearbh  a'  sear- 
monachadh  Chrìosd  tre  fharmad 
agus  strì,  agus  cuid  eile  tre 
dheadh  thoih 

16  Tha  aon  dream  a'  searmon- 
achadh  Chrìosd  tre  chonnspoid, 
cha'n  ann  gu  trèibhdhireach,  a' 
saoilsinn  àmhghar  a  chur  ri  m' 
gheimhlibh-sa : 

17  Ach  an  dream  eìle  o  ghràdh, 
air  dhoibh  fios  a  'bhi  aca  gu'n 
do  chuireadh  mise  gu  seasamh 
air  son  an  t-soisgeih 

18  Ciod  ma  ta?  gidheadh  air 
gach  aon  chor,  co  aca  is  ann  an 
coslas  a  mhàin,  no  da  rìreadh, 
tha  Criosd  air  a  shearmonach- 
adh  ;  agus  air  a  shon  so  tha  mise 
a'dèanamh  gàirdeachais,  seadh, 
agus  nì  mi  gàirdeachas. 


I  19  Oir  a  ta  fhios  agam  gu'n 
tig  so  chum  slàinte*  dhomh-sa 
tre  bhur  n-ùrnuigh  -  sa,  agus 
tre  fhrithealadh  Spioraid  losa 
Crìosd, 

20  A  rèir  mo  ro-dhùiP,  agus 
mo  dhòchais,  nach  cuirear  nàire 
orm  ann  an  ni  air  bith,  ach  leis 
an  uile  dhànachd  labhairt,  mar 
a  ghnàth,  gu  'm  bi  Criosd  a  nis 
mar  an  ceudna  air  àrdachadh 
a'  m'  chorp-sa,  ma  's  ann  tre 
bheatha  no  tre  bhàs. 

21  Oir  dhomh-sa  bhi  beò  is  e 
sin  Crìosd,  agus  bàs  fhaotainn^ 
is  buannachd  dhomh  so. 

22  Ach  ma's  beò  dhomh  san 
f  heoil,  's  e  so  toradh  m'  oibre : 
ach  ciod  d'  an  dèanainn  roghainn, 
cha  'n  f  hios  domh. 

23  Oir  tha  mi  air  mo  theann- 
achadh  eadar  dhà  ni,  air  dhomh 
bhi  togarrach  air  siubhal,  agus 
bhi  maille  ri  Crìosd ;  oir  is  e  so 
a  's  ro  f  heàrr : 

24  Gidheadh,  's  e  mi  dh'- 
fhantuinn  san  fheoil  a's  feumaile 
dhuibhse. 

25  Agus  air  domh  bhi  cinnt- 
each  dheth  so,  tha  fhios  agam 
gu'm  fuirich  mi  agus  gu  'n  còmh- 
nuich  mi  maille  ribh  uile,  chum 
bhur  cur-sa  air  bhur  n-aghaidh, 
agus  chum  gàirdeachais  a'  chreid- 
imh^ : 

26  Chum  gu'm  bì  bhiir  gàird- 
eachas  ni's  pailte  ann  an  losa 
Crìosd  do  m'  thaobh-sa,  air  son 
mi  bhi  a  rìs  a  làthair  maille 
ribh. 

27  A  mhàin  caithibh  bhur 
beatha  gu  cubhaidh  do  shoisgeul 


'  «  tlta  eadar-dhealaìchte.  gun  hhi  'nur 
n-uohhar  oHhhehn.     ^focail  {Dè.)     *  saorsa. 


5  in'cnvh.sa.  ^  fhaghalL  '  chiiììi  cur  air 
aghuidh  bhur  creidiiìih  ai/us  bhur  (jàirdcachais. 


PHILIPIANACH,  I.  II. 


Chrìosd :  chum  co  aca  a  thig  mi 
agus  a  chì  mi  sibh,  no  a  bhios 
mi  as  làthair,  gu  'n  cluinn  mi  mu 
'ur  timchioll,  gu  bheil  sibh  a' 
seasamh  gu  daingean  ann  an  aon 
spiorad,  le  aon  inntinn,  a'  gleac- 
adh  le  chèile  air  son  creidimh  an 
t-soisgeil ; 

28  Gun  gheilt'  ann  an  ni  sam 
bith  oirbh  o  bhur  naimhdibh: 
ni  a  ta  dhoibh-san  'na  chomhara 
cinnteach  air  sgrios,  ach  dhuibh- 
se  air  slàinte,  agus  sin  o  Dhia. 

29  Oir  thiodlaiceadh  ^  dhuibhse 
air  son  Chrìosd,  cha  'n  e  mhàin 
creidsinn  ann,  ach  mar  an  ceud- 
na  fulang  air  a  shon  ; 

30  Air  dhuibh  an  còmhrag 
ceudna  bhi  agaibh  a  chunnaic 
sibh  annam-sa,  agus  a  tha  sibh 
a  nis  a'  cluinntinn  a  hhi  annam. 

CAIB.  II. 

1  Dh''  enralaich  Pùl  na  Philipìanaich  chum 
aonachd  agus  irioslachd  inntinn,  le  eisem- 
pleir  islcachaidh  agus  àrdachaidh  Chrìosd  ; 
12  chum  iada  dhol  air  an  aghaidh  gu  cùr- 
amach  ann  an  slighe  na  slàinte,  ionnus  gu 
'm  biodh  iad  'nan  solns  do  'n  t-saoghul aing- 
idh,  16  agus 'nan  comh-fhurtachd dhasanan 
abstol-sun,  neach  a  tu  ullamh  eadhon  chum 
bhi  air  ìobradh  suas  do  Dhia  air  an  son. 

UIME  sin  ma  tha  còmh-f  hurt- 
achd  air  bith  ann  an  Crìosd, 
ma  tha  sòlas  air  bith  gràidh,  ma 
tha  comh-chomunn  air  bith  an 
Spioraid,  ma  tha  triias^  air  bith 
agus  tròcaire  ; 

2  Coimhlionaibh  mo  ghàird- 
eachas,  gu  'm  bì  sibh  a  dh'  aon 
inntinn,  a  dh'  aon  ghràdh,  a  dh'- 
aon  toil,  a  dh'  aon  bhreithneach- 
adh*. 

3  Na  dèanar  aon  ni  tre  chonns- 

'  tinnihas,  eagal,  ghioraq.    ''  thiigadhgu  snor. 
tioin-chridhrachd.     '  toirt  uire  do  'n  aon  ni. 

poid,  no  tre  ghlòir  dhìomhain, 
ach  ann  an  irioslachd  inntinii 
measadh  gach  aon  gur  feàrr  neach 
eile  na  e  fèin. 

4  Na  seallaibh  gach  aon  air 
na  nithibh  sin  a  bhuineas  da 
fèin,  ach  gach  aon  air  na  nithibh 
a  bhuineas  do  dhaoinibh  eile  mar 
an  ceudna. 

5  Uime  sin  biodh  an  inntinn 
cheudna  annaibh-sa,  a  bha  ann 
an  losa  Crìosd : 

6  Neach  air  bhi  dha  ann  an 
cruth  Dhè,  nach  do  mheas  e  'na 
reubainn  e  fèin  bhi  comh-ionann 
ri  Dia : 

7  Ach  chuir  se  e  fèin  ann  an 
dìmeas  a'  gabhail  air  fèin  cruth 
seirbhisich,  air  a  dhèanamh  ann 
an  coslas  dhaoine : 

8  Agus  air  dha  bhi  air  f  hagh- 
ail  ann  an  cruth  mar  dhuine, 
dh'irioslaich  se  e  fèin,  agus  bha 
e  ùmhal  gu  bàs,  eadlion  bàs  a' 
chroinn-chèusaidh. 

9  Air  an  aobhar  sin  dh'àrdaich 
Dia  e  gu  ro  àrd  mar  an  ceudna, 
agus  thug  e  dha  ainm  os  ceann 
gach  uile  ainme  : 

10  Chum  do  ainm^  losa  gu  'n 
lùbadli  gach  glùn,  do  nithibh  a  ta 
air  nèamh,  agus  do  nìthihh  a  ta 
air  thalamh,  agus  do  nithihh  a  ta 
fo  'n  talamh ; 

11  Agus  gu  'n  aidicheadh  gach 
teangadh  gur  e  Tosa  Crìosd  an 
Tighearn,  chum  glòire  Dhè  an 
Athar. 

12  Uime  sin,  a  mhuinntir  mo 
ghràidh,  mar  a  bha  sibh  ùmhal, 
a  ghnàth,  cha  'n  e  a  mhàin  a'  m' 
làthair-sa,  ach  ni  's  ro  mhò  as 

'  dh' fhn'amlniich  se  e  fèin. 
^  ann  an  ainm. 


PHILIP[ANACH,  n. 


mo  làthair,  làn-oibricliibh  bhiir 
slàinte  fèin  le  h-eagal  agus  ball- 
chrith. 

13  Oir  is  e  Dia  a  dh'oibricheas 
annaibh,  araon  an  toil  agus  an 
gniomh'  a  rèir  a  dheadh-ghean 
fèin. 

14  Dèanaibh  na  h-Liile  nithe 
gun  ghearan",  agus  gun  deasboir- 
eachd : 

15  Chum  gu  'm  bì  sibh  neo- 
choireach,  agus  neo-chronail 
'nur  cloinn  do  Dhia,  neo-lochd- 
ach,  am  meadhon  ginealaich 
fhiair  agus  chrosda^,  measg  am 
bheil  sibhse  a'  dealrachadh  mar 
lòchrain  shokiis  san  t-saosjhal : 

16  A'  cumail  a  mach^  focail  na 
beatha  ;  chum  gu  'n  dèan  mise 
uaill  ann  an  là  Chrìosd,  do 
bhrigh  nach  do  ruith  mi  gu 
dìomhain,  agus  nach  do  shaoth- 
raich  mi  gu  dìomhain. 

17  Seadh  agus  ma  dh'ìobrar  mi 
air  ìobairt  agus  seirbhis  fholl- 
aiseach  bhur  creidimh-sa,  tha 
aoibhneas  orm,  agus  tha  mi  a' 
dèanamh  gàirdeachais  maille  ^ 
riblise  uile. 

18  Air  an  dcMgh  cheudna  biodh 
aoibhneas  oirbhse,  agus  dèanaibh 
gàirdeachas  maille  rium-sa. 

19  Ach  a  ta  dòchas  agam  anns 
an  Tighearn  losa,  Timoteus  a 
chur  gu  goirid  do  'ur  n-ionn- 
suidh,  chum  gu  'm  bì  mise  mar 
an  ceudna  ann  an  deadh  mhis- 
nich,  air  dhomh  fios  fhaotainn 
ciod  is  cor  dhuibhse. 

20  Oir  cha  'n  'eil  duine  air  bith 
agam  comh-ionann  inntinn  rìs- 
san,  air  am  bì  cùram  nan  nithe 

'  an  dèunnmh.         ^  mhonmhor. 
'  ^j/on,  neo-thruidllidh. 


a  bhuineas  dhuibhse  gu  dùrachd- 
ach. 

21  Oir  tha  na  h-uile  ag  iarr- 
aidh  nan  nithe  a  bhuineas  doibh 
fèin,  cha  'n  iad  na  nithe  a  bhuin- 
eas  do  losa  Crìosd. 

22  Ach  is  aithne  dhuibh  a 
dhearbhadh-san,  mar  mhac  d'a 
athair,  gu  'n  d'  rinn  e  seirbhis 
maille  riumsa  anns  an  t-soisgeul. 

23  Uime  sin  tha  dùil  agam 
e-san  a  chur  do  'ur  n-ionnsiiidh 
air  ball,  co  luath  as  a  chì  mi  ciod 
is  cor  dhomh  fèin. 

24  Ach  tha  earbsa  agam  anns 
an  Tighearn,  gu  'n  tig  mi  fèin 
do  'ur  n-ionnsuidh  gu  h-àith- 
ghearr  mar  an  ceudna. 

25  Gidheadh  mheas  mì  gu  'm 
b'  f  heumail  Epaphroditus  mo  ■ 
bhràthair,  agus  mo  chomh-oib- 
riche,  agus  mo  chomh-shaigh- 
dear,  ach  bhur  teaclidair-sa,  agus 
an  tì  a  fhritheil  do  m'  uireas- 
bhuidh,  a  chur  do  'ur  n-ionnsuidh. 

26  Oir  bha  dèidh  mhòr  aige 
oirbh  uile,  agus  bha  e  làn  tuirse, 
do  bhrìgh  gu  'n  cuala  sibhse  gu  'n 
robh  e  tinn. 

27  Agus  gu  deimhin  bha  e 
tinn  fagus  do  'n  bhàs  :  gidheadh 
rinn  Dia  tròcair  air ;  agus  cha 
b'  ann  air-san  a  mhàin  ach  orm- 
sa  mar  an  ceudna,  chum  nach 
biodh  doilglieas  air  muin  doil- 
gheis  orm. 

28  Uime  sin  bu  togarraiche  a 
chuir  mi  do  \ir  n-ionnsiiidh  e, 
chum  air  dhuibli  fhaicinn  a  rìs, 
gu  'm  biodh  aoibhneas  oirbh,  ag- 
us  gu  'm  bu  highaid  mo  dhoil- 
gheas-sa. 

^  ihar.tiiing.  '  os  àird. 

ììiaiuon. 

29  Air  an  aobhar  sin  gabh- 
aibh  ris  san  Tighearn  leis  an 
uile  aoibhneas,  agus  biodh  meas 
mòr  agaibh  air  an  leithidibh 
sin  : 

30  Do  bhrìgh  air  son  oibre 
Chrìosd  gu  robh  e  dlùth  do  'n 
bhàs,  agus  nach  robh  suira  aige 
d'  a  bheatha'  fèin,  chum  gu  'n 
dèanadh  e  suas  uireasbhuidh 
bhur  seirbhis-sa  do  m'  thaobh-sa. 

CAIB.  III. 

1  Thug  Pòl  rubhadh  do  na  PhUipianaìch  ìad 
bhi  air  am  faicill  o  luchd-teagaisff  brèige  an 
timchioll-ghearraìdh ;  4  nochd  e  gu  bheil 
aige  fèin  tuìlleadh  aobhair  na  aca-san,  enrh- 
sadh  d  fìreantachd  an  lagha  ;  7  ni  gidheadh 
mheas  e  mar  aolach  agus  chall  chum  losa 
Crìosd  agus  fhìreantachd-san  a  chosnadh  : 
12  dh'aidich  e  a  neo-fhoirfeachd  fèin  anns 
an  ni  so,  S^-c. 

OS  bàrr,  mo  bhràithre,  dèan- 
aibh  gàirdeachas  san  Tigh- 
earn.  Gu  deimhin  cha  leasg^ 
leam-sa  na  nithe  ceudna  a 
sgriobhadh  do  bhur  n-ionnsuidh, 
ach  dhuibhse  tha  so  tèaruinnte'. 

2  Bithibh  air  bhur  faiciU  o 
mhadraibh,  bithibh  air  bhur 
faicill  o  dhroch  luchd-oibre, 
coimhidibh  sibh  fèin  o  'n  chomh- 
ghearradh. 

3  Oir  is  sinne  an  timchioll- 
ghearradh,  a  ta  dèanamh  aoraidh 
do  Dhia  san  Spiorad,  agus  a' 
dèanamh  gàirdeacliais  ann  an 
losa  Crìosd,  agus  nach  'eil  a'  cur 
muinghin  san  f  heoil : 

4  Ged  dh'fheudainn-sa  mar  an 
ceudna  muinghin  bhi  agam  san 
fheoil.  Ma  shaoileas  aon  neach 
eile  gu  'm  feud  e  muinghin  a 
chur  san  fheoil,  is  mò  na  sin  a 

'  anam.  '  chntai'ih,  doilich. 

'  sàhhalta.  ^  ro-phr'isci/eachd. 

clììfhendas  mise : 

5  Air  mo  thimchioll-ghearr- 
adh  air  an  ochdamh  là,  do  chinn- 
each  Israeil,  do  thrèibh  Bhenia- 
min,  a'  m'  Eabhruidheach  do  na 
h-Eabhruidhich  ;  a  rèir  an  lagha, 

1  a'  m'  Phairiseach  ; 

1    6  A  thaobh  eud,  a'  dèanarah 

I  geur-leanmhuinn  air  an  eaglais  ; 

I  a  rèir  na  fìreantachd  a  ta  san 

I  lagh,  neò-choireach. 

7  Ach  na  nithe  a  bha  'nam 
buannachd  dhorah,  raheas  rai  iad 
sin  'nan  call  air  son  Chrìosd. 

8  Seadh  gun  amharus,  agus 
tha  mi  a'  raeas  nan  uile  nithe 
'nan  ca]l,  air  son  ro-òirdheirceis* 
eòlais  losa  Chriosd  rao  Thigh- 
earna :  air  son  an  d'  f  huiling  rai 
call  nan  uile  nithe,  agus  tha 
mi  a  raeas  gur  aolach  iad  chum 
gu  cosnainn*  Crìosd, 

9  Agus  gu  faighear  ann-san 
mi,  gun  m'  fhìreantachd  fèin  ag- 
am,  a  ta  o  'n  lagh,  ach  an  flàr- 
eantachd  sin  a  ta  tre  chreidirah 
Chrìosd,  an  fhìreantachd  a  ta  o 
Dhia  tre  chreidirah : 

10  Chura  eòlas  a  bhi  agam  air- 
san,agus  aircurahachd  'aiseirigh- 
san,  agus  air  còrah-chomunn 
'fhulangais,  air  bhi  dhomh  air 
mo  chur  ann  an  coslas  crutha 
r'  a  bhàs*' ; 

11  Dh'fheuchainn  ara  feudainn 
air  aon  chor  teachd  chum  ais- 
eirigh  nam  raarbh. 

12  Cha  'n  e  gu  'n  d'  ràinig  rai 
cheana,  no  gu  bheil  rai  cheana 
foirfe  :  ach  tha  mi  a'  leantuinn, 
dh'fheuchainn  am  faigh  mi  greim 
do  'n  ni  sin  fèin  air  son  an  do 

'  gur  e  nio  bh  hrnnachd. 

f'  air  mo  dhèammh  a  rèir  u  bhàis. 

ghabliadh  greim  dhiom  le  losa 
Crìosd. 

13  A  bhràithre,  cha  'n  'eil  mi 
a  meas  gu  'n  do  ghlac  mi  greim  : 
ach  aon  ni  a  ta  mi  d  dèanamh, 
air  dhomh  na  nithe  a  ta  air  mo 
cliùl  a  dhi-chuimhneachadh,  agus 
bhi  'g  am  shìneadh  fèin  chum 
nan  nithe  a  ta  romham, 

14  Tha  mi  a'  dian-ruith  dh'- 
ionnsuidh  a'  chomhara,  chum 
duaise '  àrd-ghairme  Dhè  ann  an 
losa  Crìosd. 

15  Uime  sin  mheud  dhinne  's 
a  ta  diongmhalta,  biodh  an  inn- 
tinn  so  againn :  agus  ma  tha 
sibh  ann  an  ni  sam  bith  air 
atharrachadh  inntinn,  foillsich- 
idh  Dia  an  ni  so  fèin  duibh. 

16  Gidheadh,  an  ni  air  an 
d'  ràinig  sinn  a  cheana,  ghiais- 
eamaid  a  rèir  aoin  riaghailt,  bith- 
eamaid  a  dh'  aon  inntinn. 

17  A  bhràithre,  bithibh-sa  le 
chèile  'nur  hichd-leanmhuinn 
ormsa,  agus  thugaibh  an  aire 
dhoibh-san  a  tha  gkiasad  air  an 
dòigh  sin,  mar  a  ta  sinne  'nar 
n-eisempleir  agaibh. 

18  (Oir  a  ta  mòran  a'  ghiasad, 
mu  'n  dubhairt  mi  gu  minic  ribh, 
agus  mu  'm  bheil  mi  nis,  eadhon 
a'  gul,  ag  ràdh  ribh,  gur  naimh- 
dean  iad  do  chrann-cèusaidh 
Chrìosd : 

19  D'  an  deireadh  bhi  air  an 
sgrios,  d'  an  dia  am  brù ;  agus 
aig  am  bheil  an  glòir  nan  nàire, 
aig  am  bheil  an  aire  air  nithibh 
tahuhaidh.) 

20  Oir  a  ta  ar  caithe-beatha- 
ne"  air  nèamh,  an  t-ionad  as  am 
bhei]  dùil  againn  fòs  ris  an  t- 

'  gill.  yiùhin,  conbharsaid. 

Slànuigliear,  an  Tighearn  losa 
Crìosd ; 

21  A  chruth-atharraicheas  ar 
corp  diblidh,  chum  gu  'n  dèanar 
e  comh-chosmhuil  r'  a  chorp 
glòrmlior  fèin,  a  rèir  an  oib- 
reachaidh  leis  am  bheil  e  com- 
asach  air  na  h-uile  nithe  a  chur 
fo  cheannsal  fèin. 

CAIB.  IV. 

1  O  chomhairlihh  mionaideach,  4  chaidh  an 
t-abstol  air  aghaidh  chum  earailean  coit- 
chionn;  10  nochd ecionnus  a  rinn  a  gàird- 
eachas  air  son  an  tabhartais  dha,  agiis  e  'na 
luidhe  am  prìosan  ;  19  agus  chrìochnaich  e 
le  h-ùrnuigh  agus  beannachdaibh. 

UYSIE  sin,mo  bhràithre  gràdh- 
ach  agus  air  am  bheil  mo 
dhèidh,  m'  aoibhneas  aorus  mo 
chrùn,  seasaibh  mar  so  gu  daing- 
ean  san  Tighearn,  a  mhuinntir 
7)10  ghràidh. 

2  Tha  mi  a'  guidhe  air  Euo- 
dias,  agus  tha  mi  a'  guidhe  air 
Sintiche,  iad  a  bhi  dh'aon  inntinn 
san  Tighearn. 

.3  Agus  tha  mi  ag  iarraidh  ortsa 
mar  an  ceudna,  a  chompanaich 
dhìleis,  dèan  còmhnadh  ris  na 
mnaibh  sin  a  rinn  saothair  maille 
rium-sa  san  t-soisgeul,  maille  ri 
Clemens,  agus  a'  chuid  eile  do 
m'  chomh-oibrichibh,  aig  am 
bheil  an  ainmean  ann  an  leabhar 
na  beatha. 

4  Dèanaibh  gàirdeachas  san 
Tighearn  a  ghnàth :  a  rìs  a  ta 
mi  ag  ràdh,  Dèanaibh  gàird- 
eachas. 

5  Biodh  bhur  measarraclid^ 
follaiseach  do  na  h-uile  dliaoin- 
ibh.   Tha  'n  Tighearn  am  fagus. 

6  Na  biodh  ro-chùram  ni  sam 
bith  oirbh :  ach  anns  gach  uile 

'  coth  om,  ciiiineas. 

ni  ]e  h-ùrnuigh  agus  asluchadh 
maille  ri  breith-buidheachais, 
biodh  bhur  n-iarrtuis  air  an 
dèanamh  aithnichte  do  Dhia. 

7  Agus  coimhididli  sìth  Dhè, 
a  ta  thar  gach  uile  thuigse,  bhur 
cridhe  agus  bhur  n-inntinn  ann 
an  losa  Crìosd. 

8  Fa  dheoidh,  a  bhràithre,  ge 
b'  e  nithe  ta  f  ìor,  ge  b'  e  nithe  ta 
urramach^,ge  b'e  nithe  ta  ceart, 
ge  b'  e  nithe  ta  f ìor-ghìan,  ge  b'  e 
nithe  ta  ion-ghràidh  ge  b' e 
nithe  ta  ionmholta  ;  ma  tha 
deadh-bheus^  air  bith  ann,  ma 
tha  moladh  air  bitli  ann,  smuain- 
ichibh  air  na  nithibh  sin. 

9  Na  nithe  sin  araon  a  dh'- 
fhòghhiim,  agus  a  ghabh  sibh, 
agus  a  chual  agus  a  chunnaic 
sibh  annam-sa,  dèanaibh:  agus 
bithidh  Dia  na  sithe  maille  ribh. 

10  Ach  rinn  mi  gàirdeachas  gu 
'  mòr  san  Tighearn  do  bhrìgh 

gu  'n  d'  ath-ùraiclieadh  nis  fa 
dheireadh  bhur  cùram  umam-sa ; 
ni  mar  an  ceudna  anns  an  robh 
sibh  cùramach,  ach  cha  robh 
cothrom  agaibh. 

U  Cha  'n  e  gu  bheil  mi  a'  labh- 
airt^  a  tliaobh  uireasbhuidh  :  oir 
dh  'f  hòghhiim  mi,  ge  b'  e  staid 
am  bheil  mi,  bhi  toilichte. 

12  Is  aithne  dhomh  bhi  ìosal, 
agus  is  aithne  dhomh  mar  an 
ceudna  paiìteas  a  mhealtuinn : 
anns  gacli  àit,  agus  anns  na  h-uile 
nithibh  theagaisgeadh  mi,  araon 
a  bhi  sàthach  agus  ocrach,  araon 
pailteas  a  shealbhachadh  agus 
uireasbhuidh  fhulang. 

13  Is  urrainn  mi  na  h-uile 
nitlie  a  dhèanamh  tre  Chrìosd,  a 

'  ciatach.  2 «  fa  gràdhach.)  càìrdeil.  ^  suhhaitc. 

neartaicheas  mi. 

14  Gidheadh,  is  maith  a  rinn 
sibh  gu'n  do  chomh-phàirtich 
sibh  ri  m'  thrioblaid. 

15  Agus  a  nis  biodh  fhios 
affaibh  -sa,  a  Philipianacha,  ann 
an  toiseach  an  t-soisgeil,  'nuair 
a  dh'fhàg  mi  Macedonia,  nach 
do  roinn  eaglais  air  bith  rium- 
sa,  thaobh  tabhairt  agus  gabhail, 
ach  sibhse  a  mhàin. 

16  Oir  eadhon  ann  an  Tesa- 
lonica  chuir  sibh  aon  uair  agus 
a  ris  a  m'  ionnsuidh  leasachadh 
do  m'  uireasbhuidh. 

17  Cha'n  e  gu  bheil  mi  ag 
iarraidh  tabhartais  :  ach  a  ta  mi 
ag  iarraidh  toraidh  a  bhios  pailte 
chum  bliur  cunntais-sa, 

18  Ach  a  ta  mi  sealbhachadh 
nan  uile  nithe,  agus  tha  pailteas 
agam  :  lìonadh  mi,  air  dhomh  na 
nithe  fhaotainn  o  Epaphroditus 
a  chuireadh\xsi\h]\-sa,,  fàile  deadh- 
chùbhraidh '^,  lobairt  thaitneach, 
anns  am  bheil  tlachd  aig  Dia. 

19  Ach  leasaichidh  mo  Dhia- 
sa  bhur  n-uireasbhuidh  uile,  a 
rèir  a  shaoibhreis  ann  an  glòir, 
tre  losa  Criosd. 

20  A  nis  do  Dhia  agus  ar  n- 
Athair-ne  gu  rohh  glòir  gu  saogli- 
al  nan  saoghaL  Amen. 

21  Cuiribh  fàilte  air  gach  uile 
naomh  ann  an  losa  Criosd.  Tha 
na  bràitlìrean  a  tha  maille  rium, 
a'  cur  f  àihe  oirbh. 

22  Tha  na  naoimh  uile  a'  cur 
fàilte  oirbli,  gu  h-àraidh  iadsan 
a  tha  do  theaghlach  Cheasair. 

23  Gràs  ar  Tighearna  losa 
Crìosd  gu  robh  maille  ribh  uile. 
Amen. 

^  Ni  h-e  gu'n  lahhram.  '  fàile  deadh-hholaidh. 

CHUM  NAN  COLOSIANACH. 


CAIB.  L 

1  An  deigh  fàilte  chur  air  na  Colosianaich, 
thug  Pòl  buidheachas  do  Dhia  oiV  son  an 
creidimh,  7  dhuingnich  e  teagasg  Epaphrais, 
9  ghuidh  e gu  'm  hiodh  an  gràs  air  a  mheud- 
achadh,  14  chur  e  an  cei/l  cò  e  am  fior 
Chrìosd,  21  thug  e  misneach  dhoibh  gu  gahh- 
ail  ri  Crìosd;  25  agus  mhol  e  a  nthinistreil- 
eachd  fein. 

POL  abstol  losa  Crìosd  tre 
thoil  Dè,  agus  Timoteus  ar 
bràtliair, 

2  Clìum  nan  naomh  agus  nam 
bràthar  dileas  ann  an  Criosd,  a 
tha  ann  an  Colose  :  Gràs  gu  robh 
dhuibh,  agus  sith  o  Dhia  ar  n- 
Athair,  agus  dn  Tighearn  losa 
Crìosd. 

3  Tha  sinn  a'toirt  buidheach- 
ais  do  Dhia,  agus  Athair  ar  Tigh- 
earna  losa  Crìosd,  a'  sìor-dhèan- 
amh  ùrnuigh  air  bhur  sonsa ; 

4  O  chuala  sinn  iomradh  bhur 
creidimh  ann  an  losa  Criosd, 
agus  hìmr  gràidh  do  na  naomh- 
aibh  uile ; 

5  Air  son  an  dòchais  a  ta  air 
a  thasgaidh  fa'ur  comhair  air 
nèamh,  air  an  cuala  sibh  iomradh 
roimh  anu  am  focai  fìrinn  an  t- 
soisgeil : 

6  A  thàinig  do  'ur  n-ionn- 
suidh-sa,  mar  anns  an  t-saoghal 
uile ;  agus  a  tha  toirt  toraidh 
uaith,  mar  a  ta  e  dèanamh  mar 
an  ceudna  'nur  measg-sa',  o  'n  là 
anns  an  cuala  sibh  e,  agus  san 
d  'f  huair  sibh  eòlas  air  gràs  Dhè 
ann  am  fìrinn. 

7  A  rèir  fòs  mar  a  dh  'f  hògh- 
luim  sibh  o  Epaphras  ar  comh- 

I       '  annaibh-se. 

*  chum  a  thoikachadh  sna  h-uile  nithihh. 

sheirbhiseach  gràdhach-ne,  a  tha 
air  bhur  son-sa  'na  mhinisteir 
dìleas  do  Chrìosd ; 

8  A  chuir  an  cèill  dhuinne 
mar  an  ceudna  bhur  gràdh-sa 
anns  an  Spiorad. 

9  Air  an  aobhar  so,  cha  'n  'eil 
sinne  mar  an  ceudna  a'  sgur,  o  'n 
là  a  chuala  sinn  e,  do  dhèanamh 
ùrnuigh  air  bhur  son-sa,  agus  a 
ghuidheadh  gu  'm  biodh  sibh  air 
bhur  lìonadh  le  eòlas  a  thoiìe, 
san  uile  ghliocas  agus  thuigse 
spioradail ; 

10  Chum  gu  'n  gluaiseadh  sibh 
gu  cubhaidh  do'n  Tighearn  chum 
gach  uile  thoileachaidh^  a'  toirt 
toraidh  uaibh  san  uile  dheadh 
obair,  agus  a'  fàs  ann  an  eòlas  Dè  ; 

11  Air  bhur  neartachadh  leis 
an  uile  neart  a  rèir  a  chumhachd 
ghh^rmhoir-san,  chum  an  uile 
fhoighidin  agus  fhad-fhulangais 
maille  ri  gàirdeachas ; 

12  A'  tabhairt  buidheachais 
do'  n  Athair,  a  rinn  sinne  iom- 
chuidh  chum  bhi  'nar  luchd- 
comh-pàirt  do  oighreachd  nan 
naomh  san  t-solus  : 

13  A  shaor  sinn  o  chumhachd 
an  dorchadais,  agus  a  dh'  atharr- 
aich  sinn  chum  rìoghachd  Mic  a 
ghràidh-san : 

14  Anns  am  bheil  againn  saor- 
sa  tre  'fhuil-san,  eaclhoìi  maith- 
eanas  nam  peacadh  : 

15  Neach  a's  e  ìomhaigh^  an 
Dè  neo-f  haicsinnich,  ceud-ghin 
a'  chruthachaidh  uile* : 

^  coslas.  riorhd. 

*  nan  uite  chrcutair. 

16  Oir  is  ann  leis-san  a  chruth- 
aicheadh  na  h-uile  nithe  a  ta 
air  nèamh,  agus  a  ta  air  talamh, 
faicsinneach  agus  neo-fhaicsinn- 
each,  ma  's  àrd-chaithrichean 
iad,  no  tighearnais,  no  uach- 
daranachda,  no  cumhachda ;  is 
ann  leis-san  agus  air  a  shonsan 
a  chruthaicheadh  na  h-uile  nithe : 

17  Agus  tha  e-san  roimh  na  h- 
"uile  nithibh,  agus  trìd-san  tha 
na  h-uile  nithe  a'  comh-sheas- 
amh. 

18  Agus  is  e  ceann  a'  chuirp, 
eadhon  na  h-eaglais :  neach  a  's 
e  an  toiseach,  an  ceud-ghin  o 
na  marbhaibh ;  chum  gu  'm 
biodh  aige  àrd-cheannas  anns 
na  h-uile. 

19  Oir  b'  e  deadh  thoil  an 
Athar,  gu  'n  còmhnuicheadh  gach 
uile  iomlanachd  annsan  ; 

20  Agusgu'm  biodh  na  h-uile 
air  an  dèanamh  rèidh  ris  fein 
trìd-san,  air  dha  sìth  a  dhèan- 
amh  tre  fhuil  a  chroinn-chèus- 
aidh-san ;  trid-san,  a  ta  mi  ag 
ràdh,  ma  's  nithe  iad  a  ta  air 
talamh,  no  nithe  a  ta  air  nèamh. 

21  Agus  sibhse  a  bha  uair- 
eigin  'nur  coimhich,  agus  'nur 
naimhdibh  ann  hhiir  n-inntinn 
thaobh  dhroch  oibre,  nis  rinn  e 
rèidh  ris  fèin. 

22  Ann  an  corp  'fheòla  fèin 
tre'n  bhàs,  chum  sibhse  a  chur 
naomha,  agus  neo-lochdach,  ag- 
us  neo-choireach,  'na  làthair-san  : 

23  Ma  dh'fhanas  sibh  anns  a' 
chreidimh  bunaiteach'  agus 
daingean,  gun  bhi  air  bhur  n- 
atharrachadh  o  dhòchas  an  t- 
soisgeil,  a  chuala  sibh,  agus  a 


shearmonaicheadh  do  gach  uile 
chreutair  a  ta  fuidh  nèamh ;  air 
an  d'  rinneadh  mise  Pòl  a'  m' 
mhinisteir. 

24  Tha  mi  nis  a'  dèanamh 
gàirdeachais  ann  am  fhulangas- 
aibh  air  bhur  son-sa,  agus  a' 
coimhlionadh  mheud  's  a  ta 
dhèidh-làimh  do  àmhgharaibh 
Chrìosd  ann  am  fheoil,  air  son 
a  chuirp-san,  eadhon  na  h- 
eaglais : 

25  D'  an  d'  rinneadh  mise  a'  m' 
mhinisteir,  a  rèir  stiùbhardachd 
Dhè  a  thugadh  dhomh  air  bhur 
son-sa,  a  choimhlionadli  focail 
Dè; 

26  Eadhon  an  rùn-dìomhair  a 
bha  folaichte  o  na  linnibh,  agus 
o  na  ginealachaibh  a  chaidh 
seachad,  ach  a  nis  a  tha  air 
fhoillseachadh  d'  a  naomhaibh- 
san  : 

27  D'  am  bu  toil  ]e  Dia  fhoill- 
seachadh  ciod  e  saoibhreas  ghìire 
an  rùin-diomhair  so  am  measg 
nan  Cinneach ;  neach  a's  e  Crìosd 
annaibh-sa,  dòchas  ^  na  glòire  ; 

28  Neach  a  ta  sinne  a'  sear- 
monacJiadh,  a'  toirt  rabhaidh  do 
gach  duine,  agus  a'  teagasg  gach 
uile  dhuine  anns  an  uile  ghlioc- 
as  ;  chum  gu  nochd  sinn  gach 
uile  dhuine  'na  làthair-san  iom- 
lan  ann  an  losa  Crìosd  : 

29  An  ni  chum  am  bheil  mise 
mar.  an  ceudna  a'  saoithreach- 
adh,  a'  dèanamh  sbairn  a  rèir 
'oibreachaidh-san,  a  tha  'g  oib- 
reachadh  annam  gu  cumhachd- 
ach. 


I  stèidichte. 

CAIB.  II. 

1  Dh'  earalaich  Pòl  na  Colosianaich  a  bhi 
bunaiteach  ann  an  Crìosd,  8  agus  a  bhi 

■  air  atn  faiciU  o  bheul  aithrisibh  dìomhain, 
18  0  aoradh  do  ainglibh,  20  agus  o  dheas- 
ghnàthachaibh  an  lagha,  nithe  a  chrìoch- 
naicheadh  ann  an  Criosd. 

OIR  b'  àill  leam  fìos  a  bbi  ag- 
aibh  ciod  e  meud  mo  chòmh- 
raig  air  bhur  son-sa,  agus  air 
son  na  dream  a  ta  ann  an  Lao- 
dicea,  agus  air  son  a  mheud  nach 
f  haca  m'  aghaidh  anns  an  f  heoil : 

2  lonnus  gu  'm  faigheadh  an 
cridhe  sòlas,  air  dhoibh  bhi  air  an 
dlùth-cheangal  r'  a  chèile  ann  an 
gràdh,  agus  chum  uile  shaoibh- 
reis  an  làn  dearbh  -  bheachd 
tuigse,  chum  eòlais '  rùin-dìomh- 
air  Dhè,  eadhon  an  Athar,  agus 
Chrìosd ; 

3  Anns  am  bheil  uile  ionmhais 
a'  ghliocais  agus  an  eòlais  fol- 
aichte. 

4  Agus  so  a  ta  mi  ag  ràdh,  air 
eagal  gu  mealladh  neach  air  bith 
sibh  le  briathraibh  tairngeach^ 

5  Oir  ged  tha  mi  uaibh  san 
f  heoil,  gidheadh  a  ta  mi  maille 
ribh  san  Spiorad,  a'  dèanamh 
gàirdeachais '  agus  a'  faicinn  bhur 
n-òrduigh,  agus  seasmhachd^ 
bhur  creidimh  ann  an  Crìosd. 

6  Uime  sin  mar  a  ghabh  sibh 
do  'ur  n-ionnsuidh  an  Tighearn 
losa  Crìosd,  gluaisibh  ann : 

7  Air  dhuibh  bhi  air  bhur 
freumhachadh  agus  air  bhur 
togail  suas  annsan,  agus  air  bhur 
daingneachadh  sa'  chreidimh,  a 
rèir  mar  a  theagaisgeadh  sibh, 
a'  meudachadh  ann  le  breith- 

'  aidmheil.  '  seòlta,  dràiteach. 

'  aoihhneis.  *  dningneachd. 

'  cobhartuch  dhibh.  ^fhògiilinn  saoghalta. 

buidheachais. 

8  Thugaibh  an  aire  nach  dèan 
neach  air  bitli  foirneart  oirbh^ 
tre  f  heallsanachd  ®  agus  mealltair- 
eachd  dhìomhain,  a  rèir  beul- 
aithris^  dhaoine,  a  rèir  ceud- 
thoiseacha  an  t-saoghail,  agus 
cha'n  ann  a  rèir  Chriosd  : 

9  Oir  annsan  tha  uile  iomlan- 
achd^  na  diadhaehd  a'  gabhail 
còmhnuidli  gu  corporra. 

10  Agus  tha  sibhse  coimhlion- 
ta  annsan,  neach  a  's  e  ceann  gach 
uile  uachdaranachd  agus  chumh- 
achd ; 

11  Anns  am  bheil  sibh  mar  an 
ceudna  air  bhur  timchioll-ghearr- 
adh  leis  an  timchioll-ghearradh 
nach  d'  rinneadh  le  làmhaibh, 
ann  an  cur  dhibh  cuirp  pheac- 
anna  na  feòla,  le  timchioll- 
ghearradh  Chrìosd  : 

12  Air  dhuibh  bhi  adhlaicte 
maille  ris  ann  am  baisteadh. 
anns  am  bheil  sibh  mar  an  ceud- 
na  air  bhur  togail  suas  maille 
ris  tre  chreidimh  oibreachaidh 
Dhè,  a  thog  &uas  e-san  o  na 
marbhaibh. 

13  Agus  sibhse  a  bha  marbh 
'nur  n-eu-ceartaibh  agus  ann  an 
n  e  o  -  th  i  m  chi  ol  1-ghe  ar  radh  bhur 
feola,  bheothaich  e  maiUe  ris,  a' 
maitheadh  dhuibh  nan  ujle  eu- 
ceart ; 

14  A'  dubhadh  a  mach  làmh- 
sgriobhaidh  nan  òrduighean  do 
ar  taobh-ne'',  a  bha  'nar  n-agh- 
aidh,  agus  thug  e  as  an  t-slighe 
i,  air  dha  a  sparradh  ri  chrann- 
cèusaidh-san : 

'  teagasg  dhaoine  o  làimh  gu  làimh. 
8  lànachd. 

^  a  bha  yabhail  romhainn. 

15  Air  dha  uachdaranachdan  1 
agus  cumhachdan  a  chreachadh', 
rinn  e  ball-sampuill  diubh  gu 
follaiseach,  a'  dèanamh  buaidh- 
chaithreim  os  an  ceann  tre  'w 
chrann  ud  fèin. 

16  Uime  sin  na  tugadh  aon 
neach  breth  oirbh  air  son  bìdh, 
no  dibhe,  no  thaobh  là  fèille,  no 
gealaich  nuaidhe,  no  shàbaide  : 

17  A  ta  'nan  sgàile  air  na 
nithibh  a  ta  ri  teachd ;  ach  is  le 
Crìosd  an  corp. 

18  Na  mealladh  aon  neach  bhur 
duais  uaibh  le  irioslachd  thoileil 
agus  aoradh  do  ainglibh,  a' 
foirneadh  a  steach  (/u  dàna  chum 
nan  nithe  ^  nach  fac  e,  gu  diomh- 
ain  air  a  shèideadh  suas  le  'innt- 
inn  fheòlmhoir  fèin  ; 

19  Agus  gun  an  ceann  a  chum- 
ail,  o'm  bheil  an  corp  uile,  air 
dha  bhi  air  a  bheathachadh  tre 
altaibh  agus  bhannaibh,  agus  air 
a  dhlùth-cheangal  r'a  chèile,  a' 
fàs  le  fàs  Dè. 

20  Uime  sin  ma  fhuair  sibh 
bàs  maille  ri  Crìosd  o  cheud 
tlioiseachaibh  an  t-saoghail,  c'  ar 
son,  mar  dhaoine  a  ta  beò  san 
t-saoghal,  a  tha  sibh  fuidh  òrd- 
uighibh. 

21  (Na  bean  ri,  na  blais,  na 
làimhsich ; 

22  Nithe  a  thèid  uile  a  neo-ni 
le  'n  gnàthachadh,)  a  rèir  àitli- 
eantan  agus  teagasga  dhaoine  ? 

23  Nithe  gun  amharus  aig  am 
bheil  samhladh  gliocais  ann  an 
aoradh  fèin-thoile  agus  irios- 
lachd,  agus  mi-chaomhnadh  a' 

'  /haohhichadh,  chur  as  an  armaibh. 
^  dheòn'ich. 

'  'gu  shàth'ìdh  fcin  sna  nithibh. 

chuirp,  cha'  n  ann  an  urram  sam 
bitli  chum  sàsachaidh  na  feòla\ 
CAIB.  III. 

1  Nochd  Pùl  do  na  Colosianaich  c  àit  an  còir 
dhuinn  Crìosd  iarraidh  :  5  Chomhairlich  e 
dhoihh  an  ana-mianna  feòlmhor  a  chlaoidh, 
10  an  seann  duine  chur  dhiubh,  agus 
Cr'ìosd  a  chur  umpa  ;  12  dK  earaluich  e  iad 
.  chum  seirce,  irioslachd,  agus  iomadh  dhleasd- 
anais  eile. 

UIME  sin  ma  dh'èirich  sibh 
maille  ri  Crìosd,  iarraibh 
na  nithe  a  ta  shuas,  far  am  bheil 
Crìosd  'na  shuidhe  aig  deas 
làimh  Dhè. 

2  Suidhichibh  bhur  n-aigne 
air  na  nithibh  a  ta  shuas,  agus 
cha'  n  ann  air  na  nithibh  a  ta  air 
an  talamh. 

3  Oir  a  ta  sibh  marbh,  agus 
tha  bhur  beatlia  folaichte  maiUe 
ri  Criosd  ann  an  Dia. 

4  'Nuair  a  dh'  fhoillsichear 
Crìosd,  neach  a  's  e  ar  beatha-ne, 
an  sin  bithidh  sibhse  mar  an 
ceudna  air  bhur  foillseachadh 
maille  ris  ann  an  glòir. 

5  Uime  sin  claoidhibh''  bhur 
buill  a  ta  air  an  talamh,  strìop- 
achas,  neò-ghloine,  fonn-collaidh, 
ana-mianna,  agus  sannt,  ni  a's 
ìodhol-aoradh : 

6  Nithe  air  son  am  bheil  fearg 
Dhè  a'  teachd  air  cloinn  na 
h-eas-ùmhlaclid. 

7  Anns  an  robh  sibhse  mar 
an  ceudna  a'  gluasad  uair-eigin", 
'nuair  a  bha  sibh  a'  caitheadh 
bhur  beatha  'nam  measg'. 

8  Ach  a  nis  cuiribh-sa  uaibh 
na  nithe  so  uile  ;  fearg,  corruich, 
mì-run,  toibheum,  cainnt  shal- 
ach  as  bhur  beul.  

ach  gunfheum  sam  Uth  chum  sàsachaidh 
na  f  òla. 

5  iitarhhaihh.  *  roimh.  annta. 

9  Nadèanaiblibreugd'achèile, 
do  bhrigh  gu'  n  do  chuir  sibh 
dhibh  an  seann  duine  maille  r'  a 
ghnìomharaibh, 

10  Agus  gu'n  do  chuir  sibh 
umaibh  an  cluine  nuadh,  a  tha 
air  ath-nuadhachadli  ann  an 
eòlas,  a  rèir  ìomhaigh  an  Tì  a 
chrutliaich  e. 

11  Far  nach  'eil  Greugach  no 
lùdhach,  timchioll-ghearradh,  no 
neo-tliimchioll-ghearradli,  duine 
borb',  Sitianach,  daor  no  saor  : 
ach  is  e  Crìosd  na  h-uile,  agus 
anns  na  h-uile. 

12  Uime  sin  cuiribh-sa  um- 
aibh,  (mar  dhaoine  taghta  Dhè, 
naomha  agus  ionmhuinn,)  inn- 
igh^  thròcaire,  caomhalachd,  ir- 
ioslachd  inntinn,  macantas^,  fad- 
f  hulangas ; 

13  A'  giùlan  le  chèile,  agus  a' 
maitheadh  d'a  chèile,  ma  tha 
cùis  ghearain  aig  neach  an  agh- 
aidh  neach :  mar  a  thug  Crìosd 
maitheanas  dhuibhse,  mar  sin 
dèanaibh-sa  mar  an  ceudna. 

14  Agus  thar  na  nithibh  so 
uile,  cuirihh  umaihh  gràdh*,  ni  a  's 
e  coimhcheangal  na  foirfeachd. 

15  Agus  biodh  sìth  Dhè  a' 
riaghladh  ann  bhur  cridhe,  chum 
am  blieil  sibh  mar  an  ceudna  air 
bhur  gairm  ann  an  aon  chorp  ; 
agus  bithibh  taingeil. 

16  Gabhadh  focal  Chrìosd 
còmhnuidli  annaibli  gu  saoibhir 
san  uile  ghliocas,  a'  teagasg  ag- 
us  a'  comhairleachadli  a  chèile 
le  salmaibh,  agus  laoidhibh,  ag- 
us  dànaibh  spioradail,  a'  dèan- 
amh  ciuil  do  'n  Tighearn  le  gràs 

^Jìadkaich,  harharra.       ^  tiom-chridhc. 
'  ciuinen.<;. 

ann  bhur  cridhe. 

17  Agus  gach  ni  air  bith  a  nì 
sibh  ann  am  focal  no  ann  an 
gnìomh,  dèanaibh  iad  uile  ann 
an  ainm  an  Tighearna  losa,  a' 
toirt  buidheachais  do  Dhia,  eadh- 
on  an  t-Athair  trìd-san. 

18  A  mhnài,  bithibh  ùmhal  do 
'ur  fearaibh  fèin,  mar  is  cubh- 
aidh,  anns  an  Tighearn. 

19  Fheara-pòsda,  gràdhaich- 
ibh  hhur  mnài,  agus  na  bithibh 
searbh'  'nan  aghaidh. 

20  A  clilann,  bithibh  ùmhal 
do  'ur  pàrantaibh  anns  na  h-uile 
nithibh  :  oir  a  ta  so  taitneach 
do  'n  Tighearn. 

21  Aitliriche,  na  brosnuichibh 
bhur  clann  chiim  feirge,  air  eagal 
gu  'n  caill  iad  ara  misneach. 

22  A  sheirbhiseacha,  bithibh 
ùmhal  do  'ur  maighstiribh  a  rèir 
na  feòla,  anns  na  h-uile  nithibh  ; 
cha'n  ann  le  seirbhis-sùl,  mar 
dhream  a  ta  toi,leacliadh  dhaoine. 
ach  ann  an  trèibhdhireas"  cridhe, 
ann  an  eagal  Dè  : 

23  Agus  ge  b'  e  air  bith  ni  a 
nì  sibh,  dèanaibh  o  bhur  cridhe 
e,  mar  do  'n  Tighearn,  agus 
cha  'n  ann  do  dhaoinibh  ; 

24  Air  dhuibh  fios  a  bhi  ag- 
aibh,  gu  'm  faigh  sibh  o  'n  Tigh- 
earn  duais  na  h-oighreachd :  oir 
is  ann  do'n  Tighearn  Crìosd  a 
tha  sibh  a'  dèanamh  seirbhis. 

25  Ach  an  tì  a  m  eucoir, 
gheibh  e  toillteanas  na  h-eucor- 
ach  a  rinn  e :  agus  cha  'n  'eil 
leth-bhreth  ann. 

CAIB.  IV. 

1  Chuir  Pòl  impidh  aìr  ria  Colosianaich  hhi 

*  seirc,  carthannachd.       *  garg. 
^  aon-fkiiltcacitd. 

dàrachdach  ann  un  ftrnuhjh^  5  agus  ghwsad 
gu  glìc  thaohh  na  mumntir  sin  nach  'eil 
fathast  air  teachd  chum  fìor  eòlais  Chrìosd. 
10  Chuir  e  fàilte  orra,  agus  ghuidhe  e  gach 
uile  ghnè  soirhheis  doibh. 

AMHAIGHSTIREAN,  thug- 
aibh  do  \ir  seirbhisich  an 
ni  sin  a  tha  ceart  agus  cothrom- 
ach,  air  dhuibh  fios  a  bhi  agaibh 
gu  bheil  agaibh  fèin  maighstir 
mar  an  ceudna  air  nèamh. 

2  Buanaichibh  ann  an  ùrnuigh, 
a'  dèanamh  faire  innte  le  breith- 
buidheachais ; 

3  Ag  iirnuigh  mar  an  ceudna 
air  ar  son-ne,  chum  gu  fosgladh 
Dia  dhuinn  dorus  na  h-ur-labh- 
raidh,  a  chur  an  cèill '  rùin- 
diomhair  Chrìosd,  air  son  am 
bheil  mise  ann  an  cuibhreach- 
aibh  : 

4  Chum  gu  foillsich  mi  e,  mar 
is  còir  dhomh  labhairt. 

5  Gluaisibh  ann  an  gliocas 
thaobh  na  dream  sin  a  ta  an 
"leth  muigh,  ag  ath-cheannach^ 
na  h-aimsir. 

6  Biodh  bhur  còmhradh  a 
ghnàth  ann  an  gràs%  air  a  dhèan- 
amh  blasda  le  salann,  chum  gu  'm 
bì  fhios  agaibh  cionnus  is  còir 
dhuibh  gach  neach  a  fhreagairt. 

7  Foillsichidh  Tichicus,  bràth- 
air  gràdhach,  agus  ministeir 
dìleas,  agus  comh-sheirbhiseach 
san  Tighearn  gach  ni  dhuibh 
mu  m'  thimchioll-sa : 

8  A  chuir  mi  do  'ur  n-ionn- 
suidh  chum  na  criche  so  fèin, 
gu  'm  biodh  fios  bhur  staide-sa 
aige,  agus  gu  'n  tugadh  e  comh- 
fhurtachd  do  'ur  cridheachaibh. 

9  Maille  ri  Onesimus,  bràtliair 
dìleas  agus  gràdhach,  a  thadhibh* 

'  a  labhairt.       ^  a'  fuasgladh. 

fèin.  Nì  iad  aithnichte  dhuibh 
na  h-uile  nithe  a  tha  an  so. 

10  Tha  Aristarchus  mo  chomh- 
phriosanach  a'  cur  fàilte  oirbh, 
agus  Marcus,  mac  peathar  do 
Bharnabas,  (mu'n  d'fhuair  sibh 
àitheanta ;  ma  thig  e  do  'ur 
n-ionnsuidh,  gabhaibh  ris ;) 

11  Agus  losa,  ris  an  abrar  lust- 
us,  muinntir  a  tha  do  'n  tim- 
chioll-ghearradh.  '-S  iad  sin  a 
mhàin  mo  chomh  -  oibrichean 
chum  rìoghachd  Dhè,  a  bha  'nan 
comh-fhurtachd  dhomh. 

12  Tha  Epaphras,  a  tha  dhibh 
fèin,  seirbhiseach  Chrìosd,  a'  cur 
fàilte  oirbh,  a  ghnàth  a'  dèan- 
amh  sbairn  dhùrachdaich  air 
bhur  son  ann  an  ùrnuighibh, 
chum  gu  seas  sibh  foirfe,  agus 
coimhlionta  ann  an  uile  thoil 
Dhè. 

13  Oir  tha  mi  dèanamh  fianuis 
dha,  gu  bheil  aige  mòr  theas- 
ghràdh  dhuibhse,  agus  dhoibh- 
san  a  tha  ann  an  Laodicea,  agus 
do  'n  mhuinntir  a  tha  ann  an 
Hierapolis. 

14  Tha  Lucas  an  lèigh  gràdh- 
ach,  agus  Demas  a'  cur  fàilte 
oirbh. 

15  Cuiribh  fàilte  air  na  bràith- 
ribh  a  tha  ann  an  Laodicea,  agus 
air  Nimphas,  agus  air  an  eaglais 
a  tha  'na  thigh. 

16  Agus  an  uair  a  leughar  an 
litir  so  'nur  measg-sa,  thugaibh 
fa'  near  gu  'n  leughar  i  ann  an 
eaglais  nan  Laodiceanach  mar  an 
ceudna  ;  agus  gu  'n  leugh  sibhse 
cuideachd  an  litir  o  Laodicea. 

17  Agus  abraibh  ri  Archipus, 
Thoir  an  aire  do  'n  mhinistreil- 

^  le  gràs,  gràsail.         *  uaihh. 

eachd  a  fhuair  thu  san  Tigh-  làimh  fèin.  Cuimhniciiibh  mo 
earn,  gu  'n  coimhlion  thu  i,  chuibhreacha.     Gràs  gu  rohh 

18  Fàilte  uam-sa  Pòl  le  m'    maille  ribh.  Amen. 


CEUD  LITIR  AN  ABSTOIL  PHOIL 
CHUM  NAN  TESALONIANACH. 


CAIB.  L 

1  Tlnig  Pòl  Jìos  do  na  Tesalonianaich  co 
chuimhneachail  as  a  hha  e  orra  anns  gach 
àm,  ann  am  breith-buidheachais  agus  urn- 
uigh  air  an  son ;  5  agus  mar  an  ceudna  co 
dhearbhta  's  a  bha  e  do  fhìrinn,  agus  do 
threibhdhireas  an  creidimh,  agus  an  iomp- 
achaidh  ì-i  Dia. 

POL,  agus  Siluanus,  agus  Ti- 
moteus  chum  eaglais  nan 
Tesalonianach,  a  tha  ann  an  Dia 
an  t-Athair,  agus  anns  an  Tigh- 
earn  losa  Crìosd :  gràs  duibh, 
agus  sìth  o  Dhia  ar  n-Athair, 
agus  0  'n  Tighearn  losa  Crìosd. 

2  Tha  sinn  a'  toirt  buidheach- 
ais  do  Dhia  a  ghnàth  air  bhur 
son-sa  uile,  a'  toirt  iomraidh 
oirbh  ann  ar  n-ùrnuighibh-ne  ; 

3  A'  cuimhneachadh  gun  sgur 
obair  bhur  creidimh,  agus  saoth- 
air  hhur  gràidh,  agus  foighidin 
bhur  dòchais  'nar  Tighearn  losa 
Crìosd,  am  fianuis  Dè,  agus  ar 
n-Athar-ne : 

4  Air  dhuinn  fios  a  bhi  againn, 
a  bhràithre  gràdhaichte  le  Dia, 
air  bhur  taghadh-sa'. 

5  Oir  cha  d'  thàinig  ar  sois- 
geul-ne  do  'ur  n-ionnsuidh-sa  ann 
am  focal  a  mhàin,  ach  mar 
an  ceudna  ann  an  cumhachd, 
agus  anns  an  Spiorad  naomh, 
agus  ann  am  mòr  làn-dearbhachd ; 
mar  is  aithne  dhuibh  ciod  a'  ghnè 

'  air  bhur  taghadh-sa  le  Dia. 

dhaoine  bha  annainn  'nur  measg 
air  bhur  sonsa. 

6  Agus  rinneadh  sibh  'nur 
kichd-leanrahuinn  oirnne,  agus 
air  an  Tighearn,  'nuair  a  ghabh 
sibh  ris  an  fhocal  ann  am  mòr- 
àmhghar,  le  h-aoibhneas  an 
Spioraid  naoimh  : 

7  lonnus  gu  robh  sibh  'nur 
n-eisempleiribh^  dhoibh-san  uile 
a  tha  creidsinn  ann  am  Macedo- 
nia,  agus  ann  an  Achaia. 

8  Oir  uaibhse  chaidh  fuaim 
focail  an  Tighearna  mach,  cha'n 
ann  a  mhàin  ann  am  Macedonia 
agus  ann  an  Achaia,  ach  mar  an 
ceudna  anns  gach  àit,  tha  bhur 
creidimh  ann  an  Dia  air  a 
sgaoileadh  a  mach,  ionnus  nach 
'eil  feura  air  sinne  a  labhairt  ni 
air  bith. 

9  Oir  a  ta  iad  fèin  a'  foill- 
seachadh  rau  ar  timchioll-ne, 
ciod  a'  ghnè  dol  a  steach  a  bha 
againn  do  'ur  n-ionnsuidh-sa, 
agus  cionnus  a  phill  sibh  chum 
Dhè  o  lodholaibh,  a  dhèanamh 
seirbhis  do  'n  Dia  bheò  agus 
fhìor, 

10  Agus  gu  feitheamh  r'a  Mhac 
o  nèamh,  a  thog  e  suas  o  na 
marbhaibh,  eadhon  losa  a  shaor^ 
sinne  o  'n  f  heirg  a  ta  ri  teachd. 


•  sanihluclmsaibli.  ■*  o  shaoras. 


I.  TESALONIANACH,  II. 


CAIB.  II. 

1  Chuir  Pùl  an  cèill  cìonnus  a  chaidh  an 
soisgeul  a  shearmonachadh  do  na  Tesaloni- 
anaich,  agus  cìod  an  dòigh  air  an  do 
ghabh  iad  ris.  17  Thug  e  rcuson  seachad 
c'  ar  son  a  bha  e  co  fhada  uatha,  agus  mar 
an  ceudna  c'  ar  son  a  ta  nis  a  thogradh  co 
mòr  r  am  faicinn. 

OIR  is  aithne  dhuibh  fèin,  a 
bhràithre,  ar  dol-ne  a  steach 
do  'ur  n-ionnsuidh,  nach  robh  e 
ann  an  diomhanas : 

2  Ach  fòs  air  dhuinn  fulang 
roimh,  agus  an  dèigh  ar  maslach- 
aidh  ann  am  Philipi,  mar  is 
aithne  dhuibh,  bha  dànachd 
againn  ann  ar  Dia-ne  soisgeul 
Dè  a  labhairt  ribhse  ann  am 
mòr-ghleachd 

3  Oir  cha  rohh  ar  n-earail-ne 
o  mhealltaireachd,  no  o  neò- 
ghloine,  no  ann  an  ceilg  : 

4  Ach  mar  a  mheasadh  sinne 
le  Dia  iomchuidh  gu  'm  biodh  an 
soisgeul  air  earbsadh  ruinn,  is 
amhuil  sin  a  labhramaid,  cha'n 
ann  mar  dhream  a  tha  toileach- 
adh  dhaoine,  ach  Dhè,  a  tha 
dearbhadh  ar  cridheacha. 

5  Oir  cha  do  ghnàthaich  sinn 
uair  air  bith  briathra  miodal- 
ach,  mar  is  aithne  dhuibh,  no 
leithsgeul  sainnt ;  's  e  Dia  ar 
fianuis : 

6  Ni  mò  dh'  iarr  sinn  urram^ 
o  dhaoinibh,  no  uaibhse,  no  o 
dhaoinihh  eile,  ged  fheudamaid 
ar  trom  a  leagadh  oirhhse,  mar 
abstola  Chrìosd. 

7  Ach  bha  sinn  caomh  'nur 
measg-sa,  amhuil  a  dh'altrumas^ 
banaltrum  a  clann  fèin  : 

8  Mar  sin,  air   bhi  dhuinne 


ro-dhèidheil  oirbhse^  bu  toileach 
leinn  cha  'n  e  mhàin  soisgeul 
Dhè  a  phàirteachadh'  ribh,  ach 
mar  an  ceudna  ar  n-anama  fèin, 
do  bhrìgh  gu  robh  sibh  ro  ion- 
mhuinn  leinn. 

9  Oir  is  cuimhne  leibh,  a 
bhràithre,  ar  saothair,  agus  ar 
sgrìos-ne  :  oir  air  dhuinn  bhi  ri 
h-obair  a  dh'  oidhche  agus  a  là, 
chum  nach  cuireamaid  trom  air 
neach  sam  bith  agaibh,  shear- 
monaich  sinn  duibh  soisgeul  Dè. 

10  Is  fianuisean  sibhse,  agus 
Dia^  cia  naomha,  agus  cia  coth- 
romach",  agus  neo-lochdach  a 
ghiùlain  sinne  sinn  fèin  'nur 
measg-sa  a  ta  creidsinn  : 

11  Mar  is  aithne  dhuibh, 
cionnus  a  dh'  earailich  sinn,  agus 
a  thug  sinn  comh  -  f hurtachd, 
agus  a  chuir  sinn  impidh  air 
gach  aon  agaibh  fa  leth,  (mar 
a  ni  Athair  d'  a  chloinn,) 

12  Gu  'n  gluaiseadh  sibh  gu 
cubhaidh  do  Dhia,  a  ghairm  sibh 
chum  a  rìoghachd  agus  a  ghlòire 
fèin. 

13  Uime  sin  a  ta  sinne  mar 
an  ceudna  a'  toirt  buidheachais 
do  Dhia  gun  sgur,  do  bhrìgh 
'nuair  a  ghabh  sibh  ri  focal  Dè 
a  cliuala  sibh  uainne,  gu'n  do 
ghabh  sibh  ris  cha'n  ann  mar 
fhocal  dhaoine,  ach,  (mar  is  e 
gu  firinneach,)  focal  Dè,  a  tha 
'g  oibreachadh  gu  h-èifeachdach 
annaibh-sa  a  ta  creidsinn. 

14  Oir  rinneadh  sibhse,  a 
bhràithre,'nur  luchd-leanmhuinn 
air  eaglaisibh  Dhè,  ann  an  ludea, 
a  tha  ann  an  losa  Crìosd:  oir 


'  maille  ri  gleachda  mòr. 
^  gl<)ir.  '  dh'  ciridneas, 

^  ro  dheothasach  timnibh-se. 

'  a  chomh-roinn.       ^  h-ionniic. 

dli'  f  huiling  sibhse  na  ^  nithe 
ceiidna  o  bhur  luchd-dùthcha 
fèin,  mar  a  clK fliuiling  iadsan  o 
na  h-Iùdhaich  : 

15  A  chuir  araon  an  Tighearn 
losa,  agus  am  fàidhean  fèin  gu 
bàs,  agus  a  rinn  geur-lean- 
mhuinn  oirnne ;  agus  nach  'eil 
a'  toileachadh  Dhè,  agus  a  tha  'n 
aghaidh  nan  uile  dhaoine  : 

16  A  tha  bacadh  dhinne  labh- 
airt  ris  na  Cinnich,  chum  gu  'm  j 
-biodli  iad  air  an  tèarnadh chum 
sìr-lionaidh  suas  am  peacanna : 
oir  thàinig  an  fhearg  orra  mu 
dheireadh 

17  Ach  air  dhuinne,  a  bhràith- 
re,  bhi  air  ar  dealachadh  uaibh- 
se  rè  tamuill  bhig  am  pearsa,  ach 
cha'n  ann  an  cridhe,  is  ro  mhòid 
a  rinn  sinn  dìchioll  air  bhur  n- 
aghaidh  fhaicinn  le  mòr-thog- 
radh. 

18  Uime  sin  bu  mhiann  leinn 
teachd  do'ur  n-ionnsuidh,  (eadh- 
on  leam-sa  Pòl,)  uair  no  dhà : 
ach  bhac  Sàtan  sinn. 

19  Oir  ciod  e  ar  dòchas-ne, 
no  ar  n-aoibhneas,  no  ar  crùn- 
uaille  ?  nach  sibhse  fèin  e  am 
fianuis  ar  Tighearna  losa  Crìosd 
aig  a  theachd  ? 

20  Oir  is   sibhse  ar  glòir-ne 
agus  ar  n-aoibhneas. 

CAIB.  III. 

1  Dhearbh  Pòl  a  mhòr-ghràdh  do  na  Tesaloni- 
anaich,  le  Timoteus  a  chur  a' an  ionn- 
suidh  chum  an  neartachadh  agus  comhfhurt- 
achd  a  thoirt  doibh,  agus  le  a  ghàirdeachas 
'nan  deadh  ghiììlan,  18  agus  le  ùrnuigh  a 
dhèanamh  air  an  son,  agus  le  a  mhòr-thog- 
radh  air  teachd  gu  tèaruinte  d' an  ionn- 
suìdh. 

'  slànuchadh.      ^  gus  a'  chuid  a'sfaide. 

AIR  an  aobhar  sin,  an  uair 
nach  b'  urrainn  sinn  cumail 
oirnn  fèin  ni  b'fliaide,  bu  tait- 
neach  leinn  bhi  air  ar  fàgail  'nar 
n-aonar  am  haile  na  A-Aithne  : 

2  Agus  chuir  sinn  Timoteus  ar 
bràthair  agus  ministeir  Dhè, 
agus  ar  comh-oibriche  ann  an 
soisgeul  Chrìosd,  chum  sibhse  a 
dhaingneachadh,  agus  comh- 
fhurtachd  a  thoirt  duibh  mu 
thimchioll  bhur  creidimh  ; 

3  Chum  nach  gluaisteadh^ 
neach  air  bith  agaibh  leis  na 
trioblaidibh  so ;  oir  a  ta  f  hios 
agaibh  fèin  gu  'n  d'  òrduicheadh 
sinn  a  dh'ionnsuidh  so. 

4  Oir  gu  deimhin,  an  uair  a 
bha  sinn  maille  ribh,  dh'  innis 
sinn  duibh  roimh-làimh,  gu  robh 
sinn  gu  àmhghar  ^  f hulang ;  eadh- 
on  mar  a  thachair,  agus  is  aithne 
dhuibh. 

5  Air  an  aobhar  so,'nuair  nach 
robh  mise  comasach  air  curaail 
orm  fèin  ni  b'  f  haide,  chuir  mi 
a  dh'  f  haghail  fios  mu  'ur  creid- 
imh,  air  eagal  air  chor  sam  bith 
gu'n  do  bhuair  am  buaireadair 
sibh,  agus  gu  'm  biodh  ar  saotli- 
air-ne  diomhain. 

6  Ach  a  nis  an  uair  a  thàinig 
Timoteus  uaibhse  do  ar  n-ionn- 
suidh-ne,  agus  a  thug  e  deadh 
sgeul  duinn  mu  'ur  creidimh 
agus  bhur  gràdh,  agus  gu  bheil 
cuimhne  mhaith  agaibh  oirnne 
a  ghnàth,  a'  miannachadh  gu 
mòr  sinne  fhaicinn,  amhuil  a  ta 
sinne  mar  an  ceudna  sibhse 
fhaicinn. 

7  Uime  so,  a  bhràithre,  fhuair 
sinne  comh  -  f hurtachd    do  'ur 

^  gluaisfeadh.  ^  trioblaid. 

taobh  ann  ar  n-uile  àmhghar 
agus  theinn  tre  bhur  creidimh- 
sa: 

8  Oir  a  ta  sinne  beò  a  nis,  ma 
sheasas  sibhse  gu  bunaiteach  san 
Tighearn. 

9  Oir  ciod  am  buidheachas  a 
dh'  f  heudas  sinn  ìocadh  do  Dhia 
as  bhur  leth-sa,  air  son  an 
aoibhneis  sin  uile  leis  am  bheil 
sinn  ri  gàirdeachas  do  'ur  taobh 
am  fìanuis  ar  Dè-ne, 

10  A  dh'  oidhche  agus  a  là  a' 
guidhe  gu  ro  dhùrachdach  gu 
faiceamaid  bhur  n  -  aghaidh  -  sa, 
agus  gu  leasaicheamaid  uireas- 
bhuidh  bhur  creidimh  ? 

11  A  nis  gu  dèanadh  Dia  fèin, 
eadhon  ar  n-Athar,  agus  ar  Tigh- 
earna  losa  Crìosd  ar  slighe-ne  a 
threòrachadh  do  'ur  n-ionnsuidh- 
sa. 

12  Agus  gu  tugadh  an  Tigh- 
earn  oirbh  fàs  agus  bhi  ro  phailt 
ann  an  gràdh  d  'a  chèile,  agus 
do  na  h-uile  dhaoinibh,  mar  a  ta 
sinne  dhuibhse ; 

13  Chum  gu  daingnich  e  bliur 
cridheacha  neo-choireach  ann  an 
naomhachd  am  fianuis  Dè,  eadh- 
on  ar  n-Athar-ne,  aig  teachd  ar 
Tighearna  losa  Crìosd  maille  r'  a 
naomhaibh'  uile. 

CAIB.  IV. 

1  Chuìr  Pòl  impidh  air  na  Tesoclonianaìch 
dol  air  an  aghaidh  anns  gach  uile  ghnè 
dhiadhacfid^  6  am  heatha  a  chaitheadh  gu 
naomha  agus  gu  cothromach^  9  a  chcile  a 
ghràf/hachadh,  11  an  gnotliuichean  fèin  a 
leantuinn  gu  sàmhach  ;  13  agus  fa  dheir- 
eadh  brbn  iomchuidh  a  dhèanamk  air  son 
nam  marbh. 

OS  bàrr  ma  ta,  a  bhràithre, 
cuireamaid  a  dh'  impidh 

'  ìnaille  r'  a  ainglibh  naomha. 

agus  a  dh'  athchuinge  oirbh  tre 
'n  Tighearn  losa,  mar  a  fhuair 
sibh  uainne  cionnus  is  còir  dhuibh 
imeachd,  agus  Dia  a  thoileacli- 
adh,  gu  meudaicheadh  sibh  mar 
sin  ni  's  mò  agus  ni  's  mò. 

2  Oir  a  ta  f  hios  agaibh  ciod 
iad  na  h-àitheantan  a  thug  sinne 
dhuibh  tre  'n  Tighearn  losa. 

3  Oir  is  i  so  toil  Dhè,  eadhon 
bhur  naomhachadh-sa,  sibh  a 
sheachnadli  strìopachais  : 

4  Gu  'm  b'  aithne  do  gach  aon 
agaibh  a  shoitheach  fèin  a 
shealbhachadh  ann  an  naomh- 
achd,  agus  ann  an  urram  ^ ; 

5  Cha  'n  ann  an  am  fonn  ana- 
miannach,  mar  a  iìÌ  na  Cinnich 
aig  nach  'eil  eòlas  air  Dia: 

6  Gun  neach  air  bith  a  dhèan- 
amh  eucoir  no  mealltaireachd  sa' 
chùis  air  a  bhràthair  ;  do  bhrìgh 
gur  e  'n  Tighearn  a  nì  dioghaltas 
air  an  uile  leithidibh  sin,  a  rèir 
mar  a  dh'  innis  sinne  mar  an 
ceudna  duibh  roimh,  agus  a  rinn 
sinn  fianuis. 

7  Oir  cha  do  ghairm  Dia  sinne 
gu  neò-ghloine,  ach  gu  naomh- 
achd. 

8  Uime  sin  an  neach  a  nì  tàir, 
cha  'n  ann  air  duine  tha  e  dèan- 
amh  tàir,  ach  air  Dia,  a  thug 
dhuinne  a  Spiorad  naomh  fèin. 

9  Ach  a  thaobh  gràidh  bhràth- 
aireil,  cha  'n  'eil  feum  agaibh 
mise  a  sgriobhadh  do  'ur  n-ionn- 
suidh  :  oir  a  ta  sibh  fèin  air  bhur 
teagasg  o  Dhia  gràdh  a  thoirt  d' 
a  chèile. 

10  Agus  gu  deimhin  tha  sibh  a' 
dèanamh  so  thaobh  nam  bràthar 
uile,  a  tha  ann  am  Macedonia 

'  onoir. 

gu  h-iomlan :  ach  guidheamaid  | 
oirbh,  a  bhràithre,  sibh  a  mheud- 
achadh  ni  's  mò  agus  ni  's  mò  ; 

11  Agus  gu  'n  dèan  sibh  bhur 
dìchioll  a  bhi  ciuin,  agus  bhur 
gnothuiche  fèin  a  dhèanamh,  ag- 
us  saoithreachadh  le  'ur  làmh- 
aibh  fèin,  (umhuil  a  dh'  àithn 
sinne  dhuibh  ;) 

12  Chum  gu  'n  gluais  sibh  gu 
cubhaidh  thaobh  na  muinntir  sin 
a  ta  'n  leth  muigh,  agus  nach  bì 
uireasbhuidh  ni  sam  bith  oirbh. 

13  Ach  cha  b'  àill  leam,  a 
bhràithre,  sibh  a  bhi  aineolach 
thaobh  na  muinntir  sin  a  tha  'nan 
codal,  chimi  nach  dèan  sibh  bròn, 
eadhon  mar  dhaoine  eile  aig  nach 
'eil  dòchas. 

14  Oir  ma  chreideas  sinn  gu  'n 
d'  f  huair  losa  bàs,  agus  gu  'n  d'- 
èirich  e  rìs,  amhuil  sin  mar  an 
ceudna  an  dream  a  choidil  ann 
an  losa,  bheir  Dia  maille  ris. 

15  Oir  so  a  ta  sinn  ag  ràdh 
ribh  ann  am  focal  an  Tighearna, 
nach  bì  againne  a  tha  beò  agus  a 
dh'fhàgar  gu  teachd  an  Tigh- 
earna,  toiseach  orra-san  a  tha 
'nan  codal. 

16  Oir  thig  an  Tighearn  fèin 
a  nuas  o  nèamh  le  àrd-iolaich  \ 
le  guth  an  àrd-aingil,  agus  le 
trompaid  Dhè  :  agus  èiridh  na 
mairbh  ann  an  Crìosd  air  tùs : 

17  An  dèigh  sin  sinne  a  bhios 
beò  agus  a  dh'fhàgar,  togar  suas 
sinn  maille  riu-san  anns  na  neul- 
aibh,  an  còdhail  an  Tighearna 
san  athar :  agus  mar  sin  bithidh 
sinn  gu  siorruidh  maille  ris  an 
Tighearn. 

18  Uime  sin  tliugaibh  comli- 

'  ffàh:  •  measaì-ra. 

NACH,  IV.  V. 

fhurtachd  d'  a  chèile  leis  na 
briathraibh  so. 

CAIB.  V. 

1  Chaidh  an  t-abstol  air  aghaidh  ann  an  labh- 
aìrt  mu  theachd  Chrìosd  gu  breitheanas, 
16  thuge  ìomadh  comhairle  seachad,  23  agus 
chon/h  dhùin  e  an  litir. 

ACH  mu  thimchioll  nan  aim- 
sirean  agus  nan  àm  cha  'n 
'eil  feum  agaibli-sa,  a  bhràithre, 
mise  a  sgriobhadh  do  'ur  n-ionn- 
suidh. 

2  Oir  a  ta  sàr  f  hios  agaibh  fèin 
gu  'n  tig  là  an  Tighearna  mar 
ghaduiche  san  oidhche. 

3  Oir  an  uair  a  their  iad,  Sìth 
agus  tèaruinteachd,  an  sin  thig 
sgrios  obann  orra,  mar  shaothair 
air  mnaoi  thorraich ;  agus  cha 
tèid  iad  as. 

4  Ach  cha  'n  'eil  sibhse,  a 
bhràithre,  san  dorchadas,  ionnus 
gu  'm  beireadh  an  là  sin  oirbh 
mar  ghaduiche. 

5  Is  sibhse  uile  clann  an  t- 
soluis,  agus  clann  an  là :  cha  'n 
ann  do  'n  oidhche,  no  do  'n  dorch- 
adas  sinn. 

6  Uime  sin  na  coidleamaid 
mardhaoine  eile ;  achdèanamaid 
faire  agus  bitheamaid  stuama^. 

7  Oir  an  dream  a  choidleas,  is 
anns  an  oidhche  a  choidleas  iad  : 
agus  an  dream  a  tha  air  mhisg, 
is  anns  an  oidhche  tha  iad  air 
mhisg. 

8  Ach  bitheamaid-ne  a  tha  do 
'n  là  stuama,  a'  cur  oirnn  uchd- 
èididh  a'  chreidimh  agus  a' 
ghràidh,  agus  mar  chlogaid, 
dòchas^  na  slàinte. 

9  Oir  cha  d'  òrduich  *  Dia  sinn 
clium  feirge  ;  ach  chum  slàinte 

'  earbsa.  *  cha  do  shònraich. 

fhaotainn  tre  ar  Tìghearna  losa 
Crìosd. 

10  A  fhuair  bàs  air  ar  son, 
chum  co  aca  is  faireach  no  codal 
dhuinn,  gu  'm  bitheamaid  beò 
maille  ris. 

11  Uime  sin  thugaibh  comh- 
fhurtachd  d'  a  chèile,  agus  tog- 
aibh  suas  gach  aon  a  chèile, 
eadhon  mar  a  ta  sibh  a'  dèan- 
amh. 

12  Agus  guidheamaid  oirbh,  a 
bhràithre,  aithne  bhi  agaibh  air 
an  dream  a  tha  saoithreachadh 
'nur  measg,  agus  a  tha  os  bhur 
ceann  san  Tighearn,  agus  a  tha 
'gur  comhairleachadh ; 

13  Agus  meas  mòr  a  bhi  ag- 
aibh  dhiubh  ann  an  gràdh  air 
son  an  oibre.  Bithibh  siochail 
'nur  measg  fèin. 

14  A  nis  guidheamaid  oirbh,  a 
bhràithre,  thugaibh  rabhadh 
dhoibh-san  a  tha  mì-riaghailt- 
each,  thugaibh  comh-fhurtachd 
dhoibh-san  a  tha  lag-chridheach, 
cumaibh  suas  iadsan  a  ta  an- 
mhunn^,  bithibh  foighidneach  a 
thaobh  nan  uile  dhaoine. 

15  Feuchaibh  nach  ìoc  neach 
olc  air  son  uilc  do  dhuine  sam 
bith  ;  ach  leanaibh-sa  a  ghnàth 
an  ni  a  ta  maith,  araon  do  'ur 
taobh  fèin,  agus  a  thaobh  nan 
uile  dhaoine, 

'  dèanuibh  cùl-taic  dhoibh-san  a  ta  lag. 


16  Dèanaibh  gàirdeachas  a 
ghnàth. 

17  Dèanaibh  ùrnuigh  gun  sgur. 

18  Anns  gach  uile  ni  thugaibh 
buidheachas  ;  oir  is  i  so  toil  Dè 
ann  an  losa  Crìosd  do  'ur  taobh. 

19  Na  mùchaibh^  an  Spiorad. 

20  Na  dèanaibh  tàir  air  fàidh- 
eadaireachd. 

21  Dearbhaibh  nah-uile  nithe: 
cumaibh  gu  daingean  an  ni  sin  a 
ta  maith. 

22  Seachnaibh  gach  uile  chos- 
las  uilc. 

23  Agus  gu  dèanadh  Dia  na 
sìthe  fèin  naomha  sibh  gu  h-iom- 
lan ;  agus  gu  deònaicheadh  Dia 
gu  'm  bì  bhur  n-uile  spiorad, 
agus  anam,  agus  chorp  air  an 
glèidheadh  gu  neo-choireach,  gu 
teachd  ar  Tighearna  losa  Criosd. 

24  Is  firinneach  an  Tì  a  ta 
'gur  gairm,  neach  mar  an  ceudna 
a  nì  e. 

25  A  bhràithre,  dèanaibh  ùrn- 
uigh  air  ar  son-ne. 

26  Cuiribh  fàilte  air  na  bràith- 
ribh  uile  le  pòig  naoimh. 

27  Tha  mi  a'  sparradh  oirbh 
à  h-uchd  an  Tighearna,  gu  'n 
leughar  an  litir  so  do  na  bràith- 
ribh  naomha  uile. 

28  Gu  rohh  gràs  ar  Tighearna 
losa  Crìosd  maille  ribh.  Amen. 


*  coisgibh. 

DARA  LITIR  AN  ABSTOIL  PHOIL 
CHUM  NAN  TESALONIANACH. 


CAIB.  L 

1  Thiig  Pòl  fios  do  na  Tcsalonianaicli  air  an 
dendh  bharuil  a  ta  aige  mu  'n  creidimh,  an 
gì'àdh,  agus  am  foìghidin  ;  5  agus  ghnàth- 
aich  e  reusona  chwn  comh-fhurtuchd  a 
thoirt  doibh  fo  'n geur-ltanmhuinn,  gu  h-àr- 
aidh  0  chcart-bhreitheanos  Dè. 

POL,  agus  Siluanas,  agus 
Timoteus,  clium  eaglais  nan 
Tesalonianach,  ann  an  Dia  ar 
n-Athair,  agus  mns  an  Tighearn 
losa  Crìosd : 

2  Gràs  qu  rohh  dhuibh,  aOTS 
sith  o  Dhia  ar  n-Athair,  agus 
0  'n  Tighearn  losa  Crìosd. 

3  Tha  e  mar  fhiachaibh  oirnne 
buidheachas  a  thoirt  do  Dhia  a 
ghnàth  air  bhur  son-sa,  a 
bhràithre,  mar  is  cubhaidh,  do 
blirìgh  gu  bheil  bhur  creidimh 
a'  fàs  gu  ro  mhòr,  agus  gu  bheil 
gràdh  gach  aoin  agaibh  uile  a' 
meudachadh  d'  a  chèile  : 

4  lonnus  gu  bheil  sinne  fèin 
a'  dèanamh  uaille  asaibh-sa  ann 
an  eaglaisibh  Dhè,  air  son  bhur 
foighidin  agus  bhur  creidimh 
ann  bhur  n-uile  gheur-lean- 
mhuinnibh  agus  àmhgharaibh  a 
tha  sibh  a'  fulang  : 

5  JSli  a  ta  'na  chomhara  foll- 
aiseach  air  ceart-bhreitheanas 
Dè,  chum  gu  measar  gur  airidh 
sibhse  air  rìoghachd  Dhè,  air  son 
am  blieil  sibh  a'  fulang  : 

6  Do  bhrìgh  gur  ceart  an  ni  do 
Dhia,  àmhghar  ìocadli  dhoibh- 
san  a  ta  cur  àmhghair  oirbh  ; 

7  Agus  dhuibhse  a  ta  fo 
àmhghar,  fois  maille  ruinne, 
'nuair  a  dh'f  hoillsichear  an  Tigh- 
earn  losa  o  nèamh,  maille  r'  a 
ainglibh  cumhachdach, 

8  Ann  an  teine  lasarach,  a' 
dèanamh  dloghaltais  air  an 
dream  aig  nach  'eil  eòlas  air 
Dia,  agus  nach  'eil  ùmhal  do 
shoisgeul  ar  Tighearna  losa 
Crìosd. 

9  Muinntir  air  an  dèanar  peanas 
le  sgrios  sìorruidh  o  làthair  an 
Tighearn,  agus  o  ghlòir  a  chumh- 
aclid  ; 

10  'Nuair  a  thig  e  gu  bhi  air  a 
ghh')rachadh  'na  naomhaibh,  agus 
chum  gu  'n  dèanar  iongantach  e 
annta-san  uile  a  ta  creidsinn 
san  là  sin,  (do  bhrìgh  gu  'n  do 
chreideadh  ar  fianuis-ne  'nur 
measg-sa.) 

11  Air  an  aobhar  so  tha  sinne 
mar  an  ceudna  a'  dèanamh  sìr- 
ùrnuigh  air  bhur  son-sa,  chum 
gu  meas  ar  Dia-ne  gur  airidh 
siblise  air  a'  ghairm  so,  agus 
gu  'n  coimhlion  e  uile  dheadh- 
gliean  a  mhaitheis,  agus  obair  a' 
chreidimh  le  cumhachd : 

12  Chum  gu  'm  bì  ainm  ar  Tigh- 
earna  losa  Crìosd  air  a  ghlòrach- 
adh  annaibh-sa,  agus  sibhse  ann- 
san,  a  rèir  gràis  ar  Dè-ne,  agus 
an  Tighearna  losa  Crìosd. 

CAIB.  II. 

1  Is  àìll  le  Pòl  gu  'm  buanaichcadh  na  Tcsa- 
lonianaich  san  fhìrinn  ris  andoghabh  iad: 
Snochdegu'm  bì  claonadh  o'n  chreidimh 
ann,  9  agus  gu  'm  foi/lsichear  an  t-ana- 
cr'wsd  roimh  theachd  là  an  Tighearna ;  15 
ugus  an  lorg  so  dh'  aithris  e  a  rìs  a  cheud 
earail,  agus  rinn  e  ùrnuigh  air  an  son. 

ANIS  guidheamaid  oirbh,  a 
bhràithre,  thaobh^  teachd 
ar  Tighearna  losa  Crìosd,  agus 

>  trid. 

ar  comh-chruinneachaidh-ne  d'  a 
ionnsuidh, 

2  Gun  sibh  bhi  gu  h-ealamh 
air  bhur  crathadh*  'nur  n-inntinn, 
no  fo  bhuaireas'^,  le  spiorad,  no 
le  focal,  no  le  litir,  mar  uainne, 
mar  gu  'm  biodh  la  Chrìosd  am 
fagus. 

3  Na  mealladh  neach  sam  bith 
sibh  air  aon  chor :  oir  cha  tig  an 
la  sin  mur  tig  air  tùs  treigeadh- 
creidimh,  agus  nmr  foillsichear 
duine  sin  a'  pheacaidh,  mac  an 
sgrios ; 

4  A  tha  cur  an  aghaidh  agus 
'ga  àrdachadh  fèin  os  ceann 
gach  ni  ris  an  abrar  Dia,  no 
d'  an  dèanar  ac  radh^ ;  ionnus  mar 
Dhia  gu  bheil  e  'na  shuidhe  ann 
an  teampull  Dhè,  'ga  nochdadh 
fèin  gur  Dia  e. 

5  Nach  cuimhne  leibh,  air 
dhomh  bhi  fathast  maille  ribh, 
gu  'n  d'  innis  mi  na  nithe  so 
dhuibh  ? 

6  Agus  is  aithne  dhuibh  ciod  a 
tlia  bacadh  nis  e  bhi  air  f  hoill- 
seachadh  'na  àm  fèin. 

7  Oir  a  ta  rùn-diomhair  na 
h-ain-diadhachd  ag  oibreachadh 
cheana,  a  mhàin  gus  an  toirear 
air  falbh  an  tì  a  ta  nis  a'  bacadh^ 

8  Agus  an  sin  foillsichear  an 
t-aingidh  sin,  a  chlaoidheas  an 
Tighearn  le  h-anaiP  a  bheoil 
fèin,  agus  d'  an  cur  e  as  le  deal- 
radh  a  theachd : 

9  Eadhon  e-san,  aig  am  bheil  a 
theachd  a  rèir  oibreachaidh  Shàt- 
ain,  maille  ris  an  uile  chumhachd, 
agus  chomharaibh,  agus  iongant- 
asaibh  breugach, 

'  fo  uideal.         ^  mhaoim,  ghioruig. 
^  a  ta  urrumach. 

10  Agus  maille  ri  uile  mheall- 
taireachd  na  h-eucorach  anntasan 
a  chaillear ;  a  chionn  nach  do 
ghabh  iad  gràdh  na  fìrinn,  chum 
gu  tèaruinteadh  iad. 

11  Agus  air  a  shon  so  cuiridh 
Dia  treun-oibreachadh  meallaidh 
d'  an  ionnsuidh,  ionnus  gu  'n 
creid  iad  a'  bhreug : 

12  Chum  gu  'm  bi  iad  uile  air 
an  dìteadh,  nach  do  chreid  an 
fhìrinn,  ach  aig  an  robh  tlachd 
anns  an  eucoir. 

13  Ach  a  ta  e  mar  fhiachaibh 
oirnne  buidheachas  a  thoirt  do 
Dhia  a  ghnàth  air  bhur  son-sa,  a 
bhràithre,  ionmhuinn  do  'n  Tigh- 
earn,  do  bhrìgh  gu  'n  do  thagh 
Dia  sibh  o  thùs  chum  slàinte, 
tre  naomhachadh  an  Spioraid, 
agus  creidsinn  na  fìrinn  : 

14  Chum  an  do  ghairm  e  sibh 
tre  ar  soisgeul-ne,  chum  sibh  a 
dh'f  haotainn  glòire  ar  Tighearna 
losa  Crìosd. 

15  Uime  sin,  a  bhràithre,  seas- 
aibh  gu  daingean,  agus  cumaibh 
na  teagasgan  a  thugadh  dhuibh, 
co  dhiubh  is  ann  le  focal,  no  le 
ar  litir-ne. 

16  A  nis  gu  'n  tugadh  ar  Tigh- 
earn  losa  Criosd  e  fèin,  agus 
Dia,  eadhon  ar  n-Athair-ne,  a 
ghràdhaich  sinn,  agus  a  thug 
dhuinn  sòlas  sìorruidh,  agus 
dòchas  maith  tre  ghràs, 

17  Comh-fhurtachd  do  'ur 
cridhe-sa,  agus  gu  daingnicheadh 
e  sibh  anns  gacli  uile  dheadh 
fhocal  agus  ghnìomh. 

CAIB.  III. 

1  Dh'iarr  Pùl  ùrnuigh  nan  Tesalonianach 

*  a  mhàin  an  ni  a  ta  cur  hacaidh  a  nis  bac- 
aidh  e  gas  an  toircaruir  fulbh  e.     *  spiorad. 


ir.  TESALONIANACH,  III. 


air  a  shonfèin  ;  3  clitdr  e  an  cèìll  meud  an 
earbsa  a  tha  aige  asda  ;  5  ghuidh  e  Dia  as 
an  leth  ;  6  thug  e  iomadh  comhairle  orra,  gu 
h-àraidh  iad  a  sheachnadh  dhmhanais,  agus 
droch  cuideachd;  16  agus  fa  dheheadh 
chrtochnaich  e  k  iomadh  heannachd  d'an 
ionnsuidh,  agus  leh-ùrnuigh  air  an  son. 

FA  dheoidh,  a  bhràithre, 
dèanaibh  ùrnuigh  air  ar 
son-ne,  chuin  gu'n  ruith  focal 
an  Tighearn,  agus  gu'm  b\  e 
air  a  ghlòrachadh  mar  ann  bhur 
measg-sa ; 

2  Agus  chum  gu  saorar  sinne 
0  dhaoinibh  mì-reusonta  agus 
olca:  oir  cha  'n  ann  aig  na 
h-uile  at  a  creidimh. 

3  Ach  a  ta  an  Tighearn  dileas, 
a  dhaingnicheas  agus  a  choimh- 
ideas  o  'n  olc'  sibh. 

4  Agus  a  ta  earbsa  againn  san 
Tighearn  do  'ur  taobh-sa,  gu 
bheil  sibh  araon  a'  dèanamh,  ag- 
us  gu  'n  dèan  sibh  na  nithe,  a 
tha  sinn  ag  àithneadh  dhuibh. 

5  Agus  gu  seòladh  an  Tigh- 
earn  bhur  cridheacha  chum 
gràidh  Dhè,  agus  chum  foighidin 
Chrìosd 

6  A  nis  àithneamaid  dhuibh,  a 
bhràithre,  ann  an  ainm  ar  Tigh- 
earna  losa  Crìosd,  sibh  fèin  a 
dhealachadh  ris  gach  uile  bhràth- 
air  a  tha  'g  imeachd  gu  mì-riagh- 
ailteacli,  agus  cha  'n  ann  a  rèir 
an  teagaisg  a  f  huair  e  uainne. 

7  Oir  a  ta  fhios  agaibh  fèin 
cionnus  is  còir  dhuibh  ar  lorg- 
ne  leantuinn  :  oir  cha  do  ghiùl- 
ain  sinne  sinn  fèin  gu  mi-riagh- 
ailteach  'nur  measg ; 

8  Ni  mò  a  dh'  ith  sinn  aran 
duine  sam  bith  a  nasgaidh  ;  ach 

'  0  'n  droch  spiorad. 
feitheamh  gu  foighidneach  ri  Crìosd. 

le  saothair  agus  an-shocair,  a 
dh'  oidhche  agus  a  là  ri  h-obair, 
chum  nach  cuireamaid  ar  trom 
air  aon  agaibh  : 

9  Cha  'n  e  nach  'eil  comas^ 
againn,  ach  a  chum  gu  'n  dèan- 
amaid  sinn  fèin'nar  n-eisempleir 
dhuibhse,  gu  ar  leantuinn. 

10  Oir  an  uair  a  blia  sinn 
maiUe  ribh,  thug  sinn  an  àithne 
so  dhuibh,  mur  àill  le  neach 
obair  a  dhèanamh,  gun  e  dh'  ith- 
eadh  hìdh. 

11  Oir  tha  sinn  a'  cluinntinn 
gu  bheil  daoine  àraidh  ag 
imeachd  gu  mì  -  riaghailteach 
'nur  measg,  nach  'eil  a'  dèanamh 
oibre  sam  bith,  ach  a'  gabhail 
gnothuich  ri  nithibh  nach  buin 
doibh. 

12  A  nis  tha  sinn  a'  toirt  àithne 
d'  an  leithidibh  sin,  agus  ag 
earail  orra  tre  ar  Tighearna  losa 
Crìosd,  le  saoithreachadh  gu 
ciuin,  gu  'n  ith  iad  an  aran 
fèin. 

13  Agus  sibhse,  a  bhràithre,  na 
sgìthichibh  do  dhèanamh  maith. 

14  Agus  ma  ta  neach  sam  bith 
nach  toir  ùmhlachd  do  ar  focal- 
ne  tre  an  litir  so,  comharaich- 
ibh  e-san,  agus  na  biodh  comh- 
luadar  agaibh  ris,  chum  gu  'm 
bì  nàire  air. 

15  Gidheadh  na  measaibh  e 
mar  nàmhaid,  ach  thugaibh 
comhairle  air  mar  bhràthair. 

16  A  nis  gu  'n  tugadh  Tigh- 
earna  na  sithe  e  fèin  sìth  dhuibh- 
se  a  ghnàth,  air  gach  aon  chor. 
Gu  rohh  an  Tighearn  maille 
ribh  uile. 

17  Fàilte   uamsa  Pòl  le  m' 

^  ùghdarras,  còir. 

làimh  fèin,  ni  a  's  e  an  comhara 
anns  gach  uile  litir :  mar  so  tha 
mi  a'  sgriobhadh. 


CEUD  LITIR  AN 
CHUM  THI 
CAIB.  I. 

1  Tha  an  t-òrdugh  a  thugadh  do  Tldmotms 
'nuair  a  chaidh  Pòl  do  Mhacedonia,  air  a 
chur  an  cuimhnedhu.  ò  Mu  thimchioll  feum 
dligheach  an  lagha,  11  agus  yairm  Fhòil 
gu  hhi  'na  abstol ;  28  agus  mu  thimchioll 
Himeneuis  agus  Alecsander, 

POL  abstol  losa  Criosd,  a  rèir 
àithne  Dliè,  ar  Slànuighir, 
agus  an  Tighearna  losa  Crìosd, 
neach  a's  e  ar  dòchas ; 

2  Chum  Thimoteuis  m'  flnor 
mhic  anns  a'  chreidimh  :  Gràs, 
tròcair,  agtis  sith  o  Dhia  ar  n- 
Athair,  agus  o  losa  Crìosd  ar 
Tighearn. 

3  Mar  a  dh'  iarr  mi  ort  fan- 
tuinn  ann  an  Ephesus,  'nuair  a 
chaidh  mi  do  Mhacedonia,  chum 
gu  'n  tugadh  tu  òrdugh  do 
dhream  àraidh  gun  atharrachadh 
teagaisg  a  thoirt  uatha ; 

4  Agus  gun  aire  a  thoirt  do 
sgeulachdaibh,  agus  do  shloinn- 
teireachd  neo-chrìochnaich,  a 
bheir  aobhar  do  cheisdibh,  ni  's 
mò  na  do  fhòglilum  diadhaidh, 
a  tha  tre  chreidimh :  dèan  mar 
sin. 

5  A  nis  is  e  a  's  crìoch  do  'n 
àithne  gràdh  à  cridhe  glan,  agus 
à  coguis  mhaitli,  agus  à  creidimh 
neo-chealgach : 

6  Nithe  air  do  dhream  àraidh 
claonadh  uatha,  chaidh  iad  a 
thaobh  chum  diomhanais  cainn- 
te; 

18  Gràs  ar  Tighearna  losa 
Crìosd  gu  robh  maille  ribh  uile. 
Amen. 


ABSTOIL  PHOIL 
MOTEUIS. 

7  A'  miannachadh  bhi  'nan 
hichd  -  teagaisg  an  lagha,  agus 
gun  iad  a'  tuigsinn  ciod  a  ta  iad 
ag  ràdh,  no  ciod  iad  mu'm  bheil 
iad  a'  toirt  cinnte. 

8  Acli  tha  fhios  againn  gu 
bheil  an  lagh  maith,  ma  ghnàth- 
aicheas  neach  gu  dligheach  e  : 

9  Air  do  fhios  so  a  bhi  aige, 
nach  ann  do  dhuine  fìreanach  a 
dh'  òrduicheadh  an  lagh,  ach  do 
dhaoinibh  neo-dhligheach  agus 
eas-ùmhal,  dhoibh-san  a  ta  mi- 
dhiadhaidh  agus  do  pheacaich, 
do  dhaoinibh  mì-naomha  agus 
neo-chràbhach,  do  luchd-marbh- 
aidh  aithriche  agus  do  luchd- 
marbhaidh  mhàithriche,  do 
hichd-mortaidh, 

10  Do  luchd-strìopachais,  do 
luchd  ana-mianna  mi-nàdurra,  do 
luchd-goid  dhaoine,  do  bhreug- 
airibh,  do  luchd-eithich,  agus  ma 
tha  ni  sam  bith  eile  a  tha  'n  agh- 
aidh  teagaisg  fhallain, 

11  A  rèir  soisgeil  ghhVmhoir 
an  Dè  bheannaichte,  a  dh'  earb- 
adh  rium-sa. 

12  Agus  a  ta  mi  a'  toirt  buidh- 
eachais  do  losa  Crìosd  ar  Tigh- 
earn,  a  neartaich  mi,  do  bhrìgh 
gu  'n  do  mheas  e  mi  dìleas,  'gam 
chur  sa'  mhinistreileachd ; 

13  A  bha  roimh  a'  m'  fhear- 
hibhairt  toibheim,  agus  a'  m' 
fhear  geur-leanmhuinn,  agus  a' 

m'dhuine  eucorach.  Ach  fhuair  i 
mi  tròcair,  do  bhrigh  gu'n  d'  rinn  ' 
mi  so  tre  aineolas,  ann  am  mì- 
chreidimh : 

14  Agus  bha  gràs  ar  Tigh- 
earna  thar  tomhas  ro  phailte 
dhomh,  maille  ri  creidimh,  agus 
ri  gràdh  a  ta  ann  an  losa  Crlosd. 

15  Is  fìor  an  ràdh  so,  agus  is 
airidh  e  air  gach  aon  chor  air 
gabhail  ris,  gu  'n  d'  thàinig  losa 
Crìosd  do  'n  t-saoghal  a  thèar- 
nadh  pheacach ;  d'  am  mise  an 
ceud-fhear. 

IG  Gidheadh,  air  a  shon  so 
fhuair  mi  tròcair,  chum  gu  'm 
foillsicheadh  Criosd  annam-sa 
air  tùs  an  uile  fhad-fhulangas, 
mar  shaimpleir'  dhoibh-san  a 
chreideadh  ann,  an  dèigh  so, 
chum  na  beatha  maireannaich. 

17  A  nis  do  'n  Rìgh  shìorruidh, 
neo  -  thruailHdh,  neo  -  f haicsinn- 
each,  do  Dhia  a  ta  mhàin  glic, 
gu  rohh  urram  agus  glòir,  gu 
saoglial  nan  saoghal.  Amen. 

18  An  àithne  so  tha  mi  ag 
earbsadh  riut,  Thimoteuis  a 
mhic,  a  rèir  nam  fàidheadair- 
eachd  a  rinneadh  umad  roimh 
so,  chum  trìd-san  gu'n  cogadh 
tu  deadh  chogadh  ; 

19  A'  coimhead  creidimli  agus 
deadh  choguis ;  ni  air  do  chiiid 
do  dhaoinibh  a  chur  uatha,  rinn 
iad  long  -  bhriseadh  thaobh  a' 
chreidimh. 

20  D'  am  bheil  Himeneus  agus 
Alecsander  ;  muinntir  a  thug 
mise  thairis  do  Shàtan,  chum 
le  'n  smachdachadh  gu  'm  fògh- 
lumadh  iad  gun  toibheum  a 
labhairt. 

'  shamhlaclias.       slànuchadh,  saorudh. 

CATB.  II. 

1  A^ochd  Pol  (jur  còir  ùrnuigh  agus  breith- 
huìdheachais  a  ghnàthachadh  air  son  nan 
uile  dhaoine.  9  Cìonn  us  is  còir  do  mhnàihh 
hhi  air  an  sgeadachadh  :  12  cha'n'eil  e 
ceadaichie  dhoihh  teagusg  a  thoirt  uatha : 
15  saorar  iad  ann  am  hreith  cloinne  ma 
hhuanaicheas  iad  sa'  chreidimh. 

rilHA  mi  ag  iarraidh  uime  sin, 
-L  roimh  na  h  -  uile  nithibh, 
gu'n  dèanar  athchuinge,  ùrnuigh- 
ean,  eadar-ghuidhe,  agus  breith- 
buidheachais  air  son  nan  uile 
dhaoine : 

2  Air  son  rìghrean,  agus  air 
son  nan  uile  a  tha  ann  an  ùghd- 
arras  :  chum  gu  'n  caith  sinn  ar 
beatha  gu  foisneach  agus  gu 
sìochail,  anns  an  uile  dhiadhachd 
agus  chiatachd. 

3  Oir  tha  so  maith  agus  tait- 
neach  am  fianuis  Dè  ar  Slàn- 
uighir : 

4  Neach  leis  an  àill  na  h-uile 
dhaoine  bhi  air  an  tèarnadh*, 
agus  iad  a  theachd  chum  eòlas 
na  fìrinn. 

5  Oir  is  aon  Dia  a  ta  ann,  agus 
aon  eadar-mheadhonair  eadar 
Dia  agus  daoine,  an  duine  losa 
Crìosd  ; 

6  A  thug  e  fèin  'na  èiric^  air 
son  nan  uile,  mar  fhianuis  ann 
an  àm  iomchuidh  ; 

7  Chum  an  d'  òrduicheadh 
mise  a'm'  sliearmonaiche,  agus 
a'  m'  abstol,  (tha  mi  a'  labhairt 
na  fìrinn  ann  an  Crìosd,  cha'n 
'eil  mi  a'  dèanamh^  brèige,)  a'm' 
f  hear-teagaisg  nan  Cinneach  ann 
an  creidimh  agus  ann  am 
fìrinn. 

8  Uime  sin  is  àill  leam  na  fir 
a  dhèanamh  ùrnuigh  sgach  àit, 

^  luach-saoraidh.       *  ni  'n  dcanam. 

a'  togail  suas  làmha  naomha,  gun 
f  heirg,  gun  amharus  : 

9  Air  an  dòigh  cheudna,  na 
mnài  a  ehur  eudaich  iomchuidh 
umpa,  'gan  sgeadachadh  fèin  le 
nàisneachd  agus  stuaim  :  cha  'n 
ann  le  casadh  an  gruaige,  no  le 
h-òr,  no  le  neamhnuidibh,  no  le 
culaidhibh  hiachmhor  ; 

10  Ach,  (mar  is  cubbaidh  do 
mhnàibh  a  tha  'g  aideachadh 
diadhachd,)  le  deadh  oibribh. 

11  Fòghhunadh  a'  bhean  ann  an 
ciuineas  leis  an  uile  ùmhlachd. 

12  Ach  cha'n  'eil  mi  a'  cead- 
achadh'  do  mhnaoi  teagasg  a 
thoirt  uaipe no  ceannas  a  ghlac- 
adh  air  an  fhear,  ach  i  bhi  'na 
tosd. 

13  Oir  is  e  Adhamh  a  chruth- 
aicheadh  air  tùs,  agus  'na  dhèigh 
sin  Eubha. 

14  Agus  cha  b'  e  Adhamh  a 
mhealladh,  ach  air  do  'n  mhnaoi 
bhi  air  a  mealladh,  bha  i  sa' 
chionta. 

15  Gidheadh  tèarnar  i  tre 
bhreith  cloinne,  ma  bhuanaicheas 
iad  ann  an  creidimh,  agus  ann 
an  gràdh,  agus  ann  an  naomh- 
achd,  maille  ri  stuaim. 

CAIB.  III. 

1  Ciod  iad  na  buaidhean  a  's  còir  hhi  air  na 
h-easbuigibh,  agus  air  na  deaconaibh,  agus 
airam  mnàibh ;  14  agus  c  ar  son  a  sgrìobh 
Pòl  na  nithe  so  gu  Tintoteus.  15  Mu  thim- 
chioll  na  h-eaglais,  agus  na  fìrinn  heann- 
aichte  a  ta  air  a  teogasg  agus  uir  a  h-aid- 
eachadh  innte. 

IS  ràdh  f  lor  so,  Ma  tha  tog- 
radh  aig  aon  duine  chum 

'  ni  'n  ceaduichtvint.  uaitlte. 
'  olfig  fir-coimhil.       ^  crìonna,  stuama. 
*  daonnuchdnch.  ^  trom  air  fìon. 

'  neo  charroideuch. 

dreuchd  easbuìg^,  tha  e  miann- 
achadh  deadh  oibre. 

2  Uime  sin  is  còir  do  easbuig 
bhi  neo-lochdach,  'na  f  hear  aoin 
mlmà,  faireil,  ciallach*,  deadh 
bheusach,  fiahiidh^,  ealamh  gu 
teagasg ; 

3  Gun  bhi  'na  phòitear^,  gun 
bhi  buaiheach,  gun  bhi  dèidheil 
air  buannachd  shalaich ;  ach 
macanta,  neo-thuasaideach^,  neo- 
shanntach  ; 

4  'Na  dhuine  a  riaghlas  a  thigh 
fèin  gu  maith,  aig  am  bheil  a 
chlann  fo  smachd  maille  ris  an 
uile  shuidheachadh-inntinn  ^ ; 

5  (Oir  mur  aithne  do  dhuine 
a  thigh  fèin  a  riaghladh,  cionnus 
a  ghabhas  e  cùram  do  eaglais 
Dhè  ?) 

6  Gun  bhi  'na  nuadh-chreid- 
each,  air  eagal,  air  dha  bhi  air 
atadh  le  h-uabhar,  gu  'n  tuit  e 
ann  an  dìteadh  an  diabhuiL 

7  Is  còir  dha  mar  an  ceudna 
deadh  theisteas  bhi  aige  uatha- 
san  a  ta  'n  leth  muigh  ;  air  eagal 
gu  'n  tuit  e  ann  an  scainniP,  ag- 
us  ann  an  ribe  an  diabhuiL 

8  Mar  an  ceudna  is  còir  do  na 
deaconaibh  "  hhi  suidhichte,  gun 
an  teangadh  bhi  leam  leat,  gun 
bhi  cionail"  air  mòran  f  lona,  gun 
bhi  dèidheil  air  buannachd  shal- 
aich  ; 

9  A'  cumail  rùn-dìomhair  a' 
chreidimh  ann  an  coguis  ghloin. 

10  Agus  biodh  iadsan  mar  an 
ceudna  air  an  dearbhadh  an  tois- 
eacb  ;  agus  an  sin  gnàthaicheadh 
iad  dreuchd  deacoin'^,  air  dhoibh 

"  chudthromachd,  fhonnmhoireachd. 
"  uitltis.      i<*  do'n  luchd-frithealaidh. 
II  Ce/stril,  dHiIìteil. 
^ifrHhcilendh  iud. 

bhi  air  am  faghail  neò-choireach. 

11  Is  amhuil  sin  is  còir  do  na 
mnàibh '  bhi  suidhichte,  gun  bhi 
'nan  luchd-tuaileis  ;  ach  hhi 
measarra,  ionraic  sna  h-uile  nith- 
ibh. 

12  Biodh  na  deacoin  'nam  fir 
aoin  mhnà,  a'  riaghladh  an 
cloinne,  agus  an  tighe  fèin  gu 
maith. 

13  Oir  an  dream  a  ghnàthaich 
dreuchd  deacoin  gu  maith,  tha 
iad  a'  cosnadh  deadh  cheum 
dhoibh  fèin,  agus  dànachd  mhòr 
sa'  chreidimh,  a  tha  ann  an  losa 
Crìosd. 

14  Tha  mi  a'  sgrìobhadh  nan 
nithe  80  a  d'  ionnsuidh,  an  dòchas 
teachd  gu  grad  a  d'  ionnsuidh  : 

15  Ach  ma  m  mi  moille,  chum 
gu  'm  bì  f  hius  agad  cionnus  is 
còir  dhuit  thu  fèin  a  ghiùlain  ann 
an  tigh  Dhè,  ni  a  's  e  eaglais  an 
Dèbheò,post  agus  stèidh-dhaing- 
nich^  na  fìrinn. 

16  Agus  gun  amharus  is  mòr 
rùn  -  dlomhair  na  diadhachd  : 
dh'f  hoillsicheadh  Dia  san  f  heoil, 
dh'fhìreanaicheadh  e  san  spior- 
ad,  chunnacas  le  ainglibh  e, 
shearmonaicheadh  e  do  na 
Cinnich,  chreideadh  ann  air  an 
t-saoghal,  ghabhadh  suas  e  chum 
glòire. 

CAIB.  IV. 

1  Roìmh-innis  Pòl  gu  'n  tèid  daoine  anns  na 
h-aimsiribh  deireannach  air  seacharan  o  'n 
chreidimh  :  6  agus  chum  nach  biodh  Ti- 
moteus  a  dhèidh-laimh  'na  dhleasdanas, 
thug  e  comhairlean  eag-samhuil  air. 

ANIS  a  ta  an  Spiorad  ag  ràdh 
gu  soilleir,  anns  na  h-aim- 
siribh  deireannach*  gu  'n  trèig 

'  d'am  mnàibh.      ^  luchd-càineadh. 
*  bunait.  ^  na  h-aimsiribh  ri  teachd. 

dream  àraidh  an  creidimh,  a' 
toirt  aire  do  spioradaibh  meall- 
tach,  agus  do  theagasgaibh 
dheamhan  ; 

2  Tre  cheilg  bhreugairean^,  air 
bhi  d'  an  coguisibh  air  an  losgadh 
le  iarunn  dearg ; 

3  A'  toirmeasg  pòsaidh,  agus 
ag  iarraidh  bidheanna  a  sheach- 
nadh,  a  chruthaich  Dia  chum  an 
gabhail  maille  ri  breith-buidh- 
eachais  leosan  a  ta  creidsinn, 
agus  aig  am  bheil  eòlas  na  f  ìrinn. 

4  Oir  is  maith  gach  ni  a  chruth- 
aich  Dia,  agus  cha  'n  ion  ni  sam 
bith  a  dhiùltadh,  a  ghabhar  le 
breitk-buidheachais : 

5  Oir  a  ta  e  air  a  naomhachadh 
le  focal  Dè  agus  le  h-ùrnuigh. 

6  Ma  chuireas  tu  na  nithe  so 
an  cuimhne  do  na  bràithribh, 
bithidh  tu  a'  d'  dheadh  mhinisteir 
do  losa  •Criosd,  air  t'  altrum  suas 
ann  am  briathraibh  a'  chreidinìh, 
agus  an  deadh  tlieagaisg,  air  an 
do  ghabh  thu  eòlas^ : 

7  Ach  diùlt  sgeulachda  mi- 
dhiadhaidh  shean  bhan,  agus 
cleachd  thu  fèin  chum  diadh- 
achd. 

8  Oir  a  ta  an  cleachda  corp- 
orra  tarbhach  chum  beag  nithe  ; 
ach  a  ta  'n  diadhachd  tarbhach 
chum  nan  uile  nithe,  aig  am 
bheil  gealladh  na  beatha  a  ta 
làthair,  agus  a  clmm  teachd. 

9  Is  ràdh  fìrinneach  so,  agus 
is  airidh  e  air  gach  aon  chor  air 
gabliail  ris. 

10  Oir  is  ann  uime  so  a  ta 
sinn  an  dà  chuid  ri  saothair, 
agus   a'  fulang    maslaidh,  do 

*  A'  /althairt  ìihreug  ann  an  ceilg. 
air  un  d'rùiuiq  thu. 

2  D 

bhrìgh  gu  bheil  dòchas*  againn 
san  Dia  bheò,  neach  a  's  e 
Slànuighear  nan  uile  dhaoine, 
gu  h-àraidh  nan  creideach, 

11  Aithn  agus  teagaisg  na 
nithe  so. 

12  Na  dèanadh  duine  sam  bith 
tarcuis  air  t'  òige  ;  ach  bì  thusa 
a'  d'  eisempleir^  do  na  creidich, 
ann  am  focal,  ann  an  caithe- 
beatha,  ann  an  gràdh,  ann  an 
spiorad,  ann  an  creidimh,  ann 
am  fìor-ghloine. 

13  Gus  an  tig  mi,  thoir  an  aire 
do  leughaireachd,  do  earail,  do 
theagasg. 

14  Na  dearmad  an  tiodhlac  a 
ta  annad,  a  thugadh  dhuit  tre 
fhàidheadaireachd,maille  ri  leag- 
adh  làmh  na  seanaireachd  ort. 

15  Smuainich'  air  na  nithibh 
sin  ;  thoir  thu  fèin  gu  tur  dhoibh, 
chum  gu  'm  bì  do  theachd  air  d' 
aghaidh  follaiseach  do  na  h-uile. 

16  Thoir  aire  dhuit  fèin,  agus 
do  d'  theagasg ;  buanaich  annta : 
oir,  le  so  a  dhèanamh,  saoraidh 
tu  araon  thu  fèin,  agus  iadsan  a 
tha  'g  èisdeachd  riut. 

CAIB.  V. 

1  Riaghailtian  a's  còir  aìeantuinn  ann  an 
cronachadh,  8  Mu  hìianbrachaibh.  17  Mu 
sheaìiairibh.  23  Comhaìrle  do  Thinioteus 
mu  thmchioll  a  aklàinte,  Sjc. 

"VTA  garg-chronaich  seanair, 
--^  ach  cuir  impidh  air  mar 
athair,  aqus  air  na  h-òig-f  hir  mar 
bhràithribh ; 

2  Na  mnài  aosda  mar  mhàitli- 
richibh,  na  mnài  òga  mar 
pheathraichibh,  maille  ris  an 
uiie  fhior-ghloine. 

S  Thoir  urram  do  bhantrach- 


carbsa. 


^  shamhlarhas. 

^  Gabh  cùram  do. 


aibh  a  tha  'nam  bantrachaibh  da 
rìreadh. 

4  Ach  ma  tha  bantrach  air 
bith  aig  am  bheil  clann  no  ogh- 
achan,  fòghlumadh  iad  air  tùs 
bhi  dleasdanach  'nan  tighibh 
fèin,  agus  ath-dhìol  a  thoirt  d'  am 
pàrantaibh :  oir  a  ta  so  maith 
agus  taitneach  am  fianuis  Dè. 

5  A  nis  cuiridh  ise  a  ta  'na 
bantraich  da  rìreadh,  agus  air  a 
fàgail  'na  h-aonar,  a  dòchas  ann 
an  Dia,  agus  buanaichidh  i  a  là 
agus  a  dli'  oidhche  ann  an  ath- 
chuingibh,  agus  ann  an  ùrnuigh- 
ibh. 

6  Ach  ise  a  tha  caitheadh  a 
beatha  am  macnus^,  air  dh'  i  bhi 
beò,  tha  i  marbh. 

7  Uime  sin  àithn  na  nithe  so 
dhoibh,  chum  gu  'm  bì  iad  neo- 
lochdach. 

8  Ach  mur  dèan  duine  solar 
air  son  a  chuideachd  fèin,  agus 
gu  h-àraidh  air  son  muinntir  a 
theaghlaich,  dh'àicheadh  e'  n 
creidimh,  agus  is  mìosa  e  na 
ana-creideach. 

9  Na  gabhar  bantrach  san 
àireamh  a  bhios  fuidh  thrì  fich- 
ead  bliadhna  dh'  aois,  a  bha  'na 
mnaoi  aoin  duine, 

10  Air  am  bheil  teisteas'  a 
thaobh  dheadh  oibre  ;  ma  dh'  oil 
i"  clann,  ma  thug  i  aoidheachd 
uaipe,  ma  dh'ionnlaid  i  cosa  nan 
naomh,  ma  dh'  fhòir  i  air  luchd- 
àmhghair,  ma  lean  i  gu  dìchioU- 
ach  gacli  deadh  obair. 

11  Ach  diùlt  na  bantrachan 
òga :  oir  an  uair  a  dh'  f  hàsas  iad 
mear  an  aghaidh  Chrìosd,  is 
miann  leo  pòsadh ; 


gu  sòghail. 


^Jianuis. 


'  thog  i  suas. 

12  Muinntir  a  ta  fuidh  dhìt- 
eadh,  a  chionn  gu  'n  do  thrèig 
iad  an  ceud  clireidimh. 

13  Agus  os  bàrr,  fòghkimaidh 
iad  bhi  dìomhanach,  a'  dol  mu  'n 
cuairt  0  thigh  gu  tigh ;  agus 
cha  'n  e  mhàin  dìomhanach,  ach 
mar  an  ceudna  gabhannach,  agus 
a'  gabhail  gnotlmicli  ris  na  nith- 
ibh  nach  buin  doibh,  a  labhairt 
nitlie  nach  bu  chòir  dhoibh. 

14  Is  àill  leam  uime  sin  na 
mnài  òga  a  phòsadh,iad  a  bhreith 
cloinne,  a  stiùradh  an  tighe,  agus 
gun  chion-fàth  air  bith  a  thoirt 
do  'n  eas-caraid  labhairt  gu  toi- 
bheumach. 

15  Oir  a  ta  cuid  a  cheana  air 
dol  a  thaobh  an  dèigh  Shàtain. 

16  Ma  tha  aig  creideacli  no 
aig  ban-clireideach  bantrachan, 
fòireadh  iad  orra,  agus  na  biodh 
an  trom  air  an  eaglais ;  chum  gu 
'n  dèan  i  cabhair  orra-san  a  tha 
'nam  bantrachaibh  da  rìreadli. 

17  Measar  gur  airidh  na  sean- 
airean  a  riaghlas  gu  maitli  air 
urram  dùbailte,  gu  h-àraidh 
iadsan  a  tha  saoithreacliadh  san 
fhocal  agus  ann  an  teagasg. 

18  Oir  a  ta  an  sgriobtuir  ag 
ràdh,  Na  ceangail  beul  an  daimh 
a  tha  saltairt  ^  an  arbhair  :  agus, 
Is  airidh^  an  t-oibriche  air  a 
thuarasdaL 

19  Na  gabh  casaid  an  aghaidh 
seanair,  ach  le  dithis  no  triuir 
do  fhianuisibh. 

20  ladsan  a  tha  peacachadh 
cronaich  an  làthair  nan  uile, 
chum  gu  'n  gabh  càcli  eagal  mar 
an  ceudna. 

21  Tha  mi  a'  sparradh  ort  am 

'  bualadh.  -fiù. 

fianuis  Dè,  agus  an  Tighearna 
losa  Criosd,  agus  nan  aingeal 
taghta,  gu  'n  coimhid  ^  thu  na 
nithe  so,  gun  aon  a  chur  roimh 
neacli  eile,  gun  ni  air  bith  a 
dhèanamh  le  claon-bhreth. 

22  Na  leag  do  làmha  gu  h-ob- 
ann  air  duine  sam  bith,  agus 
na  biodh  comhpàirt  agad  do 
pheacaibh  dhaoine  eile :  coimhid 
thu  fèin  glan. 

23  Na  h-òl  uisge  ni  's  mò,  ach 
cleachd  beagan  fìona  air  son  do 
ghoile,  agur>  t'  anmhuinneachd 
mhinic. 

24  Tha  peacanna  cuiddo  dliaoin- 
ibh  follaiseach  roimh-làimh,  a' 
dol  rompa  chum  breitheanais ; 
agus  tlia  peacanna  dliream  àraidh 
'gan  leantuinn. 

25  Mar  an  ceudna  tha  deadh 
oibre  cuid  follaiseach  roimh- 
làimh  ;  agus  na  h-oihre  a  ta  air 
ghleus  eile,  cha  'n  f  heudar  am 
folach. 

CAIB.  VI. 

1  Mu  dhleasdanas  sheirbhiseach  :  3  Cha  chòtr 
comunn  hhi  a.gainn  ri  droch  luchd-teaguisrj. 
6  Is  buanna£hd  mhòr  an  diadkachd.  10  'Se 
gaol  anairgifl  freumh  gach  uilc.  11  Ciod  is 
còir  do  Thimoteus  a  sheachnadh,  agus  a 
leantuinn ;  17  agus  ciod  tnu'n  còir  dha 
rabhadh  a  thoirt  do  'n  dream  a  ta  saoiljliir. 

MEASADH  a'  mheud  's  a  ta 
fuidli  'n  chuing  'nan  seirbh- 
isich,  gur  airidli  am  maighstirean 
fèin  air  an  uile  urram  ;  chum 
nach  faigh  ainm  Dhè,  agus  a 
theagasg  toiblieum. 

2  Agus  iadsun  aig  am  bheil 
maighstirean  creideach,  na  dèaii- 
adh  iad  tarcuis  orra,  air  son  gur 
bràithrean  iai :  ach  gu  ma  feàrr 
leo  seirbhis  £  dhèanamh  dhoibh, 

ghlèidh. 

do  bhrigh  gu  bheil  iad  creideach 
agus  ionmhuinn,  'nan  luchd- 
comhpàirt  do  thiodhlac  a  ghràis. 
Na  nithe  so  teagaisg  agus  ear- 
ailich. 

3  Ma  bheir  aon  neach  atharr- 
achadh  teagaisg  uaith,  agus  nach 
aontaich  e  do  bhriatliraibh  fall- 
ain,  eadhon  do  bhriathraibh  ar 
Tighearna  losa  Crìosd,  agus  do  'n 
teagasg,  a  ta  rèir  na  diadhachd : 

4  Tha  e  uaibhreach,  gun  eòlas 
aige  air  ni  sam  bith,  ach  e  as  a 
chèill  mu  thimchioll  cheisdean, 
agus  bhriathar-chonnsachadh^, 
o  'n  tig  farmad,  comh-stri,  ana- 
cainnt,  droch  amharusan, 

5  Fiar-dheasboireaclid  dhaoine 
aig  am  bheil  inntinn  thruaillidh, 
agus  as  eugmhais  na  flrinn,  a' 
meas  gur  buannachd^  an  diadh- 
achd :  dealaich  ri  an  leithidibh 
sin. 

6  Ach  is  buannachd  mhòr  an 
diadhachd  maille  ri  toileachas- 
inntinn. 

7  Oir  cha  d'  thug  sinn  ni  air 
bith  leinn  do  'n  t-saoghal  so,  ag- 
us  is  soilleir  nach  urrainn  sinn  ni 
sam  bith  thoirt  as. 

8  Uime  sin  air  dhuinn  biadh 
agus  eudach  a  bhi  againn,  bith- 
eamaid  toilichte  leo  sin. 

9  Ach  an  dream  le  'n  àill  bhi 
beartach,  tuitidh  iad  ann  am 
buaireadh,  agus  ann  an  ribe,  ag- 
us  ann  an  iomadh  ana-miann  am- 
aideach  agus  ciurraiP,  a  bhàthas 
daoine  ann  am  milleadh  agus  ann 
an  sgrios. 

10  Oir  is  e  gaol  an  airgid 
freumh  gach  uilc  :  ni  am  feadh  a 


mhiannaich  dream  àraidh,  chaidh 
iad  air  seacharan  o  'n  chreidimh. 
agus  throimh-lot  siad  iad  fèin  le 
iomadh  cràdh. 

11  Ach  thusa,  O  òglaich  Dhè, 
teich  o  na  nithibh  sin  :  agus  lean 
fìreantachd,  diadhachd,  creid- 
imh,  gràdh,  foighidin,  ceann- 
sachd. 

12  Còmhraig  deadh  chòmhrag^ 
a'  chreidimh,  gabh  greim  do  'n 
bheatha  mhaireannaich,  chum 
mar  an  ceudna  an  do  ghairm- 
eadh  thu,  agus  dh'  aidich  thu 
deadh  aidmheil  an  làthair  mhòr- 
an  fhianuisean. 

13  Tha  mi  a'  sparradh  ort  ann 
am  jRanuis  Dè,  a  bheothaicheas 
na  h-uile  nithe,  agus  am  fianuis 
losa  Crìosd,  a  rinn  fianuis  air 
deadh  aidmheil  an  làthair  Phont- 
iuis  Philait ; 

14  Thu  choimhead  na  h-àithne 
so  gun  smal,  gun  lochd,  gu  teachd 
ar  Tighearna  losa  Crìosd  : 

15  Ni,  'na  àmaibh  fèin,  a  dh'- 
fhoillsicheas  an  tì  a  ta  beann- 
aichte,  agus  a  mhàin  cumhachd- 
ach,  Rìgh  nan  rìgh  agus  Tigh- 
earna  nan  tighearna ; 

16  Neach  'na  aonar  aig  am 
bheil  neo-bhàsmhorachd,  a  ta  'na 
chòmhnuidh  san  t-solus  dh'- 
ionnsuidh  nach  feudar  teachd; 
neach    nach    faca  duine  sam 

I  bith,  agus  nach  mò  dh'fheudas 
:  e  f  haicinn :  dhasan  gu  robh  ur- 

ram  agus  cumhachd  sìorruidh. 

Amen. 

17  Thoir  àithne  do  na  daoinibh 
a  ta  saoibhir  san  t-saoghal  so, 
gun  iad  a  bhi  àrd-inntinneach, 


'  strì  mn  fhodaibh. 
^  tairhhe. 

^  diùbhalach,  (ìosgainneach,  dochannach. 
^  cuir  deadh  chath. 

agus  gun  dòchas  a  chur  ann  an 
saoibhreas  neo-chinnteach,  ach 
anns  an  Dia  bheò,  a  tha  toirt 
duinn  nan  uile  nithe  gu  saoibhir 
r'  am  niealtuinn : 

18  lad  a  dhèanamh  maith,  iad 
a  bhi  saoibhir  ann  an  deadh 
oibribh,  ealamh  gu  roinn',  comh- 
pàirteach ; 

19  A'  tasgaidh  suas  doibh  fèin 
deadh  bhunait  fa  chomhair  an 
àm  ri  teachd,  chum  gu'n  dèan 

*  easguidh  a  thoirt  an  cuid  uatha. 


iad  greim  air  a'  bheatha  mhair- 
eannaich. 

20  O  Thimoteuis,  coimhid  an 
ni  sin  a  dh'earbhadh  riut, 
a'  seachnadh  faoin-chòmhraidh 
mhì-naomha,  agus  comh-chog- 
adh  eòlais  d'  an  toirear^  gu  breug- 
ach  an  t-ainm  sin^ 

21  Ni  air  bhi  do  dhream  àraidh 
ag  aidmheil,  chaidh  iad  air 
seacharan  thaobh  a'  chreidimh. 
Gràs  gu  rohh  maille  riut.  Amen. 


^  tiubhrar. 


i.c.  ainm  eòlais. 


DARA  LITIR  AN  ABSTOIL  PHOIL 
CHUM  THIMOTEUIS. 


CAIB.  I. 

1  Gràdh  Phòil  do  Thimoteus :  5  an  creidimh 
trèibhdhireach  a  bha  ann  an  Timoteus  fein, 
agus  'na  mhàthair  agus  'na  shean-mhàthair. 
6  Chuir  e  impidh  air  tiodhlac  Dhe  a  bha 
ann  a  dhùsgadh  suas,  8  e  bhi  seasmhach 
agus  foighidneach  fo  gheur-leanmhuinn, 
13  agus  e  a  bhtianachadh  ann  am  foirceadal 
agus  ann  aiìi  fìrinn  an  teagaisg  a  dhfhògh- 
luim  e  uaith-san,  S^c. 

POL  abstol  losa  Criosd  tre 
thoil  Dè,  a  rèir  geallaidh  na 
beatha,  a  tha  ann  an  losa  Crìosd. 

2  Gu  Timoteus  ììio  mhac  gràdh- 
ach :  Gràs,  tròcair,  agus  sìth  *  o 
Dhia  an  t-Athair,  agus  o  losa 
Crìosd  ar  Tighearn. 

3  Tha  mi.  toirt  buidheachais 
do  Dhia,  do  'm  bheil  mi  a'  dèan- 
amh  seirbhis  o  tn  shinnsiribh  le 
coguis  ghloin,  gu  bheil  agam 
cuimhne  ortsa  a  ghnàth,  a  là 
agus  a  dh'  oidhche,  ann  am 
ùrnuighibh ; 

4  Air  dhomh  bhi  ro-thogarr- 


swthchaint. 

ach  air  thusa  f  liaicinn,  a'  cuimh- 
neachadh  do  dheur,  chum  gu  'm 
bi  mi  air  mo  honadh  le  gàird- 
eachas ; 

5  'Nuair  a  chuimhnicheas  mi 
an  creidimh  neo-chealgach  a  tha 
annad-sa,  a  chòmhnuich  air  tùs 
a'  d'  shean-mhàthair  Lois,  agus 
a'  d'  mhàthair  Eunice  :  agus  is 
deimhin  leam  a  tha  annad-sa  mar 
an  ceudna. 

6  Air  an  aobhar  so  tha  mi  cur 
an  cuimhne  dhuit,  thu  dh'  ath- 
bheothachadh  tiodhlaic'  Dhè,  a 
tha  annad  tre  chur  mo  làmh-sa 
ort. 

7  Oir  cha  d'  thug  Dia  dhuinne 
spiorad  na  geilt ;  ach  sjnorad  a' 
chumhachd,  agus  a'  ghràidh, 
agus  na  h-inntinn  fhallain. 

8  Uime  sin  na  gabh-sa  nàire 
do  fhianuis  ar  Tighearna,  no 
dhiom-sa  a  phrìosanach  :  ach 
biodh  do  cliuid  agad  do  àmh- 

ghar  an  t-soisgeil,  a  rèir  cumh- 
achd  Dhè ; 

9  A  shaor '  sinne  agus  a  ghairm 
sinn  le  gairm  naomh,  cha  'n  ann 
a  rèir  ar  n-oibre,  ach  a  rèir  a 
rùin  fèin,  agus  a  ghràis  a  thug- 
adh  dhuinne  ann  an  losa  Crìosd, 
roimh  thoiseach  an  t-saoghail ; 

10  Ach  a  dh'fhoillsicheadh  a 
nis  troimh  theaclid  ar  Slànuighir 
losa  Crìosd,  a  chuir  as  do  'n 
bhàs,  agus  a  thug  beatha  agus 
neo  lahàsmhorachd  chum  soluis, 
tre  an  t-soisgeul ; 

11  Chum  an  d'  òrduicheadh 
mise  a'  m'  shearmonaiche,  agus 
a'  m'  abstol,  agus  a'  m'  f  hear- 
teagaisg  nan  Cinneach  : 

12  An  t-aobhar  air  son  am 
bheil  mi  mar  an  ceudna  a'  fulang 
nan  nithe  so:  gidheadh  cha'n'eil 
nàire  orm  :  oir  a  ta  f  hios  agam 
co  ann  a  chreid  mi,  agus  is 
dearbh  leam  gu  bheil  e-san  com- 
asach  air  an  ni  sin  a  dh'  earb  mi 
ris  a  choimhead  fa  chomliair  an 
là  sin. 

13  Cum  gu  daingean  samli- 
ladh  fìrinneach  nam  briathar 
fallain,  a  chuala  tu  uam-;sa,  ann 
an  creidimh  agus  ann  an  gràdh 
a  ta  ann  an  losa  Qrìosd. 

14  Coimhid  an  taisgeach  maith 
sin  a  cfh'earbadh  riut,  tre  an 
Spiorad  naomh,  a  tha  chòmh- 
nuidh  annainn. 

15  Tha  fhios  so  agad,  gu  'n 
do  phill  iadsan  uile  a  tha  san 
Asia  uam-sa ;  d'  am  blieil  Phi- 
gellus  agus  Hermogenes. 

16  Gu  'n  tugadh  an  Tighearn 
tròcair  do  theaghlach  Onesiph- 
oruis ;   oir  is  minic  a  thug  e 

'  thèaruinn. 

sòlas  dhomh-sa,  agus  cha  do 
ghabh  e  nàire  do  m'  shlabhraidh. 

17  Ach  an  uair  a  bha  e  san 
Ròimh  dh'iarr  e  mach  mi  gu 
dìchiollach,  agus  fhuair  e  mi. 

18  Gu  deònaicheadh  an  Tigh- 
earn  dhasan  gu  'm  faigh  e  tròc- 
air  o  'n  Tighearn  san  là  sin : 
agus  a  ta  sàr-fhios  agad,  cia  lìon 
nithe  anns  an  d'  rinn  e  fritheal- 
adh  dhomh-sa  ann  an  Ephesus. 

CAIB.  II. 

1  Chuir  Pòl  impìdh  air  Thnoteus  a  ris  a  hhi 
seasnihach  agus  huan-mhaireannach,  agns 
dleasdanas  fzor-òglaich  an  Tighearna  chur 
an  gntomh,  leis  an  fhocal  a  roinn  gu  ceart, 
agus  faoin-chainnt  nihì-dhiadhaidh  a  sheach- 
nadh.    17  Mu  Himeneus  agus  Philetus. 

19  Tha  hunait  an  Tighearna  .cinnteach. 
22  Cionnus  is  còir  do  sheirbhiseach  an 
Tighcarn  e  fèin  a  ghiàlain. 

UIME  sin  bi         mhic,  làidir 
anns  a'  ghràs  a  ta  ann  an 
losa  Criosd. 

2  Agus  na  nithe  a  chuala  tu 
uam-sa  am  measg  mhòran  f hian- 
uisean,  earb  thusa  na  nithe  sin 
fèin  ri  daoinibh  fìrinneach,  a 
bhios  iomchuidh  gu  daoine  eile 
a  theagasg  mar  an  ceudna. 

3  Fuiling  thusa  uime  sin 
cruaidh-chas,mar  dheadh  shaigh- 
dear  losa  Crìosd. 

4  Cha  dèan  neach  sam  bith  a 
leanas  an  cogadh  e  fèin  a  rib- 
eadh^  ann  an  gnothuichibh  na 
beatha  so :  chum  gu  'n  toilich 
e  an  tì  a  thagh  e  gu  bhi  'na 
shaighdear. 

5  Agus  mar  an  ceudna  ged  ni 
fear  air  bith  spàirn,  cha  chrùnar 
e  mur  dèan  e  spàirn'  gu  dligh- 
each. 

6  Is  còir  do'n  treabhaiche  a 

^  a  chur  an  sàs.      •*  gleachda,  strì. 

sliaoithricheas  air  tùs,  comh- 
roinn  f haotainn  do  'n  toradh. 

7  Smuainich  air  na  nithibh  a 
ta  mi  ag  ràdh  ;  agas  gu  tugadh 
an  Tighearna  dhuit  tuigse  anns 
na  h-uile  nithibh. 

8  Cuimhnich  gu  'n  do  thog- 
adh  0  na  marbhaibh  losa  Crìosd, 
do  shìol  Dhaibhidh,  a  rèir  mo 
shoisgeil-sa ; 

9  Air  son  am  bheil  mise  a' 
fulang  mar  fhear  droch-bheirt, 
eadhon  gu  geimhlibh  ;  ach  cha'n 
'eil  focal  Dè  ceangailte. 

10  Uime  sin  tha  mi  ag  iom- 
char  nan  uile  nithe  ,  air  son 
nan  daoine  taghta,  chum  gu  'm 
faigh  iadsan  mar  an  ceudna  an 
t-slàinte  a  tha  ann  an  losa  Crìosd, 
maille  ri  glòir  shìorruidh. 

\\  Is  ràdh  fìor  so,  Ma  bhàs- 
aicheas  sinn  maille  ris,  gu  'm  bì 
sinn  beò  mar  an  ceudna  maille 
ris : 

12  Ma  dh'f  huilgeas  sinn,  rìgh- 
ichidh  sinn  mar  an  ceudna  maiUe 
ris :  ma  dh'àicheadhas  sinn  e, 
àicheadhaidh  e-san  sinne  mar  an 
ceudna. 

13  Mur  creid  sinne^,  gidheadh 
tha  e-san  a'  fantuinn  fìrinneach  ; 
cha  'n  'eil  e  'n  comas  da  e  fèin 
àicheadh. 

14  Cuir  na  nithe  sin  an 
cuimhne  dhoibh,  a'  cur  sparraidh 
orra  am  fianuis  an  Tigliearna, 
gun  iad  a  bhi  connsachadh  mu 
f  hoclaibh  anns  nach  'eil  tairbhe 
sam  bith,  ach  a  thilgeas  bun  os 
ceann  an  luchd-èisdeachd. 

15  Dèan  dìchioll  air  thu  fèin 
a  nochdadh  dearbhta  do  Dhia, 
a'd'  shaothraiche,  nach  ruig  a 

'  Ged  nach'eil  sinne  fìrinneach. 

leas  nàire  a  ghabhail,  a'  roinn 
focail  na  fìrinn  gu  ceart. 

16  Ach  seachainn  faoin-chainnt 
mhi-naomha;  oir  thèid  iad  air 
aghaidh  chum  an  tuilleadh  mi- 
dhiadhachd. 

17  Agus  ithidh  am  focal  mar 
chnàmhuinn ;  d"  am  bheil  Himen- 
eus  agus  Philetus ; 

18  Muinntir  thaobh  na  fìrinn 
a  chaidh  air  seacharan,  ag  ràdh 
gu  'n  deachaidh  an  aiseirigh 
cheana  seach ;  agus  a  ta  tilg- 
eadh  creidimh  dream  àraidh  bun 
os  ceann. 

19  Gidheadh,  a  ta  bunait  Dhè 
a'  seasamh  daingean,  aig  am 
bheil  an  seula  so  Is  aithne  do'n 
Tighearn  an  dream  sin  a's  leis. 
Agus,  Gach  neach  a  tha  'g  ainm- 
eachadh  ainm  Chrìosd,  trèig- 
eadh  e  eucoir. 

20  Acii  ann  an  tigh  mòr  clia  'n 
e  mhàin  gu  bheil  soithicliean 
òir,  agus  airgid,  ach  mar  an 
ceudna  soithiche  fiodlia,  agus 
creadlia' ;  agus  cuid  diubh  clium 
urraim,  agus  cuid  eile  chum  eas- 
urraim. 

21  Uime  sìn  ma  ghlanas  neach 
e  fèin  uatha  so,  bitliidh  e  'na 
shoitheach  chum  urraim,  air  a 
naomliachadh,  agus  iomcliuidh 
chum  fèim  a'  mhaighstir,  deas 
chum  gach  uile  dheadh  oibre. 

22  Teich  uime  sin  o  ana-miann- 
aibh  na  h-òige  :  ach  lean  f  ìreant- 
achd,  creidimh,  gràdh,  sìth, 
maille  riu-san  a  ta  gairm  air  an 
Tighearn  o  chridhe  glan. 

23  Ach  seachainn  ceisdean 
amaideach  agus  neo-fhògh- 
luimte,   air   dhuit  fios   a  bhi 

'  sgrìohhadh.  •*  criadha. 

agad  gu  'n  tog  iad  connsaicliean\ 

24  Agus  clia  'n  fheud  òglach 
an  Tighearn  bhi  conspoideach ; 
ach  ciuin  ris  na  h-uile  dhaoinibh, 
ealamh  chum  teagaisg,  foighid- 
neach, 

25  Ann  an  ceannsachd  a'  teag- 
asg  na  dream  a  sheasas  'na  agh- 
aidh  ;  dh'f  heuchainn  an  toir  Dia 
uair  air  bith  aithreachas  dhoibh, 
chum  aidmheil  na  fìrinn. 

26  Agus  air  mosgladh  dhoibh 
gu  'n  tèid  iad  as  o  ribe  an  diabh- 
uil,  aig  am  bheil  iad  air  am  beò- 
ghlacadh  chum  a  thoile.  * 

CAIB.  III. 

1  Thug  Pòlrabhadh  do  Tìiimoteus  mu  thim- 
chioll  nan  amanna  ri  teachd ;  6  dh'innis  e 
cò  iad  naimhde  na  fìiinn;  10  chuir  e 
'eìsempleir  fein  roimhe,  16  agus  nihol  e  na 
sgriohtuire  naomha. 

ACH  biodh  fhios  so  agad, 
gu  'n  tig  anns  na  làithibh 
deireannach^  aimsire  cunnartach. 

2  Oir  bithidh  daoine  fèin- 
spèiseil,  sanntach,  ràiteachail, 
uaibhreach,  toibheumach,  eas- 
ùmhal  do  phàrantaibh,  mì- 
thaingeil,  mì-naomha, 

3  Gun  ghràdh  nàdurra,  'nan 
luchd  brisidh  coimhcheangail, 
tuaileasach,  neo  -  gheamnuidh, 
borb,  gun  ghaol  do  'n  mhaith, 

4  Fealltach,  ceann-laidir,  àrd- 
anach,  aig  am  bheil  bàrr  gràidh 
do  shàimh  na  ta  aca  do  Dhia  ; 

5  Aig  am  bheil  coslas  diadh- 
achd,  ach  a  ta  'g  àicheadh  a 
cumhachd :  o  'n  leithidibh  sin 
tionndadh-sa^  air  falbh. 

6  Oir  is  ann  diubh  so  a  ta  'n 
dream  sin  a  dh'èalaidheas"  a  stigh 
do  thighibh,  agus  a  bheir  leo  am 

'  tuasaidean.    ^  làithibh  ri  teachd.    ^  pill-sa. 

braighdeanas  mnài  shuarach  air 
an  uallachadh  le  peacaibh,  air  an 
iomain  le  iomadh  gnè  ana-mianna, 

7  A'  sìr-fhòghlum,  agus  gun 
chomas  doibh  gu  bràth  teachd 
chum  eòlais  na  fìrinn. 

8  Agus  mar  a  chuir  lannes 
agus  lambres  an  aghaidh  Mhaois, 
mar  sin  tha  iadsan  a'  cur  an 
aghaidh  na  flrinn  :  daoine  aig 
am  bheil  inntinn  thruaillidh,  gun 
tuigse  thaobh  a'  chreidimh. 

9  Ach  cha  tèid  iad  ni  's  faide 
air  an  aghaidh  :  oir  bithidh  am 
mì-chiall  follaiseach  do  na  h-uile 
dhaoinibh,  mar  a  bha  am  mì- 
chiall-san  mar  an  ceudna. 

10  Ach  a  ta  làn-f  hios  agad  air 
mo  theagasg-sa,  mo  ghnè  beatha, 
mo  rùn,  mo  chreidimh,  m'  fhad- 
f  hulangas,  mo  sheirc^,  m'  f  hoigh- 
idin, 

11  Mo  gheur-leanmhuinnibh  m' 
fhulangais  a  thàinig  orm  ann 
an  Antioch,  ann  an  Iconium, 
ann  an  Listra  ;  ciod  e  meud  nan 
geur-leanmhuinn  a  ghiùlain  mi : 
ach  asda  uile  shaor  an  Tighearn 
mi. 

12  Seadh,  fuilgidh  iadsan  uile 
leis  an  àill  am  beatha  a  chaith- 
eadh  gu  diadhaidh  ann  an  losa 
Crìosd,  geur-leanmhuinn. 

13  Ach  fàsaidh  droch  dhaoine 
agus  mealltairean  ni  's  miosa 
agus  ni  's  miosa,  a'  mealladh,  ag- 
us  air  am  mealladh. 

14  Ach  buanaich  thusa  anns 
na  nithibh  a  dh'fhòghluim  thu, 
agus  air  an  d'  rinneadh  thu 
dearbh-fhiosrach",  air  dhuit  fios 
a  bhi  agad  cia  uaith  a  dh'f  hògh- 
luim  thu  iad  ; 

*  ghoideas.     '  ghrddh.       a  dh'eurhaàh  riut. 

15  Agus  0  bha  thu  a'  d'  lean- 
abh  gu  'm  b'  aithne  dhuit  na 
sgriobtuire  naomha,  a  tha  com- 
asach  air  do  dhèanamh  glic 
chum  slàinte,  tre  'n  chreidimh  a 
ta  ann  an  losa  Crìosd. 

IG  Tha  an  sgriobtuir  uile  air 
a  dheachdadh  le  Spiorad  Dè, 
agus  tha  e  tarbhach  chum  teag- 
aisg,  chum  spreige,  chum  leas- 
achaidh,  chum  oilein  ann  am 
fìreantachd : 

1 7  Chum  gu  'm  bì  òglach  Dhè 
coimhlionta,  làn  deas  chum  gach 
uile  dheadh  oibre. 

CAIB.  IV. 

1  Chuir  Pùl  irnpidh  air  Timoteus  a  dhleasd- 
anas  a  dht-anamh  leis  an  uile  chàram  agiis 
dhwhioll ;  6  thug  e  cinnte  dha  gu  bheil  a 
bhàs  fein  am  fagus  ;  9  is  cdll  leis  e  thcachd 
gu  grad  d'  a  ionnsuidh,  agus  Marcus  a 
thoirt  kis,  agus  nithe  àraidh  eile  mu'n  do 
sgrtobh  e  d'  a  ionnsuidh  ;  14  thug  e  rabh- 
adh  dha  bhi  air  fhaicill  o  Alecsander  an 
ceard-umha,  S;c. 

THA  mi  a'  sparradh  ort  uime 
sin  am  fianuis  Dè,  agus  an 
Tighearna  losa  Crìosd,  a  bheir 
breth  air  na  beothaibh  agus  air 
na  marbhaibh,  aig  a  theachd 
dealrach,  agus  ann  a  rìoghachd  : 

2  Searmonaich  am  focal,  bì 
dùrachdach  ann  an  àm  agus  ann 
an  an-àm ;  spreig',  cronaich,  ear- 
ailich  leis  an  uile  f  had-f  hulangas 
agus  theagasg. 

3  Oir  thig  an  t-àm  anns  nach 
bì  fulang  aca  air  teagasg  fallain  : 
acli  air  do  cliluasaibh  tachasach 
bhi  aca,  carnaidh  iad  suas  dhoibh 
fèin  hichd-teagaisg  a  rèir  an  ana- 
mianna ; 

4  Agus  tionndaidh  iad  an 
cluasan  o  'n  f  hìrinn,  agus  iomp- 

'  tagair,  dearbh.       •  thoir  làn  dearbhadh  air. 
^  mo  choimhliong,  mo  reis. 

aichear  iad  chum  sgeulachda 
faoine. 

5  Ach  dèan  thusa  faire  anns 
na  h-uile  nithibh,  fuilìng  cruaidh- 
chas,  dèan  obair  soisgeulaiche, 
coimhlion^  do  mhinistreileachd. 

6  Oir  tha  mise  nis  gu  bhi  air 
m'  ìobradh,  agus  tha  àm  mo 
shiubhail  am  fagus. 

7  Chòmhraig  mi  an  deadh 
chòmhrag,  chrìochnaich  mi  mo 
thurus'',  ghlèidh  mi  an  creidimh. 

8  O  so  mach  taisgear  fa  m' 
chomhair  crùn  fìreantachd,  a 
bheir  an  Tighearn,  am  breith- 
eamh  cothromach,  dhomh  san  là 
ud  :  agus  cha  'n  ann  dhomh-sa  a 
mhàin,  ach  dhoibh-san  uile  mar 
an  ceudna,  leis  an  ionmhuinn  a 
theachd-san\ 

9  Dèan  do  dhìchioll  air  teachd 
a  m'  ionnsuidh  gu  luath  : 

10  Oir  thrèig  Demas  mi,  air 
dlia  an  saoghal  so  a  ta  làthair  a 
ghràdhachadh,  agus  chaidh  e  do 
Thesalonica ;  Crescens  do  Gha- 
latia,  Titus  do  Dalmatia. 

11  Tha  Lucas'na  aonar  maille 
rium.  Gabh  Marcus  agus  thoir 
leat  e  :  oir  tha  e  feumail  dhomh- 
sa  chum  na  ministreileachd. 

12  Ach  chuir  mi  Tichicus  gu 
h-Ephesus. 

13  An  fhalluing  a  dh'fhàg  mi 
ann  an  Troas  aig  Carpus,  'nuair 
a  thig  thu,  thoir  leat,  agus  na 
leabhraichean,  ach  gu  h-àraidh 
na  meambrana'. 

14  Rinn  Alecsander  an  ceard- 
umha  iomadh  olc  orm  :  gu  tug- 
adh"  an  Tighearn  dha  a  rèir  a 
ghniomhara  : 

^  fhoìllseachadh-san. 

'  parchments.    Sasg-.  *  bìieir. 


TIMOTEUS,  IV. 


15  Bì  thusa  mar  an  ceudna 
aìr  t'  fhaicill  uaith,  oir  chuir  e 
gu  mòr  an  aghaidh  ar  briathar- 
ne. 

16  Aig  mo  cheud  fhreagradh 
cha  robh  aon  neach  leam,  ach 
thrèig  na  h-uile  mi :  nar  agrar 
orra  e. 

17  Gidheadh,  sheas  an  Tigh- 
earn  làimh  rium,  agus  neartaich 
e  mi ;  chum  triom-sa  gu  'm  biodh 
an  searmonachadh  air  a  làn- 
f  hoillseachadh',  agus  gu  'n  cluinn- 
eadh  na  Cinnich  uile  e:  agus 
shaoradh  mi  à  beul  an  leòmhain. 

18  Agus  saoraidh  an  Tighearn 
mi  o  gach  uile  dhroch  obair, 
agus  glèidhidh  e  mi  chum  a 


rìoghachd  nèamhaidh  fèin :  dha- 
san  gu  robh  glòir  gu  saoghal  nan 
saoghal.  Amen. 

19  Cuir  fàilte  air  Prisca,  agus 
air  Acuila,  agus  air  teaghlach 
Onesiphoruis. 

20  Dh'fhan  Erastus  ann  an 
Corintus :  ach  dh'fhàg  mi  Tro- 
phimus  gu  tinn  ann  am  Mile- 
tum. 

21  Dèan  dìchioll  air  teachd 
roimh  'n  gheamhradh.  Tha  Eu- 
bulus,  agus  Pudens,  agus  Linus, 
agus  Claudia,  agus  na  bràilh- 
rean  uile  a'  cur  fàilte  ort. 

22  Gu  rohh  an  Tighearn  losa 
Crìosd  maìlle  ri  d'  spiorad. 
Gràs  maille  ribh.  Amen. 


air  a  dhèanamh  aiihnichte,  air  a  choimhlionadh. 


LITIR  AN  ABSTOIL  PHOIL 
CHUM  THITUIS. 


CAIB.  I. 

C'ar  son  a  dh'fliàgadh  Titus  ann  an  Crete. 
6  Ciod  na  huadhanna  is  còir  hhi  orra-san 
a  thaghar  'nam  ministeiribh.  11  Is  ciyin 
beòil  droch  luchd-teagaisg  a  dhruideadh : 
12  ciod  o'  ghnè  dhaoine  a  tha  annta. 

POL  seirbhiseach  Dhè,  agus 
abstol  losa  Crìosd,  a  rèir 
creidimh^  dhaoine  taghta  Dhè, 
agus  aidmheil  na  fìrinn  a  ta  rèir 
diadhachd  : 

2  Ann  an  dòchas  na  beatha 
maireannaich,  a  gheall  Dia,  do 
nach  comasach^  breug  a  dhèan- 
amh,  roimh  chruthachadh  an  t- 
saoghail^ ; 

3  Ach  dh'fhoillsich  e  'fhocal 
fèin,  ann  an  àm  iomchuidh  tre 
shearmonachadh,  a  dh'earbadh 
rium-sa,  a  rèir  àithne  Dhè  ar 


air  son  creidimh. 

^  aithne. 


Slànuighir : 

4  Chum  Thituis  mo  dhearbh 
mhic  fèin  a  rèir  a'  chreidimh 
choitchionn  :  Gràs,  tròcair,  agus 
sìth  o  Dhia  an  t-Athair,  agus 
o  'n  Tighearn  losa  Crìosd  ar 
Slànuighear. 

5  Air  a  shon  so  dh'fhàg  mi 
thu  ann  an  Crete,  chum  gu  'n 
cuireadh  tu  'n  òrdugh  na  nithe 
a  dh'f  hàgadh  gun  dèanamh,  ag- 
us  gu  'n  suidhicheadh  tu  sean- 
airean  anns  gach  baile,  a  rèir 
mar  a  dh'àithn  mise  dhuit. 

6  Ma  tha  neach  sam  bith  neo- 
lochdacL,  'na  dhuine  aoin  mhnà, 
aig  am  bheil  a  chlann  creideach, 
nach  'eil  fuidh  mhì-chliu  thaobh 
ana-caitheimh,  no  eas-ùmhal : 

'  rotmh  amanna  nan  linn. 


TITUS,  1. 11. 


7  Oir  is  còir  do  easbuig  a  bhi 
neo  -  choireacli,  mar  stiiibhard 
Dhè ;  gun  bhi  fèin  thoileil,  no 
feargach,  no  òlmhar,  no  buailt- 
each,  no  cionail  air  buannachd 
neò-ghloin ; 

8  Ach  aoidheil,  dèidheil  air 
daoinibh  maithe,  ciallach,  coth- 
romach,  naomh,  measarra ; 

9  A'  cumail  an  fhocail  f hìor  gu 
daingean  a  rèir  teagaisg,  chum 
gu  'm  bì  e  comasach  le  teagasg 
fallain,  araon  earail  a  thabhairt, 
agus  an  dream  a  sheasas  'na 
aghaidh  a  chur  as  am  barail. 

10  Oir  a  ta  mòran  aim  a  tha 
mì-riaghailteach,  a  labhras  gu 
dìomhain,  agus  a  tha  'nam 
mealltairibh,  gu  h-àraidh  iadsan 
a  tha  do  'n  timchioll-ghearradh  : 

11  Muinntir  a  's  còir  am  beul 
a  dhruideadh,  dream  a  tha  tionn- 
dadh  thighean  iomlan  bun  os 
ceann,  a'  teagasg  nan  nithe  nach 
còir,  air  ghaol  buannachd  shal- 
aich. 

12  Thubhairt  neach  àraidh 
dhiubh  fèin,  eadhon  fàidh  dhiubh 
fèin,  Is  breugairean  a  ghnàth  na 
Cretich,  droch  fniadh-  bheath- 
aichean,  builg  mhall. 

13  Tha  an  fhianuis  so  fìor : 
air  an  aobhar  sin  cronaich*  gu 
geur  iad,  chum  gu  'm  bì  iad  fall- 
ain  sa'  chreidimh  ; 

14  Gun  bhi  toirt  aire  do  f  haoin- 
sgeulachdaibh  lùdhach,  agus  do 
àitheantaibh  dhaoine,  a  thionn- 
daidheas  o  'n  fhìrinn. 

16  Oir  gu  deimhin.  tha  na  h- 
uile  nithe  glan  do  'n  dream  a  ta 
glan  :  ach  dhoibh-san  a  ta  salach, 
agus  mì-chreideach,  cìianeil  aon 

'  spreig.       ^  coimh-fldos,coinsiens.  ^mì- 
ghkusda,  neo-iomchuidh  chumgach  deadh  oibre. 

ni  glan  ;  ach  tha  an  inntinn  agus 
an  coguis^  fèin  air  an  salachadh. 

16  Tha  iad  a'  gabhail  orra 
eòlas  a  bhi  aca  air  Dia ;  ach  ann 
an  oibribh  tha  iad  'ga  àicheadh, 
air  dhoibh  bhi  gràineil,  agus 
eas-iìmhal,  agus  a  thaobh  gach 
deadh  oibre  as  eugmhais  tuigse^. 

CAIB.  IT. 

1  Comhairlean  air  an  iabhairt  do  Thitus 
araon  mu  thimchìoH  a  theagaisg  agus  a 
chaithe-beatha.  9  Mu  dhleasdanas  sheirbh- 
iseach,  agus  mar  an  ceudna  mu  dhleasd- 
anas  nan  uile  Chrìosduidh. 


CH  labhair  thusa  na  nithe 
a  thig  ri  teagasg  fallain : 


2  Eadhon  na  daoine  aosda*  bhi 
aireach,  suidhichte^,  measarra, 
fallain  sa'  chreidimh,  ann  an 
gràdh,  ann  am  foighidin  : 

.3  Mar  an  ceudna  na  mnài 
aosda  hhi  'nan  giùlan  mar  is 
cubhaidh  do  naonahachd,  gun  bhi 
'nan  luchd-tuaileis,  gun  bhi  trom 
air  fìon,  bhi  'nan  luchd-teagaisg 
air  nithibh  maithe ; 

4  Chum  gu  'n  teagaisg  iad  na 
mnài  òga  bhi  ciallach,  gràdhach 
air  am  fearaibh,  gràdhach  air  an 
cloinn, 

5  Bhi  eagnuidh,  geamnuidh, 
fantuinn  aig  an  tigh,  hhi  maith, 
ùmhal  d'  am  fearaibh  chum  nach 
faigh  focal  Dè  mì-chliu. 

6  Cuir  impidh  air  na  daoinibh 
òga  mar  an  ceudna,  iad  bhi  ciall- 
ach. 

7  Anns  na  h-uile  nithibh  'gad 
nochdadh  fèin  ann  ad  eisempleir 
dheadh  oibre  :  ann  an  teagasg 
d  nochdadh  neo-thruaillidheaclid, 
suidheachadh  inntinn,  trèibh- 
dhireis, 

''  na  seanairean. 
^  Jbnnmhor. 


TITUS.  11.  III. 


8  Càinnt  fhallain  nach  fheu- 
dar  a  dhìteadh  ;  chum  gu  'm  bì 
nàire  air  an  neach  a  ta  'nur  n- 
aghaidh,  a  chionn  nach  'eil  droch 
ni  sara  bith  aige  r'  a  labhairt 
umaibh. 

9  Earailich  seirbhisich  bhi 
ùmhal  d'  am  maighstiribh  fèin, 
agus  an  deadh-thoileachadh  anns 
na  h-uile  nithibh :  gun  bhi  a 
labhairt  'nan  aghaidh ; 

10  Gun  bhi  a'  ceileachadh  aon 
ni  d'  an  cuid,  ach  a'  nochdadh 
gach  uile  dheadh  thairisneachd ; 
ehum  gu  'n  dèan  iad  teagasg 
Dhè  ar  Slànuighir  maiseach  anns 
na  h-uile  nithibh. 

11  Oir  dh'f  hoillsicheadh  gràs 
slàinteil  Dhè  do  na  h-uile 
dhaoinibh, 

12  A'  teagasg  dhuinn  gach  mì- 
dhiadhachd  agus  ana  -  mianna 
saoghalta  àicheadh,  agus  ar  bea- 
tha  a  chaitheadh  gu  stuama,  gu 
cothromach,  agus  gu  diadhaidh 
anns  an  t-saoghal  so  làthair; 

13  Air  dhuinn  sùil  a  bhi  againn 
ris  an  dòchas  bheannaichte  sin, 
eadhon^  foillseachadh  glòire  an 
Dè  mhòir,  agus  ar  Slànuighir 
losa  Crìosd : 

14  A  thug  e  fèin  air  ar  son, 
chum  gu  'n  saoradh  e  sinn  o  gach 
aingidheachd,  agus  gu  'n  glanadh 
e  dha  fèin  sluagh  sònruichte, 
eudmhor  mu  dheadh  oibribh. 

15  Na  nithe  so  labhair,  agus 
earailich,  agus  cronaich  leis  an 
uile  ùghdarras.  Na  dèanadh 
duine  sam  bith  tàir  ort. 

CAIB.  III. 

1  Tha  Titus  air  asheòladh  le  Pòl,  araon  mu  | 
thimchioll  nun  nithe  a  bhuineadh  dha  theng- 

'  agus. 

asg,  agus  nach  buineadh ;  10  is  diU  leis  e 
chur  cùl  ri  luchd  saobh-chreidimh  :  12  an 
dèìgh  so,  dh'innis  e  dlia  an  t-àm,  ayus  an 
t-dit  anns  am  b'  àill  leis  e  theachd  d'  a  ionn- 
suidh  ;  agus  niar  sin  chrìochnaich  e. 

CUIR  an  cuimhne  dhoibh  bhi 
ùmhal  do  uachdaranachd- 
aibh  agus  do  chumhachdaibh, 
freagarrach  do  luchd-riaghlaidh, 
ullamh  chum  gach  uile  dheadh 
oibre. 

2  Gun  olc  a  labhairt  mu  neach 
air  bith,  bhi  neo-thuasaideach, 
mìn,  a'  taisbeanadh  an  uile 
cheannsachd  do  na  h-uile  dhaoin- 
ibh. 

3  Oir  bha  sinne  fèin  uair- 
eigin  eu-cèiUidh,  eas-ùmhal,  air 
seacharan,  a'  dèanamh  seirbhis 
do  iomadh  gnè  do  ana-miannaibh 
agus  do  an-toilibh,  a'  caitheadh 
ar  beatha  ann  am  mì-run  agus 
am  farmad,  fuath-thoillteannach, 
apis  a'  toirt  fuath  d'  a  chèile. 

4  Ach  an  uair  a  dh'fhoill- 
sicheadh  caoimhneas  agus  gràdh 
Dhè  ar  Slànuighir  do  dhaoinibh, 

5  Cha  'n  ann  o  oibribh  f  ìrean- 
tachd  a  rinn  sinne,  ach  a  rèir  a 
thròcair  fèin  shaor  e^  sinn,  tre 
ionnlad  na  h-ath-ghineamhuinn, 
agus  ath-nuadhachadh  an  Spior- 
aid  naoimh : 

6  A  dhòirt  e  oirnne  gu  saoibhir 
tre  losa  Crìosd  ar  Slànuighear  ; 

7  Chum  air  dhuinn  bhi  air  ar 
fìreannachadh  tre  a  ghràs-san, 
gu  'm  bitheamaid  air  ar  dèan- 
amh  'nar  n-oighreachaibh  a  rèir 
dòchais  na  beatha  maireannaich. 

8  Is  fìor  an  ràdh  so,  agus  is 
àiU  leam  thu  thoirt  dearbh- 
chinnte  air  na  nithibh  sin,  chum 
gu  'm  biodh  iadsan  a  chreid  ann 

thèaruinn,  shlànuich. 


TITUS,  IIT. 


an  Dia,  cùramacli  air  toiseach  a 
bhi  aca  ann  an  deadh  oibribh : 
oir  tha  na  nithe  so  maith  agus 
tarbhach  do  dhaoinibh. 

9  Ach  seachainn  ceisdean  am- 
aideach,  agus  sloinnteireachd,  ag- 
us  connspoidean,  agus  connsach- 
adh  mu  'n  lagh  ;  oir  tha  iad  gun 
tairbbe  agus  dìomhain. 

10  Duine  a  ta'na  shaobh-chreid- 
each an  dèigh  na  ceud  agus  an 
dara  comhairle  diùlt: 

11  Air  do  fhios  bhi  agad  gu 
bheil  a  leithid  sin  do  dhuine  air 
a  chur  bun  os  ceann,  agus  gu 
bheil  e  a'  peacachadh,  air  dha 
bhi  air  fhèin-dhiteadh. 

12  'Nuair  a  chuireas  mi  Arte- 
mas  a  d'  ionnsuidh,  no  Tichicus, 

'  eiriceach. 


dèan  dìchioll  air  teachd  a  m' 
ionnsuidh  gu  Nicopolis :  oir  is 
ann  an  sin  a  chuir  mi  romham 
an  geamhradh  a  chaitheadh. 

13  Thoir  Senas  am  fear-lagha 
agus  Apollos  air  an  aghaidh  san 
t-slighe  gu  dùrachdach,  chum 
nach  bì  ni  air  bith  dh'uireas- 
bhuidh  orra. 

14  Agus  fòghlumadh  ar  muinn- 
tir-ne  mar  an  ceudna  deadh 
oibre  a  dhèanamh  gu  dùrachd- 
ach  fa  chomliair  ghnàthachadh 
feumail,  chum  nach  bì  iad  neo- 
tharbhach. 

15  Tha  'n  dream  a  ta  maille 
rium  uile  a'  cur  fàilte  ort.  Cuir 
f àilte  orra-san,  le  'n  ionmhuinn 
sinne  sa'  chreidimh.  Gràs  maille 
ribh  uile.  Amen. 


LITIR  AN  ABSTOIL  PHOIL 


CHUM  PHILEMOIN. 


CAIB.  L 

1  Is  subhach  ìePòl  hhi  cluinntìnn  mu  chreid- 
imh  agns  ghràdh  Philemoin :  9  air  am  hheil 
e  'g  iarraidh  maitheunas  a  thahhaìrt  do 
Onesimus  a  sheirbhiseach,  agus  gahhail  ris 
a  rìs  gu  càirdeil. 

POL,  prìosanach  losa  Crìosd, 
agus  Timoteus  ar  bràthair, 
chum  Philemoin  a  's  ionmhuinn 
leinn,  agus  ar  comh-shaoth- 
raiche, 

2  Agus  chum  Aphia  ionmhuinn, 
agus  Archipuis  ar  comh-shaighd- 
ear,  agus  chum  na  h-eaglais  a 
ta  ann  do  thigh  : 

3  Gràs  gu  rohh  dhuibh,  agus 
sith  o  Dhia  ar  n-Athair,  agus 
o  'n  Tighearn  losa  Crìosd. 

4  Tha  mi  a'  toirt^  buidheach- 


'  Bheiream. 


ais  do  m'  Dhia,  a'  sìr-thoirt 
luaidh  ort-sa  ann  am  ùrnuighibh, 

5  Air  dhomh  bhi  cluinntinn 
mu  d'  ghràdh,  agus  chreidimh, 
a  tha  agad  a  thaobh  an  Tigh- 
earna  losa,  agus  a  thaobh  nan 
uile  naomh  ; 

6  Chum  gu  'm  bì  comh-cho- 
munn  do  chreidimh  èifeachdach 
ann  an  aidmheil  an  uile  mhaith 
a  tha  annaibh  ann  an  losa 
Crìosd. 

7  Oir  tha  subhachas  ro  mhòr 
agus  comh-fhurtachd  againne 
ann  do  ghràdh-sa,  do  bhrìgh  gu 
bheil  innigh^  nan  naomh  air  faot- 
ainn  suaimhneis^  tromhad-sa,  a 
bhràthair. 


■  cridhc. 

'fois. 

8  Uime  sin  ged  f  heudainn  bhi 
ro  dhàna  ann  an  Crìosd,  chum 
an  ni  a  ta  iomchuidh  àithneadh 
dhuitse. 

9  Gidheadh  is  feàrr  leam  air 
son  gràidh  impidh  chur  ort air 
bhi  dhomh  mar  Phòl  aosda,  agus 
a  nis  mar  an  ceudna  a'  m'  phrios- 
anach  air  son  losa  Crìosd. 

10  Guidheam  ort  air  son  mo 
mhic  Onesimuis,  a  ghin  mi  ann 
am  gheimhlibh  : 

11  Neach  a  bha  uair-eigin  neo- 
tharbhach  dhuitse,  ach  a  nis  a 
tha  tarbhach  dhuitse  agus  dhomh- 
sa : 

12  Neach  a  chuir  mi  air  ais: 
uime  sin  gabh-sa  ris  mar  ri  m' 
innigh  fèin. 

13  Neach  bu  mhiann  leam  a 
chumail  maille  rium  fèin,  chum 
gu  'n  dèanadh  e  frithealadh 
dhomh  ann  ad  àite-sa,  ann  an 
geimhlibh  an  t-soisgeil : 

14  Ach  as  eugmhais  t'  inntinn- 
sa  cha  bu  toil  leam  ni  sam  bith 
a  dhèanamh  ;  chum  nach  biodh 
do  mhaith-sa  mar  gu  b'  ann  a 
dh'aindeoin,  ach  o  d'  thoil  fèin. 

15  Oir  theagamh  gur  ann  air 
a  shon  so  a  dh'fhàg  e  thu*  rè 
tamuill,  chum  gu  'm  faigheadh 
tu  e  gu  sìorruidh  ; 

16  Cha  'n  ann  à  so  suas  mar 
sheirbhiseach,  ach  os  ceann 
seirbhisich,  'na  bhràthair  gràdh- 
ach,  gu  h-àraidh  dhomh-sa,  agus 

'  guidheudh  ort. 
'  a  dhcalaicheadh  e  uait. 

nach  mò  na  sin  dhuitse,  araon 
anns  an  flieoil,  agus  anns  an 
Tighearn  ? 

17  Uime  sin  ma  mheasas  tu 
mise  mar  fhear  comh-roinne, 
gabh  ris-san  mar  rium  fèin. 

18  Agus  ma  rinn  e  eucoir  ort, 
no  ma  dhligheas'  e  ni  sam  bith 
dhuit,  cuir  sin  as  mo  leth-sa. 

19  Sgrìobh  mise  Pòl  le  m' 
làimh  fèin  e,  agus  dìolaidh  mi  e : 
ged  nach  'eil  mi  ag  ràdh  riut, 
gu  'n  dlighear  leat  thu  fèin  og 
bàrr  dhomh. 

20  Seadh,  a  bhràthair,  faigh- 
eam  gàirdeachas  do  d'  thaobh 
san  Tighearn :  dèan  suaimh- 
neach  mo  chridhe  sanTighearn. 

21  Air  dhomh  bhi  earbsach  à 
d'  ùmhlachd  sgrìobh  mi  a  d'  ionn- 
suidh,  oir  tha  fhios  agam  gu  'n 
dèan  thusa  mar  an  ceudna  ni  's 
mò  na  a  ta  mi  ag  ràdh. 

22  Ach  maille  ri  so  ulluich 
mar  an  ceudna  fardoch  air  mo 
shon :  oir  tha  dòchas  agam,  tre 
bhur  n-ùrnuighibh-sa,  gu  'n  toir- 
ear*  mi  dhuibh. 

23  Tha  Epaphras  mo  chomh- 
phrìosanach  ann  an  losa  Crìosd, 

24  Marcus,  Aristarchus,  Demas, 
Lucas,  mo  chomh-luchd-oibre, 
a'  cur  fàilte  ort. 

25  Gràs  ar  Tighearna  losa 
Criosd  gu  rohh  maille  ri  'ur 
spiorad-sa,  Amen. 


^  mn  tha  e  am  fiachaìhh. 
*  dehnuichear,  t  odhluicear. 


LITIR  AN  ABTSOIL  PHOIL 


CHUM  NAN  EABHRUIDHEACH. 


CAIB.  I. 

1  Tha  Crìosd  a  thàinig  o  'n  Athair  anns  na 
h-amaibh  deireannach  so,  4  7ii  's  mò  na  na 
h-aingil,  araon  thaobh  a  phearsa  agus  a 
dhreuchd. 

DIA,  a  labhair  o  shean^  gii 
minic,  agus  air  iomadh 
dòigh  ris  na  h-aithrichibh  leis 
na  fàidhibh, 

2  Labhair  e  anns  na  làithibh 
deireannach  so  ruinne  tre  a 
Mhac,  a  dh'  òrduich  e  'na  oighre 
air  na  h-uile  nithibh,  tre  'n  do 
chruthaich  e  fòs  na  saoghaih 

3  Neach  air  bhi  dha  'na  dheal- 
radh  a  ghlòire-san,  agus  'na  f  hìor 
ìomhaigh^  a  phearsa,  agus  a'  cum- 
ail  suas  nan  uile  nithe  le  focal 
a  cliumhachd,  'nuair  a  ghlan  e  ar 
peacanna  troimh  fèin,  shuidh  e 
air  deas  làimh  na  mòrachd  anns 
na  h-àrdaibh : 

4  Air  dha  bhi  air  a  dhèanamh 
ni  's  ro  òirdheirce  na  na  h-aingil, 
mheud  's  gu  'n  d'  fhuair  e^  mar 
oighreachd  ainm  bu  ro  f  heàrr  na 
iadsan. 

5  Oir  cò  do  na  h-aingil  ris  an 
dubhairt  e  uair  air  bith,  Is  tu  mo 
Mhac-sa,  an  diugh  ghin  mi  thu  ? 
agus  a  rìs,  Bithidh  mise  a'  m' 
Athair  dha-san,  agus  bithidh  e- 
san  'na  Mhac  dhomh-sa. 

6  Agus  a  rìs,  'nuair  a  tha  e  a' 
tabhairt  a'  cheud-ghin  a  steach 
do  'n  t-s^oghal,  a  ta  e  ag  ràdh, 
Agus  dèaneadh  uile  aingil  Dè 
aoradh  dha, 

7  Agus  a  thaobh  nan  aingeal  a 
ta  e  ag  ràdh,  Neach  a  ta  dèan- 

'  anns  na  h-amaibh  a  chaidh  seachad. 
dhcalbh,  riochd. 

amh  'aingle  nan  spioradaibh*, 
agus  a  mhinisteirean  'nan  lasair 
theine. 

8  Ach  rìs  a'  Mhac  a  ta  e  ag 
ràdh,  Tha  do  rìgh-chaithir,  a 
Dhè,  gu  saoghal  nan  saoghal ; 
is  slat-rìoghail  ro  chothromach 
slat  do  rìoghachd-sa : 

9  Ghràdhaich  thu  fìreantachd, 
agus  thug  thu  fuath  do  aingidh- 
eachd  ;  uime  sin  dh'ùng  Dia,  do 
Dhia-sa,  thu  le  oladh  aoibhneis 
os  ceann  do  chompanacha. 

10  Agus,  Leag  thusa,  a  Thigh- 
earn,  bunaite  na  talmhainn  air 
tùs ;  agus  is  iad  na  nèamha 
oibre  do  làmh : 

11  Teirgidh  iadsan,  ach  m.air- 
idh  tusa :  agus  fàsaidh  iad  uile 
sean  mar  eudach ; 

12  Agus  fillidh  tu  iad  mar 
bhrat,  agus  caochlaidhear  iad : 
ach  is  tusa  an  Tì  ceudna,  agus 
cha  'n  fhàilnich  do  bhliadh- 
nachan. 

13  Ach  cò  do  na  h-ainglibh  ris 
an  dubhairt  e  uair  air  bith,  Suidh 
air  mo  dheas-làimh,  gus  an  cuir 
mi  do  naimhde  'nan  stòl-chos  fo 
d'  chosaibh  ? 

14  Nach  spiorada  frithealaidh 
iad  uile,  air  an  cur  a  mach  chum 
frithealaidh  dhoibh-san  a  bhios 
'nan  oighreachaibh  air  slàinte  ? 

CAIB.  II. 

1  Is  còir  dhuinn  bhi  ùmhal  do  Chrìosd,  5  ag- 
us  sin  do  bhrtgh  gu  'n  d'  aontaich  e  ar 
nàdur-ne  a  ghabhail  air  fèin,  14  mar  a  bha 
sin  feumail. 

^  uiread ni'sfeàrr  na  nah-aingilus  a  fhuaire. 
^  o  theuchdaircun  'nan  gaothuibh. 

UIME  sin  is  còir  dhuinn  an 
ro  tliuilleadh  aire  a  thoirt 
do  na  nithibh  a  chuala  sinn,  air 
eagal  uair  sam  bith  gu  'n  leig- 
eamaid  ruith  leo. 

2  Oir  ma  bha  am  focal  a  labh- 
radh  le  h-ainglibh  seasmhach,ag- 
us  gu'n  d'fhuair  gach  uile  bhris- 
eadh  agus  eas-ùmhlachd  dìol- 
thuarasdal  dligheach ; 

3  Cionnus  a  thèid  sinne  as,  ma 
nì  sinn  dìmeas  air  slàinte  co  mòr, 
a  thòisich  air  tùs  air  bhi  air  a 
labhairt  leis  an  Tighearn,  agus 
a  rinneadh  dearbhta  dhuinne 
leo-san  a  chual  e ; 

4  Air  bhi  do  Dhia  a'  dèanamh 
comh-fhianuis  leo,  araon  le 
comharaibh  agus  le  h-iongant- 
asaibh,  agus  le  feartaibh  eug- 
samhla*,  agus  le  tiodhlacaibh  an 
Spioraid  Naoimh,  a  rèir  a  thoile 
fèin  ? 

5  Oir  cha  do  chuir  e  fo  cheann- 
sal  nan  aingeal  an  saoghal  ri 
teachd,  mu  'm  bheil  sinn  a'  labh- 
airt. 

6  Ach  rinn  neach  fianuis  ann 
an  ionad  àraidh,  ag  ràdh,  Ciod 
e  an  duine  gu  'n  cuimhnicheadh 
tu  air  ?  no  mac  an  duine  gu  'm 
fiosraicheadh  tu  e  ? 

7  Rinn  thu  e  rè  tamuill  bhig 
ni  's  ìsle  na  na  h-aingil ;  chrùn 
thu  e  le  ghnr  agus  le  /<-urram, 
agus  chuir  thu  e  os  ceann  oibre 
do  làmh  : 

8  Chuir  thu  na  h-uile  nithe  sìos 
fuidh  a  chosaibh.  Oir  ann  an 
cur  nan  uile  nitlie  fuidh  dha,  cha 
d'  f  hàg  e  ni  air  bith  gun  chuir 
fuidhe.  Ach  a  nis  cha  'n  'eil 
sinn  a'  faìcinn  nan  uile  nithe 

'  iomadh-r/hnèitheach.         treòr  tc!  adh. 

fathast  air  an  cur  f '  a  cheannsal. 

9  Ach  chì  sinn  losa,  a  rinneadh 
rè  ùine  bhig  ni  b'  ìsle  na  na  h- 
aingil,  chum  tre  ghràs  Dè  gu  'm 
blaiseadh  e  bàs  air  son  gach  uile 
dhuine,  tre  fhulang  a'  bhàis  air 
a  chrùnadh  le  ghìir  agus  le  h- 
urram. 

10  Oir  b'  iomchuidh  dhasan, 
air  son  am  hheil  na  h-uile  nithe, 
agus  tre  'm  hheil  na  h-uile  nithe, 
ann  an  tabhairt^  mhòran  mhac 
chum  ghnre,  ceannard  an  slàinte 
a  dhèanamh  foirfe  tre  f  hulang- 
asaibh. 

11  Oir  a  ta  araon  an  Tì  a 
naomhaicheas,  agus  iadsan  a 
naomhaichear,  uile  o  aon :  air 
an  aobhar  sin  cha  nàr  leis  bràith- 
rean  a  ghairm  diubh, 

12  Ag  ràdh,  Cuiridh  mi  t'  ainm 
an  cèill  do  m'  bhràithribh,  ann 
am  meadhon  na  h-eaglais  seinn- 
idh  mi  cliù  dhuit. 

13  Agus  a  rìs,  Cuiridh  mi  mo 
dhòchas  ann.  Agus  a  ris,  Feuch 
mise,  agus  a'  chlann  a  thug  Dia 
dhomh. 

14  Uime  sin,  mheud  gu  bheil 
aig  a'  chloinn  comh-roinn  do 
f  heoil  agus  do  f  huil,  ghabh  e-san 
mar  an  ceudna  roinn  diubh  sin  ; 
chum  tre  'n  bhàs  gu  'n  claoidh- 
eadh  e  e-san,  aig  am  bheil 
cumhachd  a'  bhàis,  'se  sin,  an 
diabhul ; 

15  Agus  gu  'n  saoradh  e  iadsan 
a  bha  tre  eagal  a'  bhàis  rè  am 
beatha  uile  fo  dhaorsa. 

16  Oir  gu  deimhin  cha  do 
ghabh  e  nàdur  nan  aingeal  air^ ; 
ach  ghabh  e  sìol  Abrahaim  air. 

17  Uime  sin  b'  fheumail  da 

^  cha  do  ghahh  e  greim  do  na  h-ainglibh. 

anns  na  h-uile  nithibh  bhi  air  a 
dhèanamh  cosmhuil  r'  a  bhràith- 
ribh  ;  chum  gu  'm  biodh  e  'na 
àrd  -  shagart  tròcaireach  agus 
dileas  ann  an  nithibh  a  thaobh 
Dhè,  chum  rèite  a  dhèanamh  aìr 
son  pheacanna  an  t-sluaigh  : 

18  Oir  a  mheud  gu  'n  d'fhuil- 
ing  e  fèin,  air  dha  bhi  air  a 
bhuaireadh,  is  comasach  e  air 
cabhair  a  dhèanamh  orra-san  a 
ta  air  am  buaireadh. 

CAIB.  III.  . 

1  /*  mò  CrwscL  na  Maois  :  7  uimc  sm  mur 
creid  sinn  annsan,  hithidh  sinn  ni  's  toìll- 
teanaiche  air  dìoghaltas  na  Israel  cruaidh- 
chridheach 

UIME  sin,  abliràithre  naomha, 
a  ta  'nur  luchd-comhpàirt 
do  'n  ghairm  nèamhaidh,  thug- 
aibli  fa  'near  losa  Crìosd,  abstol 
agus  àrd-shagart  ar  n-aidmheil  ; 

2  A  bha  dìleas  dhasan  a  dli'òr- 
duich  e,  amhuil  a  bha  Maois 
mar  an  ceudna  'na  thigh-san  uile. 

3  Oir  mheasadh  gu  'm  b'  airidh 
an  Tì  so  air  glòir  bu  mhò  na 
Maois,  mheud  gu  bheil  tuilleadh 
urraim  aig  an  neach  a  thog  an 
tigh,  na  aig  an  tigh  fèin. 

4  Oir  tha  gach  uile  thigh  air 
a  thogail  le  aon  èigin ;  ach  an  Tì 
a  thog  na  h-uile  nithe,  is  e  Dia. 

5  Agus  gu  deimhin  hha  Maois 
dìleas  'na  thigh-san  uile  mar 
sheirbhiseach,  chum  fianuis  air 
na  nithibh  sin  a  bha  gu  bhi  air 
an  labhairt  an  dèigh  sìn  ; 

6  Ach  Crìosd  mar  Mhac  os 
ceann  a  thighe  fèin :  agus  is 
sinne  a  thigh-san,  ma  chumas 
sinn  dànachd,  agus  gàirdeachas 
an  dòchais,  gu  daingean  gus  a' 
chrìoch. 

7  Uime  sin,  mar  a  ta  an  Spior- 
ad  naomh  ag  ràdh,  An  diugh 
ma  chluinneas  sibh  a  ghuth, 

8  Na  cruaidhichibh  bhur 
cridhe,  mar  anns  a'  bhrosnuch- 
adh,  ann  an  là  a'  bhuairidh  san 
f  hàsach : 

9  Far  an  do  bhuair  bhur  n- 
aithriche  mi,  agus  a  dhearbh  iad 
mi,  agus  a  chunnaic  iad  m'- 
oibre  rè  dhà  f  hichead  bliadhna. 

10  Uime  sin  bha  diom  orm  ris 
a'  ghinealach  sin,  agus  thubhairt 
mi,  Tha  iad  a  ghnàth  air  seacli- 
aran  'nan  cridhe ;  agus  cha  do 
ghabh  iad  eòlas  air  mo  shligh- 
ibh-sa. 

11  lonnus  gu  'n  d'  thug  mi  mo 
mhionnan  a'  m'  f  heirg,  Nach  tèid 
iad  a  steach  do  m'  shuaimhneas. 

12  Thugaibh  an  aire,  a 
bhràithre,  air  eagal  gu  'm  bì  ann 
an  aon  neach  agaibh  droch  cridhe 
mì-chreidimh,  ann  an  trèigsinn 
an  Dè  bheò. 

13  Ach  earailichibh  a  chèile 
gach  aon  là,  am  feadh  a  ghoir- 
ear  An  là  'n  diugh  dheth  ;  air 
eagal  gu  'n  cruaidhichear  neach 
air  bith  agaibh  tre  mhealltair- 
eachd  a'  pheacaidh. 

14  Oir  rinneadh  sinne  'nar 
luchd-comhpàirt  do  Chrìosd,  ma 
cliumas  sinn  toiseach  ar  muin- 
ghin  gu  daingean  gus  a'  chrioch ; 

15  Am  feadli  a  theirear,  An 
diugh,  ma  chluinneas  sibh  a 
ghuth,  na  cruaidhichibh  bhur 
cridhe,  mar  anns  a'  bhrosnuch- 
adh. 

16  Oir  air  do  dhream  àraidh 
cluinntinn,  bhrosnuich  iad  :  ach 
cha  b'  iadsan  uile  a  thàinig  a 
mach  as  an  Eiphit  le  Maois. 

17  Ach  cò  rìs  a  bha  diom  air  I 
rè  dlià  f  hichead  bliadhna  ?  nach 
ann  riusan  a  pheacaich,  muinntir 
d'  an  do  thuit  an  coluinnean  anns 
an  f  hàsach  ? 

18  Agus  cò  iad  d'  an  d'  thug  e 
a  mhionnan  nach  rachadh  iad  a 
steach  d'  a  shuaimhneas ach 
dhoibhsan  nach  do  chreid"? 

19  Mar  so  chi  sinn  nach  b'-  j 
urrainn  iad  dol  a  steach  air  son  | 
mì-chreidimh. 

CAIB.  IV. 

]  Tha  fois  nan  Crìosduidhean  air  a  faghail 
tre  chreìdimh.  12  Cumhachd  focnil  Dè. 
14  Tre  ar  n-àrd-shagart  losa  Mac  Dhe^  a 
bhafuidh  thriohlaidiòh,  ach  saor  o  pheacadh, 
16  is  còir  dhuinn,  agus  feudaidh  sinn  dol 
gu  dàna  chum  caithir  nan  gràs. 

UIME  sin  biodh  faitcheas' 
oirnn,  air  eagal  air  bhi  do 
ghealladh  dol  a  steach  d'  a 
shuaimhneas  air  fhàgail  againn, 
gu  'n  tigeadh  aon  neach  agaibh* 
a  dhèidh-làimh  air. 

2  Oir  shearmonaicheadh  an 
soisgeul  duinne,  amhuil  a  rinn- 
eadh  dhoibh-san :  ach  cha  robh 
tairbhe  dhoibh  anns  an  fhocal 
a  chaidh  shearmonachadh,  do 
bhrìgh  nach  robh  e  air  a  mheasg- 
adh  ]e  creidimh  anns  an  dream 
a  chual  e. 

3  Oir  tha  sinne  a  chreid  a'  dol 
•  a  steach  do  shuaimhneas,  amhuil 

a  thubhairt  e,  Mar  a  thug  mi  mo 
mhionnan  a'  m'  fheirg,  Nach 
tèid  iad  a  steach  do  m'  shuaimh- 
neas:  ged  bha  na  h-oibre  crìoch- 
naichte  o  thoiseach  an  t-saoghaiL 

4  Oir  labhair  e  ann  an  ionad 
àraidh  mu  'n  t-seachdamh  là  air 

'  fhois.  ^  a  hha  eas-ùmhal. 

^  eagal.  ^  dhinn. 

an  dòigh  so,  Agus  ghabh  Dìa 
fois  air  an  t-seachdamh  là  o  'oib- 
ribh  uile. 

5  Agus  anns  an  ionad  so  a  rìs, 
Cha  tèid  iad  a  steach  do'  m' 
shuaimhneas. 

6  Do  bhrìgh  uime  sin  gu  'n 
tuigear  uaith  so  gu  'n  tèid  dream 
àraidh  a  steach  ann,  agus  nach 
deachaidh  an  dream,  d'  an  do 
shearmonaicheadh  e  air  tùs,  a 
steach  air  son  am  mi-chreidimh ; 

7  A  rìs,  tha  e  suidheachadh  là 
àraidh,  ag  ràdh  ann  an  Daibhidh, 
An  diugh,  an  dèigh  aimsir  co 
f hada ;  mar  a  theirear,  An  diugh, 
ma  chluinneas  sibh  a  ghuth,  na 
cruaidhichibh  bhur  cridhe. 

8  Oir  nam  biodh  losua^  air 
toirt  suaimhneis  dhoibh,  cha 
labhradh  e  an  dèigh  sin  mu  là 
eile. 

9  Uime  sin  dh'fhàgadh  fois  /a 
chomhair  sluaigh  Dhè. 

10  Oir  an  Tl  a  chaidh  steach 
d'  a  shuaimhneas-san,  ghabh  e- 
san  tàmh  o  'oibribh-san,  amhuil 
a  ghahh  Dia  o  'oibribh  fèin. 

11  Dèanamaid  dìchioll  uime  sin 
air  dol  a  steach  do  'n  t-suaimh- 
neas  sin,  air  eagal  gu  'n  tuit  aon 
neach  a  rèir  eisempleir  cheudna 
a'  mhì-chreidimh '^. 

12  Oir  tha  focal  Dè  beò  agus 
cumhachdach,  agus  ni  's  gèire  na 
claidheamh  dà  f  haobhair  air  bith, 
a'  ruigbeachd  eadhon  chum  eadar- 
sgaraidh  an  anama  agus  an  spior- 
aid,  agus  nan  alt  agus  nan  smear, 
agus  a'  toirt  breth  air  smuaintibh 
agus  rùnaibh"  a'  chridhe. 

13  Agus  cha  'n  'eil  creutair 

*  losa.  ®  eas-ùmìilachd. 

'  breithneachaibh. 

sam  loìtli  nach  'eil  follaiseach  'na 
làthair-san :  ach  a  ta  na  h-uile 
nithe  lomnochd,  agus  fosgailte 
do  shùilibh  an  Tì  d'  am  feum 
sinn  cunntas  a  thabhairt 

14  Do  bhrìgh  uime  sin  gu  bheil 
againn  àrd-shagart  mòr,  a  chaidh 
a  steach  do  na  nèamhaibh,  losa 
]\Iac  Dhè,  cumamaid  gu  daing- 
ean  ar  n-aidmheil. 

15  Oir  cha  'n  'eil  àrd-shagart 
againn  nach  'eil  comasach  air 
comh-fhulangas  a  bhi  aige  r'  ar 
n  -  anmhuinneachdaibh  ;  ach  a- 
bhuaireadh  sna  h-uile  nithibh  air 
an  dòigh  cheudna  ruinne,  ach  as 
eugmhais  peacaidh. 

16  Thigeamaid  uime  sin  le 
dànachd  gu  rìgh-chaithir  nan 
gràs,  chum  gu  faigh  sinn  tròcair, 
agus  gu  'n  amais  sinn  air^  gràs 
chum  cobhair  ann  an  àm  feuma.^ 

CAIB.  V. 

1  Ughdarras  agus  urram  sagartachd  ar  Slàn- 
uighir :  11  mairneaìachd  'nan  eòlas  air  a 
chronachadh. 

OIR  tha  gach  uile  àrd-shagart, 
air  a  thoirt  o  mheasg 
dhaoine,  air  òrduchadh  air  son 
dhaoine  ann  an  nithibh  a  thaobh 
Dhè,  chum  gu  'n  toir  e  suas 
^raon  tiodhlacan  agus  ìobairtean 
air  son  pheacanna : 

2  Neach  a  ta  comasach  air 
truas  a  ghabhail  ris  an  dream  a 
ta  aineolach,  agus  air  seacharan  ; 
do  bhrìgh  gu  bheil  e  fèin  mar  an 
ceudna  air  a  chuairteachadh  le 
h-anmhuinneachd : 

3  Agus  air  a  shon  so,  is  còir 
dha  ìobradh  air  son  pheacanna, 
mar  as  leth   an   t-sluaigh,  is 

'  ris  am  bheil  ar  gnothuch-ne. 
^  gu  'm  faigh  sinn. 

amhuil  sin  as  a  leth  fèin  mar  an 
ceudna. 

4  Agus  cha  ghabh  aon  duine 
an  t-urram  so  dha  fèin,  acli  an  ti 
a  ta  air  a  ghairm  o  Dhia,  mar 
bha  Aaron : 

5  Is  amhuil  sin,  cha  do  ghlòr- 
aich  Crìosd  e  fèin,  gu  bhi  air  a 
dhèanamh  'na  àrd-shagart ;  ach 
an  Tl  a  thubhairt  ris,  Is  tu  mo 
Mhac,  an  diugh  ghin  mi  thvi. 

6  A  rèir  mar  a  ta  e  ag  ràdh 
mar  an  ceudna  ann  an  ionad  eile, 
Is  sagart  thu  gu  sìorruidh  a  rèir 
òrduigh^  Mhelchisedeic. 

7  Neach  ann  an  làithibh  'f heòla, 
an  dèigh  dha  ùrnuighean  agus 
athchuingean,  maille  ri  h-àrd- 
èighich  agus  deuraibh,  ìobradh 
suas  do  'n  Ti  a  bha  comasacli 
air  a  shaoradh  o  'n  bhàs,  agus 
dh'èisdeadh  ris  thaobh  an  ni 
roimh  an  robh  eagal  aìr\ 

8  Ged  bu  Mhac  e,  dh'fhògh- 
luim  e  ùmhlachd  o  na  nìthibli  a 
dh'f  huiling  e : 

9  Agus  air  dha  bhi  air  a  dhèan- 
amh  foirfe,  rinneadh  e  'na  ùghdar 
slàinte  shìorruidh  dhoibh-san  uiie 
a  bhios  ùmhal  dha ; 

10  Air  a  ghairm  le  Dia  'na  àrd- 
shagart,  a  rèir  òrduigh  Mhelclii- 
sedeic. 

11  Mu  'm  bheil  mòran  againn 
r'  a  labhairt,  agus  cruaidh  r'  am 
mìneachadh  ;  do  bhrìgh  gu  blieil 
sibli  mall  'nur  n-èisdeaclid. 

12  Oir  ged  bu  chòir  dhuibh  a 
rèir  na  h-aimsir  bhi  'nur  luchd- 
teagaisg,  tha  feum  agaibh  gu  'n 
teagaisgeadh  neach  dhuibh  a 
rìs   ciod   iad  ceud-thoiseacha 

^  coslais. 

^  thugadh  fuasgladh  dha  o  caijal. 

bhriathar^  Dhè ;  agus  tha  sibh  air 
teachd  chum  na  h-inhhe  sin,  gur 
mò  a  ta  bainne  dh'uireasbhuidh 
oirbh  na  biadli  làidir. 

13  Oir  gach  neach  a  ta  gnàth- 
achadh  bainne,  tlia  e  neo-theòm- 
adh  ^  air  focal  na  fìreantachd : 
oir  is  naoidliean  e. 

14  Ach  is  ann  do  dhaoinibh 
foirfe  a  bhuineas  biadli  làidir,  aig 
am  bheil  an  ceudfaidh,  tre  ghnàth- 
achadh  fada,  air  an  cleachdadh  ri 
eadar-dhealachadh  a  chur  eadar 
maitli  agus  olc. 

CAIB.  VI. 

1  Chuir  Pùl  impidh  air  na  h-Eabhruidhich, 
rju  'n  iad  a  thuiteam  air  an  ais  o  'n  chrml- 
imh ;  11  ach  bhi  seasmhach,  12  dìchioHach, 
agus  feitheamh  gu  foighìdneuch  ri  Dia,  1 3 
do  bhrìgh  gu  bheil  e-san  ro-fhìor  agus 
cinnteach  'na  ghealladh. 

UIME  sin  air  fàgail  duinn 
ceud  -  thoiseacha  teagaisg 
Chriosd,  rachamaid  air  ar  n- 
aghaidh  chum  foirfeachd ;  gun 
bhi  rìs  a'  suidheachadh  bunaite 
aithreachais  o  oibribh  marbha, 
agus  creidimh  thaobh  Dhè, 

2  Bunaite  teagaisg  nam  baisde, 
agus  leagaidh  nan  làmh,  agus 
aiseirigh  nam  marbh,  agusbreith- 
eanais  shìorruidh. 

3  Agus  ni  sinn  so,  ma  chead- 
aiclieas  Dia. 

4  Oir  is  eu-comasach  an  dream 
sin  a  chaidh  aon  uair  a  shoiU- 
seachadh,  agus  ablilais  an  tiodh- 
lac  nèamhaidh,  agus  a  rinneadh 
'nan  luchd-comhpàirt  do  'n  Spior- 
ad  naomh, 

5  Agus  a  blilais  deadh  fhocal 
Dè,  agus  cumhachdan  an  t-saogh- 
ail  ri  teachd^, 

6  Agus  a  tliuit  air  falbh,  ath- 

'  oracla.      nco-iùhnhar.    ^  na  Unn  ri  teachd. 

nuadhachadh  chum  aithreachais : 
do  bhrìgh  gu  bheil  iad  a'  cèusadh 
Mhic  Dhè  a  rìs  dhoibh  fèin,  agus 
'ga  chur  gu  nàire  fhollaisich^ 

7  Oir  an  talamh  a  dh'òlas  a 
steach  an  t-uisge  a  tha  teaclid 
gu  minic  air,  agus  a  bheir  uaith 
luiblieanna  iomchuidh  do  'n 
dream  leis  an  saothraichear  e, 
gheibh  e  beannachadh  o  Dhia : 

8  Ach  an  talamh  sin  a  blieir 
uaith  droigliionn  agus  drisean, 
tha  e  air  a  chur  air  cùl,  agus 
fagus  do  mhallachadh ;  d'  an 
deireadh  bhi  air  a  losgadh. 

9  Ach  is  dearbh  leinn  nithe 
a  's  feàrr  mu  'r  timchioll 
mliuinntir  ionmhuinn,  agus  nithe 
a  tha  dlùth  do  shlàinte,  ged  tha 
sinn  a'  labhairt  mar  so. 

10  Oir  cha  'n  'eil  Dia  mi-cho 
thromaeh,  gu  'n  dì-chuimhnich 
eadh  e  obair  agus  saothair  bhur 
gràidh,  a  nochd  sibli  a  thaobh 
'ainme-san,  am  feadli  gu  'n  d'  rinn 
sibh  fritliealadh  do  na  naomh- 
aibh,  agus  gu  bheil  sibh  a'  fritli- 
ealadh. 

11  Agus  is  miann  leinne  gu  'n 
dèan  gach  aon  agaibh  an  dùrachd 
ceudna  a  nochdadh,  clium  làn- 
dearbhaidh  an  dòchais  giis  a' 
chrioch : 

12  Chum  nacli  bì  sibh  leasg, 
ach  'nur  luchd-leanmhviinn  orra- 
san,  a  tha  tre  chreidimli  agus 
fhoighidin  a'  sealbhachadh  nan 
geallanna. 

13  Oir  an  uair  a  thug  Dia 
gealladh  do  Abraham,  do  bhrlgh 
nacli  feudadh  e  mionnan  a  thoirt 
air  neach  bu  mhò,  thug  e  mionn- 
an  air  fèin. 

a  dèanamh  ball-magaidh  dheth. 

14  Ag  ràdh,  Gu  fìrinneach, 
beannaichidh  mi  gu  mòr  thu', 
agus  nì  mi  ro  lìonmhor  thu. 

15  Agus  mar  sin  an  dèigh 
dhasan  feitheamh  gu  foighid- 
neach,  fhuair  e  sealbh  air  a' 
ghealladh. 

16  Oir  gu  deimhin  bheir  daoine 
mionnan  air  an  neach  a  's  mò : 
agus  dhoibh-san  is  crìoch  air 
gach  uile  chonnsachadh  mionnan 
chum  daingneachaidh. 

17  Uime  sin  air  bhi  do  Dhia 
toileach  air  neo  -  chaochluidh- 
eachd  a  chomhairle  fheuchainn 
ni  's  pailte  do  oighreachaibh  a' 
gheallaidh,  dhaingnich  e  le 
mionnaibh  e: 

18  Chum  tre  dhà  ni  neo-chaoch- 
luidheach,  anns  an  ì-ohk  e  eu- 
comasach  gu  'n  dèanadh  Dia 
breug,  gu  'm  biodh  againne 
comhfhurtachd  làidir,  a  theich 
chum  didein  gu  greim  a  dhèan- 
amh  air  an  dòchas  a  chuireadh 
romhainn : 

19  Ni  a  tha  againn  mar  acair 
an  anama,  araon  cinnteach  agus 
daingean,  agus  a  thèid  a  steach 
do  'n  ionad  sin  a  ta  'n  taobh  stigh 
do  'n  bhrat-roinn, 

20  Far  an  deachaidh  an  roimh- 
ruith-f  hear  a  steach  air  ar  son-ne, 
eadhon  losa,  a  rinneadh  'na  àrd- 
shagart  gu  sìorruidh  a  rèir  òrd- 
uigh  Mhelchisedeic. 

CAIB.  VII. 

1  Is  sagart  losa  Crìosd  a  rèir  orduigh  Mhel- 
chisedeic ;  11  agus  mar  sin  7i?  ro  òir- 
dheirce  na  na  sagairt  a  tha  do  òrdugh  Aaroin. 

OIR  b'  e  am  Melchisedec  so 
rìgh  Shaleim,   sagart  an 

'  a'  beannachadh  heannaichidh  mi  thu.  Gv. 
^  marbhadh. 

421 


Dè  a  's  ro  àirde,  neach  a  choinn- 
ich  Abraham  a'  pilltinn  o  àr^  nan 
rìghrean,  agus  a  bheannaich  e  ; 

2  D'  an  d'  thug  Abraham  eadh- 
on  deachamh  do  'n  uile  :  neach 
a  's  e  air  tùs,  air  a  eadar-theang- 
achadh,  rìgh  na  flreantachd, 
agus  'na  dhèigh  sin  mar  an 
ceudna,  rìgh  Shaleim,  'se  sin, 
rìgh  na  sìthe ; 

3  Gun  athair,  gun  mhàthair, 
gun  sinnsireachd,  gun  toiseach 
làithean,  gun  deireadh  beatha 
aige  ;  ach  air  a  dhèanamh  cos- 
mhuil  ri  Mac  Dhè,  tha  e  fan- 
tuinn  'na  shagart  gu  sìorruidh 

4  A  nis  thugaibh  an  aire  cia 
mòr  an  duine  so,  d'  an  d'  thug 
eadhon  am  prìomh-athair*  Abra- 
ham  an  deachamh  do  'n  chreich. 

5  Agus  gu  deimhin  iadsan  do 
chloinn  Lebhi,  a  tha  faotainn 
na  sagartachd,  tha  àithne  aca 
deachamh  a  thogail  o  'n  t-sluagh 
a  rèir  an  lagha,  sin  r'  a  ràdh,  o  'm 
bràithribh  fèin,  ged  thàinig 
iad  a  mach  à  leasraidh  Abra- 
haim : 

6  Ach  an  ti  nach  'eil  air  a 
shloinneadh  uatha-san,  f  huair  e 
deachamh  o  Abraham,  agus 
bheannaich  e  e-san  aig  an  robh 
na  geallanna. 

7  Agus  gun  agadh  sam  bith, 
beannaichear  an  tì  a  's  lugha  leis 
an  tì  a  's  feàrr. 

8  Agus  an  so  tha  daoine  a 
gheibh  bàs  a'  faotainn  deach- 
aimh :  ach  an  sin  an  Tì  aig  am 
bheil  fianuis  gu  bheil  e  beò. 

9  Agus  mar  a  dh'fheudas  mi 
ràdh,  f  huaradh  ann  an  Abraham 

'  a  ghnùth,  rè  a  bheatha. 
*  àrd-athair, 

deachamli  o  Lebhi  fèin,  a  thogas 
an  deachamh  : 

10  Oir  bha  e  fathast  ann  an 
leasraidh  'athar,  an  uair  a 
choinnich  Melchisedec  e. 

11  A  nis  nan  tigeadh  foir- 
feachd  tre  shagartachd  nan 
Lebhitheach,  (oir  is  ann  r'  a 
linn  a  thiigadh  an  lagh  do  'n 
t-sluagh,)  ciod  am  feum  a  bha 
air  sagart  eile  èirigh  a  rèir 
òrduigh  Mhelchisedeic,  agus  nach 
biodh  e  air  a  ghairm  a  rèir 
òrduigh  Aaroin  ? 

12  Oir  air  do  'n  t-sagartachd 
bhi  air  a  h-atharrachadh,  is  èigin 
an  lagh  bhi  air  atharrachadh 
mar  an  ceudna. 

13  Oir  an  ti  air  an  labhrar  na 
nithe  sin,  buinidh  e  do  thrèibh 
eile,  do  nach  d'  rinn  aon  neach 
frithealadh  aig  an  altair. 

14  Oir  is  soilleir  gur  ann  o 
lùdah  dh'èirich  ar  Tighearn, 
treubh  air  nach  do  labhair 
Maois  ni  air  bith  thaobh  sagart- 
achd. 

15  Agus  tha  e  fathast  ni's  ro- 
shoilleire,  am  feadh  gu  'n  d'  èirich 
sagart  eile  a  rèir  coslais  Mhel- 
chisedeic, 

16  A  rinneadh  'na  shagart, 
cha'n  ann  a  rèir  lagha  àithne 
f  heòlmhoir,  ach  a  rèir  cumhachd 
beatha  gun  chrìoch. 

17  Oir  tha  e  dèanamh  fìanuis, 
Gur  sagart  thu  gach  linn  a  rèir 
òrduigh  Mhelchisedeic. 

18  Oir  gu  deimhin  tha  an 
àithne  roimhe  air  a  cur  air  cùl, 
air  son  i  bhi  anmhunn  agus  neo- 
tharbhach. 

19  Oir  cha  d'  rinn  an  lagh  ni 

'  tiumnadh. 

sam  bith  foirfe,  ach  rinn  toirt  a 
steach  dòchais  a  's  feàrr  e ;  tre  'm 
bheil  sinn  a'  teachd  am  fagus  do 
Dhia. 

20  Agus  a  mheud  nach  d'  rinn- 
eadh  sagart  deth  gun  mhionn- 
aibh  ; 

21  (Oir  rinneadh  sagarta 
dhiubh-san  as  eugmhais  mhionn- 
an  :  ach  dheth-san  le  mionnaibh, 
tre  'n  tì  a  thubhairt  ris,  Mhionn- 
aich  an  Tighearn,  agus  cha 
ghabh  e  aithreachas,  Is  sagart 
thu  gu  sìorruidli,  a  rèir  òrduigh 
Mlielchisedeic ;) 

22  Is  co  mòr  as  sin  a  rinneadh 
losa'na  urras  air  coimhcheangaP 
a  's  feàrr. 

23  Agus  bha  gu  deimhin  mòran 
diubh-san  'nan  sagartaibh,  do 
bhrìgh  gu  'n  do  bhacadh  dhoibh 
leis  a'  bhàs  bhi  maireann : 

24  Ach  an  diiine  so,  do  bhrìgh 
gu  mair  e  gu  sìorruidh,  tha 
sagartachd  neo-chaochluidheach 
aige. 

25  Air  an  aobhar  sin  tha  e 
mar  an  ceudna  comasach  air  an 
dream  a  thig  a  dh'  ionnsuidh 
Dhè  trìd-san  a  thèarnadh  gu 
h-iomlan^,  do  bhrìgh  gu  bheil 
e  beò  gu  sìorruidh  gu  eadar- 
ghuidhe  a  dhèanamh  air  an  son. 

26  Oir  bha  shamhuil  sin  do 
àrd-shagart  iomchuidh  dhuinne, 
a  bha  naomh,  neo-lochdach,  neo- 
thruaillidh,  air  a  dhealachadh^  o 
pheacachaibh,  agus  a  rinneadh 
ni  's  àirde  na  na  nèamha ; 

27  Nach  feum  gach  là  mar  na 
h  -  àrd  -  shagairt  ud  ìobairtean 
thoirt  suas,  air  tùs  air  son  a 

^  a  nhlànnchadh  yus  a'  chuid  a'  s  faide,  yu 
sìorruidh.       ^  air  a  sgaradh 


EABHRUIDHICH,  VII.  VIII. 


pheacanna  fèin,  agus  an  dèigli 
sin  air  son  pheacanna  an  t- 
sluaigh :  oir  rinn  e  so.aon  uair, 
san  àm  a  thug  se  e  fein  mar 
ìobairt. 

28  Oir  tha  an  lagh  a'  dèanamh 
àrd-shagarta  do  dhaoinibh  aig 
am  bheil  anmhuinneachd  ;  ach 
focal  nam  mionnan  a  bha  an 
dèigh  an  lagha,  d  dèanamh  àrd- 
shagairt  do  'n  Mhac,  a  tha  air  a 
dhèanamh  iomlan^  gu  siorruidh. 

CAIB.  VIII. 

1  Le  sagartachd  shìorruidh  Chrìosd  tha  sag- 
ai'tachd  Lebhitheach  Aaroin  air  a  cur  air 
cùl:  7  agus  an  coimhcheangal  aimsireil  a 
rinneadh  ris  na  sinnsirihh,  le  coimhcheangal 
sìorruidh  an  t-soisgeil. 

ANIS  is  e  so  suim  nan  nithe 
a  labhair  sinn :  Tha  shamh- 
uil  sin  do  àrd-shagart  againn, 
a  tha  air  suidhe  air  deis  rìgh- 
chaithreach  na  mòrachd  anns 
na  nèamhaibh ; 

2  Ministeir  nan  ionad  naomha, 
agus  an  fhior  phàilliuin,  a 
shuidliich  an  Tighearn,  agus  cha 
bu  duine. 

3  Oir  tha  gach  uile  àrd-shagart 
air  òrduchadh  chum  tiodhlacan 
agus  ìobairtean  a  thoirt  suas : 
uime  sin  b'  èigin  gu  'm  biodh 
aig  an  duine  so  mar  an  ceudna 
ni  èigin  r'  a  thabhairt  suas. 

4  Oir  nam  biodh  e  air  thal- 
amh,  cha  bhiodh  e  'na  shagart, 
do  bhrìgh  gu  bheil  sagairt  ann 
a  tha  tabhairt  suas  thiodhlac  a 
rèir  an  lagha : 

5  Muinntir  a  tha  dèanamh 
seirbhis  le  samhladh  agus  sgàile 
nan  nithe  nèamhaidh,  a  rèir  mar 
a  dh' òrduicheadh  do  Mhaois  le 

'  air  a  choisriyeadh. 

Dia  'nuair-  a  bha  e  air  tì  am 
pàilliun  a  chur  suas.  Oir  feuch, 
(a  ta  e  ag  ràdh,)  gu  'n  dèan  thu 
na  li-uile  nithe  rèir  an  t-saim- 
pleir  a  nochdadh  dhuit  san 
t-sliabh. 

6  Ach  a  nis  fhuair  e  minis- 
treileachd  a's  ro-fheàrr,  a  mheud 
gu  bheil  e  mar  an  ceudna  'na 
eadar-mheadhonair  air  coimli- 
cheangal  a  's  feàrr,  a  chaidh 
dhaingneachadh  air  geallaibh 
a  's  feàrr. 

7  Oir  nam  biodh  an  ceud 
choimhcheangal  sin  gun  uireas- 
bhuidh  ;  cha  'n  iarrtadh  àit  do  'n 
dara  coimhcheangal. 

8  Oir,  a'  faotainn  croin  doibh, 
a  ta  e  ag  ràdh,  Feuch  thig  na 
laithean,  (tha  an  Tighearn  ag 
ràdh,)  anns  an  dèan  mi  coimh- 
cheangal  nuadh  ri  tigh  Israeil, 
agus  ri  tigh  ludah  : 

9  Cha  'n  ann  a  rèir  a'  choimh- 
cheangail  a  rinn  mi  r'  an  aith- 
richibh,  anns  an  là  a  rug  mi  air 
làimh  orra  chum  an  treòrachadh 
a  mach  à  talamh  na  h-Eiphit ; 
do  bhrìgh  nach  d'  fhan  iad  ann 
am  choimhcheangal,  agus  chuir 
mise  suarach  iadsan,  tha  an 
Tighearn  ag  ràdh. 

10  Oir  is  e  so  an  coimhcheang- 
al  a  nì  mi  ri  tigh  Israeil  an  dèigh 
nan  làithean  ud,  tha  an  Tigh- 
earn  ag  ràdh ;  Cuiridh  mi  mo 
reachdan  'nan  inntinn,  agus 
sgriobhaidh  mi  iad  air  an  cridh- 
eachaibh  :  agus  bithidh  mi  a'  m' 
Dhia  dhoibh,  agus  bithidh  iadsan 
'nan  skiagh  dhomh-sa. 

11  Agus  cha  teagaisg  iad  gach 
aon   a    choimhearsnacli,  agus 

^  lochd,  chron. 


EABHRUIDHICH,  VIIL  IX. 


gach  aon  a  bhràthair,  ag  ràdh, 
Gabh  eòlas  air  an  Tighearn  : 
oir  bithidh  eòlas-  aca  uile  orm, 

0  'n  neach  a  's  lugha  gus  an 
neach  a  's  mò  dhiubh. 

12  Oir  bithidh  mise  tròcair- 
each  d'  an  eu-ceartaibh,  agus  am 
peacanna  agus  an  aingidheachd 
cha  chuimhnich  mi  ni's  mò. 

13  Am  feadh  a  ta  e  ag  ràdh, 
Coimhcheangal  nuadh,  rinn  e  'n 
ceud  choimhcheangal  sean.  A 
nis  an  ni  a  ta  aosda  agus  air  fàs 
sean,  tha  e  fagus  ào  dhol  as  an 
t-sealladh. 

CAIB.  IX. 

1  Tha  Pòl  d  mìneachadh  nan  )obaii  t  fuidh'n 
lagh,  agus  gach  gnàthachaidh  a  hha  'nan 
cuideachd;  11  tha  iad  gu  mòr  thaobh  feobh- 
ais  goirid  airfuil  agus  ìobairt  Chrìosd. 

BHA  ma  seadh  gu  dearbh  aig 
a'  cheud  phàUliun  òrduigh- 
ean'  a  thaobh  ;seirbhis  Dè,  agus 
naomh-ionad  saoghalta. 

2  Oir  dheasaicheadh  an  ceud 
phàiUiun,  anns  an  robh  an  coinn- 
leir,  agus  am  bòrd,  agus  aran 
na  fianuis,  ris  an  abrar  an  t- 
ionad  naomh. 

3  Agus  an  taobh  a  stigh  do  'n 
dara  roinn-bhrat,  am  pàilliun 
ris  an  abrar  an  t-ionad  a  's  ro 
naomha ; 

4  Anns  an  robh  an  tùLseir  òir, 
agus  àirc  a'  choimhcheangail  air 
a  còmhdachadh  ^  mu  'n  cuairt  le 
h-òr,  anns  an  robh  a'  phoit  òir 
anns  an  robh  am  mana,  agus 
slat  Aaroin  a  bha  fo  bhlàth, 
agus  clàir  a'  choimhcheangail ; 

5  Agus  os  a  ceann,  cheruban 
na  ghbire,  a'  cur  sgàile  air  caith- 
ir  na  tròcaire  ;  mu  nach  urrainn  - 

'  reachdan. 

sinn  a  nis  iabhairt  fa  leth. 

6  A  nis  an  uair  a  bha  na  nithe 
so  air  an  cur  an  òrdugh  mar  so, 
chaidh  na  sagairt  a  ghnàth  a 
steach  do  'n  cheud  phàilliun,  a' 
coimhlionadh  seirbhis  Dè : 

7  Ach  do  'n  dara  pàilliun 
chaidh  an  t-àrd-shagart  'na  aonar 
a  steach  aon  uair  sa'  bhliadhna, 
cha  b'ann  as  eugmhais  fola,  a 
thug  e  suas  air  a  shon  fèin, 
agus  air  son  seacharain  an  t- 
sluaigh  : 

8  Air  bhi  do  'n  Spiorad  naomh 
a'  nochdadh  so,  nach  robh  fath- 
ast  an  t-slighe  chum  an  ionaid 
bu  ro-naomha  air  a  foillseachadh, 
am  feadli  a  bha  an  ceud  phàilliun 
fathast  'na  sbeasamh : 

9  Ni  a  bha  'na  shamhladh  do'n 
aimsir  a  ta  làthair,  anns  an  robh 
araon  tiodhlacan  agus  ìobairtean 
air  an  toirt  suas,  nach  robh 
comasach  air  an  tì  a  bha  dèan- 
amh  na  seirbhis  sin  a  dhèanamh 
coimhlionta,  tliaobh  a  choguis, 

10  An  t-seirbhis  a  bha  mhàin 
ann  am  biadhaibh  agus  ann  an 
deochaibh,  agus  ann  an  iomadh 
gnè  ionnlaid,  agus  deas-ghnàth- 
achaibh  a  thaobh  na  feòla,  a 
chuireadh  mar  uallaich  orra  gu 
àm  an  leasachaidh. 

11  Ach  air  teachd  do  Chrìosd 
'na  àrd-shagart  nan  nithe  maithe 
a  bha  ri  teachd,  tre  phàilliun  bu 
mhò  agus  bu  diongmhalta,  nach 
d'  rinneadh  le  làmhaibh,  sin  r'  a 
ràdh,  nach  robh  do  'n  togail  so  ; 

12  Agus  cha  b'  ann  tre  f huil 
ghabhar  agus  laogh,  ach  tre 
'f  huil  fèin  a  chaidh  e  steach  aon 
uair  do  'n  ionad  naomh,  air  dha 

'^folach. 

saorsa  shiorruidh  fhaotainn 
dhuimie. 

13  Oir  ma  nì  fuil  tharbh,  agus 
ghabhar,  agus  luaithre  aighe  air 
a  crathadh  air  an  dream  a  bha 
neò-ghlan,  an  naomhachadh  chum 
glanaidh  na  feòla ; 

14  Cia  mòr  a  's  mò  ni  fuil 
Chrlosd,  a  thug  e  fèin  suas  tre'n 
Spiorad  shìorruidh '  gun  lochd  do 
Dhia,  bhur  coguis-sa  ghlanadh  o 
oibribh  marbha  chum  seirbhis 
a  dhèanamh  do  'n  Dia  bheò  ? 

15  Agus  air  a  shon  so  is 
e-san  eadar-mheadhonair  an 
tiomnaidh-nuaidh'^,  ionnus  tre 
f  hulangas  a'  bhàis,  chum  saorsa^ 
nan  eu-ceart  a  bha  fuidh  'n  cheud 
thiomnadh  a  chosnadh,  gu  'm 
faigheadh  iadsan  a  ta  air  an 
gairm  gealladli  na  h-oighreachd 
sìorruidh. 

16  Oir  far  am  bheil  tiomnadh, 
is  èigin  bàs  an  tiomnaidh-f  hir  a 
bhi  ann  mar  an  ceudna. 

17  Oir  a  ta  tiomnadh  daingean 
an  dèigh  bàis  dhaoine :  ach  cha 
'n  'eil  brìgh  sam  bith  ann  am 
feadh  a  ta  'n  tiomnaidh-fhear 
beò. 

18  A  rèir  sin,  ni  mò  bha  'n 
ceud  thiomnadh  air  a  choisreag- 
adh*  as  eugmhais  fola. 

19  Oir  an  uair  a  labhradh  gach 
uile  àithne  rèir  an  lagha  ris  an 
t-sluagh  uile  le  Maois,  air  dha 
fuil  laogh  agus  ghabhar  a 
ghabhail,  maille  ri  h-uisge,  agus 
oluinn  scarlaid^,  agus  hisop, 
chrath  e  iad  araon  air  an  leabh- 
ar  agus  air  an  t-sluagh  uile, 

'  tre  'n  spiorad  naomJi . 
'  a  choirrihcheangail  nunirìh. 
fuasglaìdh.     ''  air  a  dhaingneachadh. 

20  Ag  ràdh,  'Si  so  fuil  an 
tiomnaidh  ^  a  dh'  àithn  Dia 
dhuibh, 

21  Os  bàrr,  chrath  e  mar  an 
ceudna  an  fhuil  air  a'  phàill- 
iun,  agus  air  soithichibh  na 
naomh-sheirbhis  uile. 

22  Agus  is  beag  nach  'eil  na 
h-uile  nithe  air  an  glanadh  le 
fuil  a'  rèir  an  lagha ;  agus  as 
eugmhais  dòrtaidh  fola  cha  'n 
'eil  maitheanas  r'a  fhaotainn. 

23  B'  f  heumail  uime  sin  gu  'm 
biodh  samhlaidh  nan  nithe  a  ta 
sna  nèamhaibh  air  an  glanadh 
leo  so ;  ach  na  nithe  nèamhaidh 
fèin  le  ìobairtibh  a  b'  f heàrr  na 
iad  so : 

24  Oir  cha  deachaidh  Crìosd  a 
steach  do  na  h-ionadaibh  naomha 
làmh-dhèanta,  nithe  a  ta  'nan 
samhlachas  air  an  f  hìor  ionad ; 
ach  do  nèamh  fèin,  chum  a  nis 
e  fèin  a  nochdadh  ann  am  fìan- 
uis  Dè  air  ar  son-ne : 

25  No  fòs  chum  e  fèin  ìobradh 
gu  minic,  mar  a  thèid  an  t-àrd- 
shagart  gach  bliadlma  steach 
do  'n  ionad  naomh,  le  fuil  nach 
leis  fèin. 

26  (Oir  mar  sin  b'èigingu'm 
fulaingeadh  e'  gu  minic  o  thois- 
each  an  t-saoghail ;)  ach  a  nis 
dh'fhoillsicheadh  e  aon  iiair  ann 
an  deireadh  an  t-saoghaiF,  chum 
peacadh  a  chur  air  cùl  tre  e  fèin 
ìobradh. 

27  Agus  amhuil  a  ta  e  air  òrd- 
uchadh  do  dhaoinibh  bàs  fhaot- 
ainn  aon  uair,  ach  'na  dhèigh  so 
breitheanas : 


^  corcuir.  ^  a'  choimhcheanga il. 

'  b' fheumail  e  dhfhulany. 
*  nun  linn. 


28  Mar  sin  thugadh  Crìosd 
suas  aon  uair  a  thoirt  air  falbh 
peacanna  mhòran,  ach  an  dara 
uair,  as  eugmhais  peacaidh,  foiU- 
sichear  e  dhoibh-san  aig  am 
bheil  sùil  ris,  chum  slàinte. 

CAIB.  X. 

1  Anmhuinneachd  lobairtean  an  lagha.  10 
Thug  ìobairt  cuirp  Chrìosd,  a  thugadh  suas 
aon  uair,  peacadh  gu  sìorruidh  air  fulbh. 
19  Earail  chum  an  creidimh  a  ghlèidheadh 
gu  daingean,  le  foighidin  agus  buidh- 
eachas. 

UIME  sin  air  bhi  aig  an  lagh 
sgàile  nithe  maithe  ri 
teachd,  a(jiis  cha'n  e  f  lor-choslas ' 
nan  nithe  fèin,  cha'n  'eil  e  com- 
asach  dha  an  dream  a  thig  d'a 
ionnsuidh  a  chaoidh  a  dhèanamh 
coimhlionta  leis  na  h-ìobairt- 
ibh  sin,  a  bha  iad  a'  toirt  suas 
o  bhliadhna  gu  bliadhna  a 
ghnàth. 

2  Oir  an  sin  nach  sguireadh 
iad  do  bhi  'gan  toirt  suas?  do 
bhrìgh  nach  biodh  aig  luchd 
dèanamh  na  naomh-sheirbhis 
tuilleadh  coguis  air  bith  peac- 
aidh,  air  dhoibh  bhi  aon  uair 
air  an  glanadh. 

3  Ach  anns  na  h-ìohairtihh  sin 
nithear  ath-chuimhneachadh  air 
na  peacaibh  gach  bliadhna. 

4  Oir  cha  'n  'eil  e  'n  comas  gu 
tugadh  fuil  tharbh  agus  ghabhar 
peacanna  air  falbh. 

5  Uime  sin  ag  teachd  dha 
do  'n  t-saoghal,  a  ta  e  ag  ràdh, 
lobairt  agus  tabhartas  cha  b'  àill 
leat,  ach  dh'ulluich  thu  corp 
dhomh-sa : 

6  Ann  an  ìobairtibh-loisgte, 
agus  ann  an  ìobairtibli  air  scn 
peacaidh  cha  robh  tlachd  agad  : 

'  ftor-dhealbh. 

7  An  sin  thubhairt  mise,  Feuch, 
tha  mi  a'  teachd,  (ann  an  rola 
an  leabhair  tha  sud  sgrìobhta 
orm,)  chum  do  thoil-sa  a  dhèan- 
amh,  o  Dhè. 

8  Air  dha  a  ràdh  roimh  sin, 
lobairt,  agus  tabhartas,  agus 
ìobairte-loisgte,  agus  lobairt  air 
son  peacaidh  chab'  àiU  leat,  agus 
cha  robh  do  thlachd  annta,  (a 
tha  air  an  toirt  suas  a  rèir  an 
lagha;) 

9  An  sin  thubhairt  e,  Feuch, 
a  ta  mi  a'  teachd  a  dhèanamh  do 
thoil-sa,  O  Dhè.  Tha  e  cur  air 
cùl  a'  cheud  ni,  chum  gu'  n  daing- 
nich  e  an  dara  ni. 

10  Leis  an  toil  so  tha  sinne 
air  ar  naomhachadh,  tre  toirt 
suas  cuirp  losa  Crìosd  aon  uair. 

11  Agus  tha  gach  uile  shagart 
a'  seasamh  gach  là,  a'  frithealadh 
agus  a'  toirt  suas  nan  ìobairt 
cheudna  gu  minic,  nithe  do  nach 
'eil  e  'n  comas  a  chaoidh  peacanna 
thoirt  air  falbh  : 

12  Ach  an  duine  so,  an  dèigh 
dha  aon  ìobairt  a  thoirt  suas  air 
son  peacaidh,  shuidh  e  a  chaoidh 
tuiUeadh  air  deas  làimh  Dhè  ; 

13  A'  feitheamh  o  sin  suas  gus 
an  cuirear  a  naimhde  'nan  stòl- 
chos  fo  'chosaibh. 

14  Oir  le  aon  ìobairt  rinn  e 
chaoidh  foirfe  iadsan  a  ta  air  an 
naomhachadh. 

15  Agus  tha  an  Spiorad  naomh 
mar  an  ceudna  a'  dèanamh 
fìanuis  duinne  air  na  nithihh  so : 
oir  an  dèigh  dha  ràdh  roimh, 

16  Is  e  so  an  coimhcheangal 
a  ni  mi  riu  an  dèigh  nan  làithean 
ud,  tha  an  Tighearn  ag  ràdh, 
Cuiridh  mi  mo  reachdan  'nan 

cridhe,  agus  sgrìobhaidh  mi  iad 
air  an  inntinn : 

17  Agus  am  peacanna  agus 
an  eu-cearta  cha  chuimhnich  mi 
ni's  mò. 

18  A  nis,  far  am  bheil  maithean- 
as  nan  nithe  so,  cha  'n  'eil  tabhart- 
as^  air  son  peacaidh  ann  ni  's  mò. 

19  Uime  sin,  a  bhràithre,  do 
bhrìgh  gu  bheil  dànachd  againn 
chum  dol  a  steach  do'n  ionad 
a's  naomha  tre  f  huil  losa, 

20  Air  slighe  nuaidh  agus 
bheò  a  choisrig  e  dhuinne,  tre  'n 
roinn-bhrat,  sin  r'  a  ràdh,  tre 
'f  heoil  fèin : 

21  Agus  do  bhrìgh  gu  bheil 
againn  àrd-shagart  os  ceann  tighe 
Dhè, 

22  Thigeamaid  am  fagus  le 
cridhe  fìor,  ann  an  làn  dearbh- 
bheachd  a'  chreidimh,  le  ar 
cridheachaibh  air  an  crath- 
ghlanadh  o  dhroch  coguis,  agus 
le  ar  cuirp  air  an  nigheadh  le 
h-uisge  glan. 

23  Cumamaid  gu  daingean 
aidmheil  ar  dòchais  gun  chlaon- 
adh,  (oir  is  f  irinneach  an  Tì  a 
gheall :) 

24  Agus  thugamaid  an  aire  d'  a 
chèile  chum  ar  brosnachadh  gu 
gràdh,  agus  gu  deadh  oibribh  : 

25  Gun  bhi  leigeadh  dhinn 
sinn  fèin  a  chruinneachadh  an 
ceann  a  chèile,  mar  is  gnàth  le 
dream  àraidh ;  ach  a'  comhair- 
leachadh  a  chèile :  agus  gu  ma 
mòid  a  nì  sinn  so,  gu  bheil  sibh  a' 
faicinn  an  là  a'  tarruing  am  fagus. 

26  Oir  ma  pheacaicheas  sinn 
do  ar  toil  fèin  an  dèigh  dhuinn 
eòlas  na  fìrinn  f haotainn,  cha  'n 

'  ofrail,  ìohairt.     '■'  truime^  miosa. 

f  hàgar  tuilleadh  dhuinn  ìobairt 
air  son  peacaidh, 

27  Ach  dùil  eagalach  ri  breith- 
eanas,  agus  fearg  theinnteach, 
a  sgriosas  na  h-eascairdean. 

28  An  neach  a  rinn  tàir  air  lagh 
Mhaois,  bhàsaich  e  gun  tròcair, 
fo  dhithis  no  thriuir  do  fhian- 
uisibh : 

29  Cia  mòr  is  mò"  na.  sin  am 
peanas  a  shaoileas  sibh  air  am 
measar  e-san  toillteanach,  a 
shaltair  fo  'chosaibh  Mac  Dhè, 
agus  a  mheas  mar  ni  mì-naomha 
fuil  a'  choimhcheangail,  leis  an 
do  naomhaicheadh  e,  agus  a  rinn 
tarcuis  air  Spiorad  nan  gràs  ? 

30  Oir  is  aithne  dhuinn  an 
Tì  a  thubhairt,  Is  leam-sa  an 
dloghaltas,  agus  bheir  mi  dìoladh 
uam,  tha  an  Tighearn  ag  ràdh  : 
agus  a  rìs,  Bheir  an  Tighearn 
breth  air  a  shluagh. 

31  Is  ni  eagalach  tuiteam  ann 
an  làmhaibh  an  Dè  bheò. 

32  Ach  biodli  ath-chuimhne 
agaibh  air  na  làithibh  a  chaidh 
seachad,  anns  an  d'  f  huiling  sibh, 
an  dèigh  dhuibh  bhi  air  bhur 
soillseachadh,  gleachda  mòr 
fulangais ' ; 

33  Ann  an  cuid  am  feadh  a 
rinneadh  sibh  'nur  ball-amhairc*, 
araon  tre  mhaslaibh  agus  thriob- 
laidibh ;  agus  ann  an  cuid,  am 
feadh  a  rinneadh  sibh  'nur  comp- 
anaich  dhoibh-san  ris  an  do 
bhuineadh  mar  sin. 

34  Oir  bha  comh-fhulangas 
agaibh  rium-sa  ann  am  gheimh- 
libh,  agus  ghabh  sibh  le  luath- 
ghair  ri  creachadh  bhur  maoin, 
air  dhuibh  fios  a  bhi  agaibh  ann- 

^  cath-mòr  àmht/ìiara.  ^ball-àhhacais. 

aibh  fèin  gu  bheil  agaibh  air  i 
nèamh  maoin  a's  feàrr,  agus  a  j 
ta  maireannaeh. 

35  Uime  sin  na  tilgibh  uaibh 
bhur  muinghin,  aig  am  bheil 
mòr  dliìol-thuarasdal. 

36  Oir  a  ta  feum  agaibh  air 
foigliidin;  chum  andèigh  dhuibh 
toil  Dè  a  dhèanamh,  gu  'm  faigli 
sibh  an  gealladh. 

37  Oir  fathast  seallan  beag, 
agus  an  Tì  a  ta  ri  teachd  thig  e, 
agus  cha  dèan  e  moille. 

38  A  nis  bithidh  am  fìrean  beò 
tre  chreidimh :  ach  ma  philleas 
neach  sam  hith  air  ais,  cha  bhi 
aig  m'anam-sa  tlachd  ann. 

39  Ach  cha  'n  'eil  sinne  do  'n 
dream  sin  a  philleas  air  an  ais 
chum  sgrios  ;  ach  do  'n  dream  a 
chreideas,  chum  tèarnaidh  an 
anama. 

CAIB.  XI. 

1  Cìod  e  creidimh.  6  As  eugmhais  cì'eidìmh 
cha  'n  'eil  e  'n  comas  duinn  toil  De  a 
dhèanamh :  7  deadh  thoradh  a'  ghràis  sin 
anns  na  h-aithrìchibh  o  shean. 

ANIS  is  e  creidimh  brigh 
nan  nithe  ri  'm  blieil  dòchas, 
dearbh-chinnte  ^  nan  nithe  nach 
faicear. 

2  Oir  is  ann  tre  so  a  f  huair  na 
sinnsirean  deadh  theisteas. 

3  Tre  chreidimh  tha  sinn  a' 
tuigsinn  gu  'n  do  chruthaicheadh 
na  saoghail  tre  fhocal  Dè,  air 
chor  as  nach  d'  rinneadh  na  nithe 
a  chithear  do  nithibh  a  blia  r'am 
faicinn. 

4  Tre  chreidimh  thug  Abel 
suas  do  Dhia  ìobairt  ni  b'fheàrr 
na  Cain,  tre  an  d'  thugadli  teist- 
eas  dha  gu  'n  robh  e  'na  f hìrean, 

'  dearbhadh,  dearbh-shoilleir. 

air  bhi  do  Dhia  a'  dèanamh  fia- 
nuis  d'  a  thiodhlacaibh  :  agus  tre 
sin,  air  dha  bhi  marbh,  tha  e 
fathast  a'  labhairt. 

5  Tre  chreidimh  dh'  atharr- 
aicheadli  Enoch  chum  nach 
faiceadh  e  bàs ;  agus  cha  d'- 
'fhuaradh  e,  do  blirìgh  gu  'n 
d'  atharraich  Dia  e  :  oir  roimh 
'atharrachadh  thugadh  fìanuis 
da,  Gu  'n  do  thaitinn  e  ri  Dia. 

6  Ach  as  eugmhais  creidimh 
cha  'n  'eil  e  'n  comas  a  thoileach- 
adh  :  oir  is  èigin  do  'n  tì  a  thig 
a  dh'  ionnsuidh  Dhè  a  chreidsinn 
gu  bheil  e  ann,  agus  gur  e  an 
Tì  e  a  bheir  duais  do  'n  dream  a 
dh'  iarras  e  gu  dìchiollach. 

7  Tre  chreidimh  air  do  Noah 
rabhadli  fhaotainn  o  Dhia  mu 
thimchioll  nithe  nach  robh  idir 
r'  am  faicinn,  agus  eagal  a 
ghabhail,  dh'ulluich  e  àirc  chum 
tèarnaidh  a  theaghlaich ;  tre  'n 
do  dliìt  e  an  saoghal,  agus  rinn- 
eadh  e  'na  oighre  air  an  fhìr- 
eantachd  a  ta  thaobh  creidimh. 

8  Tre  chreidimh,  'nuair  a 
ghairmeadh  Abraham  gu  dol  a 
mach  do  ionad  a  bha  e  gu  f  haot- 
ainn  an  dèigh  sin  mar  oigh- 
reachd,  f hreagair  e ;  agus  dh'- 
imich  e  mach  gun  fliios  a  bhi 
aige  c'  àit  an  robh  e  dol. 

9  Tre  chreidimh  bha  e  air 
chuairt  ann  an  tir  a  gheallaidh, 
mar  ann  an  tir  choimhich,  a' 
gabhail  comhnuidh  ann  am 
pàilliunaibh  maille  ri  h-Isaac 
agus  lacob,  comh-oighreachan 
a'  gheallaidh  cheudna. 

10  Oir  bha  sùil  aige  ri  baile 
aig  am  bheil  bunaitean,  air  am 
hheil  Dia  'na  fhear-dealbliaidb 

agus  'na  fhear-togail. 

11  Tre  clireidimh  mar  an  ceud- 
na  fhuair  Sarah  fèin  neart  gu 
sliochd  a  ghabhail  'na  broinn, 
agus  rug  i  leanabh  an  dèigh  dh'  i 
dol  thar  aoìs  cloinne,  do  bhrìgh 
gu  'n  do  mheas  i  gu  'n  robh  e-san 
flrinneach  a  thug  an  gealladh. 

12  Uime  sin  ghineadh  o  aon  a 
mhàin,  agus  e-san  ionnan  agus 
marbh,  sliochd  mar  reulta  nèimh 
thaobh  lìonmhoireachd,  agus  mar 
a'  ghaineamh  aìr  tràigh  na  fairge 
do-àireamh. 

13  Fhuair  iad  so  uile  bàs  ann 
an  creidimh  gun  na  geallanna^ 
fhaotainn,  ach  air  dhoibh  am 
faicinn  fad  o  làimh,  (agus  an 
làn-chreidsinn,)  ghabh  iad  riu, 
agus  dh'aidich  iad  gu  'm  bu 
choigrich  agus  luchd-cuairt  air 
an  talamh  iad  fèin. 

14  Oir  an  dream  a  ta  ag  ràdh 
nan  nithe  sin,  tha  iad  a'  nochd- 
adh  gu  soilleir  gu  bheil  iad  ag 
iarraidh  dùthcha. 

15  Agus  gu  flrinneach  nam 
biodh  iad  cuimhneachail  air  an 
dùthaich  sin,  as  an  d'  thàinig  iad 
a  mach,  dh'fheudadh  iad  àm 
iomchuidh  f  haghail  air  pilleadh : 

16  Ach  a  nis  tha  dèidh  aca  air 
dùthaich  a  's  feàrr,  eadhon  dùth- 
aich  nèamhaidh  :  uime  sin  cha 
nàr  le  Dia,  gu  'n  goirear  an  Dia- 
san  dheth :  oir  dh'ulluich  e 
dhoibh  baile. 

17  Tre  chreidimh  dh'ìobair 
Abraham,  air  dha  bhi  air  a 
dhearbhadh,  a  nihac  Isaac  ;  agus 
thug  an  tì  a  fhuair  na  geallanna 
suas  'aon-ghin  mhic  ; 

18  Ris  an  dubhradh'^,  Ann  an 

'  na  nithe  a  ghcalludh.      ^  Mu  'n  dubhradh. 

Isaac  goirear  do  shliochd  : 

19  A'  meas*  gu  'm  bu  chomas- 
ach  Dia  air  a  thogail  eadhon  o 
na  marbhaibh  ;  o  'n  d'  f  huair  se 
e  eadhon  ann  an  cosamhlachd. 

20  Tre  chreidimh  bheannaich 
Isaac  lacob  agus  Esau  mu  thim- 
chioll  nithe  a  bha  ri  teachd. 

21  Tre  chreidimh  bheannaich 
lacob,  ag  faghail  bàis  da,  dithis 
mhac  loseiph  ;  agus  rinn  e  aor- 
adh  a  leigcadh  a  chudthrom  air 
bàrr  a  bhata. 

22  Tre  chreidimh  rinn  loseph, 
ri  àm  faghail  a'  bhàis  da,  iom- 
radh  air  dol  a  mach  chloinn  Is- 
raeil ;  agus  thug  e  àithne  mu 
thimchioll  a  chnàmh. 

23  Tre  chreidimh  an  uair  a 
rugadh  Maois,  dh'fholaicheadh 
e  trì  mìosan  le  phàrantaibh,  do 
bhrìgh  gu  'm  fac  iad  gu  'm  bu 
leanabh  tlachdmhor  e  ;  agus  cha 
robh  eagal  orra  roimh  àithne  an 
rìgh. 

24  Tre  chreidimh  air  teachd 
gu  h-aois  do  Mhaois,  dhiùlt  e 
bhi  air  a  ghairm  'na  mhac  do 
nighinn  Pharaoh  ; 

25  A'  ròghnachadh  àmhghar 
fhulang  maille  ri  sluagh  Dhè, 
roimh  shòlas  a'  pheacaidh  a 
mhealtuinn  rè  seal ; 

26  A'  meas  gu  'm  bu  mhò  an 
saoibhreas  masladh  Chrìosd  na 
ionmhais  na  h-Eiphit :  oir  bha 
sùil  aige  ris  an  luach-saoithreach". 

27  Tre  chreidimh  thrèig  e  'n 
Eiphit,  gun  eagal  a  bhi  air  roimh 
chorruich  an  rìgh  :  oir  bha  e 
làidir  'na  inntinn,  mar  neach  a 
bha  faicinn  an  Tì  a  ta  neo-f  haic- 
sinneach. 

•*  A'  reusonachadh,  a'  breithneachadh.     d uais. 


! 

28  Tre  clireidimli  ghlèidli  e  a' 
chàisg,  agus  an  dòrtadh  fola, 
chum  nach  beanadh  an  tì  a 
sgrios  na  ceud-ghin  riusan. 

29  Tre  chreidimh  chaidh  iad 
tre  a'  mhuir  ruaidh,  mar  tre 
thalamh  tioram :  ni  'nuair  a  thug 
na  h-Eiphitich  ionnsuidh  air  a 
dhèanamh,  bhàthadh  iad. 

30  Tre  chreidimh  thuit  ball- 
acha  lericho,  an  dèigh  bhi  air  an 
cuairteachadh  rè  sheachd  làith- 
ean. 

31  Is  ann  tre  chreidimh  nach 
do  sgriosadh  Rahab  an  strìopach 
maille  riusan  nach  do  chreid, 
'nuair  a  ghabh  i  ris  an  luchd- 
brathaidh  an  sith. 

•  32  Agus  ciod  tuilleadh  a  their 
mi  ?  oir  theirgeadh  an  ùine 
dhpmh  ann  an  labhairt  mu 
Ghideon,  Bharac,  agus  Shamp- 
son,  agus  lephthah,  Dhaibhidh 
mar  an  ceudna,  agus  Shamuel, 
agus  na  fàidhibh  : 

33  Muinntir,  tre  chreidimh, 
a  cheannsaich  rioghachdan,  a 
dh'oibrich  fìreantachd,  a  f huair 
geallanna,  a  dhruid  beoil  leòmh- 
an. 

34  A  mhùch  neart  teine,  a 
chaidh  as  o  fhaobhar  a'  chlaidh- 
eimh,  o  anmhuinneachd  a  rinn- 
eadh  neartmhor,  a  dh'f  hàs  treun 
ann  an  cath,  a  chuir  air  theich- 
eadh  armailte  nan  coimheach. 

35  Fhuair  mnài  am  mairbh 
air  an  togail  a  rìs  gu  beatha : 
agus  chràidh-phianadh  dream 
eile,  gun  iad  a  ghabhail  ri  saor- 
sa ;  chum  gu  faigheadh  iad 
aiseirigh  a  b'  f  heàrr. 

36  Fhuair  dream  eile  deuch- 

1  a'  choimhlìong. 

ainn  do  fhanoidibh,  agus  do 
sgiùrsaibh,  seadh  fòs,  do  gheimh- 
libh  agus  do  phriosan. 

37  Chlachadh  iad,  shàbhadh  as 
a  chèile  iad,  bhuaireadh  iad, 
chuireadh  gu  bàs  leis  a'  chlaidli- 
eamh  iad :  chaidh  iad  mu  'n 
cuairt  'nam  fògaraich  ann  an 
croicnibh  chaorach  agus  ghabhar, 
ann  an  uireasbhuidh,  ann  an 
trioblaidibh,  ann  an  cràdh  ; 

38  (Dream  air  nach  b'  airidh 
an  saoghal  ;)  a'  dol  air  seacharan 
ann  am  fàsaichibh,  agus  air 
slèibhtibh,  agus  ann  an  uamhaibh 
agus  ann  an  slochdaibh  na  talmh- 
ainn. 

39  Agus  air  dhoibh  so  uile 
deadh  theisteas  fhaotainn  tre 
chreidimh,  cha  d'fhuair  iad  an 
gealladh  : 

40  Air  do  Dhia  ni  èigin  a  's 
feàrr  a  sholar  dhuinne,  ionnus 
nach  biodh  iadsan  air  an  dèan- 
amh  foirfe  as  ar  n-eugmhais-ne. 

CAIB.  XII. 

1  Earail  chum  bhi  bunaiteach  ann  an  creid- 
imh,  foighidin,  agus  diadhuchd.  22  Moladh 
an  Tiomnaidh-nuaidh  os  ceann  an  t-seann- 
tiomnaidh. 

UIME  sin,  air  dhuinne  bhi  air 
ar  cuairteachadh  le  neul  co 
mòr  do  fhianuisibh,  cuireamaid 
dhinn  gach  leth-trom,  agus  am 
peacadh  a  ta  gu  furas  ag  iadhadh 
umainn,  agus  ruitheamaid  le 
foighidin  an  rèis^  a  chuireadh 
romhainn, 

2  Ag  amharc  air  losa,  ceannard'^ 
agus  fear-crìochnaich  ar  creid- 
imh,  neach  air  son  an  aoibhneis 
a  chuireadh  roimhe,  a  dh'f  huil- 
ing  an  crann-cèusaidh,  a'  cur  na 

*  ùghdair. 

nàii'e  an  neo-shmm,  agus  a  sliuidli 
air  deis  rìgh-chaithreach  Dè, 

3  Uime  sin  thugaibh  fa  'near 
e-san  a  dh'fhuiling  a  shamhuil 
sin  do  ana-cainnt  o  pheacaich 
'na  aghaidh  fèin,  air  eagal  gu  'm 
bì  siìjh  sgìtli  agus  lag  ann  bhur 
n-inntinnibii. 

4  Cha  do  sheas  sibh  fathast  gu 
fuil,  a'  cathachadh  an  aghaidh 
peacaidh. 

5  Agus  dhì-chuimhnicli '  sibh 
an  earail  a  ta  labhairt  ribh  mar 
ri  cloinn,  A  mhic,  na  cuir  suar- 
ach  ^  smachdachadh  an  Tighearn, 
agus  na  fannaicli  ^  'nuair  a  chron- 
aichear  leis  thu  : 

6  Oir  an  tì  a  's  ionmhuinn  leis 
an  Tighearn,  smachdaichidh  se 
e,  agus  .sgiùrsaidh  e  gach  mac 
ris  an  gabh  e. 

7  Ma  ghiùlaineas  sibli  smachd- 
achadh,  tha  Dia  a'  buntuinn  ribh 
mar  ri  cloinn :  oir  cò  am  mac 
nach  smachdaich  an  t-Athair  ? 

8  Ach  ma  tha  sibh  as  eugmhais 
smachdachaidh,  d'  am  bheil  na 
h-uile  'nan  luchd-comhpàirt,  an 
sin  is  clann  dìolain  siÌDh,  agus 
cha  chlann  dligìieach. 

9  Os  bàrr,  bha  againn  aith- 
riche  thaobh  na  feòla,  a  smachd- 
aich  sinn,  agus  thug  sinn  urram 
dhoibh  :  nach  mò  gu  mòr  is  còir 
dhinnn  bhi  ùmhal  do  Athair  nan 
spiorad,  agus  a  bhi  beò  ? 

10  Oir  gu  deimhin  smachdaich 
iadsan  sinn  rè  beagain  do  làith- 
ibh  a  rèir  an  toile  fèin  ^ ;  ach  e- 
san  chum  ar  leas,  ionnus  gu  'm 
bitheamaid  'nar  luchd-comhpàirt 

'  An  do  dìà-chuimlinich  ? 
^  an  nco-shuim,  an  neo-phrìs. 
■'  lugaich.         mar  bu  taitncach  ko. 

d'  a  naomhachd. 

11  Ach  cha  mheasar  smachd- 
achadh  air  bith  am  feadh  a  ta  e 
làthair  sòlasach,  ach  doilgheas- 
ach :  gidlieadh,  'na  dhèigh  sin 
bheir  e  uaith  toradh  sìochail  na 
fìreantachd,  do  'n  dream  a  ta  gu 
dUgheach  air  an  cleachdadh  ris. 

12  Uime  sin,  togaibh  suas  na 
làmhan  a  ta  air  tuiteam  sìos, 
agus  neartaichihh  na  glùine  laga; 

13  Agus  dèanaibh  cos-cheuma 
dìreach  do  'ur  cosaibh,  air  eagal 
gu  'm  bì  an  ni  sin  a  ta  bacach  air " 
a  thionndadh  as  an  t-slighe  ;  ach 
gu  ma  mò  bhiodh  e  air  a  shlàn- 
uchadh. 

14  Leanaibh  sìth  maille  ris  na 
h-uile  dhaoinibh,  agus  naomh- 
achd,  ni  as  eugmhais  nach  faic 
neach  air  bith  an  Tighearn  : 

15  A'  toirt  an  ro-aire,  air  eagal 
gu'n  tig  neach  sam  bith  a  dhèidh- 
làimh  air  gràs  Dè  * ;  air  eagal 
air  fàs  suas  do  f  hrèimh  seirbhe 
sam  bith,  gu  'n  cuir  e  dragh 
oirbh,  agus  le  so  gu  'm  bì  mòran 
air  an  salachadh  : 

16  Air  eagal  gu  'm  bì  fear 
strìopachais  ann,  no  neach  mì- 
naomha  sam  bith,  mar  Esau,  a 
reic  air  son  aoin  ghreim  bìdh'' 
còir  a  cheud-bhreithe'. 

17  Oir  a  ta  fhios  agaibh  'nuair 
a  b'  àill  leis  an  dèigh  sin  am 
beannachadh  a  shealbhachadh, 
gu  'n  do  dhiùltadh  e  :  oir  cha 
d'  f  huair  e  àit  aithreachais,  ged 
dh'iarr  se  e  gu  dùrachdach  le 
deuraibh. 

18  Oir  cha  d'  thàinig  sibh  chum 

*  gu  'n  claon  ncach  sam  bith  o  rjhrds  Dè. 
^  lòin. 

'  a  chvir-bhrcithc. 

an  t-slèibh  ris  am  feudtadh  beant- 
uinn,  agus  a  bha  losgadh  le  teine, 
no  chum  duibhre,  agus  dorchad- 
ais,  agus  doininn, 

19  Agus  fuaim  na  trompaid, 
agus  guth  nam  briathar,  ionnus 
gu  'n  do  ghuidh  an  dream  a 
chual  e  nach  labhairteadh  am 
focal  riu  tuilleadh : 

20  (Oir  cha  b'  urrainn  iad  an 
ni  sin  a  chaidh  àithneadh  dlioibh 
iomchar,  Agus  ma  bheanas  fiù 
ainmhidh  ris  an  t-sliabh,  clachar 
e,  no  cuirear  sleagh  a  mach 
troimhe. 

21  Agus  bu  co  uamhasach  an 
sealladh,  as  gu  'n  dubhairt  Maois, 
Tha  eagal  ro  mhòr  agus  crith 
orm :) 

22  Ach  tha  sibh  air  teachd  gu 
sliabh  Shioin,  agus  gu  caithir  an 
Dè  bheò,  an  lerusalem  nèamh- 
aidh,  agus  cuideachd  do-àireamh 
do  ainglibh, 

23  Gu  làn-choimhthional  agus 
eaglais  nan  ceud-ghin,  a  tha 
sgrìobhta  sna  nèamhaibh,  agus 
gu  Dia  breitheamli  nan  uile,  ag- 
us  gu  spioradaibh  nam  flrean 
air  an  dèanamh  foirfe, 

24  Agus  gu  losa  eadar-mheadh- 
onair  a'  choimhcheangail  nuaidh, 
agus  chum  fola  a'  chrathaidh,  a 
tha  labhairt  nithe  a  's  feàrr  na 
fml  Abeil. 

25  Thugaibh  an  aire  nach  diùlt 
sibh  e-san  a  ta  labhairt :  oir  mur 
deachaidh  iadsan  as  a  dhiùlt  an 
tì  a  labhair  o  Dhia  riu  air  talamh, 
is  lugha  gu  mòr  na  sin  a  thèid 
sìnne  as,  ma  thionndaidheas  sinn 
air  falbh  uaithe-san  a  ta  labhairt 
o  nèamh  : 

'  nachfeudar  a  chrathadh. 

26  Neach  aig  an  do  chrath  a 
ghuth  an  talamh  an  sin :  ach  a 
nis  gheall  e,  ag  ràdh,  Aon  uair 
eile  fathast  crathaidh  mi  cha  'n  e 
an  talamh  a  m^hàin,  ach  nèamh 
mar  an  ceudna. 

27  Agus  a  ta  am  focal  so,  Aon 
uair  eile,  a'  ciallachadh  atharr- 
achaidh  nan  nithe  sin  a  ghabhas 
crathadh,  mar  nithe  a  rinneadh, 
chum  gu  fanadh  na  nithe  nach 
gabh  crathadh'. 

28  Uime  sin  air  dhuinne  rìogh- 
achd  fhaotainn  nach  feudar  a 
ghluasad,  biodh  againn  gràs^, 
leis  an  dèan  sinn  seirbhis  gu 
taitneach  do  Dhia,  le  h-urram 
agus  eagal  diadhaidh  : 

29  Oir  a  ta  ar  Dia-ne  'na  theine 
dian-loisgeach. 

CAIB.  XIII. 

1  Comhairlean  eagsamhla  chum  seirc,  4  chum 
caithe-beatha  chiataich,  5  ehum  sannt  a 
sheachnadh,  7  chum  bhi  dleasdanach  do 
luchd-searmonachaidh  an  t-soisgeuì,  9  bhi 
air  arfaicill  o  theagasgaìbh  coimheach,  16 
deirce  thoirt  seachad,  17  bhi  ùmhal  do 
uachdaranaibh,  18  ùrnuigh  a  dhèanamh 
air  son  an  abstoil.    19  An  comh-dhùnadh. 

FANADH  gràdli  bràthaireil 
agaibh. 

2  Na  dearmadaibh  aoidheachd 
a  thoirt  do  choigrich  ;  oir  le  so 
thug  dream  àraidh  aoidheachd 
do  ainglibh  gun  fhios  doibh. 

3  Bithibh  cuimhneachail  orra- 
san  a  tha  ceangaiUe,  mar  gu  'm 
biodh  sibh  ceangailte  maille  riu  ; 
ac/KS  air  an  dream  a  tha  fulang 
an-shocair,  mar  mhuinntir  a  tha 
sibh  fèin  mar  an  ceudna  anns  a' 
choluinn. 

4  Tha  'm   pòsadh  urramach 

*  dèanamaid  greim  do  ghràs. 

anns  na  h-uile  agus  an  leabadh 
neo  -  shalach  :  ach  air  luchd- 
strìopachais  agus  adhaltrannais 
bheir  Dia  breth. 

5  Biodh  hhur  caithe-beatha  gun 
sannt ;  agus  bithibh  toilichte  leis 
na  nithibh  a  tha  làthair  agaibh : 
oir  thubhairt  e,  Cha  'n  fhàg, 
agus  cha  trèig  mi  am  feasd  thu. 

6  lonnus  gu  'm  feud  sinn  a  ràdh 
gu  dàna,  Is  e  'n  Tighearn  m' 
f  hear-cuideachaidh,  agus  cha  'n 
eagal  leam  aon  ni  a  dh'fheudas 
duine  dhèanamh  orm. 

7  Bithibh  cuimhneachail  air 
bhur  cinn-iuil,  a  labhair  ribh 
focal  Dè  :  leanaibh  an  creidimh- 
san,  a'  beachdachadh  air  crìch  an 
caithe-beatha : 

8  losa  Crìosd  an  dè,  agus  an 
diugh,  agus  gu  sìorruidli  an  Tì 
ceudna. 

9  Na  bithibh  aìr  bhur  giùlan 
mu  'n  cuairt  le  teagasgaibh  eag- 
samhla  coimheach  :  oir  is  maith 
an  ni  an  cridhe  bhi  air  a  dhaing- 
neachadh  le  gràs,  cha'n  ann  le 
biadhaibh,  nithe  nach  d'  thug 
tairbhe  do  'n  dream  a  ghnàth- 
aich  iad. 

10  Tha  altair  againne,  dheth 
nach  'eil  còir  aca-san  a  bheag 
itheadh,  a  tha  dèanamh  seirbhis 
do  'n  phàilliun. 

11  Oir  a  ta  cuirp  nan  ainmh- 
idhean  sin,  aig  am  bheil  am  fuil 
air  a  toirt  a  steach  air  son  peac- 
aidh  do  'n  ionad  naomh  leis  an 
àrd-shagart,  air  an  losgadh  an 
leth  muigh  do  'n  champ. 

12  Uime  sin  chum  gu  'n  dèan- 
adh  losa  an  sluagh  a  naomhach- 
adh  le  'fhuil  fèin,  dh'fhuiling  e 

'  am  measg  nan  uile. 

mar  an  ceudna  an  taobh  a  muigh 
do  'n  gheata. 

13  Air  an  aobhar  sin  rach- 
amaid  a  mach  d'  a  ionnsuidh-san 
an  taobh  a  muigh  do'n  champ,  a' 
giùlan  a  mhaslaidh-san. 

14  Oir  an  so  cha'n'eil  againn 
baile  a  mhaireas,  ach  a  ta  sinn 
ag  iarraidh  aoin  a  ta  ri  teachd. 

15  Uime  sin  trìd-san  thugam- 
aid  suas  ìobairt  buidheachais 
do  Dhia  a  ghnàth,  's  e  sin,  tor- 
adh  ar  bilean,  a'  toirt  molaidh 
■  d'  a  ainm. 

16  Ach  na  dì  -  chuimhnichibh 
maith  a  dhèanamh,  agus  comh- 
roinn  a  thoirt  uaibh  :  oir  a  ta  an 
leithide  sin  do  ìobairtibh  tait- 
neach  do  Dhia. 

17  Bithibh  ùmhal  do'ur  cinn- 
iuil,  agus  thugaibh  gèill  doibh  : 
oir  tha  iad  ri  faire  air  bhur  n- 
anamaibh,  mar  mhuinntir  d'  an 
èigin  cunntas  thoirt  uatha :  chum 
gu'n  dèan  iad  e  le  gàirdeachas, 
agus  cha  'n  e  le  doilgheas  :  oir 
tha  so.  neo-tharbhach  dhuibhse. 

18  Dèanaibh  ùrnuigh  air  ar 
son-ne  :  oir  is  dòigh  leinn  gu 
bheil  deadh  choguis  againn,  air 
dhuinn  blii  toileach  ar  beatha 
a  chaitheadh  gu  cubhaidh  anns 
na  h-uile  nithibh. 

19  Ach  is  mòid  a  ghuidheam 
oirbh  so  a  dhèanamh,  chum  gur 
luathaid  a  dh'aisigear  mise  dhuibh. 

20  A  nis  gu  dèanadh  Dia  na 
sìthe,  a  thug  air  ais  o  na  marbh- 
aibh  ar  Tighearn  losa,  àrd- 
bhuachaill  nan  caorach,  tre 
fhuil  a  'choimhcheangail  shìor- 
ruidh, 

21  Sibhse   coimhlionta  anns 
gach  uile  dheadh  obair,  chum 

2  F 


EABHRUIDHICH,  XHI. 


sibh  a  dhèanamh  a  thoile-san,  | 
ag  oibreachadh  annaibh  an  ni  a 
ta  taitneach  'na  làthair-san,  tre  ! 
losa  Crìosd ;    dhasan   gu  robh 
gìòìr  gu  saoghal  nan  saoghal. 
Amen. 

22  Agiis  guidheam  oirbh,  a 
bhràithre,  sibh  a  ghiùlan  focal 
na  h-earalach  ;  oir  sgrìobh  mi 
gu  h-àithshearr  do  'ur  n-ionn- 


23  Biodh  fhios  agaibh  gu  'n 
do  chuireadh  ar  bràthair  Timo- 
teus  air  a  chomas  ;  maille  ris- 
san,  ma  thig  e  gu  goirid,  chì  mi 
sibh. 

24  Cuiribh  fàilte  orra-san  uile 
a  tha  'nan  cinn-iuil  duibh,  agus 
air  na  naomh  uile.  Tha  muinntir 
na  h-Eadailt  a'  cur  fàilte  oirbh. 

25  Gràs  (/u  rohh  maille  ribh 
uile.  Amen. 


LITIR  CHOITCHIONN  AN  ABSTOIL 
SHEUMAIS. 


CAIB.  L 

1  Is  còir  dhuinn  gàirdeachas  a  dhèanamh 
fuidh  thrioblaid,  5  gliocas  iarraidh  o  Dhia, 
13  agus  ann  ar  deuchainnihh  g'un  sinn  a 
chur  ar  n-anmhuinneachd  no  ar  peacanna 
as  a  leth-san,  ]  9  ach  gu  'm  hu  feàrr  leinn 
hhi  ùmhal  d'  a  fhocal. 

rriHA  Seumas  seirbhiseach 
J-  Dhè,  agus  an  Tighearn 
losa  Crìosd,  a'  cur  beannachd 
chum  an  dà  thrèibh  dheug  a  tha 
air  an  sgapadh  o  chèile. 

2  Mo  bhràithre,  measaibh  mar 
an  uile  ghàirdeachas  'nuair  a 
thuiteas  sibh  ann  an  iomadh 
gnè  dheuchainnean ' ; 

3  Air  dhuibh  fìos  so  bhi  ag- 
aibh,  gu  'n  oibrich  dearbhadh 
bhur  creidimh  foighidin. 

4  Ach  biòdh  aig  an  fhoighid- 
in  a  h-obair  dhiongmhalta  fèin, 
chum  gu'm  bì  sibh  diongmhalta 
agus  iomlan,  gun  uireasbhuidh 
ni  sam  bith. 

5  Ma  tha  aon  neach  agaibh  a 
dh'uireasbhuidh  gliocais,  iarradh 

'  hhuairean.  ^  nach  cuir  nàire. 

'  chuige  agvs  uaithe. 

e  o  Dhia,  a  bheir  do  gach  neach 
gu  pailt,  agus  nach  dèan  maoidh- 
eamh^ ;  agus  bheirear  dha  e. 

6  Ach  iarradh  e  le  creidimh, 
gun  bhi  fuidh  amharus  sam  bith  : 
oir  an  ti  a  tha  fuidli  amharus,  is 
cosmhuil  e  ri  tonn  na  fairge,  a 
shèidear  le  gaoith,  agus  a  tha 
air  a  luasgadh  a  null  agus  a  nalP. 

7  Oir  na  saoileadh  an  duine  sin 
gu  'm  faigh  e  ni  air  bith  o  'n 
Tighearn. 

8  Tha  fear  na  h-inntinn  dù- 
bailte*  neo-sheasmhach  'na  uile 
shhghibh. 

9  Dèanadh  am  bràthair  a  tha 
ìosal  gàirdeachas  'na  àrdachadh  : 

10  Ach  an  duine  saoibhir,  'na 
ìsleachadh :  dobhrìgh  marbhlàth 
an  f  heoir  gu  'n  tèid  e  seachad  : 

11  Oir  air  èirigh  do  'n  ghrèin 
le  dian  theas,  crìonaidh  i  am 
feur,  agus  tuitidh  a  bhlàth,  agus 
thèid  maise  a  dhreach  am  mugha' : 
is  amhuil  sin  mar  an  ceudna  a 

*fear  an  dà  inntinn. 
^  theid  as  do  mhaise  a  dhreach. 

slieargas  an  duine  saoibhir  'na 
sbligliibh. 

12  Is  beannaichte  an  duine  a 
ghiùlaineas  buaireadli :  oir  'nuair 
a  dhearbhar  e,  gheibh  e  crùn  na 
beatha,  a  gheall  an  Tighearn  do 
'n  dream  a  ghràdhaicheas  e. 

13  Na  abradh  neach  sam  bith 
'nuair  a  bhuairear  e,  Tha  mi  air 
mo  bhuaireadh  le  Dia :  oir  cha 
cliomasach  Dia  a  bhuaireadh  le 
h-olc,  ni  mò  a  bhuaireas  e  neach 
sam  bith. 

14  Ach  tha  gach  duine  air  a 
bhuaireadh,  'nuair  a  thairngear, 
agus  a  thàlaidhear'  e  le  'ana- 
miann  fèin. 

15  An  sin  air  bhi  do  'n  ana- 
miann  torrach,  beiridh  e  peac- 
adh  :  agus  air  do  'n  pheacadh  bhi 
air  a  chrìochnachadh,  beiridh  e 
bàs. 

16  Na  bithibh  air  bhur  meall- 
adh,  mo  bhràithre  gràdhach. 

17  Tha  gach  uile  dheadh  thabh- 
artas,  agus  gach  uile  thiodhlac 
iomlan  o  'n  àirde,  a'  teachd  a 
nuas  0  Athair  na  soillse,  maille  ris 
nach  'eil  atharrachadh,  no  sgàile 
tionndaidh. 

18  O  'thoil  fèin  ghin  e  sinn  le 
focal  na  f  ìrinn,  chum  gu  'm  bith- 
eamaid  'nar  gnè  cheud-toraidh 
d'  a  chreutairibh- 

19  Uime  sin,  mo  bhràithre 
gràdhach,  biodh  gach  duine  eal- 
amh  chum  èisdeaclid,  mall  chum 
labhairt,  mall  chum  feirge  : 

20  Oir  cha  'n  oibrich  fearg 
duine  fìreantachd  Dhè. 

21  Uime  sin  cuiribh  uaibh  gach 
uile  shalachar,  agus  anabharr  mì- 
ruin,  agus  gabhaibh  do  bhur  n- 

'  bhreugar  ribear. 

ionnsuidh  le  macantas^  am  focal 
a  tha  air  a  shuidheachadh  ann- 
aibh,  a  tha  comasach  air  bhur 
n-anaman  a  thèarnadh. 

22  Ach  bitliibh-sa  'nur  luchd 
chur  an  gnìomh  an  f  hocail,  agus 
na  b'  ann  'nur  luchd-èisdeachd  a 
mhàin,  'gur  mealladh  fèin. 

23  Oir  ma  tha  neach  air  bith 
na  fhear-èisdeachd  an  fhocail, 
agus  cha  'n  ann  'na  f  hear-dèan- 
amh  d'  a  rèir,  is  cosmhuil  e  ri 
duine  a  tha  'g  amharc  air  'agh- 
aidhnàdurrafèin  ann  an  sgàthan : 

24,  Oir  bheachdaich  e  air  fèin, 
agus  dh'imich  e  roimhe,  agus 
dhi-chuimhnich  e  air  ball  ciod 
an  coslas  duine  a  bh'  ann  fèin. 

25  Ach  ge  b'  e  bheachdaicheas 
gu  dùrachdach  air  lagh  diong- 
mhalta  na  saorsa,  agus  a  bhuan- 
aicheas  ann,  gun  e  bhi  'na  f  hear- 
èisdeachd  dearmadach,  ach  'na 
f  hear-dèanamh,  na  h-oibre,  bith- 
idh  an  duine  so  beannaichte  'na 
dhèanadas. 

26  Ma  shaoileas  neach  air  bith 
'nur  measg  gu  bheil  e  diadhaidh, 
gun  bhi  cur  srèin  r'  a  theangaidh, 
ach  a'  mealladh  a  chridhe'fèin, 
is  dìomhain  diadliachd  an  duine 
so. 

27  'S  i  so  an  diadhaclid  fhìor- 
ghlan  agus  neo-shalach  am  fian- 
uis  Dè  agus  an  Athar,  dìlleachd- 
ain  agus  bantracha  f  hiosracliadh 
'nan  trioblaid,  a(/i(s  neach  'ga 
choimhead  fèin  gun  smal  o  'n  t- 
saoghal. 

CAIB.  II. 

1  Cha  'n  'eil  e  conih-fhrcariradh  d'  ur  n-aid- 
mheil  chrìosdaidh  suim  a  bhi  ariainn.  do 
dnaoinibh  sao'Jihir  agus  tnir  a  dlu-anainh 
^  ci'annsnchd. 

air  ar  bràithribh  hochda  ,"13  ismb  bu  chòìr 
dhuinn  hhi  seìrceil  agus  tròcuireach : 
14  agus  gun  uaill  a  dhèanamh  d  creidimh 
far  nach  'eil  oibre,  S^c. 

MO  bhràithre,  na  biodh  ag- 
aibh  creidimh  ar  Tigh- 
earna  losa  Crìosd,  Tighearna  na 
glòire maille  ri  gnùis-bhreth 

2  Oir  ma  thig  a  steach  do  'ur 
coimhthional  duine  air  am  bheil 
fàinne  òir,  ann  an  eudach  deal- 
rach,  agus  gu  'n  tig  a  steach  mar 
an  ceudna  duine  bochd  ann  an 
eudach  suarach'  ; 

3  Agus  gu  'n  amhairc  sibh  le 
meas  air  an  duine  sin  air  am 
bheil  an  deadh  thrusgan,  agus 
ga'n  abair  sibh  ris,  Suidh  thusa 
an  so  ann  an  àit  inbheach*;  agus 
gu  'n  abair  sibh  ris  an  duine 
bhochd,  Seas  thusa  an-  sin,  no 
suidh  an  so  fo  stòl  mo  chos : 

4  Nach  'eil  sibh  mar  sin  leth- 
bhretheach  annaibh  fèin,  agus 
nach  d'  rinneadh  sibh  'nur  breith- 
eamhnaibh  dhroch  smuainte  ? 

5  Eisdibh,  mo  bhràithre  gràdh- 
ach,  nach  do  thagh  Dia  bochdan 
an  t-saoghail  so,  saoibhir  ann  an 
creidimh,  agus  'nan  oighreach- 
aibh  air  an  rìoghachd,  a  gheall  e 
dhoibh-san  a  ghràdhaicheas  e  ? 

6  Ach  thug  sibhse  masladh  do 
'n  bhochd.  Nach  'eil  na  daoine 
saoibhir  ri  an-tighearnas  oirbh^, 
agus  'gur  tarruing  gu  caithrich- 
ibh-breitheanais  ? 

7  Nach  'eil  iad  a'  toirt  toi- 
bheim^  do  'n  ainm  òirdheirc'',  a 
dh'ainmichear  oirbh  ? 

8  Ma  choimhlionas  sibh  an 
laojh  rìog^hail  a  rèir  an  ssriob- 
tuir,  Gràdhaich  do  choimhears- 

'  creidimh  glòire  ar  2^ighearn  losa  Crìosd, 
^  meas  air  pearsa  seach  a  chèile. 
^  saluch,  ^  urramach. 

nach  mar  thu  fèin,  is  maith  a 
nì  sibh : 

9  Ach  ma  nì  sibh  leth-bhreth 
air  daoinibh,  tha  sibh  a'  dèan- 
amh  peacaidh,  agus  tha  sibh  air 
bhur  fàgail  shìos  leis  an  lagh 
mar  a  luchd-brisidh. 

10  Oir  ge  b'e  neach  a  choimh- 
ideas  an  lagh  uile,  agus  a  thuis- 
licheas  ann  an  aon  àithne^,  tha  e 
ciontach  do  'n  iomlan. 

11  Oir  an  Tì  a  thubhairt,  Na 
dèan  adhaltrannas,  thubhairt  e 
mar  an  ceudna,  Na  dèan  mort- 
adh.  A  nis  ged  nach  dèan  thu 
adhaltrannas,  gidheadh  ma  nì 
thu  mortadh,  rinneadh  fear- 
brisidh  an  lagha  dhìot. 

12  Gu  ma  h-amhluidh  sin  a 
labhras  sibhse,  agus  gu  ma  h- 
amhluidh  a  nì  sibh,  mar  iadsan 
air  an  tèid  breth  a  thoirt  le  lagh 
na  saorsa. 

13  Oir  gheibh  e-san  breithean- 
as  gun  tròcair,  nach  d'  rinn  tròc- 
air  ;  agus  nì  tròcair  gàirdeachas 
an  aghaidh  breitheanais. 

14  Ciod  an  tairbhe,  mo  bhràith- 
re,  ged  their  aon  neach  gu  bheil 
creidimh  aige,  agus  gun  oibre 
bhi  aige  ?  an  urrainn  creidimh 
a  thèarnadh  ? 

15  Ma  bhios  bràthair  no  piuthar 
lomnochd,  agus  a  dh'uireasbh- 
uidh  teachd-an-tir  lathail ; 

16  Agus  gu'n  abair  neach  ag- 
aibh-sa  riu,  Imichibh  an  sìth, 
bithibh  air  bhur  garadh,  agus 
bithibh  air  bhur  sàsuchadh : 
gidheadh  nach  toir  sibh  dhoibh 
na  nithe  sin  a  tha  feumail  do  'n 
chorp  ;  ciod  an  tairbhe  ta  ann  ? 

5  a'  dèanamh fòirneart  oirbh,  'yur  sàrachadh. 
"  maslaidh.  '  urramach, 

^  hhriseas  aon  phonc. 


17  Is  amhuil  sìn  creidimh  mar 
an  ceudna,  mur  bì  oibre  aige,  tha 
e  marbh,  air  dha  bhi  leis  fèin. 

IS  Ach  a  ta  neach  àraidh  ag 
ràdh,  Tha  creidimh  agad-sa, 
agus  tha  oibre  agam-sa  :  nochd 
dhomh-sa  do  chreidimh  as  eug- 
mhais  t'  oibre  agus  nochdaidh 
mise  dhuitse  mo  chreidimh  le 
m'  oibribh. 

19  Tha  thu  creidsinn  gu  bheil 
aon  Dia  ann  ;  is  maith  a  nì  thu  : 
tha  na  deamhain  a'  creidsinn 
mar  an  ceudna,  agus  tha  iad  a' 
criothnachadh. 

20  Ach,  O  dhuine  dhìomhain, 
an  àiU  leat  fìos  fhaotainn,  gu 
bheil  creidimh  as  eugmhais  oibre 
marbh  ? 

21  Nach  deachaidh  ar  n-ath- 
air  Abraham  fhìreanachadh  le 
oibribh,  'nuair  a  thug  e  suas  a 
mliac  Isaac  air  an  altair  ? 

22  Nach  lèir  dhuit  gu  'n 
do  chomh-oibrich  creidimh  le 
'ghnìomharaibh,  agus  gu  'n  d'- 
rinneadh  creidimh  iomlan  le  oib- 
ribh  ? 

23  Agus  choimhlionadh  an 
sgriobtuir  a  ta  ag  ràdh,  Chreid 
Abraham  Dia,  agus  mheasadh 
sin  da  mar  f hìreantachd :  agus 
ghoireadh  caraid  Dè  dheth. 

24  Chì  sibh  uime  sin  gu  'm 
fìreanaichear  duine  le  oibribh, 
agus  cha  'n  ann  le  creidimh  a 
mhàin. 

25  Amhuil  sin  mar  an  ceud- 
na,  nach  robh  Rahab  an  strìop- 
ach  air  a  fìreanachadh  le  oib- 
ribh,  'nuair  a  ghabh  i  ris  na 
teachdairibh,  agus  a  chuir  i  mach 
air  slighe  eile  iad  ? 

'  k  t'  Oìbribh-sa.  -  fhear  teagaisg. 

26  Oir  mar  a  ta  an  corp  marbh 
I  as  eugmhais  an  spioraid,  mar 
sin  mar  an  ceudna  tha  creidimh 
marbh  as  eugmhais  oibre. 

CAIB.  III. 

1  Cha  chòìr  grad-bhreth  a  thoirt  aìr  daoine 
ei/e,  no  an  cronuchadh  gu  ladurna  ;  5  ach 
is  mò  ìs  còir  dhuinn  srian  a  chur  r  ar 
teangaidh,  ball  beag,  ach  a  ta  'na  h-inneal 
cumhachdach  chum  mòr  mhaith  agus  olc  a 
dhèanamh:  13  tha'n  dream  sin  a  tha 
fìor-ghlic  ciùin  agus  siochail,  gun  tnù,  gun 
strì. 

MO  bhràithre,  na  bithibh  'nur 
mòran  mhaighstirean",  air 
dhuibh  fios  a  bhi  agaibh  gu'm 
faigh  sinn  an  tuilleadh  breith- 
eanais. 

2  Oir  ann  am  mòran  nithe  tha 
sinn  uile  ciontach.  INIur  'eil 
duine  ciontach  ann  am  focal,  is 
duine  iomlan  an  tì  sin,  comasach 
mar  an  ceudna  air  srian  a  chur 
ris  a'  chorp  uile. 

3  Feuch,  tha  sinn  a'  cur  shrian 
am  beul  nan  each,  chum  gu  'm  bì 
iad  ùmhal  dhuinn  ;  agus  tionnd- 
aidh  sinn  an  corp  mle  mu  'n 
cuairt. 

4  Feuch  mar  an  ceudna  na 
longa,  ged  tha  iad  co  mòr,  agus 
ged  shèidear  iad  le  garbh-ghaoth- 
aibh,  gidheadh  tionndaidhear  ^ 
mu  'n  cuairt  iad  le  stiuir  ro  bhig, 
ge  b'  e  taobh*  gus  am  miann  leis 
an  stiùradair. 

5  Is  amhuil  sin  is  ball  beag 
an  teangadh,  agus  ni  i  mòr-uaill*. 
Feuch,  cia  meud  an  connadh  a 
lasas  teine  beag ! 

6  Agus  is  teine  an  teangadh, 
saoghal  do  aingidheachd :  mar 
sin  tha  an  teangadh  air  a  suidh- 
eachadh  am  measg  ar  ball,  ionn- 

'  iompuichear.       *  àird.       '  ràitcachais. 

us  gu  'n  salaich  i  an  corp  gu  ! 
h-iomlan,agusgu  'n  las  i  cùrsa  an 
nàduir ' ;  agus  i  fèin  air  a  lasadh 
o  ifrinn. 

7  Oir  a  ta  gach  uile  ghnè 
fhiadh-bheathaiche,  agus  eun- 
laith,  agus  nithe  snàigeach'^,  agus 
nithe  san  fhairge,  air  an  ceann- 
sachadh ;  agus  cheannsaicheadh 
iad  leis  a'  chinne-daoine  : 

8  Ach  cha  chomasach  do  dhuine 
air  bith  an  teangadh  cheann- 
sachadh  ;  is  olc  do-chasgaidh  i, 
làn  do  nimh  marbhtach. 

9  Leatha-sa  tha  sinn  a'  beann- 
achadh  Dhè,  eadhon  an  Athar ; 
agus  leatha-sa  tha  sinn  a'  mall- 
achadh  dhaoine,  a  rinneadh  a 
rèir  cosamhlachd  Dhè, 

10  As  an  aon  bheul  tha  beann- 
achadh  agus  mallachadh  a'  teachd 
a  mach.  Mo  bhràithre,  cha 
chòir  do  na  nithibh  so  bhi  mar 
so. 

11  An  cuir  tobar  a  mach  as  an 
aon  sùil  uisge  milis  agus  searbh  ? 

12  Am  feud  craobh-f  hige,  mo 
bhràithre,  dearcan  oLadh  a  thoirt 
uaipe?  no  a'  chraobh-fhiona, 
fìgean  ?  mar  sin  cha  'n  f heud 
tobar  sam  bith  sàile  agus  uisge 
milis  a  thoirt  uaith  araon. 

13  Cò  a  ta  'na  dhuine  glic  agus 
aig  am  bheil  eòlas  'nur  measg  ? 
nochdadh  e  à  deadh  chaithe- 
beatha  'oibre  fèin  le  ceannsachd 
gliocais. 

14  Ach  ma  tha  eud  searbh  agus 
comh-stri  agaibh  'nur  cridhe,  na 
dèanaibh  uaill,  agus  na  dèanaibh 
breug  an  aghaidli  na  fìrinn. 

16  Cha  'n  ann  o  'n  àirde  tha  'n 
gliocas  so  a'  teachd  a  nuas,  ach 

'  trmll  na  beatha,  cu2Ìrt  an  (ìomhain. 

tJia  e  talmhaidh,  coUaidh,  diabh- 
luidh. 

16  Oir  far  am  bheil  farmad  agus 
comh-stri,  an  sin  tha  buaireas^, 
agus  gach  uile  dhroch  ghnìomh. 

17  Ach  a  ta  an  gliocas  a  tlia 

0  'n  àirde  air  tùs  glan,  an  dèigh 
sin  sìochail,  ciuin,  agns  so-chomli- 
airlich,  làn  do  thròcair  agus  do 
dheadh  thoraibh,  gun  leth-bhreth 
agus  gun  cheilg. 

18  Agus  tha  toradh  na  fìreant- 
achd  air  a  chur  ann  an  sìth  do 
luchd-dèanamh  na  sìthe. 

CAIB.  IV. 

1  7i?  còir  dhuìnn  cathachadh  an  aghaidh 
sainnt,  4  neo  -  niheasarrachd,  5  uabhair^ 
11  cùl-chàineadh,  agus  breth  ghrad  mu 
dhaoinibh  eite  ;  13  agus  gun  bhi  ro  earhsach 
à  soirbheas  unn  ar  gnothuichibh  saoghalta, 

CIA  as  a  ta  coganna  agus 
còmhraga  a  teachd  'nur 
measg  ?  nach  ann  as  a  so,  eadhon 
o  bhur  n-ana-miannaibh,  a  tha 
cogadh  ann  bhur  ballaibh  ? 

2  Tha  sibh  a'  miannachadh, 
agus  cha  'n  'eil  agaibh  :  tha  sibh 
a'  marbhadh,  agus  a'  dian-shann- 
tachadh,  agus  cha  'n  'eil  e  'n 
comas  duibh  ni  fhaotainn  :  tha 
sibh  a'  cathachadh  agus  a'  cogadh, 
gidheadh  cha  'n  'eil  agaibh,  do 
bhrìgh  nach  'eil  sibh  agiarraidh. 

3  Tha  sibh  ag  iarraidh,  agus 
cha  'n  'eil  sibh  a'  faotainn,  do 
bhrigh  gu  bheil  sibh  ag  iarraidh 
gu  h-olc,  chum  gu  'n  caith  sibh 
e  air  bhur  n-ana-miannaibh. 

4  Adhaltrannacha,  agus  a  bhan- 
adhaltrannacha,  nach  'eil  fhios 
agaibh  gur  naimhdeas  an  aghaidh 
Dhè  càirdeas  an  t-saoghail  ?  ge 

-  nuthraiche.  ■*  an-riaghaili. 

d'  e  air  bitli  neach  uime  sin  leis 
an  àill  bhi  'na  charaid  do  'n  t- 
saoghal,  tha  e  'na  nàmhaid  do 
Dhia. 

5  Am  bheil  sibh  a'  smuain- 
eachadh  gu  bheil  an  sgriobtuir 
gu  dìomhanach  a'  labhairt  ?  Tha 
an  spiorad'  a  tha  chòmhnuidh 
annainn  a'  togairt^  gu  farmad. 

6  Ach  bheir  e  gràs  a  's  mò 
uaith  :  uime  sin  a  ta  e  ag  ràdh, 
Tha  Dia  a'  cur  an  aghaidli  nan 
uaibhreach,  ach  a'  toirt  gràis 
dhoibh-san  a  ta  iriosal. 

7  Uime  sin  ùmhlaichibh  sibh 
fèin  do  Dhia ;  cuiribh  an  agh- 
aidh  an  diabhuil,  agus  teichidh 
e  uaibh  : 

8  Dlùthaichibh  ri  Dia,  agus 
dlùthaichidh  e  ribh  :  glanaibh 
hhur  làmhan,  a  pheacacha,  agus 
glanaibh  hhur  cridhe,  sibhse  aig 
am  bheil  an  inntinn  dhùbailte^. 

9  Bithibh  ann  an  àmhghar,  agus 
dèanaibh  caoidh,  agus  gul :  biodh 
bhur  gàire  air  a  thionndadh  gu 
bròn,  agus  hhur  n-aoibhneas  gu 
tuirse. 

10  Irioslaichibh  sibh  fèin  am 
fianuis  an  Tighearn,  agus  àrdaich- 
idh  e  sibh. 

11  Na  labhraibh  olc  mu  chèile, 
a  bhràithre.  An  tì  a  tha  labhairt 
uilc  m'  a  bhràthair,  agus  a'  toirt 
breth  air  a  bhràthair,  tha  e  labh- 
airt  uilc  mu  'n  lagh,  agus  a'  toirt 
breth  air  an  lagh  :  ach  ma  tha 
thu  toirt  breth  air  an  lagh,  cha  'n 
f hear  -  coimhhonaidh  an  lagha 
thu,  ach  breitheamh. 

12  Tha  aon  f hear-tabhairt  lagha 
ann,  a  's  urrainn  saoradh  agus 

'  Am  bheil  an  spiorad  ?  mìannachadh. 
^  dhà-fhillte. 

sgrios :  cò  thusa  a  tha  toirt  breth 
air  neach  eile  ? 

13  Imichibh  a  nis,  sibhse  a  ta 
ag  ràdh,  Thèid  sinn  an  diugh  no 
màireach  gus  a'  leithid  so  do 
bhaile,  agus  fanaidh  sinn  an  sin 
rè  bliadhna,  agus  ni  sinn  ceann- 
achd',  agus  gheibh  sinn  buann- 
achd : 

14  'Nuair  nach  'eil  f  hios  agaibh 
ciod  a  thàrlas  air  a'  mhaireach  : 
oir  ciod  i  bhur  beatha  ?  is  deat- 
ach  i  a  chithear  rè  ùine  bhig, 
agus  an  dèigh  sin  a  thèid  as  an 
t-sealladh. 

15  An  àit  gu  'm  bu  chòir  dhuibh 
a  ràdh,  Ma  's  toil  leis  an  Tigh- 
earn,  bithidh  sinn  beò,  agus  nì 
sinn  so,  no  sud. 

16  Ach  a  nis  tha  sibh  a'  dèan- 
amh  uaille  as  bhur  ràiteachas 
fèin  :  is  olc  gach  uile  shamhuil 
sin  do  uaill. 

17  Uime  sin  dhasan  d'  an 
aithne  maith  a  dhèanamh,  agus 
nach  dèan  e,  is  peacadh  e  dha. 

CAIB.  V. 

1  Tha  aobhar  aig  daoinibh  aingidh  saoibhir 
eagal  a  bhi  orra  roimh  dhìoghaltas  De. 
7  Bu  chòir  dhuinn  bhi  foighidneach  a  reir 
cisempleir  nam  fàidhean,  agus  lob ; 
12  mionnan  a  sheachnadh  ;  13  ùrnuiyh  a 
ghnàthachadh  ann  an  an-shocair,  agus  sailm 
a  sheìnn  ann  an  socair,  SjC. 

IMICHIBH  a  nis,  a  dhaoine 
saoibhir,  dèanaibh  gul  agus 
caoidh  air  son  bhur  n-àmhgliar 
a  tha  teachd  oirbh. 

2  Tha  bhur  saoibhreas  air 
truaiUeadh,  agus  bhur  n-eudach 
air  itheadh  leis  an  leomann^. 

3  Tha  bhur  n-òr  agus  bhur  n- 
airgiod   air    meirgeadh  ;  agus 

^  marsandachd. 

^  an  reudan,  nihial  chrwn. 

bithidh  am  meirg-san  'na  f  hian- 
iiis  'nur  n-aghaidh,  agus  ithidh  i 
bhur  feoil  mar  theine :  thaisg 
sibh  ionmhas  fa  chomhair  nan 
làithean  deireannach. 

4  Feuch,  tha  tuarasdal  an  luchd- 
oibre^  a  bhuain  sìos  bhur  n-ach- 
aidh,  ni  a  chumadh  uatha  leibh- 
se  le  fèill,  ag  èigheach  :  agus  tha 
glaodhaich  na  muinntir  a  bhuain, 
air  dol  a  stigh  chum  cluasa 
Tighearna  nan  sluagh. 

5  Chaith  sibh  bhur  beatha  ann 
an  sògh  air  thalamh,  agus  bha 
sibh  mear  ;  dh'  altrum  sibh  bhur 
cridheacha,  mar  ann  an  là  a' 
mharbhaidh'^. 

6  Dhìt  agus  mharbh  sibh  am 
f  ìrean',  agus  cha  'n  'eil  e  cur  'nur 
n-aghaidh. 

7  Uime  sin,  a  bhràithre,  bith- 
ibh  foighidneach  gu  teaclid  an 
Tighearna.  Feuch,  feitliidh  an 
treabhaiche*  ri  toradh  luachmhor 
an  talmhainn,  agus  fanaidh  e  gu 
foighidneach  ris,  gus  am  faigh  e 
an  ceud  uisge  agus  an  t-uisge 
deireannach. 

8  Bithibh-sa  foighidneach  mar 
an  ceudna;  socraichibh  bhur 
cridheacha :  oir  tha  teachd  an 
Tighearn  am  fagus. 

9  Na  dèanaibh  gearan  an  agh- 
aidh  a  chèile,  a  bhràithre,  chum 
nach  dìtear  sibh  :  feuch,  tha  am 
Breitheamh  'na  sheasamh  aig  an 
dorus. 

10  Gabhaibh,  mo  bhràithre,  na 
fàidhean,  a  labhair  ann  an  ainm 
an  Tighearna,  'nan  eisempleir 
air  an-shocair  fhulang,  agus  air 
foighidin. 

'  nnm  buanuiche.       ^  an  àir. 
^  an  t-innracan.        *  au  tuathanach. 

11  Feuch,  measar  sona  leinn 
iadsan  a  dh'fhuilingeas.  Chuala 
sibh  iomradh  air  foighidin  lob, 
agus  chunnaic  sibh  crìoch  an 
Tighearna;  gu  bheil  an  Tigh- 
earna  ro  thiom-chridheach^  agus 
tròcaireach. 

12  Ach  roimh  na  h-uile  nithe, 
mo  bhràithre,  na  tugaibh  mionn- 
an,  aon  chuid  air  nèamh,  no  air 
an  talamh,  no  air  aon  mhionnan 
eile  :  ach  gu  'm  b'  e  bhur  còmh- 
radh  Seadh,  seadh,  agus  Cha  'n 
eadh,  cha  'n  eadh ;  air  eagal 
gu  'n  tuit  sibh  ann  an  diteadh. 

13  Am  bheil  neach  sam  bith  fo 
thrioblaid*^  'nur  measg  ?  dèanadh 
e  ùrnuigh.  Am  bheil  neach  sam 
bith  subhach?  seinneadh'  e  sailm. 

14  Am  bheil  neach  sam  bith 
tinn  'nur  measg  ?  cuireadh  e 
fios  air  seanairibh  na  h-eaglais  ; 
agus  dèanadh  iad  ùrnuigh  os  a 
cheann,  'ga  ùngadh  le  h-oladh 
ann  an  ainm  an  Tighearna : 

15  Agus  slànuichidh  ùrnuigh 
a'  chreidimh  an  t-euslan,  agus 
togaidh  an  Tighearn  suas  e ; 
agus  ma  rinn  e  peacanna,  maith- 
ear  dha  iad. 

16  Aidichibh  hhur  lochdan  d'  a 
chèile,  agus  dèanaibh  ùrnuigh 
air  son  a  chèile,  chum  gu'n 
tèarnar^  sibh  :  tha  mòr-èifeachd 
ann  an  ùrnuigh  dhùrachdaich  an 
fhirein. 

17  Bu  duine  Elias  aig  an  robh 
comh-aigne  ruinne,  agus  ghuidh 
e  gu  dùrachdach  gun  uisge  bhi 
ann :  agus  cha  d'thàinig  uisge 
air  an  talamh  rè  thrì  bliadhna 
agus  shè  mìosan. 

^  ro  iochdmìtor.       "  a'  fùlang  uilc. 
'  canadh.  ^  slànuichear. 

18  Agus  rinn  e  ùrniiigh  a  ris, 
agus  thug  nèamh  uisge  uaith, 
affus  thuff  an  talamh  a  mach  a 
thoradh. 

19  A  bhràithre,  ma  thèid  aon 
neach  agaibh-sa  air  seacharan 
0  'n  f  hìrinn,  agus  gu  'n  iompaich 


neach  e ; 

20  Biodh  f  hios  aige,  an  duine 
a  dh'iompaicheas  peacach  o 
sheacharan  a  shlighe,  gu  'n  saor^ 
e  anam  o  bhàs,  agus  gu  'm  fol- 
aich  e  mòran  pheacanna. 

'  tèaruinn. 


CEUD  LITIR  CHOITCHIONN 
AN  ABSTOIL  PHEADAIR. 


CAIB.  I. 

ì  Bheannawh  Peadar  Dia  air  son  a  ghràsa 
iomarcach  spìoradail ;  10  nochd  e  nach 
naidheachd  ùr  slàinte  tre  Chrlosd,  ach  ni 
mu  'n  robh  fàidheadaireachd  o  shean  :  13 
agus  a  rèir  sin  chuir  e  impidh  orra  am 
beatha  a  chaitheadh  gu  diadhaidh,  do  bhrìgh 
gu  bheil  iad  a  nis  air  an  nuadh-bhreth  le 
focal  Dè. 

PEADAR  abstol  losa  Crìosd, 
chum  nan  coigreach  a  tha  air 
an  sgapadh  tre  Phontus,  Ghalatia, 
Chapadocia,  Asia,  agus  Bhitinia, 

2  A  thaghadh  a  rèir  roimh- 
eòlais  Dhè  an  Athar,  tre  naomh- 
achadh  an  Spioraid,  chum  ùmh- 
lachd,  agus  crathadh  fola  losa 
Crìosd  :  Gràs  agus  sìth  gu  robh 
air  am  meudachadh  dhuibhse. 

3  Gu  ma  beannaichte  gu  i'obh 
Dia  agus  Athair  ar  Tighearna 
losa  Crìosd,  neach  a  rèir  a  mhòr- 
thròcair,  a  dh'ath-ghin  sinne  gu 
beò-dhòchas,  tre  aiseirigh  losa 
Crìosd  o  na  marbhaibh, 

4  Chum  oighreachd  neò- 
thruaillidh,  agus  neò-shalaich, 
agus  nach  searg  as,  a  tha  air  a 
coimhead  snanèamhaibh  dhuibh- 
se, 

5  A  tha  air  bhur  coimhead  le 
cumhachd  Dhè  tre  chreidimh 
chum  slàinte,  a  tha  uUamh  r'  a 

foillseachadh  san  aimsir  dlieir- 
eannaich : 

6  Ni  anns  am  bheil  sibh  a' 
dèanamh  mòr-ghàirdeachais,  ged 
tha  sibh  a  nis  rè  ùine  bhig,  (ma  's 
feumail  e,)  fo  thuirse  tre  iomadh 
buaireadh. 

7  Chum  gu  faighear  dearbh- 
adh  bhur  creidimh,  ni's  luach- 
mhoire  gu  mòr  na  òr  a  thèid  am 
mugha'  ged  dhearbhar  le  teine  e, 
chum  cliù,  agus  urraim,  agus 
gh)ir  aig  foillseachadh  losa 
Crìosd ; 

8  D'  am  bheil  sibh  a'  toirt 
gràidh,  ged  nach  faca  sibh  e  ; 
agus  ged  nach  'eil  sibh  a  nis  'ga 
f  haicinn,  air  dhuibh  bhi  creid- 
sinn  ann,  tha  sibh  a'  dèanamh 
mòr-ghàirdeachais  le  h-aoibh- 
neas  air  dol  thar  labhairt,  agus 
làn  do  ghlòir : 

9  A'  faotainn  crìche  bhur  creid- 
imh,  eadhon  slàinte  bhu7-  n-anama: 

10  Slàinte  mu  'n  d'  f  hiosraich 
na  fàidhean,  agus  mu'n  d'rinn 
iad  geur-rannsachadh,  muinntir 
a  rinn  fàidheadaireachd  mu  'n 
ghràs  a  bha  gu  teachd  do  'ur  n- 
ionnsuidh-sa ; 

'  a  nco-ìii. 

11  A'  rannsacliadh  ciod  i,  no 
ciod  a'  glinè  aimsir  a  bha  Spior- 
ad  Chriosd  annta-san  a'  foill- 
seachadh',  'nuair  a  rinn  e  fianuis 
roimh-làimh  air  fulangasaibh 
Chrìosd,  agus  a'  ghlòir  a  bha 
gu  'n  leantuinn. 

12  Muinntir  d'  an  d'  f  hoillsich- 
eadh,  nach  b'  ann  doibh  fèin,  ach 
dhuinne  a  f  hritheil  iad  na  nithe 
a  tha  nis  air  an  cur  an  cèill 
duibh  leo-san  a  shearmonaich 
an  soisgeul  duibh,  leis  an  Spior- 
ad  naomh  a  chuireadh  a  nuas  o 
nèamh  ;  nithe  air  am  miann  leis 
na  h-ainglibh  beachdachadh. 

13  Uime  sin  crioslaichibh 
leasraidh  bhur  n-inntinn,  bith- 
ibh  measarra,  agus  biodh  dòchas 
diongmhalta  agaibh  as  a'  ghràs^ 
a  bheirear  dhuibh  aig  foillseach- 
adh  losa  Crìosd ; 

14  Mar  chloinn  ùmhal,  gun 
bhi  'gur  còmh-chumadh  fèin  ris 
na  h-ana-miannaibh,  a  bha  ag- 
aibh  roimh  ann  an  àm  bhur 
n-aineolais : 

15  Ach  a  rèir  mar  a  ta  e-san  a 
ghairm  sibh  naomh,  bithibh-sa 
naomha  mar  an  ceudna  'nur 
n-uile'chaithe-beatha : 

16  Do  bhrìgh  gu  bheil  e 
sgrìobhta,  Bithibh-sa  naomha, 
oir  a  ta  mise  naomh. 

17  Agus  ma  ghoireas  sibh  air 
an  Athair,  a  bheir  breth  a  rèir 
oibre  gach  neach,  gun  chlaon- 
bhàigh  ri  neach  seach  a  chèile'', 
caithibh  aimsir  bhur  cuairt  an 
so  le  h-eagal  * : 

18  Air  dhuibh  fios  a  bhi  ag- 
aibh  nach  do  shaoradh  sibh  le 

'  ciallachudh. 

^  sàil  (/us  a'  chrìch  agaihh  ris  a'  ghràs. 

nithibh  truaillidh,  mar  a  ta  aìr- 
giod  agus  òr,  o  bhur  caithe- 
beatha  dìomhain,  a  thugadh 
dhuibh  o  bhur  sinnsireachd ; 

19  Ach  le  fuil  luachmhoir 
Chrìosd,  mar  fhuil  Uain  gun 
chron,  gun  smal : 

20  Neach  gu  deimhin  a  roimh- 
òrduicheadh  roimh  chruthach- 
adh  an  t-saoghail,  ach  a  dh'- 
fhoillsicheadh  anns  na  h-aimsir- 
ibh  deireannach  air  bhur  sonsa ; 

21  Muinntir  trid-san  a  ta 
creidsinn  ann  an  Dia  a  thog  e- 
san  o  na  marbhaibh,  agus  a  thug 
glòir  dha,  chum  gu  'm  biodh  bhur 
creidimh  agus  bhur  muinghin 
ann  an  Dia. 

22  Do  bhrìgh  gu  'n  do  ghlan 
sibh  bhur  n-anama  le  ùmhlachd 
a  thoirt  do  'n  f  hìrinn  tre  'n  Spio- 
rad,  chum  gràidh  neò-chealg- 
aich  do  na  bràithribh  ;  feuchaìhh 
gu  'w  toir  sibh  gràdh  d'  a  chèile 
à  cridhe  glan  gu  dùrachdach  : 

23  Air  dhuibh  bhi  air  bhur 
n-ath-ghineamhuin,   cha  'n  ann 

0  shiol  truaillidh,  ach  neò- 
thruaiUidh,  le  focal  an  Dè  bheò, 
agus  a  mhaireas  gu  sìorruidh. 

24  Oir  tha  gach  uile  fheoil 
mar  fheur,  agus  uile  ghlòir 
dhaoine  mar  bhlàth  an  fheoir. 
Seargaidh  am  feur,  agus  tuitidh 
a  bhlàth  dheth  : 

25  Ach  fanaidh  focal  an  Tigh- 
earna  gu  sìorruidh.  Agus  is  e  so 
am  focal  a  shearmonaicheadh 
dhuibhse  anns  an  t-soisgeul. 

CAIB.  It. 

1  Chomhairlich  Peadar   tuchd-aidmheil  na 
creidimh  an  aghaidh  mì-sheirceulachd ;  4 

'  gun  urram  do  neach  seach  a  chèile. 
^  faitcheas. 


I.  PEADAR,  II. 


nochd  e  gur  e  Crhsd  am  hunadh  air  am 
bheìl  iad  air  an  togail ;  11  ghuidh  e  orra 
fantuinn  o  ana-miannaibh  feòìmhor,  13 
agus  bhi  iìmhal  do  uachdaranaibh  ;  18  is 
còir  do  sheirbhisich  bhi  ùmhal  d'  am  maigh- 
stiribh,  20  agus  fulang  gu  foighidneach  air 
son  maith  a  dhèaìiamh  a  rèir  eisempleir 
Chrìosd. 

UIME  sin  a'  cur  uaibh  gach 
uile  mhì-ruin,  agus  gach 
uile  mhealltaireachd,agus  chealg, 
agus  fharmada,  agus  gach  uile 
ana-cainnt, 

2  Mar  naoidheana  air  an  iir- 
bhreith,  iarraibh  bainne  fìor- 
ghlan  an  fhocail,  chum  asgu  fàs 
sibh  leis ; 

3  Ma  's  e  as  gu  'n  do  bhlais  sibh' 
gu  bheil  an  Tighearn  gràsmhor. 

4  A'  teachd  d'  a  ionnsuidh-san, 
mar  gu  cloich  bheò,  a  dhiùltadh 
gu  deimhin  le  daoinibh,  ach  air 
a  taghadh  o  Dhia  agus  luach- 
mhor ; 

5  Tha  sibhse  mar  an  ceudna 
mar  chlochaibh  beò,  air  bhur 
togail  suas  'nur  tigh  spioradail, 
'nur  sagartachd  naomh,  chum 
ìobairte  spioradail  a  thoirt  suas, 
taitneach  do  Dhia  tre  losa 
Crìosd. 

6  Uime  sin  a  ta  so  mar  an 
ceudna  air  a  chur  sios  anns  an 
sgriobtuir,  Feuch,  cuiridh  mi 
ann  an  Sion  priomh  chlach-oisne*^ 
thaghta,  luachmhor  :  agus  an  ti 
a  chreideas  ann^,  cha  chuirear 
gu  nàire  e. 

7  Dhuibhse  uime  sin  a  chreid- 
eas,  tha  e*  luachmhor^:  ach 
dhoibh-san  a  tha  eas-ùmhal,  a' 
chlach  a  dhiùlt  na  clachairean, 
rinneadh  ceann  na  h-oisne  d'  i, 

'  Do  bhrìgh  gu  'n  do  hhJais  sibh. 
^  cluch-oisinn  àraidh.    '  a  dh'  earhas  aisde. 
*  i.     *  'na  urram,       ^  dìkas,  àraidh. 

8  Agus  clach-thuislidh,  agus 
carraig  oilbheim,  dhoibh-san  a 
thuislicheas  air  an  fhocal,  air 
dhoibh  bhi  eas-ùmhal,  chum  mar 
an  ceudna  an  d'  òrduicheadh  iad. 

9  Ach  is  ginealach  taghta 
sibhse,  sagartachd  rìoghail,  cinn- 
each  naomh,  sluagh  sònraichte^ ; 
chum  gu'n  cuireadh  sibh  an  cèill 
feartan^  an  Tì  a  ghairm  à  dor- 
chadas  sibh  chum  a  sholuis  ion- 
gantaich  fèin : 

10  Nach  robh  uair-eigin"  'nur 
sluagh,  ach  a  nis  is  sibh  sluagh 
Dhè  :  dream  nach  d'  f  huair  tròc- 
air,  ach  a  nis  a  tha  air  faotainn 
tròcair. 

11  A  mhuinntir  mo  ghràidh, 
guidheam  oirbh,  mar  choigrich 
agus  luchd-cuairt,  sibh  a  sheach- 
nadh  ana-mianna  feòlmhor,  a 
tha  cogadh  an  aghaidh  an  ana- 
ma ; 

12  Air  dhuibh  deadh  chaithe- 
beatha  bhi  agaibh  am  measg  nan 
Cinneach ;  chum  an  àit  olc  a 
labhairt  umaibh  mar  luchd  mì- 
ghmomh,  gu  'n  dèan  iad  o  bhur 
deadh  oibribh  a  chi  iad,  Dia  a 
ghlòrachadh  ann  an  là  an  f  hios- 
rachaidh. 

13  Uime  sin  bithibh-sa  ùmhal 
do  gach  uile  riaghailt^  dhaoine 
air  son  an  Tighearna :  ma  's  ann 
do  'n  rìgh,  mar  an  tì  a  's  àirde 
inbhe ; 

14  No  do  uachdaranaibh,  mar 
do  'n  mhuinntir  a  chuireadh 
uaith  chum  dìoghaltais  air  luchd- 
dèanamh  an  uilc,  ach  chum  cliù 
dhoibh-san  a  nì  maith. 

'  suhhailcean,  buaidhean,  cliù. 
'  roimh. 

'  òrdugh,  shuidheachadh. 

15  Oir  is  i  toil  Dè  gun  cuir- 
eadh  sibhse  le  deadh  dhèanadas 
tosd.  air  aineolas  dhaoine  amaid- 
each : 

16  Mar  dhaoine  saor,  agus  gun 
hhur  saorsa  a  ghnàthachadh  mar 
bhrat-folaicli  do  'n  olc',  ach  mar 
sheirbhisich  Dhè. 

17  Thugaibh  urram  do  na  h- 
uile  dhaoine.  Gràdhaichibh  na 
bràithre.  Biodh  eagal  Dè  oirbh. 
Thugaibh  urram  do  'n  rìgh. 

18  A  sheirbhiseacha,  hithihh 
ùmhal  do  'ur  maighstiribh  maille 
ris  an  uile  eagal,  cha  'n  e  mhàin 
dhoibh-san  a  tha  maith  agus 
ciuin,  ach  mar  an  ceudna  dhoibh- 
san  a  tha  ana-mèineach^. 

19  Oir  a  ta  so  cliù-thoillteann- 
ach,  ma  dh'iomchaireas  neach 
sam  bith  doilgheas  air  son  cog- 
uis  a  thaobh  Dhè,  a'  fulang  gu 
h-eucorach. 

20  Oir  ciod  an  t-aobhar  mol- 
aidh  a  ta  ann,  ma's  e  an  uair  a 
ghabhar  oirbh  air  son  bhur 
cionta,  gu  'n  giùlain  sibh  gu 
foighidneach  e  ?  ach  ma  's  e 
'nuair  a  ta  sibh  a'  dèanamh 
maith,  agus  a'  fulang  air  a  shon, 
gu  'n  giùlain  sibh  e  gu  foighid- 
neach,  tha  so  taitneach  do  Dhia. 

21  Oir  is  ann  a  dh'ionnsuidh 
so  a  ghairmeadh  sibh  :  do  bhrìgh 
gu  'n  d'  f huiling  Crìosd  mar  an 
ceudna  air  bhur  son^,  a'  fàgail 
eisempleir  agaibh*,chum  gu  lean- 
adh  sibh  a  cheumanna : 

22  Neach  nach  d'  rinn  peac- 
adh,  ni  mò  a  f  huaradh  cealg  'na 
bheul : 

23  Neach,  'nuair  a  chàineadh 

'  do  mhì  run.  ^  reaffgnch,  crosda. 

'  aìr  ar  son-ne.       ^  againn. 

e,  nach  do  chàin  a  rìs  ;  'nuair  a 
dh'f  huiling  e,  nach  do  bhagair ; 
ach  a  dh'earb  e  fèin  ris-san  a 
bheir  breth  cheart : 

24  Neach  a  ghiùlain  ar  peac- 
anna  e  fèin  'na  chorp  fèin  air  a' 
chrann,  chum  air  dhuinn  bhi 
marbh  do  'n  pheacadh*,  gu  'm 
bitheamaid  beò  do  f  hìreantachd : 
neach  le  a  bhuillibh-san  a  tha 
sibh  air  bhur  tèarnadh. 

25  Oir  bha  sibh  mar  chaoraich 
a'  dol  air  seacharan ;  ach  phiU- 
eadh  sibh  a  nis  chum  Buachaill 
agus  Easbuig''  bhur  n-anama. 

CAIB.  IIL 

1  Theagaisg  Peadar  dleasdanas  bhan  agus 
fhear-pòsda  d' a  cheile ;  8  dh'  earail  e  na 
huile  dhaoine  chum  aonachd  agus  gràidh, 
14  agus  geur-leanmhuinn  fhulang :  19 
Chuir  e  mar  an  ceudna  an  cèill  sochairean 
Chrìosd  do'n  t-seann  saoghal. 

MAR  an  ceudna,  a  mhnài, 
hithihh  ùmhal  do  'ur  fear- 
aibh  fèin,  chum  ma  tha  dream 
air  bith  eas-ùmhal  do  'n  f hocal, 
gu  'm  bì  iadsan  mar  an  ceudna, 
as  eugmhais  an  fhocail,  air  an 
cosnadh  le  deadh  chaithe-beatha 
nam  bari. 

2  'Nuair  a  bheachdaicheas  iad 
air  bhur  caithe-beatha  gheam- 
nuidh  maille  ri  h-eagal. 

3  Na  b'  i  bhur  breaghachd, 
figheadh  an  fhuilt  agus  a'  cur 
òir  oirbh,  agus  dheadh  thrusgan 
umaibh,  d  hhreaghachd  sin  o  'n 
leth  muigh : 

4  Acli  duine  folaichte  a' 
chridhe,  ann  an  neo-thruaillidh- 
eachd  spioraid  mhacanta  agus 
chiuin,  ni  a  tha  ro  luachmhor 
ann  an  sealladh  Dhè. 

'  air  ar  saoradh  o  pheacaibh. 
^fir-coimhid,fir  amhairc  thairis. 

5  Oir  b'  ann  mar  so  a  rinn  na 
mnài  naomha  o  shean,  aig  an 
robh  am  muinghin  ann  an  Dia, 
iad  fèin  breagha,  air  dhoibh  bhi 
ùmhal  d'  am  fearaibh  fèin  ; 

6  Amhuil  a  thug  Sarah  ùmh- 
lachd  do  Abraham,  a'  gairm 
tighearna  dheth  :  d'  an  nigheana 
sibhse  am  feadh  a  nì  sibh  gu 
maith,  agus  gun  gheilt  oirbh  le 
h-uamhas  sam  bith, 

7  Mar  an  ceudna,  f  heara,  gabh- 
aibh-sa  còmhnuidh  maille  riu 
a  rèir  eòlais,  a'  tabhairt  urr- 
aim  do  'n  mhnaoi  mar  an  soith- 
each  a's  anmhuinne,  agus  mar 
mhuinntir  a  tha  'nan  comh-oigh- 
reachaibh  air  gràs  na  beatha ; 
chum  nach  cuirear  bacadh  air 
bhur  n-ùrnuighibh. 

8  Fa  dheoidh,  hithihh  uile  a 
dh'aon  inntinn,  biodh  comh- 
fhulangas  agaibh  r'  a  chèile', 
gràdhaichibh  a  chèile  mar 
bhràithre,  hithihh  truacanta, 
càirdeil : 

9  Na  ìocaibh  olc  air  son  uilc, 
no  càineadh  air  son  càinidh  :  ach 
'na  aghaidh  sin,  beannaichibh  ; 
air  dhuibh  fios  bhi  agaibh  gur 
ann  a  dh'ionnsuidh  so  a  ghair- 
meadh  sibh,  chum  gu  'n  sealbh- 
aicheadh  sibh  beannachadh  mar 
oighreachd : 

10  Oir  ge  b'e  le 'm  b' àill 
beatha  a  ghràdhachadh,  agus 
làithean  maithe  f  haicinn,  cumadh 
e  a  theangadh  o  olc,  agus  a 
bhilean  o  labhairt  ceilg. 

11  Seachnadh  e  olc,  agus  dèan- 
adh  e  maith ;  iarradh  e  slth, 
agus  leanadh  e  i. 

12  Oir   tha  sùilean  an  Tiijh- 

  o 

'  hithihh  iochdmhor  r'  a  chnle. 

earn  air  na  fìreanaibh,  agus  a 
chluasa  fosgailte  r'  an  ùrnuigh  • 
ach  tha  gnùis  an  Tighearn  an 
aghaidh  na  muinntir  a  nì  olc. 

13  Agus  cò  e  a  nì  olc  oirbh,  ma 
bhios  sibh  'nur  luchd-leanmhuinn 
air  an  ni^  sin  a  ta  maith  ? 

14  Ach  eadhon  ma  dh'fhuil- 
ingeas  sibh  air  sgàth  f  ìreantachd, 
is  sona  sibh :  agus  na  biodh 
fiamh  an  eagail-san  oirbh,  agus 
na  bithibh  mì-shuaimhneach ; 

15  Ach  naomhaichibh  an  Tigh- 
earn  Dia  ann  bhur  cridheach- 
aibh :  agus  hithihh  ullamh  a  ghnàth 
chum  freagradh  a  thoirt,  maille 
ri  ceannsachd  agus  eagal,  do 
gach  uile  dhuine  a  dh'iarras 
oirbh  reuson  an  dòchais  a  tha 
annaibh  : 

16  Air  dhuibh  deadh  choguis 
a  bhi  agaibh ;  chum,  'nuair  a 
tha  iad  a'  labhairt  uilc  'nur 
n-aghaidh  mar  luchd  mì-gnìomh, 
gu  'n  gabh  iadsan  nàire,  a  tha 
toirt  toibheim  do  'ur  deadh 
chaithe-beatha  ann  an  Criosd. 

17  Oir  is  feàrr,  ma  's  e  sin  toil 
Dè,  sibh  a  dh'fhulang  air  son 
maith  a  dhèanamh,  na  air  son 
uilc  a  dhèanamh. 

18  Oir  dh'fhuiling  Crìosd  fèin 
aon  uair  air  son  pheacanna,  am 
fìrean  air  son  nan  neo-fhìrean, 
(chum  gu  'n  tugadh  e  sinne  gu 
Dia,)  air  dha  bhi  air  a  chur  gu 
bàs  san  fheoil,  ach  air  a  bheoth- 
achadh  tre  an  Spiorad  : 

19  Leis  an  deachaidh  e  mar 
an  ceudna,  agus  an  do  shear- 
monaich  e  do  na  spioradaibh  ann 
am  prìosan ; 

20  A  bha  o  shean  eas-ùmhal, 

^  an  Tì. 

'nuair  a  dh'f heith  fad-fhulangas 
Dè  aon  uair  ann  an  làithibh 
Noah,  am  feadh  a  bha  àirc  'ga 
h-ulluchadh,  anns  an  robh  beag- 
an,  sin  r'  a  ràdh,  ochd  anaman, 
air  an  tèarnadh  tre  uisge. 

21  Tha  am  baisteadh,  mar 
shamhlachas  a  tha  comh-f  hreag- 
radh  dha  so,  (cha'n  e  cur  dhinn 
sal  na  feòla,  ach  freagradh  deadh 
choguis  thaobh  Dhè,)  nis  'gar 
tèarnadh-ne,  tre  aiseirigh  losa 
Crìosd : 

22  Neach,  air  dha  dol  gu  nèamh, 
a  tha  air  deas  làimh  Dhè,  air  do 
ainglibh,  agus  do  uachdranachd- 
aibh,  agus  do  chumhachdaibh  bhi 
air  an  cur  fo  'cheannsal-san'. 

CAIB.  IV. 

1  Dh'  earail  Peadar  luchd-aidmheìl  na  creid- 
imh  gu  sgur  do  pheacadh  o  eisempleir 
Chrìosd,  agus  do  bhr)gh  gu  bheil  a'  chr'ioch 
dheireannach  a'  dlùth-theannadh  ov  nn : 
12  agus  thug  e  comhfhurtachd  dhoibh  an 
aghaidh  geur-leanmhuinn. 

UIME  sin,  o  dh'f  huiling  Crìosd 
air  ar  son-ne  san  fheoil, 
armaichibh-sa  mar  an  ceudna 
sibh  fèin  leis  an  inntinn  cheud- 
na :  oir  an  tì  a  dh'f  huiling  anns 
an  f  heoil,  sguir  e  do  pheacadh  ; 

2  Chum  nach  caitheadh  e 
fuigheall  'aimsir  anns  an  fheoil, 
a  rèir  ana-mianna  dhaoine,  ach 
a  rèir  toile  Dhè. 

3  Oir  is  leoir  dhuinn  a'  chuid 
a  chaidh  seachad  do  aimsir  ar 
beatha  gu  toil  nan  Cinneach  a 
dhèanamh,  'nuair  a  shiubhail 
sinn  ann  am  macnus^,  ann  an 
ana-miannaibh,  ann  an  anabh- 
arra  fìona,  ann  an  geòcaireachd^, 
ann  am  pòiteireachd,  agus  ann 

'  a  mharasg/achd,  a  smachd. 
^  truiseulachd. 

an  ìodhol-aoradh  an-dligheach*:  1 

4  Ni  anns  am  bheil  iad  a'  gabh- 
ail  iongantais,  do  bhrìgh  nach  'eil  H; 
sibhse  a'  ruith  maille  riu  anns  an 
neò-mheasarrachd  cheudna  gun 
tomhas,  a'  labhairt  uilc  umaihh  :  Ì 

5  Muinntir  a  bheir  cunntas 
dhasan,  a  tha  ullamh  gu  breth 

a  thoirt  air  na  beothaibh  agus  f 

air  na  marbhaibh.  g 

6  Oir  is  ann  chum  na  crìche  '| 
so  a  shearmonaicheadh  an  sois- 
geul  dhoibh-san  a  tha  marbh  g 
mar   an    ceudna,  chum   gu  'n 
tugtadh  breth  orra  a  rèir  dhaoine 
san  f  heoil,  ach  gu  'm  biodh  iad  i  ^ 
beò  a  rèir  Dhè  san  Spiorad.  " 

7  Ach  a  ta  crìoch  nan  uile  ^ 
nithe  am  fagus :  uime  sin  bith- !  ^ 
ibh  measarra^,  agus  dèanaibh  i  ^ 
faire  chum  ùrnuigh.  ^ 

8  Agus  roimh  na  h-uile  nithibh 
biodh  ag'aibh  teas-ghràdh  d'  a  ^ 
chèile ;  oir  cuiridh  gràdh  folach  !  g 
air  mòran  pheacanna.  ^ 

9  Thugaibh  aoidheachd  d'  a  g 
chèile  gun  ghearan. 

10  A  rèir  mar  a  fhuair  gach  ^ 
aon  an  tiodhlac,  mar  sin  dèan-  n 
aibh  frithealadh  d'  a  chèile,  mar  !  ^ 
dheadh  stiùbhardaibh  air  gràs 
eag-samhuil  Dè.  2 

11  Ma  labhras  neach  sam  bith,  I 
lahhradh  e  mar  bhriathraibh^  a 
Dhè  ;  ma  tha  neach  sam  bith  ri  a 
frithealadh,  dèanadh  se  e  mar  o  'n  I 
chomas  a  bheir  Dia  dha;  chum 
gu  'm  bì  Dia  air  a  ghlòrachadh  t 
anns  na  h-uile  nithibh  tre  losa  i  t 
Criosd:  dhasan  gu  robh  glòir  a 
agus  cumhachd  gu  saoghal  nan 
saoghal.    Amen.  1 

^  craos.  ^  gràineil.  \ 
5  stuama.  oracla. 

12  A  mhuinntir  mo  ghràidh, 
na  biodh  iongantas  oirbh  thaobh 
na  deuchainn  theinntich,  a  thig 
oirbh  chum  bhur  dearbhadli,  mar 
gu  'n  tàrladh  ni-eigin  neo- 
ghnàthach  dhuibh : 

13  Ach  do  bhrìgh  gu  bheil 
sibh  'nur  luchd-comhpàirt  do 
f  hulangasaibh  Chrìosd,  dèanaibh 
gàirdeachas  ;  chum  mar  an 
ceudna,  ann  an  àm  foiUseach- 
aidh  a  ghlòire,  gu'n  dèan  sibh 
gàirdeachas  le  h-aoibhneas  ro 
mhòr. 

14  Ma  mhaslaichear  sibh  air 
son  ainme  Chrìosd,  is  sona  sibh; 
oir  a  ta  Spiorad  na  glòire,  agus 
Dhè  a'  gabhail  còmhnuidh  oirbh ; 
d'  an  taobh-san  gu  deimhin  tha 
e  faotainn  toibheim,  ach  do  'ur 
taobh-sa  tha  e  air  a  ghlòrachadh. 

15  Ach  na  fuilingeadh  aon 
agaibh  mar  mhortair,  no  mar 
ghaduiche,  no  mar  f  hear  droch- 
bheirt,  no  mar  neach  a  ghabhas 
gnothuch  ri  nithibh  nach  buin  da. 

16  Gidheadh  ma  dlìfkuilingeas 
duine  mar  Chrìosduidh,  na  biodh 
nàire  air ;  ach  thugadh  e  glòir 
do  Dhia  as  a  leth  so. 

17  Oir  thàinig  an  t-àm  anns 
an  tòisich  breitheanas  aig  tigh 
Dhè  :  agus  ma  thòisicheas  e  ag- 
ainne,  ciod  is  crìoch  dhoibh-san 
a  tha  eas-ùmhal  do  shoisffeul 
Dè?  ^  ^ 

18  Agus  ma's  ann  air  èigin  a 
thèarnar  am  fìrean,  c'  àit  an 
taisbean  an  duine  mì-dhiadhaidh 
agus  am  peacach  e  fèin  ? 

19  Uime  sin,  an  dream  a  dh'- 
fhuilingeas  a  rèir  toile  Dhè, 
earbadh  iad  an  anama  ris-san 

'  an  t-drd-aodhuirc. 

ann  an  dèanamh  maith,  mar  ri 
Cruithear  dìleas. 

CAIB.  V. 

1  Chuìr  Peaiar  impìdh  air  na  seanairihh 
treud  Dhè  a  hheathachadh  ;  5  air  an  òigridh 
bhi  ùmha!,  8  agus  orra  uile  bhi  stuama, 
faireil,  agus  daingean  sa'  chreidimh  ;  9  agiis 
cur  an  aghaìdh  ar  nàmhaid  an-iochdmhoir 
an  diahhuil. 

IVTA  seanairean  a  ta  'nur  measg 
-i-^  tha  mi  ag  earail,  air  bhi 
dhomh  fèin  a'  m'  sheanair  mar 
an  ceudna,  agus  a'  m'  fhianuis 
air  fulangasaibh  Chrìosd,  agus 
mar  an  ceudna  a'  m'  fhear- 
comhpàirt  do  'n  ghlòir  sin,  a  tha 
gu  bhi  air  a  foillseachadh  : 

2  Beathaichibh  treud  Dhè  a 
tha  'nur  measg,  a'  gabhail  cùr- 
aim  dheth,  cha'n  ann  a  dh'ain- 
deoin,  ach  gu  deònach ;  cha  'n 
ann  air  son  buannachd  shalaich, 
ach  le  h-inntinn  ealamh  ; 

3  Ni  mò  mar  thighearnaibh 
os  ceann  oighreachd  Dhè,  ach 
mar  dhream  a  tha  'nan  eisemp- 
leiribh  do  'n  treud. 

4  Agus  an  uair  a  dh'fhoill- 
sichear  an  t-àrd -bhuachailP, 
gheibh  sibh  crùn  na  glòire  nach 
searg  as. 

5  Mar  an  ceudna,  a  dhaoine 
òga,  bithibh  ùmhal  do  na  sean- 
airibh :  seadh,  bithibh  uile  ùmhal 
d'  a  chèile,  agus  bithibh  air  bhur 
sgeadachadh  le  h-irioslachd :  oir 
tha  Dia  a'  cur  an  aghaidh  nan 
uaibhreach,  ach  a'  toirt  gràis 
dhoibh-san  a  tha  iriosal. 

6  Uime  sin  irioslaichibh  sibh 
fèin  fo  làimh  chumhachdaich 
Dhè,  chum  as  gu'n  àrdaich  e 
BÌbh  ann  an  àm  iomchuidh  : 

7  A'    tilgeadh    bhur  n-uile 

chùraim'  air-san ;  oir  a  ta  cùram 
aige  dhibh. 

8  Bithibh  stuama,  dèanaibh 
faire ;  do  bhrìgh  gu  bheil  bhur 
nàmhaid  an  diabhul,  mar  leò- 
mhan  beuchdach,  ag  imeachd 
mu  'n  cuairt,  a'  sireadh  cò  a  dh'- 
fheudas  e  shlugadh  suas. 

9  Cuiribh-sa  'na  aghaidh,  air 
dhuibh  bhi  daingean  sa'  chreid- 
imh,  agus  fhios  a  bhi  agaibh 
gu  bheil  na  fulangais  cheudna 
air  an  coimhlionadh  ann  bhur 
bràithribh,  a  tha  san  t-saoghal. 

10  Ach  gu  dèanadh  Dia  fèin 
nan  uile  ghràs,  a  ghairm  sinne 
chum  a  ghhnre  shìorruidh  tre 
losa  Crìosd,  an  dèigh  dhuibh 
fulang  rè  ùine  bhig,  iomlan  sibh  ; 
gu  daingnicheadh,  gu  neartaich- 


eadh,  gu  socraicheadh  e  sibh. 

11  Dhasan  gu  ròbh  glòir  agus 
cumhachd,  gu  saoghal  nan  saogh- 
ah  Amen. 

12  Le  Siluanus,  bràthair  dileas, 
(a  rèir  mo  bharail-sa,)  sgrìobh 
mi  do  'ur  n-ionnsuidh^  gu  h- 
aithghearr,  a'  teagasg,  agus  a' 
dèanamh  fianuis,  gur  e  so  fìor- 
ghràs  Dè,  anns  am  bheil  sibh 
'nur  seasamh. 

13  Tha  an  eaglais  ann  am  Ba- 
bilon,  a  thaghadh  maille  ribhse, 
a'  cur  fàilte  oirbh,  agus  Marcus 
mo  mhac. 

14  Cuiribh  fàilte  air  a  chèile 
le  pòig  ghràidh.  Sìth  gu  rohh 
maiUe  ribh  uile  a  tha  ann  an 
losa  Crìosd.  Amen. 

'  ro-chùraim.  ^  thugaibh. 


DARA  LITIR  C 
AN  ABSTOIL 

CAIB.  I. 

1  Chum  luchd-aidmheil  na  creidimh  a  dhaing- 
neachadh  an  dòchas  meudachnidh  gràis  Dè, 
6  chuir  Peadar  impidh  orra  le  creidimh 
agus  deadh  oibribh,  an  gairm  a  dhèanamh 
cinnteach:  12  hha  e  cùramach  mu  so  chur 
an  cuimhne  dhoibh,  do  hhrìgh  gu  rohh  fios 
aige  a  bhàs  hhi  'm  fagus  :  16  agus  thug  e 
rabhadh  dhoibh  hhi  hunaiteach  ann  an 
creidimh  Chrìosd,  S;c. 

SIMON  Peadar,  seirbhiseach 
agus  abstol  losa  Crlosd, 
dhoibh-san  a  f  huair  an  creidimh 
luachmhor  ceudna  ruinne,  tre 
f  hireantachd  ar  Dè  agus  ar  Slàn- 
uighir'  losa  Crìosd : 

2  Gu  robh  gràs  agus  sìth  air 
am  meudachadh  dhuibh,  tre 
eòlas  Dè,  agus  Tosa  ar  Tighearna^ 

^  fìrearitnchil  Dè  agv.s  ar  Slànuighir. 

3  A  rèir  mar  a  dheònuich 
a  chumhachd  diadhaidh-san 
dhuinne  na  nithe  sin  uile  a. 
bhuineas  do  bheatha  agus  do 
dhiadhachd,  tre  eòlas  an  Tì  sin 
a  ghairm  sinn  chum  glòire,  agus 
deadh-bheus^ : 

4  Tre  an  d'thugadh  dhuinn 
geallanna  ro  mhòr  agus  luach- 
mhor,  chum  d'  an  trìd-san  gu  'm 
biodh  sibhse  air  bhur  dèanamh 
'nur  luchd-comhpàirt  do  nàdur 
na  diadhachd,  air  dhuibh  dol  as 
o  'n  truaillidheachd  a  ta  anns 
an  t-saoghal  tre  ana-miann. 

5  Agus  a  thuilleadh  air  so^,  air 
dèanamh  an  uile  dhìchiU  duibh- 
se,  cuiribh  ri  'ur  creidimh  deadh- 

i  subhailc,  cruadail.     '  chum  na  crìche  so. 

bheus  ^ ;  agus  ri  deadli-bheus, 
eòlas : 

6  Agus  ri  h-eòlas,  stuaim^ ; 
agus  ri  stuaim,  foighidin  ;  agus 
ri  foighidin,  diadliachd ; 

7  Agus  ri  diadliachd,  wràdh 
bràthaireil ;  agus  ri  gràdh  bràth- 
aireil,  seirc^. 

S  Oir  ma  bhios  na  nithe  so 
annaibh,  agus  pailte,  bheir  iad 
oirhh  gun  bhi  leasg,  no  mì-thorr- 
ach  ann  an  eòlas  ar  Tighearna 
losa  Crìosd. 

9  Ach  an  tì  aig  nach  'eil  na 
nithe  sin,  tha  e  dall,  agus  geàrr- 
sheallach,  a'  dì-chuimhneachadh 
gu  'n  do  ghlanadh  e  o  a  sheann 
pheacaibh. 

10  Uime  sin,  a  bhràithre,  dèan- 
aibh  tuilleadh  dìchill  chum  bhur 
gairm  agus  bhur  taghadh  a  dhèan- 
amh  cinnteach :  oir  ma  ni  sibh  na 
nithe  so,  cha  tuit  sibh  a  chaoidh  : 

11  Oir  mar  sin  frithealar  gu 
pailt  dhuibh  slighe  a  steach  do 
rioghachdshìorrmdh  ar  Tighearn 
agus  ar  Slànuighir  losa  Crìosd. 

12  Uime  sin  cha  dearmad  mi 
na  nithe  so  ghnàth-chur  an 
cuimhne  dhuibh,  ged  is  aithne 
dhuibh  iad,  agus  ged  tha  sibh 
air  bhur  daingneachadh  san  f  hìr- 
inn  a  làthair. 

13  Ach  tha  mi  a'  meas  gur 
còir,  am  feadh  a  ta  mi  sa'  phàill- 
iun*  so,  sibhse  a  bhrosnuchadh  le 
'nr  cur  an  cuimlme  : 

14  Air  dhomh  fios  a  bhi  agam 
gur  fagus  dhomh  àm  cur  dhiom 
mo  phàilliuin  so,  amhuil  a 
dhThoillsich  ar  Tighearn  losa 
Criosd  dhomh. 

'  cruadal.  •  measarrachd. 

^  gràdh,  carthanachd.      ^  hhothan. 

15  Ach  nì  mise  dìchioll,  chum 
an  dèigh  dhomh  siubhal,  gu'm 
bì  agaibh-sa  gnàth-chuimhne  air 
na  nithibh  so. 

16  Oir  cha  do  lean  sinne  faoin- 
sgeulachda  a  dhealbhadh  gu  h- 
innleachdach,  'nuair  a  chuir  sinn 
an  cèill  duibh  cumhachd  agus 
teachd  ar  Tighearn  losa  Crìosd, 
ach  rinneadh  sinn  'nar  sùil- 
fhianuisibh  air  a  mhòrachd-san. 

17  Oir  fhuair  e  o  Dhia  an 
t-Athair  urram  agus  glòir,  'nuair 
a  thàinig  a'  shamhuil  so  do  ghuth 
d'a  ionnsuidh  o  'n  glilòir  òir- 
dheirc',  Is  e  so  mo  INIhac  gràdh- 
ach-sa,  anns  am  bheil  mo  mhòr- 
thlachd*'. 

18  Agus  chuala  sinne  an  guth 
80  a  thàinig  o  nèamh,  'nuair  a 
bha  sinn  maille  ris  air  an  t-sliabh 
naomh. 

19  Tha  againn  mar  an  ceudna 
focal  fàidheadaireachd  a's  cinn- 
tiche  ;  d'  am  maith  a  nì  sibh  aire 
a  thoirt,  mar  do  lòchran  a  tha 
toirt  soluis  uaith  ann  an  ionad 
dorcha,  gus  an  soillsich  an  là, 
agus  an  èirich  an  reult-mhaidne 
'nur  cridheachaibh : 

20  Air  dhuibh  fhios  so  a  bhi 
agaibh  air  tùs,  nach  'eil  fàidh- 
eadaireachd  air  bith  do  'n  sgriob- 
tuir  o  thogradh  dhaoinc  fèin. 

21  Oir  cha  d'  thàinig  ari  f  hàidh- 
eadaireachd  a  rèir  toil  duine  o 
shean :  ach  labhair  daoine 
naomha  Dhè,  mar  a  sheòladh 
iad  leis  an  Spiorad  naomh. 

CAIB.  II. 

1  Roimh-innis  Peadar  mu  thimchioR  luchd- 
teagaisg  brèige,  a'  nochdadh  am  mì-dhiadh- 

^  àrd-urramaich. 
*  le  'm  bheil  mi  làìt-toilichte. 

achd,  agus  an  sgrìos  d  thig  araon  orra  /èin 
agus  air  an  luchd-leahmhuinn ;  7  o'n 
saorar  daoìne  diadhaidh,  mar  a  shaoradh 
Lot  d  Sodom  j  10  agus  chuir  e  an  cèill 
giùlan  nam  mealltairean  mì-dhiadhaidh  sin 
chum  gu  'm  feudtadh  an  aithneachadh  agus 
an  seachnadh. 

ACH  bha  fàidhean  brèige  mar 
an  ceudna  am  measg  an 
t-sluaigh,  amhuil  a  bhios  kichd- 
teagaisg  brèige  'nur  measg-sa, 
dream  a  bheir  a  steach  an  uaig- 
nidheas  saobh-chreidimh '  miU- 
teach,  eadhon  ag  àicheadh  an 
Tighearn  a  cheannaich  iad,  agus 
a  bheir  sgrios  obann  orra  fèin. 

2  Agus  leanaidh  mòran  an 
slighean  millteach  tre  am  faigh 
slighe  na  fìrinn  mi-chliu. 

3  Agus  tre  shannt  m  iad 
ceannachd  oirbh  le  briathraibh 
mealltach :  dream  nach  'eil  am 
breitheanas  a  nis  o  chian  a' 
dèanamh  moille,  agus  cha  'n  'eil 
an  sgrios  a'  tur-chodaP. 

4  Oir  mur  do  chaomhain  Dia 
na  h-aingil  a  pheacaich,  ach  air 
dha  an  tilgeadh  sìos  do  ifrinn, 
gu  'n  d'  thug  e  thairis  iad  gu  bhi 
air  an  coimhead  ann  an  slabh- 
raidhibh  dorchadais,  fa  chomh- 
air  breitheanais ; 

5  Agus  nach  do  chaomhain  e  an 
seann  saoghal,  ach  gu  'n  do  shaor 
e  Noah  an  t-ochdamh  pearsa, 
searmonaiche  flreantachd,  air 
dha  an  dile^  a  thoirt  air  saoghal 
nan  daoine  mì-dhiadhaidh ; 

6  Agus  a'  tionndadh  caithriche 
Shodoim  agus  Ghomorrah  gu 
luaithre*,  gu'n  do  dhit  e  le 
lèir-sgrios  iad,   'gan  dèanamh 

'  dò-hharailean.  ^  clò-chodal.  ^  dìlinn,  tuil. 
4  luaith.  ^  'nan  'samhlachas. 

^air  a  shàrachadh. 

'nam  ball-sampuill*  dhoibh-san, 
a  bhiodh  mì-dhiadhaidh  an  dèigh 
sin  ; 

7  Agus  gu'n  do  shaor  e  Lot 
am  f ìrean,  a  bha  fo  champar "  le 
caithe-beatha  neò-ghloin  nan 
aingidh  : 

8  (Oir  chràidh  an  t-ionracan  sin, 
agus  e  gabhail  còmhnuidh  'nam 
measg,  'anam  f  ìreanta  o  là  gu  là, 
le  bhi  faicinn  agus  a'  cluinntinn 
an  gnìomharan  an-dligheach :) 

9  Is  aithne  do  'n  Tighearn  na 
daoine  diadhaidh  a  shaoradh  o 
bhuaireadh,  agus  na  daoine  eu- 
corach  a  choimhead  gu  là  a' 
bhreitheanais  chum  peanas  a' 
dhèanamh  orra: 

10  Ach  gu  h-àraidh  iadsan  a 
leanas  an  f  heoil  ann  an  ana-miann 
na  neò-ghloine,  agus  a  nì  tàir 
air  uachdaranachd :  Air  dhoibh 
bhi  an-dàna,  fèin-thoileil,  cha  'n 
eagal  leo  ana-cainnt  a  thoirt 
dhoibh-san''  a  tha  ann  an  àrd- 
inbhe : 

11  An  uair  nach  toir  aingil  a  's 
mò  ann  an  neart  agus  ann  an 
cumhachd,  casaid  thoibheumach 
'nan  aghaidh*^  am  fianuis  an  Tigh- 
earn. 

12  Ach  iadsan,  mar  ainmhidh- 
ean  nàdurra  eu-cèillidh,  a  rinn- 
eadh  gu  bhi  air  an  glacadh  agus 
an  sgrios,  air  dhoibh  bhi  labhairt 
gu  toibheumach  mu  na  nithibh 
nach  tuig  iad,  sgriosar  iad  'nan 
truaillidheachd  fèin ; 

13  Agus  gheibh  iad  tuarasdal 
na  h-eu-ceirt,  mar  dhream  a 
mheasas  mar  shubhachas  sògh^ 

'  olc  a  lahhairt  umpa-san. 

^  hreth-mhaslach  an  aghaidh  a  chèile. 

®  deadh-ghkus,  deadh  theachd-an-th: 

san  là :  is  smala  iad  agus  aobhar 
maslaidh',  a'  gabhail  toileachas- 
inntinn  'nam  mealltaireachd  fèin, 
am  feadh  a  ta  iad  air  &uirraibh^ 
maille  ribh ; 

1-i  Aig  am  bheil  an  sùilean  làn 
do  adhaltrannas,  agus  do  nach 
'eil  e  'n  comas  sgur  do  pheacadh ; 
a'  mealladh  anama  neo-shuidh- 
ichte ;  aig  am  bheil  an  cridhe 
air  a  chleachdadh  ri  gnìomhar- 
aibh  sanntach  ;  clann  nam  mall- 
achd : 

15  A  thrèig  an  t-slighe  dhir- 
each,  agus  a  chaidh  air  seach- 
aran,  a'  leantuinn  slighe  Bhal- 
aaim  ìnhic  Bhosoir^,  a  ghràdh- 
aich  duais  na  h-eucorach  ; 

16  Ach  a  fhuair  achmhasan  air 
son  'aingidheachd :  oir  labhair  an 
asal  bhalbh  le  cainnt  duine,  agus 
thoirmisg  i  mi-chiall  an  fhàidh. 

17  Is  tobair  gun  uisge  iad  so, 
neoil  air  an  iomain  le  iom- 
ghaoith  ;  fa  chomhair  am  bheil 
duibhre*  an  dorchadais  air  a 
thasgaidh  gu  sìorruidh. 

18  Oir  an  uair  a  labhras  iad 
hriathran  atmhor^  dìomhanais, 
meallaidh  iad  tre  ana-miannaibh 
na  feòla,  tre  mhacnus",  iadsan  a 
chaidh  gu  glan'^  as  uatha-san  a 
tha  caitheadh  am  beatha  ann  an 
seacharan : 

19  A'  gealltuinn  saorsa  dhoibh, 
agus  gun  annta  fèin  ach  tràill- 
ean  na  truaillidheachd :  oir  ge 
b'  e  ni  le  'm  buadhaichear  air 
duine,  do  'n  ni  sin  fèin  tha  e  air 
a  chur  fo  dhaorsa. 

20  Oir  an  dèigh  dhoibh  dol  as 

'  aineamJia,  sal.  ^fèisdìhh. 
^  Bheoir.       *  ceò.       '  uaibhreach. 
^  thrutseikachd.     '  car  tamuill  bldij. 

0  shalcharaibh  an  t-saoghail  tre 
eòlas  an  Tìghearn  agus  an  t- 
Slànuighir  losa  Crìosd,  ma  bhios 
iad  a  ris  air  an  ribeadh  annta, 
agus  air  an  cur  fo  ghèill,  tha  an 
deireadh  aca  ni's  miosa  na  an 
toiseach. 

21  Oir  b'  fheàrr  dhoibh  gun 
eòlas  a  bhi  aca  air  slighe  na  fìr- 
eantachd,  na,  an  dèigh  a  h-eòlas 
fhaotainn,  pilleadh  o  'n  àithne 
naomh  a  thugadh  dhoibh. 

22  Ach  thachair  dhoibh  a  rèir 
an  t-sean-f  hocail  f  hìrinnich,Phill 
am  madadh  air  ais  chum  a  sgeith 
fèin ;  agus,  A'  mhuc  a  chaidh 
nigheadh,  chum  a  h-aoirneagan" 
san  làthaich'*. 

CAIB.  III. 

1  Thug  Peadar  cinnte  do  luchd-aidmheil  na 
creidimh  mu  theachd  Chrìosd  chum  breith- 
eanais,  an  aghaidh  luchd-fanoid  ;  8  thug  e 
rabhadh  do  dhaoine  mì-dhiadhaidh  ofhad- 
fhoighidin  Dè,  iad  a  ghreasadh  an  aith- 
reachais :  Ì2  chuir  e  mar  an  ceudna  an 
cci/l  am  modh  air  an  sgriosar  an  saoghal 
so :  17  dh'earalaich  e  iad  o  sin  chum  an 
uile  naomhachd  beatha,  S^c. 

AN  dara  litir  so,  a  mhuinn- 
tir  mo  ghràidh,  tha  mi  a' 
sgriobhadh  do  'ur  n-ionnsuidh^" 
a  nis ;  annta  le  chèile  tha  mi" 
a'  brosnachadh  bhur  n-inntinn 
f  hìor-ghloin  le  'ur  cur  an  cuimh- 
ne  : 

2  Chum  gu  'm  bì  sibh  cuimh- 
neachail  air  na  briathraibh  a 
labhradh  roimh  leis  na  fàidhibh 
naomha,  agus  air  ar  n-àithne- 
ne,  abstola  an  Tighearn  agus  an 
t-Slànuighir : 

3  Air  dhuibh  fhios  so  blii  ag- 

'  a  h-aonairt,  a  h-eabradh. 

'  sa'  chlàbar.         ">  sgrìobham  chugaibh. 

"  anns  am  bheil  mi. 

2  G  2 

aibh  air  tùs,  gu  'n  tìg  anns  na 
làithibh  deireannach  luchd-foch- 
aid  ag  imeachd  a  rèir  an  ana- 
miann  fèin, 

4  Agus  ag  ràdh,  C'àit  am  bheil 
gealladh  a  theachd  ?  oir  o  choidil 
na  h-àithriche,  tha  na  h-uile 
nithe  a'  fantuinn  mar  a  hìia  iad  o 
thoiseach  a'  chruthachaidh, 

5  Oir  tha  iad  aineolach  air 
so  d'  an  deoin,  gu  'n  robh  na 
nèamha  ann  o  chian,  agus  an 
talamh  'na  sheasamh  as  an  uisge, 
agus  anns  an  uisge,  tre  fhocal 
Dè: 

6  Tre  'n  deachaidh  an  saoghal 
a  bha  'n  sin  ann  a  sgrios,  air 
teachd  do  'n  dìlinn  ain 

7  Ach  tha  na  nèamha  agus  an 
talamh  a  tha  nis  ann,  leis  an 
fhocal  sin  fèin  air  an  tasgaidh 
suas,  agus  air  an  glèidheadh  fa 
chomhair  teine  air  cheann  là 
a'  bhreitheanais,  agus  sgrios 
dhaoine  ain-diadhaidh. 

8  Ach,  a  mhuinntir  mo  ghràidh, 
na  bithibh-sa  aineolach  air  an  aon 
ni  so,  Gu  hheil  aon  là  aig  an  Tigh- 
earn  mar  mhìle  bliadhna,  agus 
mile  bliadhna  mar  aon  là. 

9  Cha  'n  'eil  an  Tighearn  mall 
a  thaobh  a  gheallaidh,  (mar  a 
mheasas  dream  àraidh  moille,) 
ach  tha  e  fad-fhulangach  do  ar 
taobh-ne,  gun  toil  aige  dream 
sam  bith  a  bhi  caillte,  ach  na 
h-uile  dhaoine  theachd  gu  h-àith- 
reachas. 

10  Ach  thig  là  an  Tighearna 
mar  ghaduiche  san  oidhche ; 
anns  an  tèid  na  nèamha  thairis 
le  toirm  mhòir,  agus  anns  an 
leagh  na  dùile  le  dian-theas;  agus 

'fanoid,  sgeige. 

bithidh  an  talamh  mar  an  ceudna, 
agus  na  h-oibre  a  ta  air,  air  an 
losgadh  suas. 

11  Uime  sin  do  bhrìgh  gu  'm 
bì  na  nithe  so  uile  air  an  sgaoil- 
eadh  as  a  chèile,  ciod  a'  ghnè 
dhaoine  bu  chòir  a  bhi  annaibh, 
ann  an  caithe-beatha  naomh,  ag- 
us  diadhachd, 

12  Le  sùil  a  bhi  agaibh  ris, 
agus  luathachadh^  chum  teachd 
là  Dhè,  anns  am  bì  na  nèamha, 
air  dhoibh  bhi  ri  theine,  air  an 
sgaoileadh  o  chèile,  agus  anns  an 
leaghar  na  dùile  le  dian-theas  ? 

13  Gidheadh  tha  dùil  againne 
ri  nèamhaibh  nuadha  agus  tal- 
amh  nuadh,  a  rèir  a  gheallaidh, 
anns  an  còmhnuich  fìreantachd, 

14  Uime  sin,  a  mhuinntir  ion- 
mhuinn,  o  tha  dùil  agaibh  ris 
na  nithibh  sin,  dèanaibh  bhur 
dìchioll  chum  gu  faighear  leis- 
san  ann  an  sìth  sibh,  gun  smal 
agus  neo-lochdach : 

15  Agus  measaibh  gur  slàinte 
fad-f hulangas  ar  Tighearn ;  amh- 
uil  a  sgrìobh  ar  bràthair  gràdh- 
ach  Pòl  mar  an  ceudna  do  'ur 
n-ionnsuidh,  a  rèir  a'  ghliocais  a 
thugadh  dha ; 

16  Amhuil  mar  'na  litrichibh 
uile,  a'  labhairt  annta  mu  na 
nithibh  so  :  anns  am  bheil  cuid 
do  nithibh  do-thuigsinn,  a  tha  an 
dream  a  tha  neo-fhòghlumta 
agus  neo-sheasmhach  a'  fiaradh, 
amhuil  mar  na  sgriobtuirean 
eile,  chum  an  sgrios  fèin. 

17  Ach  sibhse,  a  mhuinntir  mo 
ghràidh,  o  's  aithne  dhuibh  na 
nithe  so  roimh-làimh,  thugaibh 
aire  air  eagal  air  dhuibhse  mar 

^  greasadh,  cabhag  a  dhèanamh. 

an  ceudna  blii  air  bhur  tarruinn 
air  falbli  le  seacharan  nan  daoine 
ain-diadhaidh,  gu  'n  tuit  sibh  o 
bhur  seasmhachd  fèin. 
18  Ach  fàsaibh  ann  an  gràs, 


agus  ann  an  eòlas  ar  Tighearn 
agus  ar  Slànuighir  losa  Crìosd. 
Dhasan  gu  robh  glòir  a  nis  agus 
gu  sìorruidh^  Amen. 

'  gu  là  na  sìorruìdheachd. 


CEUD  LITIR  CHOITCHIONN. 
AN  ABSTOIL  EOIN. 


CAIB.  I. 

1  Labhair  Eoin  mu  phearsa  Chrìosd,  anns 
am  bheil  againn  beatha  mhaireannach, 
thaobh  comh-chomwnn  ri  Dia ;  6  ris  an 
èigin  duinn  naomhachd  beatha  a  chur,  a 
dhearhhadh  fìrinn  a  chomh-chomuinn  sin, 
chum  gu'm  faigheamaid  cinnte  air  maith- 
eanus  tre  hkàs  Chrìosd. 

AN  ni  a  bha  ann  o  thùs,  an  ni 
a  chuala  sinne,  a  chunnaic 
sinn  le  ar  sùilibh,  air  an  d'  amh- 
airc  sinn,  agus  a  làimhsich  ar 
làmha  thaobh  focail  na  beatha  ; 

2  (Oir  dh'fhoillsicheadh  a' 
bheatha,  agus  chunnaic  sinne  i, 
agus  tha  sinn  a'  dèanamh  fìanuis, 
agus  a'  cur  an  ceill  dhuibhse  na 
beatha  maireannaich  ud  a  bha 
maille  ris  an  Athair,  agus  a 
dh'f  hoillsicheadh  dhuinne ;) 

3  An  ni  a  chunnaic  agus  a 
chuala  sinn,  tha  sinn  a'  cur  an 
cèill  duibhse,  chum  gu  'm  bì 
agaibh-sa  mar  an  ceudna  com- 
unn  ruinne  :  agus  gu  f  ìrinneach 
tha  ar  comunn-ne  ris  an  Athair, 
agus  r'  a  Mhac  losa  Crìosd. 

4  Agus  tha  sinn  a'  sgriobhadh 
nan  nithe  so  do  'ur  n-ionnsuidh, 
chum  gu  'm  bì  bhur  gàirdeachas 
coimhlionta. 

5  Agus  is  i  so  an  teachdair- 
eachd  a  chuala  sinn  uaith-san, 
agus  a  tha  sinn  a'  cur  an  cèiU 
dhuibhse,  Gur  solus  Dia,  agus 

nach  'eil  dorchadas  air  bith  ann- 
san. 

6  Ma  their  sinn  gu  bheil  com- 
unn  againn  y\s\  agus  sinn  a' 
gluasad  ann  an  dorchadas,  tha 
sinn  a'  dèanamh  brèige,  agus 
cha  'n  'eil  sinn  a'  dèanamh  na 
f  ìrinn : 

7  Ach  ma  ghluaiseas  sinn  anns 
an  t-solus,  mar  a  tha  e-san  san 
t-solus,  tha  comunn  againn  r'  a 
chèile,  agus  glanaidh  fuil  losa 
Crìosd  a  Mbic  sinn  ò  gach  uile 
pheacadh. 

8  Ma  their  sinn  nach  'eil 
peacadh  againn,  tha  sinn  gar 
mealladh  fèin,  agus  cha  'n  'eil  an 
fhìrinn  annainn. 

9  Ma  dh'aidicheas  sinn  ar 
peacanna,  tha  e-san  fìrinneach 
agus  ceart,,  chum  ar  peacanna 
a  mhaitheadh  dhuinn,  agus  ar 
glanadh  o  gach  uile  neo-fhìr- 
eantachd. 

10  Ma  their  sinn  nach  do 
pheacaich  sinn,  tha  sinn  a'  dèan- 
amh  breugaire  dheth-san,  agus 
cha  'n  'eil  'f  hocal  annainn. 

CAIB.  II. 

1  ThugEoìn  comhfhurtachddoluchd-aidmheil 
na  creidimh  an  aghaidh  peacaidh  anmhuinn- 
eachd.  3  'Se  fìor-eòlas  Dè  'àitheantan  a 
choimhead,  9  ar  bràithrean  a  ghràdhachadhy 

'  caidreabh  againn 

15  agus  gun  ghaol  a  thoirt  do  'n  t-saoghal. 
\Q  Is  èigin  duìnn  bhi  air  ar  faicìll  an 
aghaidh  luchd-mcaUaidh,  &jc. 

MO  chlann  bheag,  na  nithe  so 
tha  mi  a'  sgrìobhadh  do 
'ur  n-i  jnnsuidh,  chum  nach 
peacaich  sibh.  Agus  ma  pheac- 
aicheas  neach  air  bith,  tha  fear- 
tagraidh  againn  maille  ris  an 
Athair,  losa  Crìosd  am  f  ìrean : 

2  Agus  is  e-san  an  ìobairt-rèit- 
ich  air  son  ar  peacanna ;  agus 
cha  'n  e  air  son  ar  peacanna  a 
mhàin,  ach  mar  an  ceudna  air 
son  peacanna  an  t-saoghail  uile. 

3  Agus  le  so  tha  f  hios  againn 
gur  aithne  dhuinn  e,  ma  choimh- 
ideas  sinn  àitheantan. 

4  An  tì  a  their,  Is  aithne 
dhomh  e,  agus  nach  'eil  a  coimh- 
ead  'àitheantan,  is  breugaire  e, 
agus  cha  'n  'eil  an  f  hìrinn  ann, 

5  Ach  ge  b'  e  choimhideas 
'fhocal,  ann-saij  gu  deimhin  tha 
gràdh  Dhè  air  a  .choìmhlionadh  : 
le  so  is  aithne  dhuinn  gu  bheil 
sinn  ann-san. 

6  An  tì  a  their  gu  bheil  e 
fantuinn  ann-san,  is  còir  dha- 
san  mar  an  ceudna  gluasad,  eadh- 
on  mar  a  ghluais  e-san. 

7  A  bhr-àithre,  cha  'n  'eil  mi 
a  sgrìobhadh  àithne  nuaidh  do 
'ur  n-ionnsuidh,  ach  seann  àith- 
ne,  a  bha  agaibh  o  'n  toiseach :  is 
i  an  t-seann  àithne  am  fòcal  a 
chuala  sibh  o  thùs. 

8  A  ris  tha  mi  a'  sgrìobhadh 
àithne  nuaidh  do  'ur  n-ionn- 
suidh,  ni  a  ta  fìor  ann-san  agus 
annaibh-sa :  do  bhrìgh  gu  'n  d'- 
imich  an  dorchadas  thairis,  agus 
gu  bheil  a  nis  an  solus  fior  a' 
dealrachadh. 

9  An  ti  a  their  gu  bheil  e  san 
t-solus,  agus  a  tha  fuathachadh 
a  bhràthar,  tha  e  san  dorchadas 
gus  a  nis. 

10  An  tì  aig  am  bheil  gràdh 
d'  a  bhràthair,  tha  e  'na  chòmh- 
nuidh  san  t-solus,  agus  cha  'n 
'eil  aobhar  oilbheim  air  bith 
ann. 

11  Ach  an  tì  a  ta  fuathachadh 
a  bhràthar,  tha  e  anns  an  dorch- 
adas,  agus  ag  imeachd  anns  an 
dorchadas,  agus  cha  'n  àithne 
dha  c'  àit  am  bheil  e  dol,  do 
bhrìgh  gu  'n  do  dhall  an  dorch- 
adas  a  shùilean. 

12  Tha  mi  a'  sgrìobhadh  do 
'ur  n-ionnsuidh,  a  chlann  bheag, 
do  bhrìgh  gu  bheil  bhur  peac- 
anna,  air  am  maitheadh  dhuibh 
air  sgàth  'ainme-san. 

13  Tha  mi  a'  sgrìobhadh  do 
'ur  n-ionnsuidh,  aithriche,  do 
bhrigh  gu  'm  b'  aithne  dhuibh 
e-san  a  ta  o  thùs.  Tha  mi  a' 
sgrìobhadh  do  'ur  n-ionnsuidh, 
òganacha,  do  bhrìgh  gu  'n  d'  thug 
sibh  buaidh  air  an  droch  aon. 
Tha  mi  a*  sgrìobhadh  do  'ur 
n-ionnsuidh,  a  chlann  bheag,  do 
bhrìgh  gu  'm  b'  aithne  dhuibh  an 
t-Athair. 

14  Sgrìobh  mi  do  'ur  n-ionn- 
suidh,  aithriche,  do  bhrìgh  gu 
'm  b'  aithne  dhuibh  an  Tì  a  ta 
ann  o  thùs.  Sgrìobh  mi  do  'ur 
n-ionnsuidh,  òganacha,  do  bhrìgh 
gu  bheil  sibh  làidir,  agus  gu 
bheil  focal  Dhè,  'na  chòmhnuidh 
annaibh,  agus  gu  'n  d'  thug  sibh 
buaidh  air  an  droch  aon. 

15  Na  gràdhaichibh  an  saogh- 
al,  no  na  nithe  a  ta  san  t- 
saoghal.  Maghràdhaicheas  neach 

air  bitli  an  saoglial,  cha  'n  'eil 
gràdh  an  Athar  ann. 

16  Oir  na  h-uile  a  ta  anns  an 
t-saoghal,  ana-miann  na  feòla, 
agus  ana-miann  nan  sùl,  agus 
uabhar  na  beatha,  cha  'n  ann  o 
'n  Athair  a  tha  iad,  ach  o  'n  t- 
saoghal. 

17  Agus  siubhlaidh  an  saogh- 
al  seachad,  agus  'ana-miann  :  ach 
an  tì  a  nì  toil  Dè,  mairidh  e 
chaoidh. 

18  A  chlann  bheag,  is  i  an 
aimsir  dheireannach  a  tha  ann  : 
agus  mar  a  chuala  sibh  gu  'n  tig 
an  t-ana-crìosd,  is  ann  mar  sin  a 
ta  nis  iomadh  ana-crìosd  ann  ; 
o  'm  bheil  sinn  a'  tuigsinn  gur  i 
'n  aimsir  dheireannach  a  ta  ann, 

19  Chaidh  iad  a  mach  uainne, 
ach  cha  robh  iad  dhinn  :  oir  nam 
biodh  iad  dhinn,  gu  deimhin 
dh'f  hanadh  iad  maille  ruìnn :  aoh 
cìiaìdh  iad  a  mach,  chum  gu 
dèantadh  follaiseach  iad,  nach 
robh  iad  uile  dhinn. 

20  Ach  tha  agaibh-sa  ùngadh 
o  'n  Tì  Naomh,  agus  is  aithne 
dhuibh  na  h-uile  nithe. 

21  Cha  do  sgrìobh  mi  do  'ur 
n-ionnsuidh,  do  bhrìgh  nach 
aithne  dhuibh  an  f  hìrinn  ;  ach 
do  bhrìgh  gur  aithne  dhuibh 
i,  agus  nach  'eìl  breug  air  bith 
o  'n  fhìrinn. 

22  Cò  a  tha  'na  bhreugaire, 
ach  e-san  a  dh'àicheadhas  gur 
e  losa  an  Crìosd  ?  Is  e  so  an 
t-ana-crìosd,  a  tha  'g  àicheadh 
an  Athar  agus  a'  Mhic. 

23  Ge  b'  e  neach  a  dh'àich- 
eadhas  am  Mac,  cha  'n  'eil  an 
t-Athair  aige :  [ach  an  tì  a 
dh'aidicheas  am  Mac,  tha  an 

t-Athair  aige  mar  an  ceudna.] 

24  Uime  sin  fanadh  an  ni  sin 
annaibh-sa  a  chuala  sibh  o  thùs. 
Ma  dh'fhanas  an  ni  a  chuala 
sibh  o  thùs  annaibh,  fanaidh 
sibhse  mar  an  ceudna  anns  a' 
Mhac,  agus  anns  an  Athair. 

25  Agus  is  e  so  an  gealladh  a 
gheall  e  dhuinn,  eadhon  a' 
bheatha  mhaireannach. 

26  Sgrìobh  mi  na  nithe  so  do 
'ur  n-ionnsuidh,  mu  thimchioll 
na  dream  a  tha  'gur  mealladh. 

27  Ach  tha  an  t-ùngadh  a 
f  huair  sibh  uaith-san,  a'  fantuinn 
annaibh  :  agus  cha  'n  'eil  feum 
agaibh  gu  'n  teagaisgeadh  aon 
neach  sibh :  Ach,  mar  a  ta  an  t- 
ùngadh  so  fèin  'gur  teagasg  mu 
thimchioll  nan  uile  nithe,  agus  a 
ta  e  fìor,  agus  nach  breug  e, 
eadhon  mar  a  theagaisg  e  sibh, 
fanaibh  ann. 

28  Agus  a  nis,  a  chlann  bheag, 
fanaibh  ann-san  ;  chum  'nuair  a 
dh'f  hoillsichear  e,  gu  'm  bì  dàn- 
achd  againn,  agus  nach  bì  nàire 
oirnn  'na  làthair  aig  a  theachd. 

29  Ma  tha  fhios  agaibh  gu 
bheil  e-san  fìreanta,  tha  fhios 
agaibh  gu  bheil  gach  neach  a  nì 
fìreantachd,  air  a  bhreith'  uaith- 
san. 

CAIB.  III. 

1  Chuìran  t-abstol  an  ccill  gràdh  iongantach 
Dhè  dhuinne,  le  sinn  a  dhèanamh  'nar 
cloinn  dha  fèin :  3  is  còir  dhuinn  uime  siìi 
'àitheantan  a  choimhead  le  h-urram, 
11  agus  mar  an  ceudna  gràdh  bràithaireil 
a  bhi  aciainn  d'  a  chèile. 

FEUCHAIBH,  ciod  a'  ghnè 
ghràidh  a  thug  an  t-Atìiair 
dhuinne,  gu  'n  goirteadh  clann 
Dè  dhinn  !  uime  sin  cha  'n  aithne 

I  air  a  ghineamhuìn. 

do  'n  t-saoghal  sinn,  do  bhrìgh 
nach  b'  aithne  dha  e-san. 

2  A  mhuinntir  mo  ghràidh,  a 
nis  is  sinne  mic  Dhè  ;  agus  cha  'n 
'eil  e  soilleir  fathast  ciod  a  bhith- 
eas  sinn  :  ach  a  ta  f  liios  againn, 
'nuair  a  dh'fhoillsichear  e-san, 
gu  'm  bì  sinn  cosmhuil  ris ;  oir 
chì  sinn  e  mar  a  ta  e. 

3  Agus  gach  neach  aig  am  bheil 
an  dòchas  so  ann,  glanaidh  se  e 
fèin,  mar  a  ta  e-san  glan. 

4  Ge  b'  e  neach  a  ni  peacadh, 
tha  e  mar  an  ceudna  a'  briseadh 
an  lagha  :  oir  is  e  ,am  peacadh 
briseadh  an  lagha. 

5  Agus  tha  f  hios  agaibh  gu  'n 
d'fhoillsicheadh  e-san  chum  ar 
peacanna  thoirt  air  falbh  ;  agus 
cha  'n  'eil  peacadh  sam  bith  ann- 
san. 

6  Gach  neach  a  dh'fhanas  ann- 
san,  cha  dèan  e  peacadh :  ge 
b'  e  air  bith  a  pheacaicheas,  cha  'n 
f  hac  e  e-san,  agus  cha  robh  eòlas 
aige  air. 

7  A  chlann  bhaag,  na  mealladh 
neach  air  bith  sibh  :  an  tì  a  nì 
fìreantachd  is  f ìrean  e,  mar  is 
f  irean  e-san  : 

8  An  tì  a  nì  peacadh,  is  ann 
o  'n  diabhul  a  ta  e :  oir  tha  an 
diabhul  a'  peacachadh  o  thùs. 
Is  ann  chum  na  criche  so  a 
dh'fhoillsicheadh  Mac  Dhè, 
chum  gu  'n  sgriosadh  e  oibre  an 
diabhuil. 

9  Ge  b'  e  neach  a  ghineadh  o 
Dhia,  cha  dèan  e  peacadh  :  oir  a 
ta  a  shìol-san  a'  fantuinn  ann  : 
agus  cha  'n  'eil  e  'n  comas  da 
peacadh  a  dhèanamh,  do  bhrìgh 
gu  'n  do  ghineadh  o  Dhia  e. 

'  duin-mharbhaiche. 

10  An  so  tha  clann  Dè,  agus 
clann  an  diabhuil  follaiseach : 
Ge  b'  e  neach  nach  dèan  fìreant- 
achd,  cha  'n  ann  o  Dhia  a  tha  e, 
no  an  tì  nach  gràdhaich  a  bhràth- 
air. 

11  Oir  is  i  so  an  teachdaireachd 
a  chuala  sibh  o  thùs,  sinn  a 
thoirt  gràidh  d'  a  chèile  : 

12  Cha  'n  ann  mar  Chain,  a 
bha  o  'n  droch  aon,  agus  a 
mharbh  a  bhràthair  :  Agus  c'  ar 
son  a  mharbh  se  e  ?  A  chionn 
gu  'n  robh  'oibre  fèin  olc,  agus 
oibre  a  bhràthar  fìreanta. 

13  Na  biodh  ioghnadh  oirbh, 
mo  bhràithre,  ged  dh'fhuath- 
aicheas  an  saoghal  sibh. 

14  Tha  fhios  againn  gu  'n 
deachaidh  sinn  thairis  o  bhàs  gu 
beatlia,  do  bhrìgh  gu  bheil  gràdh 
againn  do  na  bràithribh :  an  tì 
nach  gràdhaich  a  bhràthair,  fan- 
aidh  e  ann  am  bàs. 

15  Gach  neach  a  dh'fhuath- 
aicheas  a  bhràthair,  is  mortair' 
e ;  agus  tha  f  hios  agaibh  nach 
'eil  aig  mortair  sam  bith  a' 
bheatha  mhaireannach  a'  fant- 
uinn  ann. 

16  Le  so  is  aithne  dhuinn 
gràdli  Dkè,  do  bhrigh  gu  'n  do 
chuir  e-san  sìos  'anam  fèin  air  ar 
son-ne  :  agus  is  còir  dhuinne  ar 
n-anama  fèin  a  chur  sìos  air  son 
nam  bràithre. 

17  Agus  ge  b'  e  neach  aig  am 
bheil  maoin  an  t-saoghail  so, 
agus  a  chì  a  bhràthair  ann  an 
uireasbhuidh,  agus  a  dhruideas  a 
chridhe  'na  aghaidh,  cionnus  a 
tha  gràdh  Dhè  a'  gabhail  còmh- 
nuidh  ann-san  ? 

18  Mo  chlann  bheag,  na  gràdh- 

aicheamaid  ann  am  focal,  no  ann 
an  teangaidh ;  ach  ann  an  gnìomh 
agus  ann  am  fìrinn. 

19  Agus  le  so  is  aithne  dhuinn 
gu  bheil  sinn  do  'n  f  hìrinn,  agus 
bheir  sinn  dearbh-bheachd^  do 
'ur  cridheachaibh  'na  làthair. 

20  Oir  ma  dhiteas  ar  cridhe 
sinn,  is  mò  Dia  na  ar  cridhe, 
agus  is  aithne  dhana  h-uile  nithe. 

21  A  mhuinntir  mo  ghràidh, 
mur  dit  ar  cridhe  sinn,  tha 
dànachd  againn  a  thaobh  Dhè. 

22  Agus  ge  b'  e  ni  a  dh'iarras 
sinn,  gheibh  sinn  uaith  e,  do 
bhrìgh  gu  bheil  sinn  a'  coimhead 
'aitheantan,  agus  a'  dèanamh  nan 
nithe  a  tha  taitneach  'na  fhian- 
uis-san. 

23  Agus  is  i  so  'àithne-san, 
gu'n  creideamaid  ann  an  ainm  a 
Mhic  losa  Crìosd,  agus  gu  'n 
gràdhaicheamaid  a  chèile,  mar 
a  thug  e-san  àithne  dhuinn. 

24  Agus  an  tì  a  choimhideas 
'aitheanta-san,  tha  e  gabhail 
còmhnuidh  ann,  agus  e-san  ann- 
san  :  agus  le  so  is  aithne  dhuinn 
gu  bheil  e-san  a'  fuireach  ann- 
ainn,  o  'n  Spiorad  a  thug  e 
dhuinn. 

CAIB.  IV. 

1  Thuy  an  t-abstol  rabhadh  dhoibh  gu  'n  iad  a 
chreidsinn  gach  uile  luchd-teagaisg  a  nì  bòsd 
as  an  Spiorad,  ach  an  dearbhadh  le  riagh- 
ailtibh  a'  chreidimh  choitchionn :  7  bhros- 
nuich  e  iad  le  h-iomadh  reuson  gu  gràdh 
bràthaireil. 

AMHUINNTIR  ionmhuinn, 
na  creidibh  gach  uile  spior- 
ad,  ach  dearbhaibh  na  spior- 
adan,  an  ann  o  Dhia  a  tha  iad : 
do  bhrìgh  gu  bheii  mòran  do 
fhàidhibh  brèige  air  dol  a  mach 

'  cinnteachd. 

do'n  t-saoghal. 

2  Le  so  aithnichibh  Spiorad 
Dhè  :  gach  uile  spiorad  a  dh'- 
aidicheas  gu  'n  d'  thàinig  losa 
Criosd  san  fheoil,  is  ann  o  Dhia 
a  tha  e. 

3  Agus  gach  uile  spiorad  nach 
aidich  gu  bheil  losa  Crìosd  air 
teachd  san  f heoil,  eha  'n  ann  o 
Dhia  a  tha  e :  agus  is  e  so 
spiorad  sin  an  ana-crlosd,  neach 
a  chuala  sibh  e  bhi  teachd,  ag- 
us  a  nis  tha  e  cheana  anns  an 
t-saoghal. 

4  A  chlann  bheag,  tha  sibhse  o 
Dhia,  agus  thug  sibh  buaidh  orra- 
san ;  do  bhrigh  gur  mò  e-san  a 
ta  annaibh-sa,  na  e-san  a  ta  anns 
an  t-saoghal. 

5  Tha  iadsan  o  'n  t-saoghal : 
uime  sin  tha  iad  a'  labhairt  mu 
'n  t-saoghal,  agus  tha  'n  saoghal 
ag  èisdeachd  riu. 

6  Tha  sinne  o  Dhia:  an  tì 
aig  am  bheil  eòlas  air  Dia, 
èisdidh  e  ruinne  ;  an  ti  nach  'eil 
o  Dhia,  cha'n  èisd  e  ruinn.  O 
so  aithnichidh  sinn  spiorad  na 
fìrinn,  agus  spiorad  an  t-seach- 
arain. 

7  A  mhuinntir  ionmhuinn, 
gràdhaicheamaid  a  chèile  :  oir  is 
ann  o  Dhia  tha  'n  gràdh  ;  agus 
gach  neach  a  ghràdhaicheas, 
ghineadh  o  Dhia  e,  agus  is 
aithne  dha  Dia 
8  An  ti  nach  gràdhaich,  cha  'n 
aithne  dha  Dia  ;  oir  is  gràdh 
Dia. 

9  An  so  dh'fhoillsicheadh 
gràdh  Dhè  dhuinne,  do  bhrigh 
gu  'n  do  chuir  Dia  aon-ghin 
Mhic  do  'n  t-saoghal,  chum  gu  'm 
bitheamaid  beò  trid-san. 

10  An  »0  a  ta  gràdh,  cha  'n  e 
gu'n  do  ghràdhaich  sinne  Dia, 
ach  gu  'n  do  ghràdhaich  e-san 
sinne,  agus  gu  'n  do  chuir  e  a 
Mhac  fèin  gu  hhi  'na  ìobairt- 
rèitich  air  son  ar  peacanna. 

11  A  mhuinntir  ionmhuinn,  ma 
ghràdhaich  Dia  sinne  mar  sin, 
tha  e  mar  fhiachaibh  oirnne  a 
chèile  a  ghràdhachadh  mar  an 
ceudna. 

12  Cha  'n  f  haca  neach  air  bith 
Dia  riamh,  Ma  ghràdhaicheas 
sinn  a  chèile,  tha  Dia  'na 
chòmhnuidh  annainn,  agus  tha 
a  ghràdh  air  a  choimhlionadh 
annainn. 

13  O  so  is  aithne  dhuinn  gu 
bheil  sinne  'nar  còmhnuidh  ann- 
san,  agus  e-san  annainne,  do 
bhrigh  gu'n  d'  thug  e  dhuinn 
d'  a  Spiorad. 

14  Agus  chunnaic  sinn  agus  tha 
sinn  a'  dèanamh  fianuis,  gu  'n  do 
chuir  an  t-Athair  am  Mac  uaith 
mar  Shlànuighear  an  domhain. 

15  Ge  b'  e  neach  a  dh'aidicheas 
gur  e  losa  Mac  Dhè,  tha  Dia  'na 
chòmhnuidh  ann-san,  agus  e-san 
ann  an  Dia. 

16  Agus  f  huair  sinn  aithne  air 
agus  chreid  sinn  an  gràdh  a  tha 
aig  Dia  dhuinn.  Is  gràdh  Dia ; 
agus  an  tì  a  tha  fantuinn  ann  an 
gràdh,  tha  e  'na  chòmhnuidh 
ann  an  Dia,  agus  Dia  ann-san. 

17  An  so  tha  ar  gràdh-ne  air 
a  dhèanamh  coimhlionta,  chum 
gu  'm  bì  againn  dànachd  ann  an 
là  a'  bhreitheanais :  do  bhrìgh 
mar  a  tha  e-san,  gur  amhuil  sin 
a  tha  sinne  anns  an  t-saoghal  so. 

18  Cha'n  'eil   eagal   ann  an 

'  iomlan,  foirfc. 

gràdh ;  ach  tilgidh  gràdh  diong- 
mhalta'  an  t-eagal  a  mach ;  do 
bhrìgh  gu  bheil  pian  san  eagal : 
an  tì  a  tha  eagalach,  cha  d'  rinn- 
eadh  coimhlionta  ann  an  gràdh  e. 

19  Tha  gràdh  againne  dhasan, 
do  bhrìgh  gu'n  do  ghràdhaich 
e-san  sinne  an  toiseach, 

20  Ma  their  neach,  Tha  gràdh 
agam  do  Dhia,  agus  fuath  aige 
d'  a  bhràthair,  is  breugaire  e :  oir 
an  tì  nach  gràdhaich  a  bhràth- 
air  a  chunnaic  e,  cionnus  a 
dh'fheudas  e  Dia  nach  fac  e 
a  ghràdhachadh  ? 

21  Agus  an  àithne  so  tha  againn 
uaith-san,  An  fi  a  ghràdhaicheas 
Dia,  gu  'n  gràdhaich  e  a  bhràthair 
mar  an  ceudna. 

CAIB.  V. 

1  An  tì  leis  an  ionmhuinn  Dia,  is  ionmhuinn 
leis  a  chlann,  agus  coimhididh  e'àitheantan. 
a  ta  eutrom,  so-choimhead  do  na  creidich.  9 
'Se  losa  Mac  Dhè ;  agus  tha  e  comasach 
air  sinne  a  thèarnadh,  14  agus  air  ar  n- 
ùrnuighean,  a  nì  sinn  air  ar  son  fiin  ugus 
air  son  muinntir  eile,  a  fhreagairt. 

GE  b'  e  neach  a  chreideas  gur 
e  losa  an  Criosd,  ghineadh 
o  Dhia  e  ;  agus  ge  b'  e  ghràdh- 
aicheas  an  Tì  a  ghin,  gràdhaich- 
idh  e  mar  an  ceudna  an  Tì  a 
ghineadh  leis. 

2  O  so  is  aithne  dhuinn  gu 
bheil  gràdh  againn  do  chloinn 
Dè,  'nuair  a  ghràdhaicheas  sinn 
Dia,  agus  a  choimhideas  sinn 
'àitheantan. 

3  Oir  is  e  so  gràdh  Dhè,  sinn 
a  choimhead  'àitheantan :  agus 
cha  'n  'eil  'àitheanta-san  trom'. 

4  Oir  gach  uile  ni  a  ghinear  o 
Dhia,  blieir  e  buaidh  air  an  t- 
saoghal :  agus  is  i  so  a'  bhuaidh 

^  do-dhèanta. 

^  a  bhuadhaiclieas  air  an  t-saogh- 
al,  eadhon  ar  creidimh-ne. 

5  Cò  an  ti  a  bhuadhaicheas  air 
an  t-saoghal,  ach  e-san  a  tha 
creidsinn  gur  e  losa  Mac  Dhè, 

fi  Is  e  so  e-san  a  thàinig  tre 
uisge  agus  tre  f  huil,  losa  Crìosd  ; 
cha'n  e  tre  uisge  a  mhàin,  ach 
tre  uisge  agus  fuil:  agus  is  e  an 
Spiorad  a  nì  fianuis,  do  bhrìgh 
gur  fìrinn  an  Spiorad. 

7  Oir  tha  triuir  a  tha  dèanamh 
fianuis  air  nèamh,  an  t-Athair, 
am  Focal,  agus  an  Spiorad 
naomh  :  agus  an  triuir  sin  is  aon 
iad. 

8  Agus  tha  triuir  a  tha  dèan- 
amh  fianuis  air  an-  talamh,  an 
Spiorad,  agus  an  t-uisge,  agus  an 
f  huil :  agus  thig  an  triuir  sin 
r'  a  chèile  ann  an  aon. 

9  Ma  ghabhas  sinn  ri  fianuis 
dhaoine,  's  i  fianuis  Dè  a  's  mò  : 
oir  is  i  so  fianuis  Dè,  a  thug  e 
mu  thimchioll  a  Mhic. 

10  An  tì  a  chreideas  ann  am 
Mac  Dhè,  tha'n  fhianuis  aige 
ann  fèin:  an  tì  nach  creid  Dia, 
rinn  e  breugaire  dheth,  do  bhrìgh 
nach  do  chreid  e  an  f  hianuis  a 
rinn  Dia  mu  thimchioU  a  Mhic. 

11  Agus  is  i  so  an  fhianuis, 
gu  'n  d'  thug  Dia  dhuinn  beatha 
mhaireannach :  agus  tha  a' 
bheatha  so  'na  Mhac. 

12  An  tì  aig  am  bheil  am  Mac, 
tha  beatha  aige :  an  tì  aig  nach 
'eil  Mac  Dhè,  cha  'n"'eil  beatha 
aige. 

13  Na  nithe  so  sgriobh  mi  do 
'ur  n-ionnsuidh,  a  tha  creidsinn 
ann  an  ainm  Mhic  Dhè ;  chum 
gu  'm  bì  fios  agaibh  gu  bheil  a' 

bheatha  mhaireannach  agaibh, 
agus  chum  gu  'n  creid  sibh  ann 
an  ainm  Mhic  Dhè. 

14  Agus  is  e  so  an  dòchas  a  ta 
againn  ann-san,  ma  dh'iarras  sinn 
ni  sam  bith  a  rèir  a  thoile,  gu  'n 
èisd  e  ruinn. 

15  Agus  ma  ta  fhios  againn 
gu  'n  èisd  e  ruinn,  ge  b'  e  ni  a 
dh'iarras  sinn,  tha  fhios  againn 
gu  bheil  ar  n-iarrtuis  a  dh'iarr 
sinn  air  againn. 

16  Ma  chì  neach  sam  bith  a 
bhràthair  a'  peacachadh  peac- 
aidh  nach  'eil  a  chum  bàis,  iarr- 
aidh  e,  agus  bheir  e  beatha  dha, 
dhoibh-san  nach  'eil  a'  peacach- 
adh  chum  bàis.  Tha  peacadh 
chum  bàis  ann:  a  thaobh  sin, 
cha  'n  'eil  mi  ag  ràdh'  gur  còir 
dha  guidheadh. 

17  Is  peacadh  gach  uile  eucoir  : 
agus  tha  peacadli  ann  nach  'eil 
a  chum  bàis. 

18  Tha  f  hios  againn  ge  b'  e 
neach  a  ghineadh  le  Dia,  nach 
peacaiche  ;  ach  an  tì  a  ghineadh 
o  Dhia,  coimhididh  se  e  fèin,  ag- 
us  cha  bhean  an  droch  aon  ris, 

19  Tha  fhios  againn  gur  ann 
o  Dhia  a  tha  sinne,  agus  tha'n 
saoghal  uile  'na  luidhe  san  olc. 

20  Agus  tha  f  hios  againn  gu  'n 
d'  thàinig  Mac  Dhè,  agus  gu  'n 
d'  thug  e  tuigse  dhuinn,  chum 
gu  'm  b'  aithne  dhuinn  e-san  a  ta 
fìor :  agus  tha  sinne  ann-san  a 
ta  fìor,  ann  a  Mhac  losa  Crìosd. 
Is  e  so  an  Dia  fior,  agus  a' 
bheatha  mhaireannach. 

21  A  chlann  bheag,  coimhidibh 
sibh  fèin  o  ìodholaibh.  Amen. 

1  ni  'n  abram. 

AN  ABSTOIL  EOIN. 


CAIB.  I. 

1  Chomhairlich  Eoìn  do  mhnaoi  òirdheirc 
àraidh  agus  d'  a  cloinn  huanachadh  anns  a 
chreidimh  agus  ann  an  gràdh  C'ìosdaidh, 
8  air  eagal  gu  'n  caìlleadh  iad  duais  na 
h-aidmheil  a  rinn  iad  roimh  ;  10  agus  gu  'n 
ghnothuch  a  hhi  aca  ris  na  mealltairibh  sin 
nach  toir  fìor-theagasg  losa  Crìosd  leo  d' an 
ionnsuidh. 

AN  seanair  chum  na  ban-tigh- 
earna  taghta,  agus  chum 
a  cloinne,  a  's  ionmhuinn  leamsa 
anns  an  fhìrinn  ;  agus  cha  'n  ann 
leam-sa  mhàin,  ach  leo-san  uile 
mar  an  ceudna  a  ghabh  eòlas 
air  an  fhìrinn ; 

2  Air  son  na  f  irinn  a  tha  'na 
còmhnuidh  annainne,  agus  a 
bhios  maille  ruinn  gu  bràth  : 

3  Gràs,  tròcair,  ac/us  sìth  gu 
robh  maille  ribh  o  Dhia  an  t- 
Athair,  agus  o  'n  Tighearn  losa 
Crìosd  Mac  an  Athar,  ann  am 
fìrinn  agus  ann  an  gràdh. 

4  Bha  gàirdeachas  mòr  orm, 
do  bhrìgh  gu  'n  d'fhuair  mi  do  d' 
chloinn-sa  ag  imeachd  anns  an 
fhìrinn,  a  rèir  mar  a  fhuair 
sinne  àithne  o  'n  Athair. 

5  Agus  a  nis  guidheam  ort,  a 
bhan-tighearn,  cha  'n  e  mar  gu  'n 
sgrìobhainn  àithne  nuadh  a  d'- 
ionnsuidh,  ach  an  àithne  a  bha 
againn  o  thùs,  gu  'n  gràdhaich- 
eamaid  a  chèile. 

6  Agus  is  e  so  an  gràdh,  gu  'n 
imicheamaid  a  rèir  'aitheanta- 
san.    'S  i  so  an  àithne,  mar  a 

'  sibh.        ^  anns  an  do  shaothraich  sinn, 
air  son  an  do  shaothraich  sinn,  a  bhuannaich 

chuala  sibh  o  thùs,  gu  'n  imich- 
eadh  sibh  innte. 

7  Oir  tha  mòran  mhealltair- 
ean  air  teachd  a  steach  do  'n  t- 
saoghal,  nach  'eil  ag  aideachadh 
gu  bheil  Crìosd  air  teachd  san 
f  heoil.  Is  mealltair  so  agus  ana- 
crìosd. 

8  Thugaibh  aire  dhuibh  fèin, 
nach  caill  sinn'  na  nithe  sin  a 
shaothraich  sinn^,  ach  gu  faigh 
sinn  làn-duais. 

9  Ge  b'  e  neach  a  bhriseas  an 
lagh,  agus  nach  fan  ann  an  teag- 
asg  Chrìosd,  cha  'n  'eil  Dia  aige  : 
an  tì  a  dh'fhanas  ann  an  teag- 
asg  Chriosd,  tha  araon  an  t-Ath- 
air  agus  am  Mac  aige. 

10  Ma  thig  neach  air  bith  do 
'ur  n-ionnsuidh,  agus  nach  toir 
e  an  teagasg  soleis,na  gabhaibh 
e  steach  do  'ur  tigh,  agus  na 
abraibh  ris,  Gu  ma  subhach 
dhuit^ 

11  Oir  ge  b'  e  neach  a  their  ris, 
Gu  ma  subhach  dhuit,  tha  comh- 
pàirt  aige  d'  a  dhroch  oibribh. 

12  Air  dhomh  mòran  a  bhi 
agam  r'  a  sgrlobhadh  do  'ur  n- 
ionnsuidh,  chab'àill  leam  sgrìohh- 
adh  le  paipeir  agus  dubh ;  ach 
tha  dòchas  agam  teachd  do  'ur 
n-ionnsuidh,  agus  labhairt  beul 
ri  beul,  chum  gu  'm  bì  ar  gàird- 
eachas  coimhlionta. 

13  Tha  clann  do  pheathar 
taghta  a'  cur  fàilte  ort.  Amen. 

sinn,  a  bhuannaieh  sihh. 

'  Gu  'n  soirbhichear  leat. 


TREAS  LITIR 
AN  ABSTOIL  EOIN. 


CAIB.  1. 

I  Mhol  an  t-abstol  Qaius  air  son  a  dhiadh- 
uchd,  5  agus  'aoidheachd  do  'n  fhìor  luchd- 
teagaisg ;  agus  air  an  làimh  eile  rinn  e 
gearan  air  gnàthachadh  mì-chàirdeil  Dhi- 
otrepheis  uaibhrich  ;  11  dh'innis  e  nachcòir 
' ei^empleir-san  a  leantuinn  ;  12  agus  thug 
e  teisteas  sònraichte  do  'n  deadh  iomradh  a 
bha  aig  Demetrius. 

AN    seanair   chum  Ghaims 
ghràdhaich,  a  's  ionmhuinn 
leam  san  fhìrinn. 

2  A  hhràthair  ghràdhaich,  's  e 
mo  ghuidheadh  thaobh'  gach  uile 
ni  gu'n  soirbhicheadh  leat  agus 
gu'm  biodh  tu  slàn,  mar  a  ta 
soirbheachadh  le  t'  anam. 

3  Oir  rinn  mi  gàirdeachas  gu 
mòr  'nuair  a  thàinig  na  bràith- 
rean,  agus  a  rinn  iad  fìanuis  do  'n 
f  hìrinn  a  tha  annad-sa^,  mar  a  ta 
thusa  ag  imeachd  san  f  hìrinn. 

4  Cha'n  'eil  gàirdeachas  agam 
a  's  mò  na  bhi  cluinntinn  gu 
bheil  mo  chlann  ag  imeachd  san 
fhìrinn. 

5  A  hhràthair  ghràdhaich,  is 
dileas  a  nì  thu  gach  ni  a  ta  thu 
dèanamh  do  na  bràithribh,  agus 
do  choigrich ; 

6  Muinntir  a  rinn  fianuis  air 
do  ghràdh  an  làthair  na  h-eag- 
lais :  ma  bheir  thu  air  an  agh- 
aidh  iad  'nan  slighe  mar  is  cubh- 
aidh  do  Dhia,  is  maith  a  nì  thu : 

I  7  Oir  chaidh  iad  a  mach  air 
sgàth  'ainme-san,  gun  ni  air  bith 
a  ghabhail  o  na  Cinnich. 

8  Uime  sin  tha  e  mar  f  hiach- 
aibh  oirnne  gabhail  r'  an  leithid- 

'  roimh.  ^  do  t'fhirinn-sa. 

'  Sgrwbhainn. 

ibh  sin,  chum  gu  'm  bitheamaid 
'nar  comh-shaothraichibh  do  'n 
fhìrinn. 

9  Sgrìobh  mi^  chum  na  h- 
eaglais :  ach  cha  ghabh  Dio- 
trephes,  leis  am  miann  àrd- 
cheann^s  a  bhi  aige  'nam  measg, 
ruinne. 

10  Uime  sin  ma  thig  mi,  cuir- 
idh  mi  an  cuimhne^  'oibre  a  ta  e 
dèanamh,  a'  bith-labhairt  'nar  n- 
aghaidh  le  briathraibh  aingidh^ : 
agus  cha  leoir  leis  sin,  ach  ni 
mò  a  tha  e  fèin  a'  gabhail  ris  na 
bràithribh,  agus  tha  e  a'  bacadh 
na  dream  leis  am  b'  àill,  agus 
'gan  tilgeadh  mach  as  an  eaglais. 

11  A  hhràthair  ghràdhaich,  na 
lean  an  ni  a  ta  olc,  ach  an  ni  a 
ta  maith.  An  tì  a  ni  maith,  is 
ann  o  Dhia  a  ta  e ;  ach  an  tì  a 
ni  olc,  cha'n  fhac  e  Dia. 

12  Tha  deadh  theisteas  air 
Demetrius  o  na  h-uile,  agus  o  'n 
f hìrinn  fèin :  agus  tha  sinne  mar 
an  ceudna  a'  dèanamh  fìanuis ; 
agus  tha  fios  agaibh  gu  bheil  ar 
fianuis-ne  f  lor. 

13  Bha  mòran  agam  r'  a  sgriobh- 
adh,  ach  cha  'n  àill  leam  sgrlobh- 
adh  le  dubh  agus  peann  a  d' 
ionnsuidh  : 

14  Ach  tha  dòchas  agam  t- 
fhaicinn  gun  dàil,  agus  labh- 
raidh  sinn  beul  ri  beul.  Sìth 
maille  riut.  Tha  na  càirdean  a' 
cur  fàilte  ort.  Cuir  fàilte  air  na 
càirdibh  air  an  ainm. 

^  cuimhnichidh  mi. 

'  naimhdeil,  mì-runach. 


LITIR  CHOITCHIONN 
AN  ABSTOIL  lUDAIS. 


CAIB.  I. 

1  Bhrosnutch  an  t-abstol  luchd-aidmheil  na 
creidiìtih  gu  bhi  bunaiteach :  4  Tha  luchd- 
tcagaisg  brèige  air  teachd  a  steach  'nam 
measg  chum  am  mealladh  ;  agus  tha  pean- 
asro  eagalach  air  ulluchadh  fa  chomhairna 
muinntir  sin,  air  son  an  droch  theagaìsg 
ugus  an  caithe-beatha  mhì-naomha,  &jc. 

IUDAS  seirbhiseach  losa 
Criosd,  agus  bràthair  Sheum- 
ais,  chum  na  dream  a  tha  air  an 
naomhachadh  le  Dia  an  t-Athair, 
agus  air  an  coimhead  le  losa 
Crìosd,  air  an  gairm  : 

2  Gu  robh  tròcair,  agus  sìth, 
agus  gràdh  air  am  meudachadh 
dliuibh-sa. 

3  A  mhuinntir  ionmhuinn,  air 
dhomh  an  uile  dhìchioll'  a  dhèan- 
amh  chum  sgrìobhadh  do  'ur 
n-ionnsuidh  mu  thimchioll  na 
slàinte  choitchionn^,  b'  f heum- 
ail  domh  sgrìobhadh  do  bhur 
n-ionnsuidh,  'gur  n-earalachadh^ 
sibh  a  chathachadh  gu  dìchioll- 
ach  air  son  a'  chreidimh  a  thug- 
adh  aon  uair  do  na  naoimh. 

4  Oir  ghoid*  daoine  àraidh  a 
steach,  a  dh'òrduicheadh  roimh* 
o  shean  chum  an  dìtidh  so, 
daoine  mi-dhiadhaidh,  a'  tionn- 
dadh  gràis  ar  Dè-ne  gu  macnus, 
agus  ag  àicheadh  Dhè,  a's  aon 
Uachdaran  ann,  agus  ar  Tigh- 
earna  losa  Criosd. 

5  Uime  sin  is  àill  leam  bhur 
cur  an  cuimhne,  ged  bha  f  hios 
agaibh  aon  uair*  air  so,  cionnus  an 
dèigh  do  'n  Tighearn  am  pobuU 
a  shaoradh  à  tir  na  h-Eiphit,  a 
sgrios  e  an  dèigh  sin  an  dream 

'  chabhag.  ^  chumantu. 

'  a'  cur  impidh  oirbh.  ^  dh'eulaigh. 

'  a  sgrìobhadh  rcimh.  ^  roimh. 

nach  do  chreid. 

6  Agus  na  h-aingil  nach  do 
ghlèidh  an  ceud  inbhe,  ach  a 
dh'fhàg  an  àite-còmhnuidh  fèin, 
choimhid  e  ann  an  geimhlibh 
siorruidh  fo  dhorchadas,  fa 
chomhair  breitheanais  an  là 
mhòir. 

7  Amhuil  a  ta  Sodom  agus 
Gomorrah,  agus  na  bailte  mu  'n 
cuairt  orra,  a  thug  iad  fèin 
thairis  do  striopachas  air  a' 
mhodh  cheudna,  agus  a  bha 
leantuinn  feòla  coimhich,  air  an 
cur  suas  'nam  ball-sampuilF,  a' 
fulang  dioghaltais  teine  shìorr- 
uidh. 

8  Mar  an  ceudna  fòs  tha  an 
luchd-bruadair  ^  sin  a'  salachadh 
na  feòla,  a'  dèanamh  tàir  air 
uachdaranachd,  agus  a'  labhairt 
gu  toibheumach'  air  àrd-inbhibh. 

9  Gidheadh  cha  do  ghabh 
Michael  an  t-àrd-aingeal,  'nuair 
a  chathaich  e  an  aghaidh  an 
diabhuil,  agus  a  rinn  e  deasboir- 
eachd  mu  chorp  Mhaois,  dànad- 
as  air  casaid  thoibheumach  a 
thoirt  'na  aghaidh,  ach  thubh- 
airt  e,  Gu  cronuicheadh  an  Tigh- 
earn  thu. 

10  Ach  tha  'n  dream  sin  a' 
labhairt  gu  toibheumach  air  na 
nithibh'°  nach  aithne  dhoibh :  ach 
na  nithe  sin  a  's  aithne  dhoibh 
air  mhodh  nàdurra,  mar  ainmh- 
idhibh  gun  reuson,  tha  iad  'gan 
truailleadh  fèin  annta. 

11  Is  an-aoibhinn  doibh  !  oir 

'  'nan  samhlachas.  *  luchd-bruadair  neò-ghlan. 

9  gu  tdir-chainnteach,  maslach. 
labhairt  uilc  mu  na  nithibh. 


r- 

dh'imìch  iad  ann  an  slighe  Chain, 
agus  ruith  iad  gu  togarrach  ann 
an  seacharan  Bhalaaim  air 
ghaol  tuarasdail,  agus  sgriosadh 
iad  ann  an  ana-cainnt  cheannair- 
cich  Chore. 

12  Is  smala  iad  sin  ann  bhur 
cuirmibh  gràidh,  'nuair  a  tha  iad 
air  cuirmibh  maille  ribh,  'gam 
beathachadh  fèin  gun  eagal :  is 
neoil  iad  gun  uisge,  air  an  giùlan 
mu  'n  cuairt  le  gaothaibh ; 
craobhan  searg-mheasach,  gun 
toradh ;  dà  uair  marbh,  air  an 
spìonadh  as  am  freumhaibh  ; 

13  Garbh  thonna^  na  fairge,  a 
sgeitheas  an  nàire  fèin  mar 
chobhar  ;  reulta  seachranach,  d' 
am  bheil  duibhre  an  dorchadais 
gu  sìorruidh  air  a  thasgaidh. 

14  Agus  rinn  Enoch  mar  an 
ceudna,  an  seachdamh  ^?^ar5a  o 
Adhamh,  fàidheadaireachd  orra 
sin,  ag  ràdh,  Feuch,  tha  'n  Tigh- 
earn  a'  teachd  le  deich  mìle  d'  a 
naomhaibh^, 

15  A  dhèanamh  breitheanais 
air  na  h-uile,  agus  chum  iadsan 
uile  a  tha  mi-dhiadhaidh  'nam 
measg  fhàgail  ris,  a  thaobh  an 
uile  ghnìomhara  mì-dhiadhaidh  a 
rinn  iad  gu  mì-dhiadhaidh,  agus 
a  thaobh  an  uile  hhriathar 
cruaidhe,  a  labhair  peacaich  mì- 
dhiadhaidh  'na  aghaidh. 

16  Is  luchd  cànrain  agus  gear- 
ain  an  dream  so,  a  tha  'g  imeachd 
a  rèir  an  ana-miann  fèin ;  agus 
tha  'm  beul  a'  labhairt  hhriathar 
atmhor',  agus  iad  a'  gabhail  ion- 
gantais^  do  phearsaibh  dhaoine 

'  Fiadh-thonna. 

^  h  'dheich  mìltibh  naomha.       '  uaìbhreach. 
*  a'  toirt  mòr-mheas. 

air  sgàth  buannachd. 

17  Ach  cuimhnichibh-sa,  a 
mhuinntir  mo  ghràidh,  na  focail 
a  labhradh  roimh  le  abstolaibh 
ar  Tighearna  losa  Crìosd  ; 

18  Mar  a  thubhairt  iad  ribh, 
gu  'm  biodh  anns  an  aimsir 
dheireannaich  luchd-fanoid,  a 
ghluaiseadh  a  rèir  an  ana-mianna 
mì-dhiadhaidh  fèin. 

19  'S  iad  sin  an  dream  a  sgaras 
iad  fèin  o  chàch,  collaidh^,  gun  an 
Spiorad  aca. 

20  Ach  air  bhi  dhuibhse,  a 
mhuinntir  ionmhuinn,  'gur  togail 
fèin  suas  ann  bhur  creidimh  ro 
naomha,  a'  dèanamh  ùrnuigh  san 
Spiorad  naomh, 

21  Coimhidibh  sibh  fèin  ann 
an  gràdh  Dhè,  le  sùil  ri  tròcair 
ar  Tighearna  losa  Crìosd  chum 
na  beatha  maireannaich. 

22  Agus  gabhaibh  truas  do 
dhream  àraidh,  a'  dèanamh 
eadar-dhealacliaidh  : 

23  Agus  tèarnaibh  dream  eile 
le  h-eagal,  'gan  spionadh  as  an 
teine  ;  a'  fuathachadh  eadhon  an 
eudaich  air  am  bheil  smal  na 
feòla". 

24  A  nis  dhasan  a  tha  comas- 
ach  air  bhur  glèidheadh  o  thuis- 
leadh,  agus  hhiir  cur  gu  neo- 
lochdach  an  làthair  a  ghlòire  le 
h-aoibhneas  ro-mhòr. 

25  Do  'n  Dia  a  ta  mhàin  glic, 
ar  Slànuighear,  (jti  rohh  glòir  ag- 
us  mòralachd,  neart^,  agus  cumh- 
achd,  a  nis  agus  air  ìeadh  nar 
uile  linn.  Amen. 


*  nàdurra,  feòlmhor. 

^  a  ta  air  a  shalachadh  leis  an  fheoil. 

'  tighearnas,  uachdaranachd. 


TAISBEAN  EOIN 


AN  DIADHAIR. 


CATB.  I. 

3  Sgrtòbh  Eoin  a  thaisbean  chum  seachd 
eaglaisean  na  h-Asia,  a  tha  air  an  ciallach- 
adh  leis  na  seachd  coinnleiribh  òir. 
7  Teachd  Chrìosd :  14  A  chumhachd 
glòrmhor,  agus  a  mhòralachd. 

TAISBEAN  losa  Crìosd,  a 
thiig  Dia  dha,  a  dh'fhoill- 
seachadh  d'  a  sheirbhisich  nithe 
a  's  èigin  teachd  gu  crìch  ann  an 
lìine  gheàrr;  agus  chuir  e 
teachdaireachd  uaith,  agus  le 
'aingeal  fèin  dh'fhoillsich  e  iad 
d'  a  sheirbhiseach  Eoin  : 

2  A  rinn  fianuìs  air  focal  Dè, 
agus  air  teisteas  losa  Crìosd, 
agus  air  gach  ni  a  chunnaic  e. 

3  Is  beannaichte  an  tì  a  leughas, 
agus  iadsan  a  dh'èisdeàs  ri 
briathraibh  na  fàidheadaireachd 
so,  agus  a  choimhideas  na  nithe 
a  tha  sgrìobhta  innte  :  oir  tha  'n 
t-àm  am  fagus. 

4  Tj^OIN  chura  nan  seachd 
-L^    eaglaisean   a   ta  san 

Asia :  Gràs  dhuibh,  agus  sìth  o 
'n  Tì  a  ta,  agus  a  bha,  agus  a  ta 
ri  teachd ;  agus  o  na  seachd 
spioradaibh  a  tha  'm  fianuis  a 
rìgh-chaithreach-san ; 

5  Agus  o  losa  Crìosd,  an 
fhianuis  fhìor,  an  ceud-ghin  o 
na  marbhaibh,  agus  uachdaran 
rìghre  na  tahnhainn  :  Dhasan  a 
ghràdhaich  sinn,  agus  a  dh'- 
ionnlaid  siim  o  ar  peacaibh  'na 
fhuil  fèin, 

6  Agus  a  rinn  rìghre  dhinn 
agus  sagairt  do  Dhia  agus  d'  a 
Athair-san  ;  dhasan  gu  robh  glòir 
agus  cumhachd  gu  saoghal  nan 
saoghal.  Amen. 

'  a  throimh-lot,  a  shàth  e  troimh. 

7  Feuch,  tha  e  teachd  le  neul- 
aibh  ;  agus  chì  gach  sùil  e,  agus 
iadsan  mar  an  ceudna  a  lot  e' : 
agus  m  uile  threubha  na  talmh- 
ainn  caoidh  air  a  shon-san  : 
gu  ma  h-amhluidh  a  bhitheas. 
Amen. 

8  Is  mise  Alpha  agus  Omega, 
an  toiseach  agus  an  deireadh, 
tha  an  Tighearn  ag  ràdh,  a  ta, 
agus  a  bha,  agus  a  ta  ri  teachd, 
an  t-Uile  chumhachdach. 

9  Bha  mise  Eoin,  bhur  dearbh- 
bhràthair,  agus  bhur  companach' 
ann  an  àmhghar,  agus  ann  an 
rìoghachd  agus  am  foighidin 
losa  Crìosd,  anns  an  eilean^  ris 
an  abrar  Patmos,  air  son  focail 
Dè,  agus  air  son  fianuis  loss, 
Crìosd. 

10  Bha  mi  san  Spiorad  air  là 
an  Tighearn,  agus  chuala  mi  air 
mo  chùlaobh  guth  mòr,  mar 
ghuth  trompaid, 

1 1  Ag  ràdh,  Is  mise  Alpha  agus 
Omega,  an  ceud  neach  agus 
an  neach  deireannach :  agus 
Sgriobh-sa  ann  an  leabhar  an  ni 
a  chì  thu,  agus  cuir  e  chum  nan 
seachd  eaglaisean  a  tha  san  Asia ; 
chum  Ephesuis,  agus  chum 
Smirna,  agus  chum  Phergamois, 
agus  chum  Thiatira,  agus  chum 
Shardis,"agus  chum  Philadelphia, 
agus  chum  Laodicea. 

12  Agus  thionndaidh  mi  a  dh'- 
f  haicinn  a'ghutha  a  labhair  rium. 
Agus  air  tionndadh  dhomh, 
chunnaic  mi  seachd  coinnleirean 
òir ; 

13  Agus   am    meadhon  nan 

'^fear-comuinn.       ^  oilean,  innis. 


TAISBEAN,  I.  II. 


seachd  coìnnleirean,  ncach  cos- 
nihuil  ri  IVIac  an  duine,  air  an 
robh  eudach  a  ràinig  sìos  gu 
'shàilibh,  agus  crioslaichte'  le 
crios  òir  mu  'chìochaibh. 

14  Bha  a  cheann  agus  'fholt 
geal  mar  oluinn  ghil,  mar 
shneachda  ;  agus  a  shùilean  mar 
lasair  theine ; 

15  Agus  a  chosa  cosmhuil  ri 
mnha-  fìor-ghlan,  mar  gu  'm 
bitheadh  iad  a'  dearg-losgadhann 
an  àmhuinn ;  agus  a  ghuth  mar 
thoirm  mhoran  uisgeachan. 

16  Agus  bha  aige  'na  làimh 
dheis  seachd  reulta :  agus  claidh- 
eamh  geur  dà  f  haobhair  a'  teachd 
a  mach  as  a  bheul :  agus  hha  a 
ghnùis  mar  a'  ghrian  a'  dealrach- 
adh  'na  làn  neart. 

17  Agus  an  uair  a  chunnaic  mi 
e,  thuit  mi  sios  aig  a  chosaibh 
an  riochd  mairbh  :  agus  chuir  e 
a  làmh  dheas  orm,  ag  ràdh  rium, 
Na  biodh  eagal  ort :  is  mise  an 
ceud  neach  agus  an  neach  deir- 
eannach. 

18  Is  mise  an  Tì  a  ta  beò,  ag- 
us  a  bha  marbh  ;  agus,  feuch, 
tha  mi  beò  gu  saoghal  nan 
saoghal,  Amen ;  agus  tha  iuch- 
raiche  ifrinn^  agus  a'bhàis  agam. 

19  Sgrìobh  na  nithe  a  chunn- 
aic  thu,  agus  na  nithe  a  ta 
ann,  agus  na  nithe  a  bhitheas  an 
dèigh  so: 

20  Rùn-dìomhair  nan  seachd 
reultan  a  chunnaic  thu  ann  am 
làimh  dheis,  agus  nan  seaclid 
coinnleirean  òir.  Is  iad  na 
seachd  reultan,  aingil  nan  seachd 
caglaisean  :  agus  is  iad  na  seachd 

'  criosraichte. 
'  prais 

coinnleirean  a  chunnaic  thu,  na 
seachd  eaglaisean. 

CAIB.  II. 

1  Ciod  a  dh'àithneadh  do  Eoin  a  sgrìobhadh 
ehum  uingle,  {is  iad  sin,  ìninisteirean,)  nan  • 
eaglaisean,  1  Ephesuis,  8  Smirna.  12 
Pliergamois,  18  Thìatira :  agus  ciod  a  ta 
air  a  mìioìadh,  no  a  fhuai  adh  uireasbhuidh- 
each  annta-san. 

CHUM  aingir  eaglais  Ephe- 
suis,  Sgrìobh  ;  Is  iad  so  na 
nithe  a  ta  an  Tì  a  tha  cìimail  nan 
seachd  reultan  'na  làimh  dheis, 
a  tha  'g  imeachd  ann  am  meadh-  ' 
on  nan  seachd  coinnleirean  òir^ 
ag  ràdh  ; 

2  Is  aithne  dhomh  t'  oibre,  agus 
do  shaothair,  agus  t'  f hoighidin, 
agus  nach  urrainn  thu  giùlan 
leo-san  a  tha  olc  ;  agus  gu  'n  do 
dhearbh  thu  iadsan  a  their  gur 
abstoil  iad  fèin,  agus  nach  eadh, 
agus  gu'n  d'fhuair  thu  iad 
breugach ; 

3  Agus  gu'n  do  ghiùlain  thu, 
agus  gu  bheil  foighidin  agad, 
agus  air  sgàth  m'  ainme-sa  gu  'n 
d'rinn  thu  saothair,  agus  nach 
d'  tliug  thu  thairis. 

4  Gidheadh,  tha  ni-eigin  agam 
a  d'  aghaidh,  do  bhrìgh  gu  'n  do 
thrèig  thu  do  cheud  ghràdh. 

5  Cuimhnich  uime  sin  cia 
uaith  a  thuit  thu,  agus  gabh 
aithreachas,  agus  dèan  na  ceud 
oibre  ;  no  thig  mi  ort  gu  grad, 
agus  atharraichidh  mi  do  choinn- 
leir  as  'àit,  mur  gabh  thu  aith- 
reachas. 

6  Ach  a  ta  so  agad,  gur  fuath- 
ach  leat  oibre  nan  Nicolaiteach, 
nithe  mar  an  ceudna  a  's  fuath- 
ach  leam-sa. 

■*  na  h-naighe,  an  t-saoyhail  ri  teachd. 
^  tlieacltduir. 

7  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh ; 
Do'n  ti  a  bhuadhaicheas  bheir 
mise  r'  a  itheadh  do  chraoibh  na 
beatha,  a  tha  ann  am  meadhon 
phàrrais  Dè. 

8  Agus  chum  aingil  eaglais 
Smirna,  sgrìobh,  Na  nithe  so  a 
ta  e-san  ag  ràdh,  an  Tl  a  's  e  'n 
ceud  neach  agus  an  neach  deir- 
eannach,  a  bha  marbh,  agus  a  tha 
beò  ; 

9  Is  aithne  dhomh  t'  oibre,  agus 
t-àmhghar,  agus  do  bhochdainn, 
(gidheadh  a  ta  thu  beartach',) 
agus  is  cdthne  dhomh  toibheum  na 
muinntir  a  their  gur  lùdhaich 
iad  fèin,  agus  nach  eadh,  ach 
sionagog  Shàtain. 

10  Na  biodh  eagal  ort  roimh 
aon  do  na  nithibh  sin  a  dh'- 
f  huilingeas  tu  :  feuch,  tilgidh  an 
diabhal  cuid  dhibh  ann  am 
prìosan,  chum  gu  'n  dearbhar 
sibh  ;  agus  bithidh  àmhghar^  ag- 
aibh  rè  dheich  làithean :  b\-sa 
fìrinneach  gu  bàs,  agus  bheir 
mise  dhuit  crùn  na  beatha. 

11  An  tì  aig  am  bheil  cluas, 
èisdeadli  e  ciod  a  ta  an  Spiorad 
ag  ràdh  ris  na  h  eaglaisibh  :  An 
tì  a  blieir  buaidh,  clia  chiurrar 
leis  an  dara  bàs  e. 

12  Agus  chum  aingil  na  h- 
eaghxis  a  ta  ann  am  Pergamos, 
so;rìobh  ;  Na  nithe  so  a  ta  e-san, 
aig  am  bheil  an  claidheamh  geur 
dà  fhaobhair,  ag  ràdh  : 

13  Is  aithne  dhomh  t'  oibre, 
agus  c'  àit  am  bheil  thu  a'  d' 
chòmlmuidh,  eadhon  far  am  bheil 
caithir  Shàtain :  agus  a  ta  thu 

'  saoibhir.  ^  trioblaid. 

a'  cumail  m'  ainme-sa  gu  daing- 
ean,  agus  cha  d'  àicheadh  thu 
mo  chreidimh,  eadhon  anns  na 
làithibh  sin  anns  an  rohh  Antip- 
as  'na  fhianuis^  fhirinneach 
dhomh,  a  mharbliadh  'nur  measg, 
far  am  bheil  Sàtan  'na  chòmh- 
nuidh. 

14  Gidheadh,  tha  beagan  ag- 
am  a'  d'  aghaidh,  do  bhrìgh  gu 
bbeil  agad  an  sin  an  dream  a  tha 
cumail  teagaisg  Bhalaaim,  a 
theagaisg  do  Bhalac  ceap-tuis- 
lidh  a  chur  roimh  chloinn  Isra- 
eil,  chum  nithe  a  dh'ìobradh  do 
lodholaibli.  itheadh,  agus  strìop- 
achas  a  dhèanamh. 

15  Is  amhuil  sin  a  ta  agad  mar 
an  ceudna  an  dream  a  tha  cumail 
teagaisg  nan  Nicolaiteach,  ni  a  's 
fuathach  leam-sa. 

16  Dèan  aithreachas,  no  thig 
mi  a  d'  ionnsuidh  gu  grad,  agus 
cogaidh  mi  ,'nan  aghaidh  le 
claidheamh  mo  bheoiL 

17  An  tì  aig  am  bheil  cluas. 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh : 
Do  'n  ti  a  bhuadhaicheas  bheir 
mi  r  'a  itheadh  do  'n  mhana  f  hol- 
uichte,  agus  bheir  mi  dha  clach 
gheal,  agus  air  a'  chloich  ainm 
nuadh  sgrìobhta,  nach  aithne  do 
neach  air  bith,  ach  do  'n  ti  a 
gheibh  i. 

18  Agus  chum  aingil  na  h- 
eaglais  a  ta  ann  an  Tiatira, 
sgriobh  ;  Na  nithe  so  tha  Mac 
Dhè,  aig  am  bheil  a  shùilean  mar 
lasair  theine,  agus  a  chosan  mar 
umha  fìor-ghlan,  ag  ràdh  ; 

19  Is  aithne  dhomh  t'  oibre, 
agus  do  ghràdh,  agus  do  sheirbh- 

^  'na  mhairlireach. 

is^,  agus  do  chreidimh,  agus  t'- 
f  hoighidin ;  agus  t'  oibre  deir- 
eannach  ;  gu  hheil  iad  ni  's  mò 
na  do  cheud  oibre. 

20  Gidheadh,  tha  agam  beag- 
an  do  nithibh  a'  d'  aghaidh,  gu 
bheil  thu  a'  fulang  do  'n  mhnaoi 
sin  Isebel,  a  tha  'g  ràdh  gur 
ban-f  hàidh  i  fèin,  mo  sheirbhis- 
ich  a  theagasg  agus  a  mliealladh 
chum  strìopachas  a  dhèanamh, 
agus  nithe  a  dhlobradh  do  ìodh- 
olaibh  itheadh. 

21  Agus  thug  mi  dh'i  ùine  gu 
aithreachas  a  ghabhail  d'  a 
strìopachas ;  agus  cha  do  ghabh 
i  aithreachas. 

22  Feuch,  tilgidh  mi  i  ann  an 
leabaidh,  agus  iadsan  a  tha 
dèanamh  adhaltrannais  rithc  ann 
an  àmhghar  mòr,  mur  gabh  ìad 
aithreachas  d'  an  gnìomharaibh. 

23  Agus  marbhaidh  mi  a 
clann  leis  a'  bhàs  ;  agus  bithidh 
fhios  aig  na  h-eaglaisibh  uile 
gur  mise  an  Tì  sin  a  sgriìdas  na 
h-àirnean  agus  na  cridheachan  : 
agus  bheir  mi  do  gach  aon  ag- 
aibh-sa  a  rèir  bhur  n-oibre. 

24  Ach  ribhse  a  ta  mi  ag  ràdh, 
agus  ris  a  chuid  eile  ann  an 
Tiatira,  Mheud  aig  nach  'eil  an 
teagasg  so,  agus  do  nach  b'- 
aithne  diomhneachda  Shàtain, 
mar  a  their  iad,  cha  chuir  mi 
uallach  eile  oirbh  ; 

25  Ach  cumaibh  gu  daingean 
an  ni  a  ta  agaibh,  gus  an  tig  mi. 

26  Agus  an  tì  a  bhuadhaicheas, 
agus  a  ghlèidheas  m'  oibre  gus 
a'  chrìoch,dhasan  bheir  mi  cumh- 
achd  os  ceann  nan  Cinneach  : 

27  (Agus  riaghlaidh  e  iad  le 

'  fhrithcaladh,  mhin  istnilcachd. 

slait  iaruinn  :  mar  shoìthichibh 
creadha  brisear  'nam  bloighdibh 
iad :)  amhuil  a  f  huair  mise  o  m' 
Athair. 

28  Agus  bheir  mi  dha  reult 
na  maidne. 

29  An  tì  aìg  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

CAIB.  III. 

1  Tha  aingeal  eaglais  Shardis  air  a  chronach- 
adh,  3  air  earalachadh  gu  h-aithreachas, 
agus  air  a  hhagairt  mur  dcan  e  aithreachas. 
8  Tha  aingeal  eaglais  Philadelphia  air  a 
mholadh  air  son  a  dhìchill  agus  'fhoighidin. 
15  Tha  aingeal  englais  Laodicea  air  a 
chronachadli  a  chionn  nach  lohh  e  fuar  no 
teth.  20  Tha  Cr'iosd  'na  sheasamh  aig  an 
dorus,  agus  'ga  hhualadh. 

AGUS  chum  aingil  na  h-eag- 
lais  a  tha  ann  an  Sardis, 
sgrìobh ;  Na  nithe  so  a  ta  an  tì 
aig  am  bheil  seachd  spiorada 
Dhè,  agus  na  seachd  reultan, 
ag  ràdh ;  Is  aithne  dhomh  t'- 
oibre,  gu  bheil  ainm  agad,  gu 
bheil  thu  beò,  gidheadh  a  ta  thu 
marbh. 

2  Bì  faireilj  agus  neartaich  na 
nithe  a  ta  làthair,  agus  a  ta 
uUamh  gu  bàsachadh^:  oir  cha 
d'  f  huair  mi  t'  oibre  coimhlionta 
am  fianuis  Dè. 

3  Cuimhnich  uime  sin  cionnus 
a  f  huair  agus  a  chuala  tu,  agus 
glèidh^,  agus  gabh  aithreachas. 
Uime  sin  mur  dèan  thu  faire, 
thig  mi  ort  mar  ghaduiche,  agus 
cha  bhi  fios  agad  ciod  i  an  uair 
anns  an  tig  mi  ort. 

4  Tha  beagan  ainmean  agad 
eadhon  ann  an  Sardis,  nach  do 
shalaich  an  eudach  ;  agus  imich- 

-  agus  ncartaich  a'  chuid  cile  a  ta  uUamh  gu 
hùsachadh.       ^  co'mìiid,  cum  gu  teann 

idh  iad  maille  rium-sa  ann  an 
culaidhihh  geala :  oir  is  airidh ' 
iad. 

5  An  tì  a  bheir  buaidh,  sgead- 
aichear  e  ann  an  eudach  geal ; 
agus  cha  dubh  mi  mach  'ainra  à 
leabhar  na  beatha,  ach  aidichidh 
mi  'ainm-san  am  fianuis  m'- 
Athar,  agus  am  fianuis  'aingle- 
san. 

6  An  ti  aig  am  bheil  cluas, 
èisdeadh  e  ciod^  a  ta  an  Spiorad 
ag  ràdh  ris  na  h-eaglaisibh. 

7  Agus  chum  aingil  na  h- 
eaglais  ann  am  Philadelphia, 
sgriobh;  Na  nithe  so  a  ta  an  Tì 
Naomh  ag  ràdh,  an  Tì  fìor,  an  Tì 
aig  am  bheil  iuchair  Dhaibhidh, 
an  Ti  a  dh'fhosglas,  agus  cha 
dùin  neach  air  bith ;  agus  a 
dhùineas,  agus  cha  'n  f hosgail 
neach  air  bith  : 

8  Is  aithne  dhomh  t'  oibre : 
feuch,  chuir  mi  dorus  fosgailte 
romhad,  agus  cha  'n  urrainn 
neach  air  bith  a  dhùnadh :  oir  a 
ta  neart  beag  agad,  agus  ghlèidh 
thu  m'  f  hocal,  agus  cha  d'  àich- 
eadh  thu  m'  ainm. 

9  Feuch,  bheir  mise  orra-san 
do  shionagog  Shàtain,  (a  tha  'g 
ràdh  gur  lùdhaich  iad  fèin,  agus 
nach  eadh,  ach  a  ta  dèanamh 
brèige,)  feuch,  bheir  mise  orra 
gu  'n  tig  iad  agus  gu  'n  dèan  iad 
aoradh  aig  do  chosaibh,  agus 
gu  'm  bì  fios  aca  gu  'n  do  ghràdh- 
aich  mise  thu. 

10  A  chionn  gu  'n  do  ghlèidh 
thu  focal  m'  fhoighidin-sa, 
glèidhidh  mise  thusa  mar  an" 
ceudna  o  uair  a'  bhuairidh,  a 
thig  air   an  t-saoghal   uile,  a 

^fiù.       ^  ris  an  ni.       '  'na  charragh. 

dhearbhadh  na  muinntir  sin  a 
tha  'nan  còmhnuidh  air  an  tal- 
amh. 

11  Feuch,  tha  mi  a'  teachd 
gu  grad :  dèan  greim  daingean 
air  na  bheil  agad,  chum  nach 
glac  neach  air  bith  do  chrùn. 

12  An  tì  a  bheir  buaidh,  nì  mi 
e  'na  phost^  ann  an  teampull  mo 
Dhè,  agus  cha  tèid  e  ni  's  mò  a 
mach  as  :  agus  sgrìobhaidh  mi 
ainm  mo  Dhè  air,  agus  ainm 
caithreach*  mo  Dhè,  d  s  i  leru- 
salem  nuadh,  a  thig  a  nuas  o 
nèamh  o  m'  Dhia :  agus  sgrìobh- 
aidh  mi  m'  ainm  nuadh  fèin  air. 

13  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

14  Agus  chum  aingil  na  h- 
eaglais  ann  an  Laodicea,  sgrìobh ; 
Na  nithe  so  a  ta  an  Amen,  an 
fhianuis  dhìleas  agus  fhirinn- 
each,  toiseach  cruthachaidh  Dhè, 
ag  ràdh ; 

15  Is  aithne  dhomh  t'  oibre, 
nach  'eil  thu  aon  chuid  fuar  no 
teth :  b'  f heàrr  leam  gu  'm  bith- 
eadh  tu  fuar  no  teth. 

16  Uime  sin  do  bhrìgh  gu 
bheil  thu  meagh-bhlàth,  agus 
nach'eil  thu  aon  chuid  fuar  no 
teth,  sgeithidh  mi  thu  mach  as 
mo  bheul. 

17  Do  bhrìgh  gu  bheil  thu  ag 
ràdh,  Tha  mi  beartach,  agus  air 
fàs  ann  an  saoibhreas,  agus  gun 
f  heum  agam  air  ni  sam  bith  ; 
agus  gun  f  hios  agad  gu  bheil  thu 
dòruinneach  agus  truagh,  agus 
bochd,  agus  dall,  agus  lomnochd : 

18  Comhairlicheam  dhuit  òr  a 
cheannach  uamsa,  air  a  dhearbh- 

*  buile,       '  iaryanach,  àmhgharach. 

adh  san  teine,  chum  gu'm  bì  thu 
saoibhir;  aguseudach  geal,chum 
gu  'n  còmhdaichear  thu,  agus 
nach  bì  nàire',  do  lòmnochduidh 
follaiseach  ;  agus  ùng  do  shùile 
le  sàbh-shùl^,  chum  gur  lèir 
dhuit. 

19  Mheud  as  is  ionmhuinn 
leam,  tha  mi  a'  cronachaclh  agus 
a'  smachdachadh ;  uime  sin  biodh 
agad-sa  teas-ghràdh,  agus  dèan 
aithreachas. 

20  Feuch,  tha  mi  a  'm'  sheas- 
amh  aig  an  dorus,  agus  a'  bual- 
adh  :  ma  dh'èisdeas  neach  sam 
bith  ri  m'  ghuth,  agas  gu  'm 
fosgail  e  'n  dorus,  thig  mi  a 
steach  d'a  ionnsuidh,  agus  gabh- 
aidh  mi  mo  shuipeir  maille  ris, 
agus  e-san  maille  rium-sa. 

21  Do  'n  tì  a  bhuadhaicheas 
bheir  mi  comas  suidhe  maille 
rium-sa  air  mo  rìgh-chaithir, 
amhuil  fòs  a  bhuadhaich  mise, 
agus  a  shuidh  mi  maille  ri  m' 
Athair  air  a  righ-chaithir-san. 

22  An  tì  aig  am  bheil  cluas, 
èisdeadh  e  ciod  a  ta  an  Spiorad 
ag  ràdh  ris  na  h-eaglaisibh. 

CAIB.  IV. 

1  Chunnaic  Eoìn  rìgh-chaithir  Dhc  ann  am 
faitheanas.  4iVa.  ceithir  seanmiire fichead. 
6  Na  ceithir  bheathaiche  làn  do  shàilibh  aii' 
am  beulaobh  agus  air  an  càlaobh.  10  Tldlg 
na  seanairean  sìos  an  crùin,  agus  rinn  iad 
aoradh  do  'n  Tt  a  hha  'na  shuidhe  air  an 
r)gh-chaithir. 

AN  dèigh  so  dh'amhairc  mi, 
agus,  feuch,  hha  dorus  fosg- 
ailte  air  nèamh  ;  agus  hha  an 
ceud  ghuth  a  chuala  mi,  mar 
fhuaim  trompaid  a'  labhairt 
rium,  ag  ràdh,  Thig  a  nios  an  so, 
agus  nochdaidh  mise  dhuit  nìthe 

^  fjrùineileachd .      fobhair-shàl,  sàil-leiglicas. 

a  's  èigin  tachairt  an  dèigh  so. 

2  Agus  air  ball  bha  mi  san 
Spiorad  :  agus,  feuch,  bha  righ- 
chaithir  air  a  suidheachadh  air 
nèamh,  agus  bha  neach  'na 
shuidhe  air  an  rìgh-chaithir. 

3  Agus  bha  an  Tl  a  shuidh,  r'a 
amharc  air,  cosmhuil  ri  cloich 
lasper,  agus  Shardis  :  agus  hha 
bogha-frois^  timchioll  na  rìgh- 
chaithreach  mu  'n  cuairt,  cos- 
mhuil,  r'  a  fhaicinn,  ri  Emerald. 

4  Agus  timchioll  na  rìgh- 
chaithreach  mu  'n  cuairt  hha 
ceithir  chaithriche  fichead ;  agus 
air  na  caithrichibh  chunnaic  mi 
ceithir  seanaire  fichead  'nan 
suidhe,  air  an  sgeadachadh  ann 
an  culaidhibh  geala ;  agus  bha 
aca  air  an  cinn  crùin*  òir. 

5  Agus  chaidh  a  mach  as  an 
rìgh-chaithir  dealanaich,  agus 
tairneanaich,  agus  guthanna : 
agus  hha  seachd  lòchrain'  theine 
a'  dearg-lasadh  am  fìanuis  na 
righ-chaithreach,  a's  iad  seachd 
spiorada  Dhè. 

6  Agus  roimh  an  rìgh-chaith- 
ir  hha  fairge  ghloine  cosmhuil  ri 
criostal :  agus  ann  am  meadhon 
na  rìgh-chaithreach,  agus  mu'n 
cuairt  do  'n  rìgh-chaithir,  hha 
ceithir  bheathaiche  làn  do  shùil- 
ibh  air  am  beulaobh  agus  air  an 
cùlaobh. 

7  Agus  hha  an  ceud  bheathach 
cosmhuil  ri  leòmhan,  agus  an 
dara  beathach  cosmhuil  ri  laogh, 
agus  bha  aig  an  treas  beathach 
aghaidh  mar  dhuine,  agus  hha  an 

'  ceathramh  beathach  cosmhuil  ri 
iolair  ag  itealaich. 

8  Agus  aig  na  ceithir  bheath- 

■    '  bogha-uisge.      '  corona.      ^  lamps,  Sasg. 


TAISBEAN,  IV.  V. 


aìcliibh,  aig  gach  aon  diubh  fa 
leth,  bha  sè  sgiathan  mu  'n  cuairt 
da,  agus  hha  iad  làn  do  shùilibh 
an  taobh  a  stigh ;  agus  cha  do 
sguir  iad  a  là  no  dli'oidhche,  ag 
ràdh,  Naomh,  naomh,  naomh,  an 
Tighearn  Dia  uile-chumhachd- 
ach,  a  bha,  agus  a  ta,  agus  a 
bhitheas. 

9  Agus  an  uair  a  thug  na 
beathaiche  sin  glòir,  agus  urram, 
agus  buidheachas  do  'n  Tì  a  blia 
'na  shuidhe  air  an  rìgh-chaithir, 
a  ta  beò  gu  saoghal  nan  saoghal, 

10  Thuit  na  ceithir  seanaire 
fìchead  sìos  an  làthair  an  Tì  a 
bha  'na  shuidhe  air  an  rìgh- 
chaithir,  agus  rinn  iad  aoradh 
dhasan  a  ta  beò  gu  saoghal  nan 
saoghal,  agus  thilg  iad  sìos  an 
crùin  an  làthair  na  rìgh-chaith- 
reach,  ag  ràdh, 

11  Is  airidh'  thusa,  a  Thigh- 
earn,  air  glòir,  agus  urram,  agus 
cumhachd  f  haotainn  ;  or  chruth- 
aich  thu  na  h-uile  nithe,  agus 
air  son  do  thoile-sa  tha  iad,  ag- 
us  chruthaicheadh  iad. 

CAIB.  V. 

"1  An  kabliar  air  a  sheulachadh  le  seachd 
seulaibh,  9  a  b'  airidh  a  mhàin  an  t-Uan  a 
mharbhadh  air  fhosgladh :  12  uime  sin 
thug  na  seanairean  cliù  dha,  agus  dh'aidich 
iad  gu  'n  do  shaor  e  iad  Is  'fhuiL  fèin. 

AGUS  chunnaic  mi  ann  an 
-  làimh  dheis^  an  Tì  a  shuidh 
air  an  rìgh-chaithir,  leabhar 
sgriobhta  san  taobh  a  stìgh  dheth 
agus  air  a  chùlaobh,  air  a  sheul- 
achadh  le  seachd  seulaibh. 

2  Agus   chunnaic  mi  aingeal 
treun  a'  gairm  le  guth  àrd,  Cò 
a  's  airidli  air  an  leabhar  fhosg- 
ladh,   agus   air   a  sheulachan 
'fiù. 

f  huasgladh  ? 

3  Agus  cha  robh  aon  neach 
air  nèamh,  no  air  thalamh^  no 
fuidh  'n  talamh  comasach  air  an 
leabhar  f  hosgladh,  no  sealltuinn 
air. 

4  Agus  ghuil  mi  gu  mòr,  do 
bhrìgh  nach  d'fhuaradh  aon 
neacli  a  b'  airidh  air  an  leabhar 
fhosgladh,  agus  a  leughadh,  no 
sealltuinn  air. 

5  Agus  thubhairt  aon  do  na 
seanairibh  rium,  Na  guil :  feuch, 
bhuadhaich  an  Leòmhan  a  tha  do 
thrèibh  ludah,  Freumh  Dhaibh- 
idh,  air  an  leabhar  fhosgladh, 
agus  a  sheachd  seulachan 
fhuasgladh. 

6  Agus  dh'amhairc  mi,  agus, 
feuch,  ann  am  meadhon  na  righ- 
chaithreach,  agus  nan  ceithir 
bheathaichean,  agus  ann  am 
meadhon  nan  seanairean,  Uan  'na 
sheasamh  mar  gu  'm  biodh  e  air 
a  mhai;bhadh,  aig  an  robh  seachd 
adhaircean,  agus  seachd  sùilean, 
a  's  iad  seachd  spiorada  Dhè,  a 
chuireadh  a  mach  chum  na  tal- 
mhainn  uile. 

7  Agus  thàinig  e,  agus  ghlac 
e  an  leabhar  à  deas  làimh  an  Tì 
a  bha  'na  shuidhe  air  an  rìgh- 
chaithir. 

8  Agus  an  uair  a  glilac  e'n 
leabhar,  thuit  na  ceithir  bheath- 
aichean,  agus  na  ceithir  seanaire 
fichead  sìos  an  làthair  an  Uain 
agus  aig  gach  aon  diubh*  clàr- 
saichean,  agus  tùis-shoithichean 
òir  làn  do  nithibh  deadh-fhàile, 
nithe  a  's  iad  ùrnuighean  nan 
naomh. 

9  Agus  sheinn  iad  òran  nuadh, 

air  làimh  dheis. 

ag  ràdli,  Is  aìridli  tliusa  air  an 
leabhar  a  ghlacadh,  agus  a 
I  sheulachan  f  hosgladh,  do  bhrìgh 
gu  'n  do  mharbhadh  thu,  agus 
gii  'n  do  shaor  thu  sinne  do  Dhia 
le  t'  f  huil  fèin,  as  gach  uile 
thrèibh,  agus  theangaidh,  agus 
sìihiagh,  agus  chinneach ; 

10  Agus  gu  'n  d'  rinn  thu  rìgh- 
rean  dliinn  agus  sagairt  do  ar 
Dia :  agus  rìghichidli  sinn  air 
an  talamh. 

11  Agus  dh'amhairc  mi,  agus 
chuala  mi  gutli  mhòran  aingeal 
timchioll  na  rìgh-chaithreach, 
agus  nam  beathaichean,  agus 
nan  seanairean ;  agus  b'  e  an 
àireamh  deich  mìle  uair  deich 
mìle,  agus  mìlte  do  mhiltibh ; 

12  Ag  ràdh  le  guth  àrd,  Is 
airidh  an  t-Uan  a  cliaidh 
mharbhadh,  air  cumhachd,  agus 
saoibhreas,  agus  gliocas,  agus 
neart,  agus  urram,  agus  glòir, 
agus  moladh  fhaotainn. 

13  Agus  chuala  mi  gach  uile 
chreutair  a  ta  air  nèamh,  agiis 
air  an  talamh,  agus  fuidh  'n  tal- 
amh,  agus  a  ta  air  a'  chuan,  ag- 
us  na  h-uile  nithe  a  ta  annta,  ag 
ràdh,  Moladh,  agus  urram,  agus 
glòir,  agus  cumhachd,  gii,  rohh 
dhasan  a  ta  'na  shuidhe  air  an 
rìgh-chaithir,  agus  do  'n  Uan  gu 
saoghal  nan  saoghal. 

14  Agus  thubhairt  na  ceithir 
bheathaiche,  Amen.  Agus  thuit 
na  ceithir  seanaire  fìchead  sios, 
agus  rinn  iad  aoradh  dhasan  a 
ta  beò  gu  saoghal  nan  saoghal. 

CAIB.  VI. 

1  Fosgìadh  nan  smla  an  òrdugh,  fnr  am 
hheil  fàidheadaireachd  air  a  chiir  sìos  mu 
thimchioll  nithe  yu  deireadh  an  t-saoghail. 

AGUS  chunnaic  mi,  'nuair  a 
dh'fhosgail  an  t-Uan  aon 
do  na  seulaibli,  agus  chuala  mi 
aon  do  na  ceithir  bheathaichibh 
ag  ràdh,  mar  le  fuaim  tairnean- 
aich,  Thig  agus  faic. 

2  Agus  chunnaic  mi,  agus, 
feuch,  each  geal ;  agus  bha  aig 
an  ti  a  shuidh  air,  bogha  :  agus 
thugadh  dha  crùn,  agus  chaidh 
e  mach  a'  buadhachadh,  agus 
chum  gu  buadhaicheadh  e. 

3  Agus  an  uair  a  dh'fhosgail 
e  'n  dara  pcula,  chuala  mi  an 
dara  beathach  ag  ràdh,  Thig, 
agus  faic. 

4  Agus  chaidh  each  eile  mach, 
a  bha  dearg ;  agus  thugadh  ciinih- 
achd  dhasan  a  shuidh  air,  chum 
sìth  a  thoirt  o  'n  talamh,  ionnus 
gu  marbhadh  iad  a  chèile  :  agus 
thugadh  claidheamh  mòr  dha, 

5  Agus  an  uair  a  dh'fhosgail 
e  an  treas  seula,  chuala  mi  an 
treas  beathach  ag  ràdh,  Thig, 
agus  faic.  Agus.dh'amhairc  mi, 
agus,  feuch,  each  dubh,  agus  bha 
aig  an  tì  a  shuidh  air,  meidh' 
'na  làimh. 

6  Agus  chuala  mi  guth  ann  am 
meadhon  nan  ceithir  bheathaich- 
ean  ag  ràdli,  Tomhas  cruith- 
neachd  air  son  peghinn,  agus  trì 
tomhasan  eòrna  air  pheghinn ; 
agus  na  dèan  cron  air  an  oladh, 
no  air  an  fhion. 

7  Agus  an  uair  a  dh'fhosgail 
e  'n  ceathramh  seula,  chuala  mi 
guth  a'  cheathramli  beathaich 
ag  ràdh,  Thig,  agus  faic. 

8  Agus  dh'amhairc  mi,  agus 
feuch  each  glas^ ;  agus  b'  e  ainm 
an  ti  a  shuidh  air,  am  Bas,  agus 

'  toimhsean.  2  uaine. 


TAISBEAN,  VI.  VII. 


lean  ifrinn'  'na  chuideachd  :  agus 
thugadh  dhoibh-san  cumhachd 
air  a'  cheathramh  cuid  do  'n  tal- 
amh,  a  mharbhadh^  le  claidh- 
eamh,  agus  le  gorta,  agus  le  bàs^, 
agus  le  fiadh-bheathaichibh  na 
talmhainn. 

9  Agus  an  uair  a  dh'fhosgail 
e  an  cùigeadh  seula,  chunnaic 
mi  fuidh'n  altair,  anama  na 
muinntir  sin  a  mharbhadh  air 
son  focail  Dè  agus  air  son  na 
fìanuis  a  chum  iad  ; 

10  Agus  ghlaodh  iad  le  guth 
mòr,  ag  ràdh,  Cia  f  had  a  bhith- 
eas,  O  Thighearna  naoimh  agus 
fhìrinnich,  gus  an  dèan  thu 
breitheanas,  agus  an  dìol  thu  ar 
fuil-ne  orra-san  a  ta  'nan  còmh- 
nuidh  air  an  talamh  ? 

11  Agus  thugadh  do  gach  aon 
diubh  trusgana  fada  geala,  agus 
chaidh  a  ràdh*  riù,  iad  a  ghabh- 
ail  fois  fathast  rè  ùine  bhig,  gus 
am  biodh  an  còmh-sheirbhisich 
mar  an  ceudna,  agus  am  bràith- 
rean  a  rachadh  a  mharbhadh 
mar  a  chaidh  iadsan,  air  an 
coimhlionadh. 

12  Agus  dh'arnhairc  mi  'nuair 
a  dh'fhosgail  e  an  seathadh 
seula,  ag\is,  feuch,  bha  crith 
mhòr  thalmhainn  ann  ;  agus  dh'- 
f  hàs  a'  ghrian  dubh  mar  shaic- 
eudach  ròin,  agus  dh'fhàs  a' 
ghealach  mar  fhuiL 

13  Agus  thuit  reulta  nèamh  air 
an  talamh,  mar  a  thilgeas  craobh- 
fhige  a  figean  an-abaich,  'nuair 
a  chrathar  i  le  gaoith  mhòir. 

14  Agus  chaidh  nèamli  thairis 
mar  rola  leabhair  air  fhilleadh 

'  an  uaiyh.  ^  chum  marbhaidh  air 

a'  chcathramh  cuid  do  'n  talanih. 

air  a  chèile  ;  agus  dh'atharraicli- 
eadh  gach  beinn  agus  eilean  as 
an  ionadaibh  fèin  : 

15  Agus  dh'fholaich  rìghre  na 
talmhainn,  agus  na  daoine  mòra, 
agus  na  daoine  saoibhir,  agus  na 
h  -  àrd  -  cheannardan,  agus  na 
daoine  cumhachdach,  agus  gacli 
tràilP,  agus  gach  duine  saor,  iad 
fèin  ann  an  uamhaibh  agus  ann 
an  creagaibh  nam  beann  ; 

16  Agus  thubhairt  iad  ris  na 
slèibhtibh  agus  ris  na  creagaibh, 
Tuitibh  oirnne,  agus  folaichibh 
sinn  o  ghnùis  an  Tì  a  tha  'na 
shuidhe  air  an  rìgh-chaithir,  ag- 
us,  o  f  heirg  an  Uain : 

17  Oir  thàinig  là  mòr  'f  heirge- 
san  ;  agus  cò  a  dh'fheudas  seas- 
amh  ? 

CAIB.  VII 

1  Chuir  aìngeo.l  seula  air  seirbhisich  Dhe 
'nan  eudanaihh.  4  Aireamh  na  muinntir 
a  sheulaicheadh  :  5  do  ihreubhaibh  Israeil 
fa  leth  àireamh  shònruichte,  ddogach  cinn- 
each  eii'e  cuideachd  mhòr  gun  àireamh,  a 
tha  'nan  seasamh  an  làthaìr  na  rìgh-chaith- 
reach,  air  an  sgeadachadh  ann  an  trusgan- 
oibh  geala  :  14  Chaidh  an  eudach  a  nigh- 
eadh  ann  am  fuil  an  Uain. 

AGUS  an  dèigh  nan  nithe  sin, 
chunnaic  mi  ceithir  aingil 
'nan  seasamh  air  ceithir  oisinn- 
ibh  na  talmhainn,  a'  cumail 
ceithir  ghaothanna  na  talmhainn, 
chum  nach  sèideadh  a'  ghaoth 
air  an  talamh,  no  air  an  fhairge, 
no  air  aon  chraoibh. 

2  Agus  chunnaic  mi  aingeal 
eile  ag  èirigh  o  'n  àird  an  ear, 
aig  an  robh  seula  an  Dè  bheò : 
agus  ghlaodh  e  le  guth  mòr  ris 
na  ceithir  aingil,  d'  an  d'  thugadh 

'  plàiyh  hhàsmhoir.  ^  a  duhhradh. 

'  daor-òylach. 

cnmhachd  cron  a  dhèanamli  air 
an  talamli  agus  air  an  fliairge, 

3  Ag  ràdh,  na  dèanaibh  doch- 
ann  do  'n  talamh,  no  do'n  f  hairge, 
no  do  na  craobhaibh,  gus  an  cuir 
sinn  seula  air  seirbhisich  ar  Dè 
air  clàraibh  an  eudainn. 

4  Agus  chuala  mi  àireamh  na 
dream  a  sheulaicheadh :.  ceud 
agus  dà  fhichead  agus  ceithir 
mìle,  a  sheulaicheadh  do  uile 
threubhaibh  chloinn  Israeil. 

5  Do  thrèibh  luda  sheulaich- 
eadh  dà  mhìle  dheug.  Do 
thrèibh  Reubein  sheulaicheadh 
dà  mhìle  dheug.  Do  thrèibh 
Ghad  sheulaicheadh  dà  mhìle 
dheug. 

6  Do  thrèibh  Aseir  sheulaich- 
eadh  dà  mhile  dheug.  Do 
thrèibh  Nephtalim  sheulaicheadh 
dà  mhìle  dheug.  Do  thrèibh 
Mhanaseis  sheulaicheadh  dà 
mhìle  dheug. 

7  Do  thrèibh  Shimeoin  sheul- 
aicheadh  dà  mhìle  dheug.  Do 
thrèibh  Lebhi  sheulaicheadh  dà 
mhile  dheug.  Do  thrèibh  Is- 
achair  sheulaicheadh  dà  mhile 
dheug. 

8  Do  thrèibh  Shabuloin  sheul- 
aicheadh  dà  mhìle  dheug.  Do 
thrèibh  loseiph  sheuLaicheadh  dà 
mhìle  dheug.  Do  thrèibh  Bhen- 
iamin  sheulaicheadh  dà  mhìle 
dheug. 

9  An  dèigh  so  dh'amhairc  mi, 
agus,  feuch,  sluagh  mòr,  nach 
robh  neach  sam  bith  comasach 
air  àireamh,  do  na  h-uile  chinn- 
ich,  agus  threubhaibh,  agus 
shluaghaibh,  agus  theangaidh- 
ibh,   'nan  seasamh   an  làthair 

1  0  ar  Dia-ne.  o'n  Uan, 

na  righ-chaithreach,  agus  an 
làthair  an  Uain,  air  an  sgead- 
achadh  le  trusganaibh  fada 
geala,  agus  pailm  aca  'nan  làmh- 
aibh  ; 

10  Agus  ghlaodh  iad  le  guth 
àrd,  ag  ràdh,  Slàinte  do  ar  Dia- 
ne^  a  ta  'na  shviidhe  air  an  righ- 
chaithir,  agus  do  'n  Uan^ 

11  Agus  sheas  na  h-aingil  uile 
timchioll  na  rìgh-chaithreach, 
agus  nan  seanairean,  agus  nan 
ceithir  bheathaichean,  agus  thuit 
iad  air  an  aghaidh  an  làthair  na 
righ-chaithreach,  agus  rinn  iad 
aoradh  do  Dhia, 

12  Ag  ràdh,  Amen :  Moladh, 
agus  glòir,  agus  gliocas,  agus 
buidheachas,  agus  urram,  agus 
cumhachd,  agus  neart  gu  rohh 
do  ar  Dìa-ne  gu  saoghal  nan 
saoghal.  Amen. 

13  Agus  fhreagair  aon  do  na 
seanairibh,  ag  ràdh  rium,  Cò  iad 
sin  a  ta  air  an  sgeadachadh  le 
trusganaibh  fada  geala  ?  agus  cia 
as  a  thàinig  iad  ? 

14  Agus  thubhairt  mi  ris,  A 
Thighearn,  tha  fhios  agad-sa, 
Agus  thubhairt  e  rium,  Is  iad  so 
iadsan  a  thàinig  à  h-àmhghar^ 
mòr ;  agus  nigh  iad  an  trusgain, 
agus  rinn  iad  geal  iad  ann  am 
fuil  an  Uain. 

15  Uime  sin  tha  iad  an  làthair 
rìgh-chaithreach  Dhè,  agus  a' 
dèanamh  aoraidh  dha  a  là  agus 
a  dh'oidhche  'na  theampull : 
agus  gabhaidh  an  Tì  a  tha  'na 
shuidhe  air  an  rìgh-chaithir 
còmhnuidh  'nam  measg. 

16  Cha  bhi  ocras  orra  tuilleadli, 
no  tart  ni  's  mò  ;  cha  mhò  a 

•*  trioblaiL 


TAISBEAN,  VII.  VIII. 


Dhuaileas  a'  ghrian  orra',  no  teas 
air  bith. 

17  Oir  beathaichidh  an  t-Uan 
a  tha  am  meadhon  na  rìgh- 
chaithreach  iad,  agus  treòraich- 
idh  e  iad  gu  beò-thobraichibh 
uisge :  agus  tiormaichidh  Dia 
gach  deur  o  'n  sùilibh. 

CAIB.  VIII. 

1  Nuair  a  dh'fhosgladh  an  seachdamh  seula, 
2  chaidh  seachd  trompaidean  a  thoirt  do 
sheachd  ainglibh  :  3  Chuir  aingeal  eile  tùis 
maille  ri  ùrnuighibh  nan  naomh  air  an  al- 
tair  bir.  6  Shèìd  ceithir  dhiubh  an  tromp- 
aidean,  agm  leanplàighean  mòra  an  lorg  sin. 

AGUS  an  uair  a  dh'fhosgail  e 
an  seachdamh  seula,  bha 
tosd  air  nèamh  mu  thimchioll 
leth-uaire. 

2  Agus  chunnaic  mi  na  seachd 
aingil  a  sheas  am  fianuis  Dè ; 
agus  thugadh  dhoibh-san  seachd 
trompaidean. 

3  Àgus  thàinig  aingeal  eile, 
agus  sheas  e  aig  an  altair,  agus 
tùisear  òir  aige  ;  agus  thugadh 
dha  mòran  tùise,  chum  gu  'n 
tugadh  se  e-  maille  ri  ùrnuigh- 
ibh  nan  uile  naomh  air  an  altair 
òir,  a  bha  'n  làthair  na  rìgh- 
chaithreach. 

4  Agus  chaidh  deatach  na 
tùise  suas  maille  ri  ùrnuighibh 
nan  naomh,  o  làimh  an  aingil, 
an  làthair  Dhè. 

5  Agus  ghlac  an  t-aingeal  an 
tùiseir,  agus  lìon  se  e  le  teine 
na  h-altaraeh,  agus  thilg  e  air 
an  talamh  e  :  agus  bha  guth- 
anna,  agus  tairneanaich,  agus 
dealanaich,  agus  crith-thahiih- 
ainn  ann. 

'  a  thuiteas  a'  ghrian  orra,  a  loisgeas  a' ghrian 
iad.  ''■  gu  'n  ofraileadh  se  e. 

6  Agus  dh'ulluich  na  seachd 
aingil  aig  an  robh  na  seachd 
trompaidean  iad  fèin,  chum  an 
sèideadh. 

7  Agus  shèid  an  ceud  aingeal, 
agus  bha  clocha-meallain''  ann, 
agus  teine  air  am  measgadh  le 
fuil,  agus  thilgeadh  air  an  tal- 
amh  iad  ;  agus  loisgeadh  an 
treas  cuid  do  na  craobhaibh,  agus 
am  feur  glas  uile. 

8  Agus  shèid  an  dara  aingeal, 
agus  thilgeadh  mar  gu  'm  bu 
bheinn  mhòr  a'  losgadh  le  teine 
anns  an  fhairge  :  agus  dh'fhàs 
an  treas  cuid  do  'n  fhairge  'na 
fuil: 

9  Agus  f  huair  an  treas  cuid  do 
na  creutairibh  a  bha  anns  an 
fhairge,  aig  an  robh  anam,  bàs ; 
agus  mhilleadh^  an  treas  cuid  do 
na  longaibh. 

10  Agus  shèid  an  treas  ain- 
geal,  agus  thuit  reult  mhòr  o 
nèamh,  a'  dearg-lasadh  mar 
lòchran*,  agus  thuit  i  air  an 
treas  cuid  do  na  h-aimhnich- 
ibh,  agus  air  na  tobraichibh 
uisge ; 

11  Agus  is  e  an  t-ainm  a 
ghoirear  do  'n  reult  Burmaid  : 
agus  rinneadh  an  treas  cuid  do 
na  h  -  uisgeachaibh  'nam  bur- 
maid ;  agus  fhuair  mòran  dhaoine 
bàs  leis  na  h-uisgeachaibh,  do 
bhrìgh  gu  'n  d'  rinneadh  searbh 
iad. 

12  Agus  shèid  an  ceathramh 
aingeal,  agus  bhuaileadh  an  treas 
cuid  do  'n  ghrèin,  agus  an  treas 
cuid  do'n  ghealaich,  agus  an 
treas   cuid   do   na    reultaibh  ; 

cloich-skneachd.         *  sgriosadh. 
^  teus. 


rAisBEAN,  vni.  IX. 


ionniis  gu  'n  d'  rinneadh  an  treas 
cuid  diulDh  dorcha,  agus  nach  do 
dhealraich  an  là  rè  an  treas  cuid 
dheth,  no  an  oidhche  air  a' 
mhodh  cheudna. 

1.3  Agus  dh'amhairc  mi,  agus 
chuala  mi  aingeal'  ag  itealaich 
ann  am  meadhon  nèimh,  ag  ràdh 
le  guth  àrd,  Is  truagh,  truagh, 
truagh,  do  hichd-àiteachaidh  na 
tahnhainn,  air  son  guthanna  eile 
trompaid  nan  trì  aingeal  a  tha 
fathast  gu  sèideadh ! 

CAIB.  IX. 

1  Air  seideadh  do  'n  cliàigeadh  aingeal,  thuit 
reult  0  iièamh,  d'  am  hheil  iuchair  sluichd 
an  duhh-uigein  air  a  tabhuirt :  2  dh'fhosgail 
e  an  t-slochd,  agus  thàinig  locuist  cosmhuil 
ri  scorpionaìbh  a  mach.  12  Tha  a'  cheud 
truaighe  air  dol  thairis.  13  Chaidh  an 
seathadh  trompaid  a  sheidcadh.  14  Tha 
ccithir  aingil,  a  bha  ceangailte,  air  am 
fuusgladh. 

AGUS  shèid  an  cùigeadh  aing- 
eal  a  thrompaid,  agus 
chunnaic  mi  reult  a'  tuiteam  o 
nèamh  chum  na  talmhainn :  agus 
thugadh  dha  iuchair  sluichd  an 
dubh-aigein^. 

2  Agus  dh'fhosgail  e  slochd 
an  dubh-aigein,  agus  dh'èirich 
deatach  as  an  t-slochd,  mar 
dheataich  àmhuinn  mhòr  thehm- 
tich ;  agus  rinneadh  a'  ghrian 
agus  an  t-athar  dorcha  le  deat- 
aich  an  t-skiichd. 

3  Agus  thàinig  a  mach  as  an 
deataich  air  an  talamh  locuist  ; 
agus  thugadh  cumhachd  dhoibh, 
a  rèir  mar  a  tha  cumhachd  aig 
scorpionaibh  na  tahnhainn. 

4  Agus  chaidh  a  ràdh  riu  gu'n 
iad  a  dhèanamh  dochann^  air 

'  aon  aingeal.  ^  an  t-sliiic  ijun  aif/ea/,  an 
t-s'uichd  gun  iochdar.^  sluichd  an  doirnhm. 


feur  na  tahnhainn,  no  air  ni  sam 
bith  glas,  no  air  craoibh  sam 
bìth ;  ach  air  na  daoinibh  sin  a 
mhàin  aig  nach  'eil  seula  Dhè 
air  clàr  an  eudainn, 

5  Agus  thugadh  dhoibh,  cha  'n 
e  gu  marbhadh  siad  iad,  ach 
gu  'm  biodh  iad  air  am  pianadh 
rè  chùig  mìosa :  agus  hha  am 
pian  cosmhuil  ri  pèin  scorpion, 
'nuair  a  bhuaileas  e  duine. 

6  Agus  anns  an  làithibh  sin 
iarraidh  daoine  am  bàs,  agus 
cha  'n  f  haigh  iad  e  ;  agus  bithidh 
dèidh  aca  air  bàsachadh,  agus 
teichidh  am  bàs  uatha. 

7  Agus  hha  cruth  nan  locust 
cosmhuil  ri  h-eachaibh  air  an 
ulluchadh  chum  catha  ;  agus  hha 
air  an  cinn  mar  gu'm  biodh 
crùin  cosmhuil  ri  h-òr,  agus  hhu 
an  aghaidliean  cosmhuil  ri  h- 
aghaidhibh  dhaoine. 

8  Agus  bha  folt  orra  cosmhuil 
ri  folt  bhan,  agus  bha  am  fiacla 
mar  fìiiaclaihh  leòmhan. 

9  Agus  bha  aca  uchd-èididh- 
ean,  mar  uchd-èididhean  iar- 
uinn ;  agus  hha  fuaim  an  sgiath- 
an  mar  fhuaim  charbada  mhòr- 
an  each  a'  ruith  chum  catha. 

10  Agus  bha  earbuill  aca  cos- 
mhuil  ri  scorpionaibh ;  agus  bha 
gathanna  'nan  earblaibh  :  agus 
Ve  an  cumhachd  daoine  a  chiurr- 
adh*  rè  chùig  mìosa. 

11  Agus  bha  rìgh  aca  os  an 
ceann,  eadhon  aingeal  an  dubh- 
aigein,  aorus  's  ea's  ainm  dha  san 
Eabhra,  Abadon,  ach  anns  a' 
Ghrèigis  'se  a's  ainm  dha  Apo- 
lion. 

dochuir,  cron, 
a  ijhoirteachadh. 

12  Chaidh  aon  truaighe  thair- 
is;  feuch,  tha  dà  tliruaighe  ri 
teaclid  fathast  an  dèigli  so. 

13  Agus  shèid  an  seathadh 
aingeal  a  thrompaid,  agus  chuala 
mi  guth  0  clieithir  adharcaibh  na 
h-altair  òir,  a  tha  'm  fianuis  Dè, 

14  Ag  ràdh  ris  an  t-seathadh 
aingeal  aig  an  robh  an  trompaid, 
Fuasgail  na  ceithir  aingil  a  tha 
ceangailte  aig  an  amhainn  mhòir 
Euphrates. 

15  Agus  dh'  fhuasgladh  na 
ceithir  aingil,  a  bha  ulluiclite  fa 
chomhair  uaire,  agus  là,  agus 
miosa,  agus  bliadhna,  chum  gu  'm 
marbhadh  iad  an  treas  cuid  do 
dhaoinibh. 

16  Agus  h'e  àireamh  armailt- 
ean  a'  mharc-shluaigh  fichead 
mìle  do  dheich  miltibh :  agus 
chuala  mi  an  àireamh. 

17  Agus  mar  so  chunnaic  mi 
na  h-eich  anns  an  taisbean,  ag- 
Qs  iadsan  a  shuidh  orra,  aig  an 
robh  uchd-èididhean  do  tlieine, 
agus  do  hiacint,  agus  do  phronn- 
usc' :  agus  hha  cinn  nan  each  mar 
chinn  leòmhan  ;  agus  as  am  beoil 
tliàinig  a  mach  teine,  agus  deat- 
ach,  agus  pronnusc. 

18  Leis  na  trì  plàighihh  so 
mharbhadli  an  treas  cuid  do 
dhaoinibh,  leis  an  teine,  agus 
leis  an  deataich,  agus  leis  a' 
phronnusc,  a  chaidh  a  macli  as 
am  beoil. 

19  Oir  tha  an  cumliachda  'nam 
beul,  agus  'nan  earblaibh :  oir 
hha  an  earbuill  cosmhuil  ri  nath- 
raichibh  nimhe,  agus  bha  cinn 
aca,  agus  leo  sin  ni  iad  dochann\ 

20  Agus  cha  do  ghabli  a'  chuid 

'  ghronustal.  •  croii. 

eile  do  na  daoinibh,  nach  do 
mharbhadh  leis  na  plàighibh  sin, 
aithreachas  do  oibribh  an  làmh, 
ionnus  nach  dèanadh  iad  aor- 
adh  do  dheamhnaibh,  agus  do 
dhealbhaidh  òir,  agus  airgid, 
agus  umha,  agus  cloiche,  agus 
fiodha  ;  nach  urrainn  faicinn,  no 
cluinntinn,  no  imeachd  : 

21  Agus  cha  mhò  a  ghabh  iad 
aithreachas  d'  am  mortaibh,  no 
d'  an  druidheachd,  no  d'  an 
strìopachas,  no  d'an  gadachd- 
aibh. 

CAIB.  X. 

1  Chunnaic  Eoin  aingeal  ireun  aig  an  robh 
leabhar  fosgaìlte  'na  làimh  :  G  neach  a,  thug 
mionnnn  air-sun  a  tha  beò  gu  sìorruidh, 
nach  bì  aimsir  ni  's  niò  ann.  8  Thugadh 
àithne  do  Eoin  an  leabhar  a  ghabhail  agus 
itheadh. 

AGUS  chunnaic  mi  aingeal 
cumliachdach  eile  a'  teachd 
a  nuas  o  nèamh,  air  a  sgeadach- 
adh  le  neul,  agus  bogha-frois* 
air  a  cheann,  agus  'aghaidli  mar 
a'  ghrian,  agus  a  chosa  mar 
phuist  teine. 

2  Agus  blia  aige  'na  làimh 
leabhran  fosgailte  :  agus  cliuir  e 
a  chos  dheas  air  an  f  liairge,  ag- 
us  a  chos  chlì  air  an  talamh, 

3  Agus  ghlaodh^  e  le  guth  àrd, 
mar  a  bheuclidas  leòmhan  :  agus 
an  uair  a  ghlaodh  e,  labhair 
seachd  tairneanaich  an  guthanna 
fèin, 

4  Agus  an  uair  a  labliair  na 
seachd  tairneanaich  an  guthanna 
fèin,  bha  mi  dol  a  sgriobhadh  : 
agus  chuala  mi  guth  o  nèamh, 
ag  ràdh  rium,  Seulaich  na  nithe 
a  labliair  na  seachd  tairneanaich, 
agus  na  sgriobh  iad. 

''  bogha-uisjc.  *  dh'  èigh. 

5  Agus  thog  an  t-aingeal,  a 
chunnaic  mi  'na  sheasamh  air  a' 
mhuir,  agus  air  an  talamh^  a 
làmh  gu  nèamh, 

6  Agus  mhionnaich  e  air-san  a 
tha  beò  gu  saoghal  nan  saoghal, 
a  chruthaich  nèamh  agus  na 
nithe  a  ta  ann,  agus  an  talamh 
agus  na  nithe  a  ta  ann,  agiis 
an  fhairge  agus  na  nithe  a  ta 
innte,  Nach  bì  aimsir  ann  ni's 
mò' ; 

7  Ach  ann  an  làithibh  gutha 
an  t-seachdamh  aingil,  'nuair  a 
thòisicheas  e  air  sèideadh,  an 
sin  gu  'm  biodh  rùn-diomhair 
Dhè  air  a  chrìochnachadh,  mar 
a  dh'innis  e  d'  a  sheirbhisich  na 
fàidhean. 

8  Agus  labhair  an  guth,  a 
chuala  mi  o  nèamh,  rium  a  rìs, 
agus  thubhairt  e,  Imich,  glac  an 
leabhran  a  tha  fosgailte,  ann  an 
làimh  an  aingil  a  tha  'na  sheas- 
amh  air  an  f  hairge,  agus  air  an 
talamh. 

9  Agus  chaidh  mi  dh'ionn- 
suidh  an  aingil,  agus  thubhairt 
mi  ris,  Thoir  dhomh-sa  an 
leabhran:  agus  thubhairt  e-san 
rium,  Glac,  agus  ith  suas  e ;  ag- 
us  nì  e  do  bhroinn  searbh,  ach 
bithidh  e  ann  do  bheul  milis 
mar  mhil. 

10  Agus  ghlac  mi  an  leabhran 
à  làimh  an  aingil,  agus  dh'ith 
mi  suas  e  ;  agus  bha  e  ann  mo 
bheul  milis  mar  mhil ;  agus  an 
uair  a  dh'ith  mi  e,  rinneadh  mo 
bhrù  searbh. 

11  Agus  thubhairt  e  rium,  Is 
èigin  duit  a  rìs  fàidheadaireachd 
a  dhèanamh  am  fianuis  shkìgh, 

*  Nach  hì  'n  aimsìr  ann  fathast. 

agus  chinneach,  agus  theang- 
anna,  agus  rìghre  lionmhor. 

CAIB.  XI. 

1  Rinn  an  dàfhianuis  fàtdheadaìreachd:  6 
thuqadh  cumhachd  dhoibh  nèamh  a  dhruid- 
eadh,  ionnus  nach  bì  uisge  ann  :  7  nì  am 
beist  cogadh  'nan  aghaidh,  agus  marbhaidh 
e  iad :  8  luidhidh  iad  gun  an  adhlac,  ]  1 
agus  an  dcigh  thrì  làithean  agus  leth  là  èir- 
idh  iad  a  rìs.  14  Chaidh  an  dara  truaighe 
thairis.  16  Chaidh  an  t-seachdamh  trorììp- 
aid  a  shèideadh. 

AGUS  thugadh  dhomh  cuilc 
cosmhuil  ri  slait:  agus 
sheas  an  t-aingeal,  ag  ràdh, 
Eirich,  agus  tomhais  teampull 
Dhè,  agus  an  altair,  agus  iadsan 
a  tha  dèanamh  aoraidh  ann. 

2  Ach  fàg  a  mach  a'  chùirt  a 
tha'n  taobh  a  muigh  do  'n  team- 
pull,  agus  na  tomhais  i ;  oir 
thugadh  i  do  na  Cinnich:  agus 
saltraidh  iad  fo  'n  cosaibh  am 
baile^  naomh  rè  dhà  mhios  agus 
dhà  fhichead. 

3  Agus  bheir  mise  ciimJiachd 
do  m'  dhithis  fhianuisean,  agus 
nì  iad  fàidheadaireachd  rè  mìle 
agus  dà  cheud  agus  trl  fìchead 
là,  eudaichte  ann  an  saic-eud- 
ach. 

4  Is  iad  so  an  dà  chrann  oladh, 
agus  an  dà  choinnleir  a  tha  'nan 
seasamh  an  làthair  Dhè  na 
talmhainn. 

5  Agus  ma  chiurras  neach 
air  bith  iad,  thèid  teine  a  mach 
as  am  beul,  agus  claoidhidh  e 
an  naimhdean  :  agus  ma  chiurras 
neach  air  bith  iad,  is  èigin  da 
bhi  air  a  mharbhadh  mar  so. 

6  Tha  cumhachd  aca  so  nèamh 
a  dhùnadh,  ionnus  nach  bì 
uisge  ann,  ann  an  làithibli  am 

^a'chaithir. 

fàidlieadaireachd-san  :  agus  tha 
cumhachd  aca  air  uisgeachaibh 
chum  an  tionndadh  gu  fuil,  agus 
an  talamh  a  bhualadli  leis  an  uile 
phlàighj  co  minic  's  is  toil  leo. 

7  Agus  an  uair  a  chrìoch- 
naicheas  iad  am  fianuis,  nì  am 
fiadh-bheathach'  a  dh'èireas  asan 
t-slochd  gun  iochdar^  cogadh  'nan 
aghaidh,  agus  bheir  e  buaidh 
orra,  agus  marbhaidh  e  iad. 

8  Agus  bithidh  an  cuirp 
mharbha  'nan  luìdhe  ann  an 
sràid  a  bhaile  mhòir,  ris  an 
abrar  gu  spioradail  Sodom  agus 
an  Eiphit,  far  mar  an  ceudna  an 
do  chèusadh  ar  Tighearn. 

9  Agus  chì  cuid  do  na  sluagli- 
aibh,  agus  do  threubhaibh,  agus 
do  theangannaibh,  agus  do 
chinnich,  an  cuirp  mliarblia  rè 
thrì  làithean  gu  letli,  agus  cha 
leig  iad  an  cuirp  mharbha  a 
chur  ann  an  uaigliibh. 

10  Agus  nì  luclid-àiteachaidh 
na  talmhainn  gàirdeachas  os  an 
ceann,  agus  bitliidh  iad  subhach, 
agus  cuiridh  iad  tiodlilacan^  dh'-  | 
ionnsuidh  a  chèile ;  do  bhrìgh 
gu  'n  do  phian  an  dà  f  hàidh  so 
iadsan  a  bha  chòmhnuidh  air  an 
talamh. 

11  Agus  an  dèigh  thrì  làith- 
ean  gu  leth,  cliaidh  Spiorad  na 
beatha  o  Dhia  a  steach  annta, 
agus  slieas  iad  air  an  cosaibh  ; 
agus  thuit  eagal  mòr  orra-san  a 
chunnaic  iad. 

12  Agus  chual  iad  gnth  mòr  o 
nèamh,  ag  ràdh  riu,  Thigibh  a 
nios  an  so.  Agus  chaidh  iad 
suas  do  nèamh  air  neul ;  agus 

'  nm  heisd.  '  gv.n  aigeal. 

chunnaic  an  naimhdean  iad. 

13  Agus  anns  an  uair  sin  fèin 
bha  crith  mhòr  thalmliainn  ann, 
agus  thuit  an  deicheamh  cuid 
do  'n  bhàile*,  agus  mharbhadh 
seachd  mìle  pearsa  sa'  chrith- 
thalmhainn'^ :  agus  ghabh  a'  chuid 
eile  eagal,  agus  tìmg  iad  glòir 
do  Dhia  nèimh. 

14  Chaidh  an  dara  truaighe 
thairis :  feuch,  thig  an  treas 
truaighe  gu  h-aithghearr. 

15  Agus  shèid  an  seachdamli 
aingeal  a  thrompaid ;  agus  bha 
guthanna  mòra  air  nèamh,  ag 
ràdh,  Rinneadh  rìoghachdan  an 
t-saoghail  'nan  rìoghachdaihh  do 
ar  Tighearn,  agus  d'  a  Chrìosd- 
san  ;  agus  bithidh  e  'na  Rìgh  gu 
saoghal  nan  saoghal. 

16  Agus  tliuit  na  ceithir  sean- 
aire  fìchead,  a  bha  'nan  suidhe 
air  an  caithrichibh  am  fianuis 
Dè,  sìos  air  an  aghaidh,  agus 
rinn  iad  aoradh  do  Dhia, 

17  Ag  ràdh,  Bheireamaid 
buidheachas  duitse,  O  Thigh- 
I  earna  Dhè  uile-chumhachdaich, 
a  ta,  agus  a  bha,  agus  a  bhith- 
eas  ;  air  son  gu  'n  do  ghabh  thu 
do  chumhaclid  mòr  a  d'ionnsuidh, 
agus  gu  'n  do  rìghich  thu. 

18  Agus  blia  fearg  air  na 
cinnich,  agus  thàinig  t'  fhearg- 
sa,  agus  àm  nam  marbh  gu  'n 
tugtadh  breth  orra,  agus  gu  'n 
tugadh  tusa  duais  do  d'  sheirbh  • 
isich  na  fàidhean,  agus  do  na 
naoimh,  agus  dhoibli-san  air  am 
bheil  eagal  t'  ainme,  do  na  big  ag- 
us  do  na  mòir,  agus  gu  sgriosadh 
tu  iadsan  a  sgriosas^  an  talamh. 

cluiithir       ^  leis  a'  chritìi-thalmhairiìi. 
thruail/eas. 

19  Agus  dh'fhosgladh  teampull 
Dè  air  nèamh,  agus  chunnacas 
ann  a  theampull  àirc  a'  choimh- 
cheangail :  agus  bha  dealanaich, 
agus  guthanna,  agus  tairnean- 
aich,  agus  crith-thalmhainn,  ag- 
us  clocha-meallain  mòra  ann. 

CAIB.  XII. 

1  Tha  bean  a  bha  sgeadaichte  leis  a' ghrein  ri 
saothair-chloiime :  4  tha  'n  dragon  mòr 
dearg  'na  sheasamh  fa  comhair,  ullamh  gus 
a  leanabh  a  shlugadh  suas.  6  'Nuaìr  a  dh'- 
aiseadadh  i,  theich  ido'n  fhàsach.  7  Chog 
Mìchael  agus  'aingil  an  aghaidh  an  dragoin. 
13  Tha  an  dragon,  an  dèigh  a  thilgeadh 
sìos  air  an  talamh,  a'  dian-ruagadh  na  mnà. 

AGUS  chunnacas  iongantas 
mòr  air  nèamh,  bean  air 
a  sgeadachadh  leis  a'  ghrèin,  ag- 
us  a'  ghealach  fuidh  a  cosaibh, 
agus  air  a  ceann  crùn  do  dhà 
reult  dheug. 

2  Agus  air  dh'i  bhi  torrach, 
ghlaodh  i,  ri  saothair-chloinne, 
agus  bha  i  air  a  pianadh  chum 
a  h-aisead. 

3  Agus  chunnacas  iongantas 
eile  air  nèamh,  agus,  feuch, 
dragon'  mòr  dearg,  aig  an  robh 
seachd  cinn,  agus  deich  adh- 
aircean,  agus  air  a  chinn  seachd 
crùin. 

~  4  Agus  tharruing  'earball  an 
treas  cuid  do  reultaibh  nèimh, 
agus  thilg  e  iad  chum  na  tal- 
mhainn  :  agus  sheas  an  dragon  fa 
chomhair  na  mnà,  a  bha  ullamh 
gu  bhi  air  a  h-aisead,  chum  a 
leanabh  a  shlugadh  suas  'nuair  a 
bheireadh  i  e. 

5  Agus  rug  i  leanabh  mic,  a 
bha  gus  na  cinnich  uile  a  riagh- 
ladh  le  slait  iaruinn  :  agus  thog- 
adh  a  leanabh  suas  chum  Dhè, 

'  uabheist. 

agus  chum  a  righ-chaithreach- 
san. 

6  Agus  theich  a'  bhean  do  'n 
fhàsach,  far  am  bheil  aice  ion- 
ad  air  ulluchadh  le  Dia,  chum 
gu  'm  biodh  i  air  a  beathachadh 
an  sin  rè  mìle  agus  dà  cheud 
a(jiis  tri  fìchead  là. 

7  Agus  bha  cogadh  air  nèamh ; 
rinn  Michael  agus  'aingil  cog- 
adh  an  aghaidh  an  dragoin ; 
agus  chog  an  dragon  agus  'ain- 
gil  fèin ; 

8  Agus  cha  d'  thug  iad  buaidh, 
cha  mhò  a  f huaradh  an  àite  ni  's 
mò  air  nèamh. 

9  Agus  thilgeadh  a  mach  an 
dragon  mòr,  an  t-seann  nathair 
sin,  ris  an  abrar  an  diabhul  ag- 
us  Sàtan,  a  tha  mealladh  an 
t-saoghail  uile :  thilgeadh  a  mach 
e  chum  na  talmhainn,  agus 
thilgeadh  a  mach  'aingil  maille 
ris. 

10  Agus  chuala  mi  guth  mòr 
ag  ràdh  air  nèamh,  A  nis  tha 
slàinte  agus  neart,  agus  rìogh- 
achd  ar  Dè-ne,  agus  cumhachd 
a  Chrìosd  air  teachd  ;  oir  thilg- 
eadh  sìos  fear-casaid  ar  bràith- 
rean,  a  bha  'gan  casaid  an  làth- 
air  ar  Dè-ne  a  là  agus  a  dh'oidh- 
che. 

11  Agus  thug  iad  buaidh  air 
tre  fhuiì  an  Uain,  agus  tre 
fhocal  am  fianuis-san  ;  agus  cha 
do  ghràdhaich  iad  an  anama  fèin 
gu  bàs. 

12  Uime  sin  biodh  gàirdeach- 
as  oirbh,  O  a  nèamha,  agus 
oirbhse  a  tha  'nur  còmhnuidh 
annta.  An-aoibhinn  do  hichd- 
àiteachaidh  na  tahiihainn,  agus 
na  fairge  !  oir  thàinig  an  diabluil 

a  nuas  do  'ur  n-ionnsuidh,  ag- 
us  fearg  ro  mhòr  air,  do  bhrigh 
gur  fìosrach  e  nach  'eil  aige  ach 
ùine  gheàrr. 

13  Agus  an  uair  a  chunnaic 
an  dragon  gu'  n  do  thilgeadh  e 
chum  na  tahnhainn,  rinn  e  geur- 
leanmhuinn  air  a'  mhnaoi  a  rug 
an  leanabh  mic. 

14  Agus  do  'n  mhnaoi  thugadh 
dà  sgèith  iolaire  mòire,  chum 
gu  'n  rachadh  i  air  itealaich  leo 
do  'n  fhàsach,  chum  a  h-ionaid 
fèin ;  far  am  bheil  i  air  a  h-al- 
trum  rè  aimsir,  agus  aimsirean, 
agus  leth-aimsir',  o  aghaidh  na 
nathrach. 

15  Agus  thilg  an  nathair  as  a 
beul  uisge  mar  thuil,  an  dèigh 
na  mnà,  chum  gu'n  tugadh  i  oirre 
bhi  air  a  giùlan  air  falbh  leis  an 
t-sruth. 

16  Agus  rinn  an  talamh 
còmhnadh  ris  a'  mhnaoi  ;  agus 
dh'fhosgail  an  talamh  a  bheul, 
agus  shluig  e  suas  an  tuil,  a 
thilg  an  dragon  as  a  bheuL 

17  Agus  bha  fearg  air  an  drag- 
on  ris  a'  mhnaoi,  agus  chaidh 
e  dhèanamh  cogaidh  ris  a'  chuid 
eile  d'a  sliochd,  a  tha  coimhead^ 
àitheanta  Dhè,  agus  aig  am 
bheil  fìanuis  losa  Crìosd. 

CAIB.  XIII. 

1  Dh'èirich  fiadh-hheathach  as  an  fhairge  le 
Ss'achd  cinn  ugus  deich  adhaircean  :  dhusan 
thug  an  dragon  a  chumhachd.  11  Thàinig 
fiadh-bhvathach  eile  a  nìos  as  an  talandi, 
Ì4  agus  thug  e  fa' near  dculhh  bhi  air  a 
dhèanamh  do'n  cheu^l fhiadh-bheuthach,  15 
agus  gu  'n  dèunudh  daoinc  uoradh  dha, 
1 6  agus  gu'  u  gabhadh  iad  a  chomhura. 

'  àm,  agus  amanna,  agus  leth-àm. 
^  ghlèidheadh.  '  biist. 

AGUS  sheas  mi  air  gaineimh 
na  fairge,  agus  chunnaic 
mi  fiadh-bheathach^  ag  èirigh 
suas  as  an  fhairge,  aig  an  robh 
seachd  cinn,  agus  deich  adhair- 
cean,  agus  air  'adharcaibh  deich 
crùin,  agus  air  a  chinn  ainm 
toibheim  *. 

2  Agus  bu  chosmhuil  am  fiadh- 
bheathach  a  chunnaic  mi  ri 
leopard,  agus  bha  a  chosan  mar 
chosaibh  math-ghamhna,  agus  a 
bheul  mar  bheul  leòmhain :  agus 
thiig  an  dragon  a  neart,  agus 
a  chaithir',  agus  cumhachd  mòr 
dha. 

3  Agus  chunnaic  mi  aon  d'  a 
chinn  mar  gu  'm  biodh  e  air  a 
lotadh  gu  bàs ;  agus  leighiseadh 
a  lot^bàsmhor:  agus  ghabh  an 
talamh  uile  iongantas  an  dèigh 
an  f  hiadh-bheathaich. 

4  Agus  rinn  iad  aoradh  do  'n 
dragon,  a  thug  a  chumhachd 
do  'n  fhiadh-bheathach :  agus 
rinn  iad  aoradh  do'  n  f  hiadh- 
bheathach,  ag  ràdh,  Cò  a  ta 
cosmhuil  ris  an  fhiadh-bheath- 
ach  ?  Cò  a  ta  comasach  air  cog- 
adh  a  dhèanamh  'na  aghaidh  ? 

5  Agus  thugadh  dha  beul  a' 
labhairt  nithe  mòra,  agus  thoi- 
bheum  ;  agus  thugadh  cumh- 
achd  dha  cogadh  a  dhèanamh  rè 
dhà  mhìos  agus  dà  f  hichead. 

6  Agus  dh'fhosgail  e'bheul  ann 
an  toibheum  an  aghaidh  Dhè, 
chum  toibheum  a  thoirt  d'  a 
ainm,  agus  d'  a  phàilliun',  agus 
do  'n  dream  a  ta  'nan  còmhnuidh 
air  nèamh. 

7  Agus  thugadh  dha  cogadh 

^  uinmean  Dia-mhaslachaidh. 

^  a  ìùijlb-chaitldr.  ^  a  chneadh.  ihuhernacàtf^ 

a  dhèanamh  an  aghaidh  nan 
naomh,  agus  buaidh  a  thoirt 
orra:  agus  thugadh  dha  cumh- 
achd  os  ceann  gach  uile  thrèibh, 
agus  theangaidh,  agus  chinnich. 

8  Agus  nì  iadsan  uile,  a  tha 
'nan  còmhnuidh  air  an  talamh, 
aoradh  dha,  aig  nach  'eil  an 
ainmean  sgriobhta  ann  an  leabh- 
ar  beatha  an  Uain,  a  mharbhadh 
o  thoiseach  an  t-saoghail. 

9  Ma  tha  cluas  aig  neach  air 
bith,  èisdeadh  e. 

10  Ma  bheir  neach  air  bith  am 
braighdeanas,  thèid  e  fèin  am 
braighdeanas  :  ma  mharbhas 
neach  air  bith  leis  a'chlaidheamh, 
is  èigin  e  fèin  bhi  air  a  mharbh- 
adh  leis  a'  chlaidheamh.  Is  ann 
an  so  a  ta  foighidin  agus  creid- 
imh  nan  naomh. 

11  Agus  chunnaic  mi  fiadh- 
bheathach  eile  ag  èirigh  as  an 
talamh ;  agus  bha  aige  dà  adh- 
airc  cosmhuil  ri  uan,  agus  labh- 
air  e  mar  dhragon. 

12  Agus  tha  e  a'  cur  an 
gnìomh  cumhachd  a'  cheud 
f  hiadh-bheathaich  uile  'na  f  hian- 
uis,  agus  tha  e  toirt  air  an  talamh, 
agus  orra-san  a  tha  'nan  còmh- 
nuidh  ann,  aoradh  a  dhèanamh 
do  'n  cheud  fhiadh-bheathach, 
aig  an  robh  a  lot  bàsmhor  air 
a  leigheas. 

13  Agus  tha  e  a'  dèanamh 
chomhara  mòra,  ionnus  gu  bheil 
6  toirt  air  teine  teachd  a  nuas 
o  nèamh  air  an  talamh,  ann  am 
fìanuis  dhaoine. 

14  Agus  tha  e  a'  mealladh  na 
dream  a  tha  'nan  còmhnuidh 
air  an  talamh,  leis  na  comhar- 

'  spiorad.  ^  bochd. 

aibh  sin  a  thugadh  dha  a  dhèaii- 
amh  an  làthair  an  fhiadh- 
bheathaich,  ag  ràdh  ri  luchd- 
àiteachaidh  na  tahnhainn,  ìomh- 
aigh  adhèanamh  do'n  bheathach 
aig  an  robh  an  lot  claidheimh, 
agus  a  bha  beò. 

15  Agus  thugadh  cumhachd 
dha  beatha^  a  thoirt  do  ìomhaigh 
an  fhiadh-bheathaich,  ionnus 
gu  'n  labhradh  ìomhaigh  an 
fliiadh-bheathaich,  agus  gu  'n 
tugadh  e  fa  'near  gu  'm  biodh  a 
mheud  as  nach  dèanadh  aoradh 
do  ìomhaigh  an  fhiadh-bheath- 
aich,  air  am  marbhadh. 

16  Agus  tha  e  toirt  air  na 
h-uile  dhaoine,  araon  beag  agus 
mòr,  saoibhir  agus  daoibhir'^,  saor 
agus  daor,  comhara  a  ghabhail 
air  an  làimh  dheis,  no  air  clàr 
an  eudain  ; 

17  Agus  nach  feudaih  neach 
sam  bith  ceannach  no  reic,  ach 
e-san  aig  am  biodh  an  comhara, 
no  ainm  an  fhiadh-bheathaich, 
no  àireamh  'ainme. 

18  An  80  tha  gliocas.  An  fi 
aig  am  bheil  tuigse,  àirmheadh^ 
e  àireamh  an  f  hiadh-bheathaich : 
oir  is  àireamh  duine  e ;  agus  is 
6  'àireamh  sè  ceud  agus  tri  fich- 
èad  agus  sè. 

CAIB.  XIV. 

1  An  t-  Uan  'na  sheasamh  air  sliahh  Shioin 
maille  r'  a  chuideachd.  6  Tha  aim/eal  a' 
searmonachadh  an  t-soisgeil.  8  Tuiteam 
Bhahiloin,  15  Foghar  an  t-snoffàai/,  ayus 
cur  a'  choì'rain  ann.  20  Foghur  agus  j)reas- 
fìona  fcirge  Dhè. 

AGUS  dh'amhairc  mi,  agus,, 
feuch,  Uan  'na  sheasamh 
air  sliabh  Shioin,  agus  maille 
ris  ceud  agus  dà  fhichead  agus 

'  cunntadh. 

ceithir  mìle,  aig  an  robh  ainm. 
'Athar-san  sgrìobhta  air  clàr  an 
eudain. 

2  Agus  chuala  mi  guth  o 
fhlaitheanas,  mar  fhuaim  mhòr- 
an  uisgeacha,  agus  mar  fhuaim 
tàirneanaich  mhòir  ;  agus  chuala 
mi  fuaim  chlàrsairean,  a'  dèan- 
amh  ciùil  le  'n  clàrsaicliibh  fèin  : 

3  Agus  sheinn  iad  mar  gu'm 
b'  òran  nuadh  e  an  làthair  na 
rìgh-chaithreach,  agus  an  làth- 
air  nan  ceithir  bheathaichean, 
agus  nan  seanairean :  agus  cha 
b'  urrainn  neach  sam  bith  an 
t-òran  sin  f  hòglilum,  ach  an  ceud 
agus  dà  fhichead  agus  na  ceith- 
ir  mìle,  a  shaoradh'  o'n  talamh. 

4  Is  iad  so  an  dream  nach  do 
shalaicheadh  le  mnàibh ;  oir  is 
òighean  iad :  is  iad  so  an  dream 
a  tha  leantuinn  an  Uain  ge  b'  e 
àit  an  tèid  e :  shaoradh  iad  so  o 
mheasg  dhaoine,  'nan  ceud  thor- 
adh  do  Dhia,  agus  do  'n  Uan. 

5  Agus  'nam  beul  cha  d'  f  huar- 
adh  cealg :  oir  tha  iad  gun  lochd  ^ 
an  làthair  rìgh-chaithreach  Dhè. 

6  Agus  chunnaic  mi  aingeal 
eile  ag  itealaich  ann  am  meadh- 
on  nèimh,  aig  an  robh  an  sois- 
geul  sìorruidli  r'  a  shearmonach- 
adh  dhoibh-san  a  tha'nan  còmh- 
nuidh  air  an  talamh,  agus 
do  gach  uile  chinneach,  agus 
thrèibh,  agus  theangaidh,  agus 
shluagh, 

7  Ag  ràdh  le  guth  àrd,  Biodh 
eagal  Dè  oirbh,  agus  thugaibh 
glòir  dha;  oir  thàinig  uair  a 
bhreitheanais :  agus  dèanaibh 
aoradh  dhasan  a  rinn  nèamh, 
agus  talamh,  agus  an  fhairge, 

'  chmnnnicheadh.  ffun  smal. 

agus  na  tobair  uisge. 

8  Agus  lean  aingeal  eile,  ag 
ràdh,  Thuit,  thuit  Babilon,  am 
baile  mòr^  sin,  do  bhrìgh  gu  'n 
d'  thug  i  air  gach  uile  chinneach 
òl  do  fhìon  feirge  a  strìopachais. 

9  Agus  lean  an  treas  aingeal 
iad,  ag  ràdh  le  guth  àrd,  Ma 
nì  neach  air  bith  aoradh  do  'n 
fhiadh-bheathach,  agus  d'  a 
ìomhaigh,  agus  ma  ghabhas  e  a 
chomhara  air  clàr  'eudain,  no 
air  a  làimh, 

10  Olaidh  e-san  do  fhion 
feirge  Dhè,  a  tha  air  a  dhòrtadh 
gun  mheasgadh,  ann  an  cupan 
'f  heirge-san  ;  agus  bithidli  e  air 
a  phianadh  le  teine  agus  pronn- 
usc,  am  fianuis  nan  aingeal 
naomha,  agus  am  fianuis  an  Uain. 

11  Agus  bithidh  deatach  am 
pèine-san  ag  èirigli  suas  gu 
saoghal  nan  saoghal :  agus  cha  'n 
'eil  fois  sam  bith  a  là  no  dh'- 
oidliche  aca-san  a  nì  aoradh  do  'n 
fhiadh-bheathach  agus  d'aìomh- 
aigh,  no  aig  neach  air  bith  a 
ghabhas  comhara  'ainme-san. 

12  An  so  tha  foighidin  nan 
naomh :  an  so  tha  'n  dream  a 
choimhideas  àitlieanta  Dhè,  ag- 
us  creidimh  losa. 

13  Agus  chuala  mi  guth  o 
nèamh,  ag  ràdh  rium,  Sgrìobh, 
Is  beannaichte  na  mairbh  a 
gheibh  bàs  san  Tighearn,  à  so  a 
mach :  Seadh,  a  ta  an  Spiorad 
ag  ràdh,  chum  gu  faigh  iad  fois 
o  'n  saothair  ;  agus  leanaidh  an 
oibre  iad. 

14  Agus  dh'amhairc  mi,  agus, 
feuch,  neul  geal,  agus  air  an 
neul  rieach  'na  shuidhe  cosmhuil 

'  a'  chaithir  mhòr. 

ri  Mac  an  duine,  aig  an  robh 
crùn  (Mr  air  a  cheann,  agus  corr- 
an  geiir  'na  làimh. 

15  Agus  thàinig  aingeal  eile 
mach  as  an  teampull,  a'  glaodh- 
aich  le  guth  àrd  ris  an  Ti  a  bha 
na  shuidhe  air  an  neul,  Sàth  a 
steach  do  chorran,  agus  buain : 
oir  thàinig  àm  dhuit  buain  ;  oir 
tha  foghar  na  talmhainn  abuich. 

16  Agus  shàth  an  Tì  a  bha  'na 
shuidhe  air  an  neul,  a  chorran 
san  talamh  ;  agus  bhuaineadh  an 
talamh. 

17  Agus  thàinig  aingeal  eile 
mach  as  an  teampull  a  ta  air 
nèamh,  agus  corran  geur  aige- 
tsan  mar  an  ceudna. 

18  Agus  thàinig  aingeal  eile 
mach  o  'n  altair,  aig  an  robh 
cumhachd  os  ceann  teine,  agus 
ghlaodh  e  le  glaodh  àrd  ris  an 
Tì  aig  an  robh  an  corran  geur, 
ag  ràdh,  Sàth  a  steach  do  chorr- 
an  geur,  agus  cnuasaich  baguid- 
ean'  fìonain  na  talmhainn  :  oir  a 
ta  a  fìon-dhearcan  làn  abuich. 

19  Agus  shàth  an  t-aingeal  a 
chorran  san  talamh,  agus  chnuas- 
aich  6  fionain  na  tahnhainn, 
agus  thilg  e  i  ann  am  fìon-amar 
mòr  feirge  Dhè. 

20  Agus  shaltradh  am  fìon- 
amar  an  taobh  a  muigh  do  'n 
bhaile,  agus  thàinig  fuil  a  mach 
as  an  fhìon-amar,  gu  srèin  nan 
each,  feadh  mhìle  agus  shè  ceud 
stàid'^. 

CAIB.  XV. 

1  iVa  seachd  aingil  leis  na  seachd  plàìgh- 
ibh  deireannach.  3  Oran  na  muinntir  a 
hhuadhaìcheas  air  an  fhiadh-bheathach 
7  Na  senchd  soithiche  làn  do  fheirg  Dhè. 

'  triopvill. 

'  i.  e.  an  t-ochJamh  cuid  do  mh)le fearainn. 

AGUS  chunnaic  mi  comhara 
eile  air  nèamh,  niòr  agus 
iongantach,  seachd  aingil  aig  an 
robh  na  seachd  plàighean  deir- 
eannach  ;  oir  annta  so  tha  fearg 
Dhè  air  a  coimhlionadh. 

2  Agus  chunnaic  mi  mar  gu  'm 
b'  f hairge  ghloine,  air  a  measg- 
adh  le  teine ;  agus  iadsan  a  thug 
buaidh  air  an  fhiadh-bheathach. 
agus  air  'ìomhaigh,  agus  air  a 
chomhara,  agus  air  àireamh 
'ainme,  'nan  seasamh  air  an 
fhairge  ghloine,  agus  clàrsaiche 
Dhè  aca. 

3  Agus  tha  iad  a'  seinn  òrain 
Mhaois^  òglaich  Dhè,  agus  òrain 
an  Uain,  ag  ràdh,  Is  mòr,  agus 
is  iongantach  t'  oibre,  a  Thigh- 
earna  Dhè  uile-chumhachdaich  : 
is  ceart  agus  is  fìor  do  shligh- 
ean-sa,  a  Rìgh  nan  naomh. 

4  Cò  air  nach  biodh  eagal 
romhad,  O  Thighearn,  agus  nach 
tugadh  glòir  do  t'  ainm  ?  oir  is 
tusa  a  mhàin  a  ta  naomh  :  oir 
thig  na  h-ui]e  chinnich,  agus  nì 
iad  aoradh  ann  do  làthair ;  do 
bhrigh  gu  bheil  do  bhreithean- 
ais  air  an  dèanamh  follaiseach. 

5  Agus  an  dèigh  so  dh'amh- 
airc  mi,  agus,  feuch,  dh'fhosg- 
ladh  teampull  pàilliuin  na  fian- 
uis  air  nèimh. 

6  Agus  thàinig  a  mach  as  an 
teampull  na  seachd  aingil,  aig 
an  robh  na  seachd  plàighean,  air 
an  sgeadachadh  le  lìon-eudach 
glan  agus  dealrach*,  agus  air  an 
crioslachadh*  mu  'n  uchd  le  crios- 
aibh  òir. 

7  Agus  thug  aon  do  na  ceithir 

^  chan  iad  kwidh  Mhnois. 
gcal.  '  air  an  criosrachadh. 

bheatliaicliibh  do  na  seachd 
aingil  seachd  soithichean  òir, 
làn  do  f  heirg  an  Dè  a  ta  beò  gu 
saoghal  nan  saoghal. 

8  Agus  lìonadh  an  teampull 
le  deataich  o  ghlòir  Dhè,  agus  o 
'chumhachd-san ;  agus  cha  b' 
urrainn  neach  sam  bith  dol  a 
stigh  do  'n  teampull,  gus  am 
biodh  seachd  plàighean  nan 
seachd  aingeal  air  an  coimhlion- 
adh. 

CAIB.  XVI. 

1  Dhòirt  na  h-aingil  a  mach  an  soithiche  làn 
do  fheirg :  6  JVa  plàighean  a  tha  leantuinn 
air  sin,  15  Thìg  Crìosd  mar  yhadiiiche : 
is  beannaichte  iadsan  a  nì  faire. 

AGUS  chuala  mi  guth  mòr  as 
an  teampull,  ag  ràdh  ris 
na  seachd  aingil,  Imichibh,  agus 
taomaibh  soithiche  feirge  Dhè 
air  an  talamh. 

2  Agus  dh'  imich  an  ceud  aing- 
eal,  agus  thaom  e  a  shoitheach 
air  an  talamh ;  agus  dh'èirich 
droch  neasgaid  nimhneach  air 
na  daoinibh  sin  aig  an  robh 
comhara  an  fhiadh-bheathaich, 
agus  orra-san  a  rinn  aoradh  d'  a 
lomhaigh. 

3  Agus  thaom  an  dara  aing- 
eal  a  shoitheach  san  f  hairge ; 
agus  rinneadh  i  mar  fhuil  duine 
mhairbh  :  agus  fhuair  gach  anam 
beò  bàs  anns  an  fhairge. 

4  Agus  thaom  an  treas  aing- 
eal  a  shoitheach  anns  na  h- 
aimhnichibh  agus  anns  na  tob- 
raichibh  uisge ;  agus  rinneadh 
iad  'nam  fuil. 

5  Agus  chuala  mi  aingeal  nan 
uisgeacha  ag  ràdh,  Is  cothrom- 
ach  thusa,  O  Thighearn,  a  ta, 
agus  a  bha,  agus  a  bhitheas,  do 
bhrìgh  gu  'n  d'  thug  thu  breth 

air  an  dòigh  so  : 

6  Oir  dhòirt  iadsan  fuil  naomh 
agus  f  liàidhean,  agus  thug  thusa 
dhoibh  fuil  r'  a  h-òl ;  oir  is 
toillteanach  iad. 

7  Agus  chuala  mi  neach  eile. 
o'n  altair  ag  ràdh,  Seadh,  a 
Thighearna  Dhè  uile-chumh- 
achdaich,  is  fìor  agus  cothrom- 
ach  do  bhreitheanais. 

8  Agus  thaom  an  ceathramh, 
aingeal  a  shoitheach  air  a'  ghrèin, 
agus  thugadh  cumhachd  dha 
daoine  a  phianadh  le  h-ain-teas 
teine. 

9  Agus  bha  daoine  air  an 
losgadh  le  teas  mòr,  agus  thug 
iad  toibheum  do  ainm  Dhè,  aig 
am  bheil  cumhachd  air  na 
plàighibh  sin  :  agus  cha  d'  rinn 
iad  aithreachas,  chum  glòir  a 
thoirt  dhasan. 

10  Agus  thaom  an  cùigeadh 
aingeal  a  shoitheach  air  rìgh- 
chaithir  an  f  hiadh-bheathaich  ; 
agus  rinneadh  a  rioghachd  dor- 
cha;  agus  chagainn  daoine  an 
teanganna  tre  phèin, 

11  Agus  thug  iad  toibheum' 
do  Dhia  nèimh  air  son  am  pianta 
agus  an  creuchda,  agus  cha  do 
ghabh  iad  àithreachas  d'  an 
gnìomharaibh. 

12  Agus  thaom  an  seathadh 
aingeal  a  shoitheach  air  an  amh- 
ainn  mhòir  Euphrates ;  agus 
thiormaicheadh  a  h-uisge,  chum 
gu  'n  ulluichteadh  slighe  rìgh- 
rean  na  h-àirde  'n  ear. 

1.3  Agus  chunnaic  mi  teachd  a 
mach  à  beul  an  dragoin,  agus  à 
beul  an  fhiadh-bheathaich,  agus 
à  beul  an  fhàidh-bhrèige,  trì 

'  masladh. 

spiorada  neò-ghlan,  cosmhuil  ri 
losguinn. 

14  Oir  is  iad  sìn  spiorada 
dhèamhan,  a'  dèanamh  chomh- 
ara,  a  tha  dol  a  mach  chum 
rjghre  na  talmhainn,  agus  an 
doiiihain  uile,  gu  'n  cruinneach- 
adh  chum  catha  là  mhòir  sin  an 
Dè  uile-chumhachdaich. 

15  Feuch,  a  ta  mi  a'  teachd 
mar  ghaduiche.  Is  beannaichte 
e-san  a  nì  faire,  agus  a  ghlèidh- 
eas  'eudach,  chum  nach  imich  e 
k)mnochd,  agus  nach  faic  daoine 
a  nàire. 

16  Agus  chruinnich  e  iad  r'  a 
chèile  chum  ionaid  ris  an  abrar 
san  Eabhra,  Armagedon. 

17  Agus  thaom  an  seachdamh 
aingeal  a  shoitheach  san  athar' ; 
agus  thàinig  guth  mòr  a  mach  à 
teampull  nèimh,  o  'n  rìgh- 
chaithir,  ag  ràdh,  Tha  e  dèanta. 

18  Agus  bha  guthanna,  agus 
tairneanaich,  agus  dealanaich 
ann ;  agus  bha  crith  mhòr 
thahnhainn  ann,  nach  robh  a 
leithid  ann  o  bha  daoine  air  an 
talamh,  a  samhuil  do  chrith- 
thahiihainn  co  mhòr. 

19  Agus  bha  am  baile  mòr"  air 
a  roinn  'na  thrì  earrannaibh,  ag- 
us  thuit  bailtean  nan  cinneach  : 
agus  thàinig  Babilon  mhòr  an 
cuimhne  an  làthair  Dhè,  a 
thoirt  d'  i  copan  fìona  fraoich 
'f  heirge*. 

20  Agus  theich  gach  uile  eil- 
ean  as,  agus  cha  d'  f  huaradh  na 
beannta. 

21  Agus  thàinig  clacha-meall- 
ain  mòra''  a  nuas  o  nèamh  air 

'  aùìhear.  a'  chaithir  mltùr. 

^  'fheirge  ro  gha  rg. 

daoinibh,  gach  clach  co  throm 
ri  talann :  agus  thug  daoine 
toibheum  do  Dhia,  air  son  plàigh 
nan  clacha-meallain  ;  oir  bha  am 
plàigh-san  ro-mhòr. 

CAIB.  XVII. 

1  Tha  benn  air  a  sgeadachudh  le  purpur  agus 
scarlaid,  agus  copan  òir  'na  làimh,  'na  suidh 
air  an  fhiadh-bhi  athach,  5  neach  a  's  i  Ba- 
bilon  mhòr,  mùthair  nan  gràineileachd. 
9  Eadar-mhmeachadh  nan  seachd  ceonn, 
12  agus  nan  deich  adhaircean.  14  Buaidh 
an  Uain  ;  16  agus  peanas  na  strìopaiche. 

AGUS  thàinig  aon  do  na 
seachd  aingil  aig  an  robh 
na  seachd  soithichean,  agus 
labhair  e  rium,  ag  ràdh  rium, 
Thig  an  so  ;  nochdaidh  mi  dhuit 
breitheanas  na  striopaiche  mòire, 
a  tha  'na  suidhe  air  mòran  uisg- 
eacha : 

2  Ris  an  d'  rinn  righre  na 
talmhainn  strìopachas,  agus  aig 
an  do  chuireadh  hichd-àiteach- 
aidh  na  tahrihainn  air  mhisg  le 
fìon  a  strìopachais. 

3  Agus  thug  e  leis  mi  anns  an 
spiorad  do  'n  f  hasach :  agus 
chunnaic  mi  bean  'na  suidhe  air 
fiadlì-bheathach  air  dhath  scar- 
laid,  làn  do  ainmibh  toibheim*, 
air  an  robh  seachd  cinn  agus 
deich  adhaircean. 

4  Agus  bha  a'  bliean  air  a 
sgeadachadh  ann  am  purpur, 
agus  ann  an  scarlaid,  agus  air 
a  dèanamli  breagha  le  h-òr,  ag- 
us  clachaibh  hiachmlior,  agus 
nèamhnuidibh,  agus  copan  òir 
aice  'na  làimh,  làn  do  ghràin- 
eileachd  agus  do  neò-ghloine  a 
strìopacliais. 

5  Agus  air  clàr  a  h-eudain  bha 

^  cMch-shncachd  nihòr. 
'  Dia-iìJiaslu ch u idh . 

ainm  sgriobhta,  RUN-DIOMH- 
AIR,  BABILON  MHOR, 
MATHAIR  NAN  STRIOPACH 
AGUS  GHRAINEILEACHDA 
NA  TALMHAINN. 

6  Agus  chunnaic  mi  a'  bhean 
air  mhisg  le  fuil  nan  naomh, 
agus  le  fuil  fhianuisean'  losa : 
agus  an  uair  a  chunnaic  mi  i, 
ghabh  mi  iongantas  le  h-iongant- 
as  mòr. 

7  Agus  thubhairt  an  t-aingeal 
rium,  C'  ar  son  a  ghabh  thu 
iongantas  ?  Innsidh  mise  dhuit 
rùn-dìomhair  na  mnà,  agus  an 
f hiadh  -  bheathaich  a  tha  'ga 
giùlan,  air  am  bheil  na  seachd 
cinn  agus  na  deich  adhaircean. 

8  Am  fiadh-bheathach  a  chunn- 
aic  thu,  bha  e,  agus  cha  'n  'eil  e 
ann  ;  agus  èiridh  e  suas  à  slochd 
un  dubh-aigein^,  agus  thèid  e 
am  mugha' :  agus  gabhaidh 
luchd-àiteachaidh  na  tahnhainn, 
(aig  nach  'eil  an  ainmean 
sgrìobhta  ann  an  leabhar  na 
beatha  o  thoiseacli  an  t-saogh- 
ail,)  iongantas,  'nuair  a  chì  iad 
am  fìadh-bheathach^  a  bha,  agus 
nach  'eil,  agus  a  bhitlieas  ann^ 

9  An  so  a  ta  an  inntinn  aig  am 
bheil  gliocas.  Na  seachd  cinn 
is  seaclid  slèibhtean  iad,  air  am 
bheil  a'  bhean  'na  suidlie. 

10  Is  seachd  rìghrean  iad  mar 
an  ceudna  :  tha  cùig  clhiuhh  air 
tuiteam,  agus  a  ta  h-aon  ann : 
cha  d'  tliàinig  am  fear  eile  fath- 
ast ;  agus  an  uair  a  thig  e,  is 
èigin  da  fantuinn  rè  ùine  bhig. 

11  Agus  am  fìadh-bheathach  a 
blia,  agus  nach  'eil  ann,  is  e-san 

'  mhairtireach.      as  an  t-slOchd  ffun  iochdar. 
'  xyricsar  c.         '  am  hèist. 

an  t-ochdamh,  agus  tha  e  o  'n 
t-seachdnar,  agus  thèid  e  am 
mugha. 

12  Agus  na  deich  adhaircean  a 
chunnaic  thu,  is  deich  rìghrean 
iad,  nach  d'fhuair  rìoghaclid 
fathast,  ach  a  ta  faotainn  cumh- 
achd  mar  rìglirean  rè  aon  uaire 
maille  ris"  an  fhiadh-bheathach. 

13  Tha  aca  sin  aon  inntinn, 
agus  bheir  iad  an  neart  agus  an 
cumhachd  do  'n  fhiadh-bheath- 
ach. 

14  Nì  iad  sin  cogadh  an  agh- 
aidh  an  Uain,  agus  bheir  an 
t-Uan  buaidh  orra  :  oir  is  e-san 
Tighearna  nan  Tighearna,  agus 
Rìgh  nan  Rìgli ;  agus  tha  an 
dream  a  tha  maille  ris,  air  an 
gairm,  agus  air  an  taghadh, 
agus  dìleas. 

15  Agus  tha  e  ag  ràdh  rium, 
Na  h-uisgeachan  a  chunnaic  thu, 
far  am  bheil  an  strìopach  'na 
suidhe,  is  slcMgh,  agus  coimh- 
thionail,  agus  cinnich,  agus 
teanganna  iad. 

16  Agus  na  deich  adhaircean  a 
chunnaic  thu  air  an  fhiadh- 
bheathacli,  bheir  iad  sin  fuath 
do  'n  strìopaich,  agus  ni  iad  fàs 
i,  agus  lomnochd,  agus  ithidh  iad 
a  feoil,  agus  loisgidh  iad  i  le 
teine. 

17  Oir  chuir  Dia  'nan  cridhe  a 
thoil  a  choimhlionadh,  agus  a, 
bhi  dh'aon  chomhairle,  agus  an 
rìoghachd  a  thoirt  do  'n  fhiadh- 
bheathach,  gus  an  coimlilionar 
briathran  Dhè. 

18  Agus  is  i  a'  bhean  a  chunn- 
aic  thusa,  am  baile  mòr'  sin,  a 

*  gidheadh  a  ta  ann.  *  san  aon  uaìr  ris. 
'  a'  chaitkir  nihòr. 

tha  rìoghachadh'  os  ceaim  rìghre 
na  tahnhàinn. 

CAIB.  XVIII. 

1  Thuit  Bahilon:  4  thugadh  àithne  do  pho- 
huU  Dè  imenchd  aisde:  Q  rinn  rìyhre  na 
tahnhainn,  11  maiUe  ris  na  ccannaichihh 
aqus  na  maraichibh,  bròn  air  a  son: 
20  rinn  na  naoimh  gàirdcachas  air  son 
breitheanais  Dè  oirre. 

AGUS  an  dèigh  nan  nithe  so 
chunnaic  mi  aingeal  eile 
teachd  a  nuas  o  nèamh,  aig  an 
robh  cumhachd  mòr ;  agus 
dhealraich  an  talamh  le  'ghlòir. 

2  Agus  ghlaodh^  e  gu  làidir  le 
guth  mòr,  ag  ràdh,  Thuit,  thuit 
I3abilon  mhòr,  agus  rinneadh  i 
'na  h-àite-còmhnuidh  dhèamhan, 
'na  prìosan-''  do  gach  spiorad 
neò-ghlan,  'na  h-ionad  cumail  do* 
gach  eun  neò-ghlan  agus  fuath- 
mhor. 

3  Oir  dh'  òl  na  h-uile  chinnich 
do  fhìon  feirge  a  strìopachais, 
agus  rinn  rìghre  na  tahiihainn 
strìopachas  rithe,  agus  rinneadh 
saoibhir  ceannaichean  na  tal- 
mhainn  le  pailteas  a  sògha^. 

4  Agus  chuala  mi  guth  eile  o 
nèamh,  ag  ràdh,  Thigibh  a  mach 
aisde,  mo  phobull,  chum  nach  bì 
sibh  comh-pàirteach  d'  a  peac- 
aibh,  agus  nach  faigh  sibh  cuìd 
d'  a  plàighibh. 

5  Oir  tha  a  peacanna  air 
ruigheachd''  suas  gu  nèamh,  agus 
chuimhnich  Dia  a  h-eu-cearta. 

6  Thugaibh  ath-dhiol  d'  i  mar 
a  dhìol  ise  ribh,  agus  thugaibh 
dh'i  a  dhà  uiread,  a  rèir  a  h- 
oibre  :  anns  a'  chupan  a  lìon  i, 
lìonaibh  a  dhà  uiread  d'  i. 

1  aig  am  bheil  uachdaranachd .  ^  dh'  è:gh. 
'  gainntir.  ^  'na  h  eunadnn. 

^  a  sàinthe.  air  leantuinn. 

7  A  mheud  as  a  ghk^raich  si 
i  fèin,  agus  a  chaith  i  a  beatha 
gu  sòghail,  co  mòr  as  sin  thug- 
aibh  dh'  i  do  pheanas  agus  do 
bliròn  :  oir  a  ta  i  ag  ràdh  'na 
cridhe  fèin,  Tha  mi  a'  m'  shuidhe 
a'  m'  bhan-rìghinn,  agus  cha 
bhantrach  mi,  agus  cha  'n  fhaic 
mi  bròn. 

8  Uime  sin  ann  an  aon  là 
thig  a  plàighean,  bàs,  agus  bròn, 
agus  gorta ;  agus  loisgear  i  gu 
tur  le  teine  :  oir  is  neartmhor 
an  Tighearna  Dia  a  bheir  breth 
oirre. 

9  Agus  ni  righre  na  talmhainn, 
a  rinn  strìopachas  agus  a  chaith 
am  beatha  gu  sòghail  maille 
rithe,  gul  agus  caoidh  air  a  son, 
'nuair  a  chì  iad  deatach  a  losg- 
aidh, 

10  A'  seasamh  fad  as,  tre 
eagal  a  peanais,  ag  i'àdh,  Mo 
thruaighe,  mo  thruaighe !  a' 
chaithir  mhòr'  sin  Babilon,  a' 
chaithir  threun  sin  !  oir  ann  an 
aon  uair  thàinig  do  bhreithean- 
as. 

11  Agus  nì  ceannaichean  na 
talmhainn  gul  agus  caoidh  air  a 
son  ;  oir  cha  cheannaich  neach 
sam  bith  am  bathar*'  ni's  mò. 

12  Bathar  òir,  agus  àirgid, 
agus  clilach  luachmhor,  agus 
nèambnuidean,  agus  lion-eud- 
aich  ghrinn,  agus  phurpuir,  ag- 
us  shìde,  agus  scarlaid,  agus 
gach  uile  ghnè  fhiodha  thine, 
agus  gach  uile  ghnè  shoithiche 
do  ibhori',  agus  gach  uile  ghne 
shoithiche  do  fhiodh  ro  kiach- 


'  am  baile  mòr. 

^  am  marsantachd,  an  carradh. 

^  fhi'iclaibli  clcphant ;  ivory.  Sasg. 


TAISBEAN,  XViIL  XIX. 


mhor,  agus  do  umha,  agus  do 
iarunn,  agus  do  mharmor. 

13  Agus  canal,  agus  nithe 
deadh-fhàile,  agus  oladh-ùng- 
aidh,  agus  tùis,  agus  fion,  agus 
olddh,  agus  min  mhìn\  agus 
cruithneachd,  agus  ainmhidhean, 
agus  caoraich,  agus  eich,  agus 
carbadan,  agus  tràillean,  agus  [ 
?.nama  dhaoine. 

14  Agus  dh'imich  na  toraidh, 
air  an  robh  mòr  dhèidh  t-ana- 
ma,  uait,  agus  dh'imich  na  h- 
uile  nithe  annasach  agus  mais- 
each  uait,  agus  cha  'n  fhaigh 
thu  iad  ni  's  mò. 

15  Seasaidh  ceannaichean  nan 
nithe  so,  a  rinneadh  saoibliir 
leatha,  am  fad,  air  eagal  a  pean- 
ais,  a'  gul  agus  a'  caoidh, 

16  Agus  ag  ràdh,  Is  truagh, 
am  baile  mòr  sin,  a  bha  air 
a  sgeadachadh  le  lìon-eudach 
grinn,  agus  purpur,  agus  scar- 
laid,  agus  a  bha  air  a  dhèanamh 
breagha^  le  h-òr,  agus  le  chicli- 
aibh  luachmhor,  agus  le  neamh- 
nuidibli ! 

17  Oir  ann  an  aon  uair  thug- 
adh  saoiblireas  cò  mòr  gu  neò- 
ni.  Agus  sheas  gach  uile  long- 
mhaighstir^,  agus  gach  uile 
chuideachd  a  thèid  air  longaibh, 
agus  na  seòladairean,  agus  a' 
mheud  's  a  m  gnothuichean  air 
fairge,  am  fad, 

18  Agus  ghlaodh  iad,  an  uair  a 
chunnaic  iad  deatach  a  losgaidh, 
ag  ràdh,  Cò  e  am  haile  a  's  cos- 
mhuil  ris  a'  bhaile  mhòr  so  ? 

19  Agus  thilg  iad  duslach  air 
an  cinn,  agus  ghlaodh  iad,  a' 

'  plùr  niin.  ^  air  òradh. 

gul  agus  a'  caoidh,  ag  ràdh,  Is 
truagh,  is  truagh,  am  baile  mòr 
sin,  anns  an  d'  rinneadh  saoibhir 
iadsan  uile  aig  an  robh  longa 
air  an  fhairge,  tre  a  ghreadh- 
nachas-san  !  oir  ann  an  aon  uair 
dli'fhàsaicheadh  e. 

20  Dèan  gàirdeachas  os  a 
clieann,  o  a  nèamh,  agus  sibhse 
abstola  naomha  agus  f  hàidhean  ; 
oir  dhìol  Dia  sibhse  air. 

21  Agus  tliog  aingeal  treun 
clach  mar  chloich-mhuilinn 
mhòir,  agus  thilg  e  san  fhairge 
i,  ag  ràdh,  Is  ann  mar  so  le 
neart  a  thilgear  sìos  am  baile 
mòr  sin  Babilon,  agus  cha  'n 
f  haidhear  e  ni  's  mò. 

22  Agus  cha  chhiinnear  ann- 
ad  ni  's  mò  fuaim  chlàrsairean, 
agus  luchd-ciuil,  agus  phìobair- 
ean,  agus  thrompadairean ;  ag- 
us  cha  'n  f  haighear  annad  ni  's 
mò  fear-ceirde,  do  ghnè  ceirde 
sam  bith ;  agus  cha  chluinnear 
fuaim  cloiclie-muilinn  annad  ni 
's  mò ; 

23  Agus  cha  soillsich  solus 
coinnle*  annad  ni  's  mo  ;  agus  clia 
chluinnear  annad  ni's  mò  guth 
fear-bainnse  no  bean-bainnse" : 
oir  b'  iad  do  cheannaichean 
daoine  mòra  na  tahuhainn ;  ag- 
us  le  d'  dhruidheachd  bha  na  h- 
uiie  chinnicli  air  am  mealladli : 

24  Agus  fhuaradh  ann  fuil 
fliàidhean,  agus  naomh,  agus 
nan  uile  dhaoine  a  mharbhadh  air 
an  talamh. 

CAIB.  XIX. 

1  Tha  Dìa  air  a  chliùthachadh,  air  son  gu  'n 
d'  thug  e  breth  air  an  strìopnich  mhòir,  agus 
^  lòchrain. 

^  fir-bainnse  no  mna-bainnse. 

gu  'n  do  dlùol  e  fuil  a,  ìiaomh.  7  Banais 
an  Uain,  S;c. 

AGUS  an  dèigh  nan  nithe  so, 
chuala  mi  guth  àrd  mhòr- 
shluaigh  air  nèamh,  ag  ràdh, 
Aieluia ;  Slàinte,  agus  glòir,  ag- 
us  urram,  agus  cumhaclid  do  'n 
Tighearn  ar  Dia-ne  : 

2  Oir  is  f ìor  agus  is  cothrom- 
ach  a  blireitheanais ;  oir  thug  e 
breth  air  an  strìopaich  mliòir,  a 
thruaill  an  talamh  le  a  strìop- 
achas,  agus  dhìol  e  fuil  a  sheirbh- 
iseach  fèin  air  a  làimh. 

3  Agus  a  rìs  thubhairt  iad, 
Aleluia.  Agus  chaidh  a  deatach 
suas  gu  saoghal  nan  saoghaL 

4  Agus  thuit  na  ceithir  sean- 
aire  fichead,  agus  na  ceithir 
bheathaiche  s\os,  agus  rinn  iad 
aoradh  do  Dhia,  a  bha  'na 
shuidhe  air  an  rìgh-chaithir,  ag 
ràdh,  Amen ;  Aleluia. 

5  Agus  tlìàinig  guth  a  mach 
0  'n  rìgh-chaithir,  ag  ràdh,  Mol- 
aibli  ar  Dia-ne,  sibhse  uile  a  's 
seirbhisicli  dha,  agus  air  am 
bheil  'eagal-san,  eadar  bheag 
agus  mhòr. 

6  Agus  chuala  mi  mar  ghuth 
mòr-shluaigh,  agus  mar  fhuaim 
mhòran  uisgeacha,  agus  mar 
thoirm  tairneanaich  chumhachd- 
aich,  ag  ràdh,  Alekiia :  oir  a  ta 
an  Tighearna  Dia  uile-chumh- 
achdacli  a'  rìoghachadh. 

7  Bitheamaid  aoibhinn  agus 
dèanamaid  gàirdeachas,  agus 
thugamaid  glòir  dhasan  :  oir 
thàinig  pòsadh  an  Uain,  agus 
dh'ulluich  a'  bhean  i  fèin. 

8  Agus  thugadh  dh'i  gu  'm 
biodh  i  air  a  sgeadachadh  le 
rion-eudach   grinn,   gìan  agus 


deah^ach :  oir  is  e  an  lìon-eud- 
ach  grinn  fìreantachd  nan 
naomh. 

9  Agus  thubhairt  e  rium, 
Sgriobli,  Is  beannaichte  iadsan 
a  tha  air  an  cuireadli  gu  suipeir- 
bhainnse  an  Uain.  Agus  thu- 
bhairt  e  rium,  Is  iad  so  briathra 
fìrinneach  Dhè. 

10  Agus  thuit  mi  sìos  aig  a 
cliosaibh  chum  aoradh  dhèan- 
amh  dha :  agus  thubliairt  e  rium, 
Feuch  nach  dèan  thu  e  :  is 
còmh-sheirbliiseach  dhuit  fèin 
mise,  agus  do  d'  bhràithribli  aig 
am  bheil  fianuis  losa  :  dèan 
aoradh  do  Dhia  :  oir  is  i  fianuis 
losa  spiorad  na  fàidheadair- 
eachd. 

11  Agus  chunnaic  mi  nèamh 
air  fhosgladh,  agus,  feuch,  eacli 
geal;  agus  ghoireadh  do  'n  Ti  a 
slìuidh  air  Dìleas,  agus  Flor ; 
agus  ann  am  fìreantachd  tha  e 
dèanamh  breitheanais  agus  cog- 
aidh. 

12  Agus  bha  a  shùilean  mar 
lasair  theine,  agus  air  a  clieann 
bha  mòran  chrùn ;  agus  bha 
ainm  aige  sgriobhta,  nach  b' 
aithne  do  neach  sam  bith  ach  e 
fèin ; 

13  Agus  bha  e  air  a  sgead- 
achadh  le  trusgan '  tumta  am 
fuil :  agus  is  e  'n  t'  ainm  a  ghoir- 
ear  dheth,  FOCAL  DE. 

14  Agus  lean  na  h-armailtean 
a  bha  air  nèamh  e  air  eacliaibh 
geala,  air  an  sgeadachadh  le  hon- 
eudach  grinn,  geal  agus  ghm. 

15  Agus  as  a  bheul  tha  claidli- 
eamh  geur  a'  dol  a  mach,  chum 
gu  'm  buaileadh  e  na  cinnich 

'  falluing,  eudach-uachdair 

leis ;  agus  riaghlaidh  e  iad  le 
slait  iaruinn  :  agus  tha  e  a'  sal- 
tradh  fìon-amair  fraoich  feirge^ 
an  Dè  uile-chumhachdaich. 

16  Agus  tha  aige  air  a  thrus- 
gan  agus  air  a  lèis  ainm  sgriobh- 
ta,  RIGH  NAN  RIGH,  AGUS 
TIGHEARNA  NAN  TIGH- 
EARNA. 

17  Agus  chunnaic  mi  aingeal 
àraidh  'na  sheasamh  sa'  ghrèin  ; 
agus  ghlaodh  e  le  guth  àrd,  ag 
ràdh  ris  an  eunlaith  uile,  a  bha 
'g  itealaich  ann  am  meadhon 
nèimh,  Thigibh,  agus  cruinn- 
ichibh  sibh  fèin  chum  suipeir  an 
Dè  mhòir ; 

18  Chum  gu  'n  ith  sibh  feoil 
righrean,  agus  feoil  àrd-cheann- 
ard,  agus  feoil  dhaoine  cumh- 
achdach,  agus  feoil  each  agus  na 
muinntir  a  shuidheas  orra,  agus 
feoil  nan  uile  dhaoine,  araon 
shaor  agus  dhaor,  araon  bheag 
agus  mhòr. 

19  Agus  chunnaic  mi  am  fiadh- 
bheathach,  agus  rìghrean  na 
talmhainn,  agus  an  armailtean 
air  an  cruinneachadh,  a  dhèan- 
amh  cogaidh  an  aghaidh  an  Tì  a 
bha  'na  shuidhe  air  an  each, 
agus  an  aghaidh  'armailt-san. 

20  Agus  ghlacadh  am  fiadh- 
bheathach,  agus  maille  ris-san 
am  fàidh-brèige  a  rinn  mìor- 
bhuilean  'na  làthair,  leis  an  do 
mheall  e  an  dream  a  ghabh  orra 
comhara  an  fhiadh-bheathaich, 
agus  iadsan  a  rinn  aoradh  d'a 
ìomhaigh.  Thilgeadh  iad  sin 
nan  dithis  beù  ann  an  loch  teine 
a'  dearg  lasadh  le  pronnusc. 

21  Agus  mharbhadh  a'  chuid 

^feirge  ro  rflinrg.      *  an  t-sluivhd  yun  aigeal. 


eile  le  claidheamh  an  tì  a  bha 
'na  shuidhe  air  an  each,  a  thàinig 
a  mach  as  a  bheul :  agus  bha  an 
eunlaith  uile  air  an  lìonadh  le'm 
feoiL 

CAIB.  XX. 

1  Sàtan  ceangailte  rè  mhìle  bliadhna.  6  A' 
cheud  aiseirigh :  6  tha  iad  beannaichte  aig 
am  bheil  cuid  dh'i.  7  Sàtan  a  rìs  air 
fhuasgladh.  8  Gog  agm  Magog.  1 0  Thilg- 
eadh  an  Diabhul  do  'n  loch  theine  agus 
phronnuisc.  ì  2  An  aiseirigh  dheireannach 
agus  choitchionn. 

AGUS  chunnaic  mi  aingeal, 
a'  teachd  a  nuas  o  nèamh, 
agus  iuchair  sluichd  an  dubh- 
aigein*^  aige,  agus  slabhraidh 
mhòr  'na  làimh. 

2  Agus  rug  e  air  an  dragon,  an 
t-seann  nathair  nimhe  sin,  a  's  e 
an  diabhul  agus  Sàtan,  agus 
cheangail  se  e  rè  mhìle  bliadhna ; 

3  Agus  thilg  se  e  do  shlochd 
an  dubh-aigein,  agus  dhùin  e 
stigh  e,  agus  chuir  e  seula  air, 
chum  nach  mealladh  e  na  cinn- 
ich  tuilleadh,  gus  an  crìochnaich- 
eadh  ^  am  mìle  bliadhna :  agus  an 
dèigh  sin,  is  èigin  gu  fuasgailear 
e  rè  ùine  bhig. 

4  Agus  chunnaic  mi  rìgh- 
chaithrichean,  agus  shuidh  iad 
orra,  agus  thugadh  breitheanas 
doibh :  agus  cJmnnaic  mi  anaman 
na  muinntir  d'  an  do  chuireadh 
an  cinn  air  son  fianuis  losa,  ag- 
us  focail  Dè,  agus  nach  d'  rinn 
aoradh  do  'n  fhiadh-bheathach, 
no  d'a  ìomliaigh,  agus  nach  do 
ghabh  a  chomhara  air  clàr  an 
eudainn,  no  air  an  làmhaibh ;  ag- 
us  bha  iad  beò,  agus  rìghich  iad 
maille  ri  Crìosd  rè  mhìle  bliadh- 
na. 

^  aii  coimhtionlaiih. 

5  Acli  clìa  d'  atli-bheothaicli- 
eadli  a'  chiiid  eile  do  na  mairbh 
gus  an  robh  am  mìle  bliadhna 
^air  an  crìochnachadh.  Is  i  so  a' 
cheud  aiseirigh. 

6  Is  beannaichte  agus  is  naomha 
an  tì  aig  am  bheil  cuid  anns  a' 
cheud  aiseirigh :  orra  so  cha  'n 
'eil  cumhachd  aig  an  dara  bàs ; 
ach  bithidh  iad  'nan  sagartaibh 
do  Dhia,  agus  do  Clirìosd,  agus 
rìghicliidh  iad  maille  ris  mìle 
bliadhna. 

7  Agus  an  uair  a  chrìoclmaich- 
ear  am  mìle  bliadhna,  fuasgailear 
Sàtan  as  a  phrìosan, 

8  Agus  thèid  e  mach  a  mheall- 
adh  nan  cinneach,  a  tha  ann  an 
ceithir  chearnaibh  na  talmhainn, 
Gog  agus  Magog,  chum  an 
cruinneachadh  gu  cath  ;  muinn- 
tir  a  tha  ann  an  àireamh  mar 
ghaineimh  na  fairge. 

9  Agus  chaidh  iad  suas  air  leud 
na  talmhainn,  agus  chuairtich 
iad  camp  nan  naomh,  agus  am 
baile  ^  ionmhuinn :  agus  thàinig 
teine  nuas  o  Dhia  à  nèamh,  agus 
chur  e  as  doibh. 

10  Agus  tliilgeadh  an  diabhul 
a  mheall  iad,  san  loch  theine 
agus  phronnuisc,  far  am  hìml  am 
fiadh-bheathach,  agus  am  fàidh- 
brèige,  agus  bithidh  iad  air  am 
pianadh  a  là  agus  a  dh'oidhclie, 
gu  saoghal  nan  saoghal. 

11  Agus  chunnaic  mi  rìgh- 
chaithir  mhòr  gheal,  agus  an  Tì 
a  shuidh  oirre,  neach  d'  an  do 
tlieich  nèamli  agus  talamh  o  a 
ghnùis  ;  agus  cha  d'  fhuaradh 
àite  dhoibh. 

12  Agus    chunnaic    mi  na 

'  a'  chaithir, 

mairbh,  beag  agus  mòr,  'nan 
seasamh  am  fianuis  Dè ;  agus 
dh'f  hosgladh  na  leabhraichean  : 
agus  dh'fhosgladh  leabhar  eile. 
eadìion  leabhar  na  beatha :  agus 
thugadh  breth  air  na  mairbh  as 
na  nitliibh  sin  a  bha  sgrìobhta 
sna  leabhraicliibh,  a  rèir  an 
gnìomhara. 

13  Agus  thug  an  fhairge  uaipe" 
na  mairbh  a  bha  innte  ;  agus 
thug  am  bàs  agus  an  uaigh'  uatha 
na  mairbh  a  bha  annta :  agus 
thugadh  breth  orra  gach  aon  a 
rèir  an  gnìomhara. 

14  Agus  thilgeadh  am  bàs  agus 
ifrinn  do  'n  loch  theine  :  Is  e  so 
an  dara  bàs. 

15  Agus  ge  b'  e  air  bith  nach 
d'  fhuaradh  sgrìobhta  ann  an 
leabhar  na  beatha,  thilgeadh  e 
san  loch  theine. 

CAIB.  XXI. 

1  Nèamh  nuadh  agus  talanth  nuadh.  10  An 
lerusnlem  7ìèamha{dh,  maille  ri  làn-mhin- 
eachadh  oìrre  :  23  cha  'n  'eil  feum  aice  air 
gièin ;  oir  is  i  glòir  Dhe  a  solus.  24  Tha 
rìghrean  na  talmhainn  a'  toiri  an  saoibhreis 
d'  a  h-ionnsuidh. 

AGUS  chunnaic  mi  nèamh 
nuadh,  agus  talamh  nuadli : 
oir  chaidh  an  ceud  nèamh  agus 
an  ceud  talamh  thairis ;  agus 
cha  robh  fairge  ann  ni  's  mò. 

2  Agus  chunnaic  mise  Eoin  am 
baile  naomh,  lerusalem  nuadh, 
a'  teaclid  a  nuas  o  Dhia  à  nèamh, 
air  ulluchadh  mar  bhean-bainnse 
air  a  sgeadachadh  fa  chomhair 
a  fir. 

3  Agus  chuala  mi  guth  mòr 
à  nèamh  ag  ràdh,  Feuch,  tha 
pàilliun  Dhè  maille  ri  daoinibh, 

•  uaithc.  ^  ifrinn. 

agus  nì  e-san  còmhnuidh  maille 
riu,  agus  bithidh  iadsan  'nan 
sluagh  dha,  agus  bithidh  Dia 
fèin  maille  riu,  agus  'na  Dhia 
dhoibh. 

4  Agus  tiormaichidh  Dia  gach 
deur  0  'n  sùilibh  ;  agus  cha  bhi 
bàs  ann  ni's  mò,  no  bròn,  no 
èighich',  agus  cha  bhi  pian  ann 
ni  's  mò ;  oir  chaidh  na  ceud 
nithe  thairis. 

5  Agus  thubhairt  an  Tì  a  bha 
'na  shuidhe  air  an  rìgh-chaith- 
ir,  Feuch,  tha  mi  a'  dèanamh 
nan  uile  nithe  nuadh.  Agus 
thubhairt  e  rium,  Sgrìobh,  oir 
tlia  na  briathra  so  fìrinneach 
agus  dììeas. 

6  Agus  thubhairt  e  rium,  Tha 
e  dèanta.  Is  mise  Alpha  agus 
Omega,  an  toiseach  agus  an  deir- 
eadh:  bheir  mi  dhasan  air  am 
bheil  tart,  do  thobar  uisge  na 
beatha  gu  saor, 

7  Sealbhaichidh  an  tì  a  bheir 
buaidh  na  h-uile  nithe ;  agus 
bithidh  mise  a'  m'  Dhia  dhasan, 
agus  bithidh  e-san  'na  mhac 
dhomh-sa. 

8  Ach  aig  an  dream  sin  a  ta 
gealtach,  agus  mì-chreideach, 
agus  gràineil,  agus  aig  luchd- 
mortaidh,  agus  strìopachais  agus 
druidheachd,  agus  ìodhol-aor- 
aidh,  agus  aig  na  h-uile  bhreug- 
airibh,  bithidh  an  cuibhrionn 
anns  an  loch  a  ta  dearg-lasadh 
le  teine  agus  pronnusc  ;  ni  a  's  e 
an  dara  bàs. 

9  Agus  thàinig  a  m'  ionnsuidh 
aon  do  na  seachd  aingil,  aig  an 
robh  na  seachd  soithichean  làn 
do  na  seachd   plàighibh  deir- 

'  glaodhaich.  '  a'  chaithir  mhòr. 

eannach,  agus  labhair  e  rium,  ag 
ràdh,  Thig  an  so,  nochdaidh  mise 
dhuit  a'  bhean  nuadh-phòsda, 
bean  an  Uain. 

10  Agus  thug  6  leis  ,mi  anns 
an  spiorad  gu  beinn  mhòir  agus 
àird,  agus  dh'fheuch  e  dhomh 
am  baile  mòr^  sin,  lerusalem 
naomh,  a'  teachd  a  nuas  à  nèamh 
o  Dhia, 

11  Aig  an  robh  glòir  Dhè : 
agus  bha  a  shoillse^  cosmhuil  ri 
cloich  ro  luachmhoir,  mar  chloich 
laspis,  soilleir  mar  chriostal ; 

12  Agus  bha  balla  mòr  agus 
àrd  aig,  air  an  robh  dà  gheata 
dheug,  agus  aig  na  geataibh  dà 
aingeal  dheug,  agus  ainmean 
sgrìobhta  orra,  eadhon  ammean 
dà  thrèibh  dheug  chloinn  Isra- 
eil. 

13  Air  an  taobh  an  ear,  trì 
gheatacha;  air  an  taobh  thuath, 
trì  gheatacha ;  air  an  taobh  deas, 
trì  gheatacha  ;  agus  air  an  taobh 
an  iar,  trì  gheatacha. 

14  Agus  bha  aig  balla  a'  bhaile 
dà  bhunait  dheug,  agus  annta- 
san  ainmean  dà  abstol  deug  an 
Uain. 

15  Agus  bha  aig  an  ti  a  labh- 
air  rium,  cuilc-shlat  òir,  chum 
gu  'n  tomhaiseadh  e  am  baile, 
agus  a  gheatacha,  agus  a  bhalla. 

16  Agus  tha  am  baile  'na  luidhe 
ceithir-chearnach,  agus  tha  'f  had 
co  mòr  r'  a  leud  :  agus  thomhais 
e  am  baile  leis  a'  chuilc-shlait, 
dà  mhile  dheug  stàide  :  is  ionn- 
an  fad,  agus  leud,  agus  àirde 
dha. 

17  Agus  thomhais  e  a  bhalla, 
ceud   agus   dà  fhichead  agiis 

^  sholus,  dcalradh. 

ceitliir  làmha-coille',  a  rèir  tomli- 
ais  duine,  eadhon  an  aingiL 

18  Agus  bha  a  blialla  air  a 
thogail  do  chloich  laspis ;  agus 
U  òr  rior-glilan  am  baile'"^,  cos- 
mhuil  ri  gloine  shoilleir^. 

19  Agus  hha  bunaitean*  balla 
a'  bhaile  air  an  dèanamh  sgiamh- 
ach  leis  gach  uile  ghnè  chlocha 
luachmhor.  Bu  iaspis  an  ceud 
bunait ;  hu  shapliir,  an  dara ;  hu 
chalcedon,  an  treas ;  6'  emerald, 
an  ceathramh  hunait ; 

20  Bu  shardonics,  an  cùig- 
eadh  ;  hu  shardius,  an  seathadh ; 
hu  clirisolit,  an  seachdamh ;  hu 
bheril,  an  t-ochdamh  ;  hu  topas, 
an  naotliadh :  hu  chrisoprasus, 
an  deiclieamh  ;  hu  hiacint,  an  t- 
aon  deug  ;  6'  ametist,  an  dara 
hunait  deug. 

21  Agus  an  dà  gheata  dheug 
hu  dà  nèamhnuid  dheug  iad; 
bha  gach  aon  fa  leth  do  na  geat- 
aibh  air  a  dhèanamh  do  aon 
nèamhnuid :  agus  b'  òr  f  ìorghlan 
sràid  a'  bhaile,  mar  ghloine 
shoilleir. 

22  Agus  cha  'n  f  haca  mi  team- 
pull  ann  :  oir  is  e  'n  Tighearna 
Dia  uile-chumhaclidach,  agus 
an  t-Uan  a  's  teampull  da. 

23  Agus  cha  'n  'eil  feum  aig  a' 
bhaile  air  a'  ghrèin,  no  air  a' 
ghealaich  a  dhealrachadh  ann : 
oir  shoillsich  glòir  Dhè  e,  agus 
is  e  an  t-Uan  a  's  solus  da. 

24  Agus  gluaisidh  cinnich  na 
muinntir  sin  a  shaorar  'na  shol- 
us :  agus  bheir  rìghre  na  tal- 
mhainn  an  glòir  agus  an  urram 
d'  a  ionnsuidh. 

'  bann-làmha. 
a'chaithir. 

25  Agus  cha  dùinear  a  gheat- 
aclia  san  là :  oir  cha  bhi  oidhche 
an  sin. 

26  Agus  bheirear  glòir  agus 
urram  nan  cinneach  d'  a  ionn- 
suidh. 

27  Agus  cha  tèid  air  chor  sam 
bith  a  steacli  ann  ni  air  bith  a 
shalaiclieas,  no  a  dli'oibricheas 
gràineileachd,  no  a  ìiì  breug : 
ach  iadsan  a  mhàin  a  tha  sgrìobh- 
ta  ann  an  leabhar  beatlia  an 
Uain. 

CAIB.  XXII. 

]  Amhainn  uisge  na  beatha,  2  craobh  na 
bcatha.  5  'Se  Dia  fèin  sotus  na  caithrench. 
9  Cha  'n  fhulaing  an  t-aìngeal  aoradh  a 
dhèanamh  dha.  18  Cha'n  fheudar  ni  sam 
biih  chur  ri  focal  D  ',  no  thòirt  uaith. 

AGUS  dh'fheuch  e  dhomh 
amhainn  fhìor-ghlan  do 
uisge  na  beatha,  soilleir  mar 
chriostal,  a'  teachd  a  mach  à 
rìgh-chaithir  Dliè,  agus  an  Uain. 

2  Ann  am  meadhon  sràide  na 
caithreach,  agus  air  gach  taobli 
do  'n  amhainn,  hha  craobh  na 
beatha,  a'  giùlan  dà  ghnè  dheug 
tlioraidh,  agus  a'  toirt  a  toraidh 
uaipe  gach  uile  mhìos  ;  agus  hha 
duilleadh  na  craoibhe  chum 
leighis  nan  cinneach. 

3  Agus  cha  bhi  mallachd  air 
bith  ann  ni  's  mò :  ach  bithidh 
rìgh-chaithir  Dhè  agus  an  Uain 
innte ;  agus  nì  a  sheirbhisich 
seirbhis  da. 

4  Agus  chi  iad  'aghaidh  ;  ag- 
us  hithidh  'ainm-san  air  clàr  an 
eudainn. 

5  Agus  cha  bhi  oidhche  an  sin, 
agus  cha'n  'eil  feum  aca  air 
coinnil,  no  air  solus  na  grèine ; 

^  trìd-shoillseach,  trc  'n  dealraich  an  solus. 
^  buinn,  bunachair. 

oir  bheir   an   Tighearna  Dia 
solus  doibh :  agus  rìghichidh  iad  i 
gu  saoghal  nan  saoghal.  j 

6  Agus  thubhairt  e  rium,  Tha 
na  briathra  so  dìleas  agus  fìr-  ' 
inneach.    Agus  chuir  an  Tigh- 
earna,  Dia  nam  fàidhean  naomha,  i 
'aingeal  fèin  a  nochdadh  d'  a  j 
sheirbhisich  na   nithe   sin  a  's 
èigin  tachairt  gu  h-aithghearr.  ' 

7  Feuch,  tha  mi  a'  teachd  gu  | 
luath :  is  beannaichte  an  tì  a 
choimhideas  briathra  fàidhead- 
aireachd  an  leabhair  so. 

8  Agus  chunnaic  mise  Eoin  na 
nithe  so,  agus  chuala  mi  iad : 
agus  an  uair  a  chuala  agus  a 
chunnaic  mi  iad,  thuit  mi  sìos  a' 
dèanamh  aoraidh  roimh  chos- 
aibh  an  aingil,  a  nochd  na  nithe 
so  dhomh. 

9  An  sin  thubhairt  e  rium, 
Feuch  nach  dèan  tliu  e :  oir  is 
comh-sheirbhiseach  dhuit  mise, 
agus  do  d'  bhràithribh  na  fàidh- 
ean,  agus  dhoibh-san  a  choimh- 
ideas  briathran  an  leabhair  so  : 
dèan  aoradh  do  Dhia. 

10  Agus  thubhairt  e  rium,  Na 
seulaich  focail  fàidheadaireachd 
an  leabhair  so :  oir  tha  an  t-àm 
am  fagus. 

11  An  tì  a  m  eucoir,  dèanadh 
e  eucoir  a  ghnàth :  agus  an  ti  a 
tha  salach,  biodh  e  salach  a 
ghnàth  :  agus  an  tì  a  tha  'na 
fhirean,  biodh  e  'na  fhìrean  a  ! 
ghnàth  :  agus  an  tì  a  tha  naomh,  | 
biodh  e  naomh  a  ghnàth.  j 

12  Agus,  feuch,  tha  mi  a'  i 
teachd  gu  h-aithghearr ;  agus  a  j 
ta  mo  luach-saoithreach  maille  i 
rium,  a  thoirt  do  gach  aon  fa  I 
leth,  a  rèir  mar  a  bhitheas  a  | 

ghnìomhara. 

13  Is  mise  Alpha  agus  Omega. 
an  toiseach  agus  a'  chrìoch.  an 
ceud  neach  agus  an  neach  deir- 
eannach. 

14  Is  beannaichte  iadsan  a  n\ 
'àitheanta-san,  chum  gu'm  bì 
còir  aca  air  craoibh  na  beatha. 
agus  gu  'n  tèid  iad  a  stigh  tre  na 
geataibh  do  'n  bhaile. 

15  Oir  an  taobh  a  muigh  tha 
madraidh,  agus  luchd-druidh- 
eachd,  agus  luchd-strìopachais, 
agus  kichd-mortaidh,  agus  luchd- 
ìodhol-aoraidh,  agus  gach  neach 
a  ghràdhaicheas  agus  a  nì  breug. 

16  Chiiir  mise  losa  m'  aingeal 
a  dhèanamh  fianuis  duibhse  air 
na  nithibh  so  anns  na  h-eaglais- 
ibh.  Is  mise  freumh  agus  gin- 
eal  Dhaibhidh,  an  reult  dheal- 
rach  agus  mhaidne. 

17  Agus  a  ta  an  Spiorad  agus 
a'  bhean  nuadh-phòsda  ag  ràdh, 
Thig.  Agus  abradh  an  tì  a 
chluinneas,  Thig.  Agus  an  neach 
air  am  bheil  tart,  thigeadh  e. 
Agus  ge  b'  e  neach  leis  an  àill, 
gabhadh  e  uisge  na  beatha  gu 
saor. 

18  Oir  tha  mi  dèanamh  fian- 
uis  do  gach  uile  neach  a  chluinn- 
eas  briathra  fàidheadaireachd  an 
leabhair  so,  Ma  chuireas  neach 
air  bith  ris  na  nithibh  so,  cuiridh 
Dia  air-san  na  plàighean  a  tha 
sgrìobhta  anns  an  leabhar  so  : 

19  Agus  ma  bheir  neach  air 
bith  o  bhriathraibh  leabhair  na 
fàidheadaireachd  so,  bheir  Dia 
a  chuibhrionn-san  à  leabhar  na 
beatha,  agus  as  a'  bhaile  naomh, 
agus  as  na  nithibh  a  tha  sgrìobh- 
ta  anns  an  leabhar  so. 

20  A  ta  an  ti  a  tha  toirt  fian- 
uis  air  na  nithibh  so  ag  ràdh, 
Gu  deimhin  a  ta  mi  a'  teachd  an 
aithghearr.  Amen.  Seadh,  thig, 


a  Thighearna  losa. 

21  Gràs  ar  Tighearna  losa 
Crìosd  gu  robh  maille  ribh  uile. 
Amen. 


A-  CHRIOCir. 

